
Exc.mus  P.  D.  Pericles  Felici,  arch.  tit.  Samosatensis,  secretarius 
generalis  Ss.  Concilii. 

In  hac  congregatione  generali  65,  disceptationem  cap.  II  schematis 
de  episcopis  ac  de  dioeceseon  regimine  moderabitur  em.mus  ac  rev.mus 
D.  card.  Iacobus  Lercaro,  arch.  Bononiensis. 

Durante  hac  congregatione  generali  fiet  suffragatio  de  qua  heri 
em.mus  moderator.  Deinde  distribuentur  Patribus  libelli,  qui  continent 
secundam  editionem  commissionum  conciliarium. 

Circa  cap.  II  de  episcopis  et  dioeceseon  regimine , verbum  facere 
postulaverunt  em.mus  ac  rev.mus  D.  card.  Leo  Ioseph  Suenens,  arch. 
Mechliniensis-Bruxellensis;  exc.mi  DD.  Vincendus  Zazpe,  ep.  Raphae- 
liensis  in  Argentina,  Ioannes  Hervas,  ep.  Cluniensis  in  Hispania,  Fran- 
ciscus  Zak,  ep.  S.  Hippolyti  in  Austria,  Hermannus  Volk,  ep.  Mogun- 
tinus  in  Germania,  Raymundus  Tchidimbo,  arch.  Konakriensis  in  Guinea, 
Iacobus  Le  Cordier,  ep.  aux.  Parisiensis  in  Gallia,  Thomas  Cahill,  ep. 
Cairnensis  in  Australia,  Ioseph  Slipyj,  arch.  metropolita  Leopolitanus 
Ucrainorum,  Ioseph  Reuss,  ep.  aux.  Moguntinus  in  Germania,  Angelus 
Fernandes,  arch.  eoad.  Delhiensis  in  India,  Vincendus  Reyes,  ep.  Boro- 
ganensis  in  Insulis  Philippinis,  Ioseph  Zimmermann,  ep.  aux.  Augustae 
Vindelicorum  in  Germania,  Iesus  Alba  Palacios,  ep.  Tehuantecepensis  in 
Mexico,  Ioseph  Melas,  ep.  Nuorensis  in  Italia,  Fortunatus  Da  Veiga 
Coutinho,  ep.  eoad.  Belgaumensis  in  India,  Alexander  Scandar,  ep.  Lyco- 
politanus  in  Aegypto,  Petrus  Cantero,  ep.  Huelvensis  in  Hispania,  Hum- 
bertus  Altomare,  ep.  Muranus  in  Italia,  Simon  Lourduswamy,  ep.  aux. 
Bangalorensis  in  India,  Gilbertus  Baroni,  ep.  Albinganensis  in  Italia. 

Moderator:  Velint  Patres  audire!  Nunc  proponitur  liberrimae  suf- 
fragationi Patrum  haec  quaestio:  « An  placeat  Patribus  omitti  discepta- 
tionem de  cap.  V huius  schematis,  quod  est  de  paroeciarum  erectione 
de  que  earumdem  congruenti  circumscriptione,  eiusque  materiam  remitti 
ad  opus  reformationis  Codicis  luris  Canonici  ». 

Monentur  Patres  quod  etiam  si  responsio  aulae  erit  ut  omittatur 
disceptatio  de  cap.  V in  aula,  Patres  qui  circa  materiam  eiusdem  capitis 
interventiones  vel  emendationes  praeparaverunt  aut  sunt  praeparaturi 
easdem  secretariatui  generali  tradere  poterunt. 

Insuper,  etiam  disceptatione  clausa,  manet  facultas  loquendi  iis  de 
quibus  art.  57  Ordinis  Concilii  Oecumenici  Vaticani  II,  § 6. 

Votatio  fit  per  placet  et  non  placet.  Placet  significat  quod  disceptatio 
de  cap.  V omittitur  in  aula,  et  materia  remittitur  ad  commissionem 
reformationis  Codicis  luris  Canonici.  Non  placet  significat  disceptatio- 
nem de  cap.  V fieri  in  aula.  Suffragatio  fit  per  schedulas,  quae  mox 
distribuentur. 


PATRUM  ORATIONES 
(De  episcopis  ac  de  dioecesium  regimine,  cap.  II) 

1 

Em.mus  P.  D.  LEO  IOSEPH  card.  SUENENS 
Archiepiscopus  Mechliniensis-Bruxellensis 

Venerabiles  Patres, 

Vellem  loqui  de  episcoporum  a munere  cessatione.  Quando  com- 
missio praeparatoria,  cuius  membrum  fui,  de  hac  re  discussionem  insti- 
tuit, fere  omnia  membra  reiecerunt  ideam  alicuius  praescriptionis  legalis 
quoad  limitem  aetatis.  Quando  vero  disceptatio  ita,  per  latum  et  longum 
protracta,  finem  habuit,  « longe  maior  pars  episcoporum  »,  ut  optime 
notat  relator,  votum  dederunt  in  favorem  praescriptionis.  Et  hoc  quidem 
iure  meritoque,  ut  mihi  videtur. 

Quaestio  haec  est  delicata,  siquidem  nemo  bene  iudex  in  propria 
causa.  Quaestio  haec,  ut  patet,  tangit  theologiam  episcopatus.  Sed  cavea- 
mus ne  invocentur  — unilaterali  ter  — quaedam  principia,  aliis  omissis. 

Quidam  Patres  in  aula  1 invocaverunt  principium  paternitatis  per- 
petuae episcopi.  Utique  pater  semper  remanet  pater,  sed  decursu  anno- 
rum filii  e manibus  patris  assumunt  magis  ac  magis  responsabilitatem 
dirigendi  officium  familiale. 

Quidam  Patres 2 invocaverunt  principium  indissolubilitatis  in  ma- 
trimonio inito  inter  episcopum  et  plebem  sibi  commissam. 

Sed  aula  haec  conciliaris  plena  est  episcopis  « divortiatis  »,  quan- 
doque bis  vel  ter.  Ne  urgeantur  haec  principia.  Et  praesertim  ne  obli- 
vioni dentur  alia  magis  forsan  decisiva.  Nonne  evangelium  ipsum  nec 
non  traditio  apostolica  et  sub-apostolica  nos  monet  ministerium  nostrum 
esse  servitium  ...3  in  bono  animarum? 

Proinde  tota  quaestio  ad  hoc  reducitur:  quid  postulat  hac  in  re  salus 
animarum  ...4  ? 

1.  Sub  hac  luce  necessitas  apparet  alicuius  praescriptionis.  Omnes 
enim  scimus,  si  res  solvitur  per  piam  exhortationem  nihil  solvitur:  erit, 
ut  dicitur  * « un  coup  cTepee  dans  l’eau  ».  Iam  vero  res  est  maximi  mo- 
menti siquidem  Concilium  nostrum  erit  Concilium  renovationis  pasto- 
ralis. 

Quae  renovatio  incipere  debet  ab  episcopis  ipsis,  cardinalibus  non 
exclusis.  Concilium  Vaticanum  II  apparebit  in  historia  ut  Concilium  de 
episcopis.  Omnia  hucusque  discussa  eo  tendunt  ut  episcopi  maiorem 
assumant  responsabilitatem  tam  in  Ecclesia  particulari  quam,  modo  suo, 
in  Ecclesia  universali. 

Iam  vero  ubi  maior  responsabilitas  ibi  maior  requiritur  aptitudo. 
Functio  episcopalis  hodie  novas  dimensiones  accipit.  Non  est  amplius 
id  quod  fuit  per  saecula  sed  magis  ac  magis  assumit  episcopus  officium 
animandi  et  coordinandi  totum  laborem  apostolicum.  Episcopus  fit  caput 
et  anima  illius  pastoralis  generalis  ...6  — est  primum  movens  ita  condu- 
cens populum  sibi  commissum  ut  sacerdotes,  ...7  religiosi  et  religiosae, 
laici  apostolatui  dediti  necnon  omnes  fideles  uno  impetu  et  una  anima 
concurrant  ut  Ecclesia  tota  sit  in  statu  missionis  et  evangelizationis. 

Quae  omnia  vires  exigunt  omnino  validas. 

2.  Praeterea:  evolutio  sociologica  mundi  talis  est  ut  vita  hodierna 
fit  rythmo  accelerato.  Quotidie  nova  problemata  exsurgunt.  Constanter 
episcopus  debet  invigilare  ut  respondeat  necessitatibus  novis.  Hoc  autem 
requirit  iuventutem  mentis  et  corporis  ut  possit  adaptationes  requisitas 
intelligere  ac  in  praxi  deducere.  Aetas  provecta  — ipso  facto  — creat 
hiatum  inter  episcopum  et  mundum  quem  salvare  debet,  inter  ipsum  et 
clerum,  quod  valde  nocet  bono  spiritui  in  dioecesi...8 

3.  Ut  bene  iudicetur  haec  quaestio  sufficit  prae  oculis  habere  statum 
dioeceseos  ubi  episcopus  est  provectae  aetatis.  Omnes  nos  cognoscimus 
tales  casus.  Non  est  necesse  amplius  immorari:  evidentia  est  nimis 
flagrans,  dolorosa  et  damnosa 9 

4.  Pariter  ne  oblivioni  detur  quod  episcopus  non  raro  rogare  debet 
demissionem  alicuius  sacerdotis  10  senescentis  propter  bonum  paroeciae 
vel  officii .n  Quomodo  hoc  fiet  si  episcopus  ipse  est  nimis  provectae 
aetatis?  Quomodo  impediretur  talis  sacerdos  ut 12  interne  cogitet:  « Me- 
dice, cura  teipsum  ». 

5.  Pariter  ne  oblivioni  detur  factum  quod  fideles  nostri  quam  ma- 
xime attenti  sunt  et  exspectant  nostram  reactionem  hoc  in  casu.  Pro 
ipsis  votum  nostrum  apparebit  ut  signum  sinceritatis  nostrae  in  renova- 
tione pastorali.  Caveamus  a scandalo  fidelium.  Eo  vel  magis  quod  hodie 
in  mundo  civili,  universitario,  industriali ,13  diplomatico,  ...14  limes  aetatis 
— et  quidem  inferioris  quam  15  — ubique  viget  propter  bonum  com- 

mune.  Quod  requiritur  in  ordine  civili  cur  non  urgeretur  propter  bonum 
supernaturale  animarum?  Utique  maxima  intercedit  differentia  inter 
officium  mere  humanum  et  supernaturale  ut  est  episcopatus,  sed  leges 
psvchologiae  et  physiologiae  15  eaedem  remanent  et  exigentiae  boni  com- 
munis supernaturalis  longe  superant  exigentias  mere  temporales. 

Antequam  ad  conclusionem  perveniam /°  quasdam  addere  velim  ob- 
servationes: 

1 . Patet  ex  natura  rei  has  exigentias  quoad  limitem  aetatis  non  com- 
petere Summo  Pontifici  cuius  perpetuitas  in  munere  requiritur  ex  ipso 
bono  Ecclesiae  universalis. 

2.  Patet  quod  episcopus  qui  renuntiat  officio  suo  omnino  ius  habet 
ad  sustentationem  dignam  necnon  ad  omnia  quae  statui  suo  competunt. 

3.  Posset  praevideri  etiam  quaedam  vacatio  legis  in  favorem  episco- 
porum hodie  iam  proximorum  limiti  praescripto. 

4.  Forsan  17  status  sociologicus  Ecclesiarum  orientalium  ( nescio ) 18 
non  exigit  pari  cum  necessitate  eamdem  solutionem. 

Ex  dictis,  liceat  mihi  ajfrmare  19  quod  bonum  animarum  postulat  non 
tantummodo  20  suasiones  sed  veram  legis  praescriptionem  etsi  cautissi- 
mam et  semper  salvo  iudicio  Romani  Pontificis  de  casibus  revera  ex- 
traordinariis. 

In  conclusione  propono.  Etsi  Concilium  nostrum  non  perveniat  usque 
ad  statuitionem  termini  renuntiationis  necessariae  post  septuagesimum 
quintum  expletum  annum,  saltem  sanciatur  episcopo  post  supradictum 
annum  semper  dandum  esse  coadiutorem.  Episcopus  humanissime  rema- 
neat sicut  pater  veneratus  in  domo  sua  sed  coadiutor  gradatim  cumulet 
in  manu  sua  regimen  unitarium  totius  dioeceseos,  cum  illa  facultatum 
amplitudine,  quam  Apostolica  Sedes  pro  singulo  casu  definiat,  habita 
ratione  ad  minorem  vel  maiorem  inhabilitatem  episcopi.  Hoc  modo,  ut 
mihi  videtur,  varii  quaestionis  aspectus  inter  se  componi  possunt  ad 
exoptatam  renovationem  pastoralem,  quae  est  finis  Concilii  nostri™  Dixi. 


In  textu  scripto  tradito-.  1 deest.  2 deest.  3 et  non  valere  nisi  ut  ser- 
vitium. 4 servitium  verum  dioeceseos.  5 deest.  6 — pastorale  d’en- 
semble  — . 7 utriusque  cleri.  8 Aetas  provecta  talis  est  ut  quodam  mo- 

mento non  amplius  intelligitur  a senescente  deficientia  propria  quia  inconscia 
evenit.  9 deest.  10  parochi.  11  deest.  12  parochus  ut  dicat  vel 
saltem.  13  deest.  14  etc.  15  humanae.  16  concludam.  17  Potest 
tandem  concedi  melius  re  perpensa  quod.  18  deest.  19  Sed  omnibus  iure 
et  aeque  expensis,  affirmo.  20  tantum  consilia  et.  21  deest. 

Exc.mus  P.  D.  VINCENTIUS  ZAZPE 
Episcopus  Raphaeliensis 

Patres , Observatores,  Auditores, 

Omnem  iuridicam  codificationem  oportet  esse  expressionem  lumino- 
sam, vitalis  structurae.  Iidem  humani  codices  volunt  esse  expressio 
humanae  vitae.  At  numquam  fuit  hoc  labor  facilis;  agitur  enim  — ut  ita 
dicam  — de  codificanda  vita.  Ad  Ecclesiam  quod  attinet,  quaestio  magis 
implicata  evenit / quia  Ecclesia  non  solum  est  vita,  sed  est  mysterium 
vitae-,  mysterium  dynamicum  semper  se  evolvens,  semper  se  reformans, 
semper  crescens.  Si  profunde  inspicitur,  Ecclesia  est  Iesus  vivens:  Deus 
lux,  Deus  vita,  Deus  via.  Omnis  autem  multiplex  mundi  vita,  ad  valvas 
Ecclesiae  pulsat.  Ideoque  in  Ecclesia  canonica  legislatio  realitatem  hanc 
exprimere  debet.  Sed:  ubi  consistit  hoc  mysterium  vitale  Ecclesiae? 
Apud  dioecesim  et  apud  episcopum-,  episcopus  namque  et  dioecesis  unam 
realitatem  constituunt,  ubi  episcopus  dioecesim  format  et  dioecesis  re- 
flectit episcopum.  Si  episcopus  pater  est,  dioecesis  est  familia.  Si  epi- 
scopus sacerdos  est,  dioecesis  est  communio  in  Eucharistia.  Si  episcopus 
est  magister,  dioecesis  est  communitas  fidei.  Si  episcopus  dux  est,  dioe- 
cesis est  populus.  Si  episcopus  caput  est,  dioecesis  ab  episcopo  incre- 
mentum accipit. 

In  schemate  de  Ecclesia  hoc  omnino  erat  episcopus.  In  praesenti 
autem  schemate  de  episcopis  et  dioecesium  regimine  dioecesis  miro 
modo,  non  apparet  sub  lumine  episcopi.  Cap.  I relationes  examini  sub- 
iicit  quae  inter  episcopum  et  Romanas  Congregationes  vigent;  cap.  vero 
III  relationes  inter  episcopum  et  conferentiam  episcopalem;  IV  deinde 
divisionem  considerat  dioecesium  atque  provinciarum  ecclesiasticarum; 
V denique  paroeciarum  erectionem.  Cap.  II,  unicum  dioecesi  dicatum, 
solum  examini  subiicit  problemata  quaedam  competentiae  et  conviven- 
dae inter  episcopum  titularem  dioeceseos,  ex  una  parte,  coadiutorem, 
auxiliarem  et  vicarium  generalem,  ex  altera  parte.  Ubi  regimen  dioece- 
seos, de  quo  in  titulo?  Ubi  realitas  dioeceseos  exprimitur  viva  atque 
missioni  dedita?  Ubi  de  relationibus  atque  officiis  episcopi  presbyteri? 
religiosorum,  laicorum?  Ubi  describuntur  figurae  iuridicae,  quae  in  dioe- 
cesana  Curia  exprimere  debent  munera  episcopalia docendi,  sanctifi- 
candi et  gubernandi?  De  facto  autem  primaria  activitas  pastoralis  dioe- 
cesis exercetur  per  episcopales  delegatos  vel  per  secretariatus;  non  autem 
ope  ipsius  Curiae  dioecesanae;  ita  v.  g.  docendi  munus  in  scholis  et 

universitatibus;  praedicatio  ipsa  3;  liturgia;  catechesis;  actio  catholica  etc. 
Schema  indicare  debet  viam  non  ambiguam  futurae  commissioni  de 
reformatione  Codicis  luris  Canonici;  lineamenta  nempe  fundamentalia 
laboris  exsequendi.  Unum,  autem,  ex  istis  lineamentis  est  munus  dioece- 
seos  ut  vivum  organum  structurae  Ecclesiae;  atque  munus  Curiae  dioe- 
cesanae  ut  organum  episcopi,  hodiernis  exigentiis  pastoralibus  accommo- 
datum; ad  omnia  nempe  promovenda  et  coordinanda  in  dioecesi. 

Ex  omnibus  his  inspectis,  venerabilibus  Patribus  proponere  audeo: 

1.  Quod  in  hoc  cap.  II,  omnem  realitatem  dioeceseos,  ad  legem 
ferendam  considerent;  non  autem  quosdam  aspectus  muneris  regiminis. 

2.  Quod  curia  dioecesana,  ut  episcopi  organum  ad  aedificationem 
dioeceseos  explicetur  in  capite,  ope  illarum  institutionum  quae  expri- 
mant munera  episcopalia  docendi,  sanctificandi,  regendi.  Forsitan,  his 
potest  satisfieri,  aucto  numero  vicariorum  generalium. 

3.  Quod  in  redigendo  schemate,  sicut  etiam  in  reformando  Codice 
luris  Canonici  in  mente  habeatur  quod,  non  in  societate  aliqua,  ut  ita 
dicam,  statica  vivimus,  sed  mutabili  et  dynamica;  ideoque  legislatio 
permittere  queat,  futuram  coaptationem  institutionum  canonicarum  ad 
novas  exigentias  temporum.  Dixi. 


In  textu  scripto  tradito-.  1 cocuit.  2 presbyterii.  3 deest. 


3 

Exc.mus  P.  D.  IOANNES  HERVAS  Y BENET 
Episcopus  tit.  Doritanus , praelatus  nullius  Cluniensis 

V enerabiles  Patres , 

Iam  abhinc  viginti  annos  episcopus  sum;  primo  auxiliaris,  dein 
coadiutor  cum  iure  successionis  in  alia  dioecesi  post  mortem  primi  archie- 
piscopi;  postea  residentialis. 

Nihil  aliud  quam  gratitudinem  habere  possum  et  laudes  dicere  de 
illis  duobus  praeclaris  senibus,  quibus  adiutorium  libenti  animo  praestiti. 

Attamen,  diuturna  experientia  edoctus,  propria  et  aliorum,  necnon  et 
ipso  textu  proposito  in  schemate  qui  difficultatem  sane  non  solvit,  votum, 
cui  unus  em. mus  cardinalis  benigne  adhaerere  voluit,  sic  humiliter  pro- 
pono l:  Videtur  oportere  ut  institutum  iuridico-canonicum  de  episcopo 
coadiutore  cum  iure  successionis  aboleatur  seu  supprimatur f 

Rationes.  Decretum  conciliare,  de  quo  agitur,  maxime  ad  praxim 
regiminis  spectat.  Unde  ita  exarandum  est,  ut  potius  quam  structuram 

iuridicam  abstractam  et  idealem,  Concilium  quaerat  et  decernat  statuta 
iuridica  et  canonica,  quae  solida  experientia  fundantur. 

Sed  experientia,  ut  censeo / testatur  munus  episcopi  coadiutoris  cum 
iure  successionis  non  esse  necessarium;  semper  esse  ingratum  sive  coad- 
iuto  sive  coadiutori;  et  ordinarie  multis  periculis  esse  irretitum. 

1.  Non  necessarium.  Nam  4 episcopus  auxiliaris,  opportunis  faculta- 
tibus praeditus,  eadem  ipse  praestare  potest,  quae  tantum  apparenter  a 
solo  coadiutore  cum  iure  successionis  videntur  posse  5 resolvi. 

Praeterea  non  raro  evenit  ut  episcopus  coadiutor  cum  iure  succes- 
sionis, antequam  coadiutus  moriatur,  ad  aliam  sedem  regendam  nomi- 
netur. Ad  quid  ergo  hoc  odiosum  et  perdifficile  munus  accepit? 

Forsan  quis  arguet  quod  coadiutor  cum  iure  successionis  aptius 
disponetur  ad  regendam  postea  dioecesim,  tum  ob  experientiam  factam, 
tum  ob  conscientiam  quam  habet  de  futuro  munere.  Sed  haec  parvi 
ponderis  mihi  videntur,  propria  experientia  attestante.  Episcopus  auxi- 
liaris ...6  eandem  notitiam  et  experientiam  rerum  quam  coadiutor  assequi 
potest;  et  sic  optime  paratus  invenietur  ad  dioecesim  regendam,  si  ita 
Sanctae  Sedi  placuerit,  sicut  multoties  factum  est .7 

2.  Est  munus  ingratum.  Licet  magna  virtus  et  optima  voluntas  in 
utroque  episcopo  fulgeant,  eorum  relatio  8 suapte  natura  difficilis  evadit: 
inter  coadiutum  et  coadiutorem  interponitur  semper,  ut  ita  dicam,  umbra 
mortis,  quam  alius  timere  et  alius  expectare  videtur. 

Munus  ingratum  quia,  etsi  invitus,  coadiutor  oculis  omnium  apparet 
tamquam  heres,  qui  hereditatem  exspectat,  ut  de  ea  disponat  proprio 
arbitrio,  et  forsan  longe  aliter  a mente  episcopi,  cui  adiutorium  prae- 
stat...9 

3.  Munus  est  periculis  irretitum.  Ipsum  schema,  quod  par.  8,  9 
et  10  protrahitur  ad  explicandas  facultates  coadiutoris,  relationes  inter 
coadiutorem  et  coadiutum,  et  inter  coadiutorem  et  vicarium  generalem, 
satis  eloquenter  probat  munus  coadiutoris,  si  efficaciter  et  feliciter  ad 
optatos  fines  pervenire  quis  voluerit,  periculis  et  difficultatibus  esse 
plenum. 

Etenim,  si  quid  habeatur,  in  quo  uterque  praesul  aliter  atque  aliter 
sentiat  (quod  inter  homines  aetate  et  indole  dispares  non  difficulter  fiet), 
id  avide  capient  et  clerus  et  ipse  populus,  magno  cum  detrimento 
utriusque  auctoritatis  et  efficacitatis  pastoralis.  Unde  non  raro  evenit  ut 
duae  factiones,  ut  ita  dicam,  assurgant,  quae  optima  incepta  apostolica 
irrita  faciunt.  Sic  enim  facile  fit  ut  alia  pars  cleri,  dum  regiminis  succes- 
sionem exspectat,  parti  coadiutoris  faveat,  et  parvipendat  episcopi  coad- 
iuti  auctoritatem. 

Si  electio  episcopi  coadiutoris  penes  coadiutum  esset,  haec  pericula 

forsan  tollerentur  vel  minuerentur,  nam  ipse  quaereret  virum  sibi  ad- 
dictissimum. Sed  hoc  gener atim  fieri  non  potest. 

Praetermitto  alias  rationes  ex  ipso  schemate  desumptas  quas  vobis 
non  lego  ne  nimis  molestus  jiam  et  trado  secretariatui  pro  commissione 
conciliari .10 

Conclusio  et  votum.  Videtur  oportere  ut 11  aboleatur  Institutum  iuri- 
dicum-canonicum  episcopi  coadiutoris  cum  iure  successionis:  a)  quia 
innecessarium  est  b)  quia  ingratum  et  odiosum  ...13;  c)  quia  periculis 
est  plenum  ...14;  d)  quia  normae  in  schemate  propositae  ...15  nihil  aliud 
sunt  quam  merae  exhortationes , omni  praecisione  et  iuridico  valore 
destitutae,  quae  diversas  immo  oppositas  interpretationes  admittent, 
cum  in  praxim  deducantur;  ...16  /)  et  ultimo:  haec  tandem  affirmare  audeo: 
institutum  iuridicum  episcopi  coadiutoris  cum  iure  successionis,  in  se 
ipso  consideratum,  videtur  non  satis  humanum  et  pium,  et  non  conve- 
niens cum  lege  caritatis  christianae;  unde  non  raro  evenit  ut  populus 
christianus  sponte  doleat  utriusque  episcopi  conditionem,  quam  infau- 
stam saepe  pro  utroque  17  reputat.  Dixi. 


In  textu  scripto  tradito-.  1 votum  sic  proponendum  censeo.  2 abolea- 

tur institutum  iuridico-canonicum  episcopi  coadiutoris  cum  iure  successionis. 
3 deest.  4 Institutum  iuridicum  canonicum  coadiutoris  cum  iure  successionis 
non  est  necessarium.  5 deest.  6 qui  episcopo  residentiali  consociatur  ad 
regimen  dioecesis  gerendum.  7 deest.  8 necessitudo.  9 Ingratum  de- 
nique, quia  quotidiana  experientia  edocemur  quod  via  prudentior  (qua  omnia  bona 
cum  pace  componantur),  illa  est,  qua  coadiutor  quasi  per  umbram  humiliter  in- 
cedens, et  propria  incepta  effrenans,  coadiutum  oboedienter  sequatur,  ne  turbet 
eius  benemerentem  et  venerabilem  senectutem,  et  ne  apud  clerum  videatur  aucto- 
ritatem praesulis  obumbrare  vel  minuere  velle.  10  4.  Aliae  rationes  ex  ipso 
schemate  conciliari  desumptae.  Si  attente  inspiciamus  par.  8,  9,  10  huius  cap.  II 
de  episcoporum  coadiutoribus  et  auxiliaribus,  satis  apparebit,  mea  quidem  senten- 
tia, nullo  modo  solutas  esse  difficultates  quae  certo  praevidentur  inter  coadiutum 
et  coadiutorem  et  vicarium  generalem.  Immo,  ex  una  parte,  schema  praevidet  dif- 
ficultates magni  quidem  ponderis;  et  ex  altera  parte,  solutiones  et  normae  quas 
proponit,  tam  incertae  et  omni  vi  iuridica  destitutae  perhibentur  (exhortationes  re- 
vera sunt!)  ut  merito  timendum  sit,  ex  ordinario  contingentibus,  episcopum  coadiu- 
torem cum  iure  successionis,  potius  obstaculum  quam  adiumentum  fore  ad  regi- 
men dioecesium.  En  aliquae  schematis  asserta: 

I.  Coadiutor  c.i.s.,  vi  officii,  iisdem  facultatibus  gaudet,  quae  iure  communi 
vicario  generali  competunt  « nulla  facta  episcopo  coadiuto  facultate  sibi  quidquam 
reservandi  » (pag.  7,  linn.  24-28).  a)  Coadiutor  tamen  suadetur  ut  in  omnibus  ne- 
gotiis maioris  momenti  consulat  episcopum  coadiutum  (pag.  10,  lin.  3);  b ) episco- 
pus coadiutus  in  omnibus  negotiis  maioris  momenti  consulere  debet  coadiutorem. 
Sed  quaeri  potest,  ut  mihi  videtur,  quaenam  sunt  maioris  momenti  negotia?  Et 
in  his  negotiis  diudicandis,  nonne  plerumque  aliter  atque  aliter  sentient?  Sic  « diar- 
chia  » videtur  constitui,  quae  locum  dabit  litibus  et  factionibus. 

II.  Episcopus  coadiutus  potest  constituere  vicarium  generalem,  praesertim  ad 
curiam  administrandam.  Iamvero,  quaenam,  in  casu,  potestas  remanet  coadiutori, 
si  alius  curiae  dioecesanae  praeficitur?  Quaenam  auctoritas  eidem  conceditur  apud 
clerum  et  populum?  Nonne  latet  aliquid  contradictionis  inter  par.  9 et  10? 

III.  Vicarius  generalis  pendet  totus  ab  episcopo  coadiuto  « cum  potestas  eius- 
dem integra  ex  se  maneat  »;  sed  simul  vicario  generali  onus  imponitur  faciendi 
« certiorem  episcopum  coadiutorem  de  praecipuis  actis  curiae  ».  Numquid  vicarius 
generalis  erit  capax  hanc  duplicem  relationem  duplicemque  laborem  recte  et  feli- 
citer adimplendi?  Quo  modo  autem  se  geret  quando  utrumque  praelatum  mente 
disparem  inveniat?  Quomodo  monitum  schematis  adimplendum  erit? 

IV.  Vicarius  generalis,  prout  in  schemate  legitur,  suis  potestatibus  uti  non 
debet  contra  mentem  et  voluntatem  non  solum  episcopi  coadiuti,  sed  etiam  epi- 
scopi coadiutoris.  Quid  vero  faciet  quando  mens  aut  voluntas  utriusque  non  con- 
cordet? Quid  si  opponantur?  Haec  omnia  quae,  non  obstante  bona  voluntate,  eve- 
nire solent,  nullo  modo  solvuntur  monitis  et  hortamentis,  quae  in  schemate  legun- 
tur, cum  monita  et  consilia  non  praebeant  fundamentum  iuridicum,  in  re  tanti  mo- 
menti, ad  regimen  dioecesium  stabiliendum.  11  deest.  12  cum  bono  Eccle- 
siae et  animarum  provideri  possit  per  alia  media  magis  idonea  et  minus  pericu- 
losa: 1.  per  episcopum  auxiliarem  opportunis  facultatibus  praeditum;  2.  si  is  non 
sufficiat,  per  renuntiationem  a sede;  3.  vel  per  emeritum  dignum  et  decorum 
legitime  statutum,  quod  a non  paucis  desideratur,  de  quo  in  alio  voto  agam. 
13  evadit  sive  episcopo  coadiuto  sive  coadiutori.  14  ne  turbetur  pacificum  dioe- 
cesis regimen,  etiamsi  duo  illi  praesules,  coadiutor  et  coadiutus,  magna  virtute 
fulgeant.  15  (n.  9)  ad  regulandam  necessitudinem  inter  episcopum  coadiutorem 
et  coadiutum.  16  e)  Exhortationes  illae  (n.  9)  non  sufficiunt  ad  negotium  tanti 
momenti  expediendum,  et  proprium  locum  non  habent  in  decreto  conciliari,  quod 
deberet  solvere  unum  ex  intimis  et  acutissimis  problematibus  quae  haberi  possunt 
in  dioecesibus  regendis.  17  deest. 

Animadversiones  additae-. 

Ad  pag.  11,  linn.  22  ss.:  proponitur  nova  redactio  par.  16,  ita  ut  detur  locus 
a)  emerito,  b)  renuntiationi  episcoporum. 

A)  Conveniens  est  ut  Concilium  decernat  ementum,  debitis  conditionibus  et 
legitime  statutum,  pro  episcopis. 

Exponam:  I.  Rationes  quae  suadent  emeritum  legitime  statutum;  II.  difficul- 
tates quae  emerito  opponuntur;  III.  quaenam  solutio  videtur  digna  senibus  et  Ec- 
clesiae conveniens. 

I.  Rationes  quae  suadent  ut  Concilium  decernat  emeritum  pro  episcopis  resi- 
dentialibus. 

1)  Necessitas  Ecclesiae.  Omnibus  notum  est  senem,  etsi  vigore  physico 
non  careat  ad  vitam  ordinariam  ducendam,  paulatim  destitui  ea  agilitate  mentis  et 
robore  animi  quae  ad  gubernandam  dioecesim  requiruntur.  Ita,  progrediente  aetate, 
impar  tandem  invenitur  ad  regendum  citatissimum  cursum  rerum  et  animorum. 

2)  E actum  psychologicum,  quod  omnibus  ordinarie  contigit  et  facile  ob- 
servari potest:  omnis  homo,  antequam  senuerit,  absque  dubio  iudicare  solet  vitae 
aetatem  obvenire  in  qua  oportet  ab  omni  negotio  magnae  molis  cessare.  Tunc 
iudicat  emeritum  esse  laudabile  et  necessarium.  Ipse  tamen,  postquam  senuerit, 
putat  se  ab  hac  lege  exceptum  esse,  quia  sese  credit  omni  vi,  experientia  et  soler- 
tia  mirabiliter  praeditum  ad  qualecumque  negotium  gerendum. 

Episcopi  etiam  hac  lege  psychologica  ducimur.  Unde  fit  ut  episcopus  senex 
se  ab  emerito  et  renuntiatione  abstineat,  reputans  sibi  multa  adhuc  praeclare 
agenda  esse  (longe  plura  quam  iuvenibus  inexpertis!)  pro  Ecclesia  et  christiana  so- 
cietate. Unde  se  credit  conscientia  adstrictum  ad  laborem  regiminis  non  recusan- 
dum et  ad  officium  tenendum. 

3)  Expectatio  cleri  et  christifdelium . Inter  clerum  et  excultiores  fideles, 
multi  adsunt  qui  dolent  mala,  quae  Ecclesiae  obvenire  solent  ex  hac  causa.  Omnes 
illi  opportunum  viderent  emeritum  dignum  et  iure  sancitum,  pro  episcopis  et  eis 
qui  episcopis  aequiparantur. 

Hodie,  dicunt  illi,  emeritum  est  praxis  universae  societatis,  et  non  expedit 
ab  hac  convenientissima  lege  excipere  Ecclesiam.  Praeterea,  regimen  spirituale 
valde  defatigat  et  consumit  animi  vires.  Qua  de  causa,  saepe  evenit  ut  pontificatus, 
omni  laude  et  merito  clarissimus,  tandem,  ob  senectutem  nimis  protractam  epi- 
scopi, ita  deturpatur  et  agitatur,  ut  ille  vir,  qui,  tot  praeclare  gestis,  a societate 
christiana  optime  meritus  fuerat,  omni  gloria  et  auctoritate,  aetatis  iniuria,  desti- 
tuitur, adeo  ut  vel  ipsi  amicissimi  eius  quasi  constringantur  eius  mortem  deside- 
rare pro  bono  Ecclesiae  et  pace  animarum. 

Certe  non  omnibus  ita  contingit.  Dantur  gloriosae  et  notissimae  exceptiones. 
Sed  exceptiones  sunt.  Verumtamen,  senex,  quo  minus  conscius  est  propriae  infir- 
mitatis et  imbecillitatis,  ex  ordinarie  contingentibus,  eo  magis  tenaciter  regimini 
adhaeret.  Unde  minime  sperandum  est,  de  lege  ordinaria,  ut  illi,  qui  vere  remedio 
emeriti  vel  renuntiationis  indigent,  hoc  sibi  procurent. 

II.  Difficultates  quae  emerito  pro  episcopis  statutum  opponuntur.  Multae 
quidem  difficultates,  et  non  parvae  molis,  obstant  ne  emeritum  episcopis  conce- 
datur. 

Ecclesiae  traditio  et  mos  receptus  a maioribus  obstare  imprimis  videntur. 
Nulla  enim  unquam  via  aperta  est,  vel  Conciliorum  decretis  vel  Romanorum  Pon- 
tificum actis,  qua  emeritum  concedatur.  Quod  si  hoc  Concilio  emeritum  sanciretur, 
aliquid  plane  novum  in  disciplina  ecclesiastica  induceretur.  Praxis  civilis  etiam 
recens  est. 

Ea  quae  contra  emeritum  obici  possunt,  ad  tria  capita  facile  reducuntur:  a)  di- 
gnitas ordinis  episcopalis,  b)  efficientia  muneris  pastoralis,  c)  domus  et  victus 
episcopi  emeriti. 

a)  Dignitas  ordinis  episcopalis.  Si  emeritum  non  daretur  cum  debitis  cautio- 
nibus, evidenter  dignitas  episcopalis  iniuria  et  dedecore  afficeretur.  Pro  episcopo 
enim  emerito  omnis  communicatio  cum  clero  et  subditis  quos  habuit,  aliquid 
violenti  et  ingrati  secum  ferret.  Tunc  ipse  se  videret  exspoliatum  titulo  dioeceseos, 
cui  totis  viribus  se  consecraverat  et  pro  qua,  apostolico  ductus  exemplo,  im- 
pensus et  superimpensus  fuerat.  Et  cum  auctoritas  regiminis  semper  aliquid  odiosi 
habeat,  quamvis  pie  patemeque  exerceatur,  episcopis  qui  ad  extremam  senectu- 
tem pervenerint,  videretur  expedire  se  in  alia  loca  transferre,  ubi  praeteritae 
dignitatis  memoria  non  adesset,  et  ubi  ab  eis  quibus  non  placuisset,  affligi  non 
posset.  Sic  ordo  episcopalis,  qui  perenni  charactere  inhaeret,  debito  honore  in 
Ecclesia  privaretur. 

b)  Efficacitas  et  auctoritas  officii  pastoralis.  Certum  est  cessationem  a mu- 
nere et  potestate,  cum  pro  determinato  et  proximo  tempore  praevidetur,  viam 
inoboedientiae  et  indisciplinae  subditis  parare.  Hoc  factum  etiam  disciplinam  eccle- 
siasticam perturbaret,  si  emeritum  daretur  eis  qui  auctoritatem  exercent. 

c)  Domus  et  victus  pro  episcopo  emerito.  Si  emeritum  sic  statueretur,  ut 
senex  non  tantum  iurisdictione  privaretur,  sed  etiam  honoribus,  privilegiis  et 
domo,  valde  quidem  difficile  et  arduum  esset.  Tunc  enim,  cum  episcopus  ad  extre- 
mam senectutem  pervenerit,  nihil  aliud  nisi  hospitium  pro  senibus  vel  domus 
religiosa  ei  prostaret,  quia  nemini  placet  recipere  senem,  a quo  nihil  sperandum 
est.  Senes  ecclesiastici  iam  non  habere  solent  familiares  proximos,  et  non  raro,  si 
quos  habent,  eos  digne  sustentare  non  valent.  Sic  ergo  solus  relinqueretur  senex 
in  ea  aetate  in  qua  difficillimum  est  invenire  domum  et  domesticos  pro  ultimis 
annis  vitae.  Haec  certe  nullo  modo  permitti  debent. 

Ad  victum  vero  quod  attinet,  si  episcopus  bonus  pastor  est,  etiam  largus,  be- 
neficus et  profusus  erit.  Unde,  cum  ad  extremam  senectutem  venerit,  nec  pecuniam 
nec  redditus  sibi  reservatos  habebit  ex  quibus  vivat.  Possetne  ei  subveniri  per  cano- 
nicatum?  Absit,  cum  indecorum  esset  et  episcopo  et  muneri  canonicali.  Stipendium 
ei  singulis  mensibus  reservabitur?  Solutio  aequa  et  digna  non  esset. 

III.  Quaenam  solutio  digna  videtur  senibus  et  Ecclesiae  conveniens . Postquam 
per  viginti  annos  episcopali  officio  fungor,  et  tamquam  episcopus  auxiliaris  et 
postea  ut  coadiutor  cum  iure  successionis  duobus  clarissimis  senibus  libentissimo 
animo,  usque  ad  extrema  vitae,  adiumentum  praestiterim,  hac  diuturna  experien- 
tia edoctus,  credo  hanc  esse  solutionem  quae  minoribus  difficultatibus  et  periculis 
obnoxia  habebitur,  et  magis  decora  et  lenis  pro  episcopis  videtur: 

1.  Emeritum  dabitur  episcopo,  cum  compleverit  statutam  vitae  aetatem. 
Sed  non  privabitur  titulo  dioecesis  quam  regebat,  nec  honoribus  et  privilegiis, 
quae  cum  novo  statu  componi  possint. 

2.  Episcopi  emeriti  episcopus  successor  nominabitur  titulo  administratoris 
apostolici  sede  plena,  qui  regimen  dioecesis  gerat  et  administrationem  habeat,  pleno 
iure  plenaque  facultate. 

3.  Liberatio  a regiminis  onere  quae  episcopo  emerito  conceditur,  non  est 
poena,  sed  praemium  et  levamen:  ut  ei  liceat  vacare  orationi,  et  aliis  modis  Ec- 
clesiae prodesse  possit,  scripto,  e.  g.  et  consiliis. 

4.  Episcopus  emeritus  retinet  ius  commorandi  in  domo  episcopali,  una  cum 
administratore  apostolico.  Vita  communis  utriusque  episcopi  optimum  et  pergra- 
tum exemplum  erit  clero  et  fidelibus.  Adaptatio  domus,  si  forte  necessaria  inve- 
niatur, res  parvi  momenti  erit  (ut  propria  experientia  comprobavi).  Et  si  quid 
molestiae  venerit,  sive  ob  provectam  senectutem  episcopi  emeriti,  sive  ob  indo- 
lem administratoris  apostolici,  ea  omnia  leniantur  humanitate,  reverentia  et  amore, 
quibus  novus  Praesul  prosequi  debet  senectam  antecessoris,  quem  comes  habet. 
Praesentia  emeriti  senis  in  aedibus  episcopalibus,  de  facto,  non  coarctat  liberta- 
tem administratoris  apostolici,  immo  eius  auctoritatem  apud  fideles  roborat  et 
firmat. 

5.  Cum  episcopus  emeritus  maneat  in  domo  episcopali,  nulla  aut  minima 
erit  difficultas,  ut  digne  provideatur  eius  sustentationi,  servitio,  victui  et  ultimae 
infirmitati.  Proventibus  dioecesis  haec  omnia  non  difficulter  comparabuntur. 

Conclusio  et  votum.  Haec  omnia  prae  oculis  habens,  novam  redactionem  sche- 
matis propono,  in  qua  detur  locus  emerito  et  renuntiationi  episcoporum: 

« I.  Emeritus  episcoporum. 

a)  Attentis,  ex  una  parte,  meritis  vitae  deditae  servitio  Dei  et  dioecesis; 
et,  ex  altera  parte,  necessitatibus  universae  Ecclesiae  et  dioecesium  particularium, 
conceditur  emeritum  episcopis  qui  aetatem  statutam  compleverint.  Aetas  emeriti 

determinanda  est,  et  pro  locorum  et  temporum  opportunitate  immutanda,  a Ro- 
mano Pontifice. 

b)  Episcopi  emeriti  titulum  Ecclesiae  servabunt,  et  omnes  honores  et  pri- 
vilegia quae  cum  statu  emeriti  componi  possint. 

c ) Romanus  Pontifex  nominabit  episcopum  administratorem  apostolicum 
sede  plena,  cui  competat  plenum  regimen  et  administratio  dioecesis. 

d)  Episcopus  emeritus  retinet  ius  commorandi  in  domo  episcopali. 

e)  Administratori  apostolico  sede  plena  conceditur  etiam  ius  habitandi  in 
domo  episcopali  et  utendi  illa  parte  domus,  quae  necessaria  videatur  ad  exercitium 
officii. 

/)  Proventus  dioecesis  subvenient  episcopo  emerito  aeque  et  digne,  praevia 
conventione  utriusque  episcopi. 

II.  Renuntiatio  episcoporum  a munere. 

a)  Si  Apostolicae  Sedis  iudicio,  recto  dioecesis  regimini  per  auxiliarem 
vel  auxiliares  congruenter  provideri  non  possit,  episcopi  residentiales,  ceterique  in 
iure  ipsis  aequiparati,  qui  ob  permanentem  valetudinis  defectum  aliamve  causam 
gravem  implendo  pastorali  munere  minus  apti  evaserint,  enixe  rogantur  ut,  ob 
Dei  atque  animarum  amorem,  sua  ipsi  sponte  renuntiationem  ab  officio  faciant. 

b)  A munere  episcopali  renuntiantibus,  congruens  providebitur  decus,  ha- 
bitatio, sustentatio,  etc.,  iuxta  ea  quae  supra  dicta  sunt  de  episcopo  emerito  ». 

Exc.mus  P.  D.  FRANCISCUS  ZAK 
Episcopus  S.  Hippolyti 

Venerabiles  Patres , 

Breviter  et  quidem  sensu  vero  breviter  loquar.  Quae  primo  loco  de 
episcopatu  in  genere  animadvertere  volui  iam  ab  aliis  dicta  sunt;  in  hoc 
plene  adhaereo  sententiis  quas  em. mi  card.  Frings  et  Ddpfner  propo- 
suerunt} 

2.  De  coadiutoribus  et  auxiliaribus.  Praxis,  quae  adhuc  valet,  nomi- 
nandi episcopos  titulares  et  conferendi  eis  consecrationem  sacramentalem 
in  titulum  alicuius  exstinctae  dioeceseos  (olim  « in  partibus  infidelium  ») 
recognoscatur,  uti  etiam  hesterna  die  duo  oratores,  ni  fallor,  postulave- 
runt. Successio  apostolica  non  habetur  per  sedem  vel  titulum  sed  per 
consecrationem.  Mihi  magis  conveniens  esse  videtur  ut  episcopi  titu- 
lares « in  servitium  dioeceseos  » pro  qua  destinati  sunt,  consecrentur  et 
cum  potestate  ordinaria  vicaria  instruantur. 

Dignitas  episcopalis  mea  opinione  secumfert,  ut  episcopi  titulares, 
sive  coadiutores  sive  auxiliares,  tamquam  membra  collegii  episcoporum 
statum  omnino  proprium  occupent;  dedecet  ergo,  quominus  vicario 
generali  quomodocumque  subditi  sint. 

Quapropter,  ex  mea  experientia  uti  antea  2 episcopus  coadiutor  cum 
iure  successionis,  libenter  assentior  his,  quae  in  nn.  8,  9 et  10  huius 
capitis  dicuntur.  Cum  tamen  coadiutores...3  raro  nominentur  — gene- 
rarim raro  4 — et  situatio  variis  in  dioecesibus  valde  differat,  facultates 
coadiutoribus  concedendae  a S.  Sede  singulis  in  casibus  determinentur. 
Hoc  modo  declaratio  n.  8,  pag.  9,  iura  episcopi  residentialis  aliquo 
modo  praeiudicans  ac  vulnifera,  quae  sonat:  « nulla  tamen  facta  episcopo 
coadiuto  facultate  sibi  quidpiam  reservandi  » omitti  potest. 

Quoad  munus  episcopi  auxiliaris  in  n.  14  quidem  dicitur:  « Munus 
suum  exerceat  sub  omnimoda  dependentia  ab  episcopo  residentiali. 
Tamen  exoptatur,  ut  auxiliaris  etiam  hoc  loco  expressis  verbis  eximatur 
a potestate  vicarii  generalis,  concedendo  ei  simul  facultates  proprias, 
quas  munus  suum  expostulat. 

3.  Ad  n.  15,  par.  2:  Textus  immutetur  uti  sequitur:  « Sede  per 
mortem  aut  renuntiationem  aut  translationem  vacante,  episcopus  auxi- 
liaris ipso  iure  sit  administrator  apostolicus  vel  patriarchalis  aut  vicarius 
capitularis  ».  Hoc,  ni  fallor,  postulat  dignitas  muneris  episcopalis,  sicuti 
supra  iam  dictum  est. 

Ad  n.  16,  par.  2:  Liceat  mihi  animadvertere,  quae  hic  dicuntur  non 
huius  momenti  esse,  ut  in  decreto  conciliari  expresse  inserantur;  prop- 
terea  ad  commissionem  de  reformando  Codice  remittantur. 

Ad  ridiculosa , uri  dicam,  quae,  v.  g.,  hesterna  die  quoad  renuntia- 
tionem episcopi  et  quandoque  etiam  aliis  in  casibus  a nonnullis  Patribus 
in  hac  aula  enuntiata  fuerunt,  unum  et  quidem  ultimum  verbum  dicere 
vellem:  Patres  Conciliares,  ne  obliviscamur  nos  in  Concilio  Oecumenico 
esse,  et  non  in  aliquo  coetu  ludicro. 5 Dixi. 


In  textu  scripto  tradito-.  1 Breviter  tres  animadversiones  proponere  audeo: 
1.  Loco  tituli  « de  episcoporum  coadiutoribus  et  auxiliaribus  » dicatur  simpliciter: 
« de  episcopis  titularibus  » et  inseratur  novus  numerus,  in  quo  agatur  de  episco- 
pis titularibus  qui  nec  coadiutores  nec  auxiliares  sunt.  Si  consecrationem  episco- 
palem et  omnia  quae  de  episcopatu  in  discussione  nostra  schematis  de  Ecclesia 
enuntiata  fuerunt,  toto  animo  consideramus,  tunc  nobis  constare  debet  consecra- 
tionem sacramentalem  substantialiter  ad  hunc  finem  tendere,  quem  Christus  Do- 
minus apostolis  eorumque  successoribus  his  verbis  prae  oculis  posuit:  « Euntes  in 
omnem  terram,  docete  omnes  gentes...  ».  Agitur  ergo  de  evangelizatione  totius 
mundi  ut  omnes  homines  in  regnum  Dei  ducantur.  Ea  de  causa  episcopatus  nun- 
quam solummodo  uti  ornamentum,  quod  ad  augendam  dignitatem  confertur,  aesti- 
mari potest.  Sacramenta  propter  homines!  Meo  iudicio  nunc  perpendendum  esset, 
an  revera  necessarium  ac  conveniens  esse  videtur,  ut  episcopatus  cum  muneribus 
administrativis  vel  similibus  coniungatur.  Hic  plene  adhaereo  iis  quae  dicit  em. mus 
card.  Frings.  2 deest.  3 relative.  4 deest.  5 deest. 

5 

Exc.mus  P.  D.  HERMANNUS  VOLK 
Episcopus  Moguntinus 

Em. mi  et  rev.mi  Patres,  dilectissimi  Observatores,  Periti  et 
Auditores, 

Difficultates,  quae  circa  institutum  episcoporum  auxiliarium  seu  ti- 
tularium  habentur,  versantur  non  tam  circa  ..-1  habitudinem  practicam, 
quam  circa  ipsius  instituti  eiusque  relationis  ad  episcopos  residentiales 
theologicam  dilucida tionem.  Schema  nostrum  moralia  quaedam  dat  mo- 
nita, theologicam  explicationem  autem  neque  hoc  neque  schema  de  Ec- 
clesia dat.  Paucas  annotationes  de  hac  re  humiliter  proponere  mihi  liceat. 

1.  Quid  sit  episcopus,  petendum  est  ex  pleni  sensus  figura  huius 
status,  scii,  ex  episcopo  residentiali.  Facilius  et  rectius  auxiliaris  seu  titu- 
laris episcopus  describitur  ope  potestatis  episcopi  residentialis  partici- 
patae, quam  vice  versa  episcopus  residentialis  describatur  ope  potestatis 
episcopi  auxiliaris  amplificatae. 

2.  Difficultas  determinandi,  quid  sit  episcopus  auxiliaris,  ni  fallor, 
magna  ex  parte  inde  oritur,  quod  neque  in  hoc  schemate  neque  in  sche- 
mate de  Ecclesia  essentialis  ordinatio  episcopi  residentialis  ad  gregem 
fidelium  sufficienter  describitur .z  Cum  munus  episcopale  sit  munus  pa- 
storale, episcopus  cogitari  debet  praeprimis  ut  pastor  determinati  gregis 
seu  ecclesiae  particularis.  A.  v.:  Potestas  ordinis  et  potestas  iurisdictio- 
nis  ex  natura  muneris  episcopalis  intime  coniunguntur. 

Propterea  plena  forma  episcopatus  postulat  et  potestatem  ordinis  et 
potestatem  iurisdictionis.  Distinguere  has  potestates  utique  bonum,  im- 
mo  necessarium  est.  Utriusque  potestatis  separatio  autem,  quamvis  in 
quibusdam  casibus,  e.  g.  sede  vacante,  evitari  nequeat,  episcopale  mu- 
nus — ipsamque  ecclesiam  — obscurat,  saltem  quando  fit  consueta. 
Quid  sit  munus  episcopale,  neque  ex  sola  potestate  iurisdictionis  neque 
ex  sola  potestate  ordinis  elucet.  Muneri  episcopali  ipsique  Ecclesiae  mul- 
to magis  convenit  utramque  potestatem  quam  arctissime  coniungi  et  ra- 
rissime tantum  separari.  Sine  necessitate  amplificamus  difficultates  in 
hac  difficili  materia,  de  episcopis  enim  et  de  regimine,  sed  etiam  de  Ec- 
clesia et  de  collegio,  si  non  a limine  proponimus,  in  munere  episcopali, 
secundum  regulam  potestatem  ordinis  et  potestatem  iurisdictionis  intime 
coniunctas  esse. 

3.  Munus  episcopale  obscuratur,  quando  numerus  episcoporum  au- 

xiliarium  et  titularium  superat  numerum  episcoporum  residentialium, 
sicuti  est  in  Ecclesia  Latina.  In  Ecclesia  mera  facta  ostendere  possunt, 
quid  sit  possibile,  non  autem  semper  ostendunt,  quid  sit  bonum.  Ex 
theologica  dilucidatione  sequitur  episcopos  auxiliares  et  praesertim  titu- 
lares statuere  exceptionem,  etsi  numerice  episcopos  residentiales  superant. 

Ideo  numerum  episcoporum  non  residentium  minuere  necessarium 
videtur. 

a)  Neque  ordinatio  episcopalis  conferatur  ei,  qui  ad  suum  munus 
gerendum  eius  non  indiget  vel  solius  honoris  causa. 

b)  Nisi  bonum  videtur,  episcopos  auxiliares  participes  reddere 
iurisdictionis,  quia  unitas  dioecesis  obscuretur  pluribus  episcopis  iuris- 
dictione  praeditis,  episcopi  residentiales  aliis  modis  exonerari  possunt,  eo 
videlicet,  quod  sat  multae  functiones,  quibus  usquehuc  obligantur,  sa- 
cerdotibus non-episcopalibus  delegantur,  inter  quas  etiam  collatio  con- 
firmationis, sicut  iam  dixit  em. mus  card.  Ddpfner ,3  Nostris  temporibus 
ipsi  fidei  praeprimis  inserviri  debet,  ideoque  episcoporum  munus  docendi 
maximi  est  momenti.  Mediis  communicationis  hodie  praestantibus  etiam 
episcopus  fideles  suos  multo  facilius  alloqui  potest,  dummodo  ei  tempus 
maneat  cogitandi  de  his,  quae  ut  fidelibus  et  mundo  dicat,  missus  est. 

4.  Nexus  inter  ministerium  episcopale  et  fideles  melius  in  episcopo 
residentiali  quam  in  auxiliari  seu  titulari  praesertim  4 elucet.  Etsi  Ec- 
clesiae minister  non  a fidelibus  eligitur,  sed  ad  fideles  mittitur,  tamen 
episcopus  et  fideles  intime  ad  invicem  ordinantur.  Sicut  Pius  Papa  XII, 
antequam  dogma  de  B.  M.  V.  assumptione  definiret,  ex  episcopis  quae- 
sivit, quid  sentiant  non  tantum  ipsi  eorumque  sacerdotes,  sed  etiam 
fideles  de  hac  doctrina,  ita  etiam  episcopi,  sive  in  Concilio  collecti  sive 
in  munere  suo  cotidie  fungendo,  non  solum  fidelibus  opponuntur,  sed 
simul  etiam  eos  repraesentant,  e.  g.  persolvens  divinum  Officium  in  cele- 
bratione S.  Missae.  Fides  Ecclesiae  ab  episcopis  quidem  praeprimis  eo 
praesentatur,  quod  magisterialiter  annuntiatur,  simul  autem  etiam  se- 
cundum quid  quatenus  a fidelibus  creditur.  Episcopus  etiam  ipse  confor- 
tatur fide  sui  gregis.  Quo  magis  consuetum  erit,  episcopum  esse  residen- 
tialem,  ideoque  potestatem  ordinis  et  potestatem  iurisdictionis  esse  uni- 
tas, eo  magis  elucebit  episcopum  et  gregem  esse  coniunctos,  eo  clarius 
etiam  dilucidatur  munus  episcopale  et  munus  in  Ecclesia  in  genere ? 

Concludere  liceat  ex  dictis : 

1.  Episcopi  et  dioecesium  regimen  ne  describantur  quin  suppona- 
tur intima  potestatis  ordinis  et  iurisdictionis  connexio. 

2.  Diminuatur  numerus  episcoporum  non  residentialium,  ut  mu- 
nus ecclesiasticum  clarius  evadat. 

3.  Ne  facultates  episcoporum  videantur  esse  concessiones  S.  Sedis, 
enumerentur  solummodo  ea,  quae  S.  Sedes  ex  suprema  sua  potestate 
sibi  reservat.  Dixi.  Gratias. 


In  textu  scripto  tradito-.  1 episcoporum  auxiliarium  et  residentialium.  2 re- 
spicitur. 3 deest.  4 deest.  5 deest. 


6 

Exc.mus  P.  D.  RAIMUNDUS  M.  TCHIDIMBO 
Archiepiscopus  Konakriensis 

V enerabiles  Fratres,  carissimi  Observatores, 

Nomine  aliquorum  episcoporum  Africae  praesertim 1 Occidentalis 
loqui  velim  de  episcopis  auxiliaribus  atque  coadiutoribus  in  Africa. 

1.  De  Auxiliaribus.  Vitanda  est,  ut  opinor,  creatio  auxiliarium  in 
numero  nimis  magno;  immo  talis  creatio  in  posterum  non  facienda. 

Difficilius  est  enim  scire  quid  episcopus  auxiliaris  melius  facere  pos- 
sit quam,  mente  egregius,  sanus  actuosusque  presbyter,  praeter  tamen 
sacras  Ordinationes,  quae  validi  episcopi  residentialis  officii  sunt. 

Immensae  dioeceses  africanae  eorumque  complexa  problemata  auxi- 
liarium creationem  favere  videntur.  Sed  quando  dioecesis  magna  et  pro- 
blemata complexa  sunt,  nonne  dividenda  est  ut  tot  dioeceses  quot  neces- 
sariae ad  solvendas  difficultates  constituantur. 

Ex  experientia  etiam  scimus  relationes  inter  episcopum  residentia- 
lem  et  auxiliarem,  in  aliis  regionibus  ac  Africa,  non  semper  faciles  esse, 
etsi  ambo  ex  eadem  stirpe  sunt.  A fortiori  in  Africa  ubi  plerumque  ex 
duabus  stirpibus  sunt,  nonne  exspectandae  sunt  eaedem  difficultates  ne 
dicam  maiores? 

Insuper  verbum  auxiliaris  in  Africa  significat  aliqua  persona  secun- 
daria, vir  qui  per  se  responsabilitates  assumere  nequit.  Ecclesia  ius  non 
habet  ostendendi  se  ut  tales  considerare  africanos  sacerdotes  auxiliares 
a se  creatos.  Si  haec  experientia  iterum  fieret,  pro  Ecclesia  nefas  esset 
atque  Ecclesiis  nostris  particularibus  in  futurum  detrimento  esset. 

Addi  tandem  possit  idem  in  casu  praefectorum  apostolicorum  quo- 
rum munus  desuetum  videtur  simul  ac  pro  ipsis  nimis  mortificans. 

2.  De  coadiutoribus.  De  coadiutoribus  similes  observationes  facio. 

In  hodierna  Africa  oportet  episcopos  plus  in  viis  esse  quam  in  offi- 
cio sedere;  hic  laboris  rythmus  magnam  sanitatem  iuvenilemque  ardo- 
rem exigit;  longaevitas  media  in  diebus  nostris  quadragesimum  annum 

non  superat;  sol  noster,  tandem,  cum  nimia  fortitudine  sua,  nulli  ho- 
mini parcet. 

Ex  omnibus  his  rationibus,  quando  episcopus  residentialis  vires  suas 
evanescentes  sentit,  certe  deberet,  ut  mihi  videtur,  cogitare  quomodo  sedi 
suae  renuntiaret  potiusquam  coadiutorem  quaerere.  Sed  sedi  renuntiare, 
non  ut  damnetur  ad  sterile  otium  sed  ut  Ecclesiae  adhuc  inserviat  secun- 
dum novum  modum  quod  creare  et  iure  definire  debemus. 

Quod  si  dicitur  coadiutor  necessarius  esse  ad  meliorem  pastoralem 
continuationem,  libenter  assentio;  sed  haec  situatio  esse  debet  quam  bre- 
vissima. 

Si  additur  etiam  non  oportere  iuvenibus  responsabilitates  citius  dare, 
respondeo:  etsi  prudentes  esse  debemus,,  etsi  seniores  necessarii  sunt 
in  civitate,  etsi  in  Ecclesia  optimi  consiliarii  esse  possunt  in  conferentiis 
episcopalibus,  attamen,  Ecclesia  ex  natura  sua  iuvenis  est;  eademque  Ec- 
clesia sola  humana  sapientia  non  gubernatur,  sed  Spiritu  Sancto  semper 
assistente;  ille  autem  Spiritus,  Spiritus  consilii  et  sapientiae,  opus  suum 
facit  etiam  in  iuvenum  episcoporum  animis. 

Concludo.  Desideramus  ut  episcoporum  auxiliarium  et  coadiutorum 
experimentum  in  terra  africana  ante  longum  temporis  spatium  non  re- 
stauretur. Dixi. 


In  textu  scripto  tradito : 1 deest. 

[Sub signaverunt  etiam\  H.  Thiandoum,  arch.  Dakar;  L.  Sangare,  arch.  Ba- 
mako;  B.  Yago,  arch.  Abidjan;  P.  Zoungrana,  arch.  Ouagadougou;  R.  Dosseh, 
arch.  Lome;  J.  B.  Gahamanyi,  ev.  Astrida. 

7 

Exc.mus  P.  D.  IACOBUS  LE  CORDIER 
Episcopiis  tit.  Prienensis,  aux.  Parisiensis 

Venerabiles  Patres, 

De  auxiliaribus , unum  testimonium  et  una  quaestio. 

1.  Testimonium.  Nescio  quot  sint  in  hac  aula,  sicut  ego  sum  ipse: 
nec  residentialis,  nec  simpliciter  auxiliaris,  sed  « residens  »? 

Hoc  experimentum  in  « agglomeratione  urbana  » voluerunt,  ante 
hos  septem  annos,  Papa  Pius  XII,  fel.  mem.,  et  em. mus  card.  Parisiensis. 

Ad  verba  Bullae  nominationis,  « stabile  domicilium  habeo  in  subur- 
bio Civitatis,  apud  S.  Dionysium  » et  accepi  a veneratissimo  Patre  meo 
et  antistite  ( lego  semper  ad  verbum ) 1 « omnes  facultates  necessarias  et 
opportunas  ad  illos  regendos  qui  in  hac  parte  dioecesis  degunt  ». 

Duae  sunt  rationes  huius  experientiae:  salvare  simul  et  proximitatem 
episcopi  et  unitatem  actionis  pastoralis. 

a)  Proximitas  episcopi  cum  clericis  et  cum  populo  paroeciarum. 
In  modernis  civitatibus,  quomodo  « Bonus  Pastor  » cognoscitur  ab  ovi- 
bus suis?  Sermonibus  et  litteris  dioecesanis,  sane;  sed  etiam,  et  saepius, 
prelo,  radiophonia  et  televisione.  Attamen  necessarii  remanent  contactus 
directi  et  personales  per  visitationes  pastorales,  confirmationes  simulque, 
pro  sacerdotibus,  per  conferendas  et  exercitia,  et,  pro  laicis,  per  congre- 
gationes apostolatus,  uno  verbo  per  « residentiam  ». 

b)  Unitas  actionis  pastoralis  et  evangelizationis.  Civitas  immen- 
sa 2 ut  Lutetiae  Parisiorum,  cum  sua  peripheria  (vulgo  dicta  « Ban- 
lieue  »),  est  quasi  « una  persona  ».  Motus  vitae  socialis,  intellectualis, 
civilis  aut  educativae  praebent  non  solum  veram  affinitatem  sed  humanam 
unitatem.  Cum  omne  humanum  debet  a Christo  assumi  ut  omne  fiat 
salvum,  ipsa  Pastorum  navitas  coordinanda  est  et  unanimiter  mode- 
randa. 

2.  Quaestio.  Utrum  ius  de  episcopis  residentialibus  et  auxiliaribus 
plene  respondere  possit  iis  novis  conditionibus? 

Aliqui  enim  Patres,  ex  diversis  mundi  regionibus,  fatentur  eadem 
surgere  problemata,  non  solum  circa  magnas  civitates,  sed  quoque  circa 
urbes  vicinas  sedi  episcopali  et  etiam  circa  dioeceses  propiores,  parvas 
vel  non. 

Sive  agitur  de  una  dioecesi  ubi  « auxiliaris  residens  » conatur  in  ter- 
ritorio sibi  credito  ministerium  episcopale  adimplere,  cum  quadam  auto- 
nomia  simul  ac  dependentia  et  fidelitate. 

Sive  agitur  de  duobus  aut  tribus  dioecesibus  tam  inter  se  connexis, 
ex  circumstantiis  geographicis  et  sociologicis,  ut  mutuum  iuvamen  prae- 
bere debeant  presbyteris,  officiis  communibus...  et  etiam  pecuniis. 

In  duplici  casu,  novae  iuridicae  normae  necessariae  erunt  ad  firman- 
das rationes  amicitiae  et  benevolentiae.  ( Schema  alias  3 loquitur  de  « no- 
vo ordine  » ...4). 

Conclusio.  Optare  mihi  liceat  ut  in  schemate,  praeter  episcopum  re- 
sidentialem  aut  coadiutorem,  et  simplicem  auxiliarem,  saltem  incohetur 
— sicut  optime  ait  exc.mus  D.  Carli  in  sua  relatione  — « nova  figura 
iuridica  ».  Gratias. 


In  textu  scripto  tradito-.  1 archiepiscopo.  2 magna.  3 cap.  IV. 

4 pag.  20,  lin.  29  et  nota  pag.  22  in  fine  ultimae  paragraphi. 

8 

Exc.mus  P.  D.  THOMAS  VINCENTIUS  CAHILL 
Episcopus  Cairnensis 

Venerabiles  Patres, 

Loquor  nomine  em.mi  card.  arch.  Sydneyensis,  episcoporum  Austra- 
liae  et  Novae  Zelandiae  Concilio  adstantium  necnon  fere  omnium  episco- 
porum Oceaniae.  1 

Quatuor  observationes  benignae  vestrae  considerationi  submittimus. 

1 . Si  vicarius  generalis  unam  iuridice . personam  cum  episcopo  suo 
constituere  censetur,  hoc  adhuc  magis  de  episcopo  coadiutore  cum  epi- 
scopo coadiuto  dicendum  putamus,  eo  praesertim  fine  ut  perfecte  regi- 
minis unitas  servetur.  Quapropter,  episcopum  coadiutorem  ipso  iure  ea- 
dem potestate  qua  vicarius  generalis  et  quidem  ordinaria,  frui  debere 
existimamus.  Quod  autem  in  negotiis  maioris  momenti,  uti  in  schemate 
affirmatur,  episcopus  coadiutor  episcopum  coadiutum  consulat,  nullo 
modo  nobis  sufficere  videtur:  nemo  enim  ignorat  quam  facillime  in  ne- 
gotiis ducendis  opinionum  discrepantia  haberi  possit.  Unitas  regiminis 
exigit  e contra  ut,  istis  in  negotiis,  episcopus  coadiutor  coadiutum  non 
tantum  consulat  vel  audiat  sed  eius  exquirat  obtineatque  consensum. 

Quibus  praemissis,  pag.  10,  lin.  3,  textum  ita  immutari  proponimus 
ut  loco  verborum  « in  omnibus  negotiis  maioris  momenti  eum  consu- 
lat » dicatur  « in  negotiis  maioris  momenti  nihil  agat  nisi  eo  consen- 
tiente ». 

2.  Episcopum  quoque  auxiliarem  unam  iuridice  personam  cum  epi- 
scopo residentiali  constituere  debere  censemus,  eumque  de  eiusdem  epi- 
scopi auctoritate  ipso  iure  participare.  Utique,  episcopi  residentialis  erit 
huius  auctoritatis  ab  auxiliari  episcopo  in  dioecesi  exercendae  extensio- 
nem et  ambitum  determinare.  Nullo  tamen  modo  episcopus  auxiliaris 
quoad  iurisdictionem,  a.  v.,  in  ea  exercenda  potestate  qua  tanquam  mem- 
brum episcopalis  collegii  pollet,  a simplici  sacerdote  pendeat,  ne  in  casu 
quidem  particulari  et  extraordinario  uti  v.  g.  perdurante  sede  vacante. 

Proponimus  igitur  ut  pro  art.  12,  pag.  10,  sequens  ponatur  textus: 
« Episcopus  auxiliaris  eadem  potestate  qua  vicarius  generalis  ipso  iure 
fruatur,  eam  tamen  exerceat  sub  omnimoda  dependentia  ab  episcopo 
residentiali,  nihilque  magni  momenti  agat  nisi  eo  consulto  et  probante. 
Episcopus  autem  habitualiter  ne  deleget  aliis  quae  auxiliaris  potest  et 
vult  per  se  exercere  ».  Erit  consequenter  supprimendus  art.  14.  Prae- 
terea, pag.  11,  lin.  17,  verba  « Optandum  est  ut  » omittantur. 

3.  Quae  a quibusdam  episcopis  suggesta  sunt  de  vicariis  episcopa- 
libus, ut  in  pag.  12,  notula  4 invenitur,  nostra  quoque  facimus.  Perutile 
enim  videtur  tales  vicarios  tanquam  novas  figuras  iuridicas  constituere. 
Institutione  horum  vicariorum  episcopalium  cum  iurisdictione  ordinaria 
pro  determinata  parte  dioecesis  vel  determinato  negotiorum  genere,  non- 
nulla problemata  solvi  videntur  quae  ex  nova  imagine  iuridica  episcopi 
coadiutoris  et  auxiliaris  oriuntur. 

4.  Relate  ad  quaestionem  de  episcoporum  a munere  cessatione , so- 
lutio multis  in  casibus  inveniri  videtur  in  nominatione  episcopi  admini- 
stratoris cum  auctoritate  administratoris  apostolici  sede  plena,  ita  ta- 
men ut  ista  auctoritas  sit  ei  ordinaria.  Hoc  tamen  in  casu  censemus 
episcopum  istum  episcopum  administratorem  simpliciter  appellandum 
esse  potius  quam  administratorem  apostolicum. 

Hac  solutione  episcopus  qui  pro  suae  dioecesis  spirituali  bono  se 
totaliter  devovit,  titulum  et  honores  episcopi  dioecesani  retinet,  dum 
regimen  dioecesis  omnemque  responsabilitatem  eidem  inhaerentem,  prout 
bonum  animarum  exigit,  plene  administratori  cedit.  Itaque,  pag.  11, 
lin.  31,  post  verbum  « faciant  » sequentia  verba  adiungi  proponimus: 
« vel  a Romano  Pontifice  episcopum  administratorem  impetrent  ». 

Tandem,  episcopo  a regimine  dioecesis  renuntianti,  non  tantum  ius 
sit  ad  quaedam  privilegia  et  ad  sepulturam  in  conditorio  episcopali  dioe- 
cesis quam  ultime  gubernaverit,  sed  praesertim  ius  sit  ad  omnia  suffra- 
gia quae  episcopo  residentiali  in  sede  defuncto  competunt.  Unde,  pag.  11, 
lin.  37,  post  verbum  « gesserint  »,  addantur  verba  « cum  omnibus  suf- 
fragiis quae  episcopo  residentiali  in  sede  defuncto  competunt  ».  Dixi. 

Moderator : Velint  Patres  in  locis  suis  manere,  vel  qui  si  absunt  ad 
eadem  redire.  Item  assignatores  maneant  loco  suo. 

9 

Exc.mus  P.  D.  IOSEPH  SLIPYJ 
Archiepiscopus  Leopolitanus  Ucrainorum 

Admodum  venerabiles  Patres  Concilii, 

Quaedam  videntur  supplenda  esse  ex  doctrina  orientalium  ut  corolla- 
rium in  discussis  tractatibus,  praesertim  de  episcopis,  ne  vacuum  et  ob- 
scuritas quaedam  remaneat  in  iis,  quae  ab  em.mis,  et  beat.mis  et  exc.mis 
Patribus  oratoribus  prolata  sunt.  Revera  ingeniosi  et  sancti  episcopi 
sapientissima  sua  iudicia  protulerunt  atque  specialia  doctrinae  orienta- 

lium  tetigerunt,  qua  de  causa  respectiva  pars  eiusdem  attendenda  est. 
Oculi  non  consueti  ad  occidentalis  Ecclesiae  quotidianam  vitam  reli- 
giosam gaudent  Concilio  Oecumenico,  ut  praeclaro  spectaculo  non  solum 
eximiae  vitae  spiritualis  exemplo,  quia  et  Missae  quotidianae  devotis- 
sime recitatae  et  milia  et  milia  episcoporum  ante  Tabernaculum  super 
marmoreum  pavimentum  genuflexorum  aedificant  et  spiritum  novum 
infundunt,  atque  in  caelum  animam  rapiunt  quasi  pars  Paradisi  Dantia- 
nae  Commediae  Divinae  in  theatro  mundi  peragatur.  Nec  non  sapientis- 
sima  et  subtilissima  vota  ingeniosorum  virorum  novos  aspectus  aperiunt. 

Duae  praecipue  directiones  et  propensiones  in  votis  prolatis  animad- 
verti possunt.  Una  quae  potius  conservativa  novas  propositiones  cum 
traditionibus  componere  conatur,  qua  de  .causa  cardd.  Ottaviani,  Ruf- 
fini  et  aliorum  praemonitiones  optime  intelliguntur,  quia  Ecclesia  sem- 
per  prudenter  et  caute  procedit  et  non  praemature  ut  dixit  card.  Konig. 
Ex  altera  autem  parte  non  spernenda  sunt  vota  cardinalium,  patriarcha- 
rum et  episcoporum,  quae  mutatis  conditionibus  vitae  humanae,  illius 
exigentiis  ardentibus  satisfacere  cupiunt. 

Intime  persuasus  sum  nemini  oratorum  vel  ex  occidente  vel  ex  oriente 
in  mentem  venisse  doctrinam  de  primatu  in  aliquod  dubium  vocare  et 
magna  merita  Curiae  Romanae  diminuere  etiam  a S.  B.  patriarcha  Maxi- 
mos. Quod  eo  magis  patet  quia  persona  Sancti  Patris  Pauli  VI  et  apud 
occidentales  et  apud  orientales,  paucis  mensibus  pontificatus  tantam  gra- 
titudinem,  devotionem,  venerationem  prae  primis  apud  orientales  nacta 
est  ut  id  etiam  ex  hoc  titulo  supra  omne  dubium  qualiscumque  haesita- 
tionis ponendum  sit.  Ideo  « irene  pasin  »,  maiestas  pacis  Liturgiae  By- 
zantinae regnet  super  nos  et  quieta  ne  moveamus. 

Scimus  omnes  nos  plus  vel  minus  aptum  medium  et  instrumentum 
esse  in  manibus  Dei  et  Summi  Pontificis,  qua  de  causa  solummodo  defec- 
tus quosdam  in  Ecclesia  administranda  ortos,  veros  et 2 apparentes,  vo- 
luntarios et 3 involuntarios  zelantes  oratores  amovendos  esse  ...4  desi- 
derant. 

Novissima  discrimina  in  disceptationibus  mota,  in  memoriam  vocant 
analogum  episodium  ex  Concilio  Tridentino,  quando  difficilis  doctrina 
de  Sacramentis  tractabatur.  Tunc  quidam  episcopus  Gallus  acutissimae 
mentis  frequentiores  oppositas  animadversiones  fecit,  ita  ut  unus  ex  prae- 
sidentibus ( uti  nunc  noster  decanus  card.  T is  serant 5),  Del  Monte  vel 
Pole  ...6,  impatientia  raptus  alta  voce  exclamaret:  « Nimium  cantat  gal- 
lus ille  ».  Quod  subito  episcopus  retorsit:  « Utinam  Petrus  ad  cantum 
galli  resipiscat!  ».  Omnia  revera  quae  proferuntur  a singulis  Patribus 
in  Concilio  nunc,  quamvis  forsitan  totaliter  admitti  nequeant,  tamen 
sedulo  perpendenda  sunt,  ad  minimum  ut  cantus  galli,  quia  a pastoribus 

Ecclesiae  et  Patribus  Concilii  prolata  sunt,  quibus  semper  et  eo  magis 
in  Concilio  laus,  honor  et  gloria  debetur.  Perinde  crude  vel  simpliciter 
vel  in  forma  ...7  pronunciata,  semper  granulum  veritatis  continent,  ple- 
rique  sub  aspectu  dioeceseos  dicta. 

Doctrinam  de  episcopo  uti  pastore  in  memoriam  iterum  revocare 
audeo,  quia  hucusque  non  erat  opportuna  occasio.  Schema  doctrinae  de 
Ecclesia  est  finitum  et  de  episcopis  fini  appropinquatur,  qua  de  causa 
per  transennam  tantum  adimpleo  de  sacerdotio  regali  omnium  Christia- 
norum in  comparatione  cum  sacramento  Ordinis.  Quae  secundum  doctri- 
nam orientalem  sensu  metaphorico  sumendum  est.  I.  e.,  agitur  de  chri- 
stiano  ut  hostia  spirituali,  quam  omnis  christianus  Deo  se  offert  et  de- 
bet offerri  et  de  sacerdotio  Christi,  quod  omnibus  fidelibus  analogice 
ad  sacerdotium  Christi  communicatum  est  in  Corpore  mystico  Christi. 
Talis  est  doctrina  Justini  ...8,  Irenaei  ...9,  Clementis  Alexandrini  ...10  et 
Origenis  ...u. 

Secundum  supplementum  est  quoad  potestatem  episcoporum  in  spe- 
cie in  Concilio  et  admissione  laicorum  immo  feminarum  et  liberorum 
sicut  audita  est  vox  card.  Suenens,  quae  separatam  doctrinam  orientis 
tangunt  ideoque  sequentia  prae  oculis  habenda  sunt. 

In  Ecclesia  latina  occidentali  regimen  ecclesiasticae  hierarchiae  reser- 
vabatur praesertim  in  administratione,  ita  ut  participatio  laicorum  paula- 
tim  evanesceret,  et  etiam  participatio  ultima  ut  residuum  et  reliquum 
signum  potestatis  laicorum  in  electione  Papae  a S.  Pio  X abrogata  est. 
Nunc  vero  in  Actione  Catholica  laici  ad  cooperationem  vivam  vocantur 
uti  et  vota  Patrum  Concilii  sonant. 

In  oriente  liberior  disciplina  vigebat,  quae  suam  originem  a Conci- 
lio apostolico  ducit  in  quo  et 12  laici  partem  aliquam  habebant:  « Conve- 
neruntque  apostoli,  et  seniores...  Tacuit  autem  omnis  multitudo...  Tunc 
placuit  apostolis,  et  senioribus  cum  omni  Ecclesia  » ( ita  Acta  13),  sed  di- 
ligentissime distinguendum  est  inter  partem,  quam  habebant  apostoli 
et  seniores-episcopi  et  multitudo  Ecclesiae.  Differentia  ponitur  in  sacra- 
mento Ordinis  propter  quod  episcopis  regimen  spirituale  Ecclesiae  ut 
pastoribus  reservatum  est.  Negare  enim  differentiam  inter  episcopum  et 
sacerdotem,  montanistarum  haeresim  sapit.  Pastores  vi  muneris  sui  actus 
regiminis  exercent,  omnes  alii  sacerdotes,  laici,  liberi  et  feminae  vi  scien- 
tiae et  intelligentiae  communicatam  et  acquisitam  doctrinam  aliis  tradere 
et  alios  docere  possunt;  sub  hoc  tantum  aspectu  possent  interesse  Con- 
cilio. Soli  autem  episcopi  docent  ut  exercentes  munus  pastorale,  alii  vero 
ut  testes  intellectae  et  apprehensae  fidei.  Universalis  enim  consensus 
fidelium  est  testimonium  fidei  infallibile,  quia  omnes  fideles  catholicae 
Ecclesiae  falsum  credere  nequeunt.  Ideo  si  adsistunt  laici  et  feminae 

et  immo  liberi  («  Quia  ex  ore  infantium,  et  lactentium  perfecisti  lau- 
dem » ...14)  sunt  testes  expositae  doctrinae  et  non  auctoritative  docentes, 
sicut  soli  Patres  episcopi  quia  dictum  est 15  « Visum  est  Spiritui  Sancto 
et  nobis  » (Acta  ...16).  In  Concilio  Oecumenico  solis  episcopis  ius  suffra- 
gii competebat,  alii  solum  adsistebant.  Laici  eruditi  opiniones  suas  pro- 
ferebant uti  vota  consultiva  de  quo  refert  Socrates  in  sua  Historia  Ec- 
clesiae ...17. 

Similiter  et  in  Conciliis  patriarchalibus  orientis  votum  peremptorium 
habebant  episcopi  vel  eorum  delegati.  Convocatio  et  definitiones  Con- 
cilii consensu  Imperatoris  non  indigebant  ,..18;  immo  Concilia  contra 
Imperatores  pugnabant.  Feminae,  quae  nuperrime  in  Encyclica  Papae 
Ioannis  XXIII  Vacem  in  terris  tam  forte  munimentum  iurium  suorum 
in  vita  invenerunt,  in  Ecclesia  secundum  Pauli  praeceptum,  tacebant. 
Neque  eorum  mentio  in  Concilio  apostolico  neque  in  Conciliis  Oecume- 
nicis  fit.  Tertullianus  expresse  in  opere  « De  Virginibus  velandis  » ...19 
scripsit:  « Non  permittitur  mulieri  in  Ecclesia  loqui,  sed  nec  docere,  nec 
tinguere,  nec  offerre,  nec  ullius  virilis  muneris  nedum  sacerdotalis  offi- 
cii sortem  vindicare  ».  Tribuere  illis  in  Concilio  aliquem  activum  inter- 
ventum, esset  iam  plus  orientale  quam  orientales  ipsi  et  esset  sine  dubio 
alienum  a mente  oratorum. 

De  resignatione  episcopi  a card.  Ruffini  et  aliis  quamvis  non  omni- 
bus, splendide  dicta  sunt,  atque  praxi  orientalium  omnino  correspondet. 
Amplificarem  tantum  exemplo  ex  vita  episcopi  Polonorum  Valenga,  viri 
sancti,  cui  resignatio  proposita  erat.  Quando  episcopus-successor  ...20 
Lisowski  ( meus  amicus  qui  etiam  narravit  hoc 21 ) de  hac  re  Papae  Pio  XI 
mentionem  fecit,  responsum  accepit:  « Audivimus  episcopum  Valenga 
provectioris  aetatis  esse  ».  Sed  episcopus  Lisowski  animadvertit:  « San- 
tita,  lui  puo  ancora  lavorare,  perche  e dieci  anni  piu  giovane  di  Vostra 
Santita  » ...22.  Ego  etiam  contra  voluntariam  resignationem  mei  praede- 
cessoris Servi  Dei  Metropolitae  23  Andreae  Szeptyckyj  opposui,  propter 
eius  eximium  intellectum  et  experientiam , quamvis  aetate  provectus  eratu 
Aliquis  episcopus  nuperrime  dixit:  « Coadiutor  fui  per  plures  annos, 
sed  a coadiutore,  libera  me  Domine!  ».  Qua  de  causa  pauperes  infirmos 
episcopos,  praesertim  provectioris  aetatis  resignandos,  misericordiae  Pa- 
trum quam  instantissime  commendarem,  quia  Ecclesia  25  ad  tempus  plu- 
rimis modis  provideri  potest. 


In  textu  scripto  tradito-.  1 decernit.  2 vel.  3 vel.  4 laudabiliter. 
5 deest.  6 (Cervini)  ut  noster  decanus  card.  Tisserant  et  severi  moderatores 
non  erant.  7 eleganti.  8 ( Dialogus  116,  16,  PG  7,  754  A).  9 ( Adv . 

Haereses  IV,  8.  3,  PG  7,  995  A).  10  (Hiopotiposes  PG  9,  730  B).  11  ( Ho - 

milia  9,  9,  PG  XII,  521-522).  12  deest.  13  (Acta.  15,  6.  12.  22).  14  Mt. 

21,  16.  15  vel  eorum  delegati.  16  15,  28.  17  (lib.  I,  c.  VIII). 

18  (Mansi,  t.  IX,  p.  1226).  19  (c.  9,  PL  II,  902).  20  Franciscus.  21  deest. 

22  (episcopum  Valenga  ulterius  laborare  posse,  quia  decem  annos  a Sanctitate  Ve- 
stra iuniorem  esse).  23  deest.  24  intellectum  et  sanctitatem  et  experientiam 
eius.  25  bono  Ecclesiae. 


10 

Exc.mus  P.  D.  IOSEPH  REUSS 
Episcopus  tit.  Sinopenus,  aux.  Moguntinus 

Venerabiles  Patres, 

Loquor  de  auxiliaribus -1  Quod  attinet  ad  facultates  episcopi  auxilia- 
ris, concedendum  est,  hanc  quaestionem  non  facile  solvendam  esse.  Tota 
institutio  episcoporum  auxiliarium  in  difficultatibus  haeret,  quia  aliqua 
mixtio  est.  Permiscentur  enim  institutum  divinum  episcopatus  et  conatus 
ecclesiasticus  evitandi  postulationem  renuntiationis  ab  episcopo  residen- 
tiali,  qui  ad  regendam  dioecesim  minus  aptus  evaserit,  et  divisionem 
dioecesis,  quae  pro  uno  episcopo  nimis  magna  est. 

Cum  condicio  auxiliaris  non  solum  ex  institutione  ecclesiastica  auxi- 
liarium, sed  etiam  — et  ut  videtur  praecipue  — ex  divino  instituto 
episcopatus  definienda  sit,  facultates  auxiliaris  non  solum  et  multo 
minus  praecipue  ex  iuridicis  et  administrativis  considerationibus  sta- 
tuendae sunt.  Primum  enim  theologice  quaerendum  est,  quae  potestas 
auxiliari  ratione  consecrationis  episcopalis  competit,  quia  etiam  potestas 
episcopi  residentialis  ex  consecratione  episcopali  consequitur.  In  nostro 
Concilio  Oecumenico  ista  quaestio  theologica  a doctrina  cap.  II  schematis 
de  Ecclesia  et  a quinque  suffragationibus  nuper  habitis  ordiri  oportet. 
Per  has  suffragationes  orientatio  obligans  commissioni  competenti  data 
est,  quia  patefecerunt,  quomodo  iuxta  voluntatem  qualificatae  maiori- 
tatis  ipsius  Concilii,  cui  commissio  conciliaris  subiecta  est,  doctrina  de 
episcopatu  in  cap.  II  schematis  de  Ecclesia  apparari  debeat.  Propterea 
iam  nunc  doctrina  satis  fundata  est,  auxiliarem  ut  episcopum  legitime 
consecratum  esse  membrum  corporis  seu  collegii  episcoporum,  quod 
succedit  collegio  apostolorum  in  munere  evangelizandi,  sanctificandi  et 
pascendi  et  quod  iure  divino  una  cum  capite  suo  Romano  Pontifice 
plena  et  suprema  potestate  in  universam  Ecclesiam  pollet.  Hisce  simul 
indicatur,  ad  quid  aut  ad  quem  finem  a Domino  nostro  Iesu  Christo 
institutum  est  corpus  seu  collegium  episcoporum. 

Certo  certius  diversa  membra  collegii  episcoporum  non  eundem 
gradum  tenent.  Sed  haec  inaequalitas  pertinet  ad  gradum  vel  dignita- 

tem  vel  etiam  potentiam,  non  autem  attinet  ad  sodalitatem.  Ratione 
sodalitatis  nulla  est  distinctio,  quia  sine  exceptione  omnes  episcopi  per 
eandem  consecrationem  episcopalem  corporis  vel  collegii  episcoporum 
membrum  fiunt.  Omne  membrum  collegii  autem  ratione  aequalis  sodali- 
tatis saltem  fundamentalium  munerum  et  potestatum  particeps  est.  Ergo 
etiam  auxiliares  partem  habent  in  munere  evangelizandi,  sanctificandi  et 
pascendi  et  in  plena  et  suprema  potestate  in  universam  Ecclesiam. 

Haec  officia  et  iura  ex  consecratione  episcopali  ipso  facto  conse- 
quuntur. luris  divini  sunt.  Oportet  ius  ecclesiasticum  relate  ad  auxilia- 
res iuri  divino  magis  apparari.  Sic  v.  g.  secundum  ius  vigens  auxiliaris 
qua  episcopus  in  munere  sanctificandi  quod  attinet  ad  confessiones 
audiendas  et  praecipue  in  munere  pascendi  ne  iuribus  quidem  parochi 
fruitur  nec  ipso  facto  est  membrum  Concilii  Oecumenici  et  conferenda- 
rum episcopalium.  Talis  coarctatio  potestatis  episcopalis  ex  ipsa  consecra- 
tione episcopali  manantis  in  futuro  non  amplius  sustinenda  est.  Auxi- 
liari competit  potestas  episcopalis  in  muneribus  et  potestatibus  funda- 
mentalibus et  ulterius  eum  decet,  ut  respectivae  facultates  agnoscantur 
et  per  Concilium  accuratius  determinentur. 

Ideoque  emendandus  est  art.  12  et  art.  19,  § 2,  ut  auxiliaris  iura 
tum  in  dioecesi  tum  supra  dioecesim  accuratius  determinentur. 

Haec  propositio  emendationis  non  distinguit  inter  ea,  quae  perti- 
nent ad  auxiliarem  ita,  ut  ei  debeantur  aut  eum  decent  — talis  distinctio 
pro  rei  condicione  hodierna  nimis  difficilis  esse  videtur  — sed  promi- 
scue continet  tum  debita  tum  decentia. 

En  propositio.  In  dioecesi: 

a)  Auxiliaris  est  semper  sedi  et  non  personae  datus  et  est  vica- 
rius episcopi  residentialis  aut  impediti  aut  absentis  tum  in  Pontificalibus 
tum  in  repraesentatione  dioecesis. 

b)  Auxiliaris  immediate  episcopo  residentiali  subiectus  est,  sed 
non  vicario  generali;  e contra  propter  unitatem  regiminis,  quae  unitas 
habetur  in  episcopo  residentiali,  vicarius  generalis  soli  episcopo  residen- 
tiali, sed  non  auxiliari  subiectus  est. 

c ) Auxiliari  tamquam  potestas  ordinaria  competit:  audire  confes- 
siones sacramentales  et  dare  delegationem  audiendi  confessiones  sacra- 
mentales,  ius  in  dioecesi  assistendi  contractui  matrimoniali,  facultates 
dioecesanibus  dispensandi  saltem  in  casibus,  in  quibus  parochus  dispen- 
sare potest,  publicandi  libros  sine  praevia  censura  sicut  competit  epi- 
scopis residentialibus. 

Supra  dioecesim:  in  scriptis  trado,  et  concludo ,2  Concedendum  est 
generatim  melius  esse,  supradictas  difficultates  modo  in  prooemio  sche- 
matis indicato  — nempe  aut  per  renuntiationem  episcopi  a munere  aut 

per  divisionem  dioecesis  — superari  quam  per  nominationem  auxiliaris. 
Si  autem  in  casu  melius  sit,  ut  auxiliaris  nominetur,  tunc  auxiliaris  ea 
potestate  fruatur,  quae  ei  debetur  et  quae  eum  decet.  Dixi. 


In  textu  scripto  tradito-.  1 deest.  2 Auxiliares  de  iure  et  cum  suffragio 
deliberativo  pertinent  ad  Concilia  Oecumenica,  plenaria,  provincialia  necnon  ad 
conferentias  nationales  seu  regionales  episcoporum. 

[ Subscripserunt  etiam~\  Iulius  Angerhausen,  Hugo  Aufderbeck,  Heinrich  Baa- 
ken,  Wilhelm  Cleven,  Ioseph  Ferche,  Augustin  Frotz,  Karl  Gnadinger,  Ioseph 
Hiltl,  Alfons  Kempf,  Johan  Lenhardt,  Paul  Nordhues,  Heinrich  Pachowiak,  Fried- 
rich  Rintelen,  Gerardo  Schaffran,  Edoardo  Schick,  Carlo  Schmidt,  Bernhard  Schra- 
der,  Wilhelm  Sedlmeier,  Bernhard  Stein,  Heinrich  Tenhumberg,  Heinrich  Theising, 
Ioannes  von  Rudloff,  Ioseph  Zimmermann,  Franziskus  Jachym,  Edoardo  Machei- 
ner,  Leo  Pietsch,  Bruno  Wechner,  Buchkremer  Ioseph. 

Moderator : Velint  Patres  audire!  Iuxta  art.  57,  § 6 Ordinis  Con- 
cilii Oecumenici  Vaticani  II,  moderatores  supponunt  suffragationi  Pa- 
trum hanc  quaestionem:  An  placeat  Patribus  concludi  disceptationem  de 
hoc  cap.  II  schematis  de  episcopis  ac  de  regimine  dioecesium.  Repeto 
quaestionem:  An  placeat  Patribus  concludi  disceptationem  de  hoc  cap.  II 
schematis  de  episcopis  ac  de  regimine  dioecesium.  Patribus  quibus  di- 
sceptationem de  cap.  II  placet  nunc  concludi  velint  surgere.  Assigna- 
tores faveant  videre!  [Intervallum]. 

Iuxta  eumdem  articulum  et  paragraphum,  poterunt  ulterius  loqui 
ii  quibus  ius  ulterius  loquendi  datur  in  eodem  articulo  et  eadem  para- 
grapho. 

Exc.mus  secretarius  generalis  velit  dare  relationem  de  suffragatione 
mane  peracta. 


Secretarius  generalis-. 

Praesentes  votantes . 2.166 

Dixerunt  placet 2.025 

non  placet 141 


Ergo  propositio  facta  ab  em.mo  moderatore  placuit  Patribus. 

Nunc  fit  transitus  ad  disceptationem  super  cap.  III  schematis  quod 
disceptationi  subicitur:  « de  nationali  episcoporum  coetu  seu  confe- 
rentia ».  Moderabitur  disceptationem  em. mus  ac  rev.mus  D.  card.  Iulius 
Dopfner,  arch.  Monacensis. 

Moderator-.  Faciat  nunc  relationem  de  hoc  modo  dicto  capitulo 
exc.mus  D.  Aloisius  M.  Carli,  ep.  Signinus. 

RELATIO 

exc.mi  P.  D.  ALOISII  M.  CARLI 
Episcopi  Signini 

Venerabiles  Patres , 

Caput  tertium  « de  Nationali  Episcoporum  Coetu  seu  Conferentia  » 
aliquid  novi  pro  iure  condendo  proponit,  cuius  momentum  disceptatio- 
nibus in  Aula  conciliari  hucusque  habitis  et  nuper  approbato  decreto  de 
Sacra  Liturgia  iam  vivida  in  luce  positum  est.  Hinc  necessitas  praefi- 
niendi summa  saltem  huius  Coetus  iuridica  lineamenta. 

. In  prooemio  (art.  17)  perspicue  principium  essentialiter  pastorale 
enuntiatur,  cui  uni  inservire  debet  novum  Conferentiae  Episcopalis  na- 
tionalis  iuridicum  institutum:  nostrorum  enim  temporum  condiciones, 
in  bonum  ipsum  animarum,  maxime  urgent  Episcopos,  eiusdem  saltem 
nationis,  ut  inter  se  uniantur  non  solummodo  fraternae  caritatis  vinculo, 
sed  communi  quoque  agendi  ratione  in  pastorali  officio  perfungendo. 

Statuitur  in  primis  (art.  18  § 1)  obligatio  constituendi  Conferendas 
nationales;  internationalium  vero  possibilitas  praevidetur  (art.  18  § 3). 
Siletur  de  Conferentiis  regionalibus  (scii,  pro  portione  tantum  alicuius 
nationis)  et  de  alius  generis  Conferentiis  particularibus  (v.  g.  inter  solos 
Metropolitas  seu  Archiepiscopos,  etc.)  quia  de  hac  re  unaquaeque  Con- 
ferentia Nationalis  in  peculiaribus  statutis  videre  poterit. 

Paucissima  et  generalissima  de  Conferentiae  moderamine  decernun- 
tur (artt.  19-21),  reliquis  — v.  g.  de  Praesidis  electione  eiusque  in  mu- 
nere diuturnitate,  de  praesentia  et  suffragio  Episcoporum  Titularium, 
de  modo  conventus  convocandi  et  frequentandi,  etc.  — remissis  ad 
peculiaria  statuta,  eum  in  finem  ut,  quantum  fieri  potest,  aequus  ha- 
beatur respectus  ad  uniuscuiusque  nationis  particularem  indolem,  re- 
rum circumstantias  et  apostolatus  necessitates.  Quae  statuta,  ut  pronum 
est,  si  iam  in  usu  habeantur,  huic  nostro  Decreto  erunt  post  Concilium 
accommodanda;  si  vero  non  habeantur,  ex  novo  erunt  conficienda:  in 
utroque  casu,  Sanctae  Sedis  probatione  requisita. 

In  art.  19  § 1 iuridica  cooptatio  in  Conferendam  Nationalem,  et 
quidem  cum  suffragio  deliberativo,  recognoscitur,  quidquid  in  contra- 
rium alicubi  fortasse  hucusque  factum  sit,  omnibus  cuiuscumque  Ritus 
Ordinariis  locorum,  Vicariis  generalibus  exceptis,  additis  tamen  Epi- 
scopis Coadiutoribus  ob  ius  successionis  quo  fruuntur. 

Maximi  momenti  est  pars  III  quae  de  Conferentiae  decisionibus 
agit.  In  elaboranda  hac  materia  Commissio  nostra  prae  oculis  habuit  1 

quae  sequuntur:  a)  Conferentia  nationalis  non  identificatur  quidem  cum 
Concilio  plenario  aut  provinciali,  at  ea  inutilia  omnino  non  reddit;  im- 
mo  eorum  opportunitatem  confirmat  et  magis  quam  ipse  Codex  definit 
(art.  18  § 1);  b)  Episcopus  residentialis  in  suos  subditos  vera,  ordinaria 
ac  immediata  gaudet  potestate  quae,  iure  divino,  solummodo  Romano 
Pontifici  subiicitur  (art.  22);  c)  attamen  bonum  commune  animarum 
alicuius  nationis,  redundans  ultimatim  in  bonum  singularum  dioecesium, 
quandam  exigit  similitudinem  ac  unitatem  actionis  pastoralis  ex  parte 
omnium  Episcoporum  eiusdem  nationis. 

In  omnibus  fere  materiis  talis  exigentia  moraliter  tantum  est  aesti- 
manda; propterea  unicuique  Episcopo  relinquitur  libertas  agendi  iuxta 
conscientiam  suam,  ob  rationes  quarum  gravitatem  ipse,  ut  Pastor 
personaliter  responsabilis,  coram  Deo  ponderabit,  haud  tamen  neglecta 
consideratione  agendi  rationis  ceterorum  suorum  fratrum  in  episcopatu 
(artt.  22-23),  et  consequentiarum  ex  sua  diversa  agendi  ratione  forte 
manantium. 

In  aliis  vero  paucis  ac  bene  definitis  materiis  (art.  24)  visum  est 
Commissioni  nostrae  non  sufficere  moralem  tantum  obligationem,  sed 
iuridicam  quoque  esse  statuendam,  ob  earum  materiarum  gravitatem 
et  noxias  sequelas,  quae  ex  diversa  Episcoporum  agendi  ratione  in  spi- 
rituale commune  damnum  certo  profluerent.  In  talibus  tamen  materiis 
Episcoporum  monarchica  potestas  sufficienter  in  tuto  ponitur  per  clau- 
sulas proportionate  graves,  quae  sunt:  a)  elenchus  casuum  est  taxati vus 
omnino,  iidemque  casus  natura  sua  haud  frequentes  esse  possunt;  b)  de- 
cisiones Conferentiae  proferendae  sunt  per  duas  saltem  suffragiorum 
partes;  c)  insuper  recognosci  debent  a Sancta  Sede;  d)  datur  denique 
singulis  Episcopis  facultas  recurrendi  ad  Sanctam  Sedem,  in  devolutivo 
tamen  tantum  ne  finis  huius  statuti  frustretur. 

Sic  visum  est  Commissioni  minus  minui  per  hoc  statutum  ordi- 
nariam singulorum  Episcoporum  potestatem,  quam  per  Conciliorum 
plenariorum  aut  provincialium  statuta  minuatur. 

Moderator : Legat  nunc  exc.mus  D.  secretarius  generalis  nomina 
Patrum,  qui  verbum  petierunt  quoad  hoc  caput. 

Secretarius  generalis : Verbum  facere  postulaverunt  em.mi  ac  rev.mi 
DD.  cardd.  Iacobus  Mclntyre,  arch.  Angelorum  in  Statibus  Foederatis 
Americae  Septemtrionalis,  Valerianus  Gracias,  arch.  Bombay ensis  in 
India,  Albertus  Meyer,  arch.  Chicagiensis  in  Stat.  Foed.  Amer.  Sept., 
Ioseph  Ritter,  arch.  S.  Ludovici  in  Stat.  Foed.  Amer.  Sept.,  Ioannes 
Landazuri,  arch.  Limanus  in  Peruvia;  exc.mi  Michael  Klepacz,  ep.  Lod- 
zensis  in  Polonia,  Marcellinus  Olaechea,  arch.  Valentinus  in  Hispania, 

Gerardus  McDevitt,  ep.  aux.  Philadelphiensis  in  Stat.  Foed.  Amer.  Sept., 
Aloisins  M.  Carli,  ep.  Signinus  in  Italia,  Alfredus  Ancel,  ep.  aux.  Lugdu- 
nensis in  Gallia,  Antonius  Pildain,  ep.  Canariensis  in  Hispania,  Aemilius 
Guerry,  arch.  Camaracensis  in  Gallia. 

11 

Em.mus  P.  D.  IACOBUS  FRANCISCTJS  L.  card.  McINTYRE 
Archiepiscopus  Angelorum  in  California 

Venerabiles  Fratres,  carissimi  Veriti,  Observatores  et  Auditores, 

Verba  mea  referuntur  ad  cap.  III,  par.  17,  lin.  17  schematis  de  epi- 
scopis et  de  regimine  dioecesium.  Ibi  proponitur  ut  conferendae  natio- 
nales  vel  regionales  habeant  potestatem  iuridicalem.  Faveo  talibus  con- 
ferendis, si  sunt  voluntariae.  Deploro  tales  conferendas,  si  sunt  iuridi- 
cales. 

Proposita  huic  similia  habent  historiam  sat  extensivam.  Ius  Cano- 
nicum dat  nobis  concilia  plenaria  et  provincialia.  Haec  habent  pote- 
statem iuridicalem. 

Nunc  autem  potestas  iuridicalis  introducitur  in  conferentias  quae 
non  debent  esse  nec  iuridicales  nec  obligatoriae,  sed  voluntariae  et  libe- 
rae. Finis  harum  conferendarum  est  providere  circumstantiis  localibus  et 
regionalibus. 

In  his  circumstantiis  quaerimus:  quare  introducitur  potestas  iuridi- 
calis ubi  non  est  necessaria  nec  conveniens? 

Magna  cum  haesitatione  coniectari  possit  utrum  hoc  propositum  sit 
impugnatio  regiminis  Curiae  Romanae.  Curia  Romana  est  instrumentum 
Summi  Pontificis.  Praeterea:  possitne  haec  introductio  potestatis  iuri- 
dicalis esse  aliqua  impugnatio  indirecta  doctrinae  infallibilitatis?  Deus 
prohibeat!  Sed  talis  nubes  videri  potest  in  extremo  caelo. 

Circumstantiae  electionis  Pontificis  nostri  Pauli  VI,  feliciter  regnan- 
tis, favent  omissioni  propositi  status  iuridicalis  harum  conferentiarum 
nationalium.  Papa  noster  f ruitur  experientia  triginta  annorum  in  officiis 
maximis  Curiae  Romanae.  Nemo  melius  quam  ille  cognoscit  Curiam 
Romanam.  Nunc  autem  ipse  est  Summus  Pontifex,  ideoque  dotatus  donis 
ductus  Spiritus  Sancti.  Hoc  elevat  eius  dotes  naturales  per  protectionem 
divinam.  Ergo,  quis  est  magis  qualificatus?  Quis  est  magis  dotatus? 
Papa  noster  cognoscit  Curiam  Romanam,  et  homines  aptos  ad  laborem 
Curiae  Romanae  et  in  toto  mundo. 

Quare  restrictio  iuridicalis  imponatur  sapientiae  humanae  et  divi- 
nitus ductae  talis  Vicarii  Christi?  Quare  hoc  impedimentum  *?  Certe 

fidelitas  nostra,  devotio  nostra  erga  personam  Vicarii  Christi  et  fides 
nostra  in  inspiratione  Sancti  Spiritus  praevalebunt.  Debemus  manife- 
stare fidem  nostram,  debemus  manifestare 2 confidentiam  nostram  et 
reverentiam  nostram  et  derelinquere  ideam  potestatis  iuridicalis  in 
proposito. 

Propono  ergo  ut  potestas  iuridicalis  conferendarum  nationalium 
omittatur.  Dixi. 


In  textu  scripto  tradito : 1 deest.  2 deest. 


12 

Em.mus  P.  D.  VALERIANUS  card.  GRACIAS 
Archiepiscopus  Bombayensis 

V enerabiles  Patres , 

En  pauca  1 animadvertenda  super  hoc  caput. 

1.  Cum  iam  saltem  circiter 2 50  conferendae  episcopales  existant, 
et,  uti  praesumere  licet,  cum  satisfactione,  munus  suum  exsequantur, 
clare  elucet  hierarchias  respectivas  sibi  persuasum  habere  ad  bonum 
commune,  et  ad  problemata  nostrae  aetatis  solvenda  in  rebus  maioribus, 
collaborationem  mutuam  episcoporum  necessariam  esse.  Nulla  ergo  ulte- 
rior idea  in  introductione  requiritur.  Post  tot  elucidationes  circa  « colle- 
gium apostolorum  » « collegium  episcoporum  » etc.  in  hac  alma  aula 
nobis  propositas,  mirum  sane  esset  si  nulla  prorsus  collegialitas  practica 
inter  episcopos  eiusdem  regionis  inveniretur,  quaecumque  eius  funda- 
menta sint,  sive  dogmatica,  sive  iuridica,  sive  merae  voluntariae  associa- 
tionis. 

2.  Facile  intelligitur  formam  organisatoriam  ut  ita  dicam  3 harum 
conferendarum  variam  esse,  secundum  variarum  regionum  necessitates, 
conditiones,  naturales  propensiones  nationum.  Sunt  e.  g .4  qui  favent 
multitudini  regulationum,  et  ita  forte  in  labore  suo  facile  obstruuntur; 
sunt  alii  qui  censent  paucas  regulas  melius  ad  actionem  vere  fructuosam 
conducere;  potius  nituntur  bona  voluntate  et  bono  sensu  in  mutua 
cooperatione. 

3.  Sed  sunt  puncta  quaedam  essentialia,  quae  prae  oculis  habenda 
sunt: 

a)  Permanens  commissio,  seu  coetus  administrativus,  constitui 
debet  a praelatis,  qui  totam  regionem  repraesentant,  quia  hic  agitur  de 
conferentia  nationali  vel  territoriali .5  Nam  evidens  est  in  quibusdam 
regionibus  impossibile  esse  ut  tota  hierarchia  frequenter  conveniat, 


CONGREGATIO  GENERALIS  LXV 


39 


sicut  in  India.6  Unde  negotia  sua  alicui  commissioni  seu  coetui  admi- 
nistrativo committere  debent. 

b)  Haec  commissio  permanens,  per  suum  laborem  et  per  fructum 
sui  operis,  confidentia  totius  communitatis  christianae  gaudebit. 

c ) Etiam  apud  auctoritates  civiles,  et  inter  non-catholicos,  aucto- 
ritate vera  gaudeat  oportet,  sive  ex  officio  agnoscatur,  sive  de  facto, 
saltem  tamquam  repraesentatio  catholicorum  habeatur. 

d ) Nullam  ansam  dissensionis  praebeat  in  hierarchia.  Praestat 
limitatam  cooperationem  procurare  per  meram  obligationem  moralem 
impositam  singulis  membris,  quam  plura  conari  assequi  per  impositionem 
iuridicae  obligationis.  Uti  dicitur  lingua  anglica  “ A bird  in  the  hand  is 
worth  two  in  the  bush  ”. 

e)  Providendum  est  ne  « bureaucratia  »,  quae  dicitur,  intret  in 
hanc  organisationem  conferentiarum,  et  evadant  opus  potius  aliquorum 
sacerdotum  seu  laicorum  (quantumvis  efficaciter  peractum),  quam  actio 
communis  pastoralis  episcoporum  alicuius  regionis. 

/)  Ii,  qui  constituunt  commissionem  permanentem,  semper  ope- 
rose studeant  acquirendi  activam  collabor ationem  totius  hierarchiae. 

4.  Ad  illustrationem  proponere  liceat  elementa  principalia  confe- 
rendae episcoporum  in  India  fundatae  anno  1944,  cuius  Statuta  forma- 
liter  approbata  sunt  ...7  a Sancta  Sede  et  de  qua  solum  possum  loqui 
cum  aliqua  competentia ? 

a)  Associatio  est  voluntaria.  Sed  de  facto  omnes  episcopi  sunt 
membra.  Cur?  non  coguntur,  sed  vigorose  persuadentur? 

b)  Est  coetus  consultativus;  eius  decisiones  non  imponunt  obliga- 
tionem iuridicam  in  Ordinarios. 

c)  Nullo  modo  restringat,  praeiudicet  aut  perturbet  auctoritatem 
seu  actionem  Ordinariorum  in  ambitu  iurisdictionis  eorum. 

d)  Consistit  ex  omnibus  membris  hierarchiae  catholicae  in  India?0 

e)  ...u  Quamvis  moralis  tantum  obligatio  habeatur  accipiendi 
decisiones  commissionis  permanentis,  passim  genuina  cooperatio  prae- 
stita est.  Omnes  enim  censent  aequum  esse  et  conveniens  offerre  since- 
ram cooperationem  huic  associationi...12 

g)  Addere  valet  Concilium  nostrum  Plenarium  in  India?1  cum 
approbaret  statuta  conferendae  episcopalis,  in  decreto  speciali  recom- 
mendare  reunionem  praelatorum  quorundam,  qui,  occasione  data,  con- 
veniant ad  investigandas  conditiones  speciales  quae  in  eorum  regione 
occurrunt. 

5.  Quaestio  ergo  principalis,  mihi  videtur /4  huius  schematis  est 
haec:  Iuvatne  dare  statum  iuridicum  conferentiis  episcopalibus?  Fateor 
me  aliquando  favisse  opinioni  statum  stricte  iuridicum  stabiliendum 

esse.  Putavi  enim  ita  augeri  auctoritatem  conferendarum  episcopalium. 
Postquam  vero  legi  seriem  emendationum  et  observavi  divisionem  opi- 
nionum, iam  censeo  nullam  rem  imponendam  esse  quae  adeo  contro- 
vertitur...15 

6.  Hinc,  concludendo ,16  censeo  practicam  solutionem  huius  materiae 
esse  hanc: 

a)  Relinquatur  hierarchiae  uniuscuiusque  regionis,  ut  eligat  suam 
peculiarem  formam  procedendi  in  conferendis,  scii,  sive  nectendi  obliga- 
tionem mere  moralem  cum  suis  decisionibus,  sive  eligendi  statum  stricte 
iuridicum.  Carior  est  libertas  — at  libertas  quae  est 17  sana  ac  prudens. 

b)  Adeundi  S.  Sedem  ad  approbandum  ...18  suum  modum  pro- 
cedendi. 

c ) Iudicandi,  ex  experientia,  methodum  adoptatam.  ...19  Non  vide- 
tur practicum  imponere  omnibus  conferentiis  episcopalibus  idem  catalo- 
gum omnium  particularium  in  modo  tractandi  quaestiones...20 

Concludo .21  Nemo  umquam  per  meram  legem  canonicam  melior  eva- 
sit. Hinc  nuper  volebam  Caietanum,  celebrem  commentatorem,  citare, 
respondentem  ad  quaestionem  utrum  episcopus  potius  sit  canonista  an 
theologus;  dixit:  theologus  sit,  episcopus  enim  debet  praedicare.  Prae- 
dicandum vero  est,  non  ius  canonicum,  sed  evangelium  Christi.  Debet 
enim  instruere  gregem  fidelium  in  vita  sancta,  non  in  sacris  canonibus, 
quae  non  condita  sunt  ab  ipso  Domino,  sed  ab  hominibus.  Dixi. 


In  textu  scripto  tradito : 1 Pauca  habeo.  2 deest.  3 deest.  4 deest. 
5 deest.  6 deest.  7 in  Concilio  plenario  a.  1950,  et  iterum  a.  1960,  cum 
quibusdam  modificationibus.  8 Puncta  principalia  sunt  haec.  9 per  persua- 
sionem. 10  Indiae,  ex  episcopis  auxiliaribus  seu  coadiutoribus,  et  ex  episcopis 
et  archiepiscopis  qui,  renuntiantes  suo  officio,  adhuc  in  India  resident.  11  Per- 
manens commissio  munere  coetus  administrativi  fungitur.  Consistit  e praesidente, 
qui  a membris  eligitur,  et  14  metropolitis  ex  officio,  qui  repraesentant  omnes  pro- 
vincias ecclesiasticas,  et  e quibusdam  membris  cooptatis  per  praesidem  et  metro- 
politas.  /).  12  cui  Concilium  plenarium  a.  1950  imposuit  obligationem  inve- 

stigandi et  decernendi  actionem  appropriatam  in  variis  rebus,  e.  g.  in  actione  ca- 
tholica, extensione  Ecclesiae,  catechesi,  apostolatu  sociali,  educatione,  programma- 
tibus factionum  politicarum  etc.  Si  quis  censet  se  non  posse  consentire  decisioni- 
bus commissionis  permanentis,  perfectam  libertatem  habet  procedendi  secundum 
proprium  iudicium.  Aliquando  vero  accidit,  si  socii  in  officio  episcopali  alicui  epi- 
scopo persuadere  non  possunt,  ut  sive  clerus  sive  fideles  eum  urgere  incipiant 
ut  amplectetur  decisionem  maioris  partis.  13  deest.  14  deest.  15  In 
nostro  mundo  vivere  est  mutari,  et  sapientis  est  in  melius  mutari;  opinionem  ergo 
meam  mutavi.  16  deest.  17  deest.  18  vel  recognoscendum.  19  Omnes 
ultimatim  ad  eundem  finem  tendunt.  20  votandi,  in  quaestionibus  investigan- 
dis etc.  21  deest. 

Em.mus  P.  D.  ALBERTUS  GREGORIUS  card.  MEYER 

Archiepiscopus  Chicagiensis 

V enerahiles  Fratres , 

Loqui  vellem  praesertim  de  art.  3 huius  capitis,  ubi  agitur  de  con- 
ferendae decisionibus,  qui  articulus  mea  opinione  1 medulla  et  cor  huius 
capitis  — immo  forsitan  totius  huius 2 schematis  — vocari  potest.  Et 
addo  quod 3 loquor  nomine  plus  quam  120  episcoporum  ex  Statibus 
Foederatis  Americae  Septemtrionalis  quorum  nomina  subscripta  huic 
folio  adnexa  sunt. 

Ex  hoc  autem  articulo  oriri  potest  problema  sat  grave.  Ex  una 
parte,  schema  proponit  finem  maximi  momenti,  omnino  necessarium  pro 
hodiernis  adiunctis,  nempe,  ut  dicitur  in  prooemio / ut  « omnes  eiusdem 
regionis  episcopi  in  unum  convenientes,  collatis  consiliis,  efficacius  pro- 
moveant rem  catholicam  in  universo  suo  territorio  »...5  Ex  altera  parte, 
auctoritas  ac  proinde  libertas  episcopi  residentialis  pro  sua  conscientia 
agendi  in  dioecesi  sibi  concredita  omnino  in  tuto  collocari  debet.  Ut  haec 
duo  necessaria  bona  inter  se  melius  reconcilientur,  sequentes  emenda- 
tiones in  textum  nobis  exhibitum  propono. 

1.  In  n.  20  huius  cap.  III,  propono  ut  nova  paragraphus  introdu- 
catur, quae  esset  prima  post  verba  « e gremio  uniuscuiusque  conferendae 
constituantur  ».  Haec  paragraphus  fere  ita  sonare  debet:  « Praeses,  qui 
voto  secreto  et  scripto  eligatur  pro  periodo  temporis  ab  ipsa  conferentia 
statuendo,  nisi  statuta  peculiaria  aliud  caveant  ». 

Ratio  huius  emendationis  haec  est:  Munus  praesidis  conferendae 
tanti  momenti  est  ut  modus  quo  ipse  eligatur  ab  ipso  Concilio  statui 
debeat.  Propono  modum  qui  maxime  concordat  cum  plena  libertate 
omnium  episcoporum,  nempe  suffragium  secretum  et  scriptum.  Provide- 
tur etiam 6 pro  adiunctis  extraordinariis  cum  adiecta  clausula:  « nisi 
statuta  peculiaria  aliud  caveant  ». 

2.  Propono  ut  n.  22,  i.  e.  principium  generale,  noviter  redigatur,  et 
quidem  fere  hoc  modo:  « Firmo  praescripto  n.  24,  deliberationes  com- 
munes episcoporum  in  conferentia  nationali  legitime  coadunatorum,  prae- 
cipue ad  hoc  dirigantur,  ut  singuli  episcopi  residentiales,  mutua  infor- 
matione fraterno  animo  suscepta,  melius  pro  sua  conscientia  suam  partem 
gregis  Domini  pascant  et  simul  communionem  servent  cum  episcopis 
eiusdem  regionis  ». 

Ratio  huius  emendationis  in  hoc  praecipue  consistit.  Principium  gene- 

rale,  prouti  nunc  in  schemate  exprimitur,  nimis  videtur  esse  iuridice 
expressum,  atque  indebite  iura  episcoporum  coarctari.  Nam,  uti  nunc  stat 
in  schemate,  principium  non  loquitur  nisi  « de  decisionibus  prolatis  ab 
episcopis,  quae  debita  reverentia  ab  unoquoque  episcopo  accipiantur  et 
ad  effectum  deducantur  ».  Teste  experientia  conferendae  nationalis  iam 
multis  annis  in  Statibus  Foederatis  existentis,  nova  redactio  textus  quam 
proposui  melius  videtur  favere  bono  collaborationis  communis  quin  in- 
ducat duplex  periculum,  indebitae  nempe  incursionis  in  gubernium 
dioecesis  episcopo  residentiali  concreditum,  atque  etiam  periculum  ali- 
cuius novae  centralizationis  nimis  extensae  atque  complicatae. 

3.  In  eundem  sensum,  et  propter  similes  rationes,  propono  ut  n.  23, 
« de  episcopo  contra  decisiones  agente  »,  ex  toto  deleatur. 

Hoc  propono,  dico,  propter  fere  easdem  rationes.  Nam,  prouti  nunc 
sonat  in  hoc  numero,  imponitur  in  episcopum,  practice  loquendo,  obli- 
gatio plus  quam  moralis,  libertas  ideo  episcopi  agentis  iuxta  conscientiam 
non  satis  protegitur,  atque  periculum  habetur  novae  formae  centraliza- 
tionis nimis  extensae,  quandoque  etiam  forsitan  odiosae. 

4.  Quoad  n.  24  ubi  agitur  de  iuridica  obligatione  7 propono  ut  de- 
leantur subsectiones  (b),  ( c ) et  (d)  huius  numeri .8  His  deletis,  decisiones 
quae  episcopos  vi  iuridica  obligant,  ad  eas  tantum,  quae  necessariae  et 
sufficientes  videntur,  restringerentur,  nempe  ad  eas  quae  sub  (a)  enume- 
rantur. Textus  autem  huius  subsectionis  ( a ) etiam  emendetur,  fere  hoc 
modo:  « Quando  agatur  de  peculiaribus  rebus  quae  sive  iure  communi, 
sive  speciali  Summi  Pontificis  vel  Oecumenici  Concilii  mandato,  natio- 
nali  episcoporum  conferendae  pertractandae  ac  resolvendae  commissae 
fuerint  ». 

Ratio  autem  cur,  mea  opinione,  casus  cum  vi  iuridica  stricte  restrin- 
gantur oportet  ad  eos  qui  sub  (a)  enumerantur,  derivatur  praecise  ex 
illo  magno  periculo  novae  formae  centralizationis  nimis  extensae  atque 
nimis  complicatae.  Hinc  obligatio  iuridica  imponi  debet  solummodo 
quando  absolute  requiritur  ad  voluntatem  summae  auctoritatis  in  Eccle- 
sia implendam.  Haec  autem  in  Ecclesia  voluntas  supremae  auctoritatis 
exprimitur  solummodo  per  Summum  Pontificem,  Concilium  Oecume- 
nicum  et  Ius  Commune.  Substituendo  autem  verba  « Summi  Pontificis  » 
et  « Concilii  Oecumenici  » in  locum  phrasis  « Apostolicae  Sedis  » clarius 
exprimitur  sedes  supremae  auctoritatis. 

Quodsi  aliqua  conferentia  nationalis  putet  vim  iuridicam  extendi 
debere  ad  eos  casus  qui  sub  litteris  b)  c ) et  d)  enumerantur,  facultatem 
in  hunc  sensum  certe  obtinere  potest  a Summo  Pontifice.  Decretum 
autem  Concilii  Oecumenici  non  debet  tantum  onus  imponere  in  omnes 
conferentias  nationales. 

Tandem,  in  hoc  eodem  n.  24,  omnino  necessarium  mihi  videtur  ut 
praecisis  et  determinatis  normis  provideatur  quomodo  maioritas  requi- 
sita obtinenda  sit,  nempe  per  suffragia  scripta  et  secreta,  aliquo  modo 
sicut  in  Ordine  Concilii  Oecumenici  nostri  pro  his  decisionibus  provi- 
detur. Textus,  porro,  uti  nunc  legit,  requirit  maioritatem  duarum  ex  tribus 
partium.  Quamvis  talis  maioritas  mihi  nunc  sufficere  videatur,  serio, 
puto,  perpendendae  sunt  etiam  9 rationes  eorum  qui  pluralitatem  maio- 
rem requirerent.  Et  dixi. 


In  textu  scripto  tradito : 1 deest.  2 deest.  3 deest.  4 deest. 

5 (cf.  n.  17).  6 deest.  7 deest.  8 n.  24.  9 deest. 

[ Subscripserunt  etiarn\  J.  Minihan,  M.  J.  Guilfoyle,  Philip  M.  Hannan, 
Philip  Furlong,  Charles  B.  Mulrooney,  Edward  Swanstrom,  William  J.  Condon, 
Ioseph  Dougherthy,  Ioseph  Green,  Leo  Pursley,  Sylvester  Treinen,  G.  H.  Speltz, 

F.  P.  Leipzig,  Christopher  J.  Weldon,  H.  B.  Hacker,  Henry  J.  Soenneker,  Stephan 
J.  Kocisko,  Paul  C.  Schulte,  Raymond  P.  Hillinger,  Vincentius  J.  Hines,  Lawrence 
Casey,  George  A.  Hammes,  William  A.  0’Connor,  William  P.  0’Connor,  Dermot 
0’Flanagan,  Thomas  A.  Connolly,  James  J.  Byrne,  John  B.  Franz,  Edward  J.  Hun- 
keler,  F.  W.  Freking,  Francis  Green,  Karl  Alter,  C.  P.  Greco,  Henry  J.  Grimmels- 
man,  John  P.  Treacy,  Joseph  H.  Hodges,  H.  A.  Clinch,  Bernard  Flanagan,  James 
V.  Casey,  Edward  Fitzgerald,  Loras  T.  Lane,  Lambert  A.  Hoch,  Ernest  J.  Primeau, 
Gerald  V.  McDevitt,  Francis  F.  Reh,  Walter  Curtis,  James  Griffiths,  Andreas  G. 
Grutka,  John  Dougherty,  Vincent  J.  Baldwin,  Marion  F.  Forst,  Edward  C.  Daly, 
Nicholas  Elko,  John  J.  Krol,  George  L.  Leech,  Franciscus  J.  Furey,  Coleman  F. 
Carroll,  John  Donovan,  John  F.  Dearden,  Albert  R.  Zuroweste,  Paul  Hallinan, 
Robert  E.  Tracy,  Alexander  Zaleski,  Ioseph  Denning,  James  McNulty,  John  Board- 
man,  James  McManus,  John  Russei,  W.  T.  McCarty,  A.  Schladweiler,  Raymond 

G.  Hunthausen,  Jaroslav  Gabro,  James  W.  Malone,  John  J.  Carberry,  Hugh  A. 
Donahoe,  Ignatius  Strecker,  Robert  E.  Lucey,  Stephen  A.  Leven,  Thomas  J.  Drury, 
Floyd  L.  Begin,  G.  Bergan,  John  Wright,  John  Morkovsky,  W.  E.  Cousins,  A.  L. 
Fletcher,  Walter  P.  Kellenberg,  Francis  Schenk,  L.  A.  Gleen,  Daniel  F.  Feeney, 
C.  E.  Elwell,  G.  P.  Flavin,  C.  A.  Buswell,  J.  W.  Comber,  Gerald  0’Keefe,  Leo 
T.  Maher,  Thomas  K.  Gorman,  Ioseph  T.  McGucken,  Alden  Bell,  James  Navagh, 
Aloisius  Wycislo,  John  B.  Grellinger,  G.  J.  Rehring,  Leonard  P.  Cowley,  J.  L.  Fe- 
deral,  E.  J.  Harper,  J.  Carroll  McCormick,  Leo  Binz,  Ioannes  L.  Paschang,  Ralph 
L.  Hayes,  Charles  N.  Helmsing,  Robert  J.  Joyce,  Victor  J.  Reed,  Lawrence  M. 
De  Falco,  Warren  Boudreaux,  Wendelin  Nold,  Allen  J.  Babcock,  M.  W.  Hyle, 
J.  M.  Mueller,  Lawrence  J.  Shehan,  Martin  0’Connor,  Jos.  card.  Ritter. 

14 

Em.mus  P.  D.  IOSEPH  card.  RITTER 
Archiepiscopus  S.  Ludovici 

Venerabiles  Patres , 

Paucis  exceptis,  cap.  III  huius  schematis  mihi  placet! 

Imprimis  conferendae  episcopales  mihi  videntur  necessariae  ad  mi- 
nisterium effectivum.  Et  loquor,  non  de  conferentiis  quae  secundum 
par.  22-23  praescripta  operantur,  sed  de  illis  quae  statum  et  vim  vere 
iuridicum  possident,  sicuti  in  par.  24  describuntur. 

Multoties  — et  hoc  sat  evidens  est  quin  indigeat  probatione  — 
multoties  unanimitas  tum  vocis  tum  actionis  ex  parte  corporis  episcopo- 
rum nationalis  requiritur  ut  finis  communis  attingi  possit.  Unanimitas 
enim  auctoritatem  virtutemque,  decretis,  inceptis,  et  decisionibus  prae- 
stabit; unanimitas  roborem  et  fortitudinem  singulis  episcopis  in  fine 
prosequendo  communicabit.  Et  quis  negare  poterit  talem  auctoritatem 
fortitudinemque  saepe  esse  necessarias  in  illis  quae  pertinent  non  solum 
ad  animarum  salutem  sed  etiam  ad  problemata  socialia  et  moralia?  Et 
quid,  nisi  conferentiae  episcopales,  unanimitatem  requisitam  secure,  con- 
stanter, et  tempore  opportuno  praestare  poterit? 

Conferentiae  huius  generis,  statum  et  vim  vere  iuridicum  possidentes, 
decentralizationem  vehementer  promovebunt.  Nam,  uti  bono  communi 
sat  providetur  sive  per  leges  sive  per  corpus  iurisdictionale,  iam  praeclu- 
duntur per  quasi  preemptionem,  secundum  subsidiaritatis  principium, 
necessitas  et  ius  ut  auctoritas  superior  per  legislationem  interveniat.  Con- 
ferentiae similiter  illis  finibus  inservient  propter  quos  desideratur  ut 
Curia  Romana  magis  internationalis  fiat.  Nam,  ubi  episcopi  alicuius 
nationis  stant  auctoritative  uniti  in  aliqua  re  vel  decisione,  ibi  possibilis 
redditur  repraesentatio  authentica  et  effectiva  apud  S.  Sedem:  repraesen- 
tatio quae  medium  erit  efficacissimum  ex  una  parte  ad  S.  Sedi  peculiares 
uniuscuiusque  nationis  conditiones  explicandas  et  ex  altera  parte  ad 
modificationes  iuris  communis  speciales  et  utiles  obtinendas. 

Denique  hoc  Concilium  Oecumenicum  nos  episcopos  docuit  quid  sit 
pro  Ecclesia  universali  curare  et  disponere.  In  hac  deliberationis  dimen- 
sione, multa  maximi  momenti  cotidie  discimus  de  problematibus  alienis 
intelligendis  et  de  decisionibus  faciendis  quae  bonum  vere  commune  re- 
spiciunt. Haec  disciplina  optimo  cum  effectu  in  conferentiis  episcoporum 
continuari  poterit  et  debebit. 

Ex  altera  parte,  schema  de  conferentiis  instituendis  sane  et  pru- 

denter  tractat.  Admodum  universali  imbuitur  spiritu.  Ad  consideratio- 
nes genericas  se  restringens,  specifica  et  particularia  relinquit  ipsis  sin- 
gulis coetibus  episcoporum.  Sic  par.  18  decernit  ut  unaquaeque  confe- 
rentia suas  leges  fundamentales  suumque  modum  procedendi  determi- 
net; ut  suam  methodum  officiales  eligendi  constituat;  et  cetera  ita  porro. 

Insuper  schema  in  obligationibus  instituendis  valde  prudens  est. 
Sic  par.  22-23  omnem  legis  positivae  obligationem  excludunt  ubi  S.  Sedes 
prius  non  intervenerit.  Ubi  tractat  de  obligatione  imponenda,  schema  re- 
quirit ut  decisiones  « per  duas  saltem  ex  tribus  partibus  suffragiorum 
prolatae  sint  necnon  ab  Apostolica  Sede  recognitae  fuerint  ».  Omnia 
haec  mihi  valde  placent.  Alii  alias  ordinationes  sine  dubio  volunt.  Ni- 
hilominus, Patres  conciliares,  vos  rogo  et  urgeo  ut,  mutatis  mutandis, 
substantiam  par.  24  sustineatis  — ut  conferentias  episcoporum  nationa- 
les,  statum  et  vim  iuridicum  habentes,  constituatis. 

Quis  dicere  poterit  institutionem  talium  conferendarum  contrariam 
esse  naturae  episcopatus  monarchicae?  Institutio  conferentiarum  nihil 
dicit,  nihil  implicat,  de  natura  episcopatus.  Modum  efficaciorem  et  magis 
informatum  offert  in  quo  Romanus  Pontifex  suum  primatum  monarchi- 
cum  exercere  potest.  Cum  vis  conferentiae  legislativa  ex  Romani  Ponti- 
ficis recognitione  vel  ex  Concilio  Oecumenico  provenit,  false  dicitur 
conferentiarum  institutionem  ponere  aliud  corpus  auctoritativum  inter 
Romanum  Pontificem  et  singulos  episcopos. 

In  fine,  unam  solam  emendationem  in  schemate  proponere  velim. 
In  par.  19,  art.  2,  in  ordine  ad  conferentias  ille  status  episcopis  auxilia- 
ribus detur  qui  articulo  praecedenti  coadiutoribus  conceditur.  Dicatur 
episcopos  auxiliares  de  iure  et  cum  suffragio  deliberativo  ad  nationalem 
episcoporum  conferendam  pertinere.  Dixi. 


15 

Em.mus  P.  D.  IOANNES  card.  LANDAZURI  RICKETTS 
Archiepiscopus  Limanus  / 

Em. mi  Praesides  et  Moderatores,  venerabiles  Patres, 

Episcoporum  coetus  seu  conferentiae,  logica  est  evolutio  disciplinae 
organizativae  Ecclesiae,  nostris  temporibus  adaptatae.  Hoc  Institutum 
enim  ante  saeculum  sporadice  tantum  existebat,  et  quod  postea  nondum 
in  Codex  luris  Canonici  introducendum  censebatur;  hodie  vero  ubique 
terrarum  eius  sentitur  necessitas,  et  experientia  teste  videtur  iam  in 
ius  Ecclesiae  incorporandum. 

Uti  enim  in  nota  1 huius  capitis  (pag.  17)  docemur,  iam  inde  a 
Pio  Papa  IX,  ipsi  Summi  Pontifices  tales  coetus  probarunt  atque  com- 
mendarunt. 

Unde,  quod  in  schemate  nostro  statuitur  de  conferentiis  episcoporum, 
in  genere  placet,  utpote  prudenter  et  cum  moderamine  dictum.  Liceat 
tamen  mihi  sequentes  animadversiones  notare  ...2: 

1.  In  ipso  titulo  adiectivum  « nationali  » melius  expungi  potest, 
ita  ut  simpliciter  dicatur  « de  episcoporum  coetu  seu  conferentia  ».  Nam, 
saepe  coetus  seu  conferentia  non  nationalis,  sed  regionalis  utiliter  insti- 
tuitur, sive  regio  pars  tantum  territorii  nationalis  nimis  extensi  inten- 
datur, sive  plures  nationes  ob  identitatem  adiunctorum  comprehendat. 
Consequenter  etiam  in  textu  pag.  14,  lin.  4,  dicatur:  eiusdem  nationis 
vel  regionis,  et  ita  passim  in  textu. 

2 animadversio.  In  n.  18  par.  1 dicitur:  « Praeter  concilia  plena- 
ria quae  opportuno  tempore  legitime  celebrari  possunt,  et  Concilia  pro- 
vincialia, decimo  saltem  quoque  anno  ad  normam  iuris  celebranda  ». 
Haec  ultima  dispositio  scii,  quod  ad  tempus  attinet  minime  placet. 

Historia  enim  docet  illa  Concilia  plenaria  vel  provincialia  veneran- 
dae quidem  fuisse  auctoritatis,  magnosque  protulisse  pro  disciplina  ec- 
clesiastica et  profectu  animarum  fructus  et  certe  in  posterum  illos  afferre 
possunt.  Eorum  locum  conferendae  episcoporum  tenere  omnino  ne- 
queunt, tum  quia  eorum  solemnitate  et  vi  legislativa  carent,  tum  quia 
annuae  sessiones  eadem  cura  et  profunditate  praeparari  nequeunt. 

Quaeri  tamen  potest  utrum,  propter  frequentiores  episcoporum  con- 
ferendas, tam  frequentia  etiam  Concilia  provincialia  adhuc  sint  necessa- 
ria. Nam  schema  nostrum  Concilia  provincialia,  quae  iuxta  can.  283 
Codicis  luris  Canonici  vicesimo  saltem  quoque  anno  celebranda  dicun- 
tur nunc  decimo  saltem  quoque  anno  vult  praescribere.  Quod  non  vide- 
tur expedire.  Nam,  si  lex  latior  (vicesimo  quoque  anno)  ob  difficultates 
practicas  et  alias,  vix  alicubi  observatur,  certe  non  expedit  strictiorem 
imponere  legem,  quae  proculdubio  vix  melius  in  futuro  observabitur, 
eo  magis  quod  eius  necessitas,  propter  annualem  vel  biennalem  congres- 
sum episcoporum,  iam  videtur  aliquantulum  evanuisse.  Verum  est,  ut 
supra  iam  numeravimus,  conferendas  episcoporum  locum  omnino  tenere 
non  posse  Conciliorum  tum  plenarii  tum  provincialis:  eorum  tamen  fre- 
quentiam minus  urgere  videtur .3  Etenim: 

1.  Ratio  quae  pro  frequentiore  Conciliorum  celebratione  affertur 
haec  est:  vita  hominum  citius  movetur,  et  hodierna  adiuncta  cras  iam 
erunt  mutata.  Quapropter  quaedam  adaptationes  disciplinae  ecclesiasti- 
cae vel  mediorum  apostolatus  non  possunt  per  viginti  annos  exspectare. 
At  possumus  dicere:  neque  per  decem!  Sed  ad  hoc  habebuntur  confe- 

rentiae  episcoporum,  ut  singulis  vel  alternis  annis,  immo  saepius  si  ne- 
cesse  fuerit,  providere  valeant.  Concilia  autem  plenaria  vel  provincialia 
tunc  tantum  cogenda  sint,  quando,  non  tempus  determinatum  (viginti 
vel  decem  annorum)  revolutum  sit,  sed  quando  profundiores  mutationes 
adiunctorum  revisionem  disciplinae  necessariam  reddiderint. 

2.  De  cetero,  determinatio  temporis,  si  fieri  debet,  melius  ad  com- 
missionem pro  Codicis  luris  Canonici  revisione  remittatur. 

Proinde:  n.  18  § 1,  proponimus  ut  sic  resumatur:  « Praeter  Con- 
cilia plenaria  et  Concilia  provincialia  quae  opportuno  tempore  legitime 
celebrari  possunt,  stabiliter  in  unaquaque  natione...  etc.  ». 

3 animadversio.  Ad  n.  24.  Si  decisionibus  conferendae  episcopo- 
rum vis  tribuitur  iuridica  duae  possunt  oriri  difficultates: 

a)  Natura  monarchica  episcopatus  in  regimine  dioecesis  requirit 
ut  nullus  praeter  episcopum  de  interna  suae  dioecesis  disciplina  de- 
cernat; 

b ) Solus  Romanus  Pontifex  supremum  habet  regimen  Ecclesiae, 
sub  quo  immediate  veniunt  episcopi  pro  sua  dioecesi.  Conferentia  autem 
episcoporum  cuius  decreta  vim  haberent  coactivam,  videtur  esse  ens  iuri- 
dicum  inter  Romanum  Pontificem  et  episcopum  positum  quod  liberta- 
tem agendi  singulorum  episcoporum  aliquatenus  coarctare  posset. 

Attamen,  haec  diminutio  capitis,  si  quae  est,  ad  paucos  tantum  ca- 
sus reducitur,  et  in  praxi  valde  compensatur  beneficio  uniformitatis  ac- 
tionis totius  hierarchiae  ecclesiasticae  alicuius  nationis  vel  regionis  in 
rebus  maioris  momenti,  qua  e populo  illa  admiratio  et  incertitudo  aufer- 
retur ex  diversitate  disciplinae  oriens.  In  hodiernis  adiunctis  si  Eccle- 
sia vult  iura  sua  obtinere  vel  tueri,  vel  maiore  cum  profectu  suum  apo- 
stolatum  dirigere,  omnino  requiritur  uniformitas  actionis  totius  episco- 
patus, praesertim  in  iis  quae  ad  Gubernia  civilia  e.  g.4  relationem  dicunt 
et  alia  huiusmodi. 

Iamvero,  casus  in  n.  24  enumerati,  in  quibus  decreta  conferendae 
episcoporum  vim  iuridicam  habent,  revera  ad  minimum  reducuntur, 
et  magna  cum  sapientia  et  prudentia  statuuntur.  Profecto: 

1.  Antequam  vim  obligatoriam  habeant,  debent  prius  ab  Aposto- 
lica  Sede  recognosci.  Hoc  modo  recte  dici  potest  limitationem  regiminis 
episcopi  loci  ultimatim  a Summo  Pontifice  imponi,  cuius  ius  ab  omnibus 
admittitur. 

2.  Antequam  vim  obligatoriam  habeant,  debent  a duabus  ex  tribus 
partibus  suffragari.  Quae  est  norma  in  Ecclesia  non  infrequenter  in  huius- 
modi negotiis  admissa,  ut  videre  est  in  ipsius  nostri  Concilii  normis 
art.  39  ubi  pro  approbando  schemate  quolibet  duae  ex  tribus  partibus 

suffragiorum  requiruntur  et  sufficiunt.  Quae  norma  ut  regula  generalis 
servari  posset  et  quidem  placet. 

Quodsi  tamen  alicui  conferendae  episcoporum  videatur  magis  deter- 
minandum esse  quid  sub  re  maioris  momenti  intendendum  sit  (ut  in  lit- 
tera b n.  24  ...5)  vel  quandonam  res  revera  gravis  sit  (ut  sub  littera  d ...6), 
et  proinde  maiorem  numerum  suffragiorum,  puta  quattuor  ex  quinque 
partibus,  esse  necessarium,  conferendae  episcoporum  in  suis  Statutis 
libertas  sit  illam  normam  determinare. 

Quapropter,  conveniens  erit  n.  24,  lin.  13,  post  verba  « legitime  et 
per  duas  saltem  ex  tribus  partibus  suffragiorum  prolatae  sint  »,  haec 
vel  similia  verba  addere:  « nisi  aliud  a particularibus  statutis  confe- 
rendae decernatur  »,  ita  ut  in  re  tanti  momenti  possibilis  difficultas  quae 
aliquibus  apparere  posset,  solvetur.  Dixi. 


In  textu  scripto  tradito : 1 (a.  1864).  2 factas  etiam  nomine  36  Patrum 

conciliariorum  Peruviae.  3 videntur.  4 deest.  5 dicitur.  6 eius- 
dem numeri. 


16 

Exc.mus  P.  D.  MICHAEL  KLEPACZ 
Episcopus  Lodzensis 

Venerabiles  Patres, 

Locuturus  sum  nomine  episcoporum  Poloniae.  Quamvis  unusquisque 
episcopus  sit  proprius,  ordinarius  atque  immediatus  pastor  in  dioecesi 
sibi  commissa,  nullus  tamen  dubitat,  quominus  summopere  expediat 
propter  rationes  ordinis  practici  ut  omnes  eiusdem  nationis  episcopi 
statis  1 temporibus  simul  conveniant  ad  rem  catholicam  in  universo  suo 
territorio  efficacius  promovendam  atque  ordinandam  ...2. 

Talis  praxis  3 iam  a decenniis  in  pluribus  regionibus  viget,  utique 
optimis  cum  fructibus,  ipsaque  episcoporum  auctoritas  huius  rei  gratia 
augetur  ...4,  etiam  intra  Ecclesiam,  apud  ipsos  catholicos.  Quare  omitta- 
tur in  schemate  specificatio  illa  super fiua\  « apud  Gubernia  civilia  vel 
acatholicos  viros  » (pag.  14,  lin.  15)  ...5. 

Hucusque,  quamvis  pluries  Summi  Pontifices  nationales  episcopo- 
rum conferentias  adprobaverint  atque  laudaverint,  instituto  illi  deerat 
iuridica  consecratio  vim  legis  pro  universa  Ecclesia  habens.  Carentiae 6 
illi  obviat  nunc  cap.  III  schematis,  quod  normas  iuris  communis  circa 
tales  conferentias  praebet.  Summa  iuridica  lineamenta  quae  in  schemate 

definiuntur  in  genere  nobis  placent.  Animadversiones  tamen  quasdam 
faciendas  censuimus. 

...7  Pars  prima  capitis,  de  conferentiae  constitutione  agens,  ansam 
praebet  uni  observationi.  Nempe,  in  par.  2,  ubi  de  statutis  ab  ipsa  con- 
ferentia conficiendis  sermo  fit,  adiungendum  videtur  statuta  illa  pro- 
banda esse  non  solum  a Summo  Pontifice  — quae  vox  concreta  ubique 
praeferenda  est  expressioni  abstractae  « Sedes  Apostolica  » — sed  etiam 
ab  ipsis  episcopis  et  quidem  per  duas  saltem  ex  tribus  partibus  suffra- 
giorum in  scrutinio  secreto  prolatorum...® 

...9  Quod  conferentiae  vero  10  moderamen  attinet,  expedit  ut  hac  in 
re  ratio  habeatur  finis  essentialiter  pastoralis,  propter  quem  praecise  tales 
conferentiae  constituendae  sunt.  Propterea,  ea  quae  de  conferentiae 
membris  statuuntur,  decernenda  sunt  non  intuitu  dignitatis  personarum, 
sed  intuitu  boni  singularum  dioecesium  in  natione  existentium,  quae  hac 
de  causa  aequo  iure  in  nationali  episcoporum  conferentia  repraesentan- 
dae sunt.  Quare  exoptatur  ut  unaquaeque  dioecesis  uno,  et  quidem  uno 
tantum  suffragio  deliberativo  in  conferentia  gaudeat.  Quod  principium 
non  solum  expressis  verbis  in  decreto  conciliari  statuendum  videtur,  sed 
exinde  deducendae  sunt  etiam  logicae  consequentiae.  Quae  scripto  pro- 
ponimus.n 

Praecavendum  est  tamen ,n  ne  dioecesis  aliqua,  episcopo  legitime  im- 
pedito, in  conferentia  non  repraesentetur  et  sic  iure  suo  de  facto  pri- 
vetur. Ideo  statuendum  est  episcopum  legitime  impeditum  ad  nationalem 
episcoporum  conferendam  delegare  posse  ad  tempus  vel  ad  actum,  et 
quidem  cum  voto  deliberativo,  episcopum  coadiutorem  vel  auxiliarem, 
vel  immo  vicarium  generalem  qui  non  sit  episcopus.  Sic  melius  ratio 
habebitur  boni  singularum  dioecesium  quod  ultimatim  redundat  in  bo- 
num commune  animarum  totius  nationis...13 

Alia  14  quaestio  connexa  cum  conferentiae  moderamine,  respicit  punc- 
tum 20  schematis  ...15.  Quaedam  enim 16  dicenda  videntur  in  genere 
de  ...17  praesidis  munere.  Affirmandum  autem  18  esset  ...19  praesidi  com- 
petere: 

1.  onus  conferentiae  labores  dirigendi,  salva  semper  et  tuta  mem- 
brorum libertate; 

2.  officium  curandi  ut  statuta  ...20  conferentiae  rite  observentur; 

3.  privilegium  etiam  fungendi  de  mandato  Summi  Pontificis  mu- 
nere quod  Nuntiis  vel  Delegatis  Apostolicis  hodie  communiter  commit- 
titur. Quod  tunc  praesertim  est  maximi  momenti,  quando  circumstan- 
tiae exigunt  ...21  ut  munere  hoc  fungatur  quis  qui  rerum  adiuncta 22  melius 
cognoscit  ,..23.  Addere  iuvat  tale  munus  praesidi  conferentiae  commis- 
sum optime  congruere  cum  iis  quae  sub  puncto  24  schematis  dicuntur 

de  decisionibus  conferentiae  ...24  quando  agitur  de  rebus  cum  Gubernio 
civili  tractandis  ...25.  Ibi  enim  supponi  videtur  nationalibus  episcoporum 
conferentiis  committi  etiam  ut  ...26  relationes  foveant  inter  Ecclesiam  et 
civilia  Gubernia,  quando  Summi  Pontificis  approbatio  accedit fi1 

Circa  Consilium  autem  permanens ,28  statuendum  videtur  iure  com- 
muni: 1.  consilium  illud  constituendum  esse  episcopis  Ordinariis  loco- 
rum, 2.  eligendis  suffragio  secreto. 

...29  Inter  maiores  defectus  capitis  adnumeranda  est  carentia  cuius- 
vis paragraphi  de  conferentiae  competentia.  Imprimis  principium  gene- 
rale statuendum  videtur  nationalem  episcoporum  conferentiam  compe- 
tentem esse  — intra  limites  iuris  communis  — circa  ea  omnia  quae  rem 
catholicam  respiciunt  et  totam  attingunt  nationem.  Speciatim  vero  quae- 
dam addenda  sunt,  quae  scripto  proponimus ,30 

Quoad  decisiones  Rationalis  Conferentiae  Episcoporum  attinet, 
hucusque  ipsae  31  in  tantum  vim  ligantem  habebant,  in  quantum  in  sin- 
gulis dioecesibus  per  ipsum  Ordinarium  loci  promulgabantur  ...32.  Sche- 
ma vero  33  enumerat  quatuor  causas  in  quibus  decisiones  etiam  iuridice 
ligare  poterunt  totam  nationem  neque  discretioni  singulorum  episcopo- 
rum relictum  erit  utrum  tales  decisiones  in  propria  dioecesi  promulgare 
velint  necnonE 

Praeter  unum,  omnes  illi  casus  sine  restrictione  30  accipiendi  viden- 
tur. Non  placet  vero  36  casus  sub  puncto  24  b recensitus  qui  ita  sonat: 
« quando  agitur  de  declarationibus  maioris  momenti  publice  faciendis 
nomine  nationalis  episcoporum  conferentiae  ». 

Ealis 37  casus  nimis  vagus  ...j8  est  et  praeterea  aliquomodo  compre- 
henditur in  casu  sub  littera  d 39  recensito.  Quare  omittendus  est  ..-40 
Inter  condiciones  requisitas  ad  hoc  ut  decisio  singulos  episcopos 
iuridice  obliget,  nominatur  votum  a duabus  saltem  ex  tribus  partibus 
suffragiorum  procedens  necnon  approbatio  Sedis  Apostolicae...41 

Relate  ad  decisiones  42  quae  non  obligant  iuridice  singulos  episcopos, 
Ordinarii  locorum  conservant  libertatem  agendi  contra  decisiones  con- 
ferentiae « ob  peculiares  rationes  »,  quae  formulatio  praeferenda  est  ex- 
pressioni in  schemate  adhibitae,  « ob  graves  rationes  ».  Praeterea 43  cum 
certis  in  casibus  praeses  difficilius  scripto  certior  fieri  possit,  forsitan  44 
omittenda  est  vox  « scripto  » (pag.  16,  lin.  8)  ...45 

Tandem  sublineandum  videtur  momentum  obiectivae  argumenta- 
tionis, cum  de  decisione  ab  episcopis  proferenda  agitur.  Periculum  enim 
aliquando  adesse  poterit,  ne  decisiones  quaedam  aliis  episcopis  quasi  ex 
auctoritate  imponantur  aut  suggerantur.  Quare  principium  generale  sub 
puncto  22  statutum  sic  immutandum  videtur:  « Firmo  praescripto  n.  24, 
decisiones  quae  ab  episcopis,  in  conferentia  nationali  legitime  coadunatis, 

accurate  perpensae  atque  prolatae  sunt,  debita  cum  reverentia  ab  uno- 
quoque episcopo  accipiantur...  ».  Dixi.  Gratias. 


In  textu  scripto  tradito-.  1 in  unum  coetum  confluant  statisque.  2 Hodie 
enim,  cum  nexus  multiplicantur  inter  homines,  gravissimae  oriuntur  quaestiones 
quae  excedunt  fines  dioecesium  singularium  et  ideo  competentiam  singulorum  epi- 
scoporum. 3 Praxis  episcoporum  conferendae.  4 non  solum  « apud  civi- 
lia gubernia  vel  acatholicos  viros  » ut  dicitur  in  schemate,  sed.  5 et  dicatur  sim- 
pliciter: « ipsaque  episcoporum  auctoritas  augeatur  ».  6 eorum  annuam  sal- 

tem celebrationem  commendantes,  institutio  illa  carebat  consecratione  vim  legis 
pro  universa  Ecclesia  habente.  Defectui.  7 I.  De  conferendae  constitutione. 
8 Quare  paragraphus  illa  (pag.  14,  linn.  25-27)  ita  corrigenda  videtur:  « Unaquae- 
que nationalis  episcoporum  conferentia  peculiaribus  regi  debet  statutis,  quae  ab 
ipsa  conferentia  conficienda  atque  probanda  sunt,  per  duas  saltem  ex  tribus  par- 
tibus suffragiorum  secreto  ab  episcopis  legitime  coadunatis  prolatorum,  quaeque 
insuper  a Summo  Pontifice  recognoscenda  sunt  ».  9 De  conferendae  modera- 

mine. 10  deest.  11  Ut  pronum  est,  convenit  ut  Ordinarii  locorum,  exceptis 
vicariis  generalibus  qui  in  iure  etiam  nomine  Ordinariorum  loci  veniunt  (C.I.C. 
c.  198)  de  iure  et  cum  suffragio  deliberativo  ad  conferendam  pertineant.  Sic  ratio 
habetur  muneris  peculiaris  episcopi  residentialis  qui  solus  — sub  auctoritate  Summi 
Pontificis  — plena  cum  responsabilitate  dioecesim  suam  gubernat.  Ne  dioecesis 
aliqua  duobus  suffragiis  gaudeat,  praeter  vicarios  generales  qui  non  sunt  episcopi, 
excipiendi  quoque  videntur  e coetu  eorum  qui  cum  suffragio  deliberativo  ad  confe- 
rendam pertinent,  non  solum  auxiliares,  sed  etiam  coadiutores,  etsi  iure  succes- 
sionis fruuntur.  Addere  tamen  iuvat,  iure  communi,  nisi  aliud  in  litteris  aposto- 
licis  caveatur,  coadiutorem  episcopo  prorsus  inabili  datum,  habere  omnia  iura  et 
officia  episcopalia  (C.I.C.  c.  351  § 2).  Quapropter  talis  coadiutor  etiam  de  iure  et 
cum  suffragio  deliberativo  ad  nationalem  episcoporum  conferentiam  pertinebit. 
Quod  vero  peculiaria  statuta  attinet,  schema  decreti  permittit  ut  etiam  episcopi 
mere  titulares  in  natione  degentes,  possint  in  nationalem  episcoporum  conferen- 
tiam cooptari,  in  eoque  suffragio  etiam  deliberativo  frui.  Attamen,  propter  ratio- 
nes superius  allatas,  quibus  alia  adhuc  adiungitur,  hoc  inopportunum  videtur.  Prae- 
cavendum est  nempe  ne  decisio  aliqua  a conferentia  proferatur  ob  vota  praesertim 
episcoporum  qui  non  sunt  residentiales  ideoque  non  plenam  habent  responsabi- 
litatem  circa  dioecesim  aliquam  regendam.  Quod  accidi  potest  in  nationibus  ubi 
plures  sunt  episcopi  auxiliares  aut  mere  titulares  qui  suffragio  deliberativo  ex 
hypothesi  f ruerentur.  Quare  iure  communi  statuendum  videtur  ut  episcopi  coop- 
tati suffragio  consultivo  tantum  fruantur.  12  Ex  altera  tamen  parte  praeca- 
vendum est.  13  His  dictis,  punctum  19  schematis  (pag.  15,  linn.  5-12)  ita 
v.  g.  legendum  esset:  « Ut  decisiones  nationalis  episcoporum  conferentiae  aequum 
habeant  respectum  ad  unamquamque  dioecesim  ideoque  unum  tantum  suffragium 
deliberativum  pro  quacumque  dioecesi  dari  possit,  de  iis  quibus  conferentiae  in- 
teresse  competit,  sequentia  statuuntur:  1.  Omnes  Ordinarii  locorum  cuiuscumque 
ritus,  vicariis  generalibus  exceptis,  de  iure  et  cum  suffragio  deliberativo  ad  natio- 
nalem episcoporum  conferentiam  pertinent.  2.  Ordinario  loci  legitime  impedito  ius 
est  coadiutorem  vel  auxiliarem,  immo  vel  vicarium  generalem  qui  non  sit  episco- 
pus, delegare,  et  quidem  cum  voto  deliberativo.  3.  Ex  peculiaribus  statutis  etiam 

episcopi  coadiutores  et  auxiliares,  immo  et  mere  titulares,  in  natione  degentes,  pos- 
sunt in  nationalem  episcoporum  conferentiam  cooptari,  in  eaque  suffragio  consul- 
tivo  frui.  4.  (par.  3 schematis  prout  stat).  14  Secunda.  15  Etsi  nihil  in 
schemate  habetur  — ut  utar  verbis  exc.mi  relatoris  — « de  praesidis  electione  eius- 
que  in  munere  diuturnitate  » — quaestione  hac  remissa  « ad  peculiaria  statuta  eum 
in  finem  ut  quantum  fieri  potest,  aequus  habeatur  respectus  ad  uniuscuiusque  na- 
tionis particularem  indolem  » (relatio  p.  19).  16  tamen.  17  ipso.  18  sal- 

tem. 19  in  decreto  conciliari.  20  nationalis  episcoporum.  21  ut  iura 
Ecclesiae  eiusdemque  libertas  aptius  et  efficacius  tutentur,  quando  uniuscuiusque 
nationis  peculiaris  indoles  magis  expostulat.  22  circumstantias.  23  quando 
apostolatus  necessitates  requirunt  ut  nullus  intermediarius  natione  exterus  interce- 
dat inter  Summum  Pontificem  et  episcopatum  nationalem.  24  quae  vim  iuri- 
dicam  habere  possunt.  25  quae  totam  attingunt  nationem.  26  approbante 
Summo  Pontifice.  27  eum  in  finem  ut  iura  Ecclesiae  eiusdemque  libertas  et 
autonomia  tutentur  ad  bonum  fidelium  melius  et  efficacius  promovendum:  quod, 
profecto,  etiam  in  commodum  cedit  Summi  Pontificis  in  munere  suo  respectu  Ec- 
clesiae universae  rite  explendo.  28  Deinde,  quoad  Consilium  permanens,  quod 
ipsam  conferentiam  repraesentat  in  omnibus  causis  et  negotiis  eidem  concredi- 
tis. 29  III.  De  conferentiae  competentia.  30  affirmandum  videtur  inter 
alia:  1.  conferentiam  episcoporum  facultatem  habere  statuendi  ius  particulare  na- 
tionis quoad  res  illas,  quae  solutionem  universalem  excludunt  aut  inopportunum 
reddunt.  Quod  attinet  quaestionem  principii,  de  se  nihil  obstat  quominus  talis 
facultas  conferentiis  episcoporum  tribuatur,  quae  hac  in  re  ad  Concilia  plenaria 
et  provincialia  accedunt,  in  quibus,  iure  nunc  vigente,  episcopi  collegialiter  suam 
potestatem  exercent.  Quaeri  tamen  potest,  utrum  talis  facultas  conferentiis  me- 
rito concedenda  non  inutilia  reddat  Concilia  saltem  plenaria;  2.  conferentiae  epi- 
scoporum competere  facultatem  dandi  interpretationem  authenticam  decretorum 
Conciliorum  plenariorum  aut  provincialium;  3.  conferentiae  episcoporum  com- 
petere ius  designandi  episcopos  a Summo  Pontifice  nominandos  pleno  iure  mem- 
bra vel  consultores  SS.  Romanae  Curiae  Congregationum,  qui  bis  in  anno  v.  g. 
in  Urbe  conveniant  ad  commune  bonum  magis  promovendum;  4.  conferentiae  epi- 
scoporum competere  ius  proponendi  aliquos  peritos  ecclesiasticos  qui,  sive  stabiliter 
sive  ad  actum,  in  Romanae  Curiae  dicasteriis  adlaborent  sicque  Romana  Curia,  ut 
dixit  ipse  Summus  Pontifex,  magis  « supranationalis  » evadat  melioremque  oecume- 
nicam  praeparationem  habeat  » ( L’Oss . Rom.  CIII  n.  219).  31  IV.  De  con- 

ferentiae decisionibus.  Hucusque  decisiones  nationalis  episcoporum  conferentiae. 
32  Conferentiae  enim  episcoporum  in  territorio  nationali  iurisdictione  non  gaude- 
bant. Evolutio  tamen  vitae  socialis  nostris  diebus  sine  dubio  dispositiones  canonicas 
pro  tota  aliqua  natione  convenientes  vel  necessarias  exigere  potest.  Hoc  admisso, 
haberi  poterunt  decisiones  quae  iuridice  ligabunt  totam  nationem  neque  discre- 
tioni singulorum  episcoporum  relictum  erit,  utrum  tales  decisiones  in  propria  dioe- 
cesi promulgare  velit  necne.  Cum  talis  obligatio  certo  certius  coarctet  potestatem 
propriam,  ordinariam  atque  immediatam  singulorum  episcoporum,  patet  non  quas- 
libet decisiones  conferentiarum  talem  vim  iuridicam  habere  posse.  33  deest. 

34  dumtaxat  casus,  in  quibus  talis  obligatio  vi  ipsius  iuris  haberi  poterit.  35  deest. 

36  nempe.  37  Quaeri  enim  potest  quid  in  casu  concreto  habendum  sit  ut  decla- 
ratio maioris  momenti.  Talis  ergo.  38  et  generalis.  39  n.  24  c.  40  Quod 
vero  casum  c attinet,  casus  ille  admittendus  videtur,  dummodo  revera  agatur  de 

rebus  quae  totam  attingunt  nationem,  i.  e.  quae  in  omnibus  dioecesibus  eodem 
practice  modo  sese  praebent  eandemque  solutionem  pro  tota  natione  expostulant. 
Fieri  enim  potest  ut  quod  convenit  uni  dioecesi,  graviter  damnosum  sit  aliae  dioe- 
cesi, quia  saepe  res  non  se  habent  eodem  modo  in  singulis  dioecesibus,  etiam  in  una 
eademque  natione.  41  Quoad  primum  notandum  est  melius  libertati  singulo- 
rum episcoporum  satisfactum  iri,  si  additur:  tales  decisiones  scrutinio  secreto  pro- 
ferendas esse.  Quotiescumque  proinde  agatur  de  imponenda  aliqua  obligatione 
iuridica,  necessaria  videtur  iniunctio  obligationis  recurrendi  ad  scrutinium  secre- 
tum. Quoad  secundum,  expressio  abstracta  « Sedes  Apostolica  » substituatur  hic 
— sicut  et  alibi  in  schemate  — locutione  concreta  « Summus  Pontifex  ».  Solus 
enim  Romanus  Pontifex  est  episcopis  superior.  Praeterea,  ut  abusus  possibiles 
praecaveantur,  specificetur  lin.  14:  « ab  ipso  Summo  Pontifice  recognitae  fuerint  ». 
42  Quoad  decisiones  conferentiae  episcopalis.  43  decisiones  illae  ab  unoquoque 
utique  episcopo  accipi  et  ad  effectum  deduci  debent  morali  cum  obligatione,  sed 
episcopus  — qui  solus  plenam  circa  suam  dioecesim  responsabilitatem  habet  — 
in  casu  aliquo  suae  dioecesi  proprio,  contra  decisiones  conferentiae  in  sua  dioe- 
cesi agere  potest,  dummodo  antea  praesidem  conferentiae  scripto  certiorem  faciat 
de  suis  agendi  rationibus.  Attamen.  44  deest.  45  Suadetur  praeterea  ut  for- 
mulatio  puncti  23  simplicior  sit  et  indicet  agi  hic  non  de  quibuslibet  gravibus  ra- 
tionibus, sed  de  rationibus  quae  peculiares  sunt  determinatae  dioecesi,  de  qua 
tandem  proprius  episcopus  tenetur  rationem  reddere.  Denique,  aliquando  res  expo- 
stulant ut  episcopus  statim  agat.  Quare  omittatur  etiam  vox  « antea  » (pag.  16, 
lin.  8).  Dicatur  proinde,  ut  iam  propositum  est  ( Emendationes  n.  190):  « Epi- 
scopus ob  peculiares  rationes  contra  decisiones  conferentiae  in  sua  dioecesi  agere 
intendens,  conferentiam  per  ipsius  praesidem  hac  de  re  certiorem  faciat  ». 

Moderator:  Proxima  congregatio  generalis  erit  crastina  die,  hora 
nona. 

Em. mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secretarius 
generalis  Ss.  Concilii-. 

Moderabitur  disceptationem  in  hac  congregatione  generali  66  em. mus 
ac  rev.mus  D.  card.  Iulius  Dopfner,  arch.  Monacensis. 

Antequam  prosequatur  disceptatio  circa  cap.  III  schematis  de  epi- 
scopis et  dioecesium  regimine,  loqui  postulaverunt  ad  art.  57  Ordinis 
Concilii  celebrandi  exc.mi  DD.  Angelus  Fernandes,  arch.  eoad.  Delhiensis 
in  India,  Ioseph  Busimba,  ep.  Gomaensis  in  Congo,  Iosep  Melas,  ep. 
Nuorensis  in  Italia. 

Deinde  prosequetur  disceptatio  circa  cap.  III,  de  quo  verba  facere 
postulaverunt  em.mi  ac.  rev.mi  DD.  cardd.  Franciscus  Spellman,  arch. 
Neo-Eboracensis  in  Statibus  Foederatis  Americae  Septemtrionalis,  Ioseph 
Frmgs,  arch.  Coloniensis  in  Germania;  exc.mi  DD.  Marcellinus  Olaechea, 
arch.  Valentinus  in  Hispania,  Gerardus  McDevitt,  ep.  aux.  Philadel- 
phiensis  in  Statibus  Foederatis  Americae  Septemtrionalis,  Aloisius  M. 
Carli,  ep.  Signinus  in  Italia,  Alfredus  Ancel,  ep.  aux.  Lugdunensis  in 
Gallia,  Antonius  Pildain,  ep.  Canariensis  in  Hispania,  Aemilius  Guerry, 
arch.  Cameracensis  in  Gallia,  Ioseph  Dammert,  ep.  Cajamarcensis  in 
Peruvia,  Garabed  Amadouni,  exarcha  apost.  pro  Armenis  in  Gallia, 
Aloisius  Alonso  Munoyerro,  arch.  tit.  Sionensis  in  Hispania,  Guido 
Riobe,  ep.  Aurelianensis  in  Gallia,  Laurentius  Bianchi,  ep.  Sciiamchia- 
mensis  in  Sinis,  Gerardus  Coderre,  ep.  S.  Ioannis  Quebecensis  in  Canada, 
Edmundus  Peiris,  ep.  Chilavensis  in  Ceylon,  Ioannes  Garner,  arch.  Prae- 
toriensis  in  Africa  Meridionali,  Franciscus  Franic,  ep.  Spalatensis  in 
Iugoslavia;  rev.mus  P.  Benedictus  Reetz,  sup.  gen.  Congr.  Beuronensis 
O.S.B.;  exc.mi  DD.  Antonius  Santin,  arch.-ep.  Tergestinus  in  Italia, 
Ludovicus  Cabrera,  ep.  S.  Ludovici  Potosiensis  in  Mexico;  Antonius  de 
Castro  Mayer,  ep.  Camposinus  in  Brasilia,  Andreas  Perraudin,  arch. 
Kabgayensis  in  Ruanda,  Eugenius  Hurley,  arch.  Durbanianus  in  Africa 
Meridionali,  Ismael  Castellano,  arch.  Senensis  in  Italia,  Elias  Zoghby, 
vic.  patr.  Melchitarum  in  Aegypto,  Ioseph  Sibomana,  ep.  Ruhengeriensis 
in  Ruanda. 

Memoramini,  venerabiles  Patres,  crastina  habitum  iri  suffragationem 
circa  schema  de  instrumentis  communicationis  socialis.  Qui  vult  suf- 
fragium ferre  placet  iuxta  modum,  praeparet  modos. 

1 

Exc.mus  P.  D.  ANGELUS  FERNANDES 
Archiepiscopus  tit.  Neopatrensis,  eoad.  Delhiensis 

Em.mi  Praesides  ac  Moderatores,  venerabiles  Fratres, 

Etsi  vereor  ne  multis  vestrum  molestum  sit  post  clausam  discepta- 
tionem de  cap.  II  orationem  audire  de  hac  re  agentem,  et  quamvis  mihi 
conscius  sim  psychologicum  non  esse  vestram  attentionem  petere  pro  re 
quae  iacta  iam  esse  videatur,  nihilominus  cum  ea  quae  proferam  nondum 
sint  dicta  cumque  consentiant  mecum  multi  Patres  ex  variis  partibus 
Indiae  necnon  ex  diversis  regionibus  Asiae,  invitus  quodammodo  ser- 
monem faciam. 

Loquar  de  renuntiatione  episcopi  sive  ad  dioecesanum  sive  ad  regu- 
larem clerum  pertineat,  et  de  his  quae  cum  hac  renuntiatione  connec- 
tunturd 

Velim  ut  quaestio  2 tractetur,  et  magis  realistice  et  magis  idealistice. 

Magis  realistice  primum.  Ne  quis  umquam  a renuntiatione  quam 
in  bonum  dioeceseos  facere  debet,  absterreatur  prae  timore  incertitu- 
dinis  vel  inopiae,  in  schemate  varii  modi  statuantur  quibus  congrua 
sustentatio  fiat.  Praeter  obligationem  primariam  dioeceseos  hoc  etiam 
adiuvare  potest.  Conferentiae  episcoporum  moneantur  ut  domum  aliquam 
instituant  in  qua  tales  episcopi  se,  si  libeat,  conferre  possint,  in  qua, 
quantum  ad  curam  corporis  et  salutem  animae,  apte  eis  provideatur,  et 
in  quantum  ipsi  valent,  possibilitas  alicuius  ministerii  sacerdotalis  eis 
offeratur.  Ubi  necessarium  foret,  a communi  thesauro  Ecclesiae  auxilium 
huic  operi  praestetur.  Quodsi  malunt  in  aliqua  domo  religiosa,  aut  etiam 
in  privata  habitare,  ut  etiam  sustententur  e fundo,  si  necesse  fuerit,  con- 
stituendo. Qui  enim  bene  pro  Ecclesia  laboraverit,  ius  habet  ut  in  pace 
in  idipsum  dormiat  et  requiescat. 

Sed  etiam  magis  idealistice.  Ideoque  propono  ut  verba  quae  haben- 
tur in  lin.  34,  nempe:  « illis  insuper  peculiares  honores  vel  privilegia 
concedantur  »,  omittantur,  saltem  quoad  honores 2 et  quidem  propter 
sequentes  rationes,  quae  sunt  inter  se  connexae. 

1.  Verum  est  sacerdotes  et  episcopos  humanos  remanere.  Verum  est 
quod  solent  homines  honoribus  allici.  Ideoque  decursu  temporum,  praxis 

Ecclesiae  sat  intricatum  cursum  honorum  evolvit,  cum  insignibus  et 
titulatura. 

Sed  his  praesertim  diebus  multi  episcopi,  sacerdotes  et  laici  opinantur 
has  concessiones  humanae  naturae  factas  limites  excedere,  et  potius  spi- 
ritum aulae  imperialis  redolere.  In  Evangelio  relegunt  quae  de  hac  re 
Christus  Dominus  et  Magister  non  tantum  pharisaeis,  sed  et  apostolis 
suis  dixit,  et  mirantur  quomodo  cultus  honorum  videatur  quasi  orga- 
nizari  apud  illos  qui  mundum  relinquere  dicuntur  ut  Deo  se  voveant. 

2.  Altissime  locuti  sunt  in  hac  aula  Patres  conciliares  de  sanctitate 
quae  hierarchiae  competit.  Ad  hanc  sanctam  vocationem  adimplendam 
Summi  Pontifices  Apostolicis  Litteris  saepe  et  fuse  sacerdotes  exhortati 
sunt.  Inter  praecipuas  vero  conditiones  sanctitatis  est  recta  intentio 
divini  servitii.  Nonne  obstaculum  obiicitur  per  mundanum  cultum  hono- 
rum qui  non  respondent  cuidam  officio?  Cur  tota  illa  gamma  honorifi- 
centiarum quarum  tam  dives  est  Ecclesia? 

Dignitas  sacerdotalis  et  pontificalis  tota  in  eo  est  quod  quis  Christum 
repraesentat,  et  non  offuscanda  est  per  fascinationem  nugacitatis,  per  has 
honorificentias  quas  Imperator  Napoleon  « crepitaculum  adultorum  » 
vocabat.  « Les  decorationes  ce  sont  des  hochets  pour  adultes  ». 

3.  Sacerdotes  et  episcopi  in  curam  animarum  laborantes,  saepe  de 
vitanda  cupiditate  et  ambitione  fideles  admonent,  ut  eos  in  viam  per- 
fectionis dirigant.  Quomodo  felicem  exitum  habere  possunt  tales  direc- 
tiones et  exhortationes  si  exemplum  pastorum  videtur  esse  indagatio 
amplioris  gradus  et  quaesitus  honorum? 

4.  In  schemate  de  Liturgia  statutum  est  quod  « usus  pontificalium 
reservari  debet  illis  ecclesiasticis  personis  quae  aut  charactere  episcopali 
aut  peculiari  quadam  iurisdictione  gaudent  ».  Sane,  episcopi,  etiam  post 
resignationem  de  sede  residentiali  factam,  charactere  episcopali  insigniti 
manent.  I deoque  verus  honor  et  digna  aestimatio  eis  competunt .4  Sed 
spiritus  huius  decreti  ad  evangelicam  simplicitatem  monet.  Si  honori- 
ficentiae 5 tolerari  debent,  officio  sacro  alligentur;  secus,  in  oblivionem 
tradantur. 

5.  Saltem  versus  finem  vitae,  sinantur  episcopi  in  pace  se  ad  obvian- 
dum 6 Domino  praeparare,  quin  obtendantur  coram  oculis  eorum  quae 
minus  conferunt  ad  eorum  perfectionem  sacerdotalem  et  salutem  aeter- 
nam. 

Ob  has  et  alias  quae  afferri  possunt  rationes,  expungentur  e textu 
quae  spiritum  mundanum  sapiunt.  Ne  videatur  Concilium  talem  modum 
agendi  commendare. 

Liceat  mihi  latius  hoc  desideratum  extendere.  Cum  recognoscitur 
Codex  luris  Canonici,  deleantur  omnia  ista  quae  notionem  carrierismi 

magis  quam  vocationis  suggerunt.  Sane  optandum  est  ut  Ecclesia  in  dies 
melius  organizetur,  dummodo  semper  fiat  secundum  spiritum  Evangelii. 
Dixi. 


In  textu  scripto  tradito:  1 De  par.  2 n.  16,  quae  de  renuntiatione  episcopi  agit 
pauca  verba  facio.  2 res.  3 deest.  4 deest.  5 honores  ut  malum 
quoddam  necessarium.  6 obviam  eundum. 

[Sub signaverunt  etiam~\  J.  Marcus  Gopu,  arch.  Hyderabad  (India);  Dominic 
Athaide,  arch.  Agraen.  (India);  J.  Rosario,  ep.  Amravatensis;  Simon  Lourdusamy, 
ep.  aux.  Bangalorensis;  Alb.  V.  D’Souza,  arch.  Calcuttensis;  Thomas  Fernando,  ep. 
Tuticorinensis;  F.  X.  Muthappa,  ep.  Coimbatorensis;  J.  Mendonga,  ep.  Tiruchi- 
rapolitanus  (India);  B.  Mudartha,  ep.  aux.  Ihansi  (India);  L.  T.  Picachy,  ep. 
Jamshedpurensis  (India);  Lawrence  S.  Nagae,  bish.  Urawa  (Japan);  P.  Alban 
Swartbrick,  PA  Jullundur;  L.  G.  Pereira,  Bombay  aux.;  Michael  Aruttukulam;  Mi- 
chael  Olcomendy,  arch.  Singapore;  Francis  Chan,  bish.  Penang;  B.  Vendargon, 
ep.  Kuala  Lumpur  (Malesia);  Arutswamy  Daniel;  J.  M.  v.  d.  Burgt,  arch.  Pon- 
tiniakensis. 


2 

Exc.mus  P.  D.  IOSEPH  BUSIMBA 
Episcopus  Gomaensis 

Rev.mi  Patres  conciliares, 

Nomine  decem  episcoporum  congolensium  aliquas  animadversiones 
cupio  facere  circa  cap.  II  decreti  de  episcopis  ac  de  dioecesium  regimine. 
Temporis  pretii  causa  breviter  loquar. 

Omnes  nos  mentem  adhuc  habemus  verba  quibus  utebatur  Summus 
Pontifex  Ioannes  XXIII  ad  finem  huius  Concilii  Oecumenici  definien- 
dum: Concilium  debet  esse  « aggiornamento  »,  i.  e.  principium  refor- 
mationis Ecclesiae,  tam  internae  quam  externae,  ad  maximum  animarum 
bonum,  quae  est  suprema  lex  Ecclesiae  agendi. 

In  regionibus  nostris,  populus,  magno  cum  gaudio  nuntium  Con- 
cilii recepit,  et  cum  magna  attentione  et  maxima  spe  laborum  Patrum 
Concilii  successum  expectat. 

Episcopi  congolenses  ergo,  ex  conscientia,  suum  esse  existimant  clare 
eorum  sensus  exprimere  circa  nominationem,  in  eorum  natione,  episco- 
porum auxiliarium. 

Ad  maximum  evangelizationis  progressum  et  ne  decipiamus  populum 
nostrum,  duas  res  putamus  necessarias:  1.  ut  multiplicentur  episcopi  ex 
populo  nostro  exorti;  2.  quoad  episcopos  auxiliares,  omnino  nostram 
facimus  mentem  ab  exc.mo  D.  Tchidimbo  nuper  declaratam:  ne,  sine 
aliqua  gravi  pastorali  ratione,  amplius  episcopi  auxiliares  nominentur. 

Praeter  rationes  in  hac  aula  iam  expositas,  quasdam  volumus  adiicere. 

1.  Populus  noster  notionem  episcopi  auxiliaris  eamdem  non  habet 
quam  possunt  concipere  populi  in  antiquioribus  ecclesiis  notionem } In 
eius  mentalitate  unum  tantum  potest  pagus  habere  ducem. 

Post  grandes  consecrationis  caeremonias  in  quibus  omnia  ducis  et 
pastoris  insignia  solemniter  novo  episcopo  remittuntur,  populus  noster 
non  intelligit  cur  novus  electus  plenam  responsabilitatem,  sollicitudinem 
et  auctoritatem  non  habet. 

2.  In  natione  sui  iuris,  ubi  laici  rem  publicam  regunt  et  moderan- 
tur, nominatio  africanorum  ut  episcoporum  auxiliarium  episcopis  pere- 
grinis consideratur  ut  defectus  confidentiae  in  africanos  presbyteros  et, 
ut  ita  dicam,  ut  quaedam  species  diffidentiae  erga  populi  ingenium  pro- 
prium...2 Dixi. 


In  textu  scripto  tradito-.  1 deest.  2 Quapropter  humiliter  proponimus  ut, 
in  posterum,  non  iam  nominentur  episcopi  auxiliares,  et  ut  situatio  episcoporum 
auxiliarium  solutionem  inveniat  per  dismembrationem  et  erectionem  dioecesium, 
vel  aliter. 

[ Subscripserunt  etiam ] Pierre  Kimbondo,  ep.  Kisantu;  Thomas  Kuba,  ep. 
Mahagi;  Ioseph  Malula,  ep.  aux.  Leopoldville;  Raymond  Ndudi,  ep.  aux.  Boma; 
Alex  Nzundu,  ep.  aux.  Kikwit;  Simon  Nzita,  ep.  aux.  Matadi;  Louis  Nganga, 
ep.  aux.  Lisala. 

Moderator : Loquatur  nunc  exc.mus  D.  Ioseph  Melas,  et  postea  fit 
transitus  ad  disceptationem  de  cap.  III,  in  qua  ut  primum  loquatur 
em.mus  D.  card.  Franciscus  Spellman,  arch.  Neo-Eboracensis  in  Statibus 
Foederatis  Americae  Septemtrionalis. 

3 

Exc.mus  P.  D.  IOSEPH  MELAS 
Episcopus  Nuor  ensis 

V enerabiles  Patres, 

...1  Quae  modo  2 dicturus  sum  ad  ea  referuntur  quae  iam  antea  qui- 
dam dixerunt. 

Quando  in  hac  solemni  aula  Pater  quidam  loquitur,  bene  novit  se 
plus  quam  bis  mille  auditores  habere,  aetate  et  experientia  maturos,  et 
undique  e toto  orbe  selectos. 

Decorum  quidem  et  honorificum  est  hic  coram  amplissimo  Ecclesiae 
Senatu  loqui,  et  a tot  praeclaris  viris  audiri.  At  neminem  fugit  omnes 

qui  adsunt  non  tantum  auditores  esse,  sed  et  iudices,  et  censores,  et 
quandoque  reprehensores,  immo  et  obtrectatores!  Quod  quidem  ad  me 
primum  ipse  refero,  sive  multoties  et  quotidie  et  continuo  audientem  et 
notas  mihi  scribentem,  sive  semel  loquentem.  Nec  celare  possum  me 
nimio  affici  gaudio  quoties  Patres  Conciliares  verba  faciunt  sapientiae 
plena,  scitas  ratiocinationes,  et  doctas  argumentationes  promentes.  Haec 
maxima  aula  quasi  schola,  immo  et  velut  palaestra  nobis  apparet  in  qua 
tot  magistri  docent,  et  totidem  alumni  discunt,  sed  omnes  veritatem  uno 
corde  vehementer  quaerunt. 

Quae  cum  ita  sint  miror  quosdam  quandoque,  his  praesertim  novis- 
simis diebus,  quaedam  protulisse  verba  quae  veritatem,  ut  decet,  non 
verentur.  Parcite  mihi,  Patres,  minime  mihi  in  animo  est  ceteros  iudi- 
care,  aut  eorum  voluntatem  damnare  quam  semper  rectam  et  bonam 
aestimandam  puto,  sed  tantum  ad  ea  me  referre  verba  quae  auribus  no- 
stris audivimus,  quae  hic  coram  ...3. 

Moderator.  Loquaris  de  cap.  II,  exc.me  Domine. 

Orator.  Statim  venio  ad  verba.  Gaudemus  et  laetamur  in  cap.  II 
nostri  schematis / argumenta  proponi  ad  disceptandum  quae  abhinc  mul- 
tos annos  mentem  angunt,  ut  puta  de  aetate  statuenda  qua  episcopi  de 
dioecesis  regimine  cedant,  quod  praesertim  ut  monitum  existimandum 
est  ut  ita  dicam  indicativum.  Non  enim  magis  interest  aetatem  ipsam 
proprie  statuisse  quam  principium  potius  asseruisse,  nec  supra  modum 
extollenda  sunt  incommoda  quae  exinde  provenire  timentur.  Etsi  prae- 
visa dispositio  non  ad  amussim  ad  effectum  adduceretur,  non  sine  pon- 
dere monitum  tamen  maneret  quo  scirent  omnes  ita  dispositum  esse. 

Principium  generale  omnino  excipiendum  esse  puto,  quod  in  par.  16 
continetur,  quo  nempe  statuitur  episcopos  residentiales,  ceterosque  in 
iure  ipsis  aequiparatos,  qui  ob  permanentem  valetudinis  defectum  vel 
ob  ingravescentem  aetatem  aliamque  gravem  causam,  implendo  pastorali 
muneri  minus  apti  evaserint,  rogari  debere  ut,  ob  Dei  atque  animarum 
amorem  sponte  renuntiationem  ab  officio  ipsi  faciant,  quando  fieri  non 
potest  ut  recto  dioecesis  regimini  provideri  possit  per  coadiutorem  vel 
auxiliarem. 

Propono  tamen  ut  aetas  non  certo  ad  annum  75  statuatur,  sed  etiam 
potius  ad  annum  80,  firma  tamen  S.  Sedis  facultate  eamdem  anticipandi 
vel 5 annum  75,  vel  etiam  antea  si  casus  ferat,  quando  nempe  praevisae 
condiciones  prius  maturescant.  Sic  enim  melius  vitabuntur  aetatis  fata- 
lia, et  qui  per  annos  et  decennia  dioecesim  praeclare  rexit  novum  cumu- 
labit honorem  si  de  regimine  cedat  et  eius  locum  alius  occupet  qui  animas 
dirigat  renovato  vigore. 

Celebratio  Concilii  Oecumenici  optima  est  occasio  minime  praeter- 
eunda ut  hoc  solvatur  problema  quod  amplos  obtinebit  repercussus  et  in 
clero  dioecesano,  cum  de  parochis  substituendis  agetur. 

Nec  probanda  mihi  videtur  eorum  opinio  qui  nullum  terminum  defi- 
niendum putent  et  episcopum  tamdiu  dioecesim  suam  regere  posse  dum 
vixerit,  nulla  habita  ratione  aetatis  aut  valetudinis.  Nec  valet  exemplum 
afferre  quorumdam  Summorum  Pontificum  qui  universam  Ecclesiam  re- 
gere perrexerunt  etiam  post  nonaginta  annos  transactos.  Notandum  enim 
in  nostro  schemate  de  episcopis  tantummodo  agi  qui  fere  tria  millia  toto 
in  orbe  sunt,  et  a Concilio  celebrando,  ut  audivi,  plura  centena  episco- 
porum absunt,  forsan  ultra  sexcenti,  generatim  ob  infirmam  valetudinem 
aut  senectutem;  non  agitur  autem  de  Summo  Pontifice  qui  unus  pro  tota 
Ecclesia  est,  qui  certissime  sub  lege  non  cadit,  qui  insuper  extra  ordi- 
nem omnino  putandus  est,  et  ut  experientia  docet,  specialissime  gau- 
dere censendus  est  gratia  status  et  insuper  in  suo  supremo  explendo 
munere,  etiam  quando  et  valetudine  et  aetate  adhuc  valet,  — omnes  no- 
runt undique  et  multipliciter  a tot  adiuvari  praelatis,  ita  ut  in  casu 
infirmitatis  aut  senectutis,  Ecclesia  damnum  vix  aut  iniuriam  pati  poterit; 
nec  ceterum  excludendum  est  etiam  Supremum  Pastorem,  si  Dominus 
ita  permiserit,  posse  et  ipsum  Summo  Pontificatui  renuntiare  absque 
mea  aut  vestra  sententia,  et  Oecumenicum  Concilium  minime  interpel- 
lat6 Cetera  scripto  tradam .7  Dixi. 


In  textu  scripto  tradito-.  1 Antequam  verba  faciam  quae  hoc  schematis  caput 
respiciunt,  sinite,  quaeso,  quaedam  me  praemittere  quae  generalia  quidem  sunt 
et  summam  totius  schematis  tangunt.  2 vero.  3 prolata  sunt  et  ideo  ad  om- 
nium audientium  iudicium  quodammodo  oblata  et  subiecta,  quae  tandem  ad  respon- 
dendum fere  provocant,  et  velut  ad  pugnam  lacessunt.  Actio  enim  et  obnoxa  vo- 
luntas (italice  « azione  e reazione  »)  aequales  et  congruentes  sunt.  Supervacaneum 
est  animadvertere,  quotiescumque  veritas  laeditur  et  nos  ipsos  omnes  offendi  et 
quasi  intoleranda  iniuria  vexari.  Iure  igitur  meritoque  palam  respondendum 
censeo  his  quae  hic  dicta  sunt,  et  duplici  ratione:  prima  ut  veritas  aperte  declaretur 
et  pateat,  et  secundo  ne  quis  putet  sibi  licere  quaecumque  proferre  errata,  neve 
eadem  ab  omnibus  admitti  cum  ab  eis  toto  corde  dissentimus.  Nihil  mirum  ab 
omnibus  iudicari  qui  omnibus  loquitur.  Me  non  latet  iudicium  iustum  Deum  pro- 
ferre posse  tantummodo  pro  summa  aequitate  qua  pollet;  at  nonnulla  et  homines 
diiudicare  queunt  quibus  Creator  vestigii  sui  tantillum  indidit,  quos  ad  imagi- 
nem et  similitudinem  suam  creavit.  Gratias  agimus  et  gaudemus  in  hoc  solemni 
Patrum  consessu  maximam  vigere  loquendi  libertatem,  et  omnes  eadem  aequali- 
tate potiri.  Quae  Ordo  Concilii  Oecumenici  celebrandi  statuit  omnes  novimus: 
omnes  qui  verba  facere  postulant  nomina  sua  antea  praesignificare  debent,  et 
per  decem  tantum  momenta,  immo  nunc  octo  minuta  dumtaxat,  loqui  fas  est.  At, 
si  fieri  posset,  interdum  illico  respondendum  esset,  nulla  interposita  mora,  post 
audita  verba  quae  animum  vehementer  quandoque  commovent,  et  perturbant.  At 

iusculum,  ut  aiunt,  non  tantum  calidum  sed  et  frigidum  sorbetur.  Audivimus  ergo, 
et  pluries,  in  hac  aula,  lamentationes,  accusationes,  censuras,  reprehensiones,  velut 
ignita  iacula,  contra  Romanam  Curiam  coniecta  et  praesertim  novissime  contra 
Supremam  S.  Officii  Congregationem.  Pro  veritatis  amore  solummodo  loquar,  teste 
mihi  Domino,  ideoque  superfluum  censeo  a vobis  quaerere  ut  mihi  credatis  nullam 
mihi  esse  mentem  ut  cuiusdam  personae  vel  officii  defensionem  suscipiam,  quod 
non  esse  meum  fateor,  quod  immo  temerarium  esset,  nec  quemquam  ceterum 
mea  defensione  egere  patet.  Nec  me  retrogradum,  ut  aiunt,  putetis,  nec  rerum  con- 
servandarum studiosum  (italice  « conservatore »),  quia  et  ipse  contra  lamenta 
protuli.  At  qui  hucusque  locuti  sunt,  saepe  saepius  partem  solummodo  negativam 
prae  oculis  habuerunt,  omnimode  praetermissa  parte  positiva,  culpas  si  quae  sunt, 
et  forsan  iniurias  sibi  illatas,  respicientes,  sed  multa  beneficia  ignorantes.  « Peras 
imposuit  Jupiter  nobis  duas  »,  ut  Aesopi  fabula  refert:  quo  fit  ut  aliorum  vitia 
facile  videamus  eaque  aliquando  amplificata,  nostraque  vero  post  terga  mittamus. 
Verum  oculos  nobis  duos  in  fronte  fixit  Dominus  ut  omnia  attente  videre  possi- 
mus, ne  facile  decipiamur.  In  Romana  Curia  defectus  esse  nemo  qui  videt  negare 
poterit,  eosque  emendandos  et  corrigendos  unanimiter  petimus.  At  sunt  multa 
quoque  bona;  nec  ego  paucis  offendar  maculis  ubi  plura  nitent.  Et  Summus  Pon- 
tifex Paulus  VI,  quem  Dominus  sospitet,  ipse  promisit  atque  spopondit  Romanam 
Curiam  minime  esse  quid  irreformabile.  Et  prudentia  atque  veritas  id  postulant 
ne  defectus  et  difficultates  amplificentur  quia  facilius  corriguntur  quae  revera  sincere 
proponuntur,  cum  e contra  difficilius  obtinentur  quae  falsitate  inficiantur.  Quae- 
dam latius  et  inflatius  dicta,  si  forte  in  scriptis  edenda  essent,  et  facultatem  quis 
peteret  ea  prelo  imprimendi,  quisnam  nostrum  talia  permitteret  publici  iuris  fieri 
quae  nosmetipsos  haerentes  faciunt?  Quaedam  denique  dicta  sunt  quae  Romani 
Pontificis  auctoritatem  et  dignitatem  laedunt  quasi  ipse  quoddam  impedimentum 
esset  et  obstaculum  ne  unitas  christianorum  fiat!  Facilis  accusatio,  quia  verbis 
prolata,  sed  inepta  et  fundamento  carens  et  opinionibus  infecta.  Sed  facilior  re- 
sponsio quia  factis  et  saeculorum  historia  probata.  Nimis  esset  longum  de  hoc 
morari  et  singula  persequi.  Placet  tamen  Patres  rogare  qui  talia  locuti  sunt  ut 
historiae  libero  animo  studeant,  praesumptam  suspicionem  deponant  et  humili- 
tatem colant,  veritatem  facientes  in  caritate.  Quodsi  tantum  centesima  pars,  aut 
etiam  millesima,  illius  humilitatis  et  virtutis  inveniretur  apud  quosdam  fratres 
orientalium  Ecclesiarum  quae  in  Romano  Pontifice  fulget,  ut  omnes  facile  com- 
probare potuerunt  praesertim  cum  adhuc  viveret  Summus  Pontifex  Ioannes  XXIII 
i.  m.,  et  cum  iterum  Concilium  Oecumenicum  Paulus  VI  die  29  septembris  ape- 
ruit, tunc  certissime  saepta  et  valla  in  pulverem  ruerent  quae  ignorantia  potius 
et  superbia  aut  praeiudicatis  opinionibus  exstructa  sunt.  Nec  nos  latere  potest 
universos  Ecclesiae  filios  toto  corde  ad  hanc  aulam  oculos  iamdiu  convertisse,  et 
permagna  a Patribus  exspectare.  Tantam  decipere  spem  nefas  est!  4 Nunc 
autem  pauca  de  cap.  II  nostri  schematis,  in  quo  laetamur.  5 ad.  6 inter- 
pellato. 7 Nunc  autem  alia  animadversio  quae  ad  suffragationis  disciplinam 
pertinet. 

Quandoque  Patres  ad  suffragationem  exprimendam  invitantur  non  tantum  de 
quibusdam  schematibus  aut  schematis  articulis  sed  etiam  ad  stabiliendum  num 
argumenta  quaedam  ponenda  sint  vel  non  in  disceptationem;  sed  quae  ponuntur 
quaestiones  tales  saepe  sunt  quae  distinctionem  prius  exigant  quam  ad  suffragatio- 
nem subiiciantur,  ut  accidit  quando  die  30  elapsi  mensis  congregationis  generalis 

suffragiis  quinque  oblatae  sunt  propositiones  ut  Patrum  mens  dignosci  posset.  A 
Patribus  tunc  exquisita  est  suffragatio  per  « placet  » aut  « non  placet  »,  dum  e 
contra  plures  distinguere  voluissent,  ut  v.  g.  in  casu  diaconatus  instaurandi.  Et 
ideo  qui  dixit  « placet  » dimidiam  tantum  suae  mentis  partem  exponere  potuit, 
dum  partim  adprobare  nolebat;  et  similiter  e contra  pro  his  in  quibus  « non  pla- 
cet » dixerunt!  Si  quando  iterum  idem  fortasse  contigerit  melius  erit  ut  suffra- 
gatio fieri  possit  etiam  per  « placet  iuxta  modum  » et  tunc  sententia  nostra  clarior 
patebit.  Nonne  magistri  nostri  ita  nos  docuerunt  cum  in  cursu  philosophiae  logicae 
studebamus?  Antequam  respondeas,  distingue  saepius! 

P.  S.  Denique  sinite  me  aliam  considerationem  adiungere,  ad  modum  appendi- 
cis, quae  nec  schema  nostrum  respicit  nec  ad  hoc  caput  refertur,  sed  aliquomodo 
ad  Concilium  certissime  pertinet. 

Quando  in  initio  generalis  congregationis  sacrosanctum  Missae  sacrificium  ritu 
latino  celebratur,  et  Missa  « de  Spiritu  Sancto  »,  fere  quotidie  recitatur,  exc.mus 
celebrans,  dum  Evangelium  legit  et  Domini  verba  recitat,  hoc  mendum  facile  audire 
est:  « Sermonem  quem  audistis  non  est  meus  »...! 

Potestne  recte  dici  « Sermonem  non  est  meus  »?  Nonne  dicendum,  ut  patet, 
« Sermo  ...  non  est  meus  »? 

Haud  dubium  quin  celebrans  ita  inconsiderate  legat  eo  quod  textus  in  libro 
taliter  mendosus  prostat. 

Quod  anno  quoque  praeterito,  Concilio  primitus  ineunte,  acciderat,  et  de  re 
coram  ipse  conquestus  sum,  quin  tamen  error  tolleretur. 

Videretur  ergo  citius  tandem  error  corrigendus  qui  plurimorum  aures  offendit 
qui  latinum  idioma,  etsi  paululum,  norunt,  quorum  quidam  etiam  inter  Observato- 
res certissime  sunt,  et  omnium  nostrum  interest  ne  cui  risum  moveamus,  neve  lu- 
dibrio simus!  Quae  significans,  gratias  agam  si  incommodum  demum  quis  remo- 
vere voluerit. 

\_Suh signaverunt  etiam ] Iacobus  Canonero,  ep.  Astensis;  Giovanni  Proni; 
Franciscus  Monaco;  Giang.  Luigi  Marinoni. 


4 

Em.mus  p.  D.  FRANCISCUS  card.  SPELLMAN 
Archiepiscopus  Neo-Eboracensis 

Venerabiles  Patres  et  Fratres, 

Conferentiae  episcoporum,  quae  iam  habentur  in  omnibus,  vel  fere 
omnibus  nationibus,  certe  valde  utiles  sunt  quia  ex  ipsis  praeclara  lu- 
mina omnes  trahunt  ad  varias  quaestiones  communes  solvendas.  Attamen, 
meo  indicio / non  esset  bonum  conferentiis  tribuere  potestatem  aliquid 
decernendi  cum  iuridica  obligatione  pro  singulis  episcopis. 

Necesse  enim  est  ut  episcopi  omnino  liberi  maneant  in  regimine  suae 
dioecesis,  quamvis  mor aliter  — non  quidem  iuridice  — oporteat  ut  in 
rebus  quae  pertinent  ad  totam  nationem  cum  reliquis  episcopis  con- 
sentiant. 

Decreta  cum  vi  obligatoria  relinquantur  Conciliis  plenariis  et  provin- 
cialibus, quibus  praeest  Legatus  Apostolicus  ...2.  Nec  haec  eadem  decreta 
promulgari  possunt  ...3,  antequam  probata  sint  a S.  Sede. 

Si  conferendae  episcoporum  gauderent  iure  decernendi  iuridice,  scii, 
cum  vi  obligandi,  et  quidem  sine  praesentia  Legati  Apostolici,  auctori- 
tatem haberent  superiorem  auctoritate  Conciliorum,  quod  absonum  es- 
set. Dixi. 


In  textu  scripto  tradito : 1 deest.  2 (cf.  can.  2816  I.C.).  3 (cf. 

can.  291  I.C.). 

5 

Em.mus  P.  D.  IOSEPH  card.  FRINGS 
Archiepiscopus  Coloniensis 

V ener  abites  Fratres, 

Habemus  in  Germania  quoad  nationales  conferentias  experientiam 
plusquam  centum  annorum.  Prima  conferentia  fuit  anno  1847.  Post  vi- 
ginti  tantum  annos  prima  statuta  data  et  constituta  sunt,  quae  non  ap- 
probationi Sedis  Apostolicae  subiiciebantur.  Per  praxim  tradebantur  et 
adhuc  sunt  in  vigore. 

Decisiones  harum  conferentiarum  Fuldensium  non  habebant  nec  ha- 
bent vim  iuridicam,  sed  unusquisque  episcopus  regit  suam  ecclesiam  iuxta 
conscientiam  suam  et  iuxta  normas  iuris. 

Non  habemus  secretariatum  generalem,  sed  praeter  praesidem  exstat 
secretarius  qui  facit  protocollum;  ceteri  labores  ante  et  post  conferen- 
dam fiunt  in  vicariatu  generali  praesidis. 

Hoc  modo  liberiori  sat  magna  opera  effluxerunt  ex  nostris  conferen- 
dis, e.  g.  post  ultimum  bellum  comitatus  centralis  pro  actione  catholica 
in  tota  Germania,  opus  a Nicolao  Cusano  nuncupatum  pro  adiuvandis  et 
catholice  formandis  studentibus  laicis  durante  studio  universitario,  opus 
pro  aedificandis  ecclesiis  et  scholis  in  regionibus  diasporae  Germaniae, 
opus  « Misereor  » contra  famem  et  infirmitates  in  mundo,  opus  « Adve- 
niat » quod  respicit  ad  curam  animarum  in  America  Latina. 

Similes  et  florentes  conferentiae  exstant  in  aliis  regionibus,  e.  g.  in 
Statibus  Foederatis  Americae  Septemtrionalis,  in  Canada,  in  Gallia,  et 
in  multis  aliis  nationibus  Europae,  ex  quibus  sat  magna  opera,  immo 
maiora  quam  nostra,  exierunt  in  bono  communi  humanitatis. 

Ex  nostris  experientiis  elucet  summum  momentum  in  his  conferen- 
dis non  habere  statuta  scripta  et  impressa,  sed  spiritus  qui  debet  esse 
spiritus  libertatis,  voluntarietatis  et  caritatis  fraternae. 

Quapropter,  assentiendo  iis  quae  dixit  em. mus  card.  Spellman,  has 
emendationes  proponere  audeo: 

Ad  n.  18:  ne  multiplicentur  provincialia  concilia,  sed  fiant  oppor- 
tuno tempore  sicut  concilia  plenaria.  Ad  verba  « Constituatur  conferen- 
tia nationalis  » addatur:  « cuius  praeses  a membris  eligatur  unus  ex  epi- 
scopis residentialibus  ». 

Nn.  20  et  21  expungantur,  sed  remittatur  libertati  uniuscuiusque 
conferendae  an  velint  condere  consilium  permanens,  commissiones,  et 
secretariatum  generalem. 

Ex  tali  secretariatu  generali  condendo  imminere  videntur  non  pauca 
pericula.  Quis  enim  erit  revera  spiritus  rectus  in  his  conferendis:  an 
episcopus  praesidens  an  secretarius  generalis,  qui  forsitan  non  est  epi- 
scopus vel  episcopus  residentialis?  Timendum,  ne  minores  dioeceses  ca- 
dant in  ditionem  aliquam  alicuius  praelati  qui  nomine  secretarii  generalis 
omnia  dirigit  et  etiam  pecunias  distribuit. 

Expungatur  etiam  punctum  23  quod  agit  de  episcopo  non  agente 
secundum  decisiones,  quia  non  digna  episcopo  esse  videntur. 

Ad  punctum  24,  qui  agit  de  decisionibus  vim  obligatoriam  haben- 
tibus, restringantur  hi  casus  ad  minimum.  Primae  phrasi  addatur  haben- 
das esse  duas  lectiones  eiusdem  materiae  ante  votationem  et  quidem  di- 
versis diebus,  ne  subitanea  propositione  alicuius  schematis  episcopi  op- 
primantur. Remaneant  ex  quatuor  incisis  a)  usque  d)  tantum  a)  et  c ), 
i.  e.,  res  quae  communi  iure  vel  e mandato  speciali  Apostolicae  Sedis 
conferentiis  commissae  sint;  et  c),  res  in  quibus  tractatur  cum  gubernio 
civili. 

Venerandi  Patres,  servate  in  conferentiis  nationalibus  singulorum 
libertatem  et  omnium  caritatem,  ne  occidat  littera,  sed  spiritus  vivificet. 
Dixi. 


Textus  scripto  traditus-. 

Quoad  conferentias  nationales  in  Germania  habemus  experientiam  plus  quam 
centum  annorum. 

Statuta  provisoria  episcopi  conferentiis  suis  dederunt  anno  1867,  viginti  annos 
post  primam  conferentiam.  Aliquot  post  annos  statuta  definitiva  facta  sunt,  sed 
approbationi  Sedis  Apostolicae  non  sunt  subiecta.  Haec  statuta  per  praxim  tan- 
tum tradebantur.  Singulae  conferentiae  inter  se  non  coalescebant  in  institutum 
stabile,  sed  unaquaeque  conferentia  in  se  et  pro  se  stabat,  ita  ut  semper  sermo 
fuerit  de  conferentiis  in  plurali  non  de  una  stabili  conferentia. 

Decisiones  non  habent  vigorem  iuridicum,  sed  unusquisque  episcopus  secun- 
dum suam  conscientiam  et  normas  iuris  regit  Ecclesiam  suam.  Revera  autem  fere 
semper  omnes  se  voluntarie  conformant  decisionibus  conferentiae. 

Hoc  modo  opera  satis  magna  ex  conferentiis  prodierunt,  e.  g.  ultimis  annis 
comitatus  centralis  pro  actione  catholica  in  Germania,  opus  a Nicolao  Cusano  nun- 
cupatum pro  studentibus  laicis  bonis  dotibus  mentis  praeditis  adiuvandis,  opus 
pro  ecclesiis  et  scholis  in  regionibus  diasporae  aedificandis,  opus  « Misereor  » con- 
tra famem  et  infirmitates  in  mundo,  opus  « Adveniat  ». 

Similes  et  florentes  conferentiae  ex  longo  tempore  exstant  in  aliis  regioni- 
bus, e.  g.  in  Statibus  Foederatis  Americae  Septemtrionalis,  in  Canada  et  in  pluri- 
bus nationibus  Europae  centralis,  ex  quibus  opera  non  minus  magna  immo  maiora 
profluxerunt. 

Secundum  nostras  experientias  summum  momentum  in  conferentia  non  ha- 
bent statuta  iuridica  sed  spiritus,  qui  debet  esse  spiritus  libertatis,  voluntarietatis 
et  caritatis  fraternae. 

Quapropter  has  emendationes  proponere  audeo: 

1.  Quoad  n.  18  ne  multiplicentur  Concilia  provincialia,  sed  sicut  Concilia 
plenaria  opportuno  tempore  habeantur.  Verbo  « nationalis  episcoporum  conferen- 
tia » addatur  « ...,  cuius  praeses  a membris  eligatur  unus  ex  episcopis  residen- 
tialibus  ». 

2.  Statuta  ne  subsint  approbationi  Sedis  Apostolicae. 

3.  Deleantur  nn.  20  et  21  de  Consilio,  commissionibus  et  secretariatu  generali, 
et  relinquatur  singulis  conferentiis  libertas  haec  condendi  vel  non.  Ex  secretariatu 
generali  erigendo  magna  pericula  imminere  videntur.  Quis  enim  erit  verus  prae- 
ses conferentiae,  episcopus  praesidens  an  secretarius  generalis,  qui  forsitan  non  est 
episcopus  residens?  Timendum,  ne  praesertim  dioeceses  minores  in  dicionem  ali- 
cuius praelati  cadant,  qui  sub  nomine  secretarii  generalis  omnia  dirigit  et  pecunias 
distribuit. 

4.  Deleantur  ea,  quae  dicuntur  in  n.  23  de  episcopo  contra  decisiones  confe- 
rentiae agente,  quia  digna  episcopo  non  sunt. 

5.  Quoad  decisiones  iuridice  obligantes  addatur  duas  lectiones,  et  quidem 
diversis  diebus  ante  votationem  esse  habendas,  ne  subito  opprimantur  episcopi. 
Incisa  n.  24  b ) et  d)  deleantur,  ut  remaneant  tantum  a)  et  c),  i.  e.:  a)  si  agatur  de 
rebus,  quae  a iure  communi  vel  mandato  speciali  S.  Sedis  conferentiis  commissae 
sint,  c)  si  agatur  de  rebus  cum  Gubernio  civili  tractandis. 

Venerabiles  Patres,  servate  in  conferentiis  nationalibus  singulorum  libertatem 
et  omnium  caritatem,  ne  littera  occidat,  sed  Spiritus  vivificet. 

Emendationes. 

Ad  I.  N.  18  § 1 (pag.  14,  linn.  19-24)  legatur:  « Praeter  Concilia  plenaria  et 
provincialia,  quae  opportuno  tempore  legitime  celebrari  possunt,  stabiliter  in  una- 
quaque natione  constituatur  et  ab  Apostolica  Sede  recognoscatur  nationalis  epi- 
scoporum conferentia,  cuius  praeses  a membris  eligatur  unus  ex  episcopis  residen- 
tialibus  ». 

N.  18  § 2 (pag.  14,  linn.  25  s.):  In  textu  deleantur  verba  « et  ab  Apostolica 
Sede  probandis  ». 

Ad  II.  Deleantur  §§  20  et  21  (pag.  15,  linn.  21-31). 

Ad  III.  Deleantur  § 23  (pag.  16,  linn.  6-10). 

N.  24  § 1 (pag.  16,  linn.  12-16)  legatur:  « Decisiones  nationalis  episcoporum 
conferendae,  dummodo  legitime  et  post  duas  saltem  lectiones  diversis  diebus 
ante  votationem  habendas  per  duas  ex  tribus  partibus  suffragiorum  prolatae  sint 
necnon  ab  Apostolica  Sede  recognitae  fuerint,  singulos  episcopos  etiam  iuridice 
obligant  in  his,  qui  sequuntur,  dumtaxat  casibus:  ». 

Deleantur  n.  24  § 1 b)  et  d ) (pag.  16,  linn.  21  s.  et  25-28). 


6 

Exc.mus  P.  D.  MARCELLINUS  OLAECHEA  LOIZAGA 
Archiepiscopus  Valentinus 

V enerabiles  Patres  ac  Fratres, 

Votum  a me  exponendum  ac  defendendum,  iam  heri  a duobus  sal- 
tem Patribus  cardinalibus,  nunc  a cardd.  Spellman  et  Frings,1  expositum 
rite  ac  defensum  fuit. 

Ad  recalcandum,  tribus  circiter  minutis,  absolvam. 

Ut  viam  cuicumque  Ecclesiae  nationali  ubique  terrarum,  totis  vi- 
ribus praecludamus,  eiusdemque  et  umbram  fugiamus,  oligarchiam  quam- 
dam, ut  ita  dicam,  episcopalem,  in  nationibus  vitemus,  et  liberrimam 
viam  ad  Supremum  Pastorem  adeundum  episcopis  relinquamus.  Ad  quod 
securius  obtinendum  sequentes  emendationes  appono: 

...2  De  confer entiis  moderamine.  Art.  19,  § 3:  haec  vel  similis  con- 
clusio adiungatur:  « Praevideatur  autem  ut  omnes  una  simul  aliquando 
coalescant,  ut  vocem  proferre  personaliter  queant  ».  Sic  enim,  magis  ac 
magis  liberos  et  responsabiles  se  sentient,  magis  ac  magis  sese  inter  se 
cognoscent;  et,  dum  fraterne  strictius  convinciuntur,  Supremo  Pastori 
intimius,  singillatim,  uniuntur  et  subiciuntur. 

De  conferendae  decisionibus.  Art.  23  ut  supervacaneus  supprima- 
tur; vel,  si  restat,  verbum  « antea  » expungatur;  ne  episcopus,  qui  ob 
graves  rationes  agit,  tarde  et  anxie  agere  cogatur. 

In  art.  24,  littera  a)  supprimantur  verba:  « sive  ex  iure  communi, 
sive...  »;  cetera  integre  relinquendo.  Item,  litteris  b)  c)  d ),  verba  omnia 
funditus,  ut  iuridice  obligantia,  eradicentur;  ut  ea  tantum  remaneant 
iuridice  obligantia  quae  S.  Sedes  sic  disponat. 

Concludo.  Si  de  Curia  Romana,  mihi  quidem  pergrata,  quae  per 
tot  episcopatus  annos,  validissimo  semper  auxilio  fuit,  ut  perfectior  eva- 
dat — omnia  certe  perfectibilia  sunt  — voces  in  hac  aula  auditae  fue- 
runt... quid  fiet,  venerabiles  Patres,  si  inter  Romanam  Curiam  et  episco- 
pos conferentiae  episcopales  praedictae,  non  tantum  — ut  apud  nostra- 
tes feliciter  vigent  — morali  ac  fraterna,  sed  aliquoties  et  iuridica  vi 

darentur?  Principiis  obstemus.  Quae  liberrimum  ad  Supremum  Pasto- 
rem aditum,  episcopis  praepediant,  Deus  benignus  avertat.  Arnen. 


In  textu  scripto  tradito-.  1 deest.  2 De  conferentia  episcoporum.  Art.  18 
par.  2,  haec  vel  similia  verba  addantur:  « Huic  autem  menti  statuta,  nunc  tem- 
poris vigentia,  accommodentur  ». 


7 

Exc.mus  P.  D.  GERARDUS  VINCENTIUS  McDEVITT 
Episcopus  tit.  Tigiensis,  aux.  Philadelphiensis  Latinorum 

Venerabiles  Patres , 

Loquor  nomine  proprio  sed  spero  me  exprimere  mentem  multorum 
episcoporum  qui  sicuti  ego  sunt  episcopi  sic  dicti 1 mere  titulares.  Ob- 
servationes quas  profero  diriguntur  ad  cap.  III,  art.  19,  pag.  15,  ubi 
agitur  de  iis  quibus  conferentiae  nationali 2 interesse  competit.  In  nu- 
mero 1 huius  articuli  statuitur  omnes  Ordinarios  locorum  et  coadiutores 
de  iure  et  cum  suffragio  deliberativo  ad  nationalem  episcoporum  confe- 
rendam pertinere.  Vere  dignum  et  iustum  est.  Sed  in  numero  2 huius 
articuli  conatus  fit  decernendi  quid  faciendum  sit  de  iis  qui  sunt  epi- 
scopi mere  titulares.  Et  revera  benigne  decernit  hos  posse  cooptari  in 
nationalem  episcoporum  conferendam,  et  si  cooptentur,  posse  habere 
suffragium  deliberativum  aut  consulti vum  tantum. 

Omnia  haec  mihi  videntur  absona  esse.  Cur?  Recenter 3 em. mi  mo- 
deratores proposuerunt  Patribus  conciliaribus  varias  propositiones  ad 
hunc  finem  ut  per  suffragationes  adaperiatur  propensio  congregationis 
circa  propositas  quaestiones.  Ex  suffragationibus  factis  placuit  Patribus 
ita  apparari  schema  ut  dicatur  episcopalem  consecrationem  summum  gra- 
dum sacramenti  Ordinis  constituere,  ut  dicatur  omnem  episcopum  legi- 
time consecratum,  etc.,  membrum  esse  corporis  episcoporum,  ut  dicatur 
corpus  seu  collegium  episcoporum  in  munere  evangelizandi,  sanctificandi 
et  pascendi  succedere  collegio  apostolorum  et  ipsum  una  cum  capite 
suo  Romano  Pontifice  et  numquam  sine  hoc  capite,  etc.,  plena  et  suprema 
potestate  in  universam  Ecclesiam  pollere,  ut  dicatur  tandem  praedictam 
potestatem  ipsi  collegio  episcoporum  capiti  unito  competere  iure  divino. 

His  praedictis,  quaero  imprimis / quomodo  possimus  uti  voce  « me- 
re » relate  ad  episcopos  titulares.  Si  hae  suffragationes  manifestant  men- 
tem Patrum  et  si  fiet  in  posterum  mens  huius  Concilii,  haec  vox  « mere  » 
debet  deleri  ab  hoc  articulo  et  ab  omnibus  documentis  huius  Concilii. 

Est  ipsa  consecratio  episcopalis  quae  valet  et  nihil  aliud.  Nulla  distinc- 
tio invenitur  in  his  propositionibus  et  suffragationibus,  et  nec  nos  distin- 
guere debemus. 

Propter  easdem  rationes,  nempe,  illas  propositiones  quae  placuerunt 
Patribus,  nescio  omnino  quomodo  hic  articulus  possit  dare  episcopis  ti- 
tularibus  solummodo  possibilitatem  pertinendi  ad  conferentiam  episco- 
porum propriae  nationis.  Est  mens  Concilii  ut  episcopus  facilius  coopte- 
tur in  collegium  episcoporum  quam  in  conferentiam  nationalem  episco- 
porum? Sed  quilibet  episcopus  vi  ipsius  consecrationis  episcopalis  fit 
membrum  collegii  episcoporum,  non  autem  secundum  hunc  articulum 
membrum  conferendae  episcoporum  nationalis. 

Et,  si  episcopus  titularis  cooptetur  in  conferentia  episcoporum, 
adhuc  remanet  quaestio  de  suffragii  iure  quo  fruatur.  Episcopi  titu- 
lares, secundum  C.I.C.,5  non  habent  ius  participandi  in  Concilio  Oecu- 
menico  nisi  invitentur,  quae  praescriptio  mea  humili  opinione  etiam 
mutari  debet 6;  sed  si  invitentur  ad  Concilium  Oecumenicum  7 C.I.C. 
concedit  eis  praesumptivum  suffragium  deliberativum  nisi  aliud  ca- 
veatur. Etiam  hic  vidimus  episcopos  titulares  posse  facilius  partici- 
pare in  Concilio  Oecumenico  quam  in  conferentia  episcoporum  propriae 
nationis.  Si  omnes  episcopi  vi  ipsius  legitimae  consecrationis  episcopalis 
fiunt  membra  collegii  episcoporum  et  in  hoc  collegio  una  cum  capite 
plena  et  suprema  potestate  universam  in  Ecclesiam  pollent,  haud  con- 
cipi potest  possibilitas  excludendi  episcopos  titulares  a conferentia  na- 
tionali  episcoporum. 

Debeo  confiteri  me  non  posse  intelligere  rationem  agendi  quorum- 
dam P 'atrum  conciliarium , em.mis  cardinalibus  non  exceptis : tantum  la- 
borant, tantum  loquuntur  pro  colle gialitate  omnium  episcoporum  una 
cum  capite  in  Ecclesia  universa  regenda  — et  in  hoc  plene  assentior  — 
sed  eodem  tempore  iidem  Patres  nolunt  dare  episcopis  titularibus,  auxi- 
liaribus, ullam  participationem  in  regimine  dioecesis  vel  in  conferentia 
episcoporum  nationali.  Mea  opinione  accessorium  sequitur  principale, 
et  principale  mea  opinione  est  collegium  episcoporum .8 

Proinde  propono:  1.  ut  vox  « mere  » expungatur  ab  hoc  articulo, 
nec  amplius  adhibeatur  relate  ad  episcopos  titulares;  2.  ut  omnes  epi- 
scopi titulares  in  natione  degentes  et  — attendatis  bene  9 — aliquod 
munus  in  natione  10  implentes,  e.  g.  episcopus  auxiliaris ,n  de  iure  per- 
tineant ad  nationalem  episcoporum  conferentiam;  3.  ut  omnes  hi  epi- 
scopi titulares  supra  descripti 12  f ruantur  in  conferentia  nationali  suffra- 
gio deliberativo  saltem  eo  sensu  quo  C.I.C.  eis  concedat  pro  Concilio 
Oecumenico. 

Concludendo,  observationes  meae  non  diriguntur  contra  ideam  con- 

ferentiae  episcoporum  nationalis  quae  mihi  in  genere  et  secundum  men- 
tem em.mi  card.  Meyer  13  placet,  nec  contra  conferendam  episcoporum 
nationalem  in  Statibus  Foederatis  Americae  Septemtrionalis,  in  qua  om- 
nes episcopi  sunt  membra  et  quidem  cum  suffragio  deliberativo.  Sed  si 
art.  19  remanet  sicuti  est,  timeo  ne  in  posterum  mutationes  fiant,  for- 
sitan etiam  in  Statibus  Foederatis. 

Multi  episcopi  titulares  sedes  habent,  me  haud  excepto,  in  loco  de- 
serto sitas,  sed  ex  hoc  non  sequitur  nos  esse  voces  clamantes  in  deserto. 
Ni  fallor,  nos  sumus  potius  voces  clamantes  in  Concilio  et  debemus 
esse  etiam  voces  clamantes  in  conferentiis  nationalibus  14  episcoporum. 
Dixi.  [Plausus]. 


In  textu  scripto  tradito:  1 deest.  2 deest.  3 Hisce  in  diebus. 

5 deest.  6 deest.  7 deest.  8 deest.  9 deest. 

11  deest.  12  episcopi  titulares.  13  deest.  14  deest. 

Moderator'.  Omittantur  plausus  omnes! 

8 

Exc.mus  P.  D.  ALOISIUS  CARLI 
Episcopus  Signinus 

V enerabiles  Patres, 

Hesterna  die  1 de  hoc  cap.  III  vobis  locutus  sum  tamquam  relator  offi- 
cialis, a commissione  conciliari  de  episcopis  legitime  designatus  per  se- 
cretorum suffragiorum  plus  quam  duas  tertias  partes,  necnon  designa- 
tionem acceptans  postquam,  nemine  contradicente,  generali  ratione  ex- 
posueram quanam  mente  intenderem  schema  proponere  ac  declarare  in 
aula:  ergo,  ut  videtis,  servato  adamussim  art.  65  § 5 Ordinis  Concilii. 

Quodsi  aliquis  vestrum  explicitam  mentionem  Bullae  Pii  VI  Aucto- 
rem Fidei,  quae  in  pag.  12  relationis  habetur,  veluti  in  nescio  quem  con- 
tumeliosam acceperit,  sciat  oportet,  ad  formulam  principii  fundamenta- 
lis de  potestatibus  episcoporum  concinnandam,  revera  commissionem  prae- 
paratoriam multum  disceptasse  in  sessionibus  plenariis  diebus  26  aprilis 
et  28  septembris  1961  sub  luce  illius  Bullae,  ne  videretur,  licet  specie- 
tenus  tantum,  ipsa  agere  velle  de  restitutione  iurium  nativorum  episco- 
palium quasi  de  redditione  iniuste  ablati,  aut  de  redintegratione  episco- 
porum quasi  de  ordinis  violati  restauratione:  quod  iniustum  fuisset, 
atque  pro  Romano  Pontifice  iniuriosum. 


4 deest. 
10  deest. 

His  dictis  ad  veritatem  rerum  constabiliendam,  nunc  loquor  tam- 
quam privatus  Pater  conciliaris,  nomine  tamen  quoque  30  episcoporum 
plurium  nationum,  quorum  subscriptio  in  folio  exhibetur. 

Id  unum  declarare  intendo:  institutum  conferentiarum  episcopalium 
nationalium  non  esse  fundandum  — ut  quidam  oratores  iam  affirma- 
runt in  disceptatione  generali 2 — super  principium  sic  dictae  « colle- 
gialitatis  episcopalis  iuris  divini  ».  Etenim: 

1.  In  actuali  stadio  laborum  conciliarium  id  omnino  fieri  non  debet. 
Illegitima  enim  est  provocatio,  quam  satis  superque  audivimus,  ad  suf- 
fragationem diei  30  octobris  ob  rationes  substantiales  allatas  ab  em.mis 
Ruffini,  Browne  et  Ottaviani  et  ab  exc.mo  Florit.  Quibus  formalem 
quoque  rationem  addere  velim:  esse  scii,  dubium,  meo  quidem  iudicio, 
valorem  illius  suffragationis,  utpote  quae  facta  sit  veluti  ex  improviso, 
sine  praevia  duplici  relatione  lecta  aut  scripta  quae  argumenta  omnia 
atque  consectaria,  sive  pro  sive  contra  textum  suffragandum  colligeret 
atque  in  aula  exponeret;  et  — quod  peius  est  ...3,  necnon  pugnans  cum 
art.  30  § 2 Ordinis  Vaticani  II  — concesso  Patribus  temporis  spatio 
minime  congruo  « ad  consilia  capienda,  maturanda  iudicia  et  determi- 
nanda suffragia  » in  re  tanti  momenti,  eo  vel  magis  quod  de  textu  ob- 
scuro agebatur,  aequivoco  et  incompleto. 

2.  Sed  etiam  in  hypothesi  quod  asserta  collegialitas  episcopalis  iuris 
divini  definiatur  a Summo  Pontifice,  sacro  approbante  Concilio,  num- 
quam  poterit  legitime,  meo  quidem  iudicio,  super  ipsam  fundari  insti- 
tutum conferentiarum  episcopalium  ob  sequentes  rationes: 

a)  Ratio  theologica.  Etsi  dicantur  conferentiae  esse  species  quae- 
dam illius  collegialitatis,  at  in  ipsis  non  inveniuntur  tria  elementa  quae 
videntur  essentialia  esse  illius  collegialitatis,  nempe:  complexus  omnium 
episcoporum;  participatio  potestativa,  et  quidem  formalis,  capitis  colle- 
gii, scii.  Romani  Pontificis;  negotia  totam  Ecclesiam  respicientia. 

Iamvero,  si,  uti  evidens  est,  haec  tria  in  conferentiis  nationalibus 
desunt,  perperam  conferentiae  dicuntur  pendere  a collegialitate  episco- 
pali iuris  divini,  sicut  species  a suo  genere. 

b)  Ratio  iuridica.  In  dicta  hypothesi,  auctoritas  propria,  ordina- 
ria et  immediata  uniuscuiusque  episcopi,  in  suam  dioecesim  — quae 
auctoritas  a priscis  temporibus  veluti  « monarchica  » habita  est  — re- 
vera limitaretur,  et  quidem  iure  divino,  praeterquam  a Summo  Ponti- 
fice (quod  profecto  est  iustum),  ab  aliis  quoque  episcopis  eiusdem  na- 
tionis. Quod  nemo  sane  episcopus  paratus  est  admittere  in  domo  pro- 
pria: ne  illi  quidem  qui  tam  facunde  loquentes  audivimus  de  collegia- 
litate in  domo  aliena  ...4.  Et  qui  veluti  duo  capita,  plena  atque  suprema 
pollentia  potestate,  in  gubernio  Ecclesiae  universae  admittere  non  du- 

bitarunt,  omnem  iidem  dyarchiae  vel  umbram  a sua  dioecesi  averten- 
dam esse  conclamant. 

c)  Ratio  historica.  In  conficiendo  schemate  de  conferentiis  nul- 
lus omnino  sodalium  commissionis  praeparatoriae  ne  cogitavit  quidem 
de  fundamento  collegialitatis  iuris  divini.  Sed,  quod  maius  est,  neque 
Romani  Pontifices  in  commendandis,  urgendis  atque  statuto  donandis 
conferentiis  nationalibus  umquam  locuti  sunt  de  fundamento  collegia- 
litatis iuris  divini,  sed  semper  et  solummodo  de  rationibus  indolis  pa- 
storalis. Legantur  omnia  documenta  citata  in  notula  1,  pag.  17  nostri 
fasciculi .5 

Saepe  saepius  ...6  provocatur  ad  quaedam  documenta  novissimorum 
Pontificum,  v.  g.  ad  Encyclicam  Pii  XII  Fidei  donum. 

At,  ut  reor,  perperam.  Locutio  illa  paulina,  « sollicitudo  omnium 
ecclesiarum  » ...7,  iuxta  textum  et  contextum  praeoccupationem  signifi- 
cat quam  habet  apostolus  pro  omnibus  ecclesiis  a se,  non  ab  aliis,  fun- 
datis, quarum  bono  et  incremento  prospicere  debet  per  epistulas,  per 
discipulos  inspectores,  per  praedicationem,  per  opus  consolationis,  pa- 
cificationis etc. 

Per  quamdam  accommodationem  Romani  Pontifices  saepius  illa  verba 
applicant  ad  onus  sibi  demandatum  pascendi  universum  Christi  gregem. 

Sed  aliud  est  sollicitudo  isto  sensu  intellecta,  et  aliud  potestas  iuris- 
dictionis.  Unde  episcopi  — « quantum  sinit  singularis  ac  propria  ipso- 
rum muneris  perfunctio  » in  suis  dioecesibus,  ut  aiebat  Pius  XI  — revo- 
cantur per  Encyclicam  Fidei  donum,  ratione  suae  missionis  ad  partici- 
pandam praeoccupationem  actuosam  in  dilatatione  regni  Dei,  minime 
vero  ad  participandam  potestatem  iurisdictionis  in  universam  Eccle- 
siam ...8.  Ergo  revocantur 9 ad  morale  officium  adimplendum  potiusquam 
ad  ius  sibi  vindicandum. 

Em.mus  card.  Montini,  nunc  Sanctus  Pater  noster,  Paulus  VI,  in 
sermone  habito  pro  morte  Ioannis  XXIII  f,  r.,  clare  distinxit  duas  res 
minime  confundendas:  locutus  est  enim  de  — verba  sunt  litteralia  trans- 
lata in  latinum  10  — collaboratione  corporis  episcoporum  cum  Romano 
Pontifice,  non  ad  exercitium,  quod  profecto  erit  semper  personale  et  uni- 
tarium,  sed  ad  ...u  responsabilitatem  gubernii  Ecclesiae  universae. 

Ceterum  id  suffragatur  antiquissima  praxi  Ecclesiae.  Si  sermo  est 
quandoque  de  collegio  episcopali  apud  Cyprianum,  Optatum  Milevita- 
num,  Firmilianum,  Augustinum,  ...12  agitur  semper  de  collegialitate  in 
sensu,  ut  ita  dicam,  horizontali,  scii,  de  complexu  relationum  episcopo- 
rum, praesertim  eiusdem  provinciae,  inter  se:  non  intenditur  quidquam 
affirmare  de  collegialitate  in  sensu  « verticali  »,  scii,  de  relationibus  cum 
capite  visibili  Ecclesiae.  Insuper  ista  collegialitas,  apud  praefatos  Patres, 

non  fundatur  super  aliquod  Christi  statutum,  aut  super  ius  divinum  con- 
stitutionale Ecclesiae;  non  super  vinculum  iuridicum  ex  quo  profluat 
in  episcopis  potestas  aliqua  iurisdictionis  in  alios  episcopos,  sed  unice 
super  concordiae  mutuae  glutinum  atque  unitatis  vinculum,  super  com- 
munem nativitatem  spiritualem  ex  sacra  ordinatione  susceptam. 

Conclusio.  Nullo  modo  admittenda  est  collegialitas  episcopalis,  sensu 
iuridico  intellecta,  tamquam  fundamentum  iuris  divini  pro  instituto  iu- 
ridico  conferendarum  episcopalium  nationalium.  Unde,  sub  hoc  respectu, 
cap.  III  schematis,  retinendum  est  substantialiter  prout  iacet. 

Censemus  applicationem  principii  collegialitatis  ad  conferendas  quo- 
que episcopales  invitare  ad  serenam  rei  meditationem  illos  Patres  qui 
affirmative,  die  30  octobris,  responderunt  ad  puncta  3 et  4.  Nam  etiam 
ex  consectariis,  dignosci  potest  veritas  aut  falsitas  alicuius  principii! 

Concedimus  tamen,  denique, ^ in  prooemio  huius  cap.  III  magis  ac 
melius  posse  evolvi  fundamentum  pastorale  totius  materiae,  includendo 
in  ipso  etiam  vinculum  fraternae  caritatis  et  mutuae  collaborationis  inter 
episcopos  exsurgentis  ex  eadem  missione  a Christo  accepta.  Dixi. 


In  textu  scripto  tradito-.  1 Paulo  ante.  2 deest.  3 atque  inauditum 
in  Conciliis.  4 atque  adeo  in  domo  Petri,  recognoscenda.  5 deest.  6 pro 
collegialitate  episcopali  iuris  divini.  7 (2  Cor.  11,  28).  8 non  exclusis 

regionibus  in  quibus  iam  habetur  sacra  hier  archia.  9 deest.  10  deest. 

11  sponsionem,  i.  e.  12  etc.  13  deest, 

[ Subscripserunt  etiam ] Geraldo  de  Proen^a  Sigaud,  arch.  Adamantinus;  Mar- 
cellus Lefebvre,  sup.  gen.  C.S.S.;  Ioseph  Nepote-Fus,  ep.  tit.  Helensis;  Ioannes, 
ep.  Leiriensis  in  Lusitania;  fr.  Lucianus  Rubio,  Prior  gen.  O.E.S.A.;  fr.  Ioannes 
Prou,  sup.  gen.  Congr.  Galliae  O.S.B.;  fr.  Iucundus  M.  Grotti,  O.S.M.,  praei,  ord. 
Acrensis  et  Puruensis;  Antonius  de  Castro  Mayer,  ep.  Camposinus  in  Brasilia; 
Carlos  E.  S.  Bandeira  de  Mello  O.F.M.,  bispo  de  Palmas  in  Brasil. 


9 

Exc.mus  P.  D.  ALFREDUS  ANCEL 
Episcopus  tit.  Myrinensis , aux.  Lugdunensis 

Venerabiles  Patres, 

Mihi  videtur  aliquos  ex  nobis  nimis  tribuere  iurisdictioni  in  confe- 
rentiis  episcopalibus,  alios  autem  forte  nimis  respuere  omnem  usum 
iurisdictionis.  Unde  vellem  aliquam  lucem  ex  Evangelio  et  ex  experientia 
pastorali  sumere  ut  melius  appareat  nexus  inter  missionem  spiritualem 
et  iurisdictionem . Aliquas  tantum  animadversiones  proponam,  habita 

tamen  ratione  eorum  quae  in  numero  ingenti  suffragiorum  in  aula  ad- 
missa sunt } 

1.  Fundamentum  proximum  colle gialitatis  territorialis.  Collegialitas 
apostolica,  quam  Evangelium  nos  docet,  prius  respicit  missionem  et 
deinde  tantum  iurisdictionem;  immo,  quando  agitur  de  evangelizandis 
gentibus,  nulla  datur  iurisdictio.  Missio  autem  implicat  responsabili- 
tatem;  a.  v.,  qui  missione  funguntur  fideles  esse  debent  quasi  rationem 
Christo  reddituri  missionis  suae...2 

Collegialitas  vero  in  voluntate  Christi  ultimatim  fundatur,  sed  exer- 
citium collegialitatis  duplex  habet  fundamentum  proximum.  Ex  una 
parte  episcopus  qui  in  sua  dioecesi  missioni  sibi  a Christo  concreditae 
satisfacere  non  valet,  quasi  tenetur  recurrere  ad  adiutorium  collegiale 
aliorum ;3  ex  alia  parte,  episcopus  non  solummodo  tenetur  missioni  adim- 
plendae in  sua  dioecesi,  sed  etiam  collegialiter  tenetur  alias  dioeceses 
adiuvare  in  necessitatibus  suis.  Haec  responsabilitas  erga  alias  dioeceses 
non  pertinet  per  se  ad  ordinem  iuridicum,  sed  ad  ordinem  missionis  et 
hic  ordo  missionis  non  minor,  sed  maior  est  ordine  iuridico,  quamvis  non 
sit  eiusdem  rationis. 

2.  Aliqua  exempla  exercitii  collegialitatis.  Nostris  temporibus,  ut 
iam  in  aula  pluries  dictum  est,  magis  magisque  manifestatur  quasi  impos- 
sibilitas in  qua  versamur  sufficienter  pascendi  dioeceses  nostras,  si  soli 
relinquimur...4  Possemus  imprimis  5 loqui  de  cogitatione  collectiva,  de 
eius  multiplici  aspectu,  necnon  de  terribili  eius  influxu.  Quasi  aquae 
diffluentes,  cogitatio  collectiva  omnia  pervadit.  Neque  damnationibus, 
neque  mediis  ordinarii  apostolatus  cohibetur.  Sola  actione  collegiali 
purificari,  illuminari  atque  tandem  evangelizari  posset.  Possemus  etiam 
loqui  de  difficultatibus  quas  satis  frequenter  episcopi  experiuntur,  sive 
relate  ad  organizationes  nationales  laicales  caritatis  aut  apostolatus,  sive 
relate  ad  ordines  et  congregationes  religiosas  iuris  pontificii,  sive  relate 
ad  tot  scholas  doctrinales  vel  pastorales,  quae,  Deo  favente,  magis  ma- 
gisque multiplicantur.  Episcopi  singillatim  sumpti  parum  vel  quasi  nihil 
possunt,  sed  episcopatus  collegialiter  organizatus  alius  generis  possibi- 
litatem habet;  aliunde  scimus  laicos,  religiosos,  et  illos  omnes  de  quibus 
locuti  sumus,  valde  exoptare  episcopatum  vere 6 organizatum,  apud  quem 
facilius  regulas  agendi  inveniri 7 possent. 

Insuper,  dum  aliquae  dioeceses  sacerdotibus  et  religiosis  sat  nume- 
rosis gaudent,  aliae  vero  inopiam  patiuntur.  Numquid  episcopi  hoc 
ferre  possunt 8?  Data  enim  collegialitate  non  solum  suae  dioeceseos 
unusquisque  episcopus  responsabilis  est,  sed  omnium,  praecipue  autem 
quae  eiusdem  sunt  regionis  vel  nationis. 

3.  Sensus  collegialis.  Attamen  fateri  debemus  quod  nondum  sensum 

collegialem  sufficientem  habemus.  Per  plura  enim  saecula  convictio  quasi 
unanimis  haec  erat:  « Unusquisque  episcopus  plenitudinem  pastoralis 
officii  in  sua  dioecesi  exercet,  salvis  casibus  S.  Sedi  reservatis;  sed  nullam 
habet  episcopus  responsabilitatem  in  alia  dioecesi  ».  Sane  optimae  rela- 
tiones solebant  existere  inter  episcopos  et  non  raro,  mutua  adiutoria; 
haec  autem  ex  mera  caritate  fiebant,  sine  ullo  sensu  responsabilitatis 
propriae.  Hic  autem  cogitandi  et  agendi  modus  sive  ex  ignorantia  colle- 
gialitatis  oriebatur,  sive  ex  confusione  facta  inter  missionem  et  iurisdic- 
tionem,  quasi  missio  terminaretur  ubi  iurisdictio  locum  non  habet. 
Simili  modo  episcopi  qui  exigentiis  missionis  suae  in  sua  propria  dioe- 
cesi satisfacere  non  poterant,  dolebant  quidem,  sed  tacebant,  Deum 
orantes  ut  eis  auxilium  praestaret;  non  autem  audebant  ad  exercitium 
normale  collegialitatis  recurrere. 

Abhinc  aliquot  annis,  specialiter  ab  Encyclica  Fidei  Donum,  mutatio 
quaedam  manifestatur;  sed,  ni  fallor,  vera  conversio  a nobis  adhuc  expo- 
stulatur. Sane,  qui  putant  se  lucrum  exinde  facere,  valde  optant  conver- 
sionem aliorum;  at  collegialitas  semper  mutua  esse  debet.  Unde  Conci- 
lium conversionem  profundam  nobis  omnibus  proponit.  Beati  erimus  si 
vocem  Domini  audierimus...9 

4.  Regulae  iuridicae.  Hucusque  nihil  dixi 10  de  regulis  iuridicis,  non 
quasi  exercitium  collegialitatis  sine  iurisdictione  adimpleri  posset,  sed 
quia  regulae  iuridicae  ex  exigentiis  collegialitatis  eruendae  sunt...11 

Reliqua  autem  quae  sive  ad  recognitionem  huius  capitis,  sive  ad  sin- 
gulas regulas  iuridicas  spectant,  scripto  secretariatui  tradam...12  Dixi. 


In  textu  scripto  tradito-.  1 Aliquas  animadversiones  afferre  velim  circa  col- 
legialitatem  non  universalem,  sed  territorialem,  quae  praecipue  conferentiarum 
episcopalium  ope  exercenda  est.  2 Iurisdictio  tandem  comitatur  missionem,  in 
quantum  ad  adimpletionem  missionis  requiritur.  3 collegialitatem  apostoli- 
cam.  4 Iam  exc.mus  D.  Garrone  citavit  factum  socializationis  et  consectaria 
eius  sub  respectu  pastorali.  5 etiam.  6 verum  episcopatum.  7 inve- 
nire. 8 possent.  9 et  adhuc  beatior  Ecclesia,  si  nos  omnes  missionem 
nostram  collegialiter  implere  volumus.  10  nunquam  locutus  sum.  11  Neque 
hae  regulae  multiplicandae  sunt.  Etenim  exercitium  collegialitatis  territorialis 
potius  sub  aspectu  adiutorii  mutui  ponendum  est  quam  sub  aspectu  iuridico.  In- 
super duobus  principiis  fundamentalibus  exercitium  collegialitatis  sive  iuridicum  sit, 
sive  non,  subiiciendum  est. 

Primum:  Omnia  in  conferentiis  episcopalibus  fieri  debent  ita  ut  plene  mani- 
festetur communio  cum  Romano  Pontifice  et  agnitio  primatus  eius. 

Secundum:  Item  omnia  fieri  debent  ut  non  solum  non  minuatur  auctoritas 
propria  uniuscuiusque  episcopi,  sed  potius  adiuvetur  et  augeatur.  12  5.  Emen- 
dationes scripto  traditae-. 

A)  Recognitio  capitis-.  Caput  ita  scriptum  est  ut  nullo  modo  connectatur  cum 

doctrina  de  coUegialitate.  Unde  totaliter  recognoscendum  esset  ut  haec  connexio 
vere  manifestetur. 

Saltem  prooemium  denuo  scribendum  esset  ut  in  redactione  huius  prooemii 
introduci  possent  quae  de  fundamento  remoto  et  de  fundamento  proximo  collegia- 
litatis  diximus,  necnon  de  sensu  collegiali,  adhibitis  aliquot  exemplis  concretis. 

B)  Nova  redactio  n.  24. 

§ 1.  Conferentiae  episcopales  sedulo  vitent  multiplicationem  legum  et  deci- 
sionum vim  iuridicam  habentium.  Nisi  agatur  de  peculiaribus  rebus  quae  sive  iure 
communi  sive  speciali  Apostolicae  Sedis  mandato  episcoporum  conferentiae  terri- 
toriali pertractandae  et  resolvendae  commissae  fuerint,  aut  de  rebus  maximi  mo- 
menti, modo  pastorali  procedant,  consilia  aut  monita  dantes  potius  quam  decisio- 
nes iuridicas. 

§ 2.  Quando  agitur  de  rebus  a iure  communi  vel  a Romano  Pontifice  commis- 
sis, decisiones  conferentiae  episcopalis  vim  iuridicam  obtinent,  dummodo  per  duas 
saltem  ex  tribus  partibus  suffragiorum  proferantur. 

§ 3.  Quando  agitur  de  rebus  maximi  momenti,  de  quibus  locuti  sumus,  de- 
cisiones conferentiae  episcopalis  vim  iuridicam  non  obtinent  nisi  per  quatuor  sal- 
tem ex  quinque  partibus  suffragiorum  proferantur. 

§ 4.  Quando  in  territorio  habetur  minoritas  ethnica,  quae  proprium  agendi 
modum  vindicat,  non  possunt  ei  decisiones  conferentiae  episcopalis  applicari  nisi 
per  quatuor  ex  quinque  partibus  suffragiorum  huius  minoritatis  admittantur. 

§ 5.  Quando  agitur  de  rebus  sub  n.  2 enumeratis,  recursus  datur  ad  Aposto- 
licam  Sedem,  at  in  devolutivo  tantum.  Quando  agitur  de  rebus  sub  nn.  3 et  4 enu- 
meratis, recursus  habetur  in  suspensivo. 

§ 6.  Quando  agitur  de  decisionibus  quae  forte  contra  ius  commune  proferren- 
tur, recursus  ad  S.  Sedem  est  necessarius  ante  promulgationem.  Quando  agitur  de 
aliis  decisionibus,  sufficit  S.  Sedem  certiorem  facere  de  decisionibus  prolatis. 

§ 7.  Conferentiae  territoriali  competit  potestas  dandi  interpretationem  authen- 
ticam decretorum  Conciliorum  plenariorum  eiusdem  competentiae  territorialis. 

10 

Exc.mus  P.  D.  ANTONIUS  PILDAIN  Y ZAPIAIN 
Episcopus  Canariensis 

V ener abiles  Patres , 

Circa  quaestionem  hanc  — haud  parvi  quidem  momenti  — de 
nationalibus  episcoporum  conferentiis,  duo  mihi  omnino  necessaria  vi- 
dentur. 

1.  Ut  sanctum  et  inviolabile  sit  conferentiis  nationalibus / princi- 
pium subsidiarietatis,  in  ordine  ad  servandam  intactam  et  incolumem 
potestatem  uniuscuiusque  episcopi  in  sua  dioecesi,  et  liberum  omnino 
eius  exercitium  in  ipsa,  iis  tantum  modo  2 exceptis,  quae  Romanus  Pon- 
tifex sibi  reservavit. 

Hoc  exigit  ab  omnibus,  praedictum  subsidiarietatis  principium. 


CONGREGATIO  GENERALIS  LXVI 


79 


Et  eo  magis  debent  conferendae  nationales  sancte  servare  hoc  prin- 
cipium relate  ad  episcopos,  quod  hodie  tela  diriguntur  non  praecise 
contra  coetus  episcoporum,  sed  contra  singulos  episcopos,  « prout  ipsi 
pastores  sunt  gregis  sibi  concrediti  »,  ut  verbis  utar  insignis  Pii  XII. 

Et  tela  diriguntur  scopo  cohibendi  potestatem  episcoporum. 

Iamvero  — reverenter  dico  — , absonum  videtur  quod  nunc,  quando 
adversarii  ab  extra  intendunt  cohibere  potestatem  singulorum  episcopo- 
rum, hic,  in  hoc  Concilio  Vaticano  II,  quod  existimatur  Concilium 
exaltationis  et  glorificationis  episcoporum,  instituatur  novum  quoddam 
organum  iuridicum,  hactenus  inauditum,  cuius  scopus  sit  cohibere  pote- 
statem et  constringere  libertatem  episcoporum,  qui  in  conferendis  natio- 
nalibus  adunantur  et 3 in  minoritate  inveniuntur,  juridice  obligantes  eos 
submitti  novo  iugo  iuridico,  quod  hactenus  numquam  portaverant. 

Et  quoniam  illi  qui  hodie  in  maioritate  sunt,  cras,  in  alia  quaestione, 
in  minoritate  inveniri  poterunt,  et  de  facto  non  semel  invenientur,  iam 
in  posterum  omnes  episcopi  dicere  poterunt,  sese  inde  a Concilio  Vati- 
cano II,  obstrictos  fuisse  novo  quodam  vinculo  iuridico,  a quo,  antea, 
liberi  erant;  atque,  proinde,  ante  Concilium  Vaticanum  II,  maiorem  liber- 
tatem episcopalem  habuisse,  in  exercitio  suae  potestatis  iuris  divini, 
quam  post  Concilium  Vaticanum  II. 

Et  totum  hoc  adeo  absonum,  absque  ulla  necessitate,  prouti  luculen- 
ter demonstrant  conferentiae  illae  nationales  praestantissimae,  de  quibus 
hoc  ipso  mane  audistis;  conferentiae  illae,  dico,  in  quibus  numerosissimi 
episcopi  congregati,  nullo  omnino  vinculo  iuridico  constricti,  sed  plena 
omnino  libertate  episcopali,  singuli  agentes,  perficiunt  magnifica  illa 
splendidissima  et  fructifera  opera,  omni  laude  et  plausu  digna,  et  quorum 
aliqua,  adeo  honorificis  verbis  in  hac  ipsa  Basilica  Vaticana  fuerunt  paucis 
abhinc  hebdomadis  4 prosequuta. 

2.  Et  merito  quidem.  Nam  ad  obtinendam  unitatem  episcoporum, 
quam,  totis  viribus,  intendit  schema  nostrum,  necesse  non  est  recurrere 
ad  nova  instrumenta  iuridica / neque  ad  aliud  principium,  praeter  illud 
quod  ab  ipso  Christo  Domino  institutum  fuit. 

Adest  enim  in  Ecclesia  unus,  qui  ad  statuendam,  et  usque  ad  finem 
mundi  continuandam  unitatem  episcoporum,  fuit  a Christo  Domino 
constitutus,  videlicet  Petrus,  atque  proinde  Romanus  Pontifex,  qui,  ut 
successor  Petri,  est  unitatis  episcoporum  principium  et  fundamentum, 
atque,  ad  hoc  munus  exercendum,  potestate  iuris  divini  praeditus. 

Iamvero,  si  umquam  alias,  hodie  facillima  est  Romano  Pontifici 
huius  sui  muneris  adimpletio,  tum  propter  celerrimum  epistolarum  com- 
mercium — loquor  verbis  em.mi  praesulis  commissionis  — , tum  propter 
brevissimum  tempus  quo  longissima  conficiuntur  itinera,  tum  propter 

multiplicationem  aliorum  mediorum,  quibus  tam  S.  Sedes  quam  episcopi, 
uti  possunt. 

Non  ergo  apparet  necessitas  novi  instrumenti  iuridici,  quale  essent 
conferendae  nationales,  vi  iuridica  praeditae,  ad  unitatem  episcoporum 
stabiliendam. 

Meminisse  iuvabit  quod  semper  ac  episcopatus  alicuius  nationis,  prin- 
cipium propriae  unitatis,  vel  extra,  vel  longius  a Romano  Pontifice  quae- 
sivit, non  devitavit  incidere  sub  influxu  potestatis  civilis. 

Memoria  recolantur  tot  tristissimae  paginae  historiae  ecclesiasticae, 
in  quibus,  exorta  dissensione  inter  Ecclesiam  et  civiles  potestates,  coetus 
episcoporum  nationales,  sub  influxu  harum  potestatum,  Caesari  dede- 
runt ea  quae  sunt  Dei. 

Si  ergo  in  Conferendis  episcopalibus  de  quibus  agimus,  in  aliquo 
casu,  nequeat,  libero  omnium  consensu,  obtineri  unitas,  et  ipsa  prorsus 
necessaria  sit,  patet  facilis  recursus,  et 6 non  in  devolutivo  tantum,  ad 
Romanum  Pontificem,  cuius  vel  simplici  nutui  facilius  et  iucundius 
omnes  dissentientes  sese  submittent,  quam  decisioni  maioritatis,  per 
maioritatem  numericam  votorum / suam  voluntatem  imponenti ,8 

Conferendae  ergo  episcoporum,  quotquot  necessariae  sint. 

Sed  cum  plena  libertate  et  omnimoda  independentia  uniuscuiusque 
episcopi,  sub  solo  Romano  Pontifice,  et  simul 9 cum  plena  libertate  et 
omnimoda  independentia  ipsius  Romani  Pontificis  ...10  Dixi. 


In  textu  scripto  tradito-.  1 ipsis.  2 deest.  3 deest.  4 fuerunt. 

5 deest.  6 sed.  7 deest.  8 imponentis.  9 sicut  et.  10  Votum. 
1.  Penitus  deleantur  numeri  sive  art.  22,  23  et  24  huius  cap.  III.  2.  Inde  ab  ipso 
titulo,  et  per  totum  caput,  substituantur  vocabula  « nationalis  » et  « nationales  » 
per  « regionalis  » et  « regionales  » vel  « plenaria  ».  Et  nomen  « nationis  » per  no- 
men « regionis  ». 

11 

Exc.mus  P.  D.  AEMILIUS  MAURITIUS  GUERRY 

Archiepiscopus  Cameracensis 

Venerabiles  Patres , 

Quoad  coetus  episcopales,  prooemium  cap.  III  quasdam  practicas 
utilitates  ostendit:  attamen  harum  necessitatis  fundamentum  ostendere 
expediret.  Nonne  invenire  posset  hoc  fundamentum  theologicum  in 
principio  ex  Scriptura  et  traditione  sumpto:  nempe  principium  commu- 
nionis, graece:  « koinonia  »?  Et  hoc  est  votum  meum.  Nonne  posset 
veluti  anima,  spiritus  fieri  collegialitatis,  saltem  qualis  ab  exc.mi  Gar- 
rone  et  Ancel  describitur?  Tres  quaestiones  sunt: 

I quaestio : Quid  sit  principium  communionis ? Communio  inter 
Ecclesias  particulares,  dum  « in  communione  » sunt  cum  Successore 
Petri,  unitatis  signo  et  centro,  et  cum  universo  corpore  apostolico  sub 
capite  suo. 

Communio  in  eadem  doctrina,  in  eadem  fide,  in  eadem  spe,  in  eadem 
caritate,  in  eodem  Spiritu  Sancto. 

Communio  in  eadem  Eucharistia,  unius  Sacrificii  Christi  signo  ef- 
ficaci. 

Communio  Episcoporum,  qui  apostolis  succedunt,  in  eadem  missione 
evangelizandi  omnes  homines,  ut  ipsi  in  partem  salutis  veniant,  et  ad 
Christum  accedentes,  communionem  habeant,  per  ipsum  et  in  ipso,  ad 
mysterium  Dei,  in  « Communione  Sanctorum  »...1 

II  quaestio-.  Cur  istud  principium  coetibus  episcoporum  applicetur? 

la  ratio.  Perantiquum  est  in  Ecclesia:  S.  Irenaeus  tradit  usum 

mittendi  ad  alias  Ecclesias  particulares  Eucharistiam  in  signum  commu- 
nionis. Hoc  principium  inspiravit  primos  coetus  episcoporum,  qui  neces- 
sitatibus in  communi  responderunt.  Inde  inter  Ecclesias  locales  officia 
mutua,  dona,  collectae,  in  persecutionibus  adiumentum. 

2a  ratio.  Hoc  principium  valore  oecumenico  praeditur.  Singulare 
opus  afferret  ad  hoc  ut  mutua  comprehensio  cum  fratribus  protestantibus 
et  orientis  crescat. 

3a  ratio.  Priusquam  de  iure  quaestio  fiat,  ultra  legis  scriptae  regu- 
las, principium  communionis  exigentias  caritatis  ad  bonum  commune 
exprimit.  Certe,  ut  decisionibus  coetuum  aliqua  auctoritas  iuridica 
conferatur,  opus  est  regulas  determinare,  quae  quidem  cap.  III  nititur 
declarare.  Sed  nonne  urgentior  et  maioris  etiam  ponderis  quam  littera 
legis,  caritas  Christi  in  anima  episcoporum,  qui  se  missos  esse  credunt 
ad  Evangelium  Dei  in  salutem  hominum? 

Ultima  et  profundior  ratio.  Principium  communionis  inter  epi- 
scopos adunatos  in  faciem  mundi  testatur  unitatem  Ecclesiae-,  unitatem 
scii,  in  spatio,  hoc  est  catholicitatem,  unitatem  in  tempore,  hoc  est  apo- 
stolicitatem. 

III  quaestio : Quomodo  principium  communionis  ad  praesentes 
nostras  difficultates  conciliares  in  veritate,  in  caritate  et  in  pace  solven- 
das lucem  affert?  Quoad  coetus  episcopales,  in  duas  partes  tenditur. 
Unitas  autem  Concilii  in  periculum  esse  posset  propter  dubium  in  inter- 
pretatione pure  iuridica  verbi  « collegialitas  ». 

Quapropter,  ut  dissipentur  aequivocationes  unitati  noxiae,  quidquid 
sit  de  hoc  verbo  et  praeter  illud,  nonne  distingui  potest  id  quod  est  ex 
iure  divino  et  id  quod  est  ex  iure  ecclesiastico? 

De  iure  ecclesiastico  sunt  coetus  episcopales.  Sed  solutio  « Ecclesiae 
conveniens  » non  simpliciter  in  principiis  iuridicis  inveniri  potest,  quia 
Ecclesia  non  est  solum  societas  iuridica,  sed  mysterium  fidei,  Corpus 
Christi.  In  structura  et  in  actione  sua,  organizatio  coetuum  episcopa- 
lium ...2  principiis  ex  iure  divino  submittendi  sunt.  Sunt  autem  tria: 

I1™  principium:  primatus  Successoris  Petri.  Summo  Pontifici  com- 
petit suprema  auctoritas,  potestas  iurisdictionis  plena  in  Ecclesiam  uni- 
versalem, in  omnes  pastorem  et  homines.  Praeter  potestatem  in  communi 
omnibus  apostolis  datam,  Petrus  a Domino  potestatem  singularem 
capitis  accepit,  qua,  per  ipsum,  sine  iuridica  dependentia  erga  colle- 
gium, utitur:  fratres  suos  in  fide  confirmare,  oves  Domini  pascere  et 
regere. 

2um  principium:  existentia  collegii  apostolici.  Cooperatores  suos 
non  Petrus  eligit,  sed  Dominus.  Ipsis  simul  missionem  praedicandi,  bapti- 
zandi, ligandi  et  solvendi,  non  Petrus  dedit,  sed  Dominus.  Collegium 
apostolicum  a Deo  est. 

3um  principium:  circa  relationes  inter  collegium  apostolicum  et 
Successorem  Petri:  inter  eos  viget  communio  in  missione  evangelizandi 
totum  mundum.  Quae  missio  universo  corpori  episcopali  in  solidum 
confertur  in  communione  cum  Successore  Petri.  Caput  Ecclesiae  univer- 
salis hanc  missionem  accepit  personaliter  ut  signum  unitatis  et  Vicarius 
Christi.  Unusquisque  autem  episcopus  accepit  nonnisi  ut  membrum  cor- 
poris, in  quantum  huic  corpori  consecratione  sua  aggregatur.  Hanc  mis- 
sionem exercere  nequit  nisi  in  unione  cum  Sede  Apostolica  et  aliis  epi- 
scopis, praecise  et  praesertim  in  coetibus. 

Hoc  principium  communionis,  nonne  apostolis  ab  ipso  Christo  datum 
est,  cum  in  oratione  suprema  ad  Patrem  dixit:  « ut  sint  unum  »?  Dixi. 


In  textu  scripto  tradito-.  1 Cf.  1 Io v.  3.  2 et  collegialitatis,  ut  dicitur. 

12 

Exc.mus  P.  D.  IOSEPH  ANTONIUS  DAMMERT  BELLIDO 

Episcopus  Cajamarcensis 

V ener  abites  Patres, 

Cap.  III  huius  schematis,  revera  est  magni  momenti,  quia  prima 
vice  tradit  textum  iuridicum  generalem,  pro  tota  Ecclesia,  circa  confe- 
rendas episcopales. 

Hucusque  tantum  directivae  et  approbationes  fragmentariae  exsi- 
stebant: nunc  vero,  conferendae  episcopales  ingrediuntur  in  organiza- 
tione  Ecclesiae  universalis. 

Attamen  nec  officium  conferendarum  — sive  nationalium,  sive 
regionalium  — distincte  asseritur;  nec  iurisdictio  episcopi  sufficienter 
tutatur. 

Relationes  inter  episcopum  et  conferentias,  videntur  fundari  in  aliqua 
mentalitate  practica  et  secundum  necessitatem  momenti;  et  inde  partim 
autonomiam  episcopalem  coarctant;  partim  auctoritatem  qua  conferentia 
eget  pro  actione  pastorali  alicuius  regionis,  non  concedit. 

Unde  relationes  inter  episcopum  et  conferentias  episcopales  ita 
debent  esse:  ne  conferentia  sit  organum  mere  consultivum;  ne  episcopus 
sit  oppressus  sub  potestate  et  decisionibus  conferendarum. 

Ut  recta  via  inter  duo  extrema  inveniatur,  recta  legislatio  consideret 
ut  sua  illa  principia  theologica  relationis  inter  Ecclesiam  localem  et 
Ecclesiam  universalem. 

Dioecesis,  secundum  schema,  est  unitas  quaedam  orta  ex  officio 
legislativo  episcopi;  sed  omnino  praetermittit  sensus  communionis  inter 
ecclesias  locales.  Hoc  apparet  fundatum  in  ecclesiologia  quae  videt  Ec- 
clesiam universalem  ut  aliquid  unum  compositum  ex  coniunctione  Eccle- 
siarum localium,  et  divisibile  secundum  partes. 

Secundum  hanc  doctrinam  dioecesis  non  apparet  ut  vera  Ecclesia 
localis  vel  particularis  in  qua  essentia  mysterii  Ecclesiae  — quod  est 
Corpus  Christi  — perfecte  verificatur,  sed  apparet  ut  pars  uniformis  vel 
integralis  alicuius  organismi  ex  dioecesibus  constituti.  Quapropter,  et 
quidem  logice  minuitur  praestantia  et  valor  Ecclesiae  localis  in  favorem 
centralizationis  et  uniformitatis.  Agendum  est  ergo:  1.  de  natura  theo- 
logica conferentiae  episcopalis;  2.  de  aliquibus  conclusionibus  practicis 
pro  emendatione  huius  capitis. 

Schema  debet  redigi  secundum  doctrinam  ecclesiologicam  in  discus- 
sionibus super  schemate  de  Ecclesia  propugnatam,  i.  e.,  secundum  Eccle- 
siologiam  communionis  et  praesentiae  mysterii  in  structura  Ecclesiae, 
imprimis  Ecclesiae  localis } En  fundamenta  huius  doctrinae:  a)  Eucha- 
ristia est  bonum  commune  ...2  Ecclesiae...3  b)  Caritas,  pax,  concordia 
inter  Ecclesias  locales...4  c)  Collegialitas  episcopatus,  d ) Officium  Summi 
Pontificis  qui  custodit  praesertim  caritatem  inter  Ecclesias  locales. 

Secundum  haec  principia  Ecclesia  universalis  definiri  potest:  « Com- 
munio Ecclesiarum  localium,  in  quibus  unio  per  caritatem  facta  et  in 
Eucharistia  fundata,  conservatur  per  collegium  episcoporum  sub  primatu 
iurisdictionali  Papae  ». 

Ecclesia  originem  ducit  a Trinitate  et  est  catholica  et  universalis  sed 

apparet  in  tempore  et  in  spatio  in  singulis  Ecclesiis  seu  congregationibus 
localibus. 

S.  Paulus  talem  doctrinam  roborat  cum  loquitur  de  « Ecclesia  Dei 
quae  est  Corinthi...  quae  est  Ephesi...  quae  est  Thessalonicae...  ». 

S.  Ioannes  scribit  Septem  Ecclesiis  quae  sunt  in  Asia  ( Apoc . 1,  4). 
Unde  et  nos  possumus  dicere:  Ecclesia  Dei  quae  est  Romae,  quae  est 
Lutetiae  Parisiorum,  quae  est  Limae,  quae  est  Cajamarcae... 

Ecclesia  « de  caelo  descendit  » sed  aliquo  loco  determinato  apparet, 
et  ubi  mysterium  Ecclesiae  verificatur,  scii,  origo  Trinitaria,  verbum 
Dei,  sacramenta,  munus  episcopale,  ibi  et  Ecclesia  exstat. 

Ecclesia  localis  est  vere  et  perfecte  Ecclesia  Christi  quia  fundatur 
in  bono  communi  quod  est  Eucharistia  in  qua  omnia  opera  christifide- 
lium  sive  sacra  sive  profana  incorporantur;  deinde  episcopus,  successor 
apostolorum  praeest  communitati  in  communione  cum  capite  Ecclesiae 
universalis  et  non  ut  eius  simplex  delegatus,  episcopus  5 est  summus 
sacerdos  Ecclesiae  localis,  pastor  et  dux  actionis  missionariae. 

Organizatio  atque  administratio  Ecclesiae  universae  postulat  ut  sin- 
gulae Ecclesiae  locales  relationes  et  communicationem  inter  se  habeant 
et  ut  patet  hoc  potest  fieri  in  ordine  vel  dimensione  tum  regionali,  tum 
nationali  et  internationali. 

Sic  ergo  conferendae  episcopales  essentialiter  sunt  « communio  Ec- 
clesiarum localium  » quae  bonum  commune  Ecclesiae  in  aliquo  territorio 
custodiunt  et  relationes  episcoporum  eiusdem  regionis  seu  nationis 
inter  se  coordinant. 

Sub  lumine  theologiae  tum  Ecclesiae  localis  tum  Ecclesiae  univer- 
salis debemus  considerare  conferendas  episcopales  non  solum  ut  orga- 
num quoddam  consultivum  sed  ut  principium  deliberationum  et  deci- 
sionum in  communione  caritatis. 

Patet  ergo  quod  conferentiae  episcopales  non  tantum  sunt  summa 
singulorum  et  iuxtapositio  episcoporum,  sed  debet  esse  vera  communio 
Ecclesiarum  localium  ad  imaginem  « Populi  Dei  » quae  est  realitas  quae 
membris  multis  coalescit  sed  organica;  diversis  ecclesiis  localibus  consti- 
tuta atque  unio  tuta  servatur  ope  « communionis  cum  Romano  Pontifice, 
qui  unus  tantum  personaliter  potestatem  primatialem  habet  super  uni- 
versam Ecclesiam  ». 

Conferentia  episcopalis  antiquis  Conciliis  et  Synodis  provincialibus 
succedens,  eodem  spiritui  ecclesiologiae  communionis,  inspirationem  hau- 
rire debet. 

Cum  timor  adsit,  ne  conferentiae  episcopales  (in  praxi,  et  forsitan 
sine  plena  conscientia)  in  ecclesiologia,  ut  ita  dicam,  uniformi  ac  divi- 
sibili exstruere,  praesertim  quia  in  diversis  regionibus  tantum  secreta- 

riatum  quoddam  constituunt  munere  mere  administrativo  fungentes, 
regimen  conferentiarum  episcopalium  stabiliri  ac  solide  fundari  debent 
in  principio  theologico  communionis  Ecclesiarum  localium  ut  bonum 
commune  fidelium  consequantur  et  minime  in  normis  mere  practicis  vel 
administrativis. 

Non  agitur  de  diminuenda  potestate  episcopali  in  favorem  novi 
instituti  soliditate  theologica  carentis,  sed  de  vero  riteque  iuvamine 
praestando  episcopo  in  officio  pastorali  et  apostolico. 

Quapropter  determinationes  conferentiarum  episcopalium  non  debent 
intelligi  ut  exercitium  potestatis  dominationis  et  auctoritatis  sed  ut 
nexus  communionis  qui  est  radix  auctoritatis  conferentiarum  in  obliga- 
tione et  vinculatione  pastorali  Ecclesiarum  localium.  Unde  si  aliquis 
episcopus  dissentit  alicui  decisioni  licet  in  communione  facta  et  signum 
sit  « vinculi  communionis  »,  non  videtur  esse  aliqua  difficultas. 

Theologia  communionis  Ecclesiarum  localium  est  etiam  principium 
pro  cooperatione  diversarum  conferentiarum  episcopalium  alicuius  con- 
tinentis, e.  g.  CELAM  organum  relationis  et  collaborationis  conferen- 
tiarum episcoporum  Americae  Latinae,  quae  « ha  reso  notevoli  servigi  » 
secundum  dicta  Pauli  Papae  VI. 

Applicationes  practicas  super  hoc  caput  secretariatui  generali  tra- 
dam. Dixi.  Gratias. 


In  textu  scripto  tradito-.  1 deest.  2 (separatum).  3 et  praesentiae  my- 
sterii in  structura  Ecclesiae,  in  primis  Ecclesiae  localis.  4 Caritas  est  bonum 
commune  (immanens)  Ecclesiae.  5 deest. 


13 

Exc.mus  P.  D.  GARABED  AMADOUNI 
Episcopus  tit.  Amathusius  in  Cypro 

Venerabiles  Patres, 

Liceat  mihi  resumere  enucleatius  animadversiones  quas  iam  tradidi 
secretariae,  circa  cap.  III  schematis,  et  de  schemate  in  genere. 

1.  Conferendae  episcopalis  textus,  prouti  iacet,  non  potest  applicari 
in  patriarchatibus: 

a)  Ecclesiarum  particularium  distinctio  ibi  fundatur  generatim 
super  ritus  et  non  nationes; 

b)  Sedes  patriarchales  habent  Synodum  permanentem  cum  iurisdic- 


86 


ACTA  CONC.  VATICANI  II  - PERIODUS  II 


tione  supra-episcopali  a iure  definita.  Conferentia  episcopalis  tamquam 
suprastructura  evaderet,  si  non  componeretur  prius  cum  iuribus  Synodi 
permanentis.  Ergo  inaequalitas  aliqua  fundamentalis  existit  quoad  hoc 
inter  regiones  occidentales  et  orientales. 

Eadem  inaequalitas  ceterum  exsistit  quoad  reservationum  summam 
facultatum  episcoporum,  ratione  semper  habita  praesentiae  patriarchae 
inter  episcopos  et  supremam  auctoritatem  Romani  Pontificis. 

Clausula  posita  initio  schematis  sub  n.  2 cap.  I,  per  se  non  sufficit 
ad  removendas  omnes  difficultates  quoad  applicationem  huius  cap.  III 
ad  orientales. 

Et  quoniam  schema  hoc  includit  episcopos  et  regimen  dioecesium 
Ecclesiarum  orientalium,  eadem  ratio  valet  etiam  de  aliis  capitibus. 

2.  Cum  res  ita  sint,  sive  ad  perficiendum  hoc  schema,  sive  in  obse- 
quium eximii  relatoris  exc.mi  D.  Carli,  qui  petiit  scire  mentem  PP.  orien- 
talium circa  illud,  audeo  subiicere  iudicio  Patrum  sequentem  proposi- 
tionem: Fundere  in  hoc  schemate  paragraphos  schematis  de  Ecclesiis 
orientalibus  quae  tractant:  de  patriarchis,  de  episcopis  et  de  Synodo 
permanenti,  tamquam  obiecta  pertinentia  ad  regimen  dioeceseos.  Ra- 
tiones: 

a)  Unitas  materiae,  necessitas  cohaerentiae  inter  varia  schemata 
et  evitandi  reiterationes. 

b)  Insertio  decretorum  respicientium  Ecclesias  orientales  in  con- 
textu Ecclesiae  universalis,  ita  ut  illa  non  maneant  in  margine,  tamquam 
si  essent  merces  exotica. 

c ) Cum  decreta  schematis  de  Ecclesiis  orientalibus  sint  disparata, 
artificiose  in  unum  congesta;  praevidentes  ex  nunc  futuras  obiectiones 
contra  illam  dispositionem,  mederi  huic  incommodo,  pro  nunc,  quoad 
decreta  pertinentia  ad  regimen  dioeceseos. 

3.  Consequenter  ad  hanc  propositionem,  initio  huius  schematis  po- 
nere aliquam  paragraphum  de  Ecclesiis  particularibus.  Eius  formulam 
iam  habemus  in  schemate  de  Ecclesiis  orientalibus,  sub  n.  3.  Sufficeret 
melius  elaborare  illam  formulam. 

Ad  melius  explanandam  mentem  meam / fas  sit  mihi  parvam  paren- 
thesim  aperire  de  necessitate  insertionis  conceptus  Ecclesiae  particularis 
in  nostro  schemate. 

Neminem  latet  factum  quod  Litterae  Encyclicae  RR.  Pontificum 
solent  destinatorios  suos  indicare  per  Episcopos  habentes  « communio- 
nem cum  Apostolica  Sede  ».  Basis  unitatis  Ecclesiae.  Absque  conceptu 
Ecclesiarum  particularium  mysterium  ecclesiasticae  communionis  non 
intelligitur.  Revera  illud  effulget  praesertim  ex  visione  unionis  Eccle- 
siarum diversarum  inter  se  et  cum  capite  earum,  in  una  fide,  in  cultu 

eucharistico,  in  hierarchia.  Quae  communio,  ope  Spiritus  Sancti  semper 
in  actu,  tamquam  lympha  vitalis  vivificat  membra  mystici  Corporis,  ita 
ut  Ecclesia  Universalis  sit  praesens,  sicut  anima  in  singulis  partibus  cor- 
poris humani,  in  unaquaque  Ecclesia  locali,  quae  saepe  pretium  san- 
guinis solvunt  ne  amittant  illud  maximum  bonum. 

Nonne  elucet  hic  aspectus  pneumaticus  Ecclesiae  cuius  momentum 
pastorale  et  praesertim  oecumenicum  longe  maius  est,  meo  humili  iudi- 
cio,  quam  e.  g.  sacerdotii  universalis. 

Momentum  huius  tractationis  erit:  a)  inserere  Ecclesias  patriarchales 
in  schemate  « De  Episcopis...  »;  b)  ex  visione  communionis  Ecclesiarum 
particularium,  sive  sint  dioeceses  sive  Ecclesiae  patriarchales,  in  lucem 
ponere  mysterium  unitatis  Ecclesiae,  cui  unitati  nihil  auferunt  differen- 
tiae disciplinares,  rituales,  culturae  etc...  Immo  divina  actio  Spiritus  Dei 
melius  elucet  et  efficacior  evadit  in  varietate  et  differentia  stirpium, 
culturarum  et  rituum...2  c ) Dare  hoc  modo  argumentum  visibile  prae- 
sentiae in  Ecclesia  Spiritus  illustrantis  mentes  pastorum  et  fidelium  de 
vero  sensu  Verbi  Dei  exhortantis  discipulos  « Ut  sint  unum  ».  Ideo  ex 
visione  pluralitatis  ascendere  ad  visionem  mysterii  Unitatis. 

Conclusio.  Hoc  modo  perficitur  schema  et  medetur  omissioni  reali- 
tatis  Ecclesiarum  particularium  in  hoc  schemate  3 et  mysterii  commu- 
nionis...4 Dixi. 


In  textu  scripto  tradito-.  1 deest.  2 etc.  ...  3 deest.  4 in  schemate 

de  Ecclesia. 

14 

Exc.mus  P.  D.  ALOISIUS  ALONSO  MUNfOYERRO 
Archiepiscopus  tit.  Sionensis 

Venerabiles  Patres  conciliares, 

De  conferentiis  episcopalibus  haec  habeo 1 dicenda.  Imprimis  de 
conferentiae  constitutione,  n.  18. 

Nihil  dicitur  de  conferentiis  provincialibus.  Tantum  de  conferentiis 
nationalibus,  i.  e.  in  unaquaque  natione  constituendis,  sermo  est.  Epi- 
scopi comprovinciales  non  habent  in  iure  aliam  normam  conveniendi, 
praeter  Concilium  provinciale  (can.  283).  Utique  temporis  lapsus  inter 
unum  et  alterum  Concilium  reducitur  a vicesimo  anno  ad  decimum  quo- 
que annum.  Erit  inconveniens  in  statuenda  aliqua  norma  ut  episcopi 
cum  suo  metropolita  convenire  possint  frequentius  tempore  et  modis 

statuendis  in  statutis  conferentiarum  nationalium  a S.  Sede  probandis? 
Episcopos  hispanos  Leo  XIII,  in  Encyclica  Cum  multa,  8 decembris 
1882,  hortabatur  ut  interdum  conventus  provinciales  celebrarentur,  de 
rebus  communibus  agendi  gratia. 

Sub  eodem  numero,  par.  3,  agitur  de  conferentiis  inter nationali- 
bus  ...2.  Circa  has  conferentias  animum  meum  aperiam,  agitatum  praeoc- 
cupationibus propter  pericula  quae  nostrae  S.  Matri  Ecclesiae  ex  illis  ob- 
venire possint. 

In  ipsis  conferentiis  nationalibus  non  deest  aliquod  periculum, 
nempe  nationalismi,  si  S.  Sedes  non  curaret  de  mediis  huic  periculo  sub- 
veniendi. Hae  conferentiae  ortae  sunt  ex  necessitate  normas  communes 
sequendi  in  problematibus  communibus  solvendis.  Optimo  spiritu  usque 
ad  hodierna  tempora  celebratae  videntur,  sub  vigilantia  S.  Sedis,  mul- 
taque bona  inde  subsecuta  sunt. 

Sed  quid  de  conferentiis  internationalibus?  Exstantibus  doctrina 
theologica  et  dispositionibus,  canonicis  hucusque  vigentibus  circa  epi- 
scopos in  sua  relatione  ad  Romanum  Pontificem,  etiam  mihi  videretur 
valde  periculosum  unam  conferentiam  continentalem  vel  internationa- 
lem  constituere,  ...3  modo  stabili,  quarum  membra  essent  conferentiae 
ipsae  nationales,  ut  proponitur. 

Nondum  soluta  est  quaestio  late  discussa  in  hac  aula  de  collegialitate 
episcoporum,  nempe  de  collegialitate  iuridica  iuris  divini,  prout  una 
opinio  sustinet.  Nec  facile  solvetur. 

Quamvis  enim  quaesita  statuta  fuerint  de  hac  quaestione  et  maior 
pars  Patrum  illi  sententiae  videantur  consentire,  est  evidens  quod  illa 
suffragatio  vim  definitivam  non  habuerit:  imprimis,  ut  illa  quaesita 
subicerentur  Patribus,  adducebatur  necessitas  afferendi  commissioni  com- 
petenti, i.  e.  conciliari,  elementum  aliquod  iudicii  circa  amplitudinem 
adhaesionis  V atrum  sententiis  oppositis.  Ideo  dicebatur  in  prooemio: 
« Vota  P 'atrum  de  eisdem,  nullum  textum  adprobant  vel  reiciunt  ». 

Si  illi  conceptus  collegialitatis  praevalerent,  quaestio  haec  de  con- 
ferentiis internationalibus  gravior  evaderet. 

Immo,  etsi  de  illa  collegialitate  non  veniat  probatio  definitiva,  ut 
sperandum  est,  existimo  quod  conferentiae  internationales,  praeter  ali- 
quas fortasse,  ratione  territorii  parvi  vel  exigui  numeri  episcoporum,  non 
deberent  constitui  stabiliter.  Hodie  etenim  iam  opinio  illa  extra  aulam 
exivit,  quia  prius  in  aula  a labiis  eximiis  dictum  est,  quod  illa  collegia- 
litas  definita  et  proclamata  fuerit.  In  ephemeridibus  tamquam  fidei 
divulgata  est  illa  opinio,  nondum  probata.  Inde  in  mundo  hodierno,  et 
in  multis  episcopis  mentalitas  formata  est  in  sensu  collegialitatis  iuris 
divini,  etsi  non  omnes  collegialitatem  eodem  modo  intelligant.  Confe- 

rentiae  episcopales  igitur,  maxime  internationales,  hac  mentalitate  faci- 
liter imbuerentur.  Quis  non  videt  periculum  scissionum  in  relatione  cum 
S.  Sede;  occasiones  et  motiva  rixarum  inter  episcopos  et  ipsas  conferen- 
das; perturbationes  quae  ob  electiones  haberentur;  querelas  episcopo- 
rum qui  oppressi  a maiori ta te  videantur? 

Ideo  propono  quod  conferentiae  praedictae  non  constituantur  sta- 
biliter, sed  permittatur  ut  in  aliquo  casu  fiant  conventus  aliquarum  con- 
ferendarum, quaestionibus  prius  propositis  S.  Sedi  et  venia  eius  obtenta, 
ita  tamen,  ut  quaestiones  tractatae  approbationi  S.  Sedis  submittantur. 
His  conventibus  delegatus  Papae  vel  Nuntius  deberet  adesse. 

Ad  n.  19,  par.  1,  optarem  quod  vicarii  castrenses,  qui  dignitate  epi- 
scopali sint  ornati,  numerentur  inter  adsistentes,  iure,  etiam  cum  voto, 
conferendis  episcopalibus.  Iurisdictionem  enim  habent  ordinariam  in 
natione  cuius  vicarii  sunt.  Hoc  propono  in  eodem  supposito  quo  facta 
est  haec  paragraphus  quando  non  cogitabatur  de  collegialitate.  Aliqui 
vicarii  castrenses  quibuscum  potui  loqui,  adhaerent  huic  propositioni ,4 

Ad  n.  24,  ...5  loco  dicendi  quod  decisiones  conferentiarum  nationa- 
lium  debent  esse  recognitae  a S.  Sede,  iam  dixi  antea  quod  debent  esse 
approbatae .6 

Non  possum  assentire  propositioni  de  eligendo  praeside  conferentiae 
nationalis  ab  episcopis,  propter  periculum  rixarum  inter  ipsos ] neque 
ut  nihil  dicatur  de  obligatione,  ne  quidem  in  ordine  morali,  servandi 
illas  decisiones  conferentiae,  neque  quod  nullo  in  casu  obligatio  iuridica, 
fortasse  urgens,  habeatur,  ut  esset  casus  alicuius  communicationis  dan- 
dae quam  exspectant  fideles*  Si  ita  esset,  supprimatur  titulus  de  con- 
ferendis. 

Denique,  liceat  mihi  finire  hac  consideratione.  Quando  agitur  de 
vinculo  stabiliendo  cum  S.  Sede,  vel  eius  Dicasteriis,  vel  etiam,  ut  vi- 
dimus, inter  ipsas  conferentias  vel  inter  episcopos / quaedam  relaxatio 
videtur  esse  disciplinae,  et  quaedam  propensio  ad  democratiam.  Quae- 
libet autem  relaxatio  disciplinae  ...10  in  hac  aula,  effectum  indisciplinae 
obtinebit  in  clero. 

Tempora  autem  potius  exigunt  in  Ecclesia  disciplinam,  quae  non  solet 
esse  rigida,  quam  eius  relaxationem.  Post  episcopalismum,  posset  sub- 
sequi presbyterianismus;  et  quidem...  ( statim !)...  et  quidem  symptomata 
nunc  vere  quam  citius  venient  A Et  quid  mirum  si  audimus  quod  electio 
Romani  Pontificis  debet  fieri  a collegio  episcoporum,  vel  a quodam 
quasi  congressu,  et  quod  episcopi  nominari  debent  a conferentiis,  etc. 

Ne  quid  nimis,  venerabiles  Patres!  Praesentia  habeamus  illa  verba 
apostoli:  « novitates  devita  ». 

Progrediamur  cum  caritate  ad  fratres  separatos,  sed  prudenter  et 

lente.  Progrediamur  sed  firmiter  permanente  centro  unitatis  et  pacis,  Vi- 
cario Christi,  Papa.  Dixi. 


In  textu  scripto  tradito : 1 de  quibus  in  cap.  III  schematis  de  episcopis)  habeo 
aliqua.  2 constituendis.  3 i.  e.  4 deest.  5 pag.  16.  6 debet 

dici  « approbatae  »,  saltem  in  genere  cum  « nihil  obstat  » S.  Sedis.  7 deest. 
8 deest.  9 deest.  10  etsi  levis.  11  deest. 


15 

Exc.mus  P.  D.  VIDO  M.  RIOBE 
Episcopus  Aurelianensis 

V enerabiles  Fratres, 

In  cap.  III,  par.  4,  art.  25,  agitur  de  relationibus  inter  conferentias 
episcopales  diversarum  nationum. 

De  hoc  textu,  mea  humili  sententia,  aliquae  animadversiones  propo- 
nendae sunt. 

In  sinu  gallicae  commissionis  episcopalis  « pro  missionibus  ad  extra  » 
mandatum  accepi  ad  adiuvandum  huius  regionis  episcopatum,  ut  effi- 
caciorem  responsionem  det  exhortationibus  Summorum  Pontificum  in 
favorem  dioecesarum  in  America  meridionali.  Sic  vividius  expertus  sum 
quod  hodiernis  diebus  Ecclesia  non  potest  sustineri  nisi  sit  universalis, 
et  universalis  esse  non  potest  nisi  per  relationes  inter  conferentias  epi- 
scopales nationales. 

1.  Nostris  temporibus,  vocatio  ad  catholicitatem  a multis  membris 
cuiusvis  Ecclesiae  particularis  percipitur. 

Quanto  magis  episcopus  ipse  curam  habet  de  hac  vocatione  ad  ca- 
tholicitatem adimplendam,  eo  magis  Ecclesiam  suam  reddit  viventem 
et  amoris  Redemptoris  participantem. 

Imprimis  mens  illa  catholica  fons  est  spei  et  gaudii  pro  presbyteris, 
qui  vident  quomodo  officia  sua  quotidiana  et  localia  in  ampliori  missione 
inserantur. 

Roboratur  vocatio  ad  sacerdotium  apud  multos  iuvenes  qui  saepe 
tergiversantur  quoadusque  certificant  quod  eorum  dioecesis,  per  episco- 
pum, servitio  totius  mundi  adaperiatur. 

Laici  ipsi  qui  desiderant  missioni  se  devovere,  valde  confirmantur 
quando  sciunt  vocationem  suam  necessariam  esse  ut  episcopus  et  tota 
dioecesis  officium  suum  evangelizationis  in  universo  mundo  adimpleant...1 

Perfectio  huius  vocationis  ad  catholicitatem  exigit  institutionem  con- 
ferendarum episcopalium  atque  colloquium  habituale  inter  has  confe- 
rendas. 

Hoc  modo  solum,  diversi  episcopatus  possunt  se  invicem  agnoscere 
prout  sunt  et  unus  ab  alio  locuples  fieri  audientes  quid  in  unaquaque  Ec- 
clesia dicit  Spiritus...2 

Ita  omnes  episcopi  aestimationem  generalem  habebunt  circa  mutuas 
necessitates  et  moderate  dirigent  homines  incipientes  actionem  novam, 
laborem  diversum  recte  ordinando. 

Ex  illo  colloquio  et  ex  illo  mutuo  adiutorio,  episcopi  regionum  in 
maiori  paupertate  versantium  non  amplius  dolorose  constringentur  apud 
populos  magis  fortunatos  mendicare. 

Certe  novellae  Ecclesiae  nolunt  esse  semper  tantum  obiectum  gene- 
rositatis ecclesiarum  antiquarum,  sed  volunt  esse  subiectum  activum, 
dantes  aliquid  immo  multum  sibi  ipsis  et  toti  Ecclesiae.  Exemplo  fra- 
trum seiunctorum  adiuvari  possumus.  Initiata  ab  origine  per  personas 
vel  sodalitates  privatas,  missio  magis  magisque  apparet  apud  illos  his 
diebus  ut  responsabilitas  communis  omnibus  ecclesiis  et  operata  ab  illis 
collective  in  universali  coetu  ecclesiarum. 

Ita  mediantibus  relationibus  inter  conferentias  episcopales,  collegiale 
exercitium  muneris  episcopalis  iam  est  factum  experientiae  in  Ecclesia 
sub  motione  Spiritus  Sancti f 

2.  Attamen 4 relationes  inter  conferentias  episcopales  non  tantum 
quoddam  instrumentum  practicum  videntur,  sed  debent  esse  medium 
privilegiatum  quo  episcopus  ipse  suum  munus  episcopale  erga  populum 
sibi  creditum  exercet...5 

Haec  praxis  clare  manifestat  hunc  duplicem  aspectum  muneris  epi- 
scopalis: fovere  praesentiam  Ecclesiae  universalis  in  sinu  Ecclesiae  par- 
ticularis, et  fovere  praesentiam  activam  eius  populi  in  Ecclesiam  univer- 
salem. 

Per  concretam  illam  expressionem  sub  illo  duplici  respectu  revelatur 
in  plenitudine  paternitas  episcopi  in  propria  Ecclesia. 

Ut  dixit  Summus  Pontifex  Paulus  VI,  feliciter  regnans,  in  audien- 
tia generali  feria  IV  iam  peracta:  « Si  inter  positiva  sua  effecta  Conci- 
lium efficit  ut  augeatur  conscientia  ecclesiastica  et  catholica,  hic  even- 
tus erit  unus  ex  optimis  fructibus.  Unusquisque  debet  scire  quod  Domi- 
nus eum  vocavit  ad  locum  tenendum  in  Ecclesia,  unusquisque  debet  vo- 
cationi respondere  et  in  communione  cum  magna  et  universali  familia 
Christi  se  sentire.  Necesse  est  limites  catholicitatis  dilatare  ». 

Concludendo,  propono  emendationem  in  nostro  capitulo,  art.  25: 
non  sufficit  dicere  « foveantur  relationes  »,  sed 6 « Relationes  inter  con- 

ferentias  episcopales  diversarum  nationum  necessariae  sunt  ut  unaquae- 
que dioecesis  ad  universalem  Ecclesiam  adaperiatur  ». 

Et,  consequenter  prooemium  huius  capituli  sic  emendetur:  « Quia 
unusquisque  episcopus,  sub  Romani  Pontificis  auctoritate,  est  pastor 
Ecclesiae  universalis  in  dioecesi  sibi  commissa,  necesse  est  ex  una  parte, 
ut  omnes  eiusdem  nationis  episcopi  in  unum  coetum  seu  conferentiam 
confluant  statisque  temporibus  simul  conveniant  ad  catholicitatem  in 
universo  suo  territorio  fructuosius  et  efficacius  promovendam,  atque  ex 
alia  parte  nexus  inter  illas  conferendas  episcopales  oriantur  ».  Dixi. 


In  textu  scripto  tradito-.  1 Dum  sollicitudinibus  totius  Ecclesiae  communi- 
tatem dioecesanam  aperit,  episcopus  signum  dat  hominibus  nostrae  aetatis  valde 
accommodatum.  Equidem  ex  animo  credunt  quod  homines  eandem  peregrinatio- 
nem vivunt.  Intelligunt  quod  unusquisque  non  potest  vivere,  laborare,  cogitare 
ipse  solus,  sed  in  omnibus  activitatibus  suis  ab  omnibus  aliis  dependet.  Quam  soli- 
darietatem  experiuntur  populi  creando  institutiones  ad  cooperationem  promoven- 
dam. 2 Sanctus.  3 deest.  4 deest.  5 Mediantibus  relationibus  in- 
ter conferentias  episcopales,  collegiale  exercitium  muneris  episcopalis  iam  est  fac- 
tum experientiae  in  Ecclesia  sub  motione  Spiritus  Sancti.  6 deest. 


16 

Exc.mus  P.  D.  LAURENTIUS  BIANCHI 
Episcopus  Sciiamchiamensis 

Venerabiles  Patres , carissimi  Fratres, 

Brevissime  1 loquor  nomine  aliquorum  episcoporum...2 

Textus  noster  in  n.  17,  agens  de  conferendis  episcopalibus,  extollit 
novum  elementum  practicum  in  regimine  Ecclesiae,  quod  libenter  ac- 
ceptarem, si  vera  spes  adesset  obtinendi  commoda  quae  expectantur. 
Multum  pendebit  a redactione  definitiva  quae  fiet  postquam  Patres 
discusserint  varia  argumenta  in  hoc  cap.  III. 

In  praesenti  tamen  desidero  vestrae  benevolentiae  unum  punctum 
submittere  magni  momenti  quod  prae  oculis  habendum  puto  in  nostra 
disceptatione. 

Dicitur  in  prooemio,  linn.  13-15,  « quantum  praeterea  ecclesiastica 
disciplina  roboretur,  catholica  res  provehatur,  ipsaque  episcoporum 
auctoritas  apud  Gubernia  vel  acatholicos  viros  augeatur  ».  Haec  sunt  per- 
pulchra verba,  alte  sonantia,  quibus  utilitas  probaretur  huius  iuridici 
corporis,  sed  fateor,  secundum  sententiam  meam,  nimio  optimismo  in- 
ficiantur. 

Revera  conferendae  episcopales  nationales  vel  regionales  perudles 
evadere  possunt  confratribus  in  episcopatu  ad  ideas  communicandas,  ad 
discutienda  media  aptiora  pro  apostolatu,  ad  mutuam  instructionem 
circa  aliorum  experientiam  et  speciatim  ad  fovenda  caritatis  et  unionis 
vincula  inter  episcopos  eiusdem  nationis  vel  regionis.  Attamen  multos 
censeo  esse  in  hac  aula  qui  nolunt  approbare  vim  iuridicam  obligandi 
singulos  episcopos  decisionibus  approbatis  per  duas  saltem  ex  tribus 
partibus  suffragiorum. 

Plene  adhaereo  sententiae  exc.mi  Krol,  arch.  Philadelphiensis,  in  sua 
emendatione  scripto  tradita.  Dicebat  exc.mus  Dominus:  « Minime  pla- 
cent omnes  provisiones  n.  24.  Etsi  unitas  in  episcopatu  alicuius  nationis 
magnopere  optanda  sit,  confundi  tamen  non  debet  haec  unitas  cum  uni- 
formitate... iuridice  cogeretur  (episcopus)  opinionem  maioritatis  sequi... 
(hoc)  videretur  contradicere  naturae  monarchicae  episcopatus  residentia- 
lis,  quae  natura  monarchica  esse  iuris  divini  apparet  ».  Et  recte  exc.mus 
Krol  concludebat:  « Singuli  episcopi  solum  S.  Sedi  directe  subditi  sint, 
non  corpori  aut  maioritati  aliorum  episcoporum  ». 

Ex  experientia  mea  missionaria  in  Sinis  possum  affirmare  quod  ipsi 
fideles  nostri  valde  solliciti  sunt  de  constitutione  monarchica  Ecclesiae. 
Papam  venerantur  ut  Vicarium  ipsius  Christi  et  in  hac  luce  tantum 
venerantur  pastores  et  sacerdotes  suos.  Pro  hoc  ideale,  Ecclesia  in  Sinis 
et  in  multis  aliis  regionibus  restitit  usque  ad  sanguinis  effusionem  et 
vel  nunc  temporis  tormenta  patitur  in  carceribus  vel  in  laborum  campis. 

Quin  immo,  vel  acatholici  semper  admirati  sunt  structuram  hierar- 
chicam  catholicae  Ecclesiae  cum  Romano  Pontifice  in  vertice,  et  hoc 
semper  habuit  magnum  valorem  apologeticum  apud  antiquae  civilitatis 
populos,  puta  Sinenses  et  Indianos. 

Mihi  videtur  quod  multi  impressionem  negativam  subirent  si  ele- 
mentum monarchicum  Ecclesiae  in  discrimen  deduceretur  mediantibus 
conferentiis  episcopalibus  nationalibus  vel  regionalibus  quae  quodammodo 
insererentur  in  regimen  dioecesis. 

Conclusio.  1.  Expungantur  verba  prooemii  initio  huius  interventio- 
nis citata,  nempe:  « Quantum  praeterea  etc.  »,  quae  verba  exaggerata 
videntur,  si  fructus  considerantur  conferentiarum  episcopalium. 

2.  Ad  art.  3 clare  definiatur  decisiones  conferentiae  episcopalis 
vim  tantum  consultivam  habere,  nisi  in  casibus  strictae  unanimitatis  vel 
post  approbationem  S.  Sedis.  Dixi. 


In  textu  scripto  tradito-.  1 deest.  2 missionariorum. 

[ Subscripserunt  etiam ] Petrus  Massa,  Ioseph  Obert,  G.  B.  Gobbato,  Galbiati 
Ambrose,  Mario  Ci velli,  A.  Beretta. 

Moderator : Audiant  Patres!  Post  schema  de  episcopis  et  dioeceseon 
regimine  tractandum  erit  schema  de  Oecumenismo.  Velint  hoc  illi  Pa- 
tres advertere,  qui  de  hoc  schemate  de  Oecumenismo  loqui  velint.  Di- 
scussio fiet  ad  normas  Ordinis  Concilii : primo,  in  genere;  et  postea,  de 
singulis  capitibus. 

Proxima  congregatio  generalis  erit  crastina  die,  hora  9. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 


ANIMADVERSIONES  SCRIPTO  EXHIBITAE 

QUOAD  CAP.  II  SCHEMATIS 
DE  EPISCOPIS  AC  DE  DIOECESIUM  REGIMINE 


ANIMADVERSIONES  SCRIPTO  EXHIBITAE 

QUOAD  CAP.  II  SCHEMATIS 
DE  EPISCOPIS  AC  DE  DIOECESIUM  REGIMINE  * 


Em. mus  P.  D.  AUGUSTINUS  card.  BEA 


Pag.  11,  linn.  17  ss.  Nonne  aliquid  magis  praecisum  dici  deberet  de  sensu 
huius  commendationis,  id  est  utrum  sit  simplex  commendatio  vel  utrum  sit 
vere  iniunctio  pro  iis,  qui  vicarium  capitularem  eligere  debent.  Cum  autem 
agatur  de  iure  eorundem  restringendo  expressiones  magis  determinatae  esse 
deberent.  Melius  autem  haec  § 2 omnino  omitteretur. 

Linn.  23  ss.  Consideratis  multis  ac  gravibus  incommodis,  quae  habentur 
si  episcopus  non  renuntiat,  etsi  dioecesi  regendae  impar  est,  quae  tales  ac 
tantae  sunt  pro  animis  fidelium,  ut  omnino  aliqua  formula  magis  energica 
requiri  videatur.  Rationes  a relatore  pagg.  17  s.  adductae  certe  graves  sunt, 
tamen  bonum  animarum  multo  gravius  est.  Si  enim  ea  condicio  adest,  de  qua 
agit  textus  linn.  23  ss.  (ut  scii,  vere  recto  dioecesis  regimini  iam  aliter  pro- 
videri nequeat),  tunc  vere  aliquid  magis  fieri  deberet  quam  solum  « enixe 
rogare  » episcopum  ut  renuntiet.  Nonne  maxime  hic  superior  auctoritas  bo- 
num Ecclesiae  tutari  deberet,  suaviter  quidem  in  modo,  sed  fortiter  in  re? 
Proponitur:  « si  dictae  condiciones  verificantur »,  Apostolica  Sedes  (pro 
orientalibus  competens  auctoritas),  ius  et  officium  habet  renuntiationem 
episcopo  imponendi,  eum  graviter  in  conscientia  obligando  ».  Ceterum  nonne 
hodie  de  facto  haec  saepe  est  praxis  ? Ergo  firmior  reddatur  et  auxilium  a 
Concilio  accipiat. 

2 

Exc.mus  P.  D.  ANTONIUS  ABED 
Episcopus  Tripolitanus  Maronitarum 

1.  De  episcoporum  successione  perdurantibus  angustiis  temporum. 

In  regendis  dioecesibus  non  tantum  duae  graviores  occurrunt  difficulta- 
tes scii,  ex  senectute  episcopi  et  amplitudine  territorii  aut  fidelium  numero 
provenientes,  sed  aliae  quaedam  horrendae  surgere  possunt  quae  mentem  et 


* Huiusmodi  textus  lecti  non  sunt  quia  Patres  vel,  scripto  exhibito,  loqui  non 
petierunt,  vel  iuri  loquendi  renuntiaverunt,  vel  disceptatio  clausa  est. 

conscientiam  plurimorum  episcoporum  nunc  angustiare  possunt  in  quibusdam 
locis. 

Quid  est  enim  faciendum  quando  in  temporibus  exceptivis  humiliatur 
Ecclesia  quaedam  in  servitute  ex  parte  gubernantium  in  nationes,  an  valet 
episcopus  octuagenarius,  e.  g.,  successorem  sibi  dare,  ubi  nec  Apostolica  Sedes 
nec  patriarchalis,  neque  collegium  in  provincia  vel  natione  adiri  possunt  ut 
tempestive  intervenire  queant  neve  per  radiophonium  neve  per  epistularum 
aut  legatorum  commercium? 

Utrum  praeferendum  sit  vigentem  canonicam  disciplinam  prouti  se  habet 
conservare  et  fideles  absque  pastore  deserere,  an  potius  iam  nunc  clare  edi- 
cendum sit,  ob  quietem  conscientiarum  et  efficacem  ministerium,  iure  divino 
radicaliter  ad  episcopum-successorem  pertinere  quod  ipse  sibi  successorem 
det  et  constituat,  ne  inde  propter  institutiones  canonicas  ad  bonum  unitatis 
in  disciplina  requisitas,  « usque  in  finem  deficiat  in  quibusdam  Ecclesiis,  an- 
gustiam temporis  et  pressuram  gentium  sufferentibus,  sacerdotalis  decoris 
eximius  ordo,  et  nostrae  religionis  magnum  ac  venerandum  mysterium  igno- 
retur, si  iam  non  sit  sacerdos  et  sacrificium  aut  spirituale  libamen...  »? 

Haec  ultima  verba,  sunt  Martini  Pp.  I ad  Ioannem  episc.  Philadelphiae 
in  Palaestina  anno  651,  dum  exercitus  non  christiani  in  partibus  illis  inve- 
xissent, et  iugum  suum  imposuissent. 

Casus  ergo  iam  historice  non  erat  theoreticus,  unde  et  hodie  pluries  poni 
potest,  cui  et  Martinus  ille  Papa,  nullatenus  inde  canoni  praeiudicium  affe- 
rendo, positive  seu  affirmative  respondidit  post  factum,  nempe  per  illud  ada- 
gium semper  valiturum:  « Novit  enim  canon  afflictorum  temporum  persecu- 
tionibus veniam  tribuere...  »!! 

Ideoque  et  legato  suo  Philadelphiae  iussit  confirmare  omnes  qui  tunc 
praeter  mentem  ac  scientiam  seipsos  elegerunt  (hoc  est  exclusa  malitia)  vel 
electi  sunt...  propter  angustiam  temporis,  vel  quod  eius  copia  non  esset,  qui 
iudicio  adhibito  sive  iuxta  canones  eligere  deberet  vel  permittere  » (cf.  Mansi, 
Coli.  Cone.  X,  coi.  810). 

2.  De  incongruenti  institutione  auxiliariorum  et  coadiutorum. 

Ipse  relator  in  hunc  schema  confessus  est  « quamdam  anomaliam  secum- 
ferre  constitutio  coadiutoris  et  auxiliaris»,  salva  quidem  reverentia  qua  digni 
sunt  confratres  titulares  hic  praesentes. 

Et  quidem  quaenam  sunt  necessitates  quae  a coadiutore  vel  auxiliari  adim- 
plentur, quaeque  a simplici  presbytero,  interveniente  mandato  canonico  aut 
privilegio,  aequali  efficacitate  adimpleri  non  possint,  nullo  modo  praeterea 
obfuscata  exinde  indole  monarchica  episcopi-successoris  et  unitate  personae 
in  dioeceseos  patre  et  apostolo? 

Ita  enim  vitarentur  saepe  « situationes,  uti  aiunt,  falsae  » immo  et  ali- 
quando scandala,  divisionesque  animarum  et  amaritudines  in  fidelium  adspec- 
tantium animabus! 

Mihi  videtur  non  convenire  ut  magis  magisque  insistetur  in  novis  inter- 
ferentiis  inter  episcopum  et  presbyteros  suos  qui  nati  sunt  iam  a tempore 

apostolorum  ut  ipsi  per  se  sint  coadiutores  et  auxiliares  in  regendis  dioece- 
sibus. Presbyteri  enim  unius  eiusdemque  dioecesis,  meliori  psychologia  et 
animorum  dispositione  coadaptantur  in  munere  explendo,  episcopo  suo  unico, 
omnesque  actiones  et  consecrationes  adimplere  possunt  data  eis  facultate  per 
delegationem  ad  normam  iuris  aut  per  praelaturam  periodeutae  sive  per  sic 
dictum  « chor-episcopatum  ». 

Difficultati  vero  provenienti  ex  amplitudine  territorii  aut  ingenti  nu- 
mero fidelium  bene  mederi  potest  per  dismembrationem  dioecesis,  concomi- 
tante  novarum  dioecesium  erectione  in  provinciam  ecclesiasticam  cui  praesi- 
deat tamquam  metropolita  ipse  episcopus  qui  fuerat  pater  dismembratae 
dioecesis.  Sic  firmitas  Ecclesiarum  et  decus  episcopatus  in  tuto  ponuntur. 

3 

Exc.mus  P.  D.  IOSEPH  A IESU  ALBA  PALACIOS 
Episcopus  Tehuantepecensis 

Quoad  cap.  II  constitutionis  de  episcopis  et  dioeceseon  regimine,  haec 
habeo  observanda: 

Empirice  tantum  statuuntur  relationes  inter  episcopos  coadiutores  et 
coadiutos,  auxiliares  et  auxiliatos;  empirice  etiam  proponitur  convenientia 
renuntiationis  episcopi  infirmi  vel  senescentis,  nisi  prius  supponatur  colle- 
gialitas  episcopalis  sub  capite  Summo  Pontifice. 

Si  enim  iure  divino  unusquisque  episcopus  residentialis  est  successor  apo- 
stolorum ut  singularis  persona,  non  ut  membrum  collegii  episcopalis,  non 
videtur  posse  iustificari  consilium  datum  ut  ipse  renuntiet;  immo,  quod  gra- 
vius est,  difficilis  videtur  theologica  iustificatio  praxis  Sanctae  Sedis  petendi 
renuntiationem  episcopi  qui  non  sit  indignus  vel  evidenter  ex  toto  incapax 
ad  munus  adimplendum.1  Haec  autem  explicantur  si  verum  est  quod  docuit 
Summus  Pontifex  Leo  XIII  in  Dogmatica  Encyclica  Satis  cognitum : « Hanc 
vero  (Romanorum  Pontificum)  de  qua  dicimus  in  ipsum  episcoporum  colle- 


1 Verissimum  enim  est  apostolorum  successores  iure  divino  habere  potestatem 
episcopalem  ordinariam  et  immediatam  in  gregem  suum  ita  ut  ipse  Summus  Pon- 
tifex non  possit  in  singulis  quibusque  dioecesibus  sibi  vindicare  iura  episcopalia 
et  substituendi  potestatem  papalem  potestati  territoriali  episcopali. 

«...  Neque  quoad  res  ecclesiasticas  papa  monarchus  absolutus  nuncupari  po- 
test, quippe  cum  subordinatus  sit  iuri  divino  et  obstrictus  sit  iis,  quae  Christus 
pro  Ecclesia  sua  disposuit  » (Denz.  3114). 

« Vi  eiusdem  institutionis  divinae,  in  qua  fundatur  munus  Summi  Pontificis, 
exsistit  etiam  episcopatus;  competunt  eidem  iura  et  officia  vi  dispositionis  ab  ipso 
Deo  promanantis,  ad  quae  mutanda  Summo  Pontifici  neque  ius  neque  potestas  pro- 
stat. Decreta  Vaticana  ergo  plane  erronee  intelliguntur,  conficiendo,  iisdem  “ iuris- 
dictionem  episcopalem  a papali  absorptam  esse  ” » (Denz.  3115). 

Declaratio  episcoporum  Germaniae  sollemniter  a Pio  IX  approbata  ut  authen- 
tica interpretatio  Concilii  Vaticani  I. 

gium  potestatem...  agnoscere  ac  testari  nullo  tempore  Ecclesia  destitit.  Sed 
Romani  Pontificis  potestas  summa  est,  universalis  planeque  sui  iuris:  episco- 
porum vero  certis  circumscripta  limitibus  nec  plane  sui  iuris...  Romani  autem 
Pontifices,  officii  sui  memores,  maxime  omnium  conservari  volunt,  quidquid 
est  in  Ecclesia  divinitus  constitutum:  propterea,  quemadmodum  potestatem 
suam  ea,  qua  par  est,  cura  vigilantiaque  tuentur,  ita  et  dedere  et  dabunt 
constanter  operam,  ut  sua  episcopis  auctoritas  salva  sit  » (Denz.  3309). 

Agitur  ergo  in  hac  Encyclica  de  potestate  collegii  episcopalis.  Supposito 
hoc  fundamento  Summus  Pontifex  suadere  et  exigere  potest  renuntiationem 
episcopi  a suis  functionibus  gravi  de  causa;  immo,  si  hoc  maximum  bonum 
Ecclesiae  postulet,  aliquando  totaliter  potest  mutare  personas  physicas  quae 
sedes  episcopales  occupant,  sine  ulla  earum  culpa  et  incapacitate,  ut  accidit 
in  Pontificatu  Pii  VII. 

Haec  doctrina  supponitur  in  Encyclicis  Summorum  Pontificum  Pii  XI 2 
et  Pii  XII,  quando  episcopos  hortantur  ut  cooperentur  non  tantum  ex  cari- 
tate, sed  ex  officio  apostolico,  in  adiuvando  Summo  Pontifici  in  negotio  ex- 
tendendi fidem  ad  omnes  gentes. 

Ait  Pius  XII  in  Encyclica  Fidei  donum  (A.A.S.,  1957,  p.  236):  « Procul 
dubio  uni  Petro  apostolo  eiusque  successoribus  Romanis  nempe  Pontificibus 
Iesus  Christus  gregis  sui  universitatem  concredidit:  “ Pasce  agnos  meos,  pasce 
oves  meas  ” {Io.  21,  16-18).  Quod  si  unusquisque  episcopus  portionis  tan- 
tum gregis  sibi  commissae  sacer  pastor  est,  tamen  qua  legitimus  apostolorum 
successor  ex  Dei  institutione  et  praecepto  apostolici  muneris,  Ecclesiae,  una 
cum  ceteris  episcopis  est  sponsor  secundum  illa  verba,  quae  Christus  ad  apo- 
stolos fecit:  “ Sicut  misit  me  Pater,  et  ego  mitto  vos  ” {Io.  20,  21).  Haec 
quae  “ omnes  gentes  usque  ad  consummationem  saeculi  ” {Mi.  28,  19-20) 
amplectitur  missio,  cum  apostoli  de  mortali  vita  decesserunt,  minime  decidit; 
immo  in  episcopis,  cum  Iesu  Christi  Vicario  communionem  habentibus,  adhuc 
perseverat.  In  his,  namque,  qui  peculiari  nomine  “ missi  ” appellantur,  nempe 
Domini  apostoli,  plenitudo  apostolicae  dignitatis  residet  ». 

Ita  hi  Summi  Pontifices  quadamtenus  compleverunt  doctrinam  Concilii 
Vaticani  I circa  potestatem  ordinariam,  primatialem,  vere  episcopalem  et  im- 
mediatam Summi  Pontificis  super  omnem  Ecclesiam,  super  omnes  episco- 
pos singillatim  et  coniunctim  sumptos,  quae  definita  fuit  postquam  deputatio 
fidei  explicavit:  « Si  Summus  Pontifex  una  cum  episcopis  vel  dispersis  vel 
congregatis  vere  plenam  et  supremam  potestatem  in  solidum  exercet,  nulla 
possibilis  collisio  » et  « suprema  et  plena  potestas  est  in  Petro  qui  tamen  non 
potest,  non  debet  eam  exercere  per  alios  coadiutores  suos,  nisi  per  Apostolos 
eiusque  successores  ».  Ita  Zinelli  et  Avanzo  relatores  Constitutionis  Vastor 
aeternus  in  Concilio  Vaticano  I (Mansi,  t.  LII,  coi.  1109-1111  et  715).3 


2 Rerum  Ecclesiae  {AA.S.,  1926,  p.  64). 

3 In  schemate  II  De  constitutione  Ecclesiae , quod  approbari  non  potuit  in 
Vaticano  I propter  eius  interruptionem  sic  dicebatur:  « Verum  etiam  supremi  mu- 

Tum  Pontifices,  tum  Concilium  Vaticanum  I fideliter  interpretantur  in 
hac  materia  divinam  traditionem  de  collegio  apostolico  et  episcopali  cuius 
ita  praeclarus  assertor  fuit  S.  Cyprianus,  ut  doctrina  libri  « De  Ecclesiae  uni- 
tate » fuerit  etiam  norma  pro  Summis  Pontificibus  Pelagio  I et  Pelagio  II  ad 
schismata  comprimenda  (Denz.  446  et  469 ).4 

Evidenter  autem  S.  Cyprianus,  hac  in  re  secutus  est  doctrinam  evangeli- 
cam  quam  ita  interpretatus  est  Doctor  Communis.  S.  Thomas  Aquinas  in 
Lectura  super  Io.  Evang.  XXI,  17:  « Congrue  autem  officium  Pastoris,  omni- 


neris  docendi  et  gubernandi  universam  Ecclesiam  episcopi  expertes  non  sunt.  Illud 
enim  ligandi  et  solvendi  pontificium  quod  Petro  soli  datum  est,  collegio  quoque 
apostolorum  suo  tamen  capiti  coniuncto,  tributum  esse  constat,  protestante  Do- 
mino: “ Amen  dico  vobis,  quaecumque  alligaveritis  super  terram,  erunt  ligata  et 
in  caelo:  et  quaecumque  solveritis  super  terram,  erunt  soluta  et  in  caelo  ” ( Mt . 
18,  18)  ».  Quapropter  inde  ab  Ecclesiae  primordiis  oecumenicorum  Conciliorum 
decreta  et  statuta  iure  merito  tanquam  Dei  sententia  et  Spiritus  Sancti  placita 
summa  veneratione  et  pari  obsequio  a fidelibus  suscepta  sunt  (Mansi,  t.  LII, 
c.  1109).  Ita  etiam  episcopus  Gasser,  quando  nomine  deputationis  de  fide  explicavit 
infallibilitatem  collegialem  episcoporum  in  Concilio  Oecumenico  (Mansi,  t.  LII, 
c.  1216). 

4 Haec  verba  S.  Cypriani  laudantur  etiam  a S.  Augustino,  a S.  Caelestino  in 
Epistula  ad  Concilium  Ephesinum  et  a Summo  Pontifice  Leone  XIII  in  Enc.  Satis 
Cognitum. 

Sufficiat  quaedam  citare  de  praedicto  libro:  « Loquitur  Dominus  ad  Petrum: 
Ego  tibi  dico,  inquit,  quia  tu  es  Petrus  etc.  {Mt.  16,  18  sq.).  Super  unum  aedi- 
ficat ecclesiam  [vel:  Eidem  post  resurrectionem  suam  dicit:  Pasce  oves  meas  {Io. 
21,  17).  Super  illum  aedificat  ecclesiam,  et  illi  pascendas  oves  mandat],  et  quam- 
vis apostolis  omnibus  post  resurrectionem  suam  parem  potestatem  tribuat  et 
dicat:  Sicut  misit  me  Pater,  et  ego  mitto  vos.  Accipite  Spiritum  Sanctum:  si 
cuius  remiseritis  peccata,  remittentur  illi:  si  cuius  tenueritis,  tenebuntur  {Io.  20, 
21  s.),  tamen,  ut  unitatem  manifestaret  (unam  cathedram  constituit),  unitatis  eius- 
dem originem  (atque  rationem)  ab  uno  incipientem  sua  auctoritate  disposuit.  Hoc 
erant  utique  et  ceteri  apostoli  quod  fuit  Petrus,  pari  consortio  praediti  et  honoris 
et  potestatis,  sed  exordium  ab  unitate  proficiscitur  (et  primatus  Petro  datur),  ut 
ecclesia  Christi  una  (et  cathedra  una)  monstretur.  (Et  pastores  sunt  omnes,  sed  grex 
unus  ostenditur,  qui  ab  apostolis  omnibus  unanimi  consensione  pascatur). 

Quam  unitatem  tenere  firmiter  et  vindicare  debemus,  maxime  episcopi  qui 
in  ecclesia  praesidemus,  ut  episcopatum  quoque  ipsum  unum  atque  indivisum 
probemus.  Nemo  fraternitatem  mendacio  fallat,  nemo  fidem  veritatis  perfida  prae- 
varicatione corrumpat.  Episcopatus  unus  est,  cuius  a singulis  in  solidum  pars  te- 
netur. Ecclesia  una  est,  quae  in  multitudinem  latius  incremento  fecunditatis  exten- 
ditur, quomodo  solis  multi  radii  sed  lumen  unum,  et  rami  arboris  multi  sed 
robur  unum  tenaci  radice  fundatum,  et  cum  de  fonte  uno  rivi  plurimi  defluunt, 
numerositas  licet  diffusa  videatur  exundantis  copiae  largitate,  unitas  tamen  ser- 
vatur in  origine  ». 

bus  intermissis,  Petro  commisit  qui  secundum  Chrysostomum  eximius  apo- 
stolorum erat  et  os  discipulorum  et  vertex  collegii  ».5 

Ideo  pro  praxi  postulandum  aestimo  ut,  si  quae  sunt  adhuc  dubia,  non 
de  existentia  collegii  apostolorum  et  episcoporum  quae  ab  omnibus  catho- 
licis absque  dubio  admittitur,6  sed  de  eius  natura  plus  minusve  stricte  iuri- 
dica,  quam  primum  ad  normam  S.  Scripturae,  traditionis  et  vivi  magisterii 


5 His  addi  possunt  sequentia  verba  S.  Cypriani  desumpta  ex  epistula  LV  ad 
episcopum  Antonianum:  « Accepi  primas  litteras  tuas...  concordiam  collegii  sacer- 
dotalis firmiter  obtinentes  et  catholicae  Ecclesiae  cohaerentes...  Sicut  et  collegii 
concordia  et  colligendae  fraternitatis  ac  medendi  vulneris  utilitas  exigebat...  Non 
tamen  a coepiscoporum  suorum  collegio  recesserunt  aut  catholicae  Ecclesiae  unita- 
tem... ruperunt...  Manente  concordiae  vinculo  et  perseverante  catholicae  Ecclesiae 
individuo  sacramento...  Cum  sit  a Christo  una  Ecclesia  per  totum  mundum  in 
multa  membra  divisa,  item  episcopatus  unus  episcoporum  multorum  concordi  nu- 
merositate diffusus...  Haec...  pauca  de  multis,  quibus  et  desiderio  tuo  satisface- 
rem et  te  magis  ac  magis  collegii  et  corporis  nostri  societate  coniungerem  » (apud 
A.  D’Ales,  La  Theologie  de  Saint  Cyprien , Paris  1922). 

Hic  auctor  in  compendium  reddidit  totam  doctrinam  S.  Cypriani  circa  col- 
legium episcopale  sequentibus  verbis:  « Le  college  episcopal  lui-meme,  selon 
S.  Cyprien,  n’est  pas  un  ensemble  amorphe,  un  pur  agregat,  mais  un  veritable  corps 
moral,  dont  Punite  est  maintenue  par  la  confederation  des  volontes. 

« Pour  ne  voir  dans  1’Eglise  decrite  par  Cyprien  qu’un  assemblage  d’Eglises 
autonomes,  une  confederation  de  monarchies  episcopales  independantes,  il  a fallu 
s’en  tenir  a un  seul  groupe  de  textes  et  fermer  les  yeux  a d’autres  textes  nom- 
breux  qui  les  completent  et  les  corrigent.  Assurement  Cyprien  n’admet  pas  qu’un 
eveque,  par  autorite  privee,  s’ingere  dans  le  gouvernement  d’un  autre  eveque;  mais 
il  n’admet  pas,  tant  s’en  faut,  que  le  gouvernement  episcopal  soit  ici-bas  sans  bor- 
nes  ou  sans  controle.  Le  controle  appartient  a la  collectivite  des  eveques;  cette 
collectivite  legifere  avec  pleins  pouvoirs  pour  contraindre  les  recalcitrants  dans 
les  limites  territoriales  de  sa  juridiction.  Malheur  a qui,  par  son  obstination,  se 
jetterait  en  dehors  des  voies  tracees  par  1’episcopat:  il  encourrait  la  decheance 
et  s’excommunierait  lui-meme  ». 

Eodem  fere  modo  S.  Cypriani  doctrinam  expressit  P.  Aemilius  Mersch  (Le 
Corps  Mystique,  etudes  de  theologie  historique,  p.  29). 

Huius  divinae  traditionis  testimonium  praeclarum  habetur  in  S.  Liturgia: 
a)  quoad  collegium  apostolorum,  v.  g.  in  oratione  in  festo  S.  Matthiae:  « Deus 
qui  b.  Matthiam  apostolorum  tuorum  collegio  sociasti...  »;  b)  quoad  collegium  epi- 
scoporum in  formula  consecrationis  episcoporum  ut  legebatur  in  Sacramentario  Ge- 
lasiano; in  ea  enim  petebatur  a Deo  ut  infunderet  in  episcopo  potestatem  super 
Ecclesiam  et  universam  plebem. 

6 Praeclarus  card.  Billot  fidelissimus  S.  Thomae  discipulus  sic  loquitur  de 
collegio  apostolorum:  « Et  re  quidem  vera,  Ecclesia  quam  (Christus)  post  se  in 
terris  reliquerat  nonnisi  a collegio  apostolico  plantandam  aperte  declarabat,  dum  apo- 
stolis solis  conferebat  missionem  sine  qua,  cum  de  supernaturali  instituto  agitur, 
tentamen  frustraneum,  omnis  demum  opera  cassa  atque  irrita  est  » (De  Ecclesia , 
p.  241,  ed.  1927). 

clarificentur,  quatenus  id  fieri  possit,  in  commissione  theologica,  et  quidem 
ita  ut,  ad  normam  ordinis  Concilii,  omnibus  patribus  qui  id  necessarium 
existiment  et  opportune  petant  detur  facilitas  interveniendi,  ut  securo  gressu 
ulterius  procedi  possit.7 


4 

Exc.mus  P.  D.  HUMBERTUS  ALTOMARE 
Episcopus  Muranus 

Parcite  mihi  qui  minimus  in  hac  assemblea  audeo  aliquid  dicere  contra 
quod  propositum  est  in  hoc  schemate,  cap.  II  « de  episcopis  coadiutoribus 
et  auxiliaribus  ».  Ex  experientia  loquor  quia  fui  episcopus  auxiliaris  optimi  ar- 
chiepiscopi  felicis  recordationis  et  nunc  sum  episcopus  residentialis. 

Ojficium  episcopi  auxiliaris  et  coadiutoris,  mihi  videtur,  in  parva  vel  me- 
dia dioecesi  omnino  supprimendum  est. 

Non  loquor  de  dioecesi  nimis  magna  quae,  ob  rationabilem  causam,  dis- 
membrari  non  potest;  nam  hoc  in  casu  supponitur  episcopus  residentialis 
viribus  validus  ac  potens  qui  bene  suam  dioecesim  gubernat,  dum  auxiliarii 
in  definitis  mansionibus  vel  in  definitis  partibus  suum  episcopalem  aposto- 
latum  exercere  valent. 

Difficultas  habetur  quando  de  media  vel  parva  dioecesi  agitur,  quando 
episcopo  residentiali  infirmitate  vel  provecta  aetate  gravato  datur  alter  epi- 
scopus in  auxilio. 

Si  episcopus  auxiliaris  debet  esse  tantum  administrator  Confirmationis  vel 
officiator  alicuius  caerimoniae,  melius  videretur  has  facultates  committere 
alicui  praelato  ipsius  dioecesis. 

Si  e contra  episcopus  auxiliaris  mittitur  ut  adiuvare  possit  episcopum 


7 Sic  intelligimus  cur  in  manualibus  theologiae  dogmaticae,  in  maioribus  trac 
tatibus  de  Ecclesia  et  in  operibus  specialistarum  et  exegetarum  proponatur  exsi- 
stentia collegii  apostolorum  et  episcoporum  ut  doctrina  Ecclesiae  quae  negatur  a 
protestantibus  liberalibus  (Zapelena,  De  Ecclesia  Christi,  pars  I,  ed.  1950,  p.  173); 
ut  doctrina  de  fide  (v.  g.  a Tanquerey  et  Salaverri,  a Sullivan);  similiter  a Schmaus 
in  Theologia  Dogmatica,  ed.  1955,  La  Iglesia,  pp.  148,  154,  ab  Ottone  Karrer, 
in  Rroblemi  ed  Orientamenti  di  teologia  dommatica,  libro  edito  Mediolani  anno 
1957  cum  praesentatione  archiepiscopi  mediolanensis  card.  Ioannis  Montini.  Citari 
etiam  possunt  Tromp  in  opere  Corpus  Christi  quod  est  Ecclesia,  Van  Laak  in  Repe- 
titorio,  p.  293,  Dieckman,  De  Ecclesia,  ed.  1925,  pp.  198  et  394;  D’Herbigny,  De 
Ecclesia,  vol.  II,  ed.  1927,  pp.  283  ss. 

Quoad  specialistas  sufficiat  citare  A.  Medebielle  in  Suppi.  Dict.  de  la  Bible, 
vol.  II,  c.  590,  a.  Michiels,  D.A.F.C.,  ( Eveque ) c.  1785;  F.  Prat  in  D.R.C.  ( Epis - 
copat,  c.  1656  et  ss.)  et  J.  V.  Bainvel  in  eodem  dictionario  {Apotres,  c.  1650); 
quoad  exegetas  sufficiat  citare  P.J.M.  Lagrange  ( Ev . selon  S.  Luc,  ed.  1921  ad 
caput  22,  32,  p.  554). 

residentialem  etiam  in  administratione  dioecesis  tunc  ponitur  dilemma 
ut  dicitur  cornutum: 

Episcopus  in  hoc  casu  aut  aliquid  facit,  aut  non  facit:  si  aliquid  facit, 
humanissimi  patres,  perturbationem  episcopi  residentialis  suscitare  potest, 
tanquam  reformator;  si  nihil  facit  eius  praesentia  evaderet  inutilis  et  forsitan 
perniciosa. 

Quod  dictum  est  de  auxiliari  dici  potest  etiam  de  coadiutore,  immo 
coadiutor,  tamquam  proximus  successor  ipsius  residentialis,  etiam  nolens  ad 
se  attrahere  potest  benevolentiam  partis  cleri  et  fidelium  ita  ut  practice  dioe- 
cesis in  duas  partes  dividatur. 

Hoc  periculum  non  est  mere  hypotheticum  sed  reale  si  in  ipso  schemate, 
folio  10  sub  art.  9,  ubi  agitur  de  relationibus  inter  coadiutorem  et  coadiu- 
tum,  valde  commendatur  obsequium,  reverentia,  fraternitas  et  reciproca  aesti- 
matio. 

Si  periculum  adest  melius  est  illud  vitare;  et  vitare  faciliter  possit  si 
quod  statutum  est  in  art.  16,  par.  1 huius  capitis  in  practicam  redigatur. 

Bene  dicitur  in  folio  11,  lin.  26:  «Episcopi  residentiales  ceterique  in 
iure  ipsis  aequiparati,  qui  ob  permanentem  valetudinis  defectum  vel  ob  ingra- 
vescentem aetatem  aliamve  gravem  causam,  implendo  pastorali  muneri  minus 
apti  evaserint,  enixe  rogantur  ut,  ob  Dei  atque  animarum  amorem,  sua  ipsi 
sponte  renuntiationem  ab  officio  faciant  ». 

Sed  melius  sit  si  in  his  circumstantiis  ipsa  Sedes  Apostolica  intervenire 
possit  ad  recolendam  episcoporum  memoriam  huius  capitis  quod  nunc  libere 
statuimus;  ratio  est  quod  si  decisio  renuntiationis  ex  nobis  tantum  pendet 
difficiliter  renunciatio  fierit  quia  nemo  est  iudex  in  causa  propria.  Certo 
certius  durus  est  hic  sermo,  sed  pro  bono  Ecclesiae  necessarius. 

Si  ergo  episcopus  aegrotus  vel  superadultus  renunciationem  ab  officio 
facit  non  videtur  amplius,  ut  diximus,  necessitas  episcopi  auxiliaris  vel  coadiu- 
toris  in  parva  vel  media  dioecesi,  ut  probare  voluimus. 

Sed  quia  homines  sumus  et  nihil  humani  a nobis  abest,  optime  proponitur 
in  folio  11,  art.  16,  par.  2,  congruum  emolumentum,  decens  substentatio, 
onorificentiae  etc.  pro  episcopo  renuntianti. 

Ex  dictis,  puto,  sequuntur  omnia  bona: 

1.  Bonum  episcopo  renuntianti  qui  per  multos  annos  in  sua  dioecesi  ope- 
ratus est  et  bene  meruit,  forsitan  ultimis  temporibus  involuntarie  destruere 
posset  quod  accurate  et  laboriose  aedificavit. 

2.  Bonum  novo  episcopo  qui,  in  dioecesi  plena  et  originaria  potestate 
praeditus,  potest  cum  fervore  iuvenili  libere  agere. 

3.  Bonum  praesertim  saluti  animarum  quae  ex  unitate  regiminis  et  actio- 
nis et  ex  renovato  fervore  novi  episcopi  omnia  bona  recipere  possunt. 

5 

Exc.mus  P.  D.  CUSTODIUS  ALVIM  PEREIRA 
Archiepiscopus  de  Lourengo  Marques 

Ad  n.  15  § 2,  pag.  11.  Nullum  malum  ut  capitulum  cathedrale  privetur 
iure  eligendi  vicarium  capitularem  ubi  auxiliaris  invenitur.  Ut  dicitur  in 
nota  11,  pag.  12,  ratione  dignitatis  (quam  capitulares  saepe  spernunt)  opto 
ut  ipse  auxiliaris,  vel  senior,  si  sunt  varii,  semper  fungantur  munere  admini- 
stratoris apostolici  sede  vacante.  Deleatur  ergo,  pro  bono  Ecclesiae,  illud 
« optandum  »,  et  lex  simpliciter  statuatur. 

6 

Exc.mus  P.  D.  ALO  IS  IUS  BARBERO 
Episcopus  V iglevanensis 

Non  facilis  sane,  immo  salebrosa  in  praxi  evadit  quaestio  « quandonam 
commendanda  sit  episcopo  renuntiatio  ». 

Rationes  hinc  inde  militantes,  nempe  nexus  iuridici,  pastorales,  affectivi 
inter  episcopum  et  suam  Ecclesiam  necnon  legitimae  fidelium  exigentiae  ad 
quotidiana  pascua  dynamico  modo  et  temporibus  accommodata  sollicite  ac- 
cipienda, optime  in  relatione  huius  capitis  sunt  recensitae  praesertim  si  ad 
hoc  recurritur  quando  aliter,  puta  episcopo  coadiutore,  provideri  non  potest. 

Sed  silentio  praetereundum  non  est  periculum  quod  ipsum  coadiutoris 
remedium  malo  medendo  peius  aliquando  non  evadat. 

Ad  quod  recte  diiudicandum  et,  quantum  fieri  potest,  solvendum  haec  in 
mentem  revocare  oportebit. 

l..«  Animarum  salus  lex  est  in  Ecclesia  suprema  »,  ut  dicitur  in  prooe- 
mio schematis.  Et  quidem  optime.  Christus  enim  characteres  boni  pastoris 
describens  docuit:  « Bonus  Pastor  animam  suam  dat  pro  ovibus  suis  ».  Ani- 
mam, scii,  vitam!  Nemo  tamen  ignorat  saepe  esse  facilius  vitam  pro  ovibus 
generose  offerre  quam  ab  ipsis  ovibus  voluntarie  separari;  sed  pariter  expe- 
rientia comperitur  ipsum  pro  ovibus  amorem  talem  non  raro  suggessisse  pro- 
positionem verba  illa  S.  Ignatii  martyris  ad  Polycarpum  memorando:  « Chri- 
stianus ad  se  non  pertinet  ». 

2.  Remedium  episcopi  coadiutoris  estne  reapse  efficax  remedium,  prae- 
sertim si  coadiutor  iisdem  ac  coadiutus  pollet  facultatibus? 

Sapientioribus  ac  prudentioribus  ea  perpendere  quae  in  quotidianis  ad- 
iunctis  accidere  possunt,  non  obstante  bona  utriusque  partis  voluntate  ad 
consonum  velle  et  nolle  in  regimine  exercendo  ne  ullo  modo  porta  ad  diar- 
chiam  aperiatur,  mihi  tantum  liceat  dubium  exponere  utrum  in  hoc  casu 
integrum  remanere  dici  possit  episcopatum  qui  iure  divino-apostolico  monar- 
chicus  est. 

Neminem  certo  latet  quanta  cum  cura  S.  Ignatius  martyr  — exeunte  primo 
saeculo  et  secundo  ineunte  — talem  episcopatus  characterem  in  suis  prae- 
dicaverit epistulis  ad  Ecclesias  Asiae  utpote  radix  ac  fons  unitatis,  sanctitatis 
et  regiminis. 

Episcopatum  monarchicum  clare  etiam  commemorat  pro  Ecclesia  Smyr- 
nensi,  uti  apparet  sive  in  Epistula  ad  hanc  Ecclesiam,  sive  in  Epistula  ad  Po- 
lycarpum,  qui,  ut  refert  S.  Irenaeus  (eiusdem  Polycarpi  discipulus),  una  cum 
Eusebio,  Tertulliano  ac  S.  Hieronymo,  ab  apostolo  Ioanni  ordinatus  ac 
episcopus  Smyrnensis  constitutus  fuerat.  Hanc  esse  apostolicam  normam  clare 
patet  ex  ratione  agendi  apostolorum  necnon  S.  Pauli,  qui  monarchico  modo 
Ecclesias  regebant  et  novis  Ecclesiis  discipulos  praeficiebant  — e.  g.  Titum 
Cretensi  et  Timotheum  Ephesinae  — presbyterii  opera  persaepe  utentes: 
nempe  presbyterorum  et  diaconorum,  quamquam  talia  vocabula  haud  raro 
promiscue  adhibebantur. 

« Episcopus  - Presbyteri  - Diaconi  ». 

Omnia  et  omnes  in  episcopo  et  ab  episcopo,  qui  uti  pastor  est  sacerdos, 
propheta  et  rector:  « Non  licet  sine  episcopo  neque  baptizare,  neque  aga- 
pem  celebrare;  sed  quodcumque  ille  probaverit  hoc  et  Deo  est  beneplacitum, 
ut  firmum  et  validum  sit  omne  quod  peragitur  » {Ad  Smyr.  VIII). 

« Ubi  comparuerit  episcopus,  ibi  et  multitudo  sit,  quemadmodum  ubi 
fuerit  Iesus  Christus  ibi  catholica  est  Ecclesia  » {Ad  Smyr.).  Uno  verbo: 
« Nihil  sine  episcopo...  omnes  adhaerere  debent  episcopo  ut  citharae  cordae  ». 

Non  clare  videtur  quomodo  talis  unio  immo  et  unitas  in  casu  coadiutoris 
cum  iisdem  facultatibus  ac  coadiuti  intacta  manere  possit.  Quapropter  valde 
videtur  commendandum  in  casu  permanentis  valetudinis  defectus  vel  alius 
gravis  causae,  enixe  rogare  ut  sponte  fiat  renuntiatio  et  pro  ingravescente 
aetate  aliqua  regula  indicetur  quae,  utpote  generalis,  suas  exceptiones  habere 
possit. 

Ad  hoc,  aliquo  modo,  decernendum  alia  adest  ratio,  revera  gravis,  illa 
nempe  quae  aetatem  respicit  « parochorum  » ut  dicitur  in  Appendice  III, 
n.  29  (cessatio  parochi  a munere)  schematis  De  cura  animarum. 

Omnes  etenim  norunt  quot  et  quantae  difficultates  nec  non  animarum 
detrimenta  ex  ingravescente  aetate  vel  ex  permanente  valetudinis  defectu 
parochi  inamovibilis  oriantur. 

Excepto  casu,  revera  rarissimo,  voluntariae  renunciationis,  pacifica  so- 
lutio unice  haberi  posse  videtur  quando  aliqualis  adesset  indicatio  aetatis 
ut  in  citato  n.  29  App.  III,  De  cura  animarum,  legitur. 

Sed  quomodo  haec  agendi  ratio  parochis  applicari  poterit  si  nullo  modo 
eadem  ratio  etiam  pro  episcopo  valeret. 

Nonne  inde  fas  erit  parochis  respondere:  « eadem  quippe  mensura  qua 
mensi  fueritis  remetiatur  et  vobis?  ». 

Ergo  valde  laudandum  est  quod  in  schemate,  n.  16  et  nota  12,  asseritur 
nempe  suasio  ad  sponte  renuntiandum  ob  Dei  atque  animarum  amorem, 

praesertim  si  ad  vitandam  diarchiam  et  ad  regimini  episcopatus  monarchico 
vulnus  nullimode  inferendum  prae  oculis  habeatur  intentio. 

Hoc  modo  duplex  principium  salvabitur:  nempe  et  « animarum  salus  et 
regimen  monarchicum  Episcopatus  ». 


7 

Exc.mus  P.  D.  GILBERTUS  BARONI 
Episcopus  Albiganensis 

Adhuc  loquor  de  cap.  II  praesentis  schematis;  sed,  aliter  ac  fere  omnes 
qui  antea  locuti  sunt,  mihi  propono,  non  observationes  particulares  exhibendi, 
nec  sententiam  dicendi  circa  aliqua  puncta:  ita  spero  me  non  iterare  quae  iam 
dicta  sunt. 

Mihi  in  animo  est  duas  observationes  vobis  proponere,  generales  qui- 
dem, quae  tamen  mihi  videntur  iuvare  accuratiorem  structuram  huius  cap.  II 
et  faciliorem  singulorum  problematum  solutionem. 

In  primis : in  hoc  capite  mihi  videntur  adesse  ultima  consectaria  defectus 
totius  schematis:  scii,  schematis  structura,  est  tota  circa  personas  singulas,  fere 
omni  abstractione  facta  a communitate:  sermo  est  de  episcopo,  de  coadiu- 
tore,  de  auxiliari;  omnia  diudicantur  sub  specie  eorum  iurium,  facultatum 
et  etiam  legitimarum  utilitatum  aut  privilegiorum  honoris;  sed  nunquam 
prae  oculis  habentur,  nec  principaliter  nec  saltem  pari  tractu  et  congruenter, 
realitas,  firmitas  unitaria,  necessitudines  institutionales  communitatum,  qui- 
bus singulae  personae  ordinantur. 

Totus  sermo  ergo  est  de  iuribus,  de  facultatibus  et  privilegiis  persona- 
rum. Eius  digestio,  est  necessario  subiectivistica  et  aliquo  modo  privatistica; 
propterea  non  exhibet  fundamenta  clara  et  certa  ad  problemata  difficiliora 
enuncianda:  e.  g.  relationem  episcopi  cum  coadiutore  vel  auxiliari,  necnon 
limitem  aetatis  episcopi  etc.  quae  problemata,  vaga  evadunt  et  commissa  af- 
fectibus vel  piis  exhortationibus. 

Certo  non  deest  intentio  finaliter  prosequendi  scopum  ultimum,  nempe 
salutem  animarum;  quae  tamen  eminet  tantum  indirecte,  quia  deest  funda- 
mentum theologicum  et  institutionale,  i.  e.  Ecclesia  particularis,  utpote 
communitas  unitaria  et  organica. 

Schemata  nostra  — schemate  de  Ecclesia  incluso  — conformantur  me- 
thodologiae  theologicae  et  iuridicae  saepius  individualisticae:  etiam  in  sche- 
mate hoc,  et  quidem  in  cap.  nostro  II,  personae  ergunt  et  quasi  se  a com- 
munitate seiungunt. 

Hoc  modo  episcopus  quasi  exhibetur  extra  et  supra  suam  Ecclesiam  par- 
ticularem. Ita  omnia  problemata  quasi  insolubilia  fiunt. 

Hoc  maxime  vellem  commissioni  competenti  humiliter  commendare:  sche- 
ma hoc  recogitetur  et  speciatim  hoc  cap.  II  funditus  redigatur;  ita  ut  expositio 
tota,  initium  et  fundamentum  habeat  in  adaequata  enucleatione  doctrinae 
Ecclesiae  particularis. 

Forsan  aliquis  obiiciet  non  esse  hanc  sedem  propriam. 

Respondeo:  et  quidem;  quod  attinet  Ecclesiae  particulari  utpote  mysterio, 
pertinet  ad  schema  de  Ecclesia-,  sed  quod  attinet  Ecclesiae  particulari  utpote 
structurae  visibili,  i.  e.  utpote  communitati  institutionali  organice  articu- 
latae, pertinet  ad  hoc  nostrum  schema  de  episcopis,  praesertim  in  hoc  capite: 
sive  consideratae  in  se  ipsa  (episcopo,  auxiliaribus,  presbyterio  et  ministeriis 
inferioribus  nec  non  communitatibus  inclusis)  sive  consideratae  relate  ad  alias 
Ecclesias  particulares  finitimas  eiusdem  provinciae  metropolitanae  vel  eius- 
dem regionis  ecclesiasticae. 

Quam  admirabile  exemplum  nobis  exhibet  ius  canonicum  antiquum,  a 
quo  omnia  problemata  de  quibus  agimus,  perpenduntur  sub  specie  commu- 
nitatis: si  fas  est  vellem  suggerere  commissioni  competenti  comparationem 
cum  multis  canonibus  ante  decretum  Gratiani  de  renuntiatione  episcoporum, 
de  episcopis  coadiutoribus  etc. 

Facile  pateret,  problema  nobis  propositum  hoc  esse:  inveniendi  linea- 
menta essentialia  Ecclesiologiae  et  systematis  institutionum  ecclesiasticarum, 
a quibus  non  feliciter  digressi  sumus  per  amputationes  et  depauperationes 
decursu  saeculorum. 

Pariter  forsan  magnae  difficultates  nos  crastina  expectabunt,  cum  de 
cap.  III  disceptabimus,  circa  conferentias  episcopales;  ipsae  in  tali  sche- 
mate exhibentur  ut  merae  abstractiones;  nempe  simplices  coetus  episcopo- 
rum seiuncti  ab  eorum  communitatibus  — nationalibus  vel  regionalibus  — . 

Secunda  observatio  pertinet  ad  thema  de  quo  sermo  iam  factus  est,  sed 
semper  per  transennam,  durante  hac  sessione.  Hucusque  sedem  propriam  non 
invenit  in  qua  posset  exhaustive  tractari. 

Est  thema  de  unitate  cleri,  totius  cleri,  saecularis  et  regularis,  circa 
episcopum:  quod  connectitur  necessario  problemati  sic  dictae  exemptionis. 
De  hoc  themate,  schema  de  Ecclesia  in  cap.  IV,  par.  34  habet  incidenta- 
liter  aliquas  lineas,  et  de  ipso  locuti  sumus  in  disceptatione  de  statibus  per- 
fectionis; sed  tam  imperfecte  et  improprie,  ut  in  animis  nostris  remanserit 
tantum,  amaritudo  problematis  maximi  momenti  iam  praeiudicati,  quin 
fieret  consulto  et  exacte  propositio  ipsius  problematis.  Quod  in  schemate 
de  Ecclesia  de  exemptione  religiosorum  dicitur,  non  respicit  proprie  doctri- 
nam theologicam  de  Ecclesia;  sed  potius  eius  structuram  utpote  societatem  iu- 
ridicam:  propter  hoc  transferendum  in  hoc  cap.  II  praesentis  schematis. 

Hic  congruenter  et  organice  loquendum  est  de  unitate  Ecclesiae  particu- 
laris; de  unitate  episcopi  cum  eius  auxiliaribus;  de  unitate  episcopi  cum 
omnibus  sacerdotibus,  quomodocumque  occupatis  in  actione  pastorali  in  sinu 
eiusdem  Ecclesiae,  intra  fines  eiusdem  dioecesis. 

Neque  putandum  hoc  problema  differendum  esse  ad  schema  de  religio- 
sis: quia  iterum  iterumque  res  non  est  tractanda  sub  specie  personarum, 
earum  iurium  et  privilegiorum;  sed  sub  respectu  unius  communitatis , nempe 
Ecclesiae  particularis. 

Propterea  postulo  a schemate  de  Ecclesia  excerptari  ultimam  partem 

par.  34  cap.  IV  de  exemptione  religiosorum;  ipsam  transferendam  esse 
in  hoc  cap.  II  cum  convenientibus  mutationibus  necessariis  ad  unitatem  Ec- 
clesiae particularis  affirmandam,  servatis  tamen  finibus  propriis  cuiusque  in- 
stituti religiosi,  et  salva  semper  Romano  Pontifici  facultate  sibi  reservandi  in 
ipsis,  peculiarem  iurisdictionem. 

De  hoc  ultimo  puncto  tradam  in  scriptis  secretariatui  propositionem  no- 
vae redactionis  totius  materiae,  per  summa  lineamenta  tantum,  de  unitate 
Ecclesiae  particularis  et  de  exemptione  religiosorum. 

8 

Exc.mus  P.  D.  MICHAEL  BLECHARCZYK 
Episcopus  tit.  lotanus,  aux.  Tarnoviensis 

Sit  mihi  venia  de  « adintegratione  » muneris  seu  institutionis  episcopi 
auxiliaris  sequenti  modo  proponere: 

1.  Inde  ab  ipsis  temporibus  apostolicis  unicuique  ecclesiae  particulari 
unus  tantum  praeerat  episcopus  tamquam  pastor,  cui  presbyteri  et  fideles 
plenam  praestabant  oboedientiam  et  quem  intimo  prosequebantur  amore. 
Ecclesia  enim  a suis  primordiis  apparet  ut  « acies  bene  ordinata  » et  « grex 
pastori  suo  adhaerens  ». 

2.  Eodem  fere  tempore  — ut  periti  in  scientiis  ecclesiasticis  ostendunt  — 
praeter  hunc  unum  pastorem  alii  etiam  adsunt  episcopi,  qui  non  sunt  pro- 
prie pastores,  quamvis  « manus  imponant  et  dent  Spiritum  Sanctum  ».  Epi- 
scopi isti  varias  sortiuntur  denominationes;  dicuntur  chorepiscopi,  episcopi 
titulares,  in  partibus  infidelium  vel  auxiliares.  Praeter  diversa  nomina,  di- 
versus erat  eorum  numerus  et  — imprimis  — diversa  auctoritas. 

3.  Tempore  praeparatorio  ad  praesens  Concilium  Oecumenicum  orta 
est  idea  seu  tendentia  munus  episcopi  integrum  ac  plenum  reddendi,  seu  — ut 
dicitur  — « adintegrandi  » («  das  Bischofsamt  aufwerten  »);  quae  idea  om- 
nino orthodoxa,  menti  nostrae  evidens  et  cordi  quam  maxime  acceptabilis 
videtur.  Quae  cum  ita  sint,  liceat  mihi,  em.mi  ac  exc.mi  Patres  conciliares, 
modum  proponere  munus  episcopi  auxiliaris  « adintegrandi  » et  quidem  in 
triplici  relatione:  ad  Sedem  Apostolicam,  ad  conventus  seu  conferentias  re- 
gionales episcoporum  et  ad  episcopum  residentialem: 

a)  relate  ad  Sedem  Apostolicam  unum  proponitur,  i.  e.,  ut  omnes 
episcopi  auxiliares  (vel  saltem  maior  ipsorum  pars)  non  ad  personam  epi- 
scopi residentialis,  sed  ad  servitium  determinatae  dioecesis  in  futuro  consti- 
tuantur. Novus  hic  titulus,  hodiernum  certe  implicans,  munus  episcopi  auxi- 
liaris absque  dubio  « adintegrabit  » ipsumque  episcopum  eo  firmius  dioecesi 
devinciet; 

b ) relate  ad  conferentias  regionales  episcoporum  duo  proponuntur, 
scii.:  ut  omnes  episcopi  sine  ullo  discrimine  sint  eorundem  conventuum 
membra  cum  aequali  iure  votandi  in  omnibus  rebus,  paucis  nonnisi  maioribus 

forsitan  exceptis;  et  secundo,  ut  in  casu  absentiae  episcopi  residentialis  ipso 
iure  eum  repraesentant; 

c)  relate  ad  episcopum  residentialem  triplex  hic  terminus  distinguen- 
dus est:  persona  ipsius  episcopi  residentialis,  deinde  eius  presbyteri  dioece- 
sani,  denique  eius  grex. 

aa)  Relate  ad  personam  episcopi  residentialis  quinque  proponuntur: 
primo,  ut  episcopi  auxiliares  membra  sint  specialis  « Consilii  episco- 
palis » ex  solis  episcopis  constituti; 

secundo,  ut  in  sessionibus  huius  Consilii  episcopalis  omnes  res 
— etiam  maiores  — mutuo  examini  subiiciantur; 

tertio,  ut  decisiones  episcopi  residentialis  fiant  semper  de  auditu 
episcopi  auxiliaris; 

quarto,  ut  decisiones  episcopi  residentialis,  praesertim  in  quibus 
consensus  capituli  cathedralis  iure  postulatur,  fiant  a fortiori  de  consensu 
episcopi  auxiliaris; 

quinto,  ut  ipsum  vicarium  generalem  faciat; 
bb)  relate  ad  presbyteros  unum  proponitur:  ut  rationes  et  motiva 
episcopi  auxiliaris  quoad  idoneitatem,  dignitatem  vel  officium  demandandum, 
quoad  promotionem,  correptionem,  amotionem,  visitationem  presbyterorum, 
ab  episcopo  residentiali  vere  et  sincere  ponderentur; 

cc)  relate  ad  gregem  unum  proponitur:  ut  in  casu  dismembrationis 
dioecesis  super  singulas  partes  territorii  episcopi  auxiliares  constituantur  cum 
plena  tamen  dependentia  a vero  gregis  pastore,  qui  est  episcopus  residentialis. 

4.  Quae  omnia  dum  vobis,  em.mi  ac  exc.mi  Patres  conciliares,  humillime 
ac  instantissime  diiudicanda  ac  discernenda  proponere  audeo,  spes  mihi  simul 
affulget  fore,  ut  respectiva  « adintegratio  » a Concilio  Oecumenico  inducta 
nos  episcopos  Sedi  Apostolicae  eo  firmius  adhaerere  faciat,  collegii  episco- 
palis auctoritatem,  unitatem  et  caritatem  corroboret  et  potissimum  episcopis 
residentialibus  eo  operosiorem  caritatem  et  efficacius  adiutorium  ex  parte  epi- 
scopi auxiliaris  conciliet  ad  Dei  gloriam,  Ecclesiae  utilitatem  et  animarum 
salutem. 

9 

Exc.mus  P.  D.  PETRUS  BOILLON 
Episcopus  Virodunensis 

De  episcopis  titularibus.  Mos  est  in  Ecclesia  latina  titulos  dioecesanos 
dandi  episcopis  non  residentialibus.  Qui  mos  hodie  importuna  videtur  e di- 
versis rationibus,  scii,  biblica,  theologica,  pastorali,  convenientiae  et  oecu- 
menica. 

1.  Ratio  biblica.  In  Novo  Testamento  apostolorum  cooperatores  nonnulli 
apparent  qui  non  ad  Ecclesiam  particularem  determinatam  pertinent.  Unde 
intelligitur  titulus  dioecesanus  non  esse  necessarius. 

2.  Ratio  theologica.  Titulus  non  residentiali  episcopo  afficitur  ex  eo  quod 
in  Codice  luris  Canonici  non  apprehenditur  episcopus  nisi  ratione  alicuius 

dioeceseos.  Atqui,  e Concilio  Vaticano  II  altera  apparet  ratio,  i.  e.  ratio  col- 
legii episcoporum.  Sufficit  ergo  episcopum  collegio  episcoporum  inhaerere 
ut  sit  vere  et  plene  episcopus,  nec  utilis  est  ratio  alicuius  dioeceseos. 

3.  Ratio  pastoralis.  Episcopus  non  residentialis  munus  aliquod  in  Eccle- 
sia accipit.  Melius  est  si  sub  illo  respectu  designatur,  v.  g.  episcopus  auxi- 
liaris Parisiensis.  Quod  munus  quidem  illi  suae  vitae  actionisque  pastoralis 
obiectum  est  principale. 

Episcopo  autem  qui  suae  dioeceseos  renuntiationem  fecit,  remanet  illius 
dioeceseos  principalis  dilectio,  atque  orationes  et  valetudinis  aut  senectutis 
cruces  pro  illa  dioecesi  cotidie  offert.  Multo  melius  est  ergo  si  designatur  sub 
hoc  titulo:  v.  g.  Episcopus  emeritus  talis  dioeceseos.  Qui  titulus  ius  ei 
concedere  potest  et  proprium  huius  dioeceseos  officium  divinum  servandi,  et 
in  ea  sepulchrum  obtinendi  quae  illi  fuit  ecclesia  cathedralis,  et  a dioecesi 
sustentationem  accipiendi. 

4.  Ratio  convenientiae.  Titulus  sub  quo  titularis  episcopus  inscribitur 
saepe  tum  fidelium  tum  infidelium  admirationem  suscitat.  Pluries  titularis 
ipse  aegerrime  situm  et  naturam,  a fortiori  historiam  tituli  sui  cognoscit.  Ego 
doctissimos  filios  S.  Benedicti  interrogare  debui  ad  obtinendam  relationem 
paene  vacuam.  Ius  non  habet  titularis  dioecesim  visitandi.  Orare  tantum 
debet,  dummodo  homines  et  non  tantum  ruinas  continet.  Unde  fidelibus 
fateri  cogitur  titulum  mere  fictionem  iuridicam  et  formalisticam  esse.  Atqui 
coaevi  nostri  sunt  realisti  nec  formalismum  ac  titulos  irreales  admittunt. 

5 et  ultimo.  Ratio  oecumenica.  Tituli  persaepe  assumuntur  e regionibus 
quae  sub  orientali  iurisdictione  degunt,  ideoque  orientalibus  episcopis  pergrati 
non  apparent.  Quod  manifestum  ex  eo  est  quod  titularis  ius  non  habet  vi- 
sitandi... 

Attamen  magis  importuni  quidam  videntur.  Ego  ipse  episcopus  titu- 
laris fui  Mainensis  in  Graecia.  Mainensis  autem  dioecesis  erecta  est  per 
istum  funestum  et  odiosum  sub  specie  Crucis  bellum,  quando  proh  dolor!  urbs 
Constantinopolis  a latinis  capta  est.  Unus  tantum  episcopus  latinus  in  ea 
remansit  et  quidem  per  quattuor  annos,  quia  aufugere  coactus  est,  incolis 
eum  occidere  cupientibus.  Num  opportunum  videtur  talia  ad  aeternam  me- 
moriam traducere  in  personis  episcoporum  Ecclesiae  Romanae? 

Conclusio.  Id  peto  ne  episcopi  non  residentiales  sub  titulis  mere  for- 
malisticis  nec  ulli  realitati  conformibus  inscribantur,  sed  sub  munere  et 
ratione  vera  quae  eorum  vitae  aptetur. 

10 

Exc.mus  P.  D.  HIERONYMUS  BARTHOLOMAEUS  BORTIGNON 

Episcopus  Vatavinus 

a)  Ad  n.  7,  linn.  21-23.  Quod  coadiutori  detur  de  regula  ius  successio- 
nis: 1)  moestum,  potius  vitandum,  nuncium  funeris  iam  iam  imminentis  vi- 
detur aliquando  sonare  episcopo  coadiuto;  2)  periculum  non  imaginarium 

inducit  divisionis  pro  sacerdotibus  dioecesanis,  quorum  alteri  orientem  solem, 
alteri  occidentem  veneraturi  erunt;  3)  in  discrimen  adducit  tranquillitatem 
seu  temperiem  illam  ambientalem,  quae  necessaria  videtur  cuilibet  fructuoso 
pastorali  dioeceseos  regimini;  4)  cedere  posset  in  incommodum  non  leve 
ipsius  Sanctae  Sedis,  pro  casu,  quo  coadiutor,  quacumque  de  causa,  minus 
aptus  muneri  sese  revelaret  aut  non  bene  visus  clero  et  fidelibus  evaderet. 

Hae  rationes  a fortiori  urgent,  si  coadiutor  concedatur  non  episcopi  aegri- 
tudinis vel  provectae  aetatis  causa,  sed  propter  nimiam  dioecesis  amplitudi- 
nem, quae  sanari  per  dismembrationem  aut  nequeat  aut  non  expediat. 

Coadiutoria  sine  iure  successionis  non  tantum  relinquit  Apostolicae  Sedi 
maiorem  libertatem  pro  futura  successione  seu  provisione  dioecesis,  sed  ipsi 
coadiutori  incentivum  optimum  exhibet  ut  prudenter  sese  gerat;  accedit 
quod  sacerdotes  dioecesani  libentius,  minore  scii,  anxietate  et  suspicione, 
accipiunt  coadiutorem  si  illum  sciant  non  necessario  successurum  et  maiori 
etiam  sinceritate  erga  ipsum  sese  habent. 

b)  Ad  n.  8,  linn.  27-28.  Omittenda  videntur  verba  « nulla  tamen  facta 
episcopo  coadiuto  facultate  sibi  quidpiam  reservandi ».  Ratio  est,  quia 
dicta  verba  videntur  contradicere  doctrinae  de  episcopatu  monarchico  iam- 
dudum  in  Ecclesia  receptae,  quam  ideo  inficere  erroneum  est  sub  respectu 
doctrinae  et  periculosum  sub  respectu  sanae  praxis. 

c ) Ad  n.  16.  Humiliter  sentio  Concilium  de  renunciatione  episcoporum 
silere  potius  debere.  Silentium  enim  Concilii  intactam  opportune  relinqueret 
sive  antiquissimam  traditionem,  vi  cuius  fere  semper  pastor  gregis  in  medio 
gregis  a se  custodito  et  nutrito  moritur,  sive  facultatem  S.  Sedis  tempestive 
interveniendi  si  quando  renunciatio  vere  necessaria  est  aut  utilis  et  sine 
incommodis  obventura  videtur. 

Submisse  denique  dicere  audeo  materiam  n.  16  esse  vel  de  rebus  satis 
obviis  vel  de  rebus  iuridicis  et  minoris  momenti.  Quod  illae  solemniter  in 
Concilio  tractentur  quamdam  admirationem  causare  potest,  quasi  verificati 
essent  casus  deprecabilis  carentiae  (quod,  ut  plurimum,  non  est);  istae  autem 
sine  damno  melius  demandarentur  ad  Codicem  reformandum. 

11 

Exc.mus  P.  D.  VINCENTIUS  BRIZGYS 
Episcopus  tit.  Bosanensis , aux.  Kaunensis 

1.  De  aetate  et  emeritura.  Ordinati  et  consecrati  sumus,  ut  sacri  mini- 
sterii munere  fungamur  in  redemptionem  animarum.  Non  sumus  igitur,  ne- 
que considerari  fas  est  nos  ad  instar  functionariorum  status  vel  membrorum 
alicuius  societatis  commercialis.  Non  annis  ideo  computandum  est  servitium 
nostrum,  sed  potius  capacitate  uniuscuiusque.  Capacitati  autem  non  datur 
ulla  mensura  valens  pro  omnibus.  Bene  se  expressit  celeberrimus  homo  poli- 
ticus aetatem  senectutis  non  ab  annis  computandam  esse,  sed  ab  eo  quomodo 
quis  se  habet.  Existimo  inopportunum  esse  ponere  limitem  fixum  aetatis  ser- 

vitii  ecclesiastici.  Ex  altera  autem  parte  nemo  nostrorum  potest  se  considerare 
proprietarium  alicuius  dioecesis  vel  paroeciae.  Quando  quis  iam  non  potest 
suo  munere  debite  fungere,  propter  bonum  animarum  debet  amoveri  vel 
transferri.  De  hoc  opportune  iudicent,  qui  competentem  potestatem  habent. 
Deum  servire  et  animas  salvare  possumus  semper  et  ubique  etiam  quando 
non  habemus  directam  responsabilitatem  pro  tali  vel  tali  territorio.  Ad  no- 
stram dispositionem  manent  semper  oratio,  poenitentia  et  innumerae  op- 
portunitates animas  iuvare. 

Dignum  et  iustum  est  cogitare  de  tranquilla  et  secura  senectute  vel 
infirmitate  eorum,  qui  in  labore  annos  et  vires  consumpserunt.  Verumtamen 
non  decet  nimis  insistere  super  rem  oeconomicam.  Iis,  qui  solliciti  fuerunt 
et  sunt  de  regno  caelorum,  cetera,  pane  quotidiano  incluso,  addet  Deus.  Et 
quis  possit  huic  promissioni  non  credere. 

2.  De  episcopis  coadiutoribus  et  auxiliaribus.  Titulus  episcopi  coadiuto- 
ris  mihi  abolendus  esse  videtur.  Permulta  dici  possunt  de  inopportunitate 
utriusque  (et  coadiuti  et  coadiutoris),  quando  coadiutor  cum  iure  successio- 
nis datur  Ordinario  sine  ipsius  desiderio. 

Si  Sancta  Sedes  opinionis  sit  aliquem  ex  Ordinariis  non  posse  debite  pro- 
videre gubernio  dioecesis,  vel  si  ipse  Ordinarius  de  se  taliter  sentit,  propo- 
natur dimissio  vel  provideatur  per  episcopum  auxiliarem. 

Secundum  meam  opinionem  titulus  auxiliaris  personae  dati  minus  felix 
apparet.  Unde  concludo  proponendo,  ut  in  novo  C.I.C.  nonnisi  de  episcopo 
auxiliari  sermo  fiat,  vel  nihil  amplius  addendo,  vel  si  addatur,  dicatur  sedi 
datus,  sine  ulla  tamen  mentione  successionis. 

Heri  unus  exc.mus  Pater  proposuit  opportunitatem  alicuius  normae 
providentis  de  episcopis  expulsis  ex  propriis  dioecesibus  et  patria. 

Sum  unus  ex  his  expulsis  — ex  Lituania.  Exc.me  Pater,  quam  maximas 
tibi  gratias  ago. 

Iustitia  tamen  et  gratitudo  imperat  mihi  repetere  hic  verba  piae  memo- 
riae archiepiscopi  Michaelis  Rachl,  episcopi  Eichstettensis  in  Germania:  « Et 
tamen  pulchra  est  nostra  religio  ». 

Fungens  missione  a Sancta  Sede  mihi  commissa,  iterum  atque  iterum 
peragravi  regiones  Americae  Septemtrionalis  et  Canadae,  Americam  Latinam, 
Australiam  et  Novam  Zelandiam.  Post  12  annos  affirmo  ubique  et  semper 
in  personis  em. morum  et  exc. morum  praesulum  me  invenisse  veros  fratres 
in  Christo,  ita  ut  Deo  et  ipsis  iuvantibus  nunquam  aliquid  necessarii  mihi 
defuit.  Haec  est  quasi  providentialis  occasio  haec  verba  pronuntiare  coram 
praesulibus  ex  omnibus  partibus  mundi  congregatis.  Omnino  particulares  gra- 
tias ago  beatae  memoriae  card.  Samueli  Alfonso  Stritch,  arch.  Chicagiensi  et 
eius  successori  em.mo  card.  Alberto  Gregorio  Meyer,  hic  praesenti. 

12 

Exc.mus  P.  D.  MICHAEL  ANGELUS  BUILES 
Episcopus  S.  Rosae  de  Osos 

Schema  de  episcopis  ac  dioecesium  regimine  comprehendere  posset  non 
tantum  vicarios  a S.  Congregatione  a Propaganda  Fide  dependentes,  sed 
praefectos  etiam  apostolicos  pariter  ab  eadem  S.  Congregatione  pendentes, 
necnon  praelatos  nullius,  quia  officia  eorum  quoad  potestatem  iurisdictionis 
eadem  sint  ac  officia  episcoporum  residentialium,  saltem  quod  pertinet  ad 
substantiam,  ita  ut  iuxta  can.  198  Ordinarii  loci  aequaliter  omnes  sint. 

Altera  ex  parte,  ex  voluntate  Sanctissimi  Patris  Pauli  VI,  supradicti  prae- 
fecti ac  praelati  nullius,  patres  conciliares  sunt  pro  hac  secunda  periodo  Con- 
cilii Vaticani  II. 

Et  quoniam  hodie  gubernia  civilia  nolunt  praefecturas  apostolicas  habere, 
bonum  esset  si  Sacra  Synodus  statuat  dignitatem  episcopalem  pro  omnibus 
praefectis  apostolicis  ac  praelatis  nullius. 

Igitur  enixe  ac  reverenter  Sacrosanctum  Concilium  rogo  ut  omnes  prae- 
fectos ac  praelatos  nullius,  episcopi  fiant  et  ipsa  terminologia  « missionis  » 
mutetur,  ita  ut  in  Ecclesia  distinguantur  episcopi  a S.  Congregatione  de  Pro- 
paganda Fide  pendentes,  et  episcopi  qui  a S.  Congregatione  Consistoriali,  ut 
hodie  est,  diriguntur. 

13 

Exc.mus  P.  D.  CONSTANTINUS  CAMINADA 
Episcopus  Ferentinus 

Ad  n.  16  observo: 

1.  Statuere  principium  oportebit:  « sedes  pro  sedente?  » aut:  « sedens 
pro  sede?  ».  Si  salus  animarum  suprema  lex,  evidens  evadet  principium: 
« Sedens  pro  sede!  » cum  suis  logicis  consectariis.  Vitarentur  maximae  ani- 
marum iacturae!  Si  bonus  pastor  animam  suam  dare  debet  pro  ovibus  suis, 
cur  non  etiam,  suo  tempore,  etiam  sedem?...  Parochus  quidam  dioecesis  Co- 
mensis (loci  vulgo  « Mandello  Lario  »),  sponte  renuntians  paroeciae  ob  aeta- 
tem, suis  fidelibus  declaravit:  « Puto,  mea  renuntiatione,  vobis  offerre  ma- 
ximum testimonium  mei  amoris!  ». 

2.  Norma  iuridica  de  renuntiatione  cedit  in  bonum  episcopi.  Nam  hodie 
renuntiatio  generatim  consideratur  ut  minoratio  (italice  « declassamento  ») 
personae.  Si  principium  iuridicum  statuatur,  episcopus  renuntians  totum  suum 
honorem  (non  mere  externum)  conservat. 

3.  Episcopus  coadiutor,  etiam  magnis  praeditus  facultatibus,  difficillime 
potest  initium  dare  pastoralibus  inceptis,  quae  saepe  — praesertim  nostris 
temporibus  — vere  necessaria  et  maxime  urgentia  sunt. 

4.  Nunc  optimam  occasionem  habemus  praebendi  parochis,  qui  ob  valetu- 

clinem  vel  aetatem  implendo  pastorali  munere  minus  apti  evadunt.  Quomodo 
senescens  episcopus,  qui  dioecesi  renuntiare  non  vult,  suo  parocho  ut  paroe- 
ciam relinquat  persuadere  potest? 

14 

Exc.mus  P.  D.  PETRUS  CANTERO  CUADRADO 

Episcopus  Huelvensis 

« Non  debet  reprehensibile  iudicari,  si,  secundum  varietatem  temporum, 
statuta  quandoque  varientur  humana,  praesertim  cum  urgens  necessitas  vel 
evidens  utilitas  id  exposcit,  quoniam  ipse  Deus  ex  his  quae  in  veteri  testa- 
mento statuerat,  nonnulla  mutavit  in  novo  ».  His  verbis  Concilii  Lateranen- 
sis IV  (Cone.  Oec.  Decr.  Herder,  233,  25-29)  satis  exprimitur  principium 
mutationum  legum  et  institutorum. 

Hodie,  mutatis  temporibus,  ad  curiam  episcopalem  hoc  principium  ap- 
plicandum est,  de  qua  curia  schema  nihil  dicit. 

Nemo  non  videt  quot  et  quam  maximas  immutationes  sive  idearum  sive 
structurarum  humanitas  nostrorum  temporum  sustineat.  Quarum  effectio  tu- 
multuatim in  mundo  universo  in  dies  maturantur,  praesertim  propter  instru- 
menta technica  « informationis  » de  actualitate  non  tantum  — ut  ita  dicam  — 
« epidermica  » (eventus,  notitias,  etc.)  verum  etiam  de  actualitate  altiore,  i.  e., 
de  systematibus  idearum,  de  formis  vitae,  de  tendentiis  ideologicis,  etc. 

Ecclesiae  quidem  maximi  momenti  est,  ut  collective  noscat  et  exploret 
progressus  et  naturam  harum  mutationum,  maxime  autem  mentalitatis  po- 
pulorum et  hominum  nostri  temporis.  Hoc  admittere  et  considerare  cogimur, 
nempe:  sub  aspectu  quantitativo  relationes  statisticae  praebent,  in  his  ulti- 
mis 75  annis,  incrementum  numeri  catholicorum  relate  ad  incrementum  to- 
tale incolarum  mundi  tantummodo  attingere  14  centesimas  unius  ad  centum. 
Sub  aspectu  vero  qualitativo  cultura,  quae  technica  dicitur,  secum  affert,  sal- 
tem factu,  novas  formas  cogitationis  et  vitae,  quae  crescunt  non  tantum  extra 
muros  Ecclesiae,  sed  etiam  contra  ipsam  mentem  et  sensum  Ecclesiae. 

Ecclesia  autem,  sua  ipsius  missione  sanctificatrice  et  salvifica,  fermentum 
supernaturale  esse  debet  totius  sic  dictae  « explosionis  demographicae  »,  et 
« supplementum  animae  » huic  culturae  technicae  praebere,  ope  actionis  pa- 
storalis et  oecumenicae,  necessitatibus  populi  Dei  consentaneae.  Nunc  vero, 
actio  pastoralis  et  oecumenica  quae  ex  una  parte  exercentur  sine  collabora- 
tione  vere  activa  Religiosorum  et  laicorum,  et  alia  ex  parte  non  fulciatur  insti- 
tutionibus et  methodis  aptis  ad  facta  socialia  et  culturalia  populi  Dei,  difficile 
consequi  poterit  unitatem  et  permanentiam  necessariam  ad  finem  propositum 
adipiscendum. 

De  facto,  mea  quidem  sententia,  quaedam  institutiones  iuridicae  Eccle- 
siae, iuris  positivi,  tam  in  gradu  iuris  publici  quam  in  gradu  iuris  interni, 
prout  in  Codice  Iuris  Canonici  dispositae  apparent,  necessitatibus  spirituali- 
bus et  apostolicis  Ecclesiae  hodie  non  respondent,  inter  quas  curia  episcopa- 
lis hodierna  est. 

De  hac  ideo  curia  haec  dicenda  putamus: 

1.  Defectus.  Curia  episcopalis  hodierna  nimis  iuridice  concepta  et  ope- 
rans, respondens  conservationi  ordinis  iuridici  legalis,  administrativa  nimis 
clericalis,  quin  ipsi  religiosi  et  laici  actuose  participent,  ex  quo  aliquid  per- 
molesta et  fidelibus  et  ipsi  clero  aliquoties  apparet. 

Cum  vicario  generali,  cancellario  et  officiali  tantum  constituatur,  solum- 
modo munus  regendi  episcopi  exprimit;  minime  vero  munus  sanctificandi 
et  munus  docendi.  Tandem  aliquando,  munus  regendi  est  medium  ad  adim- 
plendum et  attingendum  munus  docendi,  et  praesertim  munus  sanctificandi. 

2.  Quid  curia  esse  oporteat.  Curia  dioecesana,  ut  organum  episcopi,  per- 
tinens ad  ambitum  iuris  publici  ecclesiastici,  episcopo  adiuvare  debet  in  suo 
triplici  munere,  regendi,  docendi,  sanctificandi,  et  quidem  tum  in  ordine  ad 
ecclesiam  particularem,  tum  etiam  in  ordine  ad  totam  Ecclesiam,  siquidem 
episcopus  habere  debet  « sollicitudinem  omnium  Ecclesiarum  »,  ita  ut  ipsam 
Ecclesiam  sibi  commissam  in  bonum  Ecclesiae  universalis  proficiat. 

Unde,  praeter  praedictum  aspectum  iuridicum  regendi,  curia  dioecesana 
incumbere  debet: 

a)  muneri  sanctificandi,  coordinando  tum  omnia  quae  ad  administra- 
tionem  sacramentorum  et  cultus  in  dioecesi  pertinent,  tum  omnes  institutiones 
et  opera  apostolatus,  etc.  etiam  religiosorum.  Quibus  rebus  praeesset  dele- 
gatus episcopi  pro  re  pastorali; 

b)  muneri  docendi,  ordinando  et  coordinando  omne  ministerium  verbi 
sive  in  actibus  cultus,  sive  extra  hos  actus,  ut  v.  g.,  publicationes  ephemeri- 
des, instituta  docentia,  scholas  catechesis,  etc.  quae  in  dioecesi  inveniuntur, 
cum  collaboratione  actuosa  et  responsabili  laicorum,  et  praesertim  ipsorum 
religiosorum  et  religiosarum.  Quibus  rebus  praeesset  delegatus  episcopi  pro 
institutione  christiana; 

c)  sollicitudini  omnium  Ecclesiarum  fovendae,  cui  praeficiendum  esset 
delegatus  episcopi  pro  re  missionaria,  cuius  esset  omnem  sedulitatem  pro  Ec- 
clesia universali  in  dioecesi  et  omnia  instituta  missionalia  promovere; 

d)  administrationi  oeconomicae  bonorum  temporalium.  Notandum  enim 
est  clericos  non  optimos  oeconomos  esse  solere;  alia  ex  parte  hanc  functionem 
melius  laici  exsequi  possunt,  ut  clerici  verbo  Dei  et  orationi  instantes  sint. 
Ideo  esset  valde  conveniens  ac  opportunum  eligere  et  designare  aliquem  lai- 
cum  vel  aliquos  laicos  ad  hoc  munus  adimplendum. 

3.  Eructus  huius  ordinationis . Ita  omnes  aspectus  et  omnis  familia  dioe- 
cesana uniuntur  et  coordinantur  « mente  et  corde  » sub  dictione  pastorali 
episcopi.  Exinde  apparebit  unitas  Ecclesiae  particularis  non  tantum  in  per- 
sona episcopi,  modo  quasi  statico,  sed  in  institutionibus  et  in  omni  vita 
dioecesis,  organice  constructa,  crescens  in  Dominum.  Curia  erit  instrumen- 
tum coordinationis,  non  tantum  exhortatorie  sed  et  institutionaliter  totius 
vitae  socialis  dioecesis.  Et  episcopus,  pastor  et  pater,  apparebit  modo  dyna- 
mico  per  suos  delegatos  ut  principium  et  centrum  unitatis.  Curia  episcopalis, 
tali  modo  efformata,  esset,  de  facto,  tamquam  verus  Senatus  episcopi,  quin 

necessario  debeat  esse,  prout  nunc  de  iure  apparet,  capitulum  cathedrale, 
quod,  initio  erectionis  suae  non  fuit  sic,  et  respondebat,  saltem  in  parte, 
muneribus  antea  descriptis. 

4.  Conclusio.  Quapropter  in  schemate  exponatur  saltem  principium  seu 
criterium,  ut  curia  episcopalis,  prout  hodierna  pastoratio  exigit,  apte  apte- 
tur ad  omnes  aspectus  vitae  socialis  Ecclesiae. 

Principium  illud  Codicis  luris  Canonici  (can.  349)  quod  unum  vicarium 
generalem  tantum  in  dioecesi  novit,  nisi  aliud  ab  amplitudine  dioecesis  postu- 
letur, corrigatur  expresse  loquendo  de  principio  quodammodo  inverso,  scii.: 
sint  tot  delegati  generales  episcopi  vicarii  quot  necessarii  existimentur,  nisi  ob 
parvitatem  dioecesis  unus  tantum  sufficiat. 

15 

Exc.mus  P.  D.  ANTONIUS  CARDOSO  CUNHA 
Episcopus  tit.  Barenus  in  Pisidia,  aux.  Beiensis 

Mea  opinione,  a Sancta  Synodo  statuendus  est  limes  aetatis  ultra  quem 
episcopus  residentialis  non  amplius  regeret  dioecesim. 

Optima  dispositio  esset  et  episcopo  et  dioecesi.  Nam  episcopus  provec- 
tus aetate  raro  et  difficulter  efficacem  vitam  pastoralem  ducere  poterit.  Cum 
aetate,  veniunt  infirmitates  et  facultates  laboris  valde  restringuntur.  Multas 
quaestiones  gravissimas  quas  cognoscere  et  solvere  debebat  ei  celantur  ne 
eius  valetudo  detrimentum  patiatur.  Sic  multoties  fit  ut  pastores,  ultimis 
annis  vitae,  propter  debilitatem  aetatis  senescentis,  valde  noceant  dioecesi- 
bus in  quibus,  alioquin,  optime  laboraverant. 

His  episcopis  potest  Sancta  Sedes  imponere  coadiutorem  plena  potestate 
gaudentem.  Attamen,  si  lex  generalis  sit,  imponens  limitem  aetatis,  modus 
nobis  videtur  magis  suavis  et  minus  odiosus. 

Non  desunt  vero  episcopi  qui,  etiam  in  senectute,  magnam  activitatem 
evolvant  in  salutem  animarum.  Agitur  enim  de  casibus  parum  frequentibus 
et  leges  respicere  debent  communia  contingentia. 

In  omnibus  populis  excultis,  viget  hodie  lex  de  limite  aetatis.  Meo  iudi- 
cio,  nullum  nocumentum  et  dedecus  erit  si  Ecclesia  in  hac  materia  procedat 
ad  similitudinem  societatis  civilis. 

Concilium  Oecumenicum  propositum  habet,  a Summis  Pontificibus  Ioan- 
ne  XXIII  et  Paulo  VI  indictum,  renovandi  Ecclesiam  et  eam  accommodandi 
ad  circumstantias  temporis  nostri. 

Conditiones  episcopi  qui  ad  limitem  aetatis  pervenit  Sacrosancto  Conci- 
lio bene  determinandae  sunt. 

Decoretur  honoribus  et  privilegiis  et  insuper  imponatur  dioecesi  onus 
eum  decenter  et  convenienter  sustentandi. 

Cura  de  eius  sepultura  ad  dioecesim  spectare  debet. 

Hoc  modo,  salva  iustitia  et  caritate,  in  tutum  ponitur  decor  Ecclesiae  et 
salus  animarum  quae  semper  suprema  lex  est. 

Exc.mus  P.  D.  PETRUS  CARRETTO 
Episcopus  tit.  Zenobiensis,  vic.  ap.  Rajaburiensis 

Aurea  mihi  videtur  regula  « renuntiationis  episcoporum  qui  aetatem  ni- 
mis provectam  attingerunt  ».  Cum  rationes  contra  hanc  regulam  in  hac  aula 
allatae  non  semper  « spirituales  » sed  nimis  « humanae  » visae  sunt,  mihi 
liceat  unum  verbum  facere,  h.  e.  unam  regulam  asceticam  proferre.  Cum 
tota  vita  episcopi  plena  sit  laboribus  et  sollicitudinibus  pro  animabus  sibi 
concreditis,  quis  non  videt  magnum  esse  bonum  si  nobis  dabitur  aliquot  tem- 
pus ad  cavendum  saluti  animae  nostrae?  et  etiam  nostrorum  salus  per  ora- 
tionem et  contemplationem,  et  non  per  actionem? 

Ratio  ascetica  evidens:  quis  ignorat  valorem  sacerdotis  orantis ? At  im- 
mensus erit  valor  et  influentia  episcopi  senis,  qui  vitam  suam  in  oratione  et 
meditatione  et  contemplatione  impendit. 

Detur  nobis  tempus  sanctificandi  ultimos  annos  vitae  nostrae  apostolicae 
hoc  modo,  liberis  a sollicitudinibus  et  instantia  quotidiana  animarum  nobis 
traditarum.  Nec  timeamus  nostram  renunciationem  damnum  inferre  Ecclesiae 
Dei...  In  lingua  nostra  thailandensi  est  proverbium:  « Ayutbaya  yang  mai 
mot  khon  di  » quae  possumus  vertere:  « Romae  non  desunt  boni  viri...  ». 
Nemo  necessarius  in  Ecclesia  Dei.  Quot  iuniores  sacerdotes  poterunt  episco- 
patum gerere  et  cupiunt  nostrum  exitum... 

17 

Exc.mus  P.  D.  IRENAEUS  CHELUCCI 
Episcopus  Ilcinensis 

Quaestiones  quae  proponuntur  in  schemate  de  episcopis  ac  de  dioecesium 
regimine  nonnullae  saltem  et  capitaliores  haud  scio  an  non  resolvi  queant 
nisi  prius  resolvantur  quaestiones  dogmaticae  de  sacramentalitate  episco- 
patus deque  collegialitate  de  quibus  in  utramque  partem  diu  disputatum  est 
neque  ad  ullam  certam  ac  definitam  conclusionem  perveniri  potuit  saltem 
conciliariter. 

Si,  ut  pro  certo  habeo,  nullum  dubium  admittendum  sive  de  sacramen- 
talitate sive  de  collegialitate,  animadversiones  Patrum  quae  ex  duobus  enun- 
tiatis principiis  logice  eruuntur,  meo  quidam  iudicio,  plenam  merentur  ap- 
probationem. 

Ut  nonnulla  afferam  exempla,  adhaereo  sententiae  Ordinariorum  Indo- 
nesiae  quae  legitur  in  pag.  6 n.  29  fasciculi  qui  inscribitur:  « Emendatio- 
nes a Concilii  Patribus  scripto  exhibitae  super  schema  decreti  de  episcopis 
ac  de  dioecesium  regimine  ». 

Item  censeo  facultates  quae  intrinsece  inhaerent  episcopali  munere  potius- 

quam  tamquam  gratuitae  concessiones,  tamquam  iure  divino  debitae  exhi- 
benda esse  ut  in  formula  proposita  in  pag.  7 n.  40,  fasc.  Si  episcoporum  iura 
optimo  consilio  Sacrosancta  Synodus  asserit,  roborat,  vindicat,  non  minus 
in  tuto  ponere  necesse  est  Summi  Pontificis  primatum,  ut  sartus  tectus  ma- 
neat fidei  firmitatis  fundamentum  et  Ecclesiae  unitatis. 

Ita  censeo,  omnia  vitanda  quae  videantur  illum  vel  minime  minuere. 
Meum  igitur  facio  iudicium  arch.  Barensis  de  opportunitate  expungendi 
expressionem  « sive  ex  rei...  conservandam  » pag.  6 n.  33  cit.  fasciculi. 

Si  quae  dixi  parvi  vel  minimi  momenti  putentur,  neque  parvi  neque 
minimi  momenti  est  amor  erga  Sanctam  Ecclesiam,  pro  cuius  honore  vitam 
ipsam  sacrificare  non  dubitem. 

Hoc  amore  motus  adsentio  toto  corde  principio  fundamentali  art.  2 
et  salva  omnimodo  libertate  Summi  Pontificis  circa  opportunitatem  decer- 
nendam nec  non  modos  statuendos  et  formas,  probanda  mihi  videntur  ea 
quae  proponuntur  de  Consilio  Apostolico.  Dubius  haereo  de  concilio  oecu- 
menico  decimo  quoque  anno  habendo,  eoque  magis  de  celebrandi  modo.  Me- 
lius videtur  exquirere  scripto  sententias  omnium  episcoporum  et  ad  cele- 
brationem sollemnem  convocare  Romam  delegatos  conferentiarum  episcopa- 
lium nationalium  tempore  et  forma  a Romano  Pontifice  statuendis. 

Animadversiones  additae-. 

Amore  tantum  motus  sanctae  Matris  Ecclesiae,  attente  considerato  cap.  II 
de  episcoporum  coadiutoribus  et  auxiliaribus,  audeo  proponere  ut  inter  causas 
renuntiationis  a munere  ne  ponatur  aetas  ingravescens,  ut  dicitur  in  schemate,  eo 
magis  quod  haec  aestimetur  septuaginta  quinque  annorum,  cum  in  multis,  quin 
etiam  in  pluribus  vigent  facultates  intellectuales  et  non  raro  etiam  vires  physicae. 
Neque  enim  computanda  est  aetas  media  vitae  humanae  ut  praeteritis  tempori- 
bus, cum  apud  omnes  constet  eam  longiorem  esse.  Potius  quam  aetas  mihi  vi- 
detur tanquam  criterium  iudicandi  ineptitudinem  qua  episcopus  impar  sui  officii 
explendi  evadat,  sumendum  esse,  potius  quam  a causis  ordinis  physici,  a causis 
ordinis  moralis  vel  intellectualibus. 

In  statuendis  relationibus  inter  coadiutorem  et  coadiutum  satis  apta  videtur 
forma  quae  proponitur  n.  102  emendationum,  designando,  quantum  fieri  potest, 
negotia  maioris  momenti. 

18 

Exc.mus  P.  D.  UBALDUS  EVARISTUS  CIBRIAN  FERNANDEZ 
Episcopus  tit.  Bidensis,  praei,  null.  Corocorensis 

1.  Quod  ad  difficultates  refertur  inter  episcopum  residentialem  et  eius 
auxiliarem  vel  coadiutorem  videtur  facile  diminui  posse,  etsi  non  omnino  tolli, 
si  in  eorundem  nominationem  procedi  non  liceat  inconsulto  episcopo  coad- 
iuto,  praesertim  in  quantum  refertur  ad  personam.  Desiderandum  ergo  ut 
ad  nominationem  episcopi  coadiutoris  vel  auxiliaris  non  perveniatur  inscio 
vel  non  consentiente  episcopo  residentiali,  saltem  quoad  personam. 


120  ACTA  CONC.  VATICANI  II  - PERIODUS  II 

2.  Quod  attinet  ad  facultates  coadiutoris  vel  auxiliaris  cavendum  est  ne 
ita  extollantur  vel  amplificentur  contra  iura  ipsius  coadiuti  ut  e contrario 
provisio  coadiutoris  vel  auxiliaris  neve  sit  in  auxilium  episcopi  residentialis 
in  detrimentum  deveniat.  Facultates  igitur  episcopi  residentialis  in  tuto  ser- 
vandae sunt  ita  ut  coadiutor  vel  auxiliaris,  quorum  facultates  convenienter 
aptari  et  provideri  debent,  vere  in  adiutorium  et  non  in  detrimentum  con- 
vertantur. 

3.  Cum  in  schema  de  Ecclesia  agatur  de  figura  et  persona  episcopi  extol- 
lenda et  in  eius  studio  perveniatur  usque  ad  sacramentalitatem  in  eius  insti- 
tutione et  ad  ius  divinum  in  eorundem  functione,  absonum  videtur  in  hoc 
capite  « de  episcopis  » parvipendere  eorundem  figuram  et  illam  reducere  ad 
officium  mere  temporaneum.  Certe  salus  animarum  suprema  lex,  sed  in 
sensu  et  modo  quo  Ecclesia,  edocta  et  inspirata  a Christo  Domino,  semper 
tenuit  et  docuit.  Non  ergo  admittenda  est  praxis  vel  lex  taxativa  renuntiandi 
ad  determinatum  tempus,  sed  relinquendum  ad  prudentiam  Romani  Pontifi- 
cis, cuius  est  iudicare  de  convenientia  vel  insuper  obligatione  morali  renun- 
tiationis in  casibus  et  circumstantiis  determinatis. 

4.  Pro  his  casibus  determinatis  non  sit  ius  et  obligatio  informandi  so- 
lum nec  praecipue  penes  Nuntium  vel  Delegatum  Apostolicum  qui,  utpote 
persona  sola,  facilius  in  errorem  incidi  potest,  sed  exquiratur  etiam  iudicium 
totius  conferentiae  episcopalis. 

5.  Quod  attinet  ad  numerum  episcoporum  auxiliarium  videtur  minui  de- 
bere. Magis  interest  in  Ecclesia  Sancta  Dei  figuram  episcopi  extolli  et  in  tuto 
servari  quam,  propter  rationes  historicas  vel  antiquae  traditionis,  indivisas 
servare  aliquae  dioeceses  nimis  extensae,  sive  geographice  sive  demographice. 
Deveniendum  igitur  est,  utique  cum  prudentia  et  attentis  circumstantiis  loci 
vel  temporis,  ad  divisionem  earum  dioeceseos  quae,  decursu  temporis,  ita 
creverunt  extensione  vel  numero  incolarum  ut,  iure  ordinario,  ab  uno  solo 
episcopo  residentiali  regi  et  pasci  non  possint. 

19 

Exc.mus  P.  D.  ALOISIUS  GONZAGA  DA  CUNHA  MARELIM 
Episcopus  Caxiensis  in  Maragnano 

A)  Quoad  episcoporum  renuntiationem. 

Odiosum  videtur  episcopis  exigere  aut  insinuare  renuntiationem  a mu- 
nere, ob  provectiorem  aetatem  aut  infirmitatem  permanentem,  sed  id  eorum 
arbitrio  relinquatur. 

Ideo:  pag.  9,  n.  6,  lin.  10.  Corrigatur:  « Iamvero  prior  difficultas  cessat, 
si  episcopus  sponte  a munere  renuntiet,  altera  vero...  »,  et  pag.  11,  n.  16: 
totum  supprimatur. 

Ratio  est:  a)  Ex  natura  sua,  sedes  episcopalis  assignatur  episcopo  sine 
temporis  limitatione; 

b)  renuntiationis  obligatio  ob  senectutem  aut  infirmitatem,  etc.,  est 
quid  novum  contrarium  apostolorum  praxi  et  ecclesiasticae  traditioni  usque 
ad  hodiernos  dies; 

c ) generatim  renuntiationis  obligatio  aegre  accipitur  ab  episcopo; 

d)  animarum  bonum  non  exigit  ut  episcopus  renuntiet  dioecesi  suae, 
sed  tantum,  si  eius  administrationem,  sicut  oportet,  exercere  non  potest,  eam- 
dem  administrationem  totaliter  aut  partialiter,  prout  casus  ferat,  ipsi  aufera- 
tur. Sic  in  familia  naturali  patres  semper  manent  patres,  sed,  data  eorum 
incapacitate,  filii  maioris  aetatis  negotiorum  familiae  administrationem  as- 
sumunt; 

e)  permanentia  episcopi  incapacis  in  sua  sede,  etiam  sine  administra- 
tione,  consolatio  et  aedificatio  et  stimulum  est  fidelibus,  sicut  de  apostolo 
Ioanne  narratur. 

B)  Quoad  episcopos  auxiliares. 

1.  Ordinarie  non  dentur  auxiliares  nisi  in  magnis  dioecesibus,  aut  in  mi- 
noribus quando  per  vicarios  generales  sufficienter  provideri  non  potest. 

2.  Detur  episcopo  facultas  tria  nomina  praesentandi  cum  respectivis  in- 
formationibus, aut  saltem  consulatur  sub  sigillo  si  electus  a Sancta  Sede  sit 
ipsi  persona  grata. 

Ratio  est:  a)  mortuo  episcopo  dioecesano,  si  eius  substitutus  auxiliari- 
bus non  indigeat,  isti  manebunt  sine  alio  officio  aut  dioecesi  etiam  per  longum 
tempus; 

b ) auxiliarium  sustentatio  magnum  onus  est  dioecesibus  non  divitibus; 

c)  si  auxiliares  nominentur  cum  beneplacito  episcopi  dioecesani,  con- 
cordia inter  ipsos  multo  melius  promovetur. 

3.  Episcopus  auxiliaris  erit  semper  vicarius  generalis,  aut  si  sint  plures 
vicarii  generales,  unus  ex  ipsis. 

4.  Sede  vacante,  si  non  sit  episcopus  coadiutor,  auxiliaris  ipso  facto  erit 
vicarius  capitularis;  si  sint  plures,  praeferentia  favet  auxiliari  antiquiori. 

C)  Quoad  episcopos  coadiutores. 

1.  Si  episcopus,  infirmitate  permanente  aut  provectiori  aetate  gravatus 
aut  alia  gravi  causa  praepeditus,  suo  officio,  ut  oportet,  explendo  impar  eva- 
dit, de  quo  Nuntiatura  Apostolica  et  conferentiae  episcopales  Sanctae  Sedi 
informare  debent,  eidem  detur  coadiutor,  non  solum  cum  omnibus  faculta- 
tibus auxiliaris,  sed  etiam  cum  privativa  aliquorum  negotiorum  vel  totius 
dioecesis  administratione,  de  qua  ipso  facto  in  futurum  carebit  episcopus 
residentialis,  quin  tamen  amittat  honores  et  privilegia  ad  suam  dignitatem 
pertinentia.  Si  episcopus  residentialis  compos  sit,  ad  coadiutoris  nominatio- 
nem consuli  debet,  ut  supra  dictum  est  de  auxiliaribus. 

2.  Post  episcopi  residentialis  renuntiationem  aut  mortem,  ordinarie  suc- 
cedit coadiutor,  nisi  Apostolica  Sedes,  ob  magnam  dioecesis  praestantiam  aut 
alias  rationes  diverse  iudicaverit.  Nunquam  tamen  nominetur  coadiutor  cum 
iure  successionis,  quod  odiosam  reddit  coadiutoris  positionem  erga  coadiutum. 

3.  Supprimatur  titulus  administratoris  apostolici  sede  plena,  quia  odio- 
sus est  episcopo  coadiuto  et  sufficienter  provisum  sit  per  coadiutorem  cum 
tota  administratione  dioecesis. 


20 

Exc.mus  P.  D.  IOANNES  DA  SILVA  CAMPOS  NEVES 
Episcopus  Lamacensis 

1.  Quaecumque  via  episcoporum  auctoritatem  imminuit,  revera  in  rui- 
nam dioecesis  atque  Ecclesiae  vertit.  Remotio  episcopi,  sive  senectutis  sive 
infirmae  valetudinis  causa,  graviter  eius  auctoritatem  attingit. 

2.  E pluribus  gravibus  damnis  quae  dioecesibus  obvenire  possint,  mi- 
nus haud  dubio  erit  quod  per  aliquod  breve  tempus  apostolica  episcopi  acti- 
vitas aliquantum  deminuit. 

3.  Etiam,  si  in  aliquo  casu  particulari  remotio  cum  bono  Ecclesiae  magis 
consentanea  videretur,  nec  tunc  locus  esset  ad  legem  generalem  eam  urgen- 
tem ferendam,  nam  Sancta  Sedes  ad  casum  providere  posset. 

4.  Ecclesiastica  disciplina  in  dioecesi  magnum  damnum  pateretur  si  om- 
nibus esset  notum  episcopum  quibusdam  annis  elapsis  remotum  iri. 

5.  Lex  ut  necessariam  urgens  renuntiationem  episcopos  impelleret  ut 
exitu  eorum  vitae  congruo  praeoccupati  de  acquirendo  peculio  forsan  plus 
aequo  cogitarent,  quod  in  damnum  Ecclesiae  converteretur. 

6.  Insuper  talis  agendi  ratio  quosdam  concitare  posset  ad  tentandam 
remotionem  illorum  episcoporum  quos  animis  adversis  acceperunt,  quia  hoc 
sibi  esse  facile  putarent. 

7.  Post  vitam  in  apostolatu  consumptam  et  tot  tantisque  laboribus  actam, 
episcopus  ab  omnibus  derelictum  se  videret  etiam  ab  Apostolica  Sede! 

8.  Quod  episcopo  bona  valetudine  deest  vel  aetate  super  est,  si  vires 
et  activitatem  imminuit,  experientiam  et  hominum  cognitionem  auget,  quae 
multum  ad  dioecesis  regimen  conferunt. 

9.  Talis  agendi  ratio  in  praxim  deducta  Ecclesiam  scientia,  experien- 
tia ac  regiminis  prudentia  plurimorum  episcoporum  orbaret,  praesertim  si 
ad  omnia  ecclesiastica  beneficia  et  officia  cuiuscumque  hierarchiae  gradus 
extenderetur  prout  aequitas  exigeret. 

His  positis  et  mature  perpensis,  humiliter  propono  ut  n.  16  cap.  II  his 
vel  similibus  verbis  redigatur:  «16.  Quoties  ad  Sanctam  Sedem  pervenerit 
notitia  episcopum  vel  alium  episcopo  a iure  aequiparatum,  propter  provectam 
aetatem  vel  infirmam  valetudinem,  munus  suum  convenienter  exercere  non 
posse,  Sedes  Apostolica  de  hac  re  per  personam  idoneam  diligenter  inqui- 
rat. Et,  si  casus  ferat,  episcopus  de  auxiliari  vel  coadiutore  petendo  monea- 
tur. Si  vero  monitum  praefinito  tempore  ille  non  audierit,  auxiliaris  vel  coad- 
iutor  a Sancta  Sede  ei  imponatur.  Renuntiationi  tantum  subiciatur  episcopus 
in  casibus  quibus  nullo  alio  modo  res  componi  possit,  approbante  Summo 
Pontifice  et  provisa  renuntianti  honesta  sustentatione  ». 

Exc.mus  P.  D.  IOSEPH  D’AVACK 
Archiepiscopus  Camerinensis 

Relate  ad  cap.  II  n.  16  « Quandonam  commendanda  sit  episcopi  renun- 
nuntiatio  »:  attentis  argumentis  hinc  inde  prolatis;  attenta  maxima  diversitate 
inter  singulas  dioeceses  earumque  exigentiis;  attenta  maxima  diversitate  inter 
singulos  homines  eorumque  conditiones  physicas  et  intellectuales  in  valetu- 
dine et  senectute;  attentis  ideis  theologicis  et  asceticis,  non  semper  omnino 
rectis  et  completis  circa  munus  et  efficientiam  episcopi  in  bonum  dioecesis; 
attento  bono  animarum;  videtur  fortasse  — etiam  contra  anxietates  conscien- 
tiae — remedium  esse  posse  hoc:  praeter  iusiurandum  fidelitatis  erga  Sanc- 
tam Sedem,  de  quo  in  can.  332  par.  2 C.I.C.,  episcopus  electus  iuret  plus 
minusve  ut  sequitur:  Ego,  conscius  de  suprema  exigentia  boni  animarum; 
conscius  de  humana  infirmitate  unde  nemo  iudex  in  causa  propria,  praeser- 
tim circa  proprias  conditiones  physicas  et  intellectuales;  conscius  de  inae- 
stimabili dono  qua  Divina  Providentia  munivit  infirmitatem  episcoporum  per 
supremam  auctoritatem  Summi  Pontificis,  Ordinarii  quarumcumque  dioece- 
sium, quem  audientes  audiunt  ipsum  Christum,  sine  quo  nihil  possumus 
facere;  iuro  me  docillime  accepturum  commendationem  si  quae  et  quando 
a Sancta  Sede,  me  rite  audito,  facta  fuerit  de  renuntiando  dioecesi;  firma  spe 
fretus  sacrificium  meae  supernaturalis  oboedientiae  summe  profuturum  bono 
spirituali  meae  dioecesis. 

Exc.mus  P.  D.  HADRIANUS  DDUNGU 
Episcopus  Masakaensis 

N.  9,  lin.  4,  dicitur:  « Curet  denique  (coadiutor)  ita  in  munere  suo  se 
gerere  ut  unitas  regiminis  dioecesani  sarta  tecta  habeatur  ». 

Ibid.,  lin.  9:  (episcopus  coadiutus)  « in  omnibus  negotiis  maioris  mo- 
menti eum  (coadiutorem)  consulere  ne  omittat  ». 

N.  10,  linn.  15  ss.:  « Vicarius  generalis  etiam  ad  coadiutorem  praecipua 
acta  curiae  referat  eumque  certiorem  faciat  de  iis  quae  gesta  aut  gerenda  sint 
ad  tuendam  in  clero  disciplinam.  Caveat  ne  suis  potestatibus  utatur  contra 
mentem  et  voluntatem  non  solum  episcopi  coadiuti  sed  etiam  coadiutoris  ». 

Plene  assentio  commissioni  quoad  necessitatem  reformationis  in  relationi- 
bus inter  episcopum  coadiutum  et  coadiutorem.  At  modus  huius  reformatio- 
nis non  videtur  satisfacere.  Ex  una  parte  enim  volumus  exigere  in  favorem 
episcopi  coadiutoris  facultates  quas  episcopus  coadiutus  non  facile  conce- 
dit; ex  alia  vero,  coadiutorem  coarctare  ubi  limites  facile  transgredi  potest. 

Iamvero  quae  in  schemate  statuuntur,  nimis  leviter  et  ad  modum  con- 
siliorum dicuntur  nec  vim  habebunt,  si  ita  remanserint.  Manifestum  est  enim 


124 


ACTA  CONC.  VATICANI  II 


PERIODUS  II 


saepe  consilia  negligi,  immo  non  raro  reiici  prorsus!  Sane  ex  his  quae  in  aula 
conciliari  de  supradictis  relationibus  disputata  sunt,  compertum  est  adesse 
difficultates  non  paucas  nec  nimis  facile  sperare  licet  tales  difficultates  statutis 
supradictis  solvi  posse,  salva  etiam  lege  caritatis  quae  omnia  permeare  debet. 

Secundum  meam  humilem  sententiam,  ad  fovendam  concordiam  inter 
episcopum  coadiutum  et  coadiutorem,  ad  praecavendam  admirationem  (ne  di- 
cam scandalum)  fidelium  et  ad  removendam  confusionem  sive  cleri  sive  reli- 
giosorum aut  religiosarum  in  rebus  episcopis  referendis,  quaestio  de  relatio- 
nibus inter  episcopum  coadiutum  et  coadiutorem  remittenda  est  peritis  qui, 
omnibus  perpensis,  ita  leges  statuent  (a  Patribus  confirmandas)  ut  ex  una 
parte  quaedam  bene  determinata  ab  episcopo  coadiuto  iuridice  exigi  possint; 
ex  altera  vero  ut  et  coadiutor  iuridice  coarctari  possit,  ubi  necesse  est.  Secus, 
natura  humana  eadem  remanente,  finis  reformationis  non  obtinebitur. 

Exc.mus  P.  D.  ANTONIUS  DE  CASTRO  MAYER 
Episcopus  Camposinus 

1.  N.  8 ita  aptetur  ut  omnis  dyarchia  in  dioecesi  vitetur.  Si  « coadiutori, 
vi  officii,  ea  omnia  in  universa  dioecesi  potestas  iurisdictionis  in  spiritualibus 
et  temporalibus,  cum  iisdem  facultatibus,  competit  quae  iure  communi  ad  vi- 
carium generalem  spectat,  nulla  facta  episcopo  coadiuto  facultate  sibi  quid- 
piam  reservandi  » ut  dicitur  in  hoc  numero,  non  videtur  quomodo  vitari  pos- 
sit dyarchia  in  dioecesi. 

Praeterea  ut  dignitas  coram  populo  salvetur  coadiutoris,  non  debet  minui 
dignitas  ipsius  coadiuti,  quae  utpote  antiquioris,  quadam  prioritate  gaudet. 
Item,  non  videtur  conveniens  ut  decretum  Concilii  iam  supponat  quandam 
malam  voluntatem  ex  parte  episcopi  coadiuti.  Eo  vel  magis  quod  non  sem- 
per  incommoda  quae  occurrunt  ex  parte  coadiuti  procedat;  plura  enim  acci- 
dunt ex  minore  experientia  coadiutoris. 

2.  In  hoc  ipso  n.  8 § 2 vitetur  distinctio  inter  Ecclesiam  latinam  (in  textu: 
Sancta  Sedes)  et  Ecclesiam  orientalem  (in  textu:  auctoritas  competens  pro 
orientalibus),  quasi  duas  agnoscat  Concilium  Ecclesias  Christi,  latinam  nempe 
et  orientalem  quae  ultima  non  a Sancta  Sede  regatur. 

3.  In  n.  9,  exprimatur  clare  obligatio  iuridica  coadiutoris  ut  semper  con- 
sentiat coadiuto,  qui  tandem  aliquando  pastor  est  dioecesis.  Secus  non  vita- 
retur dyarchia  de  qua  in  prima  animadversione. 

4.  In  n.  10,  linn.  19  et  20,  item  aequiparantur  episcopi  coadiutor  et 
coadiutus,  quod  videtur  inconveniens  utpote  ad  dualitatem  gubernii  in  dioecesi 
inducit. 

5.  In  n.  12  § 1,  linn.  29-32  videntur  supprimendae.  Sancta  Sedes  habet 
semper  potestatem  episcopo  auxiliari  illas  facultates  tribuere  quas  opportu- 
nas iudicaverit.  At  non  videtur  conveniens  ut  in  decreto  conciliari  hoc  ut 

notma  ad  omnes  casus  statuatur.  Hac  enim  dispositione  videtur  minui  dignitas 
et  honorabilitas  episcopi  auxiliati,  sicut  etiam  periclitare  posset  unitas  guber- 
nii in  unaquaque  dioecesi. 

6.  Quoad  § 2 istius  n.  12,  eadem  animadversio  facienda  quae  ad  n.  8 
§ 2.  Cf.  supra  2 animadversio. 

7.  In  n.  14.  Mutatis  mutandis  applicentur  quae  supra  notavi  in  animad- 
versione 1. 

8.  In  n.  15  § 1.  Cf.  quae  supra  dixi  in  animadversione  2. 

9.  In  n.  16  supprimatur  § 1.  Non  videtur  conveniens  ut  decretum  conci- 
liare obligatione  morali  inducat  episcopos  ad  renuntiationem.  Haec  res  sit 
commissa  prudenti  iudicio  Sanctae  Sedis  in  unoquoque  casu  applicando.  De- 
cretum conciliare  odiosum  videtur  et  etiam  caritati  erga  aegrotos  et  senes 
minus  congruens. 

24 

Exc.mus  P.  D.  ALOISIUS  DE  COURREGES  D’USTOU 
Episcopus  Montis  Albani 

Institutio  episcoporum  coadiutorum  et  auxiliarium  statuit  collaborationem 
permanentem  inter  duos  vel  plures  episcopos,  qui  eamdem  missionem  pasto- 
ralem in  eodem  gradu  detinent.  Rectus  ordo  regiminis  exigit,  ut  unus  solus 
alterum  vel  alios  tanquam  subordinatos  habeat.  Attamen  relatio  haec  subor- 
dinationis  per  se  est  naturae  prorsus  specialis,  et  consequenter  valde  dif- 
fert ab  illa  quae  inter  episcopum  et  suum  vicarium  generalem,  i.  e.  aliquem 
simplicem  sacerdotem,  exsistit. 

Multum  ergo  interest  ut  legislatio  positiva,  sive  per  decreta  conciliaria, 
sive  per  dispositiones  iuris  canonici,  modo  clarissimo  in  lucem  ponat  natu- 
ram illius  relationis,  et  eius  modalitates  determinet. 

Si  difficultates  vel  defectus  adsunt  in  habitudine  episcopi  cum  coadiutori 
vel  auxiliari  suo,  damnum  affertur  bono  communi  dioecesis,  exemplum  no- 
civum praebetur  sacerdotibus  a quibus  fraterna  collaboratio  requiritur,  et 
miratio  vel  etiam  scandalum  apud  fideles  provocantur.  Ut  unitas  sit  in 
regimine,  necesse  est  ut  prius  unio  sit  in  corde. 

His  praemissis,  has  emendationes  proponere  vellem: 

1.  Pag.  9,  n.  6,  lin.  18:  post  « dignitas  caracteri  episcopali  inhaerens...  » 
addatur:  « in  conformitate  cum  doctrina  theologica  de  episcopatu,  prout  in 
cap.  II  schematis  de  Ecclesia  exponitur  ». 

2.  Pag.  9,  n.  8,  lin.  29:  loco  par.  secundae,  legatur:  « Praeterea,  semper 
pressius  et  clarius  determinentur  in  litteris  apostolicis  facultates  quae  coadiu- 
tori conceduntur,  ratione  habita  status  dioecesis  et  necessitudinum  episcopi  ». 

« Tales  facultates  post  aliquod  tempus  revisioni  subiiciantur,  sive  ipso 
iure,  sive  ad  petitionem  coadiutoris  vel  ipsius  episcopi  coadiuti.  Idem  fiat 
a competenti  auctoritate  pro  orientalibus  ». 

3.  Pag.  10,  n.  9,  lin.  8:  post  « Episcopus  coadiutus  coadiutorem...  in  om- 
nibus negotiis  maioris  momenti  eum  consulere...  »,  addatur:  « et  eius  con- 
sensum exquirere  ne  omittat  ». 

4.  Pag.  10,  n.  12,  lin.  31:  post:  « ...in  litteris  quibus  auxiliaris  consti- 
tuitur, eiusdem  iura  et  officia  definiantur  eique  facultates  concedantur...  », 
addatur:  « quae  iuri  communi  ad  vicarium  generalem  spectant  » (vel  saltem 
vicarium  episcopalem,  secundum  « De  cura  animarum  »,  appendix  I,  n.  5, 
pag.  2),  et  quod  sequitur  omittatur:  lin.  33:  « ...  Quodsi  in  litteris...  » usque 
ad  « ...  valeat  »;  sed  retineatur  lin.  37.  Episcopus  autem  habitualiter  aliis  ne 
deleget  quae  auxiliaris  potest  et  vult  per  se  exercere. 

5.  Pag.  11,  n.  12:  post  par.  secundam,  vel  alibi,  addatur:  « Si  episcopus 
auxiliari  indiget  ad  Confirmationem  conferendam  potiusquam  ad  regimen 
dioecesis,  melius  est  ut  facultatem  confirmandi  postulet  pro  vicario  generali 
vel  sacerdote  in  dignitate  constituto  ». 

[ Subscripserunt  etiam~\  Louis  de  Courreges,  ev.  de  Montauban;  Ioseph 
Urtasun,  arch.  de  Avignon;  Michel  Vial,  ev.  eoad,  de  Nevers;  Pierre  M.  Puech, 
ev.  de  Carcassonne;  Maurice  Rigaud,  ev.  de  Pamiers;  Henricus  Brault,  ev. 
de  S.  Die;  Franciscus  Marty,  arch.  Remensis;  Alfred  Couderc,  ev.  de  Viviers; 
A.  Collini,  ep.  eoad.  Adiacensis;  Jean  Mouisset,  ep.  Nicensis. 

25 

Exc.mus  P.  D.  ALBERTUS  DEVOTO 
Episcopus  Goyanensis 

Cum  episcopi  consecrentur  ad  bonum  propriae  gregis  ac  totius  Ecclesiae, 
evidens  est  quam  maxime  expedire  quod  a munere  exercendo  discedant,  quan- 
do graves  ac  permanentes  causas  ad  illum  bonum  tuendum  hoc  expostulent. 

Hac  de  causa,  mihi  videtur  n.  16  huius  capitis,  redigendum  esse  hoc  se- 
quenti modo,  ut  signatum  finem  melius  assequatur: 

(De  cessatione  episcoporum  a munere ) § 1.  Episcopi  residentiales  ceteri- 
que  in  iure  ipsis  aequiparati  qui,  ob  permanentem  valetudinis  defectum  vel 
ob  ingravescentem  aetatem  aliamve  gravem  causam,  implendo  pastorali  mu- 
neri minus  apti  evaserint,  enixe  rogantur  ut,  ob  Dei  atque  animarum  amo- 
rem, sua  ipsa  sponte  renuntiationem  ab  officio  faciant. 

§ 2.  Septuagesimo  quinto  aetatis  anno  expleto,  omnes  episcopi  residen- 
tiales a suo  munere  cessabunt,  salvo  iure  Apostolicae  Sedis  eum  confirmandi 
ob  speciales  rationes. 

§ 3.  Exercitio  muneris  episcopalis  renuntiantibus  vel  cessantibus,  ti- 
tulus « episcopus  emeritus  » eiusdem  dioecesis  decernetur  et  congruens  pro- 
videbitur sustentatio  etiam,  si  casus  ferat  et  his  placuerit,  per  alicuius  con- 
sentanei officii  collationem.  Illis  insuper  peculiares  honores  vel  privilegia 
concedentur,  necnon  ius  ut  in  cathedrali  ecclesia  sepeliantur  et  quotannis  pro 
eis  funeralis  ritus  celebretur. 

[Subscripserunt  etiam~\  Alphridus  Viola,  ep.  Saltensis;  Jorge  Kemerer, 
ep.  Posadensis;  M.  J.  Blanchoud,  ep.  Rivi  Quarti;  Manuel  Tato,  ep.  S.  Iacobi 
de  Estero;  Marcel  Mendiharat,  ep.  eoad.  Saltensis. 

Exc.mus  P.  D.  IOSEPH  FADY 
Episcopus  Lilongwensis 

De  episcopis  coadiutoribus  et  auxiliaribus,  ad  n.  16  (quandonam  com- 
mendanda sit  episcopi  renuntiatio). 

In  hac  difficillima  quaestione  Sacrosancta  Synodus  tacere  nequit.  Cleri  et 
laici  exspectant  ut  de  hac  re  tractetur.  Liceat  mihi  mentem  meam  aperire  et 
pauca  humiliter  proponere: 

a)  « Lex  in  Ecclesia  Christi  suprema  est  salus  animarum  » (Introduc- 
tio lin.  1).  Hoc  semper  prae  oculis  habeamus  sine  acceptatione  personarum. 

Si  autem  « nihil  in  hac  vita  et  maxime  hoc  tempore,  difficilius,  laborio- 
sius, periculosius  » (S.  August.:  Introd.  linn.  4-5)  quam  officium  episcopale, 
recte  iudicatur,  ingravescente  aetate  — 75°  anno  — resignationem  peten- 
dam esse  (exceptis  rarissimis  casibus). 

Nota.  Ne  obiectetur  Summos  Pontifices  quandonam  in  hoc  difficillimo 
munere  manere,  immo  eligi  post  annum  75um  et  usque  ad  extremam  aetatem 
officium  suum  exercere.  Sed:  1.  est  Summus  Pontifex  = Petrus;  ei  soli  di- 
citur « tu  es  Petrus  »,  i.  e.  Petra;  2.  mirum,  immo  miraculosum  videtur  Sum- 
mos Pontifices  saltem  recentioribus  annis  post  paucas  hebdomadas  vel  men- 
ses malae  valetudinis  ad  Deum  vocatos  esse.  Ergo  eorum  mala  et  brevis 
aegritudo  nullum  detrimentum  secum  tulit. 

b)  Nemo  est  bonus  iudex  in  causa  sua,  maxime  in  hac  difficillima  quae- 
stione, quae  secum  fert  non  minima  sacrificia. 

Si  ergo  propter  graves  causas  a n.  16  relatas,  pastorali  minus  aptus  eva- 
serit, episcopus  humiliter  et  voluntarie  abdicet,  i.  e.  offerat  resignationem 
Summo  Pontifici,  in  favorem  iunioris.  Dura  lex,  sed  stet  lex. 

Anecdota.  Fuit  quidam  rex,  vertente  hoc  saeculo,  qui  appropinquante 
aetate  sua  80°,  omnes  octogenarios  in  vicinitate  ad  prandium  invitavit  ad 
celebrandum  anniversarium.  Inter  prandium  et  vinum  rex  hoc  dixit:  « Deo 
gratias  ago  quia  adhuc  terram  meam  regere  valeo.  Vere  non  sentio  aetatis 
meae  pondus  ».  Tunc  octogenarius  quidam  respondit  non  sine  malitia:  « Ex- 
cellentissime Domine,  tu  dicis  te  non  sentire  pondus  annorum  tuorum,  subiecti 
autem  tui  id  sentiunt  ».  Et  siluit  rex  et  hilaritas  evanuit. 

Nemo  est  bonus  iudex  in  causa  sua;  omnes  vident  quidem,  sed  ipse  non 
videt. 

c)  Episcopus  est  episcopus  non  pro  seipso,  sed  pro  dioecesi  et  populo 
sancto  Dei.  Det  exemplum  bonum:  1.  clero.  Multae  paroeciae  detrimentum 
patiuntur  propter  parochos  senes  qui  iam  incapaces  sunt  bene  administrandi 

paroeciam.  Quomodo  episcopus  eis  suadere  potest  ut  officio  propter  bonum 
animarum  renuntient,  si  ipse  in  officio  manere  persistit;  2.  laicis.  Mirantur 
quod  non  detur  lex  renuntiandi  apud  episcopos  et  clericos.  Dolent  quando 
res  Ecclesiae  periclitantur  propter  nimium  conservatismum  saepius  senectuti 
inhaerentem  (semper  salva  exceptione).  Sed  exceptio  nunquam  fiat  lex,  quan- 
do agitur  de  renuntiatione. 

Tandem  renuntiatio  spontanea  dat  aedificationem  populo  et  impedit  de- 
trimentum episcopalis  honoris.  E contra  episcopus  qui  coacte  suo  officio  renun- 
tiat facile  scandalum  apud  christifideles  et  extraneos  provocat. 

Sed  hic  non  possum  non  dolere  quod  non  pauci  episcopi  in  missionum 
territoriis  non  propter  senectutem  vel  defectum  valetudinis  vel  competentiae 
vel  zelus,  « modo  burocratico  » invitati  sunt  (ut  leniter  dicam)  ut  dioecesi 
renuntient  propter  « clamorem  » non  fidelium,  sed  paucorum  virorum  poli- 
ticorum novarum  nationum  quae  nuper  independentiam  adeptae  sunt. 

Haec  verba  scripsi  « sans  rancceur  »,  sed  solo  bono  Ecclesiae  in  Africa 
intentus.  Remaneat  Ecclesia  independens. 

Exc.mus  P.  D.  ARMANDUS  FARES 
Archiepiscopus  Catacensis-Episcopus  Squillacensis 

Recte  perpensis  quae  in  n.  6 dicuntur  de  gravi  difficultate  (linn.  2-5)  ex 
infirmitate  vel  provecta  episcopi  aetate  proveniente,  necnon  de  renuntiatione 
episcopi  in  n.  16; 

attenta  experientia  episcoporum  coadiutorum  (inter  quos  et  ego  fui) 
ex  qua  resultant  saltem  duo  certissima:  displicentia  quam  maxima  coadiuti, 
qui  tamen  virescit  statim  in  bonam  valetudinem  et  miram  actuositatem...; 
necnon  periculum  divisionis  in  clero,  et  quandoque  etiam  in  populo; 

cum  psychologice  saltem  (quandoque  etiam  moraliter  et  materialiter)  im- 
possibile sit  episcopo  gravi  causa  praepedito  ut  renuntiationem  det  dioecesi 
sibi  commissae;  sequens  audeo  promere  votum : 

a)  inter  modos  quibus  succurri  potest  necessitatibus  dioecesis,  pro- 
ponatur Summo  Pontifici  ut  provideat  per  administratorem  apostolicum  sede 
plena,  intactis  manentibus,  secundum  possibilitatem,  iuribus  in  sacra  episcopi 
praepediti.  Administrator  apostolicus  — sive  ita  vocetur  sive  alio  nomine 
designetur  — nec  dioecesim  dividit,  nec  episcopo  detrahit,  nec  per  succes- 
sionem futuram  quae  non  datur  bono  futuro  dioecesis  et  episcopo  futuro 
obstat; 

b)  cum  res  sit  maxime  difficilis  1.  ut  inducatur  episcopus  ad  renun- 
tiationem faciendam,  nec  2.  ut  statuatur  lege  conciliari  aetas  dimissionis  ab 
officio  episcopale,  si  videatur,  opportuna  adhortatio  ponatur  in  n.  16  ut  epi- 
scopus, prae  oculis  habens  bonum  suorum  fidelium,  ipsis  subveniat  in  circum- 
stantiis difficillimis,  de  quibus  iudicat  S.  Sedes,  per  suam  renuntiationem. 

Exc.mus  P.  D.  IOSEPH  FENOCCHIO 
Episcopus  Apuanus 

Videtur  insufficiens  et  inefficax,  in  praxi,  rogatio  vel  exhortatio  ut  epi- 
scopi renuntient  suo  officio  « ob  ingravescentem  aetatem  ». 

Etenim  quotidiana  experientia  monet  haud  facile  episcopum  conscientiam 
sumere  suae  iam  ineptitudinis  ob  provectam  aetatem,  ac  magis  difficilius  epi- 
scopum, hanc  ob  causam  interiorem  vim  renuntiandi  possidere,  etsi  plus  mi- 
nusve  necessitatem  huius  actus  cernat. 

Id  accidit  praesertim  ob  duas  rationes  naturae  psychologicae  inter  se  con- 
nexas et  coalescentes:  1.  ob  instinctivum  amorem  vitae  qui  fortior  evadit  in 
senectute,  cum  subiectum  sentit  vitam  suam  iam  declinare;  2.  ob  debilitatem 
voluntatis  quae  facile  instinctui  succumbet,  dum  quaerit  speciosas  rationes 
ad  angustias  conscientiae  placandas,  quando  problema  sibi  ponit  utrum  adhuc 
aptus  sit  necne  ad  dioecesim  regendam. 

Provisio  ex  parte  Sanctae  Sedis  per  auxiliarem  vel  coadiutorem  utilis 
apparet  si  episcopus  vires  suas  mentis  et  physicas  efficientes  habeat,  quia 
tamen,  ob  amplitudinem  finium  vel  operum  dioeceseos,  par  sit  omnibus  offi- 
ciis obeundis;  auxiliaris  autem  qui  datur  episcopo  laboranti  non  quodam 
morbo  specifice  sed  « senectute  »,  remedium  sufficiens  non  est,  immo  saepe, 
in  praxi,  reciproca  comprehensio  seu  animorum  consensus  difficilis  evadit, 
necessaria  libertas  ministerii  in  auxiliari  nimis  coarctatur,  actio  pastoralis  lan- 
guet, vita  dioecesana  grave  damnum  capit. 

Magis  ergo  consentanea  videtur  bono  animarum  norma  iuxta  quam 
peremptorie  statuitur  cessatio  ab  officio  certa  aetate,  sicut  in  omnibus  officiis 
vitae  civilis  accidit.  Si  regula  generalis  statuetur,  nullum  dedecus  inde  re- 
dundabit in  personam  episcopi,  quia  senectus  dedecus  non  est;  episcopus 
autem  liber  exsistet  a molesto  et,  pro  ipso,  difficili  examine  de  sua  aptitudine 
vel  non  ad  munus  prosequendum,  ut  certa  scientia  iudicet  de  opportuni- 
tate suae  renuntiationis. 

Apostolica  Sedes  poterit,  singulis  casibus  ad  modum  exceptionis,  con- 
cedere ut  episcopus  in  suo  munere  prosequatur,  si  id  expedire  vel  utile 
videbitur. 

His  positis,  dignum  laude  apparet  id  quod  in  paragrapho  secunda  dicitur 
circa  honestam  sustentationem  episcopi  renuntiantis,  circa  collationem  alius 
officii  minus  onerosi,  circa  privilegia. 


130 


ACTA  CONC.  VATICANI  II 


PERIODUS  II 


29 

Exc.mus  P.  D.  SECUNDUS  GARCIA  DE  SIERRA  Y MENDEZ 
Archiepiscopus  tit.  Varianus,  eoad.  Ovetensis 

Quaestiones  quae  fortasse  dilucidandae  essent,  intra  Regolamentum  Con- 
cilii, ut  hoc  caput  nitidius  eluceat,  hae,  credo,  essent: 

1.  An  Patres  desiderent  fines  certos  terminosque  aetatis  constituere,  ut 
episcopi  abdicent  munia  pastoralia?  Sententia  moderari  oporteret  ad  tres  for- 
mas: placet,  non  placet,  placet  iuxta  modum,  ut  Patribus  sit  potestas  defi- 
niendi aetatem  et  limitem,  aut  exceptiones  Sedi  Apostolicae  subnotandi,  sive 
in  formula  placet,  sive  non  placet. 

2.  An  etiam  optent  Patres,  episcopos  morbo  insanabili  correptos,  atque 
amplius  dios  annos  protracto,  cuiuslibet  illis  sint  aetatis,  invitari  sive  a confe- 
rentia episcoporum  sive  a Sancta  Sede  ut  receptum  postulent? 

Si  affirmative  videretur,  episcopi  et  archiepiscopi  coadiutores  necessarii 
non  essent,  ad  summum  perpaucis  occasionibus  ad  Sedis  Apostolicae  mentem, 
nunquam  vero  cum  successionis  iure.  Haec  clausula,  submisse  iudicamus, 
abradi  posset.  Nam  episcoporum  auxiliarium  ope  quaestio  quaelibet  solve- 
retur. 

Item  censemus  multiplicari  non  oportere  episcopos  auxiliares,  cum  ho- 
rum sit  munus  in  officiis  et  functionibus  pontificalibus  aut  episcopalibus  opi- 
tulari. Reliqua  munera,  quibus  non  sit  consecratio  episcopalis  necessaria, 
quamvis  sit  auctoritas  superior  et  necessaria,  possunt,  et  censemus,  debent 
commendari  et  exsequi  creatione  numeri  sufficientis  vicariorum  generalium, 
ad  mentem  episcopi,  qui  eos  est  constituturus  — neque  obliviscatur  posse 
servatis  servandis  advocari  ex  aliis  dioecesibus  — ut  vi  officii  et  cum  pote- 
state ordinaria,  episcopo  opem  ferant  semper  activam  et  indeficientem  in  mi- 
nisterio pastorali. 

Cui  rei  ordinationem  compositam  regiminis  diocesium  proferimus,  sub 
aspectu  maxime  pastorali  conceptam. 

A)  Episcopus  caput.  Si  episcopus  auxiliaris  adsit,  idem  et  vicarius  gene- 
ralis erit  omni  dioecesi  omnibus  que  muneribus;  si  varii  sint  episcopi  auxilia- 
res, eadem  pollebunt  auctoritate,  licet  episcopus  residentialis  distribuat,  et 
faciat  oportet,  diversa  munera  et  officia. 

B)  Vicarii  generales. 

1.  Vicarius  generalis  iudicialis,  cui  hodie  nomen  officialis  est. 

2.  Vicarius  generalis  administrativus,  sive  curialis. 

3.  Vicarius  generalis  pro  spirituali  assistentia,  institutione  vel  potius 
robore  cleri  dioecesani;  necnon  rebus  liturgiae. 

4.  Vicarius  generalis  educationis  vel  docentiae. 

5.  Vicarius  generalis  Religiosis  in  re  iuridica,  et  si  de  feminis  reli- 
giosis agitur  etiam  in  cura  spirituali. 

6.  Vicarius  generalis  apostolatus  saecularis. 

7.  Vicarius  generalis  missionibus  in  universum  mundum,  et  in  popu- 
los dioecesis;  exercitiis  spiritualibus,  etc. 

Qui  vicarii  generales  tot  secretariatus  haberent  quot  pro  diversis  muneri- 
bus commendatis  necessarii  viderentur. 

C)  Coordinationi  pastorali  et  efficienti  non  sufficerent  haec  organa  ca- 
pita, ut  ita  dicam,  opus  etiam  esset  creare  pro-vicarios  regionum,  qui  urbibus, 
vicis  et  demarcationibus  praeessent,  quae  propter  multitudinem  fidelium  ultra 
25.000,  aut  propter  territorii  dilatationem,  aut  propter  identitatem  difficulta- 
tum pastoralium,  praesentiam  continuam  et  activam  moderationis  pastoralis 
exigant,  quin  impugnetur  praesens  ordinatio  vicariorum  foraneorum,  qui 
etiam  ad  temporum  postulata  aptari  deberent. 

En  consilii  presbyter  alis  constitutio:  Presbyterium  episcopi:  vicarii  gene- 
rales, pro- vicarii,  quaedam  capituli  cathedralis  membra,  v.  g.  qui  « de  officio  » 
vocantur,  et  vicarii  foranei  quos  episcopus  deligeret,  etiam  quidam  parochi 
atque  vicarii  cooperatores  pro  certis  quibusdam  rebus. 

Denique  duo  observationes : 1.  Ut  episcopus  auxiliaris  constituatur,  auc- 
toritas opportuna  certior  plane  fieri  debet  ordinationis  et  efficientiae  horum 
vicariorum  generalium  ab  episcopo  constitutorum.  Ita  facile  erit  ut  unus  epi- 
scopus auxiliaris  constituatur,  difficile  ut  duo,  difficillime  vero  ut  tres  creentur. 

2.  Nimis,  nobis  videtur,  insistitur  in  digna  sustentatione  episcopi  demissi, 
non  tantum  quod  passeres  non  seminent...  sed  quia  facilis  factu  nobis  appa- 
ret, cum  conglobanda  esset  cum  securitate  sociali  omnis  cleri  dioecesis,  immo 
nationis.  Forsan  hic  erit  vivus  stimulus  ut  securitas  socialis  nostrorum  dilectis- 
simorum sacerdotum  maturetur,  quibus  minime  placet  paternalis  protectio 
curiae,  cum  ipsi  iustum  debitum  existiment  praevisio  et  infirmitatis,  et  inepti- 
tudinis  temporalis,  et  senectutis. 

Exc.mus  P.  D.  AUGUSTUS  GIANFRANCESCHI 
Episcopus  Caesenatensis 

N.  5.  Episcopi  in  SS.  Congregationum  Consilium  coaptandi : 

Adhaereo  animadversioni  circa  hunc  n.  ab  episcopis  Africae  merid.  pro- 
latae et  rationibus  quibus  suffulta  est. 

Ius  est  unius  Summi  Pontificis,  plenum  et  exclusivum  iuxta  suum  supre- 
mum iudicium,  SS.  Congregationes  reformandi  quatenus  sunt  organa  quibus 
ipse  utitur  in  totam  Ecclesiam  regendam.  In  hac  materia  has  tantum  mini- 
mas observationes  sit  mihi  licitum  proponere: 

1.  Ad  vitandos  in  SS.  Congr.  compositione  defectus  « romanismi  » et 
« italianismi  » et  « carrierismi  » vel  « arrivismi  » sic  dictos,  qui  a plurimis 
lamentantur,  meo  humili  iudicio,  hoc  quod  propono  posset  esse  aliquod 
remedium: 

a)  ad  servitium  SS.  Congr.  nemo  assumatur  nisi  per  concursum; 

b)  Moderatores  uniuscuiusque  collegii  Romae  existentis  ex  omni  na- 

tione,  singulis  annis  nomina  praestent  alumnorum  qui,  eodem  anno  licentiati, 
virtute,  et  summopere  humilitate,  spiritu  ecclesiastico  sed  et  aliis  requisitis 
prae  condiscipulis  distincti; 

c)  ex  istis  ad  concursum  ab  omni  natione  ii  tantum  vocentur,  et  non- 
nisi licentia  obtenta  ab  illorum  Ordinariis,  qui  in  cura  animarum,  saltem  per 
quinquennium,  et  quidem  laudabiliter,  incubuerunt. 

2.  Titulum  Congregationis,  prout  hodie  applicatur  Dicasteriis  Ap.  Sedis, 
mihi  videtur  minus  convenire  Congregationibus  Caeremonialis  et  Rev.dae  Fa- 
bricae S.  Petri,  quia  non  sunt  directe  ordinatae  ad  regimen  Ecclesiae. 

3.  Potius  ex  novo  constituendas  esse  puto  Congregationem  de  apostolatu 
laicorum  et  etiam  « de  instrumentis  communicationis  socialis  ».  Opportunum 
mihi  videtur  stabiliter  ponere  « Secretariatum  pro  Oecumenismo  ». 

4.  Etiam  competentiam  uniuscuiusque  Congregationis  puto  esse  recogno- 
scendam et  melius  forsan  distribuendam;  et  nomen  singularum  melius  debeat 
respondere  propriae  cuiusque  competentiae. 

De  episcopis  non  residentialibus. 

1.  Nemo  episcopus  consecretur  nisi  ad  verum  et  utile  servitium  Eccle- 
siae et  animarum,  numquam  vero  ad  recognoscenda  merita  et  virtutes  ali- 
cuius presbyteri  etsi  episcopatus  vere  dignus  sit,  et  tam  minus  ad  decorem 
alicuius  Sedis  potioris  dignitatis  vel  personae,  e.  g.  cardinalis;  vel  alicuius 
officii  etiam  nobilissimi  quod  tamen  sacramentum  Ordinis  episcopalis  non 
requirat.  Nam  episcopatus  non  est  decus  sed  servitium.  Et  ideo  minuatur  in 
Ecclesia  numerus  episcoporum  titularium. 

2.  Episcopi  coadiutores  numquam  dentur;  auxiliares  vero  solum  si  sint 
vere  necessarii  et  ad  bonum  dioeceseos  aliter  provideri  non  possit.  Auxiliaris 
et  coadiutor  — est  proverbium  — nec  eos  habere  nec  esse.  Et  ideo  plene 
adhaereo  sententiae  card.  Dopfner  quam  in  aula  proposuit  die  11  h.  m.  Nam 
in  pluribus  casibus  melius  provideri  poterit  varias  facultates  sacerdoti  vica- 
rio generali  tribuendo  inter  quas  etiam  confirmandi  et  functiones  sacras  spe- 
ciali solemnitate  peragendi. 

3.  Si  vero  episcopus,  infirmitatis  causa  se  movere  praepeditus  sit,  sed 
mente  adhuc  validus,  et  si  haec  difficultas  per  renuntiationem  superari  non 
possit,  tunc  detur  ei  auxiliaris  qui  sit  simul  vicarius  generalis.  Quando  sedes 
vacabit,  capitulum  eligat  vicarium  capitularem  qui,  ut  praesumitur,  erit  qui 
fuerat  auxiliaris  defuncti  episcopi.  Sed  si  capitulum  iudicaret  esse  revera 
iustas  causas  alium  eligendi,  casus  ad  S.  Sedem  in  devolutivo  deferatur  et  in- 
terim  episcopus  qui  fuerat  auxiliaris,  dioecesim  regat  facultatibus  vicarii 
capitularis. 

4.  Circa  ius  episcoporum  titularium  Conciliis  interveniendi: 

a)  putarem  non  esse  dubitandum  de  stricto  iure  interveniendi  Conci- 
liis Oecumenicis,  quod  ius  derivatur  ex  ipsa  consecratione  episcopali  qua  po- 
titur potestate  in  Ecclesia  Dei  sicut  alii  episcopi; 

b)  non  vero  si  agatur  de  Conciliis  particularibus  vel  de  conferentiis 
episcopalibus  in  quibus  tractatur  de  negotiis  Ecclesias  particulares  tantum 

spectantibus  in  quibus  nemo  habet  potestatem  praeter  proprios  episcopos  de- 
pendenter  ab  uno  Romano  Pontifice.  Episcopi  titulares,  sicut  C.I.C.  decernit 
ubi  de  Conciliis  Provincialibus  agit,  possint  quidem  vocari  ad  conferentias 
et  cum  voto  etiam  deliberativo,  sed  ad  discretionem  Patrum  seu  episcoporum 
residentialium. 


31 

Exc.mus  P.  D.  FORTINUS  GCMEZ  LEON 
Archiepiscopus  Antequerensis 

Circa  cap.  II  schematis  de  episcopis  ac  de  dioecesium  regimine  videtur  ad- 
notare  sequentia: 

Non  apparet  aequum,  immo  nec  rectum,  quod  episcopus  provecta  aetate 
vel  infirmitate  etiam  diuturna  gravatus,  cogatur  vel  moraliter  ad  renuntian- 
dam dioecesim;  infirmitas  enim  vel  provecta  aetas  est  finis  omnium,  unde 
sequeretur  quod  omnes  episcopi  tandem  aliquando,  nisi  brevi  vel  repen- 
tina infirmitate  correpti,  dioecesi  privati  decedere  debent  quod  est  contra 
omnium  saeculorum  traditionem. 

Praeterea,  ad  quid  cooperatores  vel  auxiliares  episcopi?  Non  certe  ob 
brevem  infirmitatem  episcopi  residentialis,  sed  ad  iuvandum  illum  cui  defi- 
ciunt pristinae  vires. 

Ad  n.  8 dicitur  quod  episcopo  coadiuto  nulla  facultas  reservatur,  sed 
nulla  negatur.  Coadiutor  ergo  omnia  habet  nulla  reservata;  ergo  de  iure  duae 
potestates  haberentur,  quae  independenter  agere  possunt,  quod  vere  absur- 
dum apparet. 

Ad  par.  2 eiusdem  numeri:  Si  nihil  reservatur  adiuto,  quae  ampliores 
facultates  possunt  coadiutori  committi? 

Ad  n.  10:  si  ordinaria  potestas  coadiuto  integra  maneat  et  ideo  potest 
sibi  constituere  vicarium  generalem  ad  curiam  dioecesanam  administrandam, 
coadiutor  omnibus  facultatibus  praeditus  potest  vel  esse  vicarius  generalis, 
vel  sibi  alium  constituere,  quod  iterum  absurdum  videtur. 

Quoad  n.  16  iterum  notandum  est  quod  adest  aliquod  inconveniens  sup- 
posita renuntiatione  tot  episcoporum  in  Orbe,  eo  quod  aliquis  providere 
debet  ad  eorum  congruam  sustentationem.  Parum  aequum  videtur  si  Sancta 
Sedes  omnibus  providere  debeat;  dum  ex  alia  parte  non  paucae  sunt  dioe- 
ceses quae  ob  paupertatem  vix  unius  episcopi  sustentationem  providere  pos- 
sunt. Quae  incommoda,  ut  videtur,  vitarentur,  si  renuntiatio  non  est  generalis 
lex,  vel  statuto  tempore  adimplenda 

Rev.mus  P.  D.  IUCUNDUS  M.  GROTTI 
Praelatus  nullius  Acrensis  et  Puruensis 

Post  diuturnam  lectionem  huius  cap.  II  et  auditis  in  aula  diversis  orato- 
ribus, ad  hanc  conclusionem  deveni:  episcopi  cooperatores  et  auxiliares  nec 
amplius  nominentur  et  paulatim  inter  residentiales  connumerentur.  En  ra- 
tiones: 

a)  Institutio  cooperatoris  et  auxiliaris  episcopi,  in  se  considerata,  est: 
1.  veteri  traditioni  ecclesiasticae  contraria;  2.  modo  contradictorio  facta; 
3.  profluens  non  ex  intrinseco  dynamismo  Ecclesiae  sed  ex  malis  quibus  ipsa 
Ecclesia,  hominibus  visibiliter  concredita  quamvis  invisibiliter  sed  firmiter 
a Deo  recta,  aegrotavit  et  aegrotat  hucusque. 

Ad  primum:  ratio  patet  ex  antiqua  disciplina  ecclesiastica  et  ex  ipsa  insti- 
tutione cooperatorum  et  auxiliarium  episcoporum  quae,  saltem  in  sensu  re- 
lativo, dici  potest  novissima. 

Ad  secundum:  ratio  patet  ex  eo  quod  episcopatus  est  munus,  non  honor, 
unde  antiquitus  nullus  episcopus  erat  sine  dioecesi  et  in  unaquaque  dioecesi 
unus  tantum  episcopus.  Sed  ope  institutionis  cooperatorum  et  auxiliarium, 
committitur  episcopo  cura  gregis  alterius  pastoris  et  honori  ditatur  multo- 
ties  civitas  inter  mortuos  connumerata  vel  in  partes  infidelium  ubi  Titulatus 
nec  fuit  nec  ibit  et  nec  semper  ire  posset.  Et  cum  multa,  de  hac  re,  audivimus 
in  aula,  sufficiant  haec  pauca  quae  dixi. 

Ad  tertium:  ratio  desumitur  ex  ipso  prooemio  cap.  II  ubi  legitur  in  initio 
(linn.  1-2):  « in  regendis  dioecesibus  duae,  inter  alias,  eaeque  graves  saepe 
occurrunt  difficultates  ». 

(Cf.  ad  hanc  quaestionem  quod  attinet  quae  dicuntur  in  sequenti  cap.  III 
ubi  cooperatores  et  auxiliares  apparent  veluti  episcopi  demidiati!). 

b)  Sed  institutio  cooperatoris  et  auxiliaris  episcopi  est  remedium  inef- 
ficax, ergo  reicienda  quia:  1.  malum  non  superat,  2.  ad  nova  mala  adducit. 

Ad  primum:  malum  non  superat.  Ratio  est  quia,  saltem  auxiliaris  est 
episcopus  sine  potestate  (et  iam  dictum  est:  ordo  et  potestas,  arcto  vinculo 
coniunguntur;  sed  ipsi  habent  ordinem  et  non  potestatem,  et  sunt  qui  pote- 
statem et  non  ordinem  habent!).  Et  ad  hoc  addendum  est  quod  audivimus 
in  aula  ex  ipso  ore  cooperatorum  et  auxiliarium  episcoporum! 

Ad  secundum:  nova  mala  adducunt.  Ratio  patet  ex  eo  quod  dignitas  titu- 
laris non  satis  in  tuto  ponitur  nec  per  decretum  nostrum  ubi  sub  n.  15  § 2 
sic  legitur:  « optandum  est  ut,  sede...  vacante,  munus  administratoris  apo- 
stolici  vel  patriarchalis  aut  vicarii  capitularis,  ...  committatur  auxiliari  »,  sed 
quaenam  est  vis  istius  « optandum  est?  »...  Insuper,  experientia  docente, 
uti  audivimus  in  aula,  mul toties  oritur  pluralitas  regiminis  in  dioecesi  (cf.  quae 
dicta  sunt  in  aula  et  quae  scripta  sunt  in  decreto  nostro  ad  nn.  9,  10,  12). 
Ac  tandem  notandum  est:  auxiliator  et  cooperator  datur  episcopo  non  dioe- 

cesi,  quamvis  in  bonum  dioeceseos;  unde,  cessante  auctoritate  residentialis 
episcopi,  morte  vel  alia  de  causa,  et  auctoritas  cooperatoris  et  auxiliaris  cessare 
deberet,  nam  comparandi  essent  accidentibus  qui  sine  substantia,  per  miracu- 
lum tantum,  uti  in  Eucharistia,  subsistere  possunt. 

Remedium  vellem  tandem  indicare,  prae  oculis  habens  quae  dicta  fuere 
de  curia  romana  («  decentralizzare  e...  pochi  vescovi,  anzi,  nessun  vescovo!): 

1.  Episcopus  quoties  oportuerit  committat  aliquibus  sacerdotibus:  a)  ad- 
ministrationem  chrismatis;  b)  administrationem  curiae;  c)  visitationes. 

Explicatio:  ipse  facit  qui  per  alium  facit  et  ad  haec  implenda,  historia 
duce,  non  est  necessarium  character  episcopalis,  praesertim  si  consideratur 
institutio  praelatorum  nullius,  et  praefectorum  apostolicorum. 

2.  Episcopus  seligat  suos  cooperatores  inter  sacerdotes  qui  ad  unitatem 
regiminis  certe  consulunt  et  ei,  etiam  senectute  fracto,  provideant:  qui  sacer- 
dotes efformare  possunt  veluti  senatus  episcopi. 

Bona  quae  praevideo  ex  hac  solutione:  1.  nullus  episcopus  sine  dioecesi; 
2.  nullus  titulus  sine  episcopo;  3.  fere  no  vitiatus  cooperatorum  quoad  proba- 
bilem electionem  in  numero  episcoporum;  4.  perraro  ad  renuntiationem  esset 
deveniendum. 

Exc.mus  P.  D.  PAULUS  GURPIDE  BEOPE 
Episcopus  Flaviobrigensis 

N.  6.  Legitur  « A infirmitate  » addendum  esset:  permanente  (ita  in  n.  16). 
Extensio  nominis  « infirmitate  » declaranda  est.  Sunt  aliae  et  aliae  infirmi- 
tates. Sunt  quae  totaliter  impediunt  exercitium  muneris.  Sunt  quae  tantum 
partialiter  auferunt  facilitatem  adimplendi  munus  completum.  Si  episcopis 
daretur  facultas  delegandi,  quoad  confirmationem  conferendam,  in  suo  vica- 
rio generali  vel  in  aliquo  sacerdote  in  dignitate  constituto,  ut  concessum  est 
durante  Concilio,  multis  episcopis  lene  redderetur  exercitium  sui  muneris, 
nam  ad  regimen  generale  suae  dioecesis  sunt  capaces. 

Quis  de  gravitate  et  permanentia  futura  infirmitatis  iudicaturus  est?  De 
quibus  considerandae  sunt  causae  graves?  Idem  dicendum  de  existentia  et 
gravitate  ipsarum  et  de  senectute.  Consilium  ad  renuntiandum  theoretice  est 
pulcherrimum,  sed  in  his  ut  in  aliis  quaestionibus  applicatio  non  erit  ita 
facilis,  praesertim  cum  de  senibus  agitur.  Iam  notulae  appositae  hoc  osten- 
dunt indubitanter,  et  hac  de  causa  notulam  13  addiderunt.  Sed  in  omni  casu 
non  oblivituri  sumus  quod  « Salus  animarum  »... 

Meo  iudicio  non  perfecta  est  constructio  paragraphi  « Tamen  ...  saltem  ». 
Proponerem:  si  neutrum  competentis  auctoritatis  iudicio  fieri  potest  in  casi- 
bus particularibus,  pro  eis  saltem... 

Dubito  num  conveniens  sit  ponere  verba  « eorum  activitas...  ponatur  ». 
Videtur  exprobratio  quaedam  illis  qui  habuerunt  coadiutores  vel  auxiliares. 

N.  7.  De  ipso  nihil  dicendum. 

N.  8.  Facultates  huius  « vicarium  generalem  » credimus  esse  easdem 
quas  describit  Codex  I.  C.  actualis.  In  hoc  casu  non  poterit  coadiutor  sine 
venia  coadiutus  functiones  pontificales  exercere?  Ita  videtur.  Cf.  cann.  351 
et  352. 

Par.  1 est,  fere  ad  verbum,  quamvis  aliqua  correctio  notetur,  eadem  pa- 
ragraphus  prima  can.  368;  potestas  est  ordinaria.  Cf.  Codex  (BAC)  commen- 
tarium ad  can.  368.  Potestne  applicari  coadiutori  can.  371? 

N.  9.  Unitas  regiminis  dioecesani.  Hic  dispositiones  quae  dantur  nimis 
debiles  videntur.  Iuxta  ipsas  potest  dari  dioecesis  quae  habeat  episcopum 
residentialem,  coadiutorem  ipsius,  auxiliarem  vel  auxiliares,  vicarium  gene- 
ralem coadiutus  et  etiam  vicarios  episcopales  de  quibus  loquitur  nota  4. 
Non  sunt  plura  capita  ut  in  omnibus  conveniant?  Et  si  inter  se  discrepent 
coadiutor  et  coadiutus,  coadiutor  et  vicarius  generalis  coadiutus,  auxiliaris 
vel  auxiliares  et  coadiutor,  ubinam  inveniri  poterit  solutio  huius  discre- 
pantiae? 

Nonne  oporteret  addere  aliqua  relate  ad  haec  in  decreto? 

Et  audemus  dicere:  Quid,  si  vicarius  generalis,  de  quo  in  n.  10,  suppri- 
meretur? 

Par.  2 huius  numeri  desumpta  est,  quibusdam  correctionibus  intermissis, 
ex  can.  369. 

N.  10.  Res  in  praxi  difficilis,  spinis  plena  et  periculosa.  Ad  quid  tot  vica- 
rii generales?  unus  pro  unoquoque  episcopo.  Faciamus  rem  simpliciorem 
ita  ut  vicarius  generalis  sit  episcopus  coadiutor  cum  uno  vel  multis  delegatis 
ad  curiam  administrandam. 

Quid  sibi  volunt  haec  verba:  « praesertim  ad  curiam  dioecesanam  admi- 
nistrandam »?  Cum  referantur  ad  vicarium  generalem,  credimus  agi  de  curia 
administrativa  vel  gubernativa,  non  vero  de  curia  iustitiae.  Quoad  hanc  vi- 
detur nullam  innovationem  vel  dispositionem  in  hoc  decreto  contineri.  Et 
interrogandum  est,  si  episcopo  aegroto  vel  seni  detur  coadiutor,  quis  erit 
dux  curiae  iustitiae?  Coadiutor  minime  erit  nam  potestatem  habet  vicarii 
generalis.  Hac  eadem  ratione  nec  vicarius  generalis  coadiutus.  Idem  dicen- 
dum de  auxiliari,  immo  fortasse  hic  non  est.  Tunc  videtur  coadiutum  esse  du- 
cem. Sed  hic  est  contradictio  quatenus  aegroto  vel  seni  datus  fuit  coadiutor, 
et  quia  aegrotus  vel  senex  erat. 

N.  11.  Par.  1 videtur  supprimi  posse,  cum  sufficiens  sit  par.  2,  si  ad- 
dantur haec:  « vel  ob  peculiaria  apostolatus  adiuncta  ». 

Cum  bonum  animarum  postulet  episcopum  auxiliarem,  iudicio  compe- 
tentis superioris  auctoritatis,  nominetur  et  imponatur,  secus  res  poterit  de- 
morari vel  non  peti  ab  episcopo  residentiali,  natura  humana  aliquando  est 
caeca.  Idem  dicendum  de  dismembratione  territorii  etc. 

N.  12.  Res  nimis  in  aere  constituta  est  cum  praeiudicio  episcopi  auxilia- 
ris, qui  consecratione  est  et  erit  semper  episcopus,  dignitate  sua  supra  omnes 
alios  sacerdotes. 

Cur  non  proponatur  eadem  doctrina  quam  de  episcopo  coadiutori  et  ei- 
dem dentur  eaedem  facultates,  nam  ratione  muneris  est  practice  eadem. 

Res  pro  nostra  debili  natura  clare  et  concrete  proponendae  sunt  ut  scan- 
dala et  rixae  vitentur.  Etiam  nos  sumus  homines  passionibus  subiecti. 

In  hoc  n.,  idem  ac  in  n.  8,  interrogari  potest:  Quae  differentia  adest  inter 
concedi  et  committi?  Forsan  intelligendum  est  « concedi  » habitualiter,  et 
« committi  » pro  casibus  particularibus?  In  omni  casu  oporteret  haec  de- 
clarare. Auxiliari  applicari  potest  quod  describit  Codex  de  coadiutore  in 
genere,  can.  351,  3. 

In  verbis  « in  administranda  universa  dioecesi  » nonne  esset  melius  tol- 
lere verbum  « universa  »?  Ratio  est  haec:  quia  auxiliaris  uni  tantum  parti 
dioecesis  destinatur  vel  aliquibus  quibusdam  officiis,  saltem  quando  plures 
sunt  auxiliares.  Aliud  dicendum  si  unus  tantum  auxiliaris  esset  in  dioecesi. 

N.  13.  Videtur  in  hoc  n.  animadverti  periculum,  actum  est  in  n.  9. 

N.  14.  Nihil  hic  notandum. 

N.  15.  Si  adest  vicarius  capitularis  vel  administrator  apostolicus  et  simul 
auxiliaris,  quae  relatio  statuenda  inter  ipsos  quoad  facultates?  Oporteret  haec 
declarare. 

N.  16.  Qui  sunt  hi  « ceterique  in  iure  ipsis  aequiparati  »?  administratores 
apostolici?  vicarii  capitulares? 

In  par.  2 videtur  agi  tantum  de  episcopis  residentialibus  (cf.  notam  14). 
Si  vero  qui  abrenuntiavit  est  vicarius  capitularis  vel  administrator  apostoli- 
cus, sed  non  episcopus,  quid  ipsi  servatur  post  abrenuntiationem? 

Revera  nimis  forte  videtur  consilium  quod  in  hoc  numero  datur.  Et  cum 
haec  est  renuntiationis  ratio  « aliam  gravem  causam  » quae  potest  dari  sine 
renuntiantis  culpa,  immo  involvere  potest  contemptionem  ipsius.  Tunc  vi 
herois  indiget  qui  praeteriens  omnia  praebeat  suam  abrenuntiationem. 

Exc.mus  p.  d.  clemens  ioseph  carolus  isnard 

Episcopus  Neo-Friburgensis 

Post  n.  15  nova  par.  introducatur,  de  stabilitate  episcopi  in  dioecesi,  se- 
quentibus constans  verbis:  « Episcopus  residentialis  maneat  ad  vitam  in 
sede  pro  qua  primo  nominatus  est,  ita  ut  translatio  de  una  sede  ad  aliam  sit 
revera  exceptio  propter  gravissimas  rationes  admissa  ».  Rationes: 

1.  Episcopus  in  ritu  suae  consecrationis  simul  ac  in  actu  nominationis 
aliquomodo  suae  dioeceseos  sponsus  constituitur.  Non  expedit  tale  mysticum 
vinculum,  cuius  signum  episcopus  in  digito  anulum  gerit,  postponere  ratio- 
nibus administrativis  vel,  quod  peius  est,  sic  dictae  « carriere  ecclesiastique  ». 

2.  Si  episcopi  translatione  uni  consulitur  dioecesi,  detrimentum  certe 
aliae  confert.  Animae  in  dioecesi  « a quo  » ita  valent  sicut  animae  in  dioecesi 
« ad  quem  ».  Et  nonnunquam  accidit  bonus  episcopus  in  prima  dioecesi,  pa- 
stor minus  aptus  fieri  in  secunda. 

3.  Episcopus  pastor  constituitur  animarum,  et  est  officium  pastoris  cogno- 
scere oves  et  ab  eis  cognosci.  Quomodo  hoc  fieri  potest  si  episcopus  bis  vel  ter 
de  una  in  aliam  dioecesim  transfertur? 

4.  Antiqua  traditione  episcopi  stabiles  sunt  in  dioecesibus  suis.  Sedibus 
etiam  maioris  momenti  providebatur  per  electionem,  non  autem  per  transla- 
tionem. Sic  Pontifices  Romani  usque  ad  Medium  Aevum  semper  e gremio 
Romanae  Ecclesiae  seligebantur.  Si  invenitur  exceptio  S.  Gregorii  Nazian- 
zeni,  invenitur  etiam  exemplum  S.  Augustini,  qui  episcopus  mansit  Hippo- 
nensis quin  ad  sedem  Carthaginensem  promotus  sit. 

5.  Fovetur  bona  sequentia  administrativa  in  dioecesi.  Quando  episco- 
pus transfertur,  frequenter  opera  incepta  a successore  non  perficiuntur,  non 
sine  damnis  spiritualibus  et  temporalibus. 

6.  Finis  imponitur  sic  dictae  « carriere  ecclesiastique  »,  quae  omnino 
absona  est  a spiritu  evangelico  servitii  («  principes  gentium...  vos  autem  non 
sic  »).  Usus  verbi  « promotionis  » ad  translationem  significandam  innuere 
potest  episcopum  promoveri  in  archiepiscopum,  archiepiscopum  vero  in  car- 
dinalem, eodem  modo  ac  in  exercitu  vel  in  publica  administratione  fit,  ob 
merita  vel  pro  tempore  servitii.  Historia  nonnulla  scandalosa  refert  de  appe- 
tentia dignitatum  in  Ecclesia,  quae  utique  non  accidissent  si  episcopi  essent 
stabiles. 

35 

Exc.mus  P.  D.  FRANCISCUS  JACHYM 
Archiepiscopus  tit.  Maroneus,  eoad.  s.  d.  Vindobonensis 

Ne  umbra  alicuius  inaequalitatis  vel  opprobium  cuiusdam  inobiectivitatis 
cadat  supra  istam  disceptationem  de  coadiutore  petivi  ut  coadiutor  veniam 
loquendi  in  hac  aula. 

Multa  enim  adhuc  de  isto  munere  dicta  sunt  ex  parte  praesulum  residen- 
tialium  indeque  liceat  et  mihi  saltem  pauca  ex  altera  parte  proferre,  ut  etiam 
hic  « audiatur  et  altera  pars!  ». 

Multae  adhuc  auditae  obiectiones  contra  tales  propositas  facultates  coad- 
iutoris  mihi  videntur  nasci  et  progredi  ex  quodam  occulto  timore,  ne  orato- 
ribus exc.mis  ipsis  contingat  aliquando  coadiutor  et  iam  hodie  prompti  ap- 
parent ad  quam  maximam  resistentiam  huic  futuro  coadiutori  parandam,  sed 
isto  modo  confirmant,  quantis  facultatibus  hic  indigebit,  ut  muneri  suo  suf- 
ficiat! De  cetero  recordemur  timorem  solum  numquam  esse  consiliarium  bo- 
num! Quod  munus  coadiutoris  deinde  non  est  nostrum  inventum,  sed  in 
ultimo,  saepe  reluctanter,  implemus  mandatum  apostolicum! 

Multa  dicta  sunt  elapsis  hebdomadis  de  responsabilitate  omnium  episco- 
porum et  uniuscuiusque  episcopi  de  universali  Ecclesia  et  non  tantum  de 
propria  dioecesi.  Multo  certius  constat  ista  cura  et  responsabilitas  Papae  pro 
tota  Ecclesia:  « Et  tu  aliquando  conversus  confirma  fratres  tuos!  ».  Ex  ista 
auctoritate  promanat  istud  officium  coadiutoris. 

Talis  nominatio  autem  involvit  gravem  obligationem  erga  Sanctam  Se- 
dem atque  etiam  erga  populum  et  clerum  istius  dioecesis,  quae  sine  extraor- 
dinariis facultatibus  non  potest  impleri. 

Et  non  potest  dici  tantas  facultates  in  periculum  ducere  unitatem  regi- 
minis in  hac  dioecesi.  Coadiutor  nec  regiminis  nec  unitatis  infirmitatem  cau- 
sat,  sed  ista  infirmitas  antecedens  et  boc  periculum  imminens  provocat  coadiu- 
torem  sicut  expresso  modo  annotatur  inter  motiva,  propter  quae  Sancta  Se- 
des coadiutorem  instituit  (n.  6,  pag.  9).  Ne  invertatur  nexus  neve  causa  di- 
catur, quod  revera  est  effectus! 

In  relatione  super  hoc  schema  expresso  modo  declaratur  nominatione 
coadiutoris  quasi  extrema  in  extremis  tentari  — et  quidem  in  favorem  huius 
ordinarii  aut  dioeceseos.  Periculum  inde  alicuius  « dyarchiae » inductum 
superari  potest  et  plerumque  iam  potuit  caritatis  virtute  amborum  (episcopi 
nempe  coadiuvandi  et  coadiutoris)  erga  populum  fidelem  et  ecclesiam  huius 
territorii. 

Concludo.  Aut  tollatur  hoc  officium  et  munus  aut  instruatur  istis  pro- 
positis facultatibus  et  competentiis,  quae  humili  iudicio  meo  necessariae  vi- 
dentur ad  effectum  intentum. 

Si  vero  odiosum  esset  in  aliquo  decreto  Concilii  aut  novi  codicis  luris 
Canonici  praeparandi  ista  iura  singillatim  et  taxative  enumerare  et  forte  non 
semper  omnis  coadiutor  omnibus  hisce  facultatibus  indigeret,  saltem  ultra 
codicem  vigentem  (can.  351  § 2)  decernatur: 

Facultates  coadiutori  ab  Apostolica  Sede  omnibus  circumstantiis  perpen- 
sis per  litteras  apostolicas  assignantur. 


36 

Exc.mus  P.  D.  IOANNES  KULIK 
Episcopus  tit.  Rh  and  ensis , aux.  Lodzensis 

I.  In  cap.  II  schematis  decreti  de  episcopis  ac  de  dioecesium  regimine , 
in  prooemio,  ubi  dicitur  de  duabus  difficultatibus  in  regendis  dioecesibus 
mea  sententia  dicendum  est  potius  de  duobus  generibus  difficultatum  quam 
simpliciter  de  duabus  difficultatibus,  quia  enumerantur  infra  non  duae,  sed 
quattuor  saltem  difficultates. 

II.  In  n.  6,  pag.  9,  lin.  7,  post  verba  « nimium  incolarum  numerum  » 
sequentem  additionem  inserere  humiliter  propono:  « vel  ob  iniustum  impe- 
ditum civitatis  terrenae  »,  et  sententiam  hanc  ita  profero:  « altera  vero  ex 
eo  quod  episcopus,  viribus  licet  validus  ac  potens,  nequit,  ob  nimiam  dioe- 
cesis amplitudinem  vel  nimium  incolarum  numerum  vel  ob  iniustum  impe- 
ditum civitatis  terrenae  vel  peculiaria  apostolatus  adiuncta,  per  se  ipse  epi- 
scopalia munia,  sicut  animarum  exigit  bonum,  adimplere  ». 

Historia  Ecclesiae  nos  docet,  in  variis  regionibus,  v.  g.  in  Gallia  tempore 
magnae  revolutionis  atque  in  Austria  tempore  Iosephinismi,  necnon  prae- 

senti  saeculo  in  aliquibus  regionibus  episcopos  licet  viribus  validos  ac  poten- 
tes neque  potuisse  neque  posse  suum  munus  episcopale  exercere. 

III.  In  eodem  cap.  II,  n.  11,  lin.  23,  dictum:  « a competenti  auctoritate  » 
occasio  dubii  fieri  potest;  agiturne  de  sola  Sede  Apostolica  an  de  alia  aucto- 
ritate (ecclesiastica  aut  civili)? 

IV.  Quarta  propositio  attinet  ad  n.  12,  lin.  37.  Post  verba:  « explere  va- 
leat » novam  sententiam  addere  propono,  nempe  « Optandum  est,  ut  epi- 
scopus auxiliaris  regulariter  sit  etiam  vicarius  generalis,  nisi  in  casu  peculiari 
bonum  commune  dioecesis  aliud  exigat  ».  Et  probo: 

1.  Incongruum  atque  incommodum  est  episcopum  auxiliarem,  si  non 
est  vicarius  generalis,  quoad  iurisdictionem,  e.  g.  in  casu  matrimonio  assisten- 
di, illum  nullam  potestatem  possidere.  Quam  ob  rem  episcopus  auxiliaris  in 
concreto  a simplici  sacerdote  munus  vicarii  generalis  fungenti  in  potestate 
sua  dependet. 

2.  Omnes  fere  Patres  conciliares  in  congregatione  generali,  die  30  octo- 
bris,  anni  currentis  babita,  suffragia  sua  per  formulam  « Placet  » dederunt 
pro  sequentibus  propositionibus:  a)  Consecratio  episcopalis  summum  gradum 
sacramenti  Ordinis  constituit,  b)  Omnis  episcopus  legitime  consecratus  in 
communione  episcoporum  et  Romani  Pontificis  membrum  est  corporis  epi- 
scoporum. c)  Corpus  seu  collegium  episcoporum  in  munere  evangelizandi, 
sanctificandi  et  pascendi  succedit  collegio  apostolorum;  et  ipsum  una  cum 
capite  Romano  Pontifice  plena  et  suprema  potestate  in  universam  Eccle- 
siam pollet. 

Optandum  est  episcopum  etiam  auxiliarem,  ut  pleno  sensu  et  realiter 
membrum  corporis  episcoporum  sit,  potestate  Ordinis  una  cum  potestate 
iurisdictionis  pollere. 

3.  Si  episcopus  auxiliaris  est  simul  et  vicarius  generalis  nullum  obviat 
periculum  dyarchiae  in  regimine  dioecesis,  nam  vicarius  generalis  cum  epi- 
scopo suo  residentiali  una  persona  censetur,  et  ipse  ad  nutum  episcopi  resi- 
dentialis  removeri  potest  (cf.  c.  366,  § 2). 

4.  Recenti  tempore  saepe  saepius  episcopi  residentiales  suos  auxiliares 
vicarios  generales  nominare  solent. 

5.  In  cap.  II,  pag.  11,  a lin.  16  usque  ad  lin.  20,  ita  dictum  est: 
« Optandum  est,  ut  sede  per  mortem  aut  renuntiationem  vacante,  munus 
administratoris  apostolici  vel  patriarchalis  aut  vicarii  capitularis,  nisi  aliud 
graves  rationes  suadent,  commitatur  auxiliari,  vel  ubi  sint  plures,  uni  ex 
auxiliaribus  ».  Ergo  eo  magis  optandum  est,  ut  episcopus  auxiliaris  regula- 
riter sit  simul  et  vicarius  generalis,  nam  Ordinario  loci  adhuc  vivente  minus 
existit  periculum  abusus  potestatis  iurisdictionis  quam  sede  vacante,  minime 
autem  obviat  periculum  potestatis  diminutae  episcopi  residentialis  propriae. 
Sicut  enim  sol  eo  quod  multos  emanat  radios  clarius  splendet,  ita  et  potestas 
episcopi  residentialis  tanto  magis  fit  evidens  quanto  plures  eam  participant. 

Exc.mus  P.  D.  IOSEPH  KUO 
Archiepiscopus  tit.  Salaminensis 

Cum  episcopus  missionarius,  infirmitate  vel  provecta  aetate  gravatus, 
suam  missionem  recte  et  vitaliter  administrando  impar  evadit,  convenit  ut 
potius  successorem  quam  coadiutorem  a Sancta  Sede  petat. 

Institutum  enim  coadiutoris  in  terris  novae  evangelizationis,  ubi  non- 
dum plena  perfectaque  habetur  sacrae  hierarchiae  organizatio,  non  producit 
bonos,  sicut  speratur,  fructus  et  quidem  propter  sequentes  rationes: 

1.  Gubernium  binorum  retardat,  impedit,  quandoque  etiam  pervertit 
administrationem  ecclesiasticam.  In  bonis  enim  administrationibus  unum  sit 
caput,  oportet:  ubi  sunt  plura,  ibi  deficit  unitas  directionis  et  ordinis;  sic 
debilitatur  sensus  responsabilitatis  et  administratio  obtorpescit  et  elanguescit. 

Quando  dispositio  ad  duos  spectat,  accidere  potest  ut  unus  alteri  negotium 
remittat  et  dispositio  ad  effectum  non  reducatur,  sicut  vulgare  testatur  pro- 
verbium: canis  duorum  dominorum  fame  perit. 

In  naviculis  unicum  tantum  adhibetur  gubernaculum;  ubi  duo  exstant 
ibi  naviculum  in  discrimine  versatur.  Prudens  potest  quidem  alterum  tenere 
subsidiarium  pro  casu  quo  illud  in  activitate  fractum  esset.  Sed  hoc  in  casu 
ageretur  de  substitutione,  non  vero  de  collaboratione. 

Si  coadiutor  munere  non  fungitur  vicarii  generalis,  tunc  in  dioecesi  enu- 
merantur episcopus,  coadiutor  et  vicarius  generalis.  Sic  quandoque  fit  ut  nec 
episcopus,  nec  coadiutor,  nec  vicarius  generalis  rem  tractandam  decidat.  Pri- 
mus enim  rem  tractandam  coadiutori  remittit;  alter  vero  putat  negotium 
tractare  vicario  generali  spectare;  et  tertius  credit  se  nihil  posse  agere  nisi 
de  consensu  et  cum  adprobatione  tam  episcopi  quam  coadiutoris. 

2.  Diversitas  sententiae  inter  episcopum  et  coadiutorem.  Accidere  potest 
quod  coadiutor  non  est  candidatus,  quem  ipse  episcopus  Sanctae  Sedi  prae- 
sentavit:  inde  exsurgunt  frigiditas  et  incomprehensiones  innumerae. 

Insuper  ideae  episcopi  et  coadiutoris  saepe  non  sunt  conformes:  episco- 
pus enim  formatus  est  tempore  in  quo  problema  missionarium  videbatur 
sub  diverso  respectu,  nunc  autem  coadiutor  sentit  necessitatem  aliquam  per- 
agendi reformationem  — res  inevitabilis  in  fine  longi  episcopatus  — sed 
illam  peragere  non  potest  quin  sit  contra  episcopum.  Si  quoties  credit  abso- 
lute agendum  esse,  creabitur  dissidium  et  periculum  imminet  divisionis  in 
dioecesi.  Psychologia  senum  naturaliter  tendit  ad  conservatismum,  salvis  raris 
exceptionibus,  in  quibus  senes  animum  conservant  iuvenilem. 

Missiones  sunt  exercitus  in  itinere  (in  marcia);  et  sic  evenit  aliqua  spe- 
cies institutionis  damnosissimae  progressui  dioeceseos. 

3.  Periculum  divisionis  inter  missionarios.  Cum  sacerdotes  habeant  ol- 
factum subtilissimum,  sicubi  discrepantia  occurrit  inter  episcopum  et  coadiu- 
torem, eam  statim  animadvertunt.  Est  revera  iactura  pro  dioecesi,  si  forman- 

tur  duae  aquae  profluentes,  quarum  una  est  pro  episcopo  et  altera  pro  coadiu- 
tore.  Caritas  est  quidem  remedium  supremum  in  similibus  casibus,  sed  ca- 
ritas inservit  tantum  pro  relationibus  personalibus,  minime  sufficit  ad  suppri- 
mendas dissensiones  programmaticas.  Caritas  est  quidem  res  excellens,  sed 
in  his  casibus  figuram  potius  habet  remedii  medicinalis:  melius  est  autem 
non  recurrere  ad  medicinam. 

Neque  statutis  huius  schematis,  ut  notavit  etiam  em.mus  card.  Ernestus 
Ruffini  in  congregatione  generali  63,  supradictae  difficultates  solvi  possunt, 
nec  proinde  unitas  regiminis  dioecesani  sarta  tecta  haberi  potest. 

Exemplum  liceat  afferre  administrationum  civilium.  Pro  istis,  etiam  si  cha- 
racterem habeant  sedentarium,  existunt  limites  aetatis,  quae  tangunt  etiam 
homines  benemeritos  et  adhuc  validos  ac  robustos. 

Ceterum  opera  apostolica  episcopi  coronabitur  tempestiva  renuntiatione; 
qui  vero,  iam  incapax  administrando,  renuntiare  recusat,  non  solum  damnum 
enorme  afferet  dioecesi,  immo  et  umbram  iniiciet  meritis,  quibus  ex  aliis 
forte  titulis  iam  plenus  erat. 

Tandem  dioeceses  non  debent  considerari  tanquam  canonicatus  pro  epi- 
scopis, qui  impares  sunt  administrando.  Dioeceses  enim  non  sunt  pro  episco- 
pis, sed  episcopi  pro  dioecesibus.  Semper  igitur  prae  oculis  illud  habeamus 
S.  Pauli:  « Nemo  sibi  vivit,  nemo  sibi  moritur  » ( Rom . 14,  7);  nemo  quae 
sua  sunt  quaerat,  sed  quae  Ecclesiae  Dei. 

Inde  humiliter  propono:  1.  ut  episcopi,  qui  ob  permanentem  valetudi- 
nis defectum  administrando  incapaces  evaserint,  vel  ad  certam  aetatem 
(v.  g.  75)  attigerint,  renuntiationem  ab  officio  faciant;  2.  ut  coadiutor  non 
constituatur,  praesertim  in  terris  missionum,  nisi  rarissime  ac  per  modum  ex- 
ceptionis. 


38 

Exc.mus  P.  D.  ANTONIUS  LCPEZ  AVINA 
Episcopus  Durangensis 

Circa  cap.  II  de  episcopis  coadiutoribus  et  auxiliaribus  pag.  9,  n.  7 loco 
verbi  « episcopo  » ponatur  « sedi  »;  insuper  deleantur  verba  « cum  iure 
successionis  ».  Rationes:  1.  Coadiutor  directe  datur  in  bonum  totius  dioece- 
sis (proinde  et  sedis);  2.  nulla  videtur  utilitas  coadiutoris  cum  iure  succes- 
sionis; nam  vi  officii  illa  potestate  iurisdictionis  in  spiritualibus  et  tempora- 
libus, cum  iisdem  facultatibus,  competit  quae  iure  communi  ad  vicarium  ge- 
neralem spectat. 

Ex  altera  autem  parte  prudenter  procedendum  est  ne  forte  post  mortem 
episcopi  coadiuti  magnae  difficultates  immo  et  damna  dioecesi  eveniant.  Nam 
nullo  modo  realitatem  videre  non  possumus,  quia  de  facto  aliquoties  etiam 
vivente  episcopo  dantur  et  magnae  difficultates  cum  episcopo  coadiuto,  cum 
canonicis  capituli  et  sacerdotibus.  Haec  omnia  pro  bono  pacis  et  animarum 
totis  viribus  vitanda  sunt. 

Quare  votum  meum  est:  relinquatur  Sedi  Apostolicae  iudicare  singulis 
in  casibus  de  convenientia  vel  non  talem  coadiutorem  talis  sedis  esse  vel 
non  cum  iure  successionis. 


39 

Exc.mus  P.  D.  SIMON  LOURDUSAMY 
Episcopus  Sozusenus  in  Libya,  aux.  Bangalorensis 

Salva  reverentia  commissionis  quae  hoc  schema  sedulo  praeparavit,  quas- 
dam animadversiones  facere  audeo,  sed  duas  tantum: 

1.  Inter  art.  6 (i.  e.,  prooemium)  in  pag.  9 et  art.  16,  par.  1,  in  pag.  11 
latere  videtur  quaedam  contradictio. 

Cum  art.  6 tum  art.  16  agunt  de  difficultate  quae  oritur  si  episcopus 
residentialis,  infirmitate  vel  provecta  aetate  gravatus  aut  alia  gravi  causa 
praepeditus,  suo  officio  explendo  impar  evadit.  Sed  in  hac  difficultate  sol- 
venda se  invicem  quodam  modo  contradicunt,  et  quidem  sic:  secundum  art.  6, 
remedium  ordinarium  est  generosa  episcopi  a munere  renuntiatio;  remedium 
extraordinarium  vel  substitutivum , ut  ita  dicam  (i.  e.,  in  casu  quo  renuntiatio 
fieri  nequit),  est  constitutio  coadiutoris  vel  auxiliaris.  Secundum  vero  art.  16, 
remedium  ordinarium  est  constitutio  coadiutoris  vel  auxiliaris;  remedium 
autem  extraordinarium  seu  substitutivum  est  episcopi  residentialis  a mu- 
nere renuntiatio. 

Ita,  id  quod  dicitur  ut  remedium  ordinarium  et  primarium  in  art.  6 prae- 
betur in  art.  16  ut  remedium  extraordinarium  seu  substitutivum,  et  vice 
versa.  Si  attente  legimus  utrumque  articulum,  unum  simul  cum  altera  iuxta- 
positum,  haec  contradictio  circa  ordinem  praeferentiae  horum  duorum  reme- 
diorum clare  apparebit. 

Ergo,  salvo  meliori  iudicio,  correctio  in  uno  vel  altero  articulo  ita  fieri 
debet  ut  ordo  praeferentiae  remediorum  propositorum  in  utroque  loco 
idem  sit. 

2.  In  art.  14,  pag.  11,  sermo  fit  de  relationibus  inter  auxiliarem  et  episco- 
pum residentialem.  Bene  dicitur  quod  auxiliaris  munus  suum  exerceat  sub 
omnimoda  dependentia  ab  episcopo  residentiali,  nihilque  magni  momenti  agat 
nisi  eo  consulto  et  probante.  Sed  nihil  dicitur  de  modo  quo  episcopus  residen- 
tialis auxiliarem  tractare  debet.  Mutua  relatio  mutua  obligatione  muniri  decet 
ac  debet. 

C.I.C.  agens  de  relationibus  inter  parochum  et  vicarium  cooperatorem  in 
can.  476,  par.  7,  haec  profert  verba  pulcherrima:  « (Vicarius  cooperator)  sub- 
est  parocho,  qui  eum  paterne  instruat  ac  dirigat  in  cura  animarum...  ». 

Ita  mutua  relatio  inter  eos  optime  enuntiatur.  Aliquid  similiter,  mutatis 
mutandis,  dici  potest  ac  debet  etiam  hic  de  relationibus  inter  episcopum  re- 
sidentialem et  auxiliarem,  et  quidem  sic:  « Auxiliaris  munus  suum  exerceat 
maxima  cum  reverentia  et  sub  omnimoda  dependentia  ab  episcopo  residen- 

tiali,  qui  autem  eum  fraterne,  sicut  natu  maior  in  familia  vel  corpore  episco- 
porum, instruat  ac  dirigat  in  cura  animarum  et  in  regimine  dioecesis  atque 
nihil  agat  quod  dignitati  characteri  episcopali  auxiliaris  inhaerenti  repugnet  ». 

40 

Exc.mus  P.  D.  EDUARDUS  MASON 
Episcopus  Rusicadensis , vic.  ap.  de  EI  Obeid 

1.  Peropportunum  videtur  ut  conveniens  aetas  pro  renuntiatione  sive  epi- 
scoporum, sive  parochorum  fixetur  ad  annum  75,  aequo  tamen  modo  ita  ut 
qui  velint  renuntiare,  id  securius  possint  facere  sine  scrupulo  desertionis 
officii;  qui  vero  nolint,  sed  debeant  ex  iustis  causis  canonicis  ab  episcopo 
diiudicandis,  possint  adstringi. 

2.  In  casu  episcoporum  declaretur  quod  onus  declarandi  obligationem 
renuntiationis  incumbat  praesidi  conferentiae  episcoporum  qui  per  se  vel  per 
alios  id  exequi  poterit  prout  opportunitas  suggeret. 

3.  Valde  aequum  et  iustum  erit  si  provisiones  quaedam,  et  quidem  ge- 
nerosae pro  sustentatione  episcoporum  vel  parochorum  renuntiantium  fixen- 
tur  nunc  in  quavis  regione  ecclesiastica,  sive  domos  aptas  aedificando  sive 
alteras  provisiones  praeparando. 

4.  Provisio  autem  sustentationis  nunquam  connexa  sit  alicui  officio  ne 
officium  ipsum  patiatur  detrimentum  vel  renuntians  cogetur  operari  citra  vires 
suas.  Collatio  alicuius  officii  autem  in  multis  adiunctis  posset  considerari  sub 
aspectu  caritatis  si  renuntians  per  aliquam  occupationem  se  iterum  utilem 
esse  et  ne  taedio  conficiatur. 

Exc.mus  P.  D.  ANTONIUS  ROSARIUS  MENNONNA 
Episcopus  Neritonensis 

In  regendis  dioecesibus  praesertim  duo  principia  in  tuto  esse  debent: 
1.  unitas  regiminis,  ne  in  dyarchiam  vel  triarchiam  incidatur  et  in  eius  noxia 
consectaria  (factiones  in  clero  et  in  fidelibus  uni  aut  alteri  episcopo  faventi- 
bus, etc.);  2.  debitus  decor  cuiuscumque  in  dignitate  episcopali  constituti, 
etsi  ut  auxiliaris  aut  ut  coadiutoris.  Quod  sequenti  modo  consequi  potest. 

A)  Episcopus  auxiliaris  constituatur  solum  si  dioecesis  regenda  nimis 
ampla  est  (ad  1.000.000  fidelium  et  supra)  neque  reduci  potest  per  dismem- 
brationem  varias  ob  causas  (e.  g.  est  magna  urbs  cum  cohaerentibus  subur- 
bibus  aut  cum  necessaria  oppidi  retroterra).  Quo  in  casu  autem,  episcopus 
auxiliaris  habeat  suam  territorii  vel  urbis  definitam  partem  aut  spheram 
activitatis  una  cum  determinatis  a iure,  non  autem  ab  episcopo  residentiali, 
facultatibus  et,  si  opportunum  videtur,  cum  sua  curia,  quamvis  omnia  sub 
ductu  episcopi  residentialis  explenda  sint  ad  regiminis  et  ministerii  unitatem 
in  tota  dioecesi  tutandam. 

Episcopus  auxiliaris  appellari  posset  episcopus  residens  aut  saltem  epi- 
scopi residentis  figuram  gerere  deberet,  ut  in  quadam  Galliae  dioecesi  utilis 
experientia  facta  est,  de  qua  in  aula  conciliari  verbum  habuit  exc.mus  D.  Le 
Cordier,  Lutetiae  Parisiorum  episcopus  auxiliaris,  necnon  exc.mus  D.  Peralta, 
Victoriae  in  Hispania  episcopus. 

B)  Episcopus  coadiutor  illi  episcopo  detur,  quem,  etsi  annis  gravatum  aut 
ob  permanentem  defectum  invalidum,  opportunum  non  est  varias  ob  causas 
ad  renuntiationem  cogere.  Episcopus  autem  coadiutor  tota  potestate  omnibus- 
que  facultatibus  episcopi  residentialis  praeditus  sit  ipsique  et  vicarius  gene- 
ralis, si  adsit,  pareat,  ad  regiminis  unitatem  atque  ministerii  dynamismum 
plene  tutanda;  episcopus  coadiutus  tantum  pontificalia  aliasque  sacras  func- 
tiones, si  potest  et  quando  potest,  gerat  atque  consilio  coadiutorem  in  cari- 
tate iuvet. 

Ad  notulam  12  cap.  II  quod  attinet  circa  aetatis  limites,  norma  gene- 
ralis fixa  statuenda  non  videtur,  cum  non  desint  senes  octoginta  annorum 
et  ultra,  qui  muneri  pastorali  implendo  adhuc  et  bene  apti  sunt,  quorum  e 
contra  amotio  gravi  detrimento  dioecesi  esse  posset.  Casus  amotionis  sin- 
gillatim  a Sede  Apostolica  diiudicandi  sunt  et,  si  episcopus,  etsi  infra  septua- 
ginta et  quinque  annos  natus,  ob  valetudinis  defectum  impar  muneri  pasto- 
rali implendo  evaserit,  ad  renuntiationem  inducatur  ad  praecavendum  fide- 
lium bonum,  servatis  cautelis  de  quibus  in  n.  16,  par.  2. 

Ad  n.  15  eiusdem  cap.  II.  Sede  episcopali  vacante  quacumque  ex  causa, 
aut  ob  mortem  aut  ob  renuntiationem  aut  ob  translationem,  munus  admini- 
stratoris apostolici  episcopo  coadiutori  aut  auxiliari  committatur  et,  si  hic 
non  est,  episcopo  viciniori,  nisi  ob  peculiares  rationes  Sedes  Apostolica 
alteri  episcopo  committendum  censeat;  numquam  autem  presbytero  in  vica- 
rium capitularem  a capitulo  cathedrali  cooptato,  cuius  vicarii  capitularis  figura 
iuridica  plane  supprimatur  peropportunum  videtur  ob  multiplicia  inconve- 
nientia a simili  nominatione  exurgentia.  ; 

42 

Exc.mus  P.  D.  CAESAR  ANTONIUS  MOSQUERA  CORRAL 
Archiepiscopus  Guayaquilensis 

In  nomine  multorum  episcoporum,  ut  in  pag.  6 post  lin.  26,  ut  haec 
addantur  postulamus:  « Similiter,  ad  fovendam  uniformitatem  necnon  ad  epi- 
scopalem dignitatem  et  unitatem  tuendam,  habitus  chorales  (abiti  prelatizi) 
pro  ritu  latino  omnes  iidem  sint,  etiam  quoad  colorem,  contrariis  non  ob- 
stantibus privilegiis  religiosorum  ordinum  ». 

Nulla  ratio  existit  ad  conservanda  privilegia  Regularium.  Congregationes 
modernae  hanc  uniformitatem  observant  et  etiam  ex  Regularibus,  non  pauci 
privilegium  habent  sese  ceteris  accommodandi. 

In  multis  ditionibus,  fideles  has  distinctiones  non  intelligunt  et  nonnulli 

diversos  gradus  in  episcopatu  existere  credunt,  aliquando  scandalizantur  et 
saepe  voluntatem  manifestant  proprium  episcopum  ab  aliis  diversum  non  esse. 

Hoc  praesertim  sacerdotes  dioecesani  volunt  qui  non  semper  aequo  animo 
ferunt  quod  episcopus  cum  ipsis  unum  corpus  coalescens,  quasi  classium  dif- 
ferentiam foveat  et  permanenter  ut  quasi  ab  illis  distinctum  sese  exhibeat. 

[ Subscripserunt  etiam ] Emmanuel  Serrano  Abad,  arch.  Conchensis;  Ber- 
nardinus  Echeverria  Ruiz,  ep.  Ambatensis;  Crispulus  Benitez  Fonturvel,  ep. 
Barquisimetensis . 

Exc.mus  P.  D.  THOMAS  VILLELMUS  MULDOON 
Episcopus  tit.  Eesseitanus,  aux.  Sydneyensis 

1.  Magna  pro  multis  Patribus  confusio  habetur  propter  terminologiam 
quae  relate  ad  varias  « species  iuridicas  » episcoporum  in  hoc  schemate  exhi- 
betur. Et  explico.  Ex  iis  quae  in  schemate  exstant,  clarum  est  commissio- 
nem quattuor  species  episcoporum  enumerare,  nempe  a)  residentiales,  b)  coad- 
iutores  cum  iure  successionis,  c)  auxiliares,  d ) mere  titulares  qui  inveniuntur 
in  natione  degentes  (pag.  15,  lin.  9).  Cur  igitur  haec  enumeratio  non  clare  et 
consulto  ponitur  initio  cap.  I?  Vel  forsitan  aliquis  commissionis  socius  di- 
xerit: « Sed  haec  non  est  mens  nostra  ut  quattuor  species  iuridicas  episco- 
porum enumerentur  ».  Et  respondeo:  « Quare  igitur  in  schemate  quattuor 
species  inter  se  clare  distinguuntur?  ».  Revera,  schema  facit  claram  distinc- 
tionem inter  « auxiliares  » qui  munera  pastoralia  explent  et  « mere  titula- 
res » in  natione  degentes.  Certissime  enim  auxiliares  non  sunt  « mere  titu- 
lares in  natione  degentes  ». 

2.  In  pag.  6 schematis,  lin.  24,  quare  episcopi  « auxiliares  » excludun- 
tur cum  statuitur  principium  illud  fundamentale  totius  tractationis?  Vel  for- 
sitan « mere  titulares  » hoc  loco  alio  sensu  adhibetur,  nempe  ad  significandos 
« auxiliares  et  mere  titulares  »?  Confusio  augetur.  Ambiguitas  extenditur. 
Si  autem  verba  illa  « etiam  mere  titulares  » indicant  omnes  episcopos  qui 
non  sunt  residentiales,  quare  vox  « mere  » adhibetur?  Num  Summus  Pon- 
tifex in  documento  nominationis  dicit:  « Tu  nominatus  est  “ mere  titularis 
episcopus  ” »?  Absonum  et  absurdum  est. 

3.  Quare,  ex  una  parte,  episcopi  « mere  titulares  in  natione  degentes  » 
(i.  e.  qui  nullum  munus  pastorale  exercent)  possunt  in  nationalem  episcopo- 
rum conferentiam  cooptari  (pag.  15,  lin.  9)  et  ex  altera  parte  auxiliares  qui 
munus  pastorale  explent,  omnino  excluduntur? 

Sed  forsitan  aliquis  dixerit:  « Episcopi  mere  titulares  hoc  loco  indicant 
etiam  auxiliares  ».  Respondeo:  « Auxiliares  non  sunt  mere  in  natione  de- 
gentes ». 

Patet  igitur  nimiam  esse  confusionem  terminologiae.  Et  ob  hanc  causam 
tot  Patres  contradictoria  proferunt  in  aula. 

4.  a)  Nunquam  dicatur  « mere  » titularis;  b)  clarificentur  notiones  de 
variis  speciebus  episcoporum;  c ) auxiliares  habeant  et  facultates  bene  determi- 
natas et  ius  participandi  conferendae  episcopali  cum  voto  deliberativo. 

Exc.mus  P.  D.  HENRICUS  NICODEMO 
Archiepiscopus  Barensis 

/ 

Circa  cap.  II  schematis  decreti  de  episcopis  ac  de  dioecesium  regimine 
haec  habeo  animadvertenda. 

1.  Relationes  inter  coadiutorem  et  coadiutum,  inter  coadiutorem  et  vi- 
carium generalem,  ut  hic  proponuntur,  sat  difficiles  videntur.  Evidens  est 
quod  duplex  fuerit  cura  — et  iure  quidem  — in  schemate  apparando:  cura 
nempe  seu  praeoccupatio  (preoccupazione)  ut  auctoritas  episcopi  coadiuti 
sarta  tecta  maneret  et  paris  cura  seu  praeoccupatio  ut  affirmarentur  sive  di- 
gnitas sive  etiam  auctoritas  episcopi  coadiu toris.  Sed,  de  facto,  confusio  aliqua 
potius  ex  hoc  scatet.  Et  explico. 

a)  « Coadiutori  — dicitur  in  schemate  — vi  officii  ea  in  universa 
dioecesi  potestas  iurisdictionis  in  spiritualibus  et  temporalibus,  cum  iisdem 
facultatibus,  competit  quae  iure  communi  ad  vicarium  generalem  spectat, 
nulla  tamen  facta  episcopo  coadiuto  facultate  sibi  quidpiam  reservandi  ». 
Adhibentur  scii,  eadem  verba  — mutatis  mutandis  — quae  C.I.C.  in  can.  368, 
§ 1,  habet  pro  vicario  generali  relate  ad  episcopum.  Tamen,  cum  episcopo 
coadiuto  negetur  facultas  sibi  quidpiam  reservandi  et  potestas  coadiutoris 
non  sit,  sicut  potestas  vicarii  generalis,  potestas  vicaria,  duplex  in  concreto 
creatur  in  dioecesi  ex  aequo  auctoritas,  quae  in  dualismum  quam  maxime 
periculosum  resolvitur.  Commendatur  utique  coadiutori  ut  in  omnibus  nego- 
tiis maioris  momenti  coadiutum  consulat  et  eodem  modo  coadiuto  ut  con- 
sulat coadiutorem;  commendatur  utique  mutua  existimatio  cum  mutuo  ob- 
sequio et  coadiutori  ut  ita  in  munere  suo  se  gerat  ut  unitas  regiminis  dioece- 
sani  sarta  tecta  habeatur,  sed  haec  omnia  non  videntur  sufficere  ad  dualismum 
vitandum.  Quin  immo  crescit,  si  episcopus  coadiutus  vicarium  generalem  sibi 
elegerit,  dum  vicarii  generalis  condicio  incerta  et  angens  evadit.  Utrique  enim, 
i.  e.  coadiuto  et  coadiutori,  debet  vicarius  generalis  referre  et  cavere  ne  contra 
mentem  et  voluntatem  utriusque  suis  facultatibus  utatur.  Sed,  si  mens  et 
voluntas  coadiutoris  et  coadiuti  non  consentiunt,  quid  faciet  miser  vicarius 
generalis?  Tandem  aliquando,  mihi  videtur  quod,  cum  omnes  hoc  modo  ve- 
lint in  tuto  poni,  in  praxi  multae  exurgunt  difficultates. 

b)  Oportet  ergo  — meo  humili  iudicio  — ut  clara  statuatur  coordi- 
natio, quae  et  subordinatio  necessario  esse  debet.  Unus  tantum  ultimam  et 
definitivam  sententiam  proferre  debet,  qui  unus  nonnisi  coadiutus  esse  potest, 
si  iurisdictionem  adhuc  retinet.  Ideo  propono  quod  n.  9 ita  emendetur: 
« Coadiutor  episcopo  coadiuto  semper  obsequium  ac  reverentiam  exhibeat; 

in  omnibus  negotiis  maioris  momenti  eum  consulat,  numquam  autem  contra 
mentem  coadiuti  suis  facultatibus  utens  etc.  ...  ».  In  n.  vero  10  supprimatur 
ultima  periodus:  «Caveat  ne  suis  potestatibus  etc.  ». 

2.  Ad  auxiliares  quod  attinet  propono  ut  statuatur  norma,  ob  quam  epi- 
scopus auxiliaris  et  vicarius  generalis  nominetur.  Ad  tuendam  autem  liber- 
tatem episcopi  in  vicario  generali  designando,  ei  danda  esset  facultas  aliqua 
nomina  praesentandi  pro  officio  auxiliaris,  servatis,  ut  evidens  est,  de  iure 
servandis.  Propono  igitur  ut  n.  11  ita  emendetur:  « § 1.  Si  ob  peculiarem 
dioecesis  condicionem  bonum  animarum  id  exigat,  ne  renuat  episcopus  a 
competenti  auctoritate  auxiliarem  expostulare,  facta  ei  facultate  aliqua  no- 
mina pro  tali  officio  ipsi  competenti  auctoritati  praesentandi  ». 

Ad  eumdem  finem  ita  recognoscatur  n.  12:  « Nisi  graves  rationes  ob- 
stent, quae  Sanctae  Sedi  patefaciendae  erunt,  episcopus  auxiliaris  et  vica- 
rius generalis  ab  episcopo  nominetur.  Si  plures  sunt  episcopi  auxiliares  con- 
venit ut  omnes  vicarii  generales  nominentur,  singulis  determinata  dioecesis 
parte  assignata  vel  determinata  competentia.  Quae  norma  in  novo  Codice  I.  C. 
recipiatur  ». 

3.  Relate  ad  episcopi  renuntiationem,  si  notae  12  aliquis  valor  tribuen- 
dus est,  propono  ut  ita  nota  ipsa  emendetur:  « Aetas  ingravescens  genera- 
tim  censenda  videtur  post  octogesimum  expletum  annum  ». 

Exc.mus  P.  D.  RAPHAEL  PELLECCHIA 
Episcopus  Aliphanus 

N.  8,  par.  1,  lin.  26  dicatur:  « ...  competit  quae  iure  communi  ad  admi- 
nistratorem apostolicum  sede  plena  spectat  ».  Hac  potestate  praedito,  coadiu- 
tor  cum  i.  s.  liberius  et  melius  bono  animarum  ipsi  concreditarum  consulere 
potest.  Hoc  modo  facilius  vitantur  factiones,  dissensiones  etc.  quae  semper 
fieri  possunt  inter  sacerdotes  praesertim;  magis  fovetur  caritas,  unitas  crescit, 
et  actio  pastoralis  in  aedificationem  Corporis  Christi  non  consistit. 

Ipse  episcopus  coadiutus,  gravioribus  oneribus  pastoralibus  liberatus,  in 
humili  oblatione  sui  ad  Deum  maximam  consequitur  gratiam  suorum  fidelium, 
qui  semper  eum  vident  patrem  et  pastorem. 

Exc.mus  P.  D.  EMMANUEL  A IESU  PEREIRA 
Episcopus  tit.  Praenetiensis,  aux.  Conimbricensis 

1 . Quoad  renuntiationem  episcoporum,  leges  canonicae,  ut  nunc  sunt, 
videntur  perficiendae.  Episcopus  non  raro  ob  senectutem  efficitur  incapax 
regendi  dioecesim.  Sua  sponte  tunc  generatim  non  renuntiat  et  quia  non 

potest  operare  et  frequenter  non  sinit  ut  alii  operent,  res  de  die  in  diem 
evaduntur  non  recte  in  dioeceseos  regimine,  quod  est  christifidelibus  nocu- 
mento et  etiam  aliquando  scandalo,  et  de  die  in  diem  episcopus  et  praesertim 
alii  videbunt  opus  ab  episcopo  olim  perfectum  in  peius  mutare. 

Cum,  in  his  adiunctis,  Sedes  Apostolica  suadet  episcopo  renuntiationem, 
ipse  libenter  et  animo  bono  suggestionem  non  accipit.  Christifideles  et  sa- 
cerdotes a Concilio  Vaticano  II  exspectant  remedium,  nempe,  legem,  in  qua 
haec  praevideantur  et  de  his  provideatur,  limitem  aetatis  constituendo.  Idem 
agit  status  civilis  pro  inservientibus  ei  et  merito,  nam,  deficientibus  viribus 
physicis  et  aliquando  mentalibus,  quomodo  officium  suum  implebunt?  Officia 
episcopalia  non  sunt  minoris  momenti  quam  officia  civilia,  ut  apparet. 

Si  episcopus  animas  sibi  commissas  diligat,  paratus  sit  ad  renuntiatio- 
nem. Provideatur  congruenti  sustentationi  eius;  ipse  in  vita  aliquod  pro 
se  et  pro  sacerdotibus  ad  sustentationem  in  senectute  agat.  Concedantur  ipsi 
debitos  honores  in  vita  et  in  morte.  Sed  bonum  animarum  suprema  lex. 
Omnes  ad  senectutem  tendimus,  sed  omnino  omnibus  apparet  saltem  theore- 
tice  in  senectute  satis  episcopum  laborare  nequit,  ut  ab  animis  exigitur. 
Dura  lex  erit  sed  necessaria. 

2.  De  episcopis  coadiutoribus  et  auxiliaribus  haec  tantum  dicam.  Cognovi 
quemdam  casum,  qui  per  se  loquitur.  Quidam  episcopus  residentialis  senex 
et  praesertim  aegrotus  a Sede  Apostolica  auxiliarem  petiit.  Cum  hic  in  dioe- 
cesim  advenit,  ab  initio  et  semper  ullas  facultates  unquam  ei  concessit.  Ne- 
cesse  fuit  ab  eo  petere  iurisdictionem  ad  confessiones  audiendas.  Numquam 
permisit  ut  auxiliaris  Confirmationem  ministraret,  etc.  Haec  miranda  dictu 
per  aliquot  annos  perdurarunt.  Sedes  Apostolica  hoc  agere  debuit:  transtulit 
auxiliarem  ad  aliam  dioecesim.  Quantae  autem  vituperationes  a christifideli- 
bus et  a sacerdotibus!  Aiebant:  Auxiliarem  petiit  a Sede  Apostolica  et  nihil 
conceditur  ut  agat.  Dioecesis  magna  non  erat.  Tamen  vicarius  generalis  sem- 
per servatus  est,  etsi  valde  senex.  Numquam  episcopus  auxiliaris  saltem 
facultates  vicarii  generalis  habuit,  nempe,  inferior  in  potestatibus  vicario 
generali.  Proh  dolor!  in  Ecclesia  Dei  similes  casus  dantur  in  plurimis  natio- 
nibus de  coadiutoribus  et  auxiliaribus. 

Quae  cum  ita  aliquando  sint,  cuinam  haec  placebunt?  Ita  inveniatur  me- 
dium, ut  haec  numquam  sint  possibilia,  quae  sunt  dedecori  auxiliari  et  etiam 
episcopo  residentiali,  non  ad  honorem  Ecclesiae  ipsius  ducunt  et  animabus 
nocent.  Dum  haec  accidunt,  inimicus  animarum  zizaniam  spargit  in  dioecesi. 

Est  Concilii  Vaticani  II  de  his  providere.  Dedecus  auxiliaris,  dedecori 
Ecclesiae  redundat,  si  contemnatur. 

Cur,  sede  vacante,  auxiliaris  statim  non  erit  administrator  apostolicus 
dioeceseos,  nulla  mediante  electione  a capitulo  cathedrali?  Quoties,  in  historia 
Ecclesiae,  auxiliaris,  nulla  sufficienti  causa  interveniente,  non  electus  est  a 
capitulo  vicarius  capitularis?  Statim  ac  episcopus  residentialis  obeat  e vita, 
auxiliaris  in  dioecesi  iurisdictionem  perdit.  Cum  vicarius  capitularis  ipse 
non  est  electus,  sine  facultatibus  pergit,  quas  petere  debebit  a canonico  vi- 

cario  capitulari.  Haec  omnia  absona  sunt.  Praevideantur  et  provideantur  in 
Concilio  Oecumenico. 

Si  vicarius  cooperator,  mortuo  parocho,  statim  succedit  ipsi  in  iuribus 
paroecialibus,  donec  Ordinarius  definitive  provideat,  cur  idem  non  agendum 
est,  mortuo  episcopo  residentiali,  nempe,  per  promotionem  auxiliaris  ipso 
iure  ad  administratorem  apostolicum  dioeceseos,  qui  praeterea  « sede  va- 
cante » nihil  innovare  potest. 

47 

Exc.mus  P.  D.  HELDER  PESSOA  CAMARA 
Episcopus  tit.  Salditanus,  aux.  S.  Sebastiani  Fluminis  lanuarii 

Nomine  63  episcoporum  Brasiliensium,  quorum  heic  adnectitur  relatio, 
honore  ditamur  in  proponendo  per  scripta  ad  cap.  II  decreti  de  episcoporum 
coadiutoribus  et  auxiliaribus  illa  quae  nobis  visa  sunt  suggerenda  quaeque  sic 
sonant: 

1.  Cap.  II  post  actuale  IV  transferatur.  Fundamentum-,  ordo  magis  erit 
logicus,  nam  si  cap.  I de  iis  quae  universaliorem  prae  se  ferunt  characterem 
agit,  relationes  scii,  ad  Sanctam  Sedem,  sequens  caput  logice  tractare  debet 
de  institutis  internationalibus  ac  nationalibus  (conferentiis  episcopalibus), 
III  caput  interdioecesana  argumenta  tanget  (divisio  dioeceseon),  IV  demum 
caput  dioecesanos  perlustrabit  organismos,  de  episcopis  dice  coadiutoribus  et 
auxiliaribus. 

2.  Nova  introducatur  terminologia  quae  loco  ponatur  verbi  « episcopi 
titularis  »,  quo  mera  exprimitur  « iuris  fictio  » quodque  nonnisi  significare 
poterit  episcopum  simpliciter  « titulum  » quemdam  gestare.  Episcopi  reapse 
designentur  a missione  canonica  qua  vere  funguntur,  sive  territorialis  sit, 
sive  « functionalis  ».  Ita  suggerimus  ut  qui  residentialis  appellatur  episcopus 
nomine  ditetur  « Episcopus  Praeses  Dioeceseos  X »;  coadiutores  vel  auxilia- 
res a dioecesibus,  quibus  sese  dant,  designentur  (e.  g.:  X,  episcopus  coadiutor 
Lugdunensis).  Nuntii  Apostolici,  Congregationum  Romanarum  consultores, 
consultores  conferentiarum  episcopalium  qui  a secretis  sunt,  apostolatui  lai- 
corum  praepositi,  atque  alii  huiusmodi,  a functionibus  quae  exercent  nomi- 
nentur, quin  inexistentes  ipsis  tribuantur  dioeceses.  Sic  etiam  non  tantum 
videbuntur  auxiliares  episcoporum,  quibus  manus  praestare  nequeunt,  quia 
ad  alia  extra  limites  dioeceseos  cui  suffecti  sunt  sese  dare  tenentur. 

3.  Consequenter,  capitis  etiam  modificetur  titulus  et  fiat  « de  episcopis 
coadiutoribus,  auxiliaribus  et  non  dioecesanis  ».  Utcumque  res  fuerit,  ne 
omnino  dicatur,  ut  in  schemate:  « de  episcoporum  coadiutoribus  et  auxilia- 
ribus »,  sed  saltem:  « de  episcopis  coadiutoribus  et  auxiliaribus  ». 

4.  Aliter  reddatur  n.  6,  linn.  10  ss.,  sequenti  ratione:  « Iamvero  prior 
difficultas  ordinarie  videtur  superanda  per  coadiutoris  constitutionem  qui 
episcopi  coadiuti  iurisdictionalibus  oneribus  gravetur;  altera  vero  per  dioe- 
cesis divisionem  dismembrationemve,  aut  per  auxiliarium  concessionem. 
Coadiutoris  autem  et  auxiliarium  instituta...  ».  Ratio : auxiliarium  et  coadiu- 

torum  institutionem  ut  quid  trutinum  et  normale  tenemus,  nullimode  « ano- 
malum  » (Relatio,  pag.  16)  putamus,  eo  vel  magis  quod  tam  frequens  inve- 
nitur magisque  fiet  in  futuro.  Conferatur  hodiernus  coadiutorum  atque  auxi- 
liarium numerus. 

5.  Alio  redigatur  modo  n.  7,  scii,  sequenti:  « Coadiutor  datur  sedi,  quan- 
do episcopus  praeses,  infirmitate  vel  aetate  gravatus  aut  alia  ex  gravi  causa, 
impar  evaserit  ad  munus  suum  rite  adimplendum,  nec  translationi  sit  locus; 
auxiliaris  vero  datur  sedi,  si  haec  nimis  magna  sit  aut  complexa,  nec  dividi 
aut  dismembrari  queat:  episcopo  autem  praeside  praevie  audito  ».  Ratio: 
quae  per  « potissimum  » et  per  « non  exclusive  » et  per  similia  dicuntur 
nihilo  inserviunt  nisi  ut  novam  pariat  complexitatem  figurarum  iuridicarum, 
necnon  ut  excitent  terminologiam,  cui  praesens  Concilium  finem  imponere 
satagit.  Quapropter  coadiutor  erit  qui  episcopo  inhabili  dabitur  et  quidem 
ad  gubernandum  (saltem  ad  determinatam  dioecesen  quod  attinet,  ideoque 
addidimus:  « neque  translationi  sit  locus  »).  Auxiliares  vere  dabuntur  ad 
determinatas  dioeceseos  necessitates  attendendas.  Quacumque  tamen  in  hypo- 
thesi,  alius  vel  alius  sedi  exclusive  detur,  non  vero  episcopo;  equidem  ipsi 
ac  episcopus  praeses  ad  servitium  praestant  dioeceseos. 

6.  Nn.  8,  9 et  10  similibus  substituantur  verbis:  « a)  Episcopi  coadiuto- 
ris  constitutio  fit  etiam  ex  officio  a S.  Sede,  bono  animarum  postulante; 
b)  nisi  aliud  litteris  apostolicis  caveatur,  coadiutor  habeat  stabiliter  omnia 
iura  ad  officia  episcopalia,  etiam  sede  plena,  cum  exclusiva  iurisdictione  in 
universa  dioecesi;  c)  episcopus  coadiutus,  maxime  honorandus  et  condignae 
sustentationi  providendus,  omnia  iura  et  privilegia  non  iurisdictionalia, 
sicut  antea  retinet,  ipso  iure  residentiae  non  excluso;  d)  sede  vacante,  epi- 
scopus coadiutor  fit  ipso  iure  episcopus  praeses  ». 

Ratio  mutationis : coadiutori  episcopo  omnes  iurisdictionis  facultates  tri- 
buendo, coadiutoque  singulos,  quorum  ius  habet,  honores  reservando,  et  hac 
dumtaxat  ratione,  quatuor  sequentia  desiderata  certo  habentur:  a)  possibi- 
litas gubernii  stabilis;  b ) unitas  in  dioecesi  ducenda;  c)  inutilis  evadit  ardua 
quaestio  renunciationis,  petitae  vel  impositae;  d)  omnia  quae  ob  animarum 
bono  exiguntur  sine  negotio  providis  sane  prae  manibus  habebuntur. 

7.  N.  11.  sequenti  modificatione  teratur:  « In  casu  nimiae  territorii  am- 
plitudinis, vel  nimii  incolarum  numeri,  aut  negotiorum  gravitatis,  nec  bonum 
animarum  consulendum  sit  per  dioecesis  divisionem  dismembrationemve, 
unum  pluresve  auxiliares  episcopus  praeses  a competenti  auctoritate  expostu- 
lare ne  omittat  ».  Ratio:  eadem  est  quae  sub  4 affertur. 

8.  Mutationi,  ut  prostat,  subiiciatur  n.  12:  « Episcopus  auxiliaris  esto 
ipso  iure  vicarius  generalis;  quodsi  plures  constituantur,  territorii  dioecesani 
pars  vel  negotia  specifica  ipsis  attribuantur  cum  iurisdictione  ordinaria  excer- 
cenda  sub  dependentia  ab  episcopo  praeside,  quo  inconsulto  vel  contradi- 
cente nihil  magni  momenti  efficiant.  Negotia  autem  communia,  capite  epi- 
scopo praeside,  omnes  collegialiter  conferant  et  operam  navent.  Ratio:  prae- 
ter argumenta,  quibus  episcopum  auxiliarem  dicimus  vicarium  generalem  per- 

utilem  putamus  modum  quo  collegialitas  in  ipso  dioecesano  ambitu  verificari 
incipiat. 

9.  Supprimendi  sunt  nn.  13  et  14,  quia  ab  eis  requisita  sufficienter  re- 
periuntur  nostris  emendationibus  provisa. 

10.  N.  15  aliter  fiet,  nempe:  « Nisi  aliud  a Sede  Apostolica,  aut  a com- 
petenti auctoritate  ecclesiastica  pro  orientalibus,  in  casibus  particularibus 
praevisum  sit,  sede  quomodocumque  vacante,  auxiliaris,  ut  administrator  apo- 
stolicus  vel  patriarchalis,  ipso  iure  constituitur;  quodsi  plures  sint,  omnibus 
cum  praehabitis  facultatibus  manentibus,  prior  ex  ipsis,  secundum  regulas 
praecedentiae,  administrator  sit,  quod  etiam  Vicariis  generalibus  non  episco- 
pis applicandum  erit  ».  Ratio:  praeterquam  thesi  adhaeremus  de  auxiliari  epi- 
scopo ipso  facto  administratore  apostolico,  notis  supra  rationibus,  idem  si- 
mile vicario  generali  non  episcopo  tribuimus  ut  frequentia  vitentur  mala  in 
suffragationibus  capitularibus  detecta,  necnon  ut  continuitas  gubernii  dioece- 
sani  habeatur,  dum  a Sancta  aliter  provideatur  Sede.  Privilegia  quae  excu- 
tiuntur capitulorum  nos  non  movent,  quia  aboleri  simpliciter  queunt. 

11.  N.  dematur  16.  Ratio : renuntiationi  locus  non  erit,  si  coadiutor  cum 
plena  et  exclusiva  iurisdictione,  etiam  sede  plena,  admittatur. 

12.  Paragraphus  secunda  n.  16  poterit  praeteriri,  si  ratihabeatur  novus 
spiritus,  quem  sequentibus  vertimus  verbis:  « Episcopi  omnes,  ob  eorum 
praeexcellentem  dignitatem,  omni  saeculari  ostentatione  et  qualibet  inter 
ipsos  externa  diversitate  sepositis,  iisdem  devotionis  et  amoris  signis  hono- 
randi sunt  ». 

[ Subscripserunt  etiam\  Em  .mus  card.  Jaime  de  Barros  Camara;  exc.mi 
DD.  Candido  Padim,  Diogo  Parodi,  Edilberto  Dinkelborg,  Manoel  Tavares 
Araujo,  Aristides  Pirovano,  Jaime  Luiz  Coelho,  Afonso  Nihues,  Joao  Rezende 
Costa,  Frei  Cesario  Minalli,  Jose  Dalvit,  Joao  Marchesi,  David  Picao,  Cle- 
mente  Isnard,  Francisco  Austragesilo  de  Mesquita,  Geraldo  Pellanda,  Anselmo 
Pietrulla,  Herminio  Malzone  Hugo,  Jose  Varani,  Jose  Gomes,  Jose  Medeiros 
Delgado,  Antonio  Batista  Fragoso,  Amadeu  Gonzales  Ferreiros,  Eugenio  de 
Araujo  Sales,  Jose  Bezerra  Coutinho,  Jose  Mauro  Alarcon  Santiago,  Jose 
Costa  Campos,  Jorge  Marcos  de  Oliveira,  Joao  de  Souza  Lima,  Frei  Tiago 
Ryan,  Tadeu  Prost,  Avelar  Vilela  Brandao,  Joao  Batista  da  Mota  e Albu- 
querque,  Joao  Jose  Mota  e Albuquerque,  Agnello  Rossi,  Aloisio  Lorscheider, 
Edmundo  Luiz  Kunz,  Jose  Lamartine  Soares,  Alberto  Etges,  Adelmo  Ca- 
valcante  Machado,  Augusto  Carvalho,  Wilson  Laus  Schmidt,  Nivaldo  Monte, 
Tornas  Vaquero,  Othon  Motta,  Manoel  Pereira  da  Costa,  Jose  Eugenio 
Correia,  Carlos  Gouvea  Coelho,  Jose  Brandao  de  Castro,  Augusto  Petro, 
Walfrido  Teixeira  Vieira,  Raimundo  Lui,  Serafim  Fernandes  de  Araujo,  Ber- 
nardo  Jose  Bueno  Mielli,  Daniel  Baeta  Neves,  Gabriel  Paulino  Bueno  Couto, 
Frei  Caetano  Lima  dos  Santos,  Arcangelo  Cerqua  (exclusa  emendatione  7 e), 
Luiz  Gonzaga  Marelim  (cui  non  placet  nomen  « episcopus  praeses  »,  nec 
emendatio  10),  Quirino  Adolpho  Schmidt,  Afonso  Maria  Ungarelli,  Jose  Vi- 
cente  Tavora. 

48 

Exc.mus  P.  D.  ALOISIUS  PIRELLI 
Episcopus  Soanensis-Vitilianensis 

Quoad  episcopos  coadiutores.  Pater  et  pastor  gregis  unus  est  et  unus 
esse  debet.  Si  unum  caput,  unum  et  regimen. 

Quod  principium  — natura  sua  tam  evidens  - — ante  quam  theologicum 
vel  iuridicum,  sensui  communi  proprium  videtur;  idemque  proinde  popu- 
laris sapientia  semper  tenuit  in  illo  proverbio  incisive  expresso  « due  galli 
non  s’accordano  in  un  pollaio  ». 

Hisce  positis,  vi  n.  8 § 1 et  n.  10  § 1 cap.  II  de  episcopis  coadiutoribus, 
mihi  videtur  per  coadiutorem  in  dioecesi  duo  in  omnibus  pares  constitui 
et  proinde  vera  dyarchia  creari,  quae  ex  sese  inevitabilis  fons  divisionis,  prae- 
sertim in  clero  fiet,  ob  humanae  naturae  defectibilitatem,  praesidis  corrosio- 
nem in  gubernatione,  spem  mutationis  a novo  superiore  fere  semper  alla- 
turam. 

Quae  difficultates,  in  natura  dyarchiae  insitae,  virtute  dicitur  superandae; 
sed  in  sola  virtute  lex  fundari  non  potest.  Nec  eaedem  consiliis  vel  reme- 
diis, quamvis  optimis*  eliminandae,  quae  humanitas  et  caritas  in  art.  9 eius- 
dem cap.  inspirant. 

Quoniam  vi  officii  solus  episcopus  coadiutus  in  universa  dioecesi  omnes 
potestates  habeat  et  habere  debeat,  quaedam  reservationes  episcopo  coadiu- 
tori  faciendae  sunt  unicusque  vicarius  generalis  duobus  acceptus  constituen- 
dus, ut  dioecesis  unicum  utileque  regimen  teneat. 

Mihi  submisse  concessum  sit  ad  insitas  huic  instituto  difficultates  com- 
ponendas insinuare  ut,  ad  normam  can.  475  I.  C.,  de  vicariis  adiutoribus, 
tota  quaestio  solvatur. 

Si  episcopus  vitio  mentis  laborat,  episcopo  coadiutori  omnia  iura  officia- 
que competant  administratoris  apost.  munere  fungendo,  titulum  dioeceseos 
coadiuto  retinente. 

Si  episcopus  sui  compos  sit,  sed  senectute,  deambulatione,  caecitate,  etc. 
impeditus,  regimen  sibi  spectet,  in  potioribus  tamen  et  duraturis  negotiis 
coadiutorem  consulendo;  coadiutor,  vice  sua,  omnia  suppleat  quae  coadiutus 
per  se  exsequi  non  potest.  Ita  res  simplificantur  et  art.  8 § 1,  art.  10  § 1 
inutiles  evadent. 

Quoad  episcopos  auxiliares . Pacificum  sit  auxiliari  — sicuti  omni  epi- 
scopo titulari  — omnia  tribui  quae  characteris  episcopalis  dignitati  conve- 
niant. Facultates  opportunas  habeat  non  tantum  in  pontificalibus  peragendis, 
sed  etiam  in  clare  determinatis  dioecesani  regiminis  provinciis. 

Si  episcopi  auxiliaris  potestas  et  facultates  obtentae  — inter  quas,  sicuti 
pro  omnibus  episcopis  titularibus,  potestas  matrimoniis  adsistendi  — non  ex- 
pirent  cum  munere  episcopi  residentialis,  pauca  refert  quod  in  dioeceseos  vaca- 
tione sibi  administratoris  apost.  munus  non  committatur.  Salvae  manent  et 

sua  dignitas  episcopalis  et  capituli  cathedralis  libertas  vicarium  capitularem 
eligendi. 

Quoad  episcopos  iniuste  indicatos  vel  dimissos.  Cum  Curia  Summi  Pon- 
tificis sacra  sit  sed  non  infallibilis,  etiam  episcoporum  iniuste  iudicatorum 
vel  dimissorum  casus  verificantur. 

Mentis  acie;  obiectiva  serenitate;  praeiudiciis  omnique  animi  commotione 
semotis;  non  paucis  testibus  quamvis  qualificatis  sed  interesse  habentibus,  sed 
pluribus  diversarum  partium  acute  excussis,  imprimis  — ad  ius  naturale  ser- 
vandum — episcopo  ample  audito;  i.  e.  lentissimo  pede  procedendum  est. 
Veritate  detecta,  vel  positivis  elementis  praevalentibus,  si  episcopus  in  sede 
mansit,  moraliter  cohonestetur;  si  dimissus,  quoad  omnia,  congruenter  pro- 
videatur, vel  novam  dioecesim  assignando,  vel  consentaneum  officium  confe- 
rendo, ad  iustitiam  reparandam,  ad  honorem  restituendum,  ad  plagam  cordis 
eius  sanandam,  quia  paternitas  spiritualis  sic  abrupta,  uti  spina  acuta  trans- 
figit, donec  altera  substituatur. 

Quoad  renuntiationem  episcopi.  Episcopi  omnes,  uti  apostolorum  succes- 
sores, a solo  Summo  Pontifice  pendent.  Ergo  iniuriosum  est  illis  — sicut  in 
aula  audivimus  — ad  renuntiationem  invitari  per  conferentias  episcopales 
vel  per  metropolitam.  Par  in  parem  non  habet  ius. 

Ita  odiosum  est  parumque  paternae  episcopali  dignitati  conveniens  epi- 
scopis senectute  ingravescentibus  per  legem  renuntiationem  imponere.  Sola 
suavi  ratione  rem  in  opportunis  casibus  a Summo  Pontifice  suadeatur,  ob 
Dei  amorem  et  animarum,  ad  earum  bonum  melius  procurandum. 

Quodsi  vix  possibile  est  eos  in  sede  vel  dioecesi  private,  sed  quoad 
omnia  digne,  remanere,  hoc  solamen  libenter  eis  concedatur  cum  omnibus 
episcoporum  residentialium  privilegiis,  ad  cleri  populique  exemplum,  ad  spi- 
ritualem dioeceseos  fecunditatem;  morteque  erepti,  honestis  funeribus  inque 
sepulcro  sibi  electo  condiantur. 

Tali  modo,  talibusque  humanis  conditionibus,  facilius  episcopi  senectute 
ingravescentes  ad  renuntiationem  invitabuntur  et  Ecclesia  bene  merebit  de 
filiis  suis  tam  bene  meritis. 


49 

Exc.mus  P.  D.  MAURITIUS  POURCHET 
Episcopus  S.  Flori 

Fere  totum  caput  in  hunc  scopum  tendit  ut  episcopi,  sive  coadiutores, 
sive  auxiliares,  potestate  et  facultatibus  polleant  quae  characteris  episcopalis 
dignitati  congruunt.  Sed: 

1.  In  eo  ipso  quod  eorum  facultates  augentur,  unitas  in  dioecesis  regi- 
mine videtur  in  periculo  posita,  et  consilia  ordinis  moralis  quae  dantur, 
etiam  optima  et  pertinentia,  non  erunt  semper  efficacia. 

2.  Ex  alia  parte,  harmonisatio  cum  vicarii  generalis  munere,  in  plerisque 
casibus,  difficilis  evadetur,  praesertim  ubi  unus  vicarius  generalis  existit. 

3.  lura  et  libertas  capituli  in  eligendo  vicario  capitulari  non  plane  reco- 
gnoscuntur. 

4.  Si  vicarius  capitularis  electus  non  est  episcopus  auxiliaris,  potestas  et 
facultates  quas  auxiliaris,  iuxta  nostrum  textum  conservat,  non  facile  com- 
ponentur cum  potestate  et  facultatibus  vicarii  capitularis. 

Sub  alio  respectu  satis  compertum  est  sortem  episcopi  auxiliaris  saepe 
precariam  inveniri,  quando  episcopus  cui  suffectus  erat  moritur,  et  novus 
episcopus  auxiliari  non  indiget. 

Cum,  ex  neutra  parte,  inconvenientia  vitari  non  possint,  statuendum  esset 
hunc  procedendi  modum,  scii,  nominatio  coadiutoris  vel  auxiliaris,  omnino 
exceptionalem  esse  debere  (exceptis  casibus  ubi  amplitudo  dioecesis  hoc  re- 
quirit). Et  satis  mirum  est  quod  par.  16  ut  normale  considerare  videatur  hunc 
modum,  et  renuntiationem  voluntariam  proponere,  solum  quando  aliud  me- 
dium adhiberi  non  potest. 

Causa  istius  ambiguitatis  in  eo  est  quod  haec  renuntiatio  quae,  in  multis 
casibus,  postulari  videatur  et  a bono  dioecesis,  et  a bono  animarum,  non  facile 
consideratur.  Ab  hac  plerique  abhorrent,  et  textus  schematis  ipse  ipsam  tan- 
gere, nisi  timide  audet. 

Verum  tamen  medium  in  ea  consistit,  et  non  potest  in  futuro  adhiberi, 
nisi  regulae  practicae  statuantur. 

En  forma  quam  audacter  forsan,  sed  humiliter  propono:  Post  absolu- 
tionem septuagesimi  aetatis  anni  episcopus  renuntiationem  dioecesi  quam 
administrat  scripto  Sancto  Patri  traderet,  et  Summus  Pontifex  illam  ad  effec- 
tum deduceret  tempore  quo  necessarium  duceret,  consulta  tamen  commis- 
sioni speciali  pro  hoc  a conferentiis  episcopalis  constituta. 

Si  hoc  statueretur,  facilius  esset  pro  nobis  episcopis  renuntiationes  obti- 
nere, quae  etiam  necessariae  videntur. 

Exc.mus  P.  D.  PASCHALIS  QUAREMBA 
Episcopus  Gallipolitanus 

Pag.  9,  n.  7,  agitur  de  episcopis  coadiutoribus  et  de  auxiliaribus , qui 
tantum  titulares  sunt.  Quodnam  est  fundamentum  theologicum  vel  argu- 
mentum quo  eorundem  titularitas  innititur? 

Cum  episcopus  ad  regendam  determinatam  ecclesiae  partem  ordinatus 
sit,  quaenam  est  portio  ecclesiae  episcopo  titulari  destinata? 

Insuper  institutio  episcopi  coadiutoris  vel  auxiliaris  saepe  diminutio 
auctoritatis  episcopi  residentialis  esse  potest;  et  aliquando  duplex  regimen  in 
dioecesi  discordiae  et  divisioni  inter  clerum  et  christifideles  favere  videtur. 
Humillime  igitur  propono  ut  nunquam  episcopo  residentiali  coadiutor  vel 
auxiliaris  detur;  et  episcopus  inhabilis  vel  senex  factus,  ope  vicarii  generalis  aut 
delegati,  quibus  maiores  facultates  ipse  concedere  potest,  utatur. 

Pag.  11,  n.  16,  agitur  « de  renuntiatione  episcoporum  ».  Articulus  ille 
suam  vim  habet.  Si  episcopi  enim  apostolatus  finis  salus  animarum  est,  quo- 
ties propter  senectutem  vel  virium  imbecillitatem  episcopus  suis  muneribus 
rite  obeundis  impar  evaserit,  conveniens  erit  ut  dioecesi  renuntiet.  At  contra 
thesim  hanc  variae  difficultates  militant: 

a)  Saepe  saepius  visum  est  apostolatum  doloris  magis  efficacem  esse 
quam  apostolatum  verbi  aut  actionis.  Acceptare  magna  cum  humilitate  et  ob- 
sequio voluntati  Dei  dolores,  eos  patienter  tolerare,  causa  sanctificationis 
est  pro  clero  et  fidelibus. 

b)  Senectus  ipsa  non  semper  est  incapacitatis  causa:  quot  sunt  senes 
qui,  experientia  teste,  iuvenibus  validiores  sunt! 

c)  Episcopus,  dioecesi  renuntians,  saepe  saepius  animo  deficit,  quia 
renuntiatio  illa  culpae  suspicionem  parere  potest;  insuper  timor  ne  in  futu- 
rum ipse  laboribus  vacuus  sit,  suam  famam  laedere  videtur.  Huic  ergo  quae- 
stioni hanc  propono  solutionem:  episcopus  decimo  saltem  quoque  anno  ad 
aliam  sedem  transferatur . Id  et  ipsi,  et  clero  et  populo  magno  commodo  erit. 

a)  Ipsi:  episcopus,  sciens  se  non  in  perpetuum  quamdam  dioecesim 
gubernaturum,  actuosius  adlaborabit,  eius  cor  nemini  adhaerebit,  zelum  pa- 
storalem semper  vivum  servabit,  et  bonam  ipsius  famam  relinquere  curabit. 
Experientia  docet  quod  loci  mutatio  spiritum  renovat. 

b)  Clero:  si  quis  ex  clero  suum  episcopum,  quacumque  de  causa,  non 
diligit,  eius  translatione  decennali  animi  tranquillitatem  acquirit, 

c)  Populo:  Cum  episcopus  in  aliam  dioecesim  transfertur,  fidelibus 
nova  apostolatus  methodus  datur,  novae  dispositiones,  novus  zelus,  novus 
fervor;  et  si  qua  malevolentia  in  episcopum  erat,  eius  translatio  decennalis 
populum  alie  viabit. 

Si  inamovibilitatis  abolitio  parochorum  quaesita  est,  cur  translatio  decen- 
nalis episcoporum  concedi  non  potest? 

Concludendo  humillime  propono  ut  « episcopus  in  unaquaque  dioecesi 
plus  quam  decem  annos  non  permaneat  ». 

Pag.  11,  n.  16,  par.  2,  agitur  de  « sustentatione  providenda  episcopo 
renuntianti  ». 

Quaeritur:  unde  proventus  huius  sustentationis?  Quis  eam  procurare 
et  concedere  deberet? 

Ut  quaestio  solutionem  habeat,  reformationem  administrationis  bono- 
rum ecclesiasticorum  proponerem;  scii,  omnes  proventus  ecclesiastici,  cuius- 
cumque naturae  (congrua,  adventitia,  stipendia  Missarum,  legata  etc.)  in 
officio  administrativo  nationali  vel  regionali  cumulentur;  et  officium  istud 
unoquoque  mense  pro  rata  personis,  cultui  addictis,  eos  distribuat  ope.  offi- 
cii administrativi  dioecesani,  consideratione  habita  gradus,  aetatis  etc.  unius- 
cuiusque. 

Ita  etiam  episcopo  renuntianti  honesta  sustentatio  haberetur. 

* * * 

Sicut  Concilium  Vaticanum  I statum  Romani  Pontificis  determinavit,  ita 
Concilium  Vaticanum  II  episcoporum  statum  determinare  vult  in  Ecclesia 
Dei.  Sit  mihi  venia  si  capitulo  « de  episcopis  » aliquid  addere  audeam. 

Ad  regendam  Ecclesiam  Christus  Dominus  Petrum  et  apostolos  tantum 
vocavit,  simplicem  hierarchiam  constituens  sine  interpositis  structuris. 

Bonum  erit  si  illa  simplex  hier  archia  restauretur;  propono  igitur  ut  ad 
regendam  Ecclesiam  sint  tantum  Summus  Pontifex  et  episcopi  residentiales, 
auferendo  illos  gradus  hierarchiae,  qui  cum  nostro  tempore  facilis  cum 
Sancta  Sede  communicatio  sit,  aboleri  possunt,  ut  archiepiscopatus,  metro- 
politani,  primates,  patriarchae  etc. 

Relate  ad  collegium  cardinalium,  quoniam  ipsi  Senatum  Summi  Pontificis 
constituunt,  nullam  dioecesim  regant,  sed  tantum  curialibus  muneribus  vel 
Apostolicorum  Delegatorum  in  singulis  nationibus,  aut  munere  praesidentiae 
in  episcoporum  nationalibus  coetibus  seu  conferentiis  fungantur. 

Exc.mus  P.  D.  CAROLUS  QUINTERO  ARCE 
Episcopus  V allipolitanus 

In  pag.  9,  n.  8,  de  facultatibus  coadiutoris:  ita  textus  emendetur  ut  fa- 
cultates quae  episcopis  coadiutoribus  tribuuntur  ne  excedant  iis  quas  epi- 
scopus residentialis  iure  suo  habet;  et  quidem  ne  videatur  duplex  quidem 
regimen  in  dioecesi  adesse. 

Difficultas  quidem  haec  ab  ipso  schemate  videtur  praevideri,  nam  in  n.  9 
« relationes  inter  coadiutorem  et  coadiutum  » exhortationes  morales  adiun- 
guntur;  sed  hae  exhortationes  possunt  inefficaces  esse  nisi  principium  expo- 
natur de  inconcussa  auctoritate  episcopi  residentialis  (quae  tamen  auctoritas, 
quidem  cedit  saluti  animarum:  suprema  lex). 

Exc.mus  P.  D.  ALOISIUS  IOSEPH  REICHER 
Episcopus  Austiniensis 

Emendatio  proposita  ad  cap.  II,  n.  16.  Dividatur  paragraphum  primum 
in  duas  partes,  nempe: 

1.  Episcopi  residentiales  ceterique  in  iure  ipsis  aequiparati  qui,  ob  per- 
manentem valetudinis  defectum  vel  ob  ingravescentem  aetatem  aliamve  gra- 
vem causam,  implendo  pastorali  muneri  minus  apti  evaserint,  enixe  rogantur 
ut,  ob  Dei  atque  animarum  amorem,  sua  ipsi  sponte  renuntiationem  ab  officio 
faciant. 

2.  In  casu  quo  renuntiationem  sua  sponte  non  factus  est  et  si  Aposto- 
licae  Sedis  vel,  pro  orientalibus,  competentis  auctoritatis  iudicio,  recto  dioe- 
cesis regimini  neque  per  coadiutorem  neque  per  auxiliarem  seu  auxiliares  con- 
gruenter provideri  possit,  episcopi  provinciae  debent  convocare  et  opiniones 
dare  scriptis  ad  tradendam  Apostolicae  Sedis  vel  competentis  auctoritatis 
utrum  episcopi  residentiales  renuntiationem  facere  debent. 

Rationes: 

1.  In  praesentem  schema,  datur  praesumptionem  factis  incapacitatis  quan- 
do aetatem  septuagesimum  quintum  habetur  sed  nulla  datur  praesumptionem 
nec  dare  potest  de  permanentem  valetudinem  defectum  nec  de  aliam  gravem 
causam. 

2.  Ideoque,  et  deleantur  nota  12  et  nota  13:  quia  nota  13  ad  hoc  diriga- 
tur ut  “ burocraticism  ” evitetur.  Sed  praxis  hodierna  est  rogare  archiepi- 
scopum  vel  alium  episcopum  vel  personas  bene  notas  a membris  Sacrae  Con- 
gregationis Consistorialis  et  tantum  cognoscere  possunt  partem  veritatis. 

Videtur  quod  saepe  occurrit  nominatio  administratoris  apostolicae  sine 
vera  necessitate  secundum  normas  in  2,  supra,  notatas. 

3.  Si  praesumptio  daretur  opiniones  maioritatem  episcoporum  provinciae, 
videtur  « burocraticismi  » vinceretur  facilissime. 

4.  Dividitur  paragraphum  in  duas  partes  quia  in  prima  rogantur  renun- 
tiationem sponte  facta  et  in  secundam  partem  datur  norma  pro  exigendi 
renuntiationem. 

Exc.mus  P.  D.  VINCENTIUS  REYES 
Episcopus  Boronganensis 

Liceat  mihi  paucas  observationes  vel  emendationes  proponere  circa  ali- 
quos articulos  cap.  II. 

1.  In  prooemio  optandum  est  ut  paragraphus  secunda  omittatur,  secus 
in  contextu  apparet  quod  episcopi  coadiutorem  vel  auxiliarem  habentes 
nolunt  facere  a munere  renuntiationem,  quamvis  haec  propter  gravem  causam 
sit  necessaria  vel  valde  desiderabilis. 

2.  Ad  art.  7,  in  linn.  21  et  22,  loco  verbi  episcopo  ponatur  sedi.  Hoc 
enim  videtur  magis  consentaneum  dignitati  episcopali.  Praeterea,  prae  oculis 
habendum  est  quod  episcopus  quicumque  sit  est  propter  gregem,  secundum 
illud  Sacrae  Scripturae:  « Spiritus  Sanctus  posuit  episcopos  regere  Ecclesiam 
Dei  ».  Ideoque,  sicut  episcopus  residentialis,  etiam  eius  coadiutoris  vel  auxi- 
liaris nominatio  sedi  non  episcopo  semper  detur.  A.  v.,  proponere  vellem  ut 
notio  coadiutoris  et  auxiliaris  sic  se  habeat:  coadiutor  datur  sedi  cum  iure 
successionis;  auxiliaris  vero  datur  sedi  sine  iure  successionis. 

3.  Ad  art.  8.  In  textu  schematis  episcopo  residentiali  denegatur  facultas 
quidquam  sibi  reservandi  ex  facultatibus  coadiutori  concessis.  Potestas  autem 
reservandi  est  iam  ius  acquisitum  episcopi  residentialis.  Quare  ergo  tolle- 

retur?  Hoc  enim  laborat  contra  principium  fundamentale  iam  statutum  in 
cap.  I nostri  schematis,  scii.:  « Quapropter  facultates  hucusque  ipsis  reco- 
gnitae amplificentur  ». 

4.  Ad  art.  9.  In  linn.  19  et  20  praecipitur  vicario  generali  ne  suis  facul- 
tatibus utatur  contra  mentem  et  voluntatem  non  solum  episcopi  coadiuti 
sed  etiam  coadiutoris. 

Aliquando  contigit,  et  saepe  contingere  potest,  non  esse  eandem  coadiuti 
et  coadiutoris  mentem,  in  quo  casu  difficile  esset  pro  vicario  generali  si  pla- 
cere deberet  utrique.  Ideoque  non  debet  imponi  vicario  generali  tale  prae- 
ceptum. 

Episcopus  coadiutus  manet  semper  episcopus  proprius  et  habens  onus 
reddendi  rationem  villicationis  suae.  Quapropter  propono  ut  linn.  19  et  20 
deleantur.  Nam  de  conformitate  usus  facultatis  vicarii  generalis  cum  mente 
et  voluntate  eius  episcopi  iam  provisum  est  in  iure,  can.  369  § 2. 

5.  Ad  art.  11.  Textus  schematis,  ut  iacet,  relinquit  voluntati  episcopi 
expostulare  vel  non  expostulare  auxiliarem;  et  idem  dicendum  est  de  divisione 
vel  dismembratione  dioecesis.  Hoc  principium,  meo  humili  iudicio,  non  est 
efficax,  quia  aliquando  deficit  spontaneitas  seu  bona  voluntas  ex  parte  epi- 
scopi. Uti  remedium  huius  difficultatis  seu  obstaculi  proponere  audeo  hanc 
emendationem,  nempe  ut  in  lin.  24  art.  11  loco  verbi  expostulare  dicatur 
accipere ; et  in  lin.  26  eiusdem  articuli  loco  verbi  satagat  ponatur  ne  renuat. 
Sed  in  utroque  casu  anteponantur  verba  eo  audito. 

6.  Ad  art.  12.  Secunda  paragraphus  huius  articuli,  ubi  legitur:  « Quodsi 
in  Litteris  constitutionis  provisum  non  fuerit  » etc.  mihi  videtor  quod  est 
superflua,  ijnmo  et  contraria  primae  paragrapho,  scii.:  « In  Litteris  quibus 
auxiliaris  constituitur,  eiusdem  iura  et  officia  dejiniantur  » etc. 

7.  Ad  art.  14:  (Relationes  inter  auxiliarem  et  episcopum).  Hic  articulus 
non  videtur  esse  completus,  quia  tantum  dicit  de  modo  agendi  auxiliaris  erga 
episcopum,  sed  non  vicissim.  Propono  igitur  ut  addatur  alia  paragraphus, 
hoc  modo:  « Episcopus  auxiliarem  magna  cum  caritate  prosequatur,  eum  in- 
formatum habeat  eumque  audiat  de  variis  negotiis  magni  momenti  in  dioe- 
cesi, et  de  eius  honesta  sustentatione  bene  provideat  ». 

8.  Ad  art.  15.  De  facultatibus  auxiliaris  sede  vacante.  Mihi  videtur  quam 
miserabilem  esse  auxiliaris  conditionem  si  cum  episcopi  residentialis  munere 
exspirarent  sua  potestas  et  facultates!  Ad  mentem  revocat  hominem  exspo- 
liatum in  via  ad  Jerico.  Est  enim  mera  figura  auxiliaris  post  mortem  vel  re- 
nuntiationem episcopi  residentialis. 

Quapropter,  venerabiles  Patres,  in  adiutorium  auxiliaris  intendite;  ad 
adiuvandum  eum  festinate;  sint  eius  potestas  et  facultates  magis  magisque 
stabiles! 

Exc.mus  P.  D.  HILDEFONSUS  M.  SANSIERRA 
Episcopus  tit.  Oriensis,  aux.  S.  loannis  de  Cuyo 

Ad  auxiliares  et  coadiutores  quod  attinet  prae  oculis,  forsan,  quaedam 
principia  haberi  iuvabit,  ex  quibus  hanc  ut  ita  dicam  spinosam  quaestionem 
de  cap.  II,  n.  16,  solvi  poterit.  Et  quidem: 

I.  Figura  iuridica  coadiutoris  omnino  supprimatur  quia  et  non  penitus 
consona  doctrinae  theologicae,  ut  manifestavit  em.mus  card.  Ernestus  Ruf- 
fini;  ac  non  raro  permultum  odiosa. 

II.  Auxiliaris  semper  et  solummodo  sedi  assignetur,  nempe  gregi,  in  cuius 
bonum  spiritualem  residentialis  episcopus  potestatem  seu  ius  docendi,  re- 
gendi et  sanctificandi  habet  a Domino  et  ab  Ecclesia  receptam. 

III.  Distinctio  tamen  facienda  est  inter  ipsum  ius  et  iuris  exercitium,  et 
quidem  hoc  modo: 

1.  Ius  maneat  apud  episcopum  residentialem,  etiam  expleto  75  aetatis 
anno,  vel  morbo  laborantem,  quia  pater  est  dioecesis  et  ob  alias  rationes: 
inde  sequitur  quod  congrua  sustentatio  et  honores  ex  illo  iure  manantes  ei 
semper  erunt. 

2.  Exercitium  vero  iuris,  sit  penes  auxiliarem  ut  cura  animarum  de- 
trimentum non  patiatur  et  omnino  efficax  evadat.  Ita  principium  theologicum 
solidum  manet,  nempe  quod  unus  est  pastor  quia  episcopus  residentialis  et 
auxiliaris  iuridice,  una  persona  constituunt:  itemque  illud  « qui  per  alium 
facit  et  per  se  facere  videtur  »,  ad  actum  reducitur. 

IV.  Aetatis  vel  salutis  causa,  praesumptio  iuris  est,  quod  episcopus  resi- 
dentialis expleto  75  anno  plene  validus  esse  non  videtur  ad  regendam  dioece- 
sim  sibi  commissam;  proindeque  sedi  episcopus  auxiliaris  assignabitur  qui 
non  erit  titularis  alius  dioecesis. 

V.  Hoc  autem  ne  iniuriosum  a christifidelibus  vel  a clericis  videatur, 
modo  stabili  in  C.I.C.  decernatur. 

Haec  mihi  videtur  quaedam  « via  media  »;  nam  et  episcopi  dignitati  ac 
necessitati  consulitur,  salusque  animarum  in  tuto  ponitur. 

Exc.mus  P.  D.  ALEXANDER  SCANDAR 
Episcopus  Lycopolitanus 

In  genere,  cap.  II  schematis  de  episcopis  ac  de  dioecesium  regimine  sub- 
stantialiter placet.  Propositiones  quas  facit  aliquas  clarificationes  et  praecisio- 
nes requirunt.  Liceat  mihi  aliquas  observationes  proponere. 

a)  Ad  art.  6,  i.  e.  in  prooemio,  episcopus  scire  debet  officium  pri- 
marium suum  salus  animarum  esse.  Ergo  in  conscientia  quando  difficilis  est 

ei  correspondere  obligationi  suae  tam  gravi,  auxilium  sive  auxiliarem  sive 
coadiutorem  a competenti  auctoritate  petere  debet.  Ad  exemplum  Magistri 
episcopi  munus  est  in  humilitate  ministrare  et  non  ministrari,  quia  facta 
id  postulant  sine  ullo  praeiudicio  animis.  Meminisse  iuvat,  hac  de  re,  verba 
Domini  prophetis  facta  et  maledictiones  a Christo  Domino  prolatae  sacer- 
dotibus et  pharis  aeis  qui  populum  Dei  negligebant. 

b)  Ad  nn.  8 et  9 propono  quod  est  Sedis  Apostolicae  videre  immo 
et  decidere  an  melius  auxiliaris  vel  coadiutor  esset  episcopo  residentiali.  Ad 
iudicium  Sanctae  Sedis  episcopus  magno  animo  sese  remittet.  Attamen  mihi 
videtur,  pro  unitate  regiminis  et  concordia  convenit  ut  consilium  ab  eo  au- 
diatur et  nomina  electandi  ab  eo  petatur  si  hoc  fieri  potest. 

Item  si  coadiutorem  nominat  competens  auctoritas,  vicarium  generalem 
suum  eligere  potest  sed  in  hoc  casu  ad  consilium  episcopi  residentialis  sese 
conformare  monetur  si  hoc  fieri  potest. 

In  hoc  casu  libertatem  et  facultates  sine  reservatione  sibi  facta  episco- 
pus concedit  coadiutori.  Nihilominus  non  obstat  episcopo  gaudente  bona  ex- 
perientia sua  in  apostolatu  consultorem  coadiutoris  esse. 

c)  Pro  oriente,  attenta  diversitas  rituum  et  morum  et  normarum  litur- 
gicarum  uniuscuiusque  ritus  in  eadem  dioecesi  locali,  propono  ad  facilitan- 
dam  administrationem  et  gubernationem  animarum  episcopum  residentialem 
et  autochtonum  coadiuvandum  esse  auxiliaribus  diversis  ritibus,  a compe- 
tente auctoritate  illius  ritus  constituti,  qui  synodum  cum  episcopo  residen- 
tiali formant  ad  unitatem  auctoritatis  et  gubernationis  dioecesis  praebendam 
et  ad  exemplum  catholicitatis  Ecclesiae  non  catholicis  illustrandum.  Atta- 
men episcopus  residentialis  libertatem  et  facultates  auxiliaribus  suis  det  in 
exercitio  proprii  ritus,  conservando  administrationem  bonorum  spiritualium 
et  temporalium  coram  civili  auctoritate. 

d)  Si  episcopus  residentialis  rectum  dioecesis  regimen  minus  apte  eva- 
dit ob  gravem  causam  sive  valetudinis  sive  aetatis,  sive  xonophobiae  ho- 
diernis temporibus  et  insinuante  Sede  Apostolica  renuntiationem  ab  officio 
suo  mavult,  persuadendum  est  hanc  renuntiationem  facere  praevisis  honesta 
sustentatione  et  peculiaribus  honoribus  et  privilegiis  ipsi  concessis.  Attenta 
peculiaribus  personarum  et  locorum  circumstantiis,  audita  certa  quadam  com- 
missione designata  a competente  auctoritate,  Romanus  Pontifex  iudicat  de 
singulo  casu  pro  salute  animarum. 

Haec  humiliter  propono,  venerabiles  Patres,  sapienti  iudicio  vestro. 

Exc.mus  P.  D.  IOSEPH  STREBLER 
Archiepiscopus  tit.  Nicopolitanus  in  Epiro 

Paucas  animadversiones  tantum  Patribus  submittere  volo  circa  art.  16, 
cap.  II,  « De  renuntiatione  ab  officio  » tractans,  et  loquor  in  nomine  novem 

episcoporum  Africae  Occidentalis  et  Madagascar  qui  annis  elapsis  Officio  re- 
nunciaverunt  in  favorem  novi  episcopi  de  clero  indigena,  ad  meliorem  pro- 
motionem Ecclesiae  localis  et  secundum  Sanctae  Sedis  placitum. 

Paragraphus  haec  loquitur  de  rationibus  in  favorem  renuntiationis,  nem- 
pe: 1.  Ingravescens  aetas;  2.  Defectus  valetudinis;  3.  Alia  gravis  causa. 

Inter  has  alias  causas,  libenter  opinor,  prima  et  essentialis  esse  debet 
bonum  Ecclesiae  — quia  bonum  Ecclesiae,  sicut  salus  animarum,  est  supre- 
ma lex  episcopi,  nec  alia  ulla  ratio  requiritur  ad  commendandam  renuntia- 
tionem, dummodo  semper  haec  in  veritate  et  caritate  et  debita  humana  con- 
sideratione a superioribus  urgetur. 

Renuntiatio  est  semper  magnum  sacrificium,  etiam  si  « ob  Dei  et  anima- 
rum amorem  sua  sponte  » accipitur. 

Argumenta  exc.mi  relatoris  schematis  paululum  tantum  placent  et  per- 
missum nobis  sit  aliquas  suggestiones  humillime  proponere. 

1.  Novus  titulus.  Cum  exc.mo  D.  Baudoux,  arch.  S.  Bonifacii  in  Ca- 
nada  — (cf.  Emendationes  pag.  21)  — proponimus  ut  paragraphus  secunda, 
art.  16,  incipiatur  ut  sequitur:  « Exercitio  muneris  episcopalis  renuntianti- 
bus titulus  episcopus  emeritus  dioecesis  decernatur,  et  congruens  providebitur 
sustentatio  etiam,  si  casus  ferat  et  ipsis  placuerit,  alicuius  consentanei  officii 
collationem  ». 

Nominatio  ad  sedem  titularem  fictivam  non  est  compensatio  digna  pro 
sacrificio  quod  postulat  Sancta  Mater  Ecclesia  a pastore  animarum,  qui  per 
longos  annos  in  agro  Domini  suis  curis  commisso  laboravit  et  pondus  diei  et 
aestum  portavit.  Crudelis  est  separatio  pastoris  a dilectis  ovibus.  Dioecesim 
fictivam  eiusdemque  oves  novas  nunquam  videbit. 

Melior  et  valde  humanior  solutio  esset,  discedenti  pastori  simpliciter  ti- 
tulum verum  dare,  nempe  episcopus  emeritus  veteris  sedis. 

Sic  divortium  inter  pastorem  et  oves  dilectas  non  requiritur;  sponsalia 
die  consecrationis  contracta  non  dirimuntur,  nisi  morte,  et  haec  certitudo  es- 
set vera  consolatio  pro  ingravescente  episcopo,  officio  renuntiaturo. 

2.  Oratio  pro  episcopo  emerito,  vivo  et  defuncto.  Titulus  episcopi  eme- 
riti nullas  facultates  illi  concedit  sed  enixe  rogamus  Sanctissimum  Patrem 
ut  permittere  velit  nomen  episcopi  emeriti,  usque  ad  felicem  e vita  exitum, 
post  nomen  successoris  in  canone  Missae  et  in  Breviario  nominari  posse.  Li- 
benter episcopi  emeriti  Missam  pro  populo  et  sacrificia  senectutis  Deo  offe- 
rebunt  pro  dilecto  suo  populo  et  sacerdotibus,  qui  cum  illis  in  Evangelio 
laboraverunt,  quorum  plures  ad  sacerdotium  elevaverunt. 

Ius  sepulchri  in  episcopali  conditorio  dioecesis  — cum  solemnitate  fu- 
neris de  qua  loquitur  paragraphus  secunda  — non  est  argumentum  magni  va- 
loris  ad  voluntariam  renuntiationem  episcoporum  obtinendam. 

Nuper  in  Breviario  legimus  haec  verba  S.  Augustini:  « Curatio  funeris, 
conditio  sepulturae  et  pompa  exequiarum  magis  sunt  vivorum  solatio  quam 
suffragia  mortuorum  » ( Officium  Defunctorum,  die  2 nov.). 

Quapropter  liceat  nobis  proponere  ut  Ecclesia  pristina  episcopo  emerito 

defuncto  suffragia  pro  defuncto  Ordinario  offerat.  Dignus  est  operarius  mer- 
cede  sua. 

3.  Quoad  sustentationem.  Quoad  sustentationem  de  qua  mentio  fit  in 
paragrapho  secunda,  liceat  nobis  proponere,  quando  de  missionariis  agitur, 
qui  in  pauperrimis  missionibus  per  longos  annos  laboraverunt,  ut  sustenta- 
tio honesta  a S.  Congregatione  de  Propaganda  Fide,  etiam  pro  religiosis  et 
episcopis  alicuius  Congregationis,  derivaretur.  In  hoc  casu,  libenter  iterum 
diceremus:  Operarius  dignus  est  mercede  sua.  In  Africa,  mensa  episcopalis 
non  potest  hunc  officium  adimplere,  quia  « securitas  socialis  » nondum 
existit. 

Haec  tria  puncta  sunt  aliquid  novum  in  traditione  ecclesiastica,  sed  pro- 
positio art.  16  quoque  nova  est  in  hodierna  forma  et  propter  hoc,  legem 
novam  postulat. 

57 

Exc.mus  P.  D.  ANTONIUS  TEDDE 
Episcopus  Uxellensis  et  Terralbensis 

Liceat  et  mihi  humillime  in  schema  decreti  de  episcopis  ac  de  dioecesium 
regimine  aliquas  proponere  animadversiones. 

1.  In  schemate  tenue  dicendi  genus  ac  benigno  sermone  fluens  laudan- 
dum praecipue  videtur. 

2.  De  rationibus  inter  episcopos  et  Sanctam  Sedem  humanissime  in  hoc 
capite  agitur;  quod  pergratum  Patribus  conciliaribus  evadit.  Et  quidem  res 
maximi  momenti  est  cum  reapse  plurimis  ex  partibus  recto  atque  aequo 
animo  rationes  inter  episcopos  et  Sacras  Congregationes  et  Tribunalia  Ro- 
mana pastorali  cooperatione  suffultae  optentur.  Sed  fas  mihi  sit  humillime 
aliquas  emendationes  benigne  considerandas  proponere. 

a)  In  hoc  capite  sermo  nimis  administrativus  videtur.  Cum  autem 
schema,  de  quo  agimus,  totam  vitam  ac  diutinam  actuosam  sollertiam  episco- 
porum attingat,  humillime  censeo  caracterem  pastoralem  episcopi  — qui  tam- 
quam rationem  redditurus  pro  animabus  sibi  commissis  Deo  et  Ecclesiae 
totam  suam  vitam  consecrat  — hic  aperte  declarandum  esse  ut  perspicue 
eniteat  vera  figura  episcopi,  qui  — apostolorum  successor,  una  cum  Summo 
Pontifice  ac  sub  eius  suprema  auctoritate  — est  dioecesis  sibi  commissae 
caput,  pater,  magister  et  sanctificator. 

b ) Neminem  latet  plurimis  ex  coetu  cleri,  sive  dioecesani  sive  religiosi 
— immerito  quidem  sed  pertinaciter  — persuasum  esse  — quod  valde  dolen- 
dum  est  — Sacras  Congregationes  Romanas  facile  quibuscumque  litteris  ac- 
cusatoriis contra  episcopos  redditis  fidem  tribuere  (maxima  reverentia  erga 
Curiam  Romanam  dico)  ita  ut  episcopi  in  offensam  Sacrarum  Congregationum 
et  in  angorem  incurrant,  ac  illorum  auctoritas  et  episcopalis  muneris  exerci- 
tium extenuentur. 

Quod  utique  episcopis  optima  occasio  est  humilitatis  perspicue  excolen- 

dae,  sed  in  gravissimum  damnum  sive  socialis  disciplinae  quae  est  funda- 
mentum cuiuscumque  regiminis  sive  praesertim  in  gravissimum  damnum  spi- 
ritualitatis  ac  pietatis  sacerdotalis  vertit. 

Quod  cautis  verbis  innuitur  in  n.  4 capitis  de  quo  agitur. 

Provido  divino  consilio,  igitur,  in  Concilio  Oecumenico  Vaticano  II 
haec  in  diem  quam  maxime  periculosa  atque  damnosa  rerum  condicio,  per 
B.  M.  Virginem  Christo  Ecclesiae  Capite  adiuvante,  deterreri  atque  amoveri 
potest,  immo  amovenda  atque  deterrenda  est. 

Nam  pro  bono  animarum  auctoritas  episcopi  residentialis  fovenda  omnino 
est.  Etenim  inter  episcopum  et  clerum  et  laicos  vinculum  Christi  est  vincu- 
lum caritatis. 

Quod  vinculum  caritatis  saepe  saepius  in  mentem  revocandum  ac  aperto 
animo  recolendum  est  tamquam  fundamentum  vitae  pastoralis  necnon  omnis 
actuositatis,  dioecesanae  et  paroecialis,  in  laudem  Dei,  in  bonum  Ecclesiae, 
in  salutem  animarum. 

In  textu  capitis  de  episcopis  ac  de  dioecesium  regimine  optima  passim 
ad  hunc  finem  apta  inveniuntur. 

Candida  reverentia  his  praemissis,  mihi  liceat  humillime  aliqua  pro- 
ponere. 

In  schemate  de  episcopis  ac  de  dioecesium  regimine  haec  optantur: 

a)  Introductio  aptius  incipere  videtur  his  verbis:  « Dei  honor  et  glo- 
ria, animarum  salus  immo  et  consecratio  mundi  lex  in  Ecclesia  Christi  su- 
prema etc.  ». 

b ) In  ipsa  introductione  peropportunum  videtur  in  mentem  revoca- 
re officium  — et,  audeo  dicere,  ius  — cooperationis  utriusque  cleri,  dioe- 
cesani  scii,  et  religiosi,  cum  episcopo,  eius  actuositatem  ac  caritatem  pasto- 
ralem perlibenter  ac  fideliter  aequo  animo  in  bonum  animarum  adiuvando. 

Humillime  itaque  propono  ut  in  fine  lin.  12  ipsius  introductionis  haec 
verba  adiungantur:  «...  consequi  valeant,  utroque  clero,  dioecesano  scii,  et 
religioso,  aequo  animo  in  bonum  animarum  cooperante  ». 

c)  Pag.  6 in  titulo  cap.  I dicatur:  De  rationibus  inter  episcopos  et 
Sanctam  Sedem. 

d)  Pag.  6,  lin.  9,  post  verba  « ...  sint  praesto  » haec  verba  adiun- 
gantur: « ita  ut  omnibus  — et  quidem  utrique  cleri  coetui  et  laicis  — prorsus 
manifeste  pateat  quanta  reverentia  paternitati  episcopali  debeatur  et  illi 
vicissim  ...  ». 

e)  In  n.  3,  lin.  19,  sic  dicatur:  « quae  ad  aptius  et  expeditius  eorum 
ordinariae  ac  immediatae  potestatis  exercitium  sub  primatu  iurisdictionali 
Romani  Pontificis  explendum,  characteri  atque  muneri  episcopali  inhaerent  ». 

/)  In  pag.  7,  n.  5,  ne  Patres  conciliares  suam  voluntatem  Summo  Pon- 
tifici imponere  videantur,  humillime  propono  ut  n.  5,  lin.  22,  his  verbis 
initium  habeat:  « Sacra  Oecumenica  Synodus  Vaticana  II  enixe  exoptat  ut 
nonnulli  episcopi...  etc.  ». 

Si  audacius  dixi,  velint  mihi  indulgere. 

Exc.mus  P.  D.  OCTAVIUS  TERRIENNE 
Episcopus  tit.  Menelaitensis 

Un  Pere  conciliaire  a demande  que  la  note  n.  14,  page  13,  se  rapportant 
au  n.  16  du  chapitre  II  soit  introduite  dans  le  texte  meme  du  schema. 

Je  voudrais  me  permettre  de  proposer  d’ajouter  aux  privileges  enu- 
meres dans  la  note  le  droit  de  garder  la  Sainte  Eucharistie  (selon  les  regles 
liturgiques)  dans  la  chapelle  privee  de  la  maison  de  1’eveque  demissionnaire. 

Raison:  pour  la  consolation  de  1’eveque  demissionnaire,  et  le  secours 
qu’il  y trouvera  pour  sa  piete  personnelle. 

J’oserais  meme  demander  que  ce  meme  privilege  soit  accorde  a tous  les 
eveques. 

Raison:  privilege  rattache  a la  plenitude  de  leur  sacerdoce. 


59 

Exc.mus  P.  D.  VILLELMUS  M.  VAN  ZUYLEN 
Episcopus  Leodiensis 

De  coadiutoribus  et  auxiliaribus. 

a)  Dicitur  in  schemate  coadiutori  ipso  iure  competere  in  dioecesi  pote- 
statem quae  iure  communi  vicario  generali  tribuitur.  Non  autem  affirmatur 
eundem  esse  formaliter  vicarium  generalem  vel  ad  instar  vicarii  generalis. 
Est  quidam  vicarius  generalis  ipso  iure  datus,  de  quo  autem  non  statuitur 
quod  de  vicario  generali  decernitur,  scii.:  « caveat  ne  suis  potestatibus  utatur 
contra  mentem  et  voluntatem  episcopi  » (can.  369,  § 2).  Unitas  regiminis, 
quae  in  dioecesibus  omnino  requiritur,  non  tuta  habetur.  Itaque  statui  debet 
praescriptum  canonis  369,  § 1 et  2 etiam  episcopo  coadiutori  applicari.  Sed 
aut  statui  potest  principium,  vi  cuius  episcopus  residentialis  coadiutorem  suum 
in  vicarium  generalem  assumat. 

b)  Cum  dedeceat  ut  episcopus  auxiliaris  inferior  sit  vicario  generali, 
qui  episcopali  dignitate  non  gaudet,  expediret  ut  in  schemate  decerneretur 
episcopum  residentialem  obligari  ut  episcopum  auxiliarem  in  vicarium  gene- 
ralem aut  in  vicarium  episcopalem  assumat.  Itaque  in  ipso  schematis  textu 
figura  « vicarii  episcopalis  » includi  debet  atque  affirmari  debet  episcopum 
residentialem  praeter  (aut  etiam  loco  eius)  vicarium  generalem  nominare 
posse  vicarios  episcopales,  qui  nempe  potestate  ordinaria  gaudent,  uti  vica- 
rius generalis,  sed  in  certa  territorii  aut  negotiorum  parte  tantum. 

Exc.mus  P.  D.  PASCHALIS  VENEZIA 
Episcopus  Arianensis 

Tria  principia,  secundum  meum  iudicium,  inspirare  debent  quae  dicun- 
tur in  nn.  11-15,  i.  e.:  1.  salus  animarum;  2.  dignitas  episcopalis;  3.  unitas 
episcopatus  monarchici  dioecesani;  quae  arcte  inter  se  connectuntur. 

Ut  hoc  melius  eluceat  has  animadversiones  propono: 

1.  Circa  n.  12:  in  Litteris  quibus  auxiliaris  constituitur:  a)  expresse  di- 
catur auxiliarem  habere  omnes  facultates  episcopi  residentialis,  quibus  tamen 
uti  debet  consulto  et  probante  episcopo  dioecesano;  b)  determinetur  domi- 
cilium auxiliaris  et  eorum  qui  cum  eo  sunt  et  emolumentum  pro  honesta 
sustentatione  eius  et  eorum  qui  cum  eo  sunt.  Nam: 

a)  Auxiliatus  et  auxiliaris,  iisdem  facultatibus  et  potestatibus  utentes, 
eadem  fide,  caritate  et  prudentia  apostolica  vivificati,  ita  se  complent  ut  unum 
episcopatum  exerceant  in  salutem  earumdem  animarum  in  eadem  dioecesi. 
Plena  potestas  in  utroque  est,  sed  in  episcopo  auxiliato  limitata  ex  hoc  quod 
auxilium  habere  debet  ut  eam  exerceat,  et  in  auxiliari  limitata  ex  hoc  quod 
ipse  eam  exercere  debet  ut  auxilium  afferret. 

Quo  maior  necessitas  auxilii  eo  plenius  fit  exercitium  facultatum  auxi- 
liaris. 

b)  Certo  non  consuleretur  saluti  animarum  et  dignitati  episcopali  si 
auxiliaris  deberet  aliquod  officium  vel  laborem  habere  ad  sibi  et  eis  qui  cum 
ipso  sunt  honestam  sustentationem  procurandam,  quod  sane  ipsi  non  relin- 
queret libertatem  necessariam  ad  collaborationem  pastoralem  dandam. 

2.  Invertantur  nn.  13  et  14  et  eos  praecedat  alius  novus  numerus:  « Re- 
lationes inter  episcopum  et  auxiliarem  »,  in  quo  transferantur  linn.  37  et  38 
en.  12:  « Episcopus...  »,  et  aliqua  dicantur  de  paternitate,  i.  e.  de  fiducia, 
de  caritate  et  de  gratitudine,  quibus  episcopus  auxiliatus  auxiliarem  tractet. 

Non  est  iustum  loqui  tantum  de  officiis  auxiliaris  erga  auxiliatum  et 
post  officia  auxiliarium  inter  se. 

3.  N.  15,  par.  2,  linn.  17-21,  loco  « Optandum  et  ss.  » dicatur  « Sede  per 
mortem  aut  renuntiationem  aut  translationem  vacante,  munus  administratoris 
apostolici  vel  patriarchalis  competit  auxiliari  vel,  ubi  sunt  plures  auxiliares, 
primo  electo  inter  ipsos  ». 

Episcopus  enim  in  sua  electione  non  dependet  a capitulo  vel  ab  aliquo 
alio,  sed  solum  a S.  Sede.  Ergo  ab  una  S.  Sede  debet  in  exercitio  suae  pote- 
statis dependere.  Capitulum  cathedrale  ius  habeat  eligendi  vicarium  capitu- 
larem  cum  non  adsit  auxiliaris  et  a S.  Sede  non  aliter  provisum  fuerit  (C.I.C. 
can.  431). 

Exc.mus  P.  D.  MATTHIAS  WEHR 
Episcopus  Trevir ensis 

Quae  in  cap.  II  de  condicione  episcoporum  coadiu torum  et  auxiliarium 
eorumque  relatione  ad  episcopum  dioecesanum  dicuntur,  non  placent.  Neque 
difficultates  eo  solvi  posse  videntur,  quod  magnae  dioeceses  dividantur  vel 
aliis  sacerdotibus  facultas  confirmandi  concedatur.  Vera  autem  solutio,  quae 
pari  modo  rationem  habet  unitatis  regiminis  dioecesani,  dignitatis  muneris 
episcopalis  ac  boni  communis  fidelium,  haec  esse  videtur: 

1.  Abrogato  modo,  hucusque  vigente,  nominandi  episcopos  in  titulum 
ecclesiarum  in  regionibus  sitarum,  ubi  hierarchia  catholica  suppressa  fuit, 
unusquisque  episcopus  coadiutor  et  auxiliaris  ordinetur  in  titulum  dioecesis, 
cui  destinatur,  et  quidem  qua  auxiliaris,  ut  partem  habeat  curae  pastoralis 
episcopi  dioecesani,  sive  ei  pars  determinata  territorii  vel  gregis  dioecesani 
assignetur,  sive  generatim  pro  universa  dioecesi  constituatur. 

2.  Cui  mutationi  hodiernae  disciplinae  absque  dubio  grave  momentum 
oecumenicum  inesset,  cum  non  iam  Ecclesiae  in  titulum  conferrentur,  quae 
episcopum  residentialem,  licet  a communione  cum  Apostolica  Sede  seiunc- 
tum,  habent. 

3.  Hoc  modo  etiam  auctoritas  et  iurisdictio  episcopi  dioecesani,  non  li- 
mitatur neque  unitas  regiminis  in  discrimen  vocatur,  cum  clare  significetur 
auxiliares  veros  quidem  esse  episcopos  vocatos  ad  determinatam  partem 
gregis  dominici  pascendum,  at  tamquam  adiutores  seu  compastores  huius  de- 
terminati episcopi  dioecesani  ad  participandam  eiusdem  curam  potestatem- 
que, ita  ut  de  eorum  subordinatione  ipsa  vi  nominationis  et  consecrationis 
constet. 

4.  In  praxi  opportunum  videtur,  ut  auxiliares  cum  episcopo  dioecesano 
peculiare  consilium  episcopale  constituant,  in  quod  etiam  vicarius  generalis, 
propter  specialem  eiusdem  habitudinem  ad  episcopum  dioecesanum  adsci- 
scatur.  Quo  Consilio  certe  unitas  regiminis  fovebitur,  quia  formatur  com- 
munis ratio  in  universa  dioecesi  agendi  atque  decisiones  omnes  nomine  epi- 
scopi dioecesani  statuuntur.  Simul  autem  eiusdem  suprema  responsabilitas 
mitigabitur  communi  cooperatione  et  responsabilitateT  adiutorum  episco- 
palium. 

5.  Quod  attinet  ad  relationes  inter  auxiliares  et  vicarium  generalem,  mi- 
nus decere  videtur,  ut  nominentur  vicarii  generales,  cum  vocati  sint  ad  partem 
sollicitudinis  episcopi,  non  vero  ad  eius  vicem  gerendum.  Quoniam  autem 
participes  sunt  episcopalis  muneris  regiminis,  omnibus  facultatibus  potiri 
debent,  quibus  ad  munus  suum  cum  et  sub  episcopo  dioecesano  exercendum 
indigeant,  ita  ut  cum  auctoritate  agere  possint,  quin  in  singulis  casibus  pecu- 
liari facultate  aut  mandato  egeant,  licet  agere  tantum  debeant  iuxta  normas 
ab  episcopo  dioecesano  statutas.  In  praxi  ideo  omnes  facultates  habeant,  quae 

vicario  generali  iure  communi  competunt,  relicta  vero  eidem  ordinaria  et 
generali  administratione  dioecesis. 

6.  Auxiliares,  cum  episcopi  sint  legitime  constituti,  pleno  iure  etiam 
membra  sunt  collegii  episcoporum  et  sponsores  Ecclesiae  universae,  eodem 
modo  ac  episcopi  dioecesani.  Ideo  etiam  ad  omnia  Concilia  oecumenica  et 
particularia  convocari  debent  fruunturque  voto  deliberativo.  Idem  valet  de 
conferentiis  episcoporum,  quae  et  ipsae  de  rebus  agere  solent,  quae  non  ad 
singulas  tantum  dioeceses  pertinent. 

7.  Quibus  praemissis  proponimus,  ut  textus  schematis,  deletis  praesen- 
tibus nn.  7-15  sequenti  fere  modo  mutetur: 

N.  7.  (Constitutio  auxiliarium). 

§ 1.  Ubi  bonum  commune  dioecesis  id  suadeat,  constituantur  unus 
vel  plures  episcopi  auxiliares,  qui  episcopum  dioecesanum  adiuvent  in  exer- 
cendo munere  pastorali. 

§ 2.  Si  peculiaria  adiuncta  id  postulent,  constitui  potest  episcopus 
auxiliaris  tamquam  coadiutor  cum  iure  successionis. 

§ 3.  Episcopi  auxiliares  (et  coadiutores)  ordinantur  in  titulum  dioece- 
sis, cui  destinantur. 

N.  8.  (Facultates  auxiliarium). 

§ 1.  Auxiliarium  ius  et  officium  est  cum  et  sub  episcopo  dioecesano 
partem  habere  in  eiusdem  cura  pastorali  exercenda  et  dioecesi  regenda. 

§ 2.  In  suo  munere  gerendo  competunt  eis  omnes  facultates,  quibus 
vicarii  generales  iure  communi  gaudent.  Sollicite  autem  curent,  ut  istis  facul- 
tatibus utantur  iuxta  normas  ab  episcopo  dioecesano  statutas. 

§ 3.  Ampliores  facultates  in  casibus  particularibus  eis  concedi  pos- 
sunt ab  Apostolica  Sede  vel  alia  auctoritate  competenti,  vel  ab  episcopo  dioe- 
cesano committi. 

N.  9.  (Relationes  inter  auxiliares  et  episcopum  dioecesanum).  Episcopi 
auxiliares,  cum  in  partem  sollicitudinis  episcopi  dioecesani  vocati  sint,  eidem 
semper  honorem  et  venerationem  exhibeant  eiusque  auctoritati  in  universa 
dioecesi  promovendae  studeant. 

Vicissim  autem  episcopus  dioecesanus  suos  auxiliares  tamquam  adiuto- 
res  episcopales  fraterne  diligat,  existimatione  prosequatur  atque  in  munere 
obeundo  sedulo  foveat. 

N.  10.  (Relationes  inter  auxiliares  et  vicarium  generalem). 

§ 1.  Licet  facultatibus  vicarii  generalis  praediti  sint,  episcopi  auxi- 
liares caute  tantum  eis  utantur  atque  de  actibus  maioris  momenti  vicarium 
generalem  certiorem  reddant,  ut  eiusdem  conditio  in  dioecesi  roboretur  atque 
unitas  regiminis  et  administrationis  foveatur. 

§ 2.  Vicarius  generalis  auxiliares  tamquam  partem  habentes  cum  epi- 
scopo dioecesano  in  sollicitudine  pastorali  honore  et  veneratione  prosequa- 
tur eosdemque  de  omnibus  rebus  maioris  momenti  in  dioecesi  accidentibus 
certiores  reddat. 

N.  11.  (Facultates  auxiliarium  sede  vacante).  Sede  vacante  facultates  auxi- 

liaribus  iure  communi  attributae  integrae  remanent.  Quae  vero  ab  episcopo 
dioecesano  ultro  eis  concessae  erant,  exspirant. 

In  cap.  III,  n.  19  § 1,  lin.  7,  dicatur:  « ...  necnon  et  episcopi  coadiutores 
ac  auxiliares  »,  vel,  omisso  verbo  « coadiutores  » tantummodo  « episcopi 
auxiliares  ». 

N.  19  § 2 deleatur. 

[ Subscripserunt  etiam]  Bernardus  Stein,  ep.  tit.  Dagnen.  et  Carolus 
Schmidt,  ep.  tit.  Thasensis,  auxiliares  Trevirenses. 

Exc.mus  P.  D.  VALENTINUS  WCJCIK 
Episcopus  tit.  Bar ensis  in  Hellesponto,  aux.  Sandomiriensis 

Pag.  9,  n.  8,  linn.  27-28,  tollatur  propositio:  nulla  tamen  facta  episcopo 
coadiuto  facultate  sibi  quidpiam  reservandi.  Haec  clausula  opportunius  possit 
addi  in  litteris  nominationis. 

In  n.  9,  pag.  10,  post  verbum  « obsequium  » addatur  « canonicum  » vel 
« disciplinare  ».  Obsequium  sicut  res  odiosa  in  iure  debeat  accuratius  circum- 
scribi. 

In  n.  14,  pag.  11,  loco  verborum  «magni  momenti»  ponatur:  «quod 
episcopo  interesse  possit  ». 

Exc.mus  P.  D.  FRANCISCUS  ZAYEK 
Episcopus  tit.  Callinicensis 

A.  Institutum  coadiutoris  cum  iure  successionis  in  Ecclesia  abrogandum 
esse  censeo,  nam  revera  institutum  illud: 

a)  Odiosum  apparet  et  est-,  videtur  nempe  aliquo  modo  coadiutorem 
per  suam  praesentiam  in  dioecesi  expectare  mortem  residentialis  ut  suis  iuri- 
bus  plene  gaudeat! 

b)  Nocumentum  afferre  potest  bono  regimini  dioecesis  et  saluti  ani- 
marum ex  discrepantiis  et  quandoquidem  litibus  quae  oriuntur  et  generatim 
vigent  inter  utrumque  episcopum:  dissentiones  illae  persaepe  a clero  et  populo 
cognoscuntur,  necque  ad  aedificationem  sunt! 

Instituto  hoc  provideri  potest  per  auxiliarem,  qui  sit  et  ipso  iure  vica- 
rius generalis,  aut  per  renuntiationem  propositam  residentiali  et  ab  illo  ac- 
ceptam, aut  per  administratorem. 

B.  Quam  maxime  desideratur  et  urgeri  debet,  exceptione  facta  pro  Sum- 
mo Pontifice,  uti  patet,  limes  aetatis  pro  cessatione  officii,  uti  iam  sapienter 
viget  pro  aliquibus,  in  Dicasteriis  Curiae  Romanae!  Qui  limes  et  extendi  debet 
omnibus  qui  officium  aliquod  in  Ecclesia  exercent  concessa  utique  eis  con- 
grua sustentatione.  Summus  Pontifex  aliquibus  in  casibus  exceptionem  sta- 

tuere  potest,  aut  melius  prorogationem  concedere  (v.  g.  pro  patriarchis)!  Exem- 
plis vero  constat:  Homines  in  senectute  constitutos  inscie  destruere  quae 
multis  laboribus  et  difficultatibus  ipsos  antea  extruxisse!  Limes  ille  potest 
esse  aetatis  75  annorum. 

C.  A die  nominationis,  auxiliaris  sit  et  vicarius  generalis  in  dioecesi. 
Nominatio  auxiliaris  relinqui  autem  non  potest  solo  desiderio,  voluntati  aut 
electioni  episcopi  residentialis  qui  quaerit  saepissime  virum  nimis  sibi  sub- 
iectum  et  correspondentem  suae  mentalitati,  necque  forsitan  semper  secun- 
dum necessitates  dioecesis  illius,  aut  alterius  dioecesis,  ad  quam  post  mortem 
residentialis  destinari  possit  et  auxiliaris  ille!  Ne  tamen  multiplicentur  et 
episcopi  auxiliares,  multa  committi  possunt  simplici  vicario  generali;  et  ipsa 
administratio  Chrismatis  et  exercitium  Pontificalium,  de  mandato  episcopi 
residentialis,  concredi  possunt  quoque  vicario  generali  aut  alio  presbytero 
in  dignitate  constituto,  ut  peragunt  in  Ecclesia  Antiochena  Chorepiscopi,  qui 
tamen  characterem  episcopalem  carent! 

64 

Exc.mus  P.  D.  IOSEPH  ZIMMERMANN 
Episcopus  tit.  Ceryniensis,  aux.  Augustanus  Vindelicorum 

Praeprimis  me  episcopum  auxiliarem,  inde  ab  undecim  fere  annis  epi- 
scopo suo  auxiliantem,  profiteor. 

De  collegialitate  inter  episcopum  residentem  eiusque  auxiliarem  pauca 
disserere  liceat  et  quidem  1.  de  ipsa  collegialitate  qua  tali;  2.  de  applica- 
tione eius  ad  casum. 

1.  Collegium  in  sensu  classico  est  coetus  hominum,  maxime  eiusdem  con- 
dicionis, qui  statuto  ordine  ad  finem  aliquem  obtinendum  cooperantur.  E.  g. 
collegium  magistrorum  alicuius  scholae  est  coetus  magistrorum  qui  rite  prae- 
parati et  a competenti  auctoritate  vocati,  sub  scholae  directore  ad  instruendos 
et  educandos  discipulos  cooperantur. 

Collegium  episcoporum  autem  — ut  puto  — sunt  viri  illi  qui  uti  aposto- 
lorum successores  ab  ipso  Iesu  Christo  ad  docenda,  sanctificanda  et  regenda 
membra  mystici  eius  corporis  missi  et  per  sacramentum  consecrationis  epi- 
scopalis legitime  et  valide  susceptum  omnibus  facultatibus  ad  triplex  hoc 
munus  exsequendum  necessariis  instructi  sunt,  quatenus  vi  eiusdem  conse- 
crationis eiusdemque  missionis  omnibus  communis,  in  communione  cum  ca- 
pite ab  ipso  Christo  constituto,  i.  e.  S.  Petri  successore,  et  in  communione 
mutua  vivunt,  quae  communio  tum  in  eadem  fide,  tum  in  unitate  mensae 
eucharisticae,  tum  in  cooperatione  mutua  inque  cooperatione  cum  Summo 
Episcopo  et  sub  eius  suprema  auctoritate  ad  Corpus  Christi  mysticum  aedifi- 
candum consistit. 

Vel  brevius:  Collegium  episcoporum  sunt  episcopi  S.  Ecclesiae,  quate- 
nus in  communione  inter  se  et  cum  Summo  Pontifice  et  sub  eius  primatu 
munus  suum  ad  Corpus  Christi  mysticum  aedificandum  exercent. 

Signum  ergo  distinctionum  omnis  collegii  est  stabilis  communio  et  coope- 
ratio multorum  ad  eundem  finem  statuto  ordine  obtinendum. 

Communio  et  cooperatio  nullo  modo  regimini  (nec  regimini  primatiali) 
officiunt.  Regimen  enim  in  ordine  iurisdictionis,  cooperatio  in  ordine  caritatis 
est.  Caritas  non  est  contra  legem.  Iurisdictio,  qua  superior  subdito  i.  e.  sub 
eo  stanti,  legem  imponit,  linea  verticali  comparatur;  caritas,  qua  frater  fra- 
trem adiuvat,  linea  horizontali  significatur. 

Collegialitas  ontologice  sumpta,  est  ipsum  factum  omnes  episcopos  cari- 
tate mutua  ad  aedificandum  Christi  mysticum  Corpus  ab  ipso  Domino  missos 
(quamvis  quibusdam  certa  gregis  pars  a Summo  Pastore  pascenda  assi- 
gnata sit). 

Collegialitas  moralis  vero  est  virtus  qua  singuli  episcopi  caritate  non  ficta 
cum  collegis  suis,  summo  episcopo  incluso,  docendo,  sanctificando  et  regendo 
ad  aedificationem  corporis  Christi  mystici  in  laudem  Dei  et  salutem  hominum 
in  sincera  submissione  sub  Summi  Pontificis  suprema  auctoritate  cooperantur. 

2.  De  episcopo  residentiali  eiusque  auxiliari.  Episcopus  residentialis  prae- 
ter generalem  sollicitudinem  pro  universa  Ecclesia,  vi  consecrationis  episco- 
palis incumbentem,  onus  pascendi  specialis  gregis  partem  a Summo  Ponti- 
fice suscepit. 

Episcopus  auxiliaris  eandem  consecrationem  cum  iisdem  per  se  faculta- 
tibus et  cum  eadem  missione  generali  accepit.  In  collegium  episcoporum 
assumptus  est.  Specialis  eius  missio  est  auxilium  episcopo  residenti  praestan- 
dum. Sic  episcopus  auxiliaris  vi  consecrationis  cooperator  Summi  Pontificis 
(aliorumque  episcoporum)  in  genere  et  episcopi  determinatae  dioecesis  in 
specie  exsistit. 

Auxilium,  quo  auxiliaris  nomen  habet,  nunquam  est  restrictio  vel  immi- 
nutio liberi  exercitii  auctoritatis  et  regiminis,  nec  esse  potest.  Liberi  exercitii 
regiminis  restrictio  potius  in  limitatione  et  fragilitate  humanae  naturae  inve- 
nitur, quae  auxilium  postulant. 

Cum  igitur  episcopus  auxiliaris  et  episcopus  et  auxiliaris  est,  duo  se- 
quuntur: 

1.  Episcopus  residentialis  collegae  suo  in  ordine  episcopali  de  se  omnes 
facultates  ad  docendum,  sanctificandum  et  regendum  in  sua  dioecesi  exercen- 
das concedat  eique  reservationes  tantum  notificet.  (Quod  enim  episcopis  re- 
sidentialibus  relate  ad  Sanctam  Sedem  congruum  videtur,  hoc  etiam  episco- 
pus auxiliaris  a collega  suo  in  ordine  episcopali  exspectare  potest). 

2.  Cum  vero  auxiliaris  sit,  episcopo  regnanti  competit  ut  ea  omnia 
sibi  in  sua  dioecesi  reservare  possit,  quae  ipse  per  se  ipsum  exsequi  posse 
censet.  At  vero  cum  episcopus  necessario  plures  in  dioecesi  sua  habeat  coope- 
ratores, utpote  parochos,  curiam  suam,  sacerdotes  omnes,  religiosos  etc.,  auxi- 
liaris vero  primus  eius  cooperator  exsistat  (uti  de  cetero  ab  omnibus  sacerdo- 
tibus et  fidelibus  dioecesis  ultro  creditur  et  conceditur),  pro  ipsa  episcopali 
dignitate  servanda  decet  ut  episcopus  auxiliaris  omnem  saltem  potestatem 
habeat  qua  quisvis  simplicior  in  dioecesi  sacerdos  fruitur.  Propono  igitur: 

1.  Ut  in  textu  pag.  10,  nn.  11  vel  12  vel  alibi  in  hoc  capite  inseratur, 
episcopum  auxiliarem  ipsa  consecratione  in  collegium  episcoporum  adnume- 
ratum  esse. 

2.  Ut  in  n.  12  eiusdem  paginae  loco  « facultates  concedantur  » dica- 
tur « eique  de  se  exercitium  omnium  facultatum  episcopalium  concedatur  et 
reservationes  tantum  notificentur  quae  episcopo  (vel  S.  Sedi)  necessariae 
videntur  ». 

3.  Ut  textus  in  linn.  34  ss.  eiusdem  paginae  positus,  in  eodem  sensu 
mutetur. 

Augeatur  dignitas  episcopatus,  augeatur  magis  episcopalis  collegialitas. 

Exc.mus  P.  D.  CYRILLUS  IOANNES  ZOHRABIAN 
Episcopus  tit.  Acilisenus 

(. Emendationes , pag.  19,  n.  124  - Schematis,  pag.  10,  linn.  23-26):  « Epi- 
scopi residentiales  ...  faciant  Apostolicae  Sedi  vel  pro  orientalibus  ...  ».  Haec 
vox  pro  orientalibus  applicabilis  ad  omnes  ritus  orientales,  aut  prorsus  tol- 
lenda aut  singuli  ritus  hoc  privilegio  gaudentes  respective  singillatim  enu- 
merandi sunt,  nam  patriarcha  Ciliciae  Armenorum,  ut  patebit  sequentis  casus 
expositione,  non  habet  potestatem  acceptandi  renuntiationem  cuiuscumque 
episcopi  etiam  titularis. 

Exemplum  unicum  afferam,  sed  plusquam  sufficiens  ad  probandam  meam 
thesim. 

Praemittere  debeo  quod  sequitur  ut  melius  intelligar.  Duo  Ordinariatus 
creavi  in  favorem  patriarchatus  Ciliciae  Armenorum:  a)  in  Graecia,  cum 
residentia  in  suburbio  urbis  capitalis  Athenarum  Dourgouti.  Aedificavi  fun- 
ditus presbyterium,  scholam,  domus  et  — botteghe  — redditus,  similia 
in  suburbio  Pireos  Kokinia;  b)  in  Superiori  Gezira  — Alta  Gezira  — quod 
est  Mesopotamia  Syriae  — cum  residentia  in  urbe  tunc  nascenti  Kamechlie, 
quam  nunc,  Pius  Xfl  v.  m.  ad  gradum  sedis  residentialis  elevavit.  Dico 
autem  creavi,  nam  media  pecuniaria  cum  sudore  vultus  mei  procuravi,  et 
patriarchatus  nec  in  minimis  mihi  in  auxilium  venit.  Ex  parte  quidem  mihi 
adiuvarunt,  Sacra  Congregatio  Ecclesiae  Orientalis,  cuius  em  .mi  cardinales 
a Secretis  mihi  semper  generose,  immo  singulariter  prae  ceteris  in  auxilium 
fuerunt.  Extraordinaria  dona  quae  Americae  piae  ac  religiosae  feminae  pro 
missionibus  offerebant  mihi  dabant.  Principalis  meus  benefactor  extitit  sem- 
per rev.mus  minister  generalis  mei  Ordinis  Capuccinorum  et  Provincia  Cal- 
variensis  Capuccinorum  Americae  (New  York).  Deinde  « II  Sovrano  Ordine 
Militare  di  Malta  » quia  multipliciter  eos  adiuvi  in  pluribus  circumstantiis 
praesertim  in  Graecia  annis  1923  et  deinceps  usque  ad  mortem  piissimi  Prin- 
cipis Ludovico  Chigi. 

Circa  annum  1952  Ordinariatus  Altae  Gezirae  erat  perfecte  fundatus. 

Ubi  erant  fideles  armeni,  ibi  aedificavi  scholam,  habitationem  missionarii 
et  ecclesiam  vel  sacellum,  iuxta  necessitatem  loci.  Sustinebam  septem  scho- 
las cum  42  magistris.  Meae  scholae  reputabantur  ut  meliores  respectivo- 
rum  locorum  testibus  ipsis  magistratibus  mahumetanis. 

Patriarcha  meus,  i.  e.  Ciliciae  Armenorum,  volebat  ut  « motu  proprio  » 
sub  nomine  velato,  renuntiationem  Pio  XII  offerrem.  Accidit  ut  graviter 
usque  ad  mortem  aegrotassem.  Inde  convalescens  renuntiationem  obtuli  per 
em.mum  cardinalem  a Secretis,  patriarcha  semper  insistente,  motivum  addu- 
cens impotentiam  ex  gravi  morbo  secutam.  Summus  Pontifex  noluit  accep- 
tare renuntiationem,  concedens  mihi  annum  quietis  extraordinarium;  si 
hoc  tempus  erit  insufficiens  pro  acquirenda  perfecta  sanitate,  extendatur  in- 
quit Summus  Pontifex  tempus  quietis,  omnino  noluit  renuntiationem.  At 
patriarcha  insistebat  pro  renuntiatione  motu  proprio  mihi  affirmanti  nolle 
me  agere  contra  voluntatem  SS.  Patris,  cui  iam  pluries  oboedientiam  vovi 
et  renovavi  solemniter.  Tunc  respondit  em.mus  patriarcha  cardinalis:  « Dic 
quod  ego  sic  volo  ».  Ita  evanuit  omnis  difficultas.  Novam  formulam  a me 
redactam  praesentavit  em.mus  cardinalis  a Secretis  ad  Summum  Pontificem. 
Qui  lecturam  auscultavit  tacite...  Deinde  tamquam  expergefactus  a pro- 
fundo somno,  dixit:  « Qui  exigit  renuntiationem  istius  episcopi,  accipiat 
illam  et  responsabilis  si  quae  accident  post  renuntiationem  ».  Acceptans  re- 
nuntiationem (!?)  declaravit  se  tristissimo  animo  id  facere...  sciens  quod  non 
est  possibile  subsequentibus  annis  iunior  aut  sanior  esse  possim,  mihi  gra- 
tias infinitas  egit,  patriarchatus  Ciliciae  Armenorum  nunquam  mei  oblivi- 
scetur...  etc.  etc.  Concludens:  nunc  proficiscere  ad  tuos  Superiores  Capucci- 
norum- Ordo  Capuccinorum  te  sustentare  debet... 

Quod  dicitur  in  pag.  20,  n.  127  « Determinandum  etiam  est  quod  ho- 
nesta sustentatio  episcopo  renuntianti  a sua  dioecesi  debetur  »,  non  valet 
in  meo  casu,  quia  non  eram  episcopus  residentialis  sed  tantum  vicarius  pa- 
triarchalis.  Ergo  patriarchatus  debebat  determinare  aliquid  pro  mea  susten- 
tatione, nam  Ordo  Capuccinorum  dat  mihi  cum  omni  caritate  panem  quoti- 
dianum, cellam  pulchram  cum  commodo  lectulo  et  non  potest  facere  aliud, 
quia  non  habet.  Ceterae  expensae  faciunt  ingentem  turbam,  quae  sunt  ve- 
stes, medicinae,  libri,  pauperes,  collaboratores  mei  sacerdotes  quibus  nisi 
subsidia  interdum  mitterem  deseruissent  dioecesim  quam  tantis  sudoribus 
fundavi. 

Numquid  quaerelam  ferre  intendo  haec  narrando?  Absit  a me!  Sed  vivat 
Deus  cuius  auxilii  gratia  in  me  vacua  nunquam  fuit!  Deus  mihi  dedit  et 
continuo  dat  valetudinem  optimam,  resistentem,  ferream,  labore  manuum 
mearum  non  solum  necessitates  meas  sed  et  omnium  meorum  pauperum  abun- 
danter procuro! 

Occasione  praesenti  nactus,  dico  nunc  quod  in  ultima  mea  relatione 
oblitus  sum.  Non  mihi  placet  propositionem  pag.  10,  n.  55:  « Disciplina 
Ecclesiarum  orientalium  vult  ut  episcopi  adeant  proprium  patriarcham  ante- 
quam accedant  ad  Summum  Pontificem.  Et  hoc  esset  motivum  aedificationis 

pro  fratribus  separatis  ».  Quia  hoc  non  valet  pro  Ecclesia  armena,  et  apud 
nostros  fratres  separatos  armenos  esset  motivum  scandali,  vel  saltem  dicerent 
quod  graeci  orthodoxi  asserunt  pro  catholicis  ritus  byzantini:  « C’est  la 
meme  comedie  que  chez  nous  orthodoxes  ».  Sed  apud  graecos  orthodoxos 
et  catholicos  byzantinos,  non  valet  ista  propositio.  Habeo  centena  testimo- 
nia ad  probandam  meam  thesim,  inter  alia  testimonium  insigne  Patriarchae 
Oecumenici  Athenagorae,  quocum  operabamur  fraternaliter  in  insula  Corfu 
(Kekyra)  annis  1923,  1924,  1925. 

Ex  dictis  sole  clarius  patet  evidentiam  meae  assertionis,  h.  e.,  vox  pro 
orientalibus  multoties  repetita  in  schematibus  et  in  emendationibus  aut  tota- 
liter supprimenda  aut  in  singulis  casibus  ritus  orientalis  privilegio  nominato 
respective  et  singillatim  enumerandi  sunt  citando  scrupulosa  conscientia 
referentias  fontium. 

Tandem  non  piget  me  instanter,  instantius  instantissimeque  repetere 
quod  iam  pluries  proposui:  Formetur  commissio  specialis  pro  nostro  ritu 
virorum  sapientium  in  Iure  Canonico,  qui  sunt:  duo  exc.mi  ac  rev.mi  ab- 
bates generales  Serapion  Uluhogian,  Mesrob  Habozian;  ac  exc.mi  episcopi 
Garabed  Amadouni,  Raphael  Bayan  et  novissime  consecratus  episcopus 
Mesrob  Terzian.  Credatis  mihi,  exc.mi  ac  dilectissimi  praesules,  in  nostra  hie- 
rarchia  isti  praesules  exclusive  soli,  solissimi  sunt  viri  sapientes,  capaces  no- 
bis efficacissime  cum  plausu  monstrandi  veram  praxim,  iura  onera,  honores 
et  privilegia  patriarchae  et  episcoporum. 

Schema  decreti  de  Oecumenismo. 

Quis  mihi  tribuat  ut  vox  mea  gratiarum  actionum  ac  profundi  sensus 
gratitudinis  adeat  usque  ad  thronum  Ss.mi  Domini  mei  Papae  Pauli  VI 
propter  decretum  « De  catholicorum  habitudine  ...  maxime  maxime  ad  Iu- 
daeos  ».  Gaudium  meum  est  plenum.  Orationes  meae  exauditae  sunt.  Multa 
habeo  dicere  circa  meas  habitudines  ad  Iudaeos.  Ne  sim  longus  solummodo 
dicam  quod  toto  corde  dilexi  omnes  errantes  a veritate  fidei,  sed  praesertim 
Iudaeos  quia  ipsi  responderunt  meis  attentionibus.  In  Kamechlie  (Syriae) 
Rabbinus  Musohe,  protectus  a me  tempore  persecutionis  musulmanorum 
contra  iudaeos,  usque  modo  scribit  bis  in  anno:  Capo  d’Anno  et  Pascha! 

Perdono  della  lunghezza  della  mia  relazione. 

66 

CONFERENTIA  EPISCOPORUM  HELVETIAE 

N.  10  difficultas  quae  surgit  in  linn.  19,  20  resolvenda  videtur  ad 
mentem  can.  44,  2 C.I.C. 

N.  16  addatur  lin.  31:  « semper  prae  oculis  habeat  episcopus  se  esse 
propter  populum  sibi  commissum  et  non  populum  esse  propter  episcopum  ». 
Et  deleantur  linn.  26,  27  verba:  « permanentem  valetudinis  defectum  vel 
ob  ingravescentem  aetatem  aliam  ve  ». 

CONFERENTIA  EPISCOPORUM  LUSITANIAE 

De  episcopo  residentiali.  Principium  fixationis  aetatis  limitis  non  placet. 
Rationes : a)  principium  hoc  paternitati  spirituali  episcopi  consonum  non  vi- 
detur; b)  esset  quid  insolitum  in  Ecclesia  quae  videretur  indulgere  criteriis 
« immediatismi  » et  efficaciae  nimis  humanis;  c)  idem  principium  posset, 
immo  deberet,  et  logice  quidem,  Romanum  Pontificem  afficere,  quod  omnino 
dedecet. 

Bono  animarum  utique  consulendum  est,  sed  alii  modi  dantur  quibus  pro- 
videndum sit,  ut  in  schemate  (n.  16,  pag.  11)  revera  supponitur. 

Intuitu  adiuvandi  huius  ingratae  quaestionis  solutionem  liceat  haec  sum- 
matim  proponere:  a)  profundius  enucleatur  doctrina  de  paternitate  spirituali 
episcopi  ad  mentem  Patrum  Apostolicorum;  b)  in  senectutis  vel  infirmitatis 
casu  quo  impossibilis  evadat  recta  muneris  pastoralis  adimpletio,  ipse  episco- 
pus postulare  debet  auxiliarem.  Si  hoc  non  fecerit,  Sedes  Apostolica  de  eo 
monebit  et,  si  casus  ferat,  ei  auxiliarem  imponet;  c ) aliquo  in  casu,  vere  ex- 
ceptionali,  quo  per  auxiliarem  Sedes  Apostolica  providere  non  posset  ipsa  epi- 
scopum de  obligatione  morali  renuntiandi  moneret  et,  eo  renuente,  renuntia- 
tionem imponeret;  d)  episcopo  sua  ipsi  sponte  renuntianti  titulus  eiusdem 
sedis  servaretur;  e)  in  omnibus  renuntiationis  casibus  episcopo  provideretur 
congruens  sustentatio. 

De  episcopo  coadiutore.  Figura  iuridica  episcopi  coadiutoris,  a fortiore 
cum  iure  successionis  ut  in  schemate  (nn.  7-10,  pag.  9 et  10)  proponitur, 
minus  placet.  Rationes : a)  saepe  saepius  cum  episcopus  coadiutus  obiit  coad- 
iutor  clero  et  fidelibus  iam  non  est  persona  grata;  b)  in  hoc  casu  Sedes  Apo- 
stolica iam  non  polleret  libertate  meliori  forma  providendi  bono  animarum; 
c ) nihil  obstare  videtur  quin  episcopo  auxiliari  eaedem  facultates  tribuantur 
ac  episcopo  coadiutori. 

De  episcopo  auxiliari.  Figura  iuridica  episcopi  auxiliaris  magis  ac  melius 
determinanda  videtur  ne  eius  dignitas  in  charactere  sacramentali  Ordinis  ra- 
dicata obnubiletur.  Praeterea,  experientia  docet  quod  episcopus  residentialis 
et  episcopus  auxiliaris,  diversis  de  causis,  difficile  coutuntur.  Exinde  propo- 
nitur: a)  sede  vacante , episcopus  auxiliaris  Administrator  Apostolicus  dioe- 
cesis ipso  iure  fiat;  b)  sede  plena , episcopus  auxiliaris  iurisdictione  et  prae- 
cedentia semper  sit  primus.  (Ne  ille  ponatur  in  eadem  linea  ac  capitulo); 
c)  quantum  fieri  potest  ne  nominetur  inconsulto  ep.  residentiali;  d)  in  lit- 
teris nominationis  clare  definiantur  eius  iura  et  officia;  e)  ne  omittatur  con- 
gruens sustentatio  ei  tribuenda. 


176 


ANIMADVERSIONES  SCRIPTAE  - CAP.  II  DE  EPISCOPIS 


68 

Exc.mi  PP.  DD.  EPISCOPI  DITIONIS  VENEZUELIENSIS 

Pag.  9,  lin.  8:  inseratur  vox  « omnia  » hoc  modo:  « Per  se  omnia  epi- 
scopalia omnia  ». 

Pag.  9,  lin.  10:  dicatur:  « Iamvero,  prior  difficultas  saepe  non  aliter...  ». 

Pag.  9,  lin.  22:  dicatur:  « Auxiliaris  vero  datur  sedi,  sine  iure...  ». 

Pag.  9,  n.  8,  linn.  24-30:  tollantur. 

Pag.  10,  n.  9,  linn.  1-9:  mutentur  modo  ab  exc.mo  Weber,  pag.  17 
Emendationum,  sub  n.  102  proposito. 

Pag.  10,  n.  12,  linn.  29-30:  adoptatur  mutatio  proposita  a Weber,  Emen- 
dationes, pag.  18,  n.  112. 

Pag.  11,  n.  15  § 2,  lin.  17:  tollantur  verba  « Optandum  est  ut  »;  lin.  21 
addatur:  « uni  ex  auxiliaribus  a capitulo  vel  alio  competenti  organo  eli- 
gendo ». 

Pag.  11,  n.  16,  linn.  27-28:  tollantur  verba  « vel  ob  ingravescentem 
aetatem  ». 

\_Subscripserunt\  Humbertus  card.  Quintero,  arch.  Caracensis;  Alejan- 
dro,  San  Cristobal;  Crispulo  Benitez  Fonturvel,  ob.  Barquisimeto;  A.  Rami- 
rez  S.,  ob.  Maturin;  Aloisius  Henriquez,  ep.  aux.  Caracas;  Ioseph  R.  Pu- 
lido  M.,  arch.  tit.  Cyrrhensis;  Juan  Jose  Bernal,  arz.  Bolivarensis;  Ioseph  Ali 
Lebrun,  ep.  Valentinus  in  Venezuela;  Ascanius  F.  Gonzales,  ep.  Macaraien- 
sis;  Chrysanthus  Mata  Cova,  ep.  Cumanensis;  Ioseph  Leo  Rojas,  ep.  Tru- 
xillensis. 

Exc.mus  P.  D.  Pericles  Felici,  arch.  tit.  Samosatensis,  secretarius 
generalis  Ss.  Concilii : 

Moderabitur  disceptationem  circa  cap.  III  schematis  de  episcopis  et 
de  dioecesium  regimine , in  hac  67  congregatione  generali,  em.mus  ac 
rev.mus  D.  card.  Iulius  Dopfner,  arch.  Monacensis. 

Heri,  vespere,  improviso  morbo  correptus,  obiit  rev.mus  D.  Gabriel 
Sortais,  abb.  gen.  Patrum  Cisterciensium  Reformatorum  seu  Trappi- 
starum.  Oremus  pro  eo. 

Em.mus  P.  D.  Eugenius  card.  Tis serant  recitavit  De  profundis 
alternatim  cum  Patribus,  additis  versiculis  et  oratione. 

Secretarius  generalis : Attendant  Patres!  A die  28  novembris  ad 
diem  6 decembris  anni  1964  celebrabitur  in  civitate  Bombayensi  in 
India  sollemnis  Congressus  Eucharisticus  Internationalis.  Ad  Concilium 
Oecumenicum  quod  attinet,  ita  res  componentur  et  disponentur  ut 
Patres  liberrime  possint  ad  eumdem  Congressum  participare. 

Communico  pariter  Patribus:  hodie  distribuetur  libellus  qui  conti- 
net Epistolam  Apostolicam  SS.  Domini  nostri  Pauli  divina  provi- 
dentia Papae  VI,  cuius  initium  est  a verbis  « Summi  Dei  Verbum  », 
quarto  exacto  saeculo  post  constituta  a Concilio  Oecumenico  Tridentino 
sacra  Seminaria.  Textus  est  lingua  latina.  Sed  crastina  Patres  poterunt 
ad  ingressum  huius  Basilicae  habere  exemplaria  in  aliis  linguis. 

Hodie,  prout  iam  feria  II  anteriori  nuntiatum  est,  procedetur  ad 
suffragationem  schematis  de  instrumentis  communicationis  socialis,  post 
relationem  de  eodem  factam.  Ut  omnes  Patres  iam  probe  norunt,  suffra- 
gatio fit,  quoad  singula  capitula,  per  placet,  non  placet  et  placet  iuxta 
modum.  Quaecumque  sententia  igitur  suum  habet  locum:  placet,  non 
placet,  placet  iuxta  modum,  sed  modi  exprimendi  sunt. 

Nunc  lego  nomina  eorum  qui  verba  facere  postulaverunt  circa  cap.  III 
schematis  de  episcopis  et  de  dioecesium  regimine.  Hi  sunt  em. mi  DD. 
cardd.  Ioseph  Siri,  arch.  Ianuensis  in  Italia,  Stephanus  Wyszynski,  arch. 
Varsaviensis  in  Polonia,  Bernardus  Alfrink,  arch.  Ultraiectensis  in  Hol- 
landia;  exc.mi  DD.  Gerardus  Coderre,  ep.  S.  Ioannis  Quebecensis  in 

Canada,  Edmundus  Peiris,  ep.  Chilavensis  in  Ceylon,  Ioannes  Garner, 
arch.  Praetoriensis  in  Africa  Meridionali,  Franciscus  Franic,  ep.  Spala- 
tensis  in  Iugoslavia,  Benedictus  Reetz,  sup.  gen.  Beuronensis  O.S.B., 
Antonius  Santin,  arch.  ep.  Tergestinus  in  Italia,  Ludovicus  Cabrera,  ep. 
S.  Ludovici  Potosiensis  in  Mexico,  Antonius  de  Castro  Mayer,  ep.  Cam- 
posinus  in  Brasilia,  Andreas  Perraudin,  arch.  Kabgayensis  in  Ruanda, 
Eugenius  Hurley,  arch.  Durbanianus  in  Africa  Meridionali,  Ismael 
Castellano,  arch.  Senensis  in  Italia,  Elias  Zoghby,  vic.  patr.  Melchitarum 
in  Aegypto,  Ioseph  Sibomana,  ep.  Ruhengeriensis  in  Ruanda,  Iulius 
Rosales,  arch.  Caebuanus  in  Insulis  Philippinis,  Georgius  Mayer,  ep. 
S.  Rosae  in  Argentina,  Vincentius  Enrique,  ep.  Celsonensis  in  Hispania, 
Georgius  Dwyer,  ep.  Loidensis  in  Anglia,  Darius  Miranda,  arch.  Mexi- 
canus  in  Mexico,  Andreas  Charue,  ep.  Namurcensis  in  Belgio,  Carolus 
Quintero,  ep.  Vallipolitanus  in  Mexico,  Michael  Ntuyahaga,  ep.  Usum- 
buraensis  in  Burundi,  Victorius  Maria  Costantini,  ep.  Suessanus  in 
Italia. 


CONGREGATIO  GENERALIS  LXVII 


181 


1 - SCHEMA  EMENDATUM  DECRETI 
DE  INSTRUMENTIS  COMMUNICATIONIS  SOCIALIS*  [5] 

Hic  textus  Patribus  distributus  est  in  congregatione  generali  LXIV, 
die  11  novembris  1963. 


PROOEMIUM 

(ex  n.  1)  ** 


* Hoc  schema,  de  quo  in  prima  periodo  Concilii  disceptatum  est,  a 
Commissione  de  fidelium  apostolatu;  de  scriptis  prelo  edendis  et  de  spec- 
taculis moderandis  fuit  emendatum  iuxta  « Propositionem  » a Patribus  pro- 
batam in  XXVIII  Congregatione  Generali. 

In  eadem  « Propositione  » suffragationi  Patrum  subiecta  sunt  haec, 
quae  sequuntur: 

« 1)  Schema  quoad  substantiam  placet.  Et  quidem  maxime  convenit 
ut  Ecclesia  in  magisterio  conciliari  de  re  tanti  momenti  pastoralis  expresse 
pertractet. 

2)  Perpensis  observationibus  a Patribus  Conciliaribus  factis , extrahan- 
tur e schemate  essentialia  principia  doctrinalia  necnon  generaliora  linea- 
menta pastoralia  per  competentem  Commissionem  Conciliarem  eo  fine , ut 
— servata  rei  integritate  — in  breviorem  formam  redigantur  et  suo  tem- 
pore su fragio  Patrum  subiciantur. 

3)  Cetera  vero,  quae  potius  ad  praxim  et  executionem  pertinent,  de 
expresso  mandato  Concilii,  in  forma  Instructionis  pastoralis  edantur,  cura 
Oficii  de  quo  in  numero  37  schematis,  adiuvantibus  ex  variis  nationibus 
rei  peritis  ». 

Praedicta  Commissio,  iuxta  Patrum  mandatum,  schema  in  valde  bre- 
viorem formam  redegit,  essentialibus  principiis  doctrinalibus  et  generalio- 
ribus lineamentis  pastoralibus  retentis;  eademque  Commissio,  rei  integri- 
tate servata,  omnes  Patrum  observationes  debita  consideratione  perpendit. 

N.  B Litteris  inclinatis  seu  minutioribus  ponuntur  emendationes  minoris  mo- 
menti. 

Litteris  vero  grandioribus  proponuntur  nonnulla  additamenta,  quae  in  priore 

schemate  locum  non  obtinuerunt,  quin  tamen  substantiam  prioris  schematis 

immutent. 

**  Numeri  referuntur  ad  schema  quod  in  prima  Concilii  periodo  Pa- 
tribus propositum  est  [cf.  vol.  I , pars  III,  pp.  374  ss.]. 


1.  Inter  mirifica  technicae  artis  inventa,  quae  hodiernis  prae- 
sertim temporibus,  Deo  favente,  humanum  ingenium  e rebus 
creatis  deprompsit,  peculiari  sollicitudine  Mater  Ecclesia  ea  exci- 
pit ac  prosequitur  quae  hominis  animum  potissimum  respiciunt, 

[5]  quaeque  novas  aperuerunt  vias  cuiusvis  generis  nuntios,  cogitata  5 
ac  praecepta  facillime  « communicandi  ».  E quibus  vero  inventis 
ea  eminent  « instrumenta  » quae  non  modo  singulos  homines,  sed 
ipsas  multitudines  totamque  « humanam  societatem  »,  natura  sua 
attingere  ac  movere  valent,  sicuti  prelum,  cinematographeum, 
radiophonia,  televisio  et  alia  huiusmodi,  quae  proinde  « instru-  io 
menta  communicationis  socialis  » merito  vocari  possunt. 

2.  Novit  quidem  Mater  Ecclesia  haec  instrumenta,  si  recte 
adhibeantur,  humano  generi  valida  praebere  subsidia,  cum  multum 
conferant  ad  relaxandos  et  excolendos  animos  atque  ad  Dei  re- 
gnum propagandum  et  firmandum;  novit  etiam  homines  posse  ea  15 
adhibere  contra  divini  Conditoris  consilium  et  in  suorum  ipsorum 
iacturam  convertere;  immo  materno  angitur  doloris  sensu  ob 
damna  quae  ex  pravo  eorum  usu  humanae  consociationi  nimis 
saepe  orta  sunt. 

Quare  Sacrosancta  Synodus,  Summorum  Pontificum  et  Epi-  20 
scoporum , in  re  tanti  momenti,  vigilanti  curae  instans,  suum  esse 
censet  quaestiones  praecipuas  tractare  cum  instrumentis  commu- 
nicationis socialis  conexas.  Confidit  insuper  suam  doctrinam  et 
disciplinam  hoc  modo  propositam,  non  modo  christifidelium  sa- 
luti, sed  etiam  totius  consortionis  humanae  progressui  esse  pro-  25 
futuram. 

Caput  I 

DE  ECCLESIAE  DOCTRINA 

(ex  n.  7)  3.  Catholica  Ecclesia,  cum  ad  salutem  universis  hominibus 

afferendam  a Christo  Domino  constituta  sit  ideoque  evangeli- 
zandi  necessitate  compellatur,  sui  officii  partes  esse  ducit  nuntium 

[6]  salutis,  ope  etiam  instrumentorum  communicationis  socialis,  prae- 
dicare hominesque  de  eorum  recto  usu  docere. 

(ex  nn.  9 et  10)  Ecclesiae  ergo  nativum  ius  competit  quodvis  horum  instru- 
mentorum genus,  quatenus  ad  christianam  educationem  omnem- 
que  suam  de  animarum  salute  operam  sunt  necessaria  vel  utilia,  5 
adhibendi  atque  possidendi ; ad  Sacros  vero  Pastores  munus  perti- 
net fideles  ita  instituendi  atque  moderandi  ut  iidem,  horum  etiam 
instrumentorum  auxilio,  suam  totiusque  humanae  familiae  salu- 
tem ac  perfectionem  prosequantur. 

Ceterum  totius  Ecclesiae  est  huiusmodi  instrumen-  10 

TA,  LAICORUM  PRAESERTIM  OPERA,  HUMANO  CHRISTIANOQUE 


(ex  nn.  2 et  3) 


(ex  nn.  8,  4,  3 et 
113) 


(ex  nn.  12,  13, 
14,  16  et  17) 


(ex  n.  20) 


(ex  nn.  21  et  73) 


(ex  nn.  22,  23  et 
12) 

SPIRITU  VIVIFICARE,  UT  MAGNAE  HUMANI  CONVICTUS  EXPECTA-  [6 * *1 
TIONI  DIVINOQUE  CONSILIO  PLENE  RESPONDEANT. 

4.  Ad  recte  haec  instrumenta  adhibenda  omnino  neces  se  est 

ut  omnes,  qui  iisdem  utantur,  ordinis  moralis  normas  noscant  et  15 
fideliter  in  hac  provincia  ad  effectum  deducant.  « Rerum  mate- 
riam » ergo  considerent,  quae  pro  peculiari  cuiusque  instrumenti 
natura,  communicantur;  simul  vero  « adiuncta  » seu  circumstan- 
tias omnes,  hoc  est  finem,  personas,  locum,  tempus  ceterorumque 
prae  oculis  habeant  quibus  ipsa  communicatio  perficitur,  quaeque  20 
eiusdem  honestatem  possunt  mutare,  vel  prorsus  novare;  inter 
quae  numeratur  « modus  agendi  » uniuscuiusque  instrumentorum 
proprius,  eorum  scilicet  vis,  quae  tanta  esse  potest  ut  homines, 
praesertim  si  imparati  sint,  eamdem  animadvertere,  imperio  re- 
gere ac,  si  res  ferat,  reiicere,  difficulter  valeant.  25 

5.  Praecipue  vero  neces  se  est  ut  omnes  quorum  inter  est  rectam 
de  horum  instrumentorum  usu  conscientiam  sibi  efforment,  prae- 
sertim quod  attinet  ad  nonnullas  quaestiones  nostra  aetate  acrius 
agitatas. 

Prima  quaestio  « informationem  »,  quam  aiunt,  spectat,  seu  30 
nuntiorum  exquisitionem  atque  evulgationem.  Patet,  profecto, 
eam,  ob  hodiernae  humanae  societatis  progressum  atque  ob  arc- 
tiora vincula  inter  eiusdem  membra,  perutilem  atque  plerumque 
necessariam  evasisse;  publica  enim  et  tempestiva  eventuum  re- 
rumque communicatio  pleniorem  et  continuam  eorum  notitiam  35 
praebet  singulis  hominibus,  ita  ut  ipsi  ad  bonum  commune  effi- 
caciter conferre  possint  omnesque  auctiorem  totius  civilis  socie- 
tatis profectum  facilius  promoveant.  Inest  ergo  in  societate  hu- 
mana ius  ad  informationem  de  iis  quae  hominibus,  sive  singulis, 
sive  societate  coniunctis,  secundum  uniuscuiusque  condiciones,  [7] 
conveniant.  Huius  tamen  rectum  iuris  exercitium  expostulat  ut, 
quoad  suum  obiectum  communicatio  sit  semper  vera  atque,  iusti- 
tia  et  caritate  servatis,  integra;  praeterea  quoad  modum  sit  ho- 
nesta et  conveniens,  scilicet  leges  morales  hominisque  legitima  5 
iura  et  dignitatem,  cum  in  nuntiis  quaeritandis  tum  in  evulgandis, 
sancte  servet;  non  omnis  enim  scientia  prodest  « caritas  vero  aedi- 
ficat » (1  Cor.  VIII,  1). 

6.  Secunda  quaestio  rationes  respicit  intercedentes  inter  artis, 

ut  aiunt,  iura  et  legis  moralis  normas.  Cum  increbrescentes  de  hac  10 

re  controversiae  non  raro  ortum  ducant  a falsis  doctrinis  de  ethica 

[7]  et  aesthetica,  Concilium  obiectivi  ordinis  moralis  primatum  abso- 
lute omnibus  tenendum  edicit,  quippe  qui  ceteros  omnes  rerum 
humanarum  ordines,  artis  non  excepto,  licet  dignitate  praestan- 
tes, unus  superet  congruenter  que  componat.  Solus  enim  ordo  mo-  10 
ralis  hominem,  Dei  rationalem  creaturam  et  ad  superna  vocatum, 

in  tota  ipsius  natura  attingit  idemque,  si  quidem  integre  fideliter- 
que  servetur,  ad  perfectionem  et  beatitudinem  plene  assequendam 
ipsum  adducit. 

(ex  n.  24)  1.  Postremo,  mali  moralis  narratio,  descriptio  vel  repraesen-  20 

tatio  possunt  sane,  etiam  ope  instrumentorum  communicationis 
socialis,  inservire  ad  hominem  penitius  cognoscendum  exploran- 
dumque,  ad  veri  bonique  magnificentiam  manifestandam  atque 
extollendam,  opportunioribus  ceterum  effectibus  dramaticis  obten- 
tis; attamen,  ne  damnum  potius  quam  utilitatem  animis  afferant,  25 
legibus  moralibus  omnino  obtemperent,  praesertim  si  agatur  de 
rebus  quae  debitam  reverentiam  exigant,  vel  quae  hominem,  origi- 
nali labe  vulneratum,  facilius  ad  pravas  cupiditates  incitent. 

(ex  n.  26)  8.  Cum  publicae  opiniones  hodie  vim  et  auctoritatem  ma- 

ximam exerceant  in  omnium  ordinum  civium  vitam,  sive  priva-  30 
tam  sive  publicam,  necesse  est  ut  omnia  societatis  membra  sua 
iustitiae  et  caritatis  officia  hac  quoque  in  provincia  adimpleant ; 
itaque,  istorum  etiam  instrumentorum  ope,  contendant  ad  rectas 
publicas  opiniones  efformandas  atque  pandendas. 

(ex  n.  27)  9.  Peculiaria  officia  obstringunt  receptores  omnes,  lectores  35 

scilicet,  spectatores  et  auditores,  qui  communicationes  his  instru- 
mentis diffusas,  personali  ac  libera  electione,  recipiunt.  Recta 

[8]  enim  electio  postulat  ut  iidem  omnibus,  quae  virtute,  scientia  et 
arte  praestent  plene  faveant;  ea  autem  vitent  quae  vel  sibi 
spiritalis  detrimenti  causa  vel  occasio  fiant,  vel  alios  per  pravum 
exemplum  in  periculum  inducere  possunt,  vel  bonis  communica- 
tionibus obstent  malasque  promoveant;  quod  plerumque  fit  pre-  5 
tium  praebitoribus  solvendo,  qui  ob  oeconomicas  dumtaxat  ratio- 
nes haec  instrumenta  adhibeant. 

Ut  ergo  iidem  receptores  legem  moralem  adimpleant,  officium 
ne  praetermittant  sese  tempestive  certiores  faciendi  de  sententiis 
quae  his  in  rebus  a competenti  auctoritate  ferantur,  atque  eisdem  10 
secundum  rectae  conscientiae  normas  obsequendi;  ut  vero  minus 
rectis  suasionibus  facilius  obsistant,  bonis  autem  plene  faveant, 
curent  suam  conscientiam  aptis  auxiliis  dirigere  atque  instituere. 

(ex  nn.  28  et  97) 


(ex  n.  29) 


(ex  nn.  30  et  86) 


(ex  nn.  73  et  71) 


(ex  nn.  31,  32,  79 
et  93) 


10.  Receptores,  praesertim  iuniores,  curent  ut  in  usu  horum  [8] 
instrumentorum  moderationem  et  disciplinam  assuescant;  stu-  15 
deant  insuper  ut  res  visas,  auditas,  lectas  penitius  intellegant;  cum 
educatoribus  ac  peritis  de  iisdem  disserant  et  rectum  iudicium  pro- 
ferre ediscant.  Parentes  vero  gravissimum  suum  esse  of- 
ficium MEMINERINT  SEDULO  INVIGILANDI  NE  SPECTACULA,  FO- 
LIA ET  ALIA  HUIUSMODI,  QUAE  MORIBUS  INFENSA  SINT,  DOME-  20 
STICI  CONVICTUS  LIMEN  INTRENT,  NEVE  FILIIS  FAMILIAS  ALIBI 
TALIA  OCCURRANT. 

11.  Praecipuum  morale  officium  quoad  rectum  instrumento- 
rum communicationis  socialis  usum  respicit  diurnarios,  scriptores, 
actores,  scaenarum  artifices,  effectores,  diribitores,  distributores,  25 
exercentes  et  venditores,  criticos  ceterosque  qui  quocumque  modo 

in  communicationibus  efficiendis  et  transmittendis  partem  habeant; 
omnino  enim  patet  quae  et  quam  gravi  momenti  officia  iis  omni- 
bus sint  tribuenda  in  hodiernis  hominum  condicionibus  cum  ipsi 
informando  atque  incitando,  humanum  genus  recte  vel  pessum  30 
ducere  possint. 

Eorum  itaque  erit  oeconomicas,  vel  politicas,  vel  artis  rationes 
ita  componere  ut  eaedem  bono  communi  numquam  adversentur; 
quod  ut  expeditius  obtineant,  ipsi  laudabiliter  nomen  conso- 
ciationibus dent  ad  suam  professionem  spectantibus,  quae  suis  35 
membris  — etiam  inito  foedere,  si  opus  fuerit,  de  codice  mo- 
rali recte  observando,  — legum  moralium  reverentiam  in  suae 
artis  negotiis  et  officiis  imponant. 

Semper  autem  memores  sint  magnam  partem  lectorum  et  spe- 
ctatorum e iuvenibus  constare,  qui  indigent  prelo  atque  spectaculis  [9] 
quae  honesta  oblectamenta  praebeant  atque  ad  altiora  animos  al- 
lidant. Curent  insuper  ut  communicationes  de  rebus  ad  religionem 
spectantibus  personis  dignis  ac  peritis  tractanda  concredantur  et 
debita  reverentia  perficiantur.  5 

12.  Civilis  auctoritas  hac  in  re  peculiaribus  officiis  obstringi- 
tur ratione  boni  communis,  ad  quod  haec  instrumenta  ordinantur. 
Eiusdem  enim  auctoritatis  est,  pro  suo  munere,  informationis  ve- 
ram iustamque  libertatem,  qua  hodierna  societas  ad  sui  profectum 
omnino  eget,  praesertim  ad  prelum  quod  attinet,  defendere  ac  io 
tutari;  religionem,  culturam,  optimas  artes  fovere;  receptores,  ut 
suis  legitimis  iuribus  libere  frui  possint,  tueri.  Praeterea  civilis 
potestatis  est  ea  incepta  adiuvare  quae,  licet  praesertim  iuventuti 
maxime  sint  utilia,  suscipi  secus  non  possunt. 


(ex  n.  33) 


(ex  nn.  35 


(ex  n.  81) 


(ex  n.  80) 

[9]  Denique  eadem  publica  potestas,  quae  legitime  operam  15 
dat  civium  valetudini,  tenetur  officio,  per  legum  promulga- 
tionem ac  sedulam  exsecutionem,  iuste  et  vigilanter  consulendi  ne 
ex  horum  instrumentorum  pravo  usu  gravia  discrimina  publicis 
moribus  et  societatis  progressui  obveniant.  Per  hanc  vigilem  cu- 
ram minime  singulorum  vel  coetuum  comprimitur  libertas,  prae-  20 
sertim  si  validae  deficiant  cautiones  ex  parte  eorum  qui,  ex  su- 
scepto munere,  haec  instrumenta  adhibent. 

Peculiaris  autem  tutela  exerceatur  ad  iuniores  de- 
fendendos A PRELO  ET  SPECTACULIS  QUAE  EORUM  AETATI 
NOXIA  SINT.  25 

[10]  Caput  II 

DE  ECCLESIAE  ACTIONE  PASTORALI 

et  39)  13.  Omnes  Ecclesiae  filii  communi  animo  consilioque  conen- 

tur  ut  instrumenta  communicationis  socialis,  nulla  interposita  mo- 
ra et  maxima  adhibita  industria,  efficaciter  in  multiplicibus  apo- 
stolatus  operibus,  prout  rerum  et  temporum  adiuncta  exposcent, 
usurpentur,  noxia  incepta  praecurrentes,  illis  praesertim  in  regio-  5 
nibus  quarum  moralis  et  religiosus  progressus  urgentiorem  navi- 
tatem exquirunt. 

Sacri  ergo  Pastores  suum  munus  in  hac  provincia,  cum  eorum- 
dem  ordinario  praedicationis  officio  arcte  conexum,  explere  pro- 
perent; LAICI  QUOQUE,  QUI  IN  HIS  INSTRUMENTIS  ADHIBENDIS  10 
PARTES  HABENT,  CHRISTO  TESTIMONIUM  REDDERE  SATAGENT, 
IMPRIMIS  SUIS  CUIUSQUE  MUNERIBUS  PERITE  ET  APOSTOLICO 
ANIMO  PERFUNGENTES,  IMMO,  PRO  SUA  PARTE,  TECHNICIS,  OE- 
CONOMICIS, CULTUS  ARTISQUE  FACULTATIBUS  ACTIONI  PASTO- 
RALI Ecclesiae  directe  auxiliatricem  praestantes  ope-  15 

RAM. 

14  .Imprimis  prelum  honestum  foveatur.  Ad  lectores  autem 
christiano  spiritu  plene  imbuendos,  prelum  etiam  excitetur  et 
provehatur  veri  nominis  catholicum,  quod  scilicet,  — sive  dire- 
cte ab  ipsa  auctoritate  ecclesiastica,  sive  a catholicis  viris  promo-  20 
tum  et  dependens  — manifeste  hoc  animo  edatur  ut  publicas  opi- 
niones iuri  naturae  et  catholicis  doctrinis  praeceptisque  consonas 
efformet,  firmet  atque  promoveat,  facta  vero,  quae  Ecclesiae  vitam 
respiciant,  pervulget  ac  recte  explanet.  Moneantur  autem  fide- 
les DE  NECESSITATE  CATHOLICUM  PRELUM  LEGENDI  ATQUE  25 

DIFFUNDENDI  AD  IUDICIUM  CHRISTIANUM  SIBI  DE  OMNIBUS  EVEN-  [1°] 
TIBUS  EFFORMANDUM. 

Taeniolarum  effectio  et  exhibitio  ad  honestam  animi  relaxa- 
tionem, humanum  cultum  et  artem  utilium,  imprimis  autem  ea- 
rum quae  iuventuti  destinentur,  validis  omnibus  auxiliis  promo-  30 
veantur  et  in  tuto  ponantur:  quod  praesertim  fit  opes  atque  incepta 
honestorum  effectorum  et  distributorum  adiuvando  ac  simul 
coniungendo,  pelliculas  laude  dignas  criticorum  consensu  et  prae- 
miis commendando,  catholicorum  proborumque  exercentium  au-  [11] 
ditoria  fovendo  ac  inter  se  consociando. 
et  103)  Itidem  efficax  adiumentum  feratur  transmissionibus  radio- 
phonicis  et  televisificis  honestis,  imprimis  iis  quae  familiis  sint 
consentaneae.  Catholicae  autem  transmissiones  sollerter  fovean-  5 
tur,  quibus  auditores  et  spectatores  ad  vitam  Ecclesiae  partici- 
pandam inducantur  atque  veritatibus  religiosis  imbuantur.  Solli- 
cite quoque,  ubi  oportuerit,  excitandae  sunt  stationes  catholicae; 
curandum  vero  est  ut  earum  transmissiones  convenienti  perfectio- 
ne et  efficacitate  praestent.  10 

Consulatur  insuper  ut  nobilis  et  prisca  scaenica 

ARS,  QUAE  IAM  PER  INSTRUMENTA  COMMUNICATIONIS  SOCIALIS 
LATE  PROPAGATUR,  AD  SPECTATORUM  HUMANITATEM  MORUM- 
QUE CONFORMATIONEM  CONTENDAT. 

15.  Ut  necessitatibus  nuper  expositis  provideatur,  sacerdo-  15 
tes,  religiosi  necnon  laici  tempestive  instituantur,  qui  congrua  pe- 
ritia polleant  in  his  instrumentis  ad  fines  apostolatus  moderandis. 

Imprimis  debent  laici  arte,  doctrina  et  moribus  instrui,  mul- 
tiplicato scholarum,  facultatum  et  institutorum  numero,  ubi  diur- 
narii, auctores  cinematographei  et  radiophonicarum  televesifica-  20 
rumque  transmissionum  ceterique  quorum  interest,  integram  for- 
mationem, spiritu  christiano  imbutam,  praesertim  quoad  doctri- 
nam socialem  Ecclesiae,  nancisci  possint.  Scaenici  quoque  actores 
instituendi  ac  iuvandi,  ut  sua  arte  humanae  societati  convenienter 
prosint.  Sedulo  denique  parandi  sunt  critici  litterarii,  cinemato-  25 
graphici,  radiophonici,  televisifici  ceterique,  qui  suam  quisque 
scientiam  optime  calleant  atque  talia  iudicia  ferre  edoceantur  et 
incitentur  in  quibus  semper  ratio  moralis  in  sua  luce  collocetur. 

16.  Cum  rectus  instrumentorum  usus  communicationis  socia- 
lis, quae  receptoribus  praesto  sunt  aetate  cultuque  diversis,  accom-  30 
modatas  et  proprias  requirat  eorumdem  institutionem  atque  exer- 

(ex  nn.  44,  46  et 
47) 


(ex  n.  48) 


(ex  nn.  56  et  57) 


citationem,  incepta  quae  huic  fini  consequendo  sint  apta  — prae-  [**] 
sertim  si  iunioribus  destinentur  — in  scholis  catholicis  cuius  ve 
gradus,  in  Seminariis  necnon  in  apo stolatus  laicorum  coetibus 
foveantur,  multiplicentur  atque  iuxta  morum  christianorum  prin-  35 
cipia  dirigantur.  Quod  ut  promptius  efficiatur,  doctrinae  et  disci- 
plinae catholicae  de  hac  re  propositio  ac  explicatio  in  catechismo 
tradatur. 


17.  Cum  prorsus  dedeceat  Ecclesiae  filios  desides  pati  ver-  [12] 
bum  salutis  alligari  ac  praepediri  technicis  moris  vel  expensis,  in- 
gentissimis  sane,  quae  istorum  instrumentorum  propria  sunt,  mo- 
net haec  Sancta  Synodus  eosdem  officio  obstringi  sustinendi  et 
auxiliandi  catholicas  ephemerides,  folia  periodica  atque  cinema-  5 
tographica  incepta,  stationes  transmissionesque  radiophonicas  et 
televisificas,  quorum  finis  praecipuus  sit  veritatem  evulgare  et 
defendere  atque  christianae  institutioni  hominum  societatis  pro- 
videre. Simul  vero  consociationes  et  singulos  viros,  qui  in  rebus 
oeconomicis  vel  technicis  magna  polleant  auctoritate,  instanter  in-  io 
vitat  ut  suis  opibus  suaque  peritia  libenter  haec  instrumenta,  qua- 
tenus veri  nominis  culturae  et  apostolatui  inserviunt,  largiter  su- 
stentent. 


18.  Quo  autem  Ecclesiae  multiformis  apostolatus  circa  in- 
strumenta communicationis  socialis  efficacius  roboretur,  in  om-  15 
nibus  orbis  dioecesibus,  Episcoporum  iudicio,  quotannis  dies  cele- 
bretur in  qua  fideles  edoceantur  de  suis  in  hac  rerum  parte  offi- 
ciis, invitentur  ad  preces  pro  hac  causa  fundendas  et  ad  stipem 

ad  eumdem  finem  conferendam,  quae  scilicet  in  instituta  et  in- 
cepta ab  Ecclesia  in  hac  re  promota,  sustentanda  ac  fovenda,  20 
iuxta  orbis  catholici  necessitates,  sancte  impendatur. 

19.  In  sua  suprema  pastorali  cura  adimplenda  circa  instru- 
menta communicationis  socialis  praesto  est  Summo  Pontifici  pe- 
culiare Sanctae  Sedis  Officium. 

Patres  autem  Concilii,  votum  « Secretariatus  de  Scriptis  prelo  25 
edendis  et  de  Spectaculis  moderandis  » libenter  excipientes,  Sum- 
mum Pontificem  reverenter  rogant  ut  huius  Officii  munera  et 
competentia  ad  omnia  communicationis  socialis  instrumenta,  pre- 
lo non  excepto,  extendantur,  ascitis  ex  variis  nationibus  rei 

PERITIS,  ETIAM,  SI  OPUS  FUERIT,  LAICIS.  30 

(ex  n.  58) 


(ex  nn.  59  et  60) 


(ex  nn.  62  et  63) 


(ex  n.  114) 


(ex  nn.  5 et  113) 


20.  Episcoporum  autem  erit  huiusmodi  operibus  et  inceptis 
in  propriis  Dioecesibus  invigilare  eademque  promovere  et,  qua- 
tenus ad  apostolatum  publicum  spectant,  ordinare,  iis  non  excep- 
tis quae  religiosorum  exemptorum  moderamini  subiciuntur. 

21.  Cum  vero  efficax  pro  tota  Natione  apostolatus  unitatem  35 
consiliorum  et  virium  requirat,  haec  Sancta  Synodus  statuit  et 
mandat,  ut  Officia  nationalia  pro  rebus  preli , cinematographei, 
radiophoniae  et  televisionis  ubique  constituantur  omnique  ope 
adiuventur.  Horum  ergo  Officiorum  praesertim  erit  consulere  ut  [13] 
conscientia  fidelium  in  his  instrumentis  adhibendis  recte  effor- 
metur  necnon  quidquid  in  hac  provincia  a catholicis  agitur 
fovere  et  ordinare. 

In  unaquaque  Natione  eorum  moderatio  peculiari  Episcopo-  5 
rum  coetui,  vel  alicui  Episcopo  delegato,  concredatur;  in  iisdem 
autem  Officiis  laici  quoque  partes  habeant,  qui  catholicae  doctri- 
nae harumque  artium  periti  sint. 

22.  Cum  insuper  eorumdem  instrumentorum  efficacitas  limi- 
tes Nationum  excedat,  atque  singulos  quasi  cives  efficiat  totius  10 
consortionis  humanae,  in  hac  provincia  incepta  nationalia  coope- 
rentur  inter  se  etiam  in  ambitu  internationali . Officia  autem,  de 
quibus  in  numero  vigesimo  primo , operose  adlaborent  una  cum 
sua  cuiusque  Consociatione  catholica  internationali.  Hae  autem 
Consociationes  Catholicae  Internationales  a sola  Sancta  Sede  le-  15 
gitime  approbantur  et  ab  eadem  pendent. 

CLAUSULAE 

23.  Ut  universa  huius  Sanctae  Synodi  principia  et  normae  de 
instrumentis  communicationis  socialis  ad  effectum  deducantur, 

« de  expresso  mandato  Concilii  Instructio  pastoralis  edatur  cura 

S.  Sedis  Officii,  de  quo  in  n.  19,  adiuv antibus  ex  variis  nationibus  20 
rei  peritis  »} 

24.  Ceterum  confidit  haec  Sancta  Synodus  hanc  suam  insti- 
tutorum et  normarum  traditionem  libenter  acceptam  et  sancte 
custoditam  fore  ab  omnibus  Ecclesiae  filiis,  qui  idcirco,  etiam  his 


1 Propositio  probata  a Patribus  in  XXVIII  Congregatione  Generali. 

[13] 

auxiliis  utentes , nedum  damna  patiantur,  salis  lucisque  instar,  ter-  25 
ram  condiant  ac  mundum  collustrent;  insuper  omnes  bonae  volun- 
tatis homines,  imprimis  eos  qui  haec  instrumenta  moderantur, 
invitat  ut  studeant  eadem  unice  flectere  in  bonum  humanae  so- 
cietatis, cuius  sors  magis  in  dies  ab  eorum  recto  usu  pendet. 
Itaque,  sicut  priscis  iam  artium  monumentis,  novis  etiam  hisce  30 
inventis  Nomen  Domini  glorificetur,  secundum  illud  Apostoli: 
Iesus  Christus,  heri  et  hodie,  ipse  et  in  saecula  (Hebr.  XIII,  8). 


2 - RELATIO  exc.mi  P.  D.  RENATI  LUDOVICI  M.  STOURM 

Archiepiscopi  Senonensis 

Venerabiles  Patres, 

In  «propositione»  a Vobis  probata  suffragiis  fere  unanimis,  in 
XXVIII  Congregatione  Generali  die  25  novembris  elapsi  anni  habita, 
tria  postulabantur  circa  schema  « De  instrumentis  communicationis  so- 
cialis »: 

Primo:  ut  schematis  substantia  servaretur. 

Secundo:  ut  schema  ipsum  in  breviorem  formam  redigeretur, 
remissis  ad  Instructionem  pastoralem  omnibus  quae  ad  essentialia  prin- 
cipia doctrinalia  necnon  ad  generaliora  lineamenta  pastoralia  non  perti- 
nerent. 

Tertio:  ut  in  textu  emendando  observationes  Patrum  perpende- 
rentur. 

Commissio  « De  Fidelium  Apostolatu;  de  Scriptis  prelo  edendis  et 
de  spectaculis  moderandis  »,  Praeside  Eminentissimo  ac  Reverendissimo 
Domino  Cardinali  Fernando  Cento,  postulata  Patrum  Conciliarium  dili- 
genter perpendit  atque  « schema  emendatum  »,  quod  sub  Vestris  ma- 
nibus est,  paravit. 

Textus  qui  hodie  Vobis  proponitur,  Venerabiles  Patres,  tribus  con- 
dicionibus, de  quibus  supra,  nostra  humili  sententia,  plene  respondet. 

A)  Primo,  equidem,  rerum  substantia  servata  est.  Schema  enim 
emendatum  fere  integrum  conflatur  — prouti  numeri  in  margine  positi 
demonstrant  — ex  prioris  schematis  materia,  plerumque  iisdem  verbis 
servatis. 

B ) Multo  brevius  esse  novum  schema  evidenter  patet,  si  compa- 
rentur paginae  quibus  nunc  constat,  novem  scilicet,  dum  contra  fere 

quadraginta  paginae  prioris  schematis  erant.  Numeri  autem  ad  vigin- 
tiquattuor  redacti  sunt  ex  centum  quattuordecim.  Simpliciore  modo 
denique  tota  materia  disposita  est,  cum  in  duo  tantum  capita  divisa  sit. 
Haec  autem  materiae  reductio  atque  ordinatio  nobis  non  permisit  ut 
duo  textus  comparative  transcriberentur,  sicut  pro  schemate  « De  Sacra 
Liturgia  » factum  est.  Attamen  in  novo  textu  emendationes  clare  patent, 
dum  facile  evadit  vetus  schema  consulere,  quod  in  appendice  ponitur. 

Schema  autem  retractatum,  propter  brevitatem  textus,  non  iam 
« Constitutio  »,  sed  « Decretum  » aptius  nuncupari  posse  videtur. 


C)  Examinandum  nunc  restat  quanam  ratione  Commissio  obser- 
vationes a Vobis  propositas,  perpenderit. 

1)  Ex  his  observationibus,  quae  octogintaduae  fuerunt,  plures 
respiciunt  materiam  quae,  Vestro  suffragio,  ad  Instructionem  post-con- 
ciliarem  remissa  est. 

2)  Quae  autem  schema  contractum  respiciunt,  locum  obtinue- 
runt in  textu  emendato  atque  litteris  grandioribus  seu  MAIUSCULIS 
referuntur.  Agitur  de  additamentis  maioris  momenti  quae  sequuntur: 

a)  Cum  nonnulli  Patres  postulaverint  ut  longe  maior  pars 
tribueretur,  hac  in  provincia,  laicis,  in  numero  tertio  principium  gene- 
rale statuitur  omnes  laicos  respiciens;  in  numero  decimotertio  laici  prae- 
sertim instimulantur,  qui  in  instrumentis  communicationis  socialis  mo- 
derandis quocumque  modo  partes  habent;  in  numero  undevigesimo 
tandem  agitur  de  viris  peritis,  etiam  laicis,  quorum  adiutrix  opera  uti- 
liter praestatur  apud  Officium  Sanctae  Sedis  hisce  instrumentis  mode- 
randis praepositum. 

b)  Quidam  Patres  postulaverunt  ut,  gravioribus  verbis,  pe- 
ricula quibus  iuvenes  exponuntur,  preli  spectaculorumque  causa,  magis 
in  lucem  ponerentur  ad  ea  efficacius  removenda.  Quod  factum  est  in 
numero  decimo,  in  quo  officia  parentum  recoluntur,  et  in  numero  duo- 
decimo, ubi  officia  Auctoritatis  civilis  urgentur,  praesertim  erga  iuvenes. 
Item  parentum  officia,  in  hac  rerum  provincia,  clarius  et  pressius  in 
numero  decimo  recoluntur. 

c)  Ex  consilio  quorumdam  Patrum  exhortatio  in  numero  de- 
cimo quarto  addita  est  ut  fideles  prelum  catholicum  legant,  sustineant 
atque  diffundant. 

d)  Cum  quidam  Patres  aegre  ferrent  schema  nostrum  de  thea- 
tro silere,  in  numero  decimo  quarto  expresse,  quamquam  breviter,  de 
ipso  est  sermo. 

e)  Accedunt  plures  emendationes  quoad  formam  externam, 

quae  litteris  minoribus  inclinatis  indicantur,  quaeque  textum  meliorem 
reddunt,  quin  eius  substantiam  immutent. 

/)  Quaedam  tandem  extabant  observationes,  quas  Commis- 
sio in  novo  textu  inseri  non  posse  iudicavit,  eo  quod  ad  schema  directe 
eaedem  non  pertinebant,  quamquam  per  se  validae  et  utiles. 

Venerabiles  Patres , 

In  « propositione  » quam  in  prima  periodo  Concilii  probastis,  haec 
verba  — ut  nostis  — inveniuntur:  « Schema  quoad  substantiam  placet. 
Et  quidem  maxime  convenit  ut  Ecclesia,  in  magisterio  conciliari,  de  re 
tanti  momenti  pastorali  expresse  pertractet  ». 

Hanc  vestram  sententiam  magni  faciens,  Commissio  conata  est  etiam 
quoad  formam  ipsum  Schema  perficere,  consiliis  a Patribus  propositis 
maxima  cum  diligentia  perpensis. 

En  nunc  textus  emendatus,  qui  reverenter  atque  fidenter  Vobis  pro- 
ponitur, duobus  finibus  prae  oculis  habitis: 

a)  Statuere  — et  quidem  prima  vice  in  Oecumenico  Concilio  — 
Ecclesiae  doctrinam  circa  quaestiones  quae  apud  homines  nostri  tempo- 
ris maximae  sunt  gravitatis,  uti  sunt,  exempli  gratia:  praesidium  et 
tutela  legis  moralis,  ius  ad  debitam  informationem,  publicae  opiniones, 
conscientiarum  institutio. 

b ) In  lucem  ponere  quanti  momenti  sint  instrumenta  communi- 
cationis socialis  ad  Ecclesiae  actionem  pastoralem  fovendam,  et  ad  viam 
struendam  qua  evangelicum  nuntium  ad  omnes  bonae  voluntatis  homines 
aptius  diffundatur,  atque  Regnum  Dei  in  mundo  universo  instauretur. 

Moderator : Legat  nunc  exc.mus  D.  secretarius  generalis  textum 
primae  votationis. 

Secretarium  generalis-.  Prima  suffragatio  vertitur  circa  prooemium 
et  cap.  I De  Ecclesiae  doctrina.  Lego  initia  et  fines.  Prooemium:  videatis, 
Patres,  pag.  5 ...  \cf.  pp.  179-184]. 

Suffragatio  fit,  iterum  repeto,  per  placet,  non  placet,  placet  iuxta 
modum.  Et  em.mi  moderatores  concedunt  ut  modi,  si  hodie  praesto 
non  sint,  possint  afferri  etiam  crastina.  Dixi. 

Moderator-.  Continuatur  nunc  disceptatio  de  cap.  III  schematis 
de  episcopis  et  de  dioeceseon  regimine. 

(De  episcopis  ac  de  dioecesium  regimine,  cap.  III) 

1 

Em. mus  P.  D.  IOSEPH  card.  SIRI 

Episcopus  lanuensis 

Venerabiles  Patres, 

Nomine  conferendae  episcopalis  1 Italiae  fere  unanimis  peto  ut  hoc 
cap.  III  « de  nationali  episcoporum  coetu  seu  conferentia  » ad  pauca 
generaliora  reducatur,  praesertim  circa  structuram  conferendae  2 et  va- 
lorem  eiusdem  3 decisionum.  Hoc  sensu  adhaeremus  his  quae  iam  dicta 
sunt  a cardd.  Spellman,  Frings  et  Meyer.  Etenim  et  legitima  episco- 
porum libertas  servanda  est  et  providendum 4 est  ne  lex  conciliaris 
nimis  ad  particularia  deducta  impediat  aptadonem 5 et  articulationes 
successivas,  quae  in  hac  materia  decursu  temporis  et  diversis  in  locis 
necessariae  apparent.  Ne  obliviscamur  conciliarem  legem  non  esse  facile 
reformabilem. 

Et  addo: 

1.  Ius  quo  conduntur  conferendae  nationales  est  mere  ecclesia- 
sticum. Etenim  solummodo  Concilium  Oecumenicum  legitime  celebra- 
tum fruitur  iure  divino  apud  omnes  certo. 

2.  Libertas  et  dignitas  episcoporum,  qui  omnes  sub  Romano 
Pontifice  sunt  per  se  plane  aequales,  intra  limites  generalioris  neces- 
sariae et  opportunae  legis  ecclesiasticae,  omnino  servandae  sunt...6 

3.  Praeter  ea  quae  pro  aliquibus  materiis  placuerit  huic  Sanctae 
Synodo  statuere,  ad  fungibilitatem  conferentiarum  sufficit  ius  naturale, 
quo  cuncti  homines  recti  et  cordati  libere  convenientes  inter  se  adstrin- 
guntur.  Dixi. 


In  textu  scripto  tradito : 1 episcoporum.  2 deest.  3 deest,  4 prae- 
videndum. 5 aptationes.  6 et  defendendae  a localibus  principatibus. 

2 

Em.mus  P.  D.  STEPHANUS  card.  WYSZYNSKI 

Archiepiscopus  Gnesnensis  et  Varsaviensis 

Quaedam  dicam  de  conferentiis  episcoporum  in  Polonia  et  de  expe- 
rientiis nostris  hac  in  re,  quae  forte  utilia  esse  poterunt  pro  disputatione. 
Et  1.  Conferentiae  episcoporum  initium  sumpserunt,  cum  Polonia 

nondum  libertate  gauderet.  Itaque  primae  conferendae,  praesentibus 
omnibus  episcopis  Poloniae,  celebratae  sunt  anno  1917,  dum  Polonia 
libera  et  independens  fiebat.  Inde  bis  vel  ter  in  anno  convocabantur. 

2.  In  conditionibus  insolitis,  in  quibus  invenitur  hodie  Polonia, 
etiam  actio  Ecclesiae  catholicae  accommodari  debet;  proinde  necesse 
est,  ut  conferentiae  quam  crebrius  convocentur  ad  capienda  consilia 
defendendae  Ecclesiae.  Quapropter  conferentiae  episcoporum  residen- 
tialium  sexies  in  anno  convocantur. 

Insuper  omnes  episcopi  etiam  auxiliares  1 conveniunt  semel  in  anno 
in  Sanctuarium  Claromontanum  ad  sessiones  duorum  vel  trium 2 die- 
rum, quibus  praemittuntur  exercitia  spiritualia  in  communi  per  tres 
dies. 

3.  Sessiones  plenariae  praeparantur  a commissione  principali  novem 
episcoporum.  Munus  autem  huius  commissionis  est:  a)  statuere  ordinem 
discussionum;  b ) proponere  schemata  et  summa  lineamenta  Litterarum 
Pastoralium,  vel  publicarum  enuntiationum;  c ) examinare  statum  prae- 
sentem Ecclesiae,  eiusque  relationum  cum  potestate  civili. 

Omnes  quaestiones  distribuuntur  inter  commissiones  particulares, 
quae  sunt:  commissiones  conciliaris,  pastoralis,  catechetica,  mariolo- 
gica,  de  religiosis,  de  seminariis  et  studiis,  liturgica,  caritativa,  pro 
Universitate  Catholica  Lublinensi,  iuridica  et  de  administratione,  de 
edendis  libris,  et  aliae. 

Singulae  commissiones  componuntur  praesertim  ex  episcopis  auxi- 
liaribus, aliisque  viris  peritis.  Non  raro  autem  praesident  hisce  com- 
missionibus ipsi  episcopi  auxiliares. 

Officium  huiusmodi  commissionum  consistit  in  parandis  schematibus 
pro  tota  Polonia,  quae  submittuntur  examini  in  sessionibus  plenariis. 

Ad  coordinandas  relationes  inter  Ecclesiam  et  Statum  habetur  com- 
missio mixta,  quae  constat  ex  duobus  episcopis  et  ex  duobus  ministris 
Status. 

4.  Vis  resolutionum  quae  in  sessionibus  plenariis  feruntur  est  po- 
tius naturae  moralis  quam  iuridicae. 

Quamvis  non  habeamus  normas  scriptas  seu  obligatorias  pro  con- 
ferendis, omnes  tamen  episcopi:  a)  ad  sessiones  celebrandas  conve- 
niunt, imo  id  sibi  ...3  necessitatem  habent;  b ) schemata  pastoralia,  pro- 
posita a commissione  particulari  et  a commissione  plenaria  accepta, 
exsecutioni  mandantur  ab  omnibus  Ordinariis  locorum;  c)  schemata  et 
statuta  liturgica  obligant  unitatis  seu  conformitatis  causa;  et  d ) simi- 
liter in  negotiis  inter  Ecclesiam  et  Statum  vim  habet  modus  agendi 
bene  definitus,  quem  sequi  tenentur  omnes  episcopi. 

5.  Uniformitas  consiliorum  in  conferendis  episcoporum  necessarie 

postulatur  propter  commune  periculum,  quod  imminet  Ecclesiae  ex 
parte  atheismi  militantis. 

Utilitas  ex  uniformi  actione  evidens  est:  nam  Ecclesia  in  Polonia 
potuit  conservare  propriam  constitutionem  et  disciplinam,  necnon  uni- 
tatem agendi  episcoporum,  non  obstantibus  difficillimis  conditionibus. 
Dixi. 


In  textu  scripto  tradito : 1 deest.  2 deest.  3 onus  et. 


3 

Em.mus  P.  D.  BERNARDUS  IOANNES  card.  ALFRINK 
Archiepiscopus  XJltraiectensis 

Venerabiles  Patres, 

Si  de  conferendis  nationalibus  episcoporum  sermo  est,  faciliter 
oritur  quaedam  confusio  sicut  ex  discussionibus  in  hac  aula  habitis 
relate  ad  schema  constitutionis  de  Ecclesia  clare  patebat.  Liceat  mihi 
circa  hanc  confusionem  tres  res  proferre: 

1.  Saepius  de  conferendis  episcoporum  localibus  sive  provinciali- 
bus sive  nationalibus  sermo  factus  est  ac  si  in  his  conferendis  realiza- 
retur  sic  dicta  collegialitas  corporis  episcoporum.  Attamen,  si  de  cor- 
pore seu  collegio  episcoporum  loquimur  et  de  eius  collegialitate,  semper 
et  ubique  sermo  est  de  toto  corpore  seu  collegio  episcoporum. 

Munus  et  functio  quae  in  Ecclesia  Christi  corpori  episcoporum  com- 
petit, omnibus  Ecclesiae  episcopis  cum  Romano  Pontifice  unitis  et  num- 
quam  sine  eo  competit.  A.  v.,  corpus  episcoporum  semper  et  ubique, 
omnes  episcopos  Ecclesiae  includit  simul  cum  Summo  Pontifice.  Corpus 
episcoporum  non  vult  dicere  omnes  episcopos  Ecclesiae  sine  Papa,  et 
si  vis,  contra  Papam,  sed  corpus  episcoporum  est  Summus  Pontifex  cum 
omnibus  ceteris  episcopis  et  episcopi  omnes  cum  Summo  Pontifice. 

Haec  functio  et  hoc  munus  corporis  episcoporum  numquam  ad 
quemdam  coetum  episcoporum  localem  vel  nationalem  transferri  pos- 
sunt, quia  potestas  quae  toti  corpori  episcoporum  agnoscenda  est,  so- 
lummodo a corpore  completo  sive  in  Concilio  sive  in  mundo  disperso 
exercetur,  sed  numquam  a parte  istius  corporis,  quamvis  magna,  exer- 
ceri potest.  Igitur  bene  distinguamus  necesse  est  inter  corpus  episco- 
porum et  conferendas  episcoporum  locales.  Etsi  idea  collegialitatis  in 
conferendis  episcoporum  localibus  quodam  modo  realizatur,  hic  sermo 
esse  non  potest  de  ista  collegialitate  in  sensu  stricto,  specifica,  et  ut 

ita  dicam  theologica,  de  qua  agitur  quando  de  collegialitate  totius  cor- 
poris episcoporum  loquimur. 

2.  His  praemissis,  clarum  est  quod  istae  conferentiae  episcoporum, 
de  quibus  in  cap.  III  sermo  est,  auctoritatem  vel  potestatem  non  sume- 
rent 1 de  munere  et  potestate  quae  toti  corpori  episcoporum  in  Ecclesia 
competit.  Nisi  fallor,  auctoritas  et  potestas  quae  his  conferendis  com- 
petunt, ex  duplici  capite  oriuntur :2 

a)  Ex  auctoritate  et  potestate  quae  unicuique  episcopo  in  pro- 
prio territorio  competunt.  Auctoritas  et  potestas  conferentiae  episco- 
porum super  provinciam  ecclesiasticam  vel  nationem  non  superat,  sal- 
tem ex  hoc  capite,  auctoritatem  et  potestatem  quas  singuli  episcopi  in 
suo  territorio  exercere  possunt.  Finis  talis  conferentiae  imprimis  est  1. 
ut  singuli  episcopi  in  proprio  territorio  suam  potestatem  eodem  modo 
exerceant  ita  ut  uniformitas  desiderata  regiminis  oriatur  quae  in  genere 
pro  fidelibus  et  pro  auctoritate  episcoporum  et  Ecclesiae  maximum 
habet  valorem;  et  2.  ut  in  quaestionibus  quae  totam  provinciam  eccle- 
siasticam aut  totam  nationem  respiciunt  communi  disceptatione  solutio 
desiderata  inveniatur. 

b)  Alio  ex  capite  auctoritas  et  potestas  conferendis  episcoporum 
localibus  competere  possunt  ex  potestate  derivata  a suprema  potestate 
in  Ecclesia.  Saepius  iam  in  decretis  et  constitutionibus  in  hac  aula  Con- 
cilio Oecumenico  propositis,  quoddam  munus  vel  quaedam  potestas 
conferentiis  localibus  episcoporum  delegatur,  non  alio  fine  quam  ut 
exercitium  potestatis  supremae  in  Ecclesia  utilius  et  expeditius  ad 
actum  deducatur.  Est  ergo  quaedam  decentralizatio  de  qua  pro  cura 
animarum  certa  utilitas  speratur...3 

De  cetero  in  statutis  illarum  conferendarum,  ut  iam  dixerunt  plu- 
rimi Patres ,4  pauca  tantum  praescribantur,  ut  illae  conferentiae,  modo 
circumstandis  localibus  adaptato  libere  et  expedite  agere  possint,  sicut, 
v.  g.  apud  nos  ubi  iam  a restituta  hierarchia  anno  1853,  conferentia 
episcoporum  existit  ubi,  post  disceptationes  utiles,  consilia  practice 
nonnisi  unanimi  suffragio  capiuntur,  et  quidem  sine  statutis  appro- 
batis. Hoc  ultimum  est  ratio  cur  nostra  conferentia  non  apparet  in 
Annuario  Pontificio. 

3.  Insuper  confusio  quaedam  orta  videtur  de  collegialitate  corporis 
episcoporum,  quae  cum  materia  huius  cap.  III  nostri  schematis  cohaeret. 
Nisi  fallor,  Patres  conciliares  non  desiderant  ut  Concilium  Vatica- 
num II  circumscriptionem  vel  definitionem  iuridicam  exhibeat  vocis 
corporis  vel  collegii.  Desiderant  solummodo  Patres  ut  Concilium  Vati- 
canum II  statuat  doctrinam  catholicam  de  potestate  omnium  episco- 
porum simul  sumptorum,  Summo  Pontifice  incluso,  in  Ecclesia,  prout 

a)  de  ista  doctrina  iam  sermo  factus  est  in  Concilio  Vaticano  I et  qui- 
dem sequentibus  verbis:  « Episcopi  congregati  cum  Capite  in  Concilio 
Oecumenico  aut  dispersi,  sed  cum  Capite,  vere  plenam  potestatem 
habent  ».  Verba  sunt  ipsius  relatoris  commissionis  theologicae  ab  ipso 
praeside  commissionis  designati,  optimi  igitur  socii. 

Prout  b ) a commissione  theologica  praeparatoria  Concilii  Vati- 
cani II5  est  formulata,  et  Patribus  in  schemate  constitutionis  de  Eccle- 
sia proposita,  cui  denique  longe  maior  pars  Patrum  suffragium  dedit 
positivum,  licet  provisorium  et  indicativum,  et  quidem  postquam  per 
plures  menses  illud  schema  prae  manibus  habuerunt,  et  postquam  per 
plures  hebdomadas  disceptationibus  de  illo  schemate  in  aula  adsisterunt. 

Ad  progressum  efficacem  laboris  conciliaris  promovendum,  omnino 
necessarium  videtur  ut  quamprimum  de  ista  quaestione,  scii,  de  pote- 
state coetus  omnium  episcoporum  cum  capite  unitorum  in  Ecclesia, 
claritas  oriatur. 

Ideoque  invitare  liceat  moderatores  ut  cum  omni  sollicitudine  cla- 
ritatem desideratam  oriundam  curent.  Dixi. 


In  textu  scripto  tradito : 1 sumunt.  2 oritur.  3 Rogare  ergo  vellem  ut 
de  positione  theologica  harum  conferendarum  episcoporum  localium  deque  earum 
positione  iuridica  nostro  cap.  III  quaedam  praecisatio  addatur.  4 dixit  em.mus 
card.  Frings.  5 deest. 


4 

Exc.mus  P.  D.  GERARDUS  M.  CODERRE 
Episcopus  S.  loannis  Quebecensis 

Venerabiles  Patres , 

Nomine  45  1 episcoporum  canadensium  loquor.  Caput  hoc  in  genere 
placet,  sed  sunt  quaedam  in  hoc  capite  quae  compleri  et  emendari  de- 
berent, nempe: 

1.  In  hoc  schemate  in  genere  et  in  hoc  capite  in  specie,  non  satis 
in  luce  ponitur  structura  administrativa  Ecclesiarum  orientalium. 

2.  Quo  fit  ut  non  solum  permaneat,  sed  amplius  roboretur  illa 
tendentia  quae  usque  adhuc  — proh  dolor  etiam  in  hoc  Concilio  — 
apparuit,  scii,  quod  problemata  considerentur  solummodo  ex  parte 
Ecclesiae  latinae.  Nam,  si  de  episcopatu  tractando,  qui  dicitur  esse  et 
reapse  est  fautor  unitatis  Ecclesiae,  nullo  modo  consideramus  formam 
propriam,  secundum  quam  episcopi  orientales  vere  et  authentice  munus 
illud  in  ditione  sua  adimplent,  videmur  affirmare  Ecclesias  orientales 

non  vere  et  modo  normali  in  Ecclesia  universali  locum  suum  habere. 
Hoc  modo  Ecclesiae  orientales  apparent  ut  aliquid  extraordinarium, 
ut  appendix  quaedam,  ex  caritate  ab  Ecclesia  latina  admissa,  vel  excep- 
tio quaedam,  dum  e contrario , Ecclesiae  orientales  in  ipso  corde  Eccle- 
siae sistunt. 

3.  Talis  praesentatio  regiminis  episcopalis  in  Ecclesia  esset  nociva 
pro  bono  generali  totius  Ecclesiae  et  magno  obstaculo  foret  pro  unione 
mundi  christiani. 

Quapropter  ad  vitandum  hoc  periculum  et  praestandam  imaginem 
accuratiorem  veritatique  conformiorem,  auderem  proponere  sequentia: 

a)  Pag.  14,  n.  17,  post  lin.  7 « promovendam  atque  ordinan- 
dam » addantur  verba  sequentia:  « Quod  in  Ecclesiis  orientalibus  a 
primis  saeculis  cum  magno  bono  fit  per  institutionem  patriarchalem  ». 

b)  In  hac  connexione  bene,  clare  et  adaequate  monstretur  quae 
sit  authentica  patriarchatus  natura. 

c)  Quando  fit  quaestio  de  relationibus  inter  sic  dictas  confe- 
rendas episcopales  et  S.  Sedem,  expositio  clara  fiat  de  peculiari  modo 
quo  hoc  fieri  debet,  consideratis  scii,  traditionibus  illarum  Ecclesiarum 
orientalium  et  praesertim  facto  maximi  momenti,  quod  omnia  quae  in 
patriarchatibus  apostolicis  inveniuntur  ad  ipsum  Ecclesiae  mysterium 
pertinent.  Dixi.  Gratias. 


In  textu  scripto  tradito : 1 plurimorum. 

Secretarius  generalis : Proceditur  ad  secundam  suffragationem:  circa 
cap.  II:  De  Ecclesiae  actione  pastorali,  cuius  initium  est  [ cf . pp.  184-188]. 

5 

Exc.mus  P.  D.  EDMUNDUS  PEIRIS 
Episcopus  Chilavensis 

Em. mi  ac  exc.mi  Patres  conciliares,  et  humanissimi  Auditores, 

In  cap.  III  schematis  de  episcopis  ac  de  dioecesium  regimine  saepe 
invenimus  tales  expressiones  ut:  nationalis  episcoporum  conferendae 
— episcopi  eiusdem  nationis  — in  unaquaque  natione  constituatur  et 
ab  Apostolica  Sede  recognoscatur  nationalis  episcoporum  conferentia  — 
et  hoc  genus  omne.  In  cap.  I et  IV  sunt  eadem  vocabula.  In  omnibus 
his  locis  « natio  » constituit  formam  coetus  episcoporum,  et  infert  ad- 

ministrationi  ecclesiasticae  elementum  quidem  exoletum  sed  valde  peri- 
culosum. Humili  meo  iudicio  verbis  « natio  » et  « nationalis  » substi- 
tuenda sunt  verba  « regio  » et  « regionalis  » vel  « ritus  » cum  modis 
requisitis.  Rationes  breviter  indicabo} 

1.  Episcopus  est  Ordinarius  loci,  non  vero  nationis;  et  episcopi 
tum  residentiales  tum  titulares  semper  designantur  de  loco,  et  non  de 
natione. 

2.  In  Conciliis  Oecumenicis  et  in  C.I.C.  sermo  est  de  conciliis 
vel  synodis  dioecesanis,  provincialibus  et  plenariis,  non  vero  nationa- 
libus.  In  temporibus  antiquis  multae  celebratae  sunt  synodi,  quae  nomen 
accipiunt  de  loco,  non  de  natione:  e.  g.  synodus  Alexandrina,  Ancyren- 
sis,  Antiochensis,  Aquileiensis,  Carthaginiensis,  Romana,  Toletana,  Trul- 
lana  et  ita  porro.  Traditio  ecclesiastica,  ni  fallor,  semper  designavit 
coetus  episcopales  de  loco  ubi  habiti  sunt,  et  non  de  indole  nationali. 

3.  Vocabulum  « natio  » diversam  accipere  potest  interpretationem: 
politicam,  ut  Status  civilis,  vel  ethnicam,  ut  diversae  gentes  in  eodem 
Statu.  In  regionibus  nuper  imperio  alieno  liberatis,  nationes  adhuc  non 
sunt  adeo  circumscriptae  vel  statutae  ut  coetus  nationales  fiant.  Insu- 
per, quaedam  sunt  nationes  a bello  dispersae  diversisque  guberniis  sub- 
iectae.  In  his  casibus,  « natio  » non  accipit  sensum  determinatum. 
Omnes  norunt,  quod  in  legibus  ambiguitas  verborum  invidiae  et  rixae 
fomitem  ministraret. 

4.  Historia  ecclesiastica  liquide  demonstrat  catervas  nationales  in 
Ecclesia,  praestantia  sua  innixas,  saepe  saepius  fuisse  perturbatores 
iustitiae,  atque  pacificam  rerum  Ecclesiae  administrationem  impediisse. 
Immo  multa  sunt  schismata  exinde  orta.  Adest  certe  tale  periculum  in 
regionibus  ubi  Ecclesia  praevalet  sed  cum  potestate  civili  tam  arcte 
nectitur  ut  fiat  religio  Status.  Ecclesia  Christi  Salvatoris  debet  esse  mater 
et  magistra  populorum,  non  autem  assecla  et  assentator  Status. 

5.  Si  conferendae  episcopales  super  fundamentum  nationale  con- 
stituuntur, quid  determinandum  est  de  episcopis  qui  laborant  in  mis- 
sionibus, sed  sunt  natione  aliena?  Pastores  enim  sunt,  qui  gregem 
suum  cognoscunt,  et  opes,  dotes  vitaeque  otia  pro  ovibus  suis  impen- 
dunt, quamquam  de  aliena  stirpe. 

Venerabiles  Patres,  conferendae  sunt  episcoporum,  non  nationis: 
maxime  igitur  interest  quid  cogitent  episcopi,  minime  vero  quid  sen- 
tiat natio.  Ergo  humillime  deprecor  ut  deleatur  verbum  « natio  » vel 
« nationalis  »,  et  usurpetur  vocabulum  « regio  » aut  « regionalis  » aut 
« ritus  » vel  similia.  Dixi.  Gratias. 


In  textu  scripto  tradito:  1 sunt. 

6 

Exc.mus  P.  D.  IOANNES  COLBURN  GARNER 
Archiepiscopus  Praetoriensis 

Em. me  Praeses,  venerabiles  Patres  et  Fratres , 

Loquor  de  cap.  III  et  speciatim  de  art.  23  et  24.  Duae  sunt  petrae 
angulares  totius  cap.  III:  1.  obligatio  iuridica  omnes  praesules  adstrin- 
gens  ad  observandas  decisiones  conferentiae  episcoporum  in  rebus  gra- 
vibus; et  2.  libertas  facta  praesulibus  recurrendi  ad  S.  Sedem  contra 
decisiones  conferentiae . Continentur,  ut  bene  scitur,  in  art.  24. 

Voces  quorundam  Patrum  audivimus  ut  deleatur  sive  par.  1 sive 
mentio  quae  cumque  iuridicae  obligationis  in  toto  cap.  III.  Talis  omissio 
non  esset  emendatio  sed  potius  evisceratio  nec  tantum  capituli  III  sed 
etiam  totius  cap.  III.  Etenim,  ut  fatetur  commissio,  in  ipsa  relatione 
super  schema  decreti,  hoc  caput  finem  habet  praefiniendi  summa  saltem 
huius  coetus  iuridica  lineamenta,  et,  in  paucis  et  bene  definitis  materiis, 
iuridicam  obligationem  statuendi,  ob  earum  materiarum  gravitatem  et 
noxias  sequelas,  quae  ex  diversa  episcoporum  agendi  ratione  in  spiri- 
tuale commune  damnum  certo  profluerent.  Si  omittantur  omnia  quae 
ad  vim  iuridicam  et  obligativam  sese  referunt,  difficulter  recognosci 
potest  utilitas  totius  cap.  III,  quod  absque  virtute  coercendi  ad  seriem 
quasi  piarum  admonitionum  reduceretur.  Et  aegre  videri  possit  ratio 
praesentandi  augusto  Concilio  Oecumenico  schema  tam  debile.  Num- 
quid  enim  postulari  debet  solemnis  approbatio  Concilii  Oecumenici  ad 
hoc  ut  habeatur  colloquium  quoddam  episcopale  vel  simplex  coadunatio 
praesulum  amicabilis  cooperationis  causa ? 

Paucissimae  sunt  voces  quae  in  aula  conciliari  laudes  etiam  exiguas 
in  cap.  de  episcoporum  conferentia  protulerunt.  Et  fortasse  revera  pauci 
sunt  ex  Patribus  qui  affirmare  parati  sint  iuxta  formulam  tam  bene  in 
hac  aula  notam  « Schema  in  genere  placet  ».  Ego  autem  meipsum 
inter  Patres  istius  minoritatis,  si  revera  minoritas  sit,  adnumerari  fa- 
teor. In  una  ex  emendationibus  quae  scripto  in  fasciculo  inveniuntur , 
dicit  exc.mus  arch.  Gawlina:  « Schema  ...  mediam  inter  maximalistas 
et  minimalistas  tenet  viam  ...  summa  saltem  iuridica  lineamenta  defi- 
niendo. Sine  enim  decisione  iuridica  quaestio  proposita  inanis  esset  ». 
Huic  sententiae  libenter  as  sentio. 

Quod  cap.  III  sit  perfectibile , nemo  est  qui  neget,  prouti  sunt 
omnia  quae  industria  humana  perficiuntur.  Emendationes  ab  aliis  Patri- 
bus iam  propositae  sunt  ad  varios  articulos  meliorandos,  inter  alia/  con- 

ferentia  episcoporum  Africae  Meridionalis  emendationem  ad  art.  24  ...2 
proposuit,  ut  « de  iuribus  ac  de  obligationis  episcoporum  minoritatis 
(sic  dictae)  aliquid  clarius  statuatur  ».  Difficultas  forsitan  oritur  ex  eo 
quod  in  hoc  capitulo  distinctio  nimis  vaga  fit  inter  « res  graves  » et 
« res  non  graves  »,  materiam  i.  e.  maioris  momenti  et  materiam  minoris 
momenti.  Ad  solutionem  saltem  partialem,  liceat  mihi,  nomine  proprio / 
proponere  ut  emendetur  articulus  prior  i.  e.  art.  23,  ita  ut  legatur: 
« Episcopus  in  casu  aliquo  particulari  ob  gravas  rationes  contra  deci- 
siones conferendae  in  sua  dioecesi  agere  intendens,  antea  scripto  cer- 
tiorem faciat  conferendam  per  ipsius  praesidem  de  suis  agendi  ratio- 
nibus, {et  nunc  en  verba  emendationis  propositae ):4  dummodo  agatur 
de  rebus  minoris  momenti,  quae  obligationem  iuridicam  non  gignunt 
ad  normam  art.  24  d)  huius  capituli  ». 

Ratio  est  quia  distinctio  accuratior  fieri  debet  inter  negotia  confe- 
rendae minora  et  negotia  maiora .5  Ad  res  maioris  momenti  quod  attinet, 
praesules  omnes  alicuius  conferendae  episcoporum  obligari  possunt,  vi 
iuridica,  virtute  art.  24,  ad  observandas  decisiones  per  duas  saltem  ex 
tribus  partibus  suffragiorum  prolatas.  Notandum  est  autem  quod  in 
paragrapho  2 eiusdem  articuli,  recursus  praevidetur  ad  Apostolicam 
Sedem  a praesulibus  qui  decisionem  maioritatis  non  approbant.  Erui 
potest  e sensu  sub-paragraphi  d),6  quod  ius  erit  ipsius  conferendae  ...7 
decidere  et  statuere  quaenam  sint  revera  res  graves. 

Ceterum  optandum  est,  ut  arbitror,  hoc  conferentiae  munus  clarius 
adhuc  statuatur  per  emendationem  ad  praefatum  sub-articulum  d).  Divi- 
datur in  duas  partes,  quorum  prima  pars  sic  legatur:  « d)  quando  duae 
saltem  ex  tribus  partibus  praesulum  cum  voto  deliberativo  adstantium 
per  suffragium  specialiter  ad  hoc  factum,  iudicent  gravitatem  rei  exigere 
communem  omnium  episcoporum  agendi  rationem  »;  et  novus  numerus: 
« e)  quando  duae  saltem  ex  tribus  partibus  praesulum  cum  voto  delibe- 
rativo adstantium  iudicent  decisionem  ipsam  esse  vi  iuridica  pro  om- 
nibus communiendam  ». 

Itaque  duo  sunt  sufragia  facienda:  primum,  ut  et  praesulibus  deter- 
minetur num  res  vere  ut  gravis  definienda  sit;  et  secundum,  ut  deter- 
minetur num  decisio  de  communi  ratione  agendi  vi  iuridica  obstringat .8 

In  art.  23  nihil  praevidetur  quoad  recursum  ad  S.  Sedem;  at  neque 
requiritur,  si  bene  intelligatur  et  accipiatur,  hunc  articulum  respicere 
tantum  negotia  minoris  momenti,  res  non  graves;  i.  e.,  talis  naturae  ut, 
etiamsi  a quibusdam  praesulibus  non  observentur,  nullum  damnum 
ipsi  Ecclesiae  vel  aliis  dioecesibus  pariant...9 

Lego  tantum  conclusionem .10  Faxit  Deus  ut  nos  episcopi  omnes 
sic  dictum  « parochialismum  » devitemus.  Talis  enim  « parochialismus  » 

visionem  nostram  intra  fines  dioecesis  nostrae  coarctat.  Immo,  cavea- 
mus ne  visionem  nostram  etiam  ad  horizontes  ...n  ipsius  patriae  nostrae 
restringamus.  Ager  namque  apostolatus  nostri  est  mundus  universus, 
orbs  terrarum  inquam,  qui  de  die  in  diem  parvior  ac  parvior  evenit, 
dum  cursus  vitae  eiusdem  incolarum  magis  magisque  acceleratur...12 
Gratias.  Dixi. 


In  textu  scripto  tradito : 1 deest.  2 in  scriptis.  3 deest.  4 deest. 
5 minoris  et  negotia  maioris  momenti.  6 notandum  est  pariter.  7 epi- 
scoporum, per  suffragium  (si  necesse  sit)  ad  hoc  factum.  8 deest.  9 In  his 
casibus  sufficiens  erit  praesidem  ipsius  conferentiae  scripto  certiorem  facere,  sicuti 
provisum  est  in  eodem  articulo.  Istae  sunt  petrae  angulares  totius  cap.  III:  1.  obli- 
gatio iuridica  omnes  praesules  adstringens  ad  observandas  decisiones  conferen- 
tiae in  rebus  gravibus;  et  2.  libertas  recursus  ad  Apostolicam  Sedem.  In  una  ex 
emendationibus  bene  dixit  exc.mus  arch.  Gawlina:  « Schema...  mediam  inter 
maximalistas  et  minimalistas  tenet  viam...  summa  saltem  iuridica  lineamenta  defi- 
niendo. Sine  enim  decisione  iuridica  quaestio  proposita  inanis  esset  ».  Huic  sen- 
tentiae libenter  assentio.  Timores,  vel  etiam  querelas  audivimus  expressas,  quod, 
si  decisiones  conferentiae  episcoporum  vi  iuridica  roborentur,  actum  esset  de  liber- 
tate individua  episcopi  residentialis  in  propria  dioecesi.  Respondendum  est  autem 
totum  capitulum  in  tuto  ponere  ius  singulorum  episcoporum  ad  mentem  propriam 
dioeceses  regere,  contra  decisiones  conferentiae  quandoque  agendi;  et  etiam,  si 
necesse  sit,  ad  Sedem  Apostolicam  appellandi.  De  necessitate  quandoque  praesu- 
les omnes  obligandi  ad  actionem  communem,  nemo  dubitare  potest.  Nec  dene- 
gare licet  necessitatem,  in  quibusdam  rerum  adiunctis,  auctoritatem  nostram  in- 
dividualem  cum  illa  fratrum  nostrorum  in  episcopatu  uniendo  ad  bonum  commune. 
Talis  unio  nullo  modo  esset  extinctio  auctoritatis  nostrae  propriae;  e contra,  esset 
perfectio  et  roboratio  auctoritatis  et  singulorum  et  omnium,  ad  modum  fascium 
Lictorum  Romanorum  antiquitatis.  Ex  unitate  vires.  Beneficia  immensa  Matri  Ec- 
clesiae in  territoriis  novarum  nationum  Africae  collata  sunt,  mediantibus  nuper 
fundatis  conferentiis  episcoporum.  Nec  tempus  nec  locus  hic  datur  ad  ea  enume- 
randa. Veniam  autem  peto  ut  dicam  quod,  in  magna  crisi  scholarum  missionalium 
in  Africa  Meridionali,  paucis  abhinc  annis,  sola  unio  irrefragabilis  praesulum  con- 
ferentiae episcoporum,  nemine  excepto,  adiuvante  Deo,  pericula  superavit;  et  scho- 
lae nec  tantum  vivunt,  sed  florent.  10  deest.  11  (sit  venia  verbo!).  12  Ni- 
mia sollicitudo  de  parvis  negotiis  nostris  dioecesanis,  vel  de  iuribus  personalibus, 
detectio  esse  posset  cuiusdam  pusillanimitatis  et  zelotypiae,  quae  episcopum,  filium 
saec.  xx,  minime  decent. 

7 

Exc.mus  P.  D.  FRANCISCUS  FRANIC 
Episcopus  Spalatensis  et  Macarscensis 

Venerabiles  Patres , 

Liceat  mihi  duas  observationes  breves  facere  de  cap.  III  schematis 
de  episcopis  ac  de  dioecesium  regimine  nomine  quoque  aliquorum  epi- 
scoporum Iugoslaviae  quorum  nomina  in  folio  inveniuntur  scripta. 

In  art.  19,  iuxta  suggestionem  relationis,  humiliter  propono  ut  in 
ipso  textu  addatur  praeceptum: 

Ut  praeses  conferendarum  episcopalium  nationalium  eligatur  ab 
episcopis  membris  conferendae  de  qua  agitur,  vel  a Sede  Apostolica 
nominetur  sicut  fit  e.  g.  in  conferentia  episcopali  Iugoslaviae  ab  eius 
institutione,  scii,  a fine  primi  belli  mundialis.  Sed  ut  in  utroque  casu, 
seu  eligatur  aut  nominetur,  ad  determinatum  tempus,  e.  g.  ad  3 vel  6 
annos,  secundum  conditiones  variarum  gentium,  ita  ut  haec  lex  pro 
universali  Ecclesia  valeat.  Istud  praeceptum  mihi  videtur  valde  aptum 
ad  augendum  spiritum  humilis  fraternae  caritatis,  conscientiae  collegia- 
litatis  episcopalis,  et  zeli  in  Ecclesia  Dei,  qui  zelus  singulos  praesides 
valde  incitaret  ut  tempore  sui  muneris  quam  magis  faceret  pro  Ecclesia 
suae  nationis,  sicut  videmus  in  Ordinibus  et  Congregationibus  religiosis 
fieri.  Insuper  episcopi  magis  collegialiter  responsabilitatem  pro  statu 
Ecclesiae  in  eorum  nationibus  assumerent. 

Neque  responsabilitas  maiori  ex  parte  super  humeros  unius  homi- 
nis, praesidis,  practice  ad  vitam  nominati  caderet,  quod  maxime  valet 
pro  illis  Ecclesiis  quae  in  specialibus  difficultatibus  inveniuntur.  Dein 
auctoritas  singulorum  episcoporum  apud  populum  et  apud  magistratos 
civiles  notabiliter  augeretur. 

Postremo,  principium  mutationis  seu,  sit  venia  verbo,  rotationis 
apprime  conformis  dynamismo  nostri  temporis  esse  videtur,  nam  hodie 
maiores  mutationes  forsan  tempore  10  annorum  eveniunt  quam  prius 
in  tempore  100  annorum.  Hoc  principium  mutationis,  seu  rotationis, 
secundum  meam  personalem,  humillimam  opinionem,  etiam  ad  alias 
perfunctiones  in  Ecclesia  extendi  valde  utiliter  posset,  ad  institutiones 
nempe,  quae  sunt  institutiones  humanae  in  Ecclesia,  uti  est  institutio  pa- 
rochorum, vicariorum  foraneorum  et  generalium,  canonicorum,  et  forsan 
ipsorum  metropolitarum.  Superius  ascendere  non  audeo.  Non  est  dubium 
quin  Ecclesia  per  hoc  principium  maiorem  vitalitatem  acquireret. 

Secunda  mea  observatio  refertur  ad  canonem  24,  in  quo  ambitus 

decisionum  iuridice  obligantium  singulos  episcopos  nimis  extendi  vi- 
detur. Haec  humilis  observatio  attingit  praesertim  decisiones  sub  lit- 
teris c)  et  d)  in  pag.  16,  linn.  21-28.  Secundum  dispositionem  sub 
littera  c),  conferentiae  episcopales  nationales  tractare  deberent  et  sol- 
vere quaestiones  maximi  momenti,  sese  referentes  ad  relationes  Eccle- 
siam inter  et  Statum.  Immo  dictum  est  in  aula,  episcopos  alicuius  natio- 
nis efficacius  posse  tractare  istas  quaestiones  cum  melius  historiam,  cul- 
turam, et  in  genere  omnes  conditiones  nationis  propriae  cognoscant 
quam  S.  Sedes  et  Legati  vel  Nuntii  S.  Sedis.  Hoc  pluries  dictum  est 
variis  sub  respectibus. 

Et  revera  negare  non  possumus  hanc  assertionem  habere  validum 
fundamentum.  Sed  ratio  decisiva  in  hac  quaestione  est  episcopos  confe- 
rentiae nationalis,  tractantes,  secundum  hypothesim,  cum  gubernio  civili 
propriae  nationis,  esse  simul  subditos  illius  gubernii  civilis,  et  proinde 
ipsos  non  posse  tractare  aequo  pede  cum  gubernio  cui  subditi  sunt. 
Ideo  tantummodo  Sedes  Romana  habere  potest  libertatem  absolute 
necessariam  his  in  casibus.  Praesertim,  hoc  valet  pro  illis  Ecclesiis  quae 
in  quibusdam  difficultatibus,  salva  reverentia  omnium,  inveniuntur. 

Similiter  valet  de  illis  rebus  quae  graves  sub  littera  d)  dicuntur, 
quae  communem  episcoporum  agendi  rationem  exigant,  et  quae  pro 
statu  cuiusdam  Ecclesiae  etiam  decisivae  esse  possunt.  Ad  solvendas 
istas  quaestiones  tantummodo  Sedes  Apostolica  Romana  libertate,  obiec- 
tivitate,  et  dicerem  prudentia  ob  suam  magnam  experientiam  pollet.  Epi- 
scopi etenim  qui  in  mediis  eventibus  inveniuntur,  plerumque  valde 
discrepant  in  aestimandis  periculis  et  eventibus  socialibus,  oecono- 
micis,  culturalibus,  religiosis,  etc.  Ideo  submisse  et  insimul  fortiter 
puto  communem  agendi  rationem  in  talibus  gravibus  casibus  unice 
Summum  Pontificem  episcopis  praestare  posse  et  nostram  mutuam 
caritatem.  Insuper  ex  amplificatione  nimia  iurium  conferentiae  episco- 
palis nationalis,  necessitas  exsurgeret  quamdam  curiam  nationalem  con- 
stituendi. At  omnis  curia  tandem  aliquando  dura  nobis  fit,  nam  exigere 
a nobis  debet  ut  officia  nostra  impleamus,  et  aliquando  nos  admonere 
debet,  sed  saepe  saepius  superior  propinquior  durior  esse  videtur.  Ita 
curia  nationalis  probabiliter  durior  quam  lontana  Curia  Romana  nobis 
esset,  quod  nobis  non  est  necessarium  sicut  intelleximus  ex  humanis- 
simis verbis  em.mi  card.  Frings. 

Accedit,  secundum  meam  personalem  humillimam  opinionem,  quod 
nimia  amplificatio  munerum  iuridicorum  conferentiae  nationalis  epi- 
scopalis favere  videtur  theoriae  de  collegialitate  iuridica  episcoporum, 
sed  etsi  de  collegialitatis  existentia  episcoporum  dubitari  nequit,  sicut 
clarissime  maxima  pars  Patrum  Conciliarium  declaraverat  in  hac  aula, 

tamen  Patres  non  declaraverunt  utrum  ista  collegialitas  sit  moralis  an 
iuridica  in  sensu  stricto,  et  aliunde  istam  gravissimam  quaestionem 
nemo,  ne  commissio  doctrinalis  decidere  valet,  nisi  tantummodo  hoc 
Sacrosanctum  Concilium  ope  specialis  et  clarae  suffragationis  et  sequen- 
tis approbationis  Pontificis  Romani. 

Concludo.  Sufficit  ergo  ut  conferentiae  episcopales  nationales  tan- 
tummodo obligationem  moralem  in  conscientia  imponant,  exceptis  illis 
casibus  de  quibus  art.  .24  sub  litteris  a)  et  b),  quando  etiam  obliga- 
tionem iuridicam  imponere  possunt.  Sed  propono  ut  casus  indicatus 
sub  littera  b)  clarius  exprimatur.  Gratias! 


Textus  scripto  traditus : 

Peto  veniam  loquendi  de  cap.  III  schematis  decreti:  de  episcopis  ac  de  dioece- 
sium regimine , in  nomine  quinque  episcoporum  (cf.  in  fine  interventus). 

Schema  capitis  in  genere  placet,  sed  habeo  duas  observationes: 

1.  In  art.  19  velim,  ut  suggerit  in  relatione  sua  exc.mus  relator,  in  pag.  19 
linn.  16  s.,  ut  explicite  addatur  in  ipso  textu  aliquid  de  electione  seu  forsan  et 
melius,  de  nominatione  ad  tempus,  e.  g.  ad  6 vel  ad  12  annos,  praesidis  confe- 
rendarum episcopalium  nationalium  a S.  Sede  ita,  ut  hoc  principium  nomina- 
tionis, seu,  si  magis  placet  electionis  cum  approbatione  a S.  Sede,  lex  universalis 
Ecclesiae  a Concilio  Oecumenico  proclamata  evadat. 

Quod  principium  posset  extendi,  uti  submisse  puto,  etiam  alias  quasdam  per- 
functiones in  Ecclesia,  perfunctiones  scilicet  quae  sunt  institutionis  merae  huma- 
nae, uti  est  institutio  parochorum,  canonicorum  in  dioecesi,  vicarii  generalis  et 
forsan  ipsius  metropolitae  alicuius  provinciae  Ecclesiasticae. 

Talis  dispositio  mihi  videtur  valde  apta  ad  augendum  spiritum  humilitatis, 
fraternitatis  et  maxime  zeli  in  Ecclesia  Dei.  Nam  unusquisque  praeses  conferenda- 
rum, metropolita,  dein  canonicus  et  parochus,  desideraret  revera  quam  magis  fa- 
cere pro  tempore  sui  muneris,  sicut  videmus  in  ordinibus  et  congregationibus  re- 
ligiosorum. 

Quod  principium  mutationis  videtur  quoque  esse  apprime  conformis  dyna- 
mismo  nostri  temporis,  in  quo  hodie  maiores  mutationes  eveniunt  forsan  in  10  an- 
nis, quam  prius  in  100. 

2.  Secunda  mea  observatio  refertur  ad  art.  24,  in  quo  mihi  ambitus  decisio- 
num iuridice  obligantium  singulos  episcopos  nimis  amplificari  videtur. 

Haec  mea  humilis  observatio  praesertim  attingit  puncta  b ) et  c ) in  pag.  16, 
linn.  21-28,  quae  puncta  nimis  generica  mihi  esse  videntur  ita,  ut  multas  quae- 
stiones, et  quidem  maximi  momenti,  conferentiae  episcopales  solvere  deberent, 
praesertim  quaestiones  sese  referentes  ad  relationes  inter  Gubernium  civile  seu  Sta- 
tum et  Ecclesiam,  quas  quaestiones  semper  maiori  cum  libertate  Sedes  Romana  trac- 
tare potest,  quam  episcopi  qui  subditi  sunt  gubernio  civili.  Similiter  aliquid  valet  de 
illis  rebus  gravibus  quae  communem  omnium  episcoporum  agendi  rationem  exi- 
gat. Istas  quoque  quaestiones,  praesertim  quando  ecclesia  particularis  in  quibusdam 
dijficultatibus  invenitur , Sedes  Romana  maiori  cum  libertate,  obiectivitate  et  dice- 
rem prudentia  ob  suam  summam  experientiam,  tractare  potest,  quam  ipsi  epi- 

scopi,  qui  in  mediis  eventibus  inveniuntur  et  qui  plerumque  in  similibus  occa- 
sionibus valde  discrepant  in  aestimandis  periculis  vel  in  genere  in  aestimanda  gra- 
vitate eventuum  socialium,  oeconomicorum,  culturalium  et  imprimis  religiosorum. 
Ideo  submisse  et  insimul  fortiter  puto  communem  agendi  rationem  in  talibus 
gravibus  rebus  unice  S.  Sedem  seu  papam  episcopis  dare  posse.  Nam  unitas  nobis 
a Sede  Romana  provenit,  sicut  dixerat  S.  Cyprianus. 

Deinde  ex  amplificatione  nimia  iurium  conferentiae  episcopalis  nationalis  eve- 
niret, ut  quaedam  Curia  nationalis  constitui  deberet,  quae  forsan  durior  nobis 
esset,  quam  Curia  Romana,  quia  esset  vicinior.  Nam  omnis  Curia  aliquatenus 
dura  videtur,  quia  exigere  debet,  ut  officia  impleantur.  Sed  saepe  saepius  quae  pro- 
pinquior durior. 

Accedit,  quod  nimia  amplificatio  munerum  iuridicarum  conferentiae  episco- 
palis nationalis  videtur  innuere  ipsam  fundari  in  collegialitate  iuridica  episcopo- 
rum. Sed  etsi  de  exsistentia  collegialitatis  episcoporum  nemo  dubitare  potest,  sicut 
clarissime  maxima  pars  patrum  conciliarium  in  sua  suffragatione  die  30  octobris 
declaraverat,  tamen  patres  non  declaraverunt,  utrum  ista  collegialitas  sit  moralis 
an  etiam  iuridica  et  aliunde  talem  gravissimam  quaestionem  commissio  theologica 
decidere  non  potest  nisi  hoc  sacrosanctum  Concilium  cum  speciali  et  clara  suffra- 
gatione et  sequenti  approbatione  Romani  Pontificis. 

Sufficit  ergo,  secundum  meam  modestissimam  opinionem,  ut  conferentia  epi- 
scopalis tantummodo  obligationem  moralem  episcopis  imponat,  exceptis  expres- 
sis illis  casibus  de  quibus  art.  24  sub  litteris  a ) et  b). 

[, Subscripserunt  etiam ] Smiljan  Fr.  Cekada,  ep.  Scopiensis;  Stjepan  Bauerlein, 
ep.  Bosnensis  et  Sirmiensis;  Josip  Arneric,  ep.  Sibenicensis;  Ioseph  Pavlisic,  ep. 
Bruxensis. 


8 

Rev.mus  P.  D.  BENEDICTUS  REETZ 
Superior  Generalis  Congregationis  Beuronensis  O.S.B  .* 

Archiabbas  Beuronensis,  reversus  in  Germaniam,  petivit  a me  ab- 
bate de  Maredsous,  ut  legerem  textum  interventionis  suae. 

Prima  animadversio  sonat  ut  verba  episcopi  de  Ceylon.  Sed  cum 
non  in  nomine  meo  loquar,  nolo  eam  delere.1 

...2  Septies  in  hoc  capite  occurrit  expressio  nationalis  vel  natio. 

Cum  vero  verbum  nationalis  semper  sapiat  illud  quod  dicunt  « na- 
tionalismus  » vel  « chauvinismus  »,  et  cum  sic  dictus  nationalismus 
exaggeratus  tot  bellorum  ac  litium,  discordiarum  ac  controversiarum 
causa  fuerit,  cum  nostris  temporibus  limites  populorum  ac  nationum 
magis  magisque  tollantur,  cum  denique  et  praesertim  Ecclesia  catholica 


* Oratio  rev.mi  P.  D.  Reetz  lecta  est  a rev.mo  D.  Godefrido  Dayez,  abb.  Ma- 
redsolano  in  Belgio,  praeside  Congr.  Belgicae  O.S.B. 

sit  vinculum  nationum  unumque  populum  Dei  constituat,  mihi  videtur 
melius  esse  ut  omittatur  haec  vox,  tum  in  toto  capite,  tum  in  titulo. 
Dicatur  simpliciter:  conferentia  episcopalis  Italiae,  Germaniae,  Galliae 
et  ita  porro. 

Secunda  animadversio.  Iuxta  C.I.C.  ad  synodum  dioecesanum  vo- 
candi sunt  abbates  de  regimine  et  unus  e superioribus  cuiusque  reli- 
gionis clericalis... 

Iuxta  Codicem  3 ex  religiosis  vocandi  sunt  ad  Concilium  Oecume- 
nicum\  abbas  primas,  abbates  superiores  congregationum  monasticarum 
ac  supremi  moderatores  religionum  clericalium  exemptarum.  Miror  quod 
ad  concilium  plenarium  et  provinciale  de  quibus  in  can.  282  ss.  religiosi 
non  vocantur,  quamquam  invitari  possint.  Miror  etiam  quod  in  hoc 
capite  de  conferentiis  episcopalibus,  de  religiosis  nihil  dicatur,  qui 
tamen  iuxta  pulcherrima,  quae  in  hac  aula  conciliari  de  vita  religiosa 
et  de  eius  momento  pro  Ecclesia  audivimus,  in  unaquaque  regione  et 
provincia  una  simul  cum  episcopis  de  populo  Dei  curam  habent.  Non 
requiritur  ut  superiores  maiores  partem  habeant  in  conferentiis  episco- 
palibus sed  ante  oculos  habeo  conferentiam  aliquam  mixtam , cuius 
membra  erunt  plures  episcopi  a conferentia  episcopali  designati  et  plu- 
res  superiores  maiores  a conferentia  superiorum  maiorum  electi,  quae 
optimo  cum  fructu  in  diversis  regionibus  iam  constitutae  sunt.  Sermo 
est  hac  de  re  in  schemate  de  religiosis  et  de  cura  animarum,  sed  timeo 
ne  tractatio  horum  schematum  ad  calendas  graecas  differatur.  Propono 
igitur,  ut  in  hoc  schemate  addatur  paragraphus  de  conferentia  mixta 
inter  episcopos  et  religiosos. 

Quoties  nostris  temporibus,  etiam  in  hac  aula  conciliari  sermo  est 
de  trita  atque  usitata  sententia  dialogi  cum  fratribus  separatis,  qui  certe 
necessarius  est  ac  optabilis  et  expetendus,  optabilior  tamen  ac  magis 
necessarius  est  dialogus  cum  fratribus  unitis  in  corpore  Christi  mystico, 
dialogus  inter  episcopos  et  superiores  de  iis  negotiis,  quae  ad  bonum 
commune  vitae  christianae  in  dioecesi  et  in  regione  promovendum  perti- 
nent. Mihi  persuasum  habeo  quod  mediantibus  his  conferentiis  mixtis 
multae  difficultates,  quae  ex  exemptione  religiosorum  oriuntur,  dissolvi 
et  explicari  possunt. 

Tertia  et  ultima  animadversio.  Dictum  est  in  hac  aula  paucos  ante 
dies  concilium  oecumenicum  ad  solos  pertinere  episcopos  et  nonnisi 
episcopis  votum  deliberativum  esse  concedendum. 

C.I.C.  etiam  aliis  multis  concedit  suffragium  deliberativum,  quod 
omnino  correspondet  traditioni  antiquissimae.  Sunt  hac  in  aula  supe- 
riores maiores  qui  iurisdictionem  habent  super  multa  milia  sacerdotum 
regularium  et  religiosorum  non  sacerdotum.  Habent  illi,  ut  ita  dicam, 

dioecesim  non  territorialem  sed  personalem  et  quidem  maximam.  Immo 
multis  superioribus  maioribus  concredita  est  cura  procurandi  episcopis 
suae  religionis  non  tantum  subsidia  materialia  pro  seminariis,  scholis, 
nosocomiis  et  curia  episcopali,  sed,  quod  plus  est,  quaerendi  et  edu- 
candi iuvenes  eosque  mittendi  post  ordinationem  sacerdotalem  in  regio- 
nes longinquas  missionum.  Etsi  superiores  maiores  praedicti  non  sint 
ordinarii  locorum , sunt  tamen  ordinarii  personarum.  Ubinam  sunt  epi- 
scopi qui  v.  g.  iurisdictionem  et  directionem  habent  super  multa  milia 
religiosorum  sicut  praepositus  S.I.,  Ministri  generales  O.F.M.  et  O.P. 
aliique?  His  prae  oculis  habitis,  aliquibus  in  mentem  venit  opinio  iis, 
qui  talem  quasi  dioecesim  personalem  sub  cura  sua  habent,  consecra- 
tionem episcopalem  conferre...4 

Sed  longe  mihi  alia  mens  est : status  religiosus  est  status  charisma- 
ticus  in  Ecclesia,  saltem  ad  eius  integritatem  pertinens.  Sic  semper  in 
Ecclesia  duo  quasi  flumina  e Spiritu  Sancto  emanent:  unum  in  statu 
episcopali  et  sacerdotali 5;  alterum  in  statu  charismatico  religiosorum, 
semper  ab  Ecclesia  recognito,  probato,  venerato,  iam  a primis  saeculis. 

Aliquid  etiam  in  concilio  deesset  sine  religiosis  non  episcopis.  Epi- 
scopi qui  simul  sunt  religiosi,  in  concilio  adsunt  non  formaliter  ut  reli- 
giosi, sed  ut  episcopi.  Superiores  vero  maiores  hic  partem  habent  forma- 
liter ut  religiosi. 

Apud  S.  Ioannem  legimus:  « In  novissimo  autem  die  magno  festi- 
vitatis stabat  Iesus  et  clamabat  dicens:  ...  qui  credit  in  me  ...  flumina 
de  ventre  eius  fluent  aquae  vivae.  Hoc  autem  dixit  de  Spiritu,  quem 
accepturi  erant  credentes  in  eum  »...6 

Patres  venerabiles,  demus  locum  Spiritui  Sancto,  qui  « ubi  vult 
spirat  »,  non  tantum  in  episcopis,  sed  etiam  in  presbyteris,  in  religiosis 
et  in  omnibus  fidelibus:  sunt  enim  omnes  templa  Spiritus  Sancti. 

S.  Benedictus  ...7  dicit:  « Dominus  saepe  iuniori  revelat  quod  me- 
lius est  ».  Ecclesia  nos  religiosos  non-episcopos  ad  Concilium  vocavit, 
quia  credit  in  Spiritum  Sanctum. 

« Estis  cives  sanctorum  et  domestici  Dei,  superaedificati  super  fun- 
damentum apostolorum  et  prophetarum,  ipso  summo  angulari  lapide 
Christo  Iesu;  in  quo  omnis  aedificatio  constructa  crescit  in  templum 
sanctum  in  Domino,  in  quo  et  vos  coaedificamini  in  habitaculum  Dei 
in  Spiritu  » ...8.  Dixi. 


In  textu  scripto  tradito-.  1 deest.  2 Prima  animadversio  circa  titulum 
huius  capitis.  3 can.  223.  4 sicut  revera  factum  est  in  Congregatione  Spiri- 

tus Sancti,  cuius  superiorem  in  hac  aula  saepius  audivimus.  5 deest.  6 (Io. 
7,  37-39).  7 in  cap.  III  Regulae.  8 (Eph.  2,  19-22). 

Exc.mus  P.  D.  ANTONIUS  SANTIN 
Archiepiscopus-episcopus  Tergestinus  et  lustinopolitanus 

Venerabiles  Patres , 

Loquar  de  nationalibus  conferendis  episcoporum.  Cap.  III  incipit 
solemniter  adfirmando:  « Unusquisque  episcopus,  sub  Romani  Ponti- 
ficis auctoritate  est  proprius,  ordinarius  atque  immediatus  pastor  in 
dioecesi  sibi  commissa  ». 

In  disceptatione  cap.  I asseruerunt  multi  Patres  episcopum  vi  conse- 
crationis 1 pollere  omnibus  facultatibus  ministerio  episcopali  necessariis, 
causas  solummodo  in  bonum  Ecclesiae  esse  reservandas  et  quidem  pau- 
cas et  contra  Romanas  Congregationes  opportune  importune  reclama- 
tiones admovere.  Caveamus  igitur  ne  conferendae  nationales  nova  fiant 
organa  quibus  episcopi  subiecti  sint,  ita  ut,  loco  maioris  libertatis  ad 
efficacius  proprium  ministerium  explendum,  obstricti  videantur  decisio- 
nibus, etiam  suo  nomine  susceptis,  quin  ipsi  suam  mentem  patefecerint. 
Iam  insonuere  in  aula  voces  Patrum  conferentiarum  quae  obligationem 
tantum  moralem  decisionum  admittunt.  Quomodo  procedent  in  per- 
fungendo munere  suo  conferendae  in  quibus  magnus  sit  numerus  epi- 
scoporum? Pauci  tantum  pro  omnibus  decernent.  Evenire  autem  potest 
ut  decisio  inutilis  immo  damnosa  sit  pro  quibusdam  dioecesibus,  prae- 
sertim ubi,  ut  in  Italia,  regiones  — a Sicilia  ad  Alpes  — historia, 
moribus,  psychologia  habitantium  valde  diversae  sint,  vel  periculosae 
sint  propter  temporis  adiuncta.  Quid  tunc  faciendum? 

Schema  profecto  statuit:  « Decernatur  quid  agendum  sit  eum  in 
finem  ut  mens  et  vota  omnium  praesulum  innotescant  ».  Sed  quomodo 
hoc  fiet?  Quod  pauci  sapienter  quidem  paraverunt  oportet  non  praecipi 
omnibus  quin  omnes  manifestam  faciant  suam  voluntatem,  quae  condi- 
cionum propriae  dioecesis  cognitione  nititur. 

Particeps  sum  regionalis  conferentiae  trivenetae,  in  qua  mutua  aesti- 
matio, genuina  caritas,  et  fraterna  libertas  vigent.  loannes  XXIII,  feli- 
cis memoriae,  crebro  magno  cum  gaudio,  mentionem  faciebat  quinque 
annorum  quibus  nostrae  conferentiae  praeses  fuit  et  saepe  amabiliter 
in  privatis  colloquiis  in  memoriam  revocabat  illos  dies  qui  sincera  cari- 
tate et  serena  fiducia  repleti  decurrebant.  Ii  qui,  sicut  ego,  simili  desi- 
deratissimo dono  nunc  quoque  fruuntur,  de  conferentiarum  utilitate 
dubitare  non  possunt.  Conferentiae  profecto  utiles  sunt,  dummodo  inve- 

niantur  iusti  limites  earum  interventus.  Coetus  episcoporum  scii,  non 
debet  libertatem  episcopi  in  servitium  dioecesis  minuere .z 

N.  22  asserit  decisiones  prolatas  debita  reverentia  ab  unoquoque 
episcopo  esse  accipiendas  et  ad  eflectus  deducendas.  Tenore  n.  23  epi- 
scopus ob  graves  rationes  contra  conferentiae  decisiones  in  sua  dioecesi 
agere  intendens,  antea  certiorem  facere  debet  praesidem  conferentiae  de 
suis  agendi  rationibus. 

Et  n.  24  significat  quando  decisiones  singulos  episcopos  etiam  iuri- 
dice  obligant.  Casus  sunt  generatim  nuntiati  atque  saepe  saepius  scru- 
puli exoriri  poterunt,  circa  hanc  obligationem. 

Quare  humiliter  peto  ut  sequentia  considerentur. 

1.  Omnes  episcopi  debent  possibilitatem  habere  personaliter  pro- 
prium votum  promendi  antequam  aliquid  pro  omnibus  decernatur. 

2.  Decisiones  valorem  moralem  tantum  induant  et  quilibet  epi- 
scopus libertatem  habeat  in  Domino  agendi  in  bonum  dioecesis.  Et  hoc 
sine  necessitate  rationes  conferentiae  praesidi  pandendi. 

3.  Decisiones  iuridice  obligantes  paucissimae  sint  et  quidem  in 
casibus  gravissimis,  omnibus  auditis  et  probante  S.  Sede.  Dixi. 


In  textu  scripto  tradito-.  1 ex  consecratione.  2 Conferentiae  profecto  utiles 
sunt,  dummodo  inveniantur  iusti  limites  earum  interventus.  Coetus  episcoporum 
non  debent  libertatem  in  servitium  dioecesis  minuere.  Conferentiae  praeterea  scin- 
dere non  debent  Ecclesiam.  Quocumque  pergimus  vultum  Ecclesiae  catholicae  in- 
venimus. Si  nimis  indulgemus  singularibus  usibus  et  traditionibus,  communem 
Matrem  fideles  ex  aliis  locis  provenientes  non  agnoscent. 

Moderator:  Audiant  Patres!  Maneant  nunc  Patres  in  locis  suis  vel 
ad  eos  revertantur  et  etiam  assignatores  sint  in  suis  locis. 

10 

Exc.mus  P.  D.  LUDOVICUS  CABRERA  CRUZ 
Episcopus  S.  Ludovici  Potosiensis 

Venerabiles  Fratres,  amplissimi  Adstantes, 

Nemo  est  qui  non  videat  necessitatem  vel  convenientiam  conferen- 
darum episcopalium  in  unaquaque  natione  vel  in  coetu  nationum,  ad 
promovendam  actionem  sive  religiosam  sive  socialem  in  necessitatibus 
communibus 1 quae  omnibus  affectant.  Ideo  normae  et  doctrina  in 
cap.  III  schematis  de  episcopis  ac  dioecesium  regimine  propositae,  vere 
laudandae  sunt  et  spes  affulget  quod  in  earum  adimpletione  multus 

progressus  obtineatur  ut  magis  fructuosa  atque  salutaris  fiat  actio  pasto- 
ralis Ecclesiae. 

Nunc  vero  in  pag.  16,  in  linn.  21  ss.,  in  litteris  b),  c),  d),  agitur 
de  rebus  magni  momenti,  scii.,  1.  de  declarationibus  faciendis  nomine 
nationalis  episcoporum  conferentiae;  2.  de  rebus  cum  Gubernio  civili 
tractandis  quae  totam  attingunt  nationem;  3.  quando  gravitas  rei  exigat 
communem  omnium  episcoporum  agendi  rationem,  simulque  duae  sal- 
tem ex  tribus  partibus  praesulum  cum  voto  deliberativo  adstantium, 
iudicent  decisionem  ipsam  esse  vi  iuridica  pro  omnibus  communien- 
dam. 

Sed  potest  contingere  quod  hisce  in  rebus  magni  momenti,  non 
omnes  unanimes  sint  opiniones  episcoporum  conferentiae,  et  multa 
expediuntur  argumenta  appretiationis  iudicii 2 in  unoquoque  praesule 
ita  ut  exurgat  difficultas  ut  animi  concordes  reddantur,  imo  magis,  ne 
quidem  assequatur  quod  duae  saltem  ex  tribus  partibus  episcoporum 
in  unum  conveniant,  sicut  dicitur  in  littera  d)  huius  n.  24  in  cap.  III 
schematis.  Exinde  difficultas  ut  in  praxim  deducatur  aliqua  decisio, 
quae  aliunde  efflagitatur  in  bono  curando  religioso  vel  sociali  fidelium. 

Mihi  videtur  eo  in  fine  quod  expedita  fiat  gestatio  dictaminis  hisce 
in  rebus  divergentibus  in  conferentia  episcopali,  quando  duae  tertiae 
partes  votorum  non  assequantur,  ut  stabiliatur  aliqua  norma  suprema, 
seu  instantia  ultima  quae  difficultatem  solvat,  — reservando  consilio 
episcopali  permanenti  vulgo  dictae  « Comite  episcopal 3 »,  solutionem 
problematis,  vel  etiam  Nuntio  seu  Delegato  Apostolico,  ut  obtineatur 
in  practica  actionis  norma  secura. 

Igitur  mea  est  proposito  quod  in  fine  litterae  d)  adiciantur  inse- 
quenda verba:  « Quando  in  rebus  adnotatis  in  litteris  b ),  c),  d)  non 
assequantur  duae  saltem  ex  partibus  episcoporum  concordes,  decisio 
reservetur  consilio  episcopali  permanenti,  vel  Nuntio  seu  Delegato  Apo- 
stolico ».  Dixi. 


In  textu  scripto  tradito : 1 deest.  2 deest.  3 deest. 

Moderator-.  Audiant  Patres!  Quia  moderatoribus,  post  orationes 
hucusque  auditas  de  cap.  III  huius  schematis,  videtur  materia  huius 
capitis  satis  esse  tractata  et  proin  proponitur  Patribus  secundum  art.  37 
par.  6 Ordinis  agendi  Concilii,  sequens  votum:  an  placeat  Patribus  ut 
concludatur  disceptatio  de  hoc  capite.  Qui  ergo  stat  pro  hoc  voto 
surgat  e loco  suo  et  assignatores  bene  videant  exitum  votationis. 

[Intervallum]. 

Placet.  Qui,  secundum  dictum  articulum,  loqui  vult  post  conclusam 
disceptationem,  quamprimum  det  nomen  suum  secretariatui  generali. 
Sed  enixe  rogantur  illi  Patres,  ut  discrete  utantur  hoc  iure  quia  expe- 
rientia docemur  talibus  orationibus  post  conclusionem  habitis,  fieri 
pluribus  in  casibus  solummodo  repetitiones.  Dixi.1 

Secretarius  generalis : Incipit  ergo  disceptatio  circa  cap.  IV  sche- 
matis de  episcopis  ac  de  dioeceseon  regimine.  Post  debitam  relationem, 
verba  facere  postulaverunt:  em.mus  ac  rev.mus  D.  Mauritius  card.  Feltin, 
arch.  Parisiensis  in  Gallia;  exc.mi  Alexander  Renard,  ep.  Versaliensis  in 
Gallia,  Franciscus  Peralta,  ep.  Victoriensis  in  Hispania,  Franciscus  Jop, 
ep.  tit.  Dauliensis  in  Polonia,  Georgius  Hakim,  ep.  Ptolemaidensis 
Melchitarum,  Ioannes  Ferreira,  praef.  ap.  Guineae  Lusitanae,  Aurelius 
Sorrentino,  ep.  Bovensis  in  Italia,  Sebastianus  Soares  de  Resende,  ep. 
Beirensis  in  Mozambico. 

Moderabitur  disceptationem  circa  hoc  caput  em.mus  ac  rev.mus 
D.  card.  Leo  Ioseph  Suenens,  arch.  Mechliniensis-Bruxellensis. 


RELATIO 

exc.mi  P.  D.  ALOISII  M.  CARLI 

Episcopi  Signini 


V enerabiles  Patres, 

Capite  quarto,  quod  « de  Dioecesium  ac  Provinciarum  ecclesiastica- 
rum congruenti  circumscriptione  » inscribitur,  remedium  aliquod  prae- 
stari placuit  Episcopis,  difficultate  haud  modica  in  regendo  laborantibus 
ob  nimiam  parvitatem  aut  amplitudinem  territorii  dioecesani,  vel  ob 
nimiam  paucitatem  aut  multitudinem  incolarum. 

Agitur  in  primis  de  divisione  aut  unione  dioecesium,  et  de  earum- 
dem  finium  mutatione.  Problema  hoc  non  ubique  persentitur,  neque 
eadem  ubique  ratione;  quapropter  schema  a nimis  particularibus  absti- 
net, quibus  melius  providere  poterit  singulis  in  casibus  Apostolica  Sedes, 
proponente  Commissione  nationali  de  qua  in  art.  32. 

Momentum  pastorale  huius  capitis  dilucide  in  prooemio  indicatur 
(art.  26),  ubi  et  cautelae,  maxime  in  hac  re  necessariae,  et  criteria  gene- 
raliter sequenda  clare  definiuntur. 


1 Cf.  pp.  236  ss. 


CONGREGATIO  GENERALIS  LXVII 


213 


Difficultatem  utrum  facile  necne  ad  effectum  semper  et  ubique  huius 
capitis  dispositiones  deduci  possent,  Commissio  Praeparatoria  non  igno- 
ravit. Omnibus  tamen  perpensis,  plurimorum  Patrum  voto  suffulta,  cen- 
suit  a Concilio  quaestionem  esse  aggrediendam  et  solutionem,  saltem 
generaliore  ratione,  esse  dandam.  Idque  duplici  de  causa:  ut  et  vigilans 
ecclesiasticae  auctoritatis  sollicitudo  in  aptandis  iuridicis  institutis  rerum 
condicioni  sese  evolventi  ostendatur,  et  christifideles  aut  clerici  alicubi, 
diversas  ob  rationes,  huic  rei  expediendae  fortasse  obstituri,  eam  aequiore 
animo  ferant  si  generali  lege  a Concilio  sit  statuta. 

Tota  res  consideranda  committitur  Conferentiis  ipsis  nationalibus 
quippe  quae,  ex  pleniore  causae  cognitione  quam  habent,  iure  merito 
opportuniora  consilia  daturae  censeantur.  Approbatio  vero  et  exsecutio 
Apostolicae  Sedi  reservatur,  nam  prudenti  supremae  auctoritatis  iudicio 
melius  relinquitur  nosse  tempora  et  aptum  seligere  modum  quo  hoc 
difficile  negotium  perficiatur,  plerumque  secumferens  non  solum  ali- 
quorum Episcoporum  renuntiationem  aut  creationem,  sed  etiam  diplo- 
maticas  cum  Guberniis  civilibus  pactiones. 

In  capite  quarto  sermo  quoque  fit  de  provinciarum  ecclesiasticarum 
congruenti  circumscriptione,  et  de  earumdem  in  regiones  compositione. 
Aliquid  novi  in  iure  inducitur,  quatenus  criterium  maxime  pastorale 
— similitudo  scilicet  sive  humanarum  et  spiritualium  condicionum, 
sive  ingruentium  periculorum,  sive  remediorum  adhibendorum  — indi- 
gitatur  tamquam  unicum  aut  saltem  praevalens  criterium  in  circum- 
scribendis provinciis  et  in  componendis  ecclesiasticis  regionibus. 

Immediatae  subiectionis  institutum  abolendum  proponitur  (art.  27 
§ 3),  non  quidem  quasi  negetur  Apostolicae  Sedis  ius  sibi  immediate 
subiiciendi  hanc  vel  illam  dioecesim  — quod  ius  pertinet  necessario  ad 
Primatus  exercitium  — sed  quia  ratio  pastoralis  hodie  suadet,  ut  in 
commune  animarum  bonum,  quemadmodum  omnes  eiusdem  nationis 
Episcopi  in  Conferendam  nationalem,  ita  omnes  eiusdem  portionis  terri- 
torialis nationalis  Episcopi  in  provincias,  atque  adeo  in  regiones  eccle- 
siasticas aequo  iure  inter  se  uniantur. 

Denique,  per  art.  31  providetur  erectioni  dioecesium  personalium 
ratione  Ritus,  quod  valet  sive  pro  Ritibus  orientalibus  in  Occidente  sive 
pro  Ritibus  latinis  in  Oriente. 

11 

Em.mus  P.  D.  MAURITIUS  card.  FELTIN 
Archiepiscopus  Parisiensis 

Venerabiles  Fratres, 

Liceat  mihi  pauca  dicere  de  art.  31  huius  schematis,  sic  sonante: 
« Curandum  est  ut  dioeceses  personales  pro  diversitate  rituum  erigantur 
ubi  plures  sunt  fideles  diversi  ritus,  quibus  sufficienter  consulere  possi- 
bile non  sit  per  sacerdotem  aut  paroeciam  eiusdem  ritus  ». 

Ut  Ordinarius  pro  catholicis  ritus  orientalis  in  Gallia  degentibus, 
huic  dispositioni  plene  assentio.  Quinimmo,  puto  alios  casus  eiusdem 
personalis  ordinariae  iurisdictionis  in  textum  huius  articuli  inserendos 
esse. 

Exemplum  unicum  afferam  de  Ordinariatibus  militaribus.  Optan- 
dum quidem  est  ut  populi  omnes  omnino  ab  usu  armarum  se  abstineant. 
« Recta  ratio,  iustitia,  humanaeque  dignitatis  sensus  instanter  requirunt 
— aiebat  Ioannes  XXIII  in  Litteris  Pacem  in  terris  — ut  desinant 
aemula  rei  militaris  augendae  studia;  ...  ut  tandem  ad  congruentem  ab 
armis  discessum  omnes  ex  condicto  deveniant,  mutua  efficacique  cau- 
tione adhibita  ». 

Sed  hoc  nec  hodie  nec  cras  eveniet,  et  usque  adhuc,  in  fere  omni- 
bus orbis  regionibus  exstant  exercitus  regulares,  qui  praeter  milites 
professionales,  omnes  iuvenes  conscribunt,  per  plures  menses,  circa 
vigesimum  aetatis  annum.  His  autem  aetatis  et  vitae  circumstantiis, 
cum  omnes  indoles  omnesque  doctrinae  occurrunt,  praesentia  sacerdotis 
specialiter  his  iuvenibus  assignati  — sive  ab  auctoritatibus  civitatis  vel 
exercitus  officialiter  agnoscatur  an  non  — necessaria  efficitur  ad  eorum 
fidem  servandam  et  firmandam,  cum  belli,  tum  pacis  tempore. 

Aliunde,  difficile,  et  quasi  impossibile  apparet  bono  horum  effica- 
citer consulere  per  sacerdotes  dioecesanos,  et  per  solam  iurisdictionem 
territorialem.  Etenim  dioecesani  sacerdotes  iam  graviter  onerantur  cura 
animarum  territorii  sibi  commissi.  Et  milites  saepe  saepius  de  loco  ad 
locum  mutantur,  extra  fines  unius  dioecesis,  quandoque  etiam  extra 
fines  nationales. 

Hae  sunt  rationes  cur,  hisce  elapsis  annis,  in  nonnullis  nationibus, 
S.  Congregatio  Consistorialis  erigere  annuit  Ordinariatum  militarem, 
territorialibus  dioecesibus  non  obnoxium,  cui  praeest  episcopus,  vicarius 
scii,  castrensis.  Hic  autem  supra  omnes  milites  unius  nationis,  et  in 
eius  omnibus  territoriis  militaribus,  habet  iurisdictionem  primariam, 


CONGREGATIO  GENERALIS  LXVII 


215 


iurisdictione  Ordinarii  loci  solum  ob  defectum  huius  primae  iurisdic- 
tionis  vigente. 

Ergo  exopto  ut  ubicumque  exstat  exercitus,  sive  belli  sive  pacis 
tempore,  sacerdotes  specialiter  ad  hoc  eligantur  et  assignentur  ut  mili- 
tum, praesertim  iuvenum,  curam  habeant. 

Deinde,  ut  hi  « cappellani  militum  » iurisdictione  personali  praediti 
sint,  et  Ordinarii  locorum  eidem  iurisdictioni  ab  eis  exercendae  minime 
obstent. 

Tandem,  ut  in  fine,  art.  31  addantur  haec  verba,  vel  alia  eius  modi: 
« Similiter  dioeceses  personales  erigendae  sunt  pro  certis  fidelium  gene- 
ribus, a S.  Sede  determinandis,  quando,  quacumque  ex  causa,  per  iuris- 
dictionem  localem  eorum  bono  provideri  non  potest  ».  Dixi. 

12 

Exc.mus  P.  D.  ALEXANDER  RENARD 
Episcopus  V er saliensis 

Venerabiles  Patres , 

Sane  gaudendum  est  quod  Concilium,  postquam  disceptavit...1  de  Ec- 
clesia, etiam  quaestionem  de  dioecesibus  viriliter  aggredi  intendit. 

...z  Earum  circumscriptio  in  antiquioribus  saeculis  determinata  fuit: 
in  Gallia  parum  mutata  est  a tempore  Pii  VII  et  Napoleonis.  Numquid 
respondere  potest  exigentiis  hodierni  ministerii  pastoralis?  Certo,  Ec- 
clesia usque  in  aeternum  permanebit:  sed  in  hoc  mundo,  tempus  et 
vita  saepe  velocius  procedunt,  quam  decisiones  auctoritatis  ecclesia- 
sticae. In  schemate  dicitur,  quod  dioeceses  nec  nimis  exiguam,  nec 
nimis  extensam  amplitudinem  habere  debent;  quod  sane  verum  est, 
quia  maxime  vagum;  sed 3 si  tale  principium  sequeremur,  permultae 
dioeceses  in  « statu  quo  » remanerent,  cum  gravissimo  detrimento 
animarum. 

« Dioecesis  ...4  (ut  legitur  in  nota  pag.  22),  cum  sit  pars  Ecclesiae, 
quae  a Christo  Iesu  proprii  uniuscuiusque  episcopi  voce  potestateque 
regitur  ...5,  in  qua  proinde  tanquam  in  unitate  vitae  et  regiminis  aedi- 
ficatur Corpus  Christi,  tales  conditiones  ...  habeat,  ut  finis  proprius, 
i.  e.,  salus  animarum  et  bonum  Ecclesiae,  quam  perfecte  assequi  possit  ». 

...6  Igitur  inquiramus,  quae  sint  criteria,  iuxta  quae  dioecesis  maxime 
inservire  possit  bono  fidei  et  redemptionis. 

Criterium  unicum  esse  non  potest,  quia  et  ipsa  vita  nunquam  est 
clarus  conceptus ? 

A.  Ex  parte  dioeceseos ...8 

1.  Localis  praesentia  Ecclesiae  universalis.  Homogeneitas  sociolo- 
gica  habitantium  ...9  nequaquam  exoptanda  esse  videtur.  ...10  Coagmen- 
tatio incolarum  ex  variis  conditionibus  favet  meliori  distributioni  sacer- 
dotum specialiter  idoneorum,  imbuit  episcopum  et  fideles  spiritu  magis 
missionario,  et  praesertim  11  exhibet  Ecclesiam  in  ipsa  localitate  tanquam 
universalem,  illa  diversitate  praeditam,  quae  est  character  constitutivus 
populi  Dei. 

Sed  in  quantum  fieri  potest,  non  expedit  in  duas  dioeceses  dividere 
unam  eamdemque  regionem  naturalem,  rusticam  vel  industrialem  n Ac- 
cidere enim  13  potest,  ut  ex  rationibus  convenientiae  fines  dioeceseos 
eaedem  sint  ac  regionis  civilis,  sed  tales  rationes  nunquam  ut  praeva- 
lentes censendae  sunt. 

2.  Localis  Ecclesiae  vitalitas.  Unaquaeque  dioecesis  propria  sponte 
vivere  ...14  debet,  ratione  habita  normalis  auxilii  ab  Ecclesia,  et  ab  aliis 
dioecesibus  recepti;  diversis  institutis  indiget,  ut  sunt  curia  dioecesana, 
directio  apostolatus,  opes  convenientes,  et  praesertim  numerus  conve- 
niens vocationum  ad  sacerdotium. 

B.  Ex  parte  episcopi. 

1.  Episcopus  pastor.  Episcopus,  utpote  pastor  et  servus  et  anima 
dioeceseos,  missionem  a Christo  acceptam  recte  adimplere  debet;  in  per- 
sona suos  sacerdotes  adire,  necnon  communitates  religiosas,  et  laicos  qui 
in  Ecclesia 15  actionis  ,..16  responsabilitatem  habent;  debet  per  se  invi- 
gilare rebus  maioris  momenti  ...17,  vitae  spirituali  clericorum,  institu- 
tioni catecheticae  puerorum  et  adultorum,  apostolatui  missionario;  ut 
autem  in  tali  munere  pastorali  unitas  et  efficacia  procurentur,  necesse 
est  ut  ipsemet  episcopus  hoc  18  peragat,  et  non  per  multas  interiectas 
personas,  quae  gratiam  sacramentalem  non  habent  ad  gregem  regendum 
in  nomine  Domini.  Attamen,  eius  non  est  omnes  singillatim  cognoscere; 
hoc  est  munus  parochorum,  qui  sunt  pastores  quam  proxime  ad  populum 
constituti. 

2.  Successoris  apostolorum  aptitudo.  Dioecesis  non  debet  talis  esse 
amplitudinis,  ut  vires  physicas,  intellectuales  et  spirituales  episcopi  su- 
peret. Per  decursum  aliquorum  annorum  necesse  est,  ut  omnes  partes 
visitare  possit,  et  Confirmationem  conferre  in  unaquaque  iuste  19  dicta 
parochia.  In  casu  contrario,  episcopus  personam  gereret  quasi  cuiusdam 
segregati,  documentis  in  suum  officium  20  unice  attenti,  quod  quidem 
successori  apostolorum  plane  absonum  esset.  « Oportet  nos  esse  in  mi- 
nisterio verbi  et  oratione  ». 

Propter  graves  rationes,  ...21  nimiam  extensionem  urbis,72  quaestio- 
nem vocationum,  deficientiam  opum  aut  dispersionem  catholicorum, 

accidere  potest,  ut  dioecesis,  nonobstante  nimia  territorii  amplitudine, 
vel  nimio  incolarum  numero,  prout  exstat  conservari  debeat. 

Hoc  in  casu  necesse  est  ut  episcopus,  una  cum  auxiliaribus  suis, 
quasi 23  collegialitatem  localem  efformet  pro  ecclesia  locali,  cum  officiis 
pro  unoquoque  iuridice  determinatis,  ita  ut  sint  omnes  « cor  unum  », 
in  testimonium  episcopale  coram  sacerdotibus,  et  in  bonum  totius  actio- 
nis pastoralis. 

Conclusio.  His  praemissis,  vota  24  proponere  vellem: 

1 . Cap.  IV 25  talia  criteria  praebeat,  quae  vitalitatem  Ecclesiae  loca- 
lis procurent,  et  rationem  habeant  capacitatis  episcopi  in  ministerio 
pastorali  adimplendo. 

2.  Post  Concilium  ...26,  nominanda  est  in  unaquaque  regione  com- 
missio episcoporum  qui,  seposito  quolibet  proprio  commodo,  quae- 
stiones de  finibus  dioecesium  cum  expertis 27  perpendant,  necnon  de 
congrua  distributione  sacerdotum,  et  conclusiones  omnes  Nuntio  Apo- 
stolico  subiciant. 

Nobis  non  licet  qui  episcopi 28  constituimur,  non  omnia  media, 
et  ...29  quam  optima  ...30  adhibere,  ut  haec  quaestio  velociter,  ...31  cum 
prudentia  supernaturali,  solvatur,  ad  salutem  animarum,  et  gloriam  Tri- 
nitatis. Dixi. 


In  textu  scripto  tradito : 1 tractatum.  2 Etenim.  3 et.  4 enim. 
5 (Pius  XII,  Mystici  Corporis ).  6 Humillime.  7 simplex  et  limpidus. 

8 vel  Ecclesiae  localis.  9 (sive  sint  ex  conditione  rurali  vel  industriali). 

10  E contra.  11  deest.  12  ut  est  regio  metallorum,  vel  operae  industrialis, 
vel  vinearum.  13  etiam.  14  et  crescere.  15  deest.  16  religiosae. 
17  dioeceseos,  v.  g.  18  eam.  19  proprie.  20  sua  mensa.  21  v.  g. 
propter.  22  urbium,  vel.  23  deest.  24  sequens  votum.  25  Capi- 
tulum de  circumscriptione  dioecesium.  26  Vaticanum  II.  27  auxilio  ex- 
pertorum. 28  quippe  qui  in  dignitate  episcopali.  29  quidem.  30  ideo. 
31  etsi. 

13 

Exc.mus  P.  D.  FRANCISCUS  PERALTA  Y BALLABRIGA 

Episcopus  Victoriensis 

Venerabiles  Patres , 

../  Duo  considerationi  vestrae  proponere  audeo. 

1.  Novum  factum  sociologicum  datur  hodie  in  cura  pastorali:  in- 
crementum augens  in  dies  magnarum  urbium,  ut  intra  aliquot  annos 
magnarum  urbium  incolae  proportionem  ingentem  ad  omnes  nationis 
aut  regionis  incolas  attingant. 

Hoc  factum  magni  momenti  est  pro  actione  pastorali ,2  nam  influxus 
magnarum  urbium  in  vita  politica,  culturali  et  religiosa  alicuius  nationis 
fere  ...3  decisivus  dicendus  est.  Hae  magnae  urbes,  materialismi  influxu, 
etiam  in  regionibus  catholicis,  parum  vita  christiana  florent,  immo  ipsa 
earum  structura,  dicendae  videntur  potius  medium  aliquod 4 dechristia- 
nizationis  populi,  nam  qui  in  urbem  veniunt  difficillime  vitam  religiosam 
servare  possunt,  quam  prius  in  vicis  atque  oppidis  suis 5 habebant. 

Sic  dicta  defectio  multitudinum  (apostasia  massae)  non  parum  huic 
ordinationi  in  vita  religiosa  magnarum  6 urbium  tribuitur  a peritis  socio- 
logiae  religiosae.  Pastoralis  actio  seu  cura  animarum  in  his  urbibus  vide- 
tur non  superasse  schema  actionis  pastoralis  oppidorum  et  civitatum 
parvarum .7  Concilium  nostrum  saltem  principium  seu  criterium  funda- 
mentale in  hac  re  dare  debet. 

Nostro  cap.  IV  hoc  problema  negative  attingitur,  nam  in  nota  1 ad 
n.  27  (pag.  22)  legitur:  « Sunt  denique  magnae  urbes,  praesertim  quae 
caput  sunt  nationum,  quarum  territorium  dividere  vel  dismembrare  ut 
novae  constituantur  dioeceses  inopportunum,  immo  noxium  esse  pos- 
set ».  At  quaeritur  quo  modo  constitui  possit  verus  pastor  animarum 
pro  duobus,  tribus  vel  septem  decies  centena  milia  fidelium,  licet  adsint 
aut  coadiutores  aut  auxiliares;  persona  enim  veri  pastoris  et  proprii 
episcopi  evanescit,  et  neque  eum  fideles  noscunt,  neque  ille  eorum  potest 
necessitates  difficultatesque  suspicari. 

Certe  ex  una  parte  unitas  actionis  pastoralis  maximi  habenda  est, 
sed  ex  alia  parte  et  sacerdotes  et  fideles  exigunt  sollicitudinem  et  curam 
proprii  pastoris.  Quid  ergo  faciendum?  Mihi  quidem  consentanea  vide- 
tur solutio  quae  in  nota  pag.  22  excluditur .8  Magnae  urbes  pro  cura  et 
regimine  episcopali  ...9  dividantur  aliquomodo 10  in  magnas  regiones 
vel  partes  vel  zonas  11  ut  in  re  civili  fieri  videmus.  Cuilibet  ...12  episcopus 
praesit  {non  residentialis  sed  residens,  ut  dictum  est  iam  feliciter  in 
hac  aula  I3)  ibique  immoretur,  qui  plena  administratione  ...14  fungatur. 
Hi  episcopi  forsitan  suburbani  sint  dicendi,  et  suam  actionem  pasto- 
ralem tantum  cum  aliis  magnae  15  urbis  episcopis  coaptari  debent. 

Episcopus  ...16  nuclei  principalis  titulum  episcopi  dioecesis  servat, 
omnibus  aliis  praeest  et  omnium  17  consilio  moderatur  et  exsequit  quae 
coniunctim  effici  debent,  ut  magisterium,  litteras  pastorales  ab  omnibus 
subscribendas,  ordinationem  potestatis  iudiciariae,  institutionem  cleri- 
corum, apostolatum  laicorum  in  eis,  quae  communes  motus  exigant  et 
alia  quae  determinanda  erunt.  Credimus  hanc  solutionem  experiendam 
saltem  esse  18  cum  aliae  expertae  frustra  fuerunt. 

2.  Miramur  quod  in  hoc  schemate  de  regimine  dioecesium  19  parum 
aut  ...20  nihil  de  regimine  ...  21  proprie  dicto  dicitur?2  Principia  saltem 

altiora  in  regimine  hodierno  statui  debuissent . Considerari  debuisset  v.  g. 
in  schemate : a)  necessitas  asservandi  continuitatem  in  orientatione  actio- 
nis dioecesanae  quando  plures  episcopi  sibi  succedunt;  23  b)  principium  24 
alicuius  cogestionis  ...2S  in  rebus  maximi 26  momenti;  nam  si  regimen 
episcopi  est  monarchicus,  tamen  non  debet  esse  absolutum  21 

Notare  volo  tantummodo  aliquod  principium  quod  dicerem  princi- 
pium organizationis  seu  rationalizationis  laboris  dioecesanid 8 

Hodie  omnes  loquuntur  29  de  inaequa  vel  iniusta  distributione  sacer- 
dotum. Ut  modo  sufficienti  solutio  consequatur,  necesse  est  in  schemate  30 
de  regimine  dioecesium  aliquid  saltem  dicere  31  quod  solutioni  praepo- 
natur, i.  e.  laborem  sacerdotalem  cuique  rationabiliter  et  iuste 32  assi- 
gnare. Quod  si  non  attingitur  fere  numquam  erunt  sacerdotes  suffi- 
cientes in  aliqua 33  dioecesi.  Nostro  quidem  tempore  in  omni  officina 
industriali,  ex  requisitis  productionis  industriae,  commercii,  etc.,  techni- 
ce labor  ordinatur,  ut  minimo  operariorum  numero  maiorem  produc- 
tionem consequantur.  Ut  in  nostris  dioecesibus  sufficientes  sint  sacer- 
dotes, et  ut  indigentibus  dioecesibus  mittere  possimus,  opus  est  per- 
vestigare necessitates  reales  Evangelizationis  et  actionis  pastoralis ,34  qui 
loci  teneri  a sacerdotibus  debeant,  qui  loci  a laicis  teneantur ,35  Schema 
principia  altiora  huius  rationalizationis  laboris,  ut  aiunt,  sacerdotalis 
indicare  debuisset.  Paucis  verbis : 36 

1.  In  quaestione  pastorali  magnarum  urbium  oportet  inserere  in 
cap.  IV  aliquam  solutionem  diversam  ac  quae  nunc  habetur.  Pastorali 
functioni  efficaci  ita  inconsentanea  videtur  lata  vel  dilatata  paroecia 
quam  lata  dioecesis.  Casus  in  hac  aula  expositus  de  civitate  Parisiensi 
spem  magnam  affert.37 

2.  Principia  clara  et  aliquatenus  concreta  exarentur  quae  ad  aequam 
et  rationalem  distributionem  laboris  et  personarum  in  dioecesibus  con- 
ducant, ut  fundamentum  maioris  communitatis 38  sacerdotalis  laboris, 
et  iustioris  distributionis  in  Ecclesia.  Dixi.  Gratias. 


In  textu  scripto  tradito : 1 Nomine  plurium  episcoporum.  2 erga  actio- 
nem pastoralem  est.  3 decretorius.  4 constituere  velut  medium  seu  instru- 
mentum. 5 civitatibus  non  magnis.  6 deest.  7 in  oppidis  et  civitatibus 
actorum  temporum.  8 exlucitur.  9 aliquatenus.  10  deest.  11  sec- 
tiones seu  zonas  homogeneitate  sociali  praeditas.  12  regioni.  13  deest. 
14  illius  zonae.  15  deest.  16  zonae  seu.  17  eorum.  18  deest.  19  Mi- 
randum sane  est  schema  nostrum.  20  fere.  21  dioecesium.  22  dicere. 
23  altiora  regiminis  dioecesani  essent  includenda.  Inter  alia  haec  mihi  videntur 
deberi  tractari  pro  hodierno  statu  dioecesium:  a)  necessitas  in  tuto  ponendi  conti- 
nuitatem in  laboribus  dioeceseos,  quando  plures  episcopi  sese  succedunt.  In  hac 
re  capitulum  cathedrale  nullam  offert  solutionem.  24  principia.  25  ut  ita 

dicam,  ut  episcopus  non  debeat  solus  sustinere  responsabilitatem.  26  magni. 
27  Adiutorium  episcoporum  provinciae  esset  valde  opportunum;  c ) principia  fun- 
damentalia organizationis  modernae  laboris  sacerdotalis.  28  deest.  29  pas- 
sim  sermo  fit.  30  schema.  31  per  indicium  enuntiet.  32  deest.  33  deest. 
34  Evangelii  praedicandi  et  animas  regendi.  35  quae  vero  munia  exsequi  pos- 
sint a laicis.  36  Paucis  concludo.  37  inconsentaneae  videntur  latae  pa- 
roeciae, ut  latae  dioeceses,  ut  latae  urbes.  38  efficacitatis. 


14 

Exc.mus  P.  D.  FRANCISCUS  JOP 
Episcopus  tit.  Dauliensis 

Venerabiles  Patres , 

Maxime  laudandum  est  propositum  schematis  decreti  de  apta  et 
congruenti  dioecesium  circumscriptione.  Aperitur  porta  ad  amovendas 
multas  difficultates,  quae  in  non  paucis  dioecesibus  ex  parum  apta 
finium  circumscriptione  profluunt.  Fines  aliquarum  dioecesium  saepe 
variis  eventibus  politicis,  bellicis  vel  oeconomicis  decursu  saeculorum 
efformati,  minime  nunc  respondent  exigentiis  pastoralibus,  nec,  eo  magis, 
etiam  ipsi  vitae  religiosae  fidelium.  Adhuc  inveniuntur  pagi,  quorum 
incolae  ad  participandum  officiis  divinis,  ad  audiendum  Sacrum  die 
dominica  vel  ad  sacramenta  recipienda  in  ecclesia  propria  paroeciae, 
longum  iter  debent  suscipere  et  nonnisi  transeuntes  per  territorium  aliae 
paroeciae  ad  propriam  ecclesiam  pervenire  possunt.  Sunt  etiam  nunc 
dioeceses  magno  numero  fidelium  constantes,  quarum  civitates  episco- 
pales, ubi  domus  episcopi,  sedesque  eius  curiae  et  seminarii  dioecesani 
ad  fines  alienae  dioecesis  sita  est,  non  ergo  in  medio,  sed  ad  ipsum  limi- 
tem propriae  dioecesis  invenitur.  Haec  omnia  non  exiguum  impedi- 
mentum constituunt  in  regimine  dioecesis  exercendo,  in  promovenda 
vita  religiosa  fidelium  et  etiam  in  accessu  fidelium  ad  episcopum.  Me- 
rito igitur  nova  circumscriptio  dioecesium  a Concilio  Oecumenico  sta- 
tuitur. 

Sed  in  schemate  decreti  apparere  videtur  quaedam  anxietas,  ne  post 
illam  novam  circumscriptionem  nimis  parvae  dioeceses  constituantur, 
ac  propterea,  ne  ob  penuriam  sacerdotum  aut  opum  deficientiam  epi- 
scopi impares  sint  consulere  difficultatibus  ex  hoc  exortis.  Nihil  proinde 
dicitur  de  concretis  criteriis  et  normis  in  hisce  divisionibus,  dismem- 
brationibus  et  circumscriptionibus  servandis,  nullaque  in  schemate  de- 
creti inveniuntur  praescripta  saltem  approximative  indicantia  quaenam 
dioeceses  dividi  debeant  et  qualis  numerus  fidelium  constituere  potest 
magis  optatam  multitudinem  populi  pro  erectione  dioecesis  requirendam. 

Non  est  facile  criteria  certa  proponere,  nam  in  diversis  nationibus 
diversae  inveniuntur  condiciones  oeconomicae,  varia  habentur  in  sin- 
gulis regionibus  media  communicationis,  inaequalis  est  etiam  gradus 
civilisationis,  proinde  communis  regula  nonnisi  caute  proponi  potest. 
Videtur  tamen,  quod  fere  ubique  dioecesis,  in  qua  numerus  fidelium  non 
excedit  quingenta  milia,  omnino  apta  est  ad  constituendum  et  susten- 
tandum seminarium  maius,  ad  omnia  alia  instituta  dioecesana  condenda. 
Maior  numerus  fidelium  difficilem  reddit  efficacem  curam  pastoralem 
ex  parte  episcopi  exercendam.  Magnae  civitates  dismembrari  non  pos- 
sunt, ideoque  in  hisce  urbibus  ex  necessitate  una  tantum  dioecesis  per- 
manere debet,  sed  suburbia  possunt  et  debent  proprias  dioeceses  consti- 
tuere. Altera  ex  parte,  minimum  numerum  fidelium  pro  constituenda 
aliqua  dioecesi  vel  pro  retinenda  dioecesi  iam  exsistente  requisitum,  fere 
in  omnibus  regionibus  europaeis,  ad  200.000  Concilium  potest  definire. 

Non  placent  illa,  quae  in  par.  27  schematis  statuuntur  circa  necessi- 
tatem supprimendi  parvas  dioeceses.  Certe  sustineri  non  possunt,  si 
prorsus  incapaces  sunt  ob  exiguum  numerum  fidelium  ad  sustentandum 
seminarium,  curiam,  etc.,  sed  tunc  potius  uniri  debent  unione  aeque- 
principali,  i.  e.,  unione  in  persona  episcopi  cui  conferuntur,  sed  non  sup- 
primi. Agitur  enim  haud  raro  de  dioecesibus  antiquis,  immo  antiquis- 
simis per  plura  saecula  a temporibus  valde  remotis,  non  raro,  prout  in 
Italia  occurrit,  iam  a primis  Ecclesiae  saeculis  exsistentibus.  Hoc  modo 
unitae  dioeceses  possunt  habere  commune  seminarium  et  unicam  com- 
munem curiam. 

In  finibus  dioecesium  ordinandis  curandum  etiam  est,  ut  non  solum- 
modo unaquaeque  dioecesis  territorio  continuo  constet,  sed  ut  sedes 
episcopalis,  quantum  possibile  erit,  in  medio  dioecesis  posita  sit. 

Ad  art.  32:  commissio  de  dioecesium  et  provinciarum  ecclesiasti- 
carum mutationibus  iuxta  schema  decreti  permanens  esse  debet.  Divisio 
dioecesium  et  provinciarum  est  opus,  quod  semel  pro  dimidio  vel  tertia 
parte  saeculi  absolvitur  et  postea  ad  longum  temporis  spatium  cessat; 
non  videtur  ergo  esse  sufficiens  ratio,  ut  haec  commissio  permanenter 
exsistere  debeat.  Esset  ens  iuridicum  sine  necessitate  perenniter  consti- 
tutum, vel  etiam  cum  quodam  damno  Ecclesiae  coniunctum,  nam  pro- 
cessus divisionis  et  circumscriptionis  finium  dioeceseos  eo  modo  sine 
fine  protractus  magnam  incertitudinem  et  inquietudinem  populi  atque 
cleri  provocaret. 

Ipsa  etiam  commissio  non  videtur  esse  necessaria,  nam  soli  epi- 
scopi in  conferentiis  episcopalibus  possunt  certis  et  determinatis  tempo- 
ribus ad  id  convenire  ut,  collatis  consiliis  determinent,  quaenam  muta- 
tiones et  circumscriptiones  dioecesium  et  provinciarum  proprii  eorum 

territorii  necessaria  sint.  Contra  renuentes  et  imprudenter  protestantes 
quod  fere  nunquam  accidere  potest,  omnes  enim  bonum  spirituale  ani- 
marum prae  oculis  habent,  datur  semper  decisio  Apostolicae  Sedis,  ad 
quam  spectat  has  mutationes  iuridice  paragere.  Dixi. 

15 

Exc.mus  P.  D.  AURELIUS  SORRENTINO 
Episcopus  Bovensis 

Venerabiles  Patres , 

Laudabiliter  ac  cum  spiritu  vere  pastorali,  huic  Concilio  proprio, 
in  n.  27  cap.  IV  schematis  decreti  de  episcopis  ac  de  dioecesium  regi- 
mine sancitur  principium  generale:  « (Dioeceses),  quae  sint  nimis  par- 
vae, alii  dioecesi  uniantur  aut  supprimantur,  vel  ex  pluribus  parvis 
nova  dioecesis  constituatur  »,  etsi  in  nota  principium  valde  attenuari 
videtur  cum  animadvertitur  in  hoc  negotio  caute  et  prudenter  agendum 
esse,  ne  inde  suscitetur  in  clero  et  populo  perturbatio  vel  seditio  contra 
ecclesiasticas  auctoritates. 

Certo,  difficultates  obiectivae,  non  spernendae  et  non  paucae  sunt, 
tum  geographicae  tum  sociales  et  politicae,  tum  praesertim  historicae, 
sed,  ut  mihi  videtur,  non  sunt  nimis  exaggerandae  et  nullo  in  casu 
bono  animarum  anteponendae.  « Animarum  salus,  dicit  introductio 
schematis  nostri,  lex  in  Ecclesia  Christi  suprema,  semper  prae  oculis 
est  habenda  cum  de  pastorali  ministerio  fit  sermo  ». 

Nunc  vero,  existentia  multarum  dioecesium,  quae  parvae  vel  minimae 
sunt,  ut,  e.  g.  evenit  in  Italia,  mea  humili  sententia,  non  bonum  sed 
damnum  est  consideranda,  etsi  apparenter  contrarium  videri  possit,  et 
obstaculum  impediens  quominus  verbum  Dei  minus  difficulter  diffun- 
datur et  bono  animarum  convenienter  consulatur.  Et  revera: 

1.  Dioecesis  non  tantum  territorium  considerari  debet,  sed  pars 
Ecclesiae,  in  qua,  in  unitate  vitae  et  regiminis,  Corpus  Christi  aedifi- 
catur. Unde  tales  conditiones,  in  primis  quoad  ambitum  et  numerum 
fidelium,  habeat  necesse  est,  ut  finis  proprius,  i.  e.,  salus  animarum  et 
bonum  Ecclesiae  quam  perfecte  assequi  possit. 

2.  Talis  finis  convenienter  obtineri  non  potest  in  dioecesi  in  qua 

a)  institutiones  et  opera,  quae  pro  fructuosa  vita  et  activitate  necessaria 
sunt,  haberi  non  possint;  b)  sacerdotes  deficiant,  nec  spes  affulget  in 
posterum  haberi  posse;  c)  res  oeconomicae  non  suppetant;  d)  semina- 
rium, quod  iuxta  praescriptum  can.  ...2,  unaquaeque  dioecesis  habere 

debet,  constitui  non  possit,  vel,  si  adest,  nonnisi  magna  cum  difficultate 
regatur,  cum  alumni  pauci  sint,  praepositi  plerumque  non  convenienter 
formati,  ad  multas  occupationes  et  activitates  saepe  addicti,  et  aedes 
normis  hygienicis  non  respondeant. 

Nec  aliquis  dicat  huic  difficultati  seminariis  interdioecesanis  vel  regio- 
nalibus obvenire  posse.  Seminaria  interdioecesana  et  regionalia  ut  reme- 
dium extraordinarium  consideranda  sunt,  cui  necessario  recurrendum 
praecise  quia  dioecesis  parva  et  ex  sese  impar  sit.  Ordinarie  sacerdotes 
in  propria  dioecesi  formandi  sunt,  sub  vigilantia  et  paterno  influxu 
proprii  episcopi,  qui  pater  est  suorum  sacerdotum.  Dioecesis  sine  semi- 
nario, saltem  minore,  corpus  sine  corde  mihi  videtur;  e)  officia  dioece- 
sana  constitui  nequeant,  aut,  si  constituta,  nonnisi  modo  satis  imper- 
fecto agere  possint,  modernis  exigentiis  et  normis  pastoralibus  minime 
respondente;  /)  apostolatus  laicorum,  qui  in  dies  magis  magisque  neces- 
sarius apparet,  et  adsociationes  sic  dictae  Actionis  Catholicae  ordinari 
et  moderari  non  possint. 

3.  Praeterea,  in  parvis  dioecesibus  normae  disciplinares  et  litur- 
gicae  facile  relaxantur,  cum  deficiant  idonei  et  efficaces  collaboratores 
episcopus  ex  sese  cogitur  omnia  facere  et  ita  eius  dignitas  in  pertrac- 
tandis vel  minimis  negotiis  saepe  vilescit. 

4.  In  Italia  circiter  tercentae  dioeceses  habentur,  quarum  multae 
parvae  nimis,  cum  decem  aut  viginti  aut  triginta  paroecias  habeant, 
quae  simul  decem,  aut  viginti  aut  triginta  milia  fidelium  non  excedunt. 

Necessitas  revisionis  ergo  urgens  est,  ab  ipsis  fidelibus  saepe  exqui- 
sita, a sacerdotibus,  qui  bonum  Ecclesiae  et  salutem  animarum  vere 
intendunt,  admissa,  ab  Episcopis  (saltem  a maiore  eorum  parte)  desi- 
derata. 

Circumscriptiones  dioecesium  in  Italia  circa  annum  mille  statutae 
sunt.  Ex  tunc  mutationes  partiales  et  minoris  momenti  factae  sunt. 

Ex  anno  mille,  per  alternam  omnipotentiam  humanae  sortis,  ut 
verbis  poetae  utar,  multa  mutata  sunt:  transmigrationes  populorum, 
magnae  civitates  in  pagos  reductae,  civitates  novae  exortae,  mores  fide- 
lium in  dies  mutantes,  progressus  technicus,  mutationes  geographicae, 
bella,  etc.,  conditiones  historicas  et  ambientales  funditus  everterunt  et 
novas  conditiones  effecerunt  ita  ut  hodiernae  limites  dioecesium  anti- 
historici,  antigeographici,  antipastorales  considerandi  sunt. 

Ecclesia  non  est  tantum  custos  traditionum  antiquarum,  sed  mater 
vigilans,  organum  vivens,  quae  modos  magis  aptos  perquirere  debet  ut 
homines  nostri  temporis  facilius  salvi  fiant. 

Iamvero,  necessitas  revisionis  pluries  admissa  est.  Etiam  in  Pactis 
Lateranensibus  inter  S.  Sedem  et  Italiam  sermo  fit,  etsi,  meo  humili 

iudicio,  criterium  revisionis  ibi  statutum  non  videtur  magis  idoneum, 
quia  episcopus  praefectis  provinciae  aequiparari  non  potest.  Sed  optata 
revisio  nondum  peracta  est. 

Perturbationes  et  seditiones  vitari  possunt  vel  saltem  minui  si, 
auditis  episcopis  quorum  interest,  programma  generale  revisionis,  sal- 
tem per  provincias,  statuatur,  ita  ut  revisio  non  appareat  ut  mortificatio 
quaedam  istius  vel  illius  dioecesis  singillatim  sumptae,  sed  revisio  gene- 
ralis ad  bonum  commune  statuta  et  approbata.  Iam  haec  disceptatio 
quae  in  hoc  Concilio  fit,  bonum  initium  considerari  potest  pro  praepara- 
tione psychologica  fidelium. 

Unde  concludo.  Principium  generale  in  n.  27  sancitum  ad  effectum 
deducatur  caute,  prudenter  et  gradatim  utique,  sed  etiam  cum  debita 
et  necessaria  tempestivitate.  Hoc  postulat  bonum  animarum. 

Ex  revisione  limitum  dioecesium,  ex  suppressione  dioecesium  quae 
nimis  parvae  sunt  et  ex  eorum  unione  alii  dioecesi  multa  bona  Eccle- 
siae et  fidelibus  obvenire  possunt  et  obvenient. 

Si  mihi  licet  verba  usurpare  card.  Marella  in  introductione  istius 
decreti  ...3  adhibita,  paulo  tamen  mutata,  dicam:  « Illud  etiam  notetur 
oportet,  quod  saepe  certa  quaedam  media  valde  utilia  et  opportuna 
decurrente  tempore  comprobata  sunt  quae  ab  initio  vel  difficiliora  vel 
impossibilia  vel  etiam  noxia  videbantur  ».  Dixi. 


In  textu  scripto  tradito-.  1 propter  exiguum  fidelium  et  sacerdotum  nume- 
rum. 2 1354  § 1.  3 (pag.  7). 


16 

Exc.mus  P.  D.  SEBASTIANUS  SOARES  DE  RESENDE 
Episcopus  Beirensis 

Patientissimi  Patres , humanissimi  Auditores  et  Observatores , 

De  divisione  dioecesium  et  relate  ad  prooemium  cap.  IV  huius 
schematis  breviter  loquar  et  clare. 

1.  De  necessitate  divisionis  magnarum  dioecesium.  Episcopus  est 
pastor  et  bonus  pastor  esse  debet  et  propterea  officium  eius  est  oves  suas 
cognoscere  ut  illae  eum  cognoscant.  Praeterea,  ut  Iesus  Christus,  ita 
pastor  bonus  dicere  debet  et  facere:  « Oves  meae  vocem  meam  au- 
diunt... et  sequuntur  me  et  ego  vitam  aeternam  do  eis  ».  Secundum 
verba  haec,  missio  divina  pastoris,  apud  oves  suas,  personalis  est  et 
per  actus  et  contactus  personales  est  fungenda,  sive  in  linea  instructio- 

nis  in  ordine  ad  fidem,  sive  in  linea  gratiae  in  ordine  ad  vitam  commu- 
nicandam. Atque  episcopus  qui  dioecesim  valde  magnam  possidet,  quoad 
extensionem  territorii,  vel  quoad  animarum  numerum  in  territorio  degen- 
tium, illam  regere  et  pascere  et  sanctificare  non  poterit  secundum  neces- 
sitates mundi  hodierni.  In  actualibus  circumstantiis,  sive  propter  cele- 
ritatem progressus  scientiae  et  technicae,  sive  propter  perfectionem 
instrumentorum  communicationis  socialis,  quae  velocem  provocant  evo- 
lutionem vitae  societatis,  episcopus  in  dioecesi  nimis  extensa  et  nimis 
populosa,  erit  sicut  proprietarius  dives  in  magno  latifundio  suo,  in 
quo  praecise  quia  latifundium  est,  fructus  non  sunt  sed  e contra  spinae 
abundant.  In  hoc  casu  episcopus  magnus  princeps  esse  potest  sed  for- 
tasse bonus  pastor  difficile  erit. 

Liceat  mihi,  modeste  sed  firmiter,  aliquid  de  hac  re  ex  propria 
experientia  loqui.  Nam,  viginti  annos  antea,  munus  unius  dioecesis 
assumpsi  ut  episcopus  residentialis.  Hodie,  territorium  omnino  idem 
huius  eiusdem  dioecesis,  per  spontaneam  petitionem  meam  apud  S.  Se- 
dem, constituit  tres  dioeceses  cum  suis  episcopis,  in  hoc  sacro  Concilio 
praesentibus.  Nec  propter  hoc  paternitatem  illam,  de  qua  satis  locutum 
est  in  hac  aula,  ego  perdidi.  Et  cogito  illam  etiam  non  perdere  quando, 
in  hora  propria,  renuntiationem  meae  actuali  dioecesi,  magna  cum  solli- 
citudine petam.  Quaestio  non  est  tantum  de  paternitate  sed  praesertim 
de  pastoritate,  et  pastor  senex  vel  cum  magna  dioecesi 1 difficile  pastor 
bonus  esse  potest. 

2.  De  aliquibus  obiectionibus  contra  divisionem  dioecesium.  In 
prooemio  cap.  IV  in  linn.  8 ss.,  dicitur  ( sunt  verba  ipsius  schematis  2): 
« Cavendum  est  ne,  ob  nimiam  territorii  parvitatem  etc.,  episcopi  im- 
pares sint  congruenter  consulere  innumeris  sui  gregis  difficultatibus  et 
habere  sustentareque  omnia  officia  et  instituta,  quae  ad  rectum  regi- 
men necessaria  usu  comprobantur  ».  Hoc  certissimum  est.  ...3  Ali- 
qua ex  istis  institutis  vel  officiis,  v.  g.  seminaria,  tribunalia  ecclesia- 
stica, etc.,  ut  iam  fit  in  multis  nationibus,  modo  spontaneo  vel  per 
determinationem  S.  Sedis,  constituere  non  debemus  in  ordine  ad  unam 
tantum  dioecesim  sed  in  ordine  ad  plures  dioeceses  vel  ad  provinciam 
ecclesiasticam,  etc.  Nam  talia  officia  vel  instituta,  si  ad  inserviendum 
pluribus  dioecesibus  constituentur,  facilius  est  illa  parari  aptiora  quoad 
sufficientiam  aedificiorum,  quoad  personas  bene  et  convenienter  prae- 
paratas, quoad  numerum  et  qualitatem  instrumentorum  laboris  et,  con- 
sequenter, quoad  exitum  valde  desiderandum  et  ut  est  desiderandum. 
Praeterea,  quia  limitati  sumus  ex  omni  parte,  etiam  sumus  valde  pro- 
clivi ad  omnibus  imponendum  limitem  et  quamobrem,  saepe,  Eccle- 
siam catholicam  confundimus  cum  dioecesi  nostra,  etiam  si  aliae  multae 

sint  dioeceses.  Ergo  si  officia  aliqua  vel  instituta  in  linea  interdioece- 
sana  eriguntur,  non  solum  melior  exitus  in  laboribus  obtinebitur  sed 
etiam  effectus  magis  educativus  consequetur  apud  populum  Dei,  apud 
clerum  et  etiam  apud  nos  relate  ad  veram  dimensionem  Ecclesiae 
Christi. 

3 et  ultimo.  De  aliquibus  criteriis  divisionum  dioecesium.  Crite- 
rium  divisionis  dioecesium  aliud  esse  non  potest  nisi  maior  efficacia 
salutis  animarum.  Attamen  alias  circumstantias  prae  oculis  aliquando 
habere  debemus  sed  non  omnes  quae  in  prooemio  referuntur.  Nam  in 
citato  prooemio,  in  linn.  21  ss.,  dicitur  quod  spectare  oportet  — sunt 
verba  ipsius  schematis  4 — «ad  stirpis  diversitatem,  ad  communitatis 
dioecesanae  seu  provincialis  spiritualem  cohaerentiam,  ad  peculiaria 
adiuncta  socialia,  oeconomica,  etc.  ». 

Si  autem  in  dioecesium  divisione  « ad  stirpis  diversitatem  » atten- 
dimus, tunc  racismus  anthropologicus  habebitur,  et  omnes  homines  ex 
quacumque  natione,  statu  sociali,  colore,  veri  homines  sunt  et  omnes 
fratres  in  Christo. 

Si  autem  « ad  communitatis  dioecesanae  seu  provincialis  spiritualem 
cohaerentiam  »,  in  eadem  quaestione  de  dioecesium  divisione  inspici- 
mus, tunc  erit  racismus  spiritualis,  quia  dioeceses  pro  intellectualibus 
et  dioeceses  pro  non  intellectualibus  diversae  constituentur.  Et  magis 
quam  cultura  animae  est  ipsa  anima  quae,  in  omnibus  hominibus,  est 
omnino  eadem. 

Si  tamen  in  re  constitutionis  dioecesium  prae  oculis  habetur  « pecu- 
liaria adiuncta  socialia,  oeconomica...  »,  dioeceses  pro  divitibus  habentur 
diversae  de  dioecesibus  pauperum  et  hoc  erit  racismus  socialis  omnino 
damnandus.  Nam  temporalia  bona  a Deo  creata  sunt  ut  omnibus  homi- 
nibus inserviant...5 

Omnibus  his  considerationibus  bene  perpensis,  liceat  mihi,  Patres 
conciliares,  aliquid  vobis  proponere: 

a)  Criterium  principale  et  unicum  in  divisione  et  erectione  dioe- 
cesium habeatur  tantum  maior  efficacia  salutis  animarum. 

b)  Visitatio  illa  pastoralis  dioecesium,  per  quinquennium,  secun- 
dum ius  canonicum,  declaretur  inactualis  quia  hodie,  per  quinque  annos, 
mundum  destruere  et  alium  mundum  aedificare  possunt. 

c)  In  re  de  dioecesium  divisione  vitetur  omne  illud  quod  racismo 
sapiat  quia  talis  conceptio  socialis  humana  non  est  et  multo  minus 
christiana. 

d)  et  ultimo.  Denique  in  problemate  de  divisione  dioecesium 
et  provinciarum  ecclesiasticarum  spectare  oportet  ad  statum  actualem 
societatis  et  ad  circumstantias  eius  evolutionis.  Dixi. 

In  textu  scripto  tradito : 1 magnam  dioecesim  possidens.  2 deest.  3 At- 
tamen exaggerare  non  debemus  tales  difficultates.  4 deest.  5 Iterum  ve- 
niam peto  ut  de  hac  re  vobis  dicam  aliquid  a me  personaliter  cognitum.  In  mea 
dioecesi  catholici  habentur  africani  ex  multis  stirpibus,  sinenses,  graeci,  euro- 
paei,  etc.,  qui  simul  et  indistincte  sunt  in  ecclesiis,  in  Organizationibus  Actionis  Ca- 
tholicae, etc.  Ergo. 

Moderator-.  Audiatur  secretarius  generalis,  qui  dabit  exitum  suffra- 
gationum. 

Secretarius  generalis-.  Exitus  primae  suffragationis,  nempe  circa 
prooemium  et  cap.  I schematis  de  instrumentis  communicationis  so- 


cialis: 

Praesentes  votantes 2.168 

Dixerunt  placet 1.832 

non  placet 92 

placet  iuxta  modum 243 

Suffragium  nullum 1 

Altera  suffragatio,  circa  cap.  II  et  clausulas: 

Praesentes  votantes 2.126 

Dixerunt  placet 1.893 

non  placet 103 

placet  iuxta  modum 125 

Suffragia  nulla 5 


Ergo  duo  capita  Patribus  placuerunt,  iuxta  art.  39  et  art.  61,  § 6 
Ordinis  Concilii  celebrandi. 

Statuunt  tamen  em. mi  moderatores,  usi  facultate  art.  61,  § 7,  ut 
nova  suffragatio  fiat  super  integro  schemate  proxima  hebdomada,  die 
designanda.  Statuit  enim  haec  paragraphus:  « In  peculiaribus  casibus 
moderator  novam  potest  suffragationem  super  integro  schemate  exqui- 
rere, quo  in  casu  Patres  suum  iudicium  proferunt  schedula,  adhibita 
formula  placet  vel  non  placet  ».  Ergo  proxima  hebdomada,  die  sta- 
tuenda, fiet  suffragatio  super  integro  schemate  de  instrumentis  commu- 
nicationis socialis , cum  formulis  placet  et  non  placet  tantum. 

Moderator-.  Congregatio  proxima  erit  cras,  hora  nona. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  Ss.  Concilii : 

Moderabitur  disceptationem  in  hac  68  congregatione  generali  em. mus 
ac  rev.mus  D.  card.  Leo  Ioseph  Suenens,  arch.  Mechliniensis-Bruxel- 
lensis. 

Aliqui  Patres,  ad  normam  art.  57,  ut  nostis,  petierunt  verba  facere 
adhuc  super  cap.  III.  Hi  sunt  em.mi  ac  rev.mi  DD.  cardd.  Ioseph  Le- 
febvre,  arch.  Bituricensis  in  Gallia,  Radulfus  Silva,  arch.  S.  Iacobi  in 
Chile;  exc.mi  DD.  Ioannes  Ferreira,  praef,  ap.  Guineae  Lusitanae,  Elias 
Zoghby,  vic.  patr.  Melchitarum  in  Aegypto,  Michael  Ntuyahaga,  ep. 
Usumburaensis  in  Burundi. 

Postea  continuabitur  disceptatio  circa  cap.  IV  nostri  schematis. 
Loqui  postulaverunt  exc.mi  DD.  Stephanus  Laszlo,  ep.  Sideropolita- 
nus  in  Austria,  Ioannes  Velasco,  ep.  Sciiamenensis  in  Sinis,  Bernar- 
dus  Stein,  ep.  aux.  Trevirensis  in  Germania,  Ioseph  Urtasun,  arch. 
Avenionensis  in  Gallia,  Dominicus  Athaide,  arch.  Agraensis  in  India, 
Antonius  Vuccino,  arch.  tit.  Aprensis  in  Gallia,  Marcellus  Gonzalez, 
ep.  Asturicensis  in  Hispania,  Robertus  Massimiliani,  ep.  Civitatis  Ca- 
stellanae in  Italia,  Radulfus  Zambrano,  ep.  Facatativensis  in  Columbia, 
Ferdinandus  Romo,  ep.  Torreonensis  in  Mexico.  Gratias. 


1 

Em.mus  P.  D.  IOSEPH  card.  LEFLBVRE 
Archiepiscopus  bituricensis 

V enerabiles  Patres, 

Cum  de  « collegialitate  » loquimur,  sive  agitur  de  collegialitate  quae 
sub  auctoritate  Summi  Pontificis  exercetur  pro  universo  mundo,  sive 
de  illa  quae  propria  est  episcopis  in  conferentia  episcopali  alicuius  na- 
tionis, videtur  adesse  aliqua  difficultas,  quae  unanimitatem  impedit  in 
nostris  disceptationibus.  Accidit  quinimmo  quod  opiniones  cum  quadam 

acerbitate  in  modis  contrariis  exponuntur,  et  illa  serenitate  prorsus  ca- 
rent, quae  meliorem  intelligentiam  problematis  'certe  praeberet. 

Difficultas,  quae  non  parvipendenda  est,  ex  eo  forsan  oritur,  quod  iam 
ab  initio  discussionis  omisimus  determinare  quid  realiter  pro  nobis  signi- 
ficaret vocabulum  « collegialitas  ».  Ex  defectu  huius  necessariae  defini- 
tionis remanemus  in  aequivoco;  et  quia  eodem  vocabulo  utamur  dum  de 
re  diversa  loquimur,  impossibile  est  ad  unitatem  mentis  pervenire. 

Verbum  « collegialitas  » etenim  in  casu  nostro  nequaquam  univo- 
cum esse  potest.  Adhibemus  illud  ad  corpus  episcopale,  quod  revera 
collegium  est,  eo  sensu  quod  membris  constat  quae  capiti  uniuntur,  et 
una  cum  eo  decisiones  in  solidum  ferre  possunt  quae  universam  Eccle- 
siam obligant.  Hoc  accidit  v.  g.  in  Concilio  oecumenico  a Summo  Pon- 
tifice convocato,  qui  ei  praeest  et  eius  decisiones  confirmat.  Tale  Con- 
cilium, cum  omnibus  suis  membris  et  sub  auctoritate  eius  capitis,  aucto- 
ritatem supremam  retinet  in  Ecclesia. 

Hoc  tamen  accurate  notandum  est,  quod  in  oppositione  cum  omni- 
bus collegiis  quae  in  institutionibus  mere  humanis  apparent,  collegium 
nostrum  episcopale  distinctionem  praebet  inter  caput  et  membra,  quae 
minime  adaequata  dicenda  est.  In  hoc  collegio  episcopali,  cuius  auctor 
ipse  est  Filius  Dei,  Romanus  Pontifex  auctoritatem  supremam  desuper 
acceptam,  titulo  prorsus  personali  detinet.  Profecto,  a corpore  episco- 
pali, auxilio  Spiritus  Sancti  suffulto,  suggestiones  et  consilia  recipit / 
tamquam  iuvamen  in  suo  labore  et  lumen  in  decisionibus  statuendis.  Sed 
quia  et  ipse  modo  eminenti  et  prorsus  singulari  a Deo  assistitur  in  ex- 
pletione suae  missionis  universalis,  nullo  modo  a collegio  sibi  submisso 
dependet,  cum  aliquid  decernit. 

Aliunde  ipsum  collegium  episcopale  nullam  firmitatem  habet  nisi 
in  eo  qui  eius  est  et  fundamentum  et  caput.  Si  Christus  Dominus  illi 
collegio  mandavit,  fidem  christianam  ubique  terrarum  diffundere,  et 
illi  potestatem  contulit,  animas  pascendi  in  veritate  Evangelii,  hoc  fieri 
non  potest  nisi  in  unione  perfecta  cum  Romano  Pontifice  et  sub  eius  plena 
auctoritate.  Profecto,  per  consecrationem  episcopalem,  ut  credimus,  epi- 
scopus aggregatur  corpori  episcoporum  et,  ut  membrum  collegii ,2  mis- 
sionem suam  sicut  etiam  et  potestatem  accipit.  Haec  autem  missio  et  haec 
potestas  collegii ,3  ex  iure  divino  accepta,  sub  dependentia  remanent  ca- 
pitis corporis  episcopalis,  scii.  Romani  Pontificis  4 qui  earum  extensio- 
nem vel  applicationem  determinare  et  definire  omnino  potest. 

Agitur  ergo  in  casu  nostro  de  colle gialitate  ex  origine  divina  et  super- 
naturali,  in  qua  habitualis  conceptus  noster  collegialitatis  transcenditur, 
et  hic  in  sensu  solummodo  analogico  adhibetur. 

Quapropter,  mea  humili  sententia,  collegialitas  episcopalis  de  qua 


CONGREGATIO  GENERALIS  LXVIII 


233 


disceptatur,  non  potest  congruenter  definiri  simpliciter  terminis  mere 
iuridicis,  ut  sunt  termini  potestatis  vel  iuris.  Imprimis  definiri  debet  ter- 
minis, qui  responsabilitatem,  curam,  officia,  servitium,  missionem,  et 
summatim  caritatem  et  amorem  secumf erunt. 

Ex  voluntate  Christi  Domini,  omne  corpus  episcopale  capiti  suo  rite 
unitum  coram  Deo  in  solidum  responsabilitatem  sustinet  missionis  sa- 
lutis animarum  et  totius  mundi.  Exinde  sequitur  quod  unusquisque  epi- 
scopus etiam  curam  habere  debet,  ultra  limites  propriae  dioecesis,  de 
universa  Ecclesia,  ut  eam  adiuvet  in  sua  missione  perfecte  explenda. 
Ideoque  promptus  esse  debet,  bonum  secundarium  Ecclesiae  suae  parti- 
cularis sacrificare  bono  communi  Ecclesiae  universalis. 

Quis  non  videt  quod  sub  huiusmodi  respectu,  qui  mihi  rectissimus 
apparet,  auctoritas  Summi  Pontificis  minime  timere  debeat  collegiali- 
tatem  recte  intellectam?  Quinimmo,  cum  hac  collegialitate  auctoritas 
Romani  Pontificis  facilius  et  uberius  exerceri  poterit. 

Post  breves  has  considerationes  quae,  ut  spero,  ad  problemata  no- 
stra dilucidanda  paulisper  conferent,  opto  in  mea  conclusione  ut  valor 
analogicus  vocabuli  « collegialitatis  » in  lucem  clariorem  ponatur,  et 
consequenter  ut  collegialitas  episcopalis  modo  quam  maxime  perspicuo 
definiatur,  secundum  suam  veram  naturam,  in  unione  cum  successore 
Petri  et  sub  eius  auctoritate.  Dixi.  Gratias. 


In  textu  scripto  tradito-.  1 recipere  potest.  2 deest.  3 deest.  4 deest. 


2 

Rev.mus  P.  D.  IOANNES  FERREIRA 
Praefectus  Apostolicus  Guineae  Lusitanae 

Lm.me  Praeses,  venerandi  Patres,  clarissimi  Periti,  Auditores 
atque  Observatores, 

...1  Specificam  quaestionem  cap.  III  attinentem  pertractabo,  et  qui- 
dem, tenore  art.  57  § 6 Ordinis  Concilii,  nomine  aliquorum  Patrum  nu- 
mero 31, 2 ex  quibus  20  episcopi,  3 praelati  nullius,  2 abbates  nullius 
et  6 praefecti  apostolici  loquor. 

Quaestio  est  de  Ordinariis  locorum  non  episcopis. 

...3  Schema  decreti  de  episcopis,  titulo,  capitibus  et  re  totum  est  pa- 
ratum pro  episcopis.  Ex  alia  autem  parte,  ut  ubique  apparet,  paradoxali 
modo,  spiritus  decreti  potius  potestatem  iurisdictionalem  seu  regitivam 
quam  Ordinis  attingit,  eaque  potestate  iurisdictionali  etiam  alii,  Ordine 

episcopali  non  insigniti,  participant.  Ex  his  necessitas  oritur  aliquid 
breviter  sed  expresse  dicendi  de  re  coram  Patribus. 

...4  N.  19  cap.  III,  revera,  quamquam  de  episcoporum  coetu  loqua- 
tur, admittitur  competere  omnibus  Ordinariis  locorum  cuiuscumque 
ritus  conferentiis  interesse.  Implicite  admittitur  quod  in  eadem  natione, 
in  eadem  regione  et  inter  nationes  desideratur  cohaesio  pastoralis  et  re- 
giminis ac  ecclesiasticae  disciplinae  unitas,  inquantum  possibile  ...5.  Im- 
plicite admittitur  etiam  quod  pro  fructuosa  et  efficaciori  promotione  et 
ordinatione  rei  catholicae,  collegialis  conferentia  iuvat  ...6.  Unitas  ergo 
petit  ut  omnes  Ordinarii  locorum  alicuius  regionis  conveniant  pro  bono 
communi  Ecclesiae  tractando. 

Exinde  sequitur  quod  si  schema  « omnes  Ordinarios  locorum  » in 
coetibus  episcoporum  admittit,  tunc  ipsum  schema  intelligit  istos  « coe- 
tus episcopales  » tantum  sensu  pastorali  seu  iurisdictionali,  non  sensu 
plenitudinis  Ordinis.  Illo  sensu  admittuntur  Ordinarii  locorum  non  epi- 
scopi in  « coetibus  episcoporum  ». 

...7  Ergo  ex  n.  19,  « coetus  episcopales  » non  possunt  esse  integre 
« episcopales  » quoad  personas  sensu  Ordinis,  sed  tantum  sensu  pasto- 
rali. Datur  in  ipsis  proinde,  sive  iurisdictio  episcopalis  sive  quasi  epi- 
scopalis, propria  pro  quibusdam,  vicaria  pro  aliis.  Sunt  de  facto  regiones 
ubi  circa  50  ex  cento  praesulum  non  sunt  episcopi  (in  Republica  Centri 
Africani,  v.  g.),  adsunt  etiam  regiones  8 ubi  40  ex  cento  non  sunt  epi- 
scopi (Respublica  Senegalensis,  v.  g.). 

Haec  observatio  momentosam  quaestionem  ponit  de  subiecto  sche- 
matis iure  actuali  inspecto.  Sunt  ergo  episcopi,  sed  in  quantum  pastores 
animarum , qui  cum  aliis  pastoribus,  coadunantur  in  conferentiis.  Est 
notio  pastoris  et  regiminis , sicut  iam  declaravit  em. mus  card.  Dopfner, 
quae  est  in  causa  in  toto  schemate.  Ergo  si  de  veris  pastoribus  loquimur, 
i.  e.  de  episcopis,  obliviscendi  non  sunt  alii  pastores,  sensu  ordinario 
vicario,  qui  etsi  potestate  ordinis  careant  eadem  onera  fundationis,  pro- 
motionis et  conservationis  Ecclesiae  habent. 

...9  Loquor  in  specie  de  praefectis  et  administratoribus  apostolicis,  de 
praelatis  et  abbatibus  nullius  et  de  aliis  de  quibus  can.  198,  quando 
non  sunt  episcopi. 

Hoc  in  Concilio  sunt  centum  viginti  duo  Patres  non  episcopi  qui  sunt 
Ordinarii  locorum,  in  qua  qualitate  « coetibus  episcopalibus  » suarum 
regionum  vel  nationum  vi  muneris  pastoralis  participant  et  erga  quos 
schema  valde  avarum  est.  Quia  ipsi  benemeriti  pastores  sunt  in  exstruendo 
corpore  Ecclesiae,  valde  exoptatur  ut  doctrina  et  disciplina  mutue  prae- 
stantibus, perfectior  ordo  iuridicus  eis  paretur,  ut  modo  ordinario  pro- 
prio functiones  pastorales  exerceant. 

...10  Certe  quod  in  iure  et  disciplina  actuali  quidam  sunt  « contrastes  » 
inter  theologicos  aspectus  episcopalitatis  et  disciplinam  iurisdictionis. 
Adest,  v.  g.  in  episcopo  titulari  potestas  Ordinis  episcopalis  cum  carentia, 
gener atim,n  iurisdictionis;  in  praefecto  apostolico  adest  potestas  iuris- 
dictionis ad  instar  episcopi  cum  carentia  potestatis  Ordinis  episcopalis. 
I.  e.,  in  primo  casu  datur  quaedam  affirmatio  essentiae  episcopalis  cum 
negatione  exsistentiae  iurisdictionalis  (episcopus  titularis)  et  in  secundo 
casu  (praefectus  apostolicus)  affirmatio  exsistentiae  iurisdictionalis  cum 
negatione  essentiae  episcopalis. 

Ad  propositionem  venio  n 

Proponitur  ergo  ut  notio  pastor  alitatis  episcopalis  in  schemate  pro- 
lata pro  episcopis,  propria  paragrapho,  servatis  de  iure  servandis,  in 
emendatione  textus  decreti  introducatur,  pro  Ordinariis  locorum  non 
episcopis  de  quibus  can.  198,  et  ubi  titulus  habetur  « de  episcopis  et  de 
regimine  dioecesium  »,  mutetur  sic : « de  episcopis  ac  de  aliis  Ordinariis 
locorum  necnon  de  dioecesium  ac  territoriorum  ecclesiasticorum  regi- 
mine ».13 

Si  novum  ius  praevideatur  pro  ipsis,  expresse  in  schemate  dicatur 
quaestio  reservari  novo  ordini  iuridico.  Dixi.  Gratias. 


In  textu  scripto  tradito-.  1 1.  Quaestio.  2 31  Patrum.  3 2.  Lacuna. 
Relatio  inter  propositum  schematis  et  quaestionem.  4 3.  Punctum  a quo. 
5 (cf.  n.  17).  6 (ib.  n.  17,  lin.  7).  7 4.  Coetus  episcopales  sub  respectu 

pastorali.  8 deest.  9 5.  Pastoralitas  ordinaria  vicaria  aliorum  Ordinario- 
rum de  quibus  in  can.  198.  10  6.  Postulatur  revisio  subiecti  schematis  ex  im- 

plicationibus pastoralitatis  deducta.  11  deest.  12  7.  Propositio.  13  deest. 

[ Subscripserunt  etiam ] Jerome  Weber  O.S.B.  AN  Munster;  Walter  Coggin 
O.S.B.,  AN  Belmonte;  Florentinus  Armas,  PN  Chota;  Iucundus  M.  Grotti  O.S.M., 
PN;  Redemptor  M.  Gauci,  O.  Carm.  PN;  J.  Romeo  Gagnon,  ep.  Edmundstonensis; 
Alonso  Arteaga,  ep.  aux.  Popayan;  Manuel  Antonio  Pires,  bispo  Silva  Porto;  Joao, 
bispo  de  Leira;  Sebastiao,  bispo  de  Beira;  Jose  Vieira  Alvernaz,  arc.  Goa;  Daniel, 
ep.  Nova  Lisbona;  Joao,  aux.  de  Viseu;  Franciscus  Rendeiro  OP,  ep.  Faro;  Paulo 
Tavares,  bispo  Macau;  Felix  Niza  Ribeiro,  bispo  Tete;  Pompeu  Seabra,  ep.  Ma- 
lanje;  Moyses  Alves  de  Pinho,  arch.  Luanda;  Manuel,  ep.  Aveiro;  Ernesto,  ep. 
Inhambane;  Iosephus,  ep.  tit.  Aegeaensis;  Emmanuel  a Iesu  Pereira,  aux.  Conim- 
brensis;  Ernestus,  arch.  ep.  Conimbrensis;  David,  ep.  Funchalensis;  Francisco, 
bispo  de  Quelimane. 

3 

Exc.mus  P.  D.  ELIAS  ZOGHBY 

Archiepiscopus  tit.  Nubiensis 
vicarius  patriarchalis  Melchitarum  in  Aegypto 

V enerabiles  Patres , 

De  conferendis  episcopalibus  resumere  liceat  sententiam  meam  in  qua- 
tuor  notationibus,  de  quibus  quaedam  momentum  oecumenicum  prae- 
bent. 

1.  Ecclesia  romana  obligatur  erga  orientem  orthodoxum  cum,  per 
decem  saecula  unionis,  eius  regimen  collegiale  ac  synodale  non  solum 
agnovit  sed  etiam,  una  cum  eo,  reapse  exercuit.  Etenim,  praeter  maiora 
Concilia  oecumenica,  ubi  adunarunt  episcopi  orientis  et  occidentis,  Ro- 
mano Pontifice  sine  lite  praesidente,  Ecclesia  romana  saepe  commutavit 
cum  Ecclesiis  traditionalibus  et  apostolicis  orientis  litteras  synodales  de 
rebus  Ecclesiarum  localium  et  Ecclesiae  universalis  tractantes. 

In  nostris  temporibus  ubi  Ecclesia  catholica  magis  accessibilis  fieri 
conatur  cum  oriente  orthodoxo  et  colloquio  oecumenico  sese  parat, 
Concilium  Vaticanum  II  proponere  nequit  Ecclesiis  orientis  aliud  re- 
gimen ecclesiasticum  quam  regimen  synodale,  i.  e.  conferendas  epi- 
scopales quae  vera  auctoritate  iuridica  pollent.  Alioquin,  si  loqueretur  ...1 
de  conferendis  mere  consultativis,  ianua  clauderetur  ad  ulteriorem  dia- 
logum. 

2.  In  Ecclesiis  catholicis  ritus  orientalis,  synodi  seu  conferendae 
episcopales,  ab  omni  vera  potestate  iurisdictionis  spoliatae  sunt.  Illa- 
rum potestas  nunc  pertinet  de  facto  ad  Congregationem  pro  Ecclesia 
Orientali.  Haec  congregatio  munere  pseudo-patriarchatus  fungitur. 

Verum  est  sex  patriarchas  nuperrime  designatos  fuisse  ut  membra- 
adiuncta,  huius  Congregationis,  quae  iam  habet  circa  triginta  membra, 
omnes  cardinales.  Ista  solutio,  ut  patet,  est  inefficax,  non  honorabilis  ac 
non  oecumenica.  Si  enim  patriarchae,  qui  sunt  de  iure  praesides  eorum 
Synodorum,  habentur  nisi  ut  membra  secundaria,  in  numero  tam  mi- 
nore, in  quadam  Congregatione  cuius  munus  est  regere  ipsorum  patriar- 
chatum,  de  facto  regimen  synodale  omnino  condemnatur. 

Huic  Congregationi  pro  Ecclesia  Orientali  substitui  oporteret  aliquod 
organismum  collectivum,  cuius  membra  essent  delegati  a Synodis,  seu 
conferentiis  episcoporum  ritus  orientalis. 

3.  Episcopi  quidem  pastores  sunt  et  primi  responsabiles  actionis  ca- 
tholicae ac  omnis  apostolatus,  speciatim  laicorum.  Attamen  hic  aposto- 

latus  iam  circumscribi  nequit  a finibus  paroeciarum  nec  dioecesium  sed 
spectat  magis  ac  magis  ad  nationem  et  universam  terram.  Atqui,  nisi 
episcopatus  potestate  collectiva  polleat,  certo  non  potest  sese  exaequare 
cum  actione  ordinanda  apostolatus  laicorum  tum  in  natione  tum  in 
universo. 

4 et  ultimo.  Contra  episcoporum  conferentias,  potestate  iurisdic- 
tionis  praeditas,  obiicitur  in  hac  aula  periculum  nationalismi.  Hoc  peri- 
culum quidem  adesset  si  nationalismus  esset  exclusivus  et  centralhans, 
secus  2 aliquid  positivum  prae  se  fert.  Etenim,  in  nostris  temporibus, 
nationalismus  non  tam  obstat  bono  universali  sed  potius  principium 
evenit  locupletationis  pro  tota  societate  humana.  Dum  resurgunt  novae 
nationes  et  ad  libertatem  accedunt,  incoalescunt  etiam  varia  genera  coe- 
tuum internationalium  quorum  omnes  nationes  in  aequalitate  participes 
fiunt.  Nonne  fierent  pastores  Ecclesiae  minus  audaces  et  minus  aperti 
quam  gubernatores  nationum?  Dixi. 


In  textu  scripto  tradito-.  1 in  oriente.  2 adest,  sed  etiam. 


4 

Exc.mus  P.  D.  MICHAEL  NTUYAHAGA 
Episcopus  Usumburaensis 

V enerabiles  Patres , 

Breviter  loquar  et  quidem  1 nomine  conferentiae  de  Ruanda  et  Bu- 
rundi  loquor. 

Quae  dicta  sunt  de  conferentiis  episcoporum  in  cap.  III  huius  sche- 
matis nobis  generaliter  placent. 

1.  Assentimus  rev.mis  Patribus  qui  locuti  sunt  in  favorem  exsisten- 
tiae conferendarum  episcoporum. 

Fundamentum  doctrinale  huius  consensus  nostri  videtur  esse  debere 
in  eo  quod,  ita  ordinante  suprema  Ecclesiae  auctoritate,  potestatem  suam 
episcopalem,  propriam  scii,  et  ordinariam , quibusdam  in  casibus  deter- 
minatis episcopi  collectivo  modo  seu  collective  exerceant } Etiam  mo- 
tiva  pastoralia  nobis  argumenta  sunt,  ut  optemus  exsistentiam  conferen- 
darum nationalium,  regionalium  vel  internationalium.  Necessarium  est 
enim  propter  bonum  animarum  quod  actio  pastoralis  coordinetur  et  ali- 
quam uniformitatem  habeat  in  determinatis  regionibus.  Insuper  confe- 
rentiae episcoporum  praebent  medium  optimum  diversis  episcopis  parti- 
cularibus sibi  mutuum  consilium  3 praestandi  et  experientias  pastorales 

communicandi.  Hoc  mutuum  adiuvamen  inter  episcopos  perutile  est, 
quia  interdum  episcopus  particularis  caret  mediis  necessariis  ad  enu- 
cleanda omnia  et  diversa  problemata  pastoralia. 

Exempla  nobis  sint:  multiformes  organizationes  nationales  et  inter- 
nationales,  quae  in  rebus  mundanis  institutae  sunt  ad  efficacius  suos  fines 
proprios  prosequendos. 

2.  Rogamus  ut  limites  geographici  diversarum  conferentiarum  defi- 
niantur secundum  desiderium  episcoporum  quorum  interest. 

Diversitas  in  limitatione  conferentiarum  episcoporum  necessaria  est 
ut  conferentiae  sint  instrumenta  apta  ad  solvenda  problemata  commu- 
nia regionibus  determinatis.  Ratio  non  minoris  momenti  huius  diver- 
sitatis est  quod  adsit  in  omni  conferentia  numerus  sufficiens  peritorum 
in  scientia  theologica,  in  iure  canonico  et  in  aliis  scientiis  pastoralibus. 

3.  ...4  Conferentiis  hoc  modo  determinatis  convenit  statutum  iuridi- 
cum  a iure  canonico  sancitum;  sic  conferentiae  episcopales  evadent  ele- 
mentum insertum  in  structura  organica  Ecclesiae. 

4.  Optamus  insuper,  ut  conferentiae  episcopales  sic  constitutae  ha- 
beant potestatem  iuridicam  realem  in  determinatis  casibus.  Hi  casus 
maioris  momenti  definiri  deberent  a Concilio  ipso  vel  a Summo  Ponti- 
fice quippe  qui  cum  supremam  in  Ecclesia  habeat  potestatem,  exerci- 
tium potestatis  episcopalis  moderari  valet ,5  Sperare  audemus  quod  haec 
potestas  iuridica  erit  in  sensu  decentralizationis,  ita  ut  quaedam  potesta- 
tes usque  nunc  reservatae  Dicasteriis  Romanis  ad  competentiam  perti- 
neant6 conferentiarum  episcopalium.  Exemplum  nobis  sit  determinatio 
impedimentorum  ad  matrimonium  ineundum.  Salvo  iure  naturali  et 
divino  haec  impedimenta  diversa  esse  deberent  in  nostris  regionibus 
Africae  ac  in  aliis  regionibus.  Aliud  exemplum  est  in  rebus  liturgicis, 
ut  iam  optime  in  schemate  ipso  de  Liturgia  dictum  est. 

Et  hae  sunt,  venerabiles  Patres,  nostrae  propositiones  quas  vestro 
iudicio  humillime  submittimus.  Vobis  gratias.  Dixi. 


In  textu  scripto  tradito-.  1 deest.  2 collegialitate  episcoporum  quatenus  sunt 
successores  apostolorum.  3 se  mutuo  consilio.  4 Diversis.  5 commissio- 
nibus postconciliariis  et  a commissione  de  iure  canonico  reformando.  6 trans- 
ferantur competentiae. 

Moderator : Nunc  transitus  fit  ad  cap.  IV  « De  dioecesium...  con- 
gruenti circumscriptione  »} 


1 Cf.  p.  210. 


CONGREGATIO  GENERALIS  LXVIII 


239 


5 

Exc.mus  P.  D.  STEPHANUS  LASZLC 
Episcopus  Sideropolitanus 

V ener abiles  Patres  conciliares, 

Quia  haec,  quae  in  textu  praesenti  nempe  cap.  IV  continentur, 
tum  quoad  rem  cum  quoad  valorem  circumscriptionis  ecclesiasticae  in- 
completa mihi  esse  videntur  et  etiam  observationibus  usque  adhuc  pro- 
latis nondum  sunt  completa,  liceat  mihi  sequentia  exponere: 

1.  In  prooemio  cap.  IV  dicuntur  sequentia:  « Quo  melius  cleri  popu- 
lique christiani  bono,  etc.  prospiciatur,  apta  et  congruens  curanda  est 
dioecesium  circumscriptio  ».  Postea  causis  expositis  statuitur,  ut  dioe- 
ceses magnae  dividantur  ../,  parvae  e contra  uniantur,  supprimantur  aut 
ex  pluribus  nova  dioecesis  constituatur. 

2.  Verum  est,  dispositiones  uti  supra  novas  esse.  C.I.C.  de  his  nihil 
saltem  expresse  continet  et  ergo  sunt  laudandae.  Nihilominus  autem  mihi 
tantum  iuxta  modum  placent,  et  quidem: 

a)  quia  haec  dispositio  nihil  aliud  reddit  quam  spiritum  iuris 
usque  adhuc  vigentis,  qui  in  hac  re  nimis  individualisticus  est.  Dioece- 
sis secundum  ius  vigens  est  aliqua  pars  Ecclesiae,  ab  alia  totaliter  sepa- 
rata, cum  proprio  pastore,  qui  tantum  pro  hac  regione  responsabilitatem 
habet  et  alium  pastorem  ad  normam  iuris  ab  hac  totaliter  eximit.  Sine 
dubio  constat,  hanc  circumscriptionem,  praesertim  congruentem  ...2,  uti- 
lem et  necessariam  esse,  sed  nimis  individualistice  sumptam  hunc  sco- 
pum non  semper  assequi; 

b ) quia  haec  dispositio  non  omnes  casus  respectivos  complectitur. 
Nemo  nescit  ea,  quae  ibi  statuuntur  saepe  impossibilia  aut  fere  impos- 
sibilia esse  ex  una  parte,  ex  altera  si  exsequerentur,  non  illum  scopum 
assequerentur,  quem  prosequuntur.  Multa  exempla  ibi  proferri  possint, 
praesertim  ea  ubi  divisio  possibilis  esset,  quod  territorium  aut  fideles 
attinet,  et  etiam  necessaria ,3  non  autem  quoad  sacerdotes,  qui  saepe  de- 
sunt. Praesertim  quod  ea  ultima  attinet,  sit  mihi  permissum  adhuc  aliqua 
addere. 

Prae  oculis  habeo  aliquam  compositionem  Patrum  conciliarium  secto- 
ris nostri  in  hac  aula,  ad  quem  etiam  ego  pertineo,  et  quam  assignator 
noster  nobis  praebuit,  pro  qua  ei  gratias  ago.  Quae  compositio  continet 
nomina  Patrum,  necnon  numerum  eorum  fidelium  et  numerum  sacerdo- 
tum harum  dioecesium.  Hic  aliqua  exempla  tantum\  e.  g.  in  Irlandia  ad 
unum  sacerdotem  veniunt  700  fideles;  in  Gallia,  1.300;  in  Austria, 

1.000;  in  lugoslavia  e.  g.,  fere  4.000  fidelium;  in  America  Septemtrio- 
nali  est  simile ; in  America  Meridionali , ad  unum  sacerdotem  e.  g.  in  Bra- 
silia  fere  6.000  fidelium , in  Ranama,  fere  5.000;  in  Re  publica  Domini- 
cana,  ad  unum  sacerdotem  13.000  fidelium,  et  ita  porro,  et  hic  essent 
etiam  alia  exempla  ex  Africa  et  Asia  5 

Quam  magna  differentia  inter  dioeceses!  Quam  necessarium  est  his 
dioecesibus  in  auxilium  venire,  ubi  relate  ad  fideles  tam  pauci  sacerdotes 
sunt!  Ibi  non  profert  nova  circumscriptio,  sed  potius,  ut  spiritus  colle- 
gialis  istius  corporis  episcoporum  aliquam  saltem  5 concretizationem  re- 
cipiat et  quivis  a nobis  non  tantum  pro  sibi  circumscripta  regione,  i.  e. 
pro  sua  dioecesi  se  responsabilem  sciat,  sed  etiam  pro  aliis  regionibus 
Ecclesiae. 

Nolo  repetere  ea,  quae  hesternis  diebus  tam  bene  ab  aliquo  episcopo 
gallico  dicta  sunt  de  missione  et  de  iurisdictione  episcopi,  quae  una 
nempe  se  refert  saltem  aliquo  modo  ad  totam  Ecclesiam,  altera  e contra, 
ad  ecclesiolam  episcopo  concreditam.  Nolo  etiam  oppugnare  ea,  quae 
in  iure  vigente  dicuntur  de  episcopo  eiusque  responsabilitate  pro  sua 
dioecesi.  Idem  autem  episcopus  non  est  tantum  caput  alicuius  dioece- 
sis, sed  eodem  modo  etiam  membrum  corporis  episcoporum,  quod  autem 
eum  in  relationem  profert  ad  totum  corpus  Ecclesiae  et  eum  aliquo 
modo  saltem  responsabilitate  pro  toto,  etiam  ut  caput  certae  ecclesio- 
lae,  gravidat,  praesertim  pro  iis  partibus,  qui  adiutorio  egent.  In  hoc 
sequor  ea  omnia  quae  hodie  em.mus  card.  Lefebvre  iam  6 dixit. 

Circumscriptiones  ecclesiasticae  ergo  rectum  ordinem  in  Ecclesia 
statuunt,  quin  eius  unionem  tangant,  et  si  tribuunt  responsabilitatem 
pro  aliqua  parte,  non  sumunt  eam  totaliter  pro  aliis  partibus  eiusdem 
Ecclesiae.  Necesse  ergo  est,  ut  iste  conceptus  individualisticus  dioecesis 
qui  adhuc  in  iure  vigebat  suppleatur  alio  conceptu,  qui  collegiali  cha- 
racteri muneris  episcopalis  correspondeat.  Ita  tantum  secundum  meam 
opinionem  vere  cleri  populique  christiani  bono  et  etiam  recto  dioecesium 
regimini  prospici  potest.  Propono  ergo: 

1.  Ut  in  prooemio  non  tantum  sermo  fiat  de  episcopis  qui  ob  nimiam 
territorii  amplitudinem  vel  parvitatem  impares  sunt  officia  sua  adim- 
plere et  ideo  eorum  territoria  nova  circumscriptione  egerent,  sed  etiam 
ii  episcopi  includantur,  qui  ob  aliquas  causas  graves,  praesertim  ob  ni- 
miam sacerdotum  penuriam,  munera  sua  congruenter  exercere  nequeunt, 
qui  proh  dolor  non  sunt  pauci. 

2.  Ut  nova  paragraphus,  et  quidem  prima  conficiatur,  quae  bene  de- 
terminet valorem  circumscriptionis  ecclesiasticae,  praesertim  in  sua  du- 
plici relatione  ad  episcopum  ...7  ut  caput  talis  circumscriptionis  et  pari 
modo  ut  membrum  corporis  episcoporum...8.  Quae  quidem  circum- 

scriptio  responsabilitatem  pro  certa  parte  creat,  sed  non  eam  sumit  pro 
toto  corpore  Ecclesiae.  Ex  hac  determinatione  postea  deducentur  prin- 
cipia pro  congruenti  circumscriptione  ecclesiastica,  sed  non  minus  etiam 
pro  congruenti  provisione  harum  dioecesium  quae  praesertim  adiutorio 
aliorum  egent  et  ubi  vita  ecclesiastica  tantum  cum  auxilio  totius  Ec- 
clesiae se  evolvere  potest.  Si  peritiores  id  non  melius  faciant,  conor 
textum  congruentem  conficere  et  secretariatui  generali  tradere.  Dixi. 
Gratias  maximas. 


In  textu  scripto  tradito : 1 dismembrentur  aut  novo  ordine  disponantur. 
2 ad  cleri  populique  christiani  bonum  multis  ex  rationibus.  3 deest,  4 (fo- 
lium separatum).  5 deest.  6 in  alia  connexione.  7 qui.  8 remanet. 


Fideles 

Sacerdotes 

Sac. /Fideles 

Europa 

Rotterdam  (Nederl.) 

739.000 

1.061 

1/700 

Meaux  (France) 

475.000 

360 

1/1.300 

Eisenstadt  (Austria) 

231.000 

246 

1/1.000 

Backa  (Jugoslawia) 

400.000 

106 

1/3.900 

Lugo  (Espana) 

399.000 

836 

1/480 

America 

Sacramento  (USA) 

225.700 

228 

1/1.000 

Spokane  (USA) 

64.000 

196 

1/330 

Corumba  (Brasil.) 

165.000 

28 

1/5.900 

David  (Panama) 

200.000 

43 

1/4.900 

S.  Juan  Mag.  (Dom.) 

430.000 

32 

1/13.000 

Concepcion  (Parag.) 

180.000 

28 

1/6.000 

Araucania  (Chile) 

370.000 

83 

1/4.500 

S.  Nicolas  (Argent.) 

493.000 

71 

1/7.000 

Barranquilla  (Colomb.) 

585.000 

95 

1/6.000 

Africa 

Antsirabe  (Madag.) 

179.000 

43 

1/4.000 

Kikwit  (Congo) 

386.700 

132 

1/3.000 

Togo  (Afr.) 

21.800 

12 

1/1.800 

Asia 

Davao  (Philipp.) 

516.000 

89 

1/5.700 

Palawan  (Philipp.) 

120.900 

30 

1/4.300 

Kagoshima  (Japan) 

7.000 

35 

1/200 

Vellore  (India) 

39.300 

76 

1/500 

16 

6 

Exc.mus  P.  D.  IOANNES  B.  VELASCO 
Episcopus  Sciiamenensis 

Venerabiles  Patres, 

Qui  in  isto  instante  loquitur  vobis,  per  octo  plus  annos  laboravit 
cum  emigrantibus  sinensibus  in  Insulis  Philippinis.  Forsan  haec  obser- 
vatio alicuius  momenti  erit  ad  vitanda  multa  scandala  quae  forsan  ex  di- 
cendis orientur} 

...2  Quae  sub  isto  nostri  schematis  n.  31  disponuntur  quamdam  in- 
novationem prae  se  ferunt  eo  quod  nihil  hac  de  re  in  C.I.C.  habeatur.  No- 
vitas haec  nobis  valde  placet,  quinimmo  et  necessariam  existimamus 
omnino  ad  melius  providendum  saluti  animarum. 

Sed  quare  in  decreto  nulla  mentio  fit  de  erectione  dioecesium  ra- 
tione diversae  linguae  aut  diversae  stirpis?  Cuius  quaesiti  et  admiratio- 
nis ratio  haec  est:  quod  scii,  in  capite  sequenti,  quinto  nempe,  sub  n.  36 
ubi  agitur  de  erectione  paroeciarum  personalium,  paroeciae  « diversi  ser- 
monis, aut  ritus,  aut  stirpis  » explicite  nominantur.  Quare  igitur  paroe- 
ciae huiusmodi  explicite  nominantur,  dioeceses  e contra,  silentio  pre- 
muntur? 

Statim  atque  libentissime  admitto  aliud  esse  paroecias  ratione  ser- 
monis, ritus,  stirpis,  aliud  vero  istiusmodi  erigendas  dioeceses.  Rationes 
enim  quae  militant  pro  erectione  dioecesium  personalium,  attenta  di- 
versitate rituum,  maiores  atque  praestantiores  procul  dubio  esse  debent 
illis  militantibus  pro  institutione  personalium  dioecesium,  attenta  diver- 
sitate vel  sermonis  vel  stirpis. 

Verumtamen  et  omnes  etiam  admittere  debent  fundamentalem  ra- 
tionem, personalium  dioecesium,  attenta  rituum  diversitate,  institutio- 
nem suadentem,  eamdem  quoque  esse  seu  valere  pro  instituendis  dioe- 
cesibus personalibus  ratione  stirpis  vel  linguae,  scii.:  ad  melius  provi- 
dendum bono  animarum,  ceteris  quibuslibet  posthabitis.  De  hoc  multi 
Patres  iam  locuti  sunt  in  hac  aula;  regula  prima  suprema-,  salus  anima- 
rum} Potius  ergo  dicendum  in  nostro  casu  agi  non  de  diverso  motivo, 
non  de  diversa  essentiali  ac  fundamentali  ratione,  sed  tantum  de  diverso 
gradu  seu  extensione,  cum  in  primo  casu,  de  paroeciis,  in  altero  autem, 
de  dioecesibus  agatur. 

Quod  si  iam  nunc  veniamus  ad  difficultates  exponendas,  quae  diffi- 
cultates in  mentibus  vestris  nunc  sunt } quae  in  praxi  ac  diversis  in  locis 
de  cetero  5 oritur ae  sunt  vel  saltem  oriri  poterunt  ex  harum  personalium 

dioecesium  erectione,  animadvertendum  est  easdem  difficultates  eiusdem 
gradus  ac  naturae  esse  pro  utroque  casu:  pro  erigendis  illis  personalibus 
dioecesibus  ac  pro  erectis  personalibus  paroeciis  pro  diversitate  sermonis 
ac  stirpis. 

Prima,  etenim,  eaque  maxima  difficultas,  ut  remur,  esset  illa  prove- 
niens ex  indole  civilis  prudentiae,  quam  vulgo  politicam  dicimus,  ex 
nimio  sensu,  ex  nimia  sensibilitate  sic  dicta  nationalistica. 

Secunda  difficultas  autem,  utrique  institutioni  communis,  esset  illa 
quasi  divisio  et  multiplicatio  ecclesiasticarum  auctoritatum  in  una  eadem- 
que  territoriali  ditione,  quae  regiminis  unitatem,  monarchiam  nempe, 
vel  everteret  vel  saltem  minueret. 

Procul  dubio  clarissimos  huius  schematis  auctores  has  difficultates 
earumque  congruas  solutiones  prae  mente  habuisse  quando  ipsi  ad 
huius  schematis  finalem  pervenerunt  redactionem,  in  qua  schematica  re- 
dactione  nobis  facta  fuit  facultas  personalium  dioecesium,  ratione  ritus, 
erectionem  discutiendi  atque  eventualiter  adprobandi.  Forsitan  et  tales 
auctores  cogitarunt  proponendi  erectionem  personalium  dioecesium  etiam 
ratione  stirpis  vel  linguae;  sed  ausi  ipsi  non  fuerunt,  idque  ob  diversas 
praevisas  complicationes. 

Vellem,  rev.mi  Patres ,6  nunc  conari  etiam  nostrorum  scrupula  hac 
de  re  e medio  tollere,  sequentia  in  mentem  omnium  revocando: 

a)  Agitur  in  nostro  casu  de  gentibus  sic  dictis  emigrantibus  ex 
una  natione  in  aliam,  quae  gentes  sane  sive  ob  ingentem  numerum 
illarum,  sive  ob  earumdem  propriae  stirpis  indolem,  sive  tandem  ob 
alias  causas,  diuturne  quasi  hospites  apud  patriam  non  suam  manent, 
levi  — etsi  aliqua  — spe  suffultae  assequendi  aliquam  integrationem 
cum  populo  apud  quem  inveniuntur. 

b)  Fere  omnes  nos  testes  sumus  eosdem  immigrantes  vel  emigran- 
tes pati  irreparabile  damnum  quoad  fidem  patrum  suorum,  idque  etiam 
ob  defectum  spiritualium  pastorum,  qui  peculiarem  curam  eis  porrigant. 
Audivimus  nuper  in  ista  aula  aliquem  Patrem  loquendo  de  conditione 
miserrima,  periculosa  Hibernorum  vel  Irlandensium  in  Anglia.  Quidquid 
sit,  credo,  rev.mi  Patres,  quod  situatio  emigrantium  non  totaliter  capta 
fuit  a nobis.  Verum,  verissimum  est,  existimo,  ubique  terrarum  psycho- 
logia  emigrantium  est  psychologia  peculiarissima ; uno  verbo : emigran- 
tes, qui  e locis  suis  et  patriis  suis,  boni  catholici,  boni  christiani  exeunt, 
revertuntur  pagani. 

Ergo  — campanula  iam  sonavit ! — mens,  mens  Exsul  Familia 
Pii  Papae  XII  necnon  Pacem  in  terris  loannis  XXIII  amplissime,  etsi 
implicite,  favent  institutioni  harum  dioecesium  personalium ? 

e)  Hoc  nostrum  Oecumenicum  Concilium  habet  effatum  supre- 

mum  8:  salus  animarum  suprema  lex.  Ergo  si  seligere  debemus 9 inter 
duo  extrema,  in  casu  nostro  inter  salutem  et  bonum  animarum  ex  una 
parte,  ex  altera  vero  considerationes  indolis  humanae,  praeiudicia  natio- 
nalistica,  ipsa  materialia  bona,  etc.,  etc.,  nullum  pro  nobis  adest  dubium, 
primum,  i.  e.  animarum  bonum,  ceteris  aliis  praeferendum  esse,  ulla 
absque  vacillatione.  Ne  cadamus  in  isto  legalismo  toties  condemnato  in 
ista  aula  10/ 

Hisce  praelibatis,  mature  perpensis,  vobis  conciliaribus  Patribus  op- 
portunum existimo  proponere  ut  in  n.  seu  art.  31  huius  schematis  ad 
verba  « dioeceses  personales  ratione  ritus  » et  haec  alia  adiungantur  « et 
ratione  stirpis  ».  Idemque  fiat  in  toto  corpore  articuli. 

Erectione 11  harum  personalium  dioecesium  ratione  stirpis  normis 
sequentibus  subiciatur  — sentite  bene  12 : 

1.  Erigantur  una  vel  plures  ubi  emigrantium  numerus  id  sua- 
deat atque  urgens  necessitas  requirat,  auditis  locorum  Ordinariis  respec- 
tivae  ditionis  seu  illius  territorii. 

2 ( praecipua  13).  Episcopi  electi  ad  has  personales  dioeceses  re- 
gendas numquam  sint  eiusdem  stirpis  seu  nationis  ac  emigrantes,  num- 
quam  sint,  repeto,  eiusdem  nationis  ac  emigrantes,  sed  ex  nationalibus 
ubi  isti  emigrantes  degunt™ 

3.  Sacerdotes  possunt  esse  sive  ex  natione  propria  vel  sive  ex 
natione  emigrantium .15 

4.  Quoad  cetera  omnia  has  personales  dioeceses  ratione  stirpis  re- 
spicientia, eaedem  dioeceses  illis  normis  regantur  ac  dioeceses  persona- 
les ratione  ritus  erectae...16.  Dixi. 


In  textu  scripto  tradito-.  1 deest.  2 1.  Observationes  ad  totum  cap.  IV  in 
genere.  Quae  hoc  in  cap.  IV  dicuntur  minus  utilia  nobis  videntur  eo  quod  fere 
omnia  iam  sint  in  rectam  praxim  deducta  perantiquo  modo  sese  hac  de  re  gerendi 
Apostolicae  Sedis  necnon  eo  quod  eadem  nullam  afferant  adaptationem  disciplinae 
nunc  vigentis  hodiernis  necessitatibus.  Et  cf.  C.I.C.  can.  215  ss.  ac  correlativos. 
Unde  casu  quo  aestimaretur  mentionem  faciendam  de  illis  sub  nn.  27-30  conten- 
tis, tenerem  hoc  negotium  paucis  quidem  verbis  ac  sub  unico  numero  vel  articulo 
absolvendum  esse.  Etiam  quae  n.  32  continentur  minus  utilia  nobis  apparent,  cum 
iam  S.  Sedes,  Nuntiorum  ac  Delegatorum  apostolicorum  ope,  illis  omnibus  aeque 
prudenter  ac  congruenter  semper  consulat,  nisi  forte  horum  omnium  totalis  abo- 
litio in  mente  redactorum  schematis  iam  erat,  quod,  sane,  aliquid  nimis  periculo- 
sum ac  imprudens  nobis  videtur.  2.  Observationes  ad  n.  sive  art.  31.  3 deest. 

4 deest.  5 deest.  6 autem.  7 c)  Quando  agitur  de  emigrantibus,  qui 
adhuc  in  infidelitate  sunt,  fere  nulla  adest  spes  pro  ipsorum  ad  fidem  conversione 
ubi  specialis  et  quasi  exclusiva  cura  de  ipsis  non  habeatur;  d)  Dispositiones  et 
mens  tum  Apostolicae  Constitutionis  Exsul  Familiae,  cum  Encyclicae  epistolae  Pa- 
cem in  terris,  Romanorum  Pontificum  Pii  XII  ac  Ioannis  XXIII,  huic  nostro  voto 

amplissime,  etsi  implicite,  favent.  In  prima,  enim,  agitur,  et  quidem  praevalenter, 
de  modo  atque  mediis  providendi  melius  quo  possibile,  spirituali  bono  emigran- 
tium; de  instituendis  in  diversis  regionibus  specialibus  missionariis,  de  erigendis 
personalibus  paroeciis  a personalibus  item  parochis  vel  sacerdotibus  peculiariter 
ad  hoc  deputandis,  regendis.  In  Encyclica  Vacem  in  terris  multa  quoque  dicuntur 
et  de  iuribus  emigrantium  spiritualibus,  et  de  spirituali  cura  iisdem  praebenda  nec- 
non  de  adiutorio  illis  ubique  praestando.  8 tanquam  supremum  principium 
habet  hoc  pastorale  effatum,  scii.  9 principium  ceteroquin  tantopere  in  hac 
aula  repetitum.  Consequenter,  ubi  et  quoties  eligendum  sit.  10  deest.  11  Erec- 
tio autem.  12  deest.  13  deest.  14  sed  semper  cives  illius  nationis  in  qua 
tales  dioeceses  erunt  erigendae.  15  Sacerdotes  autem  personalibus  hisce  dioe- 
cesibus destinati,  esse  possunt  sive  eiusdem  stirpis  ac  emigrantes  sive  ex  eadem  na- 
tione ubi  iidem  emigrantes  commorantur,  modo  tales  sacerdotes  horum  linguam 
vere  calleant  et  cum  ipsis  faciles  possint  vitae  necessitudines  colere.  16  con- 
grua attamen  congruis  referendo. 

Moderator : Loquatur  nunc  exc.mus  D.  secretarius  generalis. 

Secretarius  generalis : Velint  attendere  Patres!  Dominica  proxima, 
mane,  hora  9,  Summus  Pontifex  solemniter  transferet  in  ecclesiam  S.  Cle- 
mentis reliquiam  S.  Cyrilli,  qui  est  in  eadem  ecclesia  S.  Clementis  una 
cum  S.  Methodio  sepultus.  Habebitur  dein  Cappella  Papalis.  Vespere 
autem,  in  hac  Basilica  S.  Petri,  Summus  Pontifex  venerabitur  novum 
Beatum  Vincentium  Romano. 

Nunc  attendant  Patres;  est  aliqua  communicatio  magni  momenti. 

Feria  II  proxima  inchoabitur  suffragatio  circa  modos  a Patribus  exa- 
ratos de  schemate  de  sacra  Liturgia.  Uti  Patres  meminerunt,  omnia  ca- 
pita de  S.  Liturgia  probata  sunt  per  maioritatem  requisitam,  exceptis  duo- 
bus, nempe  II  et  III,  in  quibus  modi  oblati  a Patribus  non  siverunt, 
non  permiserunt  ut  maioritas  requisita  attingeretur.  Ergo  iuxta  Ordinem 
Concilii  celebrandi  procedetur  ad  examinandos  modos  et  suffragia  de 
iisdem  ferenda. 

Attamen  commissio  de  sacra  Liturgia,  multa  navitate,  voluit  expen- 
dere, examinare  etiam  modos  datos  circa  alia  capita,  si  quid  forsan  esset 
quod  meliorem  redderet  textum  et  Patribus  item  pluribus  placeret.  Ita- 
que hodie  distribuetur  fasciculus  continens  modos  de  prooemio  et  de 
cap.  I.  Sed  attendatis,  venerabiles  Patres:  prooemium  et  cap.  I iam  pro- 
bata sunt.  Hoc  quod  exhibetur  est  studium  commissionis  liturgicae,  quae 
exhibet  Patribus  modos  oblatos,  etiam  ab  uno  Patre,  et  responsionem  dat. 

Fiet  igitur  una  suffragatio  — modo  qui  praescribetur  a moderatori- 
bus, vel  per  schedulas  vel  per  erectionem  et  sessionem  — ut  comperia- 
tur utrum  Patribus  placuerit  hoc  studium  vere  diligens  et  exactum  com- 
missionis liturgicae.  Et  videtis  in  prima  pagina  huius  fasciculi  quaesi- 

tum  generale:  « An  placeat  expensio  facta  a commissione  conciliari 
de  sacra  Liturgia  circa  modos  prooemium  et  cap.  I respicientes  ». 

Commissio  liturgica  vult  ut  Patres  significent  quaenam  fuerit  accep- 
tio huius  studii;  sed  per  se,  iuxta  Ordinem  Concilii,  haec  suffragatio 
necessaria  non  est  quia  prooemium  et  cap.  I sunt  iam  probata  per 
longam  maioritatem  votorum.  Aliud  erit  e contra  quando  examinabuntur 
modi  de  cap.  II  et  III;  tunc  bene  dicentur,  bene  exponentur  modi,  et  de 
iisdem  suffragatio  fiet  modo  solito,  nempe  per  schedulas  cum  placet  et 
non  placet. 

Hodie  igitur  distribuetur  fasciculus  continens  hoc  studium  vere  egre- 
gium, ut  potestis  vos  ipsi  videre,  commissionis  liturgicae,  et  feria  II  fiet 
haec  suffragatio  quasi  approbationis  huius  studii,  modo  qui  determina- 
bitur a moderatoribus.  Postea  distribuentur  alii  fasciculi  et  aliae  normae 
dabuntur. 

Puto  hoc  quod  dixi  clarum  revera  fuisse.  Gratias. 

Moderator : Gratias  agimus  secretario  pro  sua  claritate. 

7 

Exc.mus  P.  D.  BERNARDUS  STEIN 
Episcopus  tit.  Dagnensis,  aux.  Trevir ensis 

Venerabiles  Patres, 

Locuturus  sum  circa  art.  27  § 1,  scii.  pag.  20,  linn.  27-29. 

1.  Textus  huius  paragraphi  bene  quidem  perpensus  videtur,  accu- 
ratius autem  perspicienti  non  omnino  placere  potest.  Nam  nimis  gene- 
rice  de  magnis  dioecesibus  statuitur,  ut  dividantur,  etsi  nonnulla  verba 
restrictiva  adhibeantur  et  divisio  poscatur  pro  dioecesibus  « nimis  » ma- 
gnis. Sed  quaerendum  est,1  quando  dioecesis  nimis  magna  dicenda  sit?  Ex 
discussione  ad  cap.  II  huius  schematis  opinio  oriri  debuit,  eas  dioeceses 
iam  nimis  magnas  haberi,  in  quarum  regimine  episcopi  egeant  adiutorio 
unius  vel  plurium  auxiliarium.  Valde  autem  timendum  est,  ne  Ecclesiae 
damno  detrimentoque  sit,  si  iuxta  hoc  principium  circumscriptio  dioece- 
sium perficiatur. 

2.  Verum  et  quasi  unicum  criterium  decisivum  hac  in  re  esse  de- 
bent exigentiae  curae  animarum  quam  efficacissime  gerendae. 

a)  Ad  hunc  finem  assequendum  territorium  dioecesis  tam  am- 
plum numerusque  fidelium  — quin  certus  numerus  supremus  vel  infi- 
mus indicari  queat  — , ergo:  numerusque  fidelium  et  sacerdotum  tam 

magnus  sit  oportet,  ut  Curia  dioecesana  habeatur  bene  ordinata  et  viris 
in  omnibus  campis  vitae  religiosae  et  profanae  peritis  instructa  necnon 
omnia  Opera  et  Instituta  condi 2 queant,  quae  hodie  necessaria  sunt  ad 
vitam  religiosam  in  ipsis  fidelibus  nutriendam  et  roborandam  atque 
universum  ambitum  principiis  doctrinae  christianae  imbuendum,  uti  v.  g. 
sunt  Centrum  Pastorale  et  Actio  ac  Associationes  catholicae.  Quae  omnia, 
experientia  docente,  in  parvis  dioecesibus  iam  ob  defectum  sacerdotum 
et  laicorum  idoneorum  vix  haberi  poterunt. 

b)  Item  necessitates  pastorales  omnino  vetare  videntur  regiones, 
eadem  structura  sociali  et  oeconomica  connexas,  divisione  dioecesium 
divelli.  Qua  de  causa  generatim  territorium  dioecesis  non  coarctari  debet 
ad  spatium  unius  urbis,  etsi  pergrandis,  quia  eius  specialis  structura  so- 
cialis et  oeconomica  etiam  regiones  adiacentes  afficere  solet,  quatenus 
hodie  spiritus  hominum  generatim  efformantur  non  in  familia  et  pago, 
ubi  habitant,  sed  in  officinis,  ubi  laborant.  Ut  autem  cura  animarum 
eius  rei  sufficienter  rationem  habere  possit,  maxime  convenit,  ut  istud 
territorium  universum  ab  uno  pastore  unoque  centro  pastorali  regatur. 

c ) Simul  autem  animadverti  videtur  etiam  varietatem  rerum  so- 
cialium et  oeconomicarum  intra  fines  eiusdem  dioecesis  vigentium  non 
esse  rationem  sufficientem  divisionis  faciendae.  Immo  valde  utilis  esse 
potest  tum  pro  praxi  pastorali  tum  pro  distributione  sacerdotum.  In 
dioecesi  nostra  Trevirensi,  v.  g.,  regiones  exsistunt  industriales  et  ru- 
rales, districtus  omnino  catholici  et  sic  dicti 3 diasporales,  oppida  maiora 
et  minores  loci.  Ista  varietas  actionem  et  methodum  pastoralem  fovet 
et  dilatat  atque  sacerdotibus  facultatem  praebet  de  uno  opere  ad  aliud 
ac  de  paroecia  difficili  urbana  vel  industriali  ad  leviorem  ruralem  transire, 
prout  vires  et  indoles  suadent. 

d)  Maxime  congruit,  ut  unaquaeque  dioecesis  proprium  habeat 
Seminarium  Maius,  quo  formatio  cleri  dioecesani  sub  ductu  episcopi  fiat 
nexusque  personalis  inter  eumdem  et  clerum  inde  ab  exordio  sacerdotii 
intercedere  queat.  Parvae  autem  dioeceses  tale  Seminarium  vix  susten- 
tare valent  atque  in  Seminario  regionali,  etsi  optime  recto,  iste  nexus 
personalis  difficilior  redditur. 

e)  Quoad  condiciones  oeconomicas  denique,  quae  in  universo 
orbe  de  die  in  diem  difficiliores  et  complexiores  evadunt,  in  magnis 
dioecesibus,  aliter  ac  in  parvis,  ita  disponi  potest,  ut  curae  animarum 
operibusque  pastoralibus  non  impedimento  sed  adiumento  fiant.  Item 
experientia  patet  solummodo  dioeceses  maiores  et  validiores  pauperibus 
succurrere  posse. 

3.  Cum  ergo  pro  hodiernis  exigentiis  pastoralibus  dioeceses  satis 
magnas  esse  conveniat,  nec  possibile  nec  optandum  est,  ut  magnae  dioe- 

ceses  ideo  iam  dividantur  quod  episcopis  auxiliaribus  indigeant.  Auxi- 
liares autem  — sicut  fusius  expositum  est  in  animadversionibus,  quas 
episcopus  Trevirensis  una  cum  auxiliaribus  suis  ad  cap.  II  huius  sche- 
matis scripto  commissioni  conciliari  tradidit  — auxiliares  autem  4 ordi- 
nentur in  titulum  dioecesis  cui  destinantur,  sive  pro  determinata  parte 
sive  generatim  pro  universa  dioecesi  constituantur.  Ipsi  partem  habeant 
cum  et  sub  episcopo  dioecesano  in  regenda  dioecesi  atque  cum  eo  (et  vica- 
rio generali)  peculiare  consilium  episcopale  constituant  ad  universam 
actionem  pastoralem  in  tota  dioecesi  coordinandam  et  fovendam. 

4.  Ex  experientia  longaeva  dioecesis  nostrae  Trevirensis,5  quae  in- 
ter maiores  censetur,  patet  eius  magnitudinem  non  impedire,  quin  epi- 
scopus ipse  et  auxiliares  per  certas  vices  omnes  paroecias  visitent,  Con- 
firmationem conferant  ac  verbum  Dei  fidelibus  praedicent.  Ita  modo 
efficacissimo  praesentia  episcopi  nexusque  inter  eum  et  populum  actuatur 
atque  in  fidelibus  conscientia  dioecesana  roboratur.  Itaque  magno  detri- 
mento esset,  si  loco  episcoporum  sacerdotes  dignitate  episcopali  exper- 
tes Confirmationem  conferrent. 

Gravissimae  ergo  rationes  postulant,  non  modo  ut  dioeceses  sat  ma- 
gnae sint,  sed  etiam  ut  episcopi  dioecesani  adiumento  auxiliarium  non 
destituantur.  Ideo  — nomine  quoque  exc.morum  Matthiae  Wehr,  epi- 
scopi Trevirensis,  et  Caroli  Schmidt,  episcopi  auxiliaris  mecum  Treviren- 
sis — propono  et  opto,  ut  in  textu  art.  27  § 1 statuatur  magnas  dioe- 
ceses tunc  tantum  dividendas  esse,  si  efficaci  curae  animarum  neque 
adiumento  auxiliarium  prospici  possit. 

Nunc  adhuc  brevissime  ad  art.  27  § 2,  scii.  pag.  21,  linn.  2-3: 
Hoc  loco  proponitur,  ut  provinciae  ecclesiasticae  in  regiones  componan- 
tur. Si  autem  dioeceses  iuxta  principia  supra  indicata  circumscribantur, 
nulla  ratio  adesse  videtur,  ut  novus  ordo  in  ius  constitutionale  Eccle- 
siae inducatur,  praesertim  cum  per  conferentias  episcoporum  omnibus 
necessitatibus  forte  obvenientibus  sufficienter  provideri  queat.  Ideo 
verba  « provinciae  vero  in  regiones  ecclesiasticas  componantur  »,  de- 
leantur. Dixi. 


In  textu  scripto  tradito : 1 deest.  2 institui.  3 deest.  4 deest. 
5 deest. 

[Subsignaverunt  etiam ] Matthias  Wehr,  ep.  Trevirensis;  Cari  Schmidt,  ep. 
tit.  Thasensis,  aux.  Trevirensis. 

8 

Exc.mus  P.  D.  IOSEPH  URTASUN 

Archiepiscopus  Avenionensis 

Venerabiles  Patres , 

Concilium  favere  intendit  renovationi  pastorali.  Opportune  videtur 
perpendere  modo  efficaci  novam  divisionem  aliquarum  dioecesium.  De- 
bet enim  Ecclesia  vitam  sequi,  et  non  tamquam  musaeum  apparere,  ut 
ait  Papa  Ioannes  XXIII,  fel.  rec.,  in  allocutione  die  ultimae  Nativitatis 
ad  em. mos  cardinales  directa. 

Certe,  in  pluribus  nationibus  exsistunt  non  paucae  dioeceses  nimis 
parvae  extensionis.  Si  optima  est  familiaris  habitudo  pastoris  cum  coope- 
ratoribus et  cum  populo,  attamen  in  talibus  dioecesibus  adsunt  etiam 
problemata  quasi  insolubilia,  v.  g.  impossibilitas  habendi  media  neces- 
saria ad  apostolatum  in  mundo  hodierno,  insufficiens  ministerium  pro 
episcopo  et  sacerdotibus,  inutilis  exsistentia  curiae  et  capituli  cathedra- 
lis  dum  presbyteri  desunt  in  aliis  dioecesibus  et  in  orbe  terrarum. 

Nota  quae  invenitur  in  finem  pag.  22  indicat  difficultates  et  praesertim 
historicas.  Revera  solvi  possunt,  post  congruentem  praeparationem.  Ut 
exemplum  afferam:  Dioecesis  Avenionensis  constat  sex  antiquis  dioece- 
sibus. Habet  sex  cathedrales  in  diversis  civitatibus,  sed  unum  tantum 
adest  Capitulum,  etsi  purpura  insignitum,  adest  solum  una  curia  et  unus 
archiepiscopus,  qui  facile  contactum  habet  cum  sacerdotibus  et  cum  fide- 
libus. Melius  est  non  revolutiones  exspectare,  quae  martyres  faciunt. 
Melior  et  suavior  solutio  illa  est,  quae  tempore  opportuno  sacrificium 
obtinet  ex  parte  praesulum  et  ex  parte  cleri,  non  obstante  eius  amore 
erga  dioecesim  in  qua  natus  est. 

Regiones  naturales  coordinare  necesse  est,  ratione  habita  mutuarum 
relationum  hodie  et  in  posterum  inter  eas  exsistentium,  necnon  laborum 
et  connexionum  in  ordine  culturali  vel  administrativo,  tam  pro  iuvenibus 
quam  pro  adultis.  Hoc  autem  accuratum  studium  requirit.  In  qualibet 
natione  adsunt  experti  et  etiam  organismi  qui  tales  inquisitiones  socio- 
logico-religiosas  peragere  possunt. 

Insuper  oportet  dioecesim  instructam  esse  omnibus  institutis  adap- 
tatis, ut  sunt  scholae,  opera  caritatis,  communitates  religiosae.  Necesse 
est  etiam  ut  clerus  recte  distributus  sit. 

Proinde  commissio  in  n.  32  praevisa,  de  qua  iam  locutus  est  exc.mus 
D.  Renard,  talem  competentiam  habere  debet,  ut  sine  mora  huiusmodi 

distributioni  consulat,  una  cum  S.  Sede,  et  aequam  partitionem  deter- 
minet virium  apostolicarum. 

His  praemissis,  hoc  proponerem,  et  concludo  1: 

1.  Ut  in  n.  26  inseratur  praecisius  principium  quod  in  nota  1, 
pag.  22,  habetur,  et  de  hoc  mentio  explicita  fiat  in  n.  27. 

2.  Secundo,  ut  in  qualibet  regione  post  Concilium  instituatur  com- 
missio de  qua  in  n.  32  agitur.  Eius  erit  non  solum  divisionem  congruen- 
tem dioecesium  determinare,  sed  etiam  meliorem  distributionem  cleri 
procurare.  Dixi. 


In  textu  scripto  tradito : 1 deest. 


9 

Exc.mus  p.  d.  dominicus  romualdus  basilius  athaide 

Archiepiscopus  Agraensis 
Patres  dilectissimi, 

In  cap.  IV  schematis  de  episcopis  ac  de  dioecesium  regimine,  sub 
sectione  31  haec  verba  leguntur:  « Curandum  est  ut  dioeceses  persona- 
les pro  diversitate  rituum  erigantur  ubi  plures  sint  fideles  diversi  ritus, 
quibus  sufficienter  consulere  possibile  non  sit  per  sacerdotem  aut  paroe- 
ciam eiusdem  ritus  ». 

Nomine  plurimorum  episcoporum  Indiae,  tam  septemtrionalis  quam 
meridionalis,  hac  de  re  sermonem  faciam. 

Statum  quaestionis  ../  propono.  Hae  enim  sunt  conditiones  in 
India: 

1.  India  est  terra  missionis,  ubi,  si  excipias  statum  seu  provinciam 
Kerala  (quae  etiam  Malabar  vocatur),  paucissimi  catholici  inveniuntur 
inter  centenas  millionum  non-christianorum. 

2.  Totum  territorium  Indiae  positum  est  sub  iurisdictione  Eccle- 
siae Latinae,  quamvis  in  parte  meridionali,  i.  e.  in  Kerala,  vigent  etiam 
ritus  orientales. 

3.  His  ultimis  annis,  duo  facta  nova  emerserunt,  et  quidem: 

a)  per  immigrationem,  ob  rationes  oeconomicas,  sat  multi  catho- 
lici ritus  orientalis  ex  Kerala  in  regiones  centrales  et  septemtrionales 
Indiae  pervenerunt; 

b)  ipsae  Ecclesiae  ritus  orientalis  in  Kerala,  passim  spiritu  mis- 
sionario  imbutae,  vocationibus  sacerdotalibus  et  religiosis  abundant. 

4.  Hucusque  omnes  fideles  ritus  orientalis  qui  uti  missionarii  extra 

Keralam  laborare  volebant,  sub  jurisdictione  Ordinarii  ritus  latini  et 
in  ipso  ritu  latino  ministerium  exercere  debebant.  Agnoscimus  banc  con- 
ditionem et  modum  agendi  non  fuisse  omnino  satisfactorium  orienta- 
libus. 

His  de  rationibus,  aliqua  solutio  concreta  elaborata  est...2,  quae, 
ut  speramus  et  optamus,  initium  universalioris  solutionis  esse  poterit. 

Solutio  haec  est.  Principium  generale  sequens  ponitur:  « Unum  ter- 
ritorium, unus  Ordinarius  ».  Quaevis  ergo  sit  pluralitas  rituum  in  ter- 
ritorio, unica  tamen  maneat  iurisdictio.  In  territorio  igitur  missionariis 
orientalibus  concredito  episcopus  seu  Ordinarius  orientalis  habet  iuris- 
dictionem  super  omnes  fideles,  etiam  ritus  latini;  et  vice  versa  in  territo- 
rio alicui  Ordinario  ritus  latini  concredito,  omnes  catholici,  etiam  orien- 
tales, subsunt  huic  Ordinario  latino.  Nemo  habet  iurisdictionem  perso- 
nalem extra  territorium. 

Exercitium  utriusque  ritus  debet  esse  omnino  liberum.  Episcopi  seu 
Ordinarii  est  providere  necessitatibus  spiritualibus  fidelium  utriusque 
ritus  per  idoneos  sacerdotes. 

Videatis  quaenam  sint  emolumenta  talis  solutionis: 

1.  Evitantur  magnae  difficultates  quae,  ut  omnes  agnoscunt,  inhae- 
rent systemati  duplicis  iurisdictionis  in  uno  et  eodem  territorio.  Ecclesia 
Indiae  in  hac  re,  proh  dolor,  experientias  valde  tristes  habet. 

2.  Energiae  Ecclesiae  quae  omnino  conservandae  sunt  pro  urgenti 
evangelizatione  Indiae,  non  inutiliter  dissipantur. 

3.  Aequalitas  ritus  orientalis  cum  latino  revera  agnoscitur. 

4.  Unitas  et  catholicitas  Ecclesiae  vere  demonstrantur. 

Anno  praeterito  territorium  quoddam  Indiae  centralis  3 quod  suberat 
iurisdictioni  latinae,  ablatum  est  ab  illa  iurisdictione  et  concreditum  est 
exclusive  novo  Ordinario  ritus  orientalis.  Praesto  est  apud  secretarium 
generalem  Concilii  documentum,  a S.  Sede  approbatum,  in  quo  totum,  ne- 
gotium clare  et  complete  describitur. 

Ipse  Summus  Pontifex  nos  episcopos  rogat  ut,  deliberatione  propria, 
solutiones  pro  problematibus  Ecclesiae  inveniamus.  Hucusque,  in  hoc  casu 
concreto,  solutio  modo  explicata  in  praxim  deducta  est,  approbante  summa 
auctoritate  Ecclesiae.  Non  videtur  cur  eadem  solutio  non  proderit  aliis  ter- 
ritoriis tum  Indiae  tum  forsan  4 aliarum  nationum.  Patet  in  hac  brevi 
expositione  non  omnia  particularia  problematis  exponi  posse;  tamen  essen- 
tialia dicta  sunt.  Speramus,  mutua  et  amicali  collabor atione,  solutionem 
problemati  in  tota  sua  complexitate  sumpto  inventurum  iri. 

Fatemur  tempore  praeterito  ritus  orientales  non  semper  aequali  aesti- 
matione quoad  laborem  ev angelicum  5 habitos  esse.  Speramus  vero  ut,  quae 
retro  sunt  obliviscentes,  omnes  6 unanimi  conatu  opus  immensum  aggre- 

diamur,  nempe  bonum  nuntium  7 Christi  ad  innumeros  milliones  Indiae 
praedicandi.  Hoc  optime  eveniet  si  tenetur  principium-.  Unus  tantum  Ordi- 
narius in  unaquaque  dioecesi .8  Dixi. 


In  textu  scripto  tradito-.  1 breviter.  2 pro  quodam  territorio  Indiae  Cen- 
tralis. 3 hic  modus  agendi  in  praxi  deductus  est.  Territorium.  4 deest. 
5 aequa  aestimatione.  6 deest.  7 Evangelium.  8 deest. 

\_Subscripserunt  etiam ] Hermannus  Westermann,  ep.  Sambalpur.;  Franc.  Si- 
mons,  ep.  Indorensis;  C.  Dubbelman,  ep.  Jabalpurensis;  C.  De  Vito,  bish.  Luck- 
now;  Ambrose,  ep.  Pondicherry  et  Cuddalore;  John  Burke,  Simia;  George  Breen 
C.S.C.,  PA  Haflong  (India);  J.  Mark  Gopu,  arch.  Hyderabad;  L.  D’Mello,  bish. 
Ajmer-Jaipur;  F.  X.  Muthappa,  ep.  Coimbaturensis;  R.  A.  Sundaram,  ep.  Tanjo- 
rensis;  J.  P.  Leonard,  arch.  Maduraiensis;  Eugene  D’Souza,  arch.  Bhopal;  Ale- 
xander Edezath,  bish.  Cochin;  Aldo  M.  Patroni,  bish.  Calicut;  Andrew  D’Souza, 
bish.  Poona;  Eric  Benjamin,  bish.  Darjeeling;  L.  T.  Picachy,  Jamshedpur;  Alb.  V. 
D’Souza,  arch.  Calcutta;  Stanislaus  Tigga,  Raigarh-Ambikapur;  Baptist  Mudartha, 
aux.  Jhansi;  Edwin  Pinto,  bish.  Ahmedabad;  Thomas  Fernando,  ep.  Tuticorin; 
P.  Kerketta,  arch.  Ranchi;  J.  Rosario,  bish.  Amravati;  R.  D’Mello,  bish.  Manga- 
lore;  Arulswamy  Daniel;  F.  X.  Fenech;  L.  Tigga,  bish.  Dumka;  Jerome  M.  Fer- 
nandez,  ep.  Quilon;  Michael  Arattukulam;  Fortunato  da  Veiga  Coutinho;  L.  M. 
Selvanaden,  ep.  Salem;  L.  G.  Pereira,  aux.  Bombay;  Thomas  Roch  Agniswami, 
bish.  Kottar;  Simon  Lourduswamy,  aux.  Bangalore;  A.  Fernandes,  eoad.  Delhien- 
sis;  Raymond  Allahabad;  Ludovicus  La  Ravoire  Morrow,  Krishnagar. 

Animadversiones  additae-. 

In  vastissimis  dioecesibus  Indiae  centralis  et  septemtrionalis  (Madhya  Pra- 
desh,  Madhya  Bharat,  Uttar  Pradesh,  Delhi,  ...)  plures  extant  districtus  quorum 
numerus  totalis  non  christianorum  150  milliones  multum  excedit,  et  quibus  « bo- 
num nuntium  » Christi  nondum  annuntiatum  est.  Episcopi  harum  dioecesium  non 
habent  sacerdotes  nec  alios  adiutores,  nec  media  ut  partes  illas  suae  Ecclesiae  evan- 
gelizare  possint,  et  certi  sunt  se  ea,  nisi  fulgenti  miraculo  adiuventur,  per  multa 
decennia  habere  non  posse. 

Opus  tamen  evangelium  populis  harum  regionum  praedicandi  urgentissimum 
est,  praesertim  nunc  temporis. 

Post  longum  studium  una  tantum  invenitur  solutio  practica.  Cedatur  magna 
pars  Indiae  centralis  et  septemtrionalis  clero  ritus  Syro-Malabarici  ut  populos  illa- 
rum partium  ad  Christum  adducant.  Similiter  invitentur  Ecclesiae  ritus  latini  ex 
India  meridionali  ut  omni  ope  adiuvent  Ordinarios  Indiae  centralis  et  septemtrio- 
nalis, praeprimis  mittendo  sacerdotes  et  seminaristas,  spiritu  missionali  imbutos, 
qui  Ordinarios  et  clerum  ritus  latini  vigorose  iuvent  ad  fidem  spargendam. 

Etenim,  in  India  meridionali,  praesertim  in  Kerala,  floret  Ecclesia  et  permultae 
habentur  vocationes,  in  primis  in  ritu  Syro-Malabarico.  Plures  adhuc  haberentur 
vocationes  si  iuvenes  illius  ritus  qui  extra  regionem  suam  missionarii  esse  cupiunt 
non  deberent  saltem  praxim  sui  ritus  deserere  ut  in  dioecesibus  ritus  latini  labo- 
rare possint.  Solutionis  partialis  initium  magni  momenti  haberetur  si  quam  pri- 
mum partes  dioecesium  in  India  centrali  et  septemtrionali  (occidentali)  ritui  Syro- 
Malabarico  committi  possent.  Et  hanc  solutionem  quidam  episcopi  Indiae  centra- 

lis  (praesertim  ex  Madhya  Pradesh)  desiderant  S.  Sedi  proponere,  et  expresse 
petere  ut  pars  eorum  dioecesis  huic  ritui  concredatur. 

Cognoscunt  quidem  difficultates,  omnibus  notas,  ex  permixtione  rituum.  Sed 
quaestio  rituum,  secundum  eos,  non  potest  obstare  conversioni  Indiae  ad  Eccle- 
siam. Oportet  ut  Ordinarii  ritus  latini  et  ritus  orientalis  conveniant  de  modo  vi- 
vendi ne  opus  evangelizandi  populos  Indiae  pessumdetur. 

Parum  refert  utrum  Ecclesiae  locales  fundentur  a pastoribus  ritus  orientalis 
an  a pastoribus  ritus  latini;  parum  refert  utrum  conversi  ad  fidem  sint  ritus  orien- 
talis an  ritus  latini.  Omnes  Christi  sumus,  omnes  discipuli  eius,  omnes  filii  Eccle- 
siae catholicae.  Ad  gloriam  Dei  poterunt  pastores  ritus  Syro-Malabarici  fundare  in 
India  centrali  et  septem trionali  Ecclesias  florescentes  sui  ritus. 

At  ut  praecaveantur  difficultates,  omnibus  notae,  ex  permixtione  rituum  et 
praesertim  ex  pluralitate  iurisdictionum  in  uno  eodemque  territorio,  episcopi  qui- 
dam qui  vellent  cedere  partem  suae  dioeceseos  clero  ritus  Syro-Malabarici,  rogant 
ut  conveniatur  de  sequentibus  conditionibus,  quas  S.  Sedi  submittere  intendunt: 

I.  Quoad  iuris dictionem. 

1.  In  novis  Ordinariatibus,  solus  Ordinarius  ritus  Syro-Malabarici  iurisdic- 
tionem  in  territorio  habebit  in  sacerdotes  et  fideles  tam  latinos  quam  orientales. 

2.  Ordinarius  Syro-Malabaricus  nullam  habebit  iurisdictionem  in  fideles 
sui  ritus  qui  forte  in  dioecesibus  ritus  latini  degent,  his  exceptis  casibus  in  quibus 
Ordinarius  ritus  latini  in  subiectos  sibi  sacerdotes  et  fideles  in  alia  dioecesi  ritus 
latini  degentes  iurisdictionem  habet. 

3.  Quodsi  Ordinarii  ritus  latini  et  ritus  Syro-Malabarici  conveniunt  de  ne- 
cessitate vel  magna  utilitate  pro  Ecclesia  ut  Ordinarius  unius  ritus  in  parte  dioe- 
ceseos alterius  iurisdictionem  habeat,  S.  Sedi  proponendum  est  ut  pars  illa  a 
dioecesi  latini  vel  orientalis  ritus,  prout  casus  fert,  subtrahatur  et  Ordinario  alte- 
rius ritus  committatur,  ita  ut  in  India  centrali  et  septemtrionali  numquam  habean- 
tur duo  vel  plures  Ordinarii  diversi  ritus  qui  in  eodem  territorio  iurisdictione 
polleant. 

II.  Quoad  aggregationem  fidelium  ritui. 

1.  In  novis  Ordinariatibus,  neophytae,  sive  ex  infidelitate,  sive  ex  ecclesiis 
christianis  acatholicis  ad  Ecclesiam  catholicam  conversi  ritui  Syro-Malabarico  ag- 
gregentur. 

2.  Nisi  speciale  indultum  obtineatur  a S.  Sede,  catholici  ritus  latini  nonnisi 
ad  normam  sacrorum  canonum  ad  ritus  Syro-Malabaricum  admitti  possunt.  Com- 
mendatur autem  ut  a S.  Sede  petatur  indultum  generale  ut  omnes  catholici 
latini  ritus  recenter  conversi  qui  in  novis  Ordinariatibus  degunt  libere  ad  ritum 
Syro-Malabaricum  transire  possint. 

3.  Proles  patris  ritus  latini  quae  in  infantia  baptizatur,  etiam  a sacerdote 
ritus  Syro-Malabarici,  ritui  aggregabitur  quem  pater  pro  ea  elegerit. 

4.  Quantum  fieri  poterit  curet  Ordinarius  ut  catholicorum  ritus  latini  cu- 
ram habeat  vel  sacerdos  ritus  latini  vel  sacerdos  ritus  orientalis,  qui  privilegio 
biritualismi  gaudeat,  sub  unica  tamen  iurisdictione  Ordinarii  ritus  Syro-Mala- 
barici. 

III.  Donec  provincia  vel  provinciae  ritus  Syro-Malabarici  erigi  non  poterunt, 
praestabit  ut  Ordinarii  huius  ritus  suffraganei  sint  alicuius  provinciae  Ecclesiasticae 
ritus  latini. 

Exc.mus  P.  D.  ANTONIUS  GREGORIUS  VUCCINO 
Archiepiscopus  lit.  Apr ensis 

V enerabiles  Fratres , Auditores  et  Observatores  dilectissimi , 

Laudanda  est  cura  membrorum  commissionis  de  episcopis,  propter 
arduum  opus  quod  perfecerunt.  Attamen  liceat  mihi  confiteri  tam  in 
capite  de  quo  tractamus  quam  in  aliis  de  quibus  iam  disceptatum  est, 
deficere  principium  formale  conceptus  regiminis.  Ecclesia  enim  est  Cor- 
pus Christi;  in  Christo  autem  duo  in  persona  Verbi  coniunguntur  ele- 
menta, divinum  scii,  et  humanum,  e quibus  divinum  infinite  superat  hu- 
manum. Ita  et  in  Ecclesia,  quae  Corpus  Christi  est,  seu  ut  aiunt  Patres 
« Christus  est  »,  principium  formale  est  aliquid  divinum,  i.  e.  Spiritus 
Christi,  Capitis  Ecclesiae,  et  aliquid  humanum,  i.  e.  forma  socialis  Ec- 
clesiae, qua  Corpus  Christi  visibile  efficitur  quia  aedificatur  super  fun- 
damentum apostolorum  et  prophetarum. 

Unde  in  regimine  Ecclesiae,  principium  formale  et  praecipuum  ha- 
betur in  verbis  apostoli : « Ipse  Christus  est  Caput  Corporis  Ecclesiae, 
cum  primogenitus  omnis  creaturae  sit  necnon  primogenitus  mortuorum  »} 

« Quia  vero,  ut  ait  fel.  rec.  Pius  XII,  Christus  tam  sublimem  occu- 
pat locum,  iure  meritoque  ipse  solummodo  est,  qui  Ecclesiam  regit 
atque  gubernat,  proptereaque  hac  quoque  de  causa  capiti  adsimilari 
debet.  Siquidem  quemadmodum  caput,  prosequitur  Pius  XII,  ut  Am- 
brosii verbis  utamur ,2  est  arx  regalis  corporis,  ab  eodemque  utpote  po- 
tioribus  dotibus  praedito  omnia  membra,  quibus  superponitur  ut  con- 
sulat, natura  ipsa  diriguntur,  ita  divinus  Redemptor  universae  ...3. 

Moderator-.  Exc.me  Pater,  velis  loqui  de  dioecesium  circumscrip- 
tione. 

Orator-.  Veniam  peto,  quia  adhuc  tractatur  de  principio  regiminis 
Ecclesiarum. 

Ac,  quandoquidem  hominum  coetum  regere  nihil  aliud  est  nisi  utili 
providentia  idoneis  opibus  rectisque  rationibus  ad  assignatum  finem  per- 
ducere, facile  cernere  est  Servatorem  nostrum,  qui  bonorum  pastorum 
forma  et  exemplar  exsistit,  haec  omnia  mirando  prorsus  exercere  modo. 
Ipse  enim  triplicem  potestatem  apostolis  eorumque  successoribus  im- 
pertiit, docendi  nempe,  regendi  ad  sanctitudinemque  ducendi  homines, 
quam  quidem  potestatem  peculiaribus  praeceptis,  iuribus,  officiisque 
praefinitam,  primariam  legem  statuit  totius  Ecclesiae  ...4. 

Quo  quidem  interno  moderamine  non  modo  ipse  ut  pastor  et  epi- 

scopus  animarum  nostrarum  singularum  curam  habet ,5  sed  et  universae 
quoque  prospicit  Ecclesiae,  sive  quando  eius  rectores  ad  munia  cuiusque 
fideliter  fructuoseque  obeunda  illuminat  atque  roborat  ...6. 

Unde  in  Ecclesia  tota  ratio  regiminis  ad  Christum  ut  Caput  Corporis 
Ecclesiae  pertinet . Non  est  tamen  reputandum  eius  regimen  modo  non 
conspicuo  vel  extraordinario  tantum  absolvi,  cum  contra  adspectabili..  d 

Moderator : Velisne  ad  applicationem  principiorum  venire? 

Orator : Venio,  em.me.  Veniam! 

Non  est  tamen  reputandum  eius  regimen  modo  non  conspicuo  vel 
extraordinario  tantum  absolvi,  cum  contra  adspectabili  quoque  ordina- 
riaque  ratione  Divinus  Redemptor  per  suum  in  terris  Vicarium  Corpus 
suum  mysticum  gubernet.  Siquidem,  ut  sapientissimus  erat,  constitu- 
tum a se  sociale  Ecclesiae  corpus  nequaquam  sine  conspicuo  capite  re- 
linquere poterat.  Neque  ad  rem  eiusmodi  infitiandam  asseverari  potest 
per  statutum  in  Ecclesia  iurisdictionis  primatum,  mysticum  eiusmodi 
Corpus  gemino  instructum  fuisse  capite.  Est  enim  Petrus,  vi  primatus, 
nonnisi  Christi  vicarius  atque  adeo  unum  tantum  primarium  habetur 
huius  Corporis  Caput,  nempe  Christus  ...8. 

Audiatur  iterum  9 Pius  XII:  « Quae  autem  Nos  heic  de  universali 
Ecclesia  diximus,  id  de  peculiaribus  etiam  asseverari  debet  Christiano- 
rum communitatibus,  cum  orientalibus  tum  latinis,  ex  quibus  una  con- 
stat ac  componitur  catholica  Ecclesia;  quandoquidem  et  ipsae  a Christo 
Iesu  proprii  uniuscuiusque  episcopi  voce  potestateque  reguntur.  Quam- 
obrem  sacrorum  antistites  non  solum  eminentiora  universalis  Ecclesiae 
membra  habendi  sunt,  sed  ad  propriam  cuiusque  dioecesim  quod  spec- 
tat, utpote  veri  pastores  assignatos  sibi  greges,  singuli  singulos  Christi 
nomine  pascunt  ac  regunt,  id  tamen  dum  faciunt  non  plane  sui  iuris  sunt, 
sed  sub  debita  Romani  Pontificis  auctoritate  positi  ». 

Patet  ex  dictis,  quod  10  Pastores  Ecclesiarum  unum  Pastorem  effor- 
mant 11  cum  Christo  Summo  Pastore  et  episcopo  animarum  nostrarum ,12 
Sed  quaeri  potest : quo  principio  efficitur  haec  coniunctio  Capitis  Cor- 
poris cum  parte  membrorum  Domini  prima,  scii,  episcopo?  Responsum 
apostoli  habemus : « Spiritus  Sanctus  posuit  episcopos  regere  Ecclesiam 
Dei  ».  Huic  autem  Christi  Spiritui  ,..13 

Moderator : Pater,  velis  tradere  alia  in  scriptis,  quia  non  devenis  ad 
applicationem. 

Orator-.  Gratias. 


In  textu  scripto  tradito-.  1 In  hoc  capite  sicut  in  praecedentibus  capitibus 
huius  schematis  deficit  aliquod  principium  universale  doctrinale  ad  efficiendam 

unitatem  eius.  Agitur  hic  de  regimine  in  Ecclesia.  Sed  quaeritur  « regimen  » quid 
in  Ecclesia?  Paulus  declarat  quod  « Spiritus  Sanctus  posuit  episcopos  regere  Ec- 
clesiam Dei  » (Act.  20,  28).  Sed  episcopus  habet  a Christo  potestatem  regere 
gregem  sibi  commissum.  Ista  autem  potestas  descendit  a Christo  ad  episcopum 
per  Spiritum  Sanctum.  A capite  Corporis  Ecclesiae  transit  potestas  ad  epi- 
scopum. 2 deest.  3 Christianorum  reipublicae  clavum  tenet  eiusque  guber- 
nacula moderatur.  4 Sed  directo  et  iam  per  se  divinus  servator  noster  condi- 
tam a se  societatem  moderatur  ac  dirigit.  Ipse  vero  regnat  in  mentibus  animisque 
hominum  et  ad  beneplacitum  suum  vel  rebelles  inflectit  ac  compellit  voluntates. 
5 deest.  6 sive  quando  in  gravioribus  praesertim  adiunctis  viros  ac  mulieres, 
sanctitatis  fulgore  nitentes,  e gremio  Ecclesiae  Matris  excitat  ut  ceteris  christifide- 
libus  exempla  sint  ad  mystici  sui  Corporis  incrementum.  7 deest.  8 Unum 
solummodo  caput  constituere  Christum  eiusque  vicarium,  asserit  Bonifatius  VIII 
per  apostolicas  litteras  Unam  Sanctam.  9 Ait.  10  deest.  11  efficere. 
12  deest.  13  Sed  quo  principio  ipso  Summo  Pastori  coniunguntur?  « Spiritus 
Sanctus,  ait  Pius  XII,  tanquam  non  adspectabili  principio  id  quoque  tribuendum 
est  ut  omnes  Corporis  partes  tam  inter  se  quam  excelso  capite  suo  coniunguntur, 
totus  in  capite  cum  sit,  totus  in  corpore,  totus  in  singulis  membris,  quibus  pro 
diversis  eorum  muneribus  atque  officiis,  diversis  rationibus  praesens  est  atque 
adsistit.  Ille  est  qui  licet  per  se  in  omnibus  membris  habetur,  in  iisdem  divinitus 
agat,  in  inferioribus  tamen  etiam  per  superiorum  ministerium  operatur  ».  Princi- 
pium ergo  formale  omnis  in  Ecclesia  muneris  et  auctoritatis  hac  ratione  potest  de- 
finiri: « Christus,  pastor  aeternus  per  Spiritum  suum  unctione  divinae  caritatis 
ministros  suos  ungit  ut  ad  homines  illos  mittat,  sicuti  dispensatores  ministeriorum 
Dei.  Ideoque  in  Ecclesia  munus  pastorale  est  ministerium  caritatis  secundum  illud 
apostoli:  « Filioli  mei,  quos  iterum  parturio  donec  Christus  formetur  in  vobis  » 
(Gal.  4,  19).  Unde  propono  humiliter  ut  in  capite  seu  in  paragrapho  speciali  verbum 
fiat  de  principio  formali  auctoritatis  in  Ecclesia  ut  evitetur  confusio  auctoritatem 
inter  civilem  et  ecclesiasticam,  quae  differunt  inter  se  sicut  caelum  et  terra. 


11 

Exc.mus  P.  D.  MARCELLUS  GONZALEZ  MARTIN 
Episcopus  Asturicensis 

Venerabiles  Patres, 

Cum  schema  nostrum  acceptatum  fuit  tamquam  basis  ad  examen  in- 
stituendum de  regimine  dioecesium,  implicite  affirmavimus  posse  addi 
ad  schema  ea  quae  necessaria  viderentur,  etsi  forsan  de  eis  sileret. 

Mihi  videtur  adesse  quaestionem  cuiusdam  1 momenti  quae  praeter- 
iri  non  potest,  in  aspectu  in  quo  habet  relationem  cum  schemate / illam 
nempe  de  administratione  et  usu  bonorum  in  vita  oeconomica  dioe- 
cesium. 

In  hoc  capite  agitur  de  erigendis  novis  dioecesibus,  et  de  aliis  sup- 


CONGREGATIO  GENERALIS  LXVIII 


257 


primendis;  de  necessitate,  e parte  episcopi  — sunt  verba  capitis  3 — 
« attendendi  innumeris  sui  gregis  difficultatibus  et  sustentandi  omnia 
officia  et  instituta  quae  ad  rectum  regimen  necessaria  usu  compro- 
bantur »...4. 

Sunt  verba  pulchre  pastoralia  et  opportunissima  in  hoc  capite  iu- 
ridico. 

Similes  conceptus  apparebant  in  posteriori  capite  de  paroeciis,  nunc 
ammandato  ad  aliam  provinciam. 

Uno  verbo,  asseritur,  in  hoc  capite / principium  de  autonomia  neces- 
saria in  constitutione,  exsistentia,  et  vita  practica  pastorali  uniuscuius- 
que dioecesis,  ad  hoc  ut  modo  sufficienter  digno  finem  suum  adimplere 
valeat. 

Iam  vero,  difficultas,  immo  et  crux,  terribilis  crux  pro  episcopis 
surgit  cum  curare  debent,  in  his  novis  dioecesibus / de  templis  con- 
struendis, seminariis,  scholis,  sacellis,  aliisque  operibus  ad  salutem  ani- 
marum necessariis. 

Sed  accidit  ut  dum  intra  eamdem  civitatem  aliquae  paroeciae  carent 
omnibus  mediis  ...7  elementalioribus,  etiam  ad  pueros  in  doctrina  chri- 
stiana  edocendos,  aliae  e contra  gaudent  mediis  oeconomicis  abundan- 
tissimis,  thesauris  v.  g.  accumulatis  pietate  et  devotione  fidelium,  dona- 
tionibus frequentibus,  fundationibus  pingues  fructus  reddentibus. 

Idipsum  accidit  intra  eamdem  dioecesim,  inter  alias  et  alias  zonas. 

Idipsum  accidit  intra  eamdem  regionem  et  nationem,  inter  alias 
aliasque  partes  territorii.  Hic  omnia  facilia  sunt  propter  abundantiam 
qua  gaudent;  illic,  omnia  sunt  difficilia  propter  carendam  quam  patiuntur. 

Hoc  autem  est  scandalosum  pro  fidelibus,  est  contradictorium  cum 
iis  quae  praedicamus  ceteris  de  communicatione  bonorum,  pugnat  cum 
idea  de  functione  sociali  proprietatis  quam  tam  strenue  defendimus, 
impedit  quominus  multa  opera  bona  in  ordine  apostolico  fiant. 

Epocha  nostra  testis  est  de  singulari  progressu  associationum  diver- 
sarum quae  fiunt  in  ordine  oeconomico,  inter  organisma  plurima,  natio- 
nes, gubernia,  etc.,  ad  culturam  fovendam  et  maiora  commoda  adipi- 
scenda pro  omnibus  hominibus  in  ambitu  fere  universali. 

Nos  vero  permanemus  in  conceptu  rigidissimo  proprietatis  privatae 
in  multis  quaestionibus  quae  afficiunt  bonum  animarum  intra  dioeceses 
nostras.  Cur  ita*  venerabiles  Patres  conciliares? 

Neque  idea  collegialitatis  inter  dioeceses,  quae  saltem  sub  aspectu 
pastorali  ab  omnibus  admittitur ,9  neque  mandatum  caritatis  et  responsa- 
bilitas  apostolatus  intra  eamdem  dioecesim  favent  huic  modo  agendi. 

Immo  solemus  dicere  totam  Ecclesiam  esse  hodie  in  statu  missionis, 
et  certum  est.  Ergo  propter  rationem  missionariam  quae  erga  omnes 

populos  applicationem  habet,  deberemus  corde  ampliori  et  conceptibus 
distinctis  ab  iis  qui  hucusque  viguerunt,  administrare  bona  et  donationes 
quas  accepimus  in  favorem  dioecesium  et  paroeciarum  quae  surgunt 
in  diversis  terris  ad  vitam  christianam  fovendam,  praesertim  in  illis  con- 
tinentibus in  quibus  magis  necessarium  est. 

De  his  quaestionibus  valde  extraneum  est  quod  non  introducatur  in 
hoc  schemate  aliquod  principium,  non  dico 10  regulationes  practicae, 
aliquod  principium ,n  utpote  quod  maximum  momentum  habet:  sanus 
et  pastoralis  conceptus  de  rebus  oeconomicis  in  regimine  dioecesium. 

Neque  in  schemate  de  cura  animarum  quidquam  dicitur,  quod  etiam 
locum  aptum  praeberet.  ...12  Utique  apparet  quaestio  ista  tractata  in  sche- 
mate de  clericis,  sed  13  simul  ac  cum  agitur  de  retributione  eorum  digna, 
de  regimine  beneficiali  abolendo,  de  taxis  quae  eis  imponi  possent,  etc., 
hoc  est  cum  agitur  de  oeconomia  particulari,  ut  ita  dicam,  clericorum  in 
Ecclesia.  Hoc  est  parum  logicum  et  necessario  minuit  vim  principiorum 
quae  statui  possunt  et  debent  de  aspectu  sociali  proprietatis  et  bonorum 
quae  in  Ecclesia,  non  inter  clericos,  dantur;  et  hoc  magnam  relationem 
habet  cum  regimine  dioecesium .14 

Proinde,  conclusio:  Reverenter  peto  a membris  commissionis  de  re- 
gimine dioecesium  ut  in  hoc  schemate  principia  aliqua  15  statuant,  postea 
evolvenda  a commissione  postconciliari,  de  sociali  distributione  et  ap- 
plicatione bonorum  in  Ecclesia.  Dixi. 


In  textu  scripto  tradito-.  1 maximi.  2 deest.  3 deest.  4 (n.  26, 
par.  1).  5 deest.  6 deest.  7 etiam.  8 hoc.  9 deest.  10  deest. 

11  deest.  12  Attamen.  13  deest.  14  deest.  15  principium. 


12 

Exc.mus  P.  D.  ROBERTUS  MASSIMILIANI 
Episcopus  Civitatis  Castellanae,  Hortanus  et  Galle  sinus 

V enerahiles  Patres, 

Loquar  de  dioecesibus  parvis. 

1.  In  cap.  IV,  ...1  pag.  20,  linn.  8 ss.,  dicitur:  « Cavendum  est  ne, 
ob  nimiam  territorii  parvitatem  ac  propterea  ob  consequentem  sacerdo- 
tum paucitatem  opumve  penuriam  etc.  ».  Mihi  videtur  illud  « propterea  » 
et  sequentia  esse  tollenda,  quia  non  semper  parvae  dioeceses  habent 
paucos  sacerdotes  pro  suis  necessitatibus  et  paucas  opes.  Omnes  cogno- 
scimus parvas  dioeceses  cum  multis  sacerdotibus,  relate  ad  necessitates 

dioecesis,  et  e contrario  magnas  dioeceses  quae  indigent  sacerdotibus  ...2. 
Res  pendet  a multis  circumstantiis,  et  non  solum  a parvitate  vel  magni- 
tudine ...3. 

2.  Sicut  de  sacerdotibus  et  de  opibus,  idem  dicatur  de  officiis  et  in- 
stitutis quae  necessaria  sunt  ad  rectum  regimen.  Exclusis  dioecesibus  vere 
nimis  parvis,  multae  sunt  dioeceses  parvae  quae  optime  reguntur.  Ha- 
bent sua  officia  et  sua  instituta,  suas  associationes  et  omnia  bene  dispo- 
sita, quae  non  raro  desunt  in  magnis  dioecesibus.  Si  accurato  studio 
subiiciantur  e.  g.  summae  pecuniarum  quae  offeruntur  missionibus  quo- 
tannis, fere  semper  videbimus  parvas  dioeceses  primis  in  locis  esse  in 
computatione  percentualium  (uti  dicunt)  pro  unoquoque  capite.  Idem 
evenit  pro  inscriptis  in  Associationibus  et  aliis  multis. 

3.  Historice  constat  primis  saeculis  multo  plures  episcopos  fuisse 
quam  nunc,  dum  fideles  erant  pauciores  et  istae  communitates  persecu- 
tiones superaverunt.  Etiam  postea,  cum  multae  tempestates  Ecclesiam 
et  ecclesias  particulares  quassabant,  fides  remansit  ubi  aderant  multi 
episcopi.  Ego  4 ipse  audivi  meis  auribus  Pium  XI  s.  m.  dicentem:  Pro- 
testantismus  nequivit  radices  ponere  in  Italia  quia  aderant  multi  epi- 
scopi. 

4.  Horum  omnium  ratio  vera  est  quia  episcopus  non  est  primo  et 
primario  caput  officiorum  et  institutorum  sed  pastor  ovium.  Ipse  debet 
cognoscere  oves,  eas  visitare,  pascere  verbo,  exemplo  et  sacramentis. 
Ipse  per  se,  dicit  saepe  schema  de  cura  animarum,  debet  praedicare 
ovibus  et  eas  instruere.  Quomodo  haec  fieri  possunt  in  magnis  dioece- 
sibus ubi  fideles  vix  aut  ne  vix  quidem  vident  et  audiunt  proprium 
pastorem  singulis  quinquenniis?  Maius  ergo  est  damnum  quod  evenit 
ex  magnitudine  dioecesis,  quam  ex  parvitate.  S.  Augustinus  et  S.  Al- 
phonsus  de  Ligorio  fuerunt  episcopi  parvarum  dioecesium,  quas  pasce- 
bant assidue  per  seipsos  ...5. 

5.  In  re  ista  praeterea  magna  prudentia  est  agendum  ob  fere  insu- 
perabiles difficultates  quae  fiunt  a clero  et  populo,  qui  apertas  rebellio- 
nes ineunt.  Nostris  difficillimis  temporibus,  ne  addantur  aliae  difficulta- 
tes: afflicto  ne  addatur  afflictio. 

Alia  difficultas  provenit  ex  eo  quod  saepe  non  potest  praevideri  futu- 
rus progressus  alicuius  civitatis  vel  territorii,  multae  causae  uti  moderna 
industrializatio,  novae  modernae  viae  tum  ferreae  tum  autostradales  (uti 
dicunt),  turismus,  et  cetera  multa,  paucis  annis  movent  turmas  fidelium 
ex  una  in  alteram  partem,  novas  civitates  efformant,  alias  evacuant.  Peto 
ergo  ut  addantur  in  pag.  20,  lin.  23,  ad  verba  « ad  peculiaria  adiuncta 
geographica,  socialia,  oeconomica  »,  haec  verba:  « non  solum  hodierna 
sed  quae  possint  in  futurum  rationabiliter  praevideri  »,  vel  alia  similia. 

Secus  posset  evenire  quod  nova  dioecesis  fundetur  vel  alia  supprimatur 
et  post  decem  annos,  rursus  illae  debent  supprimi  vel  erigi  ...6. 

6.  Caveamus  in  re  tanti  momenti  ne  res  fiant  imprudenter:  divi- 
siones civiles  quibus  appellat  schema  in  pag.  20,  lin.  24,  non  semper 
sunt  optimae,  aliquando  sunt  pessimae.  Nec  nimis  insistendum  videtur 
in  decore  quo  gaudere  debet  episcopus,  cui  indecorum  videtur  vivere 
in  aliquo  pago.  Nam  episcopi,  uti  sacramenta,  sunt  propter  homines, 
et  non  vice  versa?  Multis  difficultatibus  parvarum  dioecesium,  uti  tribu- 
nal vel  seminarium  potest  obviam  iri  per  tribunalia  et  seminaria  inter- 
dioecesana,  regionalia,  uti  fit  in  Italia  et  alibi  ...8. 

7.  Liceat  etiam  petere  a Concilio  ut  dioecesium  suppressarum,  cum 
agitur  de  vere  parvis,  servetur  nomen  et  dentur  aliqua  privilegia  cathe- 
dralibus  ...9. 

8.  Denique  liceat  petere  ut  id  quod  dicitur  n.  27  § 2,  pag.  21, 
linn.  4 ss.,  de  dioecesibus  immediate  subiectis  S.  Sedi,  alicui  metropo- 
litae  aggregandis,  non  valeat  pro  dioecesibus  Provinciae  Romanae,  qua- 
rum metropolita  est  Summus  Pontifex. 

Episcopi  huius  Provinciae  participant  Synodis  Romanis  inde  a saecu- 
lis IV  et  v et  etiam  hodie  habent  ius  seu  privilegium,  cum  obligatione  ...10, 
participandi  Consistoriis  in  quibus  disceptatur  de  Canonizatione  Sanc- 
torum. 

Peto,  ergo,  quod  verbis  lin.  8 pag.  21  « sunt  subiiciendae  ad  nor- 
mam iuris  communis  » addatur:  « exceptis  Dioecesibus  Provinciae  Ro- 
manae »...n  Dixi. 


In  textu  scripto  tradito-.  1 n.  26.  2 sicut  etiam  phoenomenon  contra- 
rium. 3 Peto  ergo  ut  tollantur  illa  verba  quae  semper  veritati  non  respon- 
dent. 4 deest.  5 Nonne  ipsi  sunt  perfecta  figura  episcoporum  et  eo- 

rum exemplar?  6 quae  antea  fundatae  vel  suppressae  fuerant.  7 deest. 
8 etiam  associationes  catholicae  multum  adiuventur  per  associationes  regionales 
et  nationales.  9 Mens  ergo  mea,  quam  humillime  vobis  propono,  est  ut  sin- 
gulis in  casibus  videatur  de  omnibus  circumstantiis,  quam  cautissime  procedatur 
et  etiam  ad  historiam  multarum  urbium  catholicarum  respiciatur.  Quantum  ad 
me  spectat,  nunquam  fiet  ut  manibus  meis  iuguler  sponsam  dilectam  quam  dedif 
mihi  Deus.  10  tamen.  11  Sinite  ut  hoc  privilegio  adhuc  gaudeamus:  si  Roma 
est  communis  patria  omnium  hominum,  tanto  maiori  titulo  est  pro  nobis  qui  tam 
prope  Romam  sumus  et  fidem  iam  a primis  temporibus  ab  ista  communi  patria 
accepimus. 

Exc.mus  P.  D.  RADULFUS  ZAMBRANO  CAMADER 
Episcopus  Eacatativensis 

Venerabiles  Patres , 

N.  28  schematis  de  episcopis  ac  de  dioecesium  regimine  tamquam 
per  transennam  vetustissimae  institutionis  in  regimine  dioecesano  men- 
tionem facit,  nempe  capitulum  cathedrale,  quod  tamen  tanta  renovatione 
seu  « aggiornamento  » opus  habet.  Sed  nequidem  in  alio  loco  schema- 
tis, quod  de  regimine  dioecesium  perpauca  tractat,  capitula  cathedralia, 
antiqui  presbyterii  testimonium,  apparent.  Et  ideo  instituta  sunt  ut 
sollemniorem  cultum  Deo  in  Ecclesia  exhibeant,  verum  etiam,  ad  nor- 
mam sacrorum  canonum,  tamquam  episcopi  senatus  et  consilium  eum 
adiuvent,  ac  sede  vacante,  eius  vices  suppleant  in  dioecesis  regimine 

Non  desunt,  et  quidem  merito,  qui  extinctionem  capitulorum  ma- 
gnopere exoptant.  Difficultates  autem  quae  non  raro  in  administratione 
dioecesana  inter  capitulum  cathedrale  et  episcopum  cum  detrimento 
fidelium  occurrunt,  aeque  ponderandae  sunt,  cum  de  beneficiis  agatur 
excogitandis  ad  merita  retribuenda  sacerdotum  in  cura  animarum  ex 
infirma  valetudine  vel  aliis  de  causis  non  amplius  efficacium,  sed  qui  in 
cultu  liturgico  cathedralium  et  basilicarum  debito  cum  honore  ...2  mini- 
sterio optime  fungi  adhuc  possunt. 

Missio  pastoralis  episcopi  in  regimine  dioecesis,  agilitatem  et  soller- 
tiam, prudentiam  et  virtutem  exigunt  simul  ac  eius  cotidianam  in  mundo 
praesentiam.  Itaque  beneficia  vitalicia  impropria  videntur  in  alto  guber- 
nio dioecesano,  cum  sacerdotes  qui  primo  excellentes  consultores  fue- 
rant, ingravescentibus  eorum  3 diebus,  minus  apti  ad  tantum  officium  eva- 
dunt, e.  g.  in  administratione  oeconomica,  quae  in  iure  vigente  a capi- 
tulis cathedralibus  etiam  ad  validitatem  actus  saepius  dependet. 

Iis  praesuppositis,  suggerere  valeam  ut  lin.  12  deleatur  in  n.  28,  et 
loco  proprio  in  schemate  nostro  sequentia  principia  statuantur: 

1.  Capitula  canonicorum  sunt  collegia  clericorum  ad  cultum  sollem- 

niorem Deo  in  insignioribus  ecclesiis,  ubi  id  commode  fieri  possit,  exhi- 
bendum. • 

2.  In  negotiis  administrationis  ecclesiasticae  consilium  seu  senatus 
episcopi  est  coetus  consultorum  dioecesanorum,  qui  de  capitulis  vel  de 
reliquo  presbyterio  ab  episcopo  libere  ad  normam  iuris  eliguntur. 

3.  Dioeceses,  ubi  capitula  non  exsistunt,  liberae  sunt  ab  ulla  obliga- 
tione illa  instituendi. 

4.  Sede  vacante,  coetus  consultorum  eligat  vicarium,  qui  gubernium 
dioecesis  assumat  secundum  normas  a Concilio  et  a iure  communi  prae- 
visas, et  salvo  semper  peculiari  iure  ecclesiarum  orientalium. 

5 et  ultimum.  A commissione  ad  C.I.C.  recognoscendum,  canones 
apparentur  ut  administratio  bonorum  ecclesiarum  cathedralium,  episcopo 
et  non  capitulo  relinquatur,  et  pariter  provideatur  iuri  episcopi  quando 
ecclesia  cathedralis  simul  paroecialis  sit.  Immo  norma  statuatur  ut  capi- 
tuli bona,  salva  honesta  canonicorum  sustentatione,  sive  collegialium 
sive  cathedralium,  ad  fines  cultus  divini  et  apostolatus  sub  regimine 
episcopi  convertantur.  Dixi. 


In  textu  scripto  tradito : 1 (cf.  c.  391).  2 cultuali.  3 deest. 


14 

Exc.mus  P.  D.  FERDINANDUS  ROMO  GUTIERREZ 
Episcopus  T orreonensis 

Venerabiles  Patres  et  Fratres, 

Placet  dispositio  tota  argumenti  cap.  IV  in  schemate  de  episcopis 
et  dioecesium  regimine,  ex  qua  multa  bona  optamus  pro  Ecclesiae  admi- 
nistratione  et  sic  dicta  ...1  vitalizatione. 

Sed  audeo  adhuc  subiicere  considerationi  vestrae,  aliqua  quae  spec- 
tant ad  criteria  pro  erectione  novarum  dioecesium,  et  quae  credimus 
vota  plurimorum  Patrum  interpretari ,2 

1.  Criteria  enim 3 exposita...4  non  apparent  sufficienter  clara  nec 5 
debitam  praestare  attentionem  ad  mutationes  penitus  totales  rythmi  vitae 
hominum  huius  temporis.  Hodie: 

a)  Organizationes  operum  fabrilium  et  similium  plane  occupant 6 
vitam  totalem  operariorum  extra  domum  ...7. 

b)  Maxima  centra  culturalia  exigunt  continuam  commorationem 
alumnorum  die  ac  nocte  extra  familiam. 

c)  Necessitas  laboris  et  officiorum  in  locis  distantioribus  et  ne- 
cessaria et  continua  commoratio 8 cum  hominibus  ex  omnibus  locis, 
sed  eiusmodi  forsan  mentis  et  cordis ,9  fere  impossibilem  reddit  influ- 
xum dioecesanum  in  ipsorum  mentes  et  corda. 

d)  Commercium,  recreationes,  munera  et  relationes  familiares  si- 
mul cum  maxima  facilitate  mediorum  translationis,  novam  figuram  ho- 
minis delineant  quae  longe  abest  ab  attendenda  et  aestimanda  ratione 
finium  10  propriae  dioeceseos. 

Longe,  ergo,  aliae  rationes  habendae  sunt  pro  erectione  et  delimita- 
tione  dioecesium  actualium. 11  Ex  quibus  duas  tantum  12  proponere  audeo: 

1.  Ut  in  erectione  novarum  dioecesium,  magis  quam  ad  naturales 
divisiones  (limites  civiles,  montes,  flumina,  etc.).  attentio  fiat  ad  com- 
munitatem vitae  et  necessitudinum  inter  homines,  ad  unitatem  occupa- 
tionum et  problematum  in  regione,  ad  identitatem  individuorum  qui  in 
tota  regione  vitam  degunt,  sustinent  et  regunt,  et  ad  unitatem  iam  exsi- 
stentem in  religiosis  rebus. 

2.  Item  credimus  procurandum  esse  ut  clare  appareat  criterium  pro 
divisione  vel  dismembratione  dioecesium  non  esse  solummodo  modum  13 
exonerandi  episcopum  a parte  fortasse  difficiliori  et  ingratiori  territorii, 
sed  necessitatem  veram  procurandi  maiorem  et  accuratiorem  attentio- 
nem pro  fidelibus  in  illis  locis. 

3.  Ad  quam  attentionem  efficacius  obtinendam  videtur  summe  ur- 
gere ut  divisio  dioecesium  fiat  modo  tali,  ut  in  ea  exsequenda  observen- 
tur normae  fundamentales  iustitiae  distributivae  et  socialis,  tum  quoad 
bona  temporalia  14  et  spiritualia,  tum  etiam  quoad  distributionem  sacer- 
dotum qui  in  nova  dioecesi  servitium  pastorale  praestare  debeant. 

4.  Ac  proinde  ne  umquam,  quantum  possibile  sit,  nova  dioecesis  eri- 
gatur si  in  ea  vel  pro  ea  numerus  saltem  minimus  sacerdotum  exempla- 
rium et  electorum  15  habeatur  pro  muneribus  necessariis  in  administra- 
tione  pastorali  saltem  minima  dioeceseos  (v.  g.  pro  paroeciis  principali- 
bus,16  curia  ...17,  seminario  incipiendo,  ...1S  educatione  religiosa  et  apo- 
stolatu  laicorum  promovendis,  etc.).  Quae  si  non  sint,  timendum  est  ne 
dioecesis  nova  nascatur  vel  mortua  vel  saltem  diuturnae  morti  desti- 
nata ...19. 

5.  Credimus  in  tali  casu  optabiliorem  esse  subiectionem  proviso- 
riam  S.  Congregationi  de  Propaganda  Fide,20  quae  cura  et  providentia 
sua  ...21  ad  illa  procuranda  saltem  ad  tempus  provideret. 

Et  haec  humiliter  subiecta  maneant  vestrae  considerationi  ...22.  Dixi. 
Gratias. 


In  textu  scripto  tradito-.  1 eiusdem.  2 interpretantur.  3 deest.  4 in 
schemate.  5 et  videntur  non.  6 absorbunt.  7 suam.  8 conviven- 
tia. 9 undequaque  parte,  sed  eandem  mentem  et  cor  habentibus.  10  limi- 
tum. 11  Quod  significat:  novam  vitam  hominum  extra  domum  propriam,  sua- 
dere titulum  residentiae  non  posse  iam  iuste  dignosci  ex  loco  ubi  lectum  habetur 
permanens,  sed  longe  alias  rationes  habendas  esse  in  hodierna  erectione  et  delimi- 
tatione  dioecesium.  12  Inter  alias  has  reverenter.  13  voluntatem.  14  ma- 
terialia. 15  selectorum.  16  deest.  17  dioecesana.  18  attentione  reli- 
giosarum. 19  Credimus  ipsam  S.  Congregationem  Consistorialem  cui  competit 
de  his  rebus  curare,  posse  auctoritate  vel  salutari  influxu  ante  dioeceses  a Deo  be- 

nedictas,  haec  praevidere  et  providere,  ut  nova  et  vera  communitas  dioecesana  et 
nascatur  et  vivat  praesens  et  actuosa  in  Ecclesia.  20  Quod  si  autem  illa  media 
necessaria  providere  excederet  competentiam  huius  Congregationis  Sacrae,  optabi- 
lior esset  subiectio  saltem  provisoria  S.  Congregationi  de  Propaganda  Fide.  21  ex 
similitudine  cum  regionibus  missionum.  22  ut  vos  conclusiones  hauriatis. 

15 

Exc.mus  P.  D.  ALEXANDER  SCANDAR 
Episcopus  Lycopolitanus 

Venerabiles  Patres , 

Quasdam  animadversiones  exponam  circa  cap.  IV  et  quidem  de  n.  31 
ubi  agitur  de  dioecesibus  personalibus  ratione  ritus. 

Haec  quaestio,  ni  fallor,  maximi  momenti  est  praesertim  in  regioni- 
bus et  civitatibus  ubi  sunt  varii  ritus,  e.  g.  in  Aegypto  ubi  septem  prin- 
cipales ritus  orientales  repraesentantur  non  sine  incommodo  et  ut  ita 
dicam  scandalo. 

Unusquisque  enim  ritus  suas  ecclesias  habet,  clerum,  usus  proprios, 
dum  fideles  pauci  sunt.  Et  ideo  Ecclesia  catholica  in  nostra  regione  vi- 
detur, praesertim  a non  christianis  et  etiam  a christianis  non  catholicis, 
ut  divisa,  sine  cohaesione. 

Differentia  magis  apparet  in  kalendariis,  in  ieiuniis,  in  abstinentiis; 
quod  quidam  improbant,  alii  approbant  cum  maximo  scandalo  acatho- 
licorum. 

Exsistentia  plurium  dioecesium  in  unico  territorio  pro  tam  paucis 
fidelibus  in  tribus  vel  quattuor  civitatibus  magis  nocet  quam  fovet 
actioni  pastorali.  Numerus  fidelium  catholicorum  qui  ritum  localem  et 
autochtonum  Alexandrinum  non  sequuntur  quotannis  diminuitur  variis 
ex  rationibus,  i.  e.  difficultates  xenophobiae,  etc.,  etc.,  et  proinde  censeo 
necessariam  esse  quamdam  unificationem. 

Mentem  meam  claris  verbis  expono  et  explico:  In  unoquoque  terri- 
torio, e.  g.  in  Aegypto,  Syria  vel  Libano,  habeatur  tantummodo  unica 
iurisdictio  pro  omnibus  catholicis  cuiuscumque  ritus,  cui  omnes  hierar- 
chae  subiiciuntur  et  ut  patriarcha  alexandrinus  v.  g.,  gaudeat  plena  iuris- 
dictione  in  toto  territorio  sui  patriarchatus  et  in  omnes  hierarchas  qui 
intra  limites  patriarchatus  adlaborant. 

Episcopi  diversi  ritus,  si  necessarium  est  episcopos  habere,  et  hoc 
hodie  non  censeo^  vicarii  patriarchales  erint  pro  cura  animarum  proprio- 
rum fidelium  sub  auctoritate  patriarchae  sedis  exercenda. 

Hoc  modo  labor  pastoralis  maiori  cum  fructu  exercetur  in  unione 
cum  capite  locali. 

Hoc  modo  servabitur  etiam  antiqua  traditio  ecclesiastica  praesertim 
in  oriente  inde  a primis  saeculis  vigens,  secundum  quam  in  uno  loco,  non 
habetur  nisi  unus  episcopus  (cf.  S.  Ignatium  Antiochenum  et  S.  Cypria- 
num). Hinc  patriarcha  vel  metropolita  territorii  habebit  tot  vicarios 
quot  sunt  ritus  diversi  in  illo  loco.  Ipsi  consilium  patriarchale  efformant. 

Hic  sermo  est  tantummodo  de  iurisdictione  exercenda  pro  regimine 
dioecesis  sed  quaestiones  merae  liturgicae  et  spirituales  integrae  ma- 
neant sub  vigilantia  patriarchae  vel  metropolitae  illius  ritus. 

Persuasum  mihi  est,  hic  modus  agendi  melius  unitatem  catholicam  in 
varietate  illustrat  et  ipsi  christiani  non  catholici  non  solum  2 mirantur 
de  hac  organizatione,  sed  magis  aestimant  in  catholica  Ecclesia  unitatem 
et  collaborationem.  Sic  vires  non  dissipantur,  associationes  variae  simul 
cooperant  ad  bonum  commune  totius  regionis  et  in  conf ormitate  erimus 
cum  n.  28. 

Concludo:  Expungatur  a textu  n.  31  ne  multiplicentur  sine  neces- 
sitate dioeceses  personales  et  ne  habeantur  plures  episcopi  in  eodem  ter- 
ritorio. Dixi. 


In  textu  scripto  tradito-.  1 deest.  2 deest. 


16 

Exc.mus  P.  D.  ANTONIUS  KHORAICHE 
Archiepiscopus  Sidoniensis  Maronitarum 

V enerabiles  Patres, 

Art.  31,  cap.  IV,  de  erectione  dioecesium  personalium  ratione  ritus, 
ut  principium  sumptus,  certe  placet:  exprimit  enim  laudabilem  inten- 
tionem Concilii  servandi  ritus  in  Ecclesia  ubique  terrarum. 

Attamen  accurata  illius  intellectio  et  practica  applicatio,  aliquas 
ponunt  solvendas  quaestiones,  quas,  humiliter,  iudicio  Patrum  vellem 
subiicere. 

1.  Agitur  in  articulo  de  dioecesi  personali  erigenda  in  dioecesi  ter- 
ritoriali iam  erecta,  quod  supponit  aliqua  territoria  iam  esse  ritui  deter- 
minato propria.  Si  nunc  ad  statum  vigentem  inspicimus,  invenimus  ritum 
latinum  possidere,  per  totum  orbem,  dioeceses  territoriales,  dum  orien- 
tales ritus,  ne  in  oriente  quidem,  possunt  dici  possidere  proprium  terri- 
torium, nam  in  uno  eodemque  territorio  superponuntur  plures  iurisdic- 
tiones,  non  tantum  orientales  sed  etiam  et  latina,  quae  omnes  aequo 

iure  territoriales  se  considerant.  Unde  recta  applicatio  principii  postulat 
delimitationem  territorialem  inter  varios  ritus. 

2.  Ordo  hierarchicus  in  Ecclesia  secumfert  dependentiam  episcopi 
a superiore  auctoritate.  Porro,  in  casu  orientalium,  episcopus  cui  com- 
mittitur personalis  dioecesis,  et  qui  exinde  est  extra  territorium  proprii 
ritus,  a quanam  superiore  auctoritate  pendet?  An  ab  Ordinario  loci, 
qui  certe  est  alieni  ritus?  Sed  tunc  finis  intentus  in  articulo  non  obtine- 
tur, et  aliquando  dioecesis  personalis  extenditur  ad  plures  dioeceses  ter- 
ritoriales} An  immediate  a S.  Sede?  Sed  tunc,  licet  mutatis  mutandis, 
idem  inconveniens  adest  nempe  dismembratio  fidelium  eiusdem  ritus. 
Manet  ergo  ut  pendeat  ab  auctoritate  superiore  proprii  ritus,  nempe  a 
patriarcha,  et  tunc  certe  obtinetur  finis  articuli,  sed  quia  res  non  est  per 
se  evidens,  ideo  expresse  declaranda. 

Ex  his  quaestionibus  patet  adesse  verum  et  grave  problema  circa 
coordinationem  iurisdictionum  in  Ecclesia,  quod  per  transennam,  ut  fit 
in  articulo,  solvi  non  potest.  Nam  modo  procedendi  in  articulo  propo- 
sito, non  solvitur  difficultas,  sed  via  aperitur  novis  difficultatibus.  Et  ideo 
salva  dispositione  in  articulo  tradita  et  ut  plenum  effectum  obtineat, 
videtur  quaestio  amplius  pertractanda  ut  ad  sequentes  conclusiones  de- 
veniatur: 

1.  In  unoquoque  territorio,  unica  sit  territorialis  iurisdictio. 

2.  In  unoquoque  territorio  sint  tot  iurisdictiones  personales  quot 
ritus  diversi,  sufficientem  numerum  fidelium  habentes. 

3.  Omnis  iurisdictio  episcopalis  pendeat  a superiore  auctoritate 
proprii  ritus,  et  pro  orientalibus  a patriarcha. 

4.  Ad  rectam  applicationem  horum  principiorum  recognoscantur 
territoria  unicuique  ritui  propria. 

Attamen  si  propter  humanam  fragilitatem,  propositum  hoc  certe 
vere  reformativum,  oppugnaretur  difficultatibus  practicis,  Concilium  pos- 
set saltem  principium  affirmare,  ut  sit  norma,  in  futuro  data  occasione 
sequenda,  et  pro  praesenti,  ad  minus  proclamare  aequalitatem  rituum  ita 
ut  agnoscantur,  orientalibus  in  occidente,  dioeceses  eiusdem  ritus 2 ac 
occidentalibus  in  oriente.  Dixi.  Et  gratias. 

In  textu  scripto  tradito : 1 deest.  2 iuris. 

Moderator : Cum  non  sint  alii  oratores  circa  cap.  IV,*  audiatur  nunc 
per  modum  conclusionis  em.mus  D.  card.  Marella,  praeses  commissionis. 

* In  congregatione  generali  sexagesima  nona  circa  cap.  IV  schematis  de  epi- 
scopis ac  de  dioecesium  regimine  adhuc  locutus  est  P.  D.  Sebastianus  Valloppilly 
(cf.  p.  409). 

17 

Em.mus  P.  D.  PAULUS  card.  MARELLA 
Venerabiles  Patres, 

Commissio  conciliaris  de  episcopis  et  dioeceseon  regimine  multas 
gratias  agit  universis  Patribus  conciliaribus  pro  animadversionibus,  sive 
voce  factis  in  hac  aula  conciliari,  sive  scripto  exhibitis,  super  schemate 
decreti  de  episcopis  et  dioeceseon  regimine. 

De  omnibus  iis  votis  et  emendationibus  quae  sapienter  ac  prudenter 
a Patribus  prolatae  sunt,  commissio  debitam  habebit  rationem  in  reco- 
gnoscendo schemate,  praesertim  cum  statuenda  erunt  principia  genera- 
lia, quae  pro  universa  catholica  Ecclesia  valere  debent,  quaeque  publicum 
rei  christianae  bonum  respiciant  necesse  est.  Gratias. 

Moderator : Congregatio  generalis  erit  feria  II,  hora  9,  proxima,  et 
sermo  erit  de  oecumenismo  et  discussio  instituetur  de  schemate  in  genere. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 


ANIMADVERSIONES  SCRIPTO  EXHIBITAE 

QUOAD  CAPP.  III-IV  SCHEMATIS 
DE  EPISCOPIS  AC  DE  DIOECESIUM  REGIMINE 


ANIMADVERSIONES  SCRIPTO  EXHIBITAE 

QUOAD  CAP.  III  SCHEMATIS 
DE  EPISCOPIS  AC  DE  DIOECESIUM  REGIMINE  * 


1 

Em.mus  P.  D.  AUGUSTINUS  card.  BEA 

Pag.  14,  linn.  26  s.:  « statutis...  probandis  »:  nonne  sufficeret  « reco- 
gnoscendi »?  (cf.  pag.  14,  lin.  23). 

Pag.  15,  lin.  1:  fortasse  melius  « Apostolica  Sede  consentiente»:  item, 
pag.  18,  nota  6. 

Ad  notam  n.  6:  nonne  illa,  quae  dicuntur  ibi  de  pluribus  conferentiis  in 
eadem  natione  constituendis  utiliter  in  textu  inseri  possent? 

Pag.  15,  lin.  9:  numquid  inter  episcopos  titulares,  de  quibus  hic  sermo 
est,  comprehenduntur  etiam  episcopi  auxiliares ? Si  ita  est,  potest  dici:  « Epi- 
scopi mere  titulares,  in  natione  degentes,  sive  auxiliares  sive  non...  ». 

Pag.  16,  lin.  9:  «De  suis  agendi  rationibus:  expressio  nimis  conden- 
sata; proponitur:  « de  sua  agendi  ratione  eiusque  motivis  ». 


2 

Em.mus  P.  D.  RADULFUS  card.  SILVA  HENRIQUEZ 
Archiepiscopus  S.  lacobi  in  Chile 

N.  20,  pag.  15,  post  lin.  22,  addatur:  « Praeses  uniuscuiusque  episco- 
porum conferendae  sit  episcopus  ad  hoc  munus  electus  absoluta  maioritate 
suffragiorum  membrorum  pleno  iure  ipsius  coetus,  quae  suffragia  semper  se- 
creto ferri  debent.  Munus  praesidis  ad  tempus,  legibus  particularibus  deter- 
minandum, exerceatur  ». 

Ratio  huius  emendationis  vel  additionis  est  vitare  quod  munus  praesidis 
sit  alicui  sedi  episcopali,  archiepiscopali  vel  etiam  primatiali  annexum.  Evi- 
denter, ut  ex  se  patet,  Summus  Pontifex,  peculiaribus  adiunctis  id  suadenti- 
bus, aliter  semper  providere  potest. 


* Huiusmodi  textus  lecti  non  sunt  quia  Patres  vel,  scripto  exhibito,  loqui  non 
petierunt,  vel  iuri  loquendi  renuntiaverunt,  vel  disceptatio  interrupta  est. 

Cui  accedunt  39  Patres:  Alfredo  Viola,  ob.  de  Salto  (Uruguay);  Jorge 
Manrique,  ob.  de  Oruro  (Bolivia);  Armando  Gutierrez,  ob.  de  Pionia,  aux. 
de  La  Paz  (Bolivia);  Buenaventura  Juaregui,  ob.  de  Zipaquira  (Colombia); 
Emilio  Tagle,  arz.-ob.  de  Valparaiso  (Chile);  Alberto  Rencoret  Donoso,  arz. 
de  Puerto  Montt  (Chile);  Eusebio  Septimio  Mari,  vic.  apost.  de  Riohacha 
(Colombia);  Juan  Diaz  Piata,  o.  p.  prel.  null.  de  Bertrania  (Colombia);  Ale- 
jandro  Duran,  ob.  de  Ancud  (Chile);  Guillermo  Hartl,  ob.  tit.  de  Stratoni- 
cea, vic.  apost.  Araucania  (Chile);  Baltasar  Alvarez,  ob.  de  Pereira  (Colombia); 
Francisco  Gillmore,  ob.  tit.  de  Auzia,  vic.  Castrense  (Chile);  Manuel  Larrain, 
ob.  de  Talea  (Chile);  Miguel  Angel  Builes,  ob.  de  S.  Rosa  (Colombia);  Can- 
dido Rada,  ob.  de  Guaranda  (Ecuador);  Francisco  Valenzuela,  ob.  de  Antofa- 
gasta  (Chile);  Roberto  Caceres,  ob.  de  Melo  (Uruguay);  Alejandro  Menchaca, 
ob.  tit.  de  Pinara  (Chile);  Miguel  Antonio  Medina,  ob.  tit.  de  Cefa,  aux.  de 
Medellin  (Colombia);  Jorge  A.  Giraldo,  ob.  de  Pasto  (Colombia);  Enrique 
Alvear  Urrutia,  ob.  aux.  de  Talea  (Chile);  Antonio  Maria  Aguirre,  ob.  de 
S.  Isidro  (Argentina);  Marcelo  Mendiharat,  ob.  tit.  de  Zerta,  eoad,  de  Salto 
(Uruguay);  Teodoro  Eugenin,  ob.  tit.  de  Gerisso  (Chile);  Antonio  Quarra- 
cino,  ob.  de  9 de  Julio  (Argentina);  Juan  Francisco  Fresno,  ob.  de  Copiapo 
(Chile);  Jose  Manuel  Santos,  ob.  de  Valdivia  (Chile);  Alfonso  Uribe  Jara- 
millo,  ob.  tit.  de  Aureliopoli,  aux.  de  Cartago  (Coi.);  Jose  Joaquin  Flbrez, 
ob.  de  Duitama  (Colombia);  Bernardo  Arango,  ob.  de  Barrancabermeja  (Co- 
lombia); Pedro  Jose  Rivera  Mejia,  ob.  de  Socorro  y San  Gil  (Colombia); 
Sergio  Mendez  Arceo,  ob.  de  Cuernavaca  (Mejico);  Rafael  Sarmiento  Peralta, 
ob.  de  Ocana  (Colombia);  Angel  Ocampo  Berrio,  ob.  de  Tunja  (Colombia); 
Raul  Zambrano  Camader,  ob.  de  Facativa  (Colombia);  Vladimiro  Boric,  ob. 
de  Punta  Arenas  (Chile);  Bernardino  Pinera,  ob.  de  Temuco  (Chile);  Augu- 
sto Salinas,  ob.  de  Linar  es  (Chile);  Maximiano  Valdes,  ob.  de  Osorno 
(Chile);  Eladio  Vicuna,  ob.  de  Chillan  (Chile). 

3 

Exc.mus  P.  D.  ADALBERTUS  ALMEIDA  MERINO 
- Episcopus  Zacatecensis 

En  propositio  mea:,  conferentia  episcopalis  potest  et  debet  habere  vim 
iuridicam  obligandi  in  aliquibus  casibus  et  quidem  paucissimis,  propter  com- 
mune Ecclesiae,  approbante  Summo  Pontifice. 

A.  Potest...  Quia  aliqui  Patres  dubitare  videntur  de  ipsa  possibilitate 
facultatis,  haec  profero:  Conferentia  habebit  vim  iuridicam 

1.  Ex  approbatione  Summi  Pontificis  quae  semper  requiritur  in  his 
casibus  et  hoc  propter  eius  supremam  potestatem  in  universa  Ecclesia.  Nemo 
dubitat  Concilia  plenaria  et  provincialia  habere  potestatem  iuridicam  intra 
suum  ambitum  approbante  Summo  Pontifice.  Unde,  a pari,  in  conferendis 
episcopalibus. 

2.  Ex  colle gialitate  iuridica  si  definitive  approbetur  a Concilio,  ut  so- 
lido fundamento  innixi  speramus.  Post  approbationem  definitivam  Concilii, 
collegialitas  vere  iuridica  et  quidem  ex  iure  divino,  erit  certa  et  suam  lucem 
effundet  supra  ipsum  Concilium  Oecumenicum  quod  est  maximus  actus  col- 
legialitatis  vere  iuridicae,  et  super  plenaria  et  provincialia  Concilia  et  tandem 
super  conferentias  episcopales  iuridice  agentes,  utique  semper  approbante 
Summo  Pontifice. 

3.  De  cetero,  V.  P.,  iam  eam  admisimus  aliquo  modo  in  re  liturgica 
ubi  de  vernacula  lingua  agitur,  et  quidem  cum  formula  « actis  recognitis  a 
Summo  Pontifice  ». 

4.  Praeterea,  mirum  esset  admittere  collegialitatem  iuridicam  et  ex 
iure  divino  et  nullibi  exerceri  posse ; age  vero,  si  exercetur  in  Concilio  Oecu- 
menico,  omnino  admitti  potest  hoc  exercitium  in  Conciliis  plenariis  et  provin- 
cialibus, necnon  in  conferentiis  quia  agitur  semper  cum  Summo  Pontifice. 

B.  Debet...  1.  Propter  bonum  commune  Ecclesiae  vel  nationis.  Et  hoc 
videtur  per  se  clarum.  Cogitetis,  V.  P.,  de  ultima  littera  pastorali  conferentiae 
italicae,  utique,  absque  dubio  opportunissima,  necessaria  et  urgentissima 
propter  circumstantias  quas  bene  nostis...  Quid  accidisset  si  pars  notabilis 
episcoporum  suam  adhaesionem  non  praebuisset  et  hoc  publice  cognoscere- 
tur? Quis  potest  damnum  pro  Ecclesia  et  pro  natione  ipsa,  immo  vero  et 
scandalum  commensurare? 

2.  Puncta  illa  praecipua  quae  in  schemate  indicantur  desumpta  sunt 
ex  amara  experientia. 

3.  Conferentiae  illae  magnae  quae  faciliter  perveniunt  ad  unanimem 
consensum,  habebunt  praeterea  meritum  oboedientiae  in  paucissimis,  et  qui- 
dem propter  bonum  commune,  et  libertatem  omnimodam  in  omnibus  aliis 
rebus.  De  cetero,  hoc  etiam  accidit  in  nostra  conferentia  ubi  libentissime  su- 
mus concordes  quando  agitur  de  opere  caritatis  vel  pietatis...  Sed  aliud  est 
in  rebus  gravissimis  ubi  timetur,  v.  g.:  persecutio  generalis  vel  clausura  om- 
nium scholarum  catholicarum  ex  una  parte;  et  ex  altera,  violatur  ius  natu- 
rale vel  ius  divinum  Ecclesiae  et  Ecclesia,  ut  videtur,  tacere  non  debet.  Quis 
non  videt  omnino  requiri  in  istis  casibus,  plenus,  fortissimus  et  immediatus 
actus  totius  hierarchiae  nationis?...  Immo,  vero,  actus  paucorum  esset  valde 
imprudens? 

C.  Agitur  de  paucissimis  punctis  sive  a iure  communi,  sive  a Summo  Pon- 
tifice, sive  a conferentiis  designatis  et  communi  consensu  habitis  ut  maximi 
momenti. 

D.  A Summo  Pontifice  approbata:  haec  nobis  praebet  magnam  tranquil- 
litatem ex  una  parte;  ex  altera,  vero,  parte,  conferentia  ipsa  suam  responsa- 
bilitatem  assumit  et  magnum  auxilium  praebebit  Summo  Pontifici  in  rebus 
gravissimis. 

Nec  dicas : Hoc  est  contra  monarchiam  gubernii  dioecesani.  Nam  quaero... 
Sunt  etiam  contra  talem  monarchiam  Concilia  plenaria  et  provincialia...?  Ergo 
nec  conferentiae  in  illis  paucissimis  casibus. 

Conclusio:  Conferentia  episcopalis  potest  et  debet  habere  vim  iuridicam 
obligandi  in  aliquibus  casibus  et  quidem  ex  natura  sua  paucissimis,  propter 
bonum  commune  Ecclesiae,  approbante  Summo  Pontifice. 


4 

Exc.mus  P.  D.  CUSTODIUS  ALVIM  PEREIRA 
Archiepiscopus  de  Lourengo  Marques 

1.  Ad  n.  19,  pag.  15,  § 1,  post  verbum  « coadiutores  » addatur  « et  auxi- 
liares » et  ratio  est  quia  etiam  auxiliares  habent  iurisdictionem  (cf.  n.  15, 
pag.  11). 

2.  Secunda  paragraphus  huius  numeri  omitti  potest.  Si  adsunt  alii  epi- 
scopi titulares  qui  non  sint  coadiutores  vel  auxiliares,  aut  sunt  senes  aut  alia 
de  causa  extra  gubernium  Ecclesiae  sunt  positi.  Non  eis  interest  cooptari  in 
conferentiam. 

3.  Ad  n.  24,  pag.  16.  Nullum  valorem  iuridicum  tribuatur  conferendis, 
nisi  « singulis  casibus  » a S.  Sede  statuatur. 

5 

Exc.mus  P.  D.  ANGELUS  BARBISOTTI 
Episcopus  tit.  Cauniensis,  vic.  ap.  Esmeraldensis 

Adhaereo  iis  omnibus  quae  tam  bene  et  eloquenter  dicta  sunt  a pluribus 
em.mis  et  exc.mis  Patribus,  speciatim  a cardd.  Mclntyre,  Meyer,  Ruffini, 
Frings,  Spellman  etc.  de  excellentia  et  opportunitate  conferendarum  episco- 
palium sive  nationalium,  sive  internationalium.  Item  eorumdem  Patrum  voto 
assentio  in  neganda  opportunitate  concedendi  vim  iuridicam  deliberationibus 
conferentiarum,  non  tantum  internationalium,  sed  et  nationalium.  Saepe  sae- 
pius quod  bonum,  vel  etiam  necessarium  potest  esse  pro  una  parte  territorii, 
inutile,  vel  nocivum  est  in  alia.  Quod  praesertim  accidit  quando  de  eadem 
conferentia  participant  ordinarii  locorum  missionum,  et  episcopi  dioecesium 
iam  constitutarum. 

2.  Ad  conferendas  nationales  velim  vocentur  non  tantum  episcopi  resi- 
dentiales,  ut  dicitur  in  schema,  sed  et  alii  ordinarii  locorum,  etsi  charactere 
episcopali  carentes,  et  omnes  episcopi  titulares,  utique  cum  voto  delibera- 
tivo. Immo,  salvo  meliori  iudicio,  mihi  videtur  opportunum  ut  etiam  Ordi- 
narii personarum  qui  ad  concilium  vocantur,  conferendae  episcopali  inviten- 
tur. Saepe  accidit  ut  ii  in  contactum  sint  cum  personis  culturae,  artis,  etc. 
docentibus,  e.  g.  in  suis  scholis  et  universitatibus,  qui  raro  in  contactum 
episcopi  sunt:  ideoque  eorum  opinio  valde  utilis  esse  potest.  Hoc  mihi  vi- 
detur statuendum  ut  principium  generale;  singulis  conferendis  relinquentes 
cetera  minoris  momenti. 


ANIMADVERSIONES  SCRIPTAE  - CAP.  III  DE  EPISCOPIS 


275 


6 

Exc.mus  P.  D.  ALOISIUS  BETTAZZI 
Episcopus  tit.  Thagastensis,  aux.  Bononiensis 

Sapientioribus  consentiens,  solemnitatem  aulae  vel  per  speciem  sic  dictae 
« polemicae  » non  conturbandam  opinantibus,  interventionem  hanc  vobis 
legere  non  valui;  mihi  autem,  minimo  Patrum,  atque  — qua  titularis  — tam- 
quam abortivo,  liceat  adhuc  officium  absolvere,  quod  puto,  veritatem  defen- 
dendi atque  clariorem  reddendi,  non  paucis  Patribus,  sive  ex  Italia  sive  ex 
aliis  nationibus,  mecum  substantialiter  consentientibus  necnon  ex  me  pe- 
tentibus ut  communem  mentem  scriptis  saltem  promam. 

Venerabiles  Patres,  credo  in  Sacrosanctum  Concilium  Oecumenicum.  Si 
quid  hic  sumus,  et  quidem  iure  divino,  cogitetis  ex  quonam  fundamento 
Scripturarum  hoc  simus:  textus  ex  quibus  nostram  colligimus  potestatem 
non  loquuntur  de  sessionibus  Concilii,  loquuntur  de  apostolis  simul  sumptis 
in  bonum  totius  Ecclesiae:  omnes  apostoli  — sub  Petro  quidem  — pro  tota 
Ecclesia. 

Successive  — nisi  temporis,  saltem  naturae  — factum  est  ut  bonum  ani- 
marum ferret  ad  coniunctionem  uniuscuiusque  episcopi  cum  singula  dioecesi: 
fuit  quasi  peculiaris  restrictio  seu  specificatio  missionis  universalis  ad  coetum 
peculiarem;  quae  specificatio  determinari  potuit  a potestate  suprema,  sive  a 
Romano  Pontifice,  sive  a collegio  cum  capite. 

Iam  ab  initio  factum  est  ut  episcopi  singularum  provinciarum  sentirent 
se  non  esse  « monadas  clausas  »,  neque,  historia  teste,  suam  potestatem  sic 
absolutam  esse  ut  nullo  alio  limite,  nisi  a Romano  Pontifice,  limitaretur.  Un- 
denam  Conciliis  provincialibus  facultas  interveniendi  auctoritative,  facultas 
ipsa  suspendendi  episcopos,  nisi  ex  eo  quod  persuasum  fuerit  episcopos  esse 
quidem  pastores  in  sua  dioecesi,  sed  esse  quoque  membra  corporis  episco- 
palis et  ex  hac  parte  per  ipsum  provinciale  Concilium  limitari? 

Cogitetis  de  munere  et  de  missione  Conciliorum  provincialium  inde  a 
primis  saeculis  Ecclesiae,  inde  a Concilio  Nicaeno,  statuente  episcoporum 
provinciae  munus  esse  novum  episcopum  consecrandi.  Nonne  in  Conciliis  pro- 
vincialibus negotia  Ecclesiae  per  plura  saecula  acta  sunt?  Ipsaque  Ecclesiae 
defensio  contra  haereses,  ipsaque  postridentina  Ecclesiae  reformatio  per  Con- 
cilia provincialia  perfecta  est  (cf.  v.  g.  activitatem  S.  Caroli  Borromaei). 

Nihil  ergo  vetat  quod  nostris  quoque  temporibus  suprema  potestas  — Ro- 
manus Pontifex  aut  Concilium  cum  ipso  — determinet  conferentias  episco- 
pales esse  medium  aptum  exprimendi  hanc  potestatem  collegialem  pro  sin- 
gulis, v.  g.,  nationibus.  Fundamentum  potestatis  pro  singulis  conferendis 
erit  ipsa  missio  universalis  episcopis  data,  quae  a suprema  potestate  iure  po- 
sitivo singulis  episcoporum  coetibus  determinaretur. 

Venerabiles  Patres,  credo  in  Sacrosanctum  Concilium  Oecumenicum:  hac 
de  causa  credo  Concilium  ipsum  posse  et  debere  in  dies  clariorem  reddere 


276 


ACTA  CONC.  VATICANI  II  - PERIODUS  II 


suam  ipsius  potestatem,  potestatemque  episcoporum  sive  singulatim  sumpto- 
rum sive  in  coetibus  collectorum.  Hoc  videtur  munus  nobis  a Spiritu  Sancto 
impositum,  a nobis  cum  amore  in  actum  deducendum. 

Hac  de  causa  valde  miror  — omnesque  laudati  episcopi  mecum  valde  mi- 
rati sunt  — quod  ulterius  votum  illud  diei  30  octobris  impugnandum  veniat. 
Utique  non  est  definitio,  sed  est  tam  clara,  tam  aperta  orientatio  Concilii 
ut  illud  impugnare  iniuriosum  appareat.  Iniuriosum  quidem  pro  ipso  Summo 
Pontifice  qui  nobis  per  moderatores  a Se  electos  loquitur:  saltem  suspican- 
dum sit,  in  re  tanti  momenti,  moderatores  votum  non  requisisse,  textumque 
non  praebuisse  inconsulto  ipso  Summo  Pontifice.  Liceatque  mihi  addere 
illud  esse  iniuriosum  pro  Sacrosancto  Concilio  necnon  pro  Patribus  illud  con- 
stituentibus, quasi  ipsi  ignari  votum  dederint  rebus  non  satis  cognitis.  Nonne 
variae  suffragationes  pro  quinque  quaestionibus  sufficienter  documentant  Pa- 
tres apprime  recognovisse  valorem  textuum,  ita  ut  septuaginta  Patribus  quibus 
prima  quaestio  placuit,  altera  non  placuerit,  ducentis  quibus  altera  placuit, 
tertia  vero  non  placuerit,  et  ita  porro? 

Quod  si  haec  omnia  vera  non  sint,  sinatis  mihi  recolere  Concilium  illud 
in  mea  regione  — Arimini  dico  — transactis  saeculis  peractum;  in  quo 
Patres,  artificiose  deprehensi,  suspectae  formulae  nomen  dederunt:  « inge- 
muit totus  orbis  — ut  Hieronymus  testatur  — et  Arianum  se  esse  mira- 
tus est  »! 

Quid  in  casu? 

Non  est  meum  iudicare  quomodo  solutio  detur:  praesertim  cum  satis 
apertum  sit  commissionibus  votum  non  placuisse.  Sed  tunc  quomodo  pote- 
runt commissiones  textum  aptare  ut  Concilio  placeat?  Ordo  Concilii  non 
praevidet  casum  oppositionis  inter  commissiones  et  ipsum  Concilium:  fortasse, 
solvendum  Concilium  ? ! . . . 

Sed  liceat  mihi,  venerabiles  Patres,  quaerere  cur  tam  gravis  oppositio 
in  nostra  quaestione  facta  sit.  Timetne  quis  nostris  decisionibus  primatum 
Summi  Pontificis  in  dubium  verti?  Sed  nemo,  absolute  nemo  est  inter  nos 
qui  de  minuenda  summa  Romani  Pontificis  potestate  vel  in  minimis  cogitet: 
hoc  pluries  dictum  est,  sed,  ut  videtur,  hoc  nondum  creditur.  Sed  tunc  cur 
iterum  ad  Synodum  Pistoriensem  appellatur?  Quae  Synodus  valde  clare  ex- 
cludit possibilitatem  limitandi  episcoporum  potestatem  ex  parte  potestatis 
supremae,  et  hac  de  causa  reprobatae  sunt  eius  sententiae:  nullo  modo  assu- 
mere possumus  bullam  Auctorem  fidei  ut  quaestionem  nostram  dirimamus 
de  potestate  episcopi  nativa  aut  delegata.  Tantum  quaedam  analogiae  inve- 
niri possunt:  quae  tamen,  sive  ex  textu,  sive  ex  contextu,  omnino  diversae 
resultant. 

Cur  ergo  conferendae  impugnantur?  Fortasse  ex  practicis  perplexitatibus. 

Attamen  quaeso,  ne  misceantur  quaestiones:  altera  est  quaestio  dogmatica, 
de  amplitudine  missionis  episcopalis,  necnon  de  iure  episcoporum  in  confe- 
rendis, altera  quaestio  practica  de  modo  conferentiarum  condendarum:  mihi 
non  videtur  Concilio  dignum  urgere  Patres  ut  sententiam  dogmaticam  mutent 

eis  proponendo  periculum  consequentiarum,  seu  limitationum  in  iure  perso- 
nali. Non  est  utilitas  personalis  quae  Patres  inducere  possit  ut  sententiam 
theologicam  mutent. 

Ceterum  optime  quaestiones  practicae  solvi  possint:  quis  ex  nobis  con- 
tradicet si  conferentiae,  in  quibus  suprema  Concilii  potestas  — cum  et  sub 
Romano  Pontifice  — agnoverit  missionem  apostolicam,  valorem  iuridicum 
in  suis  decisionibus  non  habeant  nisi  tertia  ex  quatuor  episcoporum  partibus, 
sive  quarta  ex  quinque  decreverit?  Et  hoc  salvo  semper  supremo  iure  Ro- 
mani Pontificis. 

Sacrosanctum  Concilium  hoc  etiam  posset  decernere,  sua  vota,  ut  ita 
dicam,  articulans:  quod  ubi  conferentiae  nondum  structuram  sat  claram 
invenerint,  obligationem  tantum  moralem  inducant,  minime  impediendo  quod 
ubi  iam  vim  iuridicam  polleant  — vel  ubi  illam  brevi  acquisiturae  sint  — 
illa  gaudere  valeant,  plenius  apostolicam  missionem  participantes. 

Venerabiles  Patres,  ipsum  bonum  animarum  hoc  exigit,  et  haec  est  ratio 
ut  Concilium,  in  dies  res  dogmaticas  profundius  investigans,  in  dies  etiam 
plenam  Episcopatus  nostri  naturam  clarescere  faciat. 

Expectationes  mundi  ne  parvipendamus,  qui  a nobis  non  tantum  signum 
et  vim  unitatis  exquirit,  et  quidem  organicae,  sed  sinceri  et,  ut  ita  dicam, 
« desinteressati  » laboris  ut  sollicitationes  Spiritus  assequi  valeamus. 

Humillime,  in  quantum  potui,  dixi. 


7 

Exc.mus  P.  D.  ROBERTUS  BEZAC 
Episcopus  Atur ensis  et  Aquae  Augustae 

Liceat  mihi  de  n.  19  cap.  III,  de  nationali  conferentia,  pag.  15,  duas 
breves  animadversiones  proponere. 

Prima  animadversio.  Conferentia  nationalis  de  qua  agitur  est  ens  iuridi- 
cum novum  in  Ecclesia.  In  lege  canonica  enim  numerantur  concilia  plenaria, 
provincialia,  immo  coetus  metropolitani  episcoporum.  Non  invenitur  confe- 
rentia illa  nationalis.  Conveniunt  de  facto  in  aliquibus  nationibus  episcopi 
et  quidem  regulariter,  ut  memoravit  em. mus  card.  Frings.  Sed  hi  conventus 
aliquid  habent  opportunitatis  et  particularismi,  non  figuram  institutionis  Ec- 
clesiae universalis.  Cum  ergo  conferentia  sit,  ut  ita  dicam,  filia  nostri  Concilii 
Vaticani  II,  illam  peculiari  diligentia  curare  debemus. 

De  cetero,  quoad  futurum,  conferentia  illa  magnum  momentum  in  vita 
pastorali  uniuscuiusque  nationis  assumptura  videtur.  Sit,  ut  exemplum,  pars 
non  parva  quae  ei  tribuatur  in  applicatione  decretorum  de  re  liturgica. 

Ergo  valde  interest  principia  theologica  necnon  iuridica  certa  statuere 
ex  quibus  determinentur  quinam  membra  eius  futuri  sunt  et  quisnam  prae- 
ses et  quaenam  eorum  iura. 

Sane  ordo  caritatis  est  ordo  supremus  et  communio  mentis  et  operatio- 

nis  regula  aurea  pro  episcopis.  Sed  episcopi  cum  simus,  homines  sumus.  Si 
non  adest  conferendae  nationali  aliqua  saltem  iuridica  structura,  timeo  ne 
efficacia  eius  graviter  minuatur. 

1.  De  admissione  membrorum.  Affirmandum  est  omnes  qui  charactere 
episcopali  ornantur  membra  esse,  de  iure,  huius  conferentiae  territorii  in  quo 
domicilium  habeant.  Id  eis  competit  ex  potentia  Ordinis,  nempe  episcopalis, 
quem  receperunt.  Hoc  enim  consentaneum  est  cum  iis  quae  iam  in  hac  aula 
pluries  dicta  sunt  de  sacramentalitate  episcopatus,  immo  de  collegialitate  in 
qua,  forsan,  saltem  ut  est  iure  divino,  non  potest  dici  directe  fundari  confe- 
rentia, sed  cuius  est  certe  efficax  exercitium. 

Iis  addendi  sunt  Ordinarii  locorum  qui,  quamvis  charactere  episcopali 
careant,  a iure  canonico  episcopis  residentialibus  assimilantur,  scii,  abbas 
nullius,  praefectus  apostolicus,  etiam,  ut  mihi  videtur,  vicarius  capitularis, 
exceptis  vicariis  generalibus  qui  de  facto  in  textu  nostro  excluduntur. 

Haud  ignoro  hanc  assimilationem  secumferre  aliquam  difficultatem,  quin 
dicam  contradictionem,  cum  praecise  criterium  adhibitum  sit  ipsa  potentia 
Ordinis.  Sed  similis  difficultas  adest  quoad  praesentiam  eorumdem  membro- 
rum in  Concilio  oecumenico  et,  ut  puto,  non  inventa  est  usque  modo  solutio. 
Ergo  dicam:  si  adsunt  in  Concilio,  possunt  adesse  in  conferentia.  Qui  potest 
plus  potest  et  minus. 

2.  De  votatione  membrorum.  In  determinando  autem  quibus  ex  eis  suf- 
fragium deliberativum  aut  tantum  consultativum  concedendum  erit,  uti  de- 
bemus, meo  iudicio,  principio  iurisdictionis,  saltem  lato  sensu. 

A.  Suffragio  deliberativo  frui  debent  omnes  episcopi  residentiales,  ratione 
Ordinis  episcopalis  et  ratione  iurisdictionis  territorialis  stricte  dictae. 

B.  Etiam  episcopi  non  residentiales  qui  aliqua  iurisdictione  fruuntur,  ut 
ita  dicam,  subsidiari,  v.  g.  coadiutores,  qui  nominatim  in  textu  nostro  indi- 
cantur, et  auxiliares,  de  quibus  exc.mus  McDevitt  tam  egregie  locutus  est. 
Et  etiam  episcopi  qui  responsabilitate  speciali  onerantur  vi  alicuius  officii 
ecclesiastici,  sensu  canonico  huius  termini,  utpote  rector  universitatis,  assi- 
stens generalis  actionis  catholicae,  episcopus  castrensis,  etc.  ...  qui  in  statibus 
particularibus  conferentiae  enumerari  possent. 

C.  Ii  Ordinarii  locorum  qui  charactere  episcopali  carentes,  vi  iurisdic- 
tionis episcopis  residentialibus  assimilantur  ex  can.  198. 

D.  Suffragio  autem  consultativo  tantum  frui  debent  omnes  alii  episcopi 
titulares,  qui,  de  facto,  iurisdictione  non  pollent. 

Secunda  animadversio.  In  capite  nostro  nihil  dicitur  de  praeside  confe- 
rentiae nationalis  determinando  et  hoc  quidem  mirum  est  cum  hic  praeses  ma- 
gnum influxum  in  laboribus  episcoporum  coadunatorum  sit  habiturus. 

Praeses  autem  videtur  eligendus  esse  ab  omnibus  in  conferentia  prae- 
sentibus et  quidem  voto  secreto,  secundum  normas  quae  electionem  cano- 
nicam regunt. 

Et  hoc  quidem  generatim  nisi  pro  conferentia  particulari  adiuncta  aliter 
suadeant. 

Votum  meum  ergo  est:  1.  ut  n.  19  secundum  distinctiones  propositas 
recognoscatur;  2.  ut  textui  nostro  paragraphus  addatur  qua  determinetur 
quomodo  praeses  conferentiae  constituatur  vel  potius  eligatur. 

8 

Exc.mus  P.  D.  VINCENTIUS  BRIZGYS 
Episcopus  tit.  Bosanensis,  aux.  Kaunensis 

Liceat  de  conferentiis  episcoporum  sequentes  ideas  exprimere: 

1.  Ecclesia  est  una  et  non  tot  Ecclesiae,  quot  dioeceses.  Ergo  non  est 
rectum  loqui  sine  ulla  restrictione  de  Ordinarii  monarchia  in  propria  dioe- 
cesi. Etiam  communes  necessitates  pastorales  vetant  Ordinarios  regere  suam 
dioecesim  sine  ullo  respectu  ad  alias. 

2.  Omnes  episcopi  sumus  episcopi  universalis  et  unius  eiusdemque  Ec- 
clesiae: unus  sic  alter  vero  sic.  Unus  Ordinarius  in  dioecesi  et  alter  sine 
dioecesi  servit  eidem  Ecclesiae  non  minus  valido  modo,  quam  illi  regentes 
dioeceses. 

3.  In  unaquaque  regione  dantur  et  possunt  dari  negotia  etiam  directe 
conspicientia  salutem  animarum,  pericula  non  unius  vel  alterius  dioecesis 
propria,  sed  communia  integrae  nationi  vel  etiam  regioni.  Negotia  propria 
alicuius  unius  dioecesis  nostris  temporibus  sunt  pauca  et  solummodo  secun- 
darii valoris. 

Dantur  necessitudines  et  pericula  tam  gravia,  ut  sua  natura  obligant 
omnes  episcopos  talis  vel  talis  nationis  vel  regionis  ad  uniformem  status 
rei  aestimationem  et  actionem.  In  certis  casibus  defectus  uniformitatis  inter 
episcopos  posset  esse  malus  in  se. 

Ergo  Ordinariorum  monarchica  auctoritas  et  authonomia  sumenda  est 
cum  grano  salis. 

4.  Evitanda  tamen  est  formula  seu  terminologia,  per  quam  episcopi  eius- 
dem nationis  vel  regionis  deberent  formare  aliquod  cooperativum,  in  quo 
omnes  membri  manerent  ligati  opinione  seu  iudicio  maioris  partis  mem- 
brorum. 

Propono  igitur : 

1.  Conferentiae  omnium  episcoporum  cuiusque  nationis  sunt  obligatoriae 
unoquoque  anno.  Sine  conferentiis  vix  possibile  est  in  multis  quaestionibus 
creare  unam  mentem  et  unum  omnium  agendi  modum. 

2.  Omittantur  omnia,  quae  in  schemate  dicitur  de  obligatione  decisio- 
num acceptarum  absolutae  maioris  partis  vel  2/3  episcoporum.  In  rebus 
clarae  necessitatis,  utilitatis,  opportunitatis  non  est  difficile  unanimem  om- 
nium consensum  obtinere.  Hoc  iam  a multis  annis  probant  conferentiae 
episcoporum  variarum  nationum.  Quod  vero  non  accipitur  nisi  a maiori  parte 
vel  2/3  episcoporum,  valde  dubitandum  est  de  illius  necessitate,  utilitate 
vel  opportunitate. 

Propterea,  quae  continentur  sub  n.  24  (pag.  16)  delenda  esse  censeo, 
praeter  ea  quae  sub  littera  a)  continentur. 

Si  illae  maiori  parti  episcoporum  videtur  imponenda  esse  et  aliae  parti 
episcoporum,  qui  diverse  sapiunt,  ipsi  recurrant  ad  Sanctam  Sedem  et  non 
episcopus  pro  suis  iuribus  contra  aliter  opinantes.  Iudicio  Sanctae  Sedis 
omnes  libenter  assentient. 

3.  Conferentias  regionales  diversarum  nationum  simul  puto  esse  in  mul- 
tis casibus  omnino  necessarias.  Sunt  enim  plura  et  temporis  cursu  pluriora 
evadunt  negotia,  pericula,  mala  communia  saltem  vicinis  nationibus,  qui  in 
una  et  ab  una  natione  nec  solvi  possunt  nec  superari;  qui  indigent  unanimi 
actione  totius  regionis  vel  saltem  vicinarum  nationum. 


9 

Exc.mus  P.  D.  ISMAEL  MARIUS  CASTELLANO 
Archiepiscopus  Senensis 

Cap.  III  « De  nationali  episcoporum  coetu  seu  conferentia  » mihi  placet, 
sed  iuxta  modum  tantum .. 

Conferentiae  episcopales  nationales  ignorantur  a Codice  luris  Canonici; 
in  aliquibus  nationibus  a pluribus  annis  exsistunt,  in  aliis,  v.  g.  in  Italia 
nuper  constitutae  sunt,  in  aliis  adhuc  desiderantur.  Ergo  hic  agitur  de  vera 
novitate  introducenda  aut  canonizanda  in  organizatione  et  regimine  et  vita 
totius  Ecclesiae;  ideo  caute  procedendum  ne  principia  iuris  divini  laedantur 
et  structura  plus  quam  necessario  gravis  introducatur. 

In  primis  dolendum  est  quod  nihil  dicatur  de  conferentiis  regionalibus, 
quae  et  ipsae  magnum  habent  momentum  et  aliqua  indigent  disciplina,  ut 
efficacius  adlaborent  ad  bonum  Ecclesiae  consequendum  et  cum  conferentia 
nationali  apte  coordinentur.  Quae  coordinatio  omnino  necessaria  est,  quia 
conferentiae  nationales  nunc  exsistentes  a solis  cardinalibus  et  archiepiscopis 
metropolitis  constituuntur. 

Praeterea  nihil  statuitur  quoad  religiosos,  quorum  collaboratio  ad  bonum 
commune  obtinendum  omnino  necessaria  videtur  et  a Concilio  nostro  enixe 
commendatur.  Revera  in  conciliis  plenariis  et  provincialibus,  sicut  patet  ex 
cann.  282  et  286,  religiosi  aliquem  locum  habent;  ideo  opportunum  videtur 
aliquid  simile  statuere  pro  conferentiis  regionalibus  et  nationalibus:  v.  g. 
quod  semel  in  anno  superiores  maiores  religiosi  conferentiis  episcopalibus 
participent  ad  res  communes  cum  ipsis  episcopis  pertractandas. 

Adhuc,  et  haec  est  quaestio  maximi  momenti,  iuxta  n.  24  in  pag.  16,  de- 
cisionibus conferentiae  episcopalis  datur  vis  obligandi  episcopos  etiam  dis- 
sentientes et  ita  instituitur  verum  organum  iurisdictionale  supra  episcopos 
et  infra  Summum  Pontificem.  Nec  dicatur:  vim  obligatoriam  dari  tantum 
decisionibus  latis  in  casibus  hic  taxative  enumeratis;  quia  formula  quae  inve- 
nitur sub  littera  d)  talis  est  amplitudinis,  quod  omnibus  decisionibus  applicari 

possit.  Dicitur  enim  decisiones  vim  obligatoriam  obtinere  posse  quandocum- 
que  agitur  de  re  gravi,  et  certissime  nemo  inter  nos  vult  conferentias  adire 
nisi  ad  res  graves  pertractandas. 

Ergo  ex  isto  novo  organo  iurisdictionis  potestas  gubernandi  propriam 
dioecesim,  quae  ad  singulos  episcopos  pertinet,  valde  minuitur;  libertas  epi- 
scoporum valde  ligatur  non  a Summo  Pontifice,  sed  ab  aliis  episcopis;  ipsa 
episcopalis  responsabilitas  aliquomodo  alienatur  seu  transfertur  a singulis 
in  conferendam.  Aliis  verbis  conferentiae,  non  episcopi  singuli,  regerent  dioe- 
ceses et  episcopi  essent  in  suis  dioecesibus  vicarii  conferentiarum  earumque 
exsecutores;  conferentiae  essent  non  solum  signum  collegialitatis,  sed  instru- 
mentum iuridicum  et  iurisdictionale  sicut  Concilium  Oecumenicum  et  Con- 
cilia plenaria  et  provincialia. 

Magna  ergo  prudentia  procedendum  est  et,  meo  humili  iudicio,  nihil 
innovare  in  hac  re,  seu  relinquere  conferentias  sicut  nunc  se  habent,  scii.: 

1.  Episcopi,  in  conferentia,  simul,  suam  potestatem  exercent  et  singuli 
recipere  possunt  vel  non  quae  etiam  maiori  parti  placeant. 

2.  In  casibus  particularibus,  a S.  Sede  vel  a Concilio  Oecumenico  sta- 
tutis, maior  pars  conferentiae  ius  habent  praesentandi  seu  proponendi  ali- 
quid S.  Sedi  et  post  approbationem  Summi  Pontificis,  qui  est  Pastor  omnium 
pastorum  et  omnium  fidelium,  decisiones  vim  suam  obligandi  accipiunt. 

Denique,  quae  sub  littera  c ) in  n.  24  dicuntur  mihi  non  placent,  quia 
valde  periculosum  est  assignare  episcopis  in  conferentia  coadunatis  ius  et 
officium  tractandi  cum  gubernio  civili  de  sic  dictis  « rebus  mixtis  ».  Omnes 
scimus  quid  accidere  potest  praesertim  cum  gubernia  civilia  infensa  sunt 
Ecclesiae;  et  praeterea  praxis  traditionalis  Ecclesiae  est  reservari  S.  Sedi 
concordata  iniri  et  alia  huiusmodi  cum  guberniis  civilibus.  Episcopi  aliquid 
agere  valent,  sed  de  mandato  S.  Sedis.  Haec  causa  maior  ergo  maneat  reser- 
vata S.  Sedi. 

Conclusio.  Iuxta  modos  supra  indicatos  cap.  III  opportune  reformetur. 


10 

Exc.mus  P.  D.  ANDREAS  M.  CHARUE 
Episcopus  Namurcensis 

Loquor  in  nomine  episcoporum  Belgii. 

Mihi  in  intentione  est  quasdam  considerationes  evolvere,  quae  forsan 
conferre  possent  ad  theologicum  fundamentum  conferentiarum  episcoporum 
illustrandum  atque  ad  earum  relationem,  si  quae  est,  cum  collegialitate  episco- 
porum determinandam. 

Ex  colloquiis  quae  inter  nos,  in  hac  Sacra  Synodo,  habuimus,  plura  ma- 
ximi momenti  e fontibus  iam  elucescunt,  v.  g.  inter  alia,  ad  rem  nostram 
quod  attinet,  quae  sequuntur;  1.  omnino  servanda  est  authentica  doctrina 
Vaticani  I circa  praerogativas  Summi  Pontificis,  sed  insimul  oportet  ut 

in  congrua  aequilibritate,  ut  aiunt,  determinentur  munus  et  potestas  episco- 
porum, qui  sunt  et  ipsi,  ut  nuper  dicebat  Summus  Pontifex  feliciter  regnans, 
apostolorum  successores;  2.  omnibus  episcopis  conferuntur,  et  quidem  in 
ipsa  consecratione  episcopali,  munus  atque  cum  munere  collata  potestas 
sanctificandi,  docendi  et  regendi  in  Ecclesia  Christi;  3.  tamen,  exercitium, 
episcopalis  potestatis  legitimum  non  est,  immo  in  pluribus  efficax  esse  non 
potest  nisi  in  communione  cum  collegio  episcoporum  catholicorum,  maxime 
autem  cum  eius  capite,  successore  Petri;  4.  in  nostris  disceptationibus  patet 
quantum  importet  duplex  exercitium  distinguere  illius  officii  episcopis  com- 
missi, alterum  quod  ipsam  universalem  Ecclesiam  respicit,  alterum  spectans 
ad  Ecclesiam  particularem,  cui  praeficitur  episcopus  sic  dictus  residentialis. 

Atqui,  quaestio  de  conferentiis  episcoporum  nos  hodie  magis  ac  magis 
sollicitat  quia  praecise,  praesertim  inde  ab  encyclicis  Pii  XI,  Pii  XII  et 
Ioannis  XXIII,  sollicitudo  omnium  Ecclesiarum  urget  nos,  quia  motus  colle- 
gialitatis  speciatim  relate  ad  illam  universalitatem  nostrae  missionis  maxime 
attenditur.  Attamen,  mihi  videtur  conferentias  episcoporum,  uti  de  eis  hodie 
fit  sermo,  de  se  et  primario  spectare  ad  exercitium  potestatis  in  Ecclesiis 
particularibus,  in  quibus  gregis  seu  dioecesis  cura  a suprema  auctoritate, 
hodie  saltem  a Romano  Pontifice,  alicui  episcopo  ut  proprio  pastori  com- 
mendatur. Mentem  meam  explico. 

Iam  a primis  saeculis  pastores  praeoccupati  sunt  de  relationibus  inter  suas 
vicinas  Ecclesias,  speciatim  de  optanda  uniformitate  in  earum  legislatione 
atque  de  coordinatione  maiorique  efficacia  apostolici  laboris.  Unde  videmus 
episcopos  cito  convenire  in  synodis,  quae  postea  concilia  provincialia  vocatae 
sunt;  cito  etiam  apparent  concilia  regionalia  et  nationalia,  in  quibus  pastores 
suam  propriam  docendi  et  regendi  potestatem  coniunctim  seu  collective  exer- 
cent in  maioribus  Ecclesiarum  causis.  Ille  mos  ita  iam  saec.  iv  invaluerat 
ut  Patres  Concilii  Nicaeni,  a.  325,  duo  concilia  provincialia  quoquo  anno 
celebranda  omnibus  episcopis  imponerent. 

Atqui  videtur,  omnibus  perpensis,  conferentias  episcoporum  de  quibus 
cogitatur  hodie  figuram  seu  formam  novam  constituere  illius  perantiqui  exer- 
citii collectivi  potestatis  episcopalis  in  favorem  alicuius  regionis.  Congregati 
in  unum,  episcopi  nostri  deliberant  et  consentiunt  feliciter  utique  in  sollicitu- 
dine quam  habent  et  habere  debent  circa  universalem  Ecclesiam,  in  senda  ergo, 
ut  aiunt,  collegialitatis,  sed  hoc  tamen  non  est  essentiale  in  nativo  conferen- 
darum conceptu.  A.  v.,  non  videtur  necessarium  ut  introducatur  in  iure  nova 
institutio,  quae  se  substitueret  particulari  regimini  pastorum  in  eorum  pro- 
priis dioecesibus.  Sufficit  ut  modo  novo  ac  nostris  diebus  adaptato  exer- 
ceatur coniunctim  propria  potestas  episcoporum  regionis.  Formaliter  ergo, 
episcopi  interveniunt  in  casu  non  ut  membra  collegii  episcoporum,  quod  ad 
Ecclesiam  sub  ductu  Summi  Pontificis  respicit,  sed  revera  ut  pastores  proprii 
suarum  Ecclesiarum.  Remanet  evidenter  quod  Auctoritas  suprema,  cuius  est 
exercitium  potestatis  episcoporum  moderari,  decidere  potest  ut  sub  certis 
conditionibus  et  in  certis  circumstantiis  talis  aut  talis  regionis,  decisiones 

conferendarum  vim  vere  iuridicam  in  omnibus  dioecesibus  habeant.  In  prin- 
cipio tamen  optandum  est  ut  illi  casus  sint  omnino  exceptiones.  Potius  rema- 
neant conferendae  in  plano  pastoralis  sollicitudinis  et  S.  Synodus  votum  in 
hoc  sensu  exprimere  posset. 

Concludo.  Sermo  caute  fiat  de  collegialitate  quando  loquimur  de  confe- 
rendis episcoporum.  Attente  distinguamus  inter  spiritum  quo  movemur  et 
iuridicam  institutionem  ipsam.  Prospectus  enim  iuridicus  conferendarum 
non  est,  saltem  primario,  prospectus  universalis  Ecclesiae,  sed  utique  pro- 
spectus dioecesanus  vel  interdioecesanus.  Puto  hanc  observationem  utilem 
esse  ut  confusio  quae  mentem  quorumdam  occupare  videtur  facilius  dispel- 
latur. Breviter,  conferendae  multum  conferre  possunt  ad  exercitium  sollici- 
tudinis omnium  Ecclesiarum,  sed  ex  natura  sua  remanent  exercitium  propriae 
potestatis  quam  quisque  episcopus  habet  in  sua  dioecesi. 

Remanet  difficultas!  Non  intelligo  differentiam  quae  in  schemate  interce- 
dit inter  coadiutores  et  auxiliares,  cum  omnes  eamdem  episcopalem  consecra- 
tionem receperint  et  cum  utrique  non  concredatur  grex  proprius.  De  cetero 
autem  tum  auxiliares  tum  coadiutores,  dum  consecrantur,  ad  servitium  de- 
terminati dioecesis  destinantur  et  illud  servitium  exinde  gratia  episcopali 
gaudet.  Nonne  recognosci  deberet  eorum  conditio  ita  ut  realitati  theologicae 
melius  adaequentur  canonicae  determinationes? 


11 

Exc.mus  P.  D.  THOMAS  COORAY 
Archiepiscopus  Columbensis  in  Ceylon 

1.  Collegialitas  episcoporum  iure  divino  habetur  tantum  in  toto  corpore 
episcopali  una  cum  Romano  Pontifice.  Eius  exercitium  profertur  tantum  vel 
in  Concilio  Oecumenico  vel  cum  Romanus  Pontifex  episcoporum  sententiam 
alio  modo  petit. 

2.  Conferendae  autem  episcopales  nullo  modo  ab  ista  collegialitate  pen- 
dent, et  idcirco  sunt  tantum  originis  ecclesiastici,  et  ideo  iure  divino  nullam 
vim  habent. 

3.  Romanus  autem  Pontifex  suprema  sua  auctoritate  regiminis  potest 
iura  illis  conferendis  concedere. 

4.  Valde  opportunum  est  ob  modernas  evolutiones  sociales  et  politicas, 
ut  quaedam  iura  illis  concedantur  prout  fit  sub  n.  24  (pag.  16).  Praesertim 
quod  habetur  sub  n.  24  c)  est  maximi  momenti  in  nationibus  sub  regimine 
vel  influxu  communistico.  Nam  si  quocumque  modo  deest  unio  et  solidaritas 
inter  episcopos  vel  uniformitas  in  eorum  modo  agendi,  statim  fautores  com- 
munismi  conantur  mediis  insidiosissimis  dissensiones  inter  ipsos  tum  creare 
tum  augere,  quosdam  etiam  beneficiis  alliciendo,  et  in  fine  schismata  creare. 
Ita,  ni  fallor,  factum  est  in  Sinis,  et  ita  de  facto  fit,  experientia  loquor,  in 
nationibus  ubi  influxus  communisticus  praevalet. 

5.  Ratio  enim  boni  communis  totius  nationis  debet  praevalere  super 
iura  ecclesiae  particularis. 

6.  Decernere  utrum  bonum  commune  in  periculo  versatur  an  non,  relin- 
quendum est  ipsi  conferentiae  episcopali,  saltem  si  recursus  ad  Sanctam  Se- 
dem impossibilis  vel  difficilis  evadat. 


12 

Exc.mus  P.  D.  IOSEPH  CORDEIRO 
Archiepiscopus  Karachiensis 

Nomine  episcoporum  de  Pakistan  qui  subsignaverunt,  sequentes  obser- 
vationes circa  cap.  III  decreti  de  episcopis  ac  de  dioecesium  regimine 
scripto  tantum  trado. 

Conferentiae  episcoporum  vim  iuridicam  non  debent  habere  propter  pe- 
ricula metuenda.  Si  haec  pericula  existunt  in  regionibus  ubi  condiciones  sunt 
homogeneae  eo  magis  timenda  sunt  ubi  condiciones  in  ipsa  regione  sunt 
omnino  diversae.  Moralis  unanimitas  inter  episcopos  eiusdem  conferentiae 
magis  fovet  uniformitatem  in  actione,  et  fraternam  caritatem  quam  iuridica 
impositio.  Ideo:  par.  22  et  23  deleantur. 

Quoad  par.  24,  n.  1,  pro  verbis  « et  pro  duas  saltem  ex  tribus  partibus  » 
substituantur  « quatuor  saltem  ex  quinque  partibus  ». 

Quoad  par.  24,  1 a)  deleantur  verba  « iure  communi  »,  et  pro  verbis 
« Apostolicae  Sedis  » substituantur  « Romani  Pontificis  ». 

Deleantur  b ) c ) d)  ex  eadem  paragrapho  n.  1. 

Quoad  par.  25,  etiamsi  relationes  inter  varias  conferentias  utiles  sint, 
attamen  rationes  contrariae  speciatim  politicae,  videntur  esse  maioris  mo- 
menti, et  ideo  non  videtur  necessarium  aut  opportunum  formare  conferen- 
tias internationales. 


13 

Exc.mus  P.  D.  VICTORIUS  M.  COSTANTINI 
Episcopus  Sessuanus 

Cum  iam  scripto  aliquid  tradiderim  secretariae  generali  de  argumento  in 
cap.  III  breviter  loquar. 

1.  Probanda  immo  necessaria  reputanda  est  universalis  constitutio  in 
Ecclesia  conferentiarum  episcoporum;  nam  hoc  modo  magis  fovetur  mutua 
collaboratio  ad  animarum  salutem,  exhortationes  vero  et  dispositiones  fideli- 
bus datae  maiorem  habent  auctoritatem  quamvis  extrinsecam. 

2.  Membra  conferentiarum  sint  omnes  episcopi  in  natione  vel  regione 
commorantes;  ergo  non  tantum  episcopi  residentiales  et  coadiutores  — prouti 
statuitur  in  n.  19,  § 1,  sed  etiam  auxiliares  interesse  debent.  Probanda  est 
§ 2 de  episcopis  titularibus,  si  in  posterum  talis  institutio  manere  opportu- 
num videbitur. 

3.  Ad  episcoporum  potestatem  integre  servandam,  in  statutis  conden- 
dis pro  conferendis,  humili  nostro  iudicio,  hae  normae  statuendae  essent: 

a)  Sive  praeses  sive  consilium  permanens  (si  eligendum  sit,  iuxta 
ea  quae  habentur  in  n.  20,  § 1),  libera  et  secreta  suffragatione  omnium  epi- 
scoporum nominentur  ad  triennium,  et  non  aliunde  eorum  nominatio  im- 
ponatur. 

b ) Auctoritas  conferentiarum  sit  tantum  moraliter  vinculans,  non 
vero  iuridice  singulos  episcopos  cogens.  Ideo  probanda  non  facile  videntur 
quae  in  n.  24,  § 1,  dicuntur.  Verum  est  quod  asseritur  obligationem  impo- 
nendam esse  tantum  in  paucis  casibus  iam  determinatis.  Attamen  cum  prin- 
cipium iuridicum  admissum  fuerit,  via  ad  alios  casus  adiungendos  facilius 
patebit.  Auctoritatem  fere  omnes  sibi  ex  consecratione  episcopali  derivan- 
tem vindicare  volunt  a nimia  ingerentia  Curiae  Romanae,  dum  postea  aliud 
organum  limitationis  probare  volunt,  quod  neque  a suprema  potestate  de- 
scenderet, sed  ab  ipsis  episcopis  aliis  episcopis  imponeretur  in  gubernio  pro- 
priae cuique  dioecesi. 

Ceterum  quando  agitur  de  rebus  gravioribus  ipsi  episcopi,  absque  im- 
positione, conscientiose  sentient  necessariam  uniformitatem  in  regione  vel 
natione  servandam  esse. 

Quando  vero  contrarius  agendi  modus  rationabiliter  timetur,  tunc  Con- 
cilium Plenarium  legitime  convocetur  ut  res  iuridice  decernantur. 

c ) Si  vero  agatur  de  rebus  urgentioribus  et  Concilium  Plenarium  fa- 
cile haberi  nequeat  neque  unanimitas  praevideatur  in  conferendis,  proposi- 
tiones a maioritate  probatae  Sedi  Apostolicae  cito  mittantur  ut  ipsa,  si  va- 
lidas rationes  iudicaverit,  obligatorio  modo  decisiones  conferendae  episco- 
palis ab  omnibus  exsequendas  decernat.  Quapropter  ad  uniformitatem  et 
unitatem  in  agendis  habendam  nullo  modo  requiritur  ut  iuridica  potestas  con- 
ferendis episcoporum  tribuatur,  sed  sufficit,  ut  dictum  est,  conclusiones  per 
suffragia  secreta  probatas  Apostolicae  Sedi  deferre,  obligationem  ab  eadem 
expetendo. 

Hoc  agendi  modo  non  multiplicantur  entia  iuridica,  et  etiam  in  praxi  me- 
lius manifestabitur  devota  recognitio  primatus  Romani  Pontificis.  Nec  prae- 
termittendum grave  inconveniens  quod  exsurgere  posset  a potestate  iuridica 
conferentiarum.  Si  enim  aliqua  conferentia  aliquid  decernat  quod  a quibusdam 
episcopis  eiusdem  conferentiae  aptum  ad  animarum  bonum  non  iudicetur 
atque  isti  episcopi  recursum  ad  S.  Sedem  interponant  quid  faciendum  esset 
si  S.  Sedes  rationem  horum  episcoporum,  quibus  decisio  conferentiae  non 
placet,  validas  iudicaret?  Nonne  poneretur  Apostolica  Sedes  in  gravi  morali 
difficultate  cum  deberet  rescindere  dispositiones  datas  a maiore  parte  epi- 
scoporum alicuius  regionis?  Attendatur  enim  quod  conferentiae  episcoporum 
infallibiles  non  sunt,  ideo  nec  adsistentia  specialis  Spiritus  Sancti  expectari 
potest,  sicut  e contra  habetur  in  Concilio  Oecumenico. 

Verum  est  leges  non  posse  praevidere  omnes  casus,  sed  difficultates  quae 
facile  oriri  censentur,  vitandae  sunt  in  ipsius  legis  formulatione. 

4.  Si  vero  maior  pars  nostri  venerabilis  Concilii  aliter  iudicandum  cen- 
set, humiliter  rogo  ut  saltem  statuatur  non  sufficere  ad  obligationem  indu- 
cendam duas  ex  tribus  partibus  votorum  seu  suffragiorum,  sed  quatuor  ex 
quinque  partibus  requiri. 

Item  statuatur  ut  recursus  episcopi  ad  S.  Sedem  (exclusive  pro  ipso) 
sit  in  suspensi vo  et  non  in  devolutivo  tantum,  ut  proponitur  in  n.  24,  § 2. 

5.  Demum  in  statutis  conferendarum  clare  ponatur  norma  qua  nec  com- 
missio permanens,  nec  ipsa  praesidentia  cum  suo  consilio,  possit  loqui  nomine 
omnium  episcoporum  eiusdem  conferentiae  absque  consensu  eorum  in  scrip- 
tis dato  vel  per  secretam  suffragationem  rite  manifestato.  Secus  enim  oli- 
garchia  haberetur. 

6.  In  n.  25.  Magni  fiat  illa  propositio  de  relationibus  inter  varias  conferen- 
das episcopales;  at,  post  illam,  nova  paragraphus  adiungatur  his  vel  simili- 
bus verbis  exarata:  Item  conferentiae  episcoporum  crebras  relationes  curent 
habere  cum  Apostolica  Sede,  acta,  cognitionis  causa,  ad  illam  submittendo,  ut 
unitas  in  Ecclesia  magnopere  ubique  et  semper  firmior  evadat. 

7.  Adhaereo  et  probo  ea  omnia  quae  de  episcopatu  in  Ecclesiis  orienta- 
libus hic  tractando,  dicta  sunt  ab  exc.mis  Amadouni  Garabed  et  Gherard 
C.oderre. 


14 

Exc.mus  P.  D.  ALFREDUS  COUDERC 
Episcopus  Vivarie nsis 

Quaedam  animadversiones  suggestae  occasione  discussionum  circa  con- 
ferendas episcopales  (cap.  III  schematis  de  episcopis , nn.  23,  24). 

Quae  discussiones  non  stabilierunt  consensum  partium  adversarum,  et 
non  sustulerunt  omnem  confusionem  in  mentibus  auditorum.  Principalis 
difficultas  stat  in  quaestione  valoris  iuridici  decisionum  conferentiae.  Teneo 
humiliter  praesentare  meam  opinionem  et  eam  submittere  commissioni. 

1 consideratio : Conferentiae  episcopales  non  possunt  comparari  aliis 
coetibus  humanis.  Earum  obligationis  valor  non  pendet  a sola  voluntate  con- 
sentanea participantium,  sed  etiam  a fundamento  radicali  missionis  Ecclesiae 
et  auctoritatis  harum  conferentiarum,  quae  veniunt  a Christo  et  transcen- 
dunt omnem  voluntatem  hominum. 

Quae  auctoritas  non  est  totaliter  nec  monarchica  nec  democratica;  sed  est 
sui  generis  et  imperata  a constitutione  interna  divina  Ecclesiae. 

2 consideratio-.  Si  statuitur  valorem  obligationis  iuridicum  inhaerere  de- 
cisionibus conferentiarum  episcoporum,  minuetur  auctoritas  episcoporum  in 
dioecesibus  suis;  quod  advertat  et  ex  quo  poterit  oriri  periculum  dissensionis 
inter  conferentiae  membra.  Unde  periculum  pro  unitate.  Maioritas  in  favorem 
erroris  non  creat  legitimitatem  erroris. 

3 consideratio-.  Conferentiae  episcopales  sunt  non  solum  valde  utiles  sed 
necessariae  ad  unitatem  ministerii  pastoralis  in  tempore  actuali  et  in  natio- 

nibus  modernis.  Sed  ad  stabiliendos  effectus  salutares  harum  conferentiarum, 
sufficit  consentire  decisiones  habere  valorem  mere  moralem  et  non  iuridicum, 
et  considerare  decisiones  ut  simplicia  vota  et  non  obligationes  rigidas.  Item 
videtur  salvari  auctoritatem  et  libertatem  episcoporum,  characterem  Ecclesiae 
constitutionis  et  utilitatem  conferentiarum  ad  pastoralem  exercendam  cum 
relativa  unitate  in  eadem  regione.  Experientia  conferentiarum  huius  naturae, 
iam  pluries  factarum  in  Gallia  cum  omnibus  episcopis,  satisfactionem  gene- 
ralem dedit. 

Ex  alia  parte,  semper  remanebit  possibilitas  recursus  ad  decisionem  Sum- 
mi Pontificis  in  casibus  gravibus  et  difficilioribus. 

Dictum  fuit  in  ultima  discussione  huius  quaestionis  collegialitatem  non 
posse  considerari  ut  fundamentum  conferentiarum  episcopalium.  In  quo  fun- 
datur talis  affirmatio  mere  gratuita?  Collegialitas  est  fundamentum  conci- 
liorum sive  oecumenicorum  sive  nationalium  sive  provincialium.  Cur  non 
posset  esse  fundamentum  conferentiarum  eorundem  graduum? 


15 

Exc.mus  P.  D.  ALOISIUS  GONZAGA  DA  CUNHA  MARELIM 
Episcopus  Caxiensis  in  Maragnano 

Pag.  14,  n.  18.  Corrigatur:  « Praeter  concilia  plenaria  et  provincialia, 
quae  opportuno  tempore  legitime  celebrari  possunt,  stabiliter  in  unaquaque 
natione  constituatur  etc.  ».  Ratio  est:  constitutio  conferentiarum  episcopa- 
lium, quae  singulis  vel  alternis  annis  celebrantur,  conciliorum  provincialium 
necessitatem  magis  remotam  reddunt. 

Pag.  16,  n.  22.  Post  verba  « ad  effectum  deducantur  » addatur:  « Nisi 
rationabiles  causas  habeat  aliter  agendi  ».  Ratio  est:  conferentia  nationalis, 
nisi  in  casibus  stricte  determinatis,  regulas  tantum  directivas  tradit. 

N.  23.  Supprimatur.  Ratio  eadem  est. 

N.  24.  Supprimantur  numeri  b ) et  d).  Ratio  est  quia  obligatio  iuridica 
conferendae  nationalis  ad  casus  stricte  necessarios  coarctari  debet,  ne  pau- 
latim  augeatur  novus  codex  decretorum  ita  ut  fere  evanescat  uniuscuiusque 
episcopi  ius  in  regimine  suae  dioecesis. 

Post  § 2,  addatur:  § 3.  « Conferentia  episcopalis  nationalis  necnon  con- 
cilium plenarium  sunt  competens  auctoritas  ecclesiastica  territorialis  ad  rem 
liturgicam  moderandam,  ad  normas  schematis  de  sacra  Liturgia  ».  Ratio  est: 
si  haec  competentia  extendatur  ad  omnes  episcoporum  coetus,  breviter  con- 
fusio erit,  magnas  difficultates  generans  tum  sacerdotibus  tum  fidelibus  qui  de 
loco  in  locum  se  conferunt,  ut  saepe  accidit  intra  territorium  eiusdem  natio- 
nis. Si  nunc,  quando  Apostolica  Sedes  est  unica  auctoritas  competens  ordi- 
nandi Liturgiam,  aliqui  leges  liturgicas  iam  proprio  arbitrio  spernunt  vel 
modificant,  quid  tunc  dicendum  erit? 

Exc.mus  P.  D.  ANTONIUS  DE  CASTRO  MAYER 
Episcopus  Camposinus 

Cum  de  constituendis  conferendis  episcoporum  ut  organis  permanenti- 
bus in  regimine  Ecclesiae  diversarum  nationum  agit  Concilium,  caute,  ut 
mihi  videtur,  procedere  debet. 

Primo  quidem,  ne  oblivioni  detur  constitutio  monarchica  Ecclesiae  etiam 
in  singulis  dioecesibus,  ubi  episcopus  gaudet  potestate  personali,  cui  omnia 
quae  in  dioecesi  fiunt  ita  subiiciantur  oportet,  ut  de  illis  personali  responsa- 
bilitate,  respondeat  episcopus  coram  Deo  et  Romano  Pontifice.  Audiatur 
S.  Augustinus:  « appellent  contra  me  mille  concilia,  navigent  quo  voluerint, 
stent  ubi  potuerint:  sic  me  Deus  adiuvet  ut  ubi  ego  episcopus  sum,  illi 
presbyteri  esse  non  possint  » (Serm.  356).  Potestas  enim  episcopi  in  propria 
dioecesi  nonnisi  Romano  Pontifici  subiicitur. 

Non  videtur,  ergo,  rectum  conferendis  episcoporum  veram  iurisdictio- 
nem  in  episcopos  tribuere.  In  pluribus,  enim,  episcopi  non  agerent  potestate 
sua  propria  personali,  sed  ut  vicarius  conferendae  episcopalis  suae  nationis, 
seu  melius  ut  executor  decretorum  conferentiae  episcopalis.  Nec  paritas  ur- 
genda est  quae  a conditione  episcopi  coram  conciliis  sive  provincialibus  sive 
nationalibus  desumitur.  Revera,  concilia  provincialia  vel  nationalia  non  sunt 
organa  permanentia  regiminis  Ecclesiae,  sed  statutis  temporibus  congregantur, 
ut  omnes  episcopi  in  solidum  de  his  iudicent  quae  ad  bonum  commune  spi- 
rituale provinciae  vel  regionis  necessaria  sunt.  Praeterea,  normae  a conciliis 
sive  provincialibus  sive  nationalibus  latae  nullam  vim  iuridicam  habent  prius- 
quam a S.  Sede  approbentur,  et  hoc  praecise  ut  salvetur  structura  monarchica 
dioecesis  sub  primatu  solius  Romani  Pontificis.  Organum  autem  aliquod  per- 
manens quod  continuo  concilii  nationalis  vices  agat  videtur  corpus  quod- 
dam extraneum  structurae  Ecclesiae,  prout  a traditione  constat. 

Considerationes  modo  factae  valent  in  primis  si  conferentiis  vis  iuridica 
in  episcopos  tribuitur;  sed  etiam,  nisi  caute  procedatur,  si  decisionibus  con- 
ferentiae nonnisi  vis  moralis  conceditur.  Dico  nisi  caute  procedatur;  cautelae 
autem  statui  debent,  meo  humili  iudicio,  in  determinandis  modo  agendi  et 
ambitu  obiecti  conferendarum.  Animadversiones  in  particulari  secretariatui 
scripto  tradam. 

Alia,  praeterea,  inconvenientia  praecavenda  sunt,  cum  de  conferentiis 
creandis  agitur.  Non  enim  ut  res  omnino  absurda  respuendum  est  periculum 
ne  conferentiae  possint  interdum  impedire  liberum  atque  integrum  exerci- 
tium iuris  quod  habet  Sancta  Sedes  regendi  directe  et  immediate  omnes  et 
singulos  episcopos  ac  fideles.  Hucusque  medium  ordinarium  quo  S.  Sedes 
episcopos  diversarum  nationum  adit  sunt  Nuntii  vel  Delegati  Apostolici. 
Creatis  autem  conferentiis  episcoporum,  quae  modo  a Nuntiis  vel  Delegatis 
Apostolicis  peraguntur,  breviter  conferentiis  transferentur.  Iamvero,  Nuntii 

et  Delegati  Apostolici  a fidelibus  quasi  praesentia  ipsius  Romani  Pontificis 
in  propria  natione  considerantur,  quod  certo  certius  de  conferentiis  non 
verificabitur.  Conferentiae  potius  ut  tertium  quoddam  statuitur  ab  episcopis 
et  a S.  Sede  distinctum.  Inde  pedetentim  conferentia  episcoporum  unius- 
cuiusque nationis  habebitur  ut  ipsius  nationis  suprema  auctoritas  Ecclesiae. 
His  positis,  potestne  sine  dubitatione  affirmari  nullum  inde  adesse  periculum 
constitutionis  alicuius  Ecclesiae  nationalis?  Ratio  dubitandi  fortior  fit  cum 
consideratur  quod  facile  audaciores  — qui  non  ubicumque  S.  Sedi  dociliores 
sunt  — dominium  in  conferentiis  arripere  possunt. 

Huic  considerationi  alia  accedit,  ex  parte  scii,  relationis  conferentiae 
episcoporum  cum  gubernio  civili  nationis.  Possibile  enim  semper  est  nimium 
obsequium  conferentiae  erga  potestatem  civilem,  quae,  ceteroquin,  sagaciter 
omnibus  utetur  occasionibus  ut,  mediante  conferentia,  facilius  populo  suas 
imponat  partes,  quae  non  semper  meliores  sunt,  immo  interdum  morali  ca- 
tholicae contrariae.  Hoc  periculum  magis  timendum  est  ubi  Ecclesia  ingemit 
sub  iugo  regiminis  tyrannici  a iure  naturali  et  maxime  a iure  divino  posi- 
tivo omnino  alieni.  Omnes  norunt  quomodo  talia  gubernia  cupiant  sese  im- 
miscere rebus  religiosis.  Huiusmodi  autem  indebita  invasio  difficilior  est  cum 
singuli  episcopi  ita  directe  Sanctae  Sedi  subsunt  ut  nullum  adsit  medium 
corpus. 

Concilium  ergo  haec  pericula  attente  consideret,  atque  media  proponat 
quae  ea  omnino  removeat. 

Ad  schema  quod  attinet  haec  observare  liceat: 

1.  Statuatur  conferentias  solum  tractare  posse  de  quaestionibus  vere  na- 
tionalibus,  seu  quae  directe  relationem  ad  totam  nationem  dicant. 

2.  N.  19,  in  par.  3,  aliquid  de  suffragatione  in  conferentiis  habet.  At 
nihil  dicit  de  modo  illa  obtinendi,  nec  de  numero  suffragiorum  necessario 
ut  decisiones  conferentiae  approbentur.  Sancta  Synodus,  ut  futura  incom- 
moda vitet  invasionesque  in  potestatem  episcoporum,  quaedam  de  hac  re 
stabilire  deberet.  Indico  quae  mihi  videntur  necessaria:  a)  omnia  in  confe- 
rentiae conventibus  acta,  scripto  constent,  nempe  de  quibus  actum  sit,  quae- 
nam fuerint  argumenta  diversarum  opinionum,  quaenam  scrutinia  peracta, 
seu  de  quibus  peractum  sit  scrutinium,  quinam  illius  exitus,  quaenam  con- 
clusiones approbatae;  b)  decisiones  ne  fiant  nisi  duabus  saltem  e tribus  par- 
tibus omnium  nationis  praesulum  suffragentur.  Si  enim  statuitur,  dico,  sta- 
tuuntur sufficientes  duae  partes  tantum  adstantium,  periculum  adest  ut  om- 
nibus imponatur,  saltem  moraliter,  quod  nonnisi  minori  parti  praesulum  pla- 
cuit. Cogita  nationem  ita  magnam  ut  difficile  sit  omnes  eius  praesules  coadu- 
nare; si,  v.  g.  episcopatus  nationis  complectitur  bis  centum  episcopos,  et 
nonnisi  centum  et  quadraginta  coadunantur. 

3.  Cum  nulla  induci  debet  obligatio  iuridica,  numerus  24  supprimatur. 
Quodsi  autem  n.  24  a Concilio  videatur  retinendus,  tunc  humiliter  has  pro- 
pono emendationes:  a)  quoad  suffragia  necessaria,  exigatur,  dico,  exigantur 
duae  e tribus  partibus  omnium  nationum  praesulum;  b)  casus  obligationem 

iuridicam  inducentes  in  concreto  determinentur;  minime  vero  locutionibus 
ita  vagis  ut  fere  ad  omnes  casus  applicari  possint.  Sic,  v.  g.  quae  in  littera  c) 
leguntur,  facile  applicari  possunt  ad  patrocinium  gubernio  civili  in  re  oeco- 
nomica politica  vel  sociali  praestandum,  quod  interdum  scandalum  fidelibus 
esse  posset;  c)  in  littera  a)  supprimantur  verba  « sive  iure  communi  sive  ». 
Ratio  est  quod  non  videtur  conveniens  ut  conferentiae  episcoporum  habi- 
tualem iurisdictionem  in  episcopos  habeant,  propter  rationes  in  initio  istarum 
animadversionum  propositas;  d)  littera  b)  supprimatur,  cum  iam  sufficienter 
cautum  sit  etiam  pro  istis  casibus  in  littera  d);  e)  in  littera  d)  supprimatur 
verbum  « adstantium  » et  post  verbum  « praesulum  » addatur:  « nationum  ». 

Ultimo,  modo  generali  commendet  Sancta  Synodus  ne  conventus  confe- 
rentiarum  fiant  nisi  vera  impellente  necessitate.  Aliter,  episcopi  frequentius 
quam  ut  par  esset,  a regimine  propriarum  dioeceseon  avocarentur,  tum  ad 
studium  eorum  quae  in  conventibus  conferentiae  agerentur;  tum  ad  itinera 
suscipienda  ut  conventibus  adessent. 

17 

Exc.mus  P.  D.  ALOISIUS  DE  COURREGES  D’USTOU 
Episcopus  Montis  Albani 

Pag.  6,  n.  3,  lin.  14:  (Principium  reservationis).  Integro  manente  iure 
quod  pertinet  ad  Romanum  Pontificem  pro  sua  plenae  et  supremae  iurisdic- 
tionis  potestate  sibi  reservandi,  pro  suo  prudenti  iudicio  et  pro  variis  tem- 
porum circumstantiis  sic  dictas  causas  maiores  (can.  220  C.I.C.),  cum  reser- 
vatio  est  limitatio  auctoritatis  inferioris  praelati  (in  sensu  can.  110  C.I.C.), 
ad  normam  axiomatis  iuris:  odia  sunt  restringenda,  nulla  fiat  reservatio,  nisi 
exigatur  vel  a bono  ipsius  communitatis  huius  praelati  auctoritati  commissae 
(v.  g.  dioeceseos),  vel  a bono  communitatis  superioris  (v.  g.  territorii  sub 
cura  alicuius  Conferentiae  episcopalis  commissi,  vel  patriarchatus),  aut  uni- 
versalis Ecclesiae. 

Et  ideo  ne  condantur  leges  generales  in  Ecclesia,  nisi  a bono  Ecclesiae  exi- 
gantur (idem  dicendum,  servatis  servandis,  de  legibus  ferendis  a Conciliis  ple- 
nariis, provincialibus,  vel  conferentiis  episcopalibus),  et  in  eis  fiat  Ordinariis 
facultas  dispensandi  in  casibus  particularibus,  nisi  agatur  de  rebus  maximi 
momenti  in  quibus  uniformitas  disciplinae  servanda  sit  vel  in  toto  territorio 
pro  quo  lex  lata  sit,  vel  in  universa  Ecclesia. 

Codex  luris  Canonici  secundum  hoc  principium  reformetur. 

Pag.  7,  n.  5,  post  lin.  27  addatur:  « (Consistorium  Apostolicum).  Anti- 
quum et  venerabile  Consistorium  Apostolicum,  cum  figura  circumstantiis  in 
orbe  hodie  vigentibus  accommodata,  partem  habeat  in  gubernio  Ecclesiae 
universalis. 

Sub  Romani  Pontificis  praesidentia,  haec  institutio  constat  patriarchis 
apostolicis  et  aliquibus  episcopis  omnes  conferentias  territoriales  episcopales 

repraesentantibus,  ita  tamen,  ut,  ad  maiorem  efficientiam,  membrorum  nu- 
merus centum  non  superet. 

Unicuique  conferentiae  assignetur  numerus  certus  delegatorum  pro  ra- 
tione multitudinis  catholicorum  in  territorio  eius  responsabilitati  commisso 
degentium,  computatis  etiam  cum  iusta  proportione  incolis  non-catholicis. 
Episcopi  eligantur  a Romano  Pontifice  inter  candidatos  ab  ipsa  conferentia 
praesentatos  in  elencho  tribus  nominibus  constante  pro  unaquaque  sede  as- 
signata. 

Membra  pro  quinque  annis  designarentur,  quinta  parte  singulis  annis 
denuo  eligendis. 

Semel  vel  bis  in  anno  Consistorium  in  sessione  Romanus  Pontifex  con- 
vocet. 

In  Consistorio  Romanus  Pontifex  cum  patriarchis  et  episcopis  tractet  res 
magni  momenti  pertinentes  ad  missionem  apostolis  eorumque  successoribus 
a Christo  commissam  praedicandi  Evangelium  et  aedificandi  Ecclesiam  in  uni- 
verso orbe  terrarum  et  apud  omnes  populos,  sub  tamen  his  legibus  neces- 
sariis ad  supremam  et  plenam  potestatem  iurisdictionis  Romani  Pontificis 
servandam: 

Solus  Romanus  Pontifex  (per  se  vel  per  legatum)  Consistorium  convocat 
eique  praeest,  res  in  eo  tractandas  ordinemque  servandum  constituit  ac  de- 
signat — membris  tamen  facultate  concessa  propositis  a R.  Pontifice  quaestio- 
nibus alias  addere,  ab  ipso  tamen  antea  probatas  — sessionem  Consistorii 
dimittit.  Decisiones  Consistorii  vim  definitivam  obligandi  non  habent  nisi 
a Romano  Pontifice  fuerint  confirmatae  et  eius  iussu  promulgatae  (cf.  per  ana- 
logiam, cann.  222,  226,  227  C.I.C.). 

Valde  optandum  est  ut  Consistorium  partem  habeat  in  electione  Romani 
Pontificis  ad  manifestandam  universalitatem  missionis  Capitis  visibilis  Ec- 
clesiae in  toto  orbe  diffusae  ». 

Pag.  15,  n.  19,  linn.  5 ss.:  (De  iis  quibus  conferentiae  interesse  com- 
petit). In  cooptatione  membrorum  haec  principia  videntur  in  luce  ponenda: 

A)  In  membris  ratio  habeatur  potestatis  Ordinis,  scii,  episcopalis.  Omnes 
qui  consecratione  episcopali  aucti  sunt  ad  collegium  episcopale  pertinent 
partemque  habent  in  communi  eius  missione  universam  orbem  evangelizandi 
sub  auctoritate  Petri  successoris.  Cum  autem  conferentiae  episcopales  recen- 
sentur inter  media  per  quae  missio  apostolica  et  pastoralis  exercetur,  omnes 
episcopi  a legislatore  ecclesiastico  in  eis  admittantur. 

B)  In  membris  ratio  etiam  habeatur  potestatis  iurisdictionis.  Etenim  ad 
dictas  conferendas  pertinet  decisiones  promovere,  etsi  vi  iuridica  destitutas, 
necessarias  vel  utiles  ad  unitatem  regiminis  in  universa  conferentiae  circum- 
scriptione servandam.  Quare  in  eis  cooptentur  omnes  qui  territorialem  iuris- 
dictionem  ordinariam  in  foro  externo  gaudent  intra  finem  conferentiae  assi- 
gnatos (i.  e.  Ordinarii  locorum,  vicariis  generalibus  exceptis),  etsi  charactere 
episcopali  careant. 

C)  Attamen  cum  officia  et  responsabilitas  non  sunt  eadem  natura  apud 

omnes  qui  ad  eumdem  ordinem  episcopalem  pertinent,  prout  acceperunt  vel 
non  missionem  stricte  canonicam  ad  certum  territorium  regendum,  in 
decisionum  conferentiae  constitutione  omnes  eamdem  partem  non  habeant: 

a)  Ordinarii  locorum  cuiusque  ritus  (vicariis  generalibus  exceptis), 
episcopi  coadiutores,  auxiliares  et  etiam  mere  titulares,  qui  officium  respon- 
sabilitatem  ferens  pastoralem  in  statutis  conferentiae  determinandum  acce- 
perunt, v.  g.  rector  universitatis  vel  secretarius  generalis  actionis  catholicae 
charactere  episcopali  insignitus,  etc.,  de  iure  ad  territorialem  conferentiam 
pertineant  cum  suffragio  deliberativo; 

b)  Alii  episcopi  mere  titulares,  in  territorio  domicilium  habentes,  ad 
conferentiam  vocentur,  cum  suffragio  mere  consultivo. 

[Subscripserunt  etiam\  Alfredus  Couderc,  ep.  Vivariensis;  Antonius  Cail- 
lot,  ep.  eoad.  Evreux;  Ioannes  Mouisset,  ep.  Nicensis. 

18 

Exc.mus  P.  D.  ALBERTUS  DEVOTO 
Episcopus  Goyanensis 

Ut  conferentiae  episcopales  suum  proprium  finem  melius  assequantur,  mihi 
videtur  cap.  III  huius  schematis  de  episcopis  sequenti  modo  redigendum 
esse: 

(Prooemium).  Ut  fas  est  videri,  valde  convenit  potestatem  collegialem 
episcoporum,  non  tantum  ambitu  universali,  sed  etiam  aliquo  modo  locali 
manifestari.  Quod  quidem  in  decursu  temporis  ope  Conciliorum  plenariorum 
et  provincialium  factum  fuit.  Sed  nostris  temporibus  alia  forma  inventa  est, 
scii,  conferentiae  episcoporum,  quae  ad  bonum  singularum  regionum  promo- 
vendum multum  iuvare  possunt.  Quapropter  Sacrosancta  Synodus  harum 
conferentiarum  summa  saltem  iuridica  lineamenta  in  iis  quae  sequuntur  sta- 
tuere intendit. 

(Principium  fundamentale).  Unusquisque  episcopus  semper  remanet  pro- 
prius, ordinarius  atque  immediatus  pastor  in  dioecesi  sibi  commissa.  Pro 
bono  tamen  communi,  decisiones  normativae  a conferentia  episcopali  pro- 
latae, nisi  graves  obstent  rationes,  ab  unoquoque  episcopo  debita  reverentia 
accipiantur.  Decisiones  autem  quae  vim  deliberativam  habent  ad  effectum 
deducantur,  salvo  iure  ad  Apostolicam  Sedem  recurrendi,  at  in  devolutivo 
tantum. 

(De  conferentiae  constitutione).  1.  Praeter  concilia  plenaria  necnon  pro- 
vincialia quae  opportuno  tempore  celebrari  debent,  territoriales  episcoporum 
conferentiae  constituantur  et  ab  Apostolica  Sede  recognoscantur. 

2.  Ubi  peculiaria  adiuncta  id  postulent,  episcopi  eiusdem  nationis,  Apo- 
stolica Sede  probante,  plures  conferentias  regionales  constituere  poterunt; 
episcopi  autem  plurium  nationum,  praeter  nationales  sive  regionales  confe- 
rentias, aut  etiam  earum  loco,  unam  internationalem  conferentiam  statuere 
poterunt. 

3.  Singulae  conferendae,  peculiaribus  statutis,  ab  ipsa  conferentia  con- 
ficiendis et  a Sede  Apostolica  probandis,  regi  debent. 

(De  conferentiae  moderamine ).  1.  Omnes  Ordinarii  locorum,  cuiusque 
ritus,  vicariis  generalibus  exceptis,  necnon  et  episcopi  coadiutores  et  auxilia- 
res, de  iure  et  cum  suffragio  deliberativo,  ad  territorialem  episcoporum  con- 
ferendam pertinent. 

2.  Praeses  conferentiae  episcopalis  eligatur  ad  tempus,  et  non  sit  ipse 
primas  nationis. 

3.  Si  accidat,  ut  plures  conferentiae  regionales  in  eadem  natione  exstent, 
praesides  conferendarum  consilium  nationale  coordinationis  constituent, 
cuius  munus  erit  efficere  ut  opus  quod  bonum  totius  nationis  amplectitur, 
secundum  collaborationem  veram  intimamque  perficiantur. 

4.  In  unaquaque  conferentia,  constituantur:  a)  consilium  permanens  ex 
aliquibus  Praesulibus  a conferentia  electis  constans;  b)  commissiones  episco- 
pales quae  peculiaribus  negotiis  praeficiantur;  c)  secretariatum  generalem  in 
servitium  totius  conferentiae. 

5.  Conferentiae  episcopales,  in  rebus  tractandis  et  agendis,  multum  aesti- 
mare ac  frequenter  uti  debent  consilio  et  ope  virorum  peritorum,  sive  ad 
clerum  sive  ad  laicatum  pertinentium. 

(De  conferentiae  competentia ).  1.  Conferentiae  decisiones,  per  tres  ex 
quatuor  partibus  suffragiorum  prolatae,  et  ab  Apostolica  Sede  recognitae,  vim 
deliberativam  habent,  quando  agatur:  a)  De  peculiaribus  rebus,  quae  sive 
iure  communi,  sive  speciali  Apostolicae  Sedis  mandato,  episcoporum  confe- 
rentiae pertractandae  ac  resolvendae  commissae  fuerint;  b)  de  declarationi- 
bus maioris  momenti  publice  faciendis,  homine  episcoporum  conferentiae; 
c)  de  rebus  cum  gubernio  civili  tractandis,  quae  totum  territorium  attingant. 

2.  Suffragatio  semper  fiat  per  scriptum  et  modo  secreto. 

19 

Exc.mus  P.  D.  IOANNES  DOOLEY 
Archiepiscopus  tit.  Macr ensis  in  Rhodope 

Sequens  animadversio,  quae  ad  cap.  III  schematis  de  episcopis  ac  de 
dioecesium  regimine  refertur,  indolis  est  practicae  et  fere  pragmaticae  — in 
bono  sensu  huius  ultimi  verbi  — . Quae  dicuntur  serio  perpendenda  videntur 
cum  quaestio  agitur  de  statutis  conferentiarum  episcopalium  condendis. 

Mihi  videtur  quod  in  hodiernis  circumstantiis  plura  beneficia  indubitan- 
ter Ecclesiae  provenient,  si  a nostro  Concilio  Oecumenico  statuatur  ut  ap- 
probatio Sanctae  Sedis  omnino  necessaria  sit  priusquam  decisiones  graviores 
quae  a conferentiis  episcopalibus  proferuntur  vim  suam  exerceant. 

Nostris  temporibus  plures  nationes  catholicae  ad  Ecclesiam,  quae  a 
S.  P.  Pio  XII,  f.  m.  « Ecclesia  silentii  » vocabatur,  pertinent,  et,  proh  dolor! 
haud  impossibile  est  quod  eadem  dolenda  conditio  pro  aliis  nationibus  actualis 

in  futuro  evadatur.  Sub  huiusmodi  regimine,  clerici  omnes,  et  in  modo  spe- 
ciali episcopi,  indesinenter  gravi  et  continuae  oppressioni  subiecti  sunt,  eo 
fine  ut  variae  concessiones,  religioni  maxime  nocivae,  a pastoribus  Ecclesiae 
in  favorem  civilis  potestatis  fiant. 

Concessiones  illae  quae  desiderantur,  immo  quae  fere  extorquentur,  quasi 
semper  in  id  tendunt  ut  Ecclesia  in  conditionem  verae  servitudinis  reducatur. 
Experientia  tristissima  docet  oppressionem  quae  in  hunc  finem  applicatur 
severissimam  esse  posse. 

In  talibus  circumstantiis  episcopi  alicuius  nationis  quo  sese,  antequam  id 
quod  requiratur  concedi  possit,  approbatione  et  consensu  Sanctae  Sedis  in- 
digere vere  affirmant,  in  conditione  valde  favorabiliori  inveniuntur  quam 
illi  qui  ut  capaces  ad  rem  a seipsis  sine  interventu  Sanctae  Sedis  conceden- 
dam cognoscuntur.  Necessitas,  si  exsistit,  rem  deferendi  ad  Sanctam  Sedem 
bene  a persecutoribus  nota  erit,  et  systema  practicum  et  validum  ad  conces- 
siones odiosas  et  iniuriosas  evitandas  providebit,  quin  tamen  necesse  sit 
ut  episcopi  oppressoribus  suis  directe  recusent.  Directa  enim  recusatio,  quae 
administratoribus  civilibus  huiusmodi  regiminis  fieret,  tamquam  graviter 
offensiva  semper  reputaretur  et  ad  repressionem  adhuc  intensiorem  faciendam 
certissime  incitaret. 

Ex  alia  parte,  Sancta  Sedes,  plenam  notitiam  circumstantiarum  omnium 
in  casu,  necnon  longam  experientiam  in  casibus  similibus  habens,  bene  co- 
gnoscet quid,  omnibus  mature  et  graviter  perpensis,  consulendum  et  agen- 
dum sit. 

Itaque,  meo  humili  iudicio  conferentiae  episcopales  cautae,  immo  cau- 
tissimae, esse  debent  in  quaerendo  ut  sibi  facultas  res  maioris  momenti  decer- 
nendi sine  interventu  Sanctae  Sedis  tribuatur. 

(Quod  modo  de  conferentiis  episcopalibus  dictum  est,  aequo  iure  ad 
singulos  episcopos  in  dioecesibus  suis  applicari  debet.  Cf.  cap.  II). 

Verum  quidem  est  quod  non  in  omnibus  casibus  haec  appellatio  seu  in- 
vocatio ad  superiorem  Sanctae  Sedis  auctoritatem  certe  securitatem  perma- 
nentem praebere  valebit.  Sed  quoad  unitatem  Ecclesiae  et  quoad  defensio- 
nem ipsorum  episcoporum  validum  et  practicum  praesidium  esse  potest. 

Humiliter  velim  adiicere  quod  utilitas  practica  huiusmodi  systematis  de- 
fensivi  contra  potestatem  civilem,  Ecclesiae  maxime  hostilem,  a meipso  per 
quinque  annos  experta  est. 

20 

Exc.mus  P.  D.  EUGENIUS  D’SOUZA 
Archiepiscopus  Bhopalensis 

Ut  missionarius,  nomine  15  episcoporum  e missionibus,  verba  facio 
de  utilitate  conferentiarum  episcopalium  in  territoriis  missionum. 

Saepius  iam  dictum  est  nos  ab  immortalis  memoriae  Papa  Ioanne  con- 
vocatos esse  ut  Ecclesiam  hodiernis  necessitatibus  adaptemus.  Nullibi  magis 

quam  in  missionibus  urgentiam  huius  adaptationis  videmus.  Liturgia  ritus 
Romani,  v.  g.,  quamvis  pulchra  sit  et  profunda,  in  regionibus  prorsus  diver- 
sae culturae  extranea  est  et  remanebit.  Quis  eam  maiori  competentia  adaptare 
potest  quam  conferentia  episcopalis,  cum  adiutorio  peritorum  ipsius  regionis. 

Persapienter  in  schemate  de  Liturgia  huic  rei  provisum  est.  Tantummodo 
rem  in  memoriam  revoco  ut  illustrationem  principii  generalioris. 

Conferentiae  episcopales  non  tantum  aliquam  formam  collaborandi  intra 
ius  hodie  vigens  assecurare  debent.  Multo  latius  perspectivae  patent.  Ut  eo- 
rum utilitatem  penitus  per  spiciamus,  non  sufficit  ut  oculo  administratoris 
res  consideremus.  Visione  ampliore,  paulisper  prophetica  indigemus. 

Conferentiae  episcopales  novas  formas  quaerere  debent  Evangelium 
Christi  et  sacramentum  fundamentale  quod  est  Ecclesia,  in  omni  populo 
et  cultura  incarnandi.  Si  loquimur  de  « circumstantiis  particularibus  » non 
satis  dicimus.  Non  tantum  differunt  quaedam  « circumstantiae »,  velutsi 
realitas  centralis,  essentialis  ubique  esset  identica.  Adsunt  quandoque  com- 
plexus rerum  penitus  originales.  Licet  ubique  terrarum  technica  occidentalis 
sparsa  est,  nonne  toto  caelo  differunt  v.  g.  India,  Status  Uniti  Americae, 
Congo,  Polonia  et  Ecuador?  Ut  Christus  revera  incarnetur,  non  sufficit  ubique 
formulas  stereotypicas  applicare.  Necesse  est  labor  imprimis  studii  et  cogita- 
tionis, deinde  constans  applicatio  ut  normae  quae  utiles  videntur  unanimi 
conatu  in  praxim  deducantur.  Quis  hoc  facere  potest  nisi  conferentia  episco- 
palis ? 

Quae  cum  ita  sint,  venerabiles  Fratres,  nemo  non  videt  conferentias  sta- 
tuto iuridico  egere.  Si  coetus  mere  consultativi  sunt,  qui  non  gaudent  vera 
potestate  legislativa,  in  vanum  laboraverunt  qui  aedificant  eas.  Speramus 
fore  ut  in  Codicis  revisione  statuatur,  in  variis  punctis  maioris  momenti  Ec- 
clesiam non  debere  iure  uniformi  regi,  sed  conferentiis  mandatum  dari  ut 
prudenter  provideant.  Clarum  est  etiam  episcopos  singulos,  in  illis  punctis, 
decisioni  democratice  sumptae  stare  debere.  Omne  enim  regnum  in  seipso 
divisum  desolabitur.  Si  episcopi  ex  individualismo  conferentiam  paralyzant 
aut  ad  merum  “ debating-club  ” reducunt,  non  aliud  remedium  remanebit 
ac  ut  iterum  e Roma  secundum  ius  uniforme  regantur,  et  ita  mox  redibimus 
ad  statum  quo  ante  Concilium. 

Ut  autem  episcopi  libenter  cooperentur  et  decisionibus  obsecundent, 
oportet  ut  vere  democratice  et  collegialiter  procedatur.  De  qua  re  pauca 
proponam. 

Constat  multos  episcopos  potestati  legislativae  conferentiarum  obstare, 
sive  quia  timent  ne  sub  aliqua  tyrannide,  sive  maioritatis,  sive  praesidis  ca- 
dant, aut  ne  tota  res  burocratia  evadat,  aut  etiam  ne  brevi,  eo  quod  semper 
iidem  homines  moderamen  habeant,  stagnatio  inducatur. 

Legitimae  prorsus  hae  sollicitudines  sunt,  ideoque  Concilium  normas 
quasdam  statuere  debet  ut  supradictis  deviationibus  praecaveatur.  Relinqua- 
tur cuique  conferentiae  ut  in  particularibus  statuta  sua  componat,  sed  essen- 
tialia sarta  tectaque  maneant. 

Ideoque  decernatur  ab  hac  Synodo: 

1.  Praesidem,  consilium  et  commissiones,  secreto  suffragio  et  ad  tempus 
definitum,  non  ultra  quinque  annos,  a conferentia  eligi  debere,  servato  iure 
patriarcharum  rituum  orientalium. 

2.  Omnia  suffragia  secreta  esse  debere. 

3.  Decisionem  per  tres  e quatuor  partibus  votorum  sumi  debere.  Si 
quae  autem  per  duas  e tribus  partibus  probata  sit,  per  triennium,  si  natura 
rei  sinit,  ad  experimentum  commendari,  quo  tempore  elapso  res  denuo 
tractanda  est. 

Duo  puncta  maioris  momenti  addere  velim. 

Primo  de  conferentia  provinciali  aut  regionali.  Bene  n.  18  rememorat 
concilium  provinciale  decimo  saltem  quoque  anno  habendum.  Sed  nonne 
hoc  ius  edictum  est  cum  itinera  difficiliora  erant?  Episcopi  meae  provinciae, 
immo  totius  huius  partis  Indiae,  bis  in  anno  conveniunt.  Cur  tantum  una 
e viginti  reunionibus  statutum  iuridicum  habere  posset?  Cum  dico  « meae 
regionis  » quaeso  ne  obliviscamini  Indiam  quadringentos  sexaginta  millio- 
nes  habitantium  habere,  et  provinciam  cuius  metropolitanus  sum,  ter  super- 
ficiem Italiae.  Intelligitis  cur  in  nationibus  immensis  et  parum  homogeneis 
conferentiae  infranationales  cum  pleno  iuridico  statuto  opportunae  sint. 

Alteram  in  textu  gravem  lacunam  video. 

Per  conferentias,  omnium  cooperationem  fovere  volumus.  Atqui  magna 
pars  cleri,  immo  portio  semper  crescens,  e religiosis  constat.  Hi  semper  pro 
magna  parte,  et  quandoque  pro  maiore,  ferunt  pondus  diei  et  aestus.  Sicut 
in  Concilio  Oecumenico  praepositi  generales  maiorum  ordinum  et  congrega- 
tionum vocem  deliberativam  habent,  sic  oportet  ut  pleni  iuris  membra  con- 
ferentiae episcopalis  sint,  aut  membra  permanentis  consilii  superiorum  maio- 
rum aut,  si  numerus  episcoporum  exiguus  est,  saltem  eorum  praeses. 

Spero,  venerabiles  Fratres,  meis  propositis,  me  positivam  contributionem 
incepto  cuidam  summi  momenti  attulisse. 


21 

Exc.mus  P.  D.  GEORGIUS  PATRICIUS  DWYER 
Episcopus  Loidensis 

De  conferentiis  episcopalibus  licet  mihi  aliqua  dicere  quae  ex  experientia 
nostra  in  Anglia  plusquam  centenaria  et  ex  experientia  mea  personali  in 
commissione  praeparatoria  iam  a fere  tribus  annis  profluit.  Loquor  nomine 
totius  hierarchiae  Angliae  et  Cambriae. 

Oportet  ut  conferentia  sit  conferentia  et  ut  non  sit  Synodus.  Synodus, 
corpus  revera  legislativum,  multam  et  sedulam  praeparationem  indiget.  Igi- 
tur raro  fit.  E contrario  valor  conferentiae  eo  magis  crescit  quo  magis  in- 
formalis  est  et  quo  magis  abstineat  a legibus  proprie  dictis  ferendis.  Finis 
conferentiae  debet  esse  mentem  communem  episcoporum  explorare  et  fo- 

vere.  Exinde  exsurget  communis  modus  operandi,  respectu  tamen  habito  ad 
illas  dioeceses  ubi  circumstantiae  suadent  modificationes  a communi  modo 
operandi.  Multo  melius  sic  proceditur,  quantum  fieri  potest,  quam  decisio- 
nes minoritati  imponendo. 

Ideo  quantum  fieri  potest  debet  schema  abstinere  a determinandis  nimis 
praecise  vel  plene  statutis  quae  omnibus  conferentiis  applicandae  essent. 
Bene  providet  schema  in  n.  18,  par.  secunda,  ut  unaquaeque  conferentia 
statuta  propria  habeat,  nam  non  omnes  hierarchiae  in  eadem  conditione  sunt 
nec  easdem  necessitates  etc.  habent.  Haec  dico  quia  iam  aliqui  Patres  emen- 
dationes in  scriptis  proposuere  petendo  ut  pressius  statuta  definiantur.  Sat 
longe  de  hoc  in  commissione  praeparatoria  disceptatum  est.  Sententia  tan- 
dem praevaluit  ut  locus  relinqueretur  statuta  condendi  varia  pro  variis  hie- 
rarchiis.  (De  facto,  per  transennam  dico,  in  Anglia  numquam  statuta  habui- 
mus sed  tantum  consuetudines,  quae  satis  bene  nobis  inservierunt  per  plus 
quam  centum  annos  in  nostris  reunionibus  bis  in  anno  celebratis).  Consentio 
etiam  omnino  cum  iis  qui  volunt  ut  statuta  iam  a S.  Sede  approbata  non  mu- 
tentur sine  necessitate.  Dicerem  etiam  quod  non  videtur  necessarium  ut 
nn.  20-21,  pag.  15,  in  schemate  appareant.  Videat  unaquaeque  conferentia 
cum  statuta  componantur. 

Pag.  16  «de  conferentiae  decisionibus  ».  Omnes  in  hoc  convenire  pos- 
sumus quod  optandum  esset  ut  numquam  necessarium  esset  sententiam 
maioris  partis  in  minore  imponere  et  ideo  quod  sufficeret  obligatio  moralis. 
Sane  obligatio  moralis  sufficit  pro  maiore  parte  rerum  de  quibus  in  conferen- 
tiis tractatur.  In  commissione  praeparatoria  igitur  semper  suffragium  dedi 
pro  obligatione  morali  tantum.  Sed  in  decursu  huius  Concilii  circumstantiae 
mutatae  sunt.  Concilium  Oecumenicum  plura  tradidit  decidenda  et  decer- 
nenda a conferentiis  episcoporum  quae  antea  a Congregationibus  Romanis 
solebant  decidi.  Unde  mihi  videtur  quod  non  possumus  nunc  evitare  quo- 
minus aliquae  saltem  decisiones  conferentiarum  vi  iuridica  muniantur.  Si 
nos  episcopi  volumus  maiorem  independentiam  in  decisiones  proprias  fa- 
ciendo tunc  parati  esse  debemus  et  responsabilitatem  assumere  decisa  in  actu 
deducendi  etiamsi  aliquibus  collegis  nostris  non  placeat.  Aliter  unitas  re- 
giminis et  cultus  laederetur.  In  re  liturgia,  e.  g.,  non  potest  tolerari  ut  una- 
quaeque dioecesis  sibi  fingat  liturgiam  propriam. 

Propterea  necessaria  sunt  quae  schema  habet  in  numero  vigesima  quarta 
sub  littera  a).  Tantum  adderem  post  « speciali  Apostolicae  Sedis  mandato  », 
verba  « sive  a Concilio  Oecumenico  ».  Quae  sub  littera  c)  etiam  videntur 
necessaria:  nam  quando  agitur  de  negotiis  cum  Gubernio  et  praesertim,  credo, 
cum  Gubernio  persecutore,  ante  omnia  opus  est  ut  nulla  divisio  appareat 
inter  episcopos  etiamsi  aliqui  sacrificium  cogantur  facere  opinionum  persona- 
lium. Ne  obliviscamur  dicti  illius  « divide  et  impera  ».  De  littera  b).  Valde 
dubito:  explicatio  datur  in  notula  8,  pag.  18  ad  calcem  et  19.  Lecta  illa  no- 
tula  mihi  videtur  ut  in  casibus  tam  extraordinariis  non  tantum  maioritas 
duarum  ex  tribus  partibus  requiri  debere  sed  unanimitas.  Immo  dubito  utrum 

tales  declarationes  debent  episcopi  unquam  facere  sed  potius  S.  Sedes.  Lit- 
tera b)  ergo  melius  omittitur  rem  relinquendo  iudicio  hierarchiae  quando 
quaestio  oritur. 

Idem  dicerem  de  littera  d).  Nam  nimis  vaga  est  quam  ut  iuridicam  obliga- 
tionem imponat. 

Si  liceat  ergo  rursus  ad  experientiam  nostram  in  Anglia  referre  dico  quod 
multa  in  praxi  et  ex  consuetudine  clariora  fiunt  quae  in  statutis  scriptis  poni 
non  possunt. 

(Pro  eadem  ratione,  et  hic  nomine  proprio  loquor,  non  video  ullam  ne- 
cessitatem cur  hae  conferentiae  fundentur  in  aliquo  principio  abstracto  de 
collegialitate  episcoporum.  Aliqui  oratores  conquesti  sunt  quod  schema  vide- 
tur inspiratum  esse  ab  « aliquo  spiritu  practico  ».  Fateor  me  potius  gaudere 
quod  aliquid  in  hoc  sacrosancto  Oecumenico  Concilio  fundatur  in  spiritu 
practico,  cum  tanta  videntur  fundata  esse  in  nubibus  caeli.  Tandem  aliquando 
episcopi  possunt  convenire  ad  loquendum  de  rebus  quae  eis  competunt  sine 
necessitate  invocandi  principia  alta  theologica  vel  metaphysica.  Hoc  tantum 
dico  — ne  sit  collegialitas  in  ore  si  monarchia  adhuc  maneat  in  corde!). 

Unum  verbum  dicere  vellem  (et  erit  ultimum)  de  n.  25  — hic  rursus 
nomine  hierarchiae  Angliae  et  Cambriae  loquor  — de  relationibus  inter  con- 
ferendas episcopales  diversarum  nationum.  Valde  urget  necessitas  tales  rela- 
tiones stabiliendi.  Sunt  aliquae  decisiones  in  re  morali  praesertim  quae  nisi 
fiunt  communi  consilio  et  una  voce  ab  hierarchiis  vicinis  confusionem  crea- 
bunt in  mentibus  fidelium  cum  magno  damno  animarum.  Pro  mea  parte 
spero  ut  decreta  et  decisiones  in  hac  materia  semper  nobis  a dicasteriis  ro- 
manis  communicentur  et  quod  a nobis  grato  animo  recipiantur,  cum  respectu 
mutuo  et  debita  consideratione  ex  utraque  parte.  Ita  ut  episcopi  meminerint 
dicasteria  romana  instrumentum  esse  Summi  Pontificis,  humanum  utique  et 
non  semper  perfectum  attamen  necessarium  Summo  Pontifici  ad  Ecclesiam 
dirigendam:  ex  altera  parte  meminerint  dicasteria  quod  episcopi  sunt  rectores 
ecclesiarum  eorum.  Fateor,  mea  experientia,  raro  tantum  de  hoc  conqueri  de- 
buimus. Quaestio  non  est  de  profundis  principiis  theologicis:  agitur  de  comi- 
tate, de  affabilitate,  de  humanitate,  de  respectu  mutuo,  de  comprehensione 
dignitatis  episcopalis  ex  una  parte  et  ex  altera  de  honore  debito  iis  qui  im- 
mediate in  dicasteriis  auxiliares  Summi  Pontificis  sunt. 

Sed  interea  antequam  Roma  loquatur  hierarchiae  debent  consulere  inter 
se.  Sperandum  est  ut  dum  hic  Romae  sumus,  opportunitas  arripiatur  tales 
relationes  inaugurandi. 

Verbo:  schema  si  nondum  perfectum  est,  tamen  bonum  fundamentum 
ponit  et  quatenus  fieri  potest  respectum  habet  ad  iura  singulorum  episcopo- 
rum. Omitti  possunt  nn.  20-21.  Omittantur  etiam  in  n.  24  quae  sub  litte- 
ris b)  et  d). 

N.  24  a)  addantur  verba  « sive  a Concilio  Oecumenico  ». 

22 

Exc.mus  p.  d.  vincentius  enrique  y tarancon 

Episcopus  Celsonensis 

Cap.  III  in  quo  novum  institutum  — conferentiae  nempe  episcopales  — 
instituendum  proponitur,  magni  momenti  est;  iam  enim  in  hac  aula  reco- 
gnita clare  fuit  summa  efficacia  harum  conferentiarum  et  meo  saltem  iudicio 
doctrinam  theologicam  de  episcopis  in  schemate  de  Ecclesia  traditam  quodam- 
modo complet.  Structura  ergo  iuridica  et  pastoralis  ipsarum  magno  zelo  pro- 
curanda est. 

Textus  schematis,  etiamsi  in  genere  placeat,  nec  rationem  vere  theologi- 
cam earum  conferentiarum  proponit  — sunt  rationes  tantum  convenientiae, 
attentis  circumstantiis  sociologicis  nostrorum  temporum,  quae  in  prooemio 
praesentantur  — nec  eius  structuram  iuridicam  diserte  statuit,  nec,  denique, 
earum  coordinationem  immo  et  subordinationem  Sanctae  Sedi  praecise  pro- 
ponit. Ideoque  aliqua  mutanda  videntur: 

1.  Historia  teste  certum  est  episcoporum  conferendas  ortas  esse  ex 
necessitate  pro  episcopis  tum  inter  se  conferendi  circa  actionem  pastoralem, 
tum  proprias  vires  uniendi  ad  maximum  bonum  promovendum  et  ad  malum 
vitandum.  Ideoque  conferentiae,  praesertim  nationales,  organa  de  facto  con- 
stituunt, quae  necessitatibus  sociologicis  nostrorum  temporum  respondere 
valent,  cum  dependentia  inter  diversas  dioeceses  in  ordine  pastorali  hodie 
negari  non  possit. 

Nunc  vero,  cum  in  Concilio  Oecumenico  de  ipsis  tractandum  sit,  haec 
consideratio  minime  sufficiens  videtur.  Necessarium  erit  quaerere  utrum  in 
doctrina  theologica  dentur  principia,  quae  conferentiarum  existentiam  et  qui- 
dem stabilem  in  Ecclesia  cohonestare  valeant.  De  quo  tamen  nihil  in  sche- 
mate dicitur. 

Certum  est  nihilominus,  Patres  conciliares  clare  affirmasse  omnes  et 
singulos  episcopos  urgeri  sollicitudine  omnium  ecclesiarum  — quidquid 
de  natura  collegialitatis  definitive  statuatur  — . Quomodo  vero  haec  sollici- 
tudo vere  efficax  sit  quin  episcopi  diversarum  dioeceseon  conveniant  ad  uni- 
tatem persequendam  vix  intelligitur.  Etiam,  ex  eadem  ratione,  quoties  sin- 
guli episcopi  sollicitudinem  habent  de  bono  spirituali  fidelium  extra  propriam 
ecclesiam  particularem  existentium,  in  hac  providentia  generali  ad  ubique  aedi- 
ficandam Ecclesiam  Dei  vere  participant  ideoque  suum  officium  episcopale 
exercent. 

Cum  vero  sollicitudo  generalis  episcoporum  cum  et  sub  Romano  Pontifice 
necessario  exercenda  sit  clare  patet  conferentias  episcopales  auctoritati  Sum- 
mi Pontificis  subesse,  non  tantum  ex  quadam  necessitate  disciplinari,  sed 
essentialiter,  ex  ipso  principio  theologico  in  schemate  de  Ecclesia  proposito. 
Haec  ergo  in  prooemio  constare  debent  una  cum  rationibus  propositis. 

2.  Normae  a Concilio  tradendae  doctrinam  iuridicam  fundamentalem 

praebere  debent,  ita  ut  diversis  conferendarum  speciebus  facile  applicentur. 
Ergo  de  conferentiis  episcopalibus  simpliciter  loquendum  est,  non  exclusive 
de  conferentia  nationali.  Hoc  verbum  « nationali  » supprimatur  in  titulo. 

3.  Circa  primam  partem  capitis  de  conferentiae  constitutione,  haec  sunt 
notanda: 

a)  Conferentiae  episcoporum  ea  natura  iuridica  frui  debent,  quae  po- 
stulatur a fine,  propter  quem  natae  sunt.  Quare  conferentiae  corporationem 
iuris  publici  in  Ecclesia  constituere  debent,  iurium  et  obligationum  capacem 
cum  proprius  finis  publicam  Ecclesiae  utilitatem  attingat. 

b)  Videntur  ergo  innecessaria  Concilia  plenaria  et  provincialia  quia 
conferentiae  possunt  leges  ferre,  cum  casus  fuerit,  et  ad  modum  Concilii  tunc 
agerent.  Supprimantur  ergo  quatuor  lineae  primae  par.  18. 

4.  Circa  partem  II  de  conferentiae  moderamine  haec  notanda: 

a)  Par.  19:  Conferentiis  episcopalibus  interesse  competit  omnibus  et 
singulis  episcopis  in  territorio  conferentiae  degentibus,  etiam  titularibus, 
nam  per  consecrationem  episcopalem  omnes  etiam  titulares  in  sollicitudinem 
omnium  Ecclesiarum  sunt  vocati. 

Curandum  autem  est  ut  si  ob  rationabiles  et  graves  causas,  ab  Aposto- 
lica  Sede  probatas,  quidam  a conferentia  absentes  sint,  efficaciter  repraesen- 
tari teneantur  ut  eorum  opiniones  et  vota  conferentia  cognoscat  et  admit- 
tat. Quam  formam  repraesentationis  absentium,  statuta  ordinare  debent. 

b)  Quae  in  par.  20  et  21  dicuntur  non  sunt  propria  decreti  conci- 
liaris. Ius  canonicum  vel  Statuta  Conferentiae  iam  providebunt.  Ergo  sup- 
primantur. 

5.  Circa  partem  III  de  conferentiae  decisionibus , haec  notanda: 

Principium  generale  in  par.  22  propositum  non  placet;  nam  decisionum 

conferentiae  vis  iuridica  pendet  tum  ex  subiecta  materia  et  modo  quo  per- 
tractetur tum  ex  voluntate  ipsius  conferentiae  necnon  ex  dispositionibus 
Sanctae  Sedis. 

Iam  vero  conferendarum  activitas  ad  haec  tria  capita  reduci  potest;  vel 
ad  mutuam  inter  episcopos  consultationem  et  coordinationem  pastoralem; 
vel  ad  legem  fidelibus  intimandam;  vel  denique  ad  doctrinam  sollemniter 
omnibus  proponendam.  Et  compertum  est,  abstractione  facta  a quacumque 
approbatione  Summi  Pontificis,  in  forma  specifica,  diversam  esse  obligatio- 
nem harum  decisionum  in  triplici  praedicto  casu.  Ergo  statuendum  est: 

a)  Consultationes  in  re  pastorali  forte  erunt,  saepe  saepius,  consilia, 
commendationes,  suasiones,  etc.  a conferentiis  episcopis  factae,  quae,  ut 
evidens  est,  nullam  obligationem  proprie  dictam  episcopis  gignent,  sed  potius 
convenientiam  aut  aequitatem  audient. 

b)  Res  autem  aliter  se  haberet  si  veri  nominis  decisiones  constituerent 
nam  in  isto  casu  etiamsi  episcopi  iuridice  non  obligentur  cum  obligatio  iuri- 
dica semper  respondeat  « iusto  positivo  seu  legali  » a lege  humana  statuto, 
tamen  daretur  vera  obligatio  moralis  seu  in  conscientia,  ratione  fidelitatis 
ob  promissionem  implicitam  in  conditione  membri  existentem  et  ob  pactum 

implicitum  in  ipsa  conferentiae  adunatione,  nam  finis  conferentiae  praecise 
est  communis  actio  episcoporum. 

c ) In  secundo  vero  casu,  nempe,  si  conferentia  leges  ferat,  leges  datae 
omnes  et  singulos  obligant,  nisi  dispensatio  a Sancta  Sede  obtineatur.  In  casu, 
conferentia  ageret  tamquam  verum  organum  collegiale  legislativum  et  aucto- 
ritate ipsius  conferentiae  propria  leges  promulgarentur.  Tunc  revera  confe- 
rentia ad  modum  Concilii  particularis  — plenarii  vel  provincialis  — ageret. 

d ) Si  agitur  vero  de  sollemni  declaratione  magisteriali,  doctrina  a con- 
ferentia proposita  peculiari  sollemnitate  gauderet. 

Par.  25  placet. 

6.  Ut  suos  fines  episcoporum  conferentiae  efficaciter  attingere  valeant, 
non  tantum  servitia  quaedam  technica,  omnibus  episcopis  communiter  utilia, 
habere  debebunt,  sed  etiam  necessarium  erit  aliquo  in  casu  ut  entia  vere 
iuridica  existant  sub  iurisdictione  atque  sollicitudine  collegiali  episcoporum. 

Ex  alia  parte,  conferentiae  nullatenus  ignorare  possunt  alia  organa,  ab 
Apostolica  Sede  condita,  cum  charactere  supradioecesano,  nationali  seu  inter- 
nationali,  ad  maius  animarum  bonum  certe  promovendum:  e.  g.  uniones 
vel  foederationes  religiosorum  et  religiosarum,  immo  et  laicorum.  Iam  vero 
omnibus  compertum  est  talium  institutionum  cum  episcopis,  in  conferentia 
coadunatis,  coordinationem  maxime  iuvare  ad  bonum  animarum. 

Particulares  sane  normae  de  hac  re  potius  futuro  Codici  luris  Canonici 
reformato  relinquendum  videtur.  Attamen  principium  alte  proclamandum  est. 

7.  Ut  maiori  efficacia  conferentia  procedat  atque  ut  unitati  Ecclesiae  me- 
lius provideatur  in  decreto  haec  duo  debent  explicite  constare: 

a)  Conferentiae  episcopales  auctoritatem  episcopi  propriam  in  eccle- 
sia particulari  non  possunt  minuere,  sed  potius  debent  roborare. 

b)  Vigilantia  Sanctae  Sedis  est  omnino  necessaria.  Praeter  approba- 
tionem Statutorum,  de  qua  iam  in  schemate  agitur,  Sancta  Sedes  notitiam 
de  omnibus  quae  in  conferentiis  pertractantur  habere  debet. 

Immo  necessarium  est  ut  a Concilio  statuatur  conferentias  nulla  posse 
collegialiter  promulgare  aut  decisionem  fidelibus  intimare,  absque  praevia 
Apostolicae  Sedis  approbatione. 

Hoc  novum  institutum  recte  statutum,  maximam  efficacitatem  actioni 
pastorali  episcoporum  praestabit. 

23 

Exc.mus  P.  D.  IOSEPH  FADY 
Episcopus  Lilongwensis 

Excusez-moi  si  j’ecris  en  frangais,  parce  que  a)  ga  va  plus  vite;  b)  nous 
n’avons  ici  a 1’hotel  ni  peritus  ni  latiniste,  ni  meme  un  dictionnaire  latin. 

Historique  de  ces  conferences  dans  le  Nyasaland  (Afr.  orient.): 

a)  Dans  le  passe  nous  vivions  plutot  en  « isoles  » pour  plusieurs 
raisons:  1.  territoires  immenses,  coupes  les  uns  des  autres  par  des  “ no-man’s 
land  2.  moyens  de  Communications  pauvres. 


302 


ACTA  CONC.  VATICANI  II 


PERIODUS  II 


b)  Dans  le  present  cela  devient  la  mode  de  multiplier  les  conferences 
a 1’echelon  des  circonscriptions  metropolitaines,  territoriales  et  internatio- 
nales  pour  differentes  raisons,  entre  autres,  a part  celles  mentionnees  dans  le 
schema,  les  snivantes:  1.  moyens  de  Communications  plus  faciles;  2.  terri- 
toires  divises  en  de  multiples  dioceses;  3.  nouveaux  problemes  en  face  des 
peuples  devenus  independants. 

Jadis  on  se  reunit  pour  etudier  surtout  les  problemes  scolaires  avec  les 
pouvoirs  coloniaux — surtout  apres  la  2e  guerre  mondiale  — . Aujourd}hui 
nous  avons  a traiter  avec  de  nouveaux  gouvernements.  Notre  position  mis- 
sionnaire  ressemble  a celle  des  premiers  pioniers  de  1’Evangile  qui  avaient 
a traiter  avec  les  Chefs  indigenes,  alors  susceptibles  de  leur  autorite. 

Allons-nous  creer  des  « petites  Curies  Romaines  »?  Nous  n’ avons  ni  le 
personnel  suffisant  et  expert,  ni  les  moyens  financiers. 

La  meilleure  formule  semble  devoir  etre  celle  preconisee  par  le  card.  Frings 
ou  le  card.  Wyszynski.  Que  ces  conferences  sans  devenir  des  organismes 
trop  bureaucratiques,  se  tiennent  en  vue  de  fortifier  1’union,  la  charite,  pro- 
mouvoir  1’apostolat. 

Pour  ces  conferences  il  faut,  me  semble-t-il,  commencer  par  le  diocese 
d’abord.  Reunir  le  clerge  chaque  fois  que  des  problemes,  de  pastorale  sur- 
tout, se  posent  (nous  sommes  avant  tout  pasteurs  d’ames),  puis  faire  des 
reunions  avec  les  dioceses  limitrophes  ayant  des  problemes  similaires,  en- 
suite  seulement  penser  aux  conferences  sur  un  echelon  plus  etendu.  II  est 
encore  trop  tot  de  parier  de  Pan-African  Conference. 

Festina  lente.  Media  aurea  via. 

24 

Exc.mus  P.  D.  ANGELUS  FERNANDES 
Archiepiscopus  tit.  Neopatrensis,  eoad,  c.i.s.  Delhiensis 

Cum  his  diebus  in  coetu  hierarchiae  Indiae,  cui  circiter  sexaginta  episcopi 
intererant,  de  conferentiis  episcopalibus  actum  sit,  vestri  interest  scire  quid 
illi  de  hac  re  sentiant.  Sequentia  puncta,  nullo  explicite  obstante,  ab  eis 
probata  sunt. 

Opinantur  statuta  in  particularibus  ab  unaquaque  conferentia  esse  con- 
denda, sed  quaedam  particularia,  pro  omnibus  communia,  a Concilio  sanciri 
debere,  nempe: 

1.  Quoad  membra:  omnes  Ordinarii  locorum  exceptis  vicariis  generali- 
bus, sed  etiam  omnes  episcopi  in  territorio  degentes. 

Omnes  consentiunt  omnes  dioeceses  (aut  praefecturas,  praelaturas  nul- 
lius, etc.)  saltem  unum  suffragium  habere  debere,  ita  ut  impedito  ordinario 
vicarius  generalis  cum  voto  deliberativo  eum  repraesentet. 

Quidam  opinantur  omnes  episcopos  vocem  deliberativam  habere. 

2.  Quoad  praesidem:  eligi  debet  ad  tempus,  secreto  suffragio.  Num 
omnia  membra  consilii  permanentis  ad  tempus  eligi  debeant  non  constat. 

3.  Quoad  modum  exprimendi  suffragium:  in  scriptis  et  secreto  pro  elec- 
tionibus et  decisionibus  maioris  momenti. 

4.  Quoad  obligationem  decisionum:  In  genere  habere  debent  characterem 
tantum  consultativum  et  nonnisi  aliquam  obligationem  moralem  inducere, 
non  vero  iuridicam. 

In  specie  tamen,  ut  sit  expressio  concreta  « decentralizationis  » in  Ec- 
clesia, et  ut  Curia  Romana  assuefiat  in  quibusdam  saltem  punctis  maioris  mo- 
menti non  cum  singulis  episcopis  tractare,  sed  cum  collectivitate  episcopo- 
rum — unio  enim  plurium  iura  eorum  magis  in  tuto  ponit  — , videtur  ser- 
vandus n.  24  a),  scii,  ut  in  solis  taxative  sumptis  casibus  quo  ius  commune, 
quod  post  concilium  erit  mutandum,  vel  Apostolica  Sedes,  decisionem  con- 
ferentiae  episcopali  relinquit.  Sed  per  quatuor  e quinque  partibus  votorum 
decisio  sumi  debet. 

5.  Ideoque  videtur  prorsus  expungendus  n.  23  de  ratione  in  scriptis 
reddenda. 

6.  Attamen  in  schemate  pressius  est  inculcandum  episcopis  ut  de  bono 
communi  in  natione  solliciti,  ab  omni  individualismo  refugiant. 

7.  Constitui  debet  consilium  mixtum  quod  aliquot  episcopos  et  mem- 
bra consilii  permanentis  superiorum  maiorum  religiosorum  complectitur. 

8.  Quoad  usum  peritorum.  Suadendum  est  ut  in  commissionibus  sacer- 
dotes, immo  et  laici  cooptentur  pro  sua  de  rebus  specialibus  competentia. 

9.  Quoad  conferendas  regionales:  in  nationibus  maioris  extensionis,  posse 
veri  nominis  conferentias  constitui  pro  illis  partibus  quae  aut  lingua,  aut  si- 
militudine situationum  quandam  unitatem  ab  aliis  differentem  constituunt. 


25 

Exc  mus  P.  D.  EMMANUEL  FERNANDEZ-CONDE 
Episcopus  Cordubensis 

Nostro  quidem  tempore  cuncta  unitatem  quaerunt.  Populi  non  solum 
sensu  nationali,  sed  etiam  sensu  arctiore  mutuum  fulcimen  et  praesidium 
perquirunt.  Quae  huius  rei  ratio?  Communes  necessitates  quae  etiam  com- 
munia problemata  generant,  ideoque  solutio  omnibus  accommodata  quae- 
renda. 

Ecclesia,  societas  humana  simul  et  divina  hanc  legem  fugere  non  potest. 
Et  tam  ordinis  interni  causa  quam  ob  relationes  cum  guberniis  civilibus,  vel 
propter  eius  situm  in  hoc  mundo  Ecclesiae  opus  est  etiam  ut  has  quaestiones 
attingat.  Quare?  Causa  ita  gravis  est,  ut  mirationes  et  sollicitudines  fidelium 
suscitet,  cum  videant  idem  diverso  modo  effici  in  hac  dioecesi  et  in  vi- 
cina. Ex  quo  auctoritatis  deminutio  procedit  ordinario  loci,  qui  hoc  urget 
quod  fideles  diverse  exsequi  vident. 

Hac  de  causa  necessitas  conferentiarum  episcopalium  gliscit  in  dies,  ma- 

xime  quia  facile  convenire  possunt  episcopi,  quin  necessariae  sint  formulae 
nec  dilationes  temporis,  quae  in  Conciliis  plenariis  et  provincialibus  fieri 
debent. 

De  conferendae  natura.  Prima  quaestio  perscrutanda  et  solvenda  — cuius 
schema  nec  meminiscit  quidem  — est  conferentiarum  natura,  cum  ex  ea 
earum  intimatio  et  obligatio  dimanet,  de  qua  in  art.  III  huius  capitis  agitur. 

Suntne  principii  collegialitatis  accommodatio?  Sit  nobis  concessum  quod 
virtualiter  est  sententia  maioris  partis  huius  coetus. 

Theologis  qui  collegialitatem  propugnant  non  eadem  mens.  Alii  simpli- 
citer censent  collegii  episcopalis  sollicitudinem  omnium  Ecclesiarum  etiam 
ad  conferentias  attinere,  cum  sit  proprie  huius  sollicitudinis  parti  cuidam 
notatione  dignae.  Quaestio  est  de  principio  et  consequentia.. 

Alii  vero  existimant  hanc  collegii  sollicitudinem  non  Ecclesia  universali 
qua  tali  restringi  debere,  sed  principio  collegialitatis  alia  quoque  inferiora 
complecti  oportere. 

Sed  ad  concreta  veniamus.  Omni  antiquitate  Concilia  plenaria  et  pro- 
vincialia sunt  habita,  quae  significatio  erant  communionis  Ecclesiarum.  Leges 
cuiusdam  Concilii  in  alias  regiones  mittebantur  et  vicissim  et  mutuo  ita 
recipiebantur  ut  leges  haberentur  in  pluribus  locis.  En  origo  collectionum 
canonicarum. 

Quid?  Nonne,  ut  quaestiones  solverent  et  sibi  mutuo  opitularentur 
conveniebant?  Tum  temporum  nulla  erat  Sanctae  Sedis  interventio  neque 
de  his  conciliis  decretum  fuerat.  Ex  quo  principio  iuris  coadunebantur? 
Nonne  sentiebant  necessitatem  caritatis  fraternae  et  subsidium  in  commu- 
niis  necessitatibus?  Haec  quaestio  difficile  explicatur,  si  principium  omnes 
existimare  actione  communi  teneri  non  recipitur. 

Si  principium  collegialitatis  non  admittitur,  tenendum  erit  illos  congre- 
gari — quod  quidem  et  nunc  fieri  eodem  modo  potest  — pactionis  causa 
— expressae  vel  tacitae  — qua  omnes  censebant  se  teneri  ad  imperium  quod- 
dam exsequendum. 

Quid  ante  hodie  prohibet,  quominus  conferendae  sint  eiusdem  naturae 
theologicae-iuridicae,  quam  habuerunt  habentque  his  diebus  Concilia  plenaria 
vel  provincialia?  In  mundo  hodierno  problemata  surgunt  et  proponuntur 
summa  quidem  celeritate  et  impossibile  est  — quemadmodum  prius  dixi  — 
ut  sollemnia  Concilii  patiantur.  Nullum  his  quaestionibus  remedium?  Ne  si- 
mus fastidiosi  observatores  formarum  sed  quae  nostra  tempora  sibi  postulent 
perspiciamus. 

Ex  alia  parte,  subnotandum  est  auctoritatem  conferentiarum  non  attin- 
gere debere  eas  quaestiones  quae  mere  dioecesanae  sint,  quae  cura  episcopi 
sunt,  sed  eas  quae  ob  suam  amplitudinem,  vel  propter  boni  communis  ratio- 
nes, ad  omnes  dioeceses  Nationis  pertineant. 

De  conferendae  regimine.  Postquam  necessitatem  creationis  conferentia- 
rum exposuimus,  quaestionem  capitaliorem  de  earum  regimine  disputare 
intendimus. 

Plane  schematis  consentio  ad  n.  18,  par.  2:  de  eiusdem  statutis,  quae 
cuilibet  nationi  sunt  accommodanda.  Sanctae  Sedis  approbatio  potest  de- 
fectus possibiles  corrigere,  in  primordiis  maxime,  tum  ex  excessu  auctori- 
tatis tum  defectu  efficientiae  ad  bonum  omnium  commune. 

Ex  quibus  conferentia  efformanda?  Placet  quidquid  in  n.  19,  par.  1 le- 
gitur, sed  par.  2 eiusdem  numeri  non  placet.  Postquam  locutum  est  de  sacra- 
mentalitate  episcopatus  et  de  collegialitate  non  video  causam  episcopos  auxi- 
liares et  coadiutores  secludendi.  Fidelibus  praeterea  speciem  praebemus,  ut 
si  de  episcopis  secundi  ordinis  agatur. 

Cum  art.  II  huius  schematis  de  regimine  conferentiarum  disserit,  punc- 
tum maioris  momenti  silet,  quo  modo  consilium  permanens  et  commissiones 
episcopales  eligi  oporteat.  Quod  irrite  fit,  necessario  libertas  episcoporum  pe- 
rit, qui  e manibus  paternis  Romani  Pontificis  sub  auctoritatem  primatus  vel 
consilii  metropolitanorum,  quibus  fortasse  iidem  sensus  bonitatis  non  essent, 
quam  ob  rem  suffraganei  et  titulares  meri  et  obsequentes  acolythi  eorum 
propositorum  evaderent. 

Cui  malo  ut  subveniatur  una  est  via:  libera  et  secreta  electio,  ad  praefini- 
tum tempus,  v.  g.  ad  quinquennium,  sive  consilii  permanentis,  sive  commis- 
sionum, qui  ex  pacto  tenebuntur  et  convento  devincientur  ut  omnibus  mem- 
bris conferentiae  anno  exeun  te  statum  ipsius  communicent. 

Si  omnes  ut  membra  activa  sese  vident,  omnes  certo  eventis  certis  et 
progressui  indeficienti  incumbent. 

De  conferentiae  decisionibus.  Omnis  conferentiarum  fructus  ab  uno  pen- 
det, a vi  iuridica  earum  decisionum.  Si  obligationem  iniungit  verae  solutio- 
nes quaestionum  erunt;  aliter  ut  consilia  accipientur  et  problemata  insoluta 
manebunt. 

Ideo  plane  adsentio  n.  24  huius  capitis  et  rebus  minoris  momenti  admitto 
etiam  n.  22. 

Quaestio  etiam  respici  posset  sub  maioritate  suffragiorum  requisita  rebus 
obligationis  iuridicae,  de  quibus  in  par.  1,  n.  24  agitur. 

Ibi  duae  tertiae  pattes  suffragiorum  proponuntur,  quod  quidem  aliqui- 
bus videri  poterit,  quia  magna  est  obligationis  consequentia.  Uniformitas 
tamen  exigi  non  potest;  unius  sufficeret  oppositio  ut  nulla  esset  solutio.  Cur 
non  tres  totius  numeri  partes  sufficiat?  Pondus  obligationis  clarius  appareret. 

Conclusio.  Nostris  quidem  temporibus  conferentiae  magni  effectus  sunt 
ut  optime  Ecclesiae  consulatur  et  multis  quaestionibus,  quibus  nationes  im- 
plicatae manent,  caveatur. 

Servandum  tamen  enixe  iustum  principium  libertatis  episcoporum,  cui 
rei  maxime  prospicietur,  ordinatione  plene  democratica  conferentiarum  et 
Sanctae  Sedis  interventu.  Secus  erunt  regnum  paucorum. 

Nunc  iam  in  Annuario  Pontificio  specimen  legere  fas  est  — non  parvus 
est  — conferentiarum  numerus.  Sed  licet  in  dubium  earum  veram  efficien- 
tiam vocare,  cum  tantum  moralem  obligationem  decisionum  imponant.  Ad 
quid  tunc  hae  conventiones? 

Exc.mus  P.  D.  IACOBUS  FLORES  MARTIN 
Episcopus  Barbastrensis 

Congregavit  nos  in  unum  Christi  amor.  Ubi  caritas  et  amor,  Deus  ibi 
est.  Vere  Deus  nobiscum  est. 

Cum  heri  Summus  Pontifex,  melius  nudiustertius,  nos  iuxta  cor  suum 
paternum  habebat  nobisque  colloquebatur,  videbatur  totam  Ecclesiam  in  nos 
effundere  velle  et  nos  caritate  sua  universali  complectere,  sentiens  in  imo 
corde  totam  Ecclesiae  vitam. 

Tunc  melius  videbam  vitalitatem  Ecclesiae  quae  sese  effundit  et  aperit, 
velut  flabellum  in  toto  mundo,  ut  collaboratione  inter  nos  episcopos  totam 
Ecclesiam  ut  boni  pastores,  qui  oves  ubique  terrarum  pascunt  et  quaerunt 
ut  fiat  unum  ovile  et  unus  Pastor. 

Ad  hoc  vero  proponenda  videntur  hoc  ordine  res: 

Primo  unio  inter  sacerdotes  in  paroecia;  unio  inter  parochos  et  vicarios 
foraneos,  dein  unitas  dioecesis  in  episcopo  cum  suo  clero,  seu  presbyterio, 
seu  tota  dioecesis. 

Dein  gressus  debet  fieri  ad  conferentias  provinciales,  quae  mihi  videntur 
facienda  altero  quoque  mense,  ut  inter  vicinos  episcopos  tractentur  quae 
communiter  debent  tractari  et  agi,  sunt  enim  generatim  ex  eadem  regione  et 
multa  problemata  communiter  tractari  et  agi  possunt  et  debent;  dein  ad 
nationales,  sed  pro  omnibus  episcopis  non  pro  solis  archiepiscopis  aut  cardi- 
nalibus. 

Qua  vero  auctoritate?  Ego  semper  inclinabar  ad  auctoritatem,  ad  vincu- 
lum aliquod  iuridicum,  sed  amantissimus  card.  Frings  posuit  verbum  cari- 
tatis et  zeli,  et  exemplo  eius  praefero  ut  non  nimis  iuridica  vincula,  sed 
amoris  vivificentur  decreta,  vel  determinationes.  Attamen  in  hoc  concordo 
etiam  cum  exc.mo  Ancel  multum  amore  insistendum  ut  res  componantur  eo 
modo  quo  vera  organizatio  virium  et  laborum  possit  fieri;  non  certo  iure 
divino,  sed  iure  caritatis,  non  ut  obligatio  nova  ex  collegialitate  iuridica,  sed 
ex  ovium  amore  et  Iesu  Christi.  Ut  appareat  etiam  coram  omnibus  homi- 
nibus nos  in  Christo  unum  esse  et  non  quaerere  vel  nationis  vel  proprii  per- 
sonalis amoris  triumphum,  sed  Ecclesiae  et  animarum. 

Ad  n.  13.  Adderem  verbum  de  procuranda  omni  sollicitudine  relatio  inter 
conferentias  nationales.  Sunt  enim  multa  quae  hodie  collocutiones  internatio- 
nales  episcoporum  exigunt.  Modus  mihi  optimus  videtur: 

1.  Ut  communicationes  mittantur  de  decisis  in  conferendis  nationalibus. 

2.  Ut  sit  aliquis  episcopus  qui  ex  unaquaque  natione  sit  in  connexione 
cum  diversis  commissionibus  alterius  nationis. 

3.  Ut  in  pluribus  rebus  collatis  consiliis  procedatur  melius  et  aptius: 
e.  g.  in  iuvandis  fratribus  Americae  Latinae.  Nos  videmus  Romanum  Ponti- 
ficem eos  tamquam  filios  blanditos  habere  ac  praedilectos,  eosque  hac  et 

multis  aliis  causis  corde  vere  fraterno  et  amore  pleno  amplectimur,  et  ideo  iam 
misimus  in  Americam  plures  centenas  sacerdotum  his  ultimis  decem  annis 
et  parati  sumus  in  eos  effundere  nostram  caritatem.  Egomet  qui  in  mea 
parva  dioecesi  45.000  animarum  fere  omnes  sacerdotes  habui  martyres,  etiam 
episcopus  meus  antecessor,  et  quae  per  montes  diffusa  est,  volo  habere  sin- 
gulis annis  decem  sacerdotes,  quattuor  pro  dioecesi  et  sex  pro  fratribus...  sed 
forte  melius  faceremus  omnia,  si  in  Consilio  sic  dicto  CELAM  omnes  vires, 
vocationes,  expensas  oeconomicas,  pro  seminariis  etc.  distribuerentur.  Forte 
posset  optime  servire  splendidam  organizationem  ab  exc.mo  Fulton  Sheen 
propositam  pro  re  missionaria... 

Necessarium  deinde  videtur  haec  tractatio  et  collocutio  cum  aliis  episcopis 
pro  migratione  operariorum,  pro  eorum  situatione  in  re  syndicali,  in  salariis, 
in  domiciliis  habendis,  in  re  familiari,  religiosa,  sociali...  Quoties  ipsi  se 
sentiunt  sine  cura,  sine  amore,  aliquando  perinde  ac  si  ipsi  non  essent  humano 
amore  digni,  quia  non  sunt  de  illa  natione...  Proh  dolor,  oecumenismum  non 
habemus.  Et  habemus  gravia  problemata  in  Hollandia,  in  Belgio,  in  Germania, 
in  Australia...  Nec  possumus  solummodo  considerare  nos  habere  Fabiolam 
in  trono,  sed  potius  operarios  in  labore  et  aerumna,  extra  patrios  lares,  orbati 
ab  uxore  et  filiis,  non  semel  in  angustiis  animi  et  corporis... 

Agitur  etiam  de  phaenomeno  turismi,  de  modo  vestiendi  et  in  Eccle- 
siam ingrediendi...  aliqua  collocutio,  aliqua  norma  uniformis  et  saltem  ne 
alios  condemnemus  quin  sciamus  causas  agendi  diversas  esse  posse  datis 
circumstantiis  peculiaribus. 

Ita  facile  perveniemus  ad  amorem  perfectum  et  ut  in  mundo  possit  dici: 
videte  quomodo  se  amant  et  in  medio  eorum  est  Christus  Deus. 


21 

Exc.mus  P.  D.  ALOISIUS  FRANCO  CASCCN 
Episcopus  Nivariensis 

Liceat  mihi  breviter  innuere  duas  quaestiones  ad  novam  structuram 
cap.  III  schematis  decreti  de  episcopis  ac  de  dioecesium  regimine.  Necessa- 
rium est,  mea  quidem  sententia,  has  emendationes  inducere,  quibus  caput 
subtilius  laboratum  hoc  aspectu  atque  perfectius  erit. 

Prima  quaestio  est  de  aspectu  oecumenico  huius  capitis;  altera  vero  de 
ordinatione  conferendarum  nationalium. 

Prima  quaestio.  In  ordinatione  huius  capitis,  ut  in  quolibet  schemate, 
negligendum  non  est  principium  et  fundamentum  Concilii:  oecumenismum. 
Hoc  nostrum  Concilium  oecumenicum  est.  Ideo  omnes  quaestiones  oecume- 
nice  agere  debet;  quaestiones  dico  quae  subiectae  iacent  Concilii  delibera- 
tionibus. 

Quod  iudicium  in  hoc  schematis  capite  plane  negligitur.  Sed  de  quaestione 
maximi  momenti  res  est,  de  forma  videlicet  regiminis  dioecesium,  et  in  hac 

constitutione  de  una  tantum  parte  Ecclesiae  loquitur,  latinae,  quin  animad- 
vertatur ad  regimen  Ecclesiae  orientalis. 

Quidni  hic  colloquitur  etiam  de  Ecclesiae  orientalis  moderatione?  Nihil 
quidem  obstat  singulare  esse  schema  de  rebus  orientalibus.  Perpolitius  res 
expressa  appareret,  et  Ecclesia  omni  suo  ambitu  regiminis  se  praeberetur,  si 
coniunctim  et  eadem  expositione  de  suo  regimine  disseretur.  Secus  species 
fertur  in  gremio  catholicismi  duarum  Ecclesiarum,  qui  aspectus  viribus  opi- 
busque arceri  debet. 

Quam  ob  rem  uno  capitulo  exarari  propono,  sub  duobus  articulis,  regi- 
men episcoporum  in  universa  Ecclesia.  Ita  enuntiari  possent: 

Primum:  de  Ecclesia  orientali,  sub  patriarcharum  regimine.  In  hoc  ar- 
ticulo ordinatio  et  functio  regiminis  patriarchalis  exponi  debet. 

Secundum:  de  Ecclesia  latina,  sub  conferentiarum  regimine,  ubi  novus 
conceptus  regiminis  episcopalis  ordinetur. 

Ita  in  uno  eodemque  capite  cohaerentia  et  unione,  quam  sibi  quaestio 
de  regimine  Ecclesiae  et  episcoporum  postulat,  pertractaretur;  integre  res 
absolveretur;  solutio  vere  oecumenica  consequeretur. 

! -Altera  quaestio.  Conferentiarum  episcoporum  forma.  Probat  et  admittit 
schema  Concilia  provincialia;  novit  et  adnuit  Concilia  plenaria;  et  novas  in- 
ducit conferentias  nationales  episcoporum,  quae  conjungi  possunt  conferendis 
aliarum 1 nationum  et  terrarum,  et  ita  conferendae  internationales  constitui. 

Non  moror  in  examine  omnis  ordinationis  a schemate  propositae  ad 
earum  constitutionem;  multis  namque  disceptationibus  huic  rei  opus  esset. 
Ei  consentiendo,  hoc  hortor,  ut  articulus  addatur  in  quo  explicetur  unio  ha- 
rum conferentiarum  sive  nationalium  sive  internationalium  cum  curia  Ro- 
mani Pontificis  et  cum  episcoporum  collegio.  Inter  curiam  Romani  Pontificis 
et  collegium  episcoporum  nexus  vel  commissio  esse  debet,  qui  Romanum 
Pontificem  iuvent  et  consulant  simulque  contactum  cum  collegio  episcoporum 
servent.  Simul  pertinere  debent  ad  curiam  Romani  Pontificis  et  ad  episcopo- 
rum conferentias. 

Coniunctio  conferentiarum  cum  curia  Romani  Pontificis  una  cum  colle- 
gio episcoporum,  huius  commissionis  ope,  magnis  fructibus  esset  tum  epi- 
scopis, tum  clero  atque  populo  fidelium  in  ordine  disciplinae,  magisterii,  re- 
giminis et  iuris,  quos  nunc  exponere  intempestivum  esset. 


28 

Exc.mus  P.  D.  ALEXANDER  GONQALVES  DO  AMARAE 
Archiepiscopus  Uber  ab  ensis 

Maxima  quidem  et  qua  par  est  reverentia,  tres  habeo  proponendas  emen- 
dationes in  schematis  de  episcopis  ac  de  dioecesium  regimine  cap.  III. 

Prima  haec  est:  contradictiones  mihi  videntur  esse  aliquas  in  duabus  pa- 
ragraphis  n.  24,  pag.  16. 

Nam  in  § 1,  linn.  11-15,  sic  legitur:  « Decisiones  nationalis  episcoporum 
conferendae,  dummodo  legitime  et  per  duas  saltem  ex  tribus  partibus  suf- 
fragiorum prolatae  sint  necnon  ab  Apostolica  Sede  recognitae  fuerint,  singulos 
episcopos  etiam  iuridice  obligant  in  his,  qui  sequuntur,  dumtaxat  casibus  ». 

Atqui,  si  decisiones  recognitae  fuerint  ab  Apostolica  Sede,  earum  vis  iuri- 
dica  non  a conferentia  nationali,  sed  a recognitione  Apostolicae  Sedis  ortum 
habet  et  ita  tales  decisiones  obligant  singulos  episcopos  etiam  iuridice  in 
omnibus  et  non  « in  his,  qui  sequuntur  dumtaxat  casibus  ». 

Vim  haberent  iuridicam,  non  quatenus  decisiones  conferentiae  nationalis 
sint,  sed  quia  recognitae  ab  Apostolica  Sede.  Et  sic  evanescit  figura  iuridica 
conferentiae  nationalis.  Nec  requiritur,  hoc  in  casu,  ut  sint  prolatae  « per  duas 
saltem  ex  tribus  partibus  suffragiorum». 

Sub  littera  a),  sic  declaratur:  « quando  agitur  de  peculiaribus  rebus 
quae  sive  iure  communi  sive  speciali  Apostolicae  Sedis  mandato  nationali  epi- 
scoporum pertractandae  ac  resolvendae  commissae  fuerint  ». 

Atqui,  si  « sive  iure  communi,  sive  speciali  Apostolicae  Sedis  mandato... 
pertractandae  ac  resolvendae  commissae  fuerint  »,  adhuc  vis  iuridica  orta 
est  talibus  decisionibus,  sive  ex  iure  communi,  sive  ex  Apostolicae  Sedis 
mandato,  et  non  a conferentia  nationali,  cuius  configuratio  iuridica  iterum 
evanescit. 

Insuper,  sub  litteris  b)  et  d),  « quando  agatur  de  declarationibus  maio- 
ris momenti  »,  vel  « quando  gravitas  rei  exigat  communem  omnium  episco- 
porum agendi  rationem  »,  etc.,  sicut  patet,  tempus  non  est  obtinendi  reco- 
gnitionem ab  Apostolica  Sede,  sicut  firmum  manet  in  par.  prima. 

Denuo,  si  decisiones  ab  Apostolica  Sede  recognoscuntur,  quomodo  con- 
ciliari hoc  cum  par.  secunda,  sic  enuntiata:  « Contra  decisiones  de  quibus 
supra  datur  recursus  ad  Apostolicam  Sedem,  at  in  devolutivo  tantum  »? 

Recursus,  quamvis  in  devolutivo  tantum,  ad  Apostolicam  Sedem,  contra 
decisiones  ab  ipsa  Apostolica  Sede  iam  recognitas? 

Existimo  melius  esse  ut  supprimatur  aut  saltem  alia  formulatione  com- 
ponatur id  quod  venit  sub  n.  24. 

Idem  puto,  ob  similem  rationem,  de  nn.  22  et  23,  qui  ab  illo  24  pen- 
dent. Maneat  conferentia  nationalis  in  suo  vero  loco  et  gradu,  i.  e.,  sit  tantum 
organum  consultivum,  in  servitium  et  directionem  moralem,  non  autem  iuri- 
dicam, episcoporum. 

Inter  Sanctam  Sedem  et  episcopos,  nulla  nova  interponatur  entitas  iuri- 
dica, totaliter  absona  a Codice  luris  Canonici  et  a potestate  episcoporum, 
iam  rite  et  recte  stabilita. 

Proponere  insuper  volo,  maxima  reverentia,  secundam  emendationem, 
quae  sic  se  habere  potest:  sub  titulo  « De  relationibus  inter  conferentias  epi- 
scopales diversarum  nationum  » in  n.  25,  pag.  17,  linn.  1-3,  mihi  videtur 
necessarium  aliquid  adiungere. 

Hoc  in  capite  nihil  declaratur  de  relationibus  inter  dioeceses,  provinciae 
ecclesiasticae,  seu  archidioeceses,  et  conferentiam  nationalem. 

Atqui,  dioeceses  et  provinciae  ecclesiasticae  suam  propriam  et  bene  con- 
figuratam habent  constitutionem  iuridicam  et  quidem  theologicam,  quae 
conferentiis  nationalibus  praecedunt,  sive  chronologice,  sive  essentiali  sua 
structura. 

Oportet  ergo  ne  eis  superponantur,  etiam  iuridice,  conferentiae  nationa- 
les,  quae  nec  ab  eis  se  elongari  poterunt. 

Hac  ratione  motus,  propono  ut  initium  pag.  17  sic  sonet: 

IV.  De  relationibus  inter  conferentias  episcopales  et  dioeceses  et  pro- 
vincias ecclesiasticas  et  inter  conferentias  episcopales  diversarum  nationum. 

25.  (Relationes  inter  conferentias  episcopales  et  dioeceses  et  provincias 
ecclesiasticas  et  inter  conferentias  episcopales  diversarum  nationum).  Fovean- 
tur relationes  inter  conferentias  episcopales  et  dioeceses  et  provincias  eccle- 
siasticas in  eadem  natione,  ut  plenam  harmoniam  servari  videatur  in  actione 
pastorali  coniuncta.  Foveantur  etiam  relationes  inter  conferentias  episcopa- 
les diversarum  nationum  ad  maius  bonum  tuendum  ac  promovendum,  in 
universalitate  actionis  apostolicae,  ut  « in  omnibus  honorificetur  Deus  per 
Iesum  Christum  » ( 1 Pt.  4,  11)  et  animae  salvationem  invenire  facilius 
possint. 

Praebeo  nunc  et  ultimo  tertiam  emendationem,  quae  est  sequens. 

In  pag.  14,  sub  n.  17,  linn.  1-4  haec  fiat  immutatio:  « (Prooemium). 
Unusquisque  episcopus,  sub  Romani  Pontificis  auctoritate,  est  proprius  or- 
dinarius atque  immediatus  pastor  in  dioecesi  sibi  commissa  et  sic  rema- 
neat, quamvis  tamen  expediat  ut  omnes  »,  etc. 

Nam  episcopus  iam  pacifice  habet  suam  theologicam  et  iuridicam  essen- 
tiam et  haec  sua  structura  proculdubio  iure  pollet  praecedentiae  erga  quam- 
cumque  conferentiam  nationalem.  Consequenter,  forma  concessiva  et  sub- 
iunctiva  magis  convenit  conferentiae  nationali,  quam  episcopo. 

Etenim  conferentia  nationalis  usquemodo  nullam  habet  structuram  iuri- 
dicam et  theologicam  et  firmatur  tantum  in  caritate  et  mutualitate  actionis 
apostolicae  episcoporum. 

Episcopi  faciunt  et  constituunt  conferentiam  nationalem  et  haec,  ex 
natura  sua,  nequit  episcopos  iuridice  obligare  nec  eis  concedere  ut  sint  pro- 
prii, ordinarii  atque  immediati  pastores. 

29 

Re v. mus  P.  D.  IUCUNDUS  M.  GROTTI 
Praelatus  nullius  Acrensis  et  Puruensis 

Exoptatur  institutio  alicuius  organi  praevidentiae  socialis  in  favorem 
cleri. 

Audivimus  in  aula:  « honores  non  dant  panem,  sed  dant  famem  ».  Et 
haec  fuit  responsio  quaedam  durissima,  ut  ita  dicam,  proponentibus  renun- 
tiationem, quia  defectum  caritatis  denuntiavit  inter  nos. 

Iterum  atque  iterum  cap.  II  n.  16  examinavi  et  ad  hanc  conclusionem 

deveni:  « ne  verba  verba  tantum  maneant  (pag.  11,  n.  16,  § 2,  linn.  1-2) 
conferentias  nationales  instituant  institutum  quoddam  praevidentiae  socia- 
lis pro  clero  (episcopis  et  sacerdotibus),  ut  congruens  illi  provideatur  su- 
stentatio, quando  casus  ferat  ». 

Cum  in  multis  nationibus  iam  habeamus  conferentias  religiosorum  quae- 
que, ex  voto  Apostolicae  Sedis,  essent  multiplicandae  in  omnibus  natio- 
nibus, bonum  mihi  videtur  ut,  hoc  in  capite,  numerus  addatur  in  quo  ra- 
tiones inter  conferentias  episcoporum  et  religiosorum  exponantur! 

Ad  n.  19,  § 2.  Meo  nomine,  sed  de  consensu,  ut  censeo,  fere  omnium 
episcoporum,  contra  quae  statuuntur  in  n.  19,  peto  ut  deleatur  § 2 ubi  vox 
activa  denegatur  episcopis  auxiliaribus  in  conferendis  nationalibus. 

Iam  dixi  me  esse  contra  hanc  institutionem,  sed  si  servantur  auxiliares 
in  Ecclesia,  debito  honore  ditentur!  En  rationes: 

1.  Vi  ordinationis  et  ipsi  sunt,  sicut  ceteri  episcopi,  successores  aposto- 
lorum. 

2.  Etsi  non  omnia  quae  de  collegio  episcoporum  dicta  fuere  accipiam, 
quaestionem  propono:  si  auxiliares,  utpote  incorporati  in  corpore  episcopo- 
rum, deberent  (non  possent!)  Ecclesiam  universam  regere,  cur  ipsis  denega- 
tur participatio  in  gubernio  Ecclesiae  particularis?... 

3.  Dignitas  episcopalis  ipsorum  auxiliarium  episcoporum  non  satis  in 
tuto  ponitur  (cf.  sch.,  cap.  II,  in  prooemio),  quia  ipsis  praeferendi  sunt  ple- 
rique  Ordinarii  episcopali  charactere  carentes,  inter  quos  et  ego! 

4.  Ob  maiorem  ipsorum  auxiliarium  mobilitatem,  saepe  saepius,  ipsis 
et  non  residentialibus,  committitur  infensissimus  labor  in  conferentiis. 

Exc.mus  P.  D.  PAULUS  GORPIDE  BEOPE 
Episcopus  Flaviobrigensis 

N.  17.  Rationes  theologicae  ponantur:  a)  ut  unitas  Ecclesiae  magis  splen- 
deat; b)  ut  character  episcopi  tamquam  membrum  collegii  in  omnium  Ec- 
clesiarum sollicitudine  clare  demonstretur;  c)  ut  figura  episcopi  magis  univer- 
salis appareat  prout  postulat  munus  membri  collegii. 

Praeter  « statisque  temporibus  » oporteret  addere:  etiam  cum  adiuncta 
hoc  postulent.  Clarum  est  non  deesse  occasiones  in  quibus  opportunus  esset 
hic  conventus,  v.  g.  cum  a Gubernio  quodam  proponitur  lex  contra  catholi- 
cam fidem. 

N.  18.  Post  par.  2,  credo  conveniens  esse  inserere  quod  continetur  in 
nota  6.  Quin  immo  practicum  hoc  dicerem. 

N.  19.  Quoad  eos  qui  partem  habent  (in  conferentiis  de  quibus  loquitur 
hic  numerus  et  nota  6)  credo  conveniens  esse  ipsos  amplificare  et  includere 
alios  sacerdotes,  cum  voto  mere  consultivo,  si  hoc  opportunum  iudicaretur  a 
participantibus  iure.  Invenientur  casus,  praesertim  in  regionibus  missionum 

recentibus,  in  quibus  fere  omnes  episcopi  sint  peregrini,  quibus  optimum 
esset  cognoscere  modum  cogitandi  sacerdotum  regionis  et  ipsorum  disposi- 
tionem. 

Forsan  etiam  oporteret  episcopos  auxiliares  membra  de  iure  esse,  maiori 
ratione,  quatenus  hi  possunt  ingredi  commissiones  (n.  20,  2). 

Quoad  par.  3 huius  numeri  forsitan  possint  applicari  quae  in  n.  5 dicun- 
tur. Oblivituri  non  sumus  non  paucas  dioeceses  inter  se  plurimum  abesse, 
relate  ad  Romam,  ubi  videtur  adimplenda  esse  quae  in  n.  5. 

Nn.  20  et  21.  Nihil  animadvertendum. 

N.  22.  Qualis  est  valor  notae  7?  Prout  dicitur  in  pag.  3 schematis,  « non 
efficiunt...  ».  Ex  alia  parte,  ad  quid  haec  nota  si  episcopus,  absque  illa  tam- 
quam concessione,  facultatem  habet  leges  ferendi  in  sua  dioecesi?  Num  adest 
aliqua  ratio  specialis  in  hoc  casu?  Nescio. 

N.  23.  Etiam  coadiutor?  Etiam  auxiliaris  in  suo  territorio  vel  materia? 

N.  24.  Ad  a).  Quae  sunt  res  peculiares  quae  agendae  et  solvendae  sunt 
in  conferendis  nationalibus?  Nescio.  In  Codice  nihil  dicitur  de  his  confe- 
rendis; forsitan  ex  locis  supra  dictis  in  nota  1 responsum  habeatur. 

Ad  b)  Non  parum  adiuvat  in  his  nota  8.: 

Num.  25.  Redactio  est  nimis  vaga,  generalis  et  inoperans. 

Desideratur  aliquid  magis  concretum  et  efficax,  ne  in  folio  permaneat 
intentio. 

Exc.mus  P.  D.  ANDREAS  HAMVAS 
Episcopus  Csanadiensis 

Maximo  mihi  honori  est  in  hoc  sollemnissimo  conventu  legislativo  Eccle- 
siae universalis  quaedam  verba  facere  de  schemate  nuper  agitato.  Patientia 
tamen  vestra  abuti  minime  volo.  Ideo  votum  quinque  episcoporum  Hunga- 
riae  ad  schema  de  episcopis  et  de  dioecesis  regimine  fusius  elaboratum  in 
scriptura  secretariatui  generali  Sacri  Concilii  ipsemet  tradidi. 

De  conferendis  episcopalibus  tamen  brevissime  loqui  vobis  necessarium 
puto  quia  haec  institutio  iuridica  in  Hungaria  longo  usu  iam  probata  est. 

1.  Conferentiae  episcoporum  in  Hungaria  praeses  est  primas  Regni,  cuius 
dignitas  cum  archiepiscopato  Strigoniensi  est  coniuncta.  Eo  deficiente,  vel 
impedito  archiepiscopus  vel  episcopus  senior  munere  praesidis  fungitur. 

Decisiones  per  maioritatem  absolutam  suffragiorum  feruntur,  quae  ab 
omnibus  membris  qua  normae  directivae  observantur.  In  casibus  extraordi- 
nariis nonnunquam  decisiones  vim  stricte  obligatoriam  habent.  Conferentia 
episcoporum  in  negotiis,  quae  totum  regnum  spectant,  supremam  exercet  po- 
testatem (e.  g.  Actio  Catholica,  Facultas  Theologica,  Seminarium  Centra- 
le etc.  ...).  Regulariter  bis  in  anno  habet  sessionem  ordinariam:  vere  nempe 
et  autumno.  Pro  necessitate  pluries  sessiones  extraordinarias  habet.  De  sin- 
gulis sessionibus  protocollum  exaratur  et  a duobus  membris  ratihabitum,  ty- 
pis quoque  imprimitur. 

2.  Quoad  schema  sequentia  notare  sufficiat;  venia  mihi  detur,  si  aliquid 
ex  inadvertentia  repetam. 

Ad  pag.  14,  lin.  26,  loco  «...  regi  debet...  » melius  esset  vocabulum 
« regitur  ». 

Ad  pag.  15,  lin.  2,  sequentia  verba  « ...  aut  etiam  earum  loco...  » delenda 
esse  putamus,  quia  conferentia  internationalis  nunquam  reddit  superfluam 
conferentiam  episcoporum  unius  nationis. 

Ad  pag.  15,  lin.  5,  melius  esset  « membra  » conferendae  sic  determinare: 
« ...  membra  ordinaria  conferentiae  nationalis  episcoporum  sunt  archiepi- 
scopi,  episcopi  residentiales,  porro  coadiutores  aliique  locorum  Ordinarii  ex- 
ceptis vicariis  generalibus  nisi  ipsi  sede  impedita  regimen  dioeceseos  susce- 
perint. Hi  omnes  suffragio  gaudent  deliberativo.  Membra  extraordinaria  sunt 
episcopi  titulares  (auxiliares)  qui  de  casu  ad  casum  per  maiorem  suffragiorum 
partem  Ordinariorum  convocari  possunt  ad  conferentiam  cum  suffragio  deli- 
berativo, si  locorum  circumstantiae  speciales  id  suadeant  ». 

Ad  pag.  15,  lin.  13,  inserenda  essent:  « ...  ii  qui  legitime  impediti  con- 
ferentiae personaliter  interesse  nequeunt,  procuratorem  mittere  debent  qui 
voto  tantum  gaudent  consultivo  ». 

Ad  pag.  15,  lin.  21,  inserendum  est:  «...quaelibet  conferentia  episco- 
porum duabus  saltem  vicibus  per  annum  convocari  debet  ». 

Ad  pag.  15,  lin.  23,  haec  sunt  notanda:  hic  textus  sic  sonat:  « ...consi- 
lium permanens  ex  aliquibus  praesulibus  constans  ...  ».  Cum,  hucusque  tan- 
tum in  textu  schematis  de  episcopis  et  Ordinariis  fuit  sermo,  et  vox  « prae- 
sul » nunc  prima  vice  occurrit,  dilucidandum  foret  utrum  haec  vox  Ordina- 
rium quoque  in  se  contineat,  vel  tantum  episcopum?  Melius  foret  si  consi- 
lium permanens  episcopis  tantum  constaret  cum  ceterorum  Ordinariorum 
conditio  praecaria  est. 

Ad  pag.  15,  lin.  30.  Ex  hoc  textu  non  liquet  utrum  secretarius  generalis 
conferentiae  ex  gremio  esse  debeat,  vel  ab  extra  quoque  eligi  valeat? 

Ad  pag.  16.  Quod  decisiones  conferentiae  attinet  nobis  minus  pla- 
cent ea  quae  in  principio  generali  dicuntur.  Ibi  enim  fit  distinctio  inter 
decisiones  « iuridice  » obligantes  et  iuridice  « non  » obligantes.  De  ultimis 
sic  decrevit:  « decisiones  prolatae  ab  episcopis...  debita  reverentia  ab  uno- 
quoque episcopo  accipiantur  et  ad  effectum  deducantur...  ».  Postea  vero  in- 
culcatur ut  episcopus  contra  decisiones  conferentiae  agere  intendens  vel 
volens,  antea  debet  de  hac  re  praesidentem  scripto  certiorem  reddere.  Hac  in 
re  quaedam  contradictio  videtur.  Si  enim  quaedam  decisio  iuridice  obligato- 
ria non  est,  cur  debeat  contrafaciens  de  hac  re  alicui  rationem  reddere?  Me- 
lius forsan  esset  si  tota  pars  introductoria  sequenti  modo,  vel  aliter  trans- 
scriberetur:  v.  g.  hoc  modo:  « Decisiones  conferentiae  episcoporum  per 
secreta  suffragia  proferuntur,  quae  fieri  possunt  sive  directivae,  sive  prae- 
ceptivae ». 

Decisiones  directivae  per  maiorem  suffragiorum  partem  feruntur;  vehe- 
menter optandum  est,  ut  hae  quoque  ad  unitatem  fovendam  et  ad  bonum 

fidelium  in  eadem  natione  promovendum  ab  unoquoque  episcopo  in  effectum 
deducantur,  nisi  postea  in  casu  particulari  ob  graves  rationes  supervenientes 
aliquis  aliter  agere  censuerit. 

Decisiones  praeceptivae,  seu  stricte  iuridicae  per  duas  saltem  ex  tribus 
partibus  suffragiorum  proferri  debent  quae  ante  promulgationem  a Sede 
Apostolica  recognoscantur  ». 

3.  Maximi  momenti  est  ut  relatio  amicalis  foveatur  inter  conferentias 
episcoporum  diversarum  nationum.  Saepe  saepius  praedicamus  in  Ecclesia 
legem  caritatis  super  omnia  praevalere  et  « Ecclesiam  iuris  » (Rechtskirche) 
« Ecclesiam  caritatis  » (Liebeskirche)  eandem  esse  Ecclesiam.  Ex  visibilitate 
et  indole  sociali  Ecclesiae  necessario  sequitur  eius  character  iuridicus  sed 
totum  ordinem  iuridicum  ipsa  debet  vivificare  caritas  Christi. 

Exc.mus  P.  D.  MAXIMUS  HERMANIUK 
Archiepiscopus  Vinnipegensis  Ucrainorum 

I.  Caput  hoc  in  genere  multum  mihi  placet,  quia  confidenter  et  audaciter 
respondere  intendit  necessitatibus  hodiernis  actuosae  praesentiae  Ecclesiae 
Christi  in  mundo. 

II.  Attamen,  caput  hoc  laborat  quibusdam  defectibus  et  difficultatibus, 
quae,  nisi  corrigantur,  laborem  conferentiarum  nationalium  episcoporum  pos- 
sunt reddere  incompletum  et  minus  efficacem.  Et  ita: 

1.  In  capite  hoc  nihil  dicitur  de  conferendis  episcopalibus  vanorum 
rituum,  tam  nationalibus  quam  internationalibus,  praetereundo  hoc  modo 
unum  ex  fundamentalibus  aspectibus  oecumenismi  hodierni.  Revera,  quisnam 
non  videat  utilitatem  et  saepe  saepius  veram  necessitatem  pro  episcopis  ali- 
cuius ritus,  praepositis  pro  dioecesibus  eiusdem  ritus  in  variis  nationibus, 
statis  temporibus  in  unum  coetum  seu  conferentiam  confluere  ad  rem  univer- 
sam proprii  ritus,  in  suis  dioecesibus  in  variis  nationibus,  collatis  consiliis, 
fructuosius  et  efficacius  promovendam  atque  ordinandam,  et  in  primis  unita- 
tem ritus  perfectius  servandam? 

Ad  clariorem  illustrationem  problematis,  liceat  mihi,  cum  venia  vestra, 
venerabiles  Patres,  afferre  casum  status  hodierni  ritus  byzantino-ucraini,  ad 
quem  habeo  honorem  pertinere. 

Praeter  Ucrainam,  ubi,  proh  dolor!  Ecclesia  Christi  ritus  ucraini  adhuc 
in  vinculis  martyrium  patitur,  existunt  hodie  eparchiae  vel  exarchatus  aposto- 
lici  pro  fidelibus  ritus  ucraini  in:  Canada,  Statibus  Foederatis  Americae  Sep- 
temtrionalis,  Brasilia,  Argentina,  Australia,  Gallia,  Germania  et  in  Magna 
Brittania.  Clare  patet,  ut  episcopi  praepositi  dioecesibus  et  exarchatibus  apo- 
stolicis  pro  fidelibus  ritus  ucraini  in  illis  nationibus  pertineant  ad  confere- 
rentias  episcopatus  nationales  illarum  nationum.  Hoc  postulatur  a bono 
communi  Ecclesiae  Christi  omnium  rituum  in  territorio  harum  nationum. 

Sed  simul  bonum  commune  Ecclesiae  Christi  ritus  byzantino-ucraini  po- 
stulat, ut  omnes  episcopi,  pastores  fidelium  istius  ritus  in  variis  nationibus, 
possint,  statis  temporibus,  simul  convenire  et  tam  de  bono  communi  istius 
ritus  quam  de  bono  generali  omnium  suarum  dioecesium,  collatis  consiliis, 
videre  et  statuere. 

Evidenter,  quod  dixi  de  ritu  ucraino,  valet  de  unoquoque  alio  ritu  Ec- 
clesiae Christi  in  similibus  conditionibus. 

Quapropter,  post  verba  « huius  decreti  normis  aptari  debebunt »,  in 
pag.  15,  lin.  4,  addere  proponerem  novam  paragraphum,  nempe  par.  4,  his 
verbis:  Idem  dicendum  est  de  conferentiis  episcoporum  nationalibus  et  in- 
ternationalibus  variorum  rituum  Ecclesiae,  ubi  peculiaria  adiuncta  hoc  po- 
stulant. 

2.  Praeter  hoc  silentium  de  conferentiis  episcopalibus  nationalibus  et 
internationalibus  variorum  rituum,  ubi  particularia  adiuncta  hoc  postulant, 
quasdam  habeo  difficultates  quoad  n.  24,  in  pag.  16,  ubi  agitur  de  quibusdam 
decisionibus  conferentiarum  nationalium  etiam  iuridice  singulos  episcopos 
obligantibus. 

a)  Prima  mea  difficultas  refertur  ad  expressiones  « per  duas  saltem 
ex  tribus  partibus  suffragiorum  » in  n.  24,  linn.  13-14,  et  « duae  saltem 
ex  tribus  partibus  praesulum  cum  voto  deliberativo  adstantium  » in  eodem 
numero,  linn.  26-27.  In  primo  casu  nihil  dicitur  de  praesentia  suffragia  fe- 
rentium, quae  suffragia  in  hoc  casu  possent  dari  e.  g.  in  scriptis. 

In  secundo  casu,  econtra,  expresse  loquitur  de  praesentia  praesulum  vo- 
tantium, quo  excluduntur  ergo  practice  suffragia  scriptim  data.  Claritatis  et 
certitudinis  causa  expressiones  illae  duae  deberent  formulari  identico  modo, 
sine  verbo  praesentium,  meo  humili  iudicio.  Ratio  est,  quia  aliquando  posset 
evadere  difficile,  vel  etiam  impossibile,  pro  quibusdam  ex  iis  quibus  interesse 
competit  conferentiae,  personaliter  adesse  conferentiae,  vel  suum  delegatum 
ibi  mittere,  dum  vere  facile  possint  votum  suum  scriptim  conferentiae  trans- 
mittere. 

b)  Secunda  mea  difficultas  refertur  ad  enumerationem  4 casuum  in 
hoc  n.  24,  nempe  a),  b),  c)  et  d),  in  quibus  decisiones  conferentiarum  etiam 
iuridice  possunt  obligare  singulos  episcopos.  Difficultas  mea  provenit  ex  eo, 
quod  principium  sub  d)  est  tam  generale,  prudentia  et  moderatione  plenum, 
pro  auctoritate  reali  conferentiarum  nationalium  tam  necessarium,  ut  meo 
humili  iudicio  accipi  possit  ut  norma  generalis  agendi  harum  conferentia- 
rum, ubi  forsitan  casus  enumerati  sub  litteris:  a),  b)  etc.  possint  enumerari  ut 
quaedam  exempla. 

Ratio  est,  quia  in  omni  casu,  etiam  in  casu,  ubi  res  aliqua  submittitur 
conferentiae  episcopali  iure  communi  vel  speciali  Apostolicae  Sedis  mandato, 
ad  episcopos  pertinet,  et  ad  duas  saltem  ex  tribus  partibus  quidem  eorum, 
iudicare  an  iuridice  sese  obligare  intendant,  an  non.  Propterea  melius  esset 
enuntiare  in  hac  quaestione  unum  principium  generale,  sat  clarum  et  suffi- 
cienter universale,  quam  inutiliter  multiplicare  casus  particulares. 

Exc.mus  P.  D.  IOANNES  HERVAS  Y BENET 
Episcopus  tit.  Doritanus,  praei,  null.  Cluniensis 

Votum.  Refundatur  et  reformetur  totum  cap.  III , ita  ut  media  vel  re- 
media quae  proponuntur,  nullo  modo  excedant  vel  transcendant  finem  qui  in 
eodem  cap.  III  intenditur. 

Asserta  enim  cap.  III,  iuxta  textum  schematis,  latius  patent  quam  prae- 
missa, i.  e.,  quam  fines  qui  in  prooemio  (n.  17)  indicantur  et  quam  optata 
episcoporum  manifestata  in  votis  pro  apparando  Concilio  Vaticano  II. 

Fines  quos  cap.  III  respicit  sunt  (cf.  prooemium,  n.  17,  pag.  14):  a)  per- 
fectio mutua  et  mutuum  auxilium  ab  episcopis  habendum  per  collatas  expe- 
rientias et  consilia;  b)  quaedam  uniformitas  regiminis  dioecesani  in  unaqua- 
que natione  vel  regione  ob  disciplinae  et  animarum  bonum;  c)  maior  auctori- 
tas episcoporum  apud  populum  christianum,  et  apud  gubernia  civilia. 

Media  ad  hos  fines  assequendos,  iuxta  textum  schematis,  erunt  coetus  seu 
conferentiae  nationales  et  internationales  episcoporum , novis  et  specialibus 
facultatibus  praeditae. 

Iam  vero  haec  media,  quae  in  schemate  proponuntur,  non  tantum  illos 
fines  longe  excedunt,  sed  etiam  nova  inducunt  pericula,  et  quidem  gravis- 
sima, tum  pro  Supremo  Pontificatu,  tum  pro  sacra  episcoporum  potestate 
exercenda,  tum  pro  Conciliis  plenariis  et  provincialibus,  quorum  utilitatem 
et  usum  in  discrimen  ponerent. 

Totum  ergo  cap.  III  ita  oportet  refundi  et  reformari,  ut  nihil  decernat 
quod  fines  proprios  excedat  et  nullo  modo  labefactare  videatur  instituta  quae 
sunt  fundamentum  disciplinae  ecclesiasticae. 

Sed  de  his  singulatim  aliquid  dicendum  erit. 

I.  Doctrina  schematis,  in  cap.  III  proposita,  videtur  adversari  supremae 
ac  plenae  potestati  Romani  Pontificis,  quam  obscurat  et  in  discrimen  adducit. 

a)  Quoad  conferentias  nationales  episcoporum.  Schema  proponit  in- 
stitutionem conferentiarum  nationalium  episcoporum  cum  potestate  iuri- 
dica  et  vi,  ut  ita  dicam,  democratica  seu  in  numero  suffragiorum  reposita. 

Sed  nullo  modo  licet  testimonium  historiae  in  oblivionem  mittere,  ex  qua 
satis  constat  multa  mala  Ecclesiae  obvenisse  e talibus  episcoporum  coetibus 
nationalibus,  qui  non  raro  Romanis  Pontificibus  eiusque  supremae  potestati 
obstiterunt.  Coetus  illi  principium  aliquod  divisionis  et  discriminis  in  Eccle- 
sia, suapte  natura,  fovere  videntur  (cf.  n.  18,  pag.  14). 

Verba  quae  in  cap.  III  usurpantur,  impositionem  et  obligationem  potius 
quam  votum  aut  consilium  significant:  « Conferentia  constituatur...  »,  « sta- 
tutis conficiendis...  et  ab  Apostolica  Sede  probandis  ».  Haec  verba  intelligi 
possunt  sensu  imperativo  tum  pro  episcopis  tum  pro  Summo  Pontifice. 

Item  quando  agnoscitur  facultas,  quae  Sanctae  Sedi  competit,  approbandi 
decreta  conferentiarum  nationalium,  verbum  usurpat  « recognoscere  »,  quod 

non  idem  sonat  ac  « approbare  »,  vel  non  satis  aperte  subiectionem,  quam 
conferentia  Sanctae  Sedi  debet,  agnoscit  et  affirmat. 

b)  Quoad  conferentia  internationalis  episcoporum,  quae  propriis  sta- 
tutis regatur,  similiter  dicendum  est.  Hoc  institutum,  ex  propria  rerum  hu- 
manarum natura,  eo  facile  deveniret,  ut  supremae  potestati  Apostoficae  Sedis 
obsisteret,  eamque  subplantare  videretur.  Praeterea,  nonne  Summus  Pontifex 
quodammodo  videretur  alligatus  et  subiectus  suffragio  democratico?  Nonne 
Ecclesia  videretur  cedere  hodiernis  institutis  politicis,  abdicata  propria  et 
divina  constitutione  iuridica? 

II.  Auctoritas  et  potestas,  quae  ex  divina  institutione  episcopis  compe- 
tunt, quamvis  n.  17,  pag.  14  firmari  et  roborari  dicantur,  re  vera  minuuntur 
et  alligantur.  Etenim: 

a)  Novum  institutum  iuridicum  creatur,  quod  medium  intercedit  in- 
ter potestatem  episcopalem  et  supremam  auctoritatem  Romani  Pontificis: 
conferentia  nationalis  episcoporum. 

b)  Conferentiae  nationali  datur  potestas  iuridica,  immo  et  talis  po- 
testas quae  exercetur  collegialiter  per  maiorum  suffragiorum  partem.  Attamen 
haec  via  certe  adversatur  potestati  episcoporum.  Sic,  e.  g.,  inter  15  episco- 
pos, fieri  potest  ut  24  legitime  compellantur  ad  agendum  contra  propriam 
mentem  et  voluntatem,  idque  ob  eam  tantum  causam,  quod  alii  collegae 
aliter  sentiant.  Quomodo  sarta  tectaque  servatur  aequa  potestas  huius  tertiae 
partis  episcoporum?  Quid  si  conferentia  decernat  iuxta  vota  partis  relative 
tantum  maioris? 

Sic  fieret  ut  episcopi  iam  non  exercerent  suam  sacram  potestatem  sub 
una  auctoritate  Romani  Pontificis,  sed  etiam  sub  auctoritate  conferentiarum. 
Quod  plane  novum  et  onerosum,  immo  absurdum  esset. 

c)  Praeterea,  quandonam  coetus  illi  nationales  experientiam,  sapien- 
tiam et  instrumenta  in  unum  colligent  ad  munus  exercendum,  quibus  abun- 
dat Curia  Romana? 

Praeter  quam  desiderare  vel  promittere  quis  possit,  ratio,  prudentia  et 
sensus  communis  huic  novitati  adversantur  et  favent  partes  Romani  Pontificis 
et  Curiae  Romanae,  praesertim  nunc,  cum  a Summo  Pontifice  audivimus 
eamdem  perficiendam  et  complendam  esse. 

III.  Concilia  plenaria  et  provincialia,  instituta  antiquissima,  quae  potis- 
simum influxum  in  vita  ecclesiastica  habuerunt  per  totum  historiae  decursum, 
quid  prodessent  post  conferentias,  quae  proponuntur,  institutas? 

Oportet  non  excogitare  figmenta,  sed  realia  considerare  et  perficere.  Per 
hanc  novam  viam  eo  Ecclesia  deveniret,  ut  concilia  omnia  aboleret  tamquam 
inutilia,  cum  conferentiae  nationales  et  internationales  res  ecclesiasticas  ge- 
rerent. Sic  Ecclesia  contemneret  instituta  veneranda,  a sanctis  Patribus  vel 
ab  ipsis  apostolis  recepta,  et  in  eorum  locum  aliquid  reponeret  plane  novum, 
incertum  et  valde  periculosum. 

Solutio-.  Oportet  ut  Concilium  decernat  ut  conferentiae  nationales  epi- 
scoporum constituantur  et  procedant,  iuxta  normas  quas  experientia  et  effi- 

cacitas  hucusque  feliciter  commendat,  ut  in  ipsis,  absque  periculo  novitatis, 
ea  efficacius  in  dies  obtineantur,  quae  ab  omnibus  desiderantur;  scii.:  neces- 
situdo et  perfectio  mutua  regiminis  dioecesani  per  collatas  experientias  et 
consilia;  uniformitas  quaedam  regiminis  in  unaquaque  natione,  prout  postu- 
lat disciplina  et  bonum  animarum;  maior  auctoritas  episcoporum  apud  ple- 
bem et  apud  gubernia.  Quae  omnia  obtineri  possunt  absque  periculis  de  qui- 
bus supra  dictum  est. 

a)  Auctoritas  et  potestas  suprema  Romani  Pontificis  sarta  tectaque 
servatur,  cum  omnia  quae  conferentiis  proponuntur  et  decreta  quae  ab  ipsis 
fuerint  sancita,  subicienda  sint  approbationi  seu  « nihil  obstat  » Sanctae 
Sedi.  Summus  Pontifex  habetur  centrum  et  fundamentum  unitatis  Ecclesiae, 
eiusque  disciplinae. 

b)  Potestas  episcoporum  ideo  servatur,  quia  conferentiae  nullum  vincu- 
lum iuridicum  eis  imponant. 

c)  Utilitas  conciliorum  omnium  intacta  permanet. 

Solvuntur  obiectiones. 

1.  Arguere  quis  posset  quod,  si  decreta  conferentiae  episcopalis  careant 
vi  iuridica,  nunquam  illa  desiderata  unitas  disciplinae  in  rebus  maioris  mo- 
menti obtinebitur  in  una  eademque  natione,  nec  vitabitur  admiratio  plebis, 
nec  potestas  episcoporum  firma  stabit  coram  populo  et  auctoritati  civili. 

Respondeo  quod,  si  quidam  episcopi  in  re  magni  momenti  aliis  non  con- 
cordent atque  unitati  nationali  officiant,  tunc  proprium  erit  Apostolicae  Se- 
dis munus  litem  dirimere,  interposita  sua  suprema  potestate.  Sic  episcopi 
non  consentientes  vel  renitentes  obligarentur,  non  per  suffragium  vel  nume- 
rum aequalium,  sed  per  legitimam  supremam  auctoritatem. 

Ne  quid  nimis.  Remedium  quod  obtineri  possit  per  viam  tutam  et  notis- 
simam, non  quaeratur  per  novos  et  periculosos  calles. 

2.  Quomodo  autem  intelligitur  quod  nunc,  quando  itinera  sunt  facillima, 
et  conventiones  gentium  ita  multiplicantur,  concilia  plenaria  et  provincialia, 
ita  insueta  et  rara  habeantur? 

Ratio  in  eo  reponenda  est,  mea  quidem  sententia,  quod  nimis  difficilis 
evasit  eorum  celebratio.  Et  difficultas  est  duplex: 

Ex  una  parte  ritus  Conciliorum  nimis  complexi  sunt,  ita  ut  coetum  defa- 
tigant et  nimis  protrahunt. 

Ex  altera  parte,  recognitio  et  approbatio  decretorum,  de  quibus  agit 
can.  291,  1,  ita  etiam  differtur,  ut  aliquando  per  plures  annos  exspectata  sit. 
Unde  episcopi  in  suspicionem  venerunt  eorum  celebratio  non  desiderari  a 
S.  Congregatione  Concilii.  Sic  decreta  minus  apte  et  opportune  temporibus 
applicantur.  Sic  evenit  pro  ultimo  Concilio  Toletano  in  Hispania. 

Si  ritus  Conciliorum  in  simpliciorem  formam  reducuntur  et  S.  Congre- 
gatio Concilii  moras  diligenter  devitat  (eiusque  munus  relate  ad  haec  decreta 
clare  definiatur),  sperandum  est  Concilia  de  novo  florere  et  Ecclesiae  magno- 
pere proficere. 

Sublata  ergo  omni  periculosa  novitate,  nonne  multo  magis  prodest  per- 

ficere  et  renovare  illa  instituta  quae  a maioribus  tradita  sunt?  Cur  non  per- 
manent conferentiae  episcopales  illis  tantum  facultatibus  ornatae  et  cum  fini- 
bus hucusque  notis,  iuxta  ea  quae  experientia  commendat?  Cur  nova  insti- 
tuta inducenda  sunt,  quorum  pericula  videmus  et  efficacitatem  ignoramus? 

Ecclesia  non  quaerit  revolutionem,  sed  evolutionem.  Non  venit  ut  de- 
strueret, sed  ut  perficeret.  Non  satagit  innovare,  sed  renovare.  Non  nova, 
sed  noviter!  Oportet  integrum  et  tutum  servare  divinum  depositum,  et  illud 
constanter  aptare  variis  cuiuscumque  temporis  necessitatibus.  Si  fugimus 
Scyllam,  non  veniamus  Charibdim.  Quaeramus  viam  tutam,  per  quam  Ec- 
clesia feliciter  navigare  possit,  inter  scopulos  quibus  circumdatur. 


34 

Exc.mus  P.  D.  CAROLUS  M.  HIMMER 
Episcopus  Tornacensis 

1.  Quoad  titulum:  melius  adaptetur  scribendo:  « De  episcoporum  confe- 
rendis » vel  « De  episcoporum  coetibus  ». 

2.  Speciatim  quoad  par.  III  (schema  nn.  22-23): 

A.  Opportune  schema  distinguit  inter  commendationes  et  decisiones  iu- 
ridice  constringentes. 

a)  Etenim  auctoritati  pastorali  episcopi  in  propria  dioecesi  nequit 
substitui  potestas  collegialis  conferentiae  episcoporum  sive  provinciae  sive 
nationis.  Hoc  contradiceret  propriae  et  immediatae  potestati  quam  iure  di- 
vino episcopus  detinet  pro  suo  territorio.  Unde  quoad  suam  dioecesim  unum- 
quemque episcopum  oportet  libertatem  servare  erga  decisiones  conferentiae 
quae  iuridice  loquendo  sunt  tantum  commendationes  (schema  nn.  22-23). 

b)  Exceptionaliter  quaedam  decisiones  iuridice  imponi  poterunt  sin- 
gulis episcopis  scilicet  illae  quae  duas  saltem  ex  tribus  partibus  suffragiorum 
obtinuerint  necnon  Apostolicae  Sedis  recognitionem.  Haec  ergo  dispositio 
de  qua  in  schemate  (n.  24)  intelligenda  est  restrictive  et  taxative  « in  his 
dumtaxat  casibus  » et  prudenter  quatuor  casus  adnumerantur.  Videtur  tamen 
quod  ad  maiorem  claritatem  et  distinctionem  hi  casus  seu  melius  categoriae 
utiliter  ad  duo  reducerentur. 

1.  Hae  quaestiones  quae  iure  communi  vel  mandato  speciali  Sanctae 
Sedis  examini  conferentiae  commissae  fuerint  (sub  a)\ 

2.  Hae  quaestiones  quarum  momentum  exigit  adoptionem  positio- 
nis communis  secundum  vota  duarum  saltem  partium  ex  tribus  praesulum 
cum  voto  deliberativo  adstantium  (sub  d). 

Sic  meo  iudicio  « b » et  « c » possent  supprimi  quia  ad  « d » reduce- 
rentur. 

B.  Carentia  sat  gravis  huius  paragraphi  et  (quodam  modo  totius  cap.  III). 

Si  constitutio  atque  statutum  conferentiae  ab  ipso  schemate  (schema 

nn.  18-21)  satis  bene  delineantur,  eius  competentiae  extensio  non  satis  de- 

terminatur:  schema  circa  hanc  competentiam  nihil  continet  praeter  referen- 
tiam  ad  Instructionem  Quo  firmius  Leonis  XIII  anno  1898  editam  quae  tan- 
tum exemplorum  seriem  praebet. 

Haec  carentia  eo  gravior  apparet  quod  si  ex  una  parte  par.  III  de  confe- 
rendae decisionibus  tractans  statuit  relationes  inter  conferendam  et  unum- 
quemque episcoporum  participantium,  schema  omnino  tacet  circa  valorem 
et  auctoritatem  conferentiae  erga  congregationes  religiosas  atque  institutiones 
cuius  status  privilegiatus  iure  communi  statuitur. 

Quomodo  tunc  hae  personae  morales  non  recusarent  auctoritatem  sive 
competentiam  conferentiae  circa  talem  vel  talem  quaestionem?  Cogitemus  ad 
omnia  illa  quae  organizationem  scholarum,  iuventutis  et  populi  educatio- 
nem, opera  diversa  et  laicorum  consociationes,  directoria  liturgica,  relationes 
cum  auctoritate  civili  et  alia  huiusmodi. 

Quaedam  particularia.  Pag.  16,  lin.  8:  deleatur  « antea ».  Pag.  16, 
linn.  13  et  14:  ubi  legitur  « dummodo  legitime  et  per  duas  saltem  ex  tribus 
partibus  suffragiorum...  » hic  addatur  « scrutinio  scripto  et  secreto  prola- 
tae ».  Pag.  16,  linn.  21-24:  supprimantur  « b)  » et  « c)  ». 

35 

Exc.mus  P.  D.  DIONYSIUS  EUGENIUS  HURLEY 
Archiepiscopus  Durbanianus 

Iam  durante  hac  disceptatione  multoties  monita  audivimus  ne  conferen- 
darum episcopalium  decisiones  vi  iuridica  dotentur.  Cum  profunda  aesti- 
matione expositiones  audivi  de  modo  quo  magnae  conferentiae  iam  a multis 
annis  bene  operatae  sint  quin  potestas  iuridica  earum  decisionibus  insit.  Im- 
mo,  ut  membrum  hierarchiae  quae  maximam  liberalitatem  conferentiae  epi- 
scoporum Germaniae  tam  feliciter  experta  est,  liceat  mihi  publice  in  hac 
aula  conciliari  altissimas  gratiarum  actiones  proferre,  tum  toti  conferentiae, 
tum  specialiter  eius  dilectissimo  praesidi,  em.mo  card.  Ioseph  Frings. 

In  nostra  conferentia  Africae  Meridionalis,  eodem  principio  (vim  iuridi- 
cam  negante)  semper  usi  sumus  et  quidem  cum  felici  exitu,  ut  experientia 
testatur.  Qua  in  re  debitores  sumus  exc.mo  D.  Martino  Lucas,  qui  cum  esset 
Delegatus  Apostolicus,  praecipue  conferentiae  nostrae  fundamenta  iecit.  Me- 
minisse igitur  iucundum  est  nos  praxim  collegialitatis  a Petri  legato  primum 
didicisse. 

Haec  quod  ad  praeteritum  spectant;  et  libenter  concedo  potestatem  iuri- 
dicam  in  praeterito  conferendis  minime  necessariam  fuisse.  Quid  autem  de 
futuro?  Si  res  iuridice  decidendae  conferendis  tradantur  — ut  v.  g.  res  litur- 
gicae  — sine  dubio  iuridice  ab  ipsis  decidendae  erunt.  Nobis  non  erit  rem 
eludere.  Hoc  sane  est  pretium  illius  « decentralizationis  » quam  fere  omnes 
optamus.  Si  potestatem  iuridicam  a conferendis  episcopalibus  penitus  ex- 
cludere velimus,  « decentralizationem  » respuimus,  et  nos  fatemut  incapaces 
collegialem  responsabilitatem  assumendi.  Pudet  autem  talia  fateri  in  mundo 

hodierno  qui  magis  magisque  ad  unitatem  tendit,  ubi  nationes  videmus  ad 
iura  sua  particularia  deponenda  paratas  ut  maiori  faveant  internationali  col- 
labor ationi  eamque  promoveant. 

Praeterea,  si  conferentia  episcopalis  potestate  iuridica  caret,  pro  causis 
particularibus  necessaria  erit  delegatio  specialis  a Sancta  Sede,  ex  quo,  de- 
cursu temporis,  fieri  poterit  quod  facultates  quinquennales  non  tantum  sin- 
gulis episcopis  concedantur,  sed  etiam  conferendis  episcoporum. 

Venerabiles  Patres,  non  amplius  « sub  secreto  » deliberamus.  Omnia  et 
singula  quae  in  aula  audimus,  praedicantur  super  tecta;  quod,  ut  aestimo, 
bonum  est.  Unde  nosmetipsos  interrogemus:  quomodo  sonant  verba  nostra 
in  auribus  mundi  universi?  Sonantne  ut  verba  hominum  suarum  rerum  cu- 
pidorum, qui  ex  una  parte  iura  sibi  vindicant  participandi  in  regimine  uni- 
versalis Ecclesiae,  sed  ex  altera  parte,  in  regimine  suarum  dioecesium,  nullam 
prorsus  limitationem  vel  limitationis  speciem  sibi  imponere  volunt,  nec  in 
renuntiatione  muneris  ob  provectiorem  aetatem,  nec  in  decisione  fratrum 
nostrorum  in  episcopatu  accipienda? 

Dictum  est  fore  ut  fideles  coarctatione  monarchicae  potestatis  episcopi 
turbentur.  Cui  experientia,  mea  saltem,  contradicit.  Cum  enim  leges  earum- 
que  applicationes  ab  una  in  alteram  dioecesim  differunt,  tunc  fideles  despe- 
rantes conclamant:  « num  unquam  fieri  possit  ut  vos,  episcopi,  inter  vos 
consentiatis?  ». 

36 

Exc.mus  p.  d.  clemens  ioseph  carolus  isnard 

Episcopus  Neo-Friburgensis 

Supprimatur  n.  23  (pag.  16,  linn.  6-10).  Ratio:  concilia  provincialia  ac 
plenaria,  quae  n.  18  memorantur  et  inculcantur,  certe  maioris  sunt  digni- 
tatis quam  conferentia  episcoporum  nationalis.  Attamen,  iuxta  disciplinam 
vigentem  Codicis  luris  Canonici,  in  singulis  casibus  et  gravi  de  causa  epi- 
scopus ab  eorum  praeceptis  dispensare  valet,  quin  antea  vel  postea  de  sin- 
gulis dispensationibus  concessis  nullum  certiorem  facere  debeat.  E contra, 
iuxta  n.  23,  episcopus  « in  casu  aliquo  particulari  ob  graves  rationes  contra 
decisiones  conferentiae  in  sua  dioecesi  agere  intendens  » antea  certiorem 
debet  facere  conferendam  de  suis  agendi  rationibus. 

Nemo  est  qui  non  videat  nimis  coarctari  episcopi  auctoritatem,  quod  est 
contra  generalem  totius  decreti  tendentiam,  et  insuper  contra  ea  quae  ex- 
presse asseruntur  tum  in  introductione  («  sicque  eorum  iurisdictionis  po- 
testas asseratur,  roboretur  ac  vindicetur  » pag.  5,  linn.  10-11)  cum  in  cap.  I 
(«  Quapropter  facultates  hucusque  ipsis  recognitae  amplificentur  » pag.  6, 
linn.  21-22). 

Oportet  omnino  ut  conferendarum  nationalium  decisiones  non  pluris 
habeantur  quam  « leges  particulares  »,  a quibus  episcopi  possint  in  singulis 
casibus  et  ob  graves  rationes  in  suis  dioecesibus  legitime  dispensare,  sine 
onere  recurrendi  vel  certiorem  faciendi. 


21 


322 


ACTA  CONC.  VATICANI  II  - PERIODUS  II 


37 

Exc.mus  P.  D.  IOANNES  PATRICIUS  KAVANAGH 
Episcopus  Eunedinensis 

N.  17,  linn.  14-15:  omittantur  verba  « ipsaque  episcoporum  auctoritas 
apud  civilia  gubernia  vel  acatholicos  viros  augeatur  ». 

Haec  verba  fere  nihil  textui  addunt,  ex  altera  parte  autem  in  auribus 
acatholicorum  praesertim  officialium  Status,  sunt  male  sonantia. 

38 

Exc.mus  P.  D.  LUDOVICUS  LA  RAVOIRE  MORROW 
Episcopus  Krishnagar ensis 

Liceat  mihi  brevissime  aliquid  addere  circa  conferentias  episcopales. 

In  constitutione  de  sacra  Liturgia,  de  qua  diu  et  multum  disputavimus 
et  recenter  suffiragia  fecimus,  habetur  art.  22,  qui  in  par.  secunda  statuit: 
« Ex  potestate  a iure  concessa,  rei  liturgicae  moderatio  inter  limites  statu- 
tos pertinet  quoque  ad  competentes  territoriales  episcoporum  coetus  legi- 
time constitutos  ». 

In  specie,  art.  36,  par.  tertia  dicit  quod  ad  illos  coetus  seu  conferentias 
pertinet  statuere  de  usu  linguae  vernaculae  in  liturgia. 

Haec  decentralizatio  potestatis  Sanctae  Sedis  in  re  liturgica,  salutata  est 
a plurimis  tanquam  promissio  novae  vitae  liturgicae  et  initium  novae  aetatis 
in  historia  liturgiae. 

Iamvero  multi  Patres  qui  in  hac  aula  his  diebus  locuti  sunt,  videntur 
velle  denegare  conferentiis  episcoporum  omnem  auctoritatem  iuridicam. 

Si  Sacrum  Concilium  horum  sententiam  approbaret,  nemo  est  qui  non 
videat  illos  pretiosos  articulos  modo  citatos  suo  fundamento  privari  et 
omni  vi  destitui. 

Et  sic  post  Concilium  omnia  erunt  sicut  erat  in  principio. 

[ Subscripserunt  etiam\  J.  Fr.  de  Nevares,  ep.  Neuquenianus;  M.  E.  Ma- 
gliano,  ep.  Rivogallaecensis;  Hector  E.  Santos,  arch.  Tegucigalpensis;  S.  Fer- 
rando,  vesc.  Shillong;  Ladislaus  Paz,  ob.  Corumba;  J.  Borgatti,  v.  di  Viedma 
(Arg.);  Swamidoss  Pillai  David;  Michael  Raspanti,  ep.  Moronensis  (Arg.); 
Jose  Pintado,  ep.  (tit.)  Phobenus. 

39 

Exc.mus  P.  D.  ANTONIUS  LCPEZ  AVINA 
Archiepiscopus  Durangensis 

Circa  cap.  III  de  conferentia  nationali  episcoporum.  N.  17  (Prooemium). 
In  toto  prooemio  aliqua  elementa  inveniuntur  quibus  describitur  quid  sit 
vel  nomine  veniat  conferentiae  episcopalis.  Tamen  mihi  videtur  ad  completam 

notionem  habendam,  ut  addatur  lin.  8 parte  finali,  verbum  defendere  vel  tueri. 
Ratio.  Omnes  enim  episcopi  gravi  obligatione  tenemur  in  nostro  territorio 
immo  in  tota  Ecclesia,  non  solum  rem  catholicam  promovere  et  ordinare 
sed  etiam  defendere  praesertim  iis  in  regionibus  ubi  fides  periclitatur. 

Proinde  possumus  ita  conferendae  episcopalis  dare  descriptionem:  coetus 
episcoporum  qui  tempore  opportuno  conveniunt  ad  rem  catholicam  in  uni- 
verso suo  territorio,  collatis  consiliis,  fructuosius  et  efficacius,  promovendam, 
ordinandam  atque  defendendam. 

De  conferentiae  constitutione.  N.  18,  par.  2.  Nova  personalitas  iuridica 
conferentiarum  episcopalium  exigit  ut  suae  constitutionis  lineamenta  gene- 
ralia clare  statuantur  sive  a Concilio  vel  ab  ipso  Romano  Pontifice.  Ratio- 
nes. Quoad  generalia  lineamenta  ut  saltem  generali  procedendi  modo  in  dioe- 
cesium regimine  habeatur;  quoad  particularia  statuta  ratione  particularium 
circumstantiarum  ac  necessitatum  dioecesium,  ab  ipsa  conferentia  confi- 
cienda sed  a S.  Sede  probanda  sunt. 

Exc.mus  P.  D.  FREDERICUS  MELENDRO 
Archiepiscopus  Nganchimensis 

Pag.  14,  art.  18,  lin.  20.  Pro  « quae  opportuno  tempore  legitime  cele- 
brari possunt  » forte  melius  dicatur:  « quae  saltem  vicesimo  quoque  anno 
celebrari  debent... 

Pag.  14,  art.  18,  linn.  25-27 . § 2 ita,  si  placet,  mutetur:  « Omnes  natio- 
nales  episcoporum  conferentiae  iisdem  generalibus  statutis,  ab  Apostolica 
Sede  approbatis,  regantur. 

Unaquaeque  vero  nationalis  conferentia  conficiat  quae  censeat  peculiaria 
statuta  addenda,  ab  Apostolica  Sede  probanda  ». 

Hanc  regulam  esse  servandam  postulare  videtur  Ecclesiae  catholicae  re- 
gimen, quae,  quantum  fieri  valet,  iisdem  legibus  quascumque  nationales  Ec- 
clesias regit. 

Pag.  15,  art.  19,  lin.  6:  « vicariis  generalibus  exceptis  »:  haec  verba  non 
necessaria  videntur. 

Pag.  15,  art.  19,  lin.  9:  post  verbum  «etiam  » forte  melius  « quicum- 
que alii  episcopi...  ». 

41 

Exc.mus  P.  D.  FRANCISCUS  MINERVA 
Episcopus  Lyciensis 

1.  Conferentiae  episcopales  nationales  non  ita  extollantur  ut  Conciliis 
plenariis  noceant  quae  vi  propria  nativa  privari  videntur  si  conferentiis  auc- 
toritatem iuridicam  tribuamus.  Omnino  compertum  est  Concilia  plenaria  ab 
antiquissimis  temporibus  in  Ecclesia  viguisse,  ipsis  modo  patenti  collegialitas 

episcoporum  exprimi  sub  Romano  Pontifice,  cum  per  ipsius  legatum  praesi- 
dentem celebrentur,  atque  maiore  praeparatione  et  collatis  consiliis  ditentur. 

2.  Si  statim  acceptetur  quod  in  schemate  habetur  in  hoc  capite,  n.  24  de 
vi  iuridica  qua  fulciri  deberent  saltem  quaedam  decisiones  conferentiarum 
nationalium,  facile  oriri  possent  incommoda,  inter  quae  praecipuum  videtur 
restrictio  auctoritatis  episcopi  dioecesani,  qui  tamen  non  amplius  directe 
a Sancta  Sede,  sed  ab  hoc  organo  intermedio  videretur  in  sui  potestatis  exer- 
citio limitari. 

3.  Si  omnino  vitari  non  poterit  in  determinationibus  Concilii  ut  detur  vis 
iuridica  aliquibus  in  casibus,  tunc  hi  casus  omnino  restringi  debent  tantum 
ad  ea  quae  in  eodem  n.  24,  sub  littera  a)  continentur,  in  quantum  interventio 
praevia  S.  Sedis  iam  dubia  de  excessibus  qui  evenire  possent  aufert.  Tali 
tamen  in  casu  — nisi  aliud  S.  Sedes  statuat  — maioritas  suffragiorum  obtineri 
debet  quae  respondet  quattuor  ex  quinis  partibus  (ai  quattro  quinti)  episco- 
porum praesentium. 

4.  In  his  conferentiis  nationalibus  de  iure  omnes  omnino  partem  habere 
debent  episcopi,  etsi  magno  numero  sint  sicut  in  Italia.  Ipsorum  autem  prae- 
sentia atque  prolatio  rationum  etc.  omnino  requiritur  in  casu  in  n.  3 supra  a 
me  exposito,  ne  accidat  ut  decreta  ferantur  quae  non  fuerint  ab  ipsis  cogniti 
et  approbati:  quod  singulos  tangit,  a singulis  probari  debet. 

Exc.mus  P.  D.  DRAGUTIN  NE2IC 
Episcopus  Par  en  tinus  et  Polensis 

In  conferentiis  episcopalibus  unius  nationis  seu  terrae,  partem  sumere 
debent  omnes  episcopi  qui  intra  fines  istius  nationis  seu  terrae  ministerium 
episcopale  exercent,  etiam  si  diversi  ritus  et  diversae  seu  aliae  nationis  sunt, 
quia  de  communi  bono  Ecclesiae  promovendo  ac  defendendo  agitur.  Epi- 
scopis diversi  ritus  vel  diversae  nationis  in  eadem  terra  — si  adsint  — lici- 
tum sit,  praeterquam  in  conferentia  generali  omnium  episcoporum  terrae, 
intra  se  convenire  ad  pertractandas  quaestiones  sui  ritus,  sed  isti  conventus 
separati  ne  vocentur  conferentiae  episcopales  sed  conventus  episcoporum  talis 
ritus. 

Pag.  15,  ad  n.  21,  lin.  30.  Institutio  secretariatus  generalis  commendetur, 
non  imponatur. 

Pag.  16,  n.  24  sub  c).  Sicut  propositio  sonat,  videtur  episcopis  deman- 
datum esse,  ut  etiam  Concordata  vel  Modos  vivendi  cum  gubernio  conficiant, 
quae  autem  reservata  sunt  et  maneant  unicae  Sanctae  Sedi.  Dicatur  ergo  sal- 
tem: «...  quando  agatur  de  aliqua  re  particulari  cum  Gubernio  tractanda...  ». 
Commissio  mixta  in  Polonia  pro  rebus  cum  Gubernio  tractandis  exorta  est 
in  momento  « vis  maioris  » et  dum  relationes  cum  Sancta  Sede  episcopis 
Poloniae  impossibiles  fuerant. 

Exc.mus  P.  D.  IOSEPH  NKONGOLO 
Episcopus  Lueboensis 

Nomine  conferentiae  episcoporum  ex  Congo  ( Leopoldville ) quasdam  ani- 
madversiones cupio  facere  et  iudicio  Vatrum  subiicere  circa  cap.  III  decreti 
de  episcopis  et  de  dioecesium  regimine. 

1.  Quoad  n.  18.  In  paragrapho  prima  huius  numeri,  adhuc  proponun- 
tur Concilia  plenaria  et  provincialia  celebranda.  Immo,  obligationis  can.  283 
codicis  iuris  canonici  ampliatur  cum  textus  noster  exigit  celebrationem  con- 
cilii provincialis  « decimo  saltem  quoque  anno  ».  Atqui,  si,  ex  una  parte, 
determinato  tempore,  episcopi  alicuius  nationis  regulariter  ad  maiores  cau- 
sas pastorales  pertractandas  conveniunt,  et  si,  ex  altera  parte,  in  diversis  par- 
tibus nationis  existunt  conferentiae  regionales,  non  videmus  cur  remaneat 
et  existentia  et  obligatio  concilii  plenarii  et  provincialis  celebrandi.  Nam,  con- 
ferentia episcoporum,  nationalis  et  regionalis,  etsi  illa  ultima  non  eisdem 
gaudet  iuribus  quam  nationalis,  conciliorum  plenariorum  et  provincialium 
locum  tenent.  Ergo  proponimus  ut  quae  statuuntur  de  conciliis  celebrandis 
ex  textu  deleantur,  vel  saltem  ut  quae  dicuntur  de  conciliis  plenariis  etiam 
valeant  pro  conciliis  provincialibus:  nempe  « quae  opportuno  tempore  legi- 
time celebrari  possunt  ». 

2.  De  iis  quibus  conferentiae  inter  esse  competit,  agitur  in  n.  19.  Inter 
membra  conferentiae  adnumerantur  Ordinarii  locorum  et  episcopi  coadiuto- 
res.  Non  videmus  cur  episcopi  auxiliares  conferentiae  non  interessent  cum 
sint,  per  consecrationem  episcopalem  membra  collegii  episcoporum  et  in  re- 
gione quadam  habeant  partem  in  munere  pastorali.  Ergo  debent  etiam  epi- 
scopi auxiliares  ad  conferentiam  episcoporum  alicuius  nationis  pertinere. 
Quaestio  de  suffragio  deliberativo  aut  mere  consultivo  eis  attribuendo  relin- 
quatur cuiusque  conferentiae  statutis. 

Ita,  eodem  statu  eisdem  iuribusque  gaudebunt  quibus  fruuntur  episcopi 
mere  titulares  de  quibus,  etsi  non  habent  in  regione  munus  pastorale,  para- 
graphus  secunda  huius  numeri  tamen  dicit  quod  « possunt  cooptari  in  na- 
tionalem  conferentiam,  in  eoque  suffragio  deliberativo  aut  consultivo  tan- 
tum frui  ». 

Paragraphus  tertia  n.  19  nobis  non  placet. 

Nam,  conferentia  episcoporum  instituitur  quia  res  maximi  momenti  per- 
tractandae sunt  quae,  ex  natura  sua,  excedunt  fines  singulorum  dioecesium 
et  competentiam  singulorum  episcoporum.  Quin  etiam,  de  eius  decisioni- 
bus pendet  quandocumque  bonum  spiritualem  et  actionem  pastoralem  in 
tota  natione. 

Pro  his  rationibus,  nobis  videtur  quod  omnino  requiritur  praesentia  et 
participatio  omnium  episcoporum  qui  sunt  praepositi  Ecclesiarum  particula- 
rium, praesertim  cum,  postea,  possunt  omnes  iuridice  obligari.  Hoc  nobis  vi- 

detur  esse  exigentia  tum  spiritus  vere  collegialis,  tum  respectus  characteris 
sacramentalis  uniuscuiusque  episcopi,  eiusque  potestatis.  Ergo,  secundum 
mentem  nostram,  melius  erit  si  haec  paragraphus  deleatur. 

Sed  inter  eos  qui  conferentiae  intersunt,  aliqua  mentio,  forsan,  facienda  es- 
set de  repraesentatoribus  coetuum  superiorum  maiorum  religiosorum.  Etenim, 
in  nostris  regionibus,  forsan  plus  quam  in  aliis,  religiosis  commissa  sunt 
opera  pastoralia.  Si  sincere  volumus  quod  sic  dicta  « pastorale  d’ensemble  », 
coordinatio  virium  apostolicarum  et  collaboratio  in  apostolatu  non  remanent 
« litteram  mortuam  »,  maxime  exoptandum  est  ut  coetus  superiorum  religio- 
sorum delegent  quosdam  legatos  in  episcoporum  conferendam.  Proponimus 
ergo  textui  nostro  adiicere  aliam  paragraphum  tertiam  quae  praevidet  quod 
ex  peculiaribus  statutis  delegatos  coetuum  superiorum  religiosorum  possunt 
in  episcoporum  conferentiam  cooptari,  in  eoque  suffragio  consultivo  frui. 

3.  In  n.  24  determinantur  causae  in  quibus  conferentiae  decisiones  iu- 
ridice  obligent  singulos  episcopos,  sub  duabus  condicionibus:  primo,  quod 
decisiones  prolatae  sint  per  duas  ex  tribus  partibus  suffragiorum;  secundo, 
quod  fuerint  ab  Apostolica  Sede  recognitae. 

At,  non  videmus  cur,  pro  casibus  sub  b)  et  c ) designatis,  requiratur  reco- 
gnitio ab  Apostolica  Sede. 

Nam,  in  b)  agitur  de  declarationibus  maioris  momenti  faciendis.  Hae 
declarationes  sunt  simpliciter  exercitium  magisterii  ordinarii  quod  singuli  epi- 
scopi exercent  propria  auctoritate  et  potestate,  cum  sint  doctores  fidei. 

Quoad  materiam  sub  c ):  « de  rebus  cum  Gubernio  civili  tractandis  », 
difficile  saepe  esset  recognitionem  ab  Apostolica  Sede  expectare. 

Ex  alia  parte,  usque  nunc,  haec  recognitio,  in  his  rebus,  non  requisita 
erat. 

Ergo  in  his  duobus  casibus,  apparet  quaedam  « centralizatio  » quam  Sa- 
crosanctum Concilium  potius  cupit  alleviare. 

Proponimus  quod  specialem  paragraphum  conficitur  ex  b)  et  c),  quae 
ita  enuntiari  potuerit:  « Quando  agitur  de  declarationibus  maioris  momenti 
publice  faciendis  nomine  nationalis  episcoporum  conferentiae,  vel  de  rebus 
cum  Gubernio  civili  tractandis  quae  totam  attingant  nationem,  requiritur 
ut  declarationes  vel  res  tractandae  cum  Gubernio  duas  saltem  ex  tribus  par- 
tibus suffragiorum  obtinuerint  ». 

44 

Exc.mus  P.  D.  RENATUS  PAILLOUX 
Episcopus  Arcis  Rosebery 

Nota.  Pluribus  abhinc  hebdomadibus  aliquas  animadversiones  de  hoc 
subiecto  ad  secretariatum  generalem  iam  remisi.  Nunc  vero  alias  animadver- 
siones hac  de  quaestione  mittere  velim. 

Animadversiones  generales. 

a)  Instauratio  episcopalium  conferentiarum  cum  principio  episcoporum 
collegialitatis  confundi  nequit.  Etenim  episcopales  conferentiae,  stricto  sensu, 

ad  regimen  Ecclesiarum  particularium  pertinet  in  eo  quod  episcopos,  qui 
in  una  eademque  regione  laborant,  adiuvare  satagunt.  Etenim,  per  eas  me- 
lior aestimatio  obtinetur  eorum  problematum  quae  saepe  diversis  dioecesibus 
huius  regionis  communia  sunt,  et  sic  maior  uniformitas  inter  dioeceses  eius- 
dem regionis  in  pastorali  ministerio  instaurando  reapse  attingitur.  Sed,  re- 
vera, earum  conferendarum  propositum  in  eo  consistit  quod  nullo  modo 
propriam  sollicitudinem,  vel,  ut  ita  dicam,  responsabilitatem  et  initiativam 
singulorum  episcoporum  destruere  intendunt,  sed  potius  fovere  satagunt. 

b ) Salvo  hoc  principio,  episcopales  conferentiae  magni  momenti  sunt, 
et  ad  bonum  generale  unius  regionis,  et  ultimo  totius  Ecclesiae,  magna  incre- 
menta afferre  possunt. 

Ad  titulum  capitis,  a ) Verbum  « conferentia  » melius  placet  quam  « coe- 
tus »,  et,  cum  iam  in  usu  quasi  generali  adhibeatur,  retinendum  esse  sentio. 

b)  Meo  iudicio,  parvum  periculum  adest  ut  nomen  « nationalis  » in 
peiorem  sensum  capiatur,  sed,  si  tale  periculum  reapse  in  unaquaque  regione 
adesset,  ut  dicitur  in  emendatione  151,  nomen  « territorialis  » in  ea  regione 
substitui  posset. 

c ) Emendationi  150  personaliter  non  assentio.  Meo  enim  iudicio, 
maxime  interest  ut  terminus  « nationalis  »,  vel  saltem  « territorialis  » reti- 
neatur, quia  nationalis  (seu  territorialis)  episcoporum  conferentia  fundamen- 
talis monas  (vulgo:  Basic  Unit)  est,  et  quidem  radix  omnium  relationum 
quae  inter  episcopos  et  dioeceses  uniuscuiusque  regionis  vigere  possunt,  et 
quidem  debent. 

Nemo  enim  est  qui  non  videat  quod  pastoralis  cooperatio  inter  episcopos 
pessimum,  et  quidem  mortale,  detrimentum  caperet,  si,  ab  initio,  aliae  largio- 
res conferentiae  huic  fundamentali  nationali  vel  territoriali  conferentiae 
auctoritative  praemitterentur,  cum  nihil  ex  cacumine  imponi  possit  et  omnis 
organismus  ex  imis  ad  cacumen  crescere  debeat.  Experientia  enim  constat 
quod  arbor  ex  parvo  semine  crescit  et  sine  semine  nulla  est  arbor,  sicut  do- 
mus constructio  non  a tecto  sed  a fundamento  incipit  et  vigor  totius  Eccle- 
siae a vigore  particularium  dioecesium  initium  sumit. 

Si  hoc  fundamentale  principium  a memoria  forsitan  excideret,  et  largiores 
conferentiae  ab  alto  impositae  omnia  dirigere  contenderent,  non  dubitandum 
est  quod  illae  fundamentales  nomades,  scii,  nationales,  vel  territoriales,  epi- 
scoporum conferentiae,  stimulo  ad  propriam  actuositatem  privarentur  et  mox 
inactivae,  et  quasi  mortuae,  evaderent.  Regnum  Dei,  quod  est  Ecclesia,  non 
hoc  modo  instauratur. 

Insuper,  humana  indole  constat  quomodo  singulis  hominibus  vel  organi- 
smis sua  ipsa  localia  problemata  commendent,  et  ideo  cur  in  parvis  et  locali- 
bus conventibus  res  prius  tractandae  sint  oportet  si  aliquis  fructus  expec- 
tandus  sit. 

Ad  art.  I,  pp.  14-15,  scii.  « de  conferentiae  constitutione  ».  a)  Mihi  vi- 
detur munus  Oecumenici  Concilii  non  esse  de  singulis  punctis  statuere,  quae 
ad  « technicam  » conferendarum  constitutionem  magis  pertinent.  Hoc  enim 

opus  speciali  commissioni  competere  videtur,  et  forsan  melius  esset  si  haec 
quaestio  ad  commissionem  de  Codice  restaurando  simpliciter  remitteretur. 

b)  Attamen,  meo  humili  iudicio,  magni  pretii  forsitan  esset,  si  singulis 
conferendis  — localibus  circumstantiis  rite  perpensis  — , licentia  daretur  mo- 
dum seligendi  suum  praesidem  designandi. 

c)  In  n.  18,  par.  3,  episcopi  plurium  nationum  permittuntur,  praeter 
nationales  conferendas,  aut  etiam  earum  loco,  unam  internationalem  confe- 
rendam constituere. 

Meo  iudicio  — et  quidem  propter  rationes  quae  supra  iam  allatae  sunt  — 
perniciosum  contingere  posset,  si  una  internationalis  conferentia  locum  na- 
tionalium  conferendarum  sibi  soli  vindicaret,  et  sic  actuositatem  destrueret 
quae  ad  eas  nationales  conferentias  proprio  modo  pertinet. 

Longe  sit  a me  ut  recusem  utilitatem  largioris  cooperationis,  quae  inter 
episcopos  diversarum  nationum,  mediante  quodam  supra-nationali  organismo, 
efformari  potest.  Sed,  mea  saltem  sententia,  illa  optanda  superioris  gradus 
cooperatio  inter  episcopos  plurium  nationum  formam  assumere  debet,  non 
tam  conferendae  proprie  dictae,  quam  alicuius  collegii  (vulgo:  « Board  », 
vel  « Bureau  »)  ad  Investigationem  (vulgo:  « Research  »)  perficiendam. 

Tale  collegium  aliquibus  peritis  consistere  posset,  qui,  problematibus 
omnibus  illis  nationibus  communibus  rite  investigatis  (per  se  vel  per  alios), 
solutiones  ab  unaquaque  nationali  conferentia  disputandas  proponerent,  et 
postea,  responsionibus  ab  omnibus  conferentiis  tempore  accepto  remissis, 
aliquam  uniformitatem  actionis  suadere  possent.  Hoc  enim  modo,  opus  scien- 
tificae  investigationis,  quod  tam  frequenter  ab  Ecclesiae  campo  abest,  melius 
perficeretur  et  maior  cooperatio  inter  varias  nationales  conferentias  paula- 
tim  crearetur. 

Ad  n.  20,  pag.  15,  par.  2,  scii.  « commissiones  episcopales  ».  Optandum 
esse  sentio  ut  episcoporum  commissionibus,  de  quibus  par.  2 agitur,  addan- 
tur, quantum  fieri  potest,  etiam  aliqua  comitia  (vulgo:  Committees),  v.  g.: 
1.  comitium  superiorum  regularium  clericalium  congregationum;  2.  comi- 
tium superiorum  regularium  congregationum  fratrum  religiosorum;  3.  comi- 
tium consociationum  religiosarum  mulierum;  4.  et  etiam  comitium  consul- 
tativum  laicorum. 

Haec  praxis,  in  aliquibus  regionibus,  ad  modum  experimenti  nunc  in- 
stauratur, et,  si  prospere  procedit,  perutilem  cooperationem  inter  omnes  cate- 
gorias ex  quibus  totus  populus  Dei  constat  introducere  poterit. 

45 

Exc.mus  P.  D.  GEORGIUS  LEO  PELLETIER 

Episcopus  Trijluvianensis 

Humillime  sequentia  propono.  Sicut  adsunt  duo  tantum  problemata  in 
hoc  cap.  III,  de  quibus  sufficienter  repetitiones  habuimus,  credo  utiliter  duas 
votationes  a Patribus  nunc  haberi. 

1.  Utrum  conferentiae  episcopales  potestatem  iuridicam  habere  debe- 
rent? 

2.  Utrum  maioritas  requisita  in  ipsis  sit  saltem  4/5? 

N.  B.  Scimus  bene  quod  si  conferentiae  episcopales  potestatem  tantum 
moralem  secum  ferunt,  maioritas  est  minimi  momenti.  Hoc  autem  valde  im- 
portat si  potestas  eorum  est  iuridica. 


46 

Exc.mus  P.  D.  EMMANUEL  A IESU  PEREIRA 
Episcopus  tit.  Praenetiensis,  aux.  Conimbricensis 

Ad  n.  19  (de  iis  quibus  conferentiae  interesse  competit)  nempe:  « omnes 
Ordinarii  locorum  cuiuscumque  ritus,  vicariis  generalibus  exceptis,  necnon 
et  episcopi  coadiutores,  de  iure  et  cum  suffragio  deliberativo  ad  nationalem 
episcoporum  conferentiam  pertinent  »,  has  observationes  facio: 

Cur  idem  ius  non  concedendum  episcopis  auxiliaribus,  qui  sunt  revera 
eiusdem  collegii  episcopalis  ac  ceteri  episcopi  et  in  iis  et  similibus  practice 
collocantur  in  quadam,  ut  ita  dicam  quin  cuivis  offendere  velim,  segregatione 
raciali,  quae  christifidelibus  minime  placet.  Si  sunt  episcopi  cur  ut  tales 
non  habentur?  Praeterea  in  ipso  nostro  schemate  mihi  videtur  inveniri  quae- 
dam contradictio,  scii.:  in  n.  19  negatur  auxiliaribus  facultas  ut  conferentiis 
intersint;  sed  in  n.  20,  § 2,  dicitur:  « quilibet  episcopus  sive  residentialis 
sive  titularis  poterit  cooptari  in  commissiones  episcopales,  quae  peculiaribus 
negotiis  praeficiantur  et  res  in  conventu  primario  tractandas  parent  ». 

Haec  segregatio  videtur  corrigenda,  nam  absona  est,  scii.:  aliquando, 
occasione  Exercitiorum  Spiritualium  episcopatus,  quorum  participes  sunt 
omnes  episcopi  sive  residentiales  sive  coadiutores  sive  auxiliares,  fit  partim 
in  fine  conferentia  nationalis  episcoporum  per  unum  aut  per  aliquot  dies. 
Ibidem  agitur  de  rebus  quae  utilia  et  necessaria  sunt  bono  communi  totius 
nationis,  in  qua  etiam  auxiliares  tantum  laborant  pro  bono  animarum,  quas 
maxime  expedit  ut  auxiliares  etiam  cognoscant.  Si  fiat,  ut  in  nostro  schemate 
statuitur,  auxiliares,  qui  aliquando  ibidem  manere  debent  ut  post  conferen- 
tiam episcoporum  nationalem  in  eodem  curru  automobili  in  dioecesim  una 
cum  episcopo  residentiali  redeatur,  nequeunt  interesse  conferentiae.  Ideoque 
coguntur  adesse  extra  per  unum  aut  plures  dies,  cum  miratione  laicorum 
ibidem  commorantium  et  contemptu  dignitatis  episcopalis  auxiliarium.  Haec 
miranda  dictu  dedecent  in  Ecclesia  Dei  proindeque  corrigantur. 

Auxiliares,  si  de  secreto  servando  agatur,  secreti  capaces  sunt.  Etiam 
illis  cognoscendae  sunt  per  conferentiam  episcopalem  nationalem  res  maximi 
momenti  pro  tota  natione. 

Amoveatur  a schemate  haec  segregatio  et  auxiliaribus  ius  concedatur  in- 
teresse conferentiis  episcopalibus  et  cum  voto  deliberativo  ut  ceteri  episcopi. 

Si  Summi  Pontifices  Ioannes  XXIII  et  Paulus  VI  benigne  auxiliaribus  con- 
cesserunt Oecumenico  Concilio  Vaticano  II  interesse  et  cum  voto  delibera- 
tivo, cur  a conferentiis  nationalibus  amoventur? 

Exc.mus  P.  D.  ANDREAS  PERRAUDIN 
Archiepiscopus  Kabgayensis 

Nomine  conferentiae  episcoporum  de  Rwanda  et  Burundi  aliquod  verbum 
facere  vellem  de  « relationibus  inter  conferentias  episcopales  diversarum  na- 
tionum »,  uti  scribitur  in  cap.  III,  par.  4 huius  schematis. 

Toto  corde  et  grato  animo  assentimus  verbis  heri  in  hac  aula  ab  exc.mo 
D.  Riobe  factis  relate  ad  hanc  quartam  paragraphum  cap.  III. 

Sed  insuper  haec  sequentia  addere  volumus: 

In  nostro  schemate  perpauca  dicuntur  de  « relationibus  inter  conferentias 
episcopales  diversarum  nationum  »,  quamquam  haec  quaestio  nobis  maximi 
momenti  videtur  in  nostro  concilio  quod  pastorale  esse  vult. 

Doctrina  dogmatica  de  collegialitate  episcopatus  enucleari  debuerat,  et 
hoc  iam  saepe  factum  est  in  hac  sancta  aula.  Collegialitas  autem  nequit  esse 
mera  doctrina  ut  aiunt  theoretica,  sed  in  praxim  deduci  debet  ad  renovandam 
Ecclesiam  et  ad  dandam  novam  ac  vehementissimam  vim  in  evangelizatione 
mundi. 

Fructus  maximus  doctrinae  collegialitatis  iam  acquisitus  in  hoc  Sancto 
Concilio  Oecumenico  certo  certius  est  conscientia  nostra  responsabilitatis 
communis  erga  totam  Ecclesiam  et  mundum  universum.  Hic  fructus  pretio- 
sus speciali  modo  magnum  est  gaudium  et  ingens  spes  nobis  episcopis  Ec- 
clesiarum pauperrimarum.  Responsabilitas  autem  nostra  communis,  ne  transeat 
sicut  nubes  sterilis,  debet  devenire  ad  actum. 

Et  haec  est  ratio  propter  quam  proponimus  inserere  in  textu  schematis 
de  relationibus  inter  conferentias  episcopales  modos  aliquos  quibus  haec 
solidaritas  multos  ac  optimos  fructus  afferre  realiter  et  quam  primum  pos- 
sit. Tempus  enim  urget. 

1.  Proponimus  inserere  in  textu  ipso  ea  quae  dicuntur  in  notula  10, 
pag.  19  de  communicationibus  et  cooperatione  conferendarum  in  rebus  pa- 
storalibus. 

2.  Proponimus  quod  exprimatur  in  textu  obligatio  moralis  conferentiarum 
se  mutuo  auxilio  praestandi  quoad  operarios  apostolicos  et  quoad  media 
materialia. 

Si  etenim  vere  et  realiter  responsabilitatem  communem  habemus  erga 
totam  Ecclesiam  et  universum  mundum,  evidens  est  quod  conferentiae  regio- 
num prosperarum  adiuvare  debent  conferentias  regionum  pauperum,  et  hoc 
clare  exprimi  debet  in  schemate  nostro. 

Venerabiles  Fratres,  nos  in  Africa  laborantes  angustia  premimur  quia 

periculum  maximum  adest  ne  gratia  Dei  in  vacuum  detur.  Iam  Spiritus  Sanc- 
tus potenter  operatur  in  nostris  regionibus  et  multitudines  magnae  in  Eccle- 
siam nostram  ingredi  cupiunt.  Debemusne  claudere  ianuas  huius  Ecclesiae 
ad  quam  Christus  Dominus  omnes  vocat,  quia  sacerdotes,  religiosi  ac  reli- 
giosae necnon  et  pecuniae  desunt?  Possumusne  dicere:  iam  satis!  Maneant 
pagani  in  tenebris  suis  quia  media  ad  eos  in  Ecclesiam  Christi  accipien- 
dos desunt?  Venerabiles  Fratres,  verba  haec  dicere  non  possumus  quia  pa- 
stores animarum  sumus  et  discipuli  Christi  qui  venit  ut  mundus  salvus 
fiat  et  vult  ut  omnes  homines  ad  agnitionem  veritatis  deveniant.  Numquid 
conferentia  episcopalis,  ubi  adest  unus  sacerdos  pro  octingentis  personis, 
non  possit  adiuvare  conferentiae  ubi  unus  tantum  sacerdos  habetur  pro 
decem  vel  viginti  milia  hominum?  Si  religiosae  in  universo  mundo  dispersae 
sunt  milies  mille  cur  conferentiae  episcopales  Ecclesiarum  pauperum  careant 
religiosis  in  tantis  parochiis  suis? 

Idem  dicere  debemus  de  mediis  materialibus.  Nonne  interest  collegiali- 
tatis  episcoporum  quod  in  dioecesibus  pauperibus  missa  celebrari  debeat 
sub  die  cum  ingenti  concursu  populi  quia  ecclesiae  construi  nequeunt,  quod 
catechumeni,  qui  saepe  magnum  iter  faciunt,  instrui  non  possunt  quia  dena- 
rii ad  construendas  scholas  et  ad  catechistis  stipendium  dandum  desunt? 
quod  sacerdotes  fideles  necnon  et  alias  incolas  visitare  nequeant  quia  carent 
mediis  locomotionis  ? quod  permulti  pueri  instrui  non  possint  ex  eadem  pecu- 
niae carentia? 

Venerabiles  Fratres,  haec  est  realitas  quam  vivimus  in  nostris  regionibus. 
Opera  pontificalia  missionaria  nobis  generose  subsidia  praestant.  Attamen 
haec  auxilia  omnino  insufficientia  sunt  ad  sustinenda  opera  existentia. 

Non  desunt  opera  catholicorum  et  quidem  varia,  valida  et  efficacia  quo- 
rum finis  pertinet  ad  rem  mere  socialem. 

Faxit  Deus  ut  haec  adiumenta  fidelium  nostrorum,  insuper  et  alia,  etiam 
dirigantur  ad  procuranda  media  materialia  absolute  necessaria  ad  evange- 
lizationem.  Regiones  Ecclesiarum  pauperum  non  tantum  indigent  nosoco- 
miis, cooperativis,  extensione  agraria  aut  aliis  huius  generis,  sed  etiam  et 
maxime  vero  cibo  mentis  et  cordis  qui  est  doctrina  Evangelii  qui  sunt  sacra- 
menta Ecclesiae  et  praesertim  sacrum  Sacrificium  Christi  quae  omnia  a sacer- 
dotibus imprimis  et  etiam  a religiosis  et  catechistis  dantur  in  aedificiis  sacris 
et  in  scholis  puerorum  et  catechumenorum. 

Venerabiles  Fratres,  hae  cogitationes  nostrae  et  sollicitudines,  vestrae  ca- 
ritati et  benevolentiae  humiliter  sed  instantissime  submittimus,  rogantes  ut 
in  hoc  n.  4 cap.  III  claro  modo  inseratur  obligatio  moralis  suavis  quidem  sed 
efficax  conferentiarum  episcopalium  se  mutuo  adiuvandi  in  rebus  pastoralibus, 
in  distributione  operariorum  apostolicorum  necnon  et  mediorum  mate- 
rialium. 

Exc.mus  P.  D.  ROBERTUS  P0B02NY 
Episcopus  tit.  Neilenus,  adm.  ap.  Rosnaviensis 

Votum  hoc  non  est  in  aula  legendum.  Non  ideo  quidem,  quia  scriptor 
eius  est  ex  regione  Ecclesiae,  quae  tacens  dicitur,  nec  ob  alium  humanum 
respectum,  sed  tantum  ideo,  quia  iam  multum  dictum  est  de  hoc  capite.  Sic 
etiam  et  de  quaestione,  utrum  iam  in  titulo  nationalis  dicatur  conferentia 
seu  coetus  episcoporum,  quam  quaestionem  aspicit  praesens  votum. 

Cap.  III,  inscribitur:  De  nationali  episcoporum  coetu  seu  conferentia  etc. 
Liceat  proponere  emendationem  in  titulo  ipso  hoc  modo:  De  coetu  vel 
conferentia  episcoporum  (alicuius  status),  etc.  Atque  consequenter  in  omni- 
bus locis  huius  capitis  loco  verbi  « natio  » verbum  « Status  » ac  pro  verbo 
« nationalis  » verbum  « regnicolaris  » substituatur  a sacrosancta  Synodo  et 
sic  etiam  in  ceteris  partibus  totius  schematis  iuxta  contextum.  Causae  sunt 
sequentes. 

Primum  argumentum  analogiae  desumitur  e C.I.C.,  ut  territorium  et 
non  natio  in  textu  huius  capitis  sit  radix  denominationis.  In  can.  126,  terri- 
torium cuiuslibet  dioecesis  mandat  Ecclesia  dividi  in  distinctas  partes  territo- 
riales et  vetat  paroecias  constitui  pro  diversitate  nationis  fidelium  in  eadem 
civitate  vel  terra  degentium.  Ne  sit  ergo  secundum  nationes  conferentia  epi- 
scoporum nominanda.  Non  nationalitas,  sed  territorialitas  praebeat  funda- 
mentum pro  nominatione,  inscriptione  conferendae  episcoporum.  Sic  ergo 
conferentia  episcoporum  Galliae,  Germaniae,  Bavariae,  Poloniae,  Lusita- 
niae etc. 

Desideratur  colorem  nationalitatis  delendum  esse  in  inscriptione  confe- 
rendae episcoporum.  Sicut  et  provincialis  conferentia  episcoporum  nullam 
facit  mentionem  nationalitatis. 

Quod  ut  ita  fiat,  ipsa  Sancta  Sedes  exemplum  nobis  suppeditat. 

De  mandato  Suae  Sanctitatis  et  eius  nomine  editur  Annuarium  Pontifi- 
cium. Nunc  inspiciatur  Annuarium  Pontificium  ex  anno  1963.  In  pag.  796-802 
signantur  relationes  de  conferentiis  episcoporum  ex  anno  1962.  Et  huius  con- 
signationis titulus  est:  « Conferenze  Episcopali  »,  et  nihil  aliud.  Quivis  no- 
strum bene  intelligit  agi  hic  de  conferentiis  episcoporum  in  statibus,  ergo  in 
territoriis,  quin  nationalitas  memoraretur. 

Agitur  hic  de  registratione  45  conferendarum  episcoporum  ex  a.  D.  1962. 
Enumeratio  incipit  alphabetico  ordine  statuum  et  nullibi  nationum,  ab  Africa, 
usque  ad  Venezuelam.  Ex  his  omnibus  casibus  tantum  semel,  una  vice  memo- 
ratur nationalitas  in  hoc  titulo:  Conferenda  National  dos  Bispos  do  Brazil. 
Sed  et  in  hac  inscriptione  status  nominatur.  In  his  omnibus  casibus  ergo 
Sancta  Sedes  statum,  territorium  nominat,  cuius  episcopi  a.  1962,  conferen- 
dam habuerunt.  Sic  dat  Sancta  Sedes  exemplum  ad  rectam  denominationem 
conferendae  episcoporum. 

Pro  emendatione  tituli  secundum  propositionem  sunt  etiam  Romani  Pon- 
tifices in  suis  epistolis  ad  episcopos  alicuius  status  et  meo  scitu  nunquam 
alicuius  nationis. 

In  schemate  decreti  de  episcopis  et  de  dioecesium  regimine  pag.  17,  in 
adnotatione  1,  legitur:  « Institutum  conferentiarum  nationalium  episcoporum 
non  commemoratur  neque  in  C.I.C.  neque  in  C.I.C.O.  ».  Quod  est  verum. 
Sed  error  est  dicere:  « Pluries  Romani  Pontifices  nationales  episcoporum 
coetus  approbaverunt  et  amplissimis  verbis  laudaverunt,  eorum  annuam  cele- 
brationem commendantes  ».  V.  g.  allegat  schema  epistolas  Romanorum  Pon- 
tificum, sed  sic:  Pius  IX,  Ep.  Maxime  quidem,  ad  episcopos  Bavariae  a.  1864; 
Leo  XIII,  epistolis  suis  a.  1891  ad  Austriae  episcopos,  eodem  anno  ad 
episcopos  Lusitaniae,  1902  ad  episcopos  Peruviae,  a.  1894  ad  episcopos 
Brasiliae,  a.  1894  ad  episcopos  Peruviae;  S.  Pius  X,  a.  1905  ad  episcopos 
Lusitaniae,  a.  1905  ad  episcopos  Peruviae  et  Latinae  Americae,  a.  1911  ad 
episcopos  Bavariae;  Benedictus  XV,  a.  1919  ad  episcopos  Foederatarum 
Americae  Septemtrionalis  Civitatum;  Pius  XI,  a.  1923  ad  episcopos  Austra- 
liae,  a.  1923  ad  episcopos  Lusitaniae,  laudant  conferentias  non  nationales,  sed 
dictorum  statuum  in  territorio  viventes  et  conferentiam  tenentes.  Et  passim 
in  epistulis  ad  episcopos  non  diversarum  nationum,  sed  statuum  in  unum 
convenientes  hoc  faciunt.  Ad  episcopos  diversorum  statuum  scribunt  Romani 
Pontifices,  et  non  ad  nationes.  Romanorum  Pontificum  haec  agendi  ratio 
signat  nobis  viam  rectam  in  casu,  ne  deviemus. 

Quae  argumentatio  gravem  sequelam  habet,  non  tantum  pro  hoc  capite 
schematis,  sed  et  pro  toto  ipso  schemate.  Verba:  « natio  »,  « nationalis  » non 
pertinent  huc,  et  non  tantum  in  inscriptionem  cap.  III,  sed  neque  in  totum 
hoc  schema.  Loco  verbi:  « natio  » iuxta  allata  exempla  Romanorum  Ponti- 
ficum et  Apostolicae  Sedis  recte  adhibendum  est  verbum:  status;  loco  verbi: 
nationalis  aliud  verbum  valde  aptum:  regnicolaris,  quod  verbum  similibus  in 
casibus,  relationibus  in  lingua  latina  in  usum  vertebatur  et  hodie  quoque 
vertitur. 

Et  Romani  Pontifices  et  Sancta  Apostolica  Sedes  non  nationales  episco- 
porum conferentias  noverant,  sed  conferentias  episcoporum  singulorum  sta- 
tuum. Novitas  est  sic  nominare  conferentiam  episcoporum  status;  est  novi- 
tas secundum  denominationem,  quia  — uti  vidimus  — conferentiae  episco- 
porum in  diversis  statibus  nationum  exstiterant.  Nunc  iuridicam  curam,  sed 
et  pastoralem  de  his  conferentiis  episcoporum  in  singulis  statibus  benigno 
aspicit  vultu  sacrosancta  Synodus  Oecumenica  Vaticana  II  de  iisque  coordi- 
nandis  tractat.  Quod  intentum  gaudentes  salutamus  omnes  nos  parvarum  ca- 
tholicarum nationum  filii,  qui  amamus  nostros  fratres  magnarum  nationum. 
Sed  humiles,  fidentes  rogamus  istas  magnas  nationes  catholicas,  ut  vestigia 
Romanorum  Pontificum  et  S.  Apostolicae  Sedis  prementes  satagant  coordi- 
nare  has  conferentias  episcoporum  non  iuxta  nationalitates,  sed  respiciant 
territorium  statuum,  ubi  episcopi  congregantur  ad  promovendam  et  defen- 
dendam vitam  christianam  suorum  fidelium  in  salutem  animarum. 

Hinc  concluditur  in  omni  fiducia:  inscriptio  cap.  III  sit  emendata  et  sic 
sonet:  De  episcoporum  coetu  seu  conferentia  in...  etc.  et  in  toto  capite  nec- 
non  in  toto  schemate  loco  verbi  « natio  » utatur  Sacrosancta  Synodus  verbo 
« status  » et  loco  verbi  «nationalis  » verbo  « regnicolaris  » in  ipso  textu  toto. 

Exc.mus  P.  D.  IOSEPH  PONT  Y GOL 
Episcopus  Segobricensis-Castellionensis 

1.  De  adiectivo  « nationalis  » quo  conferentia  episcoporum  in  schemate 
insignitur.  Humiliter  nobis  videtur  vitanda  semper  et  omnino  vox  « natio  » 
eiusque  adiectivum  « nationalis  » in  hac  nostra  re.  Proinde  adhaeremus  opi- 
nioni exc.mi  ep.  Chilaivensis  (Ceylon)  et  rev.mi  abbatis  Beuronensis,  die 
14  novembris  in  aula  expressae  ac  rationibus  ab  eis  allatis.  Liceat  nobis 
addere  aliam,  scii.:  conferentiae  episcoporum  nequeunt  in  nostro  schemate 
vocari  « nationales  » eo  quod,  ipso  testante,  dantur  etiam  et  internationales, 
quae  sunt  diversae  speciei.  Adiectivum  ergo  adhibendum  habeat  oportet 
sensum  genericum,  ut  in  singulis  casibus  subsumptis  valeant  conferentiae 
specificari. 

Opinamur  etiam  ipsas  non  posse  vocari  « regionales  » (et  in  hoc  liceat 
nobis  recedere  ab  opinione  praelaudati  Patris  ex  Ceylon),  utpote  quod  vo- 
cabulum non  est  genericum  sed  specificum;  hodie,  praeterea,  « regio  » dici 
solet  de  magna  et  determinata  parte  geographica  alicuius  continentis. 

Recte  possent  nominari  « territoriales  ».  Est  vocabulum  omnino  generi- 
cum quo  utitur  iam  schema  de  sacra  Liturgia.  In  hoc  casu,  singulae  conferen- 
tiae iam  constitutae  nominandae  essent  e nomine  territorii,  cui  ipsae  praefi- 
ciuntur, e.  g.:  conferentia  episcopalis  Germaniae,  Americae  Centralis,  etc., 
nullo  alio  adiectivo  interposito. 

Dematur  proinde  vocabulum  « nationalis  » ex  titulo  schematis  et  textu, 
quoties  occurrat,  et  substituatur,  si  placet,  vocabulo  « territorialis  ». 

2.  De  territorio  confer entiis  assignando.  Ad  complenda  ea  quae  schema 
habet,  n.  18,  par.  3,  ac  ut  patenter  eluceat  territorium  uniuscuiusque  confe- 
rentiae non  debere  semper  convenire  cum  territorio  ditionis  politicae,  humi- 
liter petimus  ut  introducatur  in  textu  schematis,  tamquam  nova  par.  4 n.  18, 
integra  pars  altera  notae  6,  pag.  18,  quae  incipit  verbis  « Quin  immo...  » 
super  convenientia  constituendi,  ubi  utile  censeretur,  plures  conferentias 
episcopales  in  eadem  ditione  politica. 

\_Sub scripserunt  etiam~\  Raimundus,  ep.  Vicensis;  Narciso  Jubany,  aux. 
Barcelona. 

Exc.mus  P.  D.  CAROLUS  QUINTERO  ARCE 
Episcopus  V allipolitanus 

Tria  mihi  videntur  notanda: 

1.  Circa  prooemium  n.  17.  Addenda  est  ratio  vere  fundamentalis  cur 
necessitas  conferentiarum  nationalium  aut  regionalium  appareat:  nostris  die- 
bus in  qualibet  natione  surgunt  problemata  quae  vere  excedunt  limites  dioe- 
cesis ideoque  excedunt  ipsam  competentiam  episcoporum  singillatim  sumpto- 
rum (puta  ordinatio  vere  efficax  scholarum)  et  ad  solutionem  illorum  proble- 
matum requiritur  omnino  coetus  episcoporum. 

Haec,  meo  iudicio,  videtur  fundamentum  conferentiarum  regionafium: 
« ordinatio  aequa  apostolatus  moderni  ». 

2.  Circa  nn.  22  et  24:  de  conferendae  decisionibus.  Salvo  meliore  iudicio, 
decisiones  conferentiarum  nationalium  non  debent  esse  iuridice  obligatoriae; 
nisi  ipse  Summus  Pontifex  hoc  decreverit. 

Rationes:  1)  Si  potestate  legislativa  ornetur  conferentia  episcopalis  inu- 
tiles evaderent  concilia  plenaria  et  concilia  provincialia;  quae  vero  schema 
in  n.  18  adhuc  retinet. 

2)  Praevidentur  facile  abusus  si  conferentia  legislativam  potestatem  ob- 
tineat. 

3)  Etiam  in  una  ipsa  natione  circumstantiae  diversarum  dioecesium 
sunt  diversae:  quae  uni  vel  pluribus  convenit,  aliae  dioecesi  non  conveniunt. 

3.  Novum  appendix.  Novum  appendix  conficiatur  in  quo  officia  episco- 
porum in  conferentia  definiantur.  (De  re  catholica  in  universum). 

Exc.mus  P.  D.  IULIUS  ROSALES 
Archiepiscopus  Caebuanus 

Attentis  hodiernis  adiunctis  necessitatibusque  quae  intra  limites  dioece- 
sium circumscribi  nequeunt,  immo  et  consideratis  ipsis  unitatis  et  commu- 
nis caritatis  exigentiis,  optanda  quidem  est  agnitio  iuridica  conferentiae  epi- 
scopalis. 

Anteactis  viginti  annis  iam  habebatur  in  Insulis  Philippinis  conferentia 
episcopalis.  Novum  Pontificale  Collegium  Philippinum  Romae;  multae  magni 
momenti  quaestiones  feliciter  solutae;  epistolae  pastorales  fere  annuales 
episcoporum  in  natione  nostra,  ut  pauca  tantum  dicam,  quae  omnia  sunt 
fructus  conferentiae  nostrae  episcopalis,  sat  eloquenter  quae  supra  diximus 
comprobant. 

Ex  dicta  experientia,  velim  nunc  sequentes  proponere  emendationes  huic 
cap.  III.  Nempe: 


336 


ACTA  CONC.  VATICANI  II 


PERIODUS  II 


1.  Ponatur  etiam  in  prooemio  tamquam  fundamentum  conferentiarum 
episcopalium  constitutionis  exigentiae  unitatis  et  solidaritatis  inter  episcopos 
non  tantum  alicuius  nationis  sed  et  aliarum  saltem  vicinarum  nationum. 
Eloquenter  enim  iam  sermo  factus  est  a multis  Patribus  de  collegialitate 
episcoporum,  et  dictae  exigentiae  nobis  nunc  opportunitatem  praebent  il- 
lam praxi  demonstrare. 

2.  Ob  easdem  exigentias,  melius  forsan  videtur  quod  par.  3,  n.  18,  hoc 
modo  exaretur:  « Ubi  peculiaria  adiuncta  id  postulent,  caritas  et  solidaritas 
in  Ecclesia  Dei  perclare  quidem  eluceant  constitutione  conferendae  inter 
nationes,  Apostolica  Sede  probante,  praeter  conferendas  earundem  nationum 
aut  etiam  earum  loco.  Statuta  istius  conferentiae,  quantum  fieri  possit,  huius 
decreti  normis  aptari  debebunt  ». 

3.  Par.  2,  n.  19,  sic  mutetur:  « Ex  peculiaribus  statutis,  episcopi  resi- 
dentiales  e propriis  dioecesibus  extorres  et  in  natione  commorantes,  sive  etiam 
episcopi  mere  titulares  in  natione  degentes,  possunt  in  conferendam  episco- 
palem cooptari,  in  eoque  suffragio  deliberativo  frui  ». 

Ratio  est  casus,  v.  g.  episcopi  residentialis  qui  qualibet  ex  causa  politica 
a propria  dioecesi  expulsetur,  et  refugium  petat  in  alia  natione.  Item,  de- 
decet quod  episcopus  titularis  voto  tantum  consultivo  gaudeat  in  conferentia 
quae  ipsum  cooptat. 

4.  Par.  1,  n.  20,  sic  dicatur:  « Consilium  permanens,  ex  praeside  et 
aliquibus  praesulis  constans  et  ad  determinatum  tempus  designatis...  » et 
cetera  ut  in  textu. 

Haec  enim  emendatio  videtur  quaestionem  ab  aliquibus  Patribus  alla- 
tam solvere  circa  lacunam  quoad  praesidem  et  quoad  temporis  determinatio- 
nem circa  compositionem  physicam  consilii. 

5.  In  commissionibus  episcopalibus  conferentiae,  cooptari  etiam  debent 
quidam  saltem  superiores  religiosorum  in  natione  degentes,  tamquam  con- 
sultores. Et  ratio  huius  evidens  est.  Eorum  enim  subditi  in  diversis  mini- 
steriis adlaborant,  sive  in  paroeciis,  sive  in  collegiis  pro  educanda  iuventute, 
sive  aliis  modis;  et  eorum  experientia  validum  auxilium  episcopis  conferre 
potest. 

6.  In  n.  24,  post  par.  primam,  addatur  alia  quae  sic  sonet:  « In  casibus 
supradictis  in  litteris  b),  c ) et  d),  urgente  necessitate  sufficiet  recognitio  Le- 
gati Romani  Pontificis,  quin  recurratur  ad  Sanctam  Sedem,  ut  decisiones 
conferentiae  episcopalis,  legitime  et  per  duas  saltem  ex  tribus  partibus  suf- 
fragiorum prolatae,  singulos  episcopos  etiam  iuridice  obligent,  salvo  tamen 
praescripto  paragraphi  immediate  sequentis  istius  n.  24  ». 

[ Subscripserunt  etiam\  M.  dei  Rosario,  Juan  Nilmar,  Arnulfo  Arcilla, 
Teodulfo  S.  Domingo,  Aloisius  dei  Rosario,  Artemio  Casas,  Emilio  Cinense, 
A.  Olalia,  Clovis  Thibault,  Antonio  Frondosa,  Mariano  Gavida,  W.  Bras- 
seur. 

Exc.mus  p.  d.  carolus  eduardus  saboia  bandeira  de  mello 

Episcopus  P 'almensis 

Ad  cap.  III  (praeter  ea  generalia  iam  dicta).  Omnes  episcopi,  sive  resi- 
dentiales,  sive  coadiutores,  sive  auxiliares,  sive  titulares  aequale  ius  et  votum 
deliberativum  in  conferentia  episcopali  nationali  habent.  Ex  quo  fonte  hoc 
ius  cuiquam  illorum  negari  potest?  Si  ad  Concilium  Oecumenicum  ius 
habent,  quanto  magis  ad  meram  conferentiam  episcopalem  (animadversio  ad 
n.  19). 

Ad  n.  23,  et  praesertim  24.  Peccat  contra  constitutionem  divinam  Eccle- 
siae! Episcopi  uni  soli  unico  Romano  Pontifici,  Petri  successori,  subsunt. 
Universale  regimen  Ecclesiae  cogit  quidem  omnes;  non  autem  alia,  qualis- 
cumque  sit,  congregatio  ecclesiastica;  nec  ipsum  concilium  plenarium,  sicut 
clarissime  exponit  theologia  dogmatica.  Ergo  nullo  modo,  nisi  per  impositio- 
nem Sanctae  Sedis,  episcopus  aliquis  obligari  quit  ad  adimplendas  resolu- 
tiones conferentiarum. 

Competentia  conferentiae  est:  normas  statuere,  non  decreta,  aperta  vel 
velata,  dare.  Quibus  normis,  quas  episcopi  inter  se  libere  statuere,  unus- 
quisque libere  se  adstringit,  non  coacte.  Si  non  vult,  de  eius  conscientia  est. 
Si  casus  ferat,  Sancta  Sedes  intercedet. 

Advertentia.  Magnum  periculum  imminet  ex  parte  aliquorum,  qui  con- 
ferentiam episcopalem  supra  episcopos  ponere  satagant.  Esset  quiddam  no- 
vissimum in  Ecclesia!  Scandalum  gignet.  Auctoritatem  episcoporum,  quam 
vindicatam  et  tutam  S.  Sedes  servare  vult,  subvertet. 

Dicunt  fautores  illius  ideae  sic  obtentum  iri  decentralizationem  a Ro- 
mana Curia.  Quis  est  qui  non  videt  sic  aliam  centralizationem  inde  obven- 
turam? Consilium  permanens  conferentiarum  auctoritatem  supra  episcopos 
usurpabunt.  Est  humanum;  nec  mirum!  Aequalis  super  aequalem  semper  vim 
suam  transcendet.  Res  deinde  in  manibus  Nuntiorum  finiet.  Qui  in  res  dioe- 
cesium se  tunc  directe  immiscere  debebunt;  in  propriam  directionem  confe- 
rentiarum et  consiliorum  agent.  Consequentia  necessaria! 

Finis  finalis  erit  species  Febronianismi.  Et  nos  omnes  tandem  genuflexi 
super  undis  oceani  pertransibimus,  manibus  levatis  ad  Dominum  nostrum 
Papam,  ut  nos  liberet  a dictaturis,  — sicut  accidit  aliquando,  cum  episcopi 
febroniani  ipsi  contra  suos  archiepiscopos  ad  Summum  Pontificem  recur- 
rerint. 

Exc.mus  P.  D.  HERMANNUS  SCHAEUFELE 
Archiepiscopus  Eriburgensis 

Pag.  14:  Titulus  mutetur  sic:  De  episcoporum  conferentia.  Ratio:  dan- 
tur et  aliae  conferentiae;  verbum  « coetus  » nimis  generale  est. 

N.  17,  lin.  4:  post  « nationis  » addatur  « et  regionis  ».  Linn.  4-5:  verba 
« in  unum  coetum  vel  conferentiam  confluant  » deleantur.  Lin.  7 : loco  « ordi- 
nandam » dicatur  « coordinandam  ». 

N.  18,  lin.  22:  post  verba  « in  unaquaque  natione  » addantur  haec  ver- 
ba: « vel  in  aliqua  regione  sive  intra  sive  extra  fines  nationis,  ubi  necessitas 
vel  utilitas  id  exigunt  »... 

N.  19  § 1,  lin.  8:  addatur:  « Ordinarius  loci  legitime  impeditus  vica- 
rium suum  generalem  vel  suum  episcopum  auxiliarem  deputare  potest  qui 
suo  nomine  conferentiae  intersit  cum  suffragio  deliberativo  ». 

N.  20:  loco  « consilium  etc.  » dicatur:  « organa  conferentiae  ».  § 1 sic 
sonet:  praeses,  cuius  est  episcopos  convocare  et  conferentiae  praeesse.  § 2 
uti  antea  § 1,  tamen  his  additis:  post  verbum  « permanens  » addatur:  « in 
quantum  opus  est  ».  Post  verbum  « quod  » (lin.  24)  addatur  « una  cum 
praeside  ».  § 3 uti  antea  § 2. 

N.  21:  loco  « constituatur  » ponatur  « constitui  potest  ». 

N.  24:  quae  dicuntur  sub  b)  et  c ) omittantur;  sensu  continentur  in  iis 
quae  sub  d)  dicuntur. 

N.  24,  lin.  26:  ita  mutentur:  loco  « duae  saltem  ex  tribus  partibus  prae- 
sulum » ponantur  haec  verba:  « quatuor  saltem  ex  quinque  partibus  praesu- 
lum ».  Ratio  est:  sic  fere  unanimitas  datur. 

Exc.mus  P.  D.  FRANCISCUS  SPANEDDA 
Episcopus  Bosanensis 

I.  Non  placet  in  titulo  huius  capitis  quod  conferentiae  vocentur  « natio- 
nales  ».  Ratio  est  duplex:  a)  sensus  vocis  « nationis  » non  univocus  est,  cum 
referri  possit  tum  ad  politicam  organizationem  quae  est  Status  tum  ad  com- 
munitatem sanguinis  alicuius  gentis,  cuius  cives  in  pluribus  Statibus  versan- 
tur, ut  fit  in  quibusdam  minoritatibus;  b)  non  solum  « nationales  » dari 
possunt  conferentiae,  sed  esse  possunt  etiam  internationales  et  regionales. 
Praeferendus  ergo  videtur  titulus  « De  conferentiis  episcopalibus  » simpli- 
citer. 

II.  In  prooemio  exponendae  sunt  rationes  quibus  institutum  conferen- 
darum nititur  quae  rationales  doctrinales  et  pastorales  sunt.  In  exponendis 
vero  rationibus  ordinis  pastoralis,  quae  satis  in  schemate  innuuntur,  inci- 
piendum esse  videtur  ab  ipso  facto  exsistentiae  plurium  conferentiarum,  qua- 
rum praeclari  fructus  per  se  iam  argumentum  validissimum  apparent  utilita- 
tis, immo  cuiusdam  relativae  necessitatis  huius  instituti. 

Quod  rationes  doctrinales  attinet,  valde  placet  ut  breviter  et  concinne 
exponatur  conceptus  communionis  in  veritate  et  caritate,  qua  ecclesiae  parti- 
culares una  cum  suo  episcopo  inter  se  uniuntur  et  testimonium  reddunt 
tum  unitati  tum  simul  varietati  Corporis  Christi  mystici.  In  hac  commu- 


ANIMADVERSIONES  SCRIPTAE  - CAP.  III  DE  EPISCOPIS 


339 


nione  videtur  ponendum  fundamentum  theologicum  conferentiarum  seu 
coetuum  episcopalium. 

Non  autem  placet  quod  consideretur  ut  principium  theologicum  huius 
instituti  illa  collegialitas  episcopalis  de  qua  disceptatum  est  circa  schema 
constitutionis  de  Ecclesia,  velut  si  ex  illo  principio  collegialitatis  deducendum 
esset  institutum  conferentiarum.  Quidquid  enim  sentiatur  de  illa  collegia- 
litate,  verum  est  eam  esse  rem  omnino  aliam  sive  quoad  extensionem  sive 
quoad  originem.  Collegialitas  enim  episcopalis  demonstrari  non  posset  nisi 
in  relatione  ad  voluntatem  Christi  instituentis  Ecclesiam;  coetus  vero  epi- 
scopales de  quibus  in  hoc  capite  fit  sermo,  nonnisi  ex  iure  ecclesiastico  origi- 
nem ducerent.  Illa  insuper  collegialitas  episcopalis  refertur  ad  totum  episco- 
patum et  ad  Ecclesiam  universam,  atque  hucusque  saltem  quoad  iurisdictio- 
nem  locum  habuit  in  Conciliis  oecumenicis  tantummodo;  haec  vero  respi- 
ceret directe  solum  partialem  coetum  episcoporum  et  aliquarum  ecclesiarum 
particularium  coadunationem.  Quae  distinctio  maximi  momenti  esse  videtur 
etiam  pro  definienda  natura  potestatis  conferentiarum.  Si  enim  illis  potestas 
iuridice  obligans  tribueretur,  non  esset  sane  potestas  oriens  ex  ipsius  colle- 
gii neque  particularis  neque  universalis;  non  collegii  universalis,  cuius  nulla 
demonstratur  iurisdictio  actualis  in  singulas  ecclesias  particulares;  non  col- 
legii particularis  conferentiarum,  qua  talis,  cuius  singula  membra  in  sua 
propria  ecclesia  seu  dioecesi,  non  vero  in  alienis,  exercere  possunt  iurisdic- 
tionem.  Esset  ergo  unice  auctoritas  iuridica  delegata  a Summo  Pontifice,  Ca- 
pite Ecclesiae,  cui  soli  competit  ex  iure  divino  potestas  suprema,  plena  et 
immediata  tum  in  universam  Ecclesiam,  tum  in  ecclesias  particulares. 

III.  Meo  humili  iudicio  conferentiis  episcopalibus  non  est  stabiliter  tri- 
buenda potestas  iuridice  obligans  qualis  in  schemate  proponitur,  idque  ex 
sequentibus  rationibus. 

1.  Periculum  est  ne  vis  centrifuga  ducens  ad  talem  decentralizationem 
plus  aequo  prematur,  ita  ut  ex  una  parte  nimis  extenuetur  exercitium  pri- 
matus Apostolicae  Sedis,  qui  iuris  divini  est,  in  favorem  instituti  iuris  hu- 
mani, et  ex  alia  nimiae  oriantur  distinctiones  in  disciplina  et  in  liturgia,  quae 
minus  favent  unitati  Ecclesiae.  Pulchra  quidem  est  Ecclesia  circumdata  varie- 
tate; sed  nimia  varietas  quae  oriretur  ex  multiplicatis  conferentiis  iuridica 
potestate  pollentibus,  obscuraret  unitatem,  quae  maximum  habet  momentum 
theologicum  et  apologeticum. 

2.  Decentralizatio  quaedam  quae  in  votis  est,  potiusquam  per  novum 
institutum  conferentiae  quod  non  pertinet  ad  constitutionem  essentialem  Ec- 
clesiae, fiat  in  favorem  singulorum  episcoporum,  quibus  vi  consecrationis  sa- 
cramentalis  et  missionis  canonicae  competit  iure  divino  potestas  pascendi 
gregem  sibi  commissum. 

3.  Institutum  conferentiae  potestate  iuridica  donatum  esset  quid  inter- 
medium inter  episcopos  residentiales  et  Summum  Pontificem  et  produceret 
novum  organum  centralizationis,  nimis  obstringendo  auctoritatem  episcopo- 
rum residentialium,  quod  non  leves  difficultates  induceret.  Inter  alia,  incon- 


340 


ACTA  CONC.  VATICANI  II  - PERIODUS  II 


venientia  illa  possent  renovari,  quae  olim  habita  sunt  cum  metropolitae 
iurisdictione  pollebant  circa  causas  episcoporum  sufEraganeorum.  Obliviscen- 
dum non  est  reservationem  plurium  negotiorum  Curiae  Romanae  originem 
duxisse  ex  appellationibus  episcoporum  ad  Sedem  Apostolicam  adversus  de- 
cisiones metropolitarum.  Cavendum  igitur  est  ne  organo  quod  erat  metropo- 
lita  sufficiatur  novum  organum  oligarchicum,  quod  potestatem  sacram  episco- 
porum residentialium  minueret. 

4.  Alia  ratio  non  spernenda  quae  militat  adversus  institutum  confe- 
rendae iuridica  potestate  donatum  in  ambitu  singularum  nationum  est  pe- 
riculum nationalizationis  potestatis  episcopalis,  quod  haberetur  si  fines  talis 
potestatis  spiritualis  identificarentur  cum  finibus  potestatis  politicae.  Natio- 
nalismus  politicus  secum  trahere  posset  aliquem  nationalismum  religiosum 
et  cum  illo  commisceri.  Istius  perniciosae  commixtionis  exempla  in  Ecclesia 
temporibus  praeteritis  non  defuerunt;  neque  hodie  pericula  huius  generis 
disparuerunt.  Idem  magis  patet  in  ecclesiis  acatholicis.  Opinor  hac  ratione 
Codicem  luris  Canonici  ignorare  institutum  concilii  nationalis.  Nec  oblivi- 
scendum est  Summum  Pontificem  Pium  IX  anno  1849  prohibuisse  quominus 
concilia  nationalia  Galliae  et  Germaniae  celebrarentur. 

His  rationibus,  meo  humili  iudicio  concludendum  est:  Conferendae  epi- 
scopales maneant  ut  organa  pastoralia  consultationis  et  mutui  adiutorii  inter 
episcopos  alicuius  regionis.  Ut  experientia  demonstrat,  si  talia  maneant,  mul- 
tos salutiferos  fructus  producere  poterunt.  Communione  ergo  caritatis  fra- 
ternae regantur,  non  iugum  iuridicae  obligationis  imponant.  Concilia  potius 
provincialia  et  plenaria  rite  celebrentur  ad  iuridicas  decisiones  ferendas. 

Si  autem  necessitas  aliqua  imprescindibilis  exigat  in  aliquo  casu  extraor- 
dinario ut  ipsa  conferentia  possit  decisiones  statuere  vim  iuridicam  haben- 
tes, tunc  provideri  poterit  modo  extraordinario.  Quo  in  casu  tamen  necesse 
est  ut  habeatur  unanimitas  moralis  episcoporum,  de  qua  constare  debebit 
maioritate  non  minus  quam  quattuor  partibus  ex  quinque  suffragiorum,  ad- 
dita insuper  approbatione  Apostolicae  Sedis. 

Exc.mus  P.  D.  ANTONIUS  TEDDE 
Episcopus  Uxellensis  et  T erralb ensis 

Fas  mihi  sit  aliquas  animadversiones  in  cap.  III  de  nationali  episcoporum 
coetu  seu  conferentia  humillime  proponere. 

Maximi  momenti  res  est  et  quidem:  1.  sive  negotia  pastoralia,  2.  sive 
iuridicas  obligationes  (de  quibus  in  hoc  capite  agitur);  has  autem  a)  quoad 
supremam  auctoritatem  et  iurisdictionem  Summi  Pontificis;  b)  et  quoad  iuris- 
dictionem  singulorum  episcoporum  in  sua  dioecesi  consideremus. 

1.  Quod  ad  negotia  pastoralia  attinet,  omnibus  patet  perutiles  esse  con- 
ferendas nationales  — in  quibus  experientia  singulorum  episcoporum  in 

bonum  collegiale  redundat  et  prudentia  ac  consilium  plurimorum  singulis 
subsidio  ac  solamini  veniunt  — in  communione  caritatis  ac  unitatis  Eccle- 
siae Christi  — ad  maiorem  Dei  gloriam  et  salutem  animarum. 

2.  Quod  autem  ad  iuridicas  obligationes  attinet,  cap.  III,  ut  iacet,  pro- 
fundae mihi  videtur  anxietatis  fons, 

a)  Ius  iuridice  obligandi  nationalibus  episcoporum  conferentiis  con- 
cedendo, Concilium  Oecumenicum  Vaticanum  II  videretur,  enim,  quasi  su- 
premam auctoritatem  et  iurisdictionem  Summi  Pontificis  quodammodo  mi- 
nuere, cum  ius  omnes  et  singulos  episcopos  obligandi  — « pascendi  agnos 
et  oves  Christi  » — in  universa  Ecclesia  Petro  eiusque  successoribus  deman- 
datum sit. 

Quod  ius  supremum  et  universale,  Petro  eiusque  successoribus  a Christo 
concessum,  est  fulcrum  ac  praesidium  unitatis  Ecclesiae  catholicae. 

Caveamus  ne,  speciosiori  « organizationis  » generi  indulgentes,  unitatem 
Ecclesiae  catholicae  laedamus. 

Caveamus  ne  minimum,  quidem  ostiolum  — quod  Deus  avertat  — etsi 
candido  animo  moti,  « nationalismo  » aperiamus,  et  vinculum  caritatis  et 
oboedientiae  inter  episcopos  et  Summum  Pontificem  — Christi  Vicarium  — 
extenuemus. 

Historia , seu  Passio  Sanctae  Matris  Ecclesiae,  recens  et  recentior  — quam 
caritas  oecumenica , his  in  circumstantiis , apertis  verbis  commemorare  vetat  — 
nobis  magistra  est  et  ad  vigilem  prudentiam  nos  invitat.  Caveamus  ne  supre- 
mam auctoritatem  Summi  Pontificis  laedamus.  Non  licet. 

b)  Quod  autem  attinet  ad  singulos  episcopos,  mirum  esset  si  auctori- 
tate conferentiae  nationalis  eorum  libera  auctoritas  ac  dignitas  in  regimine 
dioecesium  sibi  commissarum  coarctaretur,  cum  per  plurimos  dies  milia 
et  milia  verba  — flumina  verborum  — et  saepius  supra  modum  vehemen- 
tiora  — prolata  sint  ad  auctoritatem  episcoporum  adversus  curiam  romanam 

— cuius  ipse  Summus  Pontifex  est  caput  — vindicandam. 

Contra  « centralizationem  romanam,  i.  e.  contra  centralizationem  curiae 
romanae  » — si  textum  cap.  III,  ut  iacet,  vigili  animo  consideremus  — vi 
iuris  omnes  episcopos  huius  vel  alterius  nationis  obligandi  conferentiis  natio- 
nalibus concessi  instaurarentur  plures  « decentralizationes  centralizantes » 

— sit  venia  verbis  — in  singulis  nationibus,  i.  e.,  veluti  curiae  nationales, 
quasi  autonomia,  — quam,  his  in  adiunctis,  periculosam  censeo  — , prae- 
ditae. Quod  Spiritus  Sanctus  avertat. 

Conferentiae  episcoporum  nationalis,  meo  humili  iudicio,  est:  1.  studia 
promovere  — aliquibus  vel  pluribus  episcopis  officio  demandato  — de  gra- 
vibus vel  gravioribus  rebus  pastoralibus,  de  rebus  socialibus,  de  catechesi 
promovenda,  de  moribus  corrigendis  et  ita  passim;  2.  conclusiones  studiorum, 
de  quibus  supra,  omnium  episcoporum  — ad  ipsam  conferendam  pertinen- 
tium — pastorali  sollicitudini  proponere;  3.  remedia  inquirere  et  proponere; 
4.  graviores  et  maioris  momenti  res  Summo  Pontifici  subiicere;  5.  colloquium, 
igitur,  inter  conjerentias  episcopales  et  Sanctam  Sedem  sedulum  instituere 

ita  ut  singuli  episcopi  cuiuscumque  nationis  aperte  persuasum  habeant  se 
in  communione  cum  Petri  Sede  esse  cum  conferentiae  nationalis  decisiones 
accipiunt  et  ad  effectum  deducunt. 

Et  haec  est  ratio  pastoralis  obligationis,  cui  singuli  episcopi  hac  in  re 
libenter  haereant.  Nec  angor  erit  ultra. 

His  reverenti  animo  praemissis,  aliquas  emendationes  humillime  propo- 
nere audeo. 

1.  In  pag.  14,  n.  17,  lin.  7 periodus  sic  compleatur:  « ...  atque  ordinan- 
dam, Sanctae  Sedis  institutis  in  rebus  tractandis  prae  oculis  habitis  ». 

2.  In  eadem  pag.  14,  n.  17  post  lin.  15  haec  adiungantur:  « Sarta  tecta 
tamen  manet  libera  iurisdictio  singulorum  episcoporum  in  sua  dioecesi  sub 
suprema  Summi  Pontificis  auctoritate  ». 

3.  In  pag.  15  post  lin.  20  haec  vel  similia  verba  adiungantur:  « Natio- 
nalis episcoporum  conferentia  de  rebus  actis  Sanctae  Sedi  relationem  mittet 
atque  de  gravioribus  rebus  decisiones  auctoritati  Summi  Pontificis  sub- 
icientur  ». 

4.  In  pag.  16,  n.  22,  post  lin.  5 haec  verba  adiungantur:  « Episcopi 
decisionibus  non  consentientes,  si  rei  momentum  id  ferat,  de  sua  agendi  ra- 
tione S.  Sedem  certiorem  facient  ». 

5.  In  eadem  pag.  16,  n.  23  expungatur  (rationes  supra  attuli). 

6.  In  eadem  pag.  16,  n.  24,  in  parvo  titulo  et  in  lin.  15:  omittantur  verba 
« etiam  iuridice...  » (rationes  supra  attuli). 

7.  In  pag.  16,  n.  24:  casus  de  quibus  agitur  ad  litteras  a)  et  c)  reducantur. 
Litterae  b)  et  d)  omittantur. 

Sinceritati  meae  velint  indulgere.  Gratias.  Laus  Deo  et  Mariae! 


56 

Exc.mus  P.  D.  ERNESTUS  L.  UNTERKOEFLER 
Episcopus  tit.  Latopolitanus , aux.  Richmondiensis 

In  genere  cap.  III  huius  schematis  laudandum  est,  sed  in  specie  emen- 
dandum est.  In  exponendo  emendationes  meas  liceat  mihi  loqui  circa  art.  24, 
nempe  « Quandonam  decisiones  etiam  iuridice  obligent  singulos  episcopos  ». 

Principia  fundamentalia  sequentia  in  animadversionibus  meis  regunt: 

1.  Episcopi  residentiales  ex  divina  institutione  peculiaribus  Eccle- 
siis praeficiuntur; 

2.  Conferentia  episcoporum  in  regione  iurisdictione  ex  institutione 
ecclesiastica  gaudet; 

3.  Notandum  est  in  rebus  legislationis  iuxta  Codicem  luris  Canonici 
statuta  et  decreta  Concilii  plenarii  et  provincialis  promulgata  vere  ligare 
totam  regionem  neque  discretioni  singulorum  episcoporum  relictum  esse, 
utrum  talia  statuta  in  propria  dioecesi  promulgare  velint  necne; 

4.  Vere  dispositiones  canonicae  ex  parte  conferendae  episcoporum  pro 
tota  regione  fieri  possunt  efficaciter  tantum,  si  tales  dispositiones  omnes 
episcopos  ligent. 

Videtur  mihi  quod  in  art.  24  periculum  gravissimum  minuendi  auctori- 
tatem atque  iurisdictionem  episcoporum  locorum  adsit.  In  verbis  huius  ar- 
ticuli episcopus  loci  voluntatem  eius  decisionibus  conferendae  episcoporum 
in  rebus  nominandis  taxative  in  casibus  quattuor  submittere  debet,  dummodo 
legitime  et  per  duas  saltem  ex  tribus  partibus  suffragiorum  prolatae  sint 
necnon  ab  Apostolica  Sede  recognitae  fuerint. 

Verba  « iuridice  obligant  » et  « dumtaxat  » in  linn.  15-16  in  casibus 
duobus,  tantummodo  uti  debet  nempe  primo  — quando  agatur  de  peculia- 
ribus rebus  sive  iure  communi  sive  speciali  Apostolicae  Sedis  mandato  na- 
tionali  episcoporum  conferentiae  pertractandae  ac  resolvendae  commissae 
fuerint. 

Secundo  — quando  agatur  de  decretis  ac  declarationibus  huius  Synodi,  e. 
g.,  in  schemate  de  Liturgia,  n.  36. 

Emendationes  meae  sunt.  Deleantur  verba  in  linn.  21-28,  in  pag.  16. 
In  loco  b ) verba  « quando  agatur  de  decretis  ac  declarationibus  huius  Synodi  » 
addantur. 

Melius  est  ut  inter  decisiones  conferentiae  quae  agebatur  de  rebus  sive 
iure  communi  sive  speciali  mandato  Apostolicae  Sedis  includuntur  etiam  res 
huius  Synodi  quia  materia  ad  Ecclesiam  universam  pertinet. 

Debemus  avertere  controversias  possibiles  inter  conferentiam  et  episco- 
pos singulos;  et  etiam  libertas  Ordinarii  locorum  in  regendo  dioeceseos  prae- 
servare oportet. 

Propono  rationes  theologicas  ac  canonicas:  prima  ratio  — ex  divina 
institutione  episcopi  singuli  Ecclesiis  particularibus  singulis  praeficiuntur. 
A tempore  apostolorum  singulis  Ecclesiis  particularibus  praeerant  episcopi 
singuli  (e.  g.,  Ecclesiae  Romae,  Alexandriae,  Antiochiae,  Hierosolymae, 
Caesareae,  Cretae,  Cappadociae  etc.)  habebunt  episcopos  monarchicos.  Re- 
vera hoc  factum  historicum  nonnisi  ex  divina  institutione  explicari  potest. 

Secunda  ratio.  In  temporibus  antiquis  ab  episcopis,  synodis  et  conciliis 
particularibus  leges  promulgatae  sunt.  Evolutio  haec  est  Concilii  plenarii  et 
provincialis,  non  conferentiae  episcoporum.  Conferentia  episcoporum  aucto- 
ritate legislativa  caret.  Iamvero  in  nullis  modis  decisiones  conferentiae  epi- 
scoporum tamquam  leges  pro  regione  aequiparent.  In  circumstantiis  quando 
necesse  ut  vis  obligatoria  decisionibus  multis  extenderetur,  melius  in  Concilio 
plenario  fieri  potest. 

Ratio  canonica:  in  can.  329,  n.  1 Codicis  luris  Canonici  statuitur:  « Epi- 
scopi sunt  apostolorum  successores  atque  ex  divina  institutione  peculiaribus 
ecclesiis  praeficiuntur  quae  cum  potestate  ordinaria  regunt  sub  auctoritate 
Romani  Pontificis  ». 

Etiam  in  can.  335,  n.  1,  statuitur:  « Ius  ipsis  (i.  e.  episcopis)  et  officium 
est  gubernandi  dioecesim  tum  in  spiritualibus  tum  in  temporalibus  cum  pote- 

state  legislativa,  iudiciaria,  coactiva  ad  normam  sacrorum  canonum  exer- 
cenda ». 

In  conclusione  quaeritur:  Quandonam  decisiones  etiam  iuridice  obligent 
singulos  episcopos?  Responsum  meum.  Solummodo  in  duobus  supradictis 
casibus. 

Exc.mus  P.  D.  FRANCISCUS  CLEMENS  VAN  HOECK 
Episcopus  tit.  Cissitanus,  abb.  null.  Vietersburgensis 

Pag.  16,  n.  23:  in  quibusdam  conferendis  iam  existentibus  statutum  est 
omnes  decisiones,  approbatas  a duabus  ex  tribus  partibus,  vim  obtinere  in 
omnibus  dioecesibus,  nisi  tamen  episcopus  putat  pro  suo  territorio  rationes 
graves  adesse,  quae  hanc  applicationem  dissuadent.  Quod  etiam  valet  si  ipse 
episcopus  illas  decisiones  pro  bono  generali  approbavit. 

In  n.  23  supponuntur  rationes  graves,  particulares  alicui  dioecesi,  et 
episcopo  imponitur  obligatio  exponendi  has  rationes  ipsi  conferendae,  per 
praesidem.  Episcopus  ergo  debet  conferendae  reddere  rationem  regiminis 
suae  dioecesis;  quod  evidenter  contradicit  et  repugnat  principio  autonomiae 
regiminis  episcopalis,  in  toto  schemate  de  Ecclesia  propugnato. 

Propono  ergo  ut  haec  obligatio  a n.  23  expurgetur  et  ut  textus  ita  emen- 
detur: « In  casu  particulari  episcopus  potest  contra  decisiones  conferendae 
agere  in  sua  dioecesi,  non  sine  gravi  causa  tamen,  de  qua  ipsius  est  iudicare  ». 

Exc.mus  P.  D.  VILLELMUS  M.  VAN  ZUYLEN 
Episcopus  Leodiensis 

a)  Fundamentum  theologicum  praebeatur  tum  Conciliorum  provincialium 
et  nationalium,  tum  conferentiarum  episcoporum  nationalium. 

Per  se  unusquisque  episcopus  in  ecclesia  particulari  seu  dioecesi  sibi 
commissa  singulariter  seu  singillatim  exercet  potestatem  divinitus  sibi  colla- 
tam,  potestatem  scii,  sanctificandi,  docendi  et  regendi.  Attamen,  quod  ad 
certas  causas  maioris  momenti  aut  in  quibus  uniformis  disciplina  requiritur 
latius  quoad  territorium,  episcopi  omnes  qui  praesunt  dioecesibus  alicuius 
provinciae,  regionis  aut  nationis,  quoad  huius  populum,  coniunctim  seu  col- 
lective exercent  hanc  eandem  potestatem  episcopalem  divinitus  sibi  tradi- 
tam, ordinariam  et  immediatam,  sub  auctoritate  Apostolicae  Sedis,  cuius  est 
eorundem  decisiones  recognoscere,  ne  contrariae  sint  bono  communi  Eccle- 
siae universalis. 

Iam  a saeculis  hanc  suam  propriam  episcopalem  potestatem  collective 
exercuerunt  episcopi  in  Conciliis  provincialibus  atque  nationalibus.  Hodie, 
cum  frequentius  occurrat  necessitas  habendi  uniformem  in  variis  eiusdem 

nationis  dioecesibus  disciplinam,  expedit  ut,  praeter  Concilia  provincialia, 
quae  decimo  saltem  quoque  anno  celebrari  debent,  et  Concilia  nationalia  quae 
opportuno  tempore  celebrari  possunt,  ordinentur  conferendae  episcoporum 
nationales,  in  quibus  etiam,  quod  ad  certas  causas,  coniunctim  seu  collective 
potestatem  suam  episcopalem  propriam  exercent  episcopi  eiusdem  nationis 
omnes,  sub  auctoritate  quidem  Apostolicae  Sedis. 

b)  In  n.  18,  § 3 praevideantur  non  tantum  episcoporum  conferendae 
nationales,  et  supranationales  (terminus  praeferendus  termino  « internatio- 
nales  »),  sed  etiam  infranationales.  Mutandus  ergo  est  textus,  ita  ut  sonet: 
« Ubi  peculiaria  adiuncta  id  postulent,  poterunt  episcopi,  Sede  Apostolica 
probante,  praeter  nationales  conferentias,  aut  etiam  eius  loco,  supranatio- 
nalem  conferentiam,  vel  e contra  infranationalem  conferentiam  constituere, 
cuius  statuta,  quantum  fieri  potest,  huius  decreti  normis  aptari  debebunt  ». 

c ) Ad  n.  19.  De  membris  conferendarum.  Una  ex  parte  episcopi  resi- 
dentiales  soli,  quippe  quibus  solis  commissa  sit  cura  ideoque  et  potestas  re- 
gendi populum  dioecesis  sibi  commissi,  sicuti  generalius  potestatem  suam 
singillatim  exercent,  ita  etiam,  quod  ad  certas  causas,  collective  eandem 
exercent.  Attamen,  cum  omnes  episcopi  habeant  sollicitudinem  omnium  ec- 
clesiarum cumque  dici  possit  episcopos  qui  speciali  quodam  titulo  cum  qua- 
dam dioecesi  coniunguntur,  v.  g.  ut  coadiutores  et  auxiliares,  pro  hac  dioe- 
cesi modo  peculiari  habere  hanc  sollicitudinem,  episcopi  coadiutores  et  auxi- 
liares vocandi  sunt  ad  conferentias,  in  quibus  tamen  per  se  non  gaudent 
suffragio  deliberativo,  quippe  quod  per  se  reservandum  videatur  episcopis 
residentialibus,  quibus  solis  cura  dioecesium,  quam  sive  singulariter  sive 
collective  exercent,  commissa  est. 

Praeterea,  cum  inaequalia  sint  officia  episcoporum  omnium,  non  debet 
praevideri  quod  ob  certas  graves  causas,  ab  Apostolica  Sede  recognoscendas, 
non  omnes  episcopi  nationis,  sed  eiusdem  quidam  tantum  vocandi  sunt. 
Omnes  episcopi  residentiales  aequo  iure  augent;  itaque  omnes  ad  conferen- 
tias sunt  vocandi,  et  qui  impediti  sunt  possunt  vota  seu  desideria  sua  con- 
ferendae praesidi  in  scriptis  innotescere. 

Textus  igitur  mutetur  oportet:  ita  e.  g.: 

§ 1.  Omnes  Ordinarii  locorum,  vicariis  generalibus  exceptis,  de  iure  et 
cum  suffragio  deliberativo  ad  nationalem  episcoporum  conferentiam  perti- 
nent. Quare  omnes  ad  eandem  vocandi  sunt.  Qui  vero  eidem  interesse  non 
valent,  in  scriptis  vota  seu  desideria  sua  conferentiae  praesidi  patefacere 
possunt. 

§ 2.  Episcopi  coadiutores  et  auxiliares  dioecesium  nationis  ad  confe- 
rentiam episcoporum  nationalem  convocentur;  attamen,  in  eadem  gaudent 
suffragio  tantum  consultivo,  nisi,  episcopo  residentiali  absente,  eius  locum 
teneat  episcopus  coadiutor  aut  auxiliaris... 

d)  In  n.  24  clarius  distingui  debent  casus  in  quibus  conferentiae  decisio- 
nes vim  habent  iuridicam.  In  casibus  sub  litteris  a)  et  d)  praevisis,  hae  decisio- 
nes possunt  habere  vim  legis  ecclesiasticae,  quae  episcopos  et  fideles  obligat; 

in  casibus  sub  litteris  b)  et  c)  indicatis,  nulla  habetur  potestas  legislativa 
conferentiae.  Cum  agatur  de  duplici  potestatis  specie,  aptius  distinguendi 
sunt  una  ex  parte  casus  a)  et  d)  et  altera  ex  parte  casus  b)  et  c). 

Animadversiones  praesentantur  nomine  meo,  necnon  nomine  exc.mi 
D.  Daem,  ep.  Antverpiensis,  Schoenmakers,  aux.  Mechliniensis,  De  Kezel, 
aux.  Gandavensis. 


59 

Exc.mus  P.  D.  VALENTINUS  WOJCIK 
Episcopus  tit.  Barensis  in  Hellesponto,  aux.  Sandomiriensis 

In  cap.  III,  pag.  14,  n.  18,  linn.  21-22,  tollatur  propositio  « decimo 
saltem  quoque  anno  ad  normam  iuris  celebranda  ».  Temporibus  modernis 
immediata  receptio  legum  universalium  per  iura  dioecesana  crescere  videtur. 

Tollatur  significatio  « episcopus  titularis  » et  « mere  titularis  » sicut 
legimus  in  pag.  15  n.  19  paragrapho  2.  « Titularis  » est  iste,  qui  habet  pro- 
prium titulum  i.  e.  beneficium,  collatum  ei  a legitima  potestate  quasi  in  pos- 
sessionem. Sufficere  debeat  nominatio  « episcopus  »,  ratione  ordinationis, 
« episcopus  auxiliaris  vel  coadiutor  »,  ratione  ordinationis  et  officii,  et  « epi- 
scopus ordinarius  vel  residentialis  »,  ratione  ordinationis  et  beneficii.  Stricte 
loquendo  iste  ultimus  est  solummodo  « titularis  ». 

In  pag.  16,  n.  24,  addatur  littera  e)  « Quando  res  omnes  dioeceses  im- 
mediate tangit  et  hoc  constet  ex  duabus  saltem  partibus  suffragiorum  se- 
crete datorum  ». 

60 

CONFERENTIA  EPISCOPORUM  HELVETIAE 

N.  20,  2 post  verba  « commissiones  episcopales  quae  » addatur:  « vel, 
ob  parvum  numerum  episcoporum,  episcopus  speciatim  delegatus,  qui...  ». 

N.  24  deleantur  quae  dicta  sunt  sub  littera  d),  quia  textus  nimis  gene- 
ralis est.  Etenim  vocabulum  « gravitas  rei  » fere  omni  casui  applicari  potest. 
Ad  tuendam  uniuscuiusque  episcopi  auctoritatem  dicatur:  « d)  quando  aga- 
tur de  coordinatione  nationali  in  moderatoribus  designandis  et  in  eorum  acti- 
vitate promovenda  pro  rebus  de  quibus  in  schematibus  de  apostolatu  laico- 
rum,  et  de  instrumentis  communicationis  socialis  ». 

61 

CONFERENTIA  EPISCOPORUM  HUNGARIAE 

1.  Plures  Patres  conciliares  proposuerunt  schema  de  episcopis  et  de  regi- 
mine dioeceseos  cum  schemate  de  Ecclesia  conciliandum  esse.  Re  quidem 
vera.  Etsi  hoc  Sacrum  Concilium  a Ioanne  Papa  XXIII.  f.  m.  haud  sine  in- 
stinctu Spiritus  Sanctus  convocatum  a nonnullis  persaepe  pastorale  nuncu- 

petur,  principia  quidem  fundamentalia  magis  magisque  elucidare  debet.  Sicut 
enim  « theoria  sine  praxi:  currus  sine  axi  »,  « ita  praxis  sine  theoria  caeca 
via  ».  Novae  enim  viae  apostolatus  sine  principiis  bene  antea  determinatis  sta- 
biliter vix  praeparari  possunt.  Ergo,  omnia  quae  hoc  Sacro  Concilio  decer- 
nuntur, aliquo  modo  ad  schema  de  Ecclesia  referri  debent.  A.  v.  hoc  moderno 
tempore  aliquo  modo  constitutio  Ecclesiae  (Verfassung)  temporum  indigentiis 
magis  magisque  elucidari  et  explicari  debet.  Post  immane  bellum  ubique 
terrarum  novas  videmus  oriri  constitutiones  et  in  diversis  civitatibus  monar- 
chia fere  ubique  locum  dedit  constitutioni  magis  democraticae.  Iure  enim 
divino  positivo  nulla  determinata  forma  regiminis  praescribitur  in  civitatibus. 
Sed  aliter  in  Ecclesia  quae  est  institutio  positiva  divina.  In  fontibus  revela- 
tionis constitutio  eius  fundamentalis  et  ideo  immutabilis  sine  dubio  inveniri 
potest  (v.  g.  primatus  et  episcopatus,  distinctio  inter  clericum  et  laicum,  etc.). 
Ulteriores  determinationes  autem  constitutionis  iure  mere  positivo  fiebant, 
sicuti  historia  luculenter  testatur  (v.  g.  patriarchae,  metropolitae,  cardina- 
les, etc.).  Huiusmodi  officia  et  beneficia  tempore  oriebantur  et  mutatis 
temporibus  cessare  possunt,  etsi  per  saecula  quaedam  eorum  immutabilia 
censebantur:  « Omnis  res  per  quascumque  causas  nascitur,  per  easdem  dis- 
solvitur » (R.  J.  in  V.  1). 

2.  In  qualibet  constitutione  maximi  momenti  est  distributio  potestatum 
et  determinatio  subditorum  iurium. 

In  Ecclesia  antiqua  naturaliter  singulae  Ecclesiae  particulares  suam  pro- 
priam habebant  disciplinam  sicuti  ex  collectionibus  diversis  iuris  luculenter 
apparet  (Collectiones  Latinae,  Collectiones  Graecae,  Ecclesiae  Galliae,  Hi- 
spaniae, Hiberniae  etc.  ...). 

lura  primatus  (etsi  ab  initio  extiterint  in  fontibus)  vehementer  inculcan- 
tur in  Coli.  Pseudo-Isidorianis,  praesertim  vero  in  Collectionibus  qui  ante 
Gregorium  VII  oriebantur  et  in  primis  in  ipsis  Collectionibus  Gregorianis. 
Sic  dictae  ecclesiae  particulares  principibus  saecularibus  enim  penitus  subiicie- 
bantur,  ex  quo  immensa  mala  Ecclesiae  consecuta  sunt.  Ideo  reformatores  li- 
bertatem Ecclesiae  ita  recuperare  studebant,  ut  potestatem  primatus  magis 
magisque  in  effectum  deducebant  et  eius  momentum  extollebant.  V.  g. 
card.  Deusdedit  in  sua  celeberrima  Collectione  1083-1086  sic  loquitur:  « Ego 
auctoritate  ipsius  scii.  Romanae  Ecclesiae  privilegium,  quo  omni  christiano 
orbi  praeeminet,  ignorantibus  patefacere  cupiens  ex  variis  SS.  Patrum  et 
christianorum  Principum  auctoritatibus  potioribus  quibusque  in  unum  con- 
gestis praesens  defloravi  opusculum.  Cum  igitur  Romana  Ecclesia  per  B.  Pe- 
trum supremam  habeat  potestatem,  absque  Romani  Pontificis  sententia  nec 
concilia  celebrari,  nec  episcopos  damnari  et  omnia  negotia  maiora  ad  eiusdem 
iudicium  debere  deferri  ». 

Constitutio  Ecclesiae  duabus  columnis  sustinetur:  primatu  enim  et  epi- 
scopatu. Relationem  inter  primatum  et  episcopatum  exacte  definire  determi- 
nareque  S.  Concilium  Vaticanum  I contra  errores  tunc  vigentes  sibi  propo- 
suit. In  organismo  Ecclesiae  — si  Ecclesia  organismo  humano  comparari 

possit  — hoc  S.  Concilio  iura  tantum  capitis,  seu  melius  iura  primatus  legi- 
bus determinabantur.  Ob  bellum  illius  temporis  Vaticanum  I,  die  22  octobris 
1870  sine  die  dilatatum,  iura  corporis  seu  episcopatus,  presbyteratus  et  lai- 
corum  definire  non  valuit.  Ergo,  inde  sequitur  ut  Patres  conciliares  in  hoc 
S.  Concilio  Vaticano  II,  iura  corporis,  seu  episcopatus  magis  determinare 
cupiant  et  plerique  eadem  ex  principio  collegialitatis  deducant.  Quidquid  sit 
de  hoc  principio,  liceat  nobis  quaedam  proferre  de  cooperatione  episcoporum 
in  regenda  universali  Ecclesia. 

3.  Episcopi  rite  electi  et  consecrati  saltem  aeque  principaliter  non  solum 
ad  determinatum  territorium  regendum,  sed  etiam  ad  universalem  Ecclesiam 
regendam  duce  Summo  Pontifice  quandam  obtinent  potestatem  tamquam  apo- 
stolorum successores.  Nunc  autem  quaeritur,  quomodo  episcopi  hac  in  re 
Summo  Pontifici  in  regenda  Ecclesia  universali  auxilio  venire  possint?  Diversi 
modi  cooperationis  fieri  possunt: 

a)  Collegium  cardinalium.  Iuxta  can.  230:  « Cardinales  Senatum  Ro- 
mani Pontificis  constituunt  eidemque  in  regenda  Ecclesia  praecipui  consilia- 
rii et  adiutores  assistunt  ».  Ante  erectionem  Congregationum  permanentium 
(saec.  xvi ),  cardinales  maxima  gaudebant  potestate  in  Ecclesia  regenda  et 
res  disputatas  praesente  Papa  saepe  suffragio  decidebant.  Erectis  tamen  Con- 
gregationibus (in  quibus  revera  plures  cardinales  collegialiter  in  ferendis 
decisionibus  vocem  habent)  ipsum  collegium  cardinalium,  tamquam  collegium 
praeter  electionem  Summi  Pontificis  honorariis  consistoriis  non  consideratis, 
vix  habet  potestatem  in  universali  Ecclesia  regenda.  Quid  sit  faciendum? 

Omnes  Ecclesiae  particulares  (seu  civitates)  habeant  suum  repraesen- 
tantem in  collegium  cardinalium;  seu  in  distributione  sedium  cardinalium  non 
traditio  vel  consuetudo  tantum,  sed  magis  constitutio  iuridica  prae  oculis 
habeatur.  Sunt  enim  de  facto  plures  nationes,  quae  de  iure,  vel  de  facto  non 
habent  membrum  in  supremo  coetu  gubernativo  Ecclesiae.  Liceat  afferre 
exemplum  iuris  internationalis.  In  UNO,  seu  in  Organismo  Statuum  Uni- 
torum quilibet  Status,  etsi  tenuissimus,  legitimum  habet  repraesentantem, 
seu  delegatum.  Non  esset  forsan  possibilis  vel  conveniens  — mutatis  mutan- 
dis — hanc  analogiam  considerationi  Patrum  Conciliarium  subiicere? 

b)  Coetus  episcoporum  consuit ativus.  Ad  adiuvandum  Romanum  Pon- 
tificem collegium  episcoporum  ita  quoque  succurrere  posset,  ut  omnes  mundi 
episcopi  in  conferentiis  episcoporum  alicuius  civitatis  coadunati  delegatum 
mitterent  in  consilium  centrale  episcoporum,  v.  g.  post  10  episcopos  unum 
delegatum  etc.  Quod  datis  temporibus  a Summo  Pontifice  determinatis  Romae 
conveniret  quodque  permanentem  secretariatum  ibidem  haberet.  Hoc  con- 
silium cc.  200-300  membris  constaret,  cui  S.  Pontifex  negotia  maiora  quae 
sibi  placuerint,  examinanda  subiiceret. 

c)  Procurator  permanens  Ecclesiae  particularis.  In  civitatibus,  ubi 
relatio  diplomatica  viget,  nuntius  apostolicus,  vel  internuntius  residet,  qui  una 
ex  parte  amicitiam  fovet  Ecclesiam  inter  Statum,  altera  vero  ex  parte  inspec- 
tionem quandam  exercet  super  Ecclesiam  particularem. 

Viceversa,  episcopi  universalis  Ecclesiae  ita  concurrere  possent  ad  ad- 
iuvandum  Romanum  Pontificem  in  suo  arduo  munere  perficiendo,  ut  sicuti 
singuli  provinciae  religiosae  faciunt,  Romae  haberent  suum  permanentem 
procuratorem  episcopali  dignitate  constitutum,  qui,  tamquam  procurator 
et  repraesentans  illius  Ecclesiae  particularis,  in  omnibus  negotiis,  quae  re- 
spectivum  regnum  spectant,  interrogandus  esset  ante  decisionem.  Verum  est 
nunc  quoque  in  Curia  Romana  exis  tere  referentes  pro  diversis  Ecclesiis 
particularibus,  illi  autem  munus  suum  magni  momenti,  sine  experientia  in 
circumstantiis  specialibus,  adimplere  difficulter  possunt. 

4.  Agendum  est  nunc  de  extensione  potestatis  episcopalis. 

His  temporibus  turbulentis  extremo  nationalismo  devicto,  singulae  natio- 
nes ad  maiores  unitates  coalescunt,  ut  semetipsos  adiuvarent.  V.  g.  Status 
Foederati,  Europa  vel  Africa  unita,  et  aliquando  mundus  uniendus.  Spatio 
et  tempore  quasi  superatis  omnes  sentimus  eiusdem  uniusque  mundi  nos  esse 
concives.  Si  ergo  ius  civile  et  status  tendunt  ad  unitatem,  non  esset  progressi- 
vum, immo  regressivum,  si  Ecclesia  iam  longe  universalis  (Weltkirche)  in  di- 
versas Ecclesias  quasi  nationales  divideretur,  quod  maximum  periculum  esset 
libertatis  amittendae;  qui  enim  a Sancta  Sede  libertatem  suam  salvare  volunt, 
alterius  societatis  inciderent  in  servitutem.  Caute  ergo  loquendum  est  de 
sic  dicta  « emancipatione  » vel  « liberatione  » episcoporum  a « dominatione  » 
Curiae  Romanae  iuxta  illud  adagium:  « Incidit  in  Scyllam,  qui  vult  evitare 
Charybdim  ».  Attamen  ni  fallimur  iuxta  humilem  nostram  opinionem  iura 
episcoporum  aliqua  revisione  indigent. 

In  can.  329  dicitur:  « Episcopi  sunt  apostolorum  successores...  cum  po- 
testate ordinaria  regunt  sub  auctoritate  Romani  Pontificis  ».  Recte  igitur 
exoptant  episcopi,  ut  revera  apostolorum  successores  considerentur,  quibus 
non  sit  necesse  recurrere  ad  Sanctam  Sedem  in  negotiis  minoris  momenti, 
sicuti  v.  g.  in  impedimentis  matrimonialibus  et  aliis  casibus,  de  quibus  etiam 
facultates  in  schemate  propositae  recte  cavent.  Hucusque  episcopi  haud 
raro  executores  censebantur  vel  considerabantur  potestatis  centralis.  Reduc- 
tio et  abbreviatio  potestatis  episcopalis  ex  ea  reactione  oriebatur,  quam  ad- 
versarii potestatis  primatus  Summi  Pontificis  (Gallicanismus,  Febroniani- 
smus,  Iosephinismus  etc.)  quasi  extorquebant.  Contra  hos  utique  iusta  et 
legitima  fuit  corroboratio  potestatis  primatus,  nam  haec  libertatem  Ecclesiae 
fovebat  et  muniebat  adversus  potestatem  civilem  et  gubernia  diversa. 

Nunc  autem  quando  communicatio  inter  diversas  Civitates  facillima  eva- 
sit, et  episcopatus  unius  Civitatis  episcopatui  alterius  Civitatis  auxilium  et 
morale  et  materiale  praestare  valet,  haec  consideratio  opportunitatem  ami- 
sit. Reservationes  ergo,  v.  g.  quoad  beneficia  et  officia  (c.  1435)  tollenda  es- 
sent, eo  vel  magis,  quia  beneficia  illa  hoc  moderno  tempore  instituta  iam 
quasi  antiquata  fere  utique  censentur. 

5.  De  moderatione  potestatis  episcopalis  pauca  dicenda  sunt.  Naturale 
est  quilibet  suam  potestatem  extendere  conatur  et  episcopi  in  hoc  S.  Con- 
silio praesentes  suam  quoque  augere  volunt  potestatem.  Sed  cum  moderamine 

et  caute  procedendum  est  in  hac  quaestione  delicata!  Si  enim  in  potestate 
primatus  Summi  Pontificis  quaedam  decentralizatio  vel  moderno  vocabulo 
usus  « democratismus  » quidam  a nonnullis  requiritur,  id  dicendum  putamus 
quoad  potestatem  episcopalem  quoque. 

Haec  quoque  nova  constitutione  circumscribenda  est,  et  in  potestate  epi- 
scopali exercenda  influxus  quoque  presbyteri  eiusque  iuvamen  et  servitium 
admitti  debet.  In  Codice  Capitulum  dicitur  (c.  391,  § 1):  « Senatus  et  consi- 
lium » episcopi,  cuius  est  sede  vacante  vicarium  capitularem  eligere.  Sed,  sicuti 
collegium  cardinalium  praeter  electionem  Summi  Pontificis,  ad  merum  hono- 
rificum institutum  est  redactum,  ita  collegium  canonicorum,  praeter  elec- 
tionem vicarii  capitularis,  ad  nihilum  fere  reducebatur,  nisi  sollemniorem 
cultum  Dei  excipias.  In  modernis  civitatibus  beneficia  capitularia  prorsus  ces- 
sabant, ideoque  de  diversis  distributionibus  choralibus  (quae  modernis  auribus 
sunt  quasi  offensivae)  quae  hucusque  tam  magni  habebantur,  in  nova  legisla- 
tione haud  mentio  fiat.  Cum  horae  quoque  canonicae  in  communi  vix,  vel 
rarissime  tantum  persolvuntur,  totum  institutum  iuridicum  canonicorum 
temporibus  modernibus  accommodari  debet.  Sit  capitulum  revera  iuvamen 
et  senatus  ipsius  episcopi,  ideo  « democratismus  » quidem  temperatus  in 
regimine  quoque  dioeceseos  valde  exoptandus  est.  Vix  existit  episcopus, 
qui  solus  omnia  negotia  sibi  incumbentia  optime  absolvere  valeat.  Debet 
ergo  in  diversis  negotiis  adhibere  consilium  capituli,  v.  g.  in  rebus  persona- 
libus, in  materialibus  rebus  administrandis  etc.  Hic  quoque  aliquo  modo 
constitutio  religiosorum  nobis  exemplo  servire  potest,  ubi  superior  generalis 
et  provincialis  consilio  utitur  fratrum.  Si  enim  episcopus  in  regenda  dioecesi 
aliorum  utatur  consilio,  non  tantum  eius  decisio  magis  deliberata  pondera- 
taque  fiet,  sed  responsabilitas  quoque  dividitur  et  odium  cum  aliis. 

6.  De  episcoporum  coadiutoribus  et  auxiliaribus . 

a)  Coadiutor.  Recta  est  nova  definitio  in  schemate  i.  e.  « coadiutoris  » 
et  « auxiliaris  ».  In  futuro  coadiutor  semper  cum  iure  successionis  datur  et 
quidem  potestate  ordinaria  vicarii  generalis  quae  extendi  quidem  potest,  sed 
minui  nunquam. 

In  constitutione  autem  — sicut  nobis  videtur  — maximae  adesse  possunt 
difficultates,  tunc  praesertim,  si  coadiuto  nolenti  et  invito  imponitur  coadiu- 
tor a S.  Sede.  Tunc  enim  perpetuae  erunt  difficultates,  rixae,  zelotypiae  et 
invidia  inter  coadiutum  et  coadiutorem,  praeterea  dividitur  clerus  et  populus. 
Alii  coadiutum,  alii  coadiutorem  sequentur,  et  sic  unitas  revera  regiminis 
nolens  volens  in  periculo  ponetur.  Hoc  periculum  adhuc  augetur  si  praeter 
coadiutorem  alius  quoque  vicarius  generalis  eligitur,  qui  duobus  revera  do- 
minis eodem  tempore  oboedire  et  referre  tenetur.  Regimen  biceps  infelicis- 
simum  evenire  solet.  Ergo  maxime  optandum  est,  ut  coadiutor  tantum  raris- 
sime et  praevio  consilio  coadiuti  constituatur  ne  salus  animarum  detrimen- 
tum patiatur. 

b)  Auxiliaris.  Facultates  auxiliaris  in  schemate  sunt  valde  indetermi- 
natae. Melius  esset,  si  S.  Sedes  in  constitutione  auxiliaris  iura  et  officia  eius- 

dem  adamussim  circumscriberet,  quia  ab  episcopo  coadiuto  saepe  saepius  in 
aetate  provecta  constituto  et  infirmo  (sicuti  experientia  constat)  vel  minimae 
ipsi  facultates  concederentur.  Quilibet  enim  homo  senex  tenaciter  adhaeret 
potestati  neque  alicui  aliquid  tradere  vult.  Ergo,  ad  bonum  animarum  ipsa 
S.  Sedes  debet  succurrere  coadiuto  et  imprimis  coadiutori  et  per  consequens 
saluti  animarum  eo  quod  iura  coadiu toris  omnia  circumscribit. 

Ad  pag.  10,  lin.  37,  post  verba:  « ...  explere  valeat...  » addenda  censeo: 
Expedit,  ut  eundem  suum  vicarium  generalem  constituat  (ad  unitatem  nempe 
regiminis  salvandam). 

Ad  pag.  9,  lin.  22,  « ...  auxiliaris  vero  datur  episcopo...  » adderem:  resi- 
dentiali  (sine  iure  successionis). 

Ad  pag.  11,  lin.  10,  « ...  nihil  magni  momenti  agat  nisi  eo  consulto  et 
probante...  ».  Haec  expressio  « magni  momenti  » elucubratione  indiget,  nam 
a multis  alio  et  alio  modo  intelligitur.  Erunt  episcopi  pro  quibus  simplex  be- 
nedictio, vel  missa  pontificalis  etc.  res  magni  momenti  censentur;  sunt  et  auxi- 
liares qui  sine  episcopi  residentialis  licentia  fere  nihil  agere  possunt. 

Ad  pag.  11,  lin.  17,  « ...  Sede  per  mortem  aut  renuntiationem  aut  trans- 
lationem vacante...  » loco  huius  melius  esset:  «...  sede  vacante,  vel  impe- 
dita... ». 

7.  De  nationali  episcoporum  coetu  seu  conferentia.  Maximi  momenti  est 
in  schemate  erectio  seu  constitutio  conferentiae  episcoporum,  quibus  unitas 
regiminis  in  eadem  civitate  et  auctoritas  Ecclesiae  revera  corroborantur.  Etsi 
unusquisque  episcopus  in  propria  dioecesi  obtineat  potestatem  legiferam, 
iudicialem  et  coarctivam,  tamen  in  eodem  regno  diversae  et  saepe  contrariae 
dispositiones  singulorum  episcoporum  periculosae  forent.  Eo  vel  magis  con- 
ferentiae episcopales  in  systema  iuridicum  Ecclesiae  introducendae  sunt,  quia 
concilia  sive  provincialia,  sive  plenaria  — nisi  regionem  orientalem  excipias  — 
sensim  sine  sensu  in  desuetudinem  abibunt.  In  codice  c.  356  praescribitur 
ut  decimo  saltem  quoque  anno  dioecesana  synodus  celebretur.  Sed  haec  norma 
etsi  praeceptiva,  fere  nullibi  observatur.  Etiam  in  hac  alma  dioecesi  Romana, 
primam  synodum  dioecesanam  Ioannes  XXIII  f.  m.  anno  1960  convocavit. 
Sed  fere  similis  est  casus  in  dioecesibus  aliis  Ecclesiae  universalis.  Non  est  me- 
lius etiam  in  conciliis  provincialibus  celebrandis,  quae  hucusque  vicesimo 
quoque  anno  celebranda  erant  (c.  283).  Concilia  vero  plenaria  plurium  pro- 
vinciarum ecclesiasticarum  (c.  281)  rarissima  in  tota  Ecclesia  coacta  sunt. 

Ius  debet  vitam  Ecclesiae  regere;  si  iam  non  regit,  vel  vita  iam  limites 
a iure  praescriptas  praetergrediatur,  novae  iuridicae  normae  condendae  sunt. 
Loco  ergo  conciliorum  provincialium  plenariorumque  hoc  moderno  tempore 
conferentiae  episcopales,  tamquam  instituta  vere  iuridica  constituendae  sunt. 

In  Hungaria,  in  qua  fides  catholica  millenaria  est,  iam  inde  a 100  annis 
conferentiae  episcoporum  in  usu  sunt  et  maxima  gaudent  auctoritate.  Praeses 
est  illius  primas  regni;  eo  vero  absente,  vel  legitime  impedito  archiepiscopus, 
vel  episcopus  senior  munere  praesidis  fungitur.  Decisiones  vero  per  maiori- 
tatem  absolutam  suffragiorum  feruntur  quae  deinde  ab  omnibus  episcopis 

quam  normae  directivae  observantur.  In  casibus  extraordinariis,  nonnum- 
quam decisiones  vim  obligatoriam  habebant.  Ceterum  conferentia  episcopo- 
rum in  re  scholari  catholica  Ecclesia  supremam  exercebat  potestatem.  Ipsa 
constituit  et  nominavit  professores  etc.  Ad  eiusdem  competentiam  spectabant 
etiam  negotia  quae  totum  regnum  concernebant  (e.  g.  Actio  Catholica,  Facul- 
tas theologica,  etc.).  Regulariter  bis  in  anno  sessionem  ordinariam  habebat: 
vere  nempe  et  autumno.  Pro  necessitate  pluries  sessiones  extraordinarias.  De 
singulis  sessionibus  protocollum  exaratum  est  et  a duobus  membris  ratiha- 
bitum  typis  quoque  impressum  est. 

Quoad  schema  sequentia  notare  sufficiat.  Ad  pag.  14,  lin.  26,  « ...  regi 
debet...  ».  In  loco  melius  esset:  « regitur...  ». 

Ad  pag.  15,  lin.  2,  « ...  aut  etiam  earum  loco...  » delendum  esse  putamus, 
quia  conferentia  internationalis  numquam  reddit  superfluam  conferentiam 
episcoporum  unius  nationis 

Ad  pag.  15,  lin.  5,  melius  esset  « membra  » sic  determinare:  « Membra 
ordinaria  conferendae  nationalis  episcoporum  sunt:  archiepiscopi  residentia- 
les,  episcopi  coadiutores,  aliique  locorum  ordinarii,  exceptis  vicariis  genera- 
libus, nisi  ipsi  sede  impedita  regimen  dioeceseos  susceperint.  Hi  omnes  suf- 
fragio deliberativo  gaudent  ».  « Membra  extraordinaria  sunt:  episcopi  titu- 
lares (auxiliares),  qui  de  casu  ad  casum,  per  maiorem  suffragiorum  partem,  con- 
vocari possunt  ad  conferentiam  cum  suffragio  deliberativo  ». 

Ad  pag.  15,  lin.  13,  inserenda  essent:  « Ii  qui  legitime  impediti  conferen- 
dae personaliter  interesse  nequeunt,  procuratorem  mittere  debent  ut  absen- 
tem episcopum  de  rebus  decretis  personaliter  certiorem  reddere  valeat.  Hi 
autem  procuratores  voto  tantum  gaudent  consultivo  ». 

Ad  pag.  15,  lin.  21,  inserenda  esset:  « Quaelibet  conferentia  episcoporum 
duabus  saltem  vicibus  per  annum  convocari  debet  ». 

Ad  pag.  15,  lin.  23,  hic  habetur:  «...  consilium  permanens  ex  aliquibus 
praesulibus  constans...  ».  Cum  hucusque  tantum  de  episcopis  et  Ordinariis 
fuit  sermo  et  vox  « praesul  » hic  prima  vice  occurrit,  dilucidandum  foret 
utrum  haec  vox  Ordinarium  quoque  in  se  contineat,  vel  tantum  episcopum? 
Melius  foret  si  consilium  permanens  tantum  episcopis  constaret  cum  cetero- 
rum Ordinariorum  status  transiens  est.  Hoc  confirmatur  quoque  in  § 2 se- 
cundum quam  in  commissiones  episcopales  tantum  episcopi  (non  vero  ceteri 
Ordinarii)  cooptari  possunt. 

Ad  pag.  15,  lin.  30,  ex  textu  non  liquet,  utrum  secretarius  generalis  con- 
ferendae ex  gremio  esse  debet  aut  ab  extra  eligi  valeat? 

Quod  decisiones  conferentiae  attinet,  nobis  minus  placent  ea,  quae  de 
pag.  16  in  principio  generali  dicuntur.  Ibi  distinctio  fit  inter  decisiones  iuri- 
dice obligantes  et  iuridice  non  obligantes.  In  hoc  altero  casu  autem  sic 
decrevit:  «...decisiones  prolatae  ab  episcopis...  debita  reverentia  ab  uno- 
quoque episcopo  accipiantur  et  ad  effectum  deducantur...  ».  Postea  in  linn.  6-7 
inculcatur,  ut  episcopus  contra  decisiones  conferentiae  agere  volens  antea 
debet  scripto  de  hac  re  praesidentem  certiorem  reddere.  Iuridice  hic  contra- 


ANIMADVERSIONES  SCRIPTAE  - CAP.  III  DE  EPISCOPIS 


353 


dictio  adesse  videtur.  Si  enim  decisio  quaedam  non  est  iuridice  obligatoria, 
cur  debeat  contra  faciens  de  hac  re  alicui  rationem  reddere;  melius  esset  ergo, 
si  tota  pars  introductoria  transcriberetur  hoc  vel  alio  modo,  prout  sequitur. 

Propositio.  Decisiones  conferendae  episcoporum  per  secreta  suffragia 
proferuntur  quae  fieri  possunt  directivae  vel  praeceptivae;  nempe:  Decisiones 
dire  divae  per  maiorem  suffragiorum  partem  feruntur:  vehementer  optandum 
est  ut  hae  quoque  ad  unitatem  fovendam  et  ad  bonum  fidelium  in  eadem 
natione  promovendam  ab  unoquoque  episcopo  in  effectum  deducantur,  nisi 
postea  in  casu  particulari  ob  graves  rationes  supervenientes  aliquis  aliter  agere 
censuerit.  In  hoc  casu  extraordinario  rationes  scripto  praesidi  conferendae 
notificandae  sunt.  Decisiones  praeceptivae , seu  stricte  iuridicae  per  duas  sal- 
tem ex  tribus  partibus  suffragiorum  proferri  debent,  quae  ante  promulgatio- 
nem a Sede  Apostolica  recognoscuntur. 

De  relatione  inter  conferendas  episcopales  diversarum  nationum  quaedam 
dicenda  adhuc  remanent.  Maximi  est  momenti,  ut  Ecclesiae  particulares  sin- 
gularum nationum  inter  se  mutuas  et  amicas  relationes  habeant.  Saepe  sae- 
pius praedicamus  in  Ecclesia  legem  caritatis  super  omnia  praevalere  et  Ec- 
clesiam « iuris  » (Rechtskirche)  Ecclesiamque  « caritatis  » (Liebeskirche)  ean- 
dem esse  Ecclesiam.  Ex  visibilitate  et  indole  sociali  Ecclesiae  necessario  se- 
quitur eius  character  iuridicus,  sed  totum  ordinem  iuridicum  ipsa  caritas 
debet  vivificare.  Sicuti  Benedictus  XV  f.  m.  occasione  novi  Codicis  editi  ad 
patriarcham  Venetiarum  et  suffraganeos  revera  dixerit:  Legislatricem  carita- 
tis Ecclesiam  venuste  vos  admodum  verissimeque  in  communi  vestra  epistola 
nuncupatis...  Cum  enim  ab  Eo  nutriatur  ac  foveatur,  qui  caritas  est  quique 
seipsum  pro  hominibus  dedit  redemptionem  ea  ex  caritate  vivat  necesse  est 
et  caritatem  spiret  non  ex  legibus  tantum  atque  institutis,  sed  ex  universa 
sua  doctrina  agendique  ratione  » (A.A.S.,  9,  1917,  169). 

Haec  caritas  in  Ecclesia  nunquam  extingui  debet  immo  eandem  augere 
et  fovere  omnibus  viribus  tenemur.  Valde  utile  esset,  si  non  tantum  eiusdem 
nationis  episcopi  sed  diversarum  nationum  episcopi  datis  temporibus  in  unum 
convenirent  et  magis  divites  egentibus  spirituale  et  materiale  iuvamen  prae- 
stare curarent.  Filii  saeculi  hac  in  re  etiam  exemplo  nobis  esse  possunt.  Saepe 
saepius  videmus  membra  et  delegatos  factionum  diversarum  in  diversis  natio- 
nibus convenire  ubi  ab  invicem  multa  addiscunt.  Etiam  nos  Sanctae  Ecclesiae 
episcopi  fraternitatem,  caritatem  solidaritatemque  et  mutuum  levamen  a 
saecularibus  addiscere  satagamus. 

8.  De  dioecesium  circumscriptione.  Utile  esset  valde,  si  Concilium  Sa- 
crum praescriberet  ut  in  unaquaque  Ecclesia  particulari  constituatur  intra 
tempus  determinandum  commissio  episcoporum  a conferentia  episcoporum 
electa  cuius  est  chartam  geographicam  actualis  status  facere  et  propositionem 
praesentare  de  dioecesibus  noviter  et  rationabiliter  circumscribendis.  Curan- 
dum est  ut  ad  bonum  animarum  immensae  dioeceses  quamprimum  dividan- 
tur parvissimaeque  uniantur,  ut  iurisdictio  episcoporum  in  salutem  anima- 
rum fructuosius  exerceri  valeat.  In  Hungaria  nonnullae  dioeceses  sunt  per- 

magnae  ita  ut  earum  dismembratio  quamprimum  facienda  foret.  In  Hunga- 
ria  unica  existit  dioecesis  ritus  byzantini  (cum  Exarchatu)  cuius  tamen  fideles 
in  tota  civitate  dispersi  inveniuntur.  Ad  ritum  ipsum  byzantinum  conservan- 
dum valde  necessarium  foret  ut  iurisdictio  episcopi  ritus  byzantini  ad  totum 
territorium  regni  Hungariae  extendatur. 

9.  N.  B .:  Terminologia  in  schematibus  non  est  sibi  constans.  In  titulo 
habetur:  « Sacrosanctum  Oecumenicum  Concilium  ».  In  textu  vero  saepius 
occurrunt:  « S.  Synodus  »,  vel  « Sacrosancta  Synodus  » etc.  In  recenti  Ec- 
clesiae historia  Tridentinum  tantum  nuncupatur  « Synodus  ».  In  terminologia 
vero  Codicis  « synodus  » tantummodo  pro  concilio  dioecesano  exclusive  re- 
servatur. Ideo  melius  esset  si  in  schematibus  semper  eadem  vox,  nempe: 
«Sacrosanctum  Concilium»  (et  non  Synodus!)  adhiberetur. 

Exc.mi  PP.  DD.  EPISCOPI  MELCHITAE 

N.  17,  pag.  14,  linn.  1-2.  Supprimer  de  nouveau  1’incise:  « Sub  Romani 
Pontificis  auctoritate  ».  Raison  donnee  plus  haut. 

N.  18,  pag.  14-15.  Refaire  entierement  ce  numero,  en  tenant  compte 
de  la  situation  propre  a 1’Eglise  en  Orient.  Le  schema  ne  tient  pas  compte 
du  fait  qu’il  y a en  Orient  des  Patriarches,  qui  ont  une  vraie  juridiction  sur 
les  eveques  de  leur  patriarcat.  Aussi  le  schema  reserve-t-il  indistinctement 
la  constitution  des  Conferences,  ainsi  que  1’approbation  de  leurs  Statuts 
et  de  leurs  decisions  au  Saint-Siege  Romain.  Si  ce  texte  est  des  tine  a toute 
1’Eglise,  et  non  seulement  a 1’Eglise  latine,  il  convient  de  tenir  compte  des 
remarques  suivantes  concernant  les  conferences  episcopales  en  Orient: 

a)  Les  Patriarches  doivent  etre  de  droit  les  Presidents  des  Conferences 
episcopales.  On  ne  peut  concevoir,  en  Orient,  une  Conference  episcopale  qui 
ne  soit  pas  presidee,  non  seulement  honorifiquement,  mais  aussi  effective- 
ment,  par  le  ou  les  Patriarches,  chacun  sur  son  territoire  et  selon  les  regles 
de  preseance  reconnues  entre  eux. 

b)  C’est  le  ou  les  Patriarches  qui  doivent  prendre  1’initiative  de 
fonder  une  conference  episcopale  et  en  approuver  les  statuts  et  les  decisions. 

Dans  les  Eglises  orientales  qui  n’ont  pas  de  patriarcat,  c’est  le  Metropo- 
lite  ou  l’Archeveque  du  rite.  En  1’absence  de  toute  autorite  supra-episcopale 
du  rite,  c’est  le  Saint-Siege  qui  exerce  ces  pouvoirs. 

CONFERENTIA  EPISCOPORUM  DE  RWANDA  ET  DE  BURUNDI 

Plene  adhaereo  his  qnae  dicta  sunt  ab  exc.mo  D.  Perraudin,  relate  ad 
n.  IV  cap.  III  huius  schematis:  « de  relationibus  inter  conferendas  episco- 
pales diversarum  nationum  ». 

Sed  liceat  mihi,  nomine  conferentiae  episcoporum  de  Ruwanda  et  de 
Burundi,  aliquid  amplius  dicere  de  his  relationibus,  et  speciali  modo  de  mu- 
tuo adiutorio  praestando. 

Hoc  mutuum  adiutorium  erit  fructus  certe  suavissimus  doctrinae  colle- 
gialitatis  et  institutionis  conferendarum  episcopalium.  Erit  autem  fructus 
realis  et  tangibilis,  tantummodo  si  hoc  mutuum  auxilium  conferendarum, 
efficaci  modo  organizatur.  Sine  structuris  idoneis,  opus  efficax  et  perdurans 
existere  non  potest. 

Haec  organizatio  nobis  necessaria  videtur,  tum  pro  conferendis  prosperis 
quam  pro  conferendis  pauperibus. 

1.  Haec  organizatio  mutui  adiutorii,  necessaria  est  pro  conferendis  pro- 
speris, nam: 

Saepe  saepius  audivimus  ab  aliquibus  episcopis  conferentiarum  prospe- 
rarum, quod  fere  per  hebdomadam  visitabantur  a multis  mendicantibus  cha- 
ractere episcopali  ornatis;  quod  iam  viginti  vel  triginta  episcopi  pulsaverunt 
ianuas  suas,  et  quod  nesciebant  cui  dare  oportebat  nec  quomodo. 

Interdum  episcopi  conferentiarum  prosperarum  adiuvant  episcopos  con- 
ferentiarum pauperum,  aliquando  sine  criteriis  obiectivis.  Adiuvant  amicum, 
adiuvant  secundum  praeferentias  personales,  sed  nesciunt  necessitates  obiec- 
tivas  omnium  ecclesiarum  pauperum. 

Inter  conferendas  prosperas  non  satis  existit  coordinatio.  Actualiter  plu- 
rimi episcopi  possent  dare  pecuniam,  in  adiutorio  unius  eiusdemque  operis, 
et  nescirent  an  opus  realizatur,  an  iam  realizatum  sit,  aut  an  amplius  pecu- 
niis indiget. 

Alia  ratio  est,  quod  conferentiae  prosperae,  saepe  operam  navant  in  limi- 
tibus Ecclesiarum  particularium  suarum,  abstractione  facta  Ecclesiarum  pau- 
perum. Si  conferentiae  et  episcopi  responsabilitatem  habent  totius  Ecclesiae, 
non  iam  amplius  possunt  uti  personis  suis  apostolicis,  aut  mediis  suis  materia- 
libus, respectu  suorum  tantum  necessitatum,  quia  fieri  potest  quod  hae  neces- 
sitates particulares  ideoque  relativae,  postponi  debeant  necessitatibus  maio- 
ribus Ecclesiarum  pauperum. 

Sacerdotes  non  deberent  adhiberi,  in  muneribus  quae  a laicis  recte  assumi 
possunt,  dum  certae  conferentiae  carent  sacerdotibus  qui  exerceant  officium 
proprie  sacerdotale:  ut  administratio  et  distributio  sacramentorum  et  prae- 
dicatio evangelica. 

Aliud  exemplum  est  in  rebus  materialibus.  Convenitne  construere  eccle- 

sias  tam  magnificas,  dum  pars  tantum  earum  pretii  sufficeret  ad  construen- 
dum plurimas  Ecclesias  in  regionibus  pauperibus? 

Huiusmodi  exempla  perplurima  sunt  et  interdum  pro  scandalo  habentur, 
in  his  temporibus  ubi  tam  saepe  loquitur  de  ecclesia  pauperum. 

2.  Haec  organizatio  mutui  adiutorii  etiam  necessaria  est  conferentiis 
pauperibus  ipsis,  ut  sciant  ubi  et  quomodo  adiuvari  possint,  et  ut  earum 
necessitates  harmonice  inserantur  in  necessitatibus  Ecclesiae  universae. 

Reverendissimi  Patres,  haec  organizatio  mutui  adiutorii  conferentiarum, 
cum  necessaria  sit,  etiam  in  practicam  deduci  debet.  Hoc  diversis  modis  fieri 
posset,  quorum  unum  proponere  volumus. 

Consilium  internationale  mutui  adiutorii  conferentiarum  institui  debe- 
ret. Hoc  consilium  esset  organum,  potestate  decisionis  praeditum,  in  quo 
omnes  conferentiae  repraesentationem  haberent,  tam  conferentiae  prospe- 
rae vel  dantes  quam  conferentiae  pauperes  vel  rogantes. 

Hoc  consilium  haberet  secretariatum  permanentem  ad  elaborandum 
“ Planning  ” internationale  evangelizationis  implantationisque  Ecclesiae,  se- 
cundum criteria  obiectiva.  Hae  criteria  obiectiva,  non  essent  tantum  stati- 
stica  sed  etiam  dynamica,  in  ordine  possibilitatum  evangelizationis  in  deter- 
minatis regionibus,  sequendo  flatum  Spiritus  Sancti. 

Aliud  organum  esset  exsecutivum,  et  distribueret  mutua  auxilia. 

Auxiliorum  oblatio  et  petitio  emanarent  e dioecesibus,  e conferentiis 
nationalibus  aut  regionalibus  et  fortasse  etiam,  e confoederationibus  confe- 
rentiarum continentaliter  confoederatis,  sub  respectu  mutui  auxilii  dandi  et 
petendi. 

Hae  omnia  tamen  ne  auferant  quae  privatim  fieri  possunt  et  fiunt. 

Venerabiles  Fratres,  hae  sunt  propositiones  nostrae,  et  rogamus  ut  suum 
locum  inveniant  in  schemate  nostro.  Hoc  votum  nostrum  provenit  e sollici- 
tudine et  anxietate  nostra,  ne  post  concilii  exitum,  indigentia  nostra  per- 
maneat. 

Exc.mi  PP.  DD.  EPISCOPI  DITIONIS  VENEZUELIENSIS 

Tollatur  a titulo  et  ubique  in  hoc  capite,  vox  « nationalis  » post  « con- 
ferentia ». 

Pag.  14,  n.  18  § 1,  linn.  19-24.  Nova  proponitur  redactio,  nempe:  « (Con- 
ferentiae constitutio  et  statuta).  § 1.  Praeter  Concilia  plenaria,  quae  oppor- 
tuno tempore  legitime  celebrari  possunt,  et  Concilia  provincialia,  stabiliter 
in  unaquaque  natione,  regione  vel  provincia  constituatur  et  ab  Apostolica 
Sede  recognoscatur  episcoporum  conferentia  ». 

Pag.  15,  n.  19,  lin.  7.  Dicatur:  « necnon  et  episcopi  coadiutores  et  auxi- 
liares ». 

Pag.  16,  n.  23,  linn.  6-10.  Totus  hic  numerus  omnino  supprimendus  est. 

Pag.  16,  n.  24.  Totus  hic  numerus  e medio  tollatur. 

Pag.  16,  n.  24,  linn.  13-14  sic  mutentur:  « dummodo  legitime  et  per 
tres  ex  quatuor  partibus  suffragiorum  in  scrutinio  secreto  prolatae...  ». 

Pag.  16,  n.  24,  lit.  d)  linn.  25-28,  deleantur. 

[, Subscripserunt ] Humbertus  card.  Quintero,  arch.  Caracensis;  Ale- 
jandro,  San  Cristobal;  Crispulo  Benftez  Fonturvel,  ob.  Barquisimeto;  A.  Ra- 
mirez  S.,  ob.  Maturin;  Aloisius  Henriquez,  ep.  aux.  Caracas;  Ioseph  R.  Pu- 
lido  M.,  arch.  tit.  Cyrrhen.;  Juan  Jose  Bernal,  arz.  Bolivarensis;  Ioseph 
Ali  Lebrun,  ep.  Valentinus  in  Venezuela;  Ascanius  F.  Gonzales,  ep.  Maca- 
raiensis;  Chrysanthus  Mata  Cova,  ep.  Cumanensis;  Ioseph  Leo  Rojas,  ep.  Tru- 
xillensis. 


II 

ANIMADVERSIONES  SCRIPTO  EXHIBITAE 

QUOAD  CAP.  IV  SCHEMATIS 

DE  EPISCOPIS  AC  DE  DIOECESIUM  REGIMINE  * 

1 

Em.mus  P.  D.  AUGUSTINUS  card.  BEA 

Pag.  21,  linn.  15  ss. : Notum  est  tales  dioeceses  personales  maximas  diffi- 
cultates pro  universitate  regiminis  v.  g.  in  eadem  civitate  parere. 

Si  ergo  earum  erectio  commendatur,  etiam  unitati  provideri  deberet. 

2 

Em.mus  P.  D.  FRANCISCUS  card.  SPELLMAN 
Archiepiscopus  Neo-Eboracensis 

Omnia  quae  in  hoc  capite  continentur  prospiciunt  meliorem  ordinationem 
operis  pastoralis  Ecclesiae  et  salutem  animarum  efficacius  obtinendam.  Prin- 
cipia quae  traduntur  sunt  omnino  generalia  eorumque  praecipua  a Ss.  Ro- 
manis Congregationibus  iam  in  usum  deducta.  Haec  principia  etiam  nova 
sunt  quatenus  nunc  primum  proponuntur  in  iure. 

Normae  propositae  ad  finem  optatum  bene  adaptatae  esse  videntur.  Spe- 
cialiter animadvertere  velim  optime  concepta  esse  principia  de  dioecesium 
divisione  aut  dismembratione  aut  unione.  Dantur  quidem  dioeceses  in  qui- 
bus, ob  nimiam  territorii  amplitudinem  vel  nimium  incolarum  numerum, 
episcopi  impares  sunt  singulos  sacerdotes  singulasque  paroecias  satis  frequen- 
ter personaliter  visitare  et  bene  cognoscere  ac  moderari.  Ex  altera  parte  in 
quibusdam  regionibus  multae  dantur  dioeceses,  quarum  fines  adhuc  vigent 
ex  Medio  Aevo  vel  ex  aetate  antiquiori,  hodie  vero  isti  fines  parum  conve- 
niunt quia  ob  rerum  immutationes  nimis  restricti  sunt,  ita  ut,  ob  consequen- 
tem sacerdotum  paucitatem  opumve  penuriam,  episcopi  impares  sint  con- 
gruenter consulere  sui  gregis  indigentiis  et  difficultatibus  et  habere  susten- 
tareque  officia  et  instituta,  quae  ad  rectum  regimen  usu  comprobantur  neces- 
saria. In  hoc  capite  optimae  dantur  normae  ad  huiusmodi  dioeceses  in  bonum 
fidelium  ordinandas. 

Omnibus  perpensis,  hoc  caput  quoad  omnia  placet. 


* Huiusmodi  textus  lecti  non  sunt  quia  Patres  vel,  scripto  exhibito,  loqui  non 
petierunt,  vel  iuri  loquendi  renuntiaverunt. 

3 

Exc.mus  P.  D.  IOSEPH  A IESU  ALBA  PALACIOS 
Episcopus  Tehuantepecensis 

In  nota  cap.  IV  de  episcoporum  ac  dioecesium  regimine  dicitur  inop- 
portunum, immo  noxium  videri  posse  dividere  magnas  urbes,  praesertim 
si  sint  caput  totius  status,  et  hoc  quidem  aliquam  verisimilitudinem  in  se 
includere  videtur. 

Quoad  has  autem  civitates  attendi  debet  etiam  ad  hoc,  quod  saepissime 
episcopo  residentiali  est  fere  impossibile  revera  cognoscere  et  paterne  susci- 
pere et  dirigere  sacerdotes  in  dioecesi  laborantes,  tum  religiosos  tum  dioece- 
sanos,  multo  autem  minus  potest  personaliter  solvere  gravissimas  difficultates 
praesertim  mulierum  non  raro  exurgentes  in  communitatibus  religiosis,  qui- 
bus attendendis  officio  suo  astringitur,  sive  agatur  de  religionibus  iuris  pon- 
tificii sive  de  institutis  dioecesanis. 

Similiter  in  eiusdem  urbibus  saepissime  in  superioribus  scholis  et  univer- 
sitatibus congregantur  ad  centenamilia  studentes  diversis  facultatibus,  cum 
magistris  et  officialibus  et  quidem  studentes,  quorum  vis  culturalis,  socialis 
et  saepe  saepius  etiam  politica  est  magna,  sunt  e multis  nationibus  et  regio- 
nibus oriundi,  eorum  efformatio  in  bonum  vel  malum  totius  civitatis  et  com- 
munitatis humanae  redundat  et  difficillime  attingi  sufficienter  possunt  actione 
salutari  veritatis  et  gratiae  quarum  thesauros  Ecclesia  a Christo  commissos 
recepit. 

Igitur,  eiusdem  generis  amplissimae  dioeceses  erunt  dividendae,  atten- 
dendo ad  bonum  animarum  potius  quam  ad  alios  respectus,  vel  aequivalenter 
dividentur  per  episcopos  residentes  in  parte  territorii  civitatis;  vel  eiusmodi 
gravissima  negotia,  v.  g.  cleri,  religiosorum,  studentium  et  similium  moderari 
debebunt  per  instituta  specialia  officia,  quibus  saepe  solum  videtur  sufficienti 
auctoritate  posse  incumbere  aliquis  vir  potestate  episcopali  praeditus,  quam- 
vis unitas  in  regimine,  quae  his  in  casibus  non  videretur  nimis  premenda, 
apparenter  habeat  minorem  consistentiam,  cum  de  facto  vix  possit  existere. 

4 

Exc.mus  P.  D.  CUSTODIUS  ALVIM  PEREIRA 
Archiepiscopus  de  Lourenqo  Marques 

1.  Supprimatur  n.  31,  pag.  21.  Ritus  debent  aliquo  territorio  circum- 
scribi, alioquin  intra  aliquos  annos  creatur  immensa  et  terribilis  confusio.  Qui 
mutat  locum  mutet  et  ritum.  Nonne  omnes  catholici  sumus?  Hoc  valet  pro 
omnibus  ritibus  orientalibus,  qui  aliquo  territorio  circumscribi  deberent. 
Amplius  dicam:  si  possibilis  esset,  multo  melius  esset  ad  unum  vel  paucos 
ritus  reduci  omnes  ritus  orientales;  in  occidente,  e medio  omnes  tolli,  nam 

sunt  fere  aequales  et  pauci  (Mediolanum,  Bracarensem,  Toletanum  et  aliq. 
Ordinum). 

2.  Supprimatur  etiam  n.  32.  Videtur  « smania  » commissionum,  sed  si 
adest  Nuntius  Apostolicus  in  omnibus  nationibus,  et  si  episcopi  quibus  in- 
terest  sunt  omnino  consulendi,  ad  quid  nova  commissio?!  Ne  quid  nimis. 

5 

Exc.mus  P.  D.  VINCENTIUS  BRIZGYS 
Episcopus  tit.  Bosanensis,  eoad.  Kaunensis 

Toto  animo  assentio  em.mo  Patri  card.  Maurice  Feltin,  qui  proposuit 
dioeceses  personales,  ad  exemplar  paroeciarum  personalium. 

Ab  anno  1951  in  servitio  profugum  lituanorum  extra  Europam,  nempe 
in  Canada,  America  Septemtrionali,  America  Latina,  Australia,  satis  cognovi 
necessitates  non  solummodo  lituanorum,  sed  et  aliorum  emigrantium  et 
profugum. 

Deus  solus  scit,  quantum  solatii  et  utilitatis  animabus  ipse  dedit  ope 
meorum  itinerum,  ego  vero  multoties  testis  fui  lacrimarum  turbae,  qui 
occasione  mei  adventus  conveniunt  in  ecclesiis  omnes  simul,  catholici  et  non 
catholici. 

Uti  consequentia  meae  missionis  et  itinerum  omnes  lituani  in  mundo,  ubi 
in  regione,  non  in  uno  loco,  sunt  200-300,  habent  sacerdotes  eorum  linguae, 
excepto  pro  hoc  momento  uno  loco.  Hoc  factum  est  valde  magnae  utilitatis 
spiritualis  meis  connationalibus. 

In  lituanos  dispersos  in  mundo  nullam  iurisdictionem  ordinariam  habeo, 
ubique  tamen  ab  Ordinariis  locorum  fraterne  acceptus  fui,  exceptis  paucis- 
simis casibus,  ubi  regnat  exaggerata  tendentia  advenas  per  fas  et  nefas  in  brevi 
temporis  spatio  « denationalizare  ». 

Ex  hucusque  habita  experientia  audeo  dicere  utilissimam  fore  pro  emi- 
grantibus, si  iam  non  Ordinariorum  talis  vel  talis  nationalitatis  institutionem, 
saltem  visitatorum  a Sancta  Sede  Ordinariis  locorum  commendatorum.  Eo- 
rum missio  deberet  esse  emigrantium  spirituales  necessitates  cognoscere  et 
cum  Ordinariis  locorum,  vel  directe  vel  per  Sanctam  Sedem,  componere, 
linguae  populi,  ad  quem,  sacerdotes  providere.  Nuntii  et  Delegati  Aposto- 
lici  propter  multas  rationes  non  possunt  huic  necessitati  satisfacere. 

6 

Exc.mus  P.  D.  CONSTANTINUS  CAMINADA 
Episcopus  Ferentinus 

Ad  n.  28.  Quamvis  theoretice  unio  parvarum  dioecesium  extinctiva  opti- 
ma sit,  practice  tamen  — ad  minuendas  difficultates  — minus  opportuna 
videtur. 

Melior  erit  dioecesium  unio  cum  unica  sede  episcopali  et  unica  curia, 
sed  servando  in  relicta  ab  episcopo  sede  Ecclesia  cathedralis,  capitulum  et 
delegatum  episcopalem  qui  facultatem  habeat  concedendi  aliquas  licentias, 
e.  g.,  relate  ad  confessiones,  ad  matrimonium,  etc. 


7 

Exc.mus  P.  D.  IRENAEUS  CHELUCCI 
Episcopus  Ilcinensis 

Circa  cap.  IV  de  dioecesium  ac  provinciarum  ecclesiasticarum  congruenti 
circumscriptione  mihi  liceat,  quaeso,  in  extremo  limine  disceptationis  aliqua 
notare. 

Fateor  inter  alia  vota  quae  initio  Concilii  praeparationis  proposui,  fuit 
etiam  illud  quod  in  capite  supra  memorato  tamquam  principium  generale 
n.  27  par.  1 de  dioecesibus  nimis  magnis  et  de  dioecesibus  nimis  parvis  po- 
nitur. Si  bonum  animarum  haud  dubitari  potest  quin  expostulet  ut  ampli- 
tudo congrue  minuatur,  iam  non  dixerim  expostulare  ut  nimis  parvae  abo- 
leantur vel  mutentur.  Id  necesse  forsan  erit  in  casibus  peculiaribus  non  in 
omnibus  indiscriminatim.  Sunt  enim  parvae  dioeceses  incolarum  numero  sed 
non  ambitu  finium  intra  quos  habitant  incolae  in  pagis  longe  lateque  dissemi- 
natis et  in  domibus  desertis  ad  quas  difficilis  est  accessus. 

Neque  parvae  dioeceses  minus  inserviunt  (generatim  loquor)  pastoralibus 
necessitatibus  quam  magnae.  Experientia  docet  contrarium.  Possum  exempla 
afferre  non  pauca,  sed  praetermitto  cum  alii  Patres  attulerint. 

Quod  attinet  ad  hanc  dioecesim,  meis  pastoralibus  curis  commissam, 
quamvis  omni  genere  irritaminum  tentatam,  ea  fidem  generatim  patrum  in- 
tegre servat,  vitam  morigeram  excolit,  Ecclesiam  frequentat,  actionem  ca- 
tholicam promovet,  vocationes  tum  sacerdotales  tum  religiosas  fovet.  Usque 
ad  haec  ultima  tempora  vocationum  etiam  missionariarum  ita  magnus  nu- 
merus fuit  ut  plures  quam  centum  uno  eodemque  tempore  haberentur.  In 
his  non  defuere  episcopi  ut  exc.mus  Caldaioli,  ep.  Grossetanus,  Carletti,  ep. 
Albinganensis,  Magliacani,  vic.  ap.  in  Arabia  adhuc  vivens. 

Animadvertere  denique  liceat,  ubi  suppressiones  initae  sunt,  retractari  de- 
buisse ad  maiora  damna  vitanda  propter  populi  fidelis  reclamationes. 

Quod  si  suppressio  parvarum  dioecesium  omnino  imponatur,  saltem  ser- 
vetur titulus  adiungendus  titulo  dioecesium  quibus  unientur. 

Non  minus  quam  parvarum  dioecesium  suppressio  displicet  propositum 
dioeceses  immediate  Apostolicae  Sedi  subiectas  aggregandi  provinciae  eccle- 
siasticae. Finis  enim  qui  intenditur  melius  potest  obtineri  obligatione  epi- 
scopo facta  ut  frequentet  Concilium  provinciale.  Ceterum  subiectio  imme- 
diata Sanctae  Sedi  non  potest  non  exercere  beneficum  influxum  ad  discipli- 
nam ecclesiasticam  et  vitam  christianam  servandam.  Distantia  autem  ab  Urbe 

ita  progressu  technico  minuta  est  ut  ea  iam  nequeat  considerari  iusta  causa 
dispensationis  a muneribus  dioecesium  propriis  immediate  Apostolicae  Sedi 
subiectarum. 


8 

Exc.mus  P.  D.  IOANNES  B.  DAL  PRA 
Episcopus  Inter amnensis  et  Narniensis 

Fragmenta  colligo  de  mensa  lautis  epulis  in  aula  Concilii  instructa.  Et- 
enim multa  atque  aptissima  dicta  sunt,  praesertim  ab  exc.mo  Sorrentino,  ep. 
Bovensi,  super  necessitate  dandi  dioecesibus  circumscriptionem  corpusque 
apta  ad  vivendum  et  ad  efficaciter  agendum  nostris  temporibus. 

Non  igitur  inanibus  verbis  nec  extenuatis  argumentis  propugnata  est  ne- 
cessitas sive  exiguiores  dioeceses  delendi  aut  inter  se  coniungendi,  sive  am- 
pliores minuendi.  Neque  desunt  qui  ad  historiam  confugerunt  ut  conservatio- 
nem et  integritatem  dioecesium  etiam  minimarum  defenderent.  Probabiliter 
unusquisque  loquitur  iis  nisus  quae  ipse  expertus  est.  Qui  igitur  magnam 
rexit  aut  regit  dioecesim,  parvas  laudat  et  extollit,  quippe  quae  facultatem 
pastori  praebent  omnes  oves  suas  cognoscendi,  dum  e contra  qui  nimis 
magnam  rexit  aut  regit,  angebatur  aut  angitur  de  negata  sibi  tali  facultate. 

Facultas  sit  ergo  mihi  duo  animadvertere. 

1.  Coniungere  aeque  principaliter  inter  se  duas  vel  plures  parvas  dioe- 
ceses idem  est  ac  ambigue  plerumque  operari,  ita  scilicet  ut  clerus  populus- 
que earum  sollicitentur  ad  sperandum  fore  ut  unio  dissolvatur  aliquando  et 
in  pristinum  statum  redeatur. 

Adde  quod  parum  boni  oritur  ex  unione  aeque  principali,  si  singulae  uni- 
tae dioeceses  integrae  maneant  in  suis  structuris.  Quae  episcopo  commoda 
venient  si  duas  vel  plures  dioeceses  pro  una  regat?  Ergo  si  duae  vel  plures 
parvae  dioeceses  uniantur,  ita  uniri  oportet  ut  novum  exsurgens  corpus  sit 
vere  unum  et  uti  tale  regi  possit,  scii,  unum  habeat  seminarium,  unam  cu- 
riam dioecesanam,  unum  capitulum  cathedrale,  unum  clerum,  unam  « organi- 
zationem  ».  Secus  ambiguitas  de  qua  diximus  perpetuaretur  et  nulla  ex  unione 
utilitas  oriretur. 

2.  Proposita  Concilii  quae  in  hoc  schema  exponuntur,  optima  quidem 
sunt.  Etenim  progressus  quilibet  in  propositam  reformationem  circumscrip- 
tionis dioecesium  bono  animarum  favet  et  efficacitatem  actionis  Ecclesiae  in 
mundo  nostrae  aetatis  promovet.  Sed  nefas  est  immorari.  Mundus  properat 
iuxta  viam  suam.  Occurrentes  difficultates  necesse  est  prudenter  sed  forti- 
ter constanterque  aggredi,  ut  quam  primum  a Concilio  proposita  in  actum 
deducantur. 

Specialiter  mihi  videtur  ulterius  differri  non  posse  solutionem  problematis 
illarum  dioecesium  quarum  conditio  omnimode  absurda  est.  Maiora  mala  sine 
mora  sanari  possunt,  quin  gravia  impedimenta  obstent.  Ita,  si  habeantur 
nimis  exiguae  dioeceses  quae  tales  sunt  eo  quod  finitimae  sibi  conglobant 

partes  vitales  earum  corporis  socialis,  hae  sine  mora  suo  corpori  restituantur. 
In  hoc  casu  difficultates  facile  superari  poterunt.  Nam  nulla  deletur  dioece- 
sis, nullius  minuitur  autonomia  seu  independentia.  Plerumque  clerus  ipse 
loci  et  populus,  cum  necessitudines  et  causae  omnes,  sive  socialis  et  oecono- 
micae, sive  civiles  et  administrativae,  tantum  habeant  cum  dioecesi  cuius  se 
partem  sentiunt,  mirantes  quod  absurde  alio  episcopo  submittuntur,  id 
exoptant. 

Faxit  Deus  ut  quae  in  cap.  IV  huius  schematis  statuuntur,  ad  calendas 
graecas  non  differantur.  Mundus  noster  agmina  sua  suaque  instrumenta 
ordinat  magis  magisque  ampla  atque  robusta.  Minus  apte,  certo,  nos  nostra 
exigua  et  sparsa  agmina  compararemus  cum  illo. 

Historia  et  traditiones  utique  venerandae  sunt;  at  vita  suas  instantes 
postulationes  et  necessitates  habet,  quae  praeteriri  non  possunt.  Historia  et 
traditiones  in  libris  optime  et  in  monumentis  servari  possunt,  ita  ut  non  pe- 
reant, sed  vita  aut  viva  aut  in  sepulcro  seu  catacumbis  servatur. 


9 

Exc.mus  P.  D.  IOANNES  B.  DA  MOTA  E ALBUQUERQUE 
Archiepiscopus  V ictoriensis  Spiritus  Sancti 

Audientes  nos,  Christi  episcopos,  disputantes  in  hoc  schemate  de  iuribus 
et  facultatibus  nostris,  ex  successione  nostra  apostolica,  ad  iura  et  potestatem 
successoris  Petri  — quae  cum  disputatio  sane  non  solum  utilis  sit  sed  etiam 
necessaria  — homines  tamen  mirari  tentantur  atque  recordari  evangelium 
narrantem  in  Cena  novissima  « factam  esse  et  contentionem  inter  apostolos, 
quis  eorum  videretur  esse  maior  » ( Lc . 22,  24). 

Novistis,  venerabiles  Patres,  Domini  responsionem:  « Dixit  autem  eis: 
Reges  gentium  dominantur  eorum:  et  qui  potestatem  habent  super  eos, 
benefici  vocantur.  Vos  autem  non  sic:  sed  qui  maior  est  in  vobis,  fiat  sicut 
minor:  et  qui  praecessor  est,  sicut  ministrator.  Nam  quis  maior  est,  qui  re- 
cumbit, an  qui  ministrat?  nonne  qui  recumbit?  Ego  autem  in  medio  vestrum 
sum,  sicut  qui  ministrat  » (Lc.  22,  25-27). 

Episcopus  autem  « Christi  personam  induit  »,  « Christusque  illi  est  exem- 
plum ut  ipse  deinceps  populo  sit  exemplum  »,  ut  ait  « Didascalia  Apostolo- 
rum » (ed.  Funk  II,  XX,  9 et  II,  VI). 

Episcopus  Christi,  in  Ecclesia,  e munere  suo,  ministerium  implet  seu 
« diaconian  » illius  quem  « pastorem  et  episcopum  animarum  nostrarum  » 
Petrus  apostolus  nominavit  ( 1 Pt.  2,  25),  quem  sacerdotem  seu  pontificem 
Novi  Testamenti  epistula  ad  Hebraeos  demonstravit. 

Quomodo  autem  Iesus  ipse  suum  sacerdotium  definivit? 

Datur  ab  evangelio  secundum  Lucam  responsum:  postquam  Spiritus  Sanc- 
tus in  ipsum  descendit,  Ioanne  baptizante,  et  vox  de  caelo  facta  est:  « Tu  es 
Filius  meus  dilectus  »,  Iesus,  ut  putabatur  fabri  filius,  filius  Ioseph  qui  per 

genealogiam  fuit  Adam,  regressus  est  in  virtute  Spiritus  in  Galileam  et  venit 
Nazareth,  ubi  erat  nutritus  — subditus  Mariae  et  Ioseph  ipseque  faber  — et 
intravit  die  sabbati  in  synagogam,  et  revolvens  librum,  legit:  « Spiritus  Do- 
mini super  me;  propter  quod  unxit  me,  evangelizare  pauperibus  misit  me, 
sanare  contritos  corde,  praedicare  captivis  remissionem,  et  caecis  visum,  di- 
mittere confractos  in  remissionem,  praedicare  annum  Domini  acceptum...  ». 

Coepit  autem  dicere  ad  illos:  « Quia  hodie  impleta  est  haec  Scriptura 
in  auribus  vestris  » ( Lc . 4,  14-21). 

Itaque  Iesus  suam  messianicam  consecrationem  praebuit  ut  munus  sibi 
datum  sacerdotii  prophetici,  cuius  essentiale  ministerium  signumque  haud 
dubium  est:  evangelizare  pauperibus,  sanare  contritos  corde,  praedicare 
captivis  remissionem  et  caecis  visum,  dimittere  confractos  in  remissionem. 

Mundus  hodiernus,  quamvis  sint  immensi  progressus  ad  scientiam  et  artem 
pertinentes,  pauper  est.  Duae  partes  tertiae  humanitatis  a physica  fame  cru- 
ciantur. Et  omnes  homines,  etiam  et  fortasse  praesertim,  maxime  apparati, 
sunt,  in  angore  de  fato  eorum,  pauperes  et  captivi  et  caeci  et  contriti  corde 
atque  confracti. 

Ad  nos,  vicarios  episcopi  animarum  summique  prophetici  sacerdotis,  per- 
tinet dare  consortibus  nostris  inter  quos  nutriti  sumus,  propheticam  respon- 
sionem non  solum  verbo  sed,  ut  Magister  noster  Christus,  exemplo,  ad  usum 
astricte  transferrentes  iussa  quae  dedit  Dominus  apostolis  suis  cum  « dedit 
illis  virtutem  et  potestatem  super  omnia  daemonia  et  ut  languores  curarent 
et  misit  illos  praedicare  regnum  Dei  et  sanare  infirmos.  Et  ait  ad  illos:  Nihil 
tuleritis  in  via,  neque  virgam,  neque  peram,  neque  panem,  neque  pecuniam, 
neque  duas  tunicas  habeatis...  Egressi  autem  circuibant  evangelizantes  et  cu- 
rantes ubique  » (Lc.  9,  1-6). 

Consortes  nostri  non  expectant  nos  esse  « dominantes  in  cleris  sed  forma 
factos  gregis  ex  animo  » ad  imaginem  « Principis  Pastorum  »,  secundum  hor- 
tationem Petri,  apostolorum  principis  ( 1 Pt.  5,  3-4). 

Homines  hodierni,  pauperes  et  caeci  et  confracti,  expectant  nos,  perso- 
nam Summi  Sacerdotis  Prophetaeque  gerentes,  apparere  ut  ipse  apparuit, 
filios  fabrorum  et,  per  Ipsum  et  cum  Ipso  et  in  Ipso,  Redemptionis  fabros, 
in  medio  eorum,  in  communi  et  laboriosa  exstructione. 

Haec  est  condicio  ut,  nobis  manifestis  testibus,  homines  angore  oppressi 
de  fato  eorum,  aures  admovent  ad  verbum  Dei,  pro  cuius  ministerio  Christus 
nos  potestatis  suae  sacerdotalis  et  propheticae  participes  fecit. 

Propono  igitur  ut  in  hoc  schemate  de  iuribus  et  potestate  quae  nobis  dedit 
Dominus,  dicatur  munus  nostrum  esse  essentialiter  ministerium  seu  « dia- 
conian  » Summi  Sacerdotis  et  Prophetae  qui,  ad  effectum  missionem  suam 
adducens,  ipse  pauper  esse  voluit  inter  pauperes  et  non  venire  « ut  ministra- 
retur ei  sed  ut  ministraret  et  daret  animam  suam  redemptionem  pro  multis  » 
(Mc.  10,  45). 

Itaque  propono  schema  his  verbis  incipere:  Episcopus,  cum  personam 
Christi  induerit  et  ab  illo  virtutem  et  potestatem  acceperit  ut  ministerium 

impleret  Summi  Sacerdotis  et  Prophetae,  qui  unctus  est  missusque  evangeli- 
zare  pauperibus,  sanare  contritos  corde,  praedicare  captivis  remissionem  et 
caecis  visum,  dimittere  confractos  in  remissionem,  debet  Christum  habere 
exemplum,  ut  sit  ipse  exemplum  populo  eique  efficaciter  salutem  evangelizet, 
et  consequenter  testis  esse  paupertatis  illius  qui  voluit  non  ministrari  sed 
ministrare,  fabri  conditionem  vivere,  formam  servi  accipere  usque  ad  mor- 
tem, mortem  autem  crucis.  Propter  quod  et  a Deo  exaltatus  et  omni  potestate 
munitus  in  caelo  et  in  terra  episcopumque  animarum  nostrarum  factus,  ipsius 
potestatis  participes  fecit  apostolos  et  episcopos,  successores  eorum,  et  misit 
eos  per  decursum  saeculorum  evangelizare  pauperibus,  testes  redimentis  suae 
paupertatis. 

10 

Exc.mus  P.  D.  ANTONIUS  DE  CASTRO  MAYER 
Episcopus  Camposinus 

Ad  n.  27  § 2,  supprimantur  ultima  verba,  scii.:  « provinciae  vero  in  re- 
giones ecclesiasticas  componantur  ».  Ratio : non  sunt  multiplicanda  entia 
sine  necessitate.  De  se  provinciae  iam  regionales  esse  debent.  Quodsi  pluries 
in  eadem  regione,  dico  pluries  in  eadem  regione  constitutae  sint,  provideatur 
per  conferendas  regionales  sine  obligatione  iuridica  in  episcopos  regionis, 
quibus  illa  unitas  de  se  utilis  iam  sufficienter  obtinetur. 

Ad  n.  28  § 2,  verba  « nisi  Apostolica  Sedes  vel,  pro  orientalibus,  com- 
petens auctoritas  » mutentur  in  haec  alia:  « nisi  auctoritas  competens  ».  Ra- 
tio: ne  videatur  Ecclesiam  Christi  ex  duabus  coalescere,  latina  nempe  et  orien- 
tali, quae  ultima  a Sancta  Sede  non  regatur. 

Ad  n.  32.  Supprimatur.  Sufficit  principium  enunciare  de  convenientia 
vel  utilitate  immutationum  finium  dioecesium  quarumdam.  Auctoritas  com- 
petens postea,  prout  melius  ipsa  viderit,  providebit. 

11 

Exc.mus  P.  D.  ABILIUS  DEL  CAMPO  Y DE  LA  BARCENA 
Episcopus  Calaguritanus  et  Calceatensis 

Laude  dignum  mihi  certe  videtur  propositum  « de  opportuna  dioece- 
sium circumscriptione  » in  schemate  enuntiatum  (nn.  26  et  27).  Probatur 
etiam  principium  generale  in  n.  27  contentum:  « dioeceses...  nec  nimis  ma- 
gnae, nec  nimis  parvae  sint  oportet  ».  Praescindendo  ab  indeterminatione  huius 
formulae,  Concilii  enim  non  est  ad  minima  descendere,  aliqua  notanda  oc- 
currunt de  « dioecesibus  nimis  magnis  ».  Et  non  quidem  de  nimis  magnis 
ratione  territorii,  quae,  si  aliae  difficultates  non  sint,  sola  ratione  territorii 
facillime  dividi  possent,  sed  ratione  numeri  fidelium ; adhuc  autem  directo 
et  expresse  de  illis  agendum  nobis  est  quarum  maxima  pars  fidelium  in 
« macro-urbibus  » commorantur. 

Problema  certe  gravissimum  est;  hodie,  pro  aliquibus  tantum  dioecesibus; 
cras,  pro  pluribus,  fortasse  etiam  pro  omnibus.  Dato  enim  ritmo  migrationis 
externae  et  internae,  dum  agri  depopulantur,  urbes  in  dies  succrescunt  et 
non  paucae,  ultra  quod  desiderandum  foret,  permagnae  et  quandoque  etiam 
« monstruosae  » fiunt. 

Quid  dicendum  de  regimine  dioecesium  intra  quorum  limites  una  aut 
variae  dentur  civitates  permagnae,  macro-citta,  quae  incolarum  millia  millium 
numerum  attingant  immo  et  superent?  Illis  etiam  applicandum  est  princi- 
pium generale  de  divisione  et  dismembratione ? Sub  luce  principiorum  theo- 
retice  arguendo,  affirmative  respondendum  foret.  Attamen  nec  semper  pos- 
sibile et,  attento  actuali  systemate  urbanizationis,  saltem  in  Europa,  in  plu- 
rimis inopportunum  immo  et  noxium  abs  dubio  erit.  Quid  ergo? 

Non  semel  in  Aula  hac  de  re  sermo  fit  et  aliquae  iam  propositae  sugge- 
stiones, quae,  ut  tales,  bonae  practicae  et  laudandae  sunt,  incompletae 
tamen  et  insufficientes  videntur  solutiones. 

Multum  quidem  iuvare  poterit  episcopos  « residentes  » creare  pro  di- 
versis polygonis  vel  zonis  illarum  urbium,  sensu  heri  explicato.  At  aliquid 
amplius  desideratur  in  schemate  dicendum,  ut  « contentum  » cap.  IV  gene- 
rali titulo  decreti  reapse  respondeat. 

Et  en,  venerabiles  Patres,  defectus  et  lacuna  generalis  totius  schematis: 
inscribitur  enim  de  regimine  dioecesium  et  de  facto,  dolendum  sane  sed 
sincere  fatendum,  de  regimine  dioecesium  in  ipso  fere  nihil  dicitur. 

Quae  ergo  et  qualis  esse  poterit  solutio  pastoralis  pro  permagnis  illis 
dioecesibus  urbanis  in  quibus  dismembratio  impossibilis,  inopportuna  et  no- 
xia forte  evadat? 

Non  sufficit,  iterum  dico,  creare  episcopos  « residentes  ».  Necessarium 
erit  creare,  offerre  et  illis  dare  instrumenta  pastoralia  opportuna  pro  « pa- 
storatione  » diversarum  in  urbe  zonarum.  Attamen  hac  de  re  ne  ullum  qui- 
dem verbum  in  hoc  capite  occurrit. 

Placuit  ergo  mihi  aliqualem  solutionis  partem  hic  indigitare.  Ni  fallor, 
solutio  pastoralis  magna  ex  parte,  si  non  ex  integro,  est  in  creanda,  fovenda 
et  curanda  vita  paroeciali,  quae,  si  semper  et  ubique  utilis  et  necessaria,  in 
illis  praecise  dioecesibus  urbanis,  « alluvione  migratorio  » continuo  succre- 
scentibus, maioris  necessitatis  et  urgentiae  dicenda  est  quam  in  quibuslibet 
aliis.  Haec  erit  solutio  proponenda  et  totis  viribus  curanda. 

Qualiter  et  quomodo?  Ad  principia  generalia  quod  attinet,  in  schemate 
totali  solutio  iam  praevisa  erat.  Quae  enim  desunt  in  cap.  IV,  dantur  in  V, 
in  quo  de  paroeciarum  erectione  earumdem  congruenti  circumscriptione  ser- 
mo occurrit  et  ubi,  ut  videre  est  in  prooemio,  specialis  fit  allusio  ad  casum 
et  circumstantias  magnarum  urbium,  hinc  et  dioecesium,  de  quibus  quaestio 
a nobis  impraesentiarum  movetur. 

At  quoniam  integrum  cap.  V,  et  hoc  vere  mirandum  est,  nostra  suffraga- 
tione cancellatum  est  et  a schemate  exclusum,  argumentatio  manca  rema- 
net et  materia  certe  incompleta. 

Liceat  ergo  nunc  mentem  Patrum,  commissionis  saltem,  pulsare  eorum- 
que  attentionem  trahere  ad  ea  quae  in  cap.  V dicuntur,  speciatim  vero  ad 
nn.  34  et  37,  qui  ultimus  urgentioris  est  applicationis  cum  de  magnis  civi- 
tatibus sermo  fit. 

12 

Exc.mus  P.  D.  MAXIMILIANUS  DR2ECNIK 
Episcopus  Mariborensis 

Humiliter  proponimus,  ut  in  cap.  IV  schematis  de  episcopis...,  n.  27, 
in  § 3,  sequentia  (sublineata)  addantur-.  « Dioeceses  immediate  Apostolicae 
Sedi  subiectae,  quae  neque  supprimuntur  neque  alii  uniantur  ad  normam  § 1, 
vel , si  plures  unius  territorii  sunt,  in  novam  provinciam  ordinentur,  vel 
illi...  ».  Ratio:  post  ultima  bella  multae  dioeceses  a suis  sedibus  metropoli- 
tanis  avulsae  sunt  ideoque  immediate  Apostolicae  Sedi  subiectae.  Nunc  nec 
ex  rationibus  politicis  nec  ratione  diversae  stirpis,  linguae  etc.  sedibus  me- 
tropolitanis  iam  exsistentibus  subici  possunt,  sed  pro  diversitate  casus  no- 
viter  providendum  est.  Ne  tali  ordinationi  in  schemate  praeiudicium  statua- 
tur, illud  additamentum  addi  petimus. 

\_Subscripsit  etiam~\  Ioseph  Pogacnik,  adm.  ap.  Labacensis. 

13 

Exc.mus  P.  D.  RENATUS  FOURREY 
Episcopus  Bellicensis 

N.  30,  pag.  21,  linn.  21-24.  In  praesenti  animadversione  agitur  de  trans- 
latione sedis  episcopalis  intra  limites  dioeceseos. 

Ratio  pastoralis  praevalere  debet  in  electione  loci  sedi  episcopali  assi- 
gnandi. Sedes  episcopalis  ponenda  est  in  civitate  aptiore  et  commodiore,  quo 
facilior  pateat  accessus  fidelibus  et  praesertim  clero  ad  episcopum,  et  quo 
expeditius  obligationi  visitandi  dioecesim  episcopus  satisfaciat.  Ideo  in  elec- 
tione perpendenda  sunt  peculiaria  adiuncta,  geographica,  socialia,  oecono- 
mica, civilia,  etc.,  quae  intercedunt  pro  tali  vel  tali  civitate.  Practice  aliae  con- 
siderationes intervenire  debent  — nonnunquam  politicae  — et,  in  primis, 
historicae  traditiones  spernendae  non  sunt. 

Hae  autem  adiuncta,  decursu  temporis,  saepe  saepius  vertuntur,  mutatis 
conditionibus  vitae  civilis,  ita  ut  haec  civitas,  quae  saec.  iv,  vel  etiam  xix 
electa  est  ut  sedes  episcopalis  (quia  tunc  erat  caput  provinciae  et  centrum 
vitae  regionalis)  hodie  ab  alia  civitate  supplantatur  (v.  g.,  mutatis  viis  com- 
municationis) et  munus  sedis  episcopalis  iam  non  explet,  nisi  cum  gravibus 
incommodis  tam  pro  clero  et  fidelibus  quam  pro  episcopo. 

Hoc  in  rerum  concursu,  locus  sedis  episcopalis  intra  limites  dioeceseos  in 
locum  aptiorem  transferri  debet,  necessitate  recti  regiminis  superante  alias 
considerationes,  in  quantum  fieri  potest. 

Auctoritas  ad  translationem  competens  est  Sancta  Sedes.  Attamen,  post 
diligentem  inquisitionem  peractam  ab  episcopo  apud  viros  peritos  in  re  geo- 
graphica, sociali,  oeconomica,  demographica,  etc.,  res  committenda  est  ad 
commissionem  de  dioecesium  mutatione  in  natione  constitutam  ad  normam 
§ 32  huius  capitis.  Nisi  ex  pacto  forte  inito,  auctoritas  civilis  non  est  consu- 
lenda, attamen  opportunum  est  eam  de  translatione  certiorem  fieri. 

In  decreto  translationis  ab  auctoritate  competenti  plura  sunt  definienda: 

1.  Agiturne  de  translatione  residentiae  habitualis  episcopi  vel  de  trans- 
latione ipsius  sedis  episcopalis. 

In  utroque  casu  curia  episcopalis,  quae  constat  illis  clericis  qui  « epi- 
scopo ...  opem  praestant  in  regimine  totius  dioecesis  » (can.  363,  § 1), 
in  civitatem  ubi  residet  episcopus  transferri  debet:  a)  Rationes  quae  mili- 
tant pro  translatione  residentiae  episcopi,  etiam  valent  pro  translatione  curiae 
dioecesanae,  mutatis  mutandis;  b)  pro  bona  administratione,  necesse  est  cu- 
riam dioecesanam  episcopo  praesto  esse. 

2.  Si  agitur  de  translatione  ipsius  sedis  episcopalis: 

a)  Nomen  dioeceseos  mutari  debet  sive  per  abolitionem  antiqui  tituli, 
sive,  ut  melius  videtur,  per  additionem  titulo  nominis  civitatis  quae  fit  nova 
sedes  episcopalis. 

b ) Nova  ecclesia  cathedralis  erigenda  est  in  civitate  ubi  episcopus  do- 
micilium habet,  antiqua  cathedrali  iuridice  suppressa  vel  conservata. 

Si  remaneant  plures  ecclesiae  cathedrales  in  dioecesi,  obligationes  episcopo 
impositae  a can.  338,  § 3 («Ab  ecclesia  cathedrali  ne  absint...  »),  definiri 
debent,  perpenso  quod  plerumque  in  civitate  no  viter  electa  ecclesia  cathe- 
dralis a pluribus  fidelibus  frequentabitur  quam  in  sede  antiqua  episcopali. 

c ) De  translatione  ipsius  capituli  cathedralis  quaestio  examinanda  erit. 
In  quantum  fieri  potest,  si  capitulum  transferatur  in  loco  ubi  residet  episco- 
pus, melius  implere  valebit  obligationes  tam  erga  episcopum  cuius  est  « se- 
natus et  consilium»  (can.  391,  § 1)  quam  erga  dioecesim,  sede  plena  vel 
vacante. 

d)  Quaestio  translationis  seminarii  dioecesani  perspicienda  erit:  at- 
tamen, cum  regimen  seminarii  quotidianas  visitationes  episcopi  non  requirit, 
necessitas  translationis  minus  urgens  videtur,  nisi  militant  aliae  rationes. 

14 

Exc.mus  P.  D.  IOSEPH  GAWLINA 
Archiepiscopus  tit.  Madyt ensis 

1.  Periculosa  videtur  opinio  nuperrime  in  aula  prolata,  nempe  ut  magnae 
dioeceses  dividantur  in  dioeceses  urbanas  et  rusticas.  Ratio : dioecesis  solis 
civibus  urbanis  composita  solet  paucas  vocationes  sacerdotales  praebere; 
maior  enim  pars  vocationum  oritur  e regionibus  rusticis.  Quapropter  privatio 
dioeceseos  vicinarum  regionum  rusticarum  secumferret  deminutionem  et  ex- 
tenuationem numeri  sacerdotum. 

2.  Pag.  21,  lin.  25.  Ratio  habenda  «pactorum  initorum  inter  Sedem 
Apostolicam  et  Status  » videtur  nostris  temporibus  potius  impedimentum 
pastorale  quam  adiumentum  esse.  Pacta  enim  inita,  ab  Ecclesia,  minus  autem 
a Statibus  servantur.  Praeterea  pacta  haec  politicum  potius  quam  pastoralem 
finem  respiciunt.  Multis  in  casibus  parum  apta  instrumenta  sunt  ad  defen- 
dendum emolumentum  Ecclesiae  temporibus  nostris.  Inita,  praesertim  in 
moderna  fluctuatione  politica,  ubi  nec  Status  nec  regimina  stabilia  aut  diu- 
turna sunt,  obligant  nonnumquam  Ecclesiam  ad  servanda  concordata  de  facto 
iam  praeterita,  quae  uni  Statui  quidem  utilitatem  politicam  adf erunt,  pro 
animarum  autem  cura  inutilia  aut  prorsus  nociva  esse  possunt  (sicut  v.  g. 
concordatum  cum  Germania,  quod  erectionem  dioecesium  in  Polonia  occi- 
dentali impedit). 


15 

Exc.mus  P.  D.  ISAAC  GHATTAS 
Episcopus  Thebanus 

Unicitas  iur  is  dictionis  in  singulis  territoriis-,  talis  erat,  ut  certe  memini- 
stis, argumentum  quod  enucleavi  et  proposui  in  opusculo  iam  vobis  notum: 
A propos  du  Concile  oecumenique  Vatican  II:  premiere  session,  pp.  5-6, 
quodque  repetii  in  altero  opusculo  eiusdem  tituli  pro  secunda  sessione:  Re- 
marques,  pp.  13-14,  ubi  de  novo  rationes  propono  in  favorem  illius  argu- 
menti. 

Ratio  prima  est  ordinis  pastoralis.  Multiplicitas  enim  iurisdictionum  in 
aliquo  determinato  territorio  impedit,  immo  nocet,  operi  pastorali  renovato  et 
sicut  hodie,  in  nostra  civilizatione,  concipi  atque  ordinari  potest. 

Ratio  oecumenica  etiam  adest.  Nam  si  debemus  nos,  catholici  orientales, 
omni  modo  efficere  ut  unio  denuo  constituatur  inter  orthodoxos  et  catho- 
licos, debemus  insimul  assicurare  conditiones  normalis  et  naturalis  situa- 
tionis  hierarchiae  non  catholicae:  quod  sane  excludit  pluralitatem  iurisdic- 
tionum et  aequivalentiam  inter  iura  hierarcharum  orientis  et  illorum  occi- 
dentis. 

Ipsa  ratio  historica  minime  negligenda  est:  nam  structura  traditionalis 
Ecclesiae  est  localis:  et  multiplicitas  univoca  iurisdictionum  quasi  offendit 
structurae  episcopalis  Ecclesiae:  ritus  tunc  occasio  et  causa  divisionum 
exstat. 

Ratio  tandem  missionaria  omnibus  facile  apparet:  nam  omnes  expectant 
Ecclesiam  quae  semper  iuveniscit  et  quae  in  unitate  et  concordia  aedificatur, 
non  autem  in  divisionibus  et  discordiis.  Quibus  omnibus  serio  perpensis,  se- 
quentia mihi  liceat  vobis  proponere: 

1.  Omnes  et  singuli  christifideles,  proprium  sane  ritum  retinentes,  in 
dioecesi  sub  unica  iurisdictione  constituantur.  Omnes  dioeceses  actuales  ita 
inter  varios  patriarchatus  distribuendae  sunt,  ut  determinata  dioecesis  pen- 
deat  a patriarchatu  unius  eiusdemque  ritus,  ratione  habita  maioritatis  chri- 

stianorum,  catholicorum  vel  non,  in  illa  dioecesi  degentibus.  Quod  ultimum 
maximi  est  momenti. 

2.  Ritus  illius  maioritatis  ritus  officialis  dicitur:  non  quidem  hoc  sensu 
quod  sese  imponeret  omnibus  et  singulis  christifidelibus  qui  — ut  iam  dic- 
tum est  — retinent  proprium  ritum,  sed  eo  sensu  quod  omnes  ab  unica 
pendent  iurisdictione. 

3.  Uni  episcopo  ritus  officialis  successorem  dabitur.  Clerus  aliorum  ri- 
tuum, qui  in  illa  dioecesi  degent,  facile  in  alia  dioecesi  formabuntur,  ubi 
eorum  ritus  officialis  est. 

4.  In  quacumque  natione,  conferentia  episcopalis  omnium  episcoporum 
omnium  rituum  illius  regionis  regulariter  convocabitur.  Praesidendam  acci- 
pient respective:  In  Aegypto,  patriarcha  coptus;  in  Libano,  patriarcha  maro- 
nita;  in  Syria  alternatim  patriarchae  syrus  et  armenus;  in  Palaestina,  patriar- 
cha melkita;  in  Irak,  patriarcha  chaldaeus. 

5.  In  singulis  patriarchatibus,  utique,  synodus  patriarchalis  constat  solis 
et  omnibus  episcopis  eiusdem  ritus,  quidquid  sit  de  eorum  residentia. 

6.  Delimitatio  territoriorum,  quamvis  difficillima,  aliquo  modo  solvi  de- 
bet, si  non  placet  quod  nos  super  (n.  4)  proposuimus. 

Talis  est,  venerabiles  Patres,  propositio  quam  fidenter  propono  Concilio, 
ut  terminus  tandem  ponatur  nostris  dissidiis  propriis  inter  orientales  Chri- 
stianos. Unanimis  acceptio  nostrae  propositionis,  uti  initio  iam  dixi,  esset 
in  bonum  et  fidelium,  et  renovatae  pastoralis,  et  sinceritatis  oecumenicae,  et 
valoris  testimonii  missionarii. 

16 

Exc.mus  P.  D.  AEMILIUS  GIORGI 
Episcopus  Montis  Politiani 

1.  Inter  tot  ac  tantos  oratores,  qui  de  argumentis  huius  Sacri  Concilii 
Oecumenici  praeclare  et  copiose  disseruerunt,  visum  est  mihi  — uti  minus 
dicam  — superfluum,  etiam  humilem  vocem  meam  levare. 

Cum  tamen  sermo  evenit  de  apta  circumscriptione  dioecesium,  et  de 
dioecesibus  minoribus  forte  extinguendis;  et  exc.mus  D.  Robertus  Massi- 
miliani,  ep.  Civitacastellanensis,  perspicue  ostendit  dioeceses  minores,  si 
incommodis  quaedam  laborant,  etiam  commoda  quaedam  non  spernenda 
praestare;  et  iure  merito  monuit  ne  de  minoribus  dioecesibus  extinguendis 
facilius  decernatur:  tunc  eius  sententiae  mihi  adhaerendum  censui,  meamque 
humilem  adhaesionem  exc.mo  secretario  generali  directe  tradendam. 

2.  Revera  dioeceses  maiores  institutae  sunt  ratione  necessitatis,  i.  e.  am- 
plitudine spatii  et  multitudine  incolarum,  independenter  a specialibus  meri- 
tis locorum  et  populorum. 

Dioeceses  autem  minores  institutae  sunt  ratione  convenientiae , idest  in- 
tuitu specialium  meritorum,  quae  summa  Ecclesiae  auctoritas,  eo  dioecesis 
titulo,  ad  honorem  et  incitamentum,  agnoscere  et  coronare  voluit. 

3.  Exstant  revera  dioeceses  quaedam  minores,  quae  hunc  honorem  expli- 

cite  consecutae  sunt  intuitu  patrimonii  cuiusdam  singularis  meritorum,  tum 
religiosorum,  tum  civilium:  in  salute  animarum,  in  maxime  quoque  arduis 
missionibus,  promovenda;  in  sacra  hierarchia;  in  ecclesiastica  diplomatia;  in 
fulgoribus  sanctitatis  et  martyrii;  in  doctrina  tradenda;  in  societate  regenda; 
in  artibus  excolendis;  in  legibus  et  moribus  vitae  religiosae  et  civilis  fideliter 
componendis:  tanta  denique  clarorum  virorum  oblata  foecunditate,  quae 
magnam  quoque  civitatem  honorare  posset. 

4.  Inter  quas  dioeceses  minores  liceat  mihi  in  exemplum  adducere 
dioecesim  Montispolitiani;  et  — nisi  affectus  decipiat  sensum  — testis  sit 
brevis  conspectus  quidam  historicus,  cui  titulus  « Centenario  di  gloria  » iam 
typis  editum  anno  1961,  IV  Centenario  Anno  ab  eiusdem  dioecesis  institu- 
tione recurrente. 

5.  Incommoda  dioecesium  minorum  quae  denuntiantur,  non  videntur  ex- 
clusive  propria  dioecesium  minorum,  quia  generatim  dioeceses  maiores  et 
minores  floruerunt  et  defloruerunt  simul;  dioecesis  politiana,  usque  ad  tem- 
pora non  remota  — e.  g.  totum  episcopatum  exc.mi  D.  Ioseph  Batignani  — 
vitam  habuit  sub  omni  adspectu  florentem;  et  ipse  episcopus  — sicut  alii  — 
nunquam  dedignatus  est  totam  vitam  episcopalem  degere  (34  annos)  in  hac 
parva  dioecesi,  quamvis  ad  sedem  ampliorem  idoneus  et  etiam  invitatus  fuerit. 

6.  Sub  n.  28,  par.  1,  cap.  IV  schematis  de  episcopis  et  de  dioecesium 
regimine , legitur:  « Si  duae  aut  plures  dioeceses  uniantur  unione  extinctiva 
et  ex  eis  constituatur  unica  nova  dioecesis,  una  tantum  sit  curia  episcopalis, 
una  cathedralis  ecclesia,  unumque  cathedrale  capitulum  ».  Et  logice  dici  etiam 
deberet:  et  unum  seminarium  episcopale.  Sed  quaenam  commoda  vel  incom- 
moda practice  praevideri  possunt? 

a)  Ex  unica  curia  episcopali-,  commodum  certe  pro  episcopo;  sed  mul- 
tiplicantur incommoda  distantiae  pro  omnibus  dioecesibus  a quibus  curia 
removetur; 

b)  Ex  unica  ecclesia  cathedrali  et  unico  capitulo-,  commodum  pari- 
ter pro  episcopo,  et  pro  cathedrali  et  capitulo  centralibus;  sed  providendum 
erit  decori  cathedralium  aliarum,  magni  forte  valoris; 

c)  Ex  unico  seminario-,  commoda  unici  seminarii  — in  Italia  saltem  - — 
Summis  Pontificibus  S.  Pio  X ...  Pio  XII  — magnis  quidem  sacrificiis,  nec 
certe  sine  ponderato  consilio  — non  in  unione  dioecesium,  sed  in  institu- 
tione seminariorum  pontificiorum,  iam  petita  sunt. 

7.  Certe,  dioeceses  minores  non  amplius  creandae  essent;  sed  quae  iam 
merito  ortae  sunt,  non  facile  extinguuntur;  quia  — praeter  turbationes  quae, 
etiam  arte  provocari  possunt  — commoda  practica  extinctionis  minora  esse 
possunt,  quam  quae  cogitanda  videantur. 

Tandem  oblivisci  nequeo  hunc  magni  Pontificis  Pii  XI  sensum,  quem 
mihi  — episcopo  Politiano  electo  — primo  affabiliter  aperire  dignatus  est: 

« Anche  io  avrei  desiderato  una  diocesi  piccola;  ma  il  Signor  e volle  darmi 
prima  una  diocesi  grande  — Milano  — , e poi  una  diocesi  grandissima  — la 
Chiesa!  — ». 

Rev.mus  P.  D.  IUCUNDUS  M.  GROTTI 
Praelatus  nullius  Acrensis  et  Puruensis 

Considerato  exitu  suffragationis  diei  12  c.  m.,  per  quem  cap.  V nostri 
schematis  commissum  fuit  commissioni  de  revisione  C.I.C.;  considerata  ana- 
logia quae  viget  inter  cap.  IV  et  cap.  V ipsius  nostri  schematis,  tum  relate 
ad  materiam  tum  ad  formam  et  ad  principium  generale,  propono:  commit- 
tatur et  cap.  IV  commissioni  de  revisione  C.I.C. 


18 

Exc.mus  P.  D.  RICHARDUS  LESTER  GUILLY 
Episcopus  Georgiopolitanus 

Pag.  21,  cap.  IV,  § 27,  §3:  His  diebus,  e.  g.,  in  regione  caribbena,  ha- 
betur dioecesis  Kingstoniensis  in  Jamaica,  ubi  non  est  nisi  una  dioecesis  pro 
natione  independente , et  mox  aliae  plures  erunt  quando,  e.  g.,  Guyana  Bri- 
tannica, et  Honduras  Britannica  fient  nationes  independentes.  Licet  episcopi 
talium  nationum  convocari  possint  in  conferentiam  internationalem  episco- 
porum, politice  inconveniens  esse  potest  ut  episcopus  nationis  independentis 
fiat  aut  maneat  suffraganeus  archiepiscopi  alius  nationis. 


19 

Exc.mus  P.  D.  PAULUS  GURPIDE  BEOPE 
Episcopus  Flaviobrigensis 

In  titulo  possent  haec  addi:  deque  regionum  ecclesiasticarum  erectione. 

N.  26.  Prooemium  magnificum  dicendum  est.  In  paragrapho  tertia  om- 
nia sunt  maximi  momenti  et  si  in  praxim  reducitur  non  parvam  revolutio- 
nem afferet  geographicam  ecclesiasticam.  Studium  profundum  omnium  quae 
hic  indicantur  credo  nimis  derelictum  esse  vel  simpliciter  non  fuisse  quatenus 
ad  dioeceses  refertur  et  credo  etiam  unicum  criterium  quod  extitit  fuisse  cri- 
terium  circumscriptionum  civilium  quae  fere  in  omnibus  casibus  minimam 
relationem  cum  salus  animarum  dicunt. 

In  prima  paragrapho  forsan  auferenda  essent  haec  verba  « singulos  sa- 
cerdotes ».  Nimis  exigitur  ab  episcopo  si  unumquemque  sacerdotum  debet 
cognoscere  et  visitare  et  quidem  personaliter. 

N.  27.  Ad  1).  Ad  quae  refertur  hic  novus  ordo?  Forsitan  vult  dicere  ut 
nominentur  auxiliares  in  singulis  partibus  dioeceseos.  Oportebit  haec  de- 
clarare? vel  cum  agatur  de  principio  generali  nihil  innovetur  et  maneat  ita 
vagum. 

Ad  2).  Evenit  novitas  regionum  ecclesiasticarum.  Hi  duo  numeri  optime 
declarantur  in  notis  1 et  2 in  pag.  22. 

Nn.  28,  29,  30.  Nonne  oporteret  indicare  in  praxim  haec  omnia  non 
reduci  nisi  fuerit  mandatum  aut  venia  Sanctae  Sedis?  Ita  vitaretur  episcopum 
displiceri  quod  fortasse  non  vitaretur  si  ipse  facturus  esset. 

In  n.  29.  Quid  significat  vocabulum  « Loca  »?  Non  sufficeret  vocabu- 
lum « paroeciae  »? 

Nn.  31-32.  Nihil  maioris  momenti  dicendum.  In  n.  31  possumus  dicere 
nimis  restringi  rationem  dioeceses  fundandi.  Nunc  temporis  dantur  nationes 
in  quibus  vivunt  quamplurimi  emigrantes  ex  aliis  regionibus,  v.  g.  in  Gallia 
et  in  Germania  ubi  degunt  hodie  non  pauci  hispani  derelicti  vel  semidere- 
licti  (cf.  n.  36  huius  schematis). 

Ad  commissionem,  de  qua  in  hoc  numero,  pertinent  etiam  erectio  Re- 
gionum ecclesiasticarum  et  ea  quae  de  dioecesibus  personalibus  dicuntur? 
Nonne  oportebit  haec  indicare? 


20 

Exc.mus  P.  D.  FRANCISCUS  GERARDUS  KRAMER 
Episcopus  Lunganensis 

Ad  n.  27  § 1.  Emendatio  proposita : « Dioeceses,  omnibus  adiunctis  ac- 
curate perpensis,  ita  dividantur  aut  dismembrentur  aut  novo  ordine  dispo- 
nantur, vel  etiam  uniantur  aut  supprimantur  aut  plures  in  novam  dioecesium 
constituantur,  ut  limites  eorum  saluti  animarum  congruant  ».  Ratio-,  ut  cla- 
rius appareat  criterium  regulae  quae  hic  statuitur. 

Ad  n.  27  § 3.  Emendatio  proposita:  « Dioeceses  immediate  Apostolicae 
Sedi  subiectae  qua  tales,  in  quantum  fieri  potest,  abrogantur.  Quodsi  neque 
supprimi  neque  alii  dioecesi  uniri  possint  ad  normam  § 1,  illi  provinciae 
ecclesiasticae  sunt  aggregandae...  ».  Ratio:  si  imprimis  intenditur  abrogatio  ta- 
lium dioecesium,  hoc  melius  in  forma  positiva  praeponitur. 

Ad  n.  31.  Emendatio  proposita:  « Ubi  plures  sunt  fideles  diversi  ritus, 
quibus  sufficienter  per  sacerdotem  aut  paroeciam  eiusdem  ritus  consuli  non 
potest,  nominetur  vicarius  generalis,  vel  etiam  episcopus  auxiliaris  pro  illo 
ritu.  Quodsi  etiam  hoc  ad  salutem  animarum  non  sufficiat,  erigantur  dioeceses 
personales  pro  diversitate  rituum  ».  Ratio:  hoc  modo  mihi  videtur  melius 
esse  provisum  pro  circumstantiis  variantibus.  Erectio  dioecesium  personalium, 
puto,  ad  praeservandam  unitatem  gubernii,  tenenda  erit  tamquam  ultimum 
remedium,  quamvis,  si  necessarium  propter  bonum  animarum,  non  repu- 
diandum. 

Exc.mus  P.  D.  GEORGIUS  LAYEK 
Archiepiscopus  Aleppensis  Armenorum 

Liceat  mihi  aliquas  animadversiones  scripto  tradere  circa  n.  31  cap.  IV 
de  episcopis  ac  de  dioecesium  regimine,  relate  ad  dioeceses  personales,  ra- 
tione ritus. 

1.  Quaestio  de  dioecesibus  personalibus  ratione  ritus,  recte  poni  non 
potest  nisi  prae  oculis  habeatur  ut  fundamentum,  auctoritas  patriarchalis 
quae  est  principium  unitatis  ritus. 

Patriarcha  enim,  sub  auctoritate  Summi  Pontificis,  est  pater  suae  com- 
munitatis, et  consequenter  auctoritas  eius  extendi  debet  ad  omnes  fideles 
sui  ritus,  etiam  extra  territorium  degentes,  secundum  antiquam  traditionem 
quae  nunc  etiam  viget  apud  Ecclesias  orientales  a Sancta  Sede  separatas.  Ideo- 
que  ubicumque  necessitas  pastoralis  urget,  patriarchae  est  paroecias  perso- 
nales instituere  in  « diaspora  »,  immo  etiam  approbante  Sancta  Sede,  eri- 
gere dioeceses  personales,  quae  necessario  nexum  hierarchicum  servare  de- 
bent cum  patriarcha.  Ita  fideles  orientales  in  « diaspora  » degentes  melius 
in  fide  catholica  confirmantur  et  altius  fovetur  oecumenismus  cum  fratribus 
eiusdem  ritus  simul  coexsistentibus. 

2.  Dioeceses  istae,  improprie  personales  dicuntur,  relate  tantum  ad  dioe- 
cesim  territorialem,  ubi  maior  pars  fidelium  pertinet  ad  ritum  diversum,  sed 
per  se,  etiam  dioeceses  istae  personales  necessario  aliquo  territorio  delimi- 
tantur,  in  quo  ecclesias  et  institutiones  proprias  habere  possunt,  ut  finem 
suum  assequantur.  Humiliter  rogo  ut  haec  praecisatio  in  textu  exprimatur. 

3.  Multiplicitas  iurisdictionis  episcopalis  secundum  ritus  varios  in  uno 
eodemque  territorio,  nedum  nociva  (ut  nuper  audivimus  ab  exc.mo  Scandar 
et  ab  exc.mo  Khoraiche)  est  omnino  normalis  pacifica  conditio  Ecclesiarum 
orientalium  in  regionibus  medii-orientis,  inde  a saeculis;  immo  est  necessa- 
ria et  valde  utilis  propter  coexsistentiam  Ecclesiarum  separatarum  respec- 
tivi  ritus.  Ita  ut  potius  contrarium  — nempe  reductio  multiplicis  iurisdic- 
tionis ad  unam  — esset  detrimento  et  scandalo:  quia  esset  contra  intentum 
Concilii  oecumenicum  et  pastorale,  immo  et  contradiceret  menti  et  praxi 
Summorum  Pontificum. 

a)  Contra  intentum  Concilii  oecumenicum : etenim  fideles  qui  priva- 
rentur auctoritate  propriae  hierarchiae  et  submitterentur  auctoritati  alie- 
nae, se  despoliatos  existimarent  relate  ad  fratres  separatos  respectivi  ritus, 
qui  fere  ubique  fruuntur  perfecta  hierarchia;  ideoque  facile  accidit  ut  alli- 
dantur fideles  ad  transitum  sensim  sine  sensu  in  Ecclesiam  acatholicam  eius- 
dem ritus.  Immo  ista  alienatio  iurisdictionis  ordinariae  vel  privatio  proprii 
hierarchae  mirationem  et  scandalum  gignerent  apud  fratres  separatos,  nam  hoc 
ostenderet  in  Ecclesia  catholica  posse  graviter  mutilari  conceptum  Ecclesiae 
particularis  vel  localis,  et  quidem  propter  diversitatem  ritus.  Ita  ianua  clau- 

cieretur  relationibus  fraternis  cum  ipsis  et  evanesceret  omnis  conatus  oecu- 
menismi,  cuius  praecipuus  promotor  deberet  esse  ipse  catholicus  hierarcha 
eiusdem  ritus,  cuius  suppressio  postulatur. 

b)  Contra  intentum  pastorale  Concilii.  Nam  in  solutione  proposita 
evanesceret  conceptus  theologicus  episcopi  et  reduceretur  munus  episcopale 
relate  ad  fideles  diversi  ritus  ad  aliquid  mere  administrativum,  ita  ut  episco- 
pus nullo  modo  pater  et  pastor  esse  possit  illius  gregis  quia  semper  alienus 
ab  eo  remanet  traditione  liturgica,  spirituali,  culturali,  immo  et  aliquando 
etiam  lingua  (ita  pro  Armenis). 

c)  Hoc  certe  contradicit  modo  cogitandi  et  agendi  Sedis  Apostolicae, 
quae  venerationem  et  amorem  erga  omnes  Ecclesias  orientales  earumque 
ritus  et  disciplinas  semper  professa  est  et  revera  magnam  sollicitudinem 
ostendit  in  integre  conservandam  traditionem  orientalis  etiam  in  minimis,  a 
fortiori  in  vitanda  mutilatione  tam  gravi  Ecclesiae  orientalis  localis. 

Cavendum  est  igitur  ne  quaestiones  tam  graves  leviter  tractentur. 

\_Sub scripserunt  etiam\  Raphael  Bayan,  ep.  Alexandrinus  Armenorum; 
Nerses  Tayroyan,  ep.  Bagdhadensis  Armenorum;  Mesrob  Terzian,  ep.  tit. 
Comanae  Armenorum. 


22 

Exc.mus  P.  D.  VLADIMIRUS  MALANCZUK 
Episcopus  tit.  Epiphaniensis  in  Syria 

A.  Si  schema  de  episcopis  ac  dioecesium...  pertinet  ad  universalem  Eccle- 
siam catholicam  tunc  in  eius  cap.  I,  vel  saltem  in  cap.  II  mentio  fiat  etiam 
de  exarchis  apostolicis  qui  praesunt  cum  potestate  (munere)  pastorali  terri- 
torio non  proprio,  cf.  C.I.C.O.,  Motu  pr.  De  cleri  sanctitate,  can.  366  etc. 

B.  Idem  Motu  pr.  can.  367  tribuit  exarchis  apostolicis,  quamquam  epi- 
scopis titularibus,  ex  iure  communi  eadem  iura  et  facultates  quae  competunt 
episcopis  residentialibus.  Ideo 

C.  In  Appendice  priori  eiusdem  schematis,  pag.  28  sub  A)  in  ipso  titulo, 
loco 

1.  « Facultates  stabiliter  et  ipso  iure  episcopis  residentialibus  reco- 
gnoscendae » dicendum  est:  « Facultates  etc.  ...  episcopis  Ordinariis  etc.  ...  ». 
Etenim,  exarchae  apostolici  quamvis  ut  episcopi  titulares,  sed  pastoralem  pote- 
statem (seu  iurisdictionem)  habentes  cum  cura  animarum,  debent  possidere 
iure  communi,  quamquam  ex  delegatione,  omnes  facultates  quae  eis  neces- 
sariae sunt  pro  bono  animarum. 

2.  Loco  « habeant  » ponatur  « habent  »,  etenim  omnes  episcopi  cum 
cura  animarum  debent  possidere  vi  constitutionis  divinae  Ecclesiae  omnes 
facultates  necessarias  ad  munus  suum  pastorale,  i.  e.  docendi,  sanctificandi 
atque  regendi,  rite  implendum,  utique  illis  facultatibus  solis  exceptis,  quas 
Summus  Pontifex,  vi  suae  potestatis  primatialis  per  sua  dicasteria,  vel  etiam 
aliae  instantiae  inferiores,  sed  superiores  episcopo,  sibi  reservaverint  propter 

bonum  commune  seu  totius  Ecclesiae,  seu  ecclesiarum  particularium.  In  no- 
stro schemate  tantum  clarum  principium  de  hoc  ponendum  est.  Erit  iam  res 
iuris  canonici  suis  in  locis  practice  determinare  quasnam  facultates  episcopi 
concrete  habeant.  Quae  facultates  certe  possunt  pro  praxi  in  quodam  elencho 
exemplativo  reassumi. 

3.  Si  autem  iste  elenchus  in  hoc  schemate  retinetur,  valde  exoptandum 
est,  ut  inter  facultates  inserantur  expresse  sequentes : 

a)  Saltem  pro  Ordinariis  orientalibus  propter  peculiares  circumstan- 
tias et  propter  rationes  oecumenicas:  facultas  dispensandi  ex  iure  communi, 
non  tantum  ex  concessione,  a forma  canonica  matrimonii  in  mixtis  nuptiis 
contrahendis,  si  pars  acatholica  nequeat  suaderi  ut  se  competenti  parocho 
sistat,  et  timendum  sit  ne  partem  catholicam  adigat  ad  adhaerendum  reli- 
gioni acatholicae  si  praescriptum  de  forma  servanda  urgeretur  in  casu;  utique 
servando  cautelas  de  catholica  educatione  prolis...  Quae  facultas  aliquando 
conceditur  a S.  Sede  tamquam  extraordinaria,  Ordinariis  orientalibus... 

b)  Talis  facultas  multo  magis  inservit  bono  spirituali  fidelium,  quia 
malum  praecavet,  quam  facultas  extraordinarie  concessa,  sed  saepius,  sanandi 
in  radice  matrimonia  invalida  propter  defectum  formae,  etc. 

c)  Idem  saltem  dicendum  est  propter  easdem  rationes  de  facultate 
dispensandi  ab  impedimento  mixtae  religionis.  Sed  de  hoc  in  schemate  de 
sacramento  matrimonii. 

4.  Consequenter:  mutetur  etiam  titulus  sub  B)  eiusdem  Appendicis, 
pag.  36,  in:  « Vacuitates  stabiliter  et  ipso  iure  omnibus  episcopis,  etiam  iis 
{vel  titularibus)  absque  munere  pastorali  recognoscendae  ». 

D)  Quae  de  exarchis  apostolicis  diximus,  applicanda  sunt  vicariis  et 
praefectis  apostolicis,  episcopali  charactere  munitis. 

23 

Exc.mus  P.  D.  ANTONIUS  ROSARIUS  MENNONNA 
Episcopus  Neritonensis 

N.  27.  Non  opportunum  videtur  dioeceses,  utut  parvas,  plene  supprimi, 
saltem  in  Italia  hisce  temporibus,  ne  motus  populares  deflagrent  cum  gra- 
vibus diuturnisque  consectariis  relate  ad  vitam  religiosam  et  socialem.  Magis 
opportunum  e contra  videtur  duas  vel  plures  dioeceses,  quarum  omnes  vel 
aliquae  parvae  sint,  aeque  principaliter  uniri.  Quo  in  casu  sedis  episcopalis 
locus  seu  episcopi  residentia  habitualis  eiusque  curia  in  una  ex  pristinis  sedi- 
bus sit,  quae  magis  idonea  videatur  sive  ob  geographicum  situm  sive  ob  in- 
colarum numerum  aliasque  vitae  humanae  rationes;  singula  autem  capitula  ca- 
thedralia  in  unaquaque  dioecesi  serventur,  quarum  prima  dignitas  cum  ti- 
tulo insignibusque  protonotarii  apostolici  ius  pontificalia  gerendi  habeat 
at  in  Ecclesia  cathedrali  tantum,  ne  in  ipsa  solemnioribus  diebus  festis  haec 
sacra  desint. 

Quoad  varia  capituli  membra  statuatur,  ut  episcopi  arbitrio  curiae  offi- 
ciis aut  parochis  ut  adiutores  aliisque  dioecesis  mansionibus  assignentur,  sine 
peculiaris  fixi  emolumenti  onere,  cum  beneficiis  spectantibus  iam  fruantur. 

Consilium  vel  quasi  senatus  episcopi,  potiusquam  ex  capituli  membris, 
efformetur  ex  parochis  aliisque  presbyteris  singulis  quinquenniis  seligendis, 
cum  meliores  sacerdotes  plerumque  curae  animarum  destinentur. 


24 

Exc.mus  P.  D.  IOANNES  MOCELLINI 
Episcopus  Comaclensis 

In  prooemio  cap.  IV  schematis  de  episcopis  et  de  dioecesium  regimine 
pag.  20,  linn.  8-9,  rationes  feruntur  ad  uniendas  parvas  dioeceses  scii,  pau- 
citas sacerdotum  et  penuria  opum. 

Et  ita  sit. 

At  vestrae  benevolentiae  aliquas  animadversiones  submittere  vellem: 
mihi  enim  videtur  modo  hic  proposito  resolvi  non  posse  difficultates  lamen- 
tatas. Nam  ut  hae  quaestiones,  quae  vitam  pastoralem  arduam  et  saepe  im- 
possibilem efficiunt,  vere  dirimi  possint,  necesse  esset  dioecesim,  ad  quam 
alia  pauperior  unitur,  vere  esse  divitem  sive  clero,  sive  operibus.  At  et  si 
ambo  sint  pauperes?  Quod  saepe  fieri  potest  quia  — cum  sint  viciniores  — 
iisdem  quaestionibus  laborant  et  exagitantur. 

Unde  mihi  videtur  per  unionem  dioecesium  parvarum  difficultates  non 
resolvi  sed  potius  uniri. 

a)  Non  resolvitur  difficultas  exorta  a paupertate  cleri.  Ipsa  enim  resol- 
veretur si  dioecesis  ad  quam  alia  pauper  unitur  esset  vere  abundans  sacer- 
dotibus. Sicut  enim  deficientia  cleri  non  resolvitur  per  instaurationem  diaco- 
natus, quia  — ut  alia  vice  scripsi  — diaconi  instaurari  possunt  tantum  in 
dioecesibus  quae  eos  sustinere  et  sustentare  possunt,  scii,  in  dioecesibus  divi- 
tibus (quae  eis  non  indigent)  et  non  in  pauperibus,  quae  non  habent  quo  eos 
possint  providere;  sic  deficientia  cleri  non  resolvitur  nisi  vere  cleri  abundantia 
in  una  saltem  ex  duabus  vel  pluribus  habeatur. 

b)  Non  resolvitur  difficultas  exorta  e paupertate  et  ex  penuria  opum. 
Non  resolvitur  si  omnes  sunt  pauperes,  et  non  resolvitur  si  — sit  venia  meae 
dubitationi  — si  una  ex  eis  sit  ditior  et  alia  pauperior.  Ratio  est  quia  dioe- 
cesis dives  accipiet  dioecesim  pauperem  tanquam  propinquum  incommodum 
quem  sustinere  debet,  et  dioecesis  pauper  tanquam  tolerata  et  — parcite 
verbo  — tanquam  sustentata  percipietur,  statum  suae  inferioris  conditionis 
intelligens.  Et  « erit  error  peior  priore  ». 

Et  tunc  ad  quid  haec  Sacrosancta  Synodus  aggredi  vult  rem  adeo  difficilem 
quae  saepe  antiquissimae  et  venerabili  traditioni  et  populorum  affectioni  est 
contraria? 

Sunt  enim  quaedam  parvae  civitates,  quibus  nullum  aliud  decus  est 

quam  sedes  episcopalis,  et  nullum  aliud  patrocinium  contra  cupiditates  maio- 
rum civitatum  est  quam  episcopus.  Si  et  hoc  — cui  maximo  sunt  amore 
adstrictae  — illis  aufertur,  nonne  clamaturae  erunt  se  esse  proditas  etiam  ex 
parte  Ecclesiae? 

1.  Nonne  facilior,  saltem  in  parte,  esset  solutio  nostrae  quaestioni  si 
obligarentur  — linea  subnoto  verbum  obligarentur  — dioeceses  clero  abun- 
dantes ut  pauperioribus  dioecesibus  aliquos  sacerdotes  offerent?  si  superio- 
res Ordinum  religiosorum  aliquos  ex  suis  sodalibus  maiore  liberalitate  clero 
saeculari  praestarent? 

Sunt  nempe  sacerdotes  qui  vero  catholicitatis  animo  a sua  dioecesi  exi- 
rent in  auxilium  dioecesibus  pauperioribus  et  a suis  episcopis  retinentur;  sunt 
religiosi  qui  apostolatus  sedulitate  libenter  se  voverent  apostolatui  exteriori 
et  a suis  superioribus  in  clausura  cohibentur. 

At  — quod  maxime  interest  — sacerdotes  et  religiosi  vere  in  auxilium 
esse  deberent;  hinc  vere  irreprehensibiles  oportet  illos  esse  ne  maiores  an- 
xietates episcopis  afferant. 

2.  Nonne  facilior  — item  saltem  in  parte  — esset  solutio  nostrae  labo- 
riosae quaestioni  si  episcopi  et  sacerdotes  qui  magnis  suppetunt  subsidiis 
sive  pro  vita  sua  sive  pro  operibus  apostolatus  obligarentur  (et  hoc  verbum 
linea  subnoto)  ad  aliquid  offerendum  episcopis  et  sacerdotibus  paupe- 
rioribus? 

Omnes  eiusdem  Matris  Ecclesiae  filii  sunt  et  bonum  non  esse  videtur  ali- 
quos in  abundantia  natare  et  aliquos  in  miseria  suffocari. 

Cur  non  amplius  inter  nos  fit  quod  suo  tempore  S.  Paulus  facere  cura- 
bat ut  scii.  Ecclesiae  ditiores  orientis  dona  colligerent  et  ad  pauperrimam 
Ecclesiam  Ierusalem  mitterent?  (cf.  Act.  Apost.). 

Hoc  igitur  est  meum  submissum  iudicium:  dividantur  dioeceses  nimis 
magnae  (divide  et  impera  = divide  et  pasce);  uniantur,  etiam,  dioeceses  quae 
uniri  possunt;  sed  prudenter  attendatur  pro  aliquibus  aliis  quae  animo  valde 
sensibili  sunt  tractandae.  Potius  illis  sodalitate  fraterna  et  spiritu  catholici- 
tatis provideatur. 

Veniam  peto  si  tanta  conscribere  ausus  sum.  Renitens  feci  ne  videar 
paupertatem  spernens;  sed  ut  solum  animarum  salus  — quae,  ut  in  prooemio 
huius  schematis  legitur,  est  suprema  Ecclesiae  ratio  — suum  attingat  finem. 
Gratias. 


25 

Exc.mus  P.  D.  DRAGUTIN  NE2IC 
Episcopus  Tarentinus  et  Polensis 

Sermonem  suscipio,  venerabiles  Patres,  ut  inopportunitatem  divisionis 
completae  permagnarum  dioecesium  quae  historiam  longam  atque  gloriosam 
possident,  uti  sunt  Milano,  Koln,  Zagreb  aliaque,  ostendam,  proponam  autem 

novam  earumdem  atque  magis  efficacem  reordinationem  iuxta  principium 
sic  dictum  foederalisticum. 

Iusta  profecto  est  opinio  quae  in  nimis  magnis  dioecesibus  — tam  ad 
numerum  fidelium  quam  ad  territorium  quod  attinet  — non  pauca  obstacula 
obiectiva  et  realia  perspicit,  quae  quasi  necessario  impediunt,  quominus 
bono  animarum  sicut  decet  provideatur.  Sed  in  mediis  modisque  eligendis, 
quibus  huiuscemodi  obstaculis  remedium  efficax  suppeditari  possit,  schemati 
nostro  non  plene  consentio.  Etenim  non  approbo  sententias  eorum,  qui  fa- 
cile ad  medicinas  radicaliores  recurrunt  et  tamquam  chirurgi  quidam  peritis- 
simi  illico  cultrum  adoperare  praesumunt,  ut  dioeceses  sine  haesitatione  in 
partes  dissecarent. 

Magnae  nonnullae  dioeceses,  quae  quidem  ultra  decies  centena  millia 
fidelium  habent,  millenaria  quoque  historia  gloriantur,  in  qua  insignes  Prae- 
suli et  gloriosa  opera  et  salutaria  instituta  celebrantur;  dioeceses  istae  vene- 
randas traditiones  possident,  dioecesanos  vinculis  varii  generis  arcte  coniunc- 
tos  tenent;  non  soli  clerici,  sed  etiam  fideles  omnes  adhaesionem  profundam 
ad  urbem  capitalem,  tamquam  centrum  suum  spirituale  et  religiosum,  a maio- 
ribus suis  tamquam  pignus  sanctae  haereditatis  acceptam,  in  intimo  corde 
sentiunt.  Si  bonum  commune  animarum  huic  operi  circumscriptionis  dioece- 
sium praesidet,  maturum  iudicium  completam  divisionem  certe  dissuadet. 
Magna  archidioecesis  ordinarie  habet  territoria  et  partes  quae  materialiter 
et  spiritualiter  actu  passivae  sunt,  sicut  pariter  habet  etiam  partes,  quae  hoc 
utroque,  aut  alterutro  sensu,  activae  dicendae  sunt.  Si  nunc  archidioecesis 
simpliciter  dispertita  erit,  admodum  facile  evenire  poterit,  ut  nova  quaedam 
ex  nunc  erectis  dioecesibus  non  ad  aliud  nata  sit  nisi  ut  tamquam  orba  iam 
ab  initio  in  planctu  et  ululatu  magno  sederet  in  cinere  et  cilicio.  Adversarii 
autem  laeti  fructum  suum  carperent  iuxta  principium:  Divide  et  impera! 

Si  autem  unitas  dioecesis  in  quibusdam  rebus  et  quaestionibus  capitalibus 
(seminaria  theologica,  possibilis  commutatio  cleri  in  certis  limitibus,  et  alia) 
servata  manet,  inconvenientiae  huiusmodi  evitatae  erunt.  Propono  igitur, 
ut  gloriosae  permagnae  dioeceses,  uti  Milano,  Koln,  Zagreb,  reorganizentur 
iuxta  principium  foederalisticum,  ad  instar  exempli  quem  structura  nonnul- 
lorum Statuum  modernorum  praebet,  e.  g.  Status  Uniti  Americae  Septem- 
trionalis  (USA).  Sub  uno  archiepiscopo,  in  quibusdam  rebus  maioris  mo- 
menti ab  eo  dependentes,  constituantur  plures  dioeceses  regionales  (aut  etiam 
— si  res  ferat  — personales),  quarum  unaquaeque  suum  episcopum  pro- 
prium habeat,  excepta  una,  archiepiscopo  sensu  pleno  reservata.  Conficiatur 
statutum  centrale,  pro  omnibus  dioecesibus  foederatis  obligatorium,  in  quo 
limites  potestatis  et  iurium  archiepiscopi  accurate  declarentur,  simul  ac  limites 
potestatis  et  iurium  quibus  episcopi  quasi-Ordinarii  dioecesium  foederatarum 
pollent.  Statutum  istud  a Sancta  Sede  approbatum  esse  deberet:  sic  hi  epi- 
scopi quasi-residentiales  non  dependerent  in  omnibus  a benevolentia  aut  ar- 
bitrio actualis  archiepiscopi.  Episcopi  titulum  urbis  ubi  sedes  novae  dioecesis 
foederatae  ponitur  ordinarie  portent,  et  dioecesibus  hac  ratione  formatis 

— sub  conditionibus  in  statuto  taxative  enumerandis  — ius  concessum  fiat, 
ut  in  futuro  e foederatione  exire  atque  dioecesim  iuris  pleni  formare  pos- 
sint, utique  cum  approbatione  expressa  S.  Sedis. 

Simili  ratione  forsan  possint  coniungi  seu  uniri  parvae  dioeceses,  quae 
ad  vitam  autonomam  efficacem  et  spiritualiter  foecundam  conditiones  neces- 
sarias non  possident,  ex  variis  autem  rationibus  non  videtur  opportunum, 
ut  ad  fusionem  absolutam  protinus  et  immediate  procederetur.  Sic  in  hac 
ordinatione  seu  organizatione  dioecesium  foederalistica,  optima  via  gradualis 
et  successiva  pro  omni  dismembratione  necnon  fusione  dioecesium  haberi  pos- 
sit, quae  eo  ipso  minus  dolorosa  esset  et  minus  numerosa  impedimenta  atque 
obstacula  ex  variis  partibus  inveniret.  In  comperto  autem  est,  hic  non  agi 
de  eadem  re  cum  metropolia  seu  provincia  ecclesiastica,  quales  hucusque 
existebant,  sed  de  re  aliquo  sensu  omnino  nova  et  sub  variis  aspectibus 
longe  utiliore.  Patet  vero  propositionem  meam  aliquo  sensu  in  eadem  linea 
esse  cum  iis,  quae  in  hac  aula  dicta  sunt  ab  exc.mis  DD.  Peralta  y Ballabriga, 
ep.  Victoriensi,  et  Francisco  Jop,  ep.  tit.  Dauliensi,  necnon  iuxta  exemplum 
exc.mi  Le  Cordier,  ep.  in  suburbio  Parisiensi.  De  cetero,  hac  in  re  iudicem 
maximae  auctoritatis  invocare  possum  S.mum  D.  nostrum  Paulum  VI,  qui 
per  annos  8 maximae  archidioecesi  totius  mundi  praeerat,  et  sic  ex  expe- 
rientia personali  de  valore  practico  et  pastorali  istius  propositionis  meae 
sententiam  ferre  poterit;  bonus  iudex  potest  esse  etiam  em. mus  card.  Frings, 
arch.  Coloniensis. 

Addere  debeo,  me  admiratione  non  parva  expletum  fuisse  ex  iis,  quae  in 
hac  aula  circa  « harmoniam  » inter  episcopum  coadiutum  et  coadiutorem  ex 
experientia  dicta  sunt:  certe  « rari  nantes  » nullatenus  esse  deberent  ii  qui  in 
vera  concordia  fraterna  ministerium  erga  Christum  in  portione  gregis  Do- 
mini sibi  deputata  exercent,  cum  in  plena  conscientia  se  servos  et  non  domi- 
nos esse  unus  alterum  libenti  servitio  praevenire  deberet.  Verba  sonora  et 
elevata  de  ministerio  et  servitio  et  de  sanctitate  perfecta  episcoporum  pro- 
fecto non  pro  hac  aula,  ad  exercitationem  in  eloquentia,  reservata  esse  de- 
bent, pro  vita  autem  practica  et  quotidiana  sola  lucta  circa  potestates  et  iura 
in  vigore  teneri,  sed  illud  servitium  ex  caritate  pro  bono  spirituali  totius 
populi  Dei  imprimis  in  nobis  episcopis  elucere  debet:  si  igitur  duo  aut  plures 
episcopi,  certo  sensu  inter  se  coniuncti,  ad  servitium  populo  Dei  in  una 
dioecesi  aut  in  una  archidioecesi  foederativa  deputati  sunt,  procul  dubio 
ipsorum  est  ut  primi  in  vita  reali  et  quotidiana  capitulum  « de  sanctitate  in 
Ecclesia  » pulchre  et  modo  aedificanti  scribant! 

Servate  ergo,  venerabiles  Patres,  perantiquas  tales  et  pernobiles  archi- 
dioeceses  in  unione  foederativa  eaque  functionali,  nolite  humiliare  dioecesanos 
illos  inopportunis  divisionibus,  cum  id  non  ad  emolumentum  animarum  esset 
sed  ad  detrimentum  spirituale  et  materiale  tum  animarum  tum  Ecclesiae 
qua  talis! 

Cupio  insuper,  venerabiles  Patres,  attentionem  vestram  convertere  ad  sic 
dictas  administraturas  apostolicas,  de  quibus  in  schemate  nec  mentio  fit. 

In  mente  habeo  partes  alicuius  dioecesis,  quae  a dioecesi  atque  a residentia 
episcopali  separatae  quandoque  fiunt  per  delimitationem  novam  Statuum.  Ac- 
cidit ut  huiusmodi  partes  territoriales,  quae  intra  fines  alterius  Status  ac 
propria  dioecesis  inveniuntur,  etiam  per  plura  decennia  entia  ecclesiastica 
cum  positione  ambigua  atque  precaria  permaneant:  vocantur  administratu- 
rae apostolicae  ad  nutum  S.  Sedis  et  non  associantur  iuridice  dioecesi  vici- 
niori eiusdem  Status  neque  in  autonomam  dioecesim  elevantur.  Qui  ad  ad- 
ministraturam pertinent,  tum  clerici  tum  fideles,  quodammodo  secundi  or- 
dinis et  habentur  et  sentiuntur,  cum  dioecesanam  curiam  propriam  non  ha- 
beantur. In  quibusdam  tamen  casibus  normalizatio  in  simili  situatione  cele- 
rius fit,  et  partes  huiusmodi  in  statu  administraturae  non  relinquuntur.  De- 
fectum paritatis  in  rebus  componendis,  uti  patet,  accusant  praesertim  populi 
minores,  quia  putant  normalizationem  ab  illo  populo  maiore  impeditam  esse 
via  diplomatica,  etiam  ecclesiastica. 

Propono  igitur,  ut  in  Concilio  Oecumenico  norma  decernatur:  Annis  5 
a mutatione  confinii  inter  duos  Status  elapsis  — et  nullo  respectu  habito  si 
alterutra  ex  partibus  civilibus  novum  confinium  iustum  aut  iniustum  teneat  — 
pars  dioecesis  quae  intra  fines  alterius  Status  invenitur,  dioecesi  limitrophae 
novi  Status  incorporetur,  si  autem  haec  pars  iustam  magnitudinem  attingat, 
in  novam  dioecesim  autonomam  (aut  foederatam,  uti  supra)  elevetur.  Si 
autem  confinium  civile  ex  quacumque  causa  iterum  mutatum  fuerit,  mutatio 
etiam  ecclesiastica  iuxta  enuntiatam  regulam  modo  automatico  locum  ha- 
bebit. Spatium  5 annorum  proposui  ideo,  quia  merito  praesupponitur  con- 
finium et  relationes  Statuum  finitimorum  post  5 annos  stabilizatas  esse.  Hac 
ratione  obiectiones  fundamentum  amittent,  velut  si  Sancta  Sedes  in  rebus 
componendis  relate  ad  unum  populum  expeditior  esset,  relate  vero  ad  alte- 
rum populum,  forsan  minorem,  minus  expedita  atque  tardior.  In  regula  seu 
norma  quam  proposui  S.  Sedes  bonum  fundamentum  agendi  pro  futuro 
haberet.  De  hac  re,  venerabiles  Patres,  fas  non  est  in  hoc  capite  tacere,  quia 
res  ista  certe  minoris  momenti  non  est  quam  quaestio  circa  dismembrationem 
et  unionem  dioecesium.  Sine  dispositione  in  hac  quaestione  cap.  IV  manifeste 
magnam  lacunam  contineret! 

26 

Exc.mus  P.  D.  ANTONIUS  PIROTTO 
Episcopus  Troianus 

Par.  1 art.  27,  omnibus  bene  perpensis,  humili  meo  iudicio,  integrari 
deberet  hisce  vel  aliis  verbis:  «...  constituatur,  ita  tamen  procedendo  sive 
quoad  modum  sive  quoad  tempus,  ut  pastoralis  utilitas  nova  ordinatione 
consequenda,  exsecutionis  importunitate  non  frustretur  ». 

Huius  cautelae  necessitatem  ipse  schematis  textus  comprobat,  uti  patet 
ex  notis  pag.  22  appositis.  Res  tamen  tam  magni  momenti  videtur  ut  non 
delitescenda  sit  in  notis,  sed  potius  inserenda  ipsi  textui  et  accuratius  de- 
claranda. 

Experientia  enim  docet  maximas  difficultates,  quibus  frustratae  sunt 
complures  uniones  parvarum  dioecesium  a S.  Sede  iam  decretae  et  postea 
revocatae,  psychologicas  potius  quam  obiectivas  fuisse.  Quod  ut  in  posterum 
vitetur,  peropportunum  erit  ad  unionem  parvarum  dioecesium  non  procedere 
antequam  unio  animarum  tum  presbyterorum  tum  laicorum,  quantum  fieri 
potest,  obtenta  sit  aptis  mediis  utpote: 

1.  Educatio  clericorum  in  unico  seminario,  ubi  cura  peculiaris  habea- 
tur instillandi  formam  mentis  novae  dioecesium  ordinationi  accommodatam. 

2.  Centralizatio  Actionis  Catholicae  dioecesium  uniendarum,  ita  ut 
collegialis  activitas  laicis  occasionem  praebeat  sese  ad  invicem  cognoscendi, 
existimandi  ac  diligendi.  Quod,  ut  patet,  fieri  non  potest  nisi  decursu  tem- 
poris, alacri  cura  et  constanti  perspicacia. 

Ne  dicatur  quod  iam  textu  schematis  haec  verba  continentur:  « Dioece- 
ses, quae  etc.  ...  omnibus  adiunctis  accurate  perpensis,  dividantur  aut  dis- 
membrentur  etc.  ».  Haec  enim  verba  non  videntur  sufficere  ad  rem.  Nam 

1.  illa,  uti  iacent,  solummodo  ad  divisionem  magnarum  dioecesium  vi- 
dentur pertinere; 

2.  si  vero  ad  totam  paragraphum  referenda  sint,  ex  ipsis  desumitur 
perpendendum  esse  utrum  unio  aut  divisio  aliquarum  dioecesium  facienda 
sit,  non  autem  quaenam  cautelae  circa  modum  et  tempus  adhibendae  sint 
in  unione  parvarum  dioecesium. 

27 

Exc.mus  P.  D.  AEMILIUS  PIZZONI 
Episcopus  Terracinensis,  Privernensis  et  Setinus 

Dum  approbo  cap.  IV  « de  dioecesium  ac  provinciarum  ecclesiasticarum 
congruenti  circumscriptione  »,  desidero  aliquid  in  specie  de  n.  27  dicere,  sub 
luce  modestae  meae  experientiae:  sum  etenim  episcopus  trium  parvarum 
dioecesium,  inter  se  unitarum,  quarum  animae  simul  sumptae  sunt  circa 
100.000,  sed  oriundus  sum  e dioecesi  Utinensi,  500.000  animas  habente. 

1.  Potiusquam  de  parvis  dioecesibus  supprimendis  fiat  sermo  de  parvis 
dioecesibus  amplificandis.  Res  in  idem  recidit,  sine  dubio:  attamen  psycho- 
logice apud  populum  melius  sonat. 

2.  Necessitatem  huius  negotii  plurimae  rationes  commendant  et  urgent: 
a)  ut  curia,  actio  catholica,  seminarium,  adsistentia  operariis  etc.  possint 
recte  et  fructuose  officio  suo  fungi;  b)  ut  unaquaeque  dioecesis  suum  semi- 
narium completum  habeat,  scii,  a pueritia  usque  ad  sacerdotium  candidati  ef- 
formari  possint  in  sua  dioecesi  et  sub  oculis  sui  episcopi;  c)  ut  « mentalitas  » 
sacerdotum  dioecesanorum  amplior  et  magis  catholica  evadat;  secus  remanet 
restricta,  ad  instar  restricti  territorii  suae  dioecesis;  d)  ut  clerus  facilius  per- 
mutare possit  locum  sui  ministerii  idque  magna  cum  utilitate  propria  et  alio- 
rum; nonnulli  sacerdotes,  proh  dolor,  hac  situatione  ad  ruinam  trahuntur,  et 
post  ruinam  nequeunt  reparare  culpam  suam  cum  decore,  nisi  e parva  dioecesi 

sua  egrediendo;  e ) ut  media  oeconomica  necessaria  pro  honesta  sustentatione 
cleri  et  pro  operibus  habeantur. 

3.  Difficultates  huius  negotii  non  infitior.  Etenim:  a)  prima  fronte  vi- 
dentur insuperabiles:  resistentia  cleri,  auctoritatum  civilium,  christifidelium 
et  etiam  malorum  Christianorum  (v.  g.  communistarum)  qui  ad  suum  finem 
convertent  hoc  negotium,  seminando  rebellionem  et  odium  contra  Ecclesiam. 
b)  Sunt  tamen  superabilissimae  si  non  habeatur  nimia  festinatio,  si  de  neces- 
sitate huius  negotii  conscii  et  persuasi  fiant  imprimis  episcopi  ipsi,  qui  nati 
sunt  et  creverunt  in  parvis  dioecesibus,  deinde  sacerdotes  (id  autem  pede- 
temptim)  curando  ut  manibus  ipsi  tangant,  et  quidem  experientia  propria, 
incommoda  quae  ex  parvitate  dioecesis  proveniunt,  v.  g.  eos  vocando  ad 
plura  officia  sive  administrativa  sive  apostolica  in  dioecesi  exercenda. 

4.  Experientiam  meam  personalem  communico.  Iam  apud  me  exstabat 
unicum  seminarium  pro  tribus  dioecesibus.  Simul  atque  creatus  sum  episco- 
pus, effeci  ut  unitas  actionis  catholicae  haberetur,  deinde  unitas  Curiae  (id 
obtinui  nullum  vicarium  generalem  nominans,  quoadusque  curia  facta  non  fuit 
una  et  unica). 

5.  Relate  ad  Italiam,  haec  criteria  in  nova  dioecesium  circumscriptione 
mihi  videntur  sequenda:  a)  sit  dioecesis  saltem  unaquaeque  civitas-caput  pro- 
vinciae civilis;  b)  unaquaeque  dioecesis  habeat  saltem  250/300.000  anima- 
rum; c ) quae  respiciunt  confinia,  uniones  ad  personam  et  alias  formulas  op- 
portunas pro  solutione  tanti  problematis,  suggerentur  a diversis  conferentiis 
episcopalibus  regionalibus.  Deinde  commissio  nationalis  rei  studebit  et  propo- 
net solutionem  S.  Sedi:  in  hac  commissione  esse  debent  etiam  episcopi  resi- 
dentiales  magnarum  dioecesium. 


28 

Exc.mus  P.  D.  PASCHALIS  QUAREMBA 
Episcopus  Gallipolitanus 

Pag.  20,  n.  26,  lin.  3 agitur  de  dioecesium  circumscriptione . Quamvis  ad 
regiminis  confusionem  vitandam  peropportuna  dioecesium  circumscriptio 
existimanda  sit,  ea  tamen  non  tam  rigida  esse  debet,  ne  apostolatus  fini, 
nempe  animarum  saluti  impedimento  sit  futura. 

Mihi  igitur  proponere  liceat  ut  circumscriptiones  dioecesanae  nullum  af- 
ferant impedimentum  sacerdotibus  ad  Missam  celebrandam,  ad  confessiones 
audiendas  et  ad  concionandum  sine  ulla  alia  licentia  in  toto  orbe  terrarum, 
dummodo  in  propria  dioecesi  sint  approbati. 

Pag.  21,  n.  27,  par.  2,  a linn.  1 ss.,  agitur  de  circumscriptione  provin- 
ciarum ecclesiasticarum . Cum  nostro  tempore  conferentiae  episcoporum  tam 
regionales  quam  nationales  adsint,  superflua  videtur  existentia  provinciarum 
ecclesiasticarum. 

Si  mens  Concilii  Vaticani  II  est  parvas  dioeceses  supprimere,  conveniens 
est  provincias  ecclesiasticas  supprimere. 

Ad  quid  istae  provinciae  ecclesiasticae  cum  iurisdictio  quoad  singulas 
dioeceses  iam  non  gaudent?  Ad  quid  etiam  eiusmodi  archiepiscopatus,  cum 
singuli  episcopi  magna  cum  facilitate  Romam  petere  possint  et  cum  Sancta 
Sede  commercium  habere? 

Regiones  tamen  ecclesiasticae,  mea  humili  sententia,  ne  tam  parvae  sint; 
in  Italia  proponerem  constitutionem  quatuor  regionum  ecclesiasticarum  tan- 
tum: nempe  regionem  Italiae  septemtrionalis,  centralis,  meridionalis  et  insu- 
laris, quibus  praeesset  S.  R.  E.  cardinalis  nomine  Sanctae  Sedis. 

Pag.  21,  n.  28,  par.  1,  linn.  9 ss.,  agitur  de  unione  dioecesium.  Sit  mihi 
venia  si  proponere  ausim  ut  in  unione  dioecesium  singularum  dioecesium  ca- 
pitula permaneant. 

Ratio  est  quia  in  suppressione  capitulorum,  supprimerentur  etiam  bene- 
ficia capitularia,  et  sacerdotes  privarentur  sustentationis  subsidiis,  praesertim 
si  de  Italia  agatur,  ubi  Gubernium  supplementum  congruae  concedit  ea  tan- 
tum conditione  ut  capitulares  adsint.  Quomodo  ergo  sacerdotes  necessaria 
habebunt  ad  vitam  alendam? 

Humiliter  igitur  mihi  proponere  fas  sit  ut  episcopus  beneficiis  capitula- 
ribus utatur  ad  sacerdotes  compensandos,  qui  alio  munere  non  capitulari 
fungantur,  ita  ut  existerent  beneficia  capitularia  absque  officiis  capitularibus. 

Cura  vero  tam  spiritualis  quam  materialis  Ecclesiae  cathedralis  tantum 
parocho  eiusdem  ecclesiae  assignari  deberet,  non  amplius  capitulo,  ut  in 
praesenti  in  Codice  luris  Canonici  statutum  est. 

29 

Exc.mus  p.  d.  carolus  eduardus  saboia  bandeira  de  mello 

Episcopus  Palmensis 

Sunt  tot  repetitiones  rerum  quae  iam  dictae  sunt,  vel  quoquo  modo  in 
aliquo  schemate  inveniuntur!  Vide  etiam  animadversiones  generales. 

Ad  n.  32.  Dicendum  non  convenire  constituere  commissionem  episcopo- 
rum ad  immutationes  circa  dioeceses  ac  provincias  ecclesiasticas  inducendas. 
Melius  est  hoc  relinquere,  sicut  fuit  usque  adhuc  in  multis  nationibus,  Nun- 
tiis Apostolicis.  Hi  maiorem  scientiam  circa  rem  sibi  comparare  possunt, 
quam  commissio  quaedam  episcoporum,  qui  topographiam  regionum  in  ipsa 
suorum  natione  non  sufficienter  noscunt.  Nuntius  autem  ad  hoc  specialiter 
attentionem  applicare  semper  satagit.  Sine  dubio  Nuntius,  sicut  semper  fac- 
tum est,  eos  episcopos  quorum  interest,  interrogare  debet  eorumque  senten- 
tias recipere  et  sollerter  considerare. 

Beat. mus  P.  D.  STEPHANUS  I SIDAROUS 
Patriarcha  Alexandrinus  Coptorum 

Loquor  nomine  coptorum  patriarchatus  Alexandriae  catholicorum  episco- 
porum et  meo  nomine. 

Cap.  IV  de  schema  de  episcopis  ac  de  dioecesium  regimine,  qui  tractat 
« de  dioecesium  ecclesiasticarum  congruenti  circumscriptione  » conspectum 
in  genere  placet,  iuxta  modum.  Itaque  liceat  mihi  aliquas  animadversiones 
circa  n.  31  facere.  Rationes  in  prooemio  allatae,  praesertim  in  linn.  13  ss.  in 
lucem  proferunt  id  quod  sequitur:  « Apostolatus  necessitates  expostulant 
ut  relationes  inter  episcopos  suffraganeos  et  metropolitas  et  cum  auctoritate 
civitatum  faciliores  reddantur  et  apostolatus  quaestiones  aptiori  modo  pertrac- 
tari atque  resolvi  possint  ad  animarum  necessitatibus  efficacius  consulendum... 
negotiis  peragendis  spectare  oportet  etiam  ad  rituum  et  stirpis  diversitatem...  ». 

Haec  verba  nobis  permittunt  ut  deprehendamus  pericula  ac  difficultates 
quas  dioeceses  personales  de  quibus  agitur  in  n.  31  provocare  vel  adducere 
possunt. 

Notandum,  primo,  quod  nn.  28,  32  faciunt  exceptiones  quod  ad  orien- 
tales attinet,  hisce  verbis:  « nisi  pro  orientalibus  competens  auctoritas  aliter 
decreverit...  »,  vel  « salvis  iuribus  Ecclesiae  orientalis  ». 

At  n.  31  nullam  indicat  exceptionem  et  videtur  quod  est  applicandum 
omnibus  ritibus.  En  aliquae  observationes  circa  hanc  numerum: 

1.  Hodierno  tempore  orientales  sicut  occidentales  ubique  adsunt,  et  fide- 
les diversorum  rituum  inter  se  miscentur  et  egent  praesertim  proprii  ritus 
sacerdotum,  qui  eis  sacramenta  conferant  et  praesertim  intelligant  quid  ipsi 
sentiant  aut  loquantur. 

2.  Aegyptus,  propria  coptorum  patria,  quae  semper  hospitio  perlibenter 
accepit  migratorum  multitudinem  qui  habent  nunc  suos  episcopos  et  sacerdo- 
tes. Itaque  in  hac  regione,  invenimus  christianos  omnium  rituum  et  Eccle- 
siarum catholicarum  et  non-catholicarum:  scii,  coptos,  armenos,  chaldaeos, 
graecos,  latinos,  maronitas,  melkitas,  protestantes,  syriacos. 

3.  Ecclesia  catholica  in  aliqua  regione  constituta  admittit  varietatem  in 
unitate.  Rituum  enim  varietas,  ut  dicebat  Leo  XIII  « Ecclesiam  ornat  ». 
Necesse  est  tamen  ut  haec  varietas  non  noceat  unitati  et  concordiae. 

Iamvero  accidit,  per  incommode,  quod  crebro  non  est  facile  conciliare 
utilitates  communitatum  singularium  et  bonum  generale  Ecclesiae  Aegyptiae 
principalis  (cf.  emendationes  nn.  224,  227,  229,  231). 

Sunt  qui  obliviscuntur  utilitatem  huius  Ecclesiae  principalis  quae  habet 
maximum  numerum  christifidelium  et  quae  magis  magis  cognoscit  bonum 
Ecclesiae  Christi,  et  ideo  quae  sola  esse  debet  designata  ad  relationes  offi- 
ciales ducendas  cum  auctoritatibus  civilibus  et  praesertim  ecclesiasticis.  Prae- 

terea  auctoritates  civiles  malunt  tractare  cum  unica  auctoritate  quam  cum 
pluribus  inter  quas  aliquae  sunt  alienigenae. 

4.  Nolumus  dicere  diversos  ritus  esse  tollendos.  Unaquaque  enim  Eccle- 
sia orientalis  est  verum  ornamentum  in  Ecclesia  Christi.  Attamen,  dioeceses 
personales  uniuscuiusque  ritus  in  eadem  regione  cum  integra  potestate,  sunt 
sicut  corpus  quod  habet  plura  capita;  sic  in  Aegypto  sex  sunt  tales  Ecclesiae 
quin  loquamur  de  nostra  propria  Ecclesia,  quod  est  monstruosum,  sunt  plures 
status  in  eodem  statu,  et  sic  apparent  ut  parvulae  partes  diversorum  patriar- 
catuum  in  ista  regione  ubi  christiani  sunt  minoritas. 

Quapropter  plures  praescriptiones  feruntur  contrariae  ab  unoquoque  pa- 
store, v.  g.  quoad  confessiones  audiendas  et  quoad  communionem  acatholi- 
cis  conferendam,  quoad  matrimonia  mixta  et  quoad  leges  ieiunii,  etc.  ...  et 
inde  oriuntur  maxima  confusio,  indifferentismus  religiosus  et  alia  scandala. 

5.  Aliquando  sunt  paroeciae  aut  scholae  religiosae  sparsae  in  regionibus 
mere  copticis,  quae  ignorant  Ordinarium  loci  coptum  et  non  eum  cognoscunt 
nisi  quando  indigent  suo  auxilio  seu  protectione  in  solvendis  difficultatibus. 

Quapropter  censemus  a)  ut  caput  ritus  principalis  regionis  sit  responsa- 
bilis  et  repraesentans  Ecclesiam  et,  si  necessarium,  dirigat  et  imperet  sive 
in  Aegypto,  sive  in  Syria,  sive  in  Libano...  in  id  quod  attinet  ad  bonum  com- 
mune Ecclesiae  et  ad  coordinationem  laboris  pastoralis,  sicut  fit  in  regionibus 
Americanis  et  Europaeis  relative  ad  orientales;  b)  ut  fideles  alii  ritus  ipsius 
regionis  habeant  proprium  hierarcham  seu  episcopum  auxiliarem  aut  vica- 
rium generalem.  Et  in  hoc  casu  iste  hierarcha  debet  agere  Ordinario  loci  con- 
sentiente in  quaestionibus  quae  spectant  ad  territorium,  v.  g.  quando  agitur 
de  constructione  alicuius  ecclesiae  aut  alicuius  scholae. 

Idque  ut  stabiliatur  perfecta  concordia  et  magis  firmetur  unitas  catho- 
lica. Sed  in  casu  conflictus,  patriarchae  quorum  res  interest  modum  simul 
statuere  possunt  et  debent. 

Conclusio.  Propono  ut  n.  31  reddatur  in  hoc  sensu:  a)  Dandi  sunt  sa- 
cerdotes pro  fidelibus  uniusque  ritus  cui  ministerium  pastorale  exerceant 
sub  auctoritate  principalis  loci  Ordinarii;  b)  si  postea  necesse  sit,  dandus  eis 
hierarcha  sui  ritus  qui  dirigat  eorum  actionem  et  sit  medius  inter  sacerdo- 
tes sui  ritus  et  principalem  loci  Ordinarium,  necnon  inter  eos  et  suum  pa- 
triarcham, vel  Sanctam  Sedem  quando  agitur  de  fidelibus  ritus  latini. 


31 

Exc.mus  P.  D.  IOSEPH  TAWIL 
Archiepiscopus  tit.  Myr ensis  Melchitarum 

Ad  par.  31  ( Dioeceses  personales  ratione  ritus).  Omnes  communitates 
catholicae  ritus  orientalis,  coniuncte  vel  separatim  sumptae,  minuta  pictura 
sunt  Ecclesiarum  quas  repraesentant.  Praeter  Ecclesiam  maronitarum,  omnes 
habent  ramum  orthodoxum  plus  minus  ve  magnum.  Omnes  coniuncte  sumptae, 

efficiunt  vix  tres  pro  centum  (3%)  orthodoxorum  ex  quibus  ortae  sunt.  Nu- 
merantur orthodoxi  in  globo  circa  ducenti  milliones  (200.000.000),  de  quibus 
syriani  circa  tres  milliones  (3.000.000),  arment  quinque  milliones  (5.000.000), 
copti  et  ethiopi  quindecim  milliones  (15.000.000)  et  byzantini  centum  octo- 
ginta milliones  (180.000.000). 

Sed  inter  ipsas  communitates  catholicas  ritus  orientalis  non  omnes  sonant 
orientaliter:  sunt  quidem  qui  mere  latine  sonant.  Certo  certius  Ecclesia  la- 
tina authentica  valde  honorabilis  est,  sed  quaedam  Ecclesia  latina  « quoad 
modum  » sed  « latinizata  » nihil  praebet  Ecclesiae  occidentali  quod  iam  plene 
non  habeat;  immo  magnam  delusionem  affert  eiusdem  Ecclesiae  ramo  ortho- 
doxo, qui  proinde  caret  teste  authentico  de  sua  propria  traditione  in  sinu 
nostri  Concilii. 

Iamvero  audivimus  in  hac  aula  unum  vel  alterum  ex  Patribus  orientalibus 
postulare  ut  iurisdictiones  unificandae  sint  ubi  iurisdictio,  cum  non  sit  terri- 
torialis, de  facto  est  personalis,  dum  subsistunt  plures  titulares  ritus  diversi 
et  eiusdem  sedis  in  eodem  loco.  Ista  rerum  conditio  heri  non  evenit  sed  a 
pluribus  saeculis  orta  est.  Theoria  remedii  quidem  pulchra  est  sed  saepe 
melius  inimicum  est  boni.  Ista  propositio  utopica  nobis  videtur  simul  ac 
periculosa  et  noxia. 

1.  Est  utopica.  Quomodo  enim  ad  cohabitationem  perduci  poterunt,  sub 
una  eademque  auctoritate,  fideles  ex  tantis  variis  ritibus  venientes  ac  per 
quindecim  saecula  vitam  propriam  in  autonomia  agentes?  Si  talis  experientia 
tentaretur,  nullo  dubio  esset  fortunam  tentare  et  infortunam  metere. 

2.  Est  periculosa  et  noxia.  Omnis  enim  Ecclesia  orientalis  catholica,  sin- 
gillatim  sumpta,  entitatem  incompletam  constituit  quae  « pleroma  » suum  or- 
thodoxum expectat  ac  immo  advocat.  Unaquaeque  ex  illis  in  itinere  unitatis 
stationem  indicat.  Omnes  simul  progrediuntur  quasi  primum  agmen  exercitus 
qui  secuturus  est  ac  de  illo  separari  nequit.  Atqui  quid  putandum  est  de 
agmine  primo  quod  exercitus  iam  non  agnosceret  cum  ab  eo  tam  alienum 
fieret?  benedictus  Papa  XIV,  qui  tam  invectus  est  in  latinizationem  Eccle- 
siarum orientalium,  saepe  saepius  istis  commendabat  ut  eumdem  visum  ser- 
varent ac  in  orthodoxia,  quia  res  considerare  debemus  non  per  oculos  no- 
stros catholicos  sed  per  oculos  orthodoxiae. 

Concludo.  Unificatio  iurisdictionum  proposita,  longe  abest  ut  remedium 
sit  malo  cui  mederi  intendit,  peior  a malo  apparebit  ac  confusionem  magis 
augebit. 

Ritus  enim,  a proprio  episcopo  orbus,  paulatim  evanescet,  aut  saltem 
corrumpetur,  ac  denique  fideles  diuturnitate  absumentur. 

Ideo  praedicta  propositio  minus  solutionem  praebet  quam  dissolutionem. 
Attamen,  ut  eam  experiantur  illae  hierarchiae  quae  inter  se  consentiunt,  ex 
nostra  parte  non  fit  dissentio. 

[ Subscripserunt  etiam ] Eftimios  Youakim,  arch.  de  Zahleh;  Athanasios; 
M.  Assaf;  Elias  Zoghby,  ep.  tit.  Nubia;  Ios.  Malouf,  arch.  Baalbek;  Basile 
D.  Khoury,  ep.  Sidonensis;  E.  Hakkim,  arch.  de  Akka;  Philippe  Nabaa,  arch. 

de  Beyrouth;  Paul  Achkar,  arch.  Laodicea;  Augustin  Far  ah,  ep.  Tripolitanus; 
John  Bassoul,  arch.  de  Homs;  N.  Edelby,  arch.  tit.  Edessenus  Melch.;  Atha- 
nase  Hage,  sup.  gen.  Ord.  Basii.;  Hilarion  Capucci,  sup.  gen.;  Saba  Youakim, 
sup.  gen.  Ord.  Bas.  S.  Salv. 


32 

Exc.mus  P.  D.  MESROB  TERZIAN 
Episcopus  tit.  Comanensis  in  Armenia 

In  schemate  decreti  de  episcopis  ac  de  dioecesium  regimine  art.  31  di- 
citur: « Curandum  est  ut  dioeceses  personales  pro  diversitate  rituum  erigan- 
tur ubi  plures  sint  fideles  diversi  ritus,  quibus  sufficienter  consulere  possibile 
non  sit  per  sacerdotem  aut  paroeciam  eiusdem  ritus  ». 

Hic  articulus  omnino  consonat  disciplinae  armenae.  Ideoque  retinendus 
est  pro  Ecclesia  armena.  Etenim  apud  armenos  iuxta  systema  iurisdictionis 
territorialis  viguit  inde  a primordiis,  disciplina  iurisdictionis  personalis. 

Si  saec.  iv  Ecclesia  armena  habet  episcopos  potius  iurisdictione  territoriali 
gaudentes,  inde  ab  anno  461  habet  etiam  episcopos  iurisdictionis  personalis. 
Catholicos  armenorum  ad  consulendum  bono  animarum,  novas  dioeceses  con- 
stituit extra  limites  patriarchatus  proprii,  in  territoriis  aliorum  patriarcha- 
tuum,  ubi  perplures  migrati  armeni  degent.  Praesertim  saec.  x ss.,  cum  ar- 
meni  migraverint  in  imperio  byzantino  et  alibi,  habuerunt  in  eparchiis  by- 
zantinis  et  in  dioecesibus  aliorum  rituum  ordinarios  armenos  qui  archiepiscopi 
vocati  sunt  ne  minoris  auctoritatis  essent  quam  Ordinarii  indigeni.  Ita  adsunt 
archiepiscopi  armeni  Hierosolymis,  Antiochiae,  Edessae,  Caesareae,  Ciliciae, 
Iconii,  Crimeae,  Leopolis  in  Polonia,  Georgiae,  Cairi  in  Aegypto,  Aleppi 
in  Syria. 

Haec  disciplina  viget  etiam  nunc  in  Persia,  in  Mesopotamia,  in  Syria,  in 
Libano,  in  Turquia,  in  Aegypto,  in  Graecia,  in  Gallia  apud  Armenos  catho- 
licos. Apud  armenos  vero  Ecclesiae  autocephalae  in  iisdem  regionibus  atque 
in  Americis,  in  Iordania,  in  India,  in  Georgia  Caucasica,  in  Azerbegian,  in 
Russia. 

Factum  possessionis  huiusmodi  iurisdictionis  territorialis  atque  persona- 
lis in  hierarchia  armena  liquet  etiam  ex  eo  quod  patriarchae  armeni  retinen- 
tes auctoritatem  intra  limites  patriarchatus  proprii,  transferunt  loca  sedis 
patriarchalis  secundum  circumstantias  temporum  et  migrationes  armenorum 
et  obtinent  novas  iurisdictiones  territoriales  et  personales;  ita  videmus  sedem 
patriarchalem  his  modis  translatas  in  Cappadocia,  in  Cilicia,  in  Syria,  in 
Turquia,  in  Libano. 

Praeter  has  rationes  historicas  iurisdictionis  territorialis  et  personalis, 
debent  considerari  etiam  rationes  rituales,  nationales  et  pastorales.  Existentia 
unici  ritus  proprii  quo  coniunguntur  omnes  armeni,  et  sensus  eorum  natio- 
nalis  auctus  ex  calamitatibus  patriis  postulant  Ordinarios  eiusdem  nationis, 
ubicumque  inveniuntur  numerosi  coetus  armenorum.  Armeni  enim  ita  sunt 

suo  ritu  addictissimi  ut  nolint  audire  nisi  liturgiam,  hymnos  et  preces  patrii 
ritus,  qui  secundum  eos  sunt  potissima  media  protectionis  nationalis.  Propterea 
etiam  armeni  catholici,  ubi  desunt  sacerdotes  sui  ritus  catholici,  malunt  eccle- 
sias armenas  orthodoxas  adire  potiusquam  catholicam  ecclesiam  alius  ritus. 

Itaque  est  summi  momenti  pastoralis  ut  armeni  habeant  ubicumque  de- 
gunt pastores  sui  ritus,  suae  nationis.  Huius  prudentiae  pastoralis  exemplo 
sit  S.  Basilius  Magnus  qui  sese  opposuit  duci  byzantino,  Terentio,  qui  vole- 
bat episcopos  graecos  pro  aliquibus  dioecesibus  armenis,  et  ordinavit  pro 
illis  dioecesibus  ritus  armeni  praesules  armenos  iurisdictione  territoriali  et 
personali  gaudentes. 

Ritus  nationalis  est  medium  practicum  praevalentissimum  apostolatus 
apud  armenos.  Atqui  pro  armenis  custodes  ritus  et  sensus  nationalis  sunt 
pastores  armeni  iurisdictionis  territorialis  et  personalis,  praeter  quos  armeni 
nequeunt  agnoscere  alios  ordinarios  diversi  ritus,  excepto  Romano  Pontifice 
qui  est  pater  et  pastor  omnium  rituum. 

Haec  dicta  sint  adversus  asserta  EE.  DD.  Scandar  et  Khoraiche  diei  15  in 
sessione  publica. 

[Sub scripserunt  etiam\  Nerses  Tayroyan,  arch.  Babylonensis  Armenorum; 
R.  Bayan,  ep.  Alexandrinus  Armenorum;  Georgius  Layek,  arch.  Aleppensis 
Armenorum. 

Exc.mus  P.  D.  VALENTINUS  WCJCIK 
Episcopus  tit.  Barensis  in  Hellesponto,  aux.  Sandomiriensis 

In  cap.  IV,  pag.  20,  n.  26,  lin.  16,  post  verba  « apostolatus  quaestio- 
nes » adiciantur  « non  solum  in  regulari  cura  animarum  sed  etiam  in  cultura 
et  scientia  christiana  colenda  nec  non  in  actione  sociali  et  caritativa  evol- 
venda ». 

Lin.  21,  post  substantivum  « distantiam  » addatur  « nec  non  ad  facilita- 
tem communicationis  publicae  ». 

Pag.  21,  in  n.  30,  addatur  norma:  « Si  hoc  ad  tempus  fieri  non  potest, 
erigatur  saltem  in  oppido  aptiori  ecclesia  concathedralis,  ubi  episcopus 
saepius  in  anno  maneat,  maioribus  festivitatibus  celebret  et  sacerdotibus 
et  fidelibus  suis  auxilium  praestet  ». 

Exc.mus  P.  D.  MARIUS  ZANCHIN 
Episcopus  Videntinus 

Additionem  ad  art.  27  schematis  de  dioecesium  regimine  humiliter  pro- 
ponere audeo. 

In  illo  art.  27  duo  considerantur  casus,  nempe  dioecesium  quae  sunt 
« nimis  magnae  » et  dioecesium  quae  sunt  « nimis  parvae  »,  et  in  utroque 

datur  solutio.  Mihi  autem  videtur  tertius  dari  casus  et  quidem  satis  frequens, 
nempe  dioecesis  quae  est  simpliciter  « parva,  at  non  nimis  »,  et  quae  nullo 
modo,  attento  bono  animarum,  supprimi  potest;  ipsa  enim  omnia  media 
habet  ad  bene  vivendum,  sicut  seminarium  proprium,  copiam  sacerdotum, 
adsociationes  et  opera  catholica,  suum  folium  hebdomadale  (il  Settimanale 
cattolico),  populum  antiqua  amoris  traditione  suo  episcopo  unitum  etc.  Om- 
nium iudicio,  huiusmodi  parvae  dioeceses  vitam  aliquando  iactant  ferventio- 
rem  quam  magnae. 

Defectus  tamen  parvitatis  territorii  non  desunt:  alumni  seminarii  paucio- 
res sunt;  selectio  cleri  in  officiis  assignandis  saepe  difficilis  evadit;  item  dicatur 
de  dirigentibus  laicis  pro  operibus  dioecesanis  etc. 

Haec  tamen  et  alia  inconvenientia,  dum  abundantius  compensantur  a 
sola  praesentia  episcopi,  qui  frequenter  ubique  adesse  potest  tanquam  semi- 
nator bonus  et  omnium  perfector,  ex  parte  vel  ex  toto  tolli  possunt,  si  parvae 
illae  dioeceses  aliquantisper  dilatentur  per  aggregationem  partis  territorii  fini- 
timarum dioecesium.  Evidens  est  agi  in  casu  de  dioecesibus  finitimis  quae 
sint  simpliciter  « magnae  »,  etsi  non  detur  casus  de  quo  art.  27,  nempe  dioe- 
cesium quae  sunt  « nimis  magnae  »:  tunc  res  adhuc  facilior  evaderet. 

Non  est  obliviscendum  principium:  « pro  paupere  est  multum  quod  pro 
aliis  generatim  parum  est  ».  Ita  pro  parva  dioecesi  e.  g.  sexaginta  vel  septua- 
ginta millia  animarum  additio  aliarum  triginta  vel  quadraginta  millia  inco- 
larum altissimum  afferre  potest  beneficium  ad  eius  vitam  in  omnibus  facilio- 
rem reddendam.  Dum  e contra  pro  dioecesibus  finitimis,  si  magnae  sint  (non 
est  necesse  ut  sint  nimis  magnae),  amissio  triginta  vel  quadraginta  millia 
animarum  nullum  affert  grave  damnum,  immo...  illarum  dioecesium  guber- 
natio facilior  forsitan  evadit,  cum  pastor  oves  suas  melius  cognoscere  atque 
invisere  possit. 

Saepe  in  Concilio  sermo  habitus  est  de  Ecclesia  pauperum:  porro  parvae 
dioeceses,  quae  in  animarum  bonum  bene  vivere  et  operari  in  aevum  exoptant, 
a ditioribus  finitimis  dioecesibus  portiunculam  territorii  instanter  petunt,  ut 
melius  adhuc  vivere  et  operari  valeant. 

Quapropter  postulo  ut  in  art.  27,  principium  sic  compleatur,  addendo 
in  fine  tertium  istum  casum,  hisce  verbis:  « quae  demum  sint  parvae,  etsi 
non  nimis,  si  earum  fines  absque  gravi  difficultate  ampliari  possint,  con- 
gruenter dilatentur  ». 

Rogo  et  insto  ut  propositio  mea  acceptetur,  quia  conscius  sum  finium 
mutationes  natura  sua  semper  difficiles  esse,  sed  eas  summopere  faciliores 
evadere,  si  in  ipso  Concilio,  uti  norma  generalis,  praevideantur  ac  sta- 
tuantur. 

CONFERENTIA  EPISCOPORUM  HELVETIAE 

N.  27,  1 addatur:  « vel  institutiones  communes  ad  opera  et  incepta  uti- 
litatis communis  v.  g.  seminaria , tribunalia  ecclesiastica,  prelum  etc.,  eri- 
gantur ». 

Exc.mi  PP.  DD.  EPISCOPI  MELCHITAE 

N.  31,  pag.  21,  lin.  25.  Apres  le  mot  « erigantur  » ajouter  1’incise  sui- 
vante:  « usquedum  territorialis  dioecesis  alterius  ritus  instauretur  ». 

Le  schema,  fort  heureusement,  recommande  d’instituer  des  dioceses 
personnels  pour  les  fideles  d’un  autre  rite,  lorsque  leur  nombre  P exige.  11 
ne  peut  s’agir,  en  fait,  aujourd’hui,  que  de  dioceses  personnels  de  rite  orien- 
tal,  car,  1’Eglise  latine  s’etant  partagee  tout  le  globe  terrestre,  tous  les  dioceses 
latins  du  monde  sont  consideres  comme  territoriaux. 

Meme  lorsque  les  latins  n’atteignent  pas  les  2.000,  le  Saint  Siege  leur 
donne,  au  coeur  meme  de  1’orient,  une  hierarchie  de  leur  rite.  Mais,  quand 
les  orientaux  sont  plus  de  50.000  ou  100.000  (comme  p.  ex.  les  Melkites 
ou  les  Maronites  aux  Etats-Unis),  iis  doivent  renoncer  a avoir  meme  un 
simple  diocese  personnel.  Si  le  Concile  veut,  sur  ce  point,  faire  ceuvre 
utile,  il  doit  recommander  aux  eveques  de  ne  pas  s’opposer  indefiniment  a 
la  constitution  de  dioceses  personnels  pour  les  orientaux,  preludant  a la 
constitution  de  vrais  dioceses  territoriaux  et  personnels,  car,  en  justice,  pour- 
quoi  les  latins  peuvent-ils  avoir  partout  des  dioceses  territoriaux,  meme 
s’ils  sont  une  infime  minorite,  et  pas  les  orientaux,  alors  que  ceux-ci  sont  en 
nombre  respectable?  Ce  systeme  des  deux  poids  et  deux  mesures  dans 
PEglise  catholique  doit  cesser.  II  faut  ajouter  a cela  que  Popposition  de  cer- 
tains  Ordinaires  d’Occident  a la  constitution  de  dioceses  personnels  pour  les 
Orientaux  fait  que  les  Orientaux  emigres  ne  re^oivent  pas  les  secours  spi- 
rituels  suffisants  et  que  les  pretres  qui  les  desservent  manquent  d’une  autorite 
episcopale  pour  les  maintenir  dans  la  fidelite  a leur  rite  et  a leur  discipline. 
Du  fait  de  leur  union  a Rome,  les  Orientaux  catholiques  de  Pemigration 
ont  ainsi  les  bras  lies.  Iis  ne  peuvent  se  developper,  et  voient  leurs  effectifs 
diminuer,  alors  que  leurs  freres  orthodoxes,  libres  a cet  egard,  se  constituent 
des  hierarchies,  s’organisent  et  se  developpent.  Cette  situation  injuste  peut- 
elle  durer  indefiniment? 

La  multiplicite  des  juridictions  catholiques  dans  le  Vroche-Orient  arabe. 

Des  bruits  divers  courent  ces  temps-ci  au  sujet  d’une  eventuelle  unifica- 
tion  des  multiples  juridictions  patriarcales  et  episcopales  catholiques  s’exer- 
gant  sur  un  meme  territoire,  en  Orient  en  gener al,  et  plus  particulierement 
dans  le  Proche-Orient  arabe. 

Aucun  projet  n’est  jusquhci  officiellement  soumis  au  Concile.  Mais  1’idee 
est  en  l’air,  et  plusieurs  tentatives  ont  deja  ete  faites  pour  saisir  d’un  tel 
projet  Pune  ou  1’autre  commission  conciliaire  preparatoire. 

L’opinion  publique  en  Orient  n’est  heureusement  pas  alertee. 

Seuls  quelques  rares  prelats  orientaux,  auxquels  font  echo  quelques  sa- 
vants  occidentaux  qui  ne  sont  generalement  pas  au  courant  de  la  situation 
reelle  de  1’Eglise  en  Orient,  pensent  devoir  agiter  a nouveau  cette  ques- 
tion.  Les  auteurs  de  cette  idee  sont  seduits  par  les  avantages  possibles  d’une 
telle  unification  et  ne  pensent  pas  a ses  inconvenients  reels  et  aux  remous 
dangereux  et  incalculables  qu’elle  suscitera  dans  une  region  deja  trop  agitee. 
Les  occidentaux,  qui  leur  font  echo,  favorisent  dans  ce  projet  d’unification 
un  systeme  qui  cadre  bien  avec  leur  mentalite  et  avec  Porganisation  eccle- 
siastique a laquelle  iis  sont  habitues. 

Aussi,  les  Peres  du  Concile  risquent-ils  d’etre  saisis,  a 1’improviste,  d’un 
projet  en  forme,  presente  subitement  par  le  truchement  d’une  Commission 
conciliaire  ou  par  une  requete  signee  d’autant  plus  d’eveques  que  rares  sont 
en  realite  ceux  qui  peuvent  avoir  sur  ce  sujet  une  information  complete  et 
precise. 

C’est  pourquoi,  nous  avons  cru  necessaire  de  mettre  en  garde  les  Peres 
du  Concile  contre  la  possibilite  de  telles  menees,  qui  representent  seulement 
les  opinions  d’un  cercie  tres  restreint,  en  leur  fournissant  les  elements  d’une 
information  breve  et  objective.  Nous  limitons  deliberement  notre  etude  au 
Proche-Orient  arabe,  et  cela  pour  deux  raisons:  d’abord  c’est  la  que  le 
probleme  de  la  multiplicite  de  juridiction  se  pose  avec  le  plus  d’ acuite;  en- 
suite  parce  que,  vivant  dans  ce  milieu  et  en  portant  la  responsabilite,  nous 
sommes  plus  a meme  d’en  parier  avec  connaissance  de  cause. 

Un  mot  d’histoire.  II  convient  de  commencer  notre  recherche  par  un  bref 
rappel  historique,  car  la  situation  actuelle  ne  s’explique  que  par  un  retour 
aux  origines. 

Cest  malheureusement  1’histoire  de  Pemiettement  successif  du  christia- 
nisme dans  cette  region. 

Les  controverses  doctrinales  des  premiers  siecles  ont  cree  dans  le  pays 
des  Eglises  detachees  de  V orthodoxie  ojficielle,  qui  se  sont  organisees  hie- 
rarchiquement  en  communautes  separees.  Ce  fut  d’abord  PEglise  nestorienne; 
puis  vint  le  monophysisme,  qui  erigea  dans  chaque  region  une  Eglise  natio- 
nale:  Eglise  copte  en  Egypte,  Eglise  syrienne  en  Syrie,  Eglise  armenienne  en 
Armenie.  Plus  tard,  le  monothelisme  suscita  aussi  une  Eglise  monothelite 
qui,  heurement,  ne  se  maintint  pas. 

En  face  de  ces  Eglises  separees  de  1’orthodoxie  officielle,  constituees  entre 
le  ve  et  le  vue  siecles,  PEglise  orthodoxe-catholique  — appelee  aussi,  dans 
ces  regions,  Eglise  Melkite  — , PEglise  des  conciles,  maintenait  la  foi 
orthodoxe  et  la  communion  catholique  avec  le  reste  de  la  chretiente,  malgre 
la  diminution  de  ses  effectifs. 

La  conquete  musulmane  de  la  premiere  moitie  du  vne  siecle  a consacre 

cette  division  et  Pa  accentuee  meme.  A chacune  de  ces  Eglises,  PIslam  a re- 
connu  un  statut  autonome,  y voyant,  plus  que  des  rites  ou  des  confessions 
religieuses  differentes,  des  « nations  » autonomes,  mais  egalement  soumises 
a la  « protection  » du  conquerant  musulman. 

A la  faveur  d’une  vacance  prolongee  du  siege  patriarcal  orthodoxe  d’ An- 
tioche, les  Maronites  se  sont  constitues  aussi  en  nation-Eglise  autonome. 

Aussi  bien,  le  Proche-Orient  arabe  connut-il,  durant  tout  le  Moyen- 
Age,  six  Eglises-Nations,  regies  interieurememnt  par  leurs  chefs  religieux: 
la  nation  grecque,  orthodoxe  ou  melkite,  la  nation  nestorienne,  la  nation 
copte,  la  nation  syrienne,  la  nation  armenienne  et  la  nation  maronite. 

Le  schisme  Byzance-Rome  entraina  peu  a peu  et  comme  insensiblement  la 
nation  grecque-melkite,  a sa  grande  majorite,  dans  la  separation  d’avec  Rome. 
La  nation  maronite,  par  contre,  noua  avec  Rome,  depuis  le  temps  des  Croi- 
sades  au  moins,  des  liens  constants. 

Au  sein  de  ces  communautes-Eglises-nations,  des  mouvements  d’union 
partielle  avec  le  Siege  Romain  commencerent  apres  1’echec  de  la  tentative 
d’union  globale  a Florence  et  se  consoliderent  surtout  au  debut  du  xvnT 
siecle.  Ces  mouvements  d’union  ont  disloque  de  chaque  communaute  primi- 
tive des  groupes  plus  ou  moins  importants,  auxquels  Rome  donna  ou  recon- 
nut  une  hierarchie  catholique  distincte.  Ainsi  les  communautes  ci-dessus 
enumerees,  a 1’exception  de  la  communaute  maronite  entierement  unie,  se 
scinderent  chacune  en  deux  branches,  Pune  devenue  catholique,  Pautre  res- 
tant ce  qu’elle  etait  («  orthodoxe  »,  dans  le  sens  oii  chacun  Pentend). 

Au  siecle  dernier,  les  protestants  firent  quelques  recrues  et  se  constitue- 
rent en  nouvelles  Eglises  autonomes.  De  leur  cote,  les  missionnaires  latins, 
abandonnant  leur  ancienne  methode  qui  consistait  a aider  seulement  les 
Orientaux  («  in  auxilium  Orientalium  »),  firent  aussi  des  recrues  et  les  cons- 
tituerent en  nouvelle  communaute-Eglise-nation  latine. 

Resultat  de  toutes  ces  variations:  le  tableau  suivant  des  communautes 
chretiennes  dans  le  Proche-Orient  arabe: 

Non-catholiques  Catholiques 


Eglise  grecque-melkite  orthodoxe 
Eglise  nestorienne 
Eglise  syrienne  orthodoxe 
Eglise  copte  orthodoxe 
Eglise  armenienne  orthodoxe 

Eglise  protestante 

Situation  actuelle 


Eglise  grecque-melkite  catholique 
Eglise  chaldeenne 
Eglise  syrienne  catholique 
Eglise  copte  catholique 
Eglise  armenienne  catholique 
Eglise  maronite 

Eglise  latine 


1.  La  seule  consideration  du  tableau  ci-dessus  montre  que,  theorique- 
ment  du  moins,  il  y a ou  peut  y avoir  partout,  dans  le  Proche-Orient  arabe, 
6 juridictions  non-catholiques,  en  face  de  6 juridictions  catholiques  orientales 
et  1 juridiction  latine.  Toutes  ces  juridictions  s 'exercent,  ou  peuvent  s’exercer, 

simultanement  et  sur  le  meme  territoire,  mais,  bien  entendu,  sur  des  fideles 
distincts:  juridiction  multiple  de  caractere  territorial  et  personnel  a la  fois. 

2.  La  multiplicite  des  juridictions  orthodoxes  ne  nous  concerne  pas.  Nous 
ne  parlerons  desormais  que  de  la  multiplicite  des  juridictions  catholiques. 
Partout  donc,  dans  le  Proche-Orient  arabe,  il  y a ou  peut  y avoir  7 juridic- 
tions catholiques  qui  se  compenetrent,  a un  titre  ou  a un  autre. 

3.  Mais,  la  compenetration  n’est  pas  partout  egale,  en  ce  sens  que  le  me- 
lange  des  populations  se  fait  a des  doses  tres  variables.  Si,  par  exemple,  dans 
les  grandes  villes  comme  Beyrouth,  Damas,  Alep,  Le  Caire  ou  Alexandrie, 
on  rencontre  des  fideles  de  presque  toutes  les  communautes  ailleurs  la  popu- 
lation  catbolique  est  ou  exclusivement  d’un  meme  rite  ou,  du  moins,  les 
fideles  des  autres  rites  sont  en  telle  minorite  qu’ils  peuvent  etre  consideres 
comme  emigres  ou  etrangers.  Ainsi  par  exemple,  en  Haute-Egypte  on  ne 
trouvera  que  des  coptes;  dans  des  regions  entieres  du  Liban,  il  n’y  a prati- 
quement  que  des  maronites;  en  Palestine,  il  n’y  a pratiquement  que  des  mel- 
kites  et  des  latins;  en  Irak,  les  chaldeens  et  les  syriens  se  partagent  la  popu- 
lation,  avec  une  minorite  d’armeniens;  en  Syrie,  la  population  est  davantage 
melee,  mais  avec  predominance  melkite,  etc.  Le  melange  est  tel  qu’il  est  diffi- 
cile de  dresser  une  carte  geographique  de  la  repartition  de  chacune  des 
communautes. 

4.  Sur  7 communautes  catholiques,  les  6 communautes  orientales  ont 
chacune  a leur  tete  une  autorite  patriarcale:  le  siege  d’ Alexandrie  est  occupe 
par  le  Patriarche  melkite  et  par  le  Patriarche  copte  catholique;  le  siege  d’ An- 
tioche est  occupe  par  le  Patriarche  melkite,  le  Patriarche  syrien  et  le  Patriarche 
maronite;  le  siege  de  Jerusalem  est  occupe  par  le  Patriarche  melkite  et  par 
un  patriarche  latin  (qui  n’a  pas  de  pouvoirs  patriarcaux  proprement  dits);  le 
siege  de  Babylone  est  occupe  par  le  Patriarche  chaldeen;  le  siege  de  Sis  est 
occupe  par  le  Patriarche  armenien.  Ainsi,  a part  la  communaute  latine,  qui 
n’a  pas  un  chef  local  unique,  toutes  les  communautes  orientales  ont  un  Pa- 
triarche a leur  tete. 

5.  En  principe,  si  le  nombre  des  fideles  s’y  pretait  partout,  il  pourrait  y 
avoir,  sur  chaque  siege  episcopal,  6 eveques  orientaux  et  1 eveque  latin. 
De  fait,  cela  existe  dans  certaines  grandes  villes,  comme  Beyrouth,  ou  il  y a 
6 eveques  catholiques,  a Alep  et  au  Caire  ou  il  y en  a 5,  etc.  Mais,  meme 
la  ou  il  n’y  a pas  tant  d’ eveques,  il  y a invariablement  7 juridictions  catho- 
liques, representees  respectivement  soit  par  des  eveques,  soit  par  des  vicaires 
patriarcaux  ou  episcopaux,  soit  par  de  simples  cures. 

Avantages  et  inconvenients 

A cette  situation,  unique  au  monde,  il  y a des  avantages  et  des  incon- 
venients. 

A)  Avantages : 

1.  Le  premier  avantage  est  qu’a  chaque  rite  liturgique  correspond  une 
Eglise,  une  communaute  distincte,  une  hierarchie  propre.  Du  point  de  vue 
liturgique  et  disciplinaire,  c’est  certainement  un  cadre  parfait. 

2.  Le  deuxieme  avantage,  du  moins  aux  yeux  des  catholiques,  est  qu’a 
chaque  hierarchie  orthodoxe  correspond  partout,  ou  presque,  une  hierarchie 
catholique  du  meme  rite. 

3.  Le  troisieme  avantage  est  qu’en  principe  ce  grand  nombre  d’eveques 
doit  permettre  un  soin  plus  minutieux  du  troupeau  du  Seigneur.  Beaucoup 
d’eveques  arrivent  a connaitre  pratiquement  toutes  les  familles  de  leur 
diocese. 

4.  Enfin,  le  grand  avantage  est  surtout  que,  dans  une  situation  aussi 
delicate  du  christianisme,  les  piis  sont  pris.  Chaque  hierarchie  a reussi,  apres 
des  siecles  d’efforts,  a s’organiser.  Cette  multiplicite  est  ancree  dans  l’ame 
des  fideles,  dans  leurs  rites,  dans  leur  histoire,  dans  leur  sensibilite,  dans  leur 
ame,  dans  leur  vie  de  tous  les  jours.  C’est  un  systeme  delicat  qu’il  serait  diffi- 
cile de  remplacer  sans  grands  bouleversements. 

B)  Inconvenients : 

Mais,  par  contre,  ce  systeme  presente  de  nombreux  et  reels  inconvenients. 
Qu’il  suffise  de  les  enumerer  brievement: 

1.  Nombre  considerable  d’eveques  catholiques  sur  le  meme  siege  et 
dans  la  meme  ville;  et  plusieurs  patriarches  occupent  le  meme  siege  pa- 
triarcal. 

2.  Les  patriarches,  quel  que  soit  leur  siege,  exercent  pratiquement  leur 
juridiction  sur  le  territoire  des  autres  sieges  patriarcaux  et  sont  tous  pratique- 
ment patriarches  de  tout  le  Proche-Orient. 

3.  Personne  n’est  individuellement  unique  responsable  des  interets  ge- 
neraux  du  catholicisme  dans  une  region  determinee.  Cet  inconvenient  est 
le  plus  important,  car  aucun  des  hierarques  n’est  assez  fort  pour  pouvoir 
s’occuper  efficacement  et  a lui  seul  des  interets  les  plus  vitaux  de  1’Eglise: 
l’enseignement,  1’action  catholique,  les  ceuvres  de  charite,  la  presse,  la  radio, 
la  television,  l’action  sociale,  les  relations  avec  1’Etat.  Chacun  y travaille,  mais 
son  action  est  faible.  Ces  questions  ne  peuvent  etre  prises  en  charge  que 
par  1’ensemble  des  Hierarques  catholiques  d’une  region  determinee,  et  cela 
est  naturellement  plus  difficile  que  s’il  y avait  un  seul  responsable. 

Solutions  non-realistes 

Devant  cette  situation  delicate,  quelques  individus  ou  groupes  catholi- 
ques ont  imagine  et  propose  des  Solutions.  La  chose  date  d’ assez  longtemps. 
Mais  toutes  ces  Solutions  ont  le  tort  d’etre  plus  allechantes  que  reelles,  plus 
theoriques  que  pratiques.  En  plus,  elles  comportent  des  consequences  en- 
core  plus  nef astes  que  les  inconvenients  qu’elles  entendent  eviter. 

Nous  ne  pretendons  pas  les  enumerer  toutes,  car  on  en  invente  sans  cesse 
de  nouvelles.  Qu’il  suffise  de  mentionner  les  plus  en  vogue: 

1.  Une  solution  radicale  consiste  a supprimer  tous  les  rites  et  toutes 
les  communautes.  On  est  catholique,  dit-on,  et  cela  suffit.  Pour  la  liturgie, 
si  on  ne  veut  pas  adopter  purement  et  simplement  le  rite  latin,  on  adopter  a 
un  des  rites  orientaux,  ou  bien  on  composera  un  rite  unifie  nouveau  (rite 

arabe).  Aussi  bien,  le  droit  canon  est-il  deja  unifie  pour  toutes  les  commu- 
nautes  orientales  catholiques.  II  ne  restera  plus  qu’a  unifier  les  rites  liturgi- 
ques.  Ces  deux  cboses  etant  unifiees,  il  ne  devrait  plus  y avoir  qu’un  seul 
eveque  catholique  par  ville,  qu’un  seul  patriarche  pour  tous,  et  qu’une  seule 
juridiction.  De  cette  fagon  le  probleme  est  resolu. 

L’enonce  seul  de  ces  fantaisies  tourne  la  tete  a quiconque  possede  la 
moindre  notion  de  1’Orient  et  a la  moindre  responsabilite  d’ames  dans  cette 
region. 

Supprimer  les  rites  dans  1’Eglise  est  cbose  impossible,  car  ce  serait  par- 
tout  les  troubles  les  plus  graves.  Et  si  c’etait  possible,  ce  serait  criminel,  parce 
que  cela  appauvrit  1’Eglise  de  la  plus  grande  partie  de  son  patrimoine  spiri- 
tuel.  L’uniformite,  sur  ce  point,  loin  d’etre  un  bien,  est  une  catastrophe. 

Ce  serait  surtout  une  catastrophe  si  la  suppression  des  rites  orientaux 
devait  se  faire  en  faveur  du  rite  latin.  A ce  moment-la,  on  devra  croire  qu’on 
ne  peut  etre  catholique  qu’en  etant  latin,  que  catholicisme  et  latinisme  sont 
synonymes.  Tout  effort  de  reunion  de  tous  les  chretiens  dans  la  catholicite 
devrait  alors  etre  abandonne. 

Quant  a ne  retenir  qu’un  des  rites  orientaux  actuellement  existants  (le- 
quel  d’ailleurs?)  ou  a en  inventer  un  de  toutes  pieces,  c’est  de  la  pure  fan- 
taisie. 

De  telles  Solutions  ne  peuvent  etre  pensees  que  par  des  esprits  qui  ne 
vivent  qu’un  catholicisme  amorphe,  sans  racines  dans  la  vie,  sans  attaches 
dans  le  passe  comme  sans  prise  sur  1’avenir. 

Aussi,  ne  connaissons-nous  pas  de  personnes  vraiment  responsables  qui 
partagent  ces  vues. 

2.  Une  autre  solution  entend  unifier  les  juridictions,  tout  en  maintenant 
la  diversite  des  rites.  Dans  chaque  diocese,  il  n’y  aurait  qu’un  seul  eveque 
pris  a tour  de  role  dans  chaque  rite.  Ainsi,  a Alep  par  exemple,  il  y aurait 
un  eveque  grec-catholique;  a sa  mort,  lui  succederait  un  eveque  maronite, 
puis,  a la  mort  de  celui-ci,  un  eveque  armenien,  etc. 

C’est  une  solution  tellement  utopique  que  nous  ne  pensons  meme  pas 
devoir  la  refuter. 

3.  D’autres  pensent  que  tous  les  eveques  d’une  meme  ville  peuvent  res- 
ter, mais  que  l’on  attribuera  a l’un  d’eux,  a tour  de  role,  Tadministration 
effective  de  tous  les  catholiques  du  diocese,  quel  que  soit  leur  rite.  Puis  il  sera 
remplace  par  un  autre  collegue,  et  ainsi  de  suite. 

Solution  encore  plus  utopique. 

4.  D’autres  ont  pense  que,  dans  une  ville  episcopale,  l’un  des  eveques 
serait  vraiment  eveque,  a juridiction  territoriale,  et  les  autres  seraient  des 
eveques  a juridiction  seulement  personnelle.  Ainsi,  a Beyrouth,  par  exemple, 
1’eveque  maronite  serait  seul  eveque  de  Beyrouth,  pour  tous  les  catholiques 
de  ce  diocese,  quel  que  soit  leur  rite,  mais  il  y aurait  un  eveque  melkite  pour 
les  seuls  melkites  (interets  liturgiques  et  communautaires),  un  eveque  sy- 

rien  etc.  Les  relations  entre  l’eveque  territorial  et  les  eveques  personnels 
seraient  a determiner. 

C’est  encore  de  1’imagination  qui  ne  cadre  pas  avec  le  reel. 

5.  D’autres  maintiennent  aussi  qu’il  ne  doit  y avoir  qu’un  seul  eveque 
proprement  dit  dans  chaque  diocese.  Cet  eveque  serait  responsable  de  tous 
les  catholiques,  de  quelque  rite  qu’ils  soient.  Lui-meme,  en  tant  qu’eveque, 
n’appartiendrait  a aucun  rite,  ou  serait,  si  l’on  veut,  de  tous  les  rites,  un  peu 
comme  le  Pape,  qui  est  de  rite  latin  mais  qui  gouverne  les  fideles  de  tous  les 
rites.  Cet  eveque  unique  aurait  des  vicaires  generaux,  revetus,  si  neces- 
saire,  du  caractere  episcopal,  pour  chacun  des  rites  suffisamment  representes 
dans  son  diocese. 

Encore  pure  imagination. 

6.  D’autres  veulent  bien  qu’il  y ait  plusieurs  eveques  dans  la  meme 
ville,  mais  demandent  du  moins  que  certaines  parties  du  diocese,  ou  il  n’y 
a pratiquement  que  des  fideles  d’un  seul  rite,  soient  soumises  a la  juridiction 
exclusive  de  1’eveque  de  ce  rite,  et  que  les  autres  eveques  n’aient  rien  a y 
voir  du  seul  fait  qu’ils  sont  theoriquement  chefs  spirituels  du  meme  diocese... 

7.  D’autres  demandent  que  dans  les  conseils  deliberatifs  des  eveques  ca- 
tholiques d’une  meme  ville,  les  voix  ne  soient  pas  egales  entre  tous  les 
eveques,  mais  qu’elles  soient  affectees  d’un  exposant  proportionnel  au  nom- 
bre  des  fideles  que  chacun  a effectivement  sous  sa  juridiction. 

8.  D’autres  enfin  se  contentent  de  1’unification  des  patriarcats.  Sur  chaque 
siege  patriarcal  il  ne  devrait  y avoir  qu’un  seul  titulaire,  a juridiction  terri- 
toriale bien  limitee.  Pour  cela,  on  pourrait  proceder,  a la  rigueur,  a une  nou- 
velle  repartition  des  territoires  propres  a chaque  siege,  de  maniere  que  chaque 
Patriarche  ait  un  territoire  exclusif,  meme  s’il  a des  eveques  suffragants  de 
rites  differents. 

Cette  solution  semble  recueillir  aujourd’hui  plus  d’attention.  Elie  a ap- 
paremment  l’avantage  de  sauvegarder  la  pluralite  des  rites;  elle  ne  touche 
pas  a la  multiplicite  des  juridictions  episcopales;  elle  fait  du  Patriarche,  desor- 
mais  unique  titulaire  de  son  siege,  un  chef  superieur  a-rituel,  n’appartenant 
a aucun  rite  ou  appartenant  a tous  les  rites,  mais  qui  assume  1’interet  de  tous 
les  rites,  c’est-a-dire  de  1’ensemble  du  catholicisme  sur  toute  1’etendue  de  son 
patriarcat. 

Dans  cette  perspective,  on  descend  a quelques  details  pratiques  et  l’on 
propose  un  partage,  que  l’on  veut  le  plus  equitable  possible,  des  sieges  pa- 
triarcaux,  entre  les  differentes  communautes  existantes.  Le  siege  d’Alexandrie 
serait  attribue  au  Patriarche  copte-catholique.  Le  siege  d’ Antioche  serait 
partage  en  deux:  la  partie  libanaise  etant  attribuee  au  Patriarche  maronite, 
la  partie  syrienne  devant  etre  encore  disputee  entre  le  Patriarche  melkite 
(qui  a les  fideles  les  plus  nombreux)  et  le  Patriarche  syrien  catholique.  Le 
siege  de  Jerusalem  serait  enleve  aux  latins  et  rendu  aux  melkites.  Le  siege 
de  Babylone  (d’Irak)  resterait  occupe  par  le  Patriarche  chaldeen.  Le  Patriarche 

armenien  occuperait  le  siege  de  Sis,  mais  il  n’aurait  pas  de  territoire  de- 
termine... 

Critique  generale  de  tous  ces  systemes 

Nous  arretons  la  notre  analyse,  car  ces  Solutions  supposent  toutes  a la 
base,  l’idee  d’unifier  la  juridiction,  soit  episcopale  soit  patriarcale,  dans 
le  Proche-Orient. 

Or,  nous  sommes  convaincus  que  toute  unification  de  juridiction  dans 
cette  region  est  1)  prejudiciable  a 1’interet  superieur  du  catholicisme, 
2)  excessivement  dangereuse  et  3)  irrealisable  de  fait.  Voici  nos  raisons, 
qui  sont  toutes  d’ordre  general: 

A)  Ces  Solutions  sont  prejudiciable s a 1’ interet  superieur  du  catho- 
licisme. 

1.  A part  la  communaute  maronite,  qui  a atteint  deja  son  but  en  etant 
toute  entiere  unie  dans  le  catholicisme,  toutes  les  autres  communautes  catho- 
liques  orientales  sont  encore  dans  le  stade  des  unions  partielles.  Or,  dans 
ce  stade  de  leur  mission,  telle  que  le  Christ  et  1’Eglise  l’attendent  d’elles,  ces 
communautes,  aspirant  sans  cesse  a refaire  leur  unite  au  sein  du  catholicisme, 
ne  doivent  rien  poser  qui  prejudicie  de  Pavenir  de  1’union,  qui  la  rende  im- 
possible  ou  notablement  plus  difficile. 

Or,  une  unification  de  la  juridiction,  qu’elle  se  fasse  au  plan  episcopal 
ou  patriarcal,  est  une  modification  tellement  sensible  et  essentielle  apportee 
aux  institutions  fondamentales  de  chaque  communaute  catholique,  que  la 
communaute  orthodoxe  correspondante  ne  s’y  reconnait  plus. 

Notre  stade  actuel  d’union  n’est  pas  une  formule  definitive.  Nous  som- 
mes en  quelque  sorte  des  organisations  de  transition.  Quand  1’union  globale 
sera  realisee  entre  l’orthodoxie  et  le  catholicisme,  nous  devrions  reintegrer 
cette  orthodoxie  catholique  et  dissoudre  en  elle  nos  cadres  hierarchiques. 
De  quel  droit  aurons-nous,  auparavant,  supprime  telle  juridiction  ou  fondu 
telle  autre  dans  un  organisme  a-rituel,  ou  nos  freres  orthodoxes  ne  se  recon- 
naitraient  pas? 

Ceci  vaut  de  la  liturgie  et  de  la  discipline  autant  que  de  la  juridiction: 
aucune  transformation  fondamentale  de  ces  institutions  ne  doit  se  faire  tant 
que  1’union  n’est  pas  realisee.  Lorsque  cette  union  sera  realisee,  1’Eglise 
d’alors  fera  les  reformes  qu’elle  jugera  utiles. 

2.  Nous  devrons  rejeter  aussi  toute  unification  de  juridiction  qui  abouti- 
rait  a une  absorption  d’une  Eglise  par  une  autre.  Une  Eglise  distincte,  a 
1’interieur  du  catholicisme,  exige,  sinon  toujours  un  rite  distinet,  du  moins  une 
hierarchie  distincte.  Toute  fusion  ou  absorption  d’une  hierarchie  par  une 
autre  marque  la  disparition  d’une  Eglise.  Ainsi,  les  Melkites  ont  bien  50.000 
fideles  aux  Etats-Unis.  Ces  fideles  ont  bien  un  rite  distinet,  des  pretres  a 
eux,  et  une  discipline  propre.  Mais  tant  qu’ils  n’auront  pas  une  hierarchie 
distincte,  on  ne  pourra  pas  dire  qu’il  y a une  Eglise  melkite  aux  Etats-Unis. 
Et  s’ils  n’ont  pas  d’Eglise,  c’est-a-dire  s’ils  n’ont  pas  de  hierarchie,  les  mel- 
kites aux  Etats-Unis  sont  sans  cesse  menaces  de  disparaitre. 

Or,  1’Eglise  catholique  veut  sauvegarder  toutes  les  Eglises  qui  la  for- 
ment, en  particulier  les  Eglises  orientales  qui  ont  la  mission  tres  importante 
de  refaire  Punite  chretienne  avec  les  branches  orthodoxes  correspondantes 
de  leur  rite.  Priver  Pune  ou  Pautre  de  sa  hierarchie  propre,  c’est  preparer, 
a plus  ou  moins  breve  echeance,  la  disparition  de  ces  Eglises.  C’est  nuire  con- 
siderablement  au  catholicisme. 

Le  resultat  dernier,  non  avoue,  de  tous  ces  efforts  artificiels  d’unification 
des  hierarchies  sera  fatalement  l’absorption  de  toutes  ces  Eglises  dans  le 
latinisme,  assimile  au  catholicisme. 

B)  Ces  solutioris  sont  excessivement  dangereuses. 

L’Orient  est  hyper-sensible.  Au  siecle  dernier,  Padoption  du  calendrier 
gregorien  a occasionne  dans  1’Eglise  melkite  un  vrai  schisme,  qu’elle  a mis 
de  nombreuses  annees  a resorber,  apres  avoir  enleve  a notre  Eglise  bon  nombre 
de  ses  enfants.  La  nomination  directe  d’un  patriarche  ou  d’un  eveque  imme- 
diatement  par  le  Saint-Siege  Romain  cause  des  troubles  graves  qui  empoi- 
sonnent  les  relations  pendant  de  nombreuses  annees.  Que  dire  alors  de  trans- 
formations  aussi  radicales  que  celles  que  Pon  nous  propose? 

Nui  prelat,  connaissant  1’Orient,  et  conscient  de  ses  responsabilites,  n’ose- 
ra  proceder  effectivement  a des  transformations  aussi  revolutionnaires.  Les 
difficultes  et  les  dangers  sont  tels  qu’il  faut,  pour  1’amour  de  Dieu,  cesser 
d’ agiter  ces  questions.  Tant  que  ces  sujets  sont  traites  dans  un  cercie  res- 
treint  de  theoriciens,  le  mal  se  limite  a une  perte  de  temps  et  a quelques 
agitations  individuelles.  Mais  le  jour  ou  ces  questions  brulantes  sont  jetees 
dans  le  public,  aucun  de  nous  ne  peut  repondre  de  ce  qui  peut  s’en  suivre. 

C)  Ces  Solutions  sont  pratiquement  irrealisables. 

11  faudrait  les  reprendre  une  a une.  Contentons-nous  des  deux  princi- 
pales : 

1.  D’abord  la  solution  qui  veut  un  eveque  unique  dans  chaque  ville, 
sous  quelque  forme  qu’on  la  presente.  Ou  bien  cet  eveque  unique  sera  pris 
dans  une  communaute  determinee,  la  plus  nombreuse  par  exemple,  et  alors 
les  fideles  des  autres  communautes  se  sentiront  leses,  mis  en  inferiorite,  sou- 
mis  a une  autorite  d’un  autre  rite...  Ou  bien,  il  sera  « neutre  »,  c’est-a-dire 
n’appartenant  a aucun  rite,  a aucune  communaute,  et  ceci  est  impensable. 
Quelle  est  la  communaute  qui  acceptera  que  son  eveque  soit  un  eveque  sim- 
plement  personnel  et  non  territorial,  qu’il  soit  un  simple  vicaire  general 
aupres  d’un  eveque  d’un  autre  rite,  qu’il  n’ait  pas  juridiction  partout  dans 
le  diocese  ou  qu’il  n’ait  pas  voix  egale  dans  les  conseils  deliberatifs?  II  fau- 
drait ne  pas  connaitre  1’Orient  pour  penser  que  de  telles  Solutions  sont 
possibles. 

2.  Il  en  est  de  meme  de  la  solution  qui  veut  unifier  la  juridiction  pa- 
triarcale: 

a)  Un  patriarche  amorphe,  n’appartenant  a aucun  rite,  a aucune 
Eglise  particuliere,  est  impensable;  car,  par  definition,  le  patriarche  est  un 
chef  d’Eglise. 

b ) 11  n’est  pas  normal  que  des  fideles,  des  clercs  et  des  eveques  de- 
pendent d’un  patriarche  d’un  autre  rite,  c’est-a-dire  d’une  autre  Eglise 
particuliere. 

c ) La  distribution  des  sieges  patriarcaux  entre  les  differents  rites 
releve  de  la  pure  fantaisie.  C’est  un  fait  que  les  divergences  doctrinales,  puis 
les  mouvements  d’union  a Rome,  ont  multiplie  les  titulaires  de  chaque  siege 
patriarcal.  Nous  ne  voulons  pas  entrer  ici  dans  des  discussions  interminables 
pour  savoir  lequel,  par  exemple,  des  trois  titulaires  actuels  du  siege  d’ An- 
tioche est  le  vrai  successeur  de  Saint  Ignace  d’Antioche.  Les  trois  sont  aujour- 
d’hui  egalement  legitimes.  Sur  le  siege  d’Alexandrie,  le  titulaire  melkite  est 
au  moins  aussi  authentique  que  le  titulaire  copte,  et  sur  le  siege  d’Antioche 
chacun  des  trois  patriarches  melkite,  syrien  et  maronite  est  titulaire  legitime. 
Selon  quel  critere  va-t-on  donc  reserver  le  siege  d’Antioche  a Tun  d’eux 
seulement  ? 

Toutes  ces  Solutions  sont  irrealisables  et  dangereuses. 

Solution  realiste : collaboration  et  synodalisme 

La  seule  solution  qui  nous  parait  realiste  est  celle  qui  tient  compte  des 
donnees  du  reel,  du  possible  et  de  Futile. 

Ne  pouvant  pas  supprimer  la  multiplicite  de  juridiction,  nous  1’organi- 
sons  de  maniere  a eviter  ses  inconvenients  autant  que  possible  et  a lui  faire 
rendre  le  maximum  d’avantages. 

Notre  programme  tient  en  deux  mots:  collaboration  et  synodalisme: 

A)  Collaboration.  Elie  comporte  les  manifestations  suivantes: 

1)  Creer  d’abord  un  esprit  de  collaboration  entre  les  differentes 
communautes.  Apprendre  a s’aider,  a collaborer,  a s’aimer.  II  faut  cultiver  cet 
esprit  des  le  seminaire.  Menager  le  plus  possible  de  contacts,  de  rencontres, 
de  congres,  etc. 

2)  Eviter  la  dispersion  des  forces.  Dans  les  petits  centres,  une 
seule  eglise  pourrait  servir  a deux  communautes.  Dans  le  meme  petit  village, 
une  seule  ecole  catholique  suffit. 

3)  Ne  pas  pousser  Tautonomie  de  juridiction  jusqu’a  1’extreme. 
Quand  les  fideles  d’un  rite  sont  noyes,  en  tres  petit  nombre,  dans  une  pa- 
roisse  d’un  autre  rite,  on  peut  fort  bien  confier  leur  administration  au  cure 
de  la  paroisse,  tout  en  les  faisant  visiter  de  temps  a autre,  par  un  pretre 
de  leur  rite. 

4)  Unifier  tous  les  domaines  ou  Timeret  communautaire  n’est  pas 
strictement  en  jeu:  direction  generale  de  Tenseignement,  de  Taction  catho- 
lique, de  la  presse,  de  la  radio,  de  la  television,  de  Taction  sociale,  de  la 
charite,  des  relations  avec  TEtat,  etc. 

B)  Synodalisme.  Pour  toutes  les  matieres  d’interet  commun,  il  doit 
y avoir  un  responsable.  Quel  sera-t-il?  Ce  ne  peut  etre  une  personne  indivi- 
duelle.  Ce  sera  donc  le  Synode  de  tous  les  Hierarques  ayant  juridiction  sur 
le  meme  territoire:  Synode  patriarcal  ou  Synode  episcopal. 

Pour  obtenir  ce  but,  les  Conferences  patriarcales  ou  episcopales  ne  suffi- 
sent  pas,  du  moins  dans  leur  constitution  actuelle.  II  faut  un  vrai  synode, 
a la  maniere  orientale,  avec  pouvoir  de  decision. 

Ce  synode  doit  se  tenir  plus  ou  moins  frequemment.  Une  ou  deux  fois 
par  an  pour  le  synode  patriarcal  ou  le  synode  episcopal  national;  tous  les 
mois,  par  exemple,  pour  le  synode  des  eveques  de  la  meme  ville. 

Dans  Pintervalle,  entre  les  reunions  synodales,  il  y a toujours  un  comite 
executif  charge  de  poursuivre  la  realisation  des  decisions. 

De  cette  fagon,  a la  question:  « Y a-t-il,  en  Orient,  un  responsable  de 
1’ensemble  des  interets  catboliques  pour  tout  le  pays  ou  pour  tout  le  dio- 
cese?  »,  on  pourra  repondre:  « Oui,  mais  ce  responsable  n’est  pas  une  per- 
sonne  individuelle,  c’est  le  synode  de  tous  ceux  a qui  le  Seigneur  a confie 
son  Eglise  dans  ce  coin  du  cbamp  du  Pere  ». 

Nous  pensons  que  c’est  la  la  seule  solution  vraiment  realiste. 

Conclusiorr. 

1.  Quoi  qu’il  en  soit,  nous  pensons  qu’il  ne  faut  pas  saisir  le  Concile 
oecumenique  d’une  pareille  question.  C’est  un  cas  trop  particulier  au  Proche- 
Orient.  D’autre  part,  les  Peres,  dans  leur  ensemble,  ne  peuvent  se  faire  une 
idee  suffisamment  complete  et  personnelle  de  cette  question  pour  la  tran- 
cher  en  connaissance  de  cause. 

2.  Il  faut  a tout  prix  eviter  de  causer  des  troubles  dans  le  peuple  en 
agitant  cette  question  sans  discernement. 

3.  Pour  realiser  la  collaboration  dont  nous  avons  parle,  il  faut  se  confier 
aux  conferences  patriarcales  et  episcopales  sur  place.  Elles  seules  peuvent 
indiquer  les  Solutions  realistes  qui  s’imposent. 

4.  Il  faut  travailler  des  maintenant  a mettre  au  point  le  reglement  et 
les  competences  des  synodes  patriarcaux  et  episcopaux  qui  porteront  colle- 
gialement  la  responsabilite  du  catholicisme  sur  place. 

Nous  pensons  donc  qu’il  faut,  au  point  de  depart,  accepter  la  forme 
speciale  sous  laquelle  se  presente  le  probleme  de  1’Eglise  dans  cette  region. 
Chaque  pays  a ses  propres  difficultes  a resoudre.  Ce  qui  convient  a un  pays 
ne  convient  pas  necessairement  a 1’autre.  Il  faut  trouver  a chaque  situation 
la  solution  qui  lui  convient  et  resoudre  le  probleme  d’apres  les  donnees  du 
reel. 

Etant  donnees  toutes  ces  raisons  que  nous  avons  fait  valoir,  Pattitude 
ferme  et  claire  de  notre  Eglise  grecque-melkite  catholique,  en  face  des  projets 
plus  ou  moins  fantaisistes  d’unification  de  juridiction  dans  le  Proche-Orient 
arabe,  est  qu’on  ne  doit  rien  innover:  — « Nihil  innovetur  » — , mais  que 
l’on  doit  s’efforcer  sans  cesse  d’ameliorer  la  collaboration  entre  toutes  les 
communautes  en  vue  du  bien  general  de  1’Eglise. 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  Ss.  Concilii : 

Moderabitur  disceptationem  circa  principia  generalia  de  Oecume- 
nismo, in  hac  LXIX  congregatione  generali,  em.mus  ac  rev.mus  D. 
card.  Petrus  Gregorius  Agagianian. 

In  hac  congregatione  generali,  distribuentur  haec  documenta: 

Imprimis,  relatio  super  schema  decreti  de  Oecumenismo-,  relatio  quae 
fiet  a pluribus  em.mis  et  exc.mis  Patribus,  ut  audire  et  videre  poteritis 
in  hoc  fasciculo. 

Simul  distribuentur  Emendationes  a Concilii  Patribus  scripto  exhi- 
bitae super  schema  decreti  de  Oecumenismo. 

Caput  ultimum  de  Oecumenismo,  quod  inscribitur  « de  libertate 
religiosa  »,  distribuetur  crastina,  et,  cum  hac  distributione,  iam  com- 
pletum est  schema  de  Oecumenismo,  de  quo  hodie  incipit  disceptatio. 

Prodit  etiam  hodie,  in  festo  Dedicationis  huius  patriarchalis  Basili- 
cae S.  Petri,  opusculum  cui  titulus  Ea  Tradizione  di  Pietro  in  Vaticano, 
alia  luce  della  storia  e dell’ archeologia,  ubi  praecipua  documenta  histo- 
rica et  archaeologica  exhibentur  de  episcopatu  Petri  romano,  de  eiusdem 
martyrio,  de  laboribus  peractis  in  crypta  huius  Basilicae,  et  de  sepul- 
cro B.  Petri.  Cum  tamen  apparentur  etiam  versiones  in  alias  linguas, 
ipsius  distributio  fiet  ineunte  proxima  hebdomada,  ita  ut  unusquisque 
Pater  possit  opusculum  habere  lingua  quam  mavult,  quam  praefert. 
Sed  iam  hodie  hoc  significatur  cum  festum  recurrat  Dedicationis  huius 
venerabilis  patriarchalis  Basilicae. 

Nunc,  attendant  Patres!  Hodie,  praeter  alias  distributiones,  fiet  di- 
stributio fasciculi  quo  continentur  modi  a Patribus  propositi  circa  cap.  II 
schematis  de  sacra  Liturgia,  una  cum  relatione  commissionis,  de  quibus 
suffragatio  erit  crastina  die,  pro  cap.  II.  In  hodierna  congregatione  vero, 
legetur  imprimis  relatio  generalis  em.mi  card.  Iacobi  Lercaro,  cuius 
textus  statim  ac  prelo  editus  fuerit  vobis  distribuetur.  Dein  exc.mus 
D.  Albertus  Martin  illustrabit  relationem  de  prooemio  et  de  cap.  I, 
quam  nunc  prae  manibus  habetis.  De  his  dixi  feria  sexta  elapsa,  et 
fiet  suffragatio  — ita  statuerunt  em.mi  moderatores  — per  schedu- 
las cum  placet  vel  non  placet  tantum.  Ut  evidens  est,  suffragatio  fiet 

circa  quaesitum  generale,  quod  iam  legi  et  invenitur  in  pag.  3 et  repe- 
tetur antequam  moderatores  statuant  fieri,  hodie  quidem,  votationem. 

Nunc  lego  nomina  eorum  qui  verba  facere  postulaverunt.  Ad  cap.  IV 
de  episcopis  loquetur  exc.mus  P.  D.  Sebastianus  Valloppilly,  episcopus 
Tellicherriensis  in  India.  Dein  fiet  disceptatio  circa  schema  de  Oecume- 
nismo  in  genere,  de  quo  loqui  postulaverunt  em. mi  ac  rev.mi  DD.  cardd. 
Ignatius  Gabriel  Tappouni,  patriarcha  Antiochenus  Syrorum;  Ernestus 
Ruffini,  arch.  Panormitanus  in  Italia;  Beniaminus  de  Arriba,  arch.  Tar- 
raconensis in  Hispania;  Ioseph  M.  Bueno  y Monreal,  arch.  Hispalensis 
in  Hispania;  Ioseph  Ritter,  arch.  S.  Ludovici  in  Statibus  Foederatis 
Americae  Septemtrionalis;  Ioseph  Humbertus  Quintero,  arch.  Cara- 
censis  in  Venezuela;  Petrus  Tatsuo  Doi,  arch.  Tokiensis  in  Iaponia; 
S.  B.  Stephanus  Sidarouss,  patriarcha  Alexandriae;  S.  B.  Maximus  IV 
Saigh,  patriarcha  Antiochenus  Melchitarum  in  Libano;  exc.mi  DD.  Ga- 
briel Garrone,  arch.  Tolosanus  in  Gallia;  Arthurus  Elchinger,  ep.  eoad. 
Argentinensis  in  Gallia;  Ioannes  McQuaid,  arch.  Dublinensis  in  Hiber- 
nia; Carolus  de  Provencheres,  arch.  Aquensis  in  Gallia;  Angelus  Jelmini, 
adm.  ap.  Luganensis  in  Helvetia;  Andreas  Sapelak,  ep.  visitator  apost. 
pro  Ucrainis  in  Argentina;  Casimirus  Morcillo,  arch.  Caesaraugustanus 
in  Hispania;  Mauritius  Baudoux,  arch.  S.  Bonifatii  in  Canada;  Ioannes 
Heenan,  arch.  Vestmonasteriensis  in  Anglia;  Ioannes  Weber,  arch.-ep. 
Argentinensis  in  Gallia;  Sergius  Mendez,  ep.  Cuernavacensis  in  Mexico; 
Robertus  Chopard-Lallier,  praef.  ap.  Parakuensis  in  Dahomey;  Andreas 
Jacq,  ep.  tit.  Cerasenus  in  Vietnam;  Antonius  Ferreira,  ep.  Portugallensis 
in  Lusitania;  Bonaventura  de  Uriarte,  vic.  ap.  S.  Raymundi  in  Peruvia. 

Moderator : Em.mus  card.  Iacobus  Lercaro  leget  nunc  relationem 
generalem  de  iis  quae  a commissione  conciliari  de  sacra  Liturgia  peracta 
sunt  ad  expendendos  modos  a Patribus  propositos. 


RELATIO 

Em.mi  P.  D.  IACOBI  card.  LERCARO 
Archiepiscopi  Bononiensis 

V enerabiles  Patres, 

Schema  constitutionis  de  sacra  Liturgia  primum  fuit  disceptationi 
in  aula  conciliari  propositum.  Hac  de  causa,  commissio  conciliaris  de  sa- 
cra Liturgia,  statim  post  initam  primam  sessionem  Concilii  Oecumenici, 
suum  incepit  laborem,  adamussim  quidem  observatis  Ordinis  Concilii 

Oecumenici  Vaticani  II  praescriptis.  Commissio  omnia  semper  experta 
est  ut  labor  expeditius  procederet,  sicut  Patribus  conciliaribus  exposui- 
mus in  praecedentibus  duabus  relationibus  generalibus. 

Hodie  tandem,  post  longum  iter,  mox  ad  optatum  finem  nos  esse 
perventuros  commissio  de  sacra  Liturgia  sperat.  Etenim  iam  postremus 
laboris  gradus  tantum  erit  superandus,  priusquam  montis  culmen  at- 
tingamus. 

Reapse  iter  hucusque  peractum  sequentia  complectitur  momenta 
feliciter  iam  superata:  a)  praevium  schematis  studium;  b)  schematis  di- 
sceptationem in  aula  conciliari;  c)  emendationum  examen  a commis- 
sione; d)  emendationum  examen  in  aula  conciliari;  e)  praeparationem 
et  suffragationem  textus  emendati. 

Ergo,  ad  expendendos  modos  iam  pervenimus.  Textus  namque  emen- 
datus plus  quam  duas  partes  favorabilium  suffragiorum  obtinuit  singu- 
lis in  capitibus.  Immo  plurima  capita  obtinuerunt  suffragia  copiosiora, 
quae  simpliciter  verbo  placet  exprimebantur.  Atque  vel  illis  in  capitibus, 
scii,  in  cap.  II  de  Sacrosancto  Eucharistiae  Mysterio,  et  in  cap.  III  de 
ceteris  Sacramentis  et  Sacramentalibus,  de  quibus  plura  habita  sunt 
suffragia  placet  iuxta  modum,  nullus  articulus  fuit  in  quo  numerus 
Patrum,  qui  modos  proposuerant,  additis  quoque  suffragiis  negativis, 
tertiam  suffragiorum  partem  attigerit,  seu,  a.  v.  nullus  articulus  prostat 
qui  sic  et  simpliciter  a Patribus  per  plus  quam  duas  tertias  partes  suffra- 
giorum non  fuerit  acceptatus. 

Attamen  principium  fundamentale  habetur  in  art.  61  § 5 Ordinis 
Concilii  Oecumenici  Vaticani  II,  ita  edicente:  « Excepto  casu  quo 
schema  integrum  vel  divisum  maioritate  suffragiorum  reiectum  fuerit, 
modi  propositi  examini  subiciuntur  ad  normam  articuli  58-60  ». 

Modi  ergo  a Patribus  in  suffragatione  propositi  a commissione  con- 
ciliari expendi  debuerunt  eorumque  expensio  aulae  conciliari  proponi, 
prouti  ceterum  in  ipso  Concilio  Vaticano  I a respectivis  Deputationibus 
iam  factum  fuerat. 

Methodus  vero  servanda  in  expendendis  modis  ab  Ordine  Concilii 
celebrandi  definitur  per  supra  citatum  art.  61  § 5,  sese  explicite  refe- 
rentem ad  art.  58,  59  et  60. 

Inde  modis  ad  commissionem  remissis  atque  sine  mora  ab  eadem 
expensis,  de  laboris  exitu,  una  cum  concinna  relatione,  Patres  Concilii 
edocendi  erunt,  distributis  fasciculis  typis  impressis.  Die  ergo  a mode- 
ratoribus statuto,  quivis  relator  suam  quisque  scriptam  de  modis  rela- 
tionem illustrabit,  atque  de  iisdem  modis,  prouti  expensi  fuerunt,  ad- 
mittendis et  reiciendis  Patres  schedula  suffragium  ferent,  per  verba  placet 
vel  non  placet. 

Hisce  in  suffragationibus  semper  viget  regula  in  art.  39  § 1 contenta, 
iuxta  quam,  si  agatur  de  partialis  schematis  textu  approbando,  requi- 
runtur duae  tertiae  partes  suffragiorum  Patrum  praesentium;  si  vero 
agatur  de  adprobanda  reiectione  modorum,  ob  rationes  a commissione 
propositas,  tunc  sufficit  maior  suffragiorum  pars. 

Huiusmodi  quidem  Ordinis  Concilii  Oecumenici  Vaticani  II  cele- 
brandi praescriptio,  quae  forsan  prima  fronte  superflua  vel  minus  utilis 
videri  potest,  sapientia  tamen  non  caret.  Quamquam  enim  commissio 
summo  studio  enixa  est  ut  Concilio  opus  bene  expolitum  exhiberet, 
attamen  eam  non  latuit  vel  in  aliquo  modo,  etsi  a paucis  Patribus  vel 
ab  uno  Patre  tantum  proposito,  Deum  ipsius  commissionis  humilem 
laborem  a Patribus  Concilii  adprobatum  perficere  forte  velle. 

Ducta  hoc  spiritu  et  servitii  conscientia  erga  Patres  pulsa,  commis- 
sio adlaboravit  in  modis  expendendis,  ideoque  fideliter  Patrum  mentem 
prae  oculis  iugiter  habuit. 

At  imprimis  emendationes  peculiari  suffragatione  a Patribus  admis- 
sas magni  fecit,  etiam  in  responsis  dandis.  Ad  relationes  praecedentes 
aliquando  recurrit,  eas  invocans  ut  cohaerens  textus  schematis  unitas 
servaretur,  etiam  in  sua  interpretatione.  Singulos  vero  modos  a secretaria 
generali  Concilii  commissioni  diligenter  remissos  et  ordinavit  et  coordi- 
navit  et  singillatim  expendendos  curavit,  singulis  relationibus  pro  uno- 
quoque capite  paratis. 

Ita  omnes  et  singuli  modi  a Patribus  allati  sollicita  cura  expensi 
sunt,  sicuti  e responsis  a commissione  pro  unoquoque  capitulo  prelo 
editis  et  Patribus  exhibitis  apparet,  quorumque  probatio  per  quaesitum 
generale  a Patribus  humanissime  exquiritur. 

Quorum  modorum  tamen  aliqui  cum  sint  maioris  momenti,  quorum- 
que generalis  tantummodo  responsionum  approbatio  sufficere  non  posse 
aperte  videtur,  circa  ipsos  mens  aulae  per  quaesita  particularia  exqui- 
renda erit.  Paucissimi  tamen  sunt,  hac  etiam  ratione  ne  eorum  multitu- 
dine rei  totius  absolutio  nimis  protrahatur. 

Perraro  vero  ob  peculiares  rationes,  quae  in  respectivis  relationibus 
inveniuntur,  commissio  audet  aliquam  textus  emendati  mutationem  pro- 
ponere, vel  saltem  Patrum  iudicio  opportunitatem  mutationis  adhiben- 
dae remittere. 

Denique  quibusdam  in  casibus,  cum  e modis  allatis  apparuit  quorum- 
dam articulorum  mentem  difficulter  vel  non  satis  intelligi,  Commissio 
censuit  textum  schematis  antea  approbatum  non  mutandum  sed  opportu- 
nius interpretandum  esse. 

Fasciculos  singulorum  capitum,  relationes  et  quaesita  continentes 
quae  modos  a Patribus  propositos  respiciunt,  nunc  iam,  venerabiles  Pa- 

tres,  prae  manibus  habetis  vel  mox  habebitis,  ita  ut  secura  spes  affulgeat 
commissioni,  laborem  suum  concludi  posse  die  22  huius  mensis  no- 
vembris,  in  festo  nempe  S.  Caeciliae  Virginis  et  Martyris,  recurrente 
eadem  die  sexagesimo  anno  ab  edito  Motu  proprio  Tra  le  sollecitudini 
S.  Papae  Pii  X,  quo  documento  via  feliciter  aperta  est  apostolatui  li- 
turgico. 

Vestrum  ergo  nunc  est,  venerabiles  Patres,  iudicare. 

Moderator:  Loquatur  nunc  exc.mus  D.  Sebastianus  Valloppilly,  epi- 
scopus Tellicherriensis  in  India,  qui  petiit  verba  facere  ad  cap.  IV  de  epi- 
scopis, ad  normam  par.  57. 


Exc.mus  P.  D.  SEBASTIANUS  VALLOPPILLY  * 
Episcopus  T ellicherriensis 


Venerabiles  Patres, 

Loquor  in  nomine  totius  hierarchiae  Orientalis  Indiae,  scii.  Syro- 
Malabarensis  et  Syro-Malankarensis. 

Consentio  eis  quae  dicta  sunt  ab  exc.mo  D.  Dominico  Athaide,  arch. 
Agraensi,  ultimo  in  congressu  generali / de  actualibus  conditionibus  in 
India  relate  ad  opus  apostolatus. 

Decretum  schematis  (cap.  IV,  n.  31)  pag.  21  2 sonat:  « (Dioeceses 
personales  ratione  ritus).  Curandum  est  ut  dioeceses  personales  pro 
diversitate  rituum  erigantur  ubi  plures  sint  fideles  diversi  ritus,  quibus 
sufficienter  consulere  possibile  non  sit  per  sacerdotem  aut  paroeciam 
eiusdem  ritus  ». 

1.  Decretum  uti  iacet  placet  iuxta  modum.  Modus  est:  Supprima- 
tur verbum  « personales  ».  Si  enim  in  uno  territorio  ratione  rituum  sint 
duae  iurisdictiones  dioecesanae,  ambae  iurisdictiones  gaudent  eodem  ter- 


* Post  clausam  disceptationem  circa  cap.  IV  schematis  de  episcopis  ac  de 
dioecesium  regimine,  licentia  de  eo  loquendi  petita  est  a P.  D.  Valloppilly,  nomine 
episcoporum  Malabarensium  et  Malankar ensium  Indiae,  hanc  ob  rationem:  « Cum 
schema  de  episcopis  ac  de  dioecesium  regimine  visum  fuerit  nobis  acceptabile 
praesertim  quoad  n.  31  qui  agit  de  erectione  dioecesium  ratione  diversitatis  rituum, 
nemo  ex  nobis  nomen  dedit  ad  verba  de  eo  facienda.  Sed  cum  contra  nostrum 
bonum  quidam  locutus  est  de  unicitate  iurisdictionis  in  uno  eodemque  territorio, 
nos  humiliter  petimus  ut  secundum  art.  57  § 6,  nobis  concedatur  licentia  patefa- 
ciendi in  aula  conciliari  nostram  positionem  viva  voce  ». 

ritorio  (ratione  personarum  super  quas  exercetur  iurisdictio).  Hinc  tales 
dioeceses  sunt  revera  territoriales,  vel  potius  territorio-personales. 

2.  Dioeceses  pro  diversitate  rituum  sunt  erigendae  tunc  tantum 
quando  ut  dicit  decretum  « plures  sint  fideles  diversi  ritus,  quibus  suf- 
ficienter consulere  possibile  non  sit  per  sacerdotem  aut  paroeciam  eius- 
dem ritus  ». 

3.  Pluralitas  iurisdictionis  in  eodem  territorio  multa  secumfert  in- 
commoda et  ideo  quidam  stant  pro  unica  iurisdictione  in  uno  territorio. 
Sed  si  fideles  numerosi  alicuius  ritus  sint  sub  iurisdictione  alterius  ritus, 
illorum  necessitatibus  sufficienter  consuli  non  poterit  etiamsi  pro  illis 
constituatur  vicarius  generalis  proprii  ritus  ut  quidam  vellent.  Illi  sem- 
per  laborabunt  sub  complexu  inferioritatis.  Principium  de  aequalitate 
rituum  quoad  iura  et  exercitia  non  reduci  poterit  in  praxim.  Ordinarius 
qui  actu  exercet  iurisdictionem  ut  noverca  habebitur  a fidelibus  alte- 
rius ritus  qui  contra  eum  rixas  ac  contentiones  in  tempore  et  extra  tem- 
pus excitabunt,  etc. 

Experientia  constat  qualis  fuerit  conditio  Malabarensium  orienta- 
lium quando  fuerunt  sub  iurisdictione  latina.  Semper  erant  causae  pro  3 
contentionibus  ac  rixis,  et  nihil  progressus  illi  facere  poterant.  Mira- 
bilis e contra  fuit  eorum  progressus,  ut  ait  Vius  Papa  XI,4  f.  r.,  postquam 
fuerint  illis  dati  Ordinarii  proprii  ritus,  rituali  separatione  a latinis  facta. 
Exemplum  recens  habemus  in  casu  dioeceseos  orientalis  Tellicherriensis 
in  India  Meridionali,  quae  erecta  fuit  pro  orientalibus  degentibus  in 
territorio  latino  Calicu tensi.  De  hac  re  statistica  mitto  ad  secretarium 
generalem .5  Talis  progressus  intra  tam  breve  tempus  attribui  debet  facto 
quod  orientalibus  datus  fuit  Ordinarius  proprius  in  territorio  latino, 
rituali  facta  separatione  a latinis. 

Bonum  ergo  quod  provenit  ex  pluralitate  iurisdictionis  ratione  ri- 
tuum longe  superat  malum  quod  ex  eadem  oriri  potest. 

Principium  ergo  unicae  iurisdictionis  acceptari  potest  tantum  pro 
territorio  ubi  pauci  sunt  fideles  ritus  diversi  a ritu  iurisdictionem  exer- 
centis. 

4.  Quum  quaestio  de  India  fuerit  mota,  dicimus  quod  in  tota  India 
ante  saec.  xvi  erat  tantum  unus  ritus;  hic  ritus  erat  orientalis.  Postea 
orientales  subiecti  fuerunt  iurisdictioni  latinae  et  eorum  territorium 
coarctatum  fuit  ad  unam  tantum  sectionem  regionis  Malabariae  seu 
Keralae.  Omnes  orientales  qui  extra  hoc  angustum  territorium  versaban- 
tur erant  sub  iurisdictione  latina  sine  sacerdotibus  proprii  ritus.  Con- 
ditio haec  paululum  in  meliorem  mutata  fuit  anno  19 55.  Tamen  hodie 
etiam  complures  sunt  orientales  Malabarenses  qui  inveniuntur  extra 
proprium  territorium  ecclesiasticum  etsi  hoc  territorium  recenter  fuit 6 

extensum.  Hi  orientales  nec  sacerdotes  nec  ecclesias  habent  proprii  ritus. 
Christiani  vero  non  catholici  orientales  Indiae  ubique  in  India  id  pos- 
sunt habere,  habent  sacerdotes  et  ecclesias  proprii  ritus.  Catholici  autem 
orientales  in  patria  sua,  quae  tota  olim  erat  suum  territorium  ecclesia- 
sticum, hodie  versantur  in  conditione  supra  dicta.  Ante  omnia  ergo  datis 
sacerdotibus  orientalibus  ii  constituendi  sunt  in  paroecias  proprias.  Si 
et  quando  per  hoc  eis  sufficienter  consuli  non  poterit,  ut  dicit  schema, 
dioeceses  pro  eis  erigendae  erunt.  Secundum  hoc  principium  orientales 
Indiani  non  erunt  contra  latinam  iurisdictionem  introducendam  in  ter- 
ritorio sibi  proprio. 

Cetera  ad  secretarium  generalem  mitto?  Dixi.  Gratias. 


In  textu  scripto  tradito : 1 deest.  2 sic.  3 proni.  4 deest.  5 Hi 
orientales  quorum  numerus  erat  74.000,  erant  cum  fidelibus  1.700  latinis  sub  iuris- 
dictione  latina.  Dioecesis  haec,  quae  a.  1953  inceptum  habuit  cum  20  sacerdotibus, 
22  ecclesiis,  28  scholis  et  una  domo  pro  mulieribus  religiosis,  hodie  habet  192.000 
fideles,  90  sacerdotes,  204  seminaristas,  92  ecclesias,  71  scholas  et  40  conventus 
mulierum  religiosarum.  6 a.  1955  fuerit.  7 Multa  incommoda  quae  ex 
consequenti  pluralitate  iurisdictionis  oriri  possunt;  vitari  etiam  possunt  si  Ordinarii 
diversorum  rituum,  saltem  ii  qui  diversarum  civitatum  titulos  habent,  non  resi- 
deant in  eadem  civitate,  praesertim  in  ea  civitate  qui  est  titulus  ac  residentia  al- 
terius. 5.  Plures  sunt  orientales  sacerdotes,  fratres,  sorores  et  seminaristae  qui 
operam  dant  in  aliis  dioecesibus.  Numero  sunt  sacerdotes  (a.  1962)  958,  religio- 
sae 4.192  et  seminaristae  1.687.  Isti  omnes  operam  dant  cum  adoptione  ritus 
latini.  Adoptio  ista  diversi  ritus  debetur  carentiae  iurisdictionis  orientalis  in  illis 
territoriis.  Haec  conditio  nocet  Ecclesiae  orientali  in  India  et  impedit  eius  pro- 
gressum. Acceptetur  ergo  decretum  schematis  ut  dictum  est.  Ne  claudatur  porta. 
In  solvendis  difficultatibus  inde  orientibus,  bona  voluntas  fundata  in  christiana 
caritate,  minime  praetermittenda  est. 

\_Subsignaverunt  etiam ] Ioseph  Parecattil,  arch.  Ernakulamensis;  Mathew 
Kavukatt,  arch.  Changanacherensis;  Gregorius  Thangalathil,  arch.  Trivandrumen- 
sis;  George  Alapatt,  ep.  Trichurensis;  Thomas  Tharayil,  ep.  Kottayamensis;  Se- 
bastian  Vayalil,  ep.  Palaiensis;  Zacharias  Mar  Athanasius,  ep.  Tiruvallaensis;  Ma- 
thew Pothamamuzhy,  ep.  Kothamangalamensis. 

Moderator:  Aggredimur  nunc,  Deo  favente,  disceptationem  super 
schema  decreti  de  Oecumenismo,  et  faveat  verba  facere  em. mus  D.  Ham- 
letus  Ioannes  Cicognani,  a publicis  Ecclesiae  negotiis,  praeses  commis- 
sionis conciliaris,  circa  ipsum  decretum  de  Oecumenismo  [cf.  p.  468]. 

DISCEPTATIO 

1 - SCHEMA  DECRETI 
DE  OECUMENISMO  * 


[7]  Caput  I 

DE  OECUMENISMI  CATHOLICI  PRINCIPIIS 

1.  [De  Ecclesiae  unitate  et  unicitate ].  In  hoc  apparuit  ca- 
ritas Dei  in  nobis,  quod  Filius  Dei  unigenitus  a Patre  in  mundum 
missus  est,  ut  homo  factus,  totum  genus  humanum  redimendo 
regeneraret  atque  in  unum  congregaret.1  Qui  antequam  seipsum 
5 in  ara  crucis  hostiam  immaculatam  offerret,  Patrem  pro  fidelibus 
oravit,  dicens:  « Ut  omnes  unum  sint,  sicut  tu  Pater  in  me, 
et  ego  in  te,  ut  et  ipsi  in  nobis  unum  sint:  ut  credat  mundus 
quia  tu  me  misisti  » (Io.  17,  21),  in  Ecclesia  sua  mirabile  uni- 
tatis sacramentum  instituit,  atque  discipulis  suis  Paraclitum  Spi- 
io  ritum  promisit,2  qui  cum  eis  maneret  in  aeternum. 

Exaltatus  autem  in  cruce  ac  glorificatus,  Dominus  Iesus, 
Spiritum  promissum  effudit,  quo  populum  Dei  Novi  Foederis, 
qui  est  Ecclesia,  in  unitatem  fidei,  spei  et  caritatis  vocavit  et  con- 


* In  fasciculi  initio  legitur:  « Ss.mus  Dominus  Noster  Ioannes 

Pp.  XXIII,  in  audientia  hac  die  infrascripto  impertita,  statuere  dignatus 
est  ut  hoc  schema,  in  Concilio  Oecumenico  Vaticano  Secundo  discutien- 
dum, ad  eiusdem  Concilii  Patres  transmitteretur. 

Ex  Aedibus  Vaticanis,  die  xxii  mensis  Aprilis,  anno  mcmlxiii. 

Hamletus  Ioannes  Card.  Cicognani 
a publicis  Ecclesiae  negotiis 

Notae,  quae  singulis  schematis  capitibus  adiciuntur,  schematis  partem 
non  efficiunt,  sed  a Commissione  Conciliari  ideo  exaratae  sunt,  ut  Patribus 
schema  pervestigantibus  essent  subsidio.  Verba  autem,  initio  singulorum 
numerorum  litteris  inclinatis  inter  uncos  [ ] posita,  in  redactione  definitiva 
tollentur  ». 

gregavit,  sicut  docet  Apostolus:  « unum  corpus  et  unus  Spiritus  17] 
sicut  vocati  estis  in  una  spe  vocationis  vestrae.  Unus  Dominus,  15 
una  fides,  unum  baptisma  » ( Eph . 4,  4-5).  Etenim:  « Conse- 
pulti  sumus  cum  illo  per  baptismum  in  mortem,  ut  quomodo 
Christus  surrexit  a mortuis  per  gloriam  Patris  ita  et  nos  in  novi- 
tate vitae  ambulemus  » ( Rom . 6,  4).  Ipse  praeterea  Ecclesiam 
suam  ministeriis  ditavit,  quibus  « secundum  operationem  in  20 
mensuram  uniuscuiusque  membri,  augmentum  corporis  facit  in 
aedificationem  sui  in  caritate  » {Eph.  4,  16).  Hanc  sanctam  suam 
Ecclesiam  aedificavit  super  fundamentum  Apostolorum  et  Pro- 
phetarum,2 3 atque  collegio  Duodecim  universale  mandatum  do- 
cendi, regendi  et  sanctificandi  concredidit,4  inter  quos  Beatum  25 
Petrum,  post  eius  fidei  confessionem  et  maioris  dilectionis  pro- 
fessionem, elegit,  ut  fratrum  suorum  collegio  praeesset,5  singu- 
los etiam  in  fide  confirmando  6 et  universum  gregem  in  perfecta 
unitate  pascendo,7 *  Ipso  summo  angulari  lapide  Christo  Iesu  sem- 
per  manente.8  30 

Christus  Iesus,  per  eorum  eorumque  successorum  fidelem  [8] 
Evangelii  praedicationem  et  sacramentorum  administrationem, 

Spiritu  Sancto  operante,  familiam  suam  crescere  voluit  eiusque 
unitatem  perfecit  et  manifestavit,  in  confessione  unius  fidei,  in 
divini  cultus  communi  participatione  celebrationeque  nec  non  5 
in  regiminis  fraterna  concordia.9  Ita  Ecclesia,  unicus  Dei  grex 
in  donorum  divinorum  varietate  coadunatus,  tamquam  signum 
levatum  in  nationes  apparet,10  pacem  annuntians  toti  generi 
humano,11  peregrinans  in  spe  ad  patriae  supernae  metam.12 

En  unitatis  Ecclesiae  sacrum  mysterium,  cuius  supremum  10 
exemplar  et  principium  est  unitas  Patris  et  Filii  in  Sancto  Spiritu. 

2.  [De  habitudine  fratrum  separatorum  ad  Ecclesiam  Ca- 

tholicam]. In  hac  una  et  unica  Dei  Ecclesia  iam  a primordiis 

schismata  quaedam  exorta  sunt;  13  posterioribus  vero  saeculis 

ampliores  natae  sunt  dissensiones,  et  communitates  haud  exi-  15 

guae  a communione  Ecclesiae  Catholicae  seiunctae. 

Fratres  autem  qui  in  Christum  quidem  credunt  et  baptismum 

rite  receperunt,  sed  perfecta  Ecclesiae  communione  non  f ruun- 

tur, quadam  tamen  communione  nobiscum  coniuncti  sunt.  Bap- 

tizati  enim  in  Christo  Iesu,  christiano  nomine  iure  decorantur,  20 

eosque  Ecclesia  ut  filios  agnoscit.14 

Etenim  ex  elementis  seu  bonis,  quibus  simul  sumptis  ipsa 

Ecclesia  constituitur  et  vivificatur,  quaedam  exstare  possunt 

[8]  extra  visibilia  eius  saepta:  vita  gratiae,  aliaque  interiora  Spiri- 
25  tus  Sancti  dona,  fides,  spes  et  caritas,  sed  et  nonnulla  visibilia  ele- 
menta, quibus  quoque  Ecclesiae  unitas  manifestatur. 

Nonnullae  etiam  christianae  religionis  actiones  sacrae  apud 
fratres  separatos  peraguntur,  quae,  variis  modis  secundum  di- 
versam condicionem  uniuscuiusque  ecclesiae  vel  communitatis, 
30  procul  dubio  vitam  gratiae  reapse  generare  possunt  atque  aptae 
dicendae  sunt  ut  ingressum  in  salutis  communionem  pandant.3 * * * * * * * * * * * 15 

Item  ipsae  ecclesiae  16  et  communitates  separatae  nequaquam 
in  mysterio  salutis  significatione  et  pondere  exutae  sunt.  Iis  enim 
Spiritus  Christi  uti  non  renuit  tamquam  salutis  mediis,  quorum 
35  virtus  derivatur  ab  ipsa  plenitudine  gratiae  et  veritatis  quae 
Ecclesiae  concredita  est.17 

Attamen  fratres  separati  sive  singuli  sive  communitates  et 
ecclesiae  eorum  illa  unitate  non  fruuntur,  quam  Iesus  Christus 
iis  omnibus  dilargiri  voluit,  quos  in  unum  corpus  et  in  novitatem 
40  vitae  regeneravit  et  convivificavit,  quamque  Sacra  Scriptura  et 

[9]  veneranda  Ecclesiae  Traditio  manifeste  ostendunt.  In  sola  enim 
Catholica  Christi  Ecclesia,  quae  « generale  auxilium  salutis  » est, 
omnis  salutarium  mediorum  plenitudo  attingi  potest.18 

3.  [De  Oecumenismo].  Deus  qui  « omnes  homines  vult 
5 salvos  fieri  et  ad  agnitionem  veritatis  venire  » ( 1 Tim.  2,  4)  per 

Ecclesiae  ministerium,  omnibus  Christifidelibus,  praesertim  pa- 

storibus, ius  et  officium  contulit  fidenter  adnitendi  ut  illa  haere- 

ditatis  christianae  plenitudo,  qua  una,  sancta,  catholica  et  apo- 

stolica  Ecclesia  gaudet,  in  dies  perfectius  in  mundo  manifesta- 

10  retur  atque  omnibus  magis  accessibilis  redderetur.19  Cum  autem 

hodie  ex  omni  parte  mundi,  Spiritu  Sancto  afflante,20  oratione, 

verbo  et  opere  multi  conatus  fiant  accedendi  ad  illam  plenitu- 

dinem unitatis,  quam  Iesus  Christus  voluit,  haec  Sancta  Synodus 

cunctos  fideles  hortatur  ut,  signa  temporis  agnoscentes,  thesau- 

15  ros  veritatis  et  gratiae  a divino  Salvatore  Ecclesiae  commissos 

uberius  participent  eosque  in  vita  sua  palam  ostendant. 

Filios  Ecclesiae  procul  dubio  de  aliis  sollicitos  esse  oportet, 

sed  in  primis  ipsimet  sincero  attentoque  animo  ea  perpendere 

debent,  quae  in  ipsa  familia  catholica  renovanda  et  efficienda 

20  sunt  ut  eius  vita  et  doctrina  efficacius  testimonium  de  veritate 

reddant.21 

Quamvis  enim  Ecclesia  Catholica  omnem  a Christo  revela- 

tam veritatem  et  omnia  instrumenta  gratiae  possideat,  tamen 

membra  eius  non  omni  quo  par  est  fervore  ipsis  utuntur,  ita  [9] 
ut  vultus  Ecclesiae  fratribus  separatis  minus  affulgeat.  Quaprop-  25 
ter  catholici  omnes  ad  perfectionem  christianam  tendere  de- 
bent 22  atque  eniti,  quantum  ad  unumquemque  eorum  attinet, 
ut  Ecclesia,  gloriosa  Christi  sponsa,  sine  macula  et  ruga  in  prae- 
senti saeculo  appareat,23  humilitatem  et  mortificationem  Iesu 
in  corpore  suo  portans.24  30 

In  necessariis  unitatem  custodiendo,  fideles,  in  variis  formis 
vitae  spiritualis  et  disciplinae,  in  liturgicis  celebrationibus  et  in 
theologicis  veritatis  elucubrationibus  aliisque  legitime  diversis 
rectam  libertatem  libenter  servent  atque  in  omnibus  caritatem 
colant:  hac  enim  agendi  ratione  ipsi  veri  nominis  catholicitatem  35 
in  dies  plenius  possidebunt  et  manifestabunt,  et  ad  hanc  Eccle- 
siae catholicam  domum  omnibus  aditus  latius  patefiet.25 

Ex  altera  autem  parte  necessarium  est  catholicos  cum  gau- 
dio agnoscere  et  aestimare  bona  vere  christiana,  quae  apud  fra- 
tres separatos  inveniuntur.  Vestigia  enim  Christi  et  dona  Spiritus  40 
Sancti  in  vita  aliorum  agnoscere  aequum  et  salutare  est.  Deus  [10] 
enim  semper  mirabilis  et  mirandus  est  in  operibus  suis. 

Neque  est  praetereundum,  quaecumque  a Spiritu  Sancto  in 
cordibus  fratrum  separatorum  efficiuntur,  eadem  ad  nostram  quo- 
que aedificationem  conferre  posse.  Quodcumque  vere  christia-  5 
num  est,  numquam  germanis  fidei  bonis  adversatur,  sed  contra 
semper  efficere  potest  ut  perfectius  ipsum  mysterium  Christi  et 
Ecclesiae  attingatur.26 

Attamen  divisionibus  Christianorum  splendor  vultus  Christi 
in  Ecclesia  aliquantum  obscuratur  et  regni  divini  incrementum  10 
funeste  retardatur.27  Huiusmodi  enim  separationes  impedimento 
Ecclesiae  sunt,  quominus  ad  effectum  deducat  plenitudinem  ca- 
tholicitatis  sibi  propriam  in  iis  filiis,  qui  sibi  quidem  bapti- 
smate appositi,28  sed  ab  ecclesiastica  communione  seiuncti  sunt. 

Immo  et  pro  ipsa  Ecclesia  difficilius  fit  plenitudinem  catholici-  15 
tatis  sub  omni  respectu  in  ipsa  vitae  realitate  exprimere.  Nec 
vitari  potest  admiratio  eorum  qui  divisionum  inter  christianos 
testes  sunt. 

Haec  igitur  Sancta  Synodus  Deo  grates  persolvit  dum  ani- 
madvertit, hoc  tempore  ubique  in  mundo  tum  in  Ecclesia  Catho-  20 
lica  tum  in  ecclesiis  et  communitatibus  Christianorum  separato- 
rum preces  fundi  atque  incepta  iniri  ut  obstacula  unitatem  Chri- 
stianorum impedientia  e medio  tollantur  et  ut  mutua  aestimatio 
et  comprehensio  magis  magisque  foveatur.29 

[10]  25  Hac  de  causa  Sancta  Synodus  omnes  catholicos  hortatur,  ut 

abstineant  a verbis,  iudiciis  et  operibus  quae  fratrum  separato- 
rum condicioni  secundum  aequitatem  et  veritatem  non  respon- 
dent, ideoque  mutuas  cum  ipsis  rationes  difficiliores  reddunt. 
Deinde  una  cum  illis  efficaciter  inquirant  quomodo  se  melius 
30  mutuo  cognoscere  valeant,  aestimare  et  adiuvare,  adprecando 
et  cooperando,  ad  Christi  voluntatem  fidelius  exequendam. 

Quae  omnia  sub  voce  oecumenismi  veniunt,  quippe  qui  mo- 
tus sit  et  ordinata  actio  ad  illam  unitatem  Christianorum  foven- 
dam, quam  Iesus  Christus  a Caelesti  Patre  flagrantibus  postula- 
35  vit  precibus.30 

Qua  de  causa  Sacra  Synodus  gaudet  in  Ecclesia  Catholica  in 
dies  huiusmodi  oecumenismum  augeri,  eumque  Episcopis  ubique 
terrarum  commendat,  ut  sollerter  promoveatur  et  prudenter  ab 
ipsis  dirigatur.31 

[11]  NOTAE 

1 Cf.  1 Io.  4,  9;  Coi.  1,  18-20;  Io.  11,  52. 

2 Cf.  Io.  16,  7. 

3 Cf.  Eph.  2,  20. 

4 Cf.  Mt.  28,  18-20,  collato  Mt.  18,  18. 

5 Cf.  Mt.  16,  18,  collato  Mt.  18,  18. 

6 Cf.  Lc.  22,  32. 

7 Cf.  Io.  21,  15-18. 

8 Cf.  Eph.  2,  20. 

9 Leo  XIII,  Epist.  Encycl.  Satis  cognitum,  29  iun.  1896:  A.A.S.,  28, 
1895-1896,  p.  710:  « Ex  quo  consequitur,  in  magno  eodemque  perni- 
cioso errore  versari,  qui  ad  arbitrium  suum  fingunt  Ecclesiam  atque  infor- 
mant quasi  latentem  minimeque  conspicuam:  item  qui  perinde  habent 
atque  institutum  quoddam  humanum  cum  temperatione  quadam  discipli- 
nae ritibusque  externis,  at  sine  perenni  communicatione  munerum  gra- 
tiae divinae,  sine  rebus  iis,  quae  haustam  a Deo  vitam  quotidiana  atque 
aperta  significatione  testentur.  Nimirum  alterutram  esse  posse  Iesu  Christi 
Ecclesiam  tam  repugnat,  quam  solo  corpore,  vel  anima  sola  constare  ho- 
minem. Complexio  copulatioque  earum  duarum  velut  partium  prorsus  est 
ad  veram  Ecclesiam  necessaria,  sic  fere  ut  ad  naturam  humanam  intima 
animae  corporisque  coniunctio  ». 

10  Cf.  Is.  11,  12. 

11  Cf.  Eph.  2,  17-18,  collato  Mc.  16,  15. 

12  Cf.  1 Petr.  1,  1-9. 

13  Cf.  1 Cor.  11,  18-19. 

14  Io  annes  XXIII,  Litt.  Encycl.  Ad  Petri  Cathedram,  29  iun.  1959: 
A.A.S.,  1959,  p.  515:  « Sinite  fratres  et  filios  dulci  vos  desiderio  appel- 


CONGREGATIO  GENERALIS  LXIX 


417 


lemus;  ...  Eos  igitur  omnes,  qui  a Nobis  seiuncti  sunt,  tamquam  fratres  [11] 
verbis  alloquimur  S.  Augustini  dicentis:  “ Velint,  nolint,  fratres  nostri 
sunt.  Tunc  esse  desinent  fratres  nostri,  si  desierint  dicere:  Pater  Noster  ” 

(S.  Aug.,  In  Ps.  32,  Enarr.  II,  29:  PL  36,  299)  ». 

In  eadem  Encycl.  pp.  516-517:  « Quamobrem  ad  omnes  fratres  ac 
filios  Nostros,  qui  ab  hac  Beati  Petri  Cathedra  disiuncti  sunt,  haec  repe- 
timus verba:  Ego  sum...  Ioseph,  frater  vester  ». 

15  Cf.  quoad  communitates  orientales  dissidentes: 

Ioannes  XXIII,  Litt.  Encycl.  Ad  Petri  Cathedram : A.A.S.,  51,  1959, 
p.  515. 

Pius  XII,  Alacre  Studium : A.A.S.,  37,  1945,  p.  600. 

Mgr.  Ch.  Journet:  « La  transmission  ininterrompue  de  l’exercice 
valide  du  pouvoir  d’ordre  a 1’interieur  des  Eglises  dissidentes  est  un 
temoignage  emouvant  des  profondeurs  de  la  volonte  salvifique  de  Dieu, 
qui,  en  continuant  de  dispenser  de  cette  maniere  les  graces  de  contact  de 
son  sacrifice  et  de  ses  sacrements...  nous  revele  son  etonnant  dessein  de 
commencer  en  quelque  sorte  a former  1’Eglise  en  dehors  de  1’Eglise...  » 

( UEglise  du  Verbe  Incarne,  I.  La  Hierarchie  Apostolique,  26me  edit., 

Desclee,  1955,  p.  652).  Auctor  citat  circa  illam  quaestionem  L.  Billot, 

De  Ecclesia  Christi,  Romae  1921,  p.  339. 

Quoad  omnes  communitates  christianas  dissidentes:  [12] 

Cf.:  Leo  XIII,  Epist.  Longinqua  Oceani,  6 ian.  1895:  A.S.S. , 27, 
1894-1895,  p.  399. 

Leo  XIII,  Epist.  Encycl.  Caritatis  studium,  25  iulii  1898:  A.S.S. , 31, 
1898-1899,  p.  11. 

Pius  XI,  Litt.  Encycl.  Lux  veritatis,  25  dec.  1931:  A.A.S.,  23,  1931, 
p.  510. 

J.  Gribomont,  OSB,  Du  Sacrement  de  1’Eglise  et  de  ses  realisations 
imparfaites,  in:  Irenikon,  22,  1949,  pp.  356-357. 

16  In  traditione  ecclesiastica  nomen  « Ecclesiae  » communitatibus  orien- 
talibus dissidentibus  saepe  et  constanter  attribuitur:  cf.  sequentia  docu- 
menta Ecclesiae: 

1074-1075:  S.  Gregorius  VII  loquitur  de  «Ecclesia  Constantino- 
politana » (PL  148,  385-387)  et  de  « Ecclesia  orientali » (PL  148, 
399-400). 

1095:  Urbanus  II  inter  fines  expeditionis  Sacrae  Crucis  «liberatio- 
nem Ecclesiarum  orientalium  » enumerat  (ita  Villey,  La  Croisade,  p.  81). 

1215:  Conc.  Lateran.  IV  loquitur  de  « Graecorum  Ecclesia  » (Man- 
si 22,  989).  Ita  et  Gregorius  IX  (Mansi  23,  58  A,  C,  E et  59  B et  C). 

1274:  Conc.  Lugdun.  II:  Etsi  hic  non  agitur  de  Ecclesiis  orienta- 
libus adhuc  separatis,  suum  valorem  habet  id  quod  in  fine  professionis 
fidei  Michaelis  Palaeologi  dicitur:  « Ad  hanc  autem  sic  potestatis  pleni- 
tudo consistit,  quod  ecclesias  ceteras  ad  sollicitudinis  partem  admittit: 
quarum  multas  et  patriarchales  praecipue  diversis  privilegiis  eadem  Ro- 
mana Ecclesia  honoravit,  sua  tamen  observata  praerogativa  tum  in  genera- 
libus Conciliis,  tum  in  aliquibus  aliis  semper  salva  » (Mansi  24,  70  A s.). 

1439:  Conc.  Florent.:  In  Definitione  Laetentur  caeli,  6 iul.  1439 
legitur:  « sublatus  est  enim  de  medio  paries  qui  occidentalem  orienta- 

[12]  lemque  dividebat  Ecclesiam » [ Conciliorum  Oecumenicorum  Decreta, 
Herder  (1962),  p.  500]. 

1848:  Pius  IX,  in  Litt.  ad  Orientales,  In  Suprema,  6 ian.  1848, 
haec  habet:  « num  ipsa  haec  Sanctae  et  Apostolicae  Ecclesiae  unitas  in 
tanta  illa  vestrarum  Ecclesiarum  divisione,  inveniri  possit  » (Pii  IX  P.  M. 
Acta,  vol.  I,  p.  85). 

1867:  Pius  IX  in  Alloc.  in  Concistorio  circa  Patriarchatum  Ciliciae 
Armenorum,  12  iul.  1867,  observat  quod  schisma  orientale  « ipsas  Eccle- 
sias ab  unitate  catholica  iamdiu  misere  seiunxit  et  separavit...  Etsi  vero 
aliquae  ex  illis  Ecclesiis  ad  catholicam  unitatem...  redierint...  » (AS.51.,  3, 
1867,  p.  345). 

1868:  Pius  IX,  Arcano  divinae  Providentiae,  titulum  habet:  « Litte- 
rae apostolicae  Pii  IX  ad  omnes  episcopos  Ecclesiarum  Ritus  Orientalis 
communionem  cum  Apostolica  Sede  non  habentes  ».  Aliquoties  quoque 
in  ipsa  epistola  communitates  illae  separatae  « Ecclesiae  » vocantur  (A.X.S., 
4,  1868,  pp.  129-131). 

1894:  Leo  XIII,  Epist.  Apost.  Praeclarae  gratulationis , 20  iun.  1894, 
loquitur  de  « Ecclesiis  orientalibus  » et  dicit:  « redintegrata  nobiscum 
communione,  mirum  profecto  quanta  Ecclesiis  vestris  dignitas,  quantum 
decus,  divino  munere  accedit  » (A.S.S.,  26,  1893-1894,  p.  709). 

[13]  1898:  Leo  XIII,  Litt.  Apost.  Cum  divini  Pastoris,  25  maii  1898, 
titulum  sequentem  habet:  « Litterae  apostolicae  de  erectione  Archisodali- 
tatis  precum  et  piorum  operum  pro  reditu  Ecclesiarum  dissidentium  ad 
catholicam  unitatem...  » ( Leonis  XIII  P.  M.  Acta  18,  1898,  p.  49). 

1907:  S.  C.  Indulgentiarum  dicit:  «Ad  impetrandam  optatam 
inter  Ecclesiam  Catholicam  et  Ecclesias  ab  hac  dissidentes  unionem  ». 

1912:  S.  Pius  X,  Const.  Apost.  Tradita  ab  antiquis,  14  sept.  1912, 
haec  habet:  « pax  Ecclesiae  graecae  cum  latina  » (A.A.S.,  4,  1912,  p.  610). 

1920:  Benedictus  XV,  Litt.  Encycl.  Spiritus  Paraclitus , 15  sept. 
1920,  dicit:  « Atque  utinam  his  monitis  obsequantur  orientales  in  primis 
Ecclesiae,  quae  iam  nimium  diu  a Petri  Cathedra  averso  sunt  animo  » 
(A.A.S.,  12,  1920,  p.  421). 

1924:  Pius  XI,  in  Alloc.  in  Concistorio,  18  dec.  1924,  « de  Orientis 
Ecclesiarum  doctrinis  institutisque...  » (A.A.S.,  16,  1924,  p.  491). 

1928:  Pius  XI,  Litt.  Encycl.  Mortalium  animos,  6 ian.  1928,  loqui- 
tur de  acatholicorum  actione  « ad  consociandas  christianas  Ecclesias  » (hic 
autem  « Ecclesia  » magis  sumi  videtur  in  sensu  sociologico)  (A.A.S.,  20, 
1928,  p.  9). 

1944:  Pius  XII,  Litt.  Encycl.  Orientalis  Ecclesiae  decus,  9 april. 

1944,  pluries  communitates  orientales  separatas  « Ecclesias  orientales  » 
vocat  (A.A.S.,  36,  1944,  pp.  129  ss.). 

1945:  Pius  XII,  Litt.  Encycl.  Orientales  omnes  Ecclesias,  23  dec. 

1945,  agit  de  communitatibus  separatis  (patet  ex  A.A.S.,  38,  1946,  p.  33) 
et  dicuntur  quandoque  « societates  » (p.  59),  quandoque  « Ecclesiae  », 
v.  g.  p.  56:  «Cum  dissidente  Ecclesia  coniunctio  »;  insuper:  A.A.S.,  38, 

1946,  pp.  35,  36,  42,  45,  46,  47,  48. 

1953:  Pius  XII,  Litt.  Encycl.  Orientales  Ecclesias,  15  dec.  1952: 
A.A.S.,  45,  1953,  p.  5:  agitur  hic  de  communitatibus  separatis. 

17  Io  annes  XXIII,  Litt.  Encycl.  Ad  Petri  Cathedram:  A.A.S.,  51,  [13] 

1959,  p.  511;  cf.  quoque:  Alloc.  eiusdem  Summi  Pontificis,  occasione 
«Horae  Sanctae»  in  Basilica  Vaticana,  5 iunii  1959:  VOsservatore  Ro- 
mano, 7 iunii  1959;  eiusdem  S.  Pontificis  Alloc.  ad  moderatores  dioecesanos 

Act.  Catholicae  Italicae:  VOsservatore  Romano,  10-11  aug.  1959;  eius- 
dem S.  Pontificis  Litt.  Encycl.  Grata  recordatio,  26  sept.  1959:  A.A.S., 

51,  1959,  pp.  677-678. 

18  S.  C.  S.  Officii,  Epist.  ad  R.  J.  Cushing,  Archiepiscopum  Bosto- 
niensem,  8 aug.  1949:  « Idem  autem  suo  modo  dici  debet  de  Ecclesia, 
quatenus  generale  Ipsa  auxilium  salutis  est  ».  « Quandoquidem  ut  quis 
aeternam  obtineat  salutem,  non  semper  exigitur  ut  reapse  Ecclesiae  tam- 
quam membrum  incorporetur,  sed  id  saltem  requiritur,  ut  eidem  voto  et 
desiderio  adhaereat » ( The  American  Ecclesiastical  Revieiv,  127  [oct. 

1952]  p.  308). 

19  Ioannes  XXIII,  Allocutio  in  Petriana  Basilica  ad  consilia  coetus- 

que Concilio  Vaticano  II  apparando,  14  nov.  1960:  A.A.S.,  52,  1960, 
p.  1007:  «Ad  catholicam  ergo  huiusmodi  familiam  nostrum  unusquisque 
pertinet:  pertinet  fidelis,  sacerdos  pertinet,  et  iusta  officiorum  habita  ra- 
tione, pertinet  Episcopus:  idque  profecto  compagem  illam  contingit,  qua 
Filius  Dei  Fundator  Ecclesiae  corpus  a se  conditum  coagmentavit,  tum 
generis  humani  universitatem  intuitus,  tum  futurum,  quod  fine  caret,  [14] 

aevum.  Quibus  nuntiatis  rebus,  nemo  sane  non  intelligit,  Venerabiles 
Fratres  et  dilecti  filii,  Nos  iisdem  unitatem  significare,  caritatem,  praecla- 
rissimas virtutes,  atque  charismata  meliora,  quorum  Sanctus  Paulus  in 

data  ad  Corinthios  epistula  init  numerum,  ut  non  modo  iis  animum  addat, 
sed  etiam  ad  virtutem  eos  excitet  (cf.  1 Cor.  12  et  13).  O quantopere  ho- 
minum mentes  permovent  et  ad  excelsa  quaeque  erigunt  haec  Apostoli 
gentium  verba,  quae  precationem  illam  Christi  Iesu  veluti  referunt,  pridie 
quam  pateretur  implorantis,  ut  unum  omnes  essent,  quorumque  solus  a 
longinqua  illa  aetate  ad  hanc  nostram  quodammodo  ingeminari  videtur, 
et  ab  ipsis  christianorum  sectis  percipi,  ...  ». 

20  S.  C.  S.  Officii,  Instr.  De  motione  oecumenica,  20  dec.  1949: 

A.A.S.,  42,  1950,  p.  142. 

21  Ioannes  XXIII,  Allocutio  Capitulo  Generali  Congregationis 
Ss.mi  Sacramenti  ( VOsservatore  Romano,  30  iunii  1961):  « Dobbiamo 
respingere  le  facili  illusioni,  giacche,  quando  fosse  attuato  1’ideale  com- 
pleto, sarebbe  veramente  l’ora  beata  di  chiudere  tutte  le  nostre  porte  e case, 
ed  avviarci,  in  coro  osannante,  al  Paradiso.  Ci  vorra  molto,  invece,  prima 
che  tutte  le  nazioni  dei  mondo  si  rendano  perfettamente  conto  dei  Mes- 
saggio  Evangelico;  ed  inoltre  occorrera  non  lieve  fatica  a far  cambiare 
mentalita,  pregiudizi  di  quanti  hanno  un  passato  dietro  di  se;  e bisognera 
pure,  in  qualche  modo,  esaminare  cio  che  il  tempo,  le  tradizioni,  gli  usi 
hanno  cercato  di  inserire,  sovrapponendosi  alia  realta  e alia  verita.  Resta, 
pero,  intatto  e ardente,  il  voto  di  rispondere  alPanelito  di  unita  enun- 
ciata  dal  Divino  Maestro,  e tutto  il  nostro  impegno  perche,  un  giorno,  i 
popoli  d’ogni  latitudine  siano  stretti  con  i dolcissimi  vincoli  dell’unico 
Credo  della  Chiesa  Santa  di  Dio  ». 

22  Cf.  Iac.  1,  4;  Rom.  12,  1-2. 

[14]  23  Cf.  Eph.  5,  27. 

24  Cf.  2 Cor.  4,  10;  Phil.  2,  5-8. 

25  Ioannes  XXIII,  Ad  Petri  Cathedram : A.A.S.,  51,  1959,  pp.  510-511. 

26  Cf.  Pius  XI,  In  Audientia  9 ianuarii  1927  (Federazione  Universita- 
ria  Cattolica  Italiana),  UOsservatore  Romano , 10-11  ian.  1927:  « Ma  an- 
che  ai  cattolici  manca  talvolta  la  pieta  fraterna,  perche  manca  la  conoscenza. 
Non  si  conosce  tutto  quello  che  c’e  di  prezioso,  di  buono,  di  cristiano 
in  quei  frantumi  delPantica  verita  cattolica.  I massi  staccati  da  una  roc- 
cia  aurifera,  sono  auriferi  anch’essi.  Le  venerabili  cristianita  orientali 
conservano  una  tale  veneranda  santita  di  cose,  che  meritano  non  solo  tutto 
il  rispetto,  ma  anche  tutta  la  simpatia  ». 

27  S.  C.  S.  Officii,  Instr.  De  motione  oecumenica-.  A.A.S.,  42,  1950, 
p.  144. 

28  Cf.  Act.  2,  41. 

29  S.  C.  S.  Officii,  Instr.  De  motione  oecumenica,  20  dec.  1949: 
A.A.S.,  42,  1950,  p.  147. 

30  Ioannes  XXIII,  Motu  proprio  Superno  Dei  Nutu,  5 iunii  1960: 
A.A.S.,  52,  1960,  p.  436. 

31  S.  C.  S.  Officii,  Instr.  De  motione  oecumenica-.  A.A.S.,  42,  1950, 
p.  147. 

[15]  Caput  II 

DE  OECUMENISMI  EXERCITIO 

Ad  omnium  Christifidelium  munus  officiumque  pertinet  unio- 
nis instaurandae  sollicitudo,  quae  fraternam  coniunctionem  in- 
ter omnes  christianos  existentem  iam  quodammodo  manifestat, 
atque  ad  plenam  perfectamque  unitatem  secundum  Dei  benevo- 
5 lentiam  conducit. 

4.  [De  interiore  Ecclesiae  renovatione ].  Omnis  interior  Ec- 
clesiae renovatio,1  utpote  quae  essentialiter  in  Christianorum 
adaucta  fidelitate  erga  suam  ipsorum  vocationem  consistat,  causa 
procul  dubio  est  cur  motus  versus  unitatem  properetur.  Ad  id 
io  non  parum  conferre  potest  dialogus  cum  fratribus  separatis,  ex 
quo  clarius  innotescit  conditio  in  qua  communio  nostra  de  facto 
versatur.  Spiritualis  fidelium  renovatio  igitur  insigne  obtinet 
momentum  oecumenicum.  Variae  autem  illae  christianae  vitae 
significationes,  per  quas  haec  renovatio  iam  efficitur  — motus  bi- 
15  blicus  nec  non  liturgicus,  praedicatio  Verbi  Dei  atque  catechesis, 
laicorum  apostolatus,  vitae  religiosae  novae  formae,  matrimonii 
spiritualitas,  doctrina  et  activitas  Ecclesiae  in  re  sociali,  — tam- 
quam pignora  et  auspicia  quaedam  sunt  habenda,  quae  futuros 
oecumenismi  catholici  successus  fauste  portendunt. 

5.  [De  conversione  cordis].  Oecumenismus  veri  nominis 
absque  interiore  conversione  non  datur.  A Spiritu  divino  implo- 
randa nobis  est  gratia  sincerae  abnegationis,  humilitatis  et  man- 
suetudinis in  serviendo,  fraternae  in  alios  propensionis.  « Ob- 
secro itaque  vos  »,  Apostolus  gentium  affirmat,  « ego  vinctus  in 
Domino,  ut  digne  ambuletis  vocatione,  qua  vocati  estis,  cum 
omni  humilitate  et  mansuetudine,  cum  patientia  supportantes 
invicem  in  caritate,  solliciti  servare  unitatem  Spiritus  in  vinculo 
pacis  » ( Eph . 4,  1-3).  Exhortatio  haec  ad  illos  praesertim  spec- 
tat, qui  ad  sacri  ordinis  dignitatem  evecti  sunt;  Deus  enim  sacri 
sacerdotii  excelsa  dona  hominibus  misericorditer  concedit  eo 
consilio  ut  continuetur  missio  Christi,  qui  inter  nos  venit  « mini- 
strare non  ministrari  » (Mt.  20,  28). 

Ex  sui  ipsius  abnegatione  atque  ex  caritatis  liberrima  effu- 
sione proficiscuntur  et  maturescunt  desideria  unitatis,  quae  Spi- 
ritus Sanctus  tam  abunde  hodie  in  omnium  christianorum  cordi- 
bus excitat. 

6.  [De  sanctitate  vitae].  Meminerint  omnes  christifideles 
se  christianorum  unionem  eo  melius  promovere,  immo  exercere, 
quo  puriorem  et  magis  evangelicam  vitam  degere  student.  Quo 
enim  altiore  communione  cum  Patre,  Verbo  et  Spiritu  uniuntur, 
eo  intimius  atque  facilius  mutuam  fraternitatem  augere  valent. 
Sciant  insuper  omnes  haud  parvo  fratribus  separatis  offendiculo 
esse  tepiditatem  atque  peccaminosam  vitam  illorum  qui  catho- 
lico nomine  decorantur;  cum  contra  eorum  sanctitas  coram  om- 
nibus palam  testatur  plenitudinem  haereditatis  qua  in  Ecclesia 
sese  frui  asseverant. 

7.  [De  oratione  unanimi].  Sollemne  est  viris  catholicis  fre- 
quenter ad  precationem  convenire  pro  Ecclesiae  unitate,  quam 
Salvator  Ipse  in  pervigilio  mortis  a Patre  flagranter  expostula- 
vit: «Ut  omnes  unum  sint  » {Io.  17,  21).  Omnes  libenter  ad 
eiusmodi  publicas  oecumenismi  spiritualis  significationes  occur- 
rant, qui  tamquam  anima  totius  motus  oecumenici  revera  existi- 
mandus est. 

In  quibusdam  peculiaribus  rerum  adiunctis,  cuiusmodi  sunt 
supplicationes  quae  « pro  unitate  » indicuntur  atque  in  oecu- 
menicis  conventibus,  licitum,  immo  et  opportunum  est  catho- 
licos viros  cum  fratribus  separatis  in  oratione  consociari.  Com- 
munes precationes  in  eiusmodi  adiunctis,  remota  quavis  com- 

[1^]  municatione  in  cultu  officiali,  habendae  sunt  et  perefficax  medium 
supplicationis  pro  unitate  et  genuina  significatio  vinculorum, 
quibus  catholici  cum  fratribus  separatis  adhuc  coniunguntur; 2 

30  « ubi  enim  sunt  duo  vel  tres  congregati  in  nomine  meo,  ibi  sum 

in  medio  eorum  » (Mt.  18,  20). 

Attamen  nexus  isti,  proh  dolor,  solummodo  ex  parte  ac  im- 
perfecte vigent,  ac  propterea  Eucharistiae  sacrae  mysteria  in  unum 
simul  celebrare  non  licet. 

35  8 . [De  fratrum  mutua  cognitione ].  Fratrum  separatorum 

animum  cognoscere  oportet.  Ad  hoc  necessario  requiritur  stu- 
dium, quod  secundum  veritatem  et  animo  benevolo  peragatur. 
Catholici  acquirant  oportet  omnino  meliorem  fratrum  separato- 

[17] 

rum  doctrinae  et  historiae,  vitae  cultualis  et  asceticae  cognitio- 
nem, psychologiae  religiosae  nec  non  culturae,  quae  fratrum  se- 
paratorum propria  est.3  Ad  id  assequendum  multum  iuvant  de 
theologicis  quaestionibus  ex  utraque  parte  conventus,  dummodo 
5 qui  in  illis  partem  habent,  sub  praesulum  vigilantia,  vere  periti 
sint.4  Hac  via  et  separatorum  fratrum  mens  melius  cognoscitur 
eisque  fides  nostra  aptius  exponitur. 

9.  [De  oecumenica  instructione ].  Sacrae  theologiae  insti- 
tutio, quae  in  seminariis  et  theologicis  scholis  viget,  haud  parum 

io  utilitatis  accipit  ex  pleniore  hac  cognitione,  quae  melius  veritati 
respondeat.  Multum  enim  interest  futuros  pastores  ac  sacerdotes 
pollere  theologia  ita  adamussim  elaborata,  non  mere  polemica, 
in  iis  imprimis,  quae  ad  fratrum  separatorum  erga  Ecclesiam 
catholicam  relationes  spectant.  Institutio  enim  ac  formatio  spi- 

15  ritualis  fidelium  nec  non  religiosorum  a formatione  sacerdotum 
quam  maxime  pendet.  Sed  etiam  missionales  viri,  qui  in  iisdem 
terris  simul  ac  non  catholici  operam  dant,  si  alias  umquam,  hodie 
praesertim  instructi  esse  debent  de  utilitatibus,  quae  ex  oecume- 
nismo  in  eorum  apostolatum  proficiscuntur. 

20  10.  [De  modo  exprimendi  et  exponendi  doctrinam  fidei], 

Fides  nostra  integre  et  lucide  exponatur  oportet  omnino.  Nil 
ab  oecumenismo  tam  alienum  est  quam  ille  falsus  irenismus,  quo 
puritas  doctrinae  catholicae  detrimentum  patitur  vel  eius  sensus 
genuinus  et  certus  obscuratur.5 

25  Simul  autem  fides  nostra  eo  modo  eaque  ratione  explicanda 
est,  qua  intelligi  possit  etiam  a fratribus  separatis,  qui  per- 

saepe  theologica  institutione,  cultura,  historia  et  psychologia,  a [1?] 
nostra  admodum  diversa,  pollent. 

Modus  ac  ratio  fidem  nostram  exprimendi  nullatenus  obstacu- 
lum fieri  debet  dialogo  cum  fratribus.  In  id  intentos  nos  esse  30 
oportet,  ut  fidem  nostram  et  profunde  et  recte  et  perspicue  expo- 
namus; itemque  omnis  cura  adhibenda  est,  ut  modo  et  sermone 
loquamur,  qui  ab  omnibus  possit  vere  comprehendi. 

11.  [De  cooperatione  cum  fratribus  separatis ].  Hodiernis 
temporibus  in  re  sociali  cooperatio  latissime  instauratur;  omnes  35 
prorsus  homines  ad  communem  operam  vocantur,  potiore  ratio- 
ne ii,  qui  in  Deum  credunt,  maxime  autem  omnes  christiani  ut- 
pote  Christi  nomine  insigniti.  Omnium  Christianorum  cooperatio 
coniunctionem  illam,  qua  iam  inter  se  uniuntur,  vivo  modo  ex-  [1®] 
primit  communemque  Christianismi  notam  in  pleniorem  lucem 
ponit.  Cooperatio  haec,  in  non  paucis  nationibus  iam  instaurata, 
magis  magisque  perficiatur  oportet,  in  regionibus  praesertim, 
quarum  evolutio  technica  est  in  cursu,  sive  in  rectis  ponendis  5 
humani  consortii  fundamentis,  sive  in  doctrina  sociali  Ecclesiae 
promovenda,  sive  etiam  in  cuiusvis  generis  remediis  adhibendis 
contra  nostrae  aetatis  aerumnas,  cuiusmodi  sunt  fames  et  calami- 
tates, analphabetismus  et  inopiae,  penuria  habitationum  et  bono- 
rum non  aequa  distributio.  Ope  eiusmodi  cooperationis,  omnes  io 
qui  in  Christum  credunt  facile  addiscere  possunt,  quomodo  alii 
alios  melius  cognoscere  atque  pluris  aestimare  possint  atque  adeo 
ad  unitatem  christianam  via  sternatur.6 


NOTAE 

1 Io  annes  XXIII,  Litt.  Encycl.  Ad  Petri  Cathedram,  29  iunii  1959: 
A.A.S.,  51,  1959,  p.  511:  «Quae  quidem  suavissima  spes  iam  Nos  duxit 
vehementerque  excitavit  ad  propositum  illud  publice  enuntiandum,  Oecu- 
menicum  videlicet  cogendi  Concilium,  ad  quod  sacrorum  Antistites,  de 
gravibus  religionis  rebus  tractaturi,  ex  universo  terrarum  orbe  convenient, 
ea  praesertim  de  causa,  ut  ad  Catholicae  Fidei  incrementum  et  ad  rectam 
christiani  populi  morum  renovationem  deveniatur,  utque  ecclesiastica  di- 
sciplina ad  nostrorum  temporum  necessitates  rationesque  aptius  accom- 
modetur ». 

Innocentius  III,  Sermo  VI  in  Concilio  Generali  Lateranensi  habi- 
tus: PL  217,  674:  « Ego  autem  illius  invoco  testimonium,  qui  testis  est 
in  caelo  fidelis,  quod  non  carnali  sed  spirituali  desiderio  desideravi  hoc 
pascha  manducare  vobiscum:  non  propter  commoditatem  terrenam,  aut 

gloriam  temporalem,  sed  propter  reformationem  universalis  Ecclesiae,  ad 
liberationem  potissimum  Terrae  Sanctae:  propter  quae  duo  principaliter 
et  praecipue  hoc  Sacrum  Concilium  convocavi  » (cf.  etiam  PL  216,  824). 

Conc.  Lateran.  V,  Const.  Sess.  XII,  16  martii  1517:  « Leo  episcopus 
servus  servorum  Dei,  ad  perpetuam  rei  memoriam,  sacro  approbante  Con- 
cilio. Constituti  iuxta  verbum  prophetae,  meritis  licet  imparibus,  super 
gentes  et  regna,  officii  nostri  debitum  decenter  exequimur,  cum  universi 
status  ecclesiastici,  ac  universalis  ecclesiae,  eorumque  negotiorum  refor- 
mationem per  nos  utiliter  factam  innovamus...  » ( Conciliorum  Oecumeni- 
corum  Decreta,  Herder  1962,  pp.  626,  39;  627,  3). 

2 S.  C.  S.  Officii,  Instr.  De  motione  oecumenica : A.A.S.,  42,  1950, 
p.  146,  sub  V:  « Quamquam  in  omnibus  hisce  conventibus  et  collationi- 
bus quaelibet  in  sacris  communicatio  est  devitanda,  tamen  non  reprobatur 
communis  recitatio  Orationis  Dominicae  vel  precationis  ab  Ecclesia  Ca- 
tholica approbatae,  qua  iidem  conventus  aperiantur  et  concludantur  ». 

3 Pius  XII,  Litt.  Encycl.  Sempiternus  Rex,  8 sept.  1951:  A.A.S.,  43, 
1951,  p.  642:  «Explanat  profecto  iter,  quo  assequenda  est  huiusmodi 
meta,  tranquillior  sine  ira  et  studio  indagatio,  qua  magis  quam  exactis 
aetatibus  vetera  gesta  retexi  atque  perpendi  nunc  solent  ». 

4 S.  C.  S.  Officii,  Instr.  De  motione  oecumenica-.  A.A.S.,  42,  1950, 
p.  145:  «Ad  colloquia  autem  inter  theologos  catholicos  et  acatholicos 
mittantur  tantummodo  sacerdotes,  qui,  scientia  theologica  et  firma  sua 
adhaesione  ad  principia  et  normas  hac  in  re  ab  Ecclesia  statutas,  ad  illa 
vere  idoneos  se  probaverint  ».  Haec  debent  fieri  « singulari  prorsus  Ordi- 
nariorum vigilantia  » (Ibid.  p.  144). 

5 Ibid.  p.  144:  « Cavendum  est  enim  ne  spiritu,  qui  “ irenicus  ” 
hodie  dicitur,  doctrina  catholica  — sive  de  dogmate  sive  de  veritatibus 
cum  dogmate  connexis  agatur  — studio  comparativo  et  desiderio  vano 
assimilationis  cuiusdam  progressivae  variarum  professionum  fidei  ita 
conformetur  vel  quodammodo  accommodetur  doctrinis  dissidentium,  ut 
puritas  doctrinae  catholicae  detrimentum  patiatur  vel  eius  sensus  genui- 
nus et  certus  obscuretur  ». 

6 Ibid.  p.  145:  Permittuntur  conventus  cum  acatholicis,  quando  agi- 
tur de  via,  qua  « collatis  viribus  principia  fundamentalia  iuris  naturae  vel 
religionis  christianae  defendantur  contra  colligatos  hodie  Dei  inimicos  vel 
agitur  de  ordine  sociali  redintegrando  aliis  ve  id  genus  quaestionibus  ». 


Caput  III 

DE  CHRISTIANIS  AB  ECCLESIA  CATHOLICA  SEIUNCTIS 

I - DE  ECCLESIARUM  ORIENTALIUM 
PECULIARI  CONSIDERATIONE 

12.  [De  Orientalium  condicione ].  In  unitate  omnium  Chri- 
stianorum fovenda,  haec  Sacrosancta  Synodus  condicioni  Orien- 
talium specialem  debitamque  adhibere  considerationem  opportu- 

num  esse  censuit.  Ecclesiae  enim  Orientales  a primaevis  tempo-  [20] 
ribus  propriam  sibi  tenent  mentem  atque  historiam  et  instituta,  5 
quae  recte  existimari  debent  ab  illis  qui  in  laborem  oecumenicum 
incumbere  volunt.  Ut  ex  historia  constat,  separationum  ansam 
praebuerunt  formae  modique  diversi  quibus  haereditas  ab  Apo-. 
stolis  accepta  est,  quique  inde  ab  ipsis  Ecclesiae  primordiis  hic 
et  illic  varie  explicati  sunt,  ratione  diversi  ingenii  nec  non  dissi-  io 
militudinis  rerum  adiunctorum. 

Quae,  igitur,  de  elementis  communionis  ecclesiasticae,  in  aliis 
communitatibus  adhuc  servatis,  dicta  sunt,  maxime  ad  Orientales 
Ecclesias  pertinent.1 

13.  [De  mente  atque  historia  Orientalium  propria ].  Eccle-  15 
siae  Orientis  et  Occidentis  per  non  pauca  saecula  suam  propriam 
viam  secutae  sunt,  in  fraterna  tamen  communione  fidei  et  vitae 
sacramentalis,  arbitra  Sede  romana  ex  communi  consensu  si 
circa  fidem  vel  disciplinam  dissidium  aliquod  inter  eas  oreretur.2 
Sacrosanctae  Synodo  gratum  est,  inter  cetera  gravis  momenti,  20 
omnibus  in  mentem  revocare  in  Oriente  non  paucas  particulares 
seu  locales  Ecclesias  ab  ipsis  apostolis  originem  duxisse.  Qua- 
propter apud  Orientales  praevaluit  atque  praevalet  sollicitudo 

et  cura  illas  servandi  fraternas  necessitudines  in  fidei  caritatis- 
que communione  quae  inter  locales  Ecclesias  ut  inter  sorores  vi-  25 
gere  debent.3 

Praetermittendum  praeterea  non  est,  Ecclesias  Orientales 
proprium  ab  origine  habere  thesaurum,  ex  quo  plura  in  rebus  li- 
turgicis,  in  traditione  spirituali  et  in  iuridico  ordine,  Ecclesia 
Occidentalis  deprompsit.  Neque  illud  parvi  faciendum  est,  fun-  30 
damentalia  dogmata  christianae  fidei  de  Trinitate  et  de  Verbo 
Dei,  ex  Virgine  Deipara  incarnato,  in  Conciliis  oecumenicis  in  [21] 
Oriente  celebratis  definita  sunt.4 

14.  [De  huius  peculiaris  condicionis  necessaria  considera- 
tione].  Quapropter  Sacrosancta  Synodus  opportunum  ducit  pa- 
stores et  fideles  monere  ut  quam  diligenter  et  amanter  omnia  5 
nascentis  crescentisque  Orientalis  Ecclesiae  prae  oculis  habeant, 

ii  praesertim  qui  ad  instaurationem  plenae  canonicae  et  spiritua- 
lis communionis  inter  Ecclesias  Orientales  et  Ecclesiam  Catho- 
licam incumbere  intendunt:  debita  enim  illorum  consideratio  ac 
recta  de  eorum  momento  aestimatio  quam  maxime  ad  restauratio-  10 
nem  intentam  confert.  Haec  consideratio  imprimis  spectat  ad  fra- 
ternam communionem  quam  inter  se  profitentur  in  vita  ecclesia- 

[21]  stica,  itemque  ad  antiquitatem  et  apostolicam  originem  quibus 
iure  gloriantur. 

15  15.  [De  Orientalium  liturgica  et  spirituali  traditione ].  Om- 

nibus quoque  notum  est  quanto  cum  amore  christiani  orientales 
liturgica  Sacra  peragant,  quibus  fidei  et  caritatis  communionem 
manifestant  et  roborant,  Deum  Patrem  hominum  amatorem  filia- 
li prosequuntur  devotione,  Dominum  Iesum  glorificant  Deum 
20  et  Salvatorem  qui  nos  effecit  « divinae  consortes  naturae  » (2  Petr. 
1,  4),  Spiritum  Sanctum  vivificantem  invocant.  In  hoc  litur- 
gico  cultu  Mariam  semper  Virginem,  quam  Oecumenica  Syno- 
dus Ephesina  sollemniter  Deiparam  Sanctissimam  proclamavit, 
ut  vere  et  proprie  Christus  Filius  Dei  et  Filius  Hominis  secun- 
25  dum  Scripturas  agnosceretur,  pulcherrimis  hymnis  magnificant. 

Eandem  venerationem  haec  Sacra  Synodus  significare  intendit 
erga  illas  traditiones  spirituales  quas  praesertim  monachismus 
pulcherrime  expressit.  In  Oriente  enim  inde  a gloriosis  SS.  Pa- 
trum temporibus  floruit  spiritualitas  illa  monastica,  quae  in  par- 
30  tes  Occidentalium  translata  est,  et  ex  qua  religiosum  latinorum 
institutum  tamquam  e suo  fonte  originem  duxit  atque  novam 
virtutem  accepit.5  Quapropter  haec  Sacrosancta  Synodus  enixe 
commendare  vult  ut  accedatur  ad  has  spirituales  Patrum  Orien- 
talium divitias  quae  hominem  totum  ad  divina  contemplanda 
35  evehunt. 

Ad  plenitudinem  traditionis  christianae  fideliter  custodien- 
dam et  ad  reconciliationem  Orientalium  et  Occidentalium  Chri- 
stianorum perficiendam  maxime  interest,  eximium  hoc  patrimo- 

[22]  nium  spirituale  et  liturgicum  cognoscere,  venerari,  conservare, 
fovere. 

16.  [De  Orientalium  propria  disciplina ].  Cum  porro  unitati 
Ecclesiae  minime  obstet,  immo  decorem  eius  augeat  et  ad  mis- 

5 sionem  eius  implendam  non  parum  conferat  quaedam  morum 
consuetudinumque  diversitas,  praesertim  Sanctorum  Patrum  in- 
stitutis sancita,  Sacra  Synodus  principium  hoc  de  diversitate  in 
unitate  sollemniter  affirmat.  Perfecta  huius  tradi tionalis  princi- 
pii observantia,  quae  saepe  nimis  servata  non  est,  ad  ea  pertinet 
io  quae  ad  unionem  restaurandam  omnino  tamquam  praevia  condi- 
cio requiruntur.6 

17.  [De  indole  propria  Orientalium  in  divinis  tractandis ]. 
Quae  supra  de  legitima  diversitate  in  rebus  liturgicis  et  discipli- 

naribus  dicta  sunt,  eadem  placet  Sacrosanctae  Synodo  etiam  de  [22] 
diversa  theologica  doctrinarum  expressione  declarare.  Veritate  15 
sacrae  revelationis  unica  et  integra  manente,  methodo  tamen 
diversa  Oriens  et  Occidens  ad  divina  cognoscenda  et  confitenda 
protenduntur.  Unde  mirum  non  est  quosdam  aspectus  mysterii 
revelati  quandoque  magis  congrue  percipi  et  in  meliorem  lucem 
poni  ab  hoc  quam  ab  illo,  ita  ut  variae  illae  theologicae  formu-  20 
lae  potius  inter  se  compleri  dicendae  sint  quam  discrepare.  Ad 
traditionem  theologicam  authenticam  Orientalium  propriam 
quod  attinet,  iure  merito  agnoscendum  est,  eam  in  Sacris  Scrip- 
turis radicatam  esse,  vita  liturgica  iugiter  foveri  et  exprimi,  ope- 
ribus Orientalium  Ecclesiae  Patrum  nutriri,  ad  rectam  vitae  spi-  25 
ritualis  institutionem  immo  ad  christianam  veritatem  plene  con- 
templandam tendere.7 

Quantum  ad  viam  unitatis  sternendam  et  ad  integram  com- 
munionem inter  Orientem  et  Occidentem  restituendam  eiusmodi 
Orientalium  Patrum  et  spiritualium  auctorum  studium  conferre  30 
possit,  nemo  est  qui  non  videat. 

18.  [De  necessariis  condicionibus  ad  unionem  feliciter  restau- 
randam].  Quapropter,  haec  Sacrosancta  Synodus  in  memoriam 
revocat  id  quod  a Sacris  praeteritis  Conciliis  nec  non  a Romanis 
Pontificibus  declaratum  est,  nempe  ad  communionem  et  unita-  35 
tem  restaurandam  opus  esse  « nihil  ultra  imponere  oneris  quam 
necessaria  » ( Act . 15,  28).  Oportet  etiam  ad  naturam  relationum 
intendere  quae  inter  Ecclesias  Orientales  et  Sedem  Romanam 

ante  separationem  vigebant,  ex  quibus  officium  Romanae  Sedis,  P3] 
cuius  est  praesidere  in  caritate,  insigniter  elucebat.  Paries  enim 
occidentalem  orientalemque  dividens  Ecclesiam,  quem  Conci- 
lium Florentinum  de  medio  sublatum  declaravit,  denuo  inter- 
ponitur; eundem  auferre  hodierna  die  toto  corde  et  animo,  opi-  5 
tulante  gratia  Dei,  intendimus,  ut  unica  fiat  mansio,  angulari  la- 
pide Christo  Iesu,  qui  faciet  utraque  unum.8 

II  - DE  COMMUNITATIBUS  INDE  A SAECULO  XVI  EXORTIS 

19.  [De  propria  harum  communitatum  condicione ].  Impri- 
mis cum  Ecclesia  Catholica  in  Occidente  peculiari  affinitate  ac  ne- 
cessitudine iunguntur,  ob  diuturnam  praeteritis  saeculis  in  eccle-  10 
siastica  communione  peractam  vitam,  illae  Communitates  chri- 

[23]  stianae,  quae  in  gravissimo  rerum  discrimine,  quo  occidentalis 
christianitas  opprimebatur,  saeculo  xvi  exortae  sunt. 

Ante  omnia  hae  Communitates  transcendentiam  revelationis 
15  Dei  in  Christo,  quam  homo  tantum  ex  gratia  Dei  participare  po- 
test, extollere  intendebant,  hoc  tamen  principium  eo  usque  pre- 
mentes, ut  ad  negationem  mediationis  essentialis  Ecclesiae  per- 
ventum sit. 

Ad  has  etiam  Communitates  christianas  animum  vertere  cu- 
20  pimus,  cum  nobiscum  tam  caris  et  sacris  vinculis  deviciantur, 
scilicet  ipso  Iesu  Christi  Nomine  et  Sacramento  Baptismatis; 
illi  namque  vere  fratres  nostri  cum  caritate  Christi  vivere  valent 
et  supernaturalibus  donis  elevari  possunt. 

Communitates  autem  illae  propter  diversitatem  originis,  doc- 
25  trinae  et  vitae  spiritualis  inter  se  adhuc  non  parum  differunt; 
immo  obliviscendum  non  est,  in  Occidentis  quoque  regionibus 
adesse  Communitates  quae  etiam  mediis  salutis,  e sacerdotio  va- 
lido promanantibus,  gaudent. 

20.  [De  Confessione  Christi].  Mens  nostra  in  eos  imprimis 
30  christianos  fertur,  qui  Dominum  nostrum  Iesum  Christum  Deum 

et  Salvatorem  palam  confitentur,  secundum  Scripturas,  atque 
coniunctim  respondere  enituntur  communi  vocationi,  ad  solius 
Dei  gloriam,  Patris  et  Filii  et  Spiritus  Sancti.9  Ex  hac  fidei  pro- 
fessione vires  sibi  hauriunt,  opitulante  Dei  gratia,  ad  vitam  chri- 
35  stianam  haud  sine  magnanimitate  et  fortitudine  probe  agendam. 
In  Christum  enim  devote  intendentes,  iidem  Salvatoris  desideria 

[24]  et  invitamenta  ad  unitatem  magis  magisque  in  animis  percipiunt. 
Desiderio  unionis  cum  Christo  flagrantes,  iidem  compulsi  sunt 
ad  testimonium  fidei  suae  ubique  apud  gentes  etiam  reddendum. 

21.  [De  Sacrorum  librorum  studio].  In  Libris  Sacris,  maxi- 
5 me  Novi  Testamenti,  Christum  sibi  loquentem  inveniunt,  a pro- 
phetis praeannuntiatum,  Verbum  Dei  pro  nobis  caro  factum. 
Ibique  vitam  Christi  contemplantur,  nec  non  ea  quae  Divinus 
Magister  ad  salutem  hominum  et  docuit  et  peregit,  praesertim 
vero  mortis  et  resurrectionis  eius  mysteria.  Sacra  eloquia  etenim, 

io  quae  universi  christiani  in  communi  habent,  veluti  medium  pre- 
tiosissimum inserviunt  ad  dialogum  instaurandum,  immo  eadem 
instrumenta  prostant  in  potenti  manu  Dei  ad  illam  unitatem 
adipiscendam,  quam  Salvator  omnibus  hominibus  offert.  Scrip- 

turarum  amor  et  veneratio,  veluti  cultus  quidam,  eos  ad  non 
intermissa  sollertiaque  studia  sacrae  paginae  adducit. 

22.  [De  Sacramento  baptismi ].  Baptismi  Sacramento,  ubi- 
cumque rite  iuxta  Domini  institutionem  confertur  ac  debita 
animi  dispositione  accipitur,  homo  vere  Christo  incorporatur 
crucifixo  et  glorificato,  atque  in  vitae  divinae  consortium  regene- 
ratur: « consepulti  ei  in  baptismo,  in  quo  et  resurrexistis  per 
fidem  operationis  Dei,  qui  suscitavit  illum  a mortuis  » {Coi. 
2,  12).10 

Baptismus  igitur  vinculum  sacramentale  constituit  vigens 
inter  omnes  qui  hoc  regenerationis  sacramentum  acceperunt.  At- 
tamen baptismus  per  se  dumtaxat  initium  et  exordium  est,  quip- 
pe qui  totus  tendit  in  plenitudinem  vitae  in  Christo  ulterius 
acquirendam.  Itaque  baptismus  expostulat  integram  fidei  pro- 
fessionem, integram  etiam  incorporationem  in  salutis  institutum, 
prout  ipse  Christus  illud  voluit,  integram  et  completam  denique 
in  communionem  eucharisticam  insertionem.11 

23.  [De  vita  cum  Christo ].  Christiana  eorum  vita  fide  in 
Christum  alitur,  Scripturarum  acceptatione  atque  sacramento 
baptismatis  fovetur.  Manifestatur  autem  in  oratione  privata  et 
publica,  in  meditatione  biblica,  in  cultu  communitatis  ad  laudem 
Dei  adunatae.  Ceteroquin  cultus  eorum  nonnumquam  elementa 
conspicua  antiquae  liturgiae  communis  prae  se  fert. 

Fides  qua  Christo  creditur  fructus  affert  in  laude  et  gratia- 
rum actione  pro  beneficiis  divinitus  acceptis:  accedit  sensus 
iustitiae  admodum  vivus,  et  operosa  caritas  in  proximos.  Haud 
pauca  etiam  instituta  ad  miseriam  spiritualem  et  corporalem 
sublevandam  protulit,  ad  iuventutis  educationem  excolendam,  ad 
sociales  vitae  condiciones  humaniores  reddendas,  ad  pacem  uni- 
versim  constabiliendam. 

Eximium  baptismi  valorem  extollentes,  illos  praeterire  no- 
lumus, qui  huius  sacramenti  realitatem  non  servant,  attamen  se 
Christo  addictos  profitentur  eumque  amore  prosequuntur,  spiri- 
tualem vitam  Scripturis  alitam  et  erga  proximum  caritatis  opera 
naviter  excolunt. 

24.  [ Conclusio ].  Fidenter  igitur  oculos  ad  futura  converti- 
mus. Quamquam  monemus  fideles,  ut  a quavis  levitate  vel  im- 

[25]  prudenti  zelo  se  abstineant,  qui  vero  progressui  in  unitate  re- 
vera nocere  potest,  laudanda  tamen  censemus  incepta  dialogi 
15  inter  christianos,  quo  iidem  iam  invicem  sunt  sibi  viciniores. 

Unitatis  studium,  cuius  signa  ante  omnium  oculos  sunt,  non 
sine  divini  Spiritus  afflatu  certo  progreditur.  Spiritum  Christi  igi- 
tur, qui  hoc  desiderium  unitatis  in  animis  suscitat,  ut  illud 
etiam  ad  effectum  adducat,  haec  Sacrosancta  oecumenica  Syno- 
20  dus  fidenti  oratione  implorat. 


NOTAE 

1 Leo  XIII,  Epist.  Apost.  Praeclara  gratulationis,  20  iun.  1894: 
A.S.S.,  26,  1893-1894,  p.  707:  « Eo  vel  magis  quod  non  ingenti  discrimine 
seiunguntur;  immo,  si  pauca  excipias,  sic  cetera  consentimus,  ut  in  ipsis 
catholici  nominis  vindiciis  non  raro  ex  doctrina,  ex  more,  ex  ritibus,  qui- 
bus orientales  utuntur,  testimonia  atque  argumenta  promamus  ». 

2 Cf.  G.  L.  Hertling,  S.  I.,  Communio,  Chiesa  e Papato  nelVanti- 
chita  cristiana,  Romae  1961. 

Cf.  quoque  G.  Bardy,  La  theologie  de  PEglise  de  Saint  Clement  de 
Rome  a Saint  Irenee,  Paris  1945. 

3 Leo  XIII,  Litt.  Apost.  Orientalium  Dignitas,  30  nov.  1894:  A.S.S., 
27,  1894-1895,  p.  258:  « Inde  enimvero,  dum  sua  praecipuis  Orientis 
Ecclesiis  apostolica  origo  testatior  constat,  apparet  simul  et  enitet  earum- 
dem  cum  Romana  usque  ab  exordiis  summa  coniunctio  ». 

4 Leo  XIII,  Litt.  Apost.  Orientalium  Dignitas-.  A.S.S.,  27,  1894- 
1895,  p.  257:  « Apud  illas  enim,  inita  benignissimo  Dei  consilio  humanae 
redemptionis  primordia,  celeriter  ad  ea  properavere  incrementa,  ut  laudes 
apostolatus  et  martyrii,  doctrinae  et  sanctitatis  primo  honore  floruerint, 
primam  saluberrimorum  fructuum  laetitiam  ediderint.  Ex  illis  autem 
perampla  beneficiorum  vis  in  ceteros  late  populos  mire  profluxit  ». 

[26]  Iam  tempore  Patrum  S.  Benedictus  in  Regula  sua  momentum  fon- 

tium monasticorum  Orientalium  agnoscit  et  commendat,  inter  quos  ex- 
presse nominat  Vitas  Patrum  nec  non  Regulam  Sancti  Basilii. 

Cf.  etiam  Pium  XII,  Iis  qui  interfuerunt  Conventui  studiorum  de 
Monachato  virorum  Orientalium,  Romae  habito  (in  allocutione  11  aprilis 
1958):  A.A.S.,  50,  1958,  pp.  282-286,  praesertim  pag.  285:  « Le  monachis- 
me  oriental,  en  effet,  bien  qu’ayant  conserve  de  precieux  caracteres  speci- 
fiques,  est  a l’origine  des  autres  formes  de  monachisme  chretien,  et  son 
influence,  ainsi  que  Nous  le  notions  a 1’instant,  se  retrouve  plus  ou  moins 
dans  tous  les  grands  ordres  religieux  ». 

6 Leo  XIII,  Litt.  Apost.  Orientalium  Dignitas-.  A.S.S.,  27,  1894- 
1895,  p.  258:  « Praestantissimum  id  esse  existimamus  ad  incolumitatem 
disciplinae  Orientalium  propriae,  cui  valde  semper  tribuimus  animum  cu- 
rasque adiicere...  Siquidem  in  rituum  orientalium  conservatione  plus  inest 

quam  credi  possit  momenti.  Augusta  enim,  qua  varia  ea  rituum  genera 
nobilitantur,  antiquitas,  et  praeclaro  est  ornamento  Ecclesiae  omni,  et 
fidei  catholicae  divinam  unitatem  affirmat  ». 

Leo  XIII,  Motu  proprio  Auspicia  rerum , 19  martii  1896:  A.S.S.,  28, 
1895-1896,  p.  589:  « Quippe  rei  catholicae  valde  nimirum  interest  eam 
omnibus  tolli  ac  dilui  opinionem,  quae  quosdam  ex  Orientalibus  antehac 
tenuit,  perinde  ac  si  de  ipsorum  iure,  de  privilegiis,  de  rituali  consuetu- 
dine vellent  Latini  detractum  quidquam  aut  deminutum  ». 

7 Pius  XII,  Litt.  Encycl.  Orientalis  Ecclesiae  decus , 9 apr.  1944: 
A.A.S.j  36,  1944,  pp.  137-138:  « Itemque  aestimatione  debita  ea  omnia 
amplectatur  oportet,  quae  Orientalibus  gentibus  fuere,  peculiare  veluti 
patrimonium,  a maioribus  tradita;  simul  quae  ad  sacram  Liturgiam  et 
ad  Hierarchicos  Ordines  spectent,  simul  etiam  quae  ad  ceteras  christianae 
vitae  rationes  pertineant,  modo  eadem  cum  germana  religionis  fide  rectis- 
que de  moribus  normis  penitus  concordent.  Sit  enim  necesse  est  singulis 
universis  orientalis  ritus  populis  in  rebus  omnibus,  quae  a sua  cuiusque 
historia  a suoque  cuiusque  ingenio  atque  indole  pendent,  legitima  libertas, 
quae  tamen  a vera  et  integra  Iesu  Christi  doctrina  non  discrepet  ». 

8 Conc.  Florent.,  Definitio,  Laetentur  Caeli , 1439  (cf.  Conciliorum 
Oecumenicorum  Decreta,  Herder,  1962,  p.  500). 

9 Cf.  Nouvelle  Delhi  1961,  Ed.  Delachaux  et  Niestle,  Neuchatel- 
Paris  (1962),  p.  147. 

10  Cf.  Rom.  6,  4. 

11  Cf.  Act.  2,  42. 


Caput  IV  * 

DE  CATHOLICORUM  HABITUDINE 
AD  NON  CHRISTIANOS 
ET  MAXIME  AD  IUDAEOS 

Postquam  de  Oecumenismi  Catholici  principiis  tractavimus, 
silentio  praeterire  nolumus,  quod  eadem,  habita  ratione  diversae 
condicionis,  applicari  debent,  cum  agitur  de  modo  colloquendi 
et  cooperandi  cum  hominibus  non  christianis,  qui  tamen  Deum 
colunt,  vel  saltem  bona  animati  voluntate,  legem  moralem  homi- 
nis naturae  insitam,  pro  conscientia  servare  student. 

Maxime  autem  hoc  valet  cum  de  Iudaeis  agitur,  quippe  qui 
cum  Ecclesia  Christi  speciali  ratione  coniungantur. 

Ecclesia  Christi  grato  animo  agnoscit  fidei  et  electionis  suae 


* Textus  cap.  IV  schematis  de  Oecumenismo  Patribus  distributus  est 
in  congregatione  generali  sexagesima  tertia,  die  8 novembris  1963. 

[3]  io  initia,  iuxta  Dei  salutare  mysterium,  iam  inter  Patriarchas  et  Pro- 

phetas inveniri.  Omnes  enim  Christifideles,  Abrahae  filios  secun- 
dum fidem  (cf.  Gal.  3,  7)  in  eiusdem  Patriarchae  vocatione  in- 
cludi et  in  populi  electi  exitu  ex  terra  servitutis  Ecclesiae  salu- 
tem mystice  praesignari  confitetur.  Nequit  Ecclesia,  nova  in  Chri- 
is sto  creatura  (cf.  Eph.  2,  15),  oblivisci  se  continuationem  esse 
populi  illius  quocum  olim  Deus  ex  ineffabili  misericordia  sua  An- 
tiquum Foedus  concludere  dignatus  est. 

Credit  insuper  Ecclesia  Christum,  Pacem  nostram,  uno  amore 
et  Iudaeos  et  Gentes  complecti  et  utraque  fecisse  unum  (cf.  Eph. 
20  2,  14)  atque  amborum  in  uno  corpore  unione  (cf.  Eph.  2,  17) 

annuntiari  totius  orbis  terrarum  in  Christo  reconciliationem.  Etsi 
populi  electi  magna  pars  interim  longe  manet  a Christo,  iniuria 
tamen  diceretur  populus  maledictus,  cum  Deo  maneat  caris- 
simus propter  Patres  et  dona  eis  data  (cf.  Rom.  11,  28),  vel 
25  gens  deicida,  quia  omnium  hominum  peccata,  quae  causa  fue- 
runt passionis  et  mortis  Iesu  Christi,  Dominus  passione  et  morte 
sua  luit  (cf.  Lc.  23,  34;  Act.  3,  17;  1 Cor.  2,  8).  Mors  tamen 
Christi  non  a toto  populo  tunc  vivente,  et  multo  minus  ab  hodier- 
no populo  adducta  est.  Ideo  caveant  sacerdotes  ne  quid  dicant  in 
30  instructione  catechetica  neque  in  praedicatione,  quod  in  cordibus 
auditorum,  odium  aut  despectionem  erga  Iudaeos  gignere  possit. 
Neque  obliviscitur  Ecclesia  ex  hoc  populo  natum  esse  Christum 

[4]  Iesum  secundum  carnem,  natam  esse  Mariam  Virginem,  Christi 
Matrem,  natos  esse  Apostolos,  Ecclesiae  fundamentum  et  co- 
lumnas. 

Quare  cum  tantum  Ecclesiae  sit  cum  synagoga  commune  pa- 
5 trimonium,  Sacra  haec  Synodus  utriusque  mutuam  cognitionem 
et  aestimationem,  quae  studiis  theologicis  et  colloquiis  fraternis 
obtinetur,  omnino  fovere  et  commendare  intendit  et  insuper,  sicut 
iniurias  hominibus  ubicumque  inflictas  severe  reprobat,  ita  etiam 
magis  odia  et  persecutiones  contra  Iudaeos,  sive  olim  sive  nostris 
temporibus  perpetratas,  materno  animo  deplorat  et  damnat. 

Caput  V * [5] 

DE  LIBERTATE  RELIGIOSA 

Huius  capitis  momentum  ac  necessitas  neminem  fugit,  qui  conside- 
rare velit,  quantum  recta  libertatis  religiosae  consideratio  conferat  ad 
contactus  et  relationes  sereno  et  pacato  animo  instaurandos  sive  inter 
christianos,  sive  generatim  in  ordinata  hominum  societate.1 

Ecclesia  catholica  omnes  et  singulos  homines,  qui  in  adoptionem  filio- 
rum Dei  praedestinati  sunt,  instanter  hortatur  ut  in  praesentibus  culturae 
et  morum  circumstantiis  omnia  studia  sua  convertant  ad  defendendum 
honorem  Dei  et  dignitatem  personae  humanae  ab  Eo  creatae  et  redemptae. 
Quapropter,  reiecto  vetere  discordiae  fermento,  in  novis  azymis  since- 
ritatis et  caritatis,  aestiment  et  promoveant  veritates  et  valores  inter  ipsos 
communes.  Sed  insimul,  quod  spectat  ea  in  quibus  unanimis  consensus 
nondum  attingitur,  non  tantummodo  attendant  ad  Sacra  et  absoluta  Dei 
iura  necnon  ad  veritates  seu  obiecta  quae  semper  observanda  sunt,  sed 
etiam  ad  iura  et  officia  personarum  seu  subiectorum  quibus  veritati  ad- 
haerendum est.  Haec  omnia  Dei  dona  in  Verbo  hominibus  tributa  sunt  ut 
in  hoc  saeculo  inveniatur  tutamentum  mentis  et  corporis  ab  omnibus  qui 
a Spiritu  Sancto  moventur  ut  ad  domum  Patris  communis  libere  accedant. 

1.  Ecclesia  Catholica,  ut  divino  obtemperet  mandato:  « docete  omnes 
gentes  ...  docentes  eos  servare  omnia  quaecumque  mandavi  vobis  » 

{Mt.  28,  19-20),  infatigabili  cura  elaborare  debet  « ut  sermo  Dei  currat 
et  clarificetur  » (2  Thess.  3,  1)  et  omnes  « unanimes,  uno  ore  honorifi- 
cent Deum  et  Patrem  Domini  nostri  Iesu  Christi  » (cf.  Rom.  15,  6). 

Hac  de  causa  adiurat  filios  suos  « primum  omnium  fieri  obsecrationes, 
postulationes,  gratiarum  actiones  pro  omnibus  hominibus...  Hoc  enim 
bonum  est...  coram  Salvatore  nostro  Deo,  qui  omnes  homines  vult  sal- 
vos fieri  et  ad  agnitionem  veritatis  venire  » (1  Tim.  2,  1-4).  Sed  praeterea 
ipsos  adhortatur  ut,  in  sapientia  ambulantes  ad  eos,  qui  foris  sunt 
(cf  . Coi.  4,  5),  « in  Spiritu  Sancto,  in  caritate  non  ficta,  in  verbo  veritatis  » 

(2  Cor.  6,  6-7)  lumen  vitae  diffundere  satagant  mediis  naturae  et  gratiae 
quibus  ipse  Dominus  usus  est,  praedicatione  nempe  doctrinae,  exemplo 
vitae  et  testimonium  perhibendo  veritati  (cf.  Io.  18,  37)  usque  ad  pro- 
prii sanguinis  effusionem. 


* Textus  cap.  V schematis  de  Oecumenismo  Patribus  distributus  est  in  con- 
gregatione generali  septuagesima,  die  19  novembris  1963. 

[4]  2.  Quamdiu  tamen  sunt  in  statu  viae,  discipuli  Christi  cum  officio 

veritatem  annuntiandi  et  defendendi  semper  et  ubique  coniunctam  ha- 
bebunt obligationem  amanter,  prudenter  et  patienter  agendi  cum  homi- 
nibus qui  nondum  ad  plenam  Evangelii  cognitionem  pervenerunt.  Etenim 
usque  ad  consummationem  saeculi  errores  circa  fidem  spargentur  et  fide- 
les indesinenter  videre  debebunt  ne  quis  eos  seducat  (cf.  Mt.  24,  3-15). 
Praeterea  ab  ipsis  agnoscendus  et  admittendus  est  modus  progressivus  et 
humanus  quo  Deus  homines  ad  suam  veritatem  et  suum  amorem  allicit. 
Respiciendum  igitur  est  non  tantum  ad  officia  erga  verbum  vivificans 
quod  praedicandum  est,  sed  etiam  ad  iura  et  mensuram  gratiae  quae 
personae  ad  fidem  libere  admittendam  invitatae  a Deo  tribuuntur. 

Haec  est  ratio  cur  Ecclesia  filios  suos  hortatur  ut  veritatem  facientes 
in  caritate  (cf.  Eph.  4,  15),  dum  homines  ad  fidem  veram  adducere  co- 
nantur, semper  curent  ut  ab  ipsis,  qui  ad  imaginem  Dei  creati  sunt 
(cf.  Gen.  1,  27),  assensus  ne  detur  nisi  cum  plena  libertate  et  non  reprehen- 
dente corde  eorum  (cf.  1 Io.  3,  21).  In  annuntiatione  veritatis  ab  omni 
coactione  abstinendum  est.2  Error  reficiendus  est,  veritas  praedicanda, 
persona  errantis  circa  fidem  ad  veritatem  allicienda.3  Attamen  quamdiu 
in  errore  invincibili  versatur,  haec  persona  humana  aestimatione  digna 
est  atque  eius  libertas  religiosa  ab  Ecclesia  agnoscitur  et  vindicatur.4 

Et  revera  haec  libertas  religiosa,  seu  immunitas  ab  externa  coactione 
natura  actus  fidei  postulatur.  Nam  homo  a Salvatore  redemptus  et  « in 
adoptionem  filiorum  per  Iesum  Christum  » (Eph.  1,  5)  vocatus,  revela- 
tioni divinae  adhaerere  non  potest  nisi  ex  una  parte  Pater  traxerit  eum 
(cf.  Io.  6,  44)  et  ex  altera  parte  rationabile  ac  liberum  Deo  praestiterit 
fidei  obsequium.  His  de  causis  Ecclesia  Catholica  praecipit  et  mandat: 
« ad  amplexandam  fidem  catholicam  nemo  invitus  cogatur  » ( C.I.C. , 
can.  1351). 

3.  Eadem  libertas  religiosa  non  tantum  a christianis,  sed  ab  omnibus 
et  singulis  hominibus  et  a communi  hominum  conviventia  observanda  est.5 

Humana  enim  persona,  activitate  conscia  et  libera  praedita,  cum  volun- 
tatem Dei  tantummodo  adimplere  possit  prout  lex  divina  mediante  dicta- 
mine  conscientiae  percipitur,  finem  suum  ultimum  obtinere  nequit  nisi 
iudicium  conscientiae  prudenter  efformando  eiusque  dictamen  fideliter 
exsequendo.  Ideo  homo  qui  conscientiae  suae  sincere  obedit,  ipsi  Deo, 
etsi  quandoque  confuse  vel  inscie,  obedire  intendit  et  honore  dignus  aesti- 
mandus est. 

Hanc  rationem  profundius  scrutando  prae  oculis  habenda  est  sequens 
consideratio: 

In  unoquoque  actu  morali  ponendo  homo  observare  debet  duas  se- 
quentes exigentias: 

1)  Unica  datur  Veritas  quae  est  ipse  Deus.  lura  Dei  sunt  absoluta 
et  unusquisque  homo  semper  et  ubique  sese  submittere  debet  sacrae  vo- 
luntati Dei. 

2)  Deus  qui  hominem  ad  imaginem  suam  liberum  creavit,  ab  ipso 
petit  submissionem  liberam,  i.  e.  ex  perspecta  voluntate  divini  impera- 
tam obedientiam. 

In  omni  actu  morali  ponendo  personae  humanae  problema  aliquod 
obicitur.  Ipse  personaliter  sub  Dei  lumine  et  adiutorio,  adhibitis  omnibus 
mediis  informationis  (pro  homine  christiano  hoc  est  i.  a.  doctrina  Eccle- 
sia) et  ratione  habita  iurium  aliorum  videre  debet  quid  Dei  voluntas  a sua 
libertate  exigat.  Ex  natura  rei  in  hoc  problemate  solvendo  nec  ullus  alius 
homo,  nec  ulla  humana  potestas  sese  ipsi  substituere  valet. 

Quae  cum  ita  sint,  si,  non  obstantibus  omnibus  suis  conatibus  ad  recte 
videndum  quid  Deus  in  concreto  problemate  ab  ipso  petat,  persona  hu- 
mana erroneam  solutionem  admittit,  nec  ullus  homo,  nec  ulla  humana  po- 
testas ius  habet  sese  huic  conscientiae  erranti  substituendi  a.  v.  in  ipsam 
coercitionem  exercendi. 

Ecclesia  catholica  intolerantiam  religiosam  summo  gradu  odiosam 
atque  offensivam  erga  personam  humanam  esse  declarat.5 6  Ipsa  enim 
homo  privatur  libertate  sua  in  observandis  iis  dictaminibus  conscientiae 
suae  quae  ipsi  etiam  bona  fide  erranti  ut  suprema  et  sacratissima  ap- 
parent. 

4.  In  materia  religiosa  praedicta  externae  coactionis  exclusio  ab 
Ecclesia  catholica  vindicatur  non  ut  mera  « libertas  opinionis  » nec  ut 
mera  « libertas  adimplendi  ritus  propriae  religionis  »,  sed  ut  vera  « liber- 
tas religiosa  » seu  ius  personae  ne  ab  aliis  impediatur  quominus  observet 
et  proclamet  officia  sua  publica  et  privata  erga  Deum  et  erga  homines, 
singulariter  vel  collective  sumptos,  prout  conscientia  manifestantur.  Ec- 
clesia catholica  affirmat  talem  libertatem  religiosam  competere  tum  sin- 
gulis personis  humanis  tum  coetibus  hominum,  qui  exigentiis  suae  con- 
scientiae adducuntur  ut  collatis  viribus  vitam  religiosam  ducant  vel  pro- 
moveant.7 

5.  Haec  libertas  personalis  realiter  et  effective  non  agnoscitur  si  in 

activitate  externa  et  publica  implicari  non  potest.  Quare  in  humana  con- 
viventia et  in  societate  civili  nemo  externo  exercitio  suae  libertatis  pri- 

vari potest,  dummodo,  sicut  bono  communi  exigitur,  iura  quoque  alio- 

rum salva  remaneant.8 

[£]  Ideo  in  vita  publica  exercitium  externum  libertatis  conscientiae  im- 
pediri non  potest  nisi  contradicat  bono  communi  seu  ordini  obiectivo 
iurium  Dei  Creatoris  et  Salvatoris  et  inalienabilium  iurium  et  libertatum 
personae  humanae.6 * * 9 

Pro  omnibus  civibus  in  materia  exercitii  libertatis  illud  « minimum  » 
in  tuto  esse  debet  sine  quo  ex  una  parte  essentialis  autonomia  humanae 
personae  non  illaesa  remaneret,  et  ex  altera  parte  humana  societas,  con- 
stans ex  conviventibus  hominibus  qui,  peccato  originali  eiusque  sequelis 
contaminati,  errare  possunt,  de  facto  impossibilis  redderetur. 

Hac  de  causa  haec  Sacra  Synodus  solemniter  declarat  et  inculcat  co- 
natus ad  religionem  ipsam  sive  in  toto  genere  humano,  sive  in  determi- 
nato coetu  religioso  penitus  exstinguendam  manifestissime  et  gravissi- 
me laedere  iura  Creatoris  et  Salvatoris  hominum,  iura  quoque  sacratis- 
sima conscientiae  humanae  et  familiae  gentium. 

Potestas  publica  nequit  imponere  civibus  professionem  determinatae 
religionis  tamquam  conditionem  ut  pleno  et  integro  iure  vitae  nationali 
et  civili  participare  valeant.  Potestas  humana  debet  iustitiam  et  aequita- 
tem observare  erga  omnes  qui  in  re  religiosa  dictamini  suae  conscientiae 
obediunt. 

Haec  libertas  religiosa  pariter  offenditur  praeprimis  damnatione 
mortis  propter  rationes  religiosas,  sed  praeterea  religionis  causa  peractis 
spoliatione  bonorum,  privatione  eorum  quae  ad  vitam  decentem  requi- 
runtur, abnegatione  aequalitatis  socialis  vel  civilis,  nationalitatis,  compe- 
tentiae ad  actus  civiles,  exercitii  eorum  iurium  fundamentalium  quae 
concorditer  a nationibus  agnoscuntur.10 

Reprobanda  quoque  est  discriminatio,  quae  homini  vel  nationi  iniu- 
riam  vel  vexationem  facit  propter  originem,  colorem  vel  sanguinem. 

Sacra  Synodus  solemniter  affirmat  ius  ad  libertatem  conscientiae  in 
re  religiosa  externe  exercendam,  salvo  bono  communi,  semper  et  ubique 
valere  et  ab  omnibus  agnoscendum  esse. 

Nostris  autem  temporibus  ubique  terrarum  libertas  religiosa  speciali 
modo  urgenda  est  quia  in  dies  frequentiores  fiunt  relationes  quibus  homi- 
nes disparis  cultus  et  diversae  religionis  inter  se  connectuntur.11 

6.  Quum  grassante  materialismo  hodierno  fundamenta  omnis  religio- 

nis et  societatis  corrodantur,  Ecclesia  catholica  nuncupata  vota  facit  ut 

quicumque  Christiano  nomine  honorantur,  quantum  fieri  potest  secun- 

dum exigentias  sanae  rationis,  ordinem  naturalem  et  depositum  vitae 

christianae  consertis  precibus  et  viribus  tueantur  et  promoveant,  immo 

ut  omnes  homines  bonae  voluntatis,  sive  credentes  sive  nullam  religio- 

nem  profitentes,  simul  operam  dent  ad  ordinandam  societatem  secundum  [7] 
normas  morales  ex  ipsa  dignitate  personae  humanae  profluentes.12 

7.  Quae  normae  quamvis  fundamentum  commune  ad  instaurandum 
ordinem  vere  humanum  praebeant,  a Christifidelibus  tamen  non  ut  unica 
et  suprema  norma  considerandae  sunt.  Fide  constat  hominem  ad  imagi- 
nem Dei  factum  et  in  Dei  adiutorem  constitutum,  in  vita  sua  dirigenda 
et  in  labore  suo  perficiendo,  regi  posse  ac  debere  praecepto  caritatis,  quo 
munus  perficiendae  creationis  [Gen.  1,  28;  2,  5 et  15)  et  servitium  so- 
ciale, quod  omni  activitati  bona  culturae  humanae  producenti  intrinse- 
cum est,  in  aedificationem  Ecclesiae  ( 1 Cor.  24,  5)  et  in  gloriam  Dei 
( 1 Cor.  10,  31)  ordinantur. 


NOTAE 

1 Modo  suo  oecumenico  decretum  proponit  altam  doctrinam  Ioannis  Pp.  XXIII 
in  Litt.  Encycl.  Pacem  in  terris.  Duo  sunt  praecipua  capita  doctrinae: 

1)  «In  hominis  iuribus  hoc  quoque  numerandum  est,  ut  et  Deum,  ad  rectam 
conscientiae  suae  normam,  venerari  possit,  et  religionem  privatim  publice  profiteri  » 
(A.A.S.,  55,  1963,  p.  260); 

2)  huic  iuri  officium  respondet  illud  agnoscendi  et  colendi;  quod  officium 
incumbit  a ) omnibus  aliis  hominibus  {ibid.,  p.  264),  et  maxime  b)  rei  publicae 
curatoribus  {ibid.,  pp.  273-74). 

Doctrinam  hanc  sui  praedecessoris  fel.  record.  apertis  verbis  sanxit  Paulus  VI 
glor.  regn.:  « Ob  huiusmodi  dolores  quanta  afficimur  tristitia,  et  quam  vehemen- 
ter dolemus,  cum  cernimus  in  quibusdam  territoriis  religiosam  libertatem,  sicut 
alia  praecipua  hominis  iura,  opprimi  eorum  principiis  et  artibus,  qui  opiniones  a 
suis  diversas  de  re  politica,  de  hominum  stirpibus,  de  cuiusvis  generis  religione  non 
tolerant.  Dolemus  praeterea  tot  adhuc  iniurias  alicubi  iis  esse  illatas,  qui  religionem 
suam  honeste  ac  libere  profiteri  velint  » (Allocutio  ad  Patres  Concilii  Oecumenici 
Vaticani  II,  29  septembris  1963,  Typis  Polyglottis  Vaticanis,  p.  36), 

Haec  porro  doctrina  proponitur  ut  terminus  hodiernus  longioris  evolutionis 
tum  in  doctrina  catholica  de  dignitate  personae  humanae  tum  in  Ecclesiae  pastorali 
sollicitudine  pro  hominis  libertate.  In  hac  evolutione  principium  continuitatis  est 
ipsa  haec  doctrina  atque  sollicitudo.  Principium  vero  progressus  est  duplex  distinc- 
tio, quae  ab  Ecclesia  lentius  facta  est,  quaeque  a Ioanne  Pp.  XXIII  clare  tandem  est 
affirmata.  Primo,  distinguendum  est  inter  falsas  ideologias,  quas  vocant,  et  incepta 
atque  instituta,  quae  ordinem  civilem  et  politicum  contingunt  ut  haec,  quatenus  cum 
rectae  rationis  praeceptis  congruant,  probari  possint,  illis  ideologiis  falsis  constan- 
ter reiectis  (cf.  ibid.,  p.  300).  Deinde,  distinguendum  est  inter  errores  religiosos 
et  personam  humanam  bona  fide  errantem,  ut  iura,  quae  ad  dignitatem  libertatemque 
humanam  pertineant,  adhuc  agnosci  et  coli  debeant,  illis  ipsis  erroribus  immutabi- 
liter denegatis  (cf.  ibid.,  pp.  299-300). 

His  accedit,  quod  rerum  eventus  continuo  mutabilis  occasionem  praebuit  veri 
nominis  progressus  in  doctrina  Ecclesiae  in  eiusque  sollicitudine  pastorali,  ut  his 


438 


ACTA  CONC.  VATICANI  II 


PERIODUS  II 


[8]  diebus  ad  amplissimum  humanae  libertatis  patrocinium  suscipiendum  Ecclesia  ob- 
stringatur, quod  est  explendum  et  doctrina  magisteriali  et  omnium  fidelium  actuosi- 
tate  (cf.  ibid.,  fere  passim).  Etenim  Ioannes  Pp.  XXIII,  una  cum  veritate,  iustitia, 
caritate,  etiam  libertatem  effert,  utpote  quae  est  his  nostris  temporibus  omnis  bene 
ordinatae  civitatis  necessaria  consuetudo  (cf.  pp.  266,  268,  279,  297,  301).  Quod 
utique  est  in  documentis  Ecclesiae  simul  novum  quid,  simul  traditioni  alte  catholicae 
quid  consentaneum  quam  maxime. 

Enimvero  sicut  olim,  ita  hodie,  ab  Ecclesia  damnatur  libertas  conscientiae 
illa,  quam  praedicaverunt  rationalismi  fautores,  hoc  fundamento  innixi,  quod  indi- 
vidua conscientia  exlex  est,  ut  nullis  sit  normis  obnoxia  divinitus  traditis.  Damna- 
tur etiam  hodie,  sicut  olim,  libertas  cultus  illa,  cuius  principium  est  indifferentismus 
religiosus,  ex  radice  relativismi  doctrinalis  deductus.  Neque  minus  hodie,  quam 
olim,  damnatur  illa  separatio  Ecclesiae  a Statu,  quae  dicitur,  quam  proponit  theoria 
rationalistica  de  iuridica  omnicompetentia  Status,  secundum  quam  Ecclesia  intra 
ipsum  organismum  Status  incorporetur  necesse  est,  ut  sit  potestati  statali  subiecta. 
Integram  plenamque  vim  suam  retinent  hae  damnationes  olim  latae,  quia  inconcus- 
sum manet  earum  principium,  quod  est  doctrina  catholica  de  hominis  dignitate  et 
sollicitudo  catholica  pro  veri  nominis  libertate.  Dignitas  enim  hominis  in  hoc  repo- 
nitur, quod  soli  Deo  vivo  et  vero  serviat,  et  libertas  hominis  in  hoc  maxime  mani- 
festatur, quod  hoc  servitium  sit  liberum,  ad  rectam  normam  propriae  conscientiae 
praestitum. 

Ast  hoc  idem  principium  nostris  his  temporibus  ad  novas  ducit  conclusiones, 
quas  efformare  coeperunt  Romani  Pontifices  recentiores.  Periculum  enim  non  iam 
adest,  ne  falsi  nominis  libertas  dignitati  humanae  iniuriam  faciat,  quod  olim  accidit. 
Novum  adest  periculum,  ne  libertatis  humanae  omne  genus  nova  quadam  tyrannide 
obruatur,  pereunte  primo  libertate  religiosa  quod  absit.  Pro  sua  ergo  aucta  sollici- 
tudine curaque  erga  hominis  dignitatem,  doctrinam  traditionalem  novo  modo,  nostris 
temporibus  accommodato,  aptaverunt  recentiores  Romani  Pontifices.  Collocant  enim 
inter  iura  hominis  praecipua  ius  ad  liberum  exercitium  religionis  in  societate,  iuxta 
dictamina  conscientiae  rectae,  sive  vera  sit  conscientia  sive  errore  veritatis  aut  impari 
rerum  sacrarum  cognitione  bona  fide  capta  (cf.  Vacem  in  terris,  A.A.S.,  55,  1963, 
p.  299).  Eamdem  doctrinam  eamdemque,  quae  ei  subest,  sollicitudinem  proponit 
praesens  Decretum  de  Libertate  Religiosa. 

2 Cf.  Pius  XII,  Alloc.  ad  Praelatos  auditores  ceterosque  officiales  et  admini- 
stros Tribunalis  S.  Romanae  Rotae,  6 oct.  1946:  A.A.S.,  38,  1946,  p.  394,  ubi  citatur 
a R.  P.  Pro  Memoria  Secretarius  Status  ad  Legationem  Yugoslaviae  ad  Sanctam  Se- 
dem: « D’apres  les  principes  de  la  doctrine  catholique,  la  conversion  doit  etre 
le  resultat,  non  pas  de  contraintes  exterieures  mais  de  Padhesion  de  Lame  aux 
verites  enseignees  par  1’Eglise  catholique.  C’est  pour  cela  que  1’Eglise  catholique 
n’admet  pas  dans  son  sein  les  adultes,  qui  demandent  a y entrer  ou  a y faire  retour, 
qu’a  la  condition  qu’ils  soient  pleinement  conscients  de  la  portee  et  des  conse- 
quences  de  Pacte  qu’ils  veulent  accomplir ».  Idem,  Litt.  Encycl.  Mystici  Cor- 
poris, 29  iunii  1943:  A.A.S.,  35,  1943,  p.  243:  « At  si  cupimus  non  intermissam 
eiusmodi  totius  mystici  Corporis  conprecationem  admoveri  Deo,  ut  aberrantes 
omnes  in  unum  Iesu  Christi  ovile  quam  primum  ingrediantur,  profitemur  tamen 
omnino  necessarium  esse  id  sponte  libenterque  fieri,  cum  nemo  credat  nisi  volens. 
Quamobrem  si  qui,  non  credentes,  eo  reapse  compelluntur  ut  Ecclesiae  aedifi- 
cium intrent,  ut  ad  altare  accedant,  sacramentaque  suscipiant,  ii  procul  dubio  veri 

christifideles  non  fiunt;  fides  enim,  sine  qua  “ impossibile  est  placere  Deo  ” ( Hebr . [9] 

11,  6),  liberrimum  esse  debet  “ obsequium  intellectus  et  voluntatis  ” (Cone.  Vat., 

Const.  de  fide  catholica,  cap.  3).  Si  igitur  aliquando  contingat,  ut  contra  constan- 
tem Apostolicae  huius  Sedis  doctrinam,  ad  amplexandam  catholicam  fidem  aliquis 
adigatur  invitus,  id  Nos  facere  non  possumus  quin,  pro  officii  nostri  conscientia, 
reprobamus  ». 

3 Cf.  Io  annes  XXIII,  Litt.  Encycl.  Pacem  in  terris,  11  apr.  1963:  A.A.S.,  55, 

1963,  pp.  299-300:  « Omnino  errores  ab  iis  qui  opinione  labuntur  semper  di- 
stinguere aequum  est,  quamvis  de  hominibus  agatur,  qui  aut  errore  veritatis  aut 
impari  rerum  cognitione  capti  sint,  vel  ad  sacra  ad  optimam  vitae  actionem  atti- 
nentium. Nam  homo  ad  errorem  lapsus  iam  non  humanitate  instructus  esse  desinit, 
neque  suam  umquam  personae  dignitatem  amittit,  cuius  ratio  est  semper  habenda. 
Praeterea  in  hominis  natura  numquam  facultas  perit  et  refragandi  erroribus  et 
viam  ad  veritatem  quaerendi.  Neque  umquam  hac  in  re  providentissimi  Dei  auxilia 
hominem  deficiunt.  Ex  quo  fieri  potest,  ut,  si  quis  hodie  vel  perspicuitate  egeat,  vel 
in  falsas  discesserit  sententias,  possit  postmodum,  Dei  collustratus  lumine,  veritatem 
amplecti  ». 

4 Cf.  Pius  XII,  Alloc.  Vous  avez  voulu , 1 sept.  1955:  A.A.S.,  37,  1955, 
p.  679:  « Aux  non  catholiques  PEglise  applique  le  principe  repris  dans  le  Code  du 
Droit  Canon,  “ Ad  amplexandam  fidem  catholicam  nemo  invitus  cogatur  ” (ca- 
non 1351),  et  estime  que  leurs  convictions  constituent  un  motif,  mais  non  toute- 
fois  le  principal,  de  tolerance  ». 

5 Cf.  Io  annes  XXIII,  Litt.  Encycl.  Pacem  in  terris,  11  apr.  1963:  A.A.S.,  55, 

1963,  pp.  260-261:  « In  hominis  iuribus  hoc  quoque  numerandum  est,  ut  et 
Deum,  ad  rectam  conscientiae  suae  normam,  venerari  possit,  et  religionem  pri- 
varim publice  profiteri  ».  Cf.  Pius  XII,  Nuntius  radiophonicus,  24  dec.  1942: 
A.A.S.,  35,  1943,  p.  19,  ubi  inter  « iura  fundamentalia  personae  » hoc  etiam  col- 
locatur: « il  diritto  al  culto  di  Dio  privato  e pubblico,  compresa  1’azione  caritativa 
religiosa».  Cf.  Pius  XI,  Litt.  Encycl.  Mit  brennender  Sorge,  14  martii  1937: 
A.A.S.,  29,  1937,  p.  160:  « Der  glaubige  Mensch  hat  ein  unverlierbares  Recht, 
seinen  Glauben  zu  bekennen  und  in  den  ihm  gemassen  Formen  zu  betatigen. 
Gesetze,  die  das  Bekenntnis  und  die  Betatigung  dieses  Glaubens  unterdriicken  oder 
erschweren,  stehen  in  Widerspruch  mit  einem  Naturgesetz  ».  Cf.  Leo  XIII,  Litt. 
Encycl.  Libertas  praestantissimum,  20  iunii  1888:  Acta  Leonis  XIII,  8,  1888, 
pp.  237-238:  « Illa  quoque  magnopere  praedicatur,  quam  conscientiae  libertatem 
nominant;  quae  si  ita  accipiatur  ut  suo  cuique  arbitratu  aeque  liceat  Deum  colere, 
non  colere,  argumentis,  quae  supra  allata  sunt,  satis  convincitur.  Sed  potest  etiam 
in  hanc  sententiam  accipi,  ut  homini  ex  conscientia  officii  Dei  voluntatem  sequi  et 
iussa  facere,  nulla  re  impediente,  in  civitate  liceat.  Haec  quidem  vera,  haec  digna 
filiis  Dei  libertas,  quae  humanae  dignitatem  personae  honestissime  tuetur,  est  omni 
vi  iniuriaque  maior,  eademque  Ecclesiae  semper  optata  ac  praecipue  cara  ». 

6 Iuri  ad  libertatem  religiosam,  sicut  ceteris  naturae  iuribus,  respondet  offi- 
cium in  aliis  hominibus:  cf.  Ioannes  XXIII,  Litt.  Encycl.  Pacem  in  terris,  11  apr. 

1963:  A.A.S.,  55,  1963,  p.  264:  « Quibus  probatis,  consequens  est  etiam,  ut  in 
hominum  consortione  unius  hominis  naturali  cuidam  iuri  officium  aliorum  hominum 
respondeat;  officium  videlicet  ius  illud  agnoscendi  et  colendi  ».  Hoc  officio  praeci- 
pue tenetur  potestas  publica:  « Verum  cum  nostra  hac  aetate  commune  bonum  ma- 
xime in  humanae  personae  servatis  iuribus  et  officiis  consistere  putetur,  tum  prae- 

[10]  cipue  in  eo  sint  oportet  curatorum  rei  publicae  partes,  ut  hinc  iura  agnoscantur, 
colantur,  inter  se  componantur,  defendantur,  provehantur,  illinc  suis  quisque  offi- 
ciis facilius  fungi  possit  » ( ibid .,  pp.  273-274).  Et  citatur  Pius  XII,  Nuntius  ra- 
diophonicus,  1 iunii  1941:  A.A.S.,  33,  1941,  p.  200:  «Inviolabilia  iura  tueri,  ho- 
minum propria,  atque  curare,  ut  facilius  quisque  suis  muneribus  defungatur,  hoc 
cuiusvis  publicae  potestatis  officium  est  praecipuum  ». 

7 Commemoranda  est  hoc  loco  expositio  constitutionalismi,  qui  dicitur,  a 
Ioanne  XXIII  data  in  Litt.  Encycl.  Pacem  in  terris,  11  apr.  1963:  cf.  A.A.S.,  55, 
1963,  pp.  278-279,  in  contextu  totius  documenti.  Est  enim  huiusmodi  consti- 
tutionalismus,  qui  sane  religioni  christianae  plurimum  debet,  doctrina  de  iuridi- 
ciali  et  politica  civitatis  compositione  secundum  quam  « potestas  publica  suapte 
natura  ad  tutandum  communitatis  bonum  spectat,  cuius  princeps  officium  est 
agnoscere  honestos  libertatis  fines  eiusque  iura  sarta  tecta  servare  » {ibid.,  pp.  285- 
286).  Immo  ad  constitutionalismum  vero  sensu  christianum  pertinet  illud  quod 
praedicavit  Leo  XIII,  Litt.  Encycl.  Sapientiae  christianae,  10  ian.  1890:  A.S.S.,  22, 
1889-90,  p.  396:  « Dubitari  vero  salva  fide  non  potest,  istiusmodi  regimen 
animorum  Ecclesiae  esse  assignatum  uni,  nihil  ut  in  eo  sit  politicae  potestati  loci; 
non  enim  Caesari,  sed  Petro  claves  regni  caelorum  Iesus  Christus  commendavit  ». 
Agit  igitur  ultra  vires,  et  rem  sacram,  quae  homo  est,  maxime  violat  potestas 
publica,  quando  sese  regimini  animorum  vel  curae  animarum  immiscet. 

8 Quod  pertinet  ad  dignitatem  illam  civilem,  secundum  quam  dignitas  hu- 
mana in  publicum  prodit;  cf.  Pius  XTl,  Nuntius  radiophonicus,  24  dec.  1944: 
A.A.S.,  37,  1945,  p.  14:  « In  un  popolo  degno  di  tal  nome  il  cittadino  sente  in  se 
stesso  la  coscienza  della  sua  personalita,  dei  suoi  doveri  e dei.  suoi  diritti,  della 
propria  liberta  congiunta  coi  rispetto  della  liberta  e della  dignita  altrui  ».  Hoc 
loco  commendat  Romanus  Pontifex  etiam  illud  « ideale  di  liberta  e di  uguaglian- 
za  » (loc.  cit.),  quod  in  Statu  democratico,  iuxta  sana  rationis  principia  ordinato, 
obtineat  necesse  est,  quodque  postulat,  ut  hominis  ius  in  societate  ad  liberum 
exercitium  religionis  plene  agnoscatur,  colatur,  defendatur,  provehatur. 

9 Quod  attinet  ad  intolerantiam  religiosam  ex  parte  potestatis  publicae, 
suprema  principia  tradit  Pius  XII,  Alloc.  Ci  riesce,  6 dec.  1953:  A.A.S.,  35,  1953, 
pp.  798-799:  «Puo  darsi  che  in  determinate  circostanze  Egli  (Dio)  non  dia  agli 
uomini  nessun  mandato,  non  imponga  nessun  dovere,  non  dia  persino  nessun  di- 
ritto  d’impedire  e di  reprimere  cio  che  e erroneo  e falso?  Uno  sguardo  alia  realta 
da  una  risposta  affermativa  ».  Et,  allato  exemplo  divinae  providentiae,  pergit: 
« Quindi  1’affermazione:  Il  traviamento  religioso  e morale  deve  essere  sempre 
impedito,  quanto  e possibile,  perche  la  sua  tolleranza  e in  se  stessa  immorale, 
non  puo  valere  nella  sua  incondizionata  assolutezza.  D’altra  parte,  Dio  non  ha 
dato  nemmeno  alPautorita  umana  un  siffatto  precetto  assoluto  e universale,  ne  in 
campo  della  fede  ne  in  quello  della  morale.  Non  conosco  un  tale  precetto  ne  la 
comune  convinzione  degli  uomini,  ne  la  coscienza  cristiana,  ne  le  fonti  della  ri- 
velazione,  ne  la  prassi  della  Chiesa  ». 

10  Cf.  Ioanne s XXIII,  Litt.  Encycl.  Pacem  in  terris,  11  apr.  1963:  A.A.S.,  55, 
1963,  pp.  295-296,  ubi,  quibusdam  defectibus  non  obstantibus,  commendatur 
Professio  Universalis  Iurium  Humanorum,  die  10  dec.  1948  a Foederatarum  Na- 
tionum Coetu  Generali  rata  habita:  « Nihilominus  Professionem  eamdem  habendam 
esse  censemus  quemdam  quasi  gradum  atque  aditum  ad  iuridicialem  politicamque 
ordinationem  constituendam  omnium  populorum,  qui  in  mundo  sunt.  Siquidem  ea 

universis  prorsus  hominibus  solemniter  agnoscitur  humanae  dignitas  personae,  [11] 
atque  iura  cuivis  homini  asseruntur  veritatem  libere  quaerendi,  honestatis  sequendi 
normas,  iustitiae  officia  usurpandi,  vitam  exigendi  homine  dignam,  alia  deinceps 
cum  hisce  coniuncta  ». 

11  Cf.  Pius  XII,  Alloc.  ad  Praelatos  auditores  ceterosque  officiales  admi- 
nistros Tribunalis  S.  Romanae  Rotae,  6 oct.  1946:  A.A.S.,  38,  1946,  p.  393: 

« I sempre  piu  frequenti  contatti  e la  promiscuita  delle  diverse  confessioni  reli- 
giose entro  i confini  di  un  medesimo  popolo  hanno  condo tto  i tribunali  civili  a se- 
guire  il  principio  della  “ tolleranza  ” e della  “ liberta  di  coscienza  Anzi  vi  e 
una  tolleranza  politica,  civile  e sociale  verso  i seguaci  delle  altre  confessioni,  che 
in  tali  circostanze  e anche  per  i cattolici  un  do  vere  morale  ».  Insuper,  ad  commu- 
nitatem internationalem  quod  attinet,  cf.  Pius  XII,  Alloc.  Ci  riesce,  6 dec.  1953: 
A.A.S.,  45,  1953,  p.  797:  « Gli  interessi  religiosi  e morali  esigeranno  per  tutta  la 
estensione  della  Comunita  (dei  popoli)  un  regolamento  ben  definito,  che  valga  per 
tutto  il  territorio  dei  singoli  Stati  sovrani  membri  di  tale  Comunita  delle  nazioni. 
Secondo  le  probabilita  e le  circostanze,  e prevedibile  che  questo  regolamento  di 
diritto  positivo  verra  enunciato  cosl:  NelPinterno  dei  suo  territorio  e per  i suoi 
cittadini  ogni  Stato  regolera  gli  affari  religiosi  e morali  con  una  propria  legge; 
nondimeno  in  tutto  il  territorio  della  Comunita  degli  Stati  sara  permesso  ai  cit- 
tadini di  ogni  Stato-membro  1’esercizio  delle  proprie  credenze  e ptatiche  etiche  e 
religiose,  in  quanto  queste  non  contravvengano  alie  leggi  penali  dello  Stato  in 
cui  essi  soggiornano  ».  Secundum  Romanum  Pontificem,  cives  catholici  et  Status 
catholici  moderatores  possunt  ex  conscientia  eiusmodi  legi  consentire. 

12  Cf.  Pius  XI,  Litt.  Encycl.  Caritate  Christi  compulsi,  3 maii  1932:  A.A.S., 

24,  1932,  pp.  178,  184;  Litt.  Encycl.  Divini  Redemptoris , 19  mart.  1937:  A.A.S.,  29, 

1937,  p.  102;  Pius  XII,  Epist.  Encycl.  Sertum  Laetitiae,  1 nov.  1939:  A.A.S.,  31, 

1939,  p.  644;  Nuntius  Radiophonicus , 24  dec.  1939:  A.A.S.,  32,  1940,  p.  11; 
Nuntius  radiophonicus,  1 sept.  1944:  A.A.S.,  36,  1944,  p.  251.  Et  iam  olim 
Leo  XIII,  Litt.  Nous  ne  voulons  pas,  22  iunii  1892:  A.S.S.,  25,  1892-93,  pp.  69-70. 

2 - EMENDATIONES 
a Concilii  Patribus  scripto  exhibitae 

SUPER  SCHEMA  DECRETI 

DE  OECUMENISMO  * 

Hic  fasciculus  Patribus  distributus  est  die  18  novembris  1963,  in  congrega- 
tione generali  sexagesima  nona. 


PRAELIMINARIA 

Schema  De  Oecumenismo,  quod  mense  Aprilis  1963  impressum  fuit, 
mense  Maii  Patribus  Conciliaribus  transmissum  est,  ut  in  scriptis  suas 
animadversiones  dare  possint.  Quod  fecerunt  50  Patres  personaliter,  et 
alii  collective,  videlicet:  Conferentia  Episcopalis  Paedemontana,  Con- 
ferentia Episcopalis  Argen tinae,  Conferentia  Episcopalis  Africae  Meri- 
dionalis, aliqua  Conferentia  Episcopalis,  cuius  nomen  non  indicatur, 
Epp.  Provinciarum  Aquensis  et  Avenionensis  et  Dioecesium  Massilien- 
sis et  Monoecensis,  S.  B.  Maximos  IV  et  Synodus  Epp. orum  Graeco- 
Melkitorum,  Epp.  Regionis  Apostolicae  Burdigalensis,  Epp.  Regionis 
Apostolicae  Galliae  Occidentalis,  11  Epp.  Africae  Centro-Orientalis, 
et  nonnulli  Ordinarii  Indonesianenses. 

Quamvis  iudicium  de  mente  Concilii  certe  tantum  post  disceptatio- 
nem in  aula  conciliari  habendam  ferri  possit,  tamen  animadversiones 
scriptis  datae  quoque  sedulo  perpendendae  sunt. 


ANIMADVERSIONES  GENERALES 
Iudicium  generale 

Multi  Patres  schema  magnopere  laudant,  cum  firma  principia  oecu- 
menismi  catholicae  veritati  congruentia  exhibeat  (S.  B.  Maximos  IV  et 
Synodus  Epp.  Graeco-Melkitarum,  Epp.  Provinc.  Aquensis  et  Avenio- 
nensis, Epp.  Regionis  Apost.  Burdigalensis,  Ordinarii  Indonesianenses, 
Conf.  Episc.  Africae  Merid.,  11  Patres  Africae  Centro-Orientalis,  Epp. 


* Textus  integri,  a Patribus  ad  Concilii  secretariam  generalem  missi,  referuntur 
in  Appendice,  pp.  874  ss. 

Shehan,  Jaeger,  Baudoux,  \Nguyen-van]  Hien,  Helmsing,  Seitz,  PP.  Jans- 
sens,  Welykyj).  Unus  Pater  in  hoc  insistit  ut  schema  characterem  suum 
descriptivum  et  practicum  conservet  (Welykyj).  Duobus  Patribus  schema 
nimis  indulgens  esse  videtur  erga  communitates  non-catholicas  et  non  in 
omnibus  esse  conforme  theologiae  catholicae  traditionali  (Card.  Micara; 
Patr.  Batanian).  Uni  Patrum  magis  convenire  videtur  titulus  « De  Oecu- 
menismo  Catholico  » ad  afferendam  differentiam  inter  oecumenismum  ca- 
tholicum et  acatholicum  (Carli).  Secundum  animadversiones  plurium 
Patrum  schema  de  Oecumenismo  magis  conforme  esse  deberet  doctrinae 
in  schemate  De  Ecclesia  expositae  (Card.  Richaud,  Epp.  Regionis  Apost. 
Burdigalensis,  Seitz). 


De  structura  schematis 

Ut  unicum  schema  De  Oecumenismo  elaboretur,  insertio  partis 
secundae  schematis  De  Ecclesiis  Orientalibus  in  hoc  schema  decreti  De 
Oecumenismo  a nonnullis  Patribus  valde  optatur  (Baudoux,  Dammert 
Bellido,  11  Patres  Conciliares  Africae  Centro-Orientalis).  Uni  Patri  vi- 
detur prooemium  quoddam  conficiendum  esse,  in  quo  1°  lugenda  di- 
visio inter  christianos  et  2°  desiderium  sincerum  Ecclesiae  componendi 
unionem  omnium  christianorum  exprimantur,  et  3°  definitio  « oecume- 
nismi  »,  « unitatis  »,  « unionis  »,  « unicitatis  » clare  exponatur  (Carli). 
Secundum  opinionem  alterius  Patris  schema  De  Oecumenismo  in  duas 
partes  dividendum  esset,  ita  ut  in  prima  parte  ea  tantum  dicerentur  de 
quibus  omnes  christiani  consentiunt,  in  secunda  autem  parte  ea  quae  a 
Sede  Apostolica  omnibus  fidelibus  credenda  proponantur  et  ab  omnibus 
aliis  christianis  amplectenda  essent  (Pearson). 

Animadversiones  relate  ad  stylum  et  orthographiam 

Tres  Patres  animadvertunt  in  schemate  quasdam  repetitiones  inutiles 
inveniri  (Baldini,  Carli,  Janssens)  et  uni  stylus  latinus  minus  placet 
(Carli).  Desiderari  in  modo  scribendi  quosdam  terminos  technicos  (v. 
g.  Sacramentum  Baptismatis  - sacramentum  baptismatis)  unitatem  et 
constantiam  unus  Patrum  notat  (Przyklenk). 

Difficultates  relate  ad  praxim  oecumenismi 

Plures  Patres  periculum  alicuius  indifferentismi,  praesertim  apud 
rudiores,  ex  non  satis  prudenti  devulgatione  oecumenismi  denuntiant 
(Epp.  Provinciarum  Aquensis  et  Avenionensis,  Card.  Micara,  Fletcher, 


444 


ACTA  CONC.  VATICANI  II  - PERIODUS  II 


Newman,  Valerii).  In  textu  insinuatio  quaedam  a duobus  Patribus 
desideratur  non  omnes  baptismos  apud  Protestantes  validos  esse  (Card.  Ri- 
chaud,  Patr.  Batanian)  et  secundum  unum  Patrem  apostolatus  conver- 
sionis individuorum  in  schemate  nominari  deberet  (Patr.  Batanian). 
Optabile  pluribus  Patribus  videtur  ut  magis  explicite  asseratur  episco- 
pos primos  esse  a quibus  ratio  oecumenismi  iure  repeti  possit  (Epp.  Pro- 
vinciarum Aquensis  et  Avenionensis).  Oecumenismum  pro  diversis  locis 
(regionibus  catholicis,  regionibus  mixtae  religionis)  diversimode  in  pra- 
xim  deducendum  esse  unus  Patrum  notat  (Nicodemo).  Plures  Episcopi 
desiderant  ut  fiant  varia  directoria  circa  pastoralem  curam  de  Oecumeni- 
smo  (Epp.  Provinciarum  Aquensis  et  Avenionensis,  Newman). 

Suggestiones  ad  promovendum  oecumenismum 

Variae  propositiones  Patrum  in  hoc  tendunt,  ut  oecumenismus  effi- 
cacior  evaderet.  Ad  hoc  optandam  esse  humilem  confessionem  culparum 
etiam  catholicorum  relate  ad  divisionem  christianorum  nonnullis  Patri- 
bus videtur  (Card.  Richaud,  Pearson,  Weber,  Epp.  Regionis  Apostolicae 
Burdigalensis).  Plures  Episcopi  desiderant  ut  in  textu  schematis  efferatur 
gratiae  Christi  et  non  nostris  meritis  adscribendum  esse,  si  in  Ecclesia 
Catholica  plenus  ordo  christianus  conservatus  sit  (Ordinarii  Indonesia- 
nenses).  Unus  Pater  necessarium  putat  ut  elementa  positiva  a Protestan- 
tismo  conservata  explicitius  recognoscantur,  ut  activitas  missionaria 
Protestandum  apud  paganos  laudetur,  et  ut  exemplum  mutatae  habitu- 
dinis ab  Anglicanis  praestitum  erga  Sanctam  Sedem  extollatur.  Quaestio- 
nem de  validitate  ordinationum  anglicanarum  idem  Episcopus  ut  non- 
dum definitive  solutam  considerat.  Pro  methodo  oecumenica  rectum  or- 
dinem valorum  christianorum  servandum  esse  inculcat,  secundum  quem 
non  omnes  veritates  fidei  eundem  locum  in  vita  christiana  tenent  (Fer- 
raz).  Aliquis  Pater,  ob  rationes  oecumenicas,  existimat  expressionem 
« fratres  separati  » saepius  quam  par  est  adhiberi  et  quandoque  expres- 
sione « alii  christiani  » substituendam  esse;  praeterea  vocabulum  « Com- 
munio » adhibendum  esse  ad  designandas  communitates  christianas  inde 
a saeculo  xvi  ortas,  et  expressiones  « Romanus  Pontifex  » aut  « Sedes 
Romana  » substituendas  esse  expressionibus  « Summus  Pontifex  » aut 
« Sedes  Apostolica  » (Baudoux).  Idem  Pater  desiderat  ut  schema  tractet 
de  substantia  baptismatis  iuxta  Domini  institutionem  et  ut  materia 
baptismi  ad  omnes  modos  ablutionis  extendatur,  qui  hodie  apud  chri- 
stianos  a nobis  seiunctos  in  usu  sunt:  scii,  ad  immersionem,  infusionem, 
aspersionem,  et  madef actionem. 

Unus  Patrum  proponit  principia  dogmatica  quae  fundamentum  oecu- 

menismi  catholici  constituunt  explicite  statuenda  esse:  fundationem  Ec- 
clesiae supra  Petrum  eiusque  successores  in  episcopatu  Romano  et  offi- 
cium omnium  hominum  ingrediendi  hanc  unicam  Ecclesiam  Christi  de 
necessitate  salutis,  necnon  gravem  obligationem  omnis  conscientiae  de- 
ponendi dubium  vertens  circa  legitimitatem  ecclesiae  seu  communitatis 
in  qua  quis  vivit.  Catholici  monentur  de  sano  et  prudenti  proselytismo 
ad  quem  omnes  ipso  iure  vocantur.  « Oecumenismus  deberet  in  fratri- 
bus separatis  suscitare  sanctam  inquietudinem  circa  cognitionem  verae 
Ecclesiae  Christi  » (Carli). 

Ut  pax  et  concordia  inter  homines  augeantur,  duo  Patres  existimant 
optandas  esse  declarationes  de  Libertate  Religiosa,  de  Iudaeis  et  rela- 
tione Christianorum  cum  eis,  et  de  habitudine  christianorum  erga  ho- 
mines bonae  voluntatis,  ad  quamcumque  religionem  pertineant  (Helm- 
sing,  Pocock). 

Quaestiones  adhuc  investigandae 

Plures  Patres  rogant  ut  quaestio  « De  Communicatione  in  Sacris  », 
de  qua  in  vetere  schemate  De  Ecclesia,  cap.  XI,  n.  54,  aliquid  dictum 
fuit,  in  praesente  schemate  tractetur  secundum  hodiernum  spiritum 
oecumenicum  (Card.  Ritter,  Card.  Richaud,  Amadouni). 

Plures  Patres  etiam  quaestionem  dogmaticam  ponunt,  utrum  com- 
munitates christianae  ab  Ecclesia  Catholica  separatae  apte  « Ecclesiae  » 
dicendae  sint.  Considerantes  una  ex  parte  unicam  esse  Ecclesiam  Christi 
et  quidem  Catholicam  et  Romanam,  altera  ex  parte  vident  expressionem 
« Ecclesiae  Orientales  » omnino  consuetam  esse  etiam  in  documentis 
officialibus  Sanctae  Sedis.  Quaeritur,  ergo,  utrum  in  aliquo  schismate 
solummodo  perplura  membra  christiana  ab  Ecclesia  Catholica  disiun- 
gantur  et  Ecclesia  ut  talis  perfecta  et  indivisa  remaneat,  an  in  hac  divi- 
sione contra  Dei  voluntatem  facta  ipsam  Ecclesiam  aliquo  sensu  divisam 
esse,  ut  Concilium  Tridentinum  affirmare  videtur  his  verbis:  Ecclesiam 
« in  multas  ac  varias  partes  scindi  » (Denz.  873a)  (Conf.  Episc.  Paede- 
montana,  Pearson,  Przyklenk). 

Caput  I 

DE  OECUMENISMI  CATHOLICI  PRINCIPIIS 
De  capite  in  genere 

1 - « Caput  I optimum  est  in  sua  forma  generica  » (Amadouni); 

« aequilibratum,  elegans,  optimum  videtur  » (Gawlina). 

2 - Dicatur:  « ecclesiae  non-catholicae  »,  loco:  « ecclesiae  Orienta- 

les ». 

Ratio : « Les  catholiques  orientaux  unis  a Rome  meriteraient 
tout  autant  que  les  Freres  non-catholiques  la  meme  denomination 
d’Eglises  Orientales  » (Patr.  Meouchi). 


N.  1.  [De  Ecclesiae  unitate  et  unicitate ] 

3 - Mutato  titulo  dicatur:  « De  Ecclesiae  unicitate  et  unitate  » 

(Carli). 

4 - p.  7,  1.  1:  Inseratur  initio  textus  S.  Pauli  Apostoli  Eph.  3,  5-9 

(Epp.  Regionis  Apostolicae  Burdigalensis). 

5 — p.  7,1.  1-p.  8,  1.  10:  Abbrevietur  haec  paragraphus. 

Ratio : Quae  hic  dicuntur,  « in  Schemate  De  Ecclesia  iam  dicta 
sunt  » (11  Patres  Conciliares  Africae  Centro-Orientalis). 

6 — 1.  8-9:  Dicatur:  « Ecclesiam  mirabile  unitatis  sacramentum  insti- 

tuit »,  loco:  « In  Ecclesia  sua  mirabilis  unitatis  sacramentum  in- 
stituit ». 

Ratio:  Aequi  vocatio  cum  sacramento  Eucharistiae  oriri  potest 
(Ordinarii  Indonesianenses). 

7 - ibid. : Post  « instituit  » addatur:  « Eucharistiam  scilicet  » (Carli). 

8 - ibid. : Post  « {Io.,  17  21)  » addatur  « Ipse  » (Hien1). 

9 - 1.  10:  Post  verba  « in  aeternum  » addatur:  « et  Ecclesiae  est  uni- 

tatis principium  » (Jaeger). 


1 Nguyen-van  Hien. 

10  - 1.  11-30:  Haec  paragraphus  omittatur  (Smit). 

11  - 1.  11:  Post  «glorificatur»  addatur:  «per  resurrectionem  et  ad 

Patrem  ascensionem  » (Carli). 

12  — 1.  16-19:  Omittantur  verba:  « Etenim...  ( Rom . 6,  4)  » (Carli). 

13  - 1.  19:  Omittatur  verbum  « praeterea  » (Carli). 

14  — 1.  20:  Dicatur:  « charismatibus  » loco  « ministeriis  » (Carli). 

15  - 1.  22-30:  Dicatur:  « Hanc  sanctam  suam  Ecclesiam,  Seipso  sem- 

per  summo  angulari  lapide  manente,  Christus  Iesus  super  Beatum 
Petrum  Apostolum  aedificavit,  cui  etiam,  post  eius  fidei  confes- 
sionem et  dilectionis  professionem,  officium  commisit  ut  fratrum 
suorum  Collegio  praeesset,  singulos  etiam  in  fide  confirmando,  et 
universum  gregem  in  perfecta  unitate  pascendo;  atque  sive  Petro 
separatim  (cf.  Mt.  16,  19)  sive  collegio  simul  Duodecim  Aposto- 
lorum universale  mandatum  docendi,  regendi  et  sanctificandi  con- 
credidit ». 

Ratio:  « In  Eph.  2,  20  sermo  esse  videtur  de  fidelibus  qui 
superaedificantur  et  crescunt,  non  autem  de  Ecclesia,  uti  tali,  con- 
siderata in  momento  historico  suae  fundationis  a Christo;  « indu- 
bitatum est  Christum  explicite  aedificasse  Ecclesiam  suam  supra 
Petrum  singulariter  sumptum  (Mt.  16,  18),  quod  in  schemate  mire 
tacetur!  » (Carli). 

16  - p.  8,  1.  1:  Dicatur:  «Apostolorum  eorumque  »,  loco:  «eorum 

eorumque  » (Carli;  Smit). 

17  - 1.  2:  Dicatur:  « celebrationem  »,  loco:  « administrationem  » (Bau- 

DOUX). 

18  - ibid.:  Post  « administrationem  » addantur  verba  « et  temperan- 

tiam disciplinae  » (Conferentia  episcopalis  Argentinae). 

19  - 1.  4:  Dicatur:  « et  visibilem  effecit  »,  loco:  « et  manifestavit  » 

(Carli). 

20  - 1.  5:  Dicatur:  « celebratione  et  participatione  »,  loco:  « partici- 

patione celebrationeque  » (Carli). 

21  - 1.  6:  Dicatur:  « in  unitate  magisterii  et  regiminis  »,  loco:  « in  re- 

giminis fraterna  concordia  » (Patr.  Batanian;  Carli). 

N.  2.  [De  habitudine  fratrum  separatorum 
ad  Ecclesiam  Catholicam  ] 

22  - 1.  13-16:  Addatur:  « pro  diversis  causis  et  saepe  cum  reciprocis 

culpis,  aut  saltem  ignorantiis  et  diffidentiis  » (Weber). 

23  - ibid. : Addendum  esset  indicatio  et  confessio  peccatorum  chri- 

stianorum  tamquam  causarum  separationum,  sicut  debilitas  vitae 
christianae  et  defectus  caritatis  (Epp.  Regionis  Apostolicae  Bur- 
digalensis). 

24  - 1.  11,  12,  28,  37  et  pass.:  Dicatur:  «fratres  a nobis  separati», 

loco:  « fratres  separati  ». 

Ratio:  Separati  sunt  a nobis  et  nos  sumus  ab  eis  (Patr. 
Maximos  IV  et  Synodus  Graeco-Melkitarum). 

25  - 1.  15:  Dicatur:  « graves  quoque  » vel  « amplae  quoque  »,  loco: 

« ampliores  ». 

Ratio:  « Quaeret  quis  num  dissensiones  hodiernae  ampliores 
sint  quam  v.  g.  Arianismus  » (Janssens). 

26  - 1.  16:  Dicatur:  « Ecclesiae  »,  loco  « Ecclesiae  catholicae  » (Epp. 

Prov.  Aquensis  et  Avenionensis  Dioec.  Massiliensis  et  Monoe- 
censis). 

27  - 1.  17-20:  Dicatur:  « Fratres  autem  seiuncti  qui  in  Christum  qui- 

dem credunt  et  baptismum  rite  receperunt  licet  perfecta  Ecclesiae 
Catholicae  communione  non  fruantur,  quibusdam  tamen  commu- 
nibus vinculis  nobiscum  coniuncti  sunt.  Baptizati...  » (Carli). 

28  - ibid. : Dicatur:  « Fratres  seiuncti  qui  in  Christum  credunt  et  bap- 

tismum rite  receperunt,  etsi  perfecta  Ecclesiae  communione  non 
fruantur,  quadam  tamen  cum  eius  communione  coniuncti  sunt  » 
(Ordinarii  Indonesianenses). 

29  - 1.  19:  Dicatur:  « cum  Ecclesia  »,  loco  « nobiscum  » (Epp.  Prov. 

Aquensis  et  Avenionensis  Dioec.  Massiliensis  et  Monoecensis). 

ibid.:  Dicatur  «communione  coniuncti  sunt»,  loco:  «com- 
munione nobiscum  coniuncti  sunt  » (Seitz). 

30  - ibid. : Dicatur:  « vera  quadam  tamen  » loco:  « quadam  tamen  ». 

Ratio:  Auferri  debet  impressio  « sensus  minimizantis  » (Hien  1). 

31  - p.  8,  1.  22  - p.  9,  1.  3:  Dicatur:  « Etenim  cum  Ecclesia  ut  signum 

tripliciter  componatur,  scii,  professione  fidei,  sacramentis  et  uno 
regimine,  quaedam  ex  eius  elementis  visibilibus  etiam  disiuncto  mo- 
do verificari  possunt,  e.  g.  vel  professio  fidei  plus  minusve  integrae, 
vel  sive  singula  sive  omnia  sacramenta;  quae  elementa  visibilia, 
sincero  corde  et  cum  voto  verae  Ecclesiae  agnita  et  suscepta,  vi- 
tam gratiae  aliaque  interiora  Spiritus  dona,  imprimis  caritatem, 
conferunt  et  internae  unionis  pignus  constituunt.  Ita  ipsae  eccle- 
siae et  communitates  separatae  nequaquam  in  mysterio  salutis 
significatione  externa  eiusque  fructu  interno  exutae  sunt.  Eis  enim 
Spiritus  Christi  uti  non  renuit  tamquam  salutis  mediis,  quorum 
virtus  derivatur  ab  ipso  signo  pleno  gratiae  et  veritatis  a Christo 
instituto,  scii,  ab  una  Ecclesia  Catholica  » (11  Patres  Conciliares 
Africae  Centro-Orientalis). 

32  — 1.  23:  Dicatur:  « aedificatur  »,  loco:  « constituitur  »;  « quaedam 

etiam  »,  loco:  « quaedam  » (Welykyj). 

33  - ibid. : Dicatur:  «ipsa  unica  Christi  Ecclesia»,  loco:  «ipsa  Ec- 

clesia»; addatur  post  verbum  « vivificatur  »:  « ex  miserentis  Dei 
providentia  qui  neminem  vult,  sine  culpa  personali,  perire  » 
(Carli). 

34  - 1.  24-25:  Quaeritur,  si  ista  bona  invisibilia  subsisti  possunt  sine 

baptismo  quod  est  elementum  visibile  (Seitz). 

35  — 1.  24:  Addatur  post  verbum  « saepta  »:  « quae  Christus  per  Spi- 

ritum Sanctum  operatur  ». 

Ratio : Ut  iterum  Spiritus  Sancti  operatio  extollatur,  tamquam 
auctoris  omnis  gratiae  (Jaeger). 

36  - 1.  26:  Dicatur:  «quibus  Ecclesiae  quoque  unitas  manifestatur», 

loco:  « quibus  quoque  Ecclesiae  unitas  manifestatur  » (Ordinarii 
Indonesianenses ) . 

37  - 1.  27:  Dicatur:  « etenim  »,  loco:  « etiam  » (Ordinarii  Indonesia- 

nenses). 

38  — 1.  29:  Addatur  post  verba  « vel  communitatis  »:  « positis  tamen 

semper  condicionibus  debitis  sive  ex  parte  ipsarum  actionum  sive 
ex  parte  subiecti  » (Carli). 

39  — 1.  30:  Addatur  post  verbum  « quae  »:  « divina  quidem  operan- 

te virtute  ». 

Ratio : Deus  solus  est  auctor  gratiae  (Epp.  Regionis  Aposto- 
licae  Burdigalensis). 

40  - 1.  31:  Addatur:  « plenam  » post  verba  « salutis  communionem  ». 

Ratio : « Asserta  fuit  aliqua  coniunctio  Fratrum  separatorum 
cum  Ecclesia  Catholica  »,  sed  non  « plenitudo  gratiae  et  veritatis  » 
(Amadouni). 

41  — 1.  32:  Dicatur:  « communiones  »,  loco:  « communitates  » (Epp. 

Apostolicae  Regionis  Galliae  Occidentalis). 

42  - ibid. : Dicatur:  «Deinde»,  vel  «Quapropter»,  loco:  «Item» 

(Ordinarii  Indonesianenses). 

43  — 1.  32-33:  Omittatur  « nequaquam  »;  dicatur:  « ornatae  sunt  », 

loco:  « exutae  sunt  » (Conferentia  Episcopalis  Paedemontana). 

44  - 1.  32-36:  Dicatur:  « Item  in  ipsis  ecclesiis  et  communitatibus 

separatis,  vestigiis  elementisque  patrimonii  christiani,  quae  con- 
servant, Spiritus  Sanctus  virtutem  confert  salutiferam,  quae  a ple- 
nitudine gratiae  et  veritatis  Ecclesiae  concreditae  derivatur  et  ad 
ipsam  tendit  ». 

Ratio:  « Communitates  separatae  non  sunt  organa  in  mysterio 
salutis  »,  sed  tantum  « de  facto  media,  quibus...  Dei  misericordia 
utitur  » (Philippe). 

45  - 1.  33-35:  Dicatur:  « Spiritus  enim  Christi  uti  non  renuit  salutis 

mediis  quae  in  illis,  tamquam  divina  unicae  Sponsae  dos,  adhuc 
inveniuntur,  quorum  virtus...  »,  loco:  « Iis  enim...  » (Carli). 

46  - 1.  34:  Dicatur:  « Spiritus  Sanctus  uti  non  renuit  quibusdam  », 

loco:  « Spiritus  Christi  uti  non  renuit  tamquam  » (Welykyj). 

47  — ibid. : Dicatur:  «utitur»,  loco  «uti  non  renuit»  (Conferentia 

episcopalis  Paedemontana ) . 

48  — 1.  37:  Dicatur:  «unitate  magisterii  et  regiminis»,  loco:  «uni- 

tate » (Patr.  Batanian). 

49  - p.  8,1.  37  - p.  9,1.  3:  « Hoc  in  loco  specificanda  videntur  puncta 

in  quibus  Communitates  Fratrum  separatorum  privantur  bonis 
propriis  Ecclesiae  Catholicae...,  v.  gr.  privatio  a bonis  directionis 
Magisterii  »,  necnon  privatio  a bonis  « cuiusdam  tribunalis  Ap- 
pellationis » (Amadouni). 


CONGREGATIO  GENERALIS  LXIX 


451 


50  — p.  9,  1.  1:  Dicatur:  «Ecclesiae  venerandae  traditiones»,  loco: 

« Veneranda  Ecclesiae  traditio  » (Epp.  Prov.  Aquensis  et  Ave- 
nionensis,  Dioec.  Massiliensis  et  Monoecensis). 

51  - ibid.:  Omittatur  « sola  » (Patr.  Sidarouss). 


N.  3.  [De  Oecumenismo ] 

52  - Titulus  sic  mutetur:  « De  catholicorum  Oecumenismo  » (Carli). 

53  - 1.  3-36:  « Clarius  enuntietur  finis  ultimus  motus  oecumenici  ». 

Ratio:  « Concilium  Oecumenicum,  si  de  hac  re  sermonem 
facit,  in  aequivocis  haerere  non  potest  » (Welykyj). 

54  — 1.  7:  Dicatur:  « officium  et  ius  »,  loco:  « ius  et  officium  » (Hien  !). 

55  - 1.  9:  Dicatur:  « Ecclesia  per  gratiam  Dei  gaudet  »,  loco:  « Eccle- 

sia gaudet  » (Ordinarii  Indonesianenses). 

56-1.  10:  Addatur  post  verbum  « omnibus  »:  « baptizatis  » vel 
« christianis  » (Amadouni). 

57  - 1.  15:  Addatur  « ad  hos  conatus  fovendos  » post  verbum  « agno- 

scentes » (Carli). 

58  - 1.  16:  Addatur  « ipsi  » post  verbum  « uberius  » (Carli). 

59  - 1.  21:  Dicatur:  « reddat  »,  loco  verbi  « reddant  » (Carli). 

60  — 1.  23:  Dicatur:  « acceperit  »,  vel  similiter,  loco:  « possideat  » 

(Epp.  Prov.  Aquensis  et  Avenionensis  Dioec.  Massiliensis  et  Mo- 
noecensis; Ordinarii  Indonesianenses). 

61  - 1.  24-25:  Dicatur:  « non  omnia  eius  membra  illo  quo  par  est  fer- 

vore iisdem  utuntur,  ita  ut  genuinus  vultus  »,  loco:  « membra 
eius  non  omni  quo  par  est  fervore  ipsis  utuntur,  ita  ut  vultus  » 
(Carli). 

62  — 1.  24:  Addatur  post  « utuntur  »:  « nec  Verbi  Dei  praedicatio,  nec 

sacramentorum  celebrationes  semper  adaequate  perficiuntur » 
(Baudoux). 

63  — 1.  30:  Addatur  mentio  orationis  (Epp.  Regionis  Apostolicae  Bur- 

digalensis). 

64  1.  31-35:  Desideratur  explicatio,  quid  significet  verbum  « recta 
libertas  » (Patr.  Batanian). 

65  - ibid.\  Desideratur  clarior  distinctio  pluralismi  theologici  et  plu- 

ralismi  liturgici  et  disciplinaris,  ad  quos  alludit  ista  paragraphus 
(Epp.  Prov.  Aquensis  et  Avenionensis  Dioec.  Massiliensis  et  Mo- 
noecensis). 

66  - 1.  36:  Omittatur  « possidebunt  et  » post  verbum  « plenius  » 

(Epp.  Regionis  Apostolicae  Burdigalensis;  Epp.  Prov.  Aquensis  et 
Avenionensis  Dioec.  Massiliensis  et  Monoecensis). 

67  - 1.  40:  Dicatur:  « praesentia  enim  Christi  »,  loco:  « vestigia  enim 

Christi  » (Patr.  Maximos  IV  et  Synodus  Epp. orum  Graeco- 
Melkitarum). 

68  — ibid. : Dicatur:  «beneficia»,  vel  «bona»,  loco:  «vestigia» 

(Jaeger;  Krol). 

69  - p.  10, 1.  7:  Omittatur  « semper  » post  verbum  « contra  » (Carli). 

70  - 1.  9:  Omittatur  « aliquantum  » post  verbum  « Ecclesiae  » (Krol). 

71  — 1.  10:  Dicatur:  « Regni  Dei  »,  loco:  « regni  divini  » (Baudoux). 

72  - 1.  13:  Dicatur:  « Christianorum  quidem  numero  » loco:  « sibi 

quidem  » (Carli). 

73  — 1.  14:  Dicatur:  « a perfecta  communione  ecclesiastica  seiuncti  » 

loco:  « ab  ecclesiastica  communione  seiuncti  » (Ordinarii  Indone- 
sianenses). 

74  — 1.  17:  Dicatur:  « scandalum  »,  loco:  « admiratio  » (Epp.  Regionis 

Apostolicae  Burdigalensis;  Epp.  Prov.  Aquensis  et  Avenionensis 
Dioec.  Massiliensis  et  Monoecensis;  Krol). 

75  - 1.  25-31:  Proponitur  ut  hic  textus  ponatur  in  secundo  capite. 

Ratio : Spectat  ad  oecumenismi  exercitium  (Welykyj). 

76  - 1.  30:  Addatur  « diligere  » post  verbum  « aestimare  » (Card. 

Tatsuo  Doi). 

77  - 1.  31:  Addatur:  « Recognoscant  etiam  quae  partes  divini  depo- 

siti forsan  apud  fratres  separatos  melius  inveniantur,  ita  ut  nos 
ipsi  aliquid  ab  illis  discere  possimus,  sicut  ipsi  a nobis  » (Weber). 

78  - ibid.\  Optandum  est  ut  clarius  appareat  plenitudo  Revelationis 

ad  quam  assequendam  omnes  invitantur  in  unitate  Christi  ». 

Ratio : Necessitas  expressis  verbis  reiiciendi  periculum  omnis 
syncretismi  religiosi  (Jacq). 

79  - 1.  34-35:  Addatur  « et  obtinuit  » vel  simile,  post  verbum  « po- 

stulavit ». 

Ratio:  Unitas  Ecclesiae  est  « prae  primis  donum  Dei,  quod... 
iam  est  datum  » (Epp.  Prov.  Aquensis  et  Avenionensis  Dioec. 
Massiliensis  et  Monoecensis). 

80  - ad  notam  28  (p.  14):  Non  convenit  exegesis  textus  Act.  2,  41 

(Carli). 

Caput  II 

DE  OECUMENISMI  EXERCITIO 
De  capite  in  genere 

81  - Caput  in  genere  patribus  placet  qui  emendationes  in  scriptis  pro- 

posuerunt. Aestimant  caput  istud  « un  chapitre  excellent  » (Patr. 
Meouchi), 

82  - quod  tractat  modo  vere  mirabili  de  renovatione  interna  Ecclesiae 

(Baudoux). 

83  - « Removet  omnino  suspicionem  » acatholicorum  « de  sic  dicto 

“ imperialismo  ” romano  qui  eos  aliquo  modo  “ hamo  capere  ” 
vellet  » (Gawlina). 

84  - « II  Cap.  II  e il  codice  efficace  di  questo  particolare  apostolato  », 

con  « le  materne  riserve  »,  che  sono  « sagge,  e tutte  degne  della 
Santa  Chiesa  ...  per  evitare  il  falso  irenismo  » (Russo). 

De  titulo 

85  - Dicatur:  « De  Oecumenismi  catholici  exercitio  » (Carli). 

De  prooemio 

86  - p.  15,  1.  1:  Dicatur:  « ad  omnes  Christifideles  pertinet  »,  loco: 

« ad  omnium  Christifidelium  munus  officiumque  pertinet  ». 

Ratio : « Munus  ad  episcopos  specialiter  pertinet  » (Epp. 
Prov.  Aquensis  et  Avenionensis  Dioec.  Massiliensis  et  Monoecen- 
sis). 

87  - ibid.:  Post  « pertinet  » addatur:  « sub  ductu  et  auctoritate  Pasto- 

rum in  Ecclesia  » (Conway). 

88  - ibid. : Post  «pertinet»  addatur:  « iuxta  suam  cuiusque  condi- 

cionem » (Carli). 


N.  4.  [De  interiore  Ecclesiae  renovatione ] 

89  - 1.  6:  Omittatur:  « interiore  ». 

Ratio : « A fratribus  separatis  posset  falso  intelligi  de  muta- 
tione substantiali  Ecclesiae  » (Carli). 

90  - 1.  11:  Mutatur  vox  « communio  nostra  ». 

Ratio:  « Formula...  possit  significare  aut  communionem  catholi- 
corum inter  se,  aut  communionem  cum  fratribus  separatis  » (Or- 
dinarii Indonesianenses ) . 

91  - 1.  14:  Dicatur:  « formas  » (Carli)  vel  « campos  » vel  aliud  si- 

mile, loco:  « significationes  » (Ordinarii  Indonesianenses). 


N.  5.  [De  conversione  cordis ] 

92  - 1.  21:  Dicatur:  « A spiritu  Sancto  »,  loco:  « A Spiritu  divino  » 

(Carli). 

93  - 1.  23:  Addatur  exhortatio  « de  necessitate  confitendi  errores  com- 

missos a particularibus  (e.  g.  defensoribus  Uniatismi)  in  praeiu- 
dicium  unitatis  ». 

Ratio:  «Hae  exhortationes  sunt  nimis  genericae»  (Amadouni). 

94  — 1.  31:  Dicatur:  «Non  venit  ministrari,  sed  ministrare»,  loco: 

« Venit  ministrare,  non  ministrari  » (Carli). 


N.  6.  [De  sanctitate  vitae ] 

9 5  — p.  16,  1.  12:  Dicatur:  « e contra  eorum  sanctitas  coram  omnibus 
palam  testari  plenitudinem  haereditatis  qua  in  Ecclesia  catholica 
ipsi  fruuntur  »,  loco:  « cum  contra  eorum  sanctitas  coram  omni- 
bus palam  testatur  plenitudinem  haereditatis  quae  in  Ecclesia  sese 
frui  asseverant  » (Carli). 

N.  7.  [De  oratione  unanimi  ] 

96  - 1.  15-34:  Addatur  aliquid  de  intercessione  Beatae  Mariae  Vir- 

ginis (Amadouni). 

97  - 1.  16:  Dicatur:  « pro  christianorum  unitate  »,  loco:  « pro  Ec- 

clesiae Unitate  » (Epp.  Prov.  Aquensis  et  Avenionensis  Dioec. 
Massiliensis  et  Monoecensis;  Carli). 

98  - 1.  18-21:  Dicatur:  «ad...  publicas  supplicationes  accurrant, 

quae  ...  existimandae  sunt  »,  loco:  «ad  ...  publicas  oecumenismi 
spiritualis  significationes  accurrant,  qui  ...  existimandus  est  ». 

Ratio:  « Distinctio  hic  introducta  inter  “ oecumenismum 
spiritualem  ” et  “ motum  oecumenicum  ” non  satis  clara  est  » 
(Welykyj). 

99  - 1.  22:  Addatur  post  verba  « rerum  adiunctis  »:  « de  quibus  iu- 

dicare  valet  Ordinarius  loci  » (Conway). 

100  - 1.  22-34:  Duo  Patres  conciliares  in  affirmatione  huius  paragraphi, 

in  peculiaribus  casibus  opportunum  esse  cum  fratribus  separatis 
in  oratione  consociari,  periculum  vident  indifferentismi  in  ma- 
teria fidei. 

Ratio:  Deest  adhuc  animarum  praeparatio  (Patr.  Batanian); 
« Constat  apud  simplices  fideles  ...  perdifficile,  sin  impossibile 
esse  intellectu  quomodo  hodie  licita  fiat  oratio  cum  haereticis 
communis,  quin  et  liceat  matrimonii  et  funeris  ritibus  adsisten- 
tia  » (McQuaid). 

101  — ibid.:  Omnes  alii  Patres  qui  emendationes  in  scriptis  ad  hunc 

paragraphum  miserunt,  proponebant  circa  communicationem  in 
sacris  novas  normas  melius  adaptatas  ad  spiritum  oecumenicum 
et  ad  consuetudines  apud  nonnullas  ecclesias  orientales  vigen- 
tes (Patr.  Maximos  IV  et  Synodus  Epp.rum  Graeco-Melkita- 
rum;  Conferentia  episcopalis  Argentinae;  Epp.  Prov.  Aquensis 
et  Avenionensis  Dioec.  Massiliensis  et  Monoecensis;  Epp.  Re- 
gionis Apostolicae  Burdigalensis;  Card.  Tatsuo  Doi;  Seitz; 
Zambrano  Camader;  Weber;  Pailloux).  « Ne  plus  impo- 
namus, quam  quae  necessaria  sunt...  Caveamus  ne  conceptum 
quandoque  nimis  angustum  theologorum  occidentalium  urgea- 
mus in  concilio  » (Janssens). 

102  - ibid.:  « Exceptiones  in  primo  schemate  De  Ecclesia,  pp.  84-85, 

admissae  in  praesenti  redactione  servandae,  immo  extendendae 
sunt  » (Janssens). 

103  - 1.  26-27:  Omittenda  sunt  verba  « remota  quavis  communica- 

tione in  cultu  officiali  ». 

Tamquam  rationes  afferuntur:  « Non  convenit  ut  concilium 
tam  strictam  normam  statuat,  qua  quaevis  mitigatio  (quam  non 
pauci  a Concilio  petiverunt)  excludi  videatur...  Relate  ad  Orien- 
tales... Ecclesia  ab  hac  lege  dispensare  potest  et  de  facto  dispen- 
sat in  certis  casibus  » (Card.  Tatsuo  Doi);  « rigor  esset  tra- 
ditionalis  qui  hodie  non  potest  sustineri  » (Conferentia  Episcopa- 
lis Argentinae);  sine  quadam  mitigatione  « nunquam  adhaesio 
Ecclesiarum  Orientalium  ad  Romanam  Ecclesiam  fiet...  In  prae- 
teritis saeculis  communio  in  sacris  inter  Orientales  catholicos  et 
dissidentes,  v.  g.  in  Libano,  stricte  non  vetabatur,  et  quidem 
sine  periculo  confusionis  » (Weber);  « in  regionibus  mixtis, 
quale  Proximus  Oriens,  praxes  vigent...,  in  quibus  omnes  norunt 
ne  minimam  quidem  adesse  agnitionem  cultus  dissidentis  tam- 
quam legitimi,  nec  ullus  “ indifferentismus  ”.  Si  v.  g.  Copti  dis- 
sidentes atque  Copti  uniti  simul  partem  divini  officii  cantant  ad 
intentionem  unionis:  num  offendunt  contra  aliquod  principium 
dogmaticum?  Multa  eiusmodi  exempla  afferri  possunt  » (Jans- 
sens). 

104  — ibid. : Mutanda  sunt  verba:  « in  cultu  officiali  >>. 

Rationes:  « Vox  “ officialis  ” non  habet  sensum  bene  deter- 
minatum in  vocabulo  iuridico  culturali  » (Ordinarii  Indonesia- 
nenses);  necessaria  est  distinctio  inter  « functiones  liturgicas 
proprie  dictas  » (Pailloux)  et  alias  orationes  « paraliturgicas  » 
(Seitz),  necnon  distinctio  cultus  Orientalium  (Orthodoxorum) 
et  communitatum  ex  Reformatione  ortarum  (Seitz). 

105  — ibid. : Dicatur:  «remota  quavis  officiali  communicatione  in  cul- 

tu »,  loco:  « remoto  quavis  communicatione  in  cultu  officiali  ». 

« Participatio  cultus  officialis  » licita  esse  debet,  sed  « parti- 
cipatio officialis  in  cultu  » debet  remanere  interdicta  (Patr.  Ma- 
ximos IV  et  Synodus  Epp.orum  Graeco-Melkitarum). 

106  — 1.  26-33:  Addatur  indicatio  rationum  huius  « exceptionis  » 

(1.  26)  et  in  quo  consistit  illa  « imperfectio  nexus  » (1.  33)  (Patr. 
Batanian). 


CONGREGATIO  GENERALIS  LXIX 


457 


107  - 1.  32-34:  Omittenda  est  tota  paragraphus  (Zambrano  Cama- 

der). 

108  — ibid. : Dicatur:  « Attamen  nexus  isti,  proh  dolor,  solummodo  ex 

parte  ac  imperfecte  vigent,  ac  propterea  non  licet  habere  commu- 
nicationem in  ritibus  liturgicis,  exceptis  casibus  in  quibus  Ec- 
clesia eandem  permittit  ». 

Ratio:  cf.  emendatio  n.  103;  « illud  “ non  licet  ” habet 
alium  sensum  relate  ad  Protestantes...  qui  veram  Eucharistiam 
non  habent,  et  relate  ad  Orientales  » (Card.  Tatsuo  Doi;  acce- 
dunt Epp.  Prov.  Aquensis  et  Avenionensis  Dioec.  Massiliensis 
et  Monoecensis). 

109  — 1.  34:  Mutatur  verbum  « celebrare  ». 

Ratio : « In  unum  simul  celebrare  » potest  habere  sensum 
adsistentiae  et  participationis  non  sacramentalis.  Hoc  est  licitum. 
Sed  interdictum  est  « concelebratio  sanctorum  mysteriorum  » 
(Patr.  Maximos  IV  et  Synodus  Epp. orum  Graeco-Melkitarum). 

N.  8.  [De  fratrum  mutua  cognitione ] 

110  - p.  16,  1.  38  - p.  17,  1.  3:  Ad  hanc  cognitionem  fovendam  op- 

portunum est  ut  mutetur  lex  poenalis  Indicis  librorum  prohibi- 
torum in  C.I.C.  Potest  manere  « Index  librorum  heterodoxorum  » 
« tamquam  utilis  indicatio  »,  sed  « tollatur  poena  excommunica- 
tionis eidem  annexa  » (Margiotta). 

N.  9.  [De  oecumenica  instructione  ] 

111  — 1.  8-19:  Addatur  paragraphus  de  promotione  Studiorum  Rerum 

Orientalium  et  de  formatione  intellectuali  Cleri  Orientalis  et 
Missionalium  in  Oriente  operam  navantium  (Amadouni). 

112  - 1.  10:  Dicatur:  « mentis  fratrum  separatorum  »,  loco  verbi 

« hac  » (Wehr). 

113  — 1.  10-11:  Mutantur  verba:  «quae  melius  veritati  respondeat». 

Ratio:  « Auferenda  est  omnis  aequivocatio  » (Carli). 

114  - 1.  12:  Dicatur:  « stylo  non  polemico  »,  loco:  « non  mere  pole- 

mico  » (Conferentia  episcopalis  Argentinae;  Taguchi  1). 


1 Yoshigoro  Taguchi. 

115  - 1.  15:  Dicatur:  «formatio  spiritualis  fidelium  a formatione  sa- 

cerdotum et  religiosorum  quam  maxime  pendet  »,  loco:  « forma- 
tio spiritualis  fidelium  necnon  religiosorum  a formatione  sacer- 
dotum quam  maxime  pendet  ». 

Ratio : « Sub  nomine  “religiosi  ” comprehenduntur  omnes 
religiosi,  etiam  clerici,  quibus  hodie  forsan  potior  pars  in  motu 
oecumenico  debetur  » (Welykyj). 

116  - 1.  16:  Dicatur  « missionales  »,  loco:  « missionales  viri». 

Ratio:  « Feminae  missionales  non  excludi  debent  » (Carli). 


N.  10.  [De  modo  exprimendi  et  exponendi 
doctrinam  fidei  ] 

117  - 1.  21-33:  Inseratur  hic  « aliquod  symbolum  vel  professio  fidei 

(quae  vocari  potest  Symbolum  Vaticanum)  ». 

Ratio : « Ut  melius  servetur  illa  doctrinae  puritas  atque  a 
falso  irenismo  magis  declinetur  » (Stewart). 

118  — ibid.:  Optandum  est,  ut  clarius  appareat  plenitudo  Revelationis 

ad  quam  assequendam  omnes  invitantur  in  unitate  Christi 
(Jacq). 

119  — 1.  21-33:  «II  faudrait  souligner  1’importance  d’un  expose  com- 

plet et  authentique  du  mystere  chretien...  de  fagon  que  l’es- 
sentiel  ne  soit  pas  obscurci  par  ce  qui  n’est  que  second.  On  pour- 
rait  signaler  que  1’etude  de  la  doctrine  de  nos  freres  separes 
peut  etre  benefique  pour  mieux  decouvrir  et  approfondir  les  ri- 
chesses  que  nous  possedons  nous-memes  » (Epp.  Regionis  Apo- 
stolicae  Burdigalensis ) . 

120  - 1.  21-33:  Dicatur:  «fides  catholica»,  loco:  «fides  nostra» 

(1.  21,  25,  29);  omittantur  verba  « a nostra  » (1.  27-28);  dica- 
tur: « ad  id  intendatur  oportet  »,  vel  « intendendum  est  »,  loco: 
« intentos  nos  esse  oportet  » (1.  30-31);  « fides  catholica...  ex- 
ponatur »,  loco:  « fidem  nostram...  exponamus  » (1.  21-32); 
« Modus  loquendi  inveniatur  »,  loco:  « loquamur  » (1.  33). 
Ratio:  « In  hoc  numero  sine  evidenti  ratione  stylus  decreti 
mutata  fuit,  introducta  dictione  personali:  “ nos,  nostra,  expo- 
namus ”,  dum  in  aliis  partibus  locutio  fuit  impersonalis  » (We- 
lykyj). 

N.  11.  [De  cooperatione  cum  fratribus  separatis ] 

121  — Haec  paragraphus  solummodo  de  cooperatione  in  rebus  socia- 

libus tractare  videtur.  Etiam  magis  necesse  est  collaboratio  in 
campo  communi  inter  christianos,  e,  g.  in  publicatione  eiusdem 
textus  S.  Scripturae,  in  diffusione  Verbi  Dei,  in  operibus  cari- 
tatis (Seitz). 

122  - Addatur  initio  huius  paragraphi:  « In  conspectu  mundi  omnes 

christiani  nominis  confessores  fidem  in  Deum  unum  et  trinum, 
in  Filium  Dei  incarnatum,  Dominum  et  Redemptorem  nostrum, 
profiteantur  et  communi  conatu  testimonium  reddant  spei  no- 
strae, quae  non  confundit  ». 

Ratio : « In  hoc  numero  11  solummodo  de  cooperatione  in 
rebus  socialibus  agitur.  Sed  in  conspectu  mundi  saecularizati  et 
a materialismo  infecti  commune  quoddam  testimonium  christia- 
num  exhibere  oportet,  quod  v.  g.  in  quibusdam  regionibus  mis- 
sionalibus  coram  guberniis  civilibus  saepius  necessarium  vide- 
tur » (Jaeger). 

123  - p.  18,  1.  6:  Addatur:  « sive  in  scientiis  et  bonis  artibus  in  spiri- 

tu christiano  provehendis»,  post  verba:  «consortii  fundamentis». 

Ratio : « In  nationibus  certae  culturae  habentur  frequenter 
contactus  omnium  Christianorum  in  campo  educationis,  scien- 
tiarum, artium,  musicae  sacrae  etc.  » (Card.  Tatsuo  Doi). 

124  — 1.  6:  Omittatur:  « Ecclesiae  »,  post  verbum  « sociali  » (Epp.  Re- 

gionis Apostolicae  Burdigalensis). 

125  - 1.  7:  Addatur:  « sive  in  defendenda  fide  contra  colligatos  hodie 

Dei  inimicos  »,  post  verbum:  « promovenda  ». 

Ratio : « Omissio  huius  argumenti  coniectare  sinit  Decretum 
rem  maximi  momenti  tanquam  incommodam  silentio  praeter- 
mittere voluisse;  attamen  fratres  separati  hoc  adiumentum  a no- 
bis qua  validissima  parte  Christianitatis  exspectant » (Ga- 
wlina). 

126-1.  10:  Addatur:  « materialium » post  verbum:  « bonorum  » 
(Carli). 

Caput  III 

DE  CHRISTIANIS  AB  ECCLESIA  CATHOLICA  SEIUNCTIS 

De  capite  in  genere 

127  - Caput  aliquibus  Patribus  valde  placet  (Krol;  Russo).  « Ali- 

quid novi  exhibet.  Gratias  agamus  Deo  » (Patr.  Meouchi). 

128  - Sed  nonnullis  complementis  indigere  videtur  (Patr.  Meouchi; 

Carli:  Deest  expositio  doctrinalis.  Dicatur  aliquid  claro  modo 
« de  iis,  quae  ipsis  desunt  » (Patr.  Meouchi;  Carli). 

« Affirmetur  clare  et  explicite  fratres  separatos  posse  qui- 
busdam donis  Dei  frui  solummodo  si  et  quatenus  sint  in  bona 
fide  » (Carli). 

129  - Aliquibus  patribus  « necessarium  non  videtur  nec  utile  Caput 

tertium  ».  « Utiliter  omitti  potest  » (Conferentia  Episcopalis 
Paedemontana). 

130  - « Caput  hoc,  oculis  acatholicis  lectum,  videtur  esse  adhortatio 

ad  Clerum  latinum,  eo  quidem  modo,  ut  acatholicis  demonstra- 
retur, “ quantum  mutati  sumus  ab  illo  ”,  ideoque  timendum 
est,  ut  a fratribus  seiunctis  uti  vox  plenae  sinceritatis  censeatur  » 
(Gawlina). 

I - De  Ecclesiarum  Orientalium 

PECULIARI  CONSIDERATIONE 
De  parte  prima  in  genere 

131  - « Textus  potest  proponi  disceptationi  Patrum,  ut  completivum 

et  non  ut  substitutivum  secundae  partis  decreti  « de  Ecclesiis 
Orientalibus  » (Welykyj). 

132  - Paragraphi  12-18  « non  inopportune  coniungerentur  cum  parte 

secunda  “ De  Ecclesiis  Orientalibus  ” » (Epp.  Prov.  Aquensis 
et  Avenionensis  Dioec.  Massiliensis  et  Monoecensis),  quae 
« transferenda  est  ad  praesens  Schema  de  oecumenismo  »(11  Pa- 
tres Conciliares  Africae  Centro-Orientalis),  ita  ut  « fusio  amba- 
rum partium  hic  locum  haberet  » (Dammert  Bellido). 

133  - « Addantur  aliqua  pauca  tamquam  dulce  sed  forte  monitum 

contra  divisionem,  ita  ut  Orientales  Schismatici  alliciantur  ad 
considerationem  quod  divisiones  ecclesiarum  sunt  contra  volun- 
tatem Christi  et  ad  timorem  ne  ob  iniquitates  nostras  et  pressu- 
ram inimicorum  Christi  fides  penitus  extinguatur  vel  minuatur 
in  quibusdam  regionibus  » (Mason). 

De  titulo 

134  — « Appellatio  “ Ecclesiae  orientales  ” ad  significandas  ecclesias 

separatas  non  concordat  cum  modo  loquendi  decreti  De  Ecclesiis 
Orientalibus  » (Epp.  Aquensis  et  Avenionensis  Dioec.  Massi- 
liensis et  Monoecensis). 

N.  12.  [De  Orientalium  condicione ] 

135  - p.  20,  1.  14:  Dicatur:  « necessarium  »,  loco:  « opportunum  » 

(Carli). 

136  - 1.  7-9:  Verba  « separationem...  accepta  est  » non  placent. 

Ratio:  « Multiformis  est  summa  causarum,  quae  dolorosam 
separationem  lente  genuerunt  » (Santin). 

137  - 1.  9:  Dicatur:  « tradita  » vel  « acquisita  »,  loco:  « accepta  ». 

Ratio:  « Expressio  “ haereditas  ab  Apostolis  accepta  ” est 
ambigua.  Quis  accepit?  Apostoli  aut  eorum  successores?  » (Ga- 
wlina). 

138  - 1.  10-11:  verba  «ratione  diversi  ingenii...  adiunctorum  » non 

placent. 

Ratio:  « Causa  separationis...  potius  in  rerum  obiectiva  ve- 
ritate quaerenda  est  » (Scapinelli). 

139  - 1.  14:  Addendum  est  verbo  « pertinent  »:  « quamquam  secun- 

dum diversas  nationes  ab  invicem  disiungantur  » (Weber). 

N.  13.  [De  mente  atque  historia  Orientalium  propria ] 

141  - 1.  18:  Dicatur  « ductu  »,  vel:  « auctoritate  »,  loco:  « arbitra  » 

(Seitz). 

142  - ibid.:  Addatur  « etiam  » post  « arbitra  ». 

Ratio:  Dissidia  inter  ecclesias  circa  fidem  vel  disciplinam 
etiam  ab  aliis  arbitribus  composita  sunt,  e.  g.  a conciliis,  ab  auc- 

toritate  imperatoris  (Patr.  Maximos  IV  et  Synodus  Epp.orum 
Graeco-Melkitarum) . 

143  - 1.  18-19:  Dicatur:  « sacramentalis,  Sede  romana  dirimente  ex 

communi  consensu  dissensiones  et  dissidia,  si  quae  circa  fidem  vel 
disciplinam  inter  eas  orirentur  » (Gawlina). 

144  - ibid.\  Dicatur  « arbitra  sempre  sedente,  iuxta  communem  et 

pacificum  consensum,  Pontifice  Romano , si  circa  fidem...  » 
(Carli). 

145  - 1.  18:  Verba  « ex  communi  consensu  » videntur  ambigua  (Sca- 

pinelli;  Whealon);  addatur  verbum  « acceptata  » (Ep.  Re- 
gionis Apostolicae  Burdigalensis). 

146  - 1.  23-26:  Dicatur:  « praevalet  cura  et  studium  servandi,  inter 

particulares  Ecclesias,  amicales  illas  in  fidei  caritatisque  commu- 
nione necessitudines,  quae  inter  sorores  vigere  debent  » (Carli). 

147  - 1.  29:  Dicatur:  « et  in  iuridicis  institutis  »,  loco:  « et  in  iuridico 

ordine  » (Carli). 

148  - p.  21,  1.  2:  Addatur:  « et  sunt  thesaurus  universae  Ecclesiae  ca- 

tholicae » (Scapinelli). 

149  - ibid.\  Dicatur:  « definita  esse  »,  loco:  « definita  sunt  » (Carli). 

N.  14.  [De  huius  peculiaris  condicionis 
necessaria  consideratione  ] 

150  - p.  21,  1.  7:  Dicatur:  «plenae  sive  doctrinalis  sive  canonicae  et 

spiritualis  » loco:  « plenae  canonicae  et  spiritualis  » (Carli). 

Ratio : « Non  possumus  ignorare  fratres  Orthodoxos  quas- 
dam doctrinas  non  rectas  habere  » (Carli). 

151  — 1.  8:  Addatur  « seiunctas  » post  verbum:  « Orientales  » (Bau- 

doux). 

N.  15.  [De  Orientalium  liturgica  et  spirituali  traditione ] 

152  - 1.  16:  Addatur  post  « notum  est  »:  « qua  fine  christiani  orien- 

tales septem  a Christo  Domino  instituta  sacramenta  teneant  iis- 
que tamquam  gratiae  divinae  instrumentis  utantur,  quanto  cum 
amore...  » (Carli). 

153  - 1.  21:  Post  verbum  « invocant  » inserantur  « aliquae  sententiae, 

quibus  aperte  confirmaretur  praesertim  Eucharistiam  esse  cul- 
men cultus  ecclesialis  communis  cum  Orthodoxis  ». 

Ratio : « Hoc  sacramentum  unitatis  est  signum  communio- 
nis perfectae...  et  criterium  de  vera  insertione  in  Ecclesia  (cf.  Sche- 
ma De  Ecclesia,  Pars  I,  p.  43,  nota  57)  » (Baudoux). 

154  - 1.  23:  Dicatur:  « celebravit  »,  loco:  « proclamavit  ». 

Ratio : « Concilium  Ephesinum  definitionem  solemnem  non 
edidit  » (Wehr). 

155  - 1.  25:  Addatur:  « Alii  quoque  Beati  imaginibus  pulcherrimis 

depicti  maxima  veneratione  apud  Orientales  habentur  »,  post 
verbum  « magnificant  » (Wehr). 

156  - 1.  38:  « Error  typographicus : Dicatur  « maxime  »,  loco:  « ma- 

ximae ». 


N.  16.  [De  Orientalium  propria  disciplina ] 

157  - p.  22,  1.  3-11:  Optandum  est  ut  Concilium  hoc  loco  de  Pa- 

triarchis et  eorum  condicione  in  Ecclesia  loquatur  (Zambrano 
Camader). 

158  - 1.  18:  Dicatur:  « legitime  sese  protendere  possunt  »,  loco:  « pro- 

tenduntur » (Carli). 

159  - 1.  21:  Addatur:  «substantialiter»,  post  verbum  «discrepare» 

(Carli). 

160  - 1.  28:  Dicatur:  « unionis  »,  loco:  « unitatis  » (Carli). 


N.  18.  [De  necessariis  condicionibus 
ad  unionem  feliciter  restaurandam ] 

161  - 1.  36-37:  Omittenda  est  citatio  textus  Act.  15,  28. 

Ratio : Textus  « de  re  omnino  differente  loquitur.  Insuper 
ipsa  mentio  impositionis  oneris  minus  ad  relationes  oecumenicas 
accommodata  videtur  » (Gawlina). 

162  - p.  23,  1.  2:  Addatur:  « (S.  Ignatii  Antiocheni:  “ hi  prokathi- 

meni  tis  agapis  ”)  » (Gawlina). 

II  - De  Communitatibus  inde  a saeculo  xvi  exortis 
De  parte  secunda  in  genere 

163  - Paginae  istae  de  novo  redigantur,  modo  maxime  positivo,  sed 

breviore. 

Ratio:  « Sufficeret,  ut  omnes  catholici  invitarentur  ad  agno- 
scendum quidquid  positivi  valoris  apud  fratres  separatos  habetur; 
ut  in  memoriam  revocarentur  et  dolor  e divisionibus  proveniens 
et  principia  p.  9-10  de  Oecumenismo  statuta;  ut  evocarentur  par- 
tes episcoporum,  fidei  doctorum  et  omnium,  a quibus  ratio  huius 
rei  repeti  potest  » (Epp.  Prov.  Aquensis  et  Avenionensis  Dioec. 
Massiliensis  et  Monoecensis). 

164  - Addatur  « has  communitates  et  errasse  et  errare,  cum  una  veri- 

tas in  una  Ecclesia  catholica  inveniatur  » (Canestri). 


De  titulo 

165  - Mutatur  titulus,  quia  « sub  hoc  titulo  Valdenses  et  Hussitae 

non  comprehenderentur  » (Carli). 

N.  19.  [De  propria  harum  communitatum  condicione ] 

166  - 1.  9:  Verba  « in  Occidente  » minus  placent. 

Ratio:  Oppositio  « Oriens  - Occidens  » obsoleta  est  hodiernis 
temporibus  (Seitz). 

167  - 1.  11,  14,  19,  24:  Dicatur:  «communiones»,  loco:  «commu- 

nitates ». 

Ratio:  non  est  locutio  « specifice  christiana  » (Epp.  Apost. 
Regionis  Galliae  occidentalis). 

168  - 1.  12-13:  Omittantur  verba:  « in  gravissimo  rerum  discrimine, 

quo  occidentalis  christianitas  opprimebatur  ». 

Ratio:  « Expedit  ut  de  origine  protestandum  sileatur  po- 
tius quam  in  Ecclesiam  catholicam  fere  omnes  refundantur 
culpae.  Quare  Concilium  historicam  protestandum  originem 
aperire  contenderit,  non  liquet  » (Card.  Micara). 

169  - 1.  15:  Dicatur:  «ex  gratia  Dei  tantum»,  loco:  «tantum  ex 

gratia  Dei  » (Gawlina). 

170  - 1.  17:  Dicatur:  « imminutionem  »,  vel:  « infirmationem  »,  loco: 

« negationem  » (Baudoux). 

171  - 1.  14-18:  Omittatur  haec  paragraphus  (Carli). 

Ratio : « Est  historiae  non  plene  congruens.  Non  pertinet 
ad  Concilium  instituere  processum  historicum  » (Carli). 

172  - ibid. : Dicatur:  « Exstant  adhuc  rationes  imprimis  theologicae, 

quae  diremptionis  vel  seiunctionis  statum  sustinent,  quas  Re- 
formatores saeculi  xvi  sic  dictis  “ sola-formulis  ” (“  sola  fide  ”, 
“ sola  Scriptura  ”,  “ sola  gratia  ”,  “ solus  Christus  ”,  “ solus 
Deus  ”)  exprimere  intendebant  et  quae  praesertim  in  theolo- 
gia manifestantur  ». 

Ratio : Verbum  « mediatio  essentialis  » fratribus  separatis 
difficile  intellectu  est.  Complures  eorum  verbum  Dei  praedica- 
tum et  sacramenta  rite  administrata  aliquomodo  habent  media 
« essentialia  ».  Insuper  adest  motio  in  communitatibus  praeser- 
tim lutheranis  et  anglocatholicis,  quae  insistit  in  mediatione 
Ecclesiae. 

Concilium  non  debet  conari  omnes  controversias  cum  Re- 
formatoribus reducere  ad  unum  principium  (Jaeger). 

173  - 1.  20:  Dicatur:  « devinciantur  »,  loco:  « deviciantur  » (Gaw- 

lina). 

174-1.  21:  Addatur  post  verbum  «Baptismatis»:  «in  quantum 
valide  confertur  quoad  intentionem  ministri  et  ritum  adhibi- 
tum » (Weber). 

175  — ibid.-.  Addatur:  «et  sacrae  Scripturae  inspirato  thesauro  » post 

verbum  « Baptismatis  » (Wehr). 

176  - 1.  22-23:  Non  placent  verba  « supematuralibus  donis  ».  Dica- 

tur: « Illi  namque  vere  fratres  nostri  spiritum  adoptionis  filio- 
rum acceperunt  (cf.  Rom.  8,  15);  templum  Dei  sunt  (cf.  1 Cor. 
3,  16),  et  valent  quae  sursum  sunt  ubi  Christus  est  sapere 
(cf.  Coi.  3,  2)  et  cum  caritate  Christi  vivere  » (Baudoux). 

177  - 1.  23:  Omittatur  verbum  « possunt  » (Smit). 

178  - ibid. : Dicatur:  «supematuralibus  quibusdam  donis  ditari», 

loco:  « supematuralibus  donis  elevari  » (Carli). 

179  - 1.  27-28:  Haec  affirmatio  sine  nota  explicante  addita  non  placet. 

Ratio:  Intelligi  potest  de  sacerdotio  Ecclesiae  anglicanae  et 
de  eius  ordinationum  validitate  quae  a Leone  XIII  anno  1896 
tamquam  « irritae  » et  « omnino  nullae  » declaratae  sunt  (Yoshi- 
goro  Taguchi). 

N.  20.  [De  confessione  Christi ] 

180  — 1.  34:  Dicatur:  « haurire  possunt  »,  loco:  « hauriunt  » (Carli). 

181  — p.  24,  1.  5:  Dicatur:  « invenire  possunt  »,  loco  « inveniunt  » 

(Carli). 


N.  21.  [De  Sacrorum  librorum  studio ] 

182  - 1.  6:  Addatur  post  verbum  « factum  »:  « Evangelium  “ virtus 

enim  Dei  est  in  salutem  omni  credenti,  Iudaeo  primum  et  Grae- 
co ” ( Rom . 3,  16)  » (Jaeger). 

N.  22.  [De  Sacramento  baptismi ] 

183  - 1.  16-17:  Dicatur:  « iuxta  Domini  institutionem  rite  confertur  », 

loco:  « rite  iuxta  Domini  institutionem  confertur  » (Jaeger). 

184  - 1.  22:  Addatur  expressio  clara  et  explicita  « Baptismum  quo- 

que esse  medium  incorporationis  Ecclesiae  » (Conferentia  Epi- 
scopalis Paedemontana). 

183  - 1.  23:  Quaestio  delicatissima  relationis  rite  baptizati  acatholici 
ad  Ecclesiam  hic  manet  insoluta  (Krol). 

186  - 1.  26:  Addantur  verba  « per  Ecclesiam  »,  post  verba  « in  Chri- 

sto » (Carli). 

187  - 1.  29:  Addatur:  « Ecclesiam  scilicet  »,  post  verba  « illud  vo- 

luit » (Carli). 

N.  23.  [De  vita  cum  Christo\ 

188  — 1.  32:  Addatur  « ex  auditu  verbi  Dei  et  » post  verbum  « atque  » 

(Jaeger). 

189  - 1.  33:  Dicatur:  « quidem  »,  loco:  « autem  » (Jaeger). 

N.  24.  \Conclusio ] 

190  - p.  25,  1.  14-15:  Laudatio  dialogi  inter  christianos  non  placet. 

Ratio : « Huiusmodi  dialogi,  ut  Ecclesiae  historia  testatur, 
nunquam  vel  raro  ad  bona  profecerunt...  quippe  qui  fere  neces- 
sario animos  eo  adducant  ut  de  religione  indifferenter  sentiant  » 
(Card.  Micara). 

191  - 1.  34-39  (nota  4):  « Hae  notiones  de  primatu  aetatis  honorisque 

tanti  momenti  sunt  ut  locum  in  textu  ipso  habere  possint  » 
(Whealon). 


Caput  IV 

DE  CATHOLICORUM  HABITUDINE  AD  NON  CHRISTIANOS 
ET  MAXIME  AD  IUDAEOS 


De  capite  in  genere 

192  — « It  is  my  understanding  that  the  Secretariat  for  Promoting 
Christian  Unity  has  been  commissioned  to  prepare  a statement 
on  the  attitude  of  the  Church  towards  the  Jews.  I consider  it  of 
great  importance  that  the  Council  should  make  a ciear  statement 
on  our  relation  to  the  House  of  Jacob,  condemning  hatred  and 
discrimination  against  Jews  and  asserting  authoritatively  that 
the  Jews  are  neither  “ a deicide  people  ” nor  “ an  accursed 
people  ”. 

The  reason  for  singling  out  the  Jews  would  be  first  of  ali 
the  fact  that  they  have  been  chosen  by  God  to  play  a special 
role  in  redemptive  history,  and  secondly,  the  fact  that  within 
our  lifetime  they  have  been  a special  object  of  hatred  and  perse- 
cution. 

The  Crucifixion  of  our  Lord  is  a crime  in  which,  according 
to  the  Catechism  of  the  Council  of  Trent,  ali  men  are  involved 
through  their  grave  sins.  While  we  should  be  outspoken  in 
this  matter,  we  should  also  make  it  ciear  that  the  statement  is 
above  the  realm  of  politics.  Words  that  could  be  interpreted 
as  referring  to  any  present  political  community  should  be 
avoided  » (Pocock). 

3 - INTRODUCTIO  Em. mi  P.  D.  IOANNIS  card.  CICOGNANI 
PRAESIDIS  COMMISSIONIS  DE  ECCLESIIS  ORIENTALIBUS 


Hic  fasciculus  Patribus  distributus  est  die  18  novembris  1963,  in  congrega- 
tione generali  sexagesima  nona. 

Venerabiles  Concilii  Patres , 

Aggredimur  hodie  ad  considerandum  schema,  breve  sane  sed  labo- 
riosum, de  Oecumenismo,  quod  eo  spectat,  ut  dentur  normae  atque 
principia  constituantur  de  agendi  ratione  cum  fratribus  alius  religionis, 
quibuscum  faciliora  quam  anteactis  temporibus  sunt  hodie  congressiones 
atque  colloquia. 

Huiusmodi  tractatio  ab  omnibus  exspectatur,  cum  procul  dubio 
magni  momenti  sit;  atque  hoc  est  in  votis,  ut  Schema,  saltem  in  summa 
rerum,  paratum  habeamus  in  extrema  altera  hac  Sessione  Concilii  Oecu- 
menici  Vaticani  Secundi. 

Operae  pretium  erit  scire,  Venerabiles  Patres,  per  quos  gradus  ac 
rerum  adiuncta  Schematis  conscriptio  facta  sit,  quod  conficientes  in 
additamentis  et  in  opinionum  varietate  saepe  morati  sumus. 

Ut  omnes  novistis,  Schema  praestituti  decreti  « De  Ecclesiae  uni- 
tate »,  cui  index  « Ut  unum  sint  »,  a Commissione  de  Ecclesiis  Orienta- 
libus paratum,  iam  superiore  anno,  in  prima  Sessione  Concilii,  a vobis 
probatum  est.  Illa  tamen  data  occasione,  simul  suasistis,  ut  sive  ex  eodem 
Decreto  « De  Ecclesiae  Unitate  »,  sive  ex  capite  de  Oecumenismo,  quod 
tunc  temporis  a Commissione  Theologica  parabatur,  sive  denique  ex 
tertio  Schemate  eiusdem  argumenti,  quod  item  a Secretariatu  « ad  uni- 
tatem Christianorum  fovendam  » tunc  conficiebatur,  unum  tantum  con- 
flaretur Schema  vel  Decretum,  ab  Oecumenismo  appellandum:  quod 
pariter,  vobis  commendantibus,  factum  est. 

Nulli  displiceat  vox  Oecumenismus,  quae  non  hisce  tantum  tempo- 
ribus in  Ecclesia  Catholica  auditur.  Etenim  eius  recta  acceptatio  et  inter- 
pretatio circa  unitatem  Ecclesiae  recte  et  definite  eruitur  a claris  Litteris 
Encyclicis  « Mortalium  animos  » a Pio  Papa  Undecimo  die  sexto  mensis 
Iunii  anno  millesimo  nongentesimo  vicesimo  octavo  dati,  atque  ex  Lit- 
teris Pii  Papae  Duodecimi  « Orientalis  Ecclesiae  »,  die  nono  aprilis  anno 
millesimo  nongentesimo  quadragesimo  quarto  vulgatis  ad  unitatem  Ec- 
clesiae fovendam,  ac  denique  ex  Instructione  S.  Officii  « de  motione 
oecumenica  » diei  vicesimi  Decembris  anni  millesimi  nongentesimi  un- 
dequinquagesimi . 

Semper  Ecclesia  oecumenismum  promovit,  fovit,  deque  ipso  egit, 
quippe  quae,  sicut  fidelissima  heres  votorum  et  mandatorum  Domini 
Nostri  Iesu  Christi,  Eius  pergat  institutum  omnes  homines  ad  unitatem 
reducendi,  pro  qua  Ipse  in  Hierosolymitano  Cenaculo  sublimibus  verbis 
Patrem  deprecatus  est.  Omnia  fere  Concilia  ad  id  potissimum  intende- 
runt, ut  pacem  et  unitatem  inter  Ecclesiae  filios  tuerentur,  promoverent 
vel  restituerent,  omnesque  componerent  controversias. 

Postquam  lamentabilis  Ecclesiarum  Orientalium  separatio  ab  Eccle- 
sia Catholica  Romana  facta  est,  duo  Oecumenica  Concilia  celebrata  sunt, 
Lugdunense  secundum  (anno  millesimo  ducentesimo  septuagesimo  quar- 
to), et  Florentinum  (ab  anno  millesimo  quadringentesimo  undequadra- 
gesimo usque  ad  quadragesimum  quintum):  quae  Concilia  in  hoc  unum 
maxime  incubuerunt,  ut  nempe  cum  Orientis  Ecclesiis  restaurarent  uni- 
tatem. 

Nil  igitur  mirum,  si  Concilium  Vaticanum  secundum  hanc  eandem 
materiam  pertractandam  susceperit  maiore  quadam  extensione,  cum  id 
sane  postulent  nostri  temporis  condiciones,  cum  homines  inter  se  libere 
congrediuntur,  colloquia  serunt,  vitae  commercia  et  itinera  habent,  in 
quibus  complures  inveniunt  qui  ob  religiosam  fidem  a se  discrepant. 
Quodsi  in  hisce  rerum  adiunctis  unitas  fidei  attingi  nequit,  urget  tamen 
ut  sincera  unitas  animorum  foveatur,  neve  ulla  interponantur  difficultates 
et  obstacula,  quominus  unitatis  viae  et  veluti  ianuae  hac  nostra  aetate 
semper  et  omnibus  pateant. 

Ad  id  obtinendum  indefatigato  nisu  adlaboravit  Summus  Pontifex 
Leo  decimus  tertius,  haec  tempora  nostra  longe  antegressus.  Is  enim 
providenti  animo  et  flagranti  caritate  apostolatum  unionis  restituendae 
continenter  provexit,  atque  ad  huiusmodi  propositum  se  superno  in- 
stinctu excitatum  ac  permotum  esse  consideravit.  Ex  fere  ducentis  qua- 
draginta actis  et  documentis,  quae  super  hac  materia  ipse  conscripsit,  sunt 
quaedam  etiam  nunc  praeclara  et  notissima,  quae  numquam  ex  oblivione 
excident,  veluti  Epistula  Apostolica  Orientalium  dignitas  (30  nov. 
1894),  Litterae  Encyclicae  Praeclara  gratulationis  (20  iunii  1894),  in 
qua  magnus  ille  Pontifex  ita  loquitur:  « Non  ob  qualescumque  ratio- 
nes humanas,  sed  sola  caritate  Dei  et  salute  animarum  moti  a vobis 
(scilicet  a seiunctis  fratribus)  petimus,  ut  appropinquemini  et  uniamini  ». 
Ad  hanc  oecumenicam  agendi  rationem  ipse  Summus  Pontifex  arcessivit 
et  obstrinxit  maximos  Religiosorum  virorum  Ordines,  ac  laetissimae  uti- 
litates Sanctae  Ecclesiae,  simulque  animis  ipsique  civili  cultui  inde  pro- 
venerunt, immo  complura  instituta  exorta  sunt,  quae,  faventibus  eius  in 
Petri  Cathedra  Successoribus,  temporum  decursu  multiplicata  sunt.  Me- 
minerimus etiam  oportet,  specialem  Commissionem  ab  ipso  Summo  Pon- 

tifice  Leone  decimo  tertio  iam  tunc  conditam  esse,  ad  diristianorum 
unitatem  promovendam,  cuius  tamen  opera  ob  peculiaria  rerum  adiuncta 
postea  intermissa  est. 

Quapropter  luce  clarius  patet,  haec  oecumenica  incepta  et  sollicitu- 
dines a Leonis  decimi  tertii  temporibus  usque  ad  nos  id  effecisse,  ut 
verbum  oecumenismus  apte  declararetur  ac  definiretur;  et  eadem  hac 
voce  usi  sunt  ipsi  Romani  Pontifices  Ioannes  XXIII  v.  m.,  et  Paulus  VI. 

Hoc  verbum  apprime  respondere  videtur  fini  pastorali  huius  Concilii 
Vaticani  secundi,  et  plene  congruit  universali  mandato,  a Divino  Eccle- 
siae Fundatore  ipsi  commisso.  Oecumenismus  enim  declarat  formam  et 
methodum,  quibus  Ecclesiae  salvifica  missio  procedit  atque  efficientior 
redditur:  hac  enim  ratione  depositum  fidei,  a Iesu  Christo  suae  Eccle- 
siae traditum,  et  ab  eo  fideliter  custoditum,  « omnibus  hominibus  modo 
congruenti  et  consentaneo  » innotescit,  non  solum  iis  qui,  ab  Ecclesia 
catholica  seiuncti,  christiano  gloriantur  nomine,  sed  et  iis  quoque,  qui, 
etsi  baptismatis  gratia  non  collustrati,  curis  tamen  Ecclesiae,  ad  omnium 
gentium  salutem  institutae,  a Christo  sunt  etiam  concrediti. 

Quod  autem  attinet  ad  propositum  Schema,  hoc  nostrum  Decretum 
agit  imprimis  « De  Oecumenismi  Catholici  principiis  » (caput  I):  prin- 
cipia, dicimus,  quae  sano  Oecumenismo  fundamentum  suppeditare  de- 
bent, et  revera  ipsi  praebent.  Qua  super  re,  hic  instanter  declaranda 
est  necessitas  pertinendi  ad  veram  et  unam  Ecclesiam;  haec  necessitas 
seiunctis  fratribus  modo  convenienti  seu  idoneo,  et  semper  perspicuo, 
explicetur,  ut  ad  evincendas  difficultates  animum  sumant,  ac  timores 
omnes  depellant. 

Caput  II  inscribitur  « De  Oecumenismi  exercitio  »,  in  quo  breviter 
exponitur  qua  ratione  Christifideles  in  Ecclesia  conversentur  oporteat, 
ad  fraterna  vincula  et  colloquia  cum  seiunctis  fratribus  habenda,  « veri- 
tatem facientes  in  caritate  » (Eph.  4,  15).  Hic,  ut  paucis  utar  verbis, 
fidelibus  catholicae  Ecclesiae  suadetur,  ut  efficaciter  atque  utiliter  bonum 
Oecumenismum  exerceant. 

Tertium  caput,  cui  index  « De  christianis  ab  Ecclesia  Catholica 
seiunctis  »,  in  duos  articulos  dividitur,  quorum  primus  hic  est:  « De 
Ecclesiarum  Orientalium  peculiari  consideratione  ».  Re  enim  vera  seiuncti 
ex  Orientis  Ecclesiis  fratres  nostram  peculiarem  considerationem,  bene- 
volentiae plenam,  merentur,  quorum  meritorum  et  gloriae  digna  fit  in 
Decreto  mentio.  Nam  eorum  doctrina,  sacra  Liturgia,  hierarchica  consti- 
tutio ac  disciplina  maximam  habent  coniunctionem  et  affinitatem  cum 
nostro  christiano  deposito:  idem  enim  est  sacerdotium,  eadem  pietas 
Eucharistica,  eadem  Sacramenta,  eadem  devotio  erga  Deiparam  Virgi- 
nem Mariam,  etc. 

Quoniam  autem  huic  Concilio  Vaticano  tot  tamque  praeclari  Episcopi 
et  sacerdotes  ex  orientalibus  ritibus  intersunt,  eos  laude  et  gratulatione 
prosequi  semper  laetanter  dicimus,  quippe  qui  non  modo  antiquarum 
illustriumque  Ecclesiarum  vocem  et  gloriam  bic  inter  nos  referunt,  sed 
etiam  seiunctorum  fratrum  ex  illis  regionibus  partes  aliquo  modo  agunt. 
Hos  igitur  bic  adstantes  Orientalis  Ecclesiae  Patres  fraterna  caritate 
gratoque  animo  consalutamus,  in  primis  autem  venerabiles  Patriarchas 
omni  veneratione  honoramus,  quorum  praesentia  Concilium  boc  decorat 
atque  collustrat,  ac  futurorum  fructuum  in  vinea  Domini  laetissimam 
portendit  spem. 

Alter  articulus  Capitis  tertii  inscribitur:  « De  Communitatibus  inde 
a saeculo  decimo  sexto  exortis  ».  Sincero  gaudio  completur  animus  no- 
ster, dum  conspicimus  in  hac  Concilii  aula  plures  eosque  claros  viros, 
qui  inter  aliquas  ex  illis  Communitatibus  numerantur.  Maximi  sane  fa- 
cimus grandia  fortiaque  vincula,  quae  nos  cum  illis  coniungunt:  scilicet 
Baptisma  et  Christianum  nomen,  erga  sacras  Litteras  amorem,  et  cari- 
tatem Christi. 

In  Capite  quarto  agitur:  « De  Catholicorum  habitudine  ad  non 
christianos  et  maxime  ad  Iudaeos  ».  De  hisce  dicitur  ad  religiosam 
rationem  quod  attinet:  etsi  enim  iudaicus  populus  extra  christianam 
religionem  vivit,  arto  tamen  vinculo  cum  ipsa  colligatur,  amore  nempe 
erga  Sacram  Scripturam.  Quoniam  vero  huic  etiam  populo  salutis  myste- 
rium ab  ipso  Christo  destinatum  est,  idcirco  Ecclesia  eum  a propria  spiri- 
tuali missione  non  excludit. 

Quintum  et  ultimum  caput  inscribitur:  « De  libertate  religiosa  », 
in  quo  principia  catholica  declarantur.  Cuius  capitis  argumentum  arcte 
coniunctum  est  cum  divino  mandato:  « Docete  omnes  gentes  » ( Matth . 
28,  19). 

Hoc  sane  tempore  contingit,  ut  non  pauci  ex  iis,  qui  foris  sunt,  a 
Sancta  Sede  etiam  directo  postulent  notiones  de  Christo  Domino  de 
eiusque  Ecclesia;  et  eorum  numerus  in  dies  augetur.  In  pluribus  civi- 
tatibus mixtae  religionis  iam  habentur,  hic  et  illic,  officia  quae  dicuntur 
Secretariatus  informationis  et  conversationis  pro  non-Christianis  »,  sub 
dioeceseon  vigilantia  et  haud  modicam  afferunt  utilitatem. 

Ad  haec  quinque  explananda  capita,  ob  maximum  rerum  momen- 
tum, quattuor  Relatores  vocati  sunt:  Exc.mus  Ioseph  Maria  Martin, 
Archiepiscopus  Rothomagensis,  qui  de  primo  et  secundo  capite,  et  de 
altera  parte  tertii  capitis  aget;  Exc.mus  Gabriel  Bukatko,  Archiepiscopus 
titulo  Mocissenus,  Belogradensis  Antistitis  Coadiutor  et  Crisiensis  Apo- 
stolicus  Administrator,  cui  commissa  est  prior  pars  capitis  tertii;  Em. mus 
Cardinalis  Augustinus  Bea,  qui  de  capite  IV  refert,  de  Iudaeis;  et 

Exc.mus  Aemilius  Ioseph  Maria  De  Smedt,  Brugensis  Episcopus,  qui 
caput  V de  libertate  religiosa  explanabit. 

V enerabiles  Patres, 

Antequam  ad  explicandum  Schema  singillatim  procedimus,  mentes 
vestras  ad  huius  Concilii  Vaticani  secundi  naturam  et  proprietatem  ite- 
rum iterumque  revocare  mihi  liceat,  quae,  ut  pluries  dictum  est,  pastoralis 
praesertim  esse  vult.  Hoc  igitur  proponendo  Decretum,  Oecumenica 
Synodus  praeclarum  huius  pastoralis  voluntatis  et  finis  indicium  praebet, 
de  quo  ambigi  non  licet,  cum  ad  omnes  homines  spectet,  quos  nostros 
in  Deo  Creatore  et  in  Christo  Iesu  Redemptore  fratres  appellamus  et 
complectimur. 


4 - RELATIO 


Hic  fasciculus  Patribus  distributus  est  die  18  novembris  1963,  in  congregatione 
generali  sexagesima  nona. 


1.  Circa  Capita  I-III 

Exc.mi  P.  D.  Ioseph  M.  Martin,  arch.  Rothomagensis 

V enerabiles  Patres,  Fratres  Observatores, 

Prima  tria  capitula  schematis  « De  Oecumenismo  »,  quae  nomine 
Secretariatus  ad  unitatem  christianorum  fovendam  praesentare  mihi  ho- 
noris est,  respiciunt: 

1)  Oecum enismi  principia  catholica  (cap.  I,  p.  7); 

2)  exercitium  Oecumenismi  (cap.  II,  p.  15); 

3)  ea  quae  peculiariter  spectant  ad 

a)  Ecclesias  Orientales  seiunctas, 

b)  Communitates  inde  a saec.  xvi  a Sede  Apostolica  seiunctas 
(cap.  III,  p.  20  et  s.). 

■k  k k 

Intentio  mea  non  est  historiam  praeparationis  huius  schematis  texere, 
sed  potius  intimum  eius  spiritum  ostendere,  ut  inde  Patres  Concilii  illud 
quo  melius  profundiusque  intelligere  possint,  antequam  gravem  illam 
responsabilitatem  sibi  assumant  coram  Deo  et  coram  hominum  historia, 
votum  emittentes  vel  approbativum  vel  modificativum  vel  negativum. 

Observatio  haec  valet  etiam  quoad  capitula  « De  Iudaeis  » et  « De 
libertate  religiosa  »,  de  quibus  locuturi  sunt  postea  alii  Relatores. 

* * * 

Ut  mea  expositio  sit  clara  neque  nimis  protracta,  tria  dicturus  sum: 

I - Quid  schema  non  sit; 

II  - Quid  auctores  schematis  proponere  conati  sint; 

III  - Expositio  schematis. 


I 

Quid  schema  non  sit 

Schema  non  est  manuale  theologiae,  neque  titulus  Codicis  luris  Ca- 
nonici, neque  historiae  tractatus.  Iuxta  verba  Pauli  VI  indicativa, 
auctores  schematis  noluerunt  intrare  in  meandra  historiae:  « Ce  serait 
s’enliser  dans  les  dedales  de  1’histoire  et,  sans  doute,  rouvrir  des  blessures 
qui  ne  sont  pas  completement  cicatrisees  »,  iterum  plagas  aperire,  quae 
nondum  plene  ad  cicatrices  pervenerunt  (Allocutio  ad  Observatores,  die 
17  oct.  1963  habita,  UOsservatore  Romano  n.  242,  19  oct.  1963). 

Id  certissime  non  ex  ignorantia  doctrinae  catholicae  vel  parvipen- 
dendo ius  canonicum  et  historiam  factum  est. 

Sed  id  non  erat  in  proposito  explicito  huius  schematis.  Insuper  no- 
strum decretum  omnino  et  evidenter  praesupponit  doctrinam  expositam 
in  Constitutione  dogmatica  « De  Ecclesia  ». 

II 

Quid  auctores  schematis  proponere  conati  sint 

Auctores  schematis  praeparare  conati  sunt  decretum: 

— sobrie  et  sane  irenicum, 

— pastorale,  id  est  ad  instructionem  fidelium  qua  illi  melius  co- 
gnoscere possint  obiectum,  mentem  et  opportunitatem  providentialem 
oecumenicae  motionis, 

— novum,  nam  quaestio  de  Oecumenismo  est  omnino  nova.  Nullum 
umquam  ex  praecedentibus  Conciliis  de  ea  tractaverat.  In  ipsa  theolo- 
gia nonnisi  recentiore  tempore  de  ea  sermo  fit.  Multas  implicat  quae- 
stiones nondum  perfecte  solutas. 

Et  tamen,  nonobstantibus  hisce  difficultatibus,  est  tanti  momenti, 
quod  Concilium  nostrum  de  ea  nullatenus  silere  potest.  Necessitas  ena- 
scitur e novis  rerum  conditionibus,  quae  demum  in  nostro  tempore  veri- 
ficantur. 

Quaenam  est  haec  nova  situatio  particularis? 

Est  factum  divisionis  inter  christianos  baptizatos,  quae  iam  per  sae- 
cula perdurat.  Factum  diuturnae  divisionis,  quod  hodie  hominibus  tam 
christianis  quam  non  christianis  est  vere  scandalum. 

Est  enim  contra  expressam  voluntatem  Christi  et  est  impedimentum 
inhibens,  quasi  « paralysans  » evangelizationem  mundi  et  dilatationem 
Regni  Dei.  Factum  ex  tristi  experientia  quotidiana  constat. 

III 

Expositio  Schematis 

CAPUT  I 
(p.  7 et  sq.) 

Agitur  de  Dei  proposito  ad  hominum  salutem.  De  Ecclesiae  unitate 
et  unicitate.  De  habitudine  fratrum  separatorum  ad  Ecclesiam  catholi- 
cam. De  genuina  notione  Oecumenismi.  Cf.  nn.  1-2-3. 

CAPUT  II 
(p.  15  et  sq.) 

De  Oecumenismi  exercitio 

Haec  pars  est  magni  momenti  quoad  vitam  practicam.  Vult  enim 
illa  benigna  et  sapientia  consilia  Ioannis  XXIII,  saepius  iterata,  in  mentes 
revocare  et  in  praxim  adducere. 

Consilia  paterna  autem  haec  sunt: 

— non  sufficit  disputare  solummodo  de  Oecumenismo; 

— a fortiori  non  sufficit  mere  loqui  de  Oecumenismo  tamquam  de 
re  quadam  actuali  in  favorem  hodiernum,  « actualite  a la  mode  du  jour  »; 

— sed  fideles  huius  nominis  vere  digni,  et  simul  Mater  Ecclesia, 
omnia  media  naturalia  et  supernaturalia,  utilia  et  necessaria  ad  propo- 
situm finem,  Deo  opitulante  obtinendum,  adhibere  debent. 

•k  k k 

Inter  haec  media  indicata  a Ioanne  XXIII  necnon  a Paulo  VI,  qui 
Antecessoris  haereditatem  spiritualem  fidentissime  ingressus  est,  haec 
sunt  praecipua: 

— spiritualis  renovatio.  Nam  sine  interiore  renovatione,  sine  cordis 
conversione,  sine  vitae  sanctitate,  non  datur  Oecumenismus,  quippe  qui 

sterilis  maneret,  neque  ad  illud  Ecclesiae  « aggiornamento  » pervenitur, 
quod  Ioannes  XXIII  non  solum  auguravit  sed  tamquam  finem  Concilio 
proposuit.  Cf.  nn.  4-5-6; 

— oratio  supplex.  Oportet  multum  orare.  Speciatim  pro  Unitate. 
Oratio  unanimis  et  communis,  sub  indicatis  conditionibus,  necessaria 
est,  ut  votum  supremum  Christi,  pridie  quam  pateretur  expressum,  « ut 
omnes  unum  sint  »,  inter  nos  fiat  viva  realitas.  Cf.  n.  7; 

— fratrum  mutua  cognitio  et  in  caritate  comprehensio.  Cf.  nn.  8-9-10; 

— cooperatio  cum  fratribus  seiunctis.  Non  timenda  est  cooperatio 
in  operibus  caritatis  quae  ex  evangelico  profluunt  spiritu.  Cf.  n.  11. 

CAPUT  III 
(p.  20  et  sq.) 

Hoc  caput  comprehendit  duas  sectiones,  alteram  de  Ecclesiis  Orien- 
talibus seiunctis,  alteram  de  Communitatibus  inde  a saec.  xvi  a Sede 
Apostolica  separatis. 

Momentum  huius  capitis  tam  praesens  tempus  respicit  quam 
futurum. 

Tenor  eius  forsan  lectorem  quandoque  obstupefacere  et  criticas 
observationes  provocare  possit.  Iam  nobis  quidam  dixit  haec  « ad  lauda- 
tionem dissidentium  » esse  scripta. 

Ad  dubia  dissipanda  necnon  ad  clarificandam  tanti  momenti  quae- 
stionem, hic  quasdam  observationes  praeliminares  pono. 

1.  Observationes  praeliminares 

Omnis  aequivocatio  vel  « compromissum  » reiicitur. 

Omnibus,  sive  membris  Secretariatus  ad  Unitatem,  sive  Observa- 
toribus delegatis,  prorsus  notum  est  adesse  inter  catholicos  et  alios 
christianos  dissentiones  doctrinales  et  dogmaticas,  diversitates  in  di- 
sciplina, historicas  ex  utraque  parte  accusationes,  et  nemo  sibi  illu- 
dere potest  de  huiusmodi  rerum  gravitate... 

Nemo  tamen  inter  nos  paratus  est  accipere  formulam  unionis  aequi- 
vocam  vel  superficialem. 

Omnes  qui  Christi  sunt,  filii  Lucis  sunt  — et  filii  Lucis  non  debent 
ambulare  in  tenebris. 

Inter  nos  non  est  duplicitas,  non  « maquignonnage  » (sicut  dicitur 
gallice),  non  « machiavelismum  » (sicut  dicitur  ubique). 

Sed  inter  nos,  iam  ab  initio  relationum  nostrarum,  rectitudo,  inten- 

tionum  puritas,  investigatio  — et  bona  illa  investigatio  — quae  est 
veritatis  curiosa,  lucis  avida  et,  super  omnia,  Iesum  quaerens  in  Libris. 

Quibus  dictis  necnon  ab  omnibus  expresse  admissis,  ut  experientia 
constat,  non  videtur  necessarium  vel  opportunum,  recapitulare  semper 
de  novo  summam  discrepantiarum,  quas  optime  novissimus,  itaque  sine 
necessitate  dolorem  renovare.  Id  quod  nunc  maxime  necessarium  vide- 
tur, est:  basim  communem  quaerere,  in  qua  dialogus  incipi  potest,  qui 
nos  adducit  ad  divergentias  actuales  considerandas  in  perspectiva  nova, 
in  propitiori  mentis  habitudine. 

Haec  est  ratio  ob  quam  schema  tam  discrete  commemorat  quaestio- 
nes quae  nos  a fratribus  in  Christo  separant. 

Necessitas  et  scopus  dialogi. 

Ad  obstaculum  auferendum,  absolute  necessaria  est  via  dialogi. 

Dialogi,  inquam,  in  quo  utraque  pars  alteram  et  audit  et  alloquitur. 
In  quo  utraque  pars  et  loqui  et  audire  debet.  In  quo  altera  alteram 
comprehendere  satagit,  ut  et  ipsa  comprehendatur:  non  sufficit  etenim 
veritatem  proponere,  sed  oportet  ita  proponere,  ut  ea  tamquam  veritas 
in  suo  sensu  genuino  videri  et  percipi  possit. 

Ex  quo  patet,  nullam  prorsus  celare  aut  minuere  veritatem  nos  velle 
in  dialogo.  Sed  e contrario:  methodus  dialogi  inter  christianos  separa- 
tos adiuvat  omnes  ut  se  melius  intelligere  possint  et  ut  omnes  profun- 
dius intelligant  Dei  Verbum. 

Certo  certius  dialogus  non  procedit  ex  indifferentismo  nec  per  se 
tendit  ad  indifferentismum.  Renuit  tacere  veritatem  ullam,  vult  tamen 
abstineri  ab  omni  duritate  in  loquendo,  ut  veritas  plene  audiatur  et  in- 
telligatur. 

Haec  est  Oecumenismi  via  quae  est  absolute  necessaria,  ut  ex 
puncto  mortuo  (point  mort)  tandem  denique  moveamur  versus  unitatem 
quam  Christus  desiderat. 

Unde  apparet  finem  proprium  et  immediatum  actionis  oecumenicae 
consistere  in  praeparando  vias  ad  unitatem  omnium  christianorum  re- 
staurandam in  unica  Christi  Ecclesia. 

Unitas  ultima  autem  est  in  manu  Dei. 

Normae  particulares. 

In  praesenti  Decreto  non  omnes  quaestiones  tractantur  sed  solum- 
modo altiora  Oecumenismi  principia  in  lucem  ponuntur. 

Est  enim  in  praeparatione  Directorium  in  quo  Normae  particulares 
explicantur. 

Insuper,  pro  singulis  regionibus  Episcopi  vel  Conferendae  episco- 
pales edere  debebunt  Directoria  particularia.  Patet  enim  actionem  oecu- 
menicam  exerceri  debere  modis  diversis  prout  diversarum  nationum 
conditiones  postulant.  Episcopi  enim  singularum  regionum  perpendere 
debent  problemata  particularia,  per  regiones  sat  diversas,  atque  de  iis  nor- 
mas appropriatas  edere.  In  eiusmodi  Directorio  generali  vel  particulari 
sermo  erit  etiam  de  quaestione,  quemnam  locum  in  opere  pastorali  Ec- 
clesiae sibi  vindicet  reconciliatio  individualis  singulorum,  qui  in  Ec- 
clesiam catholicam  ingredi  desiderant,  et  praeparatio  eorum. 

Patet  enim  nullam  adesse  debere  oppositionem  inter  hanc  speciem 
Apostolatus  et  actionem  oecumenicam  proprie  dictam. 


ic  -k  k 

Omnia  quae  in  sequentibus  duabus  partibus  capitis  III  dicuntur, 
non  sunt  sumenda  tamquam  locutiones  definitivae,  sed  potius  tamquam 
descriptiones  indicativae  de  principalibus  punctis,  ubi  contactus  reales 
iam  existunt,  et  de  thematibus  circa  quae  utiliter  dialogus  potest  institui. 

2.  De  Ecclesiis  Orientalibus 

(pp.  20-22) 

Omnia  quae  hoc  loco  dicta  sunt  de  Ecclesiis  Orientalibus  seiunctis, 
de  earum  historia,  de  traditionibus  venerandis  ab  Apostolis  et  Patribus 
acceptis  et  servatis,  de  legitima  diversitate  in  disciplina  spirituali,  morali, 
liturgica  etc.,  ideo  dicta  sunt  quia  vera  et  iusta  sunt;  sed  insimul  haec 
pars  fulcitur  citationibus  depromptis  e declarationibus  Leonis  XIII  et 
Pii  XII,  ad  ostendendum  affirmationes  non  esse  ad  meram  opportunita- 
tem a nobis  inventas,  sed  concordare  cum  doctrina  pluries  expressa  a 
Summis  Pontificibus,  qui  inter  illustriores  nostrae  historiae  computantur. 

De  Orientalium  Ecclesiarum  divisione  eo  magis  dolendum  est,  quo 
cum  eis  maxima  affinitate  coniuncti  sumus  in  ordine  episcopali,  in  re 
sacramentaria  et  ante  omnia  in  SS.  Eucharistiae  mysterio. 

3.  De  communitatibus  inde  a saec.  xvi 
ab  Apostolica  Sede  seiunctis 

(PP-  23-25) 

Consimiles  rationes  impellunt  nos  quam  maxima  caritatis  aestima- 
tione loqui  de  illis  in  Occidente  communitatibus,  quae  inde  a saec.  xvi 
sunt  a Sede  Apostolica  seiunctae,  sed  quibuscum  antea  per  tria  saecu- 


478 


ACTA  CONC.  VATICANI  II  - PERIODUS  II 


lorum  lustra  communem  christianam  ducebamus  vitam  in  unitate  Ec- 
clesiae. 

Fides  eorum  in  Christum  — amor  et  cultus  Scripturarum  — vene- 
ratio divini  Verbi  semper  viventis  — vinculum  sacramentale  baptismi 
ubicumque  rite  iuxta  Domini  institutionem  confertur  ac  debita  animi 
dispositione  accipitur  — missionalis  eorum  activitas  — Sancti  Spiritus 
impulsus  qui  in  sensu  oecumenico  spirat  — haec  omnia  explicant  et 
iustificant  sincerae  commotionis  accentum,  tam  spe  quam  tristitia  mix- 
tum, qui  in  paragraphis  circa  fratres  nostros  anglicanos  et  protestantes 
resonat. 


CONCLUSIO 

Antequam  finem  Relationi  imponam,  liceat  mihi  ultimam  hanc  adiun- 
gere  considerationem,  quae  mihi  videtur  cuiusdam  momenti. 

Schema  maxima  ex  parte  confectum  est  cura  et  opera  Secretariatus 
ad  Unitatem  christianorum  fovendam,  cui  praeses  est  Eminentissimus 
Cardinalis  Bea,  agendo  semper  in  accurata  quaestionum  disquisitione  et 
etiam,  nonobstante  magna  membrorum  diversitate,  in  sincero  spiritu 
cooperationis  fraternae  et  amicalis. 

Inde  ab  initio  Concilii  similis  amicitiae  et  mutuae  fiduciae  aura  spirat 
etiam  inter  membra  Secretariatus  et  Observatores  delegatos  et  invi- 
tatos. 

Nemo  contradicet  mihi  dicenti  nos  omnes  sentire  influxum  Spi- 
ritus Sancti  in  ipso  principio  motus  oecumenici. 

Etenim,  in  Instructione  die  20  decembris  1949  emissa  {A.A.S.,  42, 
1950),  Suprema  Congregatio  Sancti  Officii  non  dubitavit  asserere  non 
sine  afflatu  Spiritus  Sancti  ortam  esse  motionem  oecumenicam. 

Quae  inde  ab  illo  tempore  evenerunt,  tam  in  Ecclesia  catholica  quam 
in  Concilio  mundiali  Ecclesiarum  (Conseil  cecumenique  des  Eglises), 
omnibus  notum  est. 

In  hisce  nostris  temporibus,  cum  duo  spiritus,  de  quibus  iam  lo- 
cutus est  Augustinus,  in  orbe  terrarum  colluctantur  in  prorsus  novis 
vitae  conditionibus,  novis  iisque  efficacissimis  adhibitis  instrumentis, 
nonne  discerni  potest  invitatio  atque  impulsus  Spiritus  Dei,  ab  intra  omnes 
appellantis,  qui  christiano  decorantur  nomine  et  indelebili  signo  Bap- 
tismi consignantur,  ad  inquirendam  in  communi,  ut  et  in  communi  illam 
desideratam  Unitatem  inveniant,  quam  Salvator  ad  bonum  totius  hu- 
mani generis  et  ad  maiorem  Dei  gloriam  postulavit  a Patre? 

Ita  hodie  filii  christianae  familiae,  tam  diu  dispersi,  nobis  tan- 
quam  elementa  videntur  quae  a Providentia  miro  modo  conservata 


CONGREGATIO  GENERALIS  LXIX 


479 


sunt,  intuitu  futurae  unionis,  cuius  primitiarum  forsan,  gratia  Dei,  nos 
omnes  testes  sumus:  « O altitudo  divitiarum  sapientiae  et  scientiae 
Dei!  quam  incomprehensibilia  sunt  iudicia  eius  et  investigabiles  viae 
eius!  » ( Rom . 11,  33). 

Denique,  etsi  non  paucae  quaestiones  fundamentales  insolutae  ma- 
neant inter  Christianos  seiunctos,  nihilominus  habitudo  mentis  ac  cor- 
dis quoad  mutuas  relationes  non  parum  mutata  est,  et  hoc  est  revera 
conditio  sine  qua  non  omnis  progressus  in  via  quae  ad  Unitatem  per- 
ducit. 

Quod  amplius  est:  iam  locum  habent  contactus  strictioris  naturae. 
Quamvis  dialogus  oecumenicus  adhuc  longe  a termino  distet,  tamen 
fructus  iam  protulit  tam  in  campo  intellectuali  (informationes  et  refle- 
xiones in  communi  factae)  quam  in  activitatibus  socialibus  et  cari- 
tativis. 

Quo  fit,  ut  in  bonae  spei  trepidatione  exclamare  possimus:  « Do- 
mine, quod  tua  Sapientia  incepit,  tua  Potentia,  nobis  pauperibus  con- 
sentientibus et  cooperantibus,  perficere  dignetur!  ». 

Ubi  caritas  et  amor,  Deus  ibi  est. 

Quae  in  hac  iam  nimis  diffusa  relatione  dicta  sunt,  consona  viden- 
tur menti  Summi  Pontificis  Pauli  VI,  et  speciatim  conformia  eius  verbis 
in  allocutione  ad  Observatores  prolatis,  in  lingua  materna  humilis  Re- 
latoris: 

« S’approcher,  se  rencontrer,  se  saluer,  se  connaitre,  se  parier:  quoi 
de  plus  simple,  de  plus  naturel,  de  plus  humain?  Certes.  Mais  ici  il  y 
a davantage  encore:  s’ecouter  les  uns  les  autres;  prier  les  uns  pour  les 
autres;  et,  apres  de  si  longues  annees  de  separation,  apres  de  si  doulou- 
reuses  polemiques,  recommencer  a s’aimer  les  uns  les  autres:  voila  ce 
qui  rend  cette  rencontre  memorable  et  pleine  de  promesses  ». 

Deus  unus  et  trinus  benedicat  conatus  nostrae  bonae  voluntatis.  Et 
intercedat  pro  nobis  benigna  Mater  Iesu,  Maria.  Arnen. 

2.  Caput  III  paragraphus  prima  * 

DE  ECCLESIARUM  ORIENTALIUM  PECULIARI 
CONSIDERATIONE 

Exc.mi  P.  D.  Gabrielis  Bukatko, 
arch.  tit.  Mocissenus,  eoad,  c.i.s.  Belogradensis 

Eminentissimi  Praesides,  venerabiles  Fratres, 

Munus  honorificum  quod  ab  Em.mo  Praeside  Commissionis  de  Ec- 
clesiis Orientalibus  mihi  demandatum  est  primae  partis  capitis  tertii  prae- 
sentis schematis  rationem  declarandi,  breviter  persolvam. 

1)  Omnibus  Patribus  notum  est  in  duobus  schematibus  quaestionem 
de  relatione  cum  Orientalibus  a Sede  romana  seiunctis  tractari,  scilicet  in 
schemate  hoc  et  in  schemate  « de  Ecclesiis  Orientalibus  ».  Hoc  difficul- 
tatem alicui  facere  possit:  id  est,  cur  de  eadem  re  in  diversis  locis  agatur. 

Iam  haec  difficultas  evanescit  si  attente  consideretis  tum  scopum 
huius  partis  primae  nostri  capitis  III,  tum  scopum  qui  in  altera  parte 
schematis  « de  Ecclesiis  Orientalibus  » intenditur. 

Etenim  in  hoc  praesenti  schemate  prae  oculis  habetur  peculiaris  quae- 
dam natura  relationis  orientalium  non  catholicorum  cum  Ecclesia  catho- 
lica et  huius  Ecclesiae  cum  illis. 

E contra,  in  schemate  « de  Ecclesiis  Orientalibus  » in  considerationem 
potius  venit  conditio  peculiaris  Ecclesiarum  orientalium  catholicarum  et, 
posita  hac  peculiari  conditione,  abstrahi  non  licebat  a relationibus  pro- 
priis quae  inter  has  Ecclesias  et  fratres  seiunctos  orientales  existunt  et 
existere  debent.  Quare  isti  duo  respectus,  prout  in  duobus  diversis  sche- 
matibus proponuntur,  omnino  stare  possunt. 

2)  Textus  huius  primae  partis  capitis  III,  sicut  reliquus  textus  sche- 
matis, a Secretariatu  ad  Christianorum  unitatem  fovendam  elaboratus 
est  cum  quadam  collaboratione  commissionis  de  Ecclesiis  Orientalibus.  Im- 
mo  in  hoc  textu  redigendo,  secundum  votum  a Patribus  in  prima  ses- 
sione die  1 decembris  1962  expressum,  non  pauca  elementa  desumpta 
sunt  a decreto  « De  Ecclesiae  unitate:  “ Ut  omnes  unum  sint  ”,  iam 
a vobis  examinato.  Nunc,  haec  prima  pars  tertii  capitis  « de  Oecume- 
nismo  »,  sicut  aliae  eiusdem  partes,  proponitur  a Secretariatu  iuxta  suam 
propriam  competentiam. 

3)  Fateor  quidem  nos  obiectum  huius  schematis  magni  facere,  nam, 
quidquid  viam  parat  ad  laborem  oecumenicum,  praesertim  circa  orientales 


* Cf.  congregatio  generalis  septuagesima,  p.  550. 

seiunctos,  non  solum  nostrum  favorem,  sed  etiam  nostram  plenam  ac 
sinceram  approbationem  meretur.  Speramus  ut  Patres,  eisdem  conside- 
rationibus inducti,  attente  perpendere  velint  quod  in  hoc  schemate  de 
Orientalibus  dicitur. 

4)  Quod  tamen  non  impedit  quominus  textus  in  meliore  adhuc  forma 
redigi  possit  iuxta  placita  Patrum,  a quibus  sincere  petimus  ut  emenda- 
tiones, quas  opportunas  vel  necessarias  iudicaverint,  libere  proponant. 


3.  Caput  IV  * 

DE  CATHOLICORUM  HABITUDINE  AD  NON  CHRISTIANOS 
ET  MAXIME  AD  IUDAEOS 

Em. mi  P.  D.  Augustini  card.  Bea 

Eminentissimi  ac  excellentissimi  Patres , 

Schema  « de  Iudaeis  » nunc  examini  subiciendum  plus  duobus  annis 
abhinc  parari  coeptum  est  et  quoad  substantiam  mense  maio  anni  elapsi 
absolutum  fuit.  Hoc  anno  demum  Commissione  Concilii  laboribus  coordi- 
nandis  probante,  in  schema  « De  Oecumenismo  » insertum  fuit.  Secreta- 
riatus  cui  cura  unitatem  Christianorum  promovendi  concredita  est,  etiam 
quaestionem  de  Iudaeis  tractandum  suscepit  non  proprio  marte,  sed  ex 
explicito  mandato  Summi  Pontificis  Ioannis  XXIII  fel.  rec.,  Praesidi 
Secretariatus  vivae  vocis  oraculo  dato.  Schema  sic  paratum  in  sessionibus 
Commissionis  Centralis  mensis  iunii  1962  disceptandum  erat.  Discepta- 
tio tamen  omissa  fuit  non  propter  ideas  vel  doctrinam  in  schemate  ex- 
pressas, sed  solum  ob  infelices  quasdam  circumstantias  politicas  illorum 
dierum. 

Decretum  valde  breve  est,  sed  materia  quae  in  eo  tractatur  non  tam 
facilis  est.  Eamus  statim  in  medias  res  et  dicamus  de  quanam  re  agatur, 
vel  potius,  cum  res  facile  perperam  intelligi  possit,  dicamus  ante  omnia, 
de  quanam  re  non  agatur.  Non  agitur  de  quaestione  aliqua  nationali  vel 
politica,  et  in  specie  non  agitur  de  agnoscendo  Statu  Israel  ex  parte 
Sanctae  Sedis.  Nulla  ex  his  quaestionibus  nec  tractatur  in  schemate  nec 
ullo  modo  tangitur,  sed  agitur  de  quaestione  aliqua  pure  religiosa. 

Decretum  enim  intendit  sollemniter  in  mentem  revocare  ea  quae 
Ecclesia  Christi  arcano  Divinae  Providentiae  consilio  per  manus  populi 
electi  Israel  accepit.  Accepit  imprimis,  ut  verbis  S.  Pauli  in  Epistula 


* Cf.  congregatio  generalis  septuagesima,  p.  550. 

ad  Romanos  utar,  « eloquia  Dei  » ( Rom . 3,  2),  id  est  verbum  Dei  in 
Vetere  Testamento.  Praeterea,  ut  eiusdem  S.  Pauli  verbis  utar,  Israeli- 
tarum  « adoptio  est  filiorum  et  gloria  et  testamentum  et  legislatio  et 
cultus  et  promissa  »;  eorum  sunt  patres,  et  ex  eis  « est  Christus  secundum 
carnem,  qui  est  super  omnia  Deus  benedictus  in  saecula  » (cf.  Rom. 
9,  4.  5).  Aliis  verbis  non  solum  tota  praeparatio  operis  Redemptoris  et 
ipsius  Ecclesiae  in  Vetere  Testamento,  sed  etiam  eiusdem  operis  exse- 
cutio, fundatio  Ecclesiae  eiusque  propagatio  in  mundo  facta  sunt  vel 
in  populo  electo  Israel  vel  per  membra  huius  populi,  quae  Deus  ut  in- 
strumenta assumpsit.  Ecclesia  vero  aliquo  sensu  est  continuatio  populi 
electi  Israel,  uti  optime  exponebatur  in  schemate  « De  Ecclesia  » (cap.  I, 
p.  7 s.),  ita  ut  secundum  S.  Paulum  ipsi  Christiani  vocari  possint  « Israe- 
litae  » non  quidem  « secundum  carnem  »,  sed  quia  in  eis  explentur  pro- 
missiones Abrahae,  patri  populi  Israel,  factae  (cf.  Rom.  9,  6-8).  In  nobis 
enim  christianis,  Ecclesiae  membris,  perfecte  ad  effectum  deducitur  illud 
Regnum  Dei  pro  quo  in  mundo  fundando  Deus  populum  Israel  elegit 
et  educavit.  Iamvero  iure  interrogare  licet,  num  modus  quo  praedica- 
tores nostri  interdum  in  sermonibus,  speciatim  de  Passione  Domini, 
utuntur,  his  factis  et  relationibus  Ecclesiae  ad  populum  electum  Israel 
et  nostro  gratitudinis  erga  hunc  populum  debito  vere  respondeat. 

Sunt  tamen,  qui  obiciant:  nonne  principes  huius  populi,  ipso  populo 
cooperante,  Christum  Dominum  innocentem  condemnaverunt  et  cruci- 
fixerunt? Nonne:  « clamaverunt:  sanguis  eius  super  nos  et  super  filios 
nostros  » (Mt.  27,  25)?  Nonne  Christus  ipse  severissime  de  Iudaeis  ac 
de  eorum  punitione  locutus  est?  Respondeo  simpliciter  et  breviter:  verum 
est  Christum  severe  locutum  esse,  sed  ea  intentione  ut  populus  conver- 
tatur et  « cognoscat  tempus  visitationis  suae  » (cf.  Lc.  19,  42-49).  Sed 
etiam  in  Cruce  moriens  oravit:  « Pater  dimitte  illis;  non  enim  sciunt 
quid  faciunt  » {Lc.  23,  34). 

Quare,  cum  Dominus  ante  sepulcrum  Lazari  asseveraverit,  Patrem 
alloquens:  « Ergo  sciebam,  quia  semper  me  audis  » {Io.  11,  42),  nefas 
est  dicere  eius  ad  Patrem  orationem  non  fuisse  exauditam  et  Deum 
populo  electo  culpam  non  modo  non  dimisisse  sed  eum  reiecisse.  Deus 
ipse  per  S.  Paulum  certiores  nos  reddit  se  nullo  modo  reiecisse  hunc 
suum  populum  electum  et  dilectum.  Apostolus  enim  scribit  ad  Romanos: 
« Dico  ergo:  numquid  Deus  reppulit  populum  suum?  Absit...  Non  rep- 
pulit  Deus  plebem  suam,  quam  praescivit  » {Rom.  11,  1 s.).  Et  paulo 
infra  hanc  huius  facti  reddit  rationem:  « Sine  poenitentia  enim  sunt 
dona  et  vocatio  Dei  » {ibid.  v.  29),  id  est  Deus  non  revocat  electionem 
semel  factam  nec  populum  Israel  reicit.  Adhuc  ulterius  procedens, 
S.  Paulus  affirmat  aliquando  « omnem  Israel  » salvatum  iri,  tam  eos, 

qui  sunt  « Israel  secundum  carnem  »,  quam  eos  qui  sunt  Israel  secundum 
promissionem  tantum.  Affirmat  enim  Apostolus:  « Nolo  enim  vos  igno- 
rare, fratres,  mysterium  hoc,  ut  non  sitis  vobis  ipsis  sapientes,  quia 
caecitas  ex  parte  contigit  in  Israel,  donec  plenitudo  gentium  intraret, 
et  sic  omnis  Israel  salvus  fieret...  Sicut  enim  aliquando  et  vos  (Romani, 
quatenus,  pertinentes  ad  populos  non  iudaeos),  non  credidistis  Deo,  nunc 
autem  misericordiam  consecuti  estis  propter  incredulitatem  eorum;  ita 
et  isti  nunc  non  crediderunt  in  vestra  misericordia,  ut  et  ipsi  misericor- 
diam consequantur  » ( Rom . 11,  25  s.,  30  s.).  Unde  S.  Paulus,  qui  quidem 
tanta  ab  aliquibus  Iudaeis  passus  est,  ardentem  Dei  caritatem  imitatus, 
dicebat:  « Optabam  enim  ego  ipse  anathema  esse  a Christo  pro  fratribus 
meis,  qui  sunt  cognati  mei  secundum  carnem...  » (Rom.  9,  3). 

Scopus  igitur  huius  brevissimi  decreti  ille  est,  ut  hae  veritates  de 
Iudaeis  ab  Apostolo  propositae  et  in  deposito  fidei  contentae  tam  clare 
in  memoriam  Christifidelium  revocentur,  ut  ipsi  cum  filiis  illius  populi 
agentes  non  aliter  agant  ac  egerunt  ipse  Christus  Dominus  eiusque  Apo- 
stoli, Petrus  et  Paulus.  S.  Petrus  populum  Iudaeorum  alloquens  de  Cru- 
cifixione Domini  dicebat:  « Scio  quia  per  ignorantiam  fecistis,  sicut  et 
principes  vestri...  » ( Act . 3,  17).  Ergo  etiam  ipsos  principes  excusat! 
Similiter  S.  Paulus  (Act.  13,  27). 

Quaestio  igitur  nullo  modo  est  ut  in  dubium  vocentur  — uti  quan- 
doque falso  autumant  — ea  quae  in  Evangeliis  narrantur  sive  de  Christi 
de  sua  dignitate  et  natura  divina  conscientia,  sive  de  modo,  quo  Domi- 
nus innocens  iniuste  damnatus  est.  Sed  bis  hominibus  plene  prae  oculis 
habitis  possibile  et  necessarium  est  imitari  mansuetam  Christi  Domini 
eiusque  Apostolorum  caritatem  qua  persecutores  suos  excusant. 

Sed  cur  praecise  hodie  tam  necessarium  est  haec  in  memoriam  revo- 
care? Ratio  haec  est  quod  inde  pluribus  decenniis  abhinc  antisemitismus 
qui  dicitur  in  variis  regionibus  valde  grassabatur  et  forma  maxime  vio- 
lenta et  criminosa,  maxime  in  Germania,  dominante  Nationalsocialismo, 
qui  ex  odio  contra  Iudaeos  immania  patravit  delicta,  plura  decies  cen- 
tena milia  — non  est  nostrum  exactum  numerum  inquirere  — Iudaeo- 
rum exstirpando.  Totam  autem  illam  actionem  comitabatur  et  susten- 
tabat potentissima  et  valida  quae  dicitur  « propaganda  » contra  Iudaeos. 
Iamvero  vix  fieri  potest  quin  ex  illa  propaganda  etiam  in  fideles  catho- 
licos aliqua  asserta  effectum  funestum  exercuerint,  eo  vel  magis,  quod 
argumenta  ab  illa  propaganda  proposita  saepius  saltem  apparentiam  veri- 
tatis praeseferebant,  praesertim  quando  ex  ipso  Novo  Testamento  et  ex 
historia  Ecclesiae  proferebantur.  Quare,  cum  Ecclesia  in  hoc  Concilio 
propriae  renovationi  studeat  per  « ricercarne  le  tracce  della  giovinezza 
piu  fervorosa  »,  ut  ait  Ioannes  XXIII  v.  m.  (cf.  Discorso  14  nov.  1960, 

A.A.S.,  52,  1960,  p.  960),  etiam  huic  quaestioni  manus  admovenda  vi- 
detur. 

Non  quod  antisemitismus,  maxime  ille  nationalsocialismi,  inspira- 
tionem suam  ex  doctrina  Ecclesiae  hauserit,  id  quod  nullo  modo  obtinet. 
Potius  agitur  de  aliquibus  ideis  removendis,  quae  fortasse  in  animis  catho- 
licorum ex  illa  propaganda  insideant.  Si  Christus  Dominus  et  Apostoli, 
qui  immediate  effectus  dolorosos  Crucifixionis  experti  sunt,  ipsos  suos 
persecutores  ardenti  caritate  amplexi  sunt,  quanto  magis  nos  eadem 
caritate  moveri  debemus?  Nam  Iudaei,  quibuscum  nos  agimus,  eo  minus 
propter  illa  facta  contra  Christum  perpetrata  accusari  possunt,  quanto 
magis  remote  ab  illis  distant.  Immo  etiam  tempore  Christi  maior  pars 
populi  electi  minime  cum  populi  principibus  cooperata  est  in  Christo 
condemnando.  Nonne  de  ipso  aliquo  membro  Synedrii,  scilicet  de  Ioseph 
ab  Arimathaea,  dicitur  in  Evangelio  eum  non  consensisse  « consilio  et 
operibus  eorum  » ( Lc . 23,  51)?  Etiam  illi  qui  eorum  Pilato  clamabant 
« crucifige  eum  »,  minimam  populi  electi  constituebant  partem.  Nonne 
principes  Iudaeorum  noluerunt  occidere  Dominum  « in  die  festo,  ne  tu- 
multus fieret  in  populo  »?  (Mt.  26,  5).  Si  ergo  neque  omnes  Iudaei  in 
Palaestina  vel  in  Ierusalem  accusari  possunt,  quanto  minus  Iudaei  in 
Imperio  Romano  dispersi?  et  quanto  etiam  minus  illi  qui  hodie  post 
undeviginti  saecula  in  toto  mundo  dispersi  vivunt? 

Sed  mittamus  has  considerationes.  Pro  nobis  sufficiat  exemplum  ar- 
dentis caritatis  Domini  et  Apostolorum.  Huic  exemplo  Ecclesia  in  an- 
nuntianda Passione  et  Morte  Domini  quam  perfectissime  conformari 
debet.  Sic  agendo  minime  volumus  dicere  vel  innuere  antisemitismum 
maxime  vel  principaliter  e radice  religiosa  exsurgere,  ex  iis  scilicet  quae 
Evangelia  de  Passione  et  Morte  Domini  narrant.  Scimus  optime  adesse 
etiam  rationes  ordinis  sive  politico-nationalis,  sive  psychologici,  socialis 
et  oeconomici.  Sed  affirmamus  Ecclesiam  certissime  exempla  mansuetae 
caritatis  Christi  imitari  debere  erga  populum  per  quem  ipsa  tot  et 
tanta  beneficia  a Deo  accepit.  Si  et  ubi  ergo  aliqui  vel  plures  ex  Iudaeis 
haec  vel  illa  faciunt,  de  quibus  saepe  accusantur,  christiani  memores  erunt 
exempli  S.  Pauli  ipsius,  qui  dum  acerrime  impugnaretur  a pluribus  ex 
Iudaeis,  persecutores  quidem  publice  denuntiabat,  qui  sive  libertatem 
suam  verbum  Domini  annuntiandi,  sive  libertatem  hominum  Evangelio 
credendi  impediebant  (cf.  1 Thess.  2,  15  s.),  sed  simul  testabatur  se  eos 
tam  ardenter  amare,  ut  ipse  « anathema  esse  a Christo  » pro  eis  deside- 
raret. Sic  ergo  etiam  Ecclesiae  filii  fortiter  utentur  armis  pacificis  veri- 
tatis, caritatis  et  patientiae,  quae  arma  certe  maxime  efficacia  sunt. 

Ultimo:  cum  hic  agatur  de  quaestione  mere  religiosa,  patet  nullum 
adesse  periculum  ne  Concilium  immisceatur  arduis  illis  quaestionibus, 

quae  respiciunt  relationes  inter  nationes  Arabicas  et  Statum  Israel  vel 
sic  dictum  Sionismum. 

Mense  decembris  anni  elapsi  totam  hanc  quaestionem  « De  Iudaeis  » 
scripto  exposui  Summo  Pontifici  Ioanni  XXIII  f.  rec.  Iam  post  paucos 
dies  Summus  Pontifex  mihi  plenam  suam  adprobationem  significavit. 

Sic  quidem  ipse  Summus  Pontifex  quinque  fere  mensibus  ante 
beatam  suam  mortem  scripsit.  Iamvero  non  dico,  causam  de  qua  agi- 
mus, his  eius  verbis  definitam  esse;  ipse  enim  Concilium  liberum  esse 
voluit,  uti  etiam  eius  Successor  omnino  vult.  Puto  tamen  haec  eius 
verba  omnibus  Eminentissimis  ac  Excellentissimis  Patribus  cara  esse  ac 
simul  omnibus  lucem  praeferre  in  sequela  Christi  Domini.  In  nostra 
autem  re  multo  maioris  momenti,  immo  simpliciter  decisi vum,  est  exem- 
plum ardentis  caritatis  ipsius  Domini  in  cruce  orantis:  « Pater  dimitte 
eis,  non  enim  sciunt  quid  faciunt  ».  Hoc  est  exemplum  ab  Ecclesia, 
Christi  Sponsa,  imitandum,  haec  via  ab  ea  terenda,  atque  hoc  ipsum 
decretum  a nobis  propositum  fovere  et  promovere  intendit. 

4.  Cap.  V* 

DE  LIBERTATE  RELIGIOSA 
Exc.mi  P.  D.  Aemilii  Ioseph  De  Smedt,  ep.  Brugensis 

Venerabiles  Patres, 

Numerosissimi  Patres  Conciliares  instantissime  postulaverunt  ut  haec 
Sacra  Synodus  manifeste  exponat  ac  proclamet  ius  hominis  ad  libertatem 
religiosam.  Inter  rationes  allatas,  hae  quattuor  praecipuae  commemo- 
randae veniunt: 

1)  ratio  veritatis : Ecclesia  ius  ad  libertatem  religiosam  docere  ac 
defendere  debet  quia  agitur  de  veritate  cuius  custodia  ipsi  a Christo  com- 
missa est; 

2)  ratio  defensionis : Ecclesia  non  potest  silere  quando  hodiedum 
materialismo  atheistico  varii  generis  fere  dimidia  humanitatis  pars  liber- 
tate religiosa  privatur; 

3)  ratio  pacificae  cohabitationis : hodie  in  omnibus  universi  natio- 
nibus homines,  qui  diversis  religionibus  adhaerent  vel  religione  omnino 
carent,  vocantur  ad  pacifice  conversandum  in  una  eademque  humana  so- 
cietate; Ecclesia,  luce  veritatis,  viam  ad  pacificam  cohabitationem  indi- 
care debet; 


* Cf.  congregatio  generalis  septuagesima,  p.  550. 

4)  ratio  oecumenica-.  multi  non-catholici  adversus  Ecclesiam  aver- 
sionem nutriunt  vel  saltem  ipsam  de  quodam  machiavelismo  suspicantur 
quia  eis  videmur  liberum  religionis  exercitium  exigere  quando  catholici 
in  determinata  natione  numero  pauciores  sunt,  spreta  ac  denegata  hac 
eadem  religiosa  libertate  quando  catholici  numero  maiores  inveniuntur. 

Libertas  religiosa  problema  adeo  grave  est  in  societate  moderna  ut  in 
decreto  pastorali  de  oecumenismo  omitti  non  possit.  Qua  de  causa,  hoc 
quintum  caput  nostri  schematis  de  Oecumenismo  vestris  deliberationibus 
submittimus. 

Secretariatus  pro  unitate  christianorum  hanc  materiam  pro  viribus 
suis  sedulo  parandam  curavit.  Cum  agatur  de  re  difficillima  ac  simul 
magni  momenti  in  vita  moderna,  auctores  schematis  spem  nutriunt  sin- 
ceram fore  ut  attentio  vestra  et  pastoralis  consideratio  schema  nunc  obla- 
tum ubi  emendent,  ubi  imperfectum  in  perfectiorem  formam  redigant. 

Formula  verborum  « Libertas  religiosa  » in  nostro  textu  determina- 
tum sensum  habet.  In  nostra  disceptatione  magna  confusio  oriretur  si 
ab  aliquibus  Patribus  huic  formulae  verborum  alius  sensus  tribueretur 
quam  ille  qui  intenditur  in  textu. 

Quando  defenditur  libertas  religiosa,  non  asseritur  homini  compe- 
tere ut  problema  religiosum  pro  suo  nutu  et  nulla  admissa  morali  obli- 
gatione consideret  atque  pro  lubitu  sibi  statuat  utrum  religionem  am- 
plectatur necne  (indifferentismus  religiosus); 

— neque  affirmatur  quod  conscientia  humana  eo  sensu  libera  est, 
ac  si  exlex  esset,  soluta  scilicet  ab  omni  erga  Deum  obligatione  (lai- 
cismus); 

— neque  dicitur  quod  falsum  aequo  iure  habendum  est  ac  verum 
ac  si  nulla  daretur  veritatis  norma  obiectiva  ( relati vismus  doctrinalis); 

— neque  admittitur  hominem  quodam  modo  quasi  ius  habere  ad 
tranquille  sibi  in  incertitudine  complacendum  (pessimismus  dilettanti- 
sticus). 

Si  quis  pertinaciter  vocabulo  « libertas  religiosa  » unum  e praedictis 
sensibus  tribuere  vellet,  textui  nostro  sensum  adscriberet  quem  nec  ver- 
ba nec  nostra  intentio  habent. 

Quid  igitur  in  nostro  textu  per  libertatem  religiosam  significatur? 
Positive  loquendo,  libertas  religiosa  est  ius  personae  humanae  ad  li- 
berum exercitium  religionis  iuxta  dictamina  conscientiae  suae.  Nega- 
tive loquendo,  libertas  religiosa  est  immunitas  ab  omni  externa  coactio- 
ne in  personalibus  cum  Deo  relationibus,  quas  hominis  conscientia 
sibi  vindicat.  Libertas  religiosa  implicat  autonomiam  humanam,  non 
ab  intra  quidem  sed  ab  extra.  Ab  intra,  homo  ab  obligationibus  erga 

problema  religiosum  non  est  emancipatus.  Ab  extra,  eius  libertas  of- 
fenditur quando  impeditur  dictaminibus  suae  conscientiae  in  materia 
religiosa  oboedire. 

Duplex  quaestio  nunc  ponitur:  1°  utrum  unusquisque  homo  liber- 
tatem religiosam  sibi  vindicare  possit  tamquam  ius  sacrum  sibi  a Deo 
tributum?,  2°  utrum  et  quatenus  aliis  officium  incumbat  praedictam  re- 
ligiosam libertatem  agnoscendi? 

Decretum  nostrum,  cum  sit  pastorale,  praesentem  materiam  ma- 
xime ad  finem  practicum  tractare  intendit  et,  more  Papae  Ioannis  XXIII, 
sedulo  totam  quaestionem  removere  conabitur  ab  illo  mundo  abstractio- 
num,  qui  saeculo  xix  tam  carus  fuit.  Quaestio  igitur  ponitur  de  homine 
reali  in  reali  eius  cum  aliis  hominibus  consortione,  in  societate  humana 
et  in  societate  civili  hodierna. 

I 

Primum  problema  pastorale  quod  ab  hac  S.  Synodo  nunc  exami- 
nari debet,  sic  sonat:  quomodo  catholici  propter  suam  fidem  sese  gerere 
debent  erga  homines  qui  fidei  catholicae  non  adhaerent? 

Sequens  responsum  vestris  deliberationibus  proponimus. 

1°  Omnes  catholici  a Christo  invitantur  ut  oratione,  poenitentia, 
testimonio  et  evangelisatione  in  Spiritu  Sancto  fratres  non  catholicos 
ad  beneficium  lucis  evangelicae  et  vitae  Ecclesiae  adducere  conentur. 
Sacra  Dei  iura  absoluta  atque  naturales  et  evangelicae  veritates  ab 
ipsis  semper  et  ubique  honoranda  et  observanda  sunt. 

2°  Ab  omni  directa  vel  indirecta  coercitione  abstinere  debent. 
Quamquam  Deus  omnes  homines  vult  salvos  fieri  et  ad  agnitionem  ve- 
ritatis venire,  discipulis  Christi  tamen  non  licet  libertatem  religiosam 
individuae  personae  infringere.  E contra,  ab  ipsis  observanda  et  aesti- 
manda sunt  ius  et  officium  non-catholicorum  sequendi  dictamen  con- 
scientiae suae  etiam,  sincero  et  sufficienti  examine  instituto,  adhuc  in 
bona  fide  errantis. 

Quaenam  est  ratio  fidei  cur  non-catholici  a nemine  cogi  possint  ut, 
renitente  conscientia  sua,  doctrinam  catholicam  admittant? 

Haec  ratio  invenitur  in  ipsa  natura  actus  fidei.  Hic  enim  ex  parte 
Dei est  donum  supernaturale  quod  Spiritus  Sanctus  liberrime  conce- 
dit cui  et  quando  vult,  et  ex  parte  hominis  est  et  debet  esse  assensus 
quem  homo  Deo  liberrime  praestat. 

Propter  hanc  rationem,  non  catholicus  qui,  sincere  sequens  con- 
scientiam suam,  fidem  catholicam  non  amplectitur  et  circa  fidem  errat, 
ab  omnibus  membris  Ecclesiae  catholicae  aestimari  et  considerari  debet. 

3°  Omnes  catholici  fratres  suos  non-catholicos  sincera  et  actuosa 
caritate  diligere  ac  adiuvare,  praecipiente  Domino,  tenentur. 

II 

Schema  nunc  ulteriorem  gressum  facit  et  asserit  omnes  et  singulos 
homines,  qui  in  materia  religiosa  conscientiam  suam  sequuntur,  na- 
turale ius  habere  ad  veram  et  authenticam  libertatem  religiosam. 

In  hac  secunda  parte,  huic  S.  Synodo  proponitur  ut  libertatem 
religiosam  solemniter  exigat  pro  tota  familia  humana,  pro  universis  re- 
ligiosis coetibus,  pro  unaquaque  persona  humana  sive  circa  fidem  ha- 
beat conscientiam  rectam  et  veram,  sive  rectam  sed  erroneam,  dum- 
modo sincere  sequatur  dictamen  conscientiae.  Ideo  enuntiatur  princi- 
pium generale:  nulla  persona  humana  obiectum  coercitionis  seu  intole- 
rantiae esse  potest. 

Quaenam  est  ratio  cur  observatio  libertatis  religiosae  ab  omnibus 
exigitur?  Humana  persona,  activitate  conscia  et  libera  praedita,  cum 
voluntatem  Dei  tantummodo  implere  possit  prout  lex  divina  mediante 
dictamine  conscientiae  percipitur,  finem  suum  ultimum  obtinere  nequit 
nisi  iudicium  conscientiae  prudenter  eflormando  eiusque  dictamen  fideli- 
ter exequendo.  Ex  natura  rei,  in  hoc  iudicio  eflormando,  quo  homo 
sese  libere  cum  exigentiis  absolutis  iurium  Dei  conformare  intendit, 
nec  ullus  alius  homo  nec  ulla  humana  institutio  sese  conscientiae  ho- 
minis libere  iudicantis  substituere  valet.  Ideo  homo,  qui  conscien- 
tiae suae  sincere  oboedit,  ipsi  Deo,  etsi  quandoque  confuse  vel  inscie, 
oboedire  intendit  et  consideratione  dignus  aestimandus  est.  Laesa  li- 
bertate religiosa,  ipsa  libertas  personae  humanae  laedetur  in  materia 
praecipua,  in  exigentia  fundamentali,  in  ordinatione  sua  ad  supremum 
et  ultimum  finem.  Summa  iniuria  est  hominem  aliquem  impedire  ne 
Deum  colat  Deoque  oboediat  iuxta  dictamen  conscientiae  suae. 

III 

Schema  ulteriorem  adhuc  gressum  facit  et  intrat  in  materiam  dif- 
ficillimam. 

Libertas  religiosa  esset  inanis  et  vacua,  si  homines  dictamen  con- 
scientiae suae  non  possent  exercere  actibus  externis  sive  in  vita  pri- 
vata, sive  in  vita  sociali,  sive  in  vita  publica,  immo  si  personae  humanae 
impedirentur  coetus  religiosos  constituere  quorum  socii  externis  et 
communibus  actibus  cultum  supremo  Numini  tribuant  et  vitam  reli- 
giosam ducant. 

Hic  autem  oritur  gravissimum  problema.  Etenim  si  persona  huma- 
na externis  actibus  dictamen  conscientiae  suae  exsequitur,  periculum 
datur  ne  iura  et  officia  alius  vel  aliarum  personarum  laedat.  Cum  homo 
sit  ens  sociale  et  cum  in  humana  familia  homines  erroribus  et  peccatis 
obnoxii  sint,  conflictus  iurium  et  conflictus  officiorum  undequaque  vi- 
tari non  possunt.  Ex  quo  patet  ius  et  officium  ad  externam  manifesta- 
tionem dictaminis  conscientiae  non  esse  illimitatum,  sed  bono  communi 
temperari  et  ordinari  posse  atque  quandoque  debere. 

Haec  ordinatio  boni  communis  in  societate  humana  iuridice  fieri 
debet  et  competit  potestati  publicae.  « Ii  qui  reipublicae  gubernacula 
tractant,  scribitur  in  Encyclicis  Litteris  Vacem  in  Terris , in  praecipuo  of- 
ficio sunt  apte  convenienterque  iura,  quibus  homines  alii  cum  aliis  so- 
cietate coniunguntur,  ita  componere  et  moderari,  ne  primum  cives  iura 
sua  persequentes,  alteros  in  suis  iuribus  interpellent;  ne  deinde  alius  sua 
servans  iura,  alios  officia  sua  obeuntes  retardet;  ut  postremum  omnium 
iura  cum  efficaciter  sarta  tecta  conserventur,  tum  in  integrum,  si  quae 
violata  sint,  restituantur  » {A.A.S.,  55,  1963,  p.  274). 

Quomodo  potestas  publica  hoc  suo  officio  fungi  debet?  In  ordinando 
bono  communi  potestas  publica  numquam  agere  potest  contra  ordinem 
iustitiae  a Deo  statutum,  sicut  docet  S.  Thomas:  « Ad  secundum  di- 
cendum, quod  lex  humana  in  tantum  habet  rationem  legis,  in  quan- 
tum est  secundum  rationem  rectam;  et  secundum  hoc  manifestum  est 
quod  a lege  aeterna  derivatur.  In  quantum  vero  a ratione  recedit,  sic 
dicitur  lex  iniqua,  et  sic  non  habet  rationem  legis,  sed  magis  violentiae 
cuiusdam  » ( S . Theol.,  I-II,  qu.  93,  art.  3,  ad  2um). 

Recentiores  Pontifices  Romani  iterum  atque  iterum  lamentati  sunt 
gubernia  non  pauca  in  hac  materia  perperam  egisse,  spreta  vel  violata 
libertate  religiosa.  Nostris  quoque  diebus  non  desunt  regiones  ubi  tole- 
rantia in  re  religiosa  tam  parum  observatur  ut  Summus  Pontifex 
Paulus  VI,  in  sua  allocutione  ad  Patres  Concilii  Vaticani  II  29  sept. 
1963,  loquens  de  violato  iure  ad  libertatem  religiosam,  dixerit:  « Ob 
huiusmodi  dolores  quanta  afficimur  tristitia,  et  quam  vehementer  dole- 
mus, cum  cernimus  in  quibusdam  territoriis  religiosam  libertatem,  sicut 
alia  praecipua  hominis  iura,  opprimi  eorum  principiis  et  artibus,  qui 
opiniones  a suis  diversas  de  re  politica,  de  hominum  stirpibus,  de 
cuiusvis  generis  religione  non  tolerant.  Dolemus  praeterea  tot  adhuc 
iniurias  alicubi  iis  esse  illatas,  qui  religionem  suam  honeste  ac  libere 
profiteri  velint  ». 

IV 

Ut  clare  intelligatur  doctrina  Ecclesiae  de  extensione  et  limitibus 
officii  potestatis  civilis  relate  ad  libertatem  religiosam,  necesse  est  pau- 
cis verbis  historiam  huius  doctrinae  evolvere.  Indulgeatis  mihi,  Vene- 
rabiles Patres,  si  patientia  vestra  plus  aequo  uti  videor,  sed  Secretariatui 
ad  christianorum  unitatem  fovendam  persuasum  est  multas  difficultates 
et  confusiones  in  schematis  examine  praeoccupari  posse,  si  ante  initam 
discussionem  brevissime  ostendo  quid  Summi  Pontifices  inde  a Pio  IX 
de  officiis  publicae  potestatis  in  re  religiosa  docuerint. 

In  materia  libertatis  religiosae  documentum  princeps  est  Encyclica 
Vacem  in  terris , in  quo  Papa  Ioannes  XXIII  praecipue  haec  duo  capita 
doctrinae  evolvit:  Primo,  iure  naturae  persona  humana  ius  habet  ad  li- 
berum in  societate  exercitium  religionis  iuxta  dictamina  conscientiae 
rectae,  sive  vera  sit  conscientia,  sive  sit  errore  veritatis  aut  impari  rerum 
sacrarum  cognitione  capta  (cf.  Vacem  in  terris,  A.A.S.,  55,  1963,  p.  299). 
Secundo,  huic  iuri  respondet  officium,  quod  et  aliis  hominibus  et  pote- 
stati publicae  incumbit,  officium  nempe  illud  ius  hoc  modo  agnoscendi 
atque  colendi  ut  persona  humana  in  societate  servetur  immunis  ab 
omni  cuiusve  generis  coactione  ( ibid .,  p.  264,  et  pp.  273-274). 

Porro  haec  doctrina  consideranda  est  ut  terminus  hodiernus  evolu- 
tionis tum  in  doctrina  de  dignitate  personae  humanae,  tum  in  Ecclesiae 
pastorali  sollicitudine  pro  hominis  libertate. 

Haec  evolutio  doctrinalis  facta  est  secundum  duplicem  regulam: 

1°  Regula  continuitatis.  Ipsa  doctrina  ipsaque  Ecclesiae  sollicitudo 
semper  sibi  constantes  sunt,  semper  eaedem  manent.  Haec  perennis 
doctrina  his  Papae  Ioannis  verbis  reddi  potest:  « Illud  humanae  di- 
gnitas personae  exigit,  ut  in  agendo  homo  proprio  consilio  et  libertate  frua- 
tur  » {ibid.,  p.  265).  Haec  doctrina  altissimas  habet  radices  in  Sacris 
Scripturis,  quippe  quae  praedicant  hominem  ad  imaginem  Dei  factum. 
Ex  hac  doctrina  nata  est  continua  sollicitudo  pastoralis  Ecclesiae  pro  vera 
libertate  hominis. 

2°  Regula  progressus.  Magisterium  ecclesiasticum  doctrinam  genui- 
nam aptat,  exponit  et  defendit  sicut  exigitur  erroribus  qui  sparguntur, 
necessitatibus  quae  ex  evolutione  hominis  et  societatis  oriuntur.  Quo 
progressu  mens  Ecclesiae  ad  doctrinam  profundius  scrutandam  et  clarius 
perspiciendam  adducitur. 

Hoc  modo  in  duplici  campo  orta  est  distinctio,  quam  nemo  tam 
luculentissimo  modo  exposuit  quam  Ioannes  Pp.  XXIII  in  Enc.  Vacem 
in  Terris,  nempe: 

1.  Clarior  distinctio  inter  falsa  placita  philosophica  et  incepta  seu 

instituta  quae  ex  his  ideologiis  orta  vel  nutrita  sunt.  Dum  ex  una  parte 
ideologiae  semper  reprobandae  sunt,  ex  altera  parte  institutiones  oeco- 
nomicae, sociales  et  civiles  inde  ortae,  aliquid  boni  et  probandi  continere 
possunt. 

2.  Clarior  distinctio  inter  errores  et  -personam  bona  fide  errantem. 
Dum  ex  una  parte  errores  semper  reiciendi  sunt,  ex  altera  parte  homo 
errans  « iam  non  humanitate  instructus  esse  desinit,  neque  suam  um- 
quam  personae  dignitatem  amittit,  cuius  nempe  ratio  semper  est  ha- 
benda » ( ibid pp.  299-300). 

Hae  duae  regulae  continuitatis  et  progressus  semper  accurate  prae 
oculis  habendae  sunt  quando  documenta  Sedis  Apostolicae  leguntur  et 
interpretantur. 

V 

Hoc  modo  iam  via  sternitur  ad  rectam  intelligentiam  plurium  docu- 
mentorum pontificalium  quae  saeculo  xix  de  libertate  religiosa  talibus 
verbis  egerunt  ut  huiusmodi  libertas  damnanda  esse  videretur. 

Exemplum  clarissimum  habetur  apud  Pium  IX  in  Encyclica  Quanta 
cura,  in  qua  legitur:  « Ex  qua  omnino  falsa  socialis  regiminis  idea  (scii. 
“ naturalismi  ”)  haud  timent  erroneam  illam  fovere  opinionem  catho- 
licae Ecclesiae  animarumque  saluti  maxime  exitialem,  a rec.  mem.  Grego- 
rio  XVI  praedecessore  nostro  “ deliramentum  ” appellatam,  nimirum 
libertatem  conscientiae  et  cultuum  esse  proprium  cuiuscumque  hominis 
ius,  quod  lege  proclamari  et  asseri  debet  in  omni  recte  constituta  socie- 
tate » {A.S.S.,  3,  1867,  p.  162). 

Ut  videre  est,  damnatur  libertas  ista  conscientiae  propter  ideolo- 
giam,  quam  praedicaverunt  rationalismi  fautores,  hoc  fundamento  innixi, 
quod  individua  conscientia  exlex  est,  ut  nullis  sit  normis  obnoxia  divi- 
nitus traditis  (cf.  Syllabus,  prop.  3,  A.S.S.,  3,  1867,  p.  168).  Damnatur 
quoque  ista  libertas  cultus,  cuius  principium  est  indifferentismus  reli- 
giosus (cf.  Syllabus,  prop.  15,  ibid.,  p.  170).  Damnatur  tandem  ista  sepa- 
ratio Ecclesiae  a Statu  quae  radicem  habuit  commentum  rationalisticum 
de  iuridica  omnicompetentia  Status  (cf.  Syllabus,  prop.  39,  ibid.,  p.  172), 
secundum  quod  ipsa  Ecclesia  intra  organismum  monisticum  Status  incor- 
poranda et  potestati  supremae  Status  subicienda  esset. 

Ut  hae  damnationes  exacte  interpretentur,  in  ipsis  cernenda  est 
constans  illa  Ecclesiae  doctrina  atque  sollicitudo  de  humanae  personae 
vera  dignitate  atque  de  eius  vera  libertate  (regula  continuitatis).  Etenim 
fundamentum  ultimum  dignitatis  humanae  in  eo  est,  quod  homo  est  Dei 
creatura.  Non  est  ipse  deus  sed  Dei  imago.  Ex  hac  absoluta  dependentia 
hominis  a Deo  profluit  omne  ius  officiumque  hominis  ad  vindicandam 

sibi  et  aliis  veri  nominis  libertatem  religiosam.  Ideo  enim  bomo  subiective 
tenetur  ad  Deum  colendum  iuxta  rectam  conscientiae  suae  normam,  quia 
obiective  a Deo  absolute  dependet.  Ideo  homo  nullatenus  est  ab  aliis 
hominibus  vel  etiam  a potestate  publica  in  re  religiosa  interdicendus  a 
libero  exercitio  religionis,  ne  eius  absoluta  a Deo  dependentia  quavis  ra- 
tione infringatur.  Certamen  igitur  committendo  contra  laicismi  placita 
cum  philosophica  tum  politica,  Ecclesia  pro  dignitate  personae  humanae 
et  pro  eius  vera  libertate  omni  ratione  dimicabat.  Ex  quo  sequitur,  quod 
Ecclesia  iuxta  regulam  continuitatis  cum  olim  tum  hodie,  quantumvis 
mutatis  rerum  condicionibus,  sibi  plane  consentiat. 

Initium  evolutionis  doctrinalis  iam  fecit  Leo  XIII  clarius  faciendo 
distinctionem  inter  Ecclesiam,  quae  populus  Dei  est,  et  societatem  civi- 
lem, quae  populus  est  temporalis  et  terrestris  (cf.  Immortale  Dei,  A.S.S., 
18,  1885,  pp.  166-167;  alias  sexies  eandem  doctrinam  evolvit).  Ita  viam 
aperuit  ad  no  viter  affirmandam  debitam  et  licitam  autonomiam,  quae 
ordini  civili  eiusque  temperationi  iuridiciali  competit.  Ex  quo  fit,  ut 
gradus  ulterior  iam  possibilis  fuerit  (regula  progressus),  ad  novum  sci- 
licet iudicium  de  « libertatibus  modernis  »,  quae  vocantur.  Tolerari  pos- 
sunt hae  libertates  (cf.  Immortale  Dei,  A.S.S.,  18,  1885,  p.  174;  Libertas 
pr aestantis simum,  A.S.S.,  20,  1887,  pp.  609-610).  Iamvero  « tolerari  » 
tantum  dicebantur.  Ratio  erat  evidens.  Etenim  tum  temporis  in  Europa 
regimina  quae  libertates  modernas,  inclusa  libertate  religiosa,  procla- 
mabant, suam  inspirationem  adhuc  conscio  animo  ex  ideologia  laicistica 
trahebant.  Periculum  ergo  exstabat,  quod  sensit  Leo  XIII,  ne  huiusmodi 
generis  reipublicae  instituta  civilia  et  politica,  cum  essent  intentione 
laicistica  informata,  ad  tales  abusus  perducerent,  qui  dignitati  personae 
humanae  eiusque  genuinae  libertati  nocivi  non  possent  non  fore.  Quod 
enim  Leoni  Pp.  XIII  iuxta  regulam  continuitatis  cordi  erat,  Ecclesiae 
semper  cordi  est,  tutela  nimirum  personae  humanae. 

Ad  novum  stadium  provexit  Pius  Pp.  XI  evolutionem  doctrinalem 
et  pastoralem,  ingravescente  pessimo  isto  totalitarismo  statali,  qui  dici- 
tur, sub  variis  eius  formis.  Periculum  non  iam  est,  ne  falso  concepta 
libertas  dignitati  humanae  faciat  iniuriam,  sicut  in  saeculo  xix.  Novum 
adest  periculum,  ne  libertatis  humanae  et  civilis  omne  genus  in  interitum 
sit  pessum  datum,  ruente  primo  libertate  in  re  religiosa.  Exinde  Eccle- 
sia suum,  quod  numquam  per  saecula  intermiserat,  patrocinium  libertatis 
dignitatisque  humanae  exercere  coepit  novi  ter.  Crescente  nempe  sollici- 
tudine pastorali,  evolvitur  doctrina. 

Fideliter  observans  regulam  continuitatis,  Pius  XI  oppositionem 
Ecclesiae  immutabilem  contra  laicismum  antireligiosum  sustentavit:  « Ea 
enim,  quae  Pius  X damnavit,  nos  pariter  damnamus;  quotiescumque 

autem  in  “ laicitate  ”,  uti  dicunt,  sensus  inest  vel  propositum  Deo  et 
religioni  infestum  adversumque,  a Deo  et  a religione  alienum,  “ laicita- 
tem  ” ipsam  omnino  improbamus  atque  improbandam  esse  aperte  de- 
claramus » ( Maximam  gravis  simamque,  A.A.S.,  16,  1924,  p.  10). 

Regulam  autem  progressus  non  minus  observans  Pius  XI  novam  in- 
vexit distinctionem,  quae  ad  doctrinam  catholicam  altius  intellegendam 
magni  momenti  erat.  Distinxit  enim  inter  « libertatem  conscientiarum  » 
et  « libertatem  conscientiae  ».  Hanc  quidem  formulam  reiecit,  ut  « aequi- 
vocam  »,  ut  saepius  in  systemate  laicistico  usurpatam  ad  significandam 
« absolutam  conscientiae  independentiam,  quod  est  quid  absurdum  in 
homine  a Deo  creato  et  redempto  »,  illam  vero  formulam  « libertas  con- 
scientiarum » accepit,  dicendo  se  « animo  laeto  atque  elato  bonum 
certamen  certare  pro  libertate  conscientiarum  » ( Non  abbiamo  bisogno, 
A.A.S.,  23,  1931,  pp.  301-302). 

Praeterea  Pius  XI  non  solum  certavit  pro  libertate  religiosa  fide- 
lium, sed  simul  adductus  est  ut  sollicitudinem  pastoralem  Ecclesiae  latius 
ostenderet.  Agebatur  enim  res  ipsa  humana,  non  tantum  christiana,  si 
vere  inter  has  duas  res,  quae  una  sunt,  fas  sit  distinguere.  Ad  novos 
igitur  progressus  evolvit  Pius  XI  doctrinam  vere  liberalem  atque  Chri- 
stianam, docendo:  « hominem  ut  personam  a Deo  tributa  iura  possidere, 
quae  ab  omni  denegatione,  privatione  vel  impedimento  ex  parte  socie- 
tatis immunia  manere  debent  » ( Mit  brennender  Sorge,  A.A.S.,  29,  1937, 
p.  159).  Et  pergit  modo  haud  ambiguo:  « Homo  credens  possidet  ius 
inalienabile  fidem  suam  profitendi  et  aptis  mediis  exercendi.  Leges,  quae 
professionem  et  exercitium  huius  fidei  impediunt  vel  difficile  reddunt, 
contradicunt  legi  naturali  » ( ibid .,  p.  160).  Quod,  quam  sit  universa- 
liter dictum,  neminem  fugit,  qui  condiciones  temporum  ac  proinde 
scopum  harum  Litterarum  Encyclicarum  intellexerit. 

Sollicitudinis  pastoralis  sui  praedecessoris  profunde  particeps,  Pius  XII 
eius  doctrinam  ulterius  evolvit  atque  amplificavit  (regula  progressus). 
Unum  fere  prae  oculis  habebat,  ipsam  nempe  personam  humanam,  a 
Deo  creatam,  a Christo  Iesu  redemptam,  in  angustiis  autem  positam 
periculisque  undique  circumdatam. 

In  hoc  contextu  doctrinae  et  sollicitudinis  pastoralis  (regula  conti- 
nuitatis) legendus  est  textus,  qui  in  praesenti  materia  palmaris  est.  Nu- 
merando enim  « iura  fundamentalia  personae  »,  quae  in  omni  societate 
bene  ordinata  agnosci  et  coli  debent,  doctrinam  Pii  Pp.  XI  rursus  edicit 
novaque  auctoritate  fulcit,  affirmando  nempe  « il  diritto  al  culto  di 
Dio  privato  e pubblico,  compresa  1’azione  caritativa  religiosa  » {Nuntius 
radiophonicus  24  dec.  1942,  A.A.S.,  35,  1943,  p.  19).  Neque  hanc  doc- 
trinam proponit  Romanus  Pontifex  tamquam  tenuem  quamdam  opinio- 

nem  vel  etiam  tamquam  theoriam  scholis  propriam.  E contra,  hanc  doctri- 
nam ad  consectaria  iuridica  ducit,  ut  sit  principium,  secundum  quod 
iusti  fines  apponuntur  potestati  publicae.  Valet  enim  illud:  « Inviola- 
bilia iura  tueri,  hominum  propria,  atque  curare,  ut  facilius  quisque  suis 
muneribus  defungatur,  hoc  cuiusvis  publicae  potestatis  officium  est  prae- 
cipuum » ( Nuntius  radiophonicus  1 iunii  1941,  A.A.S.,  33,  1941,  p.  200). 

Hic  maxime  recolenda  est  doctrina  Pii  XII  de  limitatione  Status, 
quod  spectat  ad  errores  in  societate  reprimendos:  « Puo  darsi  che  in 
determinate  circostanze  Egli  (Dio)  non  dia  agli  uomini  nessun  mandato, 
non  imponga  nessun  dovere,  non  dia  persino  nessun  diritto  d’impedire 
e di  reprimere  cio  che  e erroneo  e falso?  Uno  sguardo  alia  realta  da  una 
risposta  affermativa  ».  Deinde,  allato  exemplo  divinae  providentiae,  per- 
git: « Quindi  l’affermazione:  il  traviamento  religioso  e morale  deve 
essere  sempre  impedito,  quanto  e possibile,  perche  la  sua  tolleranza  e 
in  se  stessa  immorale,  non  puo  valere  nella  sua  incondizionata  assolu- 
tezza.  D’altra  parte,  Dio  non  ha  dato  nemmeno  alPautorita  umana  un 
siffatto  precetto  assoluto  e universale,  ne  nel  campo  della  fede  ne  in 
quello  della  morale.  Non  conoscono  un  tale  precetto  ne  la  comune 
convinzione  degli  uomini,  ne  la  coscienza  cristiana,  ne  le  fonti  della 
rivelazione,  ne  la  prassi  della  Chiesa  » (Ci  riesce,  A.A.S.,  35,  1953, 
pp.  798-799).  Haec  declaratio  (regula  progressus)  est  summi  momenti  pro 
materia  nostra,  praesertim  si  prae  oculis  habentur  quae  olim  de  missione 
status  prolata  sunt. 

In  fine  huius  historicae  evolutionis  venit  tandem  Encyclica  Vacem  in 
terris.  Hoc  documentum  apparet  ut  fructus  maturus  lentae  maturationis, 
quae  sub  luce  Spiritu  Sancti  per  totum  saeculum  praeteritum  in  Ecclesia 
peracta  est. 

Schema  nostrum  paratum  et  a Commissione  Centrali  necnon  a Com- 
missione Coordinationis  iam  examinatum  erat,  quando  Papa  Ioan- 
nes  XXIII  die  11  aprilis  huius  anni  suas  ultimas  Encyclicas  Vacem  in 
terris  publicavit.  Credimus  nostrum  textum  undequaque  conformem  esse 
cum  lucidissima  doctrina  Pontificis  quae  in  Ecclesia  et  extra  Ecclesiam 
tam  inauditis  plausibus  recepta  est. 

Hunc  textum  nunc  vestris  cogitationibus  submittimus.  In  historico 
conspectu  huius  doctrinae  ostendimus  quod  in  pontificiis  documentis 
praeter  continuitatem  notanda  est  progressiva  doctrinae  explicitatio.  Ma- 
nifestum est  schemati  nostro  obici  posse  quasdam  citationes  pontificales 
materialiter  aliter  sonantes.  Sed  quaeso,  venerabiles  Patres,  ne  faciatis 
textus  loqui  extra  contextum  historicum  et  doctrinalem,  ne  faciatis  piscem 
natare  extra  aquam. 

Documentum  nostrum  examinetur  prout  iacet.  Non  est  tractatio 

dogmatica,  sed  decretum  pastorale  directum  ad  homines  nostri  temporis. 
Mundus  universus  hoc  decretum  exspectat.  In  universitatibus,  in  organi- 
sationibus  nationalibus  et  internationalibus,  in  communitatibus  Christia- 
nis et  non-christianis,  in  diariis  et  in  opinione  publica  vox  Ecclesiae  de 
libertate  religiosa  exspectatur,  exspectatur  urgenter. 

Non  erit  impossibile  ut  speramus  perficere  tractationem,  et  appro- 
bationem huius  brevissimi  sed  gravissimi  decreti  ante  finem  huius  se- 
cundae sessionis.  Quam  fructuosi  labores  nostri  universo  orbi  apparerent, 
si  Patres  Conciliares  voce  Successoris  Petri  hanc  liberatricem  de  liber- 
tate religiosa  doctrinam  annuntiare  possent. 

Vestro  labori,  venerabiles  Patres,  noster  adiungetur.  Emendationes 
vestras  Secretariatus  noster  attentissime  sed  etiam  celerrime  examinabit. 
Die  et  nocte  laborabimus.  Sed  spes  nostra  in  Domino  est.  Iesus  Christus 
gratia  sua  nobis  omnibus  adsistat.  Si  in  fine  huius  sessionis  a nobis  petit: 
« Pueri  numquid  pulmentarium  habetis?  »,  Ipse  videns  huius  Concilii 
fidem  et  bonam  voluntatem,  sicut  olim  Apostolis  nunc  eorum  successo- 
ribus dicat:  « Mittite  in  dexteram  navigii  rete:  et  invenietis  » {Io.  21,  6). 

Moderator : Gratias,  exc.me  Pater!  Nunc  loquatur  exc.mus  secreta- 
rius  generalis. 

Secretarius  generalis : Antequam  incipit  disceptatio  de  schemate  de 
.Oecumenismo  in  genere,  fiet  suffragatio  circa  modos  respicientes  prooe- 
mium et  cap.  I constitutionis  de  sacra  Liturgia.  Suffragatio,  uti  scitis, 
venerabiles  Patres,  fit  per  placet  et  non  placet,  scribendum  in  schedulis. 

Moderator : Exc.mus  Dominus  Albertus  Martin,  episcopus  Nicole- 
tanus  in  Canada,  relator  commissionis  de  sacra  Liturgia,  illustrare  velit 
relationem  de  modis  respicientibus  prooemium  et  cap.  I schematis  con- 
stitutionis de  sacra  Liturgia  [cf.  p.  510]. 

SCHEMA  CONSTITUTIONIS  DE  SACRA  LITURGIA 

1 - MODI 

a Patribus  Conciliaribus  propositi 
a Commissione  Conciliari  de  sacra  Liturgia 

EXAMINATI 


Hic  fasciculus  Patribus  distributus  est  die  15  novembris  1963,  in  congrega- 
tione generali  sexagesima  octava. 


Prooemium  et  Caput  I 

DE  PRINCIPIIS  GENERALIBUS  AD  SACRAM  LITURGIAM 
INSTAURANDAM  ATQUE  FOVENDAM 


Commissio  Conciliaris  de  sacra  Liturgia,  Modis  a Patribus  propositis 
circa  prooemium  et  caput  I singillatim  expensis,  sequentes  formales 
novas  emendationes  introducendas  censuit,  quae  sunt: 


1.  Pag.  29  huius  fasciculi 

linea  17 

loco 

Nam , sicut  Christus  missus  est 
a Patre  ... 

2.  Pag.  30  huius  fasciculi 

lineis  7-9 

loco 

Praesens  adest  in  Missae  Sacri- 
ficio cum  in  ministri  persona,  tum 
maxime  sub  speciebus  eucharisti- 
cis, « idem  nunc  offerens  sacerdo- 
tum ministerio,  qui  seipsum  tunc 
in  cruce  obtulit  ». 


legatur 

Ideoque,  sicut  Christus  missus 
est  a Patre  ... 


legatur 

Praesens  adest  in  Missae  Sa- 
crificio cum  in  ministri  persona, 
« idem  nunc  offerens  sacerdotum 
ministerio,  qui  seipsum  tunc  in 
cruce  obtulit  »,  tum  maxime  sub 
speciebus  eucharisticis. 

Cum  igitur  Commissio  novas  emendationes  substantiales  circa  prooe-  [5] 
mium  et  caput  I,  prout  in  sequenti  Relatione  explicatur,  non  esse  pro- 
ponendas censuerit,  Patribus  sequens  generale  quaesitum  proponit: 

QUAESITUM  GENERALE 

An  placeat  expensio  facta  a Commissione  Conciliari  de  sacra  Litur- 
gia  circa  Modos  prooemium  et  caput  I respicientes. 

2 - TEXTUS  SCHEMATIS  [27] 

PROOEMIUM 

1.  Sacrosanctum  Concilium,  cum  sibi  proponat  vitam  christianam 
inter  fideles  in  dies  augere;  eas  institutiones  quae  mutationibus  obnoxiae 
sunt,  ad  nostrae  aetatis  necessitates  melius  accommodare;  quidquid  ad 
unionem  omnium  in  Christum  credentium  conferre  potest,  fovere;  et 
quidquid  ad  omnes  in  sinum  Ecclesiae  vocandos  conducit,  roborare;  5 
suum  esse  arbitratur  peculiari  ratione  etiam  instaurandam  atque  foven- 
dam Liturgiam  curare. 

2.  Liturgia  enim,  per  quam,  maxime  in  divino  Eucharistiae  Sacrifi- 
cio, « opus  nostrae  Redemptionis  exercetur  »!  summe  eo  confert  ut  fide- 
les vivendo  exprimant  et  aliis  manifestent  mysterium  Christi  et  genui- 
nam verae  Ecclesiae  naturam,  cuius  proprium  est  esse  humanam  simul 
ac  divinam,  visibilem  invisibilibus  praeditam,  actione  ferventem  et  con- 
templationi vacantem,  in  mundo  praesentem  et  tamen  peregrinam;  et  ita 
quidem  ut  in  ea  quod  humanum  est  ordinetur  ad  divinum  eique  subor- 
dinetur,  quod  visibile  ad  invisibile,  quod  actionis  ad  contemplationem, 
et  quod  praesens  ad  futuram  civitatem  quam  inquirimus.2  Unde  cum 
Liturgia  eos  qui  intus  sunt  cotidie  aedificet  in  templum  sanctum  in  Do- 
mino, in  habitaculum  Dei  in  Spiritu,3  usque  ad  mensuram  aetatis  ple- 
nitudinis Christi,4  miro  modo  simul  vires  eorum  ad  praedicandum  Chri- 
stum roborat,  et  sic  Ecclesiam  iis  qui  sunt  foris  ostendit  ut  signum  leva- 
tum in  nationes,5  sub  quo  filii  Dei  dispersi  congregentur  in  unum 6 
quousque  unum  ovile  fiat  et  unus  pastor.7 

3.  Quare  Sacrosanctum  Concilium,  de  fovenda  atque  instauranda 

Liturgia  quae  sequuntur  principia  censet  in  mentem  revocanda  et  practi- 

cas  normas  statuendas  esse.  25 


10 


15 


20 


32 

[27]  Inter  haec  principia  et  normas  nonnulla  habentur  quae  tum  ad  ritum 
romanum  tum  ad  omnes  alios  ritus  applicari  possunt  ac  debent,  licet  nor- 
mae practicae  quae  sequuntur  solum  ritum  romanum  spectare  intelle- 
gendae sint,  nisi  agatur  de  iis  quae  ex  ipsa  rei  natura  alios  quoque  ritus 

30  afficiant. 

[28]  4.  Traditioni  denique  fideliter  obsequens,  Sacrosanctum  Concilium 
declarat  Sanctam  Matrem  Ecclesiam  omnes  ritus  legitime  agnitos  aequo 
iure  atque  honore  habere,  eosque  in  posterum  servari  et  omnimode  fo- 
veri velle,  atque  optat  ut,  ubi  opus  sit,  caute  ex  integro  ad  mentem  sanae 

5 traditionis  recognoscantur  et  novo  vigore,  pro  hodiernis  adiunctis  et 
necessitatibus,  donentur. 


[29]  Caput  I 

DE  PRINCIPIIS  GENERALIBUS  AD  SACRAM  LITURGIAM 
INSTAURANDAM  ATQUE  FOVENDAM 

I - DE  SACRAE  LITURGIAE  NATURA 
EIUSQUE  MOMENTO  IN  VITA  ECCLESIAE 

5.  Deus,  qui  « omnes  homines  vult  salvos  fieri  et  ad  agnitionem 
veritatis  venire  » ( 1 Tim.  2,  4),  « multifariam  multisque  modis  olim 
loquens  patribus  in  prophetis  » ( Hebr . 1,  1),  ubi  venit  plenitudo  tem- 
poris, misit  Filium  suum,  Verbum  carnem  factum,  Spiritu  Sancto  unctum, 

5 ad  evangelizandum  pauperibus,  ad  sanandos  contritos  corde,6 * 8  « medicum 
carnalem  et  spiritualem  »,9  Mediatorem  Dei  et  hominum.10  Ipsius  nam- 
que humanitas,  in  unitate  personae  Verbi,  fuit  instrumentum  nostrae 
salutis.  Quare  in  Christo  « nostrae  reconciliationis  processit  perfecta  pla- 
catio, et  divini  cultus  nobis  est  indita  plenitudo  ».u 

io  Hoc  autem  humanae  Redemptionis  et  perfectae  Dei  glorificationis 
opus,  cui  divina  magnalia  in  populo  Veteris  Testamenti  praeluserant, 
adimplevit  Christus  Dominus,  praecipue  per  suae  beatae  Passionis,  ab 
inferis  Resurrectionis  et  gloriosae  Ascensionis  paschale  mysterium,  quo 
« mortem  nostram  moriendo  destruxit,  et  vitam  resurgendo  reparavit  ».12 

15  Nam  de  latere  Christi  in  cruce  dormientis  ortum  est  « totius  Ecclesiae 
mirabile  sacramentum  ».13 

6.  Ideoque,  sicut  Christus  missus  est  a Patre,  ita  et  ipse  Apostolos, 

repletos  Spiritu  Sancto,  misit,  non  solum  ut,  praedicantes  Evangelium 

omni  creaturae,14  annuntiarent  Filium  Dei  morte  sua  et  resurrectione  nos 

20  a potestate  satanae  15  et  a morte  liberasse  et  in  regnum  Patris  transtulisse, 

sed  etiam  ut,  quod  annuntiabant,  opus  salutis  per  Sacrificium  et  Sacra-  [29] 
menta,  circa  quae  tota  vita  liturgica  vertit,  exercerent.  Sic  per  Baptismum 
homines  paschali  Christi  mysterio  inseruntur:  commortui,  consepulti, 
conresuscitati;  16  spiritum  accipiunt  adoptionis  filiorum,  « in  quo  cla- 
mamus: Abba,  Pater  » {Rom.  8,  15),  et  ita  fiunt  veri  adoratores,  quos  25 
Pater  quaerit.17  Similiter  quotiescumque  dominicam  cenam  manducant, 
mortem  Domini  annuntiant  donec  veniat.18  Idcirco,  ipso  die  Pentecostes, 
quo  Ecclesia  mundo  apparuit,  « qui  receperunt  sermonem  » Petri  « bap- 
tizati  sunt  ».  Et  « erant  perseverantes  in  doctrina  Apostolorum  et  com- 
municatione fractionis  panis  et  orationibus...  collaudantes  Deum  et  ha-  30 
bentes  gratiam  ad  omnem  plebem  » (Act.  2,  41-47).  Numquam  exinde 
omisit  Ecclesia  quin  in  unum  conveniret  ad  paschale  mysterium  cele- 
brandum: legendo  ea  « in  omnibus  Scripturis  quae  de  ipso  erant  » [30] 
( Lc . 24,  27),  Eucharistiam  celebrando  in  qua  « mortis  eius  victoria  et 
triumphus  repraesentatur  »,19  et  simul  gratias  agendo  « Deo  super  ine- 
narrabili dono  » (2  Cor.  9,  15)  in  Christo  Iesu,  « in  laudem  gloriae  eius  » 

( Eph . 1,  12),  per  virtutem  Spiritus  Sancti.  5 

7.  Ad  tantum  vero  opus  perficiendum,  Christus  Ecclesiae  suae  sem- 
per  adest,  praesertim  in  actionibus  liturgicis.  Praesens  adest  in  Missae 
Sacrificio  cum  in  ministri  persona,  « idem  nunc  offerens  sacerdotum  mi- 
nisterio, qui  seipsum  tunc  in  cruce  obtulit  »,20  tum  maxime  sub  specie- 
bus  eucharisticis.  Praesens  adest  virtute  sua  in  Sacramentis,  ita  ut  cum  io 
aliquis  baptizat,  Christus  ipse  baptizet.21  Praesens  adest  in  verbo  suo, 
siquidem  ipse  loquitur  dum  sacrae  Scripturae  in  Ecclesia  leguntur.  Prae- 
sens adest  denique  dum  supplicat  et  psallit  Ecclesia,  ipse  qui  promisit: 

« Ubi  sunt  duo  vel  tres  congregati  in  nomine  meo,  ibi  sum  in  medio 
eorum  » ( Mt . 18,  20).  15 

Reapse  tanto  in  opere,  quo  Deus  perfecte  glorificatur,  et  homines 
sanctificantur,  Christus  Ecclesiam,  sponsam  suam  dilectissimam,  sibi  sem- 
per  consociat,  quae  Dominum  suum  invocat  et  per  ipsum  Aeterno  Patri 
cultum  tribuit. 

Merito  igitur  Liturgia  habetur  veluti  Iesu  Christi  sacerdotalis  muneris  20 
exercitatio,  in  qua  per  signa  sensibilia  significatur  et  modo  singulis  pro- 
prio efficitur  sanctificatio  hominis,  et  a mystico  Iesu  Christi  Corpore, 
Capite  nempe  eiusque  membris,  integer  cultus  publicus  exercetur. 

Proinde  omnis  liturgica  celebratio,  utpote  opus  Christi  sacerdotis, 
eiusque  Corporis,  quod  est  Ecclesia,  est  actio  sacra  praecellenter,  cuius  25 
efficacitatem  eodem  titulo  eodemque  gradu  nulla  alia  actio  Ecclesiae 
adaequat. 

[30]  8.  In  terrena  Liturgia  caelestem  illam  praegustando  participamus, 
quae  in  sancta  civitate  Ierusalem,  ad  quam  peregrini  tendimus,  celebra- 

30  tur,  ubi  Christus  est  in  dextera  Dei  sedens,  sanctorum  minister  et  taber- 
naculi veri;  22  cum  omni  militia  caelestis  exercitus  hymnum  gloriae  Do- 
mino canimus;  memoriam  Sanctorum  venerantes  partem  aliquam  et  so- 
cietatem cum  iis  speramus;  Salvatorem  exspectamus  Dominum  nostrum 
Iesum  Christum,  donec  ipse  apparebit  vita  nostra,  et  nos  apparebimus 

35  cum  ipso  in  gloria.23 

9.  Sacra  Liturgia  non  explet  totam  actionem  Ecclesiae;  nam  ante- 
quam homines  ad  Liturgiam  accedere  possint,  necesse  est  ut  ad  fidem 
et  conversionem  vocentur:  « Quomodo  invocabunt  in  quem  non  credi- 
derunt? Aut  quomodo  credent  ei  quem  non  audierunt?  Quomodo  autem 

40  audient  sine  praedicante?  Quomodo  vero  praedicabunt  nisi  mittantur?  » 
(Rom.  10,  14-15). 

[31]  Quare  Ecclesia  non  credentibus  praeconium  salutis  annuntiat,  ut 
omnes  homines  solum  Deum  verum  et  quem  misit  Iesum  Christum  co- 
gnoscant et  a viis  suis  convertantur,  poenitentiam  agentes.24  Credentibus 
vero  semper  fidem  et  poenitentiam  praedicare  debet,  eos  praeterea  debet 

5 ad  Sacramenta  disponere,  docere  servare  omnia  quaecumque  mandavit 
Christus,25  et  allicere  ad  omnia  opera  caritatis,  pietatis  et  apostolatus 
quibus  quidem  operibus  manifestum  fiat  christifideles  de  hoc  mundo 
quidem  non  esse,  sed  tamen  esse  lucem  mundi  eosdemque  Patrem  glo- 
rificare coram  hominibus. 

10  10.  Attamen  Liturgia  est  culmen  ad  quod  actio  Ecclesiae  tendit  et 

simul  fons  unde  omnis  eius  virtus  emanat.  Nam  labores  apostolici  ad 
id  ordinantur  ut  omnes,  per  fidem  et  Baptismum  filii  Dei  facti,  in  unum 
conveniant,  in  medio  Ecclesiae  Deum  laudent,  Sacrificium  participent  et 
cenam  dominicam  manducent. 

15  Vicissim,  ipsa  Liturgia  impellit  fideles  ut  « paschalibus  sacramentis  » 
satiati  fiant  « pietate  concordes  »;  26  orat  ut  « vivendo  teneant  quod  fide 
perceperunt  »;  27  renovatio  vero  foederis  Domini  cum  hominibus  in 
Eucharistia  fideles  in  urgentem  caritatem  Christi  trahit  et  accendit.  Ex 
Liturgia  ergo,  praecipue  ex  Eucharistia,  ut  e fonte,  gratia  in  nos  deri- 

20  vatur  et  maxima  cum  efficacia  obtinetur  illa  in  Christo  hominum  sancti- 
ficatio et  Dei  glorificatio,  ad  quam,  uti  ad  finem,  omnia  alia  Ecclesiae 
opera  contendunt. 

11.  Ut  haec  tamen  plena  efficacitas  habeatur,  necessarium  est  ut  fide- 
les cum  recti  animi  dispositionibus  ad  sacram  Liturgiam  accedant,  men- 

25  tem  suam  voci  accommodent,  et  supernae  gratiae  cooperentur,  ne  eam 

in  vacuum  recipiant.28  Ideo  sacris  pastoribus  advigilandum  est  ut  in  [31] 
actione  liturgica  non  solum  observentur  leges  ad  validam  et  licitam  cele- 
brationem, sed  ut  fideles  scienter,  actuose  et  fructuose  eandem  participent. 

12.  Vita  tamen  spiritualis  non  unius  sacrae  Liturgiae  participatione 
continetur.  Christianus  enim  ad  communiter  orandum  vocatus,  nihilo-  30 
minus  debet  etiam  intrare  in  cubiculum  suum  ut  Patrem  in  abscondito 
oret,29  immo,  docente  Apostolo,  sine  intermissione  orare.30  Et  ab  eodem 
Apostolo  docemur  mortificationem  Iesu  semper  circumferre  in  corpore 
nostro,  ut  et  vita  Iesu  manifestetur  in  carne  nostra  mortali.31  Quapropter 
Dominum  in  Missae  Sacrificio  precamur  ut,  « hostiae  spiritualis  obla-  35 
tione  suscepta,  nosmetipsos  » sibi  perficiat  « munus  aeternum  ».32 

13.  Pia  populi  christiani  exercitia,  dummodo  legibus  et  normis  Ec- 
clesiae conformia  sint,  valde  commendantur,  praesertim  cum  de  man- 
dato Apostolicae  Sedis  fiunt. 

Speciali  quoque  dignitate  gaudent  sacra  Ecclesiarum  particularium  40 
exercitia,  quae  de  mandato  Episcoporum  celebrantur,  secundum  consue-  [32] 
tudines  aut  libros  legitime  approbatos. 

Ita  vero,  ratione  habita  temporum  liturgicorum,  eadem  exercitia  or- 
dinentur oportet,  ut  sacrae  Liturgiae  congruant,  ab  ea  quodammodo  de- 
riventur, ad  eam  populum  manuducant,  utpote  quae  natura  sua  iisdem  5 
longe  antecellat. 


II  - DE  LITURGICA  INSTITUTIONE 
ET  DE  ACTUOSA  PARTICIPATIONE  PROSEQUENDIS 

14.  Valde  cupit  Mater  Ecclesia  ut  fideles  universi  ad  plenam  illam, 
consciam  atque  actuosam  liturgicarum  celebrationum  participationem 
ducantur,  quae  ab  ipsius  Liturgiae  natura  postulatur  ad  quam  populus 
christianus,  « genus  electum,  regale  sacerdotium,  gens  sancta,  populus  io 
adquisitionis  » ( 1 Petr.  2,  9;  cf.  2,  4-5),  vi  Baptismatis  ius  habet  et 
officium. 

Quae  totius  populi  plena  et  actuosa  participatio,  in  instauranda  et 
fovenda  sacra  Liturgia,  summopere  est  attendenda:  est  enim  primus,  isque 
necessarius  fons,  e quo  spiritum  vere  christianum  fideles  hauriant;  et  ideo  15 
in  tota  actione  pastorali,  per  debitam  institutionem,  ab  animarum  pasto- 
ribus est  sedulo  adpetenda. 

Sed  quia,  ut  hoc  evenire  possit,  nulla  spes  effulget  nisi  prius  ipsi 
animarum  pastores  spiritu  et  virtute  Liturgiae  penitus  imbuantur  in  eaque 
efficiantur  magistri,  ideo  pernecesse  est  ut  institutioni  liturgicae  cleri  20 

[32]  apprime  consulatur.  Quapropter  Sacrosanctum  Concilium  ea  quae  se- 
quuntur statuere  decrevit. 

15.  Magistri,  qui  sacrae  Liturgiae  disciplinae  in  seminariis,  studiorum 
domibus  religiosis  et  facultatibus  theologicis  docendae  praeficiuntur,  ad 

25  munus  suum  in  institutis  ad  hoc  speciali  cura  destinatis  probe  instituendi 
sunt. 

16.  Disciplina  de  sacra  Liturgia  in  seminariis  et  studiorum  domibus 
religiosis  inter  disciplinas  necessarias  et  potiores,  in  facultatibus  autem 
theologicis  inter  disciplinas  principales  est  habenda,  et  sub  aspectu  cum 

30  theologico  et  historico,  tum  spirituali,  pastorali  et  iuridico  tradenda. 
Curent  insuper  aliarum  disciplinarum  magistri,  imprimis  theologiae  dog- 
maticae, sacrae  Scripturae,  theologiae  spiritualis  et  pastoralis  ita,  ex  in- 
trinsecis exigentiis  proprii  uniuscuiusque  obiecti,  mysterium  Christi  et 
historiam  salutis  excolere,  ut  exinde  earum  connexio  cum  Liturgia  et 

35  unitas  sacerdotalis  institutionis  aperte  clarescant. 

17.  Clerici,  in  seminariis  domibusque  religiosis,  formationem  vitae 
spiritualis  liturgicam  acquirant,  cum  apta  manuductione  qua  sacros  ritus 

[33]  intellegere  et  toto  animo  participare  queant,  tum  ipsa  sacrorum  myste- 
riorum celebratione,  necnon  aliis  pietatis  exercitiis  spiritu  sacrae  Litur- 
giae imbutis;  pariter  observantiam  legum  liturgicarum  addiscant,  ita  ut 
vita  in  seminariis  et  religiosorum  institutis  liturgico  spiritu  penitus  in- 

5 formetur. 

18.  Sacerdotes,  sive  saeculares  sive  religiosi,  in  vinea  Domini  iam 
operantes,  omnibus  mediis  opportunis  iuventur  ut  plenius  semper  quae 
in  functionibus  sacris  agunt  intellegant,  vitam  liturgicam  vivant,  eamque 
cum  fidelibus  sibi  commissis  communicent. 

io  19.  Liturgicam  institutionem  necnon  actuosam  fidelium  participatio- 
nem, internam  et  externam,  iuxta  ipsorum  aetatem,  condicionem,  vitae 
genus  et  religiosae  culturae  gradum,  animarum  pastores  sedulo  ac  pa- 
tienter prosequantur,  unum  e praecipuis  fidelis  mysteriorum  Dei  dispen- 
satoris muneribus  absolventes;  et  gregem  suum  hac  in  re  non  verbo  tan- 

15  tum,  sed  etiam  exemplo  ducant. 

20.  Transmissiones  actionum  sacrarum  ope  radiophonica  et  televi- 
sifica,  praesertim  si  agatur  de  Sacro  faciendo,  discrete  ac  decore  fiant, 
sub  ductu  ac  sponsione  personae  idoneae,  ad  hoc  munus  ab  Episcopis 
destinatae. 

III  - DE  SACRAE  LITURGIAE  INSTAURATIONE  [33] 

2 1 .  Pia  Mater  Ecclesia,  ut  populus  christianus  in  sacra  Liturgia  abun-  20 
dantiam  gratiarum  securius  assequatur,  ipsius  Liturgiae  generalem  instau- 
rationem sedulo  curare  cupit.  Nam  Liturgia  constat  parte  immutabili, 
utpote  divinitus  instituta,  et  partibus  mutationi  obnoxiis,  quae  decursu 
temporum  variare  possunt  vel  etiam  debent,  si  in  eas  forte  irrepserint 
quae  minus  bene  ipsius  Liturgiae  intimae  naturae  respondeant,  vel  minus  25 
aptae  factae  sint. 

Qua  quidem  instauratione,  textus  et  ritus  ita  ordinari  oportet,  ut 
sancta,  quae  significant,  clarius  exprimant,  eaque  populus  christianus, 
in  quantum  fieri  potest,  facile  percipere  atque  plena,  actuosa  et  commu- 
nitatis propria  celebratione  participare  possit. 

Quare  Sacrosanctum  Concilium  generaliores  has  normas  statuit. 


A)  Normae  generales 

22.  § 1.  Sacrae  Liturgiae  moderatio  ab  Ecclesiae  auctoritate  unice 
pendet:  quae  quidem  est  apud  Apostolicam  Sedem  et,  ad  normam  iuris, 
apud  Episcopum. 

§ 2.  Ex  potestate  a iure  concessa,  rei  liturgicae  moderatio  inter  limi-  35 
tes  statutos  pertinet  quoque  ad  competentes  varii  generis  territoriales  [34] 
Episcoporum  coetus  legitime  constitutos. 

§ 3.  Quapropter  nemo  omnino  alius,  etiamsi  sit  sacerdos,  quidquam 
proprio  marte  in  Liturgia  addat,  demat,  aut  mutet. 

23.  Ut  sana  traditio  retineatur  et  tamen  via  legitimae  progressioni  5 
aperiatur,  de  singulis  Liturgiae  partibus  recognoscendis  accurata  investi- 
gatio theologica,  historica,  pastoralis  semper  praecedat.  Insuper  consi- 
derentur cum  leges  generales  structurae  et  mentis  Liturgiae,  tum  expe- 
rientia ex  recentiore  instauratione  liturgica  et  ex  induitis  passim  concessis 
promanans.  Innovationes,  demum,  ne  fiant  nisi  vera  et  certa  utilitas  Ec-  io 
clesiae  id  exigat,  et  adhibita  cautela  ut  novae  formae  ex  formis  iam  exstan- 
tibus organice  quodammodo  crescant. 

Caveatur  etiam,  in  quantum  fieri  potest,  ne  notabiles  differentiae 
rituum  inter  finitimas  regiones  habeantur. 

24.  Maximum  est  sacrae  Scripturae  momentum  in  Liturgia  cele-  15 
branda.  Ex  ea  enim  lectiones  leguntur  et  in  homilia  explicantur,  psalmi 
canuntur,  atque  ex  eius  afHatu  instinctuque  preces,  orationes  et  carmina 

[34]  liturgica  effusa  sunt,  et  ex  ea  significationem  suam  actiones  et  signa  acci- 
piunt. Unde  ad  procurandam  sacrae  Liturgiae  instaurationem,  progres- 

20  sum  et  aptationem,  oportet  ut  promoveatur  ille  suavis  et  vivus  sacrae 
Scripturae  affectus,  quem  testatur  venerabilis  rituum  cum  orientalium 
tum  occidentalium  traditio. 

25.  Libri  liturgici  quam  primum  recognoscantur,  peritis  adhibitis  et 
Episcopis  consultis  ex  diversis  orbis  regionibus. 

B)  Normae  ex  indole  Liturgiae  utpote  actionis  hierarchicae 
et  communitatis  propriae 

25  26.  Actiones  liturgicae  non  sunt  actiones  privatae,  sed  celebrationes 

Ecclesiae,  quae  est  « unitatis  sacramentum  »,  scilicet  plebs  sancta  sub 
Episcopis  adunata  et  ordinata.33 

Quare  ad  universum  Corpus  Ecclesiae  pertinent  illudque  manifestant 
et  afficiunt;  singula  vero  membra  ipsius  diverso  modo,  pro  diversitate 

30  ordinum,  munerum  et  actualis  participationis  attingunt. 

27.  Quoties  ritus,  iuxta  propriam  cuiusque  naturam,  secum  ferunt 
celebrationem  communem,  cum  frequentia  et  actuosa  participatione  fide- 
lium, inculcetur  hanc,  in  quantum  fieri  potest,  esse  praeferendam  cele- 
brationi eorumdem  singulari  et  quasi  privatae. 

35  Quod  valet  praesertim  pro  Missae  celebratione,  salva  semper  natura 
publica  et  sociali  cuiusvis  Missae,  et  pro  Sacramentorum  administratione. 

[35]  28.  In  celebrationibus  liturgicis  quisque,  sive  minister  sive  fidelis, 
munere  suo  fungens,  solum  et  totum  id  agat,  quod  ad  ipsum  ex  rei  na- 
tura et  normis  liturgicis  pertinet. 

29.  Etiam  ministrantes,  lectores,  commentatores  et  ii  qui  ad  scholam 

5 cantorum  pertinent,  vero  ministerio  liturgico  funguntur.  Propterea  mu- 
nus suum  tali  sincera  pietate  et  ordine  exerceant,  quae  tantum  ministe- 
rium decent  quaeque  populus  Dei  ab  eis  iure  exigit. 

Ideo  oportet  eos  spiritu  Liturgiae,  suo  cuiusque  modo,  sedulo  imbui, 
et  ad  partes  suas  rite  et  ordinate  obeundas  institui. 

io  30.  Ad  actuosam  participationem  promovendam,  populi  acclama- 
tiones, responsiones,  psalmodia,  antiphonae,  cantica,  necnon  actiones  seu 
gestus  et  corporis  habitus  foveantur.  Sacrum  quoque  silentium  suo  tem- 
pore servetur. 

31.  In  libris  liturgicis  recognoscendis,  sedulo  attendatur  ut  rubricae  [35] 

etiam  partes  fidelium  praevideant.  15 

32.  In  Liturgia,  praeter  distinctionem  ex  munere  liturgico  et  Ordine 
sacro  manantem,  et  praeter  honores  ad  normam  legum  liturgicarum  auc- 
toritatibus civilibus  debitos,  nulla  privatarum  personarum  aut  condicio- 
num, sive  in  caerimoniis,  sive  in  exterioribus  pompis,  habeatur  acceptio. 

C)  Normae  ex  indole  didactica  et  pastorali  Liturgiae 

33.  Etsi  sacra  Liturgia  est  praecipue  cultus  divinae  maiestatis,  ma-  20 
gnam  etiam  continet  populi  fidelis  eruditionem.34  In  Liturgia  enim  Deus 

ad  populum  suum  loquitur;  Christus  adhuc  Evangelium  annuntiat.  Po- 
pulus vero  Deo  respondet  tum  cantibus  tum  oratione. 

Immo,  preces  a sacerdote,  qui  coetui  in  persona  Christi  praeest,  ad 
Deum  directae,  nomine  totius  plebis  sanctae  et  omnium  circumstantium  25 
dicuntur.  Signa  tandem  visibilia,  quibus  utitur  sacra  Liturgia  ad  res 
divinas  invisibiles  significandas,  a Christo  vel  Ecclesia  delecta  sunt.  Unde 
non  solum  quando  leguntur  ea  « quae  ad  nostram  doctrinam  scripta 
sunt  ( Rom . 15,  4),  sed  etiam  dum  Ecclesia  vel  orat  vel  canit  vel  agit, 
participantium  fides  alitur,  mentes  in  Deum  excitantur  ut  rationabile  30 
obsequium  Ei  praestent,  gratiamque  Eius  abundantius  recipiant. 

Exinde  in  instauratione  facienda  generales  normae  quae  sequuntur 
observari  debent. 

34.  Ritus  nobili  simplicitate  fulgeant,  sint  brevitate  perspicui  et 
repetitiones  inutiles  evitent,  sint  fidelium  captui  accommodati,  neque  35 
generatim  multis  indigeant  explanationibus. 

35.  Ut  clare  appareat  in  Liturgia  ritum  et  verbum  intime  coniungi:  [36] 

1)  In  celebrationibus  sacris  abundantior,  varior  et  aptior  lectio 
sacrae  Scripturae  instauretur. 

2)  Locus  aptior  sermonis,  utpote  partis  actionis  liturgicae,  prout 
ritus  patitur,  etiam  in  rubricis  notetur;  et  fidelissime  ac  rite  adimpleatur  5 
ministerium  praedicationis.  Haec  vero  imprimis  ex  fonte  sacrae  Scripturae 

et  Liturgiae  hauriatur,  quasi  annuntiatio  mirabilium  Dei  in  historia  sa- 
lutis seu  mysterio  Christi,  quod  in  nobis  praesens  semper  adest  et  ope- 
ratur, praesertim  in  celebrationibus  liturgicis. 

3)  Etiam  catechesis  directius  liturgica  omnibus  modis  inculcetur;  10 
et  in  ipsis  ritibus,  si  necessariae  sint,  breves  admonitiones,  a sacerdote 

vel  competenti  ministro,  opportunioribus  tantum  momentis,  praescriptis 
vel  similibus  verbis  dicendae,  praevideantur. 

[36]  4)  Foveatur  sacra  Verbi  Dei  celebratio  in  solemniorum  festorum 

15  pervigiliis,  in  aliquibus  feriis  Adventus  et  Quadragesimae,  atque  in  do- 
minicis et  diebus  festis,  maxime  in  locis  quae  sacerdote  carent:  quo  in 
casu  celebrationem  diaconus  vel  alius  ab  Episcopo  delegatus  dirigat. 

36.  § 1.  Linguae  latinae  usus,  salvo  particulari  iure,  in  Ritibus  latinis 
servetur. 

20  § 2.  Cum  tamen,  sive  in  Missa,  sive  in  Sacramentorum  administra- 

tione,  sive  in  aliis  Liturgiae  partibus,  haud  raro  linguae  vernaculae  usur- 
patio valde  utilis  apud  populum  existere  possit,  amplior  locus  ipsi  tribui 
valeat,  imprimis  autem  in  lectionibus  et  admonitionibus,  in  nonnullis 
orationibus  et  cantibus,  iuxta  normas  quae  de  hac  re  in  sequentibus  capi- 
25  tibus  singillatim  statuuntur. 

§ 3.  Huiusmodi  normis  servatis,  est  competentis  auctoritatis  eccle- 
siasticae territorialis,  de  qua  in  art.  22  § 2,  etiam,  si  casus  ferat,  consilio 
habito  cum  Episcopis  finitimarum  regionum  eiusdem  linguae,  de  usu 
et  modo  linguae  vernaculae  statuere,  actis  ab  Apostolica  Sede  probatis 
30  seu  confirmatis. 

§ 4.  Conversio  textus  latini  in  linguam  vernaculam  in  Liturgia  adhi- 
benda, a competenti  auctoritate  ecclesiastica  territoriali,  de  qua  supra, 
approbari  debet. 


D)  Normae  ad  aptationem  ingenio 
et  traditionibus  populorum  perficiendam 

37.  Ecclesia,  in  iis  quae  fidem  aut  bonum  totius  communitatis  non 
35  tangunt,  rigidam  unius  tenoris  formam  ne  in  Liturgia  quidem  imponere 

cupit;  quinimmo,  variarum  gentium  populorumque  animi  ornamenta  ac 
dotes  colit  et  provehit;  quidquid  vero  in  populorum  moribus  indissolu- 
bili vinculo  superstitionibus  erroribusque  non  adstipulatur,  benevole  per- 
pendit ac,  si  potest,  sartum  tectumque  servat,  immo  quandoque  in  ipsam 
[37]  Liturgiam  admittit,  dummodo  cum  rationibus  veri  et  authentici  spiritus 
liturgici  congruat. 

38.  Servata  substantiali  unitate  ritus  romani,  legitimis  varietatibus 
et  aptationibus  ad  diversos  coetus,  regiones,  populos,  praesertim  in  Mis- 

5 sionibus,  locus  relinquatur,  etiam  cum  libri  liturgici  recognoscuntur;  et 
hoc  in  structura  rituum  et  in  rubricis  instituendis  opportune  prae  oculis 
habeatur. 

39.  Intra  limites  in  editionibus  typicis  librorum  liturgicorum  statu- 
tos, erit  competentis  auctoritatis  ecclesiasticae  territorialis,  de  qua  in 

io  art.  22  § 2,  aptationes  definire,  praesertim  quoad  administrationem  Sa- 

cramentorum,  quoad  Sacramentalia,  processiones,  linguam  liturgicam,  [37] 
musicam  sacram  et  artes,  iuxta  tamen  normas  fundamentales  quae  hac 
in  Constitutione  habentur. 

40.  Cum  tamen  variis  in  locis  et  adiunctis,  profundior  Liturgiae 

aptatio  urgeat,  et  ideo  difficilior  evadat:  15 

1)  A competenti  auctoritate  ecclesiastica  territoriali,  de  qua  in 
art.  22  § 2,  sedulo  et  prudenter  consideretur  quid,  hoc  in  negotio,  ex 
traditionibus  ingenioque  singulorum  populorum  opportune  in  cultum 
divinum  admitti  possit.  Aptationes,  quae  utiles  vel  necessariae  existi- 
mantur, Apostolicae  Sedi  proponantur,  de  ipsius  consensu  introducendae.  20 

2)  Ut  autem  aptatio  cum  necessaria  circumspectione  fiat,  eidem 
auctoritati  ecclesiasticae  territoriali  ab  Apostolica  Sede  facultas  tribue- 
tur, si  casus  ferat,  ut  in  quibusdam  coetibus  ad  id  aptis  et  per  determi- 
natum tempus  necessaria  praevia  experimenta  permittat  et  dirigat. 

3)  Quia  leges  liturgicae  difficultates  speciales,  quoad  aptationem,  25 
praesertim  in  Missionibus  secum  ferre  solent,  in  illis  condendis  praesto 
sint  viri,  in  re  de  qua  agitur,  periti. 

IV  - DE  VITA  LITURGICA 
IN  DIOECESI  ET  IN  PAROECIA  FOVENDA 

41.  Episcopus  ut  sacerdos  magnus  sui  gregis  habendus  est,  a quo 
vita  suorum  fidelium  in  Christo  quodammodo  derivatur  et  pendet. 

Quare  omnes  vitam  liturgicam  dioeceseos  circa  Episcopum,  praeser-  30 
tim  in  ecclesia  cathedrali,  maximi  faciant  oportet:  sibi  persuasum  haben- 
tes praecipuam  manifestationem  Ecclesiae  haberi  in  plenaria  et  actuosa 
participatione  totius  plebis  sanctae  Dei  in  iisdem  celebrationibus  litur- 
gicis,  praesertim  in  eadem  Eucharistia,  in  una  oratione,  ad  unum  altare 
cui  praeest  Episcopus  a suo  presbyterio  et  ministris  circumdatus.35  35 

42.  Cum  Episcopus  in  Ecclesia  sua  ipsemet  nec  semper  nec  ubique 
universo  gregi  praeesse  possit,  necessario  constituere  debet  fidelium  coe-  [38] 
tus,  inter  quos  paroeciae,  localiter  sub  pastore  vices  gerente  Episcopi 
ordinatae,  eminent:  nam  quodammodo  repraesentant  Ecclesiam  visibi- 
lem per  orbem  terrarum  constitutam. 

Quare  vita  liturgica  paroeciae  eiusque  relatio  ad  Episcopum  in  mente  5 
et  praxi  fidelium  et  cleri  fovenda  est;  et  adlaborandum  ut  sensus  com- 
munitatis paroecialis,  imprimis  vero  in  communi  celebratione  Missae  do- 
minicalis,  floreat. 

[38]  V - DE  ACTIONE  PASTORALI  LITURGICA  PROMOVENDA 

43.  Sacrae  Liturgiae  fovendae  atque  instaurandae  studium  merito 
10  habetur  veluti  signum  providentialium  dispositionum  Dei  super  nostra 

aetate,  veluti  transitus  Spiritus  Sancti  in  sua  Ecclesia;  et  vitam  ipsius, 
immo  huius  nostri  temporis  universam  rationem  religiose  sentiendi  et 
agendi,  nota  propria  distinguit. 

Quapropter,  ad  hanc  actionem  pastoralem  liturgicam  ulterius  in  Ec- 
15  clesia  fovendam,  Sacrosanctum  Concilium  decernit: 

44.  A competenti  auctoritate  ecclesiastica  territoriali,  de  qua  in  art.  22 
§ 2,  expedit  ut  instituatur  Commissio  liturgica,  a viris  in  scientia  litur- 
gica,  Musica,  Arte  sacra  ac  re  pastorali  peritis  iuvanda.  Cui  Commissioni, 
in  quantum  fieri  potest,  opem  ferat  quoddam  Institutum  Liturgiae  Pasto- 

20  ralis,  constans  sodalibus,  non  exclusis,  si  res  ita  ferat,  laicis  in  hac  ma- 
teria praestantibus.  Ipsius  Commissionis  erit,  ductu  auctoritatis  ecclesia- 
ticae  territorialis,  de  qua  supra,  et  actionem  pastoralem  liturgicam  in 
sua  dicione  moderari,  et  studia  atque  necessaria  experimenta  promovere, 
quoties  agatur  de  aptationibus  Apostolicae  Sedi  proponendis. 

25  45,  Eadem  ratione,  in  singulis  dioecesibus  Commissio  de  sacra  Li- 

turgia  habeatur,  ad  actionem  liturgicam,  moderante  Episcopo,  promo- 
vendam. 

Opportunum  aliquando  evadere  potest  ut  plures  dioeceses  unam 
Commissionem  constituant,  quae,  collatis  consiliis,  rem  liturgicam  pro- 
30  vehat. 

46.  Praeter  Commissionem  de  sacra  Liturgia,  in  quavis  dioecesi  con- 
stituantur, quantum  fieri  potest,  etiam  Commissiones  de  Musica  sacra 
et  de  Arte  sacra. 

Necessarium  est  ut  hae  tres  Commissiones  consociatis  viribus  adla- 
35  borent;  immo  non  raro  congruum  erit  ut  in  unam  Commissionem  coa- 
lescant. 

[39]  NOTAE 

1 Secreta  dominicae  IX  post  Pentecosten. 

2 Cf.  Hebr.  13,  14. 

3 Cf.  Eph.  2,  21-22. 

4 Cf.  Eph.  4,  13. 

5 Cf.  Is.  11,  12. 

6 Cf.  Io.  11,  52. 

7 Cf.  Io.  10,  16. 

8 Cf.  Is.  61,  1;  Lc.  4,  18. 

9 S.  Ignatius  Antiochenus,  Ad  Ephesios,  7,  2. 

10  Cf.  1 Tim.  2,  5. 

11  Sacr ament arium  Veronense  (ed.  Mohlberg),  n.  1265;  cf.  etiam  nn.  1241,  1248. 

12  Praefatio  paschalis  in  Missali  romano. 

13  Oratio  ante  secundam  lectionem  Sabbato  sancto,  in  Missali  romano,  ante 
instaurationem  Hebdomadae  sanctae. 

14  Cf.  Mc.  16,  15. 

15  Cf.  Act.  26,  18. 

16  Cf.  Rom.  6,  4;  Eph.  2,  6;  Coloss.  3,  1;  2 Tim.  2,  11. 

17  Cf.  Io.  4,  23. 

18  Cf.  1 Cor.  11,  26. 

19  Conc.  Trid.,  Sess.  XIII,  Decr.  De  ss.  Eucharist.,  c.  5. 

20  Conc.  Trid.,  Sess.  XXII,  Doctr.  De  ss.  Missae  sacrif.,  c.  2. 

21  Cf.  S.  Augustinus,  Tractatus  in  loannem,  VI,  n.  7. 

22  Cf.  Apoc.  21,  2;  Coloss.  3,  1;  Hebr.  8,  2. 

23  Cf.  Philipp.  3,  20;  Coloss.  3,  4. 

24  Cf.  Io.  17,  3;  Lc.  24,  27;  Ac/.  2,  38. 

25  Cf.  M/.  28,  20. 

26  Postcommunio  dominicae  Resurrectionis,  in  utraque  Missa. 

27  Oratio  Missae  feriae  III  infra  octavam  Paschae. 

28  Cf.  2 Cor.  6,  1. 

29  Cf.  Mt.  6,  6. 

30  Cf.  1 Thess.  5,  17. 

31  Cf.  2 Cor.  4,  10-11. 

32  Secreta  feriae  II  infra  octavam  Pentecostes. 

33  S.  Cyprianus,  De  cath.  eccl.  unitate,  7;  cf.  Ep.  66,  n.  8,  3. 

34  Cf.  Conc.  Trid.,  Sess.  XXII,  Doctr.  De  ss.  Missae  sacrif.,  c.  8. 

35  Cf.  S.  Ignatius  Antiochenus,  Ad  Smyrn.  8;  Ad  Magn.  7;  Ad  Phil.  4. 

[7]  3 - RELATIO 

Exc.mi  D.ni  Alberti  Martin,  Episcopi  Nicoletani, 
Commissionis  Conciliaris  de  sacra  Liturgia  Sodalis 

Venerabiles  Patres , 

Circa  prooemium  et  caput  I schematis  constitutionis  de  sacra  Li- 
turgia suffragium  Vestrum  dedistis  die  7 decembris  anni  1962  hoc  modo: 


Praesentes  votantes . 2218 

Maior  pars  requisita 1412 

Placet 1922 

Non  placet . 11 

Placet  iuxta  modum 180 

Vota  nulla  . . . 5 


Exitus  suffragationis  omnibus  Sodalibus  commissionis  de  sacra  Li- 
turgia magno  fuit  incitamento,  et  laetitiam  attulit  summam,  de  qua  hu- 
militer et  sincere  Vobis  gratias  agimus. 

Cum  autem  180  Patres  suffragium  « iuxta  modum  » dederint,  Com- 
missio, iuxta  ea  quae  in  Ordine  Concilii  celebrandi  statuuntur,  omnes 
« modos  » attente  examinavit.  Praeterea  16  Patres,  post  expletam  pri- 
mam periodum  Concilii,  ad  Secretarium  Generalem  animadversiones  suas 
miserunt:  quas  Commissio  item  diligenter  consideravit. 

En  igitur  mens  Commissionis  de  sacra  Liturgia  circa  « modos  » propo- 
sitos ad  prooemium  et  caput  I constitutionis  de  sacra  Liturgia..} 

[91  PROOEMIUM  * 

N.B.  Indicatio  paginae , initio  Modorum  posita , remittit  ad  textum  schematis, 
qui  in  altera  parte  huius  fasciculi  reproducitur. 

Littera  autem  R.  indicatur  Responsio  seu  explanatio,  quae  a Commissione  pro- 
ponitur. 

AD  ARTICULUM  1 

1 — Schema  funditus  renovetur  et  clara  principia  ponantur  ad  ritus 
unitatem  servandam  ( 1 Pater). 

R.  — Cum  caput  primum  quasi  unanimi  consensu  Concilio  placuerit, 
ut  patet  ex  suffragatione,  Commissio  non  potest  illud  funditus 
immutare. 


1 In  oratione-.  Nunc,  venerabiles  Patres,  transeamus  ad  pag.  15,  ad  art.  7 
sub  n.  25:  Circa  praesentiam  Christi  in  Sacrificio  Missae  et  sub  speciebus  euchari- 
sticis. 

* Relator  hunc  textum  usque  ad  Ad  art.  7 pag.  [15]  non  legit. 

2 — Mentio  fiat  S.  Rituum  Congregationis  cui  iure  meritoque  tri-  P] 

buenda  est  universalis  iurisdictio  pro  rebus  liturgicis  (2  Patres). 

R.  — Opus  S.  Rituum  Congregationis  circa  renovationem  liturgicam  est 
omnino  laudandum.  At  non  pertinet  ad  Constitutionem  de  Li- 
turgia  determinare  iurisdictionem  S.  R.  C.  pro  rebus  liturgicis. 

3 — Deleatur  art.  1,  « qui  ad  rem  nihil  afiert  » ( 1 Pater). 

R. — Hic  articulus  singillatim  suffragatus  est  a 2181  Patribus. 

4 — In  prooemio  in  luce  ponatur  « aspectus  latreuticus  Liturgiae  ». 

Qui  aspectus  semper  attendendus  est,  sed  praesertim  nostris  tem- 
poribus, cum  facile  homines  attentionem  ad  res  externas  et  mun- 
danas nimium  ponant  ( 1 Pater). 

R.  — Ille  aspectus,  iam  implicite  contentus  in  art.  2,  fusius  illustratur 
art.  5-7 . Prooemium  tamen  eo  solum  tendit  ut  Liturgiam  osten- 
dat arcte  connexam  fini  a Concilio  intento,  id  est  Ecclesiae  my- 
sterium hodiernis  hominibus  proclamare. 

5 — Pag.  27,  linea  1,  post  verbum  « proponat  » et  ante  verbum 

« vitam  »,  inseratur:  « gloriam  Dei  magis  magisque  promovere 
per  amorem  et  laudem  totius  familiae  christianae,  immo  totius 
generis  humani  » ( 1 Pater). 

R.  — Additio  ista  non  bene  congrueret  cum  textu,  qui,  utpote  iam  a 
Concilio  approbatus,  firmus  remanere  debet.  Immo,  nihil  spe- 
cificum huic  nostro  Concilio  tribueret,  cum  Ecclesia  ad  gloriam 
Dei  promovendam  per  sanctificationem  hominum  ordinata  sit. 


AD  ARTICULUM  2 [10] 

6 — Pag.  27,  linea  9,  post  verbum  « sacrificio  »,  et  ante  verbum 

« opus  »,  inseratur:  « debitum  amoris  et  laudis  digne  Deo  exhi- 
betur ut...  » (1  Pater). 

R.  — Non  omnia  iam  ab  initio  Prooemii  dici  possunt.  Immo,  si  red- 
emptionis opus  recte  conspicitur,  ad  mentem  Patrum,  est  actus 
amoris;  quod  neminem  ex  christianis  fugit. 

7 — Pag.  27,  linea  12,  loco  « visibilem  invisibilibus  praeditam  »,  ac- 

curatius dicatur  « visibilem  et  invisibilem  »,  cum  Caput  Ec- 

clesiae  peregrinantis  proprium  est  Christus  Dominus  invisibilis 
( 1 Pater). 

Formula  « visibile  invisibilibus  praeditam  » in  textu  emendato 
positus  est  loco  textus  praecedentis  ubi  dicebatur  « visibilem 
et  invisibilem  »,  ne  ansa  praeberetur  malae  interpretationi  de 
visibilitate  et  invisibilitate  Ecclesiae.  Nam  cum  aspectus  visibi- 
lis pertineat  ad  Ecclesiam  modo  quodam  essentiali  et  non  acciden- 
tali, non  omnino  recte  dicitur  Ecclesiam  esse  visibilem  et  invisibi- 
lem, sed  dici  debet  Ecclesiam,  simpliciter  loquendo,  esse  visibilem, 
quamvis  constet  etiam  aspectibus  aut  partibus  invisibilibus  (sicut 
homo,  simpliciter  loquendo,  natura  sua  est  visibilis,  quamvis  con- 
stet etiam  parte  invisibili).  Quare  emendatio  proposita  recipi  non 
potest,  quia  praeberet  ansam  praecedentibus  ambiguitatibus. 

8 — Pag.  27,  linea  19,  in  phrasi  « liturgia  vires  eorum  (qui  intus  sunt) 

ad  praedicandum  Christum  roborat  »,  dicatur:  « manifestandum  » 
et  non  « praedicandum  »,  quia  non  omnes  fideles  possunt  prae- 
dicare ( 1 Pater). 

R. — Verbum  praedicare  hic  accipitur  significatione  communi,  non 
canonica. 

AD  ARTICULUM  3 

9 — Unus  e Patribus,  Episcopus  Armenus,  sapientissime  proposuit,  ut 
definiatur  explicite  quaenam  normae  huius  Constitutionis  Orien- 
talibus Ritibus  conveniant,  quaenam  vero  non  conveniant,  et  fuse 
omnes  singillatim  articulos  Capitis  primi  sub  isto  respectu  exa- 
minat. 

Nobis  videtur  magni  faciendam  esse  istam  dissertationem,  atta- 
men non  videntur  in  textum  Constitutionis  inserendae  definitiones 
ab  Exc.mo  Patre  propositae,  sed  ad  Commissionem  de  rebus  Orien- 
talibus transmittendae;  immo  optandum  est  ut  vel  in  promulga- 
tione Constitutionis  vel  in  edicendis  normis  de  eius  exsecutione, 
tales  definitiones  proponantur. 

10  — Alia  formula  inveniatur  loco  verborum  « ritu  romano  »,  quae  de- 
bent intelligi  sensu  lato  et  non  sunt  clara  (2  Pater). 

R.  — Haec  formula,  de  qua  satis  superque  in  Concilio  et  in  Commissione 
deliberatum  est,  consulto  servata  est.  Agitur  enim  de  ritu  romano 


CONGREGATIO  GENERALIS  LXIX 


513 


sensu  stricto,  ut  clare  exponit  textus,  et  non  de  aliis  ritibus,  sive  [U] 
latinis  sive  orientalibus,  « nisi  agatur  de  iis  quae  ex  ipsa  rei  natura 
alios  quoque  ritus  afficiant  ». 

CAPUT  I [13] 

AD  ARTICULUM  5 

11  — Pag.  29,  linea  4,  post  verbum  « unctum  » et  ante  verba  « ad  evan- 

gelizandum  »,  inseratur:  « ad  Patrem  clarificandum  » (1  Pater). 

R.  — Hic  expresse  alluditur  ad  formulam  Isaiae  61,  a Christo  ipso  in 
Luc.  4 sibi  attributam,  quam  non  possumus  glossis  enervare. 

12  — Pag.  29,  lineis  4-6,  ratione  latinitatis  et  accuratioris  verborum 

significationis  et  ordinis,  dicatur:  « Qui  Verbum  caro  factum,  Me- 
diator Dei  et  hominum,  Christus  Dominus  ( Lc . 2,  12)  Spiritu 
Sancto  unctus  pauperibus  evangelizaret  et  medicus  carnalis  simul 
ac  spiritualis  sanaret  contritos  corde  » ( 1 Pater). 

R.  — Quoad  latini  sermonis  rectitudinem,  nihil  fortasse  magni  ponderis 
additur.  Quoad  vero  ordinem  servandum,  melior  videtur  concate- 
natio textus  schematis  cum  sententiis  sequentibus. 

13  — Pag.  29,  linea  8,  loco  « in  Christo  »,  dicatur:  « a Christo  nostrae 

reconciliationis  processit  perfecta  placatio  » (2  Patres). 

R.  — Formula  « in  Christo  » plus  dicit  quam  « a Christo  »;  immo,  « a 
Christo  » nequit  grammatice  pendere  a verbo  « processit  ». 

14  — Pag.  29,  linea  17,  deleatur  vocabulum  « nam  »,  quia  cum  eadem 

particula  incipit  articulus  sextus  (1  Pater). 

R.  — Recte  observatur;  itaque  proponimus  ut,  loco  secundae  particu- 
lae nam,  initio  articuli  6,  dicatur  I deoque. 

16  — Enucleetur  nexus  logicus  inter  articulos  5 et  6,  ita  ut  clare  ap- 
paret applicatio  et  distributio  (gratiarum)  fieri  in  Ecclesia  et  per 
Ecclesiam.  Ita  Resurrectio  Domini  sit  causa  quoad  pretium,  sa- 
tisfactionem et  meritum,  sed  in  actu  primo  ( 1 Pater). 

R.  — Satis  provisum  est  in  correctione  mox  enunciata.  Transferre  vero 
mentionem  de  Ecclesia,  quae  est  in  art.  5,  ad  art.  6,  non  convenit, 

[13]  quia  origo  Ecclesiae  e latere  Christi  dormientis  pertinet  non  ad 
« periodum  applicationis  »,  sed  ad  actum  ipsum  redemptionis  in 
cruce  peractum. 

[14]  16  — Pag.  29,  linea  10,  dicatur  potius:  « hoc  autem  humanae  redemp- 

tionis opus  adimplevit  Christus  Dominus  praecipue  per  suam  bea- 
tam Passionem  Mortisque  demum  holocaustum  »,  accuratioris  lo- 
cutionis gratia,  quia  Resurrectio  causa  exstitit  exemplaris,  tum 
etiam  (tametsi  quadantenus  dumtaxat)  efficiens,  utique  instru- 
mentalis.  Sed  causalitas  efficiens  instrumentalis  nullo  pacto  ha- 
beri potuit  ceu  satisf actoria  vel  meritoria  ( 1 Pater). 

R.  — Hoc  pertineret  ad  commentaria  forsan  theologica,  non  ad  textum 
conciliarem.  Immo,  mens  Concilii  fuit  ut  clare  asseratur  unitas 
mysterii  paschalis  ad  mentem  sancti  Pauli  et  Patrum,  non  ut  fiat 
expositio  omnium  distinctionum  et  sententiarum  theologiae. 


AD  ARTICULUM  6 

17  — Pag.  29,  lineis  17-18,  magis  enucleetur  « Christus  ...  Apostolos, 

repletos  Spiritu  Sancto,  misit  »,  quia  ordo  est  historice  falsus. 
Etenim  Apostoli  repleti  sunt  Spiritu  Sancto  et  tunc  Christus  eos 
misit  (1  Pater). 

R.  — Expositio  non  pertinet  ad  genus  historicum  sed  pastorale,  ita  ut 
affirmentur  duo  tantum:  Apostolos  praedicavisse  ex  missione  Chri- 
sti et  recepisse  Spiritum  Sanctum  ad  hoc  munus  implendum. 

18  — Pag.  29,  linea  18,  post  verba  « repletos  Spiritu  Sancto  »,  addan- 

tur ea  verba  quae  in  schemate  proposito  erant:  « eorumque  suc- 
cessores »,  quia  agitur  de  munere  quod  non  est  Apostolorum 
exclusive  personale  sed  in  successores  transit,  quamvis  singuli  suc- 
cessores non  sint  repleti  Spiritu  Sancto  ( 1 Pater). 

R.  — Ratio  huius  omissionis  fuit  quod,  addita  mentione  de  Spiritu 
Sancto,  oportebat  distinguere  missionem  Apostolorum  et  succes- 
sorum, necnon  gratiam  ipsis  datam  et  gratiam  successoribus  da- 
tam. 

19  — Pag.  29,  linea  22,  tollatur  vocabulum  « tota  »: 

a)  Quia  tota  vita  liturgica  vertit  non  solum  circa  Sacrificium 
et  Sacramenta,  sed,  multo  profundius  vel  altius,  circa  Christum 

ipsum,  ita  ut  textus  non  pertineat  ad  verae  et  profundae  litur-  [14] 
giae  realitatem  ( 1 Pater). 

b)  Quia  sunt  in  Liturgia  nonnulla  (v.  g.  Breviarium),  quae  per 
se  non  spectant  ad  Sacrificium  et  Sacramenta  (I  Pater). 

R.  — Haec  formula  significat  tantum,  ut  patet,  actiones  liturgicas,  ver- 
bi gratia  Officium  divinum,  Sacramentalia,  verti  circa  Sacrificium 
et  Sacramenta:  quod  fusius  declarabitur  in  capitibus  III  et  IV. 

20  — Pag.  29,  a linea  22  usque  ad  pag.  30,  linea  5,  omnia  deleantur  [15] 

in  textu  (Sic  per  baptismum  ...  Spiritus  Sancti),  quae  omnia 
illustrationis  gratia,  possent  in  notulis  conservari  et,  his  omnibus 
suppressis,  textus  curreret  clarior  et  strictior  servaretur  nexus 
cum  art.  7 ( 1 Pater). 

R.  — Textus  gravem  iacturam  pateretur,  quia  omnia  quae  hic  dicun- 
tur necessaria  sunt  ad  mysterium  paschale  recte  intellegendum. 

21  — Pag.  29,  linea  21,  ante  verba  « per  Sacrificium  et  Sacramenta  », 

addatur  « praecipue  »,  quia  fortasse  nimium  esset  dicere  Apostolos 
missos  fuisse,  ut  « opus  salutis,  quod  annuntiabant,  per  Sacri- 
ficium et  Sacramenta  exercerent  » (1  Pater). 

R.  — Textus  nihil  excludit,  sed  versatur  in  illis  quae  sunt  primordialia 
in  Liturgia,  scilicet,  Sacrificium  et  Sacramenta. 

22  — Pag.  29,  linea  22,  loco  « sic  »,  dicatur  « idcirco  »,  quia  transitus 

fit  ad  alium  conceptum  ( 1 Pater). 

R.  — Transitus  fit  non  ad  alium  conceptum,  sed  ad  exsecutionem  hi- 
storicam missionis  a Christo  datae,  cuius  natura  in  priore  parte 
exponebatur. 

23  — Pag.  30,  linea  1,  verbum  additum  « ea  » non  est  clarum.  Potius 

dicatur:  « legendo  ea  quae  in  omnibus  Scripturis  de  ipso  erant  » 

( 1 Pater). 

R.  — Sic  scribendo,  deleretur  litteralis  allegatio  Evangelii  Lucae  24,  27. 

24  — Pag.  30,  linea  5,  melius  collocetur  additio  « per  virtutem  Spiri- 

tus Sancti  »,  ita  ut  clarius  appareat  hanc  additionem  referri  non 
tantum  ad  id  quod  novissimo  loco  ponitur,  sed  ad  omnia,  prae- 
sertim ad  ea  quae  in  sacris  Liturgiis  peraguntur,  et  Spiritus  Sancti 
operante  virtute  exercentur  (1  Pater). 

[15]  R.  — Hanc  additionem  ultimo  loco  ponendo,  iam  ostenditur  eam  non 
tantum  ad  propiora  verba  pertinere,  sed  ad  totam  sententiam.  Et 
ea  fuit  mens  Commissionis  ut  melius  asseratur  vis  Spiritus  Sancti 
in  sacra  Liturgia. 

AD  ARTICULUM  7 

Pag.  30,  lineis  7-9,  A)  Nova  redactio  fiat  huius  textus:  « Praesens 
adest  in  Missae  Sacrificio  cum  in  ministri  persona,  tum  maxime 
sub  speciebus  eucharisticis,  “ idem  nunc  offerens  sacerdotum  mi- 
nisterio qui  seipsum  tunc  in  cruce  obtulit  ” »: 

a)  Quia  rationes  praesentiae  inter  se  tantummodo  analogice 
conveniunt,  et  incongruum  esset  illas  inter  se  comparare  per  maxi- 
mum et  minimum  ( 1 Pater). 

b)  Quia  praesentia  Christi  in  ministri  persona  est  solummo- 
do moralis  (1  Pater). 

c)  Quia  praesentia  Christi  sub  speciebus  eucharisticis  est  prae- 
sentia alterius  speciei  ( 1 Pater). 

d)  Quia  verba  habent  speciem  falsae  doctrinae  et  videntur 
periculosissima  pro  doctrina  praesentiae  realis  ( 1 Pater). 

B)  — Vel:  a)  Addatur:  « manentibus  sacris  speciebus  praesens  adest 
in  sacramento  Eucharistiae  »,  etc.,  ut  expresse  asseratur  perma- 
nens praesentia  realis  Corporis  Domini  sub  speciebus  sacramen- 
talibus  in  Sanctissimo  Sacramento  » ( 1 Pater). 

b)  Addatur  post  verba  « tum  maxime  sub  speciebus  euchari- 
sticis »,  haec  formula  e Concilio  Tridentino:  « et  quidem  sub- 
stantialiter » (3  Patres). 

c)  Dicatur  melius:  « Praesens  adest  cum  maxime,  vere,  rea- 
liter  et  substantialiter,  sub  speciebus  eucharisticis,  tum  in  mini- 
stri persona  » {1  Pater). 

d)  Verba  « idem  nunc  offerens  » ...  ponantur  ante  verba  « tum 
maxime  sub  speciebus  eucharisticis  »,  quia  videntur  primo  intui- 
tu dici  de  phrasi  immediate  praecedenti  (I  Pater). 

C)  — Vel:  Totus  textus  emendetur,  quia  est  durus  sub  respectu  for- 
mae et  iterum  emendandum  videtur  sub  respectu  materiae.  Con- 
gruit enim  ut  Constitutio  e fontibus  oriatur  sed  eas  dominet, 
et  non  e converso  ( 1 Pater). 


25  — 


[16] 

Responsio  Commissionis : [16] 

Obicientes  non  consideraverunt  textum  emendatum  coincidere  sub- 
stantialiter cum  textu  Papae  Pii  XII  in  Litteris  Encyclicis  Mediator  Dei 
(A.A.S.,  39,  1947,  p.  528),  ut  patebit  ex  duplici  transcriptione  sequenti: 


Mediator  Dei 

Praesens  adest  Christus  in 
augusto  altaris  Sacrificio,  cum  in 
administri  sui  persona,  tum  maxi- 
me sub  Eucharisticis  speciebus; 


praesens  adest  in  Sacramentis  vir- 
tute sua,  quam  in  eadem  transfun- 
dit utpote  efficiendae  sanctitatis 
instrumenta; 


praesens  adest  denique  in  Deo  ad- 
motis laudibus  ac  supplicationibus, 
secundum  illud:  « Ubi  enim  sunt 
duo  vel  tres  congregati  in  nomine 
meo,  ibi  sum  in  medio  eorum  ». 


Schema  emendatum 

Praesens  adest  in  Missae  Sa- 
crificio cum  in  ministri  persona 
« idem  nunc  offerens  sacerdotum 
ministerio  qui  seipsum  tunc  in  cru- 
ce obtulit  »,  tum  maxime  sub  spe- 
ciebus eucharisticis. 

Praesens  adest  virtute  sua  in  HU 
Sacramentis,  ita  ut  cum  aliquis 
baptizat,  Christus  ipse  baptizet. 

Praesens  adest  in  verbo  suo, 
siquidem  ipse  loquitur  dum  Sa- 
crae Scripturae  in  Ecclesia  legun- 
tur. 

Praesens  adest  denique  dum 
supplicat  et  psallit  Ecclesia,  Ipse 
qui  promisit:  « Ubi  sunt  duo  vel 
tres  congregati  in  nomine  meo,  ibi 
sum  in  medio  eorum  ». 


1)  Ex  ista  collatione  textuum  apparet  textum  schematis  non  habere 
proprium  nisi  ea  quae  sese  referunt  ad  lectionem  Sacrae  Scripturae  in 
Ecclesia,  de  quo  nemo  gravem  movit  difficultatem  et  de  quo  loquemur 
infra. 

2)  Difficultates  quae  moventur  circa  primam  pericopam,  si  valerent, 
moveri  deberent  etiam  contra  textum  Pii  XII.  Etenim: 

a)  Prima  obiectio  est  contra  expressionem  « In  Missae  Sacrificio  », 
quae  videtur  innuere  Christum  non  esse  praesentem  nisi  quando  cele- 
bratur Sacrificium.  Error  iste  vitandus  est,  ut  monuit  Pius  XII  (Allocu- 
tio 22  sept.  1956:  A.A.S.,  48,  1956,  p.  711).  Sed  ipse  Pius  XII  scripsit 
« in  augusto  altaris  Sacrificio  ». 

b)  Secunda  difficultas  sumitur  ex  verbo  « maxime  »,  quod  innueret 
non  praesentiam  specie  differentem  sicut  de  facto  differt  specifice  prae- 

[17]  sentia  physica  in  speciebus  et  praesentia  moralis  vel  virtualis  in  ministri 
persona. 

Sed  etiam  in  textu  Pii  XII  legitur:  « cum  in  administri  sui  persona, 
tum  maxime  sub  Eucharisticis  speciebus  ».  Ergo  si  valeret  obiectio  con- 
tra textum  nostrum,  contra  textum  ipsum  Pii  XII  moveri  posset  difficultas. 

Hic  fortasse  possumus  secundum  verbum  sancti  Augustini  respon- 
dere: « Securi  loquebamur  »,  cum  ageretur  de  re  indubitata  et  nullo 
modo  incerta,  verbis  Supremi  Magisterii  Fidei  in  documento  de  ista  re 
praecipue  utentes. 

Attamen  in  coetu  Commissionis  modificatio  quaedam  proposita  fue- 
rat quae,  ex  inadvertentia,  non  fuit  introducta  in  textum,  licet  consensu 
unanimi  probata,  scilicet,  ut 

loco : Praesens  adest  ...  cum  in  ministri  persona,  tum  maxime  sub 
speciebus  eucharisticis,  « idem  nunc  offerens  sacerdotum  ministerio,  qui 
seipsum  tunc  in  cruce  obtulit  », 

[18]  dicatur.  Praesens  adest ...  cum  in  ministri  persona,  « idem  nunc 
offerens  sacerdotum  ministerio  qui  seipsum  tunc  in  cruce  obtulit  », 
tum  maxime  sub  speciebus  eucharisticis. 

Ratio  mutationis,  ut  patet,  est  quod  citatio  Concilii  Tridentini  ex- 
plicat modum  quo  Christus  in  persona  ministri  est  praesens,  et  eviden- 
ter pertinet  ad  primam  partem  propositionis. 

Sic  illam  mutationem,  iam  approbatam  a Commissione  antequam 
textus  suffragaretur,  introducimus  in  textum,  nullam  suffragationem 
peculiarem  rogantes  a Patribus  Conciliaribus,  quia  res  per  se  evidens  est. 

* 26  — Pag.  30,  linea  12,  clare  indicetur  quis  sit  sensus  vocabuli  « ipse  » 
in  propositione  « Ipse  loquitur  dum  Sacrae  Scripturae  in  Eccle- 
sia leguntur  »,  quia  praesens  adest  Christus  in  Sacrificio  Missae 
et  suo  modo  in  Sacramentis,  non  vero  dum  Sacrae  Scripturae  in 
Ecclesia  leguntur.  Fortasse  dici  potest:  « Deus  loquitur  ...  » 
(1  Pater). 

R.  — Ex  traditione  tamen  liturgica,  Christus  dicitur  loqui  dum  Scrip- 
turae leguntur,  immo  praesentia  Christi  in  Evangelio  celebratur 
praesertim  in  liturgiis  orientalibus. 

27  — Pag.  30,  linea  18,  deleantur  verba  « Dominum  suum  invocat  », 
quia  non  est  verum  Liturgiam  invocare  Christum,  dum  ipsa  ora- 
tio funditur;  sed  in  Christo,  per  Christum  et  cum  Christo  Patri 
cultus  tribuitur  ( 1 Pater). 


* Relator  hunc  textum  usque  ad  conclusionem  pag.  [25]  non  legit. 

vel:  Addatur:  « et  adorat  »,  ut  expresse  dicatur  quod  Christo  [18] 
Domino  in  Eucharistiae  Sacrificio  et  Sacramento  vere,  realiter  et 
substantialiter  praesenti,  latriae  cultus  liturgicus  est  exhibendus 
( 1 Pater). 

R.  — Quoad  primam  partem : Certe,  Liturgia  praecipue  et  principali- 
ter Patrem  invocat  per  Christum;  attamen  documenta  Magisterii 
(cf.  Litt.  Encycl.  Mystici  Corporis : A.A.S.,  35,  1943,  p.  236  et 
Litt.  Encycl.  Mediator  Dei:  A.A.S.,  39,  1947,  p.  528)  ita  conve- 
niunt cum  historia  liturgica,  ut  etiam  oratio  ad  Christum  tradi- 
tionalis  in  cultu  Ecclesiae  dici  possit. 

Quoad  secundam  partem:  Certo  certius  cultus  latriae  exhi- 
bendus est  Christo,  sed  satis  est  inculcatum  a Concilio  Tridentino 
necnon  a quamplurimis  documentis  Magisterii  ut  a nullo  Christi- 
fidelium  ignorari  possit.  Ceterum  per  hanc  additionem  proposi- 
tio esset  nimis  longa  et  stylo  complicata. 

28  — Pag.  30,  linea  25,  textus  primitivus  substituatur  textui  emen- 
dato cum  mutatione  unius  verbi,  ita  ut  sic  legatur:  ...«  actio  sa- 
cra praecellenter,  titulo  qui  eodem  modo  nulli  alii  actioni  in  [19] 
Ecclesia  factae  convenit  »: 

a)  Quia  sunt  actiones  quaedam  quae  superant  efficacitatem 
Liturgiae,  v.  g.  praedicatio  Evangelii  ad  infideles,  confessio  fidei 
inter  persecutiones,  martyrium,  absconditae  orationes  contem- 
plativorum, etc.  {1  Pater). 

b)  Quia  dari  possunt  actus  non  liturgici  qui  gradu  efficacita- 
tis sanctificatricis  et  meritoriae  efficacitatem  actuum  liturgico- 
rum  vel  coaequare  vel  superare  possunt,  sed  non  eodem  titulo 
{1  Pater). 

R.  — Efficacitas  Sacrificii  et  Sacramentorum  est  ex  opere  operato,  effi- 
cacitas orationis  publicae  et  Sacramentalium  ex  opere  operantis 
Ecclesiae,  quae  efficacitas  quam  maxima  esse  dicitur  in  documen- 
tis magisterii  saepe  allegatis,  et  distinguitur  ab  aliis  actionibus 
sive  Ecclesiae  ipsius  sive  membrorum,  sub  hac  ratione  efficacitatis 
actionum,  praescindendo  certe  a merito  et  communione  sancto- 
rum, quae  sunt  sub  alio  respectu. 

[19]  AD  ARTICULUM  9 

29  — Pag.  31,  linea  3,  post  verbum  « cognoscant  » et  ante  verba  « et 

a viis  suis  »,  inserantur:  « adorent,  diligant  » ( 1 Pater). 

R.  — Cum  formulae  in  textu  adhibitae  sint  omnes  e Scriptura  desump- 
tae, videtur  minus  conveniens  introducere  haec  vocabula. 

AD  ARTICULUM  10 

30  — Pag.  31,  lineis  10-11,  deleantur  vel  mutentur  verba:  « Attamen 

Liturgia  est  culmen  ad  quod  actio  Ecclesiae  tendit,  et  simul  fons 
unde  omnis  eius  virtus  emanat  »: 

a ) Quia  comparationes  periculosae  esse  solent,  et  nonnisi 
maxima  ponderatione  institui  debent  ( 1 Pater). 

b)  Quia  vox  « Liturgia  » in  paragrapho  est  ambigua.  Hoc  af- 
firmari potest  de  Eucharistia  sed  non  de  Liturgia  in  genere 
( 1 Pater). 

c)  Quia  culmen  aut  finis  ultimus  ad  quem  actio  Ecclesiae  ten- 
dit est  salus  animarum  et,  eo  ipso,  gloria  Dei,  nec  omnis  virtus 
a Liturgia  emanat  ( 1 Pater). 

d)  Quia  omnis  virtus  Ecclesiae  non  emanat  a Liturgia,  sed 
profluit  directe  a Christo  et  a Spiritu  Sancto  (1  Pater). 

e)  Quia  Liturgia  habet  rationem  medii  et  non  finis  (1  Pater). 

f)  Quia  virtus  Ecclesiae  provenit  etiam  ex  aliis  fontibus,  v. 
gr.  ex  privatis  precibus  ( 1 Pater). 

[20]  g)  Quia  summa  et  maxime  meritoria  omnium  virtutum  non 
est  virtus  religionis,  sed  caritas  theologica  ex  qua  proveniunt 
omnes  actus  virtutum  etiam  heroicarum  ( 1 Pater). 

h)  Quia  Liturgia  est  res  satis  heterogenea  et  medium  per 
quod  vita  divina  hominibus  variis  modis  communicatur,  ita  ut 
haec  affirmatio  in  schemate  videatur  sapere  « sensationalismum  » 
( 1 Pater). 

R.  — Sententia  « Liturgia  est  culmen  ad  quod  actio  Ecclesiae  tendit  et 
simul  fons  unde  omnis  eius  virtus  emanat  »,  secundum  regulas 
ordinariae  hermeneuticae,  interpretanda  est  in  luce  contextus 
sive  prooemii  (art.  2)  sive  praesertim  cap.  I,  art.  10.  Iste  ulti- 
mus textus  est  contextus  immediatus  et  explicativus  dictae  sen- 

tentiae.  Nam,  uti  conclusio  generalis,  iterum  repetit,  aliis  pau-  [20] 
lisper  verbis,  id  quod  praedicta  sententia,  in  initio  articuli,  dixit 
ad  modum  quasi  tbeseos  postea  explicandae:  « Attamen  Litur- 
gia  est  culmen  ...  et  fons  ...  Nam  labores  apostolici ...  Vicissim  ... 

Ex  Liturgia  ergo  praecipue  ex  Eucharistia,  ut  e fonte,  gratia  in 
nos  derivatur  et  maxima  cum  efficacia  obtinetur  ...  sanctificatio  et 
Dei  glorificatio,  ad  quam  uti  ad  finem  ...  omnia  contendunt  ». 

Ergo  Liturgiam  esse  culmen  et  fontem  debet  intellegi  quidem  in 
textu  de  Liturgia  simpliciter,  sive  in  sua  concreta  totalitate,  sed 
imprimis  quatenus  habet  centrum  Eucharistiam.  Eucharistia  enim 
non  pertinet  ad  Liturgiam  modo  quodam  secundario  et  acci- 
dentali, sed  essentiali. 

31  — Pag.  31,  lineis  13-14,  textus  sic  emendetur:  « Sacrificio  actuose 

participent,  laudabiliter  de  altari  sacrum  Christi  corpus  sumen- 
tes »,  quia  ibi  posita  sunt  duo  quae  idem  dicunt  (1  Pater). 

R.  — Locutio  « Sacrificium  participent  » refertur  ad  actuosam  partici- 
pationem fidelium  in  ritu  celebrationis,  quam  optat  vehementer 
Concilium,  dum  expressio  « cenam  dominicam  manducent  » re- 
fertur ad  sacram  Communionem.  Formula  proposita  nihil  addit 
et  non  habet  saporem  textus  emendati. 

32  — Pag.  31,  lineis  18-20,  deleantur  vel  explicentur  verba:  « Ex  Litur- 

gia ergo,  praecipue  ex  Eucharistia,  ut  e fonte  gratia  in  nos  deri- 
vatur » ..., 

a)  Quia  fons  gratiae  est  Christus,  et  Liturgia  non  est  unicus 
fons  gratiae,  nec  fons  proprie  dictus,  sed  rivulus  fortasse,  et  non 
unicus  (1  Pater). 

b)  Quia  haec  verba  videntur  sumenda  sensu  exclusivo,  ac  si 
indicare  velint  omnem  et  quamlibet  gratiam  e Liturgia  derivare 
( 1 Pater). 

R — a)  Textus  clare  innuit  «Liturgiam»  non  esse  sumendam  «ut-,  [21] 
pote  divini  cultus  partem  ...  externam  solummodo  ac  sensibus 
obiectam,  vel  quasi  decorem  quemdam  caerimoniarum  appara- 
tum » aut  « veluti  meram  legum  praeceptorumque  summam  ... 
quibus  Ecclesiastica  Hierarchia  iubeat  sacros  instrui  ordinarique 
ritus  »;  sed,  e contra,  esse  accipiendam  veluti  Iesu  Christi  « sa- 
cerdotalis muneris  exercitatio  »,  quo  Redemptor  noster,  Eccle- 
siae Caput,  aeterno  Patri  cultum  tribuit,  atque  cultum  quem 
« christifidelium  societas  Conditori  suo  et  per  ipsum  aeterno  Patri 

[21]  tribuit  ...  integrum  cultum  publicum  mystici  Iesu  Christi  Cor- 
poris, Capitis  nempe  membrorumque  eius  » (cf.  Pius  XII,  Litt. 
Encycl.  Mediator  Dei : A.A.S.,  39,  1947,  pp.  528-532). 

b)  Praeterea  de  Eucharistia  — et  ideo  de  Liturgia,  quae  circa 
Sacrificium  Missae  tota  exstruitur  — docemur  quod  est  fons  vitae 
Ecclesiae,  e quo  omnes  gratiae  derivantur.  « Hoc  Sacramentum 
(Eucharistia)  ex  seipso  virtutem  habet  gratiam  conferendi;  nec 
aliquis  habet  gratiam  ante  susceptionem  huius  Sacramenti  nisi 
ex  aliquo  voto  ipsius,  vel  per  seipsum,  sicut  adulti,  vel  voto  Ec- 
clesiae, sicut  parvuli  » (S.  Thomas,  Summa  Theol.  III,  q.  79  a.  1 
ad  1;  Id.,  In  IV  Sentent.  d.  8,  q.  1 a.  1).  « Indidemque  (scii,  ex 
Eucharistia)  haurit  habetque  Ecclesia  omnem  virtutem  suam  et 
gloriam,  omnia  divinorum  charismatum  ornamenta,  bona  omnia  » 
(cf.  Leo  XIII,  Litt.  Encycl.  Mirae  cantatis : A.S.S.,  34,  1901- 
1902,  p.  642;  Pius  XII,  Litt.  Encycl.  Mediator  Dei:  A.A.S.,  39, 
1947,  p.  548). 

Consuli  etiam  potest  Catechismus  ex  decreto  Concilii  Triden- 
tini  ad  parochos,  Dii  V P.  M.  iussu  editus  (Romae  1920,  p.  170, 
n.  228):  « Quoniam  immensae  eius  (Eucharistiae)  utilitates  et 
fructus  nulla  oratione  explicari  possunt,  unus  aut  alter  locus  a 
pastoribus  tractandus  erit,  ut  ostendant  quanta  in  sacrosanctis 
illis  mysteriis  bonorum  omnium  copia  et  affluentia  inclusa  sint. 
Hoc  vero  aliqua  ex  parte  ita  assequentur,  si  omnium  sacramen- 
torum vi  atque  natura  patefacta,  Eucharistiam  fonti,  cetera  rivu- 
lis comparaverint;  vere  enim  ac  necessario  fons  omnium  gratia- 
rum dicenda  est,  cum  fontem  ipsum  caelestium  charismatum 
et  donorum,  omniumque  sacramentorum  auctorem  Christum 
Dominum,  admirabili  modo  in  se  contineat  a quo  tamquam  a 
fonte  ad  alia  sacramenta,  quidquid  boni  et  perfectionis  habent 
derivatur  ». 

Ac  tandem  conferri  potest  Oratio  secreta  in  festo  S.  Ignatii, 
ubi  legitur:  « sacrosancta  mysteria  in  quibus  omnis  sanctitatis 
fontem  constituisti  ». 

[22]  AD  ARTICULUM  12 

33  — Pag.  31,  linea  31,  deleatur  verbum  « nihilominus  »,  quia  sunt 
duo  alia  adverbia  in  paragrapho,  et  ut  sensus  sit  clarior  ( 1 Pater). 

R.  — Adverbium  nihilominus  eo  est  additum  ut  clarius  appareat  ora- 
tionem communem  non  sufficere  christiano. 

AD  ARTICULUM  14  [22] 

34  — Pag.  32,  lineis  14-15,  deleatur:  « est  enim  primus  isque  necessa- 

rius fons,  e quo  spiritum  vere  christianum  fideles  hauriant  », 
quia  fons  gratiae  non  est  liturgia  sed  Christus  ( 1 Pater). 

R.  — Iam  responsum  est  supra:  cf.  nn.  29,  31. 

35  — Deleantur  articuli  14,  15,  16,  17,  18  capitis  I,  quia  ad  mi- 

nima descendunt,  et  quidem  contra  mentem  Summi  Pontificis 
qui  vult  solummodo  enunciationem  principiorum  generalium 
( 1 Pater). 

R. — E contra,  Commissio  tanto  altiora  haec  principia  censuit,  ut  de 
iis  relationem  specialem  ad  Patres  haberi  voluerit  ab  Exc.  Grim- 
shaw,  quia  agitur  de  fundamento  totius  reformationis,  scilicet  de 
actione  pastorali  et  de  praesuppositis  ad  eius  efficacitatem. 

AD  ARTICULUM  18 

36  — Pag.  33,  linea  6,  deleatur  vocabulum  « sacerdotes  saeculares  », 

et  ponatur  « sacerdotes  dioecesani  »,  ut  in  textu  primitivo,  quia 
male  sonat  hisce  temporibus  et  fit  incitamentum  psychologicum 
pro  sacerdotibus  dioecesanis  ut  se  in  negotiis  saecularibus  im- 
plicent  ( 1 Pater). 

R.  — Saecularis  ex  usu  probato  opponitur  adiectivo  religiosus  seu 
regularis ; e contra,  dioecesani  sacerdotes  nobis  eo  non  placuit, 
ne  religiosi  videantur  dioecesi  extranei,  cum  in  ea  sub  Episcopo 
laborent. 

AD  ARTICULUM  22 

37  — Reservetur  unice  Summo  Pontifici  auctoritas  in  rebus  liturgicis 

eique  sit  exclusive  iurisdictio  in  definiendo,  statuendo,  etc.,  circa 
res  liturgicas  ( 1 Pater). 

38  — Deleatur  paragraphus  secunda,  in  qua  videtur  institui  auctoritas  [23] 

supra  singulos  Ordinarios  loci,  infra  Romanum  Pontificem,  cui 
iurisdictio  datur  ad  definiendas  et  statuendas  normas  de  re  litur- 
gica,  quia  esset  periculum  pro  unitate  Ecclesiae,  quae  unitas  ser- 

[23]  vari  debet  in  substantialibus,  praeterquam  quod  Ecclesiae  con- 

stitutioni aliquo  modo  repugnare  videtur  ( 1 Pater). 

R.  — Uterque  modus  tamen  aperte  contradicit  voluntati  Patrum  tam 
expresse  manifestatae,  cum  in  votis  praeconciliaribus,  tum  in 
Concilio. 

39  — Magis  determinentur  principia  ad  instaurationem  rerum  litur- 

gicarum  pertinentia,  scilicet  necessitas  uniformitatis  in  sub- 
stantialibus et  convenientia  accommodationis,  ita  ut  nucleus 
uniformis  servari  possit  et  unitas  in  substantialibus  partibus 
( 1 Pater). 

R. — Quod  clare  dicitur  in  schemate,  art.  21,  23,  38,  39,  40. 

40  — Post  n.  25,  addatur:  Normae  ex  aspectu  latreutico  et  sacrali 

Liturgiae. 

a)  In  instauranda  sacra  Liturgia  et  in  formatione  liturgica 
cleri  et  populi  christiani  ratio  semper  habeatur  non  solum  de 
indole  didactica  et  pastorali  Liturgiae,  sed  praesertim  de  ipsius 
ordinatione  in  laudem  Dei  et  de  praesentia  Dei  in  ipsa  Liturgia 
operantis  et  viventis. 

b)  Foveantur  igitur  inter  fideles,  quantum  fieri  potest,  intel- 
ligentia  sacrorum  rituum  et  ad  eos  attentio,  necnon  sensus  my- 
sterii et  praesentiae  Dei,  ex  quo  sensu  scatere  debet  summe  de- 
vota et  filialis  Deo  reverentia  cordis  et  corporis. 

R.  — Iam  passim  ista  omnia  satis  insinuata  sunt,  ut  v.  gr.  in  art.  5, 
6,  10,  12,  33,  etc. 

AD  ARTICULUM  27 

41  — Pag.  34,  lineis  34  et  36,  supprimantur  respective  verba  « quasi 

privatae  » ac  « et  sociali  »,  cum  sint  inutilia  et  fortasse  aequi- 
voca  (1  Pater). 

R.  — Tam  parum  inutilia  sunt,  ut  emendationem  addere  oportuerit, 
approbante  sacro  Concilio  (cf.  Emend.  9). 

AD  ARTICULUM  35  § 4 C24! 

42  — Deleatur  paragraphus  quarta  ( 1 Pater). 

R.  — At  est  addita  approbante  sacro  Concilio  (cf.  Emend.  8). 

43  — Pag.  36,  linea  14,  loco  « sacra  Verbi  Dei  celebratio  »,  dicatur 

« Actio  paraliturgica  » vel  « Ritus  Verbi  »,  quia  apud  fideles 
significatio  huius  vocis  « celebratio  » quandam  confusionem  gi- 
gnere potest  (I  Pater). 

R.  — Locutio  « Actio  paraliturgica  » numquam  accepta  est  in  iure  li- 
turgico,  immo  sermoni  latino  repugnat;  « Ritus  Verbi  » adhuc 
magis  repugnat. 

44  — Pag.  36,  linea  17,  deleatur  vocabulum  « diaconus  » de  quo  fit 

mentio  specialis  pro  quibusdam  celebrationibus,  quia  haec  videtur 
esse  nova  institutio,  a Concilio  nondum  approbata  (1  Pater). 

R.  — At  iam  in  Rituali  et  in  Codice  luris  Canonici  de  officio  litur- 
gico  diaconi  plura  habentur,  nedum  disciplinam  antiquam  inspi- 
ciamus. 

AD  ARTICULUM  36 

45  — Lingua  latina  servetur  in  ritu  latino  propter  dignitatem,  unita- 

tem, simplicitatem  et  propter  suam  efficaciam,  ad  fovendam  ec- 
clesiasticam unitatem,  contra  nationalismi  errorem  et  periculum 
( 1 Pater). 

46  — Retineatur  in  Missa  lingua  latina,  modo  completo  et  totali  (1  Pa- 

ter). 

47  — Servetur  lingua  latina  in  praecipuis  Liturgiae  partibus  et  conce- 

datur usus  linguae  vernaculae  in  partibus  quae  accidentales  con- 
siderantur ( 1 Pater). 

48  — Introductio  linguae  vernaculae  in  Canonem  Missae  non  fiat  nisi 

quoad  verba  quae  alta  voce  proferuntur  ( 1 Pater). 

49  — Lingua  vulgaris  in  sola  Sacramentorum  administratione  adhiben- 

da est,  non  in  Missae  celebratione  (I  Pater). 

[24]  R.  — Iam  suffragatus  est  articulus  36,  non  solum  ex  totius  capitis  ap- 

probatione, sed  speciatim  ex  approbatione  emendationum  3-6. 

[25]  Particularia  vero  consulto  remissa  sunt  ad  capita  sequentia,  et 
pari  approbatione  suffragati  sunt  articuli  de  lingua  in  Missa, 
in  Sacramentis,  etc. 

30  — Conversio  textus  latini  in  linguam  vernaculam  proponatur  a com- 

petenti auctoritate  ecclesiastica  territoriali  Sanctae  Sedi  quae  sola 
potest  probare  istam  conversionem  ( 1 Pater). 

R.  — Paragraphus  quarta  quam  iste  modus  respicit  iam  a Concilio  ap- 
probata est  (Emend.  7). 

31  — Pag.  36,  linea  31,  loco  « Conversio  textus  latini  »,  ponatur  « con- 

versio textus  sacri  ». 

R.  — « Textus  sacer  » non  idem  sonat  ac  « textus  latinus  ».  Textus 
sacer,  ut  videtur,  de  sola  Scriptura  Sancta  dici  solet,  cum  in  Li- 
turgia  adsint  plures  textus  qui  haud  e Scriptura  hauriuntur. 

AD  ARTICULUM  37 

32  — Periculosum  videtur  permittere  mutationes  in  ipsa  Liturgia  deri- 

vatas ex  moribus  populorum,  nam  ansa  dabitur  destructioni  ritus 
latini  (1  Pater). 

R.  — De  hoc  tamen,  tot  fuerunt  vota  ante  Concilium  prolata,  totque 
orationes  Patrum  in  Concilio,  immo  tam  clara  mens  Concilii  ex 
suffragatione  emendationum  2-3,  ut  vix  iste  timor  concipi  pos- 
sit. Praeterea,  legatur  art.  38. 


Sic  explicit  nostra  Modorum  a Patribus  propositorum  expensio,  quae, 
ut  optamus,  Vobis  placitura  est,  et  de  qua  Vestram  approbationem  hu- 
millime petimus,  gratias  agentes  Vobis  de  tanta  Vestra  benevolentia. 

Moderator:  Gratias,  exc.me  Pater. 

Secretarius  generalis : Legitur  nunc  iterum  quaesitum  de  quo  est 
facienda  suffragatio  per  placet  et  non  placet.  Quaeritur  igitur:  « An 
placeat  expensio  facta  a commissione  conciliari  de  sacra  Liturgia  circa 
modos  prooemium  et  cap.  I respicientes  ». 

Moderator:  Incipit  nunc  disceptatio  super  schema  de  Oecumenismo. 

PATRUM  ORATIONES 
(de  Oecumenismo  in  genere ) 

1 

Em. mus  P.  D.  IGNATIUS  GABRIEL  card.  TAPPOUNI 
Patriarcha  Antiochenus  Syrorum 

V enerabiles  Patres , 

Loquor  nomine  episcopatus  Patriarchatus  Antiocheni  Syrorum. 

Humili  nostro  sensu,  opportunius  fuisset  de  Ecclesiis  orientalibus, 
nobiscum  communionem  non  habentibus,  seorsim  ac  de  Protestantibus 
tractare;  funditus  enim  diversa  est  eorum  ad  Ecclesiam  catholicam  ha- 
bitudo. Eo  magis  miramur,  videntes  in  uno  eodemque  schemate,  quod 
de  orientalibus  et  de  Protestantibus  agit,  novum  caput,  scii.  IV,  de  Iu- 
daeis  inveniri,  dum,  interea,  et  V nuntiatur  de  libertate  religiosa. 

Quidquid  sit  de  harum  quaestionum  momento,  illas  et  extra  locum 
et  valde  inopportune  hic  agitari  sentimus.  Nomine  enim  oecumenismi 
christianorum  unitas  intelligitur  fovenda,  ideoque,  non  est  hic  locus  de 
Iudaeis  aut  de  libertate  religiosa  disceptandi. 

Quartum  autem  caput , de  quo  solo  nunc  loqui  intendimus,  quid- 
quid sit,  de  substantia  eorum  quae  in  eo  de  Iudaeis  asseruntur,  inoppor- 
tunum omnino  nobis  videtur.  Nam: 

1.  Concilium  Oecumenicum  de  catholicis  in  primis  et  per  se  agit; 
indirecte  vero  de  aliis  christianorum  coetibus;  de  aliis  vero  religionibus 
per  accidens  tantum,  et  sine  ullo  inter  illas  discrimine  mentionem  fa- 
cere consuevit.  Nam  et  Secretariatus,  prout  omnibus  notum  est,  ad 
christianorum  unitatem  fovendam  institutus  fuit. 

2.  In  non  paucis  regionibus  huiusmodi  decretum  praeiudicium  et 
quidem  grave  afferre  posset  fidelibus  christianis  qui  minoritatem  revera 
in  illis  nationibus  constituunt,  magno  cum  detrimento,  tum  hierarchiae 
localis,  tum  finium  generaliorum  Ecclesiae  catholicae. 

3.  Quamvis  enim  Concilium  in  hoc  condendo  decreto  finibus  super- 
naturalibus  moveatur,  nihilominus  tum  propter  hodiernam  rerum  poli- 
ticarum conditionem,  quae  multorum  animos  valde  perturbat,  tum  quia 
multi,  sive  fidei  christianae  non  adhaerent,  sive  de  ea  nullam  gerunt 
curam,  hae  venerabilium  huius  Sacri  Concilii  Patrum  intentiones,  aut 
non  intelligentur,  aut  ob  oppositis  factionibus,  secundum  propriam  cuius- 
que utilitatem,  perverse  interpretabuntur,  magno  cum  christianorum, 
quorum  nobis  in  primis  cura  esse  debet,  damno. 

Nec  explicationes,  lingua  arabica,  sive  alia,  recenter  publici  iuris 
factae  sufficiunt,  ad  pericula  et  praeiudicia  quae  diximus  praecavenda. 
Dixi. 


2 

Em.mus  P.  D.  ERNESTUS  card.  RUFFINI 
Archiepiscopus  Panormitanus 

V enerabiles  Patres , 

Admiratus  sum  studium  ac  sedulitatem  quibus  peculiaris  commis- 
sio conciliaris,  veritatis  catholicae  et  Regni  Christi  propagationem  si- 
tienter expetens,  schema  decreti  de  Oecumenismo , nostrae  disceptationi 
subiciendum , praeparavit . 

Quocirca  eiusdem  commissionis  membris  grati  animi  mei  sensus 

— quantum  possum  — libenter  pando.  Venia  tamen  mihi  concedatur  si 

— ut  soleo  — nonnullas  anxietates  et  dubitationes  plena  cum  since- 
ritate manifestare  audeo } 

1.  Nomen  Oecumenismi,  schemati  inditum,  videtur  mihi  non  plene 
congruere  cum  appellatione  Concilii,  quod  oecumenicum  dicitur;  Con- 
cilium nostrum  iure  oecumenicum  vocatur  quia  universale  est,  cum  oecu- 
menismus  in  schemate  ad  peculiarem  apostolatus  speciem  contrahatur. 
Deinde  animadvertere  iterum  2 audeo  vocabulum  « Oecumenismus  » in- 
ductum esse  in  theologiam  — ni  fallor  — abhinc  quadraginta  circiter 
annos  a Protestantibus,  qui  ei  aliam  prorsus  subiciunt  significationem  ac 
nos  intelligimus.  E.  g.  Secretarius  Consilii  Oecumenici  Ecclesiarum  Aca- 
tholicarum  asserit  motionem  oecumenicam  (italice  « movimento  ecume- 
nico  »)  esse  transitum  ab  Ecclesia  quam  homines  sibi  effinxerunt  ad  Ec- 
clesiam quam  Deus  vult;  et  ideo  omnes  Ecclesiae  usque  adhuc  exsi- 
stentes, Ecclesia  catholica  inclusa,  essent  tantum  instituta  humana. 

In  hunc  finem  habitae  sunt,  ut  notum  est,3  a Protestantibus  plures 4 
Conferentiae  in  variis  5 urbibus,  e.  g.  Stoccolma  a.  1925,  Losanna  a.  1927, 
Oxonii  et  Edenburgi  a.  1937,  Amsterdam  1948  et  alibi,  quibus  inter- 
fuerunt plurimi  delegati  multarum  sectarum.  (Forsan  hic  iuvabit  in 
memoriam  revocasse  nomen  « sectae  » secundum  multorum  sententiam 
non  esse  mutuatum  a verbo  « secare  » sed  a verbo  « sequi  »,  quatenus 
singulae  sectae  quoddam  caput  sequuntur). 

Quod  si  nomen  Oecumenismus  servatur,  saltem  oporteret  vim  eius 

— secundum  doctrinam  catholicam  — clare  breviterque  definiri  initio 
decreti  ad  quamcumque  aequivocationem  firmius  vitandam;  sed  melius 
esset  — ut  opinor  — - pro  vocabulo  « oecumenismus  » substitui  rei 

descriptionem  et  eidem  descriptioni  addere:  quod  hodie  a pluribus  Oecu- 
menismus  vocatur. 

2.  Procul  dubio  nihil  habemus  antiquius  quam  reditum  fratrum  se- 
paratorum ad  unicum  Christi  ovile,  cuius  Supremus  Pastor  invisibilis 
est  Christus,  visibilis  autem  Christi  Vicarius  Summus  Pontifex.  Ipsi  enim 
proxima  cognatione  — ut  ita  dicam  — vere  nobiscum  coniuncti  sunt; 
unam  familiam  olim  in  Christo  efficiebamus,  eandem  fidem  profitentes, 
ad  eadem  sacramenta  accedentes,  sub  eodem  regimine  vitam  vere  chri- 
stianam  agentes;  et  etiam  nunc  eos  quadam  propinquitate  contingimus. 
Sed  ad  hanc  propinquitatem  quod  attinet,  substantialiter 6 cum  em.mo 
card.  Tappouni  consentiens,  velim  in  schemate  multo  clarius  ostendi 
ipsam  propinquitatem  longe  maiorem  nos  habere  cum  fratribus  separatis 
Ecclesiarum  rituum  orientalium  quam  cum  fratribus  qui  reformatores 
dicebantur  et  hodie  Protestantes  vel  Evangelici  vel  alius  peculiaribus 
nominibus  denotantur;  nam  illi,  nempe  fratres  separati  orientis,  conser- 
vant hierarchiam  ex  episcopis,  presbyteris  atque  ministris  constantem, 
quam  censent  divinitus  constitutam;  habent  septem  sacramenta  et  in 
Ss.ma  Eucharistia  per  mirabilem  illam  panis  et  vini  conversionem,  quae 
transsubstantiatio  appellatur,  praesentem  reapse  Christum  adorant,  sanc- 
tos una  cum  Christo  regnantes,  in  primis  Deiparam  Mariam  suppliciter 
invocant  eorumque  imaginibus  venerationem  impertiuntur  ..?  cum  Pro- 
testantes — ut  uno  nomine  omnes  comprehendam  reformatores  — prae- 
ter Sacram  Scripturam  et  Baptismum,  paucissima  alia  ex  antiqua  catho- 
lica fide  servaverint  et  insuper  in  sectas  plures  quam  trecentas  (ut 
taceam  quingentas  et  undecim  quae  recenter  ortae  sunt 8 in  Africa  australi) 
dispertiti  sint,  inter  se  plus  minus  ve  graviter  discrepantes. 

3 . Ordo  argumentorum  vel  quaestionum  quae  in  schemate  tractantur 
desiderari  potest  concinnior?  E.  g.  cap.  II  — ut  opinor  — copulandum 
esset,  brevitatis  causa,  cum  cap.  I in  quo  n.  1 pag.  1 « De  Ecclesiae 
unitate  et  unicitate  » supprimi  posset  numerus  ille,10  quia  iterat  quae  in 
schemate  de  Ecclesia  iam  disceptata  sunt;  et  sub  n.  3 non  dicerentur  quae 
ad  Oecumenismi  exercitium  pertinent,  de  quo  est  sermo  in  cap.  II. 

4.  Si  Oecumenismo  additur  cap.  IV,  in  quo  peculiaris  et  benigna 
mentio  fit  Iudaeorum,  cur  non  nominantur  illi,  quam  plurimi,  qui  adhae- 
rent, et  saepissime  bona  fide,  ceteris  religionibus?  Etenim  hi  in  sche- 
mate duabus  vel  tribus  tantum  lineis  indicantur  cum  plures  sint  quam 
decies  millies  11  centena  milia,  nec  longius  a catholicis  interdum  distent 
quam  Iudaei,  immo,  missionariis  testibus,  fidei  nostrae  catholicae  cor 
suum  haud  raro  facilius  — proh  dolor!  — aperiant  quam  ipsi  pro- 
testantes. 

3.  Insuper  quaeri  posset  cur  Oecumenismus,  dum  ad  Iudaeos  — iure 

quidem  meritoque  — amanter  respicit  quia  Patriarchas  et  Prophetas 
venerantur,  sed  Christum,  generis  humani  Salvatorem,  non  agnoscunt, 
penitus  neglegat  innumeros  illos  qui  in  nationibus  christianis,  quamquam 
sunt  baptizati,  sacramentaliter  confirmati,  Ss.ma  Eucharistia  pluries  re- 
fecti, « Communismo  »,  accuratius:  marxismo  (quo  atheismus  cotidie 
diffunditur  12  in  mundo)  multipliciter  favent,  ac  13  plerumque  ob  ratio- 
nes mere  oeconomico-sociales? 

6.  Demum  desiderantur  in  schemate  nonnullae  normae,  aperte  de- 
claratae, quae  diligenter  servandae  essent 14  ut  dialogus,  qui  dicitur,  cum 
acatholicis  quibuscumque,  prudens  et  vere  efficax  sit.  Illi  ...ls  qui  cum  aca- 
tholicis,  praesertim  in  conferentiis  vel  conventibus  coadunatis,  colloqui 
cupiunt  profecto  necesse  est  omnino  vitae  sanctimonia  praefulgeant,  fer- 
ventes orationes  16  effundant,  doctrinam  theologicam  catholicam  possi- 
deant11; sed  insuper  oportet  ut  dicatur  clare : 

Oportet  ut 18  obtineant  praeviam  competentis  auctoritatis  eccle- 
siasticae ,..19  veniam; 

2.  ...20  maneant  constanter  sub  singulari  vigilantia  et  moderamine 
episcoporum  ...21  Dixi. 


In  textu  scripto  tradito : 1 manifesto.  2 deest.  3 deest.  4 deest. 
5 pluribus.  6 maxime.  7 (cf.  Pius  XI  s.  r.  Litt.  Encycl.  Mortalium  animos : 
A.A.S.,  20,  1928,  p.  12  s.).  8 octingentas  recenter  ortas.  9 concinnior  esse 

potest.  10  deest.  11  deest.  12  disseminatur.  13  deest.  14  penitus 
diligenter  que  servandae  sunt.  15  enim.  16  preces.  17  optime  calleant. 
18  1.  19  (quae,  si  agatur  de  conferentiis  vel  publicis  collationibus,  est  semper 

S.  Sedes).  20  Principia  et  normas  fideliter  sequantur  quae  in  hac  re  Ecclesia 
statuerit.  3.  21  (cf.  Instructio  De  motione  oecumenica  quam  iussu  Pii  XII 

Suprema  Congr.  S.  Officii  edidit  die  20  decembris  1949:  A.A.S.,  42,  1950, 
pp.  142-147). 


3 

Em.mus  P.  D.  BENIAMINUS  card.  DE  ARRIBA  Y CASTRO 
Archiepiscopus  Tarraconensis 

V enerabiles  Patres  conciliares, 

Liceat  mihi  paucis  verbis  monitum  reverenter  proferre  circa  schema 
de  Oecumenismo  in  genere,  facultate  utens  libere  loquendi  admodum  lau- 
data in  hoc  Concilio. 

In  aliquibus  numeris  seu  paragraphis  huius  schematis  suadetur  dia- 
logus cum  fratribus  separatis  ad  unionem  fovendam.  Immo  in  peculia- 

ribus  adiunctis  licitum  etiamque  opportunum  esse  asseritur  catholicos 
viros  cum  fratribus  separatis  in  oratione  consociari. 

Sed  hoc  praeterquam  quod  specialibus  Ecclesiae  legibus  non 
consonat,  v.  g.  de  prohibitione  librorum  haeresim  faventium,  etsi  aliae 
dispositiones  aliquoties  permittant,  periculosa,  tamen,  valde  mihi  vide- 
tur enuntiatio  in  Concilio  pro  fide  nostrorum  fidelium,  maxime  paupe- 
rioris culturae,  qui  saepe  non  sunt  parati  ad  respondendum  argumentis 
quae  eis  exhibentur  quaeque  a peritis  diversarum  sectarum  seu  confes- 
sionum parata  sunt.  Exempla  non  pauca  afferre  possem  etsi  generatim, 
non  tamen  semper,  sine  exitu.  De  facto  proselytismus  crescit. 

Postulo  ergo  in  omni  caritate  — et  hoc  oro  nemo  dubitet  — sed 
pro  veritate: 

1.  Ut  in  schemate  addatur  hortatio  ad  fratres  seiunctos  ut  ab 
omni  proselytismo  inter  catholicos  sese  abstineant,  ne  fides  nostratum 
confusionismo  obscuretur. 

2.  Ut  a competenti  congregatione  aut  commissione  seu  a privato 
theologo  catechismus  oecumenicus  conficiatur  ubi  in  lucem  ponantur  doc- 
trinae catholicae  veritates  quae  in  discussione  sunt  aut  positive  a fra- 
tribus separatis  negantur. 

3.  Ut  per  huiusmodi  catechismi  studium,  et  etiam  sine  illo,  diffu- 
sio et  defensio  veritatum  catholicarum  non  tantum  in  scholis  cuiusvis 
gradus  sed  etiam  in  sessionibus  culturae  religiosae  associationum  aposto- 
latus  laicorum  sedulo  promoveatur. 

4.  Ne  oblivioni  detur  magisterium  Christi  uni  Ecclesiae  catholicae 
commissum  fuisse  cui  ius  et  officium  est  evangelium  toti  mundo  prae- 
dicandi. 

5.  Hisce  prae  oculis  habitis  oratio  et  caritas  erga  fratres  seiunctos 
in  dies  crescant  apud  nos,  sed  ante  omnia  exempla  authenticae  vitae 
christianae  omnibus  exhibeamus,  Christi  vestigia  sequentes  qui  « coepit 
facere  et  docere  ». 

Denique  humiliter  dicam  schema  in  genere  prout  iacet  mihi  non  pla- 
cere, nec  bono  animarum  profuturum  censeo,  unde  forsan  melius  esset, 
mihi  videtur,  illud  omittere  et  suo  loco  mentionem  facere  de  Secreta- 
riatu  permanente  qui  sub  ductu  personali,  ob  rei  gravitatem,  Romani 
Pontificis,  strenue  laboret  pro  unione  omnium  christianorum  ut  quanto- 
cius, Deo  adiuvante,  fiat  unum  ovile  et  unus  Pastor.  Dixi. 

Em.mus  P.  D.  IOSEPH  M.  card.  BUENO  Y MONREAL 
Archiepiscopus  Hispalensis 

V enerabiles  Patres , 

Schema  de  Oecumenismo  placet  quidem,  sed  iuxta  modum  tantum. 
Plura  in  eo  pulchra  et  valde  utilia  inveniuntur  quae  progressum  non 
parvum  indicant  in  pastorali  Ecclesiae  actione,  hodiernis  mentibus  coap- 
tata, erga  tot  millia  millium  fratrum  nostrorum  qui  extra  mirabilem 
unitatis  mysterium,  quod  est  Christi  Corpus  Mysticum,  vel  saltem  extra 
visibilia  septa  unius  ovilis  Christi  pervagantes,  ardentissimum  ipsius 
Domini  desiderium  « ut  omnes  unum  sint  » non  obsequuntur.  Unde 
splendor  Christi  vultus  in  Ecclesia  non  parum  obscuratur  et  Regni  Di- 
vini incrementum  funeste  retardatur.  Liceat  mihi  tamen  aliquales  pro- 
ponere animadversiones,  si  forsan  utile  quid  et  opportunum  communi 
labori  conferre  possint. 

Et  1.  Quoad  ipsam  inscriptionem  schematis  «De  Oecumenismo  ». 

Vox  « Oecumenismus  » propriam  veluti  technicam  et  historicam, 
conventionalem  tamen,  significationem  habet:  eam  nempe  quam  ei  dede- 
runt originarii  illi  fautores  motus  unitatis  inter  christianas  confessiones 
obtinendae.  A qua  significatione  non  videtur  opportune  recedendum,  ne 
variis  loquentes  linguis,  communis  rei  intellectus  impossibilis  fiat.  Usque 
nunc  nec  Ecclesia  in  suis  documentis  hoc  verbo  iuxta  illam  significa- 
tionem usa  fuit  nisi  ad  signandum  motum  illum  quem  extra  ipsam 
confessiones  non  catholicae  ducebant,  nec  minus  autem  Ecclesia  de 
Oecumenismo  locuta  fuit  quasi  de  propria  actione  ecclesiali  aut  pasto- 
rali. Primo  nunc  Ecclesia  verbo  « oecumenismi  » solemniter  utitur  ut 
exprimat  suum  munus  unitatem  omnium  Christianorum  — omnium  — 
in  Christo  quaerendam. 

Schema  nostrum  definitionem  Oecumenismi  exhibet:  « motus  et  or- 
dinata actio  ad  illam  christianorum  unitatem  fovendam,  quam  Iesus 
Christus  a Patre  flagrantibus  postulavit  precibus  ».  In  hac  generica  defi- 
nitione omnes,  ut  puto,  plus  minus  ve  conveniunt. 

Ast  idea  centralis  huius  definitionis,  nempe  unitas,  longe  diverse  ab 
Ecclesia  et  a confessionibus  separatis  intelligitur.  Ecclesia  enim  non 
potest  quin  seipsam  praesentet  verum  et  unicum  unitatis  mysterium  in 
Corpore  Christi  mystico,  unicum  etiam  et,  ex  intentione  Christi,  uni- 
versalem populum  Dei;  et  ad  hanc  unitatem,  et  internam  et  externam, 
omnes  convenire  debent,  vinculis  professionis  fidei,  sacramenti  et  eccle- 

siastici  regiminis  ac  communionis  collegati,  prouti  in  schemate  de  Ec- 
clesia exponitur.  Longe  vero  aliter  Oecumenismus  intelligitur  a confes- 
sionibus separatis.  Iuxta  eos  enim  ad  id  tendit  ut  christiani  diversarum 
denominationum  insimul  conveniant  in  caritate  ad  laborandum  pro  Dei 
gloria,  firmis  tamen  manentibus  propriis  uniuscuiusque  convictionibus 
religiosis.  Ex  hac  diversissima  ratione  sentiendi  de  unitate  Ecclesia  num- 
quam  in  eodem  plano  convenire  voluit  cum  aliis  confessionibus  in  di- 
versis Consiliis  oecumenicis  ecclesiarum. 

Vox  ergo  Oecumenismus  non  univoce  usurpatur  quando  de  oecume- 
nismo  catholico  et  de  oecumenismo  simpliciter  dicto  agitur. 

Optarem  ergo  ut,  licet  haec  vox  tanti  apud  hodiernos  aestimetur,  ab 
ea  tamen  abstineremus,  saltem  in  inscriptione  schematis.  Ex  una  parte 
magnam  confusionem  inter  catholicos  gignere  potest.  Ex  alia  vero  su- 
spicioni locum  praebere  potest  quod  veros  et  originarios  huius  vocis 
fautores  aliqua  veluti  fallacia  circumvenire  velimus,  quod,  ut  patet,  longe 
est  a nobis. 

Aliunde  schema  tractat  etiam  de  non  christianis  et  de  Iudaeis,  quod 
iam  non  in  voce  « oecumenismi  » continetur.  Unde  latius  patet  contentus 
quam  designatio.  Cum  vero  opus  et  conversatio  Ecclesiae,  hodie  quam 
magis,  extendere  opus  sit  ad  ingentes  multitudines  eorum  qui  in  magnis 
confessionibus  non  christianis  Deum  colunt  (Buddhistae,  Shintoistae, 
Confucianistae,  Musulmani,  etc.),  erga  quos  actio  missionalis  non  oecu- 
menica  dicitur,  ast  similitudinem  quamdam  hodie  in  pastorali  agendi 
ratione  cum  Oecumenismo  servat,  ad  firmandam  unitatem  in  Deum  ve- 
rum contra  pestem  materialismi,  proponere  auderem  quod  sive  chri- 
stiani sive  non  christiani  in  eodem  pastorali  schemate  complecterentur, 
ratione  quidem  habita  diversae  uniuscuiusque  conditionis,  et  schema 
enuntiaretur  modo  generaliore:  « De  habitudine  Ecclesiae  erga  omnes 
qui  extra  unitatem  populi  Dei  sunt  ». 

Si  vero  melius  in  unum  coalescere  nolimus  christianos  cum  non 
christianis,  enuntiemus  pro  illis:  « De  Oecumenismo  catholico  »,  vel 
melius  adhuc:  « De  habitudine  Ecclesiae  ad  Oecumenismum  »;  pro  istis 
vero:  « De  missionibus  ». 

Quomodocumque  sit,  effulgeat  ratio  vere  oecumenica  sese  habendi 
in  linea  pastorali  erga  omnes  a Christo  redemptos,  qua  Ecclesia  peraman- 
ter ad  eos  se  vertit  ut  in  caritate  via  unionis  paretur  mediante  dialogo, 
oratione,  communione  in  bonis  spiritualibus,  quae  apud  ipsos  sunt,  et 
testimonio  vitae  fideliter  christianae. 

2.  De  ordine  interno  schematis. 

Schema  non  doctrinale  sed  potius  pastorale  est.  Doctrina  de  Ec- 
clesiae intima  mysteriosa  natura,  ac  de  unitate  et  universalitate  populi 

Dei,  in  proprio  schemate  de  Ecclesia  integre  exhiberi  debet.  Proinde 
propono  ut  primus  numerus  nostri  schematis,  qui  inscribitur  « De  Ec- 
clesiae unitate  et  unicitate  »,  cum  doctrinam  theologicam  et  quidem 
dogmaticam  contineat,  amandetur  ad  schema  de  Ecclesia , post  n.  6 
cap.  I illius  schematis  inserendus.  E contra  nn.  9 et  10  illius  cap.  I 
de  Ecclesia,  qui  inscribuntur  « De  nexibus  Ecclesiae  cum  christianis 
non  catholicis  » et  « De  non  christianis  ad  Ecclesiam  adducendis  »,  ex- 
pungantur de  illo  loco  et  inserantur  in  schemate  de  Oecumenismo,  vel 
unus  in  de  Oecumenismo  et  alius  in  de  missionibus.  Ambo  enim  non 
doctrinales  sed  pastorales  sunt  et  plura  habent  quae  in  schemate  nostro 
repetita  apparent.  Schema  ergo  de  Oecumenismo  initium  sumeret  ab  iis 
quae  dicuntur  sub  n.  3,  inscripto  etiam,  inter  uncos:  « De  Oecume- 
nismo ». 

3.  Quoad  stylum  textus. 

Omnes  norunt  quam  cauta  agendi  ratione  Ecclesia  motum  oecume- 
nicum  semper  consideravit,  prout  videre  est  in  C.I.C.,  Encyclica  Morta- 
lium animos,  et  diversa  monita  et  instructiones  S.  Officii.  Et  merito 
quidem.  Motus  enim  ille  ab  incunabulis  aliqualem  panchristianismi  aut 
syncretismi  religiosi  christiani  speciem  prae  se  ferre  videbatur,  quod 
periculo  indifferentismi  ansam  praebere  poterat. 

Feliciter  vero  iam  Ecclesia  in  dies  benevolenti  animo  motionem 
illam  oecumenicam  prosequitur,  qua,  sincero  animo  et  caritate  ducti, 
christiani  diversarum  confessionum  dialogum  instituunt,  qui  viam  aperit 
mutuae  cognitioni  et  bonorum  communium  aestimationi,  supplices  ad 
Deum  preces  fundunt  pro  optata  unitate  atque  exinde  offendicula  non 
pauca  e medio  tolluntur.  Ast,  ut  patet,  semper  cautela  adhibenda  est  ne 
oecumenismus  perperam  intelligatur  aut  damnosae  confusiones  oriantur. 

Schema  nostrum  non  satis  haec  pericula  vitat.  Laetanter  factum  ex- 
tollitur quod,  extra  visibilia  Ecclesiae  septa,  dentur  vita  gratiae,  alia 
interiora  Spiritus  Sancti  dona,  etc.  Haec  verissima  sunt  ast  non  forma- 
liter  quatenus  fratres  illi  separati  manent  ab  Ecclesia  sed  tantum  ea- 
tenus  et  quoadusque  in  bona  fide  sunt,  ac,  si  scholastice  diceremus, 
dantur  dona  illa  per  accidens  non  vero  per  se.  Hoc  vero  clare  et  expresse 
significandum  est  in  textu.  Secus  periculum  est  quod  sive  catholici  sive 
fratres  separati  parvipendant  unionem  aut  separationem,  si  ubicumque 
inveniantur  iisdem  Spiritus  Sancti  donis  gaudere  possint.  Dixi. 


Textus  scripto  traditus-. 

Schema  de  Oecumenismo  nobis  valde  placet,  iuxta  modum  tamen.  Equidem 
huius  schematis  momentum  ac  necessitas  neminem  fugit  qui  considerare  velit  do- 
lendum  nimis  spectaculum  mundi  huius  in  quo  post  viginti  saecula  bis  mille  quin- 


CONGREGATIO  GENERALIS  LXIX 


535 


genta  millia  millium  hominum  extra  mirabile  unitatis  sacramentum  quod  est  Eccle- 
sia pervagantium  ardentissimum  Christi  Domini  desiderium  « ut  omnes  unum  sint  » 
« unum  ovile  et  unus  Pastor  » adhuc  non  adimplent,  ex  quo  splendor  vultus 
Christi  in  Ecclesia  valde  obscuratur  et  regni  divini  incrementum  funeste  retar- 
datur. Nihil  mirum  quod  saepe  saepius  Romani  Pontifices  appellationes  ad  uni- 
tatem inclamaverint,  v.  g.  Leo  XIII  in  Litteris  Encyclicis  Satis  cognitum,  Prae- 
clara gratulationis ; Ioannes  XXIII  in  allocutione  Gaudet  Mater  Ecclesia ; Paulus  VI, 
feliciter  regnans,  in  allocutione  Salvete,  in  qua  unum  ex  quatuor  Concilii  finibus 
adsignat:  « unitatis  redintegrationem  inter  christianos  universos ».  Aggredimur 
ergo  rem  valde  momentosam,  sed  et  valde  periculosam  etiam,  quam  aequo  animo 
et  assidua  consideratione  pertractare  debemus. 

Grates  imprimis  mihi  pergratum  est  rependere  Secretariatui  ad  Unitatem  Chri- 
stianorum fovendam  ob  suam  indefessam  activitatem  in  hoc  tanto  opere. 

Tamen,  liceat  mihi  nonnullas  animadversiones  facere: 

1.  Par.  1,  cap.  I huius  schematis  agit  « de  Ecclesiae  unitate  et  unicitate  ». 
Iamvero  hoc  argumentum,  vere  doctrinale,  immo  et  dogmaticum,  attingit  inti- 
mam constitutionem  Ecclesiae,  prout  est  mysticum  Christi  Corpus  quod  adhuc 
in  terris  peregrinatur,  in  quo  considerandi  sunt  fideles  catholici,  alii  christiani  non 
catholici,  atque  alii  non  christiani;  videatis  in  cap.  I schematis  de  Ecclesia,  nn.  7 
ad  10,  qui  de  his  argumentis  tractant.  Videretur  ergo  argumentum  de  Ecclesiae 
unitate  et  unicitate  potius  amandandum  ad  schema  de  Ecclesia,  post  n.  6;  atque 
iam  ita  ab  aliquibus  Patribus  petitum  fuit  quando  illud  schema  disceptabatur  in 
aula.  Adde  quod  populus  Dei,  ex  intentione  Christi  complecti  debet  omnem  homi- 
nem venientem  in  hunc  mundum,  ergo  dotibus  praeditus  esse  debet  universalitatis 
et  unitatis;  secus  non  intelligitur,  quia  non  est  coetus  aliquis  selectus  e medio 
multitudinis. 

De  facto  tamen,  dum  peregrinatur  his  in  terris,  populus  Dei  scissus  apparet, 
sed  hoc  est  factum  transitorium  et  provisorium;  natus  enim  est  tandem  aliquando 
omnes  homines  complecti.  Exinde  ergo,  melius  videretur  quod  schema  de  Oecu- 
menismo  in  schemate  de  Ecclesia  includeretur,  loco  nempe  quo  inveniuntur  nn.  9 
et  10  illius  schematis,  qui  reapse  doctrinam  oecumenismi  iam  exhibent,  quae 
rursus  repetita  apparet  in  nostro  novo  schemate.  Materia  vero  tota  de  Oecume- 
nismo  sub  clariori  luce  appareret  in  proprio  illo  loco,  nempe  intra  Ecclesiam  ad 
quam  ex  intentione  Christi  tandem  omnes  venire  debent. 

2.  Verbum  oecumenismus  significationem  veluti  technicam  sed  mere  histo- 
ricam habet  nempe:  unitatis  Christianorum;  atque  ita  etiam  designatur  Secretaria- 
tus.  Res  ita  venit  ex  primis  conaminibus  ecclesiarum  separatarum,  quando  Consi- 
lium Universale  Christianum  ad  Vitam  et  Laborem,  et  aliae  organizationes  inter- 
nationales  primos  contactus  habuerunt  in  La  Haye,  Lausanne  etc.  unde  Consilium 
Oecumenicum  Ecclesiarum  tandem  ortum  habuit.  Sed  de  se,  hoc  verbum  non 
excludere  debet  conatus  ad  unitatem  cum  aliis  confessionibus  religiosis  non  chri- 
stianis,  utputa  Buddhismo,  Shintoismo,  Confucianismo,  etc.,  quae  tamen  plura 
millia  millium  hominum  comprehendunt,  a Christo  Domino  etiam  ad  Ecclesiam 
et  populum  adquisitionis  vocatorum;  immo  ii  plures  sunt  quam  christiani  separati. 
Iamvero,  de  istis  schema  nihil  dicit,  quum  tamen  de  cura  sollicitudinis  Ecclesiae 
exulare  minime  debeant. 

Certum  est  quod  abhinc  paucis  diebus,  nobis  distributa  fuit  foliola  quaedam 
quae  inscribitur  « Schema  decreti  De  Oecumenismo  cap.  IV  »,  et  post  paucissima 

verba  de  non  christianis,  agit  de  carissimis  nostris  fratribus  Iudaeis.  Sed  adversus 
illam  foliolam  pauca  habeo:  imprimis  nescio  unde  venerit  aut  qua  auctoritate 
submittatur  disceptationi,  quia  caret  decreto  illo,  quod  in  omnibus  schematibus 
constat  quo  em. mus  cardinalis  a Secretis  fidem  facit  Sanctissimum  Dominum  No- 
strum Papam  statuisse  schema  illud  discutiendum  esse.  Sed  praeterea,  dum  schema 
nobis  transmissum  fuit  mense  aprili,  ita  ut  Patribus  congruum  relinqueretur  tem- 
poris spatium  ad  consilia  capienda  etc.,  prouti  art.  30  Ordinis  Concilii  statuit, 
foliola  haec  nobis  data  est  absque  illo  congruo  temporis  spatio:  quum  secreta- 
riatus  potuisset  per  plures  menses  inde  a prima  sessione  illam  redigere  et  trans- 
mittere. Ergo  peto  ut  de  ista  foliola  ratio  non  habeatur  nisi  ad  minus  post  men- 
sem, aut  aliud  congruum  temporis  spatium. 

3.  Omnes  norunt  quam  cauta  ratione  Ecclesia  illum  motum  oecumenicum 
semper  consideraverit,  videatis  ad  exemplum  Instructionem  S.  Officii  anni  1950. 
Et  merito  quidem,  periculosissima  res  est  ne  fideles  ad  indifferentismum  trahan- 
tur, dum  vident  Ecclesiam  tam  humanissimis  verbis  agere  cum  non  catholicis,  ac 
si  in  omnibus  confessionibus  gratia  Spiritus  Sancti  praesens  sit.  Hoc  periculum 
non  vitatur  in  schemate  nostro,  sed  potius  augetur.  Videatis  in  nn.  2 (linn.  22-32), 
3 (lin.  38  s.),  20  etc.  extollitur  factum  quod,  extra  septa  Ecclesiae  visibilia,  den- 
tur vita  gratiae,  alia  interiora  dona  Spiritus  Sancti,  fides,  spes,  caritas,  magnani- 
mitas, fortitudo,  devotio,  etc.  Haec  vera  sunt,  ast  non  quatenus  separati  sunt  ab 
Ecclesia,  sed  quoadusque  in  bona  fide  maneant. 

Et  hoc  valde  premendum  est,  nisi  velimus  plures  confundere  qui  forte  ad  Ec- 
clesiam iam  alliciebantur.  Econtra,  de  catholicis,  non  tot  virtutes  numerantur,  sed 
potius  eis  gravis  animadversio  fit  quod  tepiditate  et  peccaminosa  vita  haud  parvo 
offendiculo  sunt  pro  carissimis  fratribus  separatis.  Hoc  non  satis  aequum  videtur. 

Quibus  omnibus  consideratis,  modus  est:  quod  schema  redeat  ad  Secretaria- 
tum  et  denuo  reficiatur  iuxta  has  animadversiones.  Dixi. 

5 

Em.mus  P.  D.  IOSEPH  card.  RITTER 
Archiepiscopus  S.  Ludovici 

Venerabiles  Patres , 

Loquor  nomine  proprio  et  in  nomine  aliquorum  episcoporum  Sta- 
tuum Foederatorum  Americae  Septemtrionalis } 

In  genere  schema  de  Oecumenismo  nobis  perplacet  quia  bene  respon- 
det necessitati  exprimendi  consectaria  practica  « aggiornamento  » Ec- 
clesiae. 

Theologice  necnon  historice  significat  terminum  finalem  contra-Re- 
formationis  cum  polemicis  eius  infaustis.  Spiritualiter  nos  coget  ut  exa- 
minemus caritatem  nostram  et  aestimationem  erga  fratres  in  Christo  a 
nobis  seiunctos  ob  differentias  doctrinales.  Pastoraliter  urget  ut  per  ora- 
tionem, studium,  dialogum  et  actionem  illam  diem  festinemus  in  qua 
omnes  in  Christo  unum  fient. 

1.  Attamen,  lacunae  sunt  in  textu  proposito.  Cum  gaudio  recepimus 
nuntium  hodiernum  de  cap.  V,  nempe  « de  libertate  religiosa  »,  et  ex- 
spectamus crastina  eius  distributionem .2  Sine  declaratione  tali,  fiducia 
mutua  impossibilis  erit  et  dialogus  serius  praecludetur.  Cum  considere- 
mus libertatem  religiosam  esse  fundamentum  et  praerequisitum  rela- 
tionum oecumenicarum  cum  aliis  corporibus  christianis,  strenue  urgemus 
ut  tractatio  de  hoc  subiecto  incorporetur  intra  schema  ante  considera- 
tionem exercitii  oecumenismi.  Ut  talis  tractatio  sit  digna  deliberatione 
conciliari  et  valoris  oecumenici,  non  debet  profluere  ex  motivis  mere  ex- 
pedientibus. Declaratio  nostra  fundatur  solide  in  principiis  theologicis. 
Oportet  incorporari  considerationes  de  libertate  absoluta  actus  fidei; 
de  dignitate  humanae  personae  necnon  eius  conscientia  inviolabili;  ac 
de  incompetentia  totali  gubernii  civilis  in  iudicio  ferendo  super  Evange- 
lium  Christi  et  eius  interpretationem.  Proinde  declaratio  haec  reaffir- 
mabit  independentiam  completam  Ecclesiae  ab  ullo  gubernio  civili  in 
adimplenda  eius  missione. 

2.  Schema  deficit  in  principiis  oecumenismi  exponendis.  Euchari- 
stiae celebratio  sicut  signum  et  causa  unitatis  Ecclesiae  clarius  appareat. 
Liturgiae  significatio  et  eius  renovatio  in  vita  Ecclesiae  sunt  magni  mo- 
menti oecumenici  et  hoc  momentum  in  textu  explici te  declaretur.  Af- 
firmatio explicita  de  validitate  Ordinum  et  sacramentorum  Ecclesiarum 
orientalium  cum  quibus  ecclesiastica  communio  infauste  interrupta  est 
etiam  inveniatur  in  hoc  schemate. 

3.  In  quantum  est  possibile,  terminologia  forsitan  offensiva  fratribus 
seiunctis  removeatur  in  emendationibus  a commissione  faciendis.  Sine 
iudicio  de  validitate  Ordinum  et  Eucharistiae  celebrationis  eorum,  enixe 
rogamus  ut  designatio  « Ecclesiae  » non  negetur  corporibus  christianis  in 
textu  sic  dictis  « Communitatibus  ». 

4.  Utrum  necne  cap.  IV  sensu  stricto  pertineat  schemati  de  Oecume- 
nismo,  talis  declaratio  nobis  valde  placet  et  clare  pertinet  fini  proposito 
huius  Concilii. 

5 et  ultimo.  Oecumenismus  obnoxius  est  periculis  communibus 
omnium  motuum  viventium.  Oecumenismus  potest  confundi  cum  ri- 
giditate suavi;  potest  fieri  sterilis  ob  intellectualismum  excessivum; 
potest  verti  in  indifferentismum.  Ad  evolvendum  Oecumenismum  effec- 
tivum sincere  optamus  Directorium  de  exercitio  Oecumenismi.  Sugge- 
stiones practicas  ad  conficiendum  tale  Directorium  secretario  tradamus. 
Dixi. 


In  textu  scripto  tradito-.  1 deest. 
tione  inaequivoca  de  libertate  religiosa. 


2 Imprimis,  schema  indiget  declara- 

[ Approbaverunt ] exc.mi  Paul  Schulte,  arch.  Indianapolis;  Floyd  Begin,  ep. 
Oakland;  Charles  Helmsing,  ep.  Kansas  City-St.  Ioseph;  Charles  Buswell,  ep.  Pue- 
blo;  Leo  Burne,  ep.  tit.  Sabadia;  Marion  E.  Forst,  ep.  Dodge  City;  Glennon 
P.  Flavin,  ep.  tit.  Janina;  Stephen  Leven,  ep.  tit.  Bure;  die  17  novembris  1963, 
91  ex  120  episcopis  ex  hierarchia  episcopatus  in  Statibus  Foederatis  Americae 
Septemtrionalis  adunatis  approbaverunt  interventionem. 


6 

Em.mus  P.  D.  IOSEPH  HUMBERTUS  card.  QUINTERO 
Archiepiscopus  Car  ac  ensis 

Em. mi  Praesides  et  Moderatores,  venerabiles  Patres,  humanis- 
simi Observatores, 

Si  prae  oculis  habeamus  totius  mundi  exspectationem  ex  eo  tem- 
pore quo  prima  huius  Concilii  celebrationis  notitia  propagata  est,  gra- 
vitas argumenti  nunc  disceptandi  perspicue  apparebit,  quippe  quod  om- 
nes gentes  crediderunt  praecipuum  Concilii  propositum  futurum  esse 
instaurationem  unitatis  inter  ecclesias  quae  nomine  cbristiano  honoran- 
tur, et  hanc  spem  adhuc  retinent.  Ideo  supervacaneum  erit  in  conside- 
ratione magni  momenti  schematis  de  Oecumenismo  morari. 

Genus  humanum  diebus  nostris  unitatem  in  omni  ordine  quaerere 
videtur.  Ad  hanc  adipiscendam  ipsa  scientifica  huius  aetatis  inventa, 
quae  populorum  communionem  alacrem  et  facillimam  reddiderunt,  nemo 
non  videt  contendere.  Sed  est  in  ordine  spirituali,  immo  in  ordine  reli- 
gioso ubi  maiori  vi  unitas  exoptatur,  ita  ut  iustissime  dicere  possimus 
desiderium  Domini  Nostri  Iesu  Christi  de  uno  ovili  unoque  Pastore  uni- 
versale iam  evasisse.  Ecclesia,  de  aeterna  animarum  salute  semper  solli- 
cita, studium  et  operam  suam  sedulo  conferre  vult,  ut  ad  eam  unitatem 
tandem  aliquando  homines  perveniant,  quemadmodum  praesens  schema 
attestatur. 

Interior  Ecclesiae  renovatio,  conversio  cordis  et  sanctitas  vitae  in 
hoc  schemate  statuuntur  tamquam  necessaria  veri  oecumenismi  funda- 
menta. Hoc  modo  efficitur  ut  ante  omnium  oculos  Ecclesiae  venustas  pa- 
lam splendeat  et  advenas  alliciat,  cum  magno  attrahendi  robore  praedita 
sit  pulchritudo.  Sed  haec,  iuxta  notam  definitionem,  nihil  aliud  est 
quam  splendor  veri,  et  proinde  Ecclesia  veritatum  thesaurum  exhibeat 
oportet,  veritatum  dico  non  solum  quae  in  fidei  deposito  continentur, 
sed  etiam  omnes  alias  cum  ipsa  Ecclesia  connexas,  inter  quas  veritates 
historicae  procul  dubio  annumerantur. 

Plerumque,  ubi  de  originibus  separationum  ab  Ecclesia  quae  in  saecu- 

lorum  cursu  evenerunt  inter  nos  agitur,  totam  omnino  culpam  auctori- 
bus iacturarum  attribuere  solemus.  Sed  si  illa  vetera  facta,  « tranquil- 
liore sine  ira  et  studio  indagatione  »,  ut  verbis  Pii  XII  utar,  perscru- 
tentur et  perpendantur,  ab  ista  separationum  culpa  nos  plene  innocen- 
tes minime  fuisse  opus  est  confiteri.  Sic,  ut  unum  tantum  afferam  exem- 
plum, in  Reformatione  saec.  xvi  infeliciter  peracta,  vitam  a perfectione 
et  virtutibus  christianis  abhorrentem  plurimorum  praesulum,  quos  cum 
amore  renatarum  litterarum  moribus  paganis  indulgere  non  pudebat, 
partem  certe  non  parvam  in  illa  Ecclesiae  fractura  habuisse  agnoscere 
debemus.  Postea,  cum  ad  veritatem  tuendam  et  vindicandam  acriter 
disputare  necesse  fuit,  regula  illa  a caritate  statuta,  vi  cuius  si  odio  ha- 
bendi sint  errores,  amore  prosequendi  sunt  errantes,  non  semper  et 
ubique  est  servata.  Hae  sunt  rugae,  quibus  humana  infirmitas  pulcherri- 
mum Sponsae  Christi  vultum  aliquantulum  deturpavit. 

Cum  nunc  vera  reconciliationis  voluntate  moveamur,  rectum  initium 
oecumenismo  dabimus,  non  tegendo  sed  humiliter  confitendo  quam 
habuimus  in  praeteritis  seiunctionibus  culpam;  tantum  opus  feliciter  in- 
grediemur, non  imitando  agendi  rationem  pharisaei  parabolae,  qui  sese 
ab  omni  labe  immunem  profitebatur,  sed  cum  humili  publicano  pectora 
nostra  submisse  percutiendo.  Quod  quidem  egregie  iam  fecit  in  hac 
ipsa  aula,  in  oratione  qua  hanc  secundam  Concilii  periodum  aperuit, 
B.mus  Pater  noster  Paulus  VI.  Omnes  vos  certe  animadvertere  potuistis, 
tremula  et  altiore  voce  qua  tunc  Pontifex  usus  est,  eius  commotionem 
ex  imo  animo  erumpentem,  manifestum  signum  sinceritatis  qua  lo- 
quebatur. 

His  breviter  et  simpliciter  dictis,  liceat  mihi  innuere  ut  in  hoc  sche- 
mate, loco  opportuniore,  addatur  declaratio,  qua  Sacra  Synodus,  di- 
scessiones in  dominico  grege  hucusque  habitas  deplorans  et  vestigiis 
B.mi  Patris  Pauli  VI  inhaerens,  a Fratribus  separatis  veniam  petat,  si 
iniuriam  a filiis  Ecclesiae  se  accepisse  putent,  simulque  testetur  Eccle- 
siam, matrem  perpetuo  benevolam,  iniurias  ipsam  illatas  penitus  et 
peramanter  condonare.  Dixi. 

7 

Em. mus  P.  D.  PETRUS  TATSUO  card.  DOI 
Archiepiscopus  Tokiensis 

Venerabiles  Fratres,  carissimi  Observatores, 

Liceat  mihi  pauca  dicere  ad  schema  propositum,  nomine  etiam  cete- 
rorum episcoporum  Iaponiae. 

Schema  in  genere  placet,  gratiaeque  agendae  sunt  Secretariatui  « ad 


540 


ACTA  CONC.  VATICANI  II  - PERIODUS  II 


unitatem  Christianorum  fovendam  » pro  eius  elaboratione.  Sequentia 
tamen  proponenda  censemus  ad  schema  ulterius  perficiendum. 

Problema  Oecumenismi  videri  debet  etiam  sub  respectu  « missio- 
nario  »,  i.  e.  sub  respectu  populorum  qui  adhuc  maxima  ex  parte  non 
sunt  christiani.  In  istis  populis,  praeter  Ecclesiam  catholicam,  pro  pro- 
pagatione fidei  christianae  laborant  multae  aliae  denominationes  chri- 
stianae,  quae  opera  etiam  culturalia  et  socialia  magni  momenti  sustinent. 

Divisio  christianorum  sine  dubio  est  nobis  magnum  impedimentum 
pro  diffusione  doctrinae  evangelicae,  et  valde  difficile  est  hominibus 
non-christianis  rationes  istius  divisionis  explicare.  Ideo  conatus  Oecu- 
menismi, quibus  coram  non-christianis  mitigatur  scandalum  huius  di- 
visionis, sunt  etiam  magni  momenti  pro  propagatione  fidei  catholicae. 

Praeterea,  in  variis  sphaeris  vitae  culturalis  et  socialis,  cooperatio  ef- 
ficax omnium  christianorum  desideranda  est,  ut  spiritus  christianus  ma- 
gis in  dies  illos  populos  pervadat. 

Insuper,  brevis  mentio  facienda  videtur  magnorum  systematum  re- 
ligiosorum et  ethicorum,  quae  per  multa  saecula  influxum  profundum 
exercuerunt  in  populos  non-christianos,  ut,  v.  g.,  apud  nos  Buddhismus 
et  Confucianismus.  Breviter  ergo  ostendatur  quod  Ecclesia  catholica 
debito  modo  aestimat  germina  veritatis  in  iisdem  contenta  quibus  nempe 
secundum  consilia  Providentiae  ad  Christum  praeparare  videntur;  et 
quod  Ecclesia,  per  praedicationem  doctrinae  evangelicae,  altissimis  eo- 
rum aspirationibus  satisfacere  intendit. 

Pariter  asserendum  est  quod  catholici  erga  concives  non-christianos 
utpote  homines  bonae  voluntatis  sincerum  animum  aestimationis  et 
amoris  fovent  et  cum  eis  pro  bono  communi  patriae  et  totius  societatis 
humanae  libenter  cooperari  parati  sunt. 

Conclusio.  - Proponimus  ergo  sequentia: 

1.  Ut  schema  subdividatur  in  sectionem  de  Oecumenismo  proprie 
dicto  et  in  aliam  de  habitudine  catholicorum  ad  Iudaeos  et  ad  ceteros 
homines  non-christianos;  fundamentum  enim  theologicum  differt  quoad 
singula. 

2.  Ut  in  cap.  I,  clarior  mentio  fiat  momenti  Oecumenismi  in  terris 
non-christianis. 

3.  Ut  titulus  cap.  IV  mutetur  ita:  « De  catholicorum  habitudine  ad 
Iudaeos  et  ad  ceteros  non-christianos  ». 

4.  Ut  in  cap.  IV,  post  tractationem  de  Iudaeis,  addatur  nova  para- 
graphus  de  habitudine  catholicorum  ad  ceteros  homines  non-christianos. 
Dixi. 

8 

Beat. mus  P.  D.  STEPHANUS  I SIDAROUSS 
Patriarcha  Alexandrinus  Coptorum 

V enerabiles  Patres , 

Schema  circa  oecumenismum  omnium  fere  Christianorum  expecta- 
tioni  respondet.  Desiderium  enim  unitatis  fidelium  instaurandae  magis 
magisque  animos  pervadit.  Attamen  quo  ferventius  desideratur  unitas, 
eo  difficilius  apparet  viam  invenire  quae  ad  illam  conducit.  Quod  quidem 
inde  etiam  probatur  quod  et  in  documentis  pontificiis  non  raro  iam  de 
« falso  irenismo  » sermo  factus  fuit.  Inde  necessitas  elucet  perspicuae 
et  certae  in  hac  materia  doctrinae;  quam  tamen  schema  nobis  proposi- 
tum non  sufficienter  exhibere  videtur.  Capita  enim  doctrinae  essentia- 
lia, quorum  elementa  a conciliorum  oecumenicorum  definitionibus  et  a 
magisterio  ordinario  declarata  extant,  confuse  hic  aut  inadaequate  expo- 
nuntur. Ita,  v.  g.,  primatus  Petri  eiusque  successorum,  qui  visibilis  uni- 
tatis radix  est  et  fundamentum,  ipsa  essentialis  et  indefectibilis  unitas 
in  qua  Christus  suam  condidit  Ecclesiam,  notio  « communionis  catholi- 
cae »,  quae  huius  unitatis  exercitium  et  externa  manifestatio  est,  ita  de- 
clarantur ut  interpretationibus  doctrinae  catholicae  non  consentaneis, 
aperta  fere  maneat  via.  Ipsa  oecumenismi  definitio  quae  pag.  10, 
linn.  32-35  exhibetur  insufficiens  omnino  est.  Oecumenismus  « motus 
ibi  esse  dicitur  et  ordinata  actio  ad  illam  christianorum  unitatem  foven- 
dam quam  Iesus  Christus  a caelesti  Patre  flagrantibus  postulavit  pre- 
cibus ».  At  ordo  actionis  et  ipsa  notio  unitatis  inter  christianos  fovendae 
aliter  atque  aliter  non  solum  a catholicis  et  ab  acatholicis  intelligitur,  sed 
etiam  inter  ipsos  catholicos  non  omnes  invenit  consentientes;  ex  quo 
et  ille  oritur  « irenismus  »,  a quo  nobis  cavendum  documenta  praemo- 
nent pontificia. 

Maturae  considerationis  iste  defectus  causa  fortasse  fuit  cur  in 
schemate  qui  de  oecumenismo  seu,  prout  in  definitione  exposita  decla- 
ratur, de  christianorum  unitate  fovenda  agendum  est,  integrum  caput 
genti  consecratur  iudaicae,  de  qua  si  quid  forte  declarasse  iuvabat  non 
erat  hic  locus,  ubi  de  christianorum  agitur  unitate. 

Praesens  praeterea  rerum  publicarum  conditio  talis  est  quae,  ne- 
dum huius  Concilii  sensus  supernaturalis  caritatis  in  hoc  cap.  IV  exa- 
rando omnibus  eluceant,  interpretationibus  aut  inadaequatis,  aut  a mente 
Concilii  omnino  alienis  locum  dabit,  idque  cum  certo  fidelium  damno. 

Cap.  autem  IV  declarationes  eo  minus  necessariae  apparent  cum  occa- 
sione angustiarum  et  persecutionum  quibus  sive  hebraica  sive  aliae  gen- 
tes obnoxiae  fuerunt  et  solemnibus  datis  documentis  et  praesertim  ope- 
ribus qui  periculo  et  sacrificiis  certo  non  carebant,  Ecclesia  catholica 
suos  erga  omnes  gentes  et  caritatis  et  iustitiae  sensus  palam  demon- 
stravit. 

Meminisse  praeterea  iuvabit  Patres  in  hac  eadem  aula  a quibus- 
dam argumentis  sive  doctrinae  socialis  sive  de  relationibus  inter  Eccle- 
siam et  Statum  tractandis  abstinuisse  ne  Ecclesiae  catholicae  conditio 
in  quibusdam  regionibus  difficilior  evaderet.  Sententiam  ab  em.mo  card. 
Gracias  in  hac  aula  prolatam  liceat  in  memoriam  revocare:  “ We  will 
have  to  face  the  music  ...  ”.  Nos  debemus  difficultatibus  obviam  ire! 

Quod  quidem  facere  parati  sumus  et  facimus  ubi  urget  necessitas. 
Casum  autem  praesentem  necessitatem  huiusmodi  prae  se  ferre  nullo 
videtur  probari  argumento.  Dixi. 


9 

Beat. mus  P.  D.  MAXIMUS  IV  SAIGH 
Patriarcha  Antiochenus  Melchitarum 

Venerables  Per  es, 

Au  sujet  du  schema  de  Oecumenismo  pris  dans  son  ensemble,  nous 
tenons  d’abord  a exprimer  notre  vive  satisfaction.  Nous  croyons  que 
c’est  le  premier  schema  soumis  a 1’ examen  des  Peres  conciliaires  qui 
unisse,  de  fagon  nuancee,  la  densite  doctrinale  et  le  sens  pastoral.  Meme 
retouche  dans  certains  details,  nous  croyons  qu’il  peut  etre  admis  par 
tous  comme  une  base  excellente  de  discussion. 

Parmi  les  qualites  qui  le  recommandent  a notre  approbation,  cer- 
taines  meritent  d’etre  relevees  brievement: 

1.  Ce  schema  est  le  signe  que  nous  sommes  enfin  sortis,  nous  ca- 
tholiques,  de  la  periode  de  polemique  sterile,  soit  a 1’egard  de  nos  freres 
orthodoxes  d’Orient,  soit  a 1’egard  des  communautes  issues  de  la  crise 
du  xvie  siecle,  polemique  qui  a trop  influence  un  developpement  unilate- 
ral  de  la  theologie,  de  la  discipline  et  meme  de  la  spiritualite. 

2.  Dans  la  meme  ligne  dfidees,  ce  schema  est  le  signe  que  nous  nous 
sommes  decides  a quitter  les  impasses  d’un  faux  proselytisme,  qui  se 
fixe  pour  but  d’affaiblir  son  frere,  pour  entrer  dans  la  voie  de  1’emula- 
tion  evangelique  et  de  la  sincerite  du  temoignage  de  la  foi  dans  la  cha- 
rite,  restant  toujours  sauve  la  liberte  de  la  conscience  sincere. 

3.  Ce  schema  reflete  aussi  ce  que  le  regrette  Pape  Jean  XXIII  et 
Sa  Saintete  le  Pape  Paul  VI  ont  recommande  par  leur  exemple  et  leurs 
paroles:  savoir  reconnaitre  ses  torts,  ce  qui  ouvre  les  coeurs  au  dialogue 
et  a 1’oecumenisme. 

4.  Mais  surtout  nous  tenons  a exprimer  publiquement  notre  joie 
et  — nous  en  sommes  certains  — celle  de  nos  freres  orthodoxes,  en 
voyant  enfin  dans  le  1 schema  la  premiere  entree,  encore  un  peu  timide 
mais  franche  et  officielle,  d’une  vraie  theologie  de  PEglise,  qui  n’a  jamais 
cesse  d’etre  celle  de  toute  la  tradition  orientale:  1’Eglise  est  avant  tout 
un  mystere  de  Communion:  Communion  du  Pere  et  du  Fils  dans  1’Esprit 
Saint  qui,  jaillie  de  la  Resurrection  du  Christ,  est  repandue  sans  cesse 
par  PEsprit  vivifiant,  a travers  la  divine  Liturgie,  dans  tous  les  membres 
du  nouveau  Peuple  de  Dieu. 

Ces  merites  ne  doivent  pourtant  pas  masquer  certaines  deficien- 
ces  ...2.  Qu’ils  nous  soit  permis  de  les  signaler: 

1.  Ce  schema  semble  un  peu  trop  descriptif.  On  aimerait  que  la 
presentation  fut  aussi  plus  critique,  en  allant  des  vraies  causes  aux 
remedes  appropries. 

2.  Ce3  schema  est  encore  trop  dependant  des  causes  de  divisions, 
surtout  des  causes  theologiques,  qui  ont  agi  autrefois.  Or,  tant  en  Orient 
qu’a  Pegard  de  nos  freres  anglicans  et  protestants,  les  difficultes  d’autre- 
fois  ont  souvent  disparu,  mais  d’autres  difficultes  nouvelles  ont  surgi 
depuis  la  separation.  II  faudrait  en  tenir  compte  davantage,  et  dans 
une  saine  perspective  critique. 

3.  Dans  une  perspective  d’union,  il  faudrait  peut-etre  aussi  ne  pas 
etre  uniquement  retenu  par  les  divisions  qui  touchent  a la  structure 
de  1’Eglise,  mais  signaler  qu’a  Pinterieur  de  toutes  les  communautes 
chretiennes,  des  brisures  quotidiennes  agissent  contre  Punite,  c.-a-d.  le 
peche  qui  tue  la  charite...4 

4.  ...5  Enfin,  nous  devons  dire  ici  clairement  — et  cela  est  tres  im- 
portant — que  le  chap.  IV  de  ce  schema  qui  nous  a ete  recemment 
distribue,  est  absolument  hors  sujet.  L’cecumenisme  est  un  effort  pour 
la  reunion  de  toute  la  famille  chretienne,  c.-a-d.  le  remembrement  de 
tous  ceux  qui  sont  baptises  dans  le  Christ.  C’est  donc  une  affaire  de 
famille,  strictement  intime.  Les  non-chretiens  ne  sont  donc  pas  en  cause. 
Et  l’on  ne  voit  pas  ce  que  les  juifs  viennent  faire  dans  1’oecumenisme 
chretien,  et  pourquoi  on  les  y a introduits. 

En  outre,  il  est  gravement  offensant  pour  nos  freres  separes,  qu’on 
semble  traiter  sur  le  meme  pied  que  les  juifs. 

Ce  chap.  IV  doit  donc  d’urgence  etre  enleve  du  schema  de  Oecu- 
menismo. 

Si  l’on  tient  cependant  a le  conserver  pour  une  cause  que  nous  igno- 
rons,  il  faut  a)  d’abord  Pinserer  dans  un  autre  schema  ou  il  serait  mieux 
a sa  place,  par  exemple  dans  le  schema  de  Ecclesia  en  pariant  de  1’his- 
toire  du  salut  ou  dans  le  schema  en  preparation  sur  la  presence  de 
VEglise  dans  le  monde,  comme  temoignage  de  PEglise  contre  les  ra- 
cismes...6 

b)  Ensuite,  si  l’on  veut  parier1  des  juifs,  il  faut  aussi  parier  des 
autres  religions  non-chretiennes,  et  surtout  des  musulmans,  qui  sont 
au  nombre  de  400  millions  et  au  milieu  desquels  nous  vivons  en  mino- 
rite.  U n proverbe  arabe  dit:  « Celui  qui  regoit  les  coups  n’est  pas  comme 
celui  qui  les  compte  ».8  Soyons  donc 9 justes  et  logiques  avec  nous- 
memes .10  Si  nous  voulons  desavouer  Pantisemitisme  — et  nous  le 
desavouons  tous  — une  petite  note  condamnant  et  Pantisemitisme  et  la 
segregation  raciale  aurait  suffi.  Inutile  de  creer  dans  le  monde  une  agi- 
tation  nuisible. 

En  conclusion,  et  en  redisant  notre  accord  substantiel  avec  le  schema, 
nous  soulignerons  deux  points: 

1.  Le  caractere  absolument  specifique  de  nos  relations  avec  nos 
freres  orthodoxes,  ce  qui  legitime  la  place  particuliere  que  leur  consacre 
le  chap.  III,  dans  son  par.  I.  Nous  aurions  tous  besoin  de  retrouver 
le  sens  authentique  de  PEglise,  qui  etait  celui  de  nos  Peres,  orthodoxes 
et  catholiques.  Jadis,  personne  n’aurait  ose  parier  d’une  Eglise  catholique 
et  d’une  Eglise  orthodoxe:  on  ne  reconnaissait  qu’une  Eglise,  une  et 
indivisee,  meme  si  quelques-uns  de  ses  membres  etaient  temporairement 
divises  avec  des  « responsabilites  partagees  »,  comme  Pa  dit  Jean  XXIII. 
A Lyon  et  a Florence,  quoi  qu’on  pense  de  ces  Conciles  d’union,  nos 
freres  les  Eveques  orthodoxes  prenaient  part  au  Concile  en  tant  que 
membres;  et  leurs  places  vides  ici  devraient  etre  pour  nous  un  dechire- 
ment  douloureux,  et  un  appel  encore  plus  pressant  a retrouver  la  pleine 
communion  dans  la  charite. 

2.  Cest  pourquoi  nous  faisons  notre  le  vceu  exprime  a Punanimite 
lors  de  la  derniere  conference  panorthodoxe  de  Rhodes,  de  voir  s’eta- 
blir  le  plus  rapidement  possible  un  dialogue  permanent  et  a egalite  entre 
les  freres  orthodoxes  et  les  catholiques.  Nous  souhaitons  que  le  Secre- 
tariat  pour  l’Union  des  Chretiens  instaure  efficacement  ce  nouveau  con- 
tact  permanent  et  direct.  Que  toute  passion  humaine  se  taise  pour  en- 
tendre  la  seule  voix  du  Christn  Le  Peuple  Chretien  est  impatient,  de 
1’impatience  de  1’Esprit.  Nous  avons  a nous  ouvrir  largement  a ce 
souffle  divin  qui,  d’une  vallee  d’ossements  desseches,  comme  l’a  dit  le 
prophete  Ezechiel,12  fera  un  peuple  vivant,  saint,  uni  dans  la  foi  pour 
glorifier  la  Trinite  Sainte:  Pere,  Fils  et  Saint-Esprit.  Dixi. 

In  textu  scripto  tradito-.  1 ce.  2 communes  a Pensemble  de  ce  schema. 
3 Le.  4 Aux  yeux  de  Dieu  et  du  Christ  qui  nous  jugera  sur  1’amour,  ces  rup- 
tures,  souvent  invisibles,  sont  certainement  plus  graves  que  1’etat  sociologique  ou 
chacun  de  nous  se  trouve  en  naissant  dans  tel  ou  tel  groupe  chretien.  5 Nous 
signalons  aussi  un  defaut  de  forme,  susceptible  d’etre  ameliore.  A certains  pas- 
sages,  on  ne  sait  plus  s’il  s’agit  de  la  description  des  caracteres  de  nos  freres,  ou 
bien  d’un  message  qui  leur  est  adresse,  ou  bien  d’une  exhortation  destinee  aux 
seuls  catholiques.  L’unite  de  forme  pourrait  etre  facilement  assuree  si  l’on  se 
pla^ait  toujours  dans  la  perspective,  non  d’un  Concile  d’union,  mais  d’un  Concile 
de  renovation  de  1’Eglise  catholique,  ce  qui  est  le  premier  pas,  toujours  a refaire, 
de  la  rencontre  avec  nos  freres.  5.  6 de  toute  sorte.  7 parle . 8 deest. 

9 deest.  10  deest.  11  Seigneur.  12  (37,  11). 

Moderator : Exc.mus  secretarius  generalis  communicabit  nunc  exi- 
tum suffragationis  hodie  peractae  circa  modos  in  prooemium  et  cap.  I 
de  sacra  Liturgia. 

Secretarius  generalis-.  Circa  prooemium  et  cap.  I schematis  de  sacra 
Liturgia: 

Praesentes  votantes 

Dixerunt  placet 

non  placet 

placet  iuxta  modum  (pro  hac  vice,  nul- 
lum) . 

Suffragia  nulla 

Ergo  prooemium  et  cap.  I iterum  probatum  est. 

Modi  circa  cap.  II,  quorum  fasciculus  hodie  distribuendus  erat, 
non  possunt  exhiberi  Patribus  hoc  mane,  quia  tantummodo  nunc  habui- 
mus prima  exemplaria  ex  typographia.  Distribuentur  crastina,  ita  ut 
suffragatio  fiat  feria  IV. 

Moderator : Proxima  congregatio  generalis  habebitur  crastina,  hora 
nona. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 


2.090 

Exc.mus  P.  D.  Pericles  Felici,  arch.  tit.  Samosatensis,  secreta - 
vius  generalis  Ss.  Concilii". 

Moderabitur  disceptationem  de  Oecumenismo  in  genere,  in  hac  LXX 
congregatione  generali,  em.mus  ac  rev.mus  D.  card.  Petrus  Gregorius 
Agagianian. 

In  hac  congregatione  generali  distribuetur  fasciculus  continens  mo- 
dos super  cap.  II  schematis  de  sacra  Liturgia,  nempe  « De  Sacrosancto 
Eucharistiae  Mysterio  ».  Modi  propositi  super  cap.  II,  modi  scii,  qui 
suffragationi  subiciendi  erunt,  sunt  tres,  ut  poteritis  legere  in  fasciculo 
mox  distribuendo.  Igitur  circa  unumquemque  modum  fiet  suffragatio  per 
placet  et  non  placet.  Dein  habebitur  suffragatio  circa  quaesitum  gene- 
rale, quoad  cap.  II  uti  patet,  et  quaesitum  generale  sic  sonat:  « An  pla- 
ceat expensio  facta  a commissione  circa  modos  reliquos  articulos  cap.  II 
respicientes  ».  Omnes  hae  suffragationes  fient  crastina,  prout  nun- 
tiatum est. 

Pariter  in  hac  congregatione  distribuetur  cap.  V schematis  decreti 
de  Oecumenismo , quod  inscribitur  « De  libertate  religiosa  » [cf.  p.  433]; 
et  sic  totum  schema  de  Oecumenismo  quinque  capitibus  comple- 
tum est. 

Nunc  lego  nomina  eorum  qui  loqui  postulaverunt  de  schemate  Oecu- 
menismi  in  genere:  em.mi  ac  rev.mi  DD.  cardd.  Aemilius  Leger,  arch. 
Marianopolitanus  in  Canada;  Franciscus  Konig,  arch.  Vindobonensis  in 
Austria;  Laureanus  Rugambwa,  ep.  Bukobaensis  in  Tanganyika;  beat.mi 
Albertus  Gori,  patr.  Hierosolymitanus  Latinorum;  Ignatius  Petrus  XVI 
Batanian,  patr.  Ciliciae  Armenorum;  exc.mi  DD.  Gabriel  Garrone,  arch. 
Tolosanus  in  Gallia;  Arthurus  Elchinger,  ep.  eoad.  Argentinensis  in 
Gallia;  Ioannes  McQuaid,  arch.  Dublinensis  in  Hibernia;  Carolus  de 
Provencheres,  arch.  Aquensis  in  Gallia;  Angelus  Jelmini,  adm.  ap.  Luga- 
nensis  in  Helvetia;  Andreas  Sapelak,  ep.  visit,  ap.  pro  Ucrainis  in  Ar- 
gentina;  Casimirus  Morcillo,  arch.  Caesar augustanus  in  Hispania;  Mau- 
ritius  Baudoux,  arch.  S.  Bonifatii  in  Canada;  Ioannes  Heenan,  arch. 
Vestmonasteriensis  in  Anglia;  Ioannes  Weber,  arch.-ep.  Argentinensis 
in  Gallia;  Sergius  Mendez,  ep.  Cuernavacensis  in  Mexico;  Robertus 
Chopard-Lallier,  praef.  ap.  Parakuensis  in  Dahomey;  Andreas  Jacq,  ep. 


550 


ACTA  CONC.  VATICANI  II  - PERIODUS  II 


tit.  Cerasenus  in  Vietnam;  Antonius  Ferreira,  ep.  Portugallensis  in  Lusi- 
tania; Bonaventura  de  Uriarte,  vic.  ap.  S.  Raymundi  in  Peruvia;  Iacobus 
Flores,  ep.  Barbastrensis  in  Hispania;  Hermenegildus  Florit,  arch.  Flo- 
rentinus in  Italia;  Ioannes  Carolus  Aramburu,  arch.  Tucumanensis  in 
Argentina;  Iosephus  Hoffner,  ep.  Monasteriensis  in  Germania;  Ioannes 
Hervas,  ep.  praei.  Cluniensis  in  Hispania;  Ignatius  Ziade,  arch.  Bery- 
tensis Maronitarum;  Andreas  Hamvas,  ep.  Csanadiensis  in  Hungaria; 
Fortunatus  da  Veiga,  ep.  eoad.  Belgaumensis  in  India;  Emmanuel  Pius 
Lopez,  ep.  Jalapensis-Veracrucensis  in  Mexico. 

Moderator.  Venerabiles  Patres,  antequam  prosequamur  discepta- 
tionem de  schemate  in  genere  et  cap.  I de  Oecumenismo,  opportunum 
visum  est  moderatoribus  ut  prius  legantur  relationes  de  ceteris  capiti- 
bus eiusdem  schematis. 

RELATIO 

1.  Circa  cap.  III  paragraphum  primam 

Exc.mi  P.  D.  Gabrielis  Bukatko, 

Arch.  tit.  Mecisseni,  eoad,  c.i.s.  Belogradensis 

[Cf.  pp.  480-481]. 


2.  Circa  cap.  IV 
Em. mi  P.  D.  Augustini  card.  Bea 

[Cf.  pp.  481-485]. 


3.  Circa  cap.  V 

Exc.mi  P.  D.  Aemilii  Ioseph  De  Smedt,  ep.  Brugensis 
[Cf.  pp.  485-495]. 

1 

Em.mus  P.  D.  PAULUS  AEMILIUS  card.  LEGER 
Archiepiscopus  Marianopolitanus 

V enerahiles  Patres,  carissimi  Observatores,  fidelissimi  Auditores, 

Breviter  et  ad  iudicium  quidem  generale  tantum  humillime  os  meum 
ad  vos  patet.1 

Mihi  primo  liceat  verba  a Papa  Paulo  VI  /.  r.f  ultima  feria  V pro- 

lata,  citare:  « Inter  alios  scopos,  Concilium  illum  habet  aperiendi  omnem 
possibilem  viam  ut  in  unica  Christi  Ecclesia  recomponantur  variae  et 
venerabiles  communitates  separatae  quae  nomen  et  gloriam  Christi 
ferunt  ». 

Utile  est  revocare  illam  generosam  invitationem  iam  pluries,  etsi 
aliis  modis,  ab  eodem  Papa  Paulo  VI  et  prius  a Papa  Ioanne  XXIII 
sanctae  memoriae  3 factam.  Iam  a nuntio  convocationis  huius  Concilii, 
Ioannes  XXIII  spiritu  quasi  prophetico  omnes  christianos  ad  gratiam 
unionis  convocavit.  Urgentes  et  maximas  difficultates  Papa  certe  non 
ignorabat,  attamen  ausus  est  animum  christianorum  erigere  ad  spem 
unitatis.  Et  de  facto,  numquam  forsitan  a multis  saeculis  verba  Domini: 
« Ut  unum  sint  » cum  tanta  claritate  a christianis  audita  sunt. 

Motum  illum  universalem  ad  unitatem  christianorum  nos  interpre- 
tari non  possumus  ut  meram  generositatem  affectivam  quae  mox  evane- 
scet. Haec  nova  dispositio  mentis  revera  ab  Evangelio  inspiratur,  a Spi- 
ritu Sancto  procedit,  nec  ab  ea  recedere  possumus. 

Unde  videtur  quod,  tantam  habentes  impositam  nubem  testium,  cur- 
ramus ad  propositum  certamen  — ut  aiebat  apostolus  — et  conversa- 
tionem seu  motum  ad  alias  communitates  christianas  non  aequivociter , 
sed  revera  ut  realitatem  supernaturalem  consideremus .4 

Verum  est  nos  adhuc  aliquo  timore  affici,  praesertim  si  aspicimus  5 
mutationes  practicas  quas  ista  conversio  spiritualis  — ut  auderem  di- 
cere — a nobis  requirit .6  Quis  hoc  mirari  posset?  Pondus  historiae  su- 
perare debemus.  Prudentiae  merae  exspectationis,  nunc  praeferre  debe- 
mus prudentiam  novam  magis  positivam,  prudentiam  a dialogo  requisi- 
tam} Prudentia  quae  non  ad  solam  tuitionem  sed  et  ad  unionem  tendit, 
prudentia  vera  est  et  catholica. 

Schema  de  Oecumenismo  mihi  placet  in  hoc  quod  illam  amplam  et 
quidem,  ut  sincere  dicam,  arduam  ac  8 prudentem  viam  aperire  vult  uni- 
tati christianorum.  Immo  schema,  et  quidem  in  genere  uti  iacet ,9  mihi 
necessarium  videtur  quia  pastoribus  et  fidelibus  principia  praebet  quibus 
in  praesentibus  adiunctis  indigent.  Munus  erit  episcopatus  uniuscuiusque 
regionis  illa  suis  propriis  necessitatibus  aptare. 

Nunc  duas  difficultates  proponere  vellem: 

1.  Generaliter  assentio  eis  quae  dicta  sunt  de  defectu  homogenei- 
tatis  in  materia  huius  schematis.  Oportet  ut  hoc  schema,  quod  titulum 
habet  de  Oecumenismo,  de  oecumenismo  tantum  seu  de  unitate  chri- 
stianorum tantum  tractet.  Ergo  non  inseri  deberent  in  hoc  decreto  cap.  ...10 
« De  Iudaeis  »,  ...n  « De  libertate  religiosa  ».  Sane,  gaudeo  de  hoc  quod 
ista  schemata  de  Iudaeis  et 12  de  libertate  religiosa  proximis  diebus  in 
aula  disputatura  sint}1  Dum  momentum  oecumenicum  horum  capitum  14 

agnosco,  puto  tamen  melius  esse  illa  ut  schemata  per  se  stantia 15  pro- 
ponere. Doctrina  enim  quae  in  eis  16  proponitur  valet  pro  omnibus  reli- 
gionibus, non  specialiter  autem  pro  christianis. 

2.  Altera  mea  difficultas  refert  ad  secundam  partem  cap.  III.  Opi- 
nione mea,  systematica  descriptio  communitatum  christianorum  vitari 
deberet  in  officiali  decreto  Concilii.  Sane,  probare  debemus  conatum 
omnem  ut  melius  in  luce  et  in  honore  ponantur  « germani  veritatis  vitae- 
que spiritualis  thesauri  » {sunt  ipsa  verba  Pontificis  regnantis  17)  aliorum 
christianorum  utque  fideles  melius  illas  divitias  cognoscant.  Attamen, 
talis  exploratio  difficillime  fieri  potest  in  congregatione  generali  Con- 
cilii et  praeterea,  in  tali  materia,  expositio  accurata  quae  digna  sit  de- 
creto conciliari  magna  pericula  offert.  Tum  complexitas  eventuum  histo- 
ricorum quibus  ortae  sunt  dissensiones  in  Ecclesia,  tum  magna  diversitas 
communitatum  christianorum  nos  invitant  ut  prudenter  abstineamus  ab 
interpretando,  ut  ita  dicam,  oificialiter  historiam  praeteritam  vel  etiam 
hodiernum  statum  rerum.  Habetur  periculum  simplificandi  res  quarum 
expositio  maiorem  subtilitatem  requireret  periculumque  aequitatem  non 
perfecte  observandi  erga  alios  christianos. 

Praeterea,  elementa  illa  quae  in  secunda  parte  cap.  III  systematice 
exponuntur,  iam  alio  modo  innuuntur  in  art.  2 cap.  I.  Quod  sufficere 
mihi  videtur  dummodo  ille  art.  2 quibusdam  additionibus  augeatur  et 
perficiatur. 

Itaque,  quoad  communitates  christianas  a saec.  xvi  separatas,  pro- 
pono ut  systematica  expositio  illarum  propriae  conditionis  in  quadam 
appendice  transferatur  utque  abstineamus  a discussione  in  congregatione 
generali  de  illa  appendice.  Dixi. 


In  textu  scripto  tradito-.  1 deest.  2 * * * deest.  3 deest.  4 deest. 

5 consideramus.  6 exigit.  7 dialogi.  8 sed.  9 deest.  10  IV. 
11  et  V.  12  schema.  13  disputaturum  sit.  14  huius  capitis.  15  illud 
ut  schema  per  se  stans.  16  eo.  17  deest. 


2 

Em.mus  P.  D.  FRANCISCUS  card.  KOENIG 

Archiepisco pus  V indobonensis 

Venerabiles  Patres , 

Textus  schematis  de  Oecumenismo  mihi  omnino  correspondere  vi- 

detur scopo  et  intentionibus  Concilii  Vaticani  II  iam  a Papa  Ioanne  XXIII 

stabilitis  et  a Summo  Pontifice  nostro  Paulo  VI  solemniter  confirmatis. 

Concilium  nostrum  semper  et  in  omnibus  prae  oculis  habere  debet 
omnes  conatus  faciendos  esse,  qui  nobis  secundum  conscientiam  nostram 
possibiles  sunt,  ut  unio  christifidelium  a Christo  enixis  precibus  a Patre 
postulata  facilior  reddatur. 

Secundum  verbum  Papae  loannis  XXIII  unio  nequit  sperari,  nisi 
praecedat  aliquod  « avvicinamento  »,  uti  dixit / omnium  Christianorum. 
Ad  id  obtinendum  hoc  schema  mihi  optime  conferre  videtur.  Quapropter 
illud  ut  fundamentum  aptum  pro  disceptatione  conciliari  commendare 
vellem. 

Ut  autem  intentio  huius  schematis  clarior  adhuc  appareat  et  textus 
perfici  possit,  quaedam  puncta  exponere  mihi  liceat. 

1.  Notandum  est  voces  « oecumenicum  »,  « oecumenismus  » decursu 
temporis  diversas  et  bene  distinguendas  significationes  habuisse  et  hodie 
quoque  habere.  Ut  clare  eluceat,  quonam  sensu  in  nostro  schemate 
conceptus  oecumenismi  adhibeatur,  illae  diversitates  observandae  sunt 
et  has  observationes  scriptis  secretario  generali  tradam...2 

2.  Laudandum  est  in  schemate  aperte  affirmari  hic  non  quemlibet 
oecumenismum  exponi,  sed  oecumenismum  catholicum.  Hoc  quidem  in 
titulo  generali  schematis  nondum  exprimitur,  sed  in  titulo  cap.  I aperte 
et  explicite  affirmatur...3 

Exponendum  esse  in  nostro  schemate  oecumenismum  catholicum 
seu  principia  oecumenismi  catholici,  manifestum  est.  Nam  tota  cogitatio 
et  actio  oecumenica  uniuscuiusque  communitatis  christianae  essentialiter 
et  necessario  pendet  ab  Ecclesiologia  sua  et  in  specie  a doctrina  de  uni- 
tate Ecclesiae,  quam  Christus  vult. 

Certe  Ecclesiologia  catholica  et  in  specie  doctrina  catholica  de  unitate 
Ecclesiae  a Christo  desiderata  non  toto  caelo  differt  a respectivis  doc- 
trinis ceterarum  communitatum  Christianarum,  sed  in  quibusdam  et 
quidem  fundamentalibus  et  essentialibus  cum  ipsis  concordat.  Sunt  vero 
sine  dubio  in  doctrina  catholica  de  Ecclesia  elementa,  quae  pro  ipsa 
sunt  specifica  et  distinctiva  relate  ad  alias  communitates  christianas. 

Haec  elementa  distinctiva,  quae  postulant  quoque  oecumenismum 
distinctum  catholicum,  certe  in  schemate  non  tacentur.  Secundum  opi- 
nionem vero  meam,  ex  una  parte  haec  apertius  et  distinctius  adhuc  af- 
ferri deberent  in  schemate,  ut  nullus  sit  locus  ambiguitatis  et  ne  aliis 
christianis  videamur  nos  imponere  velle  ipsis  nostram  conceptionem 
oecumenismi  et  damnare  conceptionem,  quam  ipsi  secundum  doctrinam 
et  conscientiam  eorum  propriam  defendunt. 

Ex  altera  parte  necesse  est,  ut  oecumenismus  noster  catholicus  non 
appareat  ut  systema  aliquod  clausum  et  undequaque  iam  perfectum  et 
absolutum.  Invenimur  nempe  tantum  in  initio  alicuius  motionis,  cuius 

auctor  et  primum  principium  ipse  Spiritus  Sanctus  est.  Certe  nemo  no- 
strum ante  triginta  annos  hodiernam  motionem  oecumenicam  exspectas- 
set.  Mihi  persuasum  est  quod  Christus  per  Spiritum  Sanctum  suum 
etiam  mediante  dialogo  secundum  principia  catholica  cum  non-catholicis 
in  caritate  non  ficta  instituto  nos  in  profundiorem  cognitionem  veri- 
tatis suae  ducet  et  novos  aspectus  manifestabit  etiam  relate  ad  oecume- 
nismum. 

Sed  haec  evolutio  nostri  oecumenismi  a Spiritu  Sancto  exspectanda 
et  oratione  indefessa  postulanda  in  praesenti  textu  schematis  nondum 
satis  commemorata  esse  videtur. 

3.  Saepius  in  toto  schemate,  dum  communitates  christianorum  orien- 
talium seiunctorum  iure  meritoque  Ecclesiae  vocantur,  coetus  aliorum 
christianorum  seiunctorum  tantum  « communitates  » appellantur.  Mihi 
quidem  persuasum  est  secundum  doctrinam  catholicam  distinctionem  fa- 
ciendam esse  inter  illas  communitates,  quae  episcopis  valide  ordinatis 
cum  successione  apostolica  reguntur  et  omnia  sacramenta  valida  possi- 
dent, ex  una  parte,  et  alias  communitates,  quae  successione  apostolica 
et  valida  ordinatione  episcopali  et  sacerdotali  non  gaudent  et  non  omnia 
septem  sacramenta  agnoscunt. 

Mihi  tamen  videtur  solam  vocem  « communitates  » non  satis  expri- 
mere veritates  et  elementa  ecclesiastica,  quae  etiam  hae  communitates 
divina  gratia  retinent  atque  in  doctrina  et  praxi  sua  maxime  aestimant, 
illis  conferre  indolem  vere  ecclesialem.  Elementis  illis  socialibus-ecclesia- 
sticis  coetus  inde  a saec.  xvi  ortae  constituuntur  communitates  christia- 
nae  et  ecclesiales  tales,  ut  membra  eorum  non  tantum  in  illis  veritates 
christianas  et  gratiam  Christi  accipiant,  sed  mediantibus  et  adiuvantibus 
illis  communitatibus  inquantum  sunt  communitates  elementis  ecclesia- 
sticis informatae.  Propono  ergo,  ut  ubicumque  textus  schematis  hoc  fert, 
non  dicatur  tantum  « communitates  »,  sed  « communitates  ecclesiales  ». 
Dixi. 


In  textu  scripto  tradito : 1 deest.  2 Ecclesia  essentialiter  missionaria  est, 
cum  ex  ipso  fine  suo  habeat  missionem  universalem  erga  totam  humanitatem.  Ad 
mentem  ipsius  Sacrae  Scripturae  haec  missio  universalis  Ecclesiae  eo  sensu  oecu- 
menica  vocari  potest,  quod  Ecclesia  a Christo  missa  est  ad  duas  illas  partes,  qui- 
bus secundum  considerationem  oeconomiae  salutis  a Sacra  Scriptura  adhibitam 
constituitur  humanitas,  ad  Iudaeos  scii,  et  gentiles.  Hic  sensus  vocis  « oecumeni- 
cum  » correspondet  significationi  antiquissimae  et  largissimae  vocis  « oikumene  », 
qua  in  antiquitate  designabatur  ambitus  universalis  terrae  habitatae. 

Recentioribus  temporibus  vero,  quando  prima  conamina  reconciliationis  chri- 
stianorum separatorum  in  occidente  facta  sunt,  alius  sensus  vocis  « oecumenismi  » 
apparet.  Usus  huius  novi  sensus  incipit  saec.  xvm  et  inde  a saec.  xix  semper  ma- 

gis  evolvitur  et  diffunditur.  Verbum  « oecumenicum  » nunc  adhibetur  ad  expri- 
mendum desiderium  unitatis  inter  christianos  et  inter  ecclesias  ortum  ex  conscien- 
tia ligaminum  fundamentalium  existentium  in  familia  christianorum  mundi  universi 
non  obstante  statu  divisionis  eorum. 

Secundum  modo  dicta  ergo  missio  oecumenica  duplici  sensu  existit:  ex  una 
parte  scii,  missio  Ecclesiae  continuantis  missionem  Christi,  qua  reconciliationem 
in  cruce  peragens  ex  Iudaeis  et  Gentibus  unum  Populum  Dei  constituit;  ex  altera 
parte  missio  Ecclesiae  specifica  reconciliationis  christianorum  separatorum.  Se- 
cunda haec  missio  in  prima  fundatur  et  radicatur.  Munus  reconciliandi  Iudaeos  et 
Gentiles  respicit  totam  humanitatem  consideratam  ut  familiam  separatam  peccato. 
Munus  vero  reconciliationis  christianorum  respicit  familiam  christianorum  sepa- 
ratam culpis  specificis,  quae  causae  divisionum  erant  et  sunt. 

Actio  reconciliatrix  Ecclesiae  respiciens  christianos  separatos  pars  specifica 
est  missionis  generalis  Ecclesiae,  quae  essentialiter  est  missio  reconciliatoria.  Actio 
autem  Ecclesiae  non  omnino  eadem  est,  si  agitur  de  reconciliandis  non-christianis 
cum  Deo  in  Christo  vel  de  reconciliandis  christianis  inter  se,  quamvis  relationes 
inter  has  duas  actiones  existant.  Prima  illa  actio  vocatur  actio  missionaria,  secunda 
vero  oecumenica  sensu  stricto. 

Prae  oculis  ergo  habendum  est  in  schemate  nostro  vocem  « oecumenicum  » 
non  adhiberi  sensu  antiquiore  largo,  sed  sensu  hodierno  stricto.  3 (de  oecu- 
menismi  catholici  principiis). 


3 

Em.mus  P.  D.  LAUREANUS  card.  RUGAMBWA 
Episcopus  Bukobaensis 

Venerabiles  Patres, 

Hoc  schema  de  Oecumenismo  nobis  placet  pro  motivis  iam  allegatis 
a pluribus  oratoribus,  et  congratulationes  Secretariatui  pro  unitate  chri- 
stianorum fovenda  cum  ingenti  gaudio  praebemus. 

Sed  aliqua  breviter  dicam  desuper  Oecumenismi  exercitio,  primo 
relate  ad  sensus  seu  attitudinem  ipsius  cordis  ex  parte  nostra,  secundo 
relate  ad  principium  quod  materiam  et  ambitum  ipsius  oecumenismi  de- 
finire debet. 

1.  Apparuit  benignitas  Salvatoris  nostri  et  haec  est  attitudo  funda- 
mentalis quae  semper  et  ubique  prae  oculis  et  in  vita  christianorum 
elucescere  debet.  Sed  quid  connotat?  Humilitatem,  mentem  apertam, 
amorem  verum,  ex  corde  ipsius  Christi  defluentem,  et  si  haec  omnia 
valent  iam  circa  omnes  homines  quos  Deus  vult  salvos  fieri,  et  a fortiori 
pro  illis  qui  iam  signo  fidei  mirabiliter  notantur. 

Humilitas  requiritur.  Nam  fidei  donum  divinitus  collatum  est.  Quid 
habes  quod  non  recepisti?  ...1  Gratias  ergo  agamus  Deo  pro  suis  donis, 

sed  humiliter  et  cum  obsequio  et  reverentia  omnes  homines  tractandi 
sunt.  Erga  omnes  praeiudicium  favoris  scii,  bonitatis  et  benevolentiae 
exercendum  est  sine  confusione  et  sine  falso  irenismo.  In  campo  missio- 
nali  iam  norma  exsistit,  traditionalis  quae  ab  origine  Ecclesiae  agnita  est: 
videte  v.  g.  opera  S.  Ius  tini  et  aliorum  Patrum  Ecclesiae;  et  haec  norma 
est:  Quidquid  verum,  quidquid  bonum  est  super  terram  et  in  corde 
hominum,  Christi  est,  semen  Verbi  est,  et  possumus  addere:  iam  in 
patrimonium  Ecclesiae  a Christo  ipso  introducitur . 

Deinde  mens  aperta  quae  in  sinceritate  operatur  et  expurgat  fer- 
mentum vetustatis  et  recusat  imponere  fratribus  nostris  2 onera  importa- 
bilia quae  revera  ad  Ecclesiam  substantialiter  non  pertinent  et  quae  non- 
nisi a traditionibus  mere  humanis  et  accidentalibus  in  decursu  saeculo- 
rum profluxerunt,  sive  propter  specialem  eventum  localem,  sive  propter 
phaenomenon  alligatum  alicui  civilizationi  transitorium  quae  promissio- 
nibus aeternitatis  non  gaudet. 

Amor  denique  qui  flagrat  corda  nostra  erga  fratres.  Caritatem  habete 
erga  omnes,  aiebat  S.  Paulus,  maxime  erga  domesticos  fidei.  Etenim  om- 
nes christiani,  quicumque  sint,  ex  familia  Dei  sunt,  qui  toto  corde  cre- 
dunt et  signo  salvationis  procedunt.  Amor  est  lex  prima f Sed  primus 
amor  erit  in  veritate  ipsa.  Veritatem  facientes  in  caritate.  Certo  certius 
occultare  non  possumus  nec  debemus  defectus  vel  differentias,  sed  ele- 
menta quae  uniunt  magis  in  mentem  revocare  et  confirmare  debemus. 

2.  Quoad  principium  circa  ambitum  actionis  oecumenicae  hoc  dicen- 
dum est: 

In  missionibus,  ubi  quotidie  separatio  ut  drama  vivitur,  sicut  spe- 
ciei novi  peccati  originalis  effectus  et  nocumenta  passi  sumus.  Et  prop- 
terea  dilatato  corde  vidimus  ortum  motus  oecumenici  et  felices  exitus 
conventuum  qui  sicut  in  New  Delhi,  Uganda,4  Montreal  habiti  sunt,  et 
optamus  ut  nisus  Consilii  oecumenici  Ecclesiarum  et  Secretariatus  pro 
unitate  Christianorum  foveantur,  et  usque  ut  ad  terminum  i.  e.  usque 
ad  unitatis  reintegrationem  perventuri  sint  quam  primum. 

Sed  practice  bene  sermo  fit  de  interna  Ecclesiae  renovatione,  de  con- 
versione cordis,  de  oratione  unanimi,  de  cognitione  mutua  meliori,  sed 
addam  aliquid  de  cooperatione  cum  non-catholicis  5 in  his  omnibus  quae 
possibilia  sunt,  non  solum  in  campo  humano,  sociali,  technico,  carita- 
tivo,  culturali;  nam  6 haec  omnia  et  a non-christianis  et  pro  christianis 7 
possumus,  immo  debemus  vel  requirere  vel  ipsimet  impendere...  Adhuc 
magis  exigatur  ex  natura  rerum  et  exspectatione  omnium  christifidelium. 
Hoc  principium  addendum  sit  in  ipso  textu  constitutionis. 

Revera  in  ipso  campo  religioso  magis  ac  magis  simul  debemus  inve- 
stigare de  his  quae  possibilia  sunt  circa  cooperationem  inter  christianos, 

v.  g.  in  ...8  eliminatione  elementorum  superstitionis  etc.,  ut  nomen  Christi 
non  blasphemetur  ...  et  omnia  ad  laudem  gloriae  gratiae  redundent...9 
Dixi.  Gratias. 


In  textu  scripto  tradito-.  1 exclamat  divus  Paulus.  2 deest.  3 lex 
prima  esto.  4 Kampala.  5 acatholicis.  6 deest.  7 non-christianis. 
8 editione  critica  authentica  librorum  Sacrae  Scripturae,  in  praesentatione  nuntii 
Christi  apud  non  baptizatos,  in.  9 ( Eph .). 


4 

Beat. mus  P.  D.  ALBERTUS  GORI 
Patriarcha  Hierosolymitanus  Latinorum 

Em.mi  Patres  et  venerabiles  Fratres, 

Schema  de  Oecumenismo  nobis  propositum  satis  mihi  placet  quoad 
tria  prima  sua  capita.  Exprimit  enim  sinceram  voluntatem  Ecclesiae,  pro- 
movendi unionem  omnium  Christianorum. 

Attamen,  ratio  habenda  est  etiam  optimarum  animadversionum, 
hucusque  factarum,  praesertim  de  necessaria  omnino  distinctione  fa- 
cienda inter  Ecclesias  orthodoxas  et  alias  confessiones  christianas,  a 
saec.  xvi  separatas. 

Immo  laudanda  est  extensio  explicita  sollicitudinis  Ecclesiae  catho- 
licae, ad  omnes  non-christianos.  Respondet  enim  evidenter  praecepto 
Christi  praedicandi  Evangelium  omni  creaturae. 

Sed,  iudicio  meo,  omnino  omittenda  est  mentio  expressa  unius  con- 
fessionis non-christianae  prae  aliis. 

1.  Discriminatio  illa,  in  Concilio  Oecumenico  facta,  foret  enim  iniu- 
sta  et  iniuriosa  aliis  confessionibus  non-christianis  praetermissis. 

2.  Inspectis  conditionibus  concretis  nationum,  talis  modus  agendi 
discriminativus  Concilii  Oecumenici,  exponeret  periculis  evidentibus  mi- 
noritates  christianas  in  variis  nationibus. 

Quapropter,  meo  humili  iudicio / in  Concilio  Oecumenico,  vel  omnes 
confessiones  non-christianae  nominandae  sunt,  vel  nulla.  Dixi. 


In  textu  scripto  tradito : 1 deest. 

5 

Beat.mus  P.  D.  IGNATIUS  PETRUS  XVI  BATANIAN 
Patriarcha  Ciliciae  Armenorum 

Em. mi  Praesides  ac  Moderatores , venerabiles  Patres  conciliares, 

Valde  gaudemus  eo  quod,  inter  argumenta  proposita  examini  et 
disceptationi  Patrum,  in  hoc  Concilio  Vaticano  II,  habeatur  schema 
de  Oecumenismo. 

Perpulchrae  relationes,  quas  de  illo  audivimus  heri,  ab  em.mo  card. 
Cicognani  et  ab  exc.mo  arch.  Martin,  illud  luculenter  commendant. 

Gravissima  sane  obligatio  incumbit  Ecclesiae  catholicae  adlaborandi 
ut  oratio  Christi  Domini  « ut  sint  unum  » habeat  suum  exspectatum  ef- 
fectum, et  finis  ponatur  tandem  scandalo  separationis  christianorum. 

Ideo  Ecclesia  invitat  hierarchiam,  clerum  et  fideles  ad  preces  fun- 
dendas et  ad  dialogum  instituendum  cum  fratribus  seiunctis  ea  intentione 
ut  via  praeparetur  ad  attingendum  finem  quem  ipsi  et  nos  ardenter  prose- 
quimur, ut  simus  omnes  unum  in  Christo  Domino,  formantes  « unum 
ovile  sub  uno  Pastore  ». 

Haec  videtur  esse  genuina  Oecumenismi  notio,  qui,  iuxta  dicta  in 
schemate,  « motus  est  et  ordinata  actio  ad  illam  unitatem  christianorum 
fovendam,  quam  Iesus  Christus  a caelesti  Patre  flagrantibus  postulavit 
precibus  ». 

Posita  primaria  hac  1 conditione  recurrendi  indesinenter  ad  auxilium 
divinum  quo  initium  datur,  uti  dicitur  in  schemate,  « Oecumenismo  spi- 
rituali, qui  tamquam  anima  totius  motus  oecumenici  revera  existiman- 
dus est  »,  debemus  operam  navare  ad  faciendum  quod  in  nobis  est. 

Hac  de  re  schema  opportune  invitat  ad  interiorem  Ecclesiae  renova- 
tionem ...2  et  opportunissime  Ecclesiarum  orientalium  peculiarem  con- 
siderationem prae  oculis  habet. 

Haec  omnia  permeari  debent  caritate,  ut  « caritate  fraternitatis  invi- 
cem diligentes  » ...3,  induamus  nosmetipsos  « benignitatem  et  humili- 
tatem » ...4,  cuius  mirabile  exemplum  dedit  nobis  Summus  Pontifex 
Paulus  VI,  gloriose  regnans,  qui,  hanc  secundam  sessionem  aperiens,  hu- 
mili rogatu  a Deo  veniam  petiit  et  ab  ipsis  fratribus  « si  iniuriam  a 
nobis  se  recepisse  putent  ». 

Ipsa  autem  gratissima  praesentia  dilectissimorum  Observatorum,  in 
hac  aula  conciliari,  iam  luculenter  probat  illorum  rectam  comprehen- 
sionem declarationis  eiusdem  Summi  Pontificis  dicentis,  eadem  occa- 
sione: « Ad  nos  quod  attinet,  omnino  parati  sumus  ad  condonandas 

iniurias  catholicae  Ecclesiae  illatas  et  ad  relinquendum  maerorem,  quo 
confecta  est,  diuturnarum  dissensionum  atque  separationum  causa  ». 

Dum  ergo  caritate  procedimus,  attendendum  est  monitum  S.  Pauli: 
« Veritatem  facientes  in  caritate  »...5 

Ideo,  in  dialogo  oecumenico,  caritas  primarie  debetur  veritati  quae 
nullimode  laedi,  minui,  mutari  vel  obnubilari  potest.  Nam,  ut  optime 
dicit  schema  ...6:  « Fides  nostra  integre  et  lucide  exponatur  oportet 
omnino.  Nil  ab  oecumenismo  tam  alienum  est  quam  ille  falsus  ireni- 
smus,  quo  puritas  doctrinae  catholicae  detrimentum  patitur  vel  eius  sen- 
sus genuinus  et  certus  obscuratur  ». 

Hoc  exspectant  a nobis  Fratres  seiuncti,  idemque  exspectamus  ab 
illis.  Dialogus  noster  debet  esse  caritate  plenus;  unusquisque  tamen  debet 
sincere  et  clare  proponere  doctrinam  suam. 

Hac  de  causa,  fateor  quod,  in  uno  vel  alio  loco  schematis  principia 
theologiae  catholicae  non  videntur  mihi  sat  clare  exposita. 

Pag.  8,  lin.  6,  sermo  est  de  « regiminis  fraterna  concordia  » ut  me- 
dium ad  perficiendam  et  manifestandam  unitatem  Ecclesiae.  Porro  haec 
expressio  potest  intelligi  de  pluribus  regiminibus  aequalibus,  quae  non 
necessario  uniuntur  sub  uno  Capite,  sed  ex  simplici  amore  concordiae, 
ex  humana  consensione. 

Meo  humili  sensu  clarius  et  verius  esset  dicere:  « In  unitate  magi- 
sterii et  regiminis  ». 

Idem  dicendum  est  quando  asseritur  ...7  quod  fratres  seiuncti  illa 
unitate  non  fruuntur,  quam  Iesus  Christus  omnibus  dilargiri  voluit.  Per- 
pulchre  Leo  XIII  in  Litteris  Encyclicis  Satis  cognitum,  dicit:  « Exqui- 
rendumque  non  sane  quo  pacto  Ecclesia  una  esse  queat,  sed  quo  unam 
esse  is  voluit,  qui  condidit  ». 

Eadem  observatio  valet  de  elementis  essentialibus  requisitis  ad  uni- 
tatem Ecclesiae,  i.  e.,  unitas  fidei,  cultus  divini  et  regiminis,  quae  omnia 
per  Primatum  iurisdictionis  et  charisma  infallibilitatis  Romani  Pontifi- 
cis servari  possunt,  integre  et  indefectibiliter. 

Arguet  forte  quis:  « Si  hoc  modo  proceditur,  dialogus  oecumenicus 
periculo  interruptionis  exponitur  ». 

Meo  humili  iudicio  et  propria  modestissima  experientia,  haec  diffi- 
cultas non  videtur  respondere  realitati.  Etenim  saepe  saepius  audivimus 
fratres  seiunctos  nobis  dicere:  « Vos  catholicos  beatos;  quia,  in  dissen- 
sionibus, possidetis  auctoritatem  Supremam  de  qua  potestis  dicere,  iuxta 
notum  axioma,  “ Roma  locuta  est,  causa  finita  est  ” ». 

Oecumenismus  dialogus  est  qui  ostendere  debet  viam  perveniendi 
ad  terminum.  Sapientis  autem  et  prudentis  est,  inde  ab  initio  viae,  ter- 
minum prae  oculis  habere. 

Porro,  in  colloquio  permeato  maxima  caritate  et  aestimatione  erga 
fratres  seiunctos,  nulla  est  offensio  si  dicitur  quod  debemus  pervenire  ad 
terminum,  i.  e.,  ad  unionem  omnium  christianorum  in  Ecclesia  Christi, 
quae  una  tantum  esse  potest.  Atqui,  haec  unica  Ecclesia,  cum  sit  societas 
visibilis  perfecta,  divinitus  fundata  et  tendens  ad  finem  supernaturalem 
omnium  hominum  assequendum,  necessario  ditata  esse  debet  illo  essen- 
tiali elemento,  quod  omnis  societas  perfecta  habeat  oportet,  auctoritate 
scii,  suprema  quae  modo  definitivo  et  securo  indicet  media  ad  finem  asse- 
quendum, nec  sinat  ut  errores  causa  sint  deviationis  a fine  assequendo. 

Ratio  hoc  exigit,  omnesque  scientiae  iuridicae  hoc  supponunt.  Non 
solum,  sed  in  dialogo  cum  fratribus  seiunctis,  praesto  sunt  nobis  argu- 
menta apodictica,  ut  iam  optime  notavit  em. mus  card.  Bea,  quando  di- 
sceptabatur de  vocatione  ad  sanctitatem,  ex  Novo  Testamento  et  ex  com- 
muni ipsis  et  nobis  traditione,  quae  in  primis  conciliis  habetur  et  in 
scriptis  Patrum,  praesertim  orientalium,  priorum  saeculorum. 

Per  haec  tria  liceat  mihi  concludere: 

a)  Rogo  ut,  in  dialogo  oecumenico,  semper  prae  oculis  habeantur 
verba  prolata  a Summo  Pontifice  Paulo  VI,  initio  huius  secundae  ses- 
sionis Concilii:  « Nos,  ut  oportet,  fidei  nostrae,  quam  divinam  esse 
plane  credimus,  apertissime  ac  firmissime  adhaeremus.  Attamen  pro  certo 
habemus  eam  minime  impedimento  esse,  quominus  ad  exoptatam  con- 
sensionem inter  nos  et  fratres  a nobis  seiunctos  deveniatur;  agitur  enim 
de  veritate,  quae  est  principium  unitatis,  non  discriminis  et  separa- 
tionis ». 

b)  Respectu  habito  desiderii  loannis  XXIII  veneratae  memoriae, 
necnon  attentis  doctis  rationibus  allatis  in  relatione  ab  em.mo  card.  Bea, 
loquendum  est  certe  de  materia  cap.  IV,  sed  in  alio  loco.  Ideo  8 plene 
adhaereo  maiori  parti  rationum  9 quae  heri  propositae  fuerunt  circa  inop- 
portunitatem  adiungendi  cap.  IV  « De  Iudaeis  » huic  schemati. 

c)  Salvis  observationibus  superius  factis,  meum  assensum  huic 
schemati  exprimo,  iisdem  verbis  quibus  concluditur  cap.  I,  ubi  praeser- 
tim directio  Oecumenismi  episcopis  reservatur:  « Qua  de  causa  — di- 
citur — Sacra  Synodus  gaudet  in  Ecclesia  catholica  in  dies  huiusmodi 
Oecumenismum  augeri,  eumque  episcopis  ubique  terrarum  commendat, 
ut  sollerter  et  prudenter  ab  ipsis  dirigatur  ».  Dixi. 


In  textu  scripto  tradito-.  1 deest.  2 ad  conversionem  cordis,  ad  sanctita- 
tem vitae,  ad  fratrum  mutuam  cognitionem,  ad  instructionem  oecumenicam  ad 
cooperationem  cum  fratribus  seiunctis.  3 ( Rom . 13,  9).  4 {Coi.  3,  13). 

5 ( Eph . 4,  15).  6 (pag.  17,  n.  10).  7 (pag.  8,  lin.  37).  8 deest. 

9 rationibus. 

Exc.mus  P.  D.  GABRIEL  GARRONE 
Archiepiscopus  Tolosanus 

Venerabiles  Patres, 

Vellem,  ...1  de  hoc  schemate,  quod  quidem  placet,  duo  2 proponere: 
unam  alteram  animadversionem  3 de  « locis  oecumenicis  » in  theologia, 
alteram  de  « caritate  oecumenica  » et  de  beneficio  quod  fidei  nostrae 
afiert. 

Haec  mihi  videntur  ad  firmandum  spiritum  oecumenicum  conferre, 
cui  semper  denuo  minatur  aequivocatio  illa,  qua  plus  minusve  reducitur 4 
ad  quamdam  sollicitudinem  non  offendendi,  et  etiam  quam  clementis- 
sime semper  agendi  cum  fratribus  seiunctis. 

Si  ad  hoc  reduceretur  Oecumenismus  indignus  esset  tanto  proposito, 
ut  obscurum  quoddam  consilium  insinuans,  ut  condescendendam  odio- 
sam vel  etiam  indicens  sentimentalismum.  Oecumenismus  fundatur  in 
fide,  et  quidem  firma  et  inflexibili,  et  in  spe  intrepida;  nec  oppositiones 
fugit,  nec  lumen  timet,  a Deo  omnia  exspectat.  Quibus  dictis: 

1.  De  locis  oecumenicis  in  theologia,  sit  verbum.  Ad  Oecumenismum 
promovendum  non  aliqua  verba  tantum,  sed  ipsa  integra  revelatio  invo- 
canda est. 

Ubicumque  enim  voluntas  Dei  in  revelatione  se  manifestat,  unitate 
praegnans  apparet.  Tot  sunt  loci  oecumenici  in  theologia,  quot  sunt  fidei 
Mysteria.  Ad  quos  locos  oportet  ut  conveniant  omnes  christiani  ...5  ut  a 
voluntate  Dei,  quam  diligunt,  virtutem  accipiant  ad  unitatem  diligendam 
quam  Deus  diligit. 

Deus  utique,  in  admirabili  actu  creationis  suae,  cum  « ex  uno  omne 
genus  hominum  inhabitare  fecit  super  universam  faciem  terrae  » ...6; 
Deus  Filium  suum  unigenitum  in  terram  introducens,  ut  omnia  in  ipso 
recapitulentur;  Deus  ...7  in  cruce  brachia  extendens  et  in  altari  oblatus 
ut  universum  mundum  inter  brachia  comprehendat;  Deus  tandem  « om- 
nia in  omnibus  »,  quando  Christus  sibi  omnia  subiecerit. 

In  omnibus  fons  unitatis  Deus  et  in  omnibus  filios  reconcilians  sibi 
et  inter  se. 

2.  De  caritate  oecumenica.  Caritas  oecumenica,  nedum  sit  vaga 
quaedam  et  mollis  benevolentia,  est  ipsa  Caritas  Dei  quae  « diffunditur 
in  cordibus  nostris  per  Spiritum  Sanctum  qui  datus  est  nobis  » ...8.  Haec 
autem  caritas  est  fidei  veluti  natalis  et  vitalis  ambitus:  « Qui  facit  veri- 
tatem venit  ad  lucem  »...9 

Non  tantum  enim  ex  caritate  lumen  fidei  in  nobis  intensior  fit  sed 
purior.  Caritas  enim  diluit  et  solvit  nonnullos  defectus  qui  fidei  in  nobis 
tenaciter  adhaerent,  tristes  sequelas  et  reliquias  ex  praeteritis  et  miseris 
controversiis ,10  quae  veritates  olim  disputatas  quasi  « parasitantur  ». 
Sive  adsint  fidei  nostrae  aspectus  inconscie  superadditi,  remanentes  ex 
temporibus  certaminum  et  qui  ipsi  fidei  nobis  essentialiter  11  falso  cre- 
duntur. Sive  elementa  sint  quae  ex  veritate  quidem  sunt,  sed,  dum  ab 
aliis  separatis  12  fideliter  custodiuntur,  iam  non  ut  plene  nostra  sentimus 
vel  nostra  sentire  audemus,  ita  ut  inde  thesaurus  noster  detrimentum 
patiatur. 

Caritas  oecumenica  in  nobis  opportune  thesaurum  istum  quasi  denuo 
agnoscere  et  mirari  permittit.  Fovet  insuper,  et  praeprimis,  istam  pau- 
pertatem, fidei  essentialem ,13  qua  ab  ea  excluditur  omnis  excaecans  pro- 
prietatis sensus:  veritatem,  Deo  favente,  habemus,  et  veritati  credimus, 
sed  haec  veritas  non  nostra  est,  sed  Dei,  et  omnium™ 

Significatio  igitur  istius  gratiae  oecumenicae  providentialis  omnino 
dicenda  est.  Verbum  hoc  non  fortuito  in  usum  nostrum  venit,  saecula- 
ria praeiudicia  et  parietes  evertens.  Tot  homines  in  mundo  iam  Deum 
paulatim  amittunt:  « Venit  nox,  quando  nemo  potest  operari  » ...15.  Et 
ideo  Deus,  ut  videtur,™  sicut  fit  in  nocte,  stellas  suas  omnes  oculis  no- 
stris revelat  usquemodo  nobis 17  quasi  non  exsistentes,  ut  pedes  homi- 
num sic  18  usque  ad  diem  dirigat.  Christum  igitur  ubicumque  adest  agno- 
scamus, ut  tandem  ad  omnes  reveletur,  ex  ipsa  communione  suorum 
omnium. 


In  textu  scripto  tradito-.  1 quadam  tamen  aequivocatione  praeventa.  2 duas 
animadversiones.  3 alteram.  4 quae  iudicium  laedit  secreto  et  argumen- 
torum intelligentiam  pervertit.  Spiritus  enim  oecumenicus  pluribus  reducendus 
videtur  plus  minus.  5 in  contemplatione.  6 ( Act . 17,  26).  7 Christus. 

8 ( Rom . 5,  5).  9 (Io.  3,  21).  10  pugnis.  11  essentiales.  12  deest. 

13  consortialem.  14  deest.  15  (Io.  9,  4).  16  deest.  17  deest. 

18  deest. 

7 

Exc.mus  P.  D.  ARTURUS  ELCHINGER 
Episcopus  tit.  Antandrinus,  eoad,  c.i.s.  Argentinensis 

V enerabiles  Patres,  Fratres  dilecti  Observatores, 

Decretum  hoc  de  Oecumenismo  favor  est  et  gratia  Dei  pro  his  nostris 
temporibus.  Quaecumque  in  decursu  temporum  pro  unitate  Ecclesiae  iam 
facta  vel  dicta  sunt,  et  praesertim  conatus  persaepe  ardui  Oecumenismi 
catholici  praecursorum,  in  hoc  decreto  culmen  attingere  videntur...1 


CONGREGATIO  GENERALIS  LXX 


563 


Sed  tantum  est  momentum  huius  sanctae  rationis  Oecumenismi,  quod 
omnes  nos  ad  hoc  schema  adhuc  perficiendum  adlaborare  debemus. 
Pro  mea  vice,  coadiutoris  scii,  episcopi  cuius  in  terris  christianorum 
Reformatorum  qui  sunt  in  Gallia  tertia  pars  viget,  in  meditatione  sche- 
matis huius  meam  in  mentem  venit  quod  conditio  vere  fundamentalis 
progressus  et,  Dei  cum  gratia,  successus  Oecumenicae  causae  sit  sincera 
et  profunda  reformatio  morum  nostrorum  in  Ecclesia,  circa  investigatio- 
nem et  servitium  divinae  Revelationis  seu  veritatis. 

Apud  Concilii  secretariatum  aliquas  emendationes  vel  additiones 2 
circa  hoc  deponam.  Vobis  autem,  venerabiles  Fratres,  quatuor  conside- 
rationes de  conditionibus  proponere  vellem,  quibus  deficientibus  Oecu- 
menismus,  ut  mihi  videtur,  in  praesenti  Ecclesia  nostra  Romana  proficere 
non  valebit. 

1.  Usque  modo , historica  facta  pro  Ecclesiae  ...3  fama  minus  ho- 
nesta, confiteri  saepe  non  ausi  sumus.  Nunc  tempus  est,  sicut  iam  dixit 
Leo  Papa  XIII  cum  aperuit  Vaticanum  Archivium,  nunc  tempus  est 4 
agnoscendi  et  confitendi  historicam  veritatem,  licet  sit  amara. 

Credimus  certe  omnes  quod  Ecclesia  sit  sancta,  sicut  credimus  quod 
sit  una,  catholica  et  apostolica.  Sed  scimus  etiam  quod  Deus  dona  sua 
sancta  in  vasis  fictilibus  posuit  ...5,  i.  e.  in  hominibus  peccatoribus.  Iam 
confiteri  peccata  nostra  recusare  non  debemus,  nuperrime 6 testante 
Ss.mo  Papa  nostro  Paulo.1  Et  hoc  non  tantum  in  genere;  sed  in  omnibus 
quaestionibus  vel  factis  particularibus  in  quibus  diversimode  defecimus, 
vel  in  quibus  veritas  divinitus  revelata  maiore  cum  fervore  a fratribus 
nostris  seiunctis  honorata  fuit.  Sit  venia  hic  tria  exempla  dandi: 

Est  veritas  historica  certa  quod  in  initio  divisionum  nostrarum,  ini- 
tiatores earum  non  primum  et  simpliciter  contra  unitatem  agere  volue- 
runt, sed  primum  aliquas  veritates  ut  fundamentales  in  divina  Revela- 
tione perceperunt;  e.  g.:  apostolica  iura  Ecclesiarum,  in  schismatibus 
saec.  xi,  vel  etiam  in  Reformatione  saec.  xvi,  dogma  in  primo  Concilio 
Apostolorum  in  Ierusalem  definitum  de  Iustificatione  per  fidem  in  Domi- 
num Iesum  Salvatorem  nostrum,  vel  personalis  responsabilitas  in  adhae- 
sione fidei,  vel  etiam  pondus  Sacrae  Scripturae  in  divina  dispensatione 
Revelationis,  vel  adhuc  libertas  Spiritus  Sancti  libertatem  generans  filio- 
rum Dei8  Quis  homo  in  historia  istorum  duorum  temporum  versatus 
dubitare  vel  negare  auderet  quod  aliqui,  et  forsan  multi  christiani  et 
etiam  pastores  Ecclesiae  nostrae  catholicae  veritates  istas,  quamvis  cer- 
tas, parvi  ponderis  tunc  fecerunt  et  diversimode  adversus  earum  testes 
peccaverunt? 

Iterum,  est  veritas  historica  certa  quod,  hoc  in  nostro  tempore,  ar- 
dentiores  et  certe  plerique  virorum  peritorum  et  quidem  efificacium  9 in 

Oecumenismi  motu,  ex  Ecclesiis  ab  Ecclesia  nostra  seiunctis  evenerunt, 
cum  e contra  initiatores  illius  motus  in  Ecclesia  nostra  persaepe  et  etiam 
quam  frequentius  odiosa  obstacula  invenerunt,  sicut  evenit,  e.  g.,  etiam 
purpurato  card.  Mercier  in  suis  oecumenicis  conatibus  cum  sancto  viro 
anglicano  Halifax. 

Iterum,  in  investigandis  et  enucleandis  veritatibus  divinae  Revela- 
tionis in  Scripturis  Sacris  contentae  — quamvis  incommensurabile  sit 
beneficium  Magisterii  Ecclesiae  Romanae  et  quamvis  in  eius  sollicitu- 
dine prudentia,  sapientia  innixa,  omnino  necessaria  sit  — , est  tamen 
veritas  historica  certa  quod  fratres  nostri  seiuncti  maiore  fiducia  fra- 
terna in  suis  Ecclesiis  donati  sunt  quam  exegetae  nostri  catholici  qui,  e 
contra,  a fratribus  vel  etiam  a pastoribus  multum  passi  sunt,  sicut  e.  g., 
eximiae  memoriae  Pater  Lagrange  in  schola  sua  biblica  hierosolymitana. 

2.  Usque  modo,  tempore  controversiarum  inter  christianos  seiunc- 
tos,  frequenter  doctrinas  quae  a nobis  falsae  aestimabantur,  reiciebamus 
tamquam  integriter  falsas.  Nunc  tempus  est,  maiori  cum  reverentia,  in 
omni  doctrina  a fratre  nostro  seiuncto  professa,  veritatem  etiam  partia- 
lem et  persaepe  profundam  recognoscere  et  cum  eo  profiteri...10 

3.  Usque  modo,  multi  catholici,  etiam  inter  clericos  et  pastores,  in 
Ecclesia  sua  veritatem  tenebant  Revelationis  modo,  ut  ita  dicam,  pas- 
sivo et  stativo,  et  quaestiones  doctrinales  a divisionibus  nostris  susci- 
tatas considerare  negligebant.  Nunc  tempus  est  pro  omnibus,  unicuique 
secundum  conditionem  suam,  veritatem  divinam  in  fide  viva  profundius 
semper  investigare. 

Certitudo  enim  fidei  in  hoc  consistit  quod  Verbo  Dei  et  divinae 
veritati  eius  firmiter  adhaereamus.  Sed  investigatio  seu  intelligentia  illius 
Verbi  Dei,  quamdiu  in  itinere  sumus  numquam  in  finem  evenire  potest, 
firmis  semper  veritatibus  iam  definitis.  Fides  quaerit  intellectum...11 

4 et  ultimo.  Usque  modo,  praesertim  his  ultimis  temporibus  Eccle- 
siae nostrae  latinae,  uniformitatem  tam  in  ritibus  liturgicis  quam  in  theo- 
logicis doctrinis  divinam  Revelationem  exprimentibus,  persaepe  cum 
unitate  fidei,  caritatis  et  christianae  religionis  cultus  confundebantur. 
Nunc  tempus  est,  docente  apostolo  Paulo  diversiones  gratiarum  esse  ...12, 
libertatem  filiorum  Dei,  tam  personarum  quam  mentium  coetuum,  in  Ec- 
clesia Christi  melius  agnoscere,  venerari  et  fovere. 

In  hac  aula  Concilii,  Fratres  carissimi,  iam  profundius  persaepe  ex- 
perti sumus  quanta  diversitas,  non  tam  linguarum  (unica  enim  lingua  la- 
tina instrumentum  verborum  praebente!),  sed  opinionum,  aspirationum 
et  votorum,  profundiusque  adhuc  theologicarum  doctrinarum  sit  inter 
nos.  Et  tamen  plus  etiam  experti  sumus  unitatem  nostram  profundam 
fidei,  caritatis  et  divini  cultus. 

Fratres  nostri  seiuncti  ius  stricte  habent  in  Domino,  ut  in  illis 
etiam  differentias  — non  in  fide  divinae  Revelationis,  sed  in  legitimis 
theologicis  doctrinis  hanc  fidem  exprimentibus;  non  in  communione 
fraternae  caritatis,  sed  in  legitimis  ecclesiasticis  institutis;  non  in  bap- 
tismate et  Eucharistia  aliisque  sacramentis  fidei  a Domino  institutis, 
sed  in  ritibus  precibusque  pietatem  suam  et  gloriam  Dei  melius  foven- 
tibus — dico:  fratres  nostri  seiuncti  ius  habent  ut  in  illis  istas  diffe- 
rentias 13  non  certe  ignoremus  vel  recusemus,  sed  fraterne,  admiranter 
et  concordi  zelo  foveamus. 

Concludo.  Aiunt  forsitan  quidam:  nonne  Oecumenismus  iste  ad  fal- 
sum irenismum  vel  ad  errorem  relativismi  doctrinalis  ducere  potest?  Re- 
spondeo: Oecumenismus,  sic  in  firma  fide  evangelica  intellectus,  ad  re- 
lativismum  quemdam  verborum  et  etiam  personalium  notionum  forsan 
ducere  potest,  sed  nullo  modo  ad  relativismum  fidei  in  divinam  Revela- 
tionem et  sanctam  Veritatem,  quae  mentium  vires  hominum  indesinen- 
ter transcendit.  Dixi. 


In  textu  scripto  tradito : 1 Sicut  scripsit  peritus  aliquis  Pater  (P.  Congar  O.P.), 
in  servitio  veritatis  aliqua  sunt  in  Ecclesia  facta  seu  eventus  effi  cariora  quam 
enuntiationes  mere  doctrinales.  De  hoc  schemate  affirmare  possumus  illud  esse 
aliquod  huiusmodi  factum.  2 aliquam  emendationem  vel  additionem.  3 no- 
strae. 4 deest.  5 (cf.  2 Cor.  4,  7).  6 deest.  7 in  oratione  sua  die 

29  septembris  hic  data,  vel  in  receptione  nostrorum  fratrum  Observatorum  die 
17  octobris.  8 E contra.  9 efficaciumque.  10  In  ephemeridis  confe- 
rentia primae  Sessionis  huius  Concilii,  aliquis  professor,  egregius  Observator,  anno 
praecedenti  dixit  (Oscar  Cullmann)  quod  catholici  saepe  non  vident,  in  aliquibus 
denegationibus  seu  restrictionibus  protestantismi,  positivam  consequentiam  « con- 
centrationis fidei  in  aliquas  veritates  vere  fundamentales  divinae  Revelationis,  sicut, 
exempli  gratia,  personalis  responsabilitas  in  adhaesione  fidei,  vel  pondus  Scripturae 
Sacrae  in  divina  dispensatione  Revelationis;  vel  libertas  Spiritus  Sancti  libertatem 
generans  filiorum  Dei,  etc.  ».  Tempus  est,  in  conversatione  nostra  cum  fratribus 
seiunctis,  ut  primum  consideremus  has  positivas  veritates  christianas  de  quibus 
et  in  quibus  ferventer  vivunt,  ut  nos  ipsi  cum  illis  melius  et  profundius  de  eisdem 
veritatibus  vivamus.  Tunc  possibile  erit,  cum  gratia  Dei,  testimonium  eisdem  dare 
de  veritatibus  revelatis  quas  nos,  in  Traditione  catholica,  firmiter  tenemus,  et 
quibus  ipsi,  nostro  sensu,  non  adhaerent  vel  non  satis  adhaerent. 

Similiter,  magis  reverentem,  fraternam  et  confidentem  attentionem  et,  si  fieri 
potest,  collaborationem  praebere  debemus  christianis  operibus  sive  scientificis,  sive 
caritativis  fratrum  nostrorum  disiunctorum,  sicut,  exempli  gratia,  oecumenicae  col- 
lectae pro  pauperibus  tam  catholicis  quam  reformatis,  in  annua  septimana  pro 
unitate,  mense  ianuarii.  11  In  ista  investigatione,  quae  a caritate  procedit, 
ducente  magisterio  apostolico  a Domino  Iesu  pro  Ecclesia  sua  instituto,  et  unius- 
cuiusque prudentia  recta  tam  praesumptionem  quam  pusillanimitatem  renuente, 
conversatio  fidei  cum  fratribus  seiunctis,  tam  pro  nobis  quam  pro  eis,  maxime 

fructuosa  esse  potest.  Magnum  est  amicitiae  opus  simul  quaerere  veritatem,  in 
fidelitate  sua  propria,  et  in  reverentia  aliorum  libertatis. 

Fide  nostra  sic  vivida  in  possessione  et  in  investigatione  divinae  Revelationis, 
tunc  tantummodo  sperare  poterimus,  gratia  Dei  opitulante,  in  integram  unitatem 
fidei  denuo  tandem  convenire.  12  (cf.  1 Cor.  12,  4-11).  13  deest. 

Animadversiones  additae : 

Pag.  16,  lin.  5 addatur  novus  paragraphus  et  etiam  numerus: 

(De  libera  et  fideli  investigatione  divinae  Revelationis)-.  Divisiones  praesentes 
inter  christifideles  primum  fundamentum  habent  in  diversas  interpretationes  divi- 
nae Revelationis  in  Scripturis  Sacris  contentae  et  in  sancta  apostolorum  traditione 
transmissae.  Valde  ergo  necesse  est  ut  ista  sancta  traditio,  et  istae  Sacrae  Scripturae 
divinitus  inspiratae,  et  etiam  illa  divina  Revelatio  magis  ac  magis  a credentibus,  et 
praesertim  a theologis  diversisque  peritis  sacrarum  scientiarum  adlaborentur  et 
scrutentur.  Labor  iste  tam  ad  oecumenismum  quam  etiam  ad  omnium  Christiano- 
rum semper  revirescentem  profundioremque  fidem  in  sanctissimum  verbum  Dei 
necessarius  est. 

Oportet  ergo  ut,  remotis  ab  Ecclesia,  tam  in  mentibus  quam  in  institutionibus 
sive  ecclesiasticis  officiis,  omni  timore  vel  praematura  et  iniusta  et  odiosa  suspi- 
cione, theologi  peritique  omnes  libere  et  confidenter  et  gaudiose  arduum  suum 
laborem  prosequantur  ad  investigandas  veritates  divinae  Revelationis.  Talis  enim 
Revelatio  sola  capax  est  omnes  nos  a divisionibus  erroris  liberare,  sicut  dixit 
Dominus:  « Veritas  liberabit  vos  » (Io.  8,  32),  et  adhuc:  « Sanctifica  eos  in  veri- 
tate. Sermo  tuus  veritas  est  » (Io.  17,  17). 

Episcopus  ergo  et  omnes  pastores  Ecclesiae  vehementer  exhortamus  ut  omni 
conatu  suo  liberum  studium  veritatis  christianae  inter  theologos  et  peritos  pro- 
moveant et  defendant.  Necesse  est  certe,  ad  praeservandam  integram  fidem  Eccle- 
siae, ut  prudentiae  pastoralis  normae  adhibeantur  circa  divulgationem  sive  oralem 
sive  maturorum  nondum  investigationum.  Attamen,  etiam  in  usu  istarum  neces- 
sariarum normarum,  non  tantum  firma  iustitia  erga  personas  earumque  famam,  sed 
etiam  fraterna  caritas  et  dilectio  sedulo  et  semper  serventur. 


8 

Exc.mus  P.  D.  IOANNES  McQUAID 
Archiepiscopus  Dublinensis 

Em.mi  Praesides  et  Moderatores,  em.tni,  exc.mi  Patres, 

Schema  de  Oecumenismo  in  genere  placet,  quatenus  ad  sanam  doctri- 
nam quod  attinet,  multa  perpulchre  exprimuntur. 

Velim  tamen,  qua  par  est  reverentia,  hoc  tantum  adiungere. 

Teste  experientia,  permulti  catholici,  etiam  exculti,  hodierno  tem- 
pore signa  quaedam  ex  parte  acatholicorum  1 benevolentiae  sincerae  erga 
Ecclesiam  saepius  confundunt  cum  animo  et  voluntate  bene  fundatis  ac- 
cipiendi integram  Ecclesiae  doctrinam. 

Nos  autem  episcopi,  qui  inter  acatholicos  per  tot  annos  versati,  iam 
diu  neoconversos,  forte  non  libros  scribendo,  sed  labore  personali,  in- 
struimus, compertum  habemus,  acatholicos  neoconversos,  qui  fidei  catho- 
licae se  subiciant,  in  ultima  analysi,  nihil  aliud  velle,  nihil  aliud  quaerere, 
nisi  doctrinam  catholicam  certam,  terminis  non  nebulosis  sed  praecisis 
propositam,  doctrinam,  non  a theologis  mere  privatis,  sed  a Sancta  Sede 
Romana,  modo  sereno  et  pastorali,  propositam.  Dixi. 


In  textu  scripto  tradito : 1 deest. 


9 

Exc.mus  P.  D.  CAROLUS  DE  PROVENCHERES 
Archiepiscopus  Aquensis  in  Gallia 

Venerabiles  Patres,  carissimi  Observatores  et  Auditores, 

Schema,  in  genere,  valde  placet.  Placet  multiplici  ratione,  praesertim 
scii,  quia: 

1.  Mysterium  Ecclesiae  considerat  tamquam  communionem  in  fide, 
regimine  et  vita  sacramentali,  et  non  tantum  neque  principaliter  tam- 
quam societatem  ordine  iuridico  regulatam. 

2.  Problema  re-unionis  christianorum,  a nobis  et  inter  se  seiuncto- 
rum,  modo  positivo  proponit:  agnoscit  enim  id  quod  in  communi  nobis- 
cum  ab  aliis  tenetur  — per  quod  inter  nos  et  illos,  necnon  inter  ipsos, 
spiritualis  communio  in  Christo  realis,  etsi  incompleta,  efficitur  — ut 
ex  eo  procedatur  ad  pleniorem  communionem,  spiritualem  simul  ac  visi- 
bilem, gradatim,  Deo  favente,  attingendam  in  hoc  triplici  campo:  fidei 
scii.,  regiminis  et  vitae  sacramentalis. 

3.  Distinctionem  proponit  inter  coetus  christianorum  qui  episcopatu 
inde  ab  apostolis  sine  intermissione  accepto  fruuntur,  ideoque  in  sensu 
proprio  Ecclesias  locales  seu  particulares  constituunt,  et  eos  qui  hanc 
sacramentalem  hierarchicam  structuram  ad  ipsum  esse  Ecclesiae  non 
pertinere  arbitrant.  Inter  hos  et  illos,  etenim,  magna  viget  differentia 
quae  pertinet  ad  naturam  communionis  spiritualis  non  obstante  cano- 
nica separatione  remanentis.  Nam  si  incorporatio  fundamentalis  radica- 
lisque  Corpori  Christi  quod  est  Ecclesia  per  sacramentum  baptismi  effi- 
citur, per  sacramentum  Eucharistiae,  quod  est  sacramentum  unitatis, 
completur  et  manifestatur;  quod  sacramentum,  deficiente  episcopatu,  in 
pleno  utique  sensu,  plenaque  realitate,  secundum  fidem  catholicam  haberi 
non  potest,  quamvis  omni  spirituali  significatione  fructuque  privari  dici 
nequeat. 

His  gratulanti  animo  agnitis,  aliquid  tamen  gravis  momenti  in  hoc 
schemate,  prout  iacet,  desiderari  videtur. 

Conatus,  enim,  ad  unitatis  inter  omnes  rite  baptizatos  instauratio- 
nem, quasi  tres  gradus  amplectuntur. 

Primus  gradus  pertinet  ad  dispositionem  animi  erga  fratres  ...1  seiunc- 
tos.  Evangelicam  caritatem  debitumque  sensum  iustitiae  erga  eos  mani- 
festare debemus,  omnem  duritiam  cordis  reiciendo,  affabiliter  eos  allo- 
quendo et  recipiendo,  iniurias  decursu  temporis  mutua  vice  illatas,  mu- 
tua vice  deplorando  benigneque  parcendo.  Hic  primus  gradus  in  sche- 
mate luculenter  exprimitur. 

Secundum  gradum  eloquenter  exposuit  exc.mus  D.  De  Smedt,  ep. 
Brugensis,  in  hac  aula,  primae  sessionis  tempore.  Hic  gradus  dicitur 
dialogus  quo  conamur  fratres  dissentientes  recte  et  obiective  intelligere 
et  ab  ipsis  eodem  modo  intelligi.  Quam  magni  momenti  sit  in  hodierno 
mundo  illa  attentio  ad  fratres  ut  se  mutuo  adiuvent  ad  fidei  testimonium 
praebendum,  Concilium  per  illum  interventum  clare  percepit.  Quod  etiam 
in  schemate  feliciter  indicatur. 

Sed  omnibus  patet  quantum  ad  viam  unitatis  patefaciendam  conferre 
potest  et  debet  renovatio  intima  et  profunda  ipsius  Ecclesiae  nostrae 
catholicae.  Schema,  vero,  explicitam  mentionem  non  facit  de  renovatione 
Ecclesiae  nisi  spirituali  et  ad  mores  pertinenti.  Quando  tractatur  de 
motibus  biblico  vel  liturgico,  etc.  ...  (n.  4) 2 agitur  in  primis  de  quodam 
aspectu  personali  vel  potius  individualistico,  sed  non  de  aspectu  sociali 
totius  Ecclesiae  ad  Mysterium  Christi  in  se  operans  profundius  se  con- 
vertentis. Haec  renovatio  spiritualis  pars  tantum  est,  etsi  gravis  mo- 
menti, illius  renovationis  a Papa  Ioanne  XXIII  ut  finis  principalis  Con- 
cilii nostri  assignatae,  et  hoc  quidem  intuitu  unitatis  omnium  Christia- 
norum fovendae. 

Concilium,  revera,  viam  a Ioanne  XXIII  apertam  sequens,  favente 
nunc  Summo  Pontifice  Paulo  VI  f.  r.,  hoc  opus  profundae  renovationis 
Ecclesiae  libenti  animo  aggressum  est.  Sufficiat  hic  in  mentem  revocare, 
exempli  causa,  venerabiles  Patres,  renovationem  liturgicam,  in  brevi  pro- 
mulgandam, doctrinam  de  laicorum  statu  expositam  et  in  primis  maiorem 
aestimationem  episcopalis  collegialitatis,  inde  a non  paucis  saeculis  in 
quadam  oblivione  apud  nos  relictae,  non  sine  detrimento  ipsius  Ecclesiae 
nostrae  catholicae,  nec  sine  admiratione  sororum  nostrarum  Ecclesiarum 
orientis  seiunctarum  apud  quas  collegialitas  haec  in  magno  honore  iure 
habetur  et  inde  ab  apostolicis  temporibus  exercetur.  Ad  reconciliationem 
cum  eis  futura  instauratio  sanae  debitaeque  collegialitatis  localium  Ec- 
clesiarum, in  doctrina  et  praxi  Ecclesiae  catholicae  maximi  momenti  ma- 
ximaeque  utilitatis  erit. 

Valde  optandum  est,  ergo,  in  ipso  schemate  de  illo  tertio  gradu  sani 
oecumenismi  accurate  et  explicite  sermonem  fieri;  qui  gradus,  non  solum 
ad  renovationem  spiritualem,  seu  morum,  ut  iam  dictum  est,  sed,  ut 
exemplis  allatis  patet,  ad  renovationem  cultus,  institutionum,  quando- 
que etiam  ad  ipsius  theologicae  doctrinae  expositionem  3 se  extendit...4 

Quomodo  autem  textus  schematis  emendari  deberet  ut  nostro  prae- 
senti voto  satis  fieret,  in  scriptis  generali  secretariatui  propono.  Gratias. 
Dixi. 


In  textu  scripto  tradito-.  1 a nobis.  2 (pag.  15,  $ 4,  linn.  14-17).  3 ipsius 

theologicae  doctrinae.  4 In  hoc  campo  explorando,  quam  prudenter  proce- 
dere conveniat  omnibus  nobis  persuasum  est.  Sed  de  hoc  etiam  persuasum  iri  de- 
bemus quod,  infra  istum  gradum,  oecumenismus  non  datur  nisi  incompletus 
ideoque  inefficax. 

Animadversiones  additae : 

Ad  cap.  I,  n.  3,  pag.  9,  lin.  21,  post  verbum  « reddant  » addatur:  « Ecclesia 
catholica  incessanter  intendere  debet  ad  veritatem  revelatam  magis  ac  magis  exacte 
et  profunde  percipiendam,  exprimendam  necnon  in  usum  vertendam;  ita  ut,  si 
quae,  decursu  temporis  sub  influxu  rerum  adiunctarum,  sive  in  moribus  sive  in 
ecclesiasticis  institutis,  sive  etiam  in  doctrina  proponenda  minus  accurate  ser- 
vata fuerint,  opportuno  tempore  recte  debiteque  instaurentur  ». 

Ad  cap.  II,  pag.  15,  par.  4 ita  compleri  debet  ut  non  tantum  de  spirituali 
renovatione  tractet. 

Moderator.  Proxima  congregatio  generalis:  crastina  die,  hora  nona. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  5L  Concilii'. 

Moderabitur  disceptationem  circa  principia  generalia  de  Oecume- 
nismo,  in  hac  LXXI  congregatione  generali,  em. mus  ac  rev.mus  D.  Petrus 
Gregorius  Agagianian. 

Velitis  attendere,  Patres  venerabiles!  In  hac  congregatione  subicien- 
tur  suffragationi  modi  respicientes  cap.  II  schematis  de  sacra  Liturgia. 
Vos  iam  videre  et  examinare  commode  potuistis.  Fient  circa  hoc  caput 
quinque  suffragationes,  omnes  hoc  mane.  Modi  legentur  singillatim 
et  clare,  cum  debitis  explicationibus  si  necesse  erit,  postquam  exc.mus 
D.  Iesus  Enciso,  ep.  Maioricensis,  illustraverit  relationem  circa  hos  mo- 
dos. Suffragatio  circa  modos  fiet  per  placet  et  non  placet.  Si  suffragatio 
fuerit  positiva,  nempe  habita  sit  maioritas  duarum  tertiarum  partium,  ut 
Ordo  praescribit,  modus  inseretur  in  textum  priorem. 

Si  omnes  suffragationes  circa  modos  propositos,  et  si  suffragatio 
circa  quaesitum  generale,  quod  postremo  positum  est,  fuerint  positi- 
vae, etiam  hoc  mane  procedetur  ad  suffragationem  circa  cap.  II  inte- 
grum. Aliae  explicationes,  si  necesse  erit,  dabuntur  quando  legentur 
modi  suffragandi. 

In  hac  congregatione  generali  distribuentur  duo  fasciculi.  Primus 
continet  modos  super  cap.  III  de  sacra  Liturgia,  qui  modi  suffragationi 
subicientur  crastina,  eodem  modo  ac  hodie.  Alius  fasciculus  continet 
modos  circa  cap.  IV,  « De  Officio  divino  ».  Circa  hoc  cap.  IV  propo- 
nitur suffragationi  Patrum  quaesitum  generale,  ut  factum  est  pro  cap.  I. 
Et  pariter  fiet  pro  ultimo  fasciculo,  qui  distribuetur  crastina.  Ergo,  ut 
omnia  resumamus:  hodie  fient  suffragationes  circa  cap.  II,  modo  ex- 
plicato; crastina  fient  suffragationes  circa  cap.  III,  modo  explicato;  feria 
autem  VI  fient  suffragationes  circa  reliqua  capitula,  respondendo  nempe 
quaesitis  propositis,  ut  factum  est  pro  cap.  I;  exeunte  autem  congrega- 
tione generali  feriae  VI,  fiet  suffragatio  generalis  super  integrum  schema, 
cum  formula  placet  - non  placet,  et  erit  ultima  pro  congregationibus  ge- 
neralibus, si  omnia  bene  succedent. 

Nunc  lego  nomina  eorum  qui  verbum  facere  petierunt  circa  schema 


574 


ACTA  CONC.  VATICANI  II  - PERIODUS  II 


de  Oecumenismo  in  genere:  em.mi  DD.  cardd.  Albertus  Meyer,  arch. 
Chicagiensis  in  Statibus  Foederatis  Americae  Septemtrionalis;  Antonius 
Bacci;  exc.mi  DD.  Angelus  Jelmini,  adm.  ap.  Luganensis  in  Helvetia; 
Andreas  Sapelak,  ep.  visit,  ap.  pro  Ucrainis  in  Argentina;  Casimirus 
Morcillo,  arch.  Caesaraugustanus  in  Hispania;  Mauritius  Baudoux,  arch. 
S.  Bonifatii  in  Canada;  Ioannes  Heenan,  arch.  Vestmonasteriensis  in 
Anglia;  Ioannes  Weber,  arch.-ep.  Argentinensis  in  Gallia;  Sergius  Men- 
dez,  ep.  Cuernavacensis  in  Mexico;  Robertus  Chopard-Lallier,  praef.  ap. 
Parakuensis  in  Dahomey;  Andreas  Jacq,  ep.  tit.  Cerasenus  in  Vietnam; 
Antonius  Ferreira,  ep.  Portugallensis  in  Lusitania;  Bonaventura  De 
Uriarte,  vic.  ap.  S.  Raymundi  in  Peruvia;  Iacobus  Flores,  ep.  Barba- 
strensis  in  Hispania;  Hermenegildus  Florit,  arch.  Florentinus  in  Italia; 
Ioannes  Carolus  Aramburu,  arch.  Tucumanensis  in  Argentina;  Iosephus 
HofEner,  ep.  Monasteriensis  in  Germania;  Ioannes  Hervas,  ep.  Clunien- 
sis  in  Hispania;  Ignatius  Ziade,  arch.  Berytensis  Maronitarum;  Andreas 
Hamvas,  ep.  Csanadiensis  in  Hungaria;  Fortunatus  Da  Veiga,  ep;  eoad. 
Belgaumensis  in  India;  Emmanuel  Pius  Lopez,  arch.  Ialapensis-Veracru- 
censis  in  Mexico;  Ioseph  Attipetty,  arch.  Verapolitanus  in  India;  Ceslaus 
Sipovic,  ep.  visit.  Bielorussorum  in  Anglia;  Ioseph  Pont,  ep.  Segobri- 
censis  in  Hispania;  Hyacinthus  Gad,  ep.  exarcha  ap.  pro  Byzantinis  in 
Graecia;  Ambrosius  Senyshyn,  arch.  Philadelphiensis  Ucrainorum  in 
Statibus  Foederatis  Americae  Septemtrionalis. 

Moderator-.  Antequam  prosequatur  disceptatio  circa  schema  de  Oecu- 
menismo in  genere,  velint  Patres  audire  illustrationem  quam  exc.mus 
D.  Iesus  Enciso,  ep.  Maioricensis,  commissionis  conciliaris  de  sacra  Li- 
turgia  sodalis,  dabit  circa  modos  cap.  II  schematis  constitutionis  de  sa- 
cra Liturgia  respicientes. 

SCHEMA  CONSTITUTIONIS  DE  SACRA  LITURGIA 

1 - MODI 

a Patribus  Conciliaribus  propositi 
a Commissione  Conciliari  de  sacra  Liturgia 

EXAMINATI 

Hic  fasciculus  Patribus  distributus  est  die  19  novembris  1963,  in  congrega- 
tione generali  septuagesima... 


Caput  II 

DE  SACROSANCTO  EUCHARISTIAE  MYSTERIO 


I 

Modis  accurate  expensis,  prouti  in  sequenti  Relatione  exponitur, 
Commissio  unam  tantum  textus  mutationem  proponendam  esse  censuit 
circa  art.  57  {de  Concelebratione ),  quae  proinde  Patrum  suffragationi 
submittitur: 

An  placeat  in  articulo  57  (pag.  23  huius  fasciculi,  lineis  5 et  12) 


textus,  ob  rationes  in  « Relatione 
sequitur : 

loco 

2°  Praeterea,  accedente  licentia 
Ordinarii,  cuius  est  de  opportu- 
nitate concelebrationis  iudicare, 
eius  que  disciplinam  moderari : 


§ 2.  Salva  tamen  semper  sit 
cuique  sacerdoti  facultas  Missam 
singularem  celebrandi,  non  tamen 
eodem  tempore  in  eadem  ecclesia, 
nec  Feria  V in  Cena  Domini. 


expositas  (p.  20 ) mutetur  prout 
legatur 

2°  Praeterea,  accedente  licentia 
Ordinarii,  cuius  est  de  opportu- 
nitate concelebrationis  iudicare: 

§ 2.  1°  Ad  Episcopum  vero 
pertinet  concelebrationis  discipli- 
nam in  dioecesi  moderari. 

2°  Salva  tamen  semper  sit  cui- 
que sacerdoti  facultas  Missam  sin- 
gularem celebrandi,  non  tamen  eo- 
dem tempore  in  eadem  ecclesia, 
nec  Feria  V in  Cena  Domini. 

II 

Insuper  Commissio  censuit  sequentem  emendationem  mere  forma- 
lem esse  introducendam,  quin  Patrum  indigeat  suffragatione: 

Pag.  22  huius  fasciculi,  linea  36 

loco  legatur 

Concelebratio  ...  in  Ecclesia  Concelebratio  ...  in  Ecclesia 

tam  Orientali  quam  Occidentali  usque  adhuc  in  usu  remansit,  tam 
usque  adhuc  in  usu  remansit.  in  Oriente  quam  in  Occidente. 


III 

Praeterea,  circa  art.  54  {De  lingua  vernacula  in  Missa)  et  art.  55 
{De  Communione  sub  utraque  specie ),  Commissio,  rationibus  in  Rela- 
tione expositis,  censuit  mutationem  textus  non  esse  necessariam;  at,  cum 
plus  quam  centum  Patres  modum  proposuerint,  Commissio  censuit  quae- 
situm esse  proponendum  an  placeat  responsio  in  Relatione  adducta  ad 
modos  hos  articulos  respicientes. 

Proinde  sequentia  Quaesita  proponuntur: 

1 . An  placeat  responsio  data  a Commissione  circa  art.  54  (cf.  p.  [ 18  ]). 

2.  An  placeat  responsio  data  a Commissione  circa  art.  55  (cf.  p.  [19]). 

IV 

Denique  quaesitum  generale  proponitur: 

An  placeat  expensio  facta  a Commissione  circa  modos  reliquos  ar- 
ticulos Caput  II  respicientes. 

2 - TEXTUS  SCHEMATIS  [21] 

Caput  II 

DE  SACROSANCTO  EUCHARISTIAE  MYSTERIO 

47.  Salvator  noster,  in  Cena  novissima,  qua  nocte  tradebatur,  Sacrifi- 
cium Eucharisticum  Corporis  et  Sanguinis  sui  instituit,  quo  Sacrificium 
Crucis  in  saecula,  donec  veniret,  perpetuaret,  atque  adeo  Ecclesiae  dilectae 
Sponsae  memoriale  concrederet  mortis  et  resurrectionis  suae:  sacramen- 
tum pietatis,  signum  unitatis,  vinculum  caritatis  36  convivium  paschale,  5 
in  quo  Christus  sumitur,  mens  impletur  gratia  et  futurae  gloriae  nobis 
pignus  datur.37 

48.  Itaque  Ecclesia  sollicitas  curas  eo  intendit  ne  christifideles  huic 
fidei  mysterio  tamquam  extranei  vel  muti  spectatores  intersint,  sed  per 
ritus  et  preces  id  bene  intellegentes,  sacram  actionem  conscie,  pie  et  actuose  io 
participent,  verbo  Dei  instituantur,  mensa  Corporis  Domini  reficiantur, 
gratias  Deo  agant,  immaculatam  hostiam,  non  tantum  per  sacerdotis  ma- 
nus, sed  etiam  una  cum  ipso  offerentes,  seipsos  offerre  discant,  et  de  die 

in  diem  consummentur,  Christo  Mediatore,38  in  unitatem  cum  Deo  et  inter 
se,  ut  sit  tandem  Deus  omnia  in  omnibus.  15 

49.  Quapropter,  ut  Sacrificium  Missae,  etiam  rituum  forma,  plenam 
pastoralem  efficacitatem  assequatur,  Sacrosanctum  Concilium,  ratione  ha- 
bita Missarum,  quae  concurrente  populo  celebrantur,  praesertim  diebus 
dominicis  et  festis  de  praecepto,  ea  quae  sequuntur  decernit. 

50.  Ordo  Missae  ita  recognoscatur,  ut  singularum  partium  propria  20 
ratio  necnon  mutua  connexio  clarius  pateant,  atque  pia  et  actuosa  fide- 
lium participatio  facilior  reddatur. 

Quamobrem  ritus,  probe  servata  eorum  substantia,  simpliciores  fiant; 
ea  omittantur  quae  temporum  decursu  duplicata  fuerunt  vel  minus  utili- 
ter addita;  restituantur  vero  ad  pristinam  sanctorum  Patrum  normam  25 
nonnulla  quae  temporum  iniuria  deciderunt,  prout  opportuna  vel  neces- 
saria videantur. 

51.  Quo  ditior  mensa  verbi  Dei  paretur  fidelibus,  thesauri  biblici  lar-  [22] 
gius  aperiantur,  ita  ut,  intra  praestitutum  annorum  spatium,  praestantior 
pars  Scripturarum  Sanctarum  populo  legatur. 

[22]  52.  Homilia,  qua  per  anni  liturgici  cursum  ex  textu  sacro  fidei  myste- 

5 ria  et  normae  vitae  christianae  exponuntur,  ut  pars  ipsius  liturgiae  valde 
commendatur;  quinimmo  in  Missis  quae  diebus  dominicis  et  festis  de 
praecepto  concurrente  populo  celebrantur,  ne  omittatur,  nisi  gravi  de 
causa. 

53.  « Oratio  communis  » seu  « fidelium  »,  post  Evangelium  et  homi- 

10  liam,  praesertim  diebus  dominicis  et  festis  de  praecepto,  restituatur,  ut 

populo  eam  participante,  obsecrationes  fiant  pro  sancta  Ecclesia,  pro  iis 
qui  nos  in  potestate  regunt,  pro  iis  qui  variis  premuntur  necessitatibus, 
ac  pro  omnibus  hominibus  totiusque  mundi  salute.39 

54.  Linguae  vernaculae  in  Missis  cum  populo  celebratis  congruus  lo- 

15  cus  tribui  possit,  praesertim  in  lectionibus  et  « oratione  communi  »,  ac, 

pro  condicione  locorum,  etiam  in  partibus  quae  ad  populum  spectant,  ad 
normam  art.  36  huius  Constitutionis. 

Provideatur  tamen  ut  christifideles  etiam  lingua  latina  partes  Ordi- 
narii Missae  quae  ad  ipsos  spectant  possint  simul  dicere  vel  cantare. 

20  Sicubi  tamen  amplior  usus  linguae  vernaculae  in  Missa  opportunus 
esse  videatur,  servetur  praescriptum  art.  40  huius  Constitutionis. 

55.  Valde  commendatur  illa  perfectior  Missae  participatio  qua  fideles 
post  Communionem  sacerdotis  ex  eodem  Sacrificio  Corpus  Dominicum 
sumunt. 

25  Communio  sub  utraque  specie,  firmis  principiis  dogmaticis  a Concilio 
Tridentino  statutis,40  in  casibus  ab  Apostolica  Sede  definiendis,  tum  cle- 
ricis et  religiosis,  tum  laicis  concedi  potest,  de  iudicio  Episcoporum,  veluti 
ordinatis  in  Missa  sacrae  suae  ordinationis,  professis  in  Missa  religiosae 
suae  professionis,  neophytis  in  Missa  quae  Baptismum  subsequitur. 

30  56.  Duae  partes  e quibus  Missa  quodammodo  constat,  liturgia  nempe 

verbi  et  eucharistica,  tam  arcte  inter  se  coniunguntur,  ut  unum  actum 
cultus  efficiant.  Sacra  proinde  Synodus  vehementer  hortatur  animarum 
pastores  ut,  in  catechesi  tradenda,  fideles  sedulo  doceant  de  integra  Missa 
participanda,  praesertim  diebus  dominicis  et  festis  de  praecepto. 

35  57.  § 1.  Concelebratio,  qua  unitas  sacerdotii  opportune  manifestatur, 

in  Ecclesia  usque  adhuc  in  usu  remansit  tam  in  Oriente  quam  in  Occi- 
dente. Quare  facultatem  concelebrandi  ad  sequentes  casus  Concilio  ex- 
tendere placuit: 

1°  a)  feria  V in  Cena  Domini,  tum  ad  Missam  chrismatis,  tum  ad  [23] 
Missam  vespertinam; 

b)  ad  Missas  in  Conciliis,  Conventibus  Episcopalibus  et  Synodis; 

c ) ad  Missam  in  Benedictione  Abbatis. 

2°  Praeterea,  accedente  licentia  Ordinarii,  cuius  est  de  opportunitate  5 
concelebrationis  iudicare: 

a)  ad  Missam  conventualem  et  ad  Missam  principalem  in  ecclesiis, 
cum  utilitas  christifidelium  singularem  celebrationem  omnium  sacerdo- 
tum praesentium  non  postulet; 

b ) ad  Missas  in  conventibus  cuiusvis  generis  sacerdotum  tum  sae-  10 
cularium  tum  religiosorum. 

§ 2.  1°  Ad  Episcopum  vero  pertinet  concelebrationis  disciplinam  in 
dioecesi  moderari. 

2°  Salva  tamen  semper  sit  cuique  sacerdoti  facultas  Missam  singula- 
rem celebrandi,  non  tamen  eodem  tempore  in  eadem  ecclesia,  nec  Fe-  15 
ria  V in  Cena  Domini. 

58.  Novus  ritus  concelebrationis  conficiatur,  Pontificali  et  Missali 
Romano  inserendus. 


NOTAE 

36  Cf.  S.  Augustinus,  In  Ioannis  Evangelium  Tractatus  XXVI,  cap.  VI,  n.  13: 
PL  35,  1613. 

37  Breviarium  Romanum,  In  festo  Sanctissimi  Corporis  Christi.  Ad  II  Vesperas, 
antiphona  ad  Magnificat. 

38  Cf.  S.  Cyrillus  Alex.,  Commentarium  in  Ioannis  Evangelium,  lib.  XI, 
capp.  XI-XII:  PG  74,  557-564. 

39  Cf.  1 Tim.  2,  1-2. 

40  Sessio  XXI,  16  ini.  1562.  Doctrina  de  Communione  sub  utraque  specie  et 
parvulorum,  capp.  1-3:  Concilium  Tridentinum.  Diariorum,  Actorum,  Epistula- 
rum, Tractatuum  nova  collectio,  ed.  Soc.  Goerresiana,  t.  VIII,  Friburgi  in  Br.  1919, 
pp.  698-699. 

[5]  3 - RELATIO 

Exc.mi  D.ni  Iesu  Enciso,  Episcopi  Maioricensis, 
Commissionis  Conciliaris  de  sacra  Liturgi  a Sodalis 

V enerabiies  Patres , 

Die  14  octobris  nuper  elapsi  suffragium  Vestrum  postulavimus  circa 
totum  caput  II  schematis  de  sacra  Liturgia.  Cui  nostrae  petitioni,  hoc 


modo  respondistis: 

Praesentes  votantes 2242 

Placet  . 1417 

Non  placet 36 

Placet  iuxta  modum 781 


Quia  vero  plures  Patres  aliquando  eundem  modum  proposuerunt, 
de  facto  modi  propositi  numerantur  105.  Nonnullos  tamen  ex  eis,  qui 
inter  se  conveniunt,  in  unum  collegimus  in  responsionibus  afferendis. 

Commissio  de  sacra  Liturgia  omnes  modos,  cum  rationibus  adductis, 
attento  etiam  numero  Patrum  eos  proponentium,  diligenter  collegit  et 
accurate  examinavit,  iuxta  ea  quae  in  Ordine  Concilii  Vaticani  II  cele- 
brandi statuuntur. 

Quibus  prae  oculis  habitis,  expensio  maximae  partis  modorum  nobis 
visa  est  clara,  et  facile  atque  humaniter  ab  omnibus  Patribus  admittenda. 
Tres  autem  modos,  sive  ob  eorum  momentum  sive  ob  numerum  Pa- 
trum eos  proponentium,  speciali  consideratione  dignos  iudicavimus.  Ideo 
horum  trium  modorum  expensionem  ad  finem  nostrae  Relationis  remit- 
tentes, de  ceteris  singillatim  et  ordinate  nostrum  iudicium  Vestrae  ap- 
probationi proponimus...1 


[6]  pars  prior  * 

MODI  IUXTA  ORDINEM  ARTICULORUM 
DISPOSITI  ET  EXPENSI 

AD  ARTICULUM  47 
(Prooemium) 

1 — a)  Introducantur  verba  « Hoc  facite  in  meam  commemoratio- 
nem » ne  desit  enuntiatio  praecepti  a Domino  Apostolis  dati 
(1  Pater). 

1 In  oratione-.  Si  vultis,  venerabiles  Patres,  transeamus  ad  pag.  18,  in  qua  datur 
altera  pars  relationis.  Illa  pars  tractat  de  modis  qui  peculiari  consideratione  digni 
visi  sunt,  ad  pag.  18. 

* Relator  hunc  textum  usque  ad  « Pars  Altera  »,  pag.  [18]  non  legit. 

b)  Addatur:  « ad  maiorem  Dei  gloriam  et  ad  universi  mundi  [®] 
salutem  » ( 1 Pater). 

R.  — Scopus  huius  articuli  non  est  omnia  tradere  quae  ad  Eucharistiam 
referuntur,  sed  tantum  doctrinam  Tridentini  breviter  recolere 
tamquam  fundamentum  eorum  quae  in  sequentibus  statuenda 
sunt. 

2 — Pag.  21,  linea  3,  loco  verbi  « perpetuaret  »,  dicatur:  « vere  et 

incruenter  renovaret  » (1  Pater). 

R.  — Commissio  consulto  dixit  « perpetuaret  »,  ut  indicaret  unitatem 
cum  Sacrificio  Crucis  et  quaestiones  inter  theologos  disputatas 
non  tangeret.  Leo  XIII  ad  Episcopos  Scotiae  scripsit:  « ...  ut  Sa- 
crificium in  Cruce  consummatum  perpetuum  et  perenne  fieret. 
Huius  autem  ratio  perpetuitatis  inest  in  sacratissima  Eucharistia, 
quae  non  similitudinem  tantum  inanem  memoriamve  tantum  rei 
affert,  sed  veritatem  ipsam,  quamvis  specie  dissimili  » (Litt. 
Encycl.  Caritatis  studium : A.S.S.,  31,  1898-1899,  p.  12).  Finis 
autem  huius  perpetuitatis  indicatur  per  verba  « donec  veniat  ». 

AD  ARTICULUM  48 
(Prooemium) 

3 — Pag.  21,  lineis  12-13,  non  placent  verba  « non  tantum  per 

sacerdotis  manus,  sed  etiam  una  cum  ipso  offerentes  »,  quibus 
timendum  est  ne  insinuetur  aliqua  aequalitas  inter  sacerdotem  et 
fideles  (2  Patres). 

R.  — At  haec  verba  doctrinam  referunt  Litt.  Encycl.  Mediator  Dei 
{A.A.S.,  39,  1947,  p.  546)  et  nituntur  verbis  quae  in  Canone  Mis- 
sae leguntur:  « Pro  quibus  tibi  offerimus  vel  qui  tibi  offerunt  ».  [7] 

4 — Pag.  21,  linea  14,  substituatur  verbum  « mediante  » loco  verbi 

« mediatore  » secundum  ipsum  textum  S.  Cyrilli  (1  Pater). 

R.  — Sed  textus  graecus  S.  Cyrilli  dicit:  « Sia  /ueoirov  Xqiarov  », 
quod  latine  sonat:  « per  Christum  mediatorem  ». 

AD  ARTICULUM  49 
(Prooemium) 

5 — a)  Pag.  21,  linea  18,  post  verba  « ratione  habita  »,  addatur: 

« praesertim  » ( 1 Pater). 

b)  Pag.  21,  linea  19,  post  verba  « in  festis  de  praecepto  », 

17]  addatur:  « necnon  aliis  diebus  magni  fidelium  concursus  » 

(2  Patres). 

R,  — Textus  minime  excludit  Missas  cum  concursu  populi,  diebus  qui 
non  sunt  de  praecepto,  celebratas.  Mens  enim  est  ut  speciali  modo 
ratio  habeatur  de  Missis  concurrente  populo  celebratis  praesertim 
diebus  dominicis  et  festivis,  at  aliis  diebus  non  exclusis. 

AD  ARTICULUM  50 
(De  instauratione  Ordinis  Missae) 

6 — Non  placet  articulus  (3  Patres). 

R.  — Totus  autem  articulus  approbationem  saltem  implicitam  obtinuit, 
cum  ipsius  altera  pars,  quae  nihil  aliud  est  nisi  explicatio  prioris 
partis,  directe  fuerit  per  suffragationem  approbata. 

7 — Expresse  dicatur  « semper  intacta  forma  ipsius  Canonis  (3  Pa- 

tres). 

R.  — Hoc  autem  aliquo  modo  iam  innuitur  verbis  schematis  « probe 
servata  eorum  substantia  ».  Ceterum  illud  transmittimus  Com- 
missioni postconciliari. 

8 — a)  Mutationes  ne  fiant  in  rebus  venerabilibus  (1  Pater). 

b)  Non  clare  apparet  qualis  futura  sit  recognitio  Ordinis  Mis- 
sae (2  Patres). 

R.  — Sufficienter  tamen  deprehendi  potest  ex  his  quae  in  Relatione 
dicta  sunt,  et  ex  Appendice  ad  eandem  Relationem. 

[8]  9 — Reformatio  rituum  potius  ratione  pastorali  quam  archaeologica 

fiat  ( 1 Pater). 

R.  — Iam  provisum  est  in  cap.  I,  art.  23,  33-36. 

10  — « Possibilitas  concedatur  eligendi  aut  variandi  iuxta  annum  li- 

turgicum  » ( 1 Pater). 

R.  — Cf.  Cap.  I,  art.  30  et  35;  cap.  II,  art.  51  et  53;  cap.  V,  art.  107 
et  109. 

11  — Pag.  21,  linea  24,  mitigentur  verba  « vel  minus  utiliter  addita  » 

(2  Patres). 

R.  — Haec  verba  iam  sunt  fructus  mitigationis,  relate  ad  veritatem  [8] 
historicam,  quam  aliquo  modo  exprimere  oportebat. 

12  — a)  Verba  « Orate,  fratres,  etc.  » elata  voce  dicantur  (1  Pater). 

b)  In  Missa  aliquid  addatur  quo  deprecemur  Dominum  mes- 
sis ut  mittat  operarios  in  messem  suam  ( 1 Pater). 

R.  — Utrumque  ad  Commissionem  postconciliarem  remittitur. 

AD  ARTICULUM  51 
(De  lectionibus) 

13  — Non  placet  articulus  ( 1 Pater). 

R.  — Sed  est  unicum  votum. 

14  — Male  sonat  dicere  « pars  praestantior  Scripturarum  » ( 1 Pater). 

R.  — Omnia  quidem  verba  S.  Scripturae  sunt  verbum  Dei,  et  ideo  prae- 
stantissima;  attamen  aliquae  partes  praestantiores  sunt  sive  ex 
ipsa  mente  hagiographorum,  sive  ex  illustratione  a Novo  Te- 
stamento facta,  sive  ex  traditione  Ecclesiae.  Conferantur,  ex. 
gr.,  praecepta  ceremonialia  Levitici  et  Epistolae  S.  Pauli. 

15  — Ubi  id  opportunum  videbitur,  fieri  possit  synaxis  evangelica  sine 

Eucharistia  (1  Pater). 

R.  — Iam  provisum  est  utilitati  fidelium  per  art.  35  n.  4,  ubi  de  verbi 
Dei  celebrationibus. 

AD  ARTICULUM  52 
(De  homilia) 

16  — Pag.  22,  linea  4,  dicatur:  « ex  textu  sacro,  ex  quo  in  Missa  lectio 

sumpta  est  » ( 1 Pater). 

R.  — Quamvis  ex  natura  rei  ita  sit,  noluit  tamen  Commissio  ita  re-  [9] 
strictive  loqui,  quia  aliqui  SS.  Patres  etiam  ex  aliis  Missae  texti- 
bus homiliam  facere  consueverunt. 

17  — Pag.  22,  linea  7,  obligatio  homiliae  magis  urgeatur  addendo: 

« necnon  aliis  diebus  magni  fidelium  concursus  » ( 1 Pater). 

[9]  R.  — Textus  agit  de  omnibus  Missis,  sed  obligationem  circumscribit 
diebus  de  praecepto.  Si  alicubi  maior  obligationis  extensio  oppor- 
tuna videatur,  Episcopi  est  per  legem  dioecesanam  providere. 

18  — Pag.  22,  linea  4,  non  dicatur  « ex  textu  sacro  » (4  Patres). 

R.  — Tamen  textus  venerandam  Ecclesiae  traditionem  commendat. 
Cf.  aliunde  cap.  I,  art.  35,  n.  2. 

19  — a)  Edatur  Directorium  pastorale  ad  doctrinam  tradendam  populo 

( 1 Pater). 

b)  Severius  prohibeatur  omissio  homiliae  (1  Pater). 

R.  — Primum  ad  auctoritatem  dioecesanam  pertinet;  secundum  ad  di- 
sciplinam. 


AD  ARTICULUM  53 
(De  oratione  communi) 


20  — Non  placet  articulus  ( 1 Pater). 
R.  — Votum  unicum. 


21  — Pag.  22,  linea  10,  addatur:  « necnon  aliis  diebus  magni  fidelium 

concursus  » ( 1 Pater). 

R.  — Cum  dicatur  praesertim , non  excluduntur  alii  dies  magni  fidelium 
concursus. 

22  — Inopportunum  est  « singulas  intentiones  in  schemate  enumerare  » 

( 1 Pater). 

R.  — Sic  tamen  melius  adumbratur  natura  orationis  communis.  Cete- 
rum formula  nostra  desumitur  ex  traditione  liturgica,  et  funda- 
tur in  praecepto  S.  Pauli,  1 Tim.  2,  1-2. 


23  — Pag.  22,  linea  13,  addatur:  « formulis  a competenti  auctoritate 
ecclesiastica  determinatis  » ( 1 Pater). 

R.  — At  clare  patet  hic  agi  de  oratione  liturgica,  cuius  formulae  proin- 
de erunt  a competenti  auctoritate  approbandae. 

[10]  24  — Oratio  communis  brevissima  sit  (1  Pater). 

R.  — Revera  ita  esse  debet,  sed  illud  remittimus  Commissioni  postcon- 
ciliari. 

Pag.  22,  linea  13,  addatur:  « pro  iis  qui  variis  persecutionibus  [10] 
oppressi  sunt  » (2  Patres). 

Hoc  iam  videtur  contineri  in  textu  articuli  « pro  iis  qui  variis 
premuntur  necessitatibus  ».  At  nihil  impedit  quominus  in  textu 
orationis  exarando  competens  auctoritas  etiam  hanc  intentionem 
addere  possit. 

AD  ARTICULUM  54 
(De  usu  linguae  vernaculae) 

« Non  placet  concessio  linguae  vulgaris  in  Missa  » {6  Patres). 

Hoc  contrarium  est  art.  36  per  suffragationem  approbato. 

Inveniatur  formula  magis  restrictiva  de  usu  linguae  vulgaris 
( 1 Pater). 

Commissio  censet  tenendam  esse  viam  mediam  quae  maioritatem 
suffragiorum  facilius  possit  obtinere. 

Pag.  22,  linea  14,  dicatur:  « Concedi  potest  de  iudicio  Episco- 
porum ut  linguae  vernaculae  utantur  in  tota  Missa  » ( 1 Pater). 

Esset  concessio  nimis  lata,  et  opposita  his  quae  iam  suffragata 
sunt. 

Dicatur:  « Lingua  vernacula  in  celebratione  Missae  adhiberi  po- 
test ad  normam  art.  36  et  40  huius  Constitutionis  » (1  Pater). 

Haec  formula  videtur  minus  clara  quam  nostra. 

Pag.  22,  linea  15,  loco  « tribui  possit  »,  dicatur  « tribui  potest  » 

(2  Patres). 

Forma  subiunctiva  aptior  videtur  ad  exprimendam  voluntatem 
Concilii. 

Pag.  22,  linea  15,  dicatur  « tribuatur  » ( 1 Pater). 

Esset  contra  id  quod  expresse  suffragatum  est  in  emendatione 
sexta. 

Pag.  22,  linea  16,  non  placet  dicere  « pro  condicione  locorum  » [11] 
ob  difficultates  ex  multitudine  linguarum  in  quibusdam  regio- 
nibus ( 1 Pater). 

[11]  R.  — Sed  ideo  positum  est  hoc,  ut  ipsi  Episcopi  sint  iudices  de  conve- 
nientia vel  non  convenientia. 

33  — Pag.  22,  linea  16,  non  placet  expressio  « quae  ad  populum  spec- 

tant »,  in  quantum  insinuat  haberi  partes  Missae  quae  populi 
non  sint  ( 1 Pater). 

R.  — Mens  tamen  Concilii  clare  explanatur  in  Relatione  ad  Aulam 
Conciliarem  facta. 

34  — Pag.  22,  linea  18,  loco  verbi  « provideatur  »,  ponatur  « laudan- 

dum » ( 1 Pater). 

R.  — Hoc  autem  est  contra  statutum  in  art.  36  et  contra  id  quod  Pa- 
tres suffragaverunt  in  emendatione  octava,  post  auditas  rationes 
in  Relatione  adductas. 


35  — Pag.  22,  lineis  18-19,  loco  « partes  Ordinarii  Missae  »,  dicatur 

« partes  praecipuas  Ordinarii  Missae  » ( 1 Pater). 

R.  — Sed  textus  schematis  clarior  est. 

36  — Pag.  22,  linea  18,  verba  « etiam  lingua  latina  » non  sunt  omnino 

exacta:  nam  adsunt  in  Ordinario  Missae  etiam  aliae  linguae,  ut 
graeca  (v.  gr.  Kyrie,  eleison)  et  hebraica  ( Amen , Alleluia)  ( 1 Pa- 
ter). 

R.  — Sed  haec  verba  in  omnibus  linguis  liturgicis  assumpta  sunt,  et 
uti  propria  considerantur. 

37  — Ab  addiscendis  partibus  Ordinarii  Missae  linguae  latinae,  exclu- 

dantur regiones  Missionum,  si  Episcopi  id  nimis  onerosum  vel 
parum  utile  iudicent  (1  Pater). 

R.  — « Si  Episcopi  id  nimis  onerosum  vel  parum  utile  iudicent  », 
facultatibus  uti  possunt,  in  tertio  commate  huius  . articuli  indicatis. 

38  — Pag.  22,  linea  20,  post  verba  « amplior  usus  linguae  vernaculae  in 

Missa  »,  addatur:  « excepto  Canone  » (22  Patres). 

R.  — Sed  non  videtur  opportunum  a Concilio  formaliter  excludi  quod 
in  casibus  particularibus  ab  Apostolica  Sede  concedi  possit,  uti 
iam  concessum  est. 

39  — Paragraphus  tertia  non  placet,  quia  iam  continetur  in  paragrapho  [12] 

prima  ( 1 Pater). 

R.  — Utraque  tamen  paragraphus  omnino  differt  inter  se. 

40  — Consilium  detur  de  conficiendis  versionibus  a Conferentiis  Epi- 

scopalibus ( 1 Pater). 

R. — Iam  provisum  est  in  cap.  I,  art.  36  § 4 huius  Constitutionis. 

AD  ARTICULUM  55 
(De  Communione  sub  utraque  specie) 

Ad  paragraphum  primam 

41  — a)  Pag.  22,  linea  22,  deleantur  verba  « valde  commendatur  » 

(14  Patres). 

b)  Pag.  22,  linea  22,  deleatur  expressio  « perfectior  partici- 
patio » (12  Patres). 

c)  Pag.  22,  linea  23,  deleantur  verba  « ex  eodem  Sacrificio  » 

(3  Patres). 

R.  — Haec  autem  commendatio,  quae  iam  a Concilio  Tridentino  (Sess. 
XXII,  cap.  6)  fiebat,  postea  iterata  est  a Benedicto  XIV  (Litt. 
Encycl.  Certiores  efecti)  a Pio  XII  (Litt.  Encycl.  Mediator  Dei : 
A.A.S.,  39,  1947,  p.  565)  et  nuperrime  a S.  Rituum  Congrega- 
tione in  Instructione  de  Musica  sacra  et  sacra  Liturgia,  diei  3 sept. 
1958,  n.  22  c. 

42  — « Caveatur  possibilitas  semper  communicandi  extra  Missam  » 

(4  Patres). 

R.  — Expresse  dictum  est  in  Relatione,  nec  videtur  explicite  dicendum. 

43  — « Semper  possit,  qui  vult,  Communionem  sub  una  tantum  specie 

recipere  » (1  Pater). 

R.  — Hoc  evidens  est,  nec  videtur  explicite  dicendum. 

44  — a)  « Caveatur  de  perfecta  libertate  abstinendi  sine  molestiis  a 

Communione  » (1  Pater). 

b)  Pag.  22,  linea  24,  post  verba  « Corpus  Dominicum  su- 
munt » addatur:  « Attentis  tamen  officiis,  quibus  homines  ho- 
diernis temporibus  alligantur,  Communionis  distributio  nullo 

[12]  temporis  spatio  restringatur,  servatis  de  iure  servandis  circa  ieiu- 
nium  eucharisticum  » ( 1 Pater). 

R.  — Haec  omnia,  quamvis  optima,  ad  nostrum  caput  non  pertinent. 

[13]  Ad  paragraphum  secundam 

45  — Non  placet  Communio  sub  utraque  specie  (22  Patres). 

R.  — Sed  si  haec  vota  addantur  ad  alia  36  vota  negativa,  adhuc  in  mi- 
noritate  remanent. 

46  — Exempla  allata  sint  taxativa  et  non  exemplativa  (2  Patres). 

R.  — Sed  contrarium  dictum  est  in  Relatione  ad  Aulam,  et  Patres  in 
hoc  sensu  suffragaverunt  totum  caput. 

47  — Pag.  22,  linea  26,  dicatur  « in  paucis  casibus  » ( 1 Pater). 

R.  — Hoc  autem  iudicio  Apostolicae  Sedis  relinquimus. 

48  — Communio  sub  utraque  specie  limitetur  illis  casibus  in  quibus 

pauci  communicandi  sunt  (1  Pater). 

R.  — Mens  Commissionis  aperte  patet  e casibus  allatis,  in  quibus  sem- 
per  pauci  sunt  communicandi. 

49  — Pag.  22,  linea  26,  dicatur  « in  casibus  et  iuxta  modum  » ( 1 Pater). 

R.  — Sed  res  per  se  satis  clara  est,  nec  expressa  indigere  videtur  indi- 
catione. 

50  — Communio  sub  utraque  specie  non  distribuatur  in  Missa  quae 

celebratur  sub  divo,  aut  in  locis  in  quibus  difficultas  sit  ambu- 
landi inter  fideles  ( 1 Pater). 

R.  — Res  Commissioni  postconciliari  remittitur. 

51  — Facultas  sumendi  Communionem  sub  utraque  specie  vigorem 

non  habeat  priusquam  proponatur  ritus  ( 1 Pater). 

R.  — Iam  satis  provisum  est,  siquidem  non  potest  fieri  priusquam  Apo- 
stolica  Sedes  casus  definiat. 

— Communio  sub  utraque  specie,  in  casu  professionis  religiosae, 
restringatur  ad  professionem  perpetuam  (5  Patres). 

R.  — Quia  casus  allati  sunt  mera  exempla,  Apostolicae  Sedis  erit  eos  [13] 
accuratius  definire. 

53  — Pag.  22,  linea  29,  deleantur  verba  « in  Missa  quae  Baptismum 

subsequitur  »,  ob  difficultates  magni  numeri  baptizatorum  et  de- 
ficientiae vini  atque  instructionis  (2  Patres). 

R.  — Casus  citati  sunt  mera  exempla,  et  neminem  obligant:  nam  ex-  [14] 
presse  dicitur  « de  iudicio  Episcoporum  ». 

54  — a)  Communio  sub  utraque  specie  concedatur  tantum  ordinatis  in 

Missa  suae  Ordinationis,  exclusis  aliis  casibus  (2  Patres). 

b)  Articulus  generaliore  modo  redigatur  et  in  posterum  re- 
linquatur definitio  sive  casuum  sive  cautionum  sive  rituum  ( 1 Pa- 
ter). 

R.  — Contrarium  tamen  a Patribus  approbatum  est  cum  maxima  maio- 
ritate. 

Latius  vel  simplicius  repetatur  doctrina  tridentina  de  Commu- 
nione sub  utraque  specie  (2  Patres). 

Hoc  extra  scopum  nostrum  versatur;  insuper  Commissio  censet 
principia  Concilii  Tridentini,  quae  ad  rem  pertinent,  satis  expli- 
cite  iam  haberi  in  textu. 

Pag.  22,  linea  27,  loco  verborum  «de  iudicio  Episcoporum», 
dicatur: 

a)  « de  iudicio  Episcoporum  territorii  » {1  Pater). 

b)  « de  iudicio  Conferentiae  Episcopalis  » ( 1 Pater). 

c)  «de  iudicio  Ordinariorum  » (3  Patres). 

Cum  agatur  de  casibus  ab  Apostolica  Sede  definiendis,  videtur 
sufficere  iudicium  Episcopi  pro  suo  territorio. 

57  — Communio  sub  utraque  specie  extendatur: 

a)  omnibus  fidelibus,  feria  V in  Cena  Domini  (2  Patres). 

b)  iuvenibus  promissiones  Baptismi  renovantibus,  catechistis 
et  membris  Actionis  Catholicae  missionem  canonicam  recipienti- 
bus {1  Pater). 

c)  ad  Missam  iubilaeorum  tam  professionis  religiosae  quam 
Matrimonii  {38  Patres). 

R.  - — Quibus  omnibus  in  mentem  revocare  liceat  casus  allatos  in  sche- 
mate esse  mera  exempla  et  non  enumerationem  taxativam. 


55  — 
R.— 

56  — 
R.— 

[14]  58  — Conconsecrantes,  in  Consecratione  Episcopali,  concelebrent  et 
communicent  sub  utraque  specie  (2  Patres). 

R.  — Rem  Commissioni  postconciliari  remittimus,  quae  illam  conside- 
rabit in  revisendo  Pontificali  romano. 


[15]  AD  ARTICULUM  56 

(De  integra  Missa  participanda) 

59  — Pag.  22,  linea  32,  mitigetur  expressio  « Sacra  proinde  Synodus 

vehementer  hortatur  animarum  pastores  » (2  Patres). 

R. — Textus  ita  emendatus  fuerat  a Commissione  propter  rationes  a 
Patribus  anno  elapso  fuse  expositas,  in  quibus  petebatur  explicita 
obligatio.  Attamen  vehemens  exhortatio  utilior  visa  est  quam 
explicita  obligatio. 

60  — Pag.  22,  linea  33,  deleantur  verba  « in  catechesi  tradenda  » 

( 1 Pater). 

R.  — Sed  non  loquimur  de  catechesi  tantum  parvulorum,  neque  ex 
alia  parte  intendimus  unicum  medium  proponere. 

AD  ARTICULUM  57 
(De  concelebratione) 

61  — Concelebratio: 

a)  non  placet  {18  Patres). 

b)  fiat  tantummodo  in  Missa  chrismatis  {17  Patres). 

c)  non  placet  in  Conciliis,  Conventibus  Episcopalibus  et  Sy- 
nodis {3  Patres). 

d)  non  placet  in  Benedictione  Abbatis  {8  Patres). 

e)  non  placet  in  Synodis  (I  Pater). 

f)  fiat  tantum  in  Cena  Domini  {1  Pater). 

g)  fiat  solummodo  dum  ipse  Episcopus  celebrat  {1  Pater). 

h)  fiat  tantum  dum  Episcopus  vel  sacerdos  in  dignitate  con- 
stitutus et  ad  hoc  delegatus  celebrat  {1  Pater). 

R.  — Sed  singuli  casus  concelebrationis  suffragati  sunt  et  approbati 
maxima  maioritate  votorum. 

62  — In  Missa  Consecrationis  Episcopi  concelebrent  tum  Consecratus  [15] 

et  Consecrans,  tum  Episcopi  Conconsecr antes  necnon  et  alii  Epi- 
scopi vel  sacerdotes  assistentes  (2  Patres). 

R.  — Casum  proponimus  considerationi  Commissionis  postconciliaris, 
ut  rem  videat  cum  agetur  de  revisendo  Pontificali  romano. 

63  — a)  Non  possint  concelebrare  qui  iam  celebraverunt  vel  celebraturi 

sunt  aliam  Missam  ( 1 Pater). 

b)  Possit  concelebrare  etiam  qui  aliam  Missam  eodem  die  ce-  [16] 
lebrare  debet  ( 1 Pater). 

R.  — Decisio  ad  disciplinam  pertinet. 

64  — Concelebratio  tantummodo  a Conferentia  Episcopali  permitti 

valeat  ( 1 Pater). 

R.  — Quod  certe  esset  valde  incommodum. 

65  — Pag.  22,  linea  36,  ne  dicatur  « in  Ecclesia  tam  Orientali  quam 

Occidentali  » ( 1 Pater). 

R.  — Erga  hunc  Patrem  grati  sumus  de  hoc  errore  detecto,  qui  iam  in 
alia  parte  huius  schematis  emendatus  fuit,  et  proponimus  dicere: 

« in  Ecclesia  usque  adhuc  in  usu  remansit,  tam  in  Oriente  quam 
in  Occidente  ». 

66  — Pag.  22,  linea  36,  loco  « remansit  »,  dicatur  « perdurat  » (1  Pa- 

ter). 

R.  — Tamen  « remansit  »,  melius  exprimit  realitatem  historicam. 

67  — Deleatur: 

a)  integer  n.  2 primae  paragraphi  ( 9 Patres). 

b)  tota  littera  a)  paragraphi  secundae  (6  Patres). 

c)  tota  littera  b)  paragraphi  secundae  (22  Patres). 

R.  — Haec  omnia  a Patribus  expresse  approbata  sunt,  maxima  maiori- 
tate,  in  suffragatione  de  singulis  casibus  concelebrationis. 

68  — a)  Pag.  23,  linea  5,  post  verba  « de  licentia  Ordinarii  »,  addatur: 

« servatis  quae  a iure  et  a rubricis  statuentur  » (1  Pater). 

b)  Post  verba  « eiusque  disciplinam  moderari  »,  addatur: 

« ad  normam  instructionum  quae  a Sancta  Sede  dabuntur  » 

(2  Pater). 

[16] 


R.  — Iam  provisum  est  in  art.  58,  in  quo  agitur  de  novo  ritu  confi- 
ciendo. 


69  — Pag.  23,  linea  5,  post  verba  « de  opportunitate  concelebrationis  », 
addatur:  « in  singulis  casibus  » (1  Pater). 

R.  — Sed  hoc  esset  nimis  onerosum,  immo  aliquando  impossibile. 


70  — a)  Supprimatur  concelebratio  « ad  Missam  conventualem  »,  quia 
ei  non  adest  populus  ( 1 Pater). 

[17]  b)  Supprimatur  concessio  concelebrationis  « ad  Missam  prin- 

cipalem » ( 1 Pater). 

c)  Addatur  in  fine  « de  consensu  Sanctae  Sedis  » ( 1 Pater). 

R.  — Duo  priora  obstant  emendationibus  expresse,  et  magna  quidem 
suffragiorum  maioritate  approbatis;  tertium  non  videtur  neces- 
sarium. 


71  — Pag.  23,  linea  7,  post  verba  «in  ecclesiis»  addatur  «in  ora- 

toriis sive  publicis  sive  semipublicis  » {12  Patres). 

R.  — Satis  provisum  est  in  Relatione  lecta  coram  Concilio. 

72  — a)  Pag.  23,  linea  8,  impugnatur  verbum  « singularem  » ( 1 Pater). 

b)  Pag.  29,  linea  10,  loco  « in  conventibus  sacerdotum  »,  di- 
catur: « occasione  conventus  sacerdotum  » ( 1 Pater). 

R.  — Emendationes  non  videntur  acceptandae,  cum  utraque  locutio  sit 
bonae  latinitatis. 

73  — Pag.  23,  linea  10,  loco  « in  conventibus  sacerdotum  »,  dicatur: 

« in  conventibus  religiosorum  » ( 1 Pater). 

R.  — Fortasse  Pater  intellexit  « conventus  » in  sensu  « domorum  »;  sed 
textus  agit  de  adunationibus,  in  quibus  plures  conveniunt. 

74  — Addatur:  « tantum  in  casibus  a Conferentia  Episcopali  definien- 

dis » (2  Patres). 

R.  — Quod  videtur  nimis  restrictivum. 

75  — a)  Pag.  23,  linea  15,  deleantur  verba  « non  tamen  eodem  tem- 

pore in  eadem  ecclesia  » (2  Patres). 

b)  Pag.  23,  linea  15,  post  verba  « in  eadem  ecclesia  »,  adda- 
tur: « tempore  concelebrationis  » ( 6 Patres). 

R.  — Timent  hi  Patres  ne  quis  dicat  prohibitam  esse  celebrationem  [17] 
plurium  Missarum  singularum  in  eadem  ecclesia,  simul.  Sed  suf- 
ficienter patet  agi  tantum  de  prohibitione  celebrandi  Missas  sin- 
gulares eodem  tempore  quo  fit  concelebratio. 

76  — Pag.  23,  lineis  15-16,  deleantur  verba  « nec  feria  V in  Cena 

Domini  » (5  Patres). 

R.  — Haec  verba  posita  sunt  ne,  qui  feria  V in  Cena  Domini  prohi- 
bentur Missam  singularem  celebrare,  censeant  se  ex  hoc  articulo 
facultatem  eam  celebrandi  accipere. 

77  — Pag.  23,  linea  16,  addatur  in  fine  paragraphi:  « nisi  necessitas  [18] 

pastoralis  aliam  Missam  exigat  » ( 1 Pater). 

R.  — Hoc  tempore  concelebrationis  admitti  nequit.  Extra  tempus  con- 
celebrationis  a nemine  prohibetur. 


PARS  ALTERA 

MODI  QUI  PECULIARI  CONSIDERATIONE 
DIGNI  VISI  SUNT 

Quidam  Modi  circa  art.  54,  de  lingua  vernacula  in  Missa,  art.  55, 
de  Communione  sub  utraque  specie,  et  art.  57,  de  concelebratione,  pro- 
lati, peculiari  consideratione  digni  visi  sunt;  proinde  in  hac  altera  parte 
de  ipsis  fusius  agitur. 


AD  ARTICULUM  54 
(De  lingua  vernacula  in  Missa) 

78  — Pag.  22,  linea  16,  post  verba  « quae  ad  populum  spectant  »,  ad- 
datur: « necnon  in  orationibus  sacerdotalibus  extra  Canonem 
quibus  populus  respondere  debet  » ( 108  Patres). 

R.  — Ratio  quae  adducitur  est:  quia  populus  debet  intelligere  id  ad 
quod  respondet  Arnen. 

Omnibus  perpensis  quae  a Patribus  animadversa  sunt  in  di- 
sceptatione Aulae  circa  hanc  quaestionem,  Commissioni  visum  est 
articulum  54,  in  genere,  sufficientem  praevidere  concessionem 
linguae  vernaculae  in  partibus,  quae  magis  directe  fideles  respi- 

ciunt.  Et  ita  satisfacit  condicionibus  ordinariis.  Insuper,  in  tertia 
paragrapho,  expresse  praecaventur  necessitates  peculiares  loco- 
rum in  quibus  « amplior  usus  linguae  vernaculae  in  Missa  oppor- 
tunus esse  videatur  »:  et  ad  hoc  revocat  art.  40  Constitutionis, 
iuxta  quem  competens  auctoritas  territorialis  potest  ampliores 
facultates  ab  Apostolica  Sede  impetrare. 

His  ergo  prae  oculis  habitis,  Commissio  proponit  ut  articulus 
prouti  iacet  servetur. 

AD  ARTICULUM  55 
(De  Communione  sub  utraque  specie) 

Pag.  22,  linea  29,  post  verba  « in  Missa  quae  Baptismum  sub- 
sequitur »,  addatur:  « necnon  Sponsis  in  Missa  celebrationis  Ma- 
trimonii » ( 120  Patres). 

Rationes  quae  adducuntur  sunt:  ex  tribus  exemplis  allatis  pro 
sacerdotibus,  religiosis  et  laicis,  duo  priora  omnia  membra  illius 
coetus  attingunt,  dum  tertium  quibusdam  tantum  favet,  scilicet 
iis  qui  Baptismum  in  adulta  aetate  suscipiunt.  Aliunde  duo  prio- 
ra exempla  desumuntur  ex  actibus  cuiusque  coetus  propriis,  dum 
Baptismus  communis  est  omnibus  christianis.  Congruentius  ergo 
tertium  exemplum  sumeretur  ex  Sacramento  quod  exclusive  lai- 
cos  respicit,  sicuti  est  Matrimonium. 

Revera  exemplum  propositum  pulchrum  est,  et  rationes  qui- 
bus fulcitur  non  minoris  revera  momenti  sunt,  numerusque  Pa- 
trum qui  illud  proponunt  attendendus.  Attamen,  Commissioni 
de  sacra  Liturgia  visum  est  huiusmodi  exemplum  adaequate  pro- 
poni non  posse  cum  omnibus  cautelis  necessariis,  in  brevi  textu 
articuli.  Ceterum,  cum  casus  allati  sint  tantum  ad  modum  exempli 
adducti,  magis  opportunum  visum  est  ut  competens  auctoritas 
territorialis,  prae  oculis  habitis  utilitatibus  quae  fidelibus  suae 
regionis  obvenire  possint,  utatur  suis  iuribus  illam  concessionem 
proponendo  et  obtinendo  directe  ab  Apostolica  Sede,  intra  casus 
ab  ipsa  Apostolica  Sede  definiendos.  Commissio  enim  de  sacra 
Liturgia  nullam  exceptionem  contra  casum  allatum  profert. 

Unde  eadem  Commissio  proponit  ut  articulus  55  intactus 
servetur. 

AD  ARTICULUM  51  [19] 

(De  concelebratione) 

80  — Pag.  23,  linea  5,  post  verbum  « Ordinarii  » addatur:  « loci  » 

(558  Patres). 

Aliae  formulae  circa  eandem  rem  propositae  sunt: 

81  — Post  verbum  « Ordinarii  »,  addatur:  « loci  »;  ac  sub  littera  b), 

loco  « tum  saecularium  tum  religiosorum  »,  dicatur:  « si  autem 
agatur  de  religiosis  in  suis  domibus,  requiritur  tantum  licentia 
Superioris  maioris  » ( 1 Pater). 

82  — Post  verbum  « Ordinarii  »,  addatur:  « loci  »;  sed  addatur  in- 

super littera  c ):  « In  sacellis  non  publicis  religiosorum  compe- 
tens auctoritas  est  Superior  maior  » ( 1 Pater). 

83  — Ordinario  loci  submittantur  oratoria  religiosorum  quae  de  facto  [20] 

habitualiter  christifidelibus  patent  ( 1 Pater). 

84  — Distinguatur  inter  religiosos  qui  ad  solemnem  Officii  divini  cele- 

brationem tenentur  et  ceteros.  Pro  prioribus  sufficeret  licentia 
Superioris  maioris,  pro  alteris  requireretur  etiam  licentia  Epi- 
scopi (1  Pater). 

85  — « Accedente  licentia  Ordinarii  loci,  cuius  est  de  opportunitate  ... 

moderari;  et  tantum  in  cathedralibus,  in  ecclesiis  paroecialibus 
et  in  ecclesiis  conventualibus,  dummodo  concelebratio  fiat  a sal- 
tem sex  sacerdotibus  » ( 1 Pater). 

R.  — Commissio  unanimiter  declarat  se  numquam  voluisse  aliquid 
detrahere  de  iure  quod  Episcopo  secundum  ius  vigens  competit, 
moderandi  scilicet  cultum  in  sua  dioecesi.  Ad  sensum  vero  huius 
articuli  clariorem  reddendum,  Commissio  proponit  ut  de  com- 
petentia Episcopi  in  moderanda  disciplina  concelebrationis  ma- 
gis explicite  caveatur  addendo  novum  numerum  in  paragrapho 
secunda  his  verbis:  « Ad  Episcopum  vero  pertinet  concelebratio- 
nis disciplinam  in  dioecesi  moderari  ».  Textus  proinde  ita  erit: 

2°  Praeterea , accedente  licentia  Ordinarii,  cuius  est  de  oppor- 
tunitate concelebrationis  iudicare-. 

a)  ad  Missam  conventualem  et  principalem,  etc. 

b)  ad  Missas  in  conventibus  cuiusvis  generis  sacerdotum,  etc. 

§2.1°  Ad  Episcopum  vero  pertinet  concelebrationis  discipli- 
nam in  dioecesi  moderari. 

2°  Salva  tamen  semper  sit,  etc. 

Ideo  sensus  articuli  est  Episcopo  competere  concelebrationem 
in  ecclesiis  quoque  religiosorum  exemptorum  ad  normam  iuris 
moderari. 

* * * 


Venerabiles  Patres , 

Commissio  de  sacra  Liturgia  Modos  a Vobis  tanta  sapientia  proposi- 
tos magna  cum  diligentia  expendere  curavit.  Huiusmodi  vero  expensionis 
Relationem  Sodales  Commissionis  nunc  Vobis  reverenter  submittunt,  et 
fidenti  animo  Vestram  approbationem  postulant. 

Moderator : Gratias,  exc.me  Pater. 

Continuando  nunc  disceptationem  circa  schema  de  Oecumenismo 
in  genere,  velit  loqui...  [ Breve  intervallum ].  Exc.mus  secretarius  ge- 
neralis leget  nunc  primum  modum. 

Secretarius  generalis : Patres  venerabiles,  antequam  legam  primum 
modum,  vobis  communico  quod  suffragatio  super  integrum  schema  de  In- 
strumentis communicationis  socialis,  per  placet  et  non  placet,  post  de- 
bitam relationem  circa  modos  propositos,  habebitur  feria  II  proximae 
hebdomadae. 

Nunc  lego  primum  modum.  Videatis  pag.  3:  « Modis  accurate  ex- 
pensis, prouti  in  sequenti  relatione  exponitur,  commissio  una  tantum 
textus  mutationem  proponendam  esse  censuit  circa  art.  57  (de  Concele- 
bratione),  quae  proinde  Patrum  suffragationi  subicitur  ». 

Et  hoc  est  quaesitum  cui  respondendum  est  placet  vel  non  placet : 
« An  placeat  ut  in  art.  57  (pag.  23  huius  fasciculi,  linn.  5 et  12)  textus, 
ob  rationes  in  “ relatione  ” expositas  (videatis  pag.  20),  mutetur  prout 
sequitur:  ...  ». 

Lego  tantum  novum  textum,  qui  est  in  parte  dextera  [ cf . p.  575]. 

Ut  videtis,  Patres,  mutationes  sunt  duae:  abolita  est  expressio  « eius- 
que  disciplinam  moderari  »,  quae  est  notis  cursivis  in  parte  sinistra;  et 
addita  est  haec  alia  dispositio,  quae  pariter  impressa  est  notis  cursivis, 
« ad  episcopum  vero  pertinet  concelebrationis  disciplinam  in  dioecesi 
moderari  ». 

Nunc,  vero,  suffragatio  dicet  utrum  haec  immutatio  placeat  an 
non  placeat. 

Moderator:  Circa,  igitur,  schema  de  Oecumenismo  in  genere... 

PATRUM  ORATIONES 

(de  Oecumenismo  in  genere ) 

1 

Em. mus  P.  D.  ALBERTUS  GREGORIUS  card.  MEYER 
Archiepiscopus  Chicagiensis  * 

Venerabiles  Fratres, 

Unam  brevem  atque  generalem  1 animadversionem  vellem  facere  de 
hoc  schemate  in  genere. 

Schema  in  genere  placet  tamquam  basis  ulterioris  disceptationis.  Spe- 
cifice placet  structura  schematis  cum  inclusione  duorum  capitum,  quarti 
et  quinti,  nempe  de  Iudaeis  et  de  libertate  religiosa .2  Quaestiones  de 
quibus  haec  duo  capita  3 tractant  omnino  a Concilio  tractari  debent.  Ne- 
cessarium non  duco  repetere  optima  argumenta,  quibuscum  consentio ,4 
iam  allata  a duobus  relatoribus  pro  his  capitibus.  Datur  quidem  diffe- 
rentia opinionum  de  loco  vel  de  schemate  ubi  melius  hae  duae  quae- 
stiones tractandae  essent.  Mea  opinione,  et  puto  me  exprimere  etiam 
sententiam  multorum  aliorum  Patrum,  praesertim  ex  Statibus  Foede- 
ratis Americae  Septemtrionalis,  hae  duae  quaestiones  intime  cohaerent 
cum  tota  quaestione  de  oecumenismo,  tam  theoretico  quam  practico. 

Schema  utique  perfici  potest  et  debet  iuxta  ea  quae  iam  in  scriptis 
emendationibus  habentur,  atque  etiam  iuxta  ea  quae  sapienter  iam  dicta 
vel  dicenda  sunt  in  aula.  Vehementer  autem  opto  ut  totum  schema  no- 
bis exhibitum,  capitibus  quarto  et  quinto  5 inclusis,  tamquam  basis  ul- 
terioris disceptationis  accipiatur.  Et  dixi. 


In  textu  scripto  tradito : 1 deest.  2 duarum  paragraphorum,  quartae  et 
quintae.  3 hae  duae  paragraphi.  4 deest.  5 paragraphis  quarta  et 

quinta. 


* Die  18  novembris  1963  P.  D.  Floyd  L.  Begin,  praeses  coetus  conciliaris  epi- 
scoporum Americae  Septemtrionalis  de  oecumenismo,  secretariae  Concilii  com- 
municavit: «Die  17  novembris  1963,  110  ex  120  episcopis  ex  hierarchia  episco- 
patus in  Statibus  Foederatis  Americae  Septemtrionalis  adunatis  approbaverunt 
interventionem  em. mi  Alberti  card.  Meyer  ». 

Em. mus  P.  D.  ANTONIUS  card.  BACCI 
Venerabiles  Fratres, 

De  schemate  in  universum  circa  Oecumenismum  quam  brevissime 
possum  loquar,  duas  tantum  animadversiones  proponens. 

1.  Titulus  de  Oecumenismo  non  placet,  etiamsi  adiciatur  adiecti- 
vum,  seu  dicatur  « de  Oecumenismo  catholico  ».  Non  placet  autem  dua- 
bus de  causis: 

a)  Quia  verbum  « Oecumenismus  » apud  populum  immo  apud 
omnes  accipitur  ut  motus  ille,  quo  variae  Confessiones  acatholicae  inter 
se  concordare  contendunt,  quod  ceteroquin  usque  adhuc  numquam 
reapse  contigit.  Vox,  igitur,  « Oecumenismus  » apud  non  paucos  in- 
generare potest  confusionem  et  intellegi  etiam  ut  « interconfessionali- 
smus  »,  quod  omnino  vitandum  est.  Neque  remedium  adhiberi  potest 
dicendo  « de  Oecumenismo  catholico  »,  quia  nobis  non  licet  mutare 
significationem  vocabulorum  quam  communis  usus  invexit,  secundum 
sententiam  Horatii:  « Usus  te  plura  docebit  ». 

b)  Non  placet  praeterea,  quia  adiecta  sunt  duo  capita,  quae  ad 
Oecumenismum  non  pertinent,  nempe  de  Iudaeis,  et  de  libertate  reli- 
giosa; oecumenismus  enim  pertinet  tantum  ad  unitatem  christianorum 
fovendam.  Quae  dixit  em.mus  card.  Bea  hac  in  aula  de  Iudaeis  placent 
admodum,  ac  libentissime  1 assentior;  sed  non  videtur  cur,  si  de  Iudaeis 
agitur,  qui  christiani  non  sunt,  etiam  de  aliis  populis  non  dicantur,  qui, 
quamvis  non  christiani,  Deum  tamen  diversa  religione  colunt,  et  qui 
minore  benevolentia  ab  Ecclesia  haberi  non  possunt. 

Propono  igitur  sequentia:  aut  efficiatur  aliud  schema,  quod  de 
Iudaeis  agat,  aut  mutetur  titulus  huius  schematis  hoc  modo:  « De  chri- 
stianorum unitate  fovenda  et  de  agendi  ratione  cum  aliis  religionibus  »; 
ideoque  addatur  etiam  aliud  caput,  quod  de  ratione  agendi  agat  cum  2 
aliarum  religionum  sectatoribus .3 

Quod  autem  dixi  de  Iudaeis  (cap.  IV),  idem  dicendum  esse  puto 
de  cap.  V,  nempe  « de  religiosa  libertate  »,  quae  quaestio  doctissime 
optimeque  heri  proposita  est  ab  exc.mo  episcopo  De  Smedt.  Doctissime 
quidem  et  optime,  sed  quaestio  non  pertinet  tantum  ad  oecumenismum 
sed  ad  omnes  religiones,  quae  huiusmodi  libertate  frui  debent. 

2.  Secunda 4 animadversio.  Schema  de  Oecumenismo  mihi  videtur 
valde  verbosum,  atque  interdum  etiam  mihi  videtur  laborare  ambiguitate 
verborum  in  rebus  sane  gravissimis.  Unum  exemplum  affero,  seu  cum 

agitur  de  primatu  Summi  Pontificis,  ut  iam  praeclare  notavit  ...5  Pa- 
triarcha orientalis,  cuius  nomen  ex. mea  memoria  excidit.  V.  g.,  in  pag.  7, 
v.  27,  dicitur  Dominum  elegisse  Petrum  « ut  fratrum  suorum  collegio 
praeesset  »,  quod  iterum  suscitare  videtur  quaestionem  de  collegialitate, 
non  eo  sensu,  quo  ab  omnibus  admittitur,  sed  de  collegialitate  ut  congu- 
bernatione  totius  Ecclesiae,  quae  sententia  est  saltem  periculosa .6 

Praeterea,  in  pag.  23,  v.  2,  dicitur  « officium  Romanae  Sedis  (esse) 
praesidere  in  caritate  »,  nibil  adiungendo  de  vera  iurisdictione  primatus 
Romani  Pontificis. 

Atqui,  venerabiles  Patres  conciliares,  si  volumus,  si  cupimus  — ut 
reapse  vehementer  cupimus  — allaborare  omnes  ad  unitatem  omnium 
christianorum  fovendam,  primo  loco  pernecesse  est  ut  doctrina  catholica 
clare  et  integre  pateat  ante  oculos  dilectissimorum  fratrum,  qui  a nobis 
— proh  dolor  — seiuncti  sunt.  Si  haec  doctrina  timido  et  involuto  modo 
tantum  affulgeat,  optatissimus  ille 7 dialogus  haberi  non  potest,  quia 
oecumenismus  permanet  res  incerta,  manca,  ne  dicam  inanis.  Caveatis 
igitur,  venerandi  Patres! 

Liceat  mihi  brevem  parenthesim  facere.  Die  xxx  octobris,  antequam 
quinque  illi  famosi  articuli  ad  suffragationem  vocarentur,  ego,  postquam 
consilium  quaesieram  a variis  Patribus  ex  quibus  non  paucis  em.mis 
cardinalibus ,8  facultatem  loquendi  petii.*  Sed  haec  facultas  mihi  dene- 
gata fuit;  et  articuli  illi,  sine  necessaria  disceptatione  ad  suffragationem  9 
vocati  sunt.  Quamobrem  ego,  ex  officii  mei 10  conscientia,  Summum 
Pontificem  appellavi,  causam  referens  Sanctitati  Suae. 

Haec  habui  quae  meditationi,  quae  11  prudentiae,  quae  12  sapientiae 
vestrae  proponerem. 


In  textu  scripto  tradito-.  1 libenter.  2 circa 
tera.  5 venerabilis.  6 periculosissima, 

em.mus  card.  Cicognani  a Publicis  Ecclesiae  Negotiis. 

11  deest.  12  ac. 

Moderator-.  Exc.mus  secretarius  generalis  leget  nunc  secundum  mo- 
dum de  sacra  Liturgia. 

Secretarius  generalis-.  Secundus  modus,  venerabiles  Patres,  est  sub 
n.  III.  Nam  quae  habentur  sub  n.  II,  pag.  4,  scripta  sunt  tantum  explica- 
tionis causa.  Nihilominus  lego,  sed  circa  haec  suffragatio  fieri  non  de- 
bet: [ cf . p.  376].  Ut  videre  potestis,  mutatio  est  pure  accidentalis 


* Cf.  Vol.  II,  pars  III,  pag.  672. 


3 sectatores.  4 Al- 
7 deest.  8 inter  quos 

9 suffragia.  10  deest. 

et  formalis.  Sed  suffragatio  facienda  est  sub  n.  III,  qui  ita  sonat:  « Prae- 
terea, circa  art.  54  (De  lingua  vernacula  in  Missa)  et  art.  55  (De  Com- 
munione sub  utraque  specie)...  [cf.  p.  576]. 

« Proinde  sequentia  quaesita  proponuntur...  » [cf.  p.  576].  Quae 
tamen  quaesita  seorsim  suffragationi  subicientur.  Ergo,  primo  quaeri- 
tur: « An  placeat  responsio  data  a commissione  circa  art.  54  ».  Nunc, 
tantummodo  circa  hoc  quaesitum  suffragandum  est.  Et  claritatis  causa, 
ne  vos,  venerabiles  Fratres,  nimio  taedio  affecti  sitis,  lego  ipse  quae 
continentur  in  pag.  18,  quamvis  exc.mus  relator  hoc  iam  fecerit.  Videa- 
tis pag.  18...  [cf.  p.  595-596]. 

Ideo,  respondeatis,  quaeso,  Patres  venerabiles,  ad  hoc  quaesitum: 
« An  placeat  responsio  data  a commissione  circa  art.  54  »,  quam  modo 
legi. 


3 

Exc.mus  P.  D.  ANGELUS  IOSEPH  JELMINI 
Episcopus  tit.  Thermensis,  adm.  apost.  Luganensis 

Helvetiae  episcopi,  in  quorum  nomine  loquor,  venerabiles  Patres, 
nec  ea  quae  in  schemate  de  Ecclesia  dicta  fuerunt,  repetere,  nec  ea  quae 
in  praesenti  schemate  iam  miro  in  modo  dicuntur  parvi  pendere,  inten- 
dunt; sed  solummodo,  si  fieri  potest  et  licet,  maiorem  clarificationem  af- 
ferre optant. 

1.  Nemo  est  qui  in  Ecclesiam  intret  qui  non  aliquo  modo  in  Ec- 
clesia iam  vivat.  Quo  fit,  ut  Ecclesia  non  sit  societas  in  seipsa  clausa,  sed 
societas  aperta  dimensionibusque  totius  generis  humani  semper  et  ubi- 
que extensa.  Omnes,  enim,  quos  Ecclesiae  dat  Pater,  ad  Ecclesiam  ve- 
niunt, et  nullus  eiicitur  foras...1  Ambulant  gentes  in  lumine  Ecclesiae. 
Omnes  ad  eam  congregantur.  Filii  et  filiae  de  longe  veniunt.  Dilatabi- 
tur cor  Ecclesiae  quando  conversa  fuerit  multitudo  maris,  quando  for- 
titudo gentium  eam  operiet  ...2.  Sed  haec  verba  Isaiae  prophetae  de  Ec- 
clesia vere  dici  possunt  non  nisi  prout  Mater  Ecclesia  luminis  fulgori- 
bus Christi  mortui  et  resurgentis  adornetur.  Ideo,  ad  oecumenismum 
catholicum  melius  proponendum,  sub  quodam  aspectu  centrali  Ecclesia 
contemplari  debet,  praecise  sub  illo  aspectu  quo  Paulus  VI  hanc  sessio- 
nem inchoando,  instabat:  « Christum,  Christum  dicimus  principium  no- 
strum esse  ». 

Etenim  Christus  est  alpha  et  omega  spiritus  oecumenismi.  Ecclesia 
aut  est  Christi,  aut  nihil  est,  ita  ut  Ecclesia  Christi  iam  aliquo  modo 
omnes  qui  in  Christum  credunt  comprehendit,  et  est  iam  communis  do- 

mus  omnium  christifidelium,  immaculata  quidem  ex  praesentia  Christi, 
maculata  autem  ex  nostris  schismatibus.  Ideo  plenitudine  unitatis  ex  prae- 
sentia Christi  Ecclesia  Christi  gaudet,  sed,  ut  bene  in  nostro  schemate 
dicitur,  illa  plenitudo  unitatis  perfectius  manifestanda  est,  et  omnibus 
magis  accessibilis  reddenda  est.  Ita  ut  unitas  et  unicitas  Ecclesiae  nec  sit 
aliqua  uniformitas  sed  unitas  in  diversitate,  nec  diversitas  sit  aliqua 
confoederatio  Ecclesiarum  sed  diversitas  in  unitate. 

2.  Valde  placet  ut  enumerentur  ea  quae  pertinent  ad  renovationem 
catholicorum  mediante  conversione  cordis  etc.,  sed  requiritur  etiam,  ad 
oecumenismum  catholicum  fovendum,  ut  structura  non  divina  quidem, 
sed  humana,  sed  ecclesiastica,  sed  latina,  renovetur  in  sensu...3  dicto 
« aggiornamento  »,  quod  a Concilio  Vaticano  II  tam  diligenter,  tam 
patienter  in  omnibus  schematibus  prosequitur.  Ita  ut  spiritus  oecume- 
nismi  sit  simul  spiritus  pastoralis  et  clare  appareat  finem  Ecclesiae  et 
unionem  cum  Christo  unum  esse. 

3.  Optime  iam  in  schemate  nostro  distinguitur  inter  Ecclesias  orien- 
tales et  communitates  a saec.  xvi  exortas,  Valdensibus  non  omissis;  sed 
in  his  omnibus  tanta  diversitas  invenitur,  ut  necesse  sit  ostendere  quo- 
modo Ecclesiae  separatae  plus  minusve  ad  solam  communionem  catho- 
licam Ecclesiae  Christi  sese  appropinquent,  sive  quoad  sacramenta,  sive 
quoad  verbi  praedicationem  et  hierarchiam.  Potes  tne  Vaticanum  II  fra- 
trum nostrorum  oblivisci  qui  post  Vaticanum  I a nobis  discesserunt,  qui 
sunt  veteres  catholici,  « vieux  catholiques  »,  « Altkatholiken  »?  Quibus 
autem  Ecclesiae  catholicae  porta  aperta  est  et  cor  magis. 

4.  Non  solum  de  Iudaeis  nobis  videtur  esse  loquendum,  sed  de  Ma- 
hometanis  et  quidem  in  diebus  nostris  atheismi,  de  omnibus  illis  qui  in 
Deum  credunt  et  propter  suam  fidem  in  Deum  persecutionem  patiun- 
tur. « Non  est  personarum  acceptor  Deus,  sed  in  omni  gente  qui  timet 
eum  et  operatur  iustitiam,  acceptus  est  illi  ...4.  Ideo  Ecclesia  Christi  sese 
offerre  debet  ut  amica  omnium  in  Deum  credentium. 

5.  Denique,  agendum  videtur  non  solum  de  libertate  conscientiae 
personae  humanae,  sed  etiam  de  libertate  omnium  communitatum  cre- 
dentium ita  ut  omnes  communitates  libertatem  obtineant  in  omnibus 
quae  spiritualem  hominis  vitam  foveant.  Sicut  de  cetero  bene  affirmatur 
in  relatione  cap.  V de  libertate  religiosa  heri 5 lecta. 

Nec  dicatur  illa  conscientiarum  libertas  tum  singularium  persona- 
rum tum  earundem  communitatum  ad  schema  nostrum  non  pertinere. 
Quinimmo  libertas  sic  intellecta  est  conditio  sine  qua  non  oecumenismi. 
Neque  dicatur  quaestio  de  Iudaeis  schemati  nostro  aliena  esse.  Haec 
quaestio  maxime  attinet  ad  elaborandam  unionem  inter  omnes  christifi- 
deles  quia,  1.  schisma  inter  Synagogam  et  Ecclesiam  est  fons  omnium 


602 


ACTA  CONC.  VATICANI  II  - PERIODUS  II 


aliorum  schismatum,  et,  2.  ut  S.  Paulus  ait,  totius  Israel  conversio  et 
adsumptio  erit  vita  ex  mortuis  ...6.  Sed  de  his  omnibus  secundum  singula 
capita  emendationes  ad  secretariatum  mittemus.  Dixi. 


In  textu  scripto  tradito : 1 (Io.  6,  37).  2 (Is.  60).  3 sic.  4 (Act. 

10,  34).  5 nuper.  6 (Rom.  11,  15). 

Moderator:  Exc.mus  secretarius  generalis  nunc  proponet  aliud  quae- 
situm circa  modos  de  sacra  Liturgia. 

Secretarius  generalis : Quaeritur:  « An  placeat  responsio  data  a 
commissione  circa  art.  55  ». 

Legam  quaesitum  et  responsionem  pag.  19...  [cf.  p.  594]. 

Respondeatis,  ergo,  Patres  venerabiles:  an  placeat  responsio  data 
a commissione  circa  art.  55,  quam  modo  vobis  legi. 

4 

Exc.mus  P.  D.  ANDREAS  SAPELAK 
Episcopus  tit.  Sebastopolitanus  in  Thracia 

Venerabiles  Patres  conciliares, 

Loquor  nomine  decem  episcoporum  Ucrainorum.  Primo  aspectu 
schema  decreti  de  Oecumenismo  videri  potest  ut  aliquid  novi  in  Eccle- 
sia catholica.  Saltem  ipsa  denominatio  nova  est.  Sed,  cum  definitionem 
Oecumenismi  inspiciamus,  quae  in  ipso  schemate  invenitur,  dicendum 
est  Oecumenismum  nihil  aliud  esse  quam  traditionalem  actionem  Eccle- 
siae ad  unitatem  christianorum  fovendam.  Sed  ut  clare  pateat  sub  no- 
mine Oecumenismi  agi  de  hac  traditionali  actione  Ecclesiae  catholicae 
ad  unitatem  christianorum  fovendam  ac  restaurandam,  praesertim  quoad 
Ecclesias  orthodoxas,  ita  titulum  schematis  complendum  esse  videtur: 
« De  Oecumenismo  seu  actione  ad  unitatem  christianorum  restau- 
randam ». 

Certe  in  schemate  decreti  de  Oecumenismo  ista  traditionalis  actio 
Ecclesiae  catholicae  novum  vigorem  ac  universalitatem  obtinet,  et  ad 
Communitates  quoque  christianas  separatas,  quae  saec.  xvi  exortae  sunt, 
actionem  suam  dirigit.  Consequenter  novi  ac  foecundi  fructus  ex  hac 
communi  actione  praevidentur. 

In  schemate  nostro  videtur  agi  potius  de  principiis  generalibus  ac 
theoreticis  ad  fraternas  relationes  inter  omnes  christianos  fovendas, 

quam  de  ipsa  christianorum  unione.  Hoc  necessarie  evenire  debuit, 
quia  simul  ac  aeque  considerantur,  et  quidem  in  eodem  Capite,  vene- 
rabiles Ecclesiae  orientales  ac  communitates  protestanticae.  Quinimmo 
Ecclesiis  orientalibus  seiunctis  solummodo  septem  numeri  in  cap.  III 
dedicantur,  dum  de  quadam  « peculiari  consideratione  » loquitur;  e 
contra  in  aliis  capitibus  schematis  indiscriminatim  de  omnibus  Christia- 
nis seiunctis  agitur.  Generatim  peculiaris  dignitas  Ecclesiarum  seiuncta- 
rum  orientis  obscuratur,  et  condicioni  communitatum  Christianarum  oc- 
cidentis favetur:  hinc  eximium  baptismi  valorem  extollendo,  illinc  nihil 
dicendo  de  sacerdotio  sacramentali  apud  venerabiles  Ecclesias  separatas 
orientales,  neque  de  aliis  sacramentis. 

Relate  ad  Ecclesias  seiunctas  Orientales  eadem  materia  in  duobus 
schematibus  nobis  praesentatur:  in  schemate  nempe  de  Oecumenismo 
et  in  schemate  decreti  de  Ecclesiis  orientalibus.  Post  accuratum  examen 
duorum  textuum  relate  ad  Ecclesias  orientales,  respective  a commissione 
conciliari  pro  Ecclesiis  orientalibus  ac  a secretariatu  ad  unitatem  chri- 
stianorum fovendam  exaratorum,  mihi  videtur  non  posse  acceptari  tex- 
tus in  schemate  decreti  de  Oecumenismo  propositus  relate  ad  Ecclesias 
orientales  1 propter  has  principaliores  rationes: 

1.  Primum  grave  defectum  nostri  schematis  est  carentia  fundamen- 
talis distinctionis  inter  venerabiles  Ecclesias  seiunctas  orientis  et  com- 
munitates protestanticas  occidentis,  quae  distinctio  in  sacerdotio  sacra- 
mentali principaliter  consistit.  Sub  hoc  respectu  Ecclesiae  orientales 
separatae  cum  Ecclesia  catholica  eadem  fide,  eodem  sacerdotio  Christi, 
iisdem  sacramentis  uniuntur.  Unicum  impedimentum  ad  perfectam  com- 
munionem est  carentia  unionis  cum  Sede  Romana,  quod  relationes  sacra- 
mentales  cum  Ecclesia  catholica  — praesertim  Eucharistiae  — suspen- 
dit, quia  hae  relationes  unionem  perfectam  praesupponunt.  Ideo  alius 
sermo  erit  de  unione  instauranda  cum  fratribus  orthodoxis,  alius  cum  fra- 
tribus communitatum  seiunctarum  occidentis.  Hic  defectus  deest  in  sche- 
mate de  Ecclesiis  orientalibus , quia  de  sacerdotio  sacramentali  apud 
orientales  expresse  fit  mentio. 

2.  Secundus  defectus  schematis  de  Oecumenismo  consistit  in  ca- 
rentia claritatis  dum  « de  necessariis  condicionibus  ad  unionem  felici- 
ter restaurandam  » loquitur.  Post  genericam  affirmationem  « ad  commu- 
nionem et  unitatem  restaurandam  opus  esse  nihil  ultra  imponere  oneris 
quam  necessaria  »,  sermo  est  de  quadam  « praesidentia  in  caritate  » 
Romanae  Sedis  relate  ad  Ecclesias  orientales  ante  separationem  vigente. 
Sed  haec  « praesidentia  » significare  potest  « primatum  honoris  »,  quod 
ab  omnibus  Ecclesiis  orientalibus  seiunctis  Romanae  Sedi  agnoscitur. 

De  hoc  fundamentali  argumento  multo  clarius  exprimitur  parallelus 

textus  in  schemate  de  Ecclesiis  orientalibus  cum  de  necessariis  ad  unio- 
nem restaurandam  fit  sermo. 

3.  Schema  decreti  de  Oecumenismo  ignorare  videtur  plurisaecularem 
Ecclesiae  catholicae  actionem  pro  unione  Ecclesiarum  seiunctarum  orien- 
tis, cuius  fructus  constituunt  circiter  12.000.000  fidelium  orientalium  in 
sinu  Ecclesiae  catholicae  viventium,  cum  120  episcopis  in  communione 
perfecta  cum  Sede  Romana.  Nihil  in  schemate  de  hac  praesentia  fide- 
lium orientalium  in  Ecclesia  catholica,  qui  quemdam  pontem  naturalem 
ad  unionem  generalem  restaurandam  constituunt  saepe  proprio  san- 
guine causam  Unionis  firmantes  ac  culpas  separationis  lavantes,  duce 
S.  Iosaphat  cum  plurimis  pastoribus  orientalibus,  qui  etiam  hodierno 
tempore  pro  fidelitate  Ecclesiae  catholicae  in  carcere  obierunt.  Ignorare 
hanc  traditionalem  actionem  Ecclesiae  ad  unionem  cum  fratribus  orien- 
talibus fovendam  cum  uberrimis  eiusdem  actionis  fructibus,  idem  est  ac 
viam  novam  potius  theoreticam  quam  practicam  sequi. 

Multo  magis  oecumenicam  viam  sequitur  schema  decreti  de  Eccle- 
siis orientalibus,  quia  a praesentia  fidelium  orientalium  in  Ecclesia  ca- 
tholica tamquam  a probato  fundamento  ad  ulteriores  progressus  pro- 
cedit; et  actualem  statum  rerum  orientalium  in  Ecclesia  catholica  per- 
fectibilem  considerat  in  quantum  « disciplina  ecclesiastica  et  ordo  hie- 
rarchicus,  mutationem  ac  perfectiorem  valent  recipere  formam,  quae 
omnium  christianorum  orientalium  unitati  magis  respondeat  et  digni- 
tati melius  consulat  ». 

Ecclesiae  enim  orthodoxae  diligenter  scrutantur  quem  locum  in  Ec- 
clesia catholica  fratres  orientales  teneant,  qui  locus  post  unionem  cum 
Sede  Romana,  etiam  eorum  condicionem  in  Ecclesia  catholica  consti- 
tuere deberet.  In  structura  hierarchica  praesertim  maiores  difficultates 
inveniunt,  quia  nunc  temporis  ne  quidem  2.000.000  fidelium  orienta- 
lium in  Ecclesia  catholica  viventium  Patriarchas  habent,  et  circiter 
10.000.000,  secundum  disciplinam  orientalem,  in  statu  quodam  ace- 
phalo  vivunt. 

Conclusio.  Propter  has  principaliores  rationes  humiliter  proponere 
audeo: 

1.  Ut  una  cum  schemate  decreti  de  Oecumenismo  etiam  secunda 
pars  schematis  de  Ecclesiis  orientalibus,  sub  titulo  « De  unione  christia- 
norum orientalium  »,  iam  in  congregatione  generali  die  1 decembris 
probata,  denuo  in  hac  disceptatione  resumatur. 

2.  Ne  considerentur  in  eodem  capite  simul  omnes  christiani  ab  Ec- 
clesia catholica  seiuncti;  sed  in  altero  capite  venerabiles  Ecclesiae  orien- 
tales, et  in  altero  autem,  communitates  christianae  inde  a saec.  xvi 
exortae. 

3.  Caput  venerabiles  Ecclesias  orientales  respiciens,  constet  ex  se- 
cunda parte  schematis  de  Ecclesiis  orientalibus  sub  titulo  « De  unione 
Christianorum  orientalium  »,  iam  quoad  substantiam  approbatum,  claris 
principiis  constans,  ac  Ecclesias  orientales  digna  consideratione  per- 
tractans. 

Nec  obstet  difficultas  differentiae  styli.  Haec  differentia  necessaria 
est,  quia  de  duabus  mentalitatibus  agitur,  quae  toto  caelo  inter  se  dif- 
ferunt. 

4.  Materia  schematis  de  Oecumenismo  communitates  inde  a saec.  xvi 
exortas  respiciens,  in  capite  separato  collocetur. 

Cum  hac  substitutione  ac  ulteriori  perfectione  textus  schematis 
de  Oecumenismo , ab  orientalibus,  praesertim  fratribus  separatis,  accipi 
potest. 

Quoad  autem  cap.  V,  de  libertate  religiosa,  haec  solummodo  dicam: 
Si  de  hoc  gravi  argumento  in  schemate  de  Oecumenismo  loqui  debemus, 
ante  omnia  elevetur  vox  clara,  firma,  huius  Concilii  contra  persecutiones 
religiosas  atheismi  militantis.  In  hac  condemnatione  atheismi  militantis 
solidarietatem  fratrum  orthodoxorum  ac  protestantium  ut  signum  Chri- 
stianae solidarietatis  petamus.  Dixi. 


In  textu  scripto  tradito : 1 deest. 

[ Subsignaverunt  etiam\  Ivan  Prasko,  ep.  tit.  Zygritanus,  exarcha  ap.  pro 
Ucrainis  in  Australia;  Plato  Kornyliak,  ep.  tit.  Castrae  Martis,  exarcha  ap.  pro 
Ucrainis  in  Germania;  Nilus  N.  Savaryn,  ep.  Edmontonensis  Ucrainorum;  M.  Her- 
maniuk,  arch.  Vinnipegensis  Ucrainorum;  Borecky  Is.;  Bucko  Ioannes,  Malanczuk 
VI.,  Segedi  Ioachim. 

Moderator : Exc.mus  secretarius  generalis  leget  nunc  quaesitum  circa 
schema  de  sacra  Liturgia. 

Secretarius  generalis-.  Videatis  adhuc  pag.  4 sub  n.  IV.  Quaesitum 
generale  proponitur:  « An  placeat  expensio  facta  a commissione  circa 
modos  reliquos  articulos  cap.  II  respicientes  ». 

Etiam  hic,  suffragatio  est  per  placet  et  non  placet. 

Attendatis,  Patres  venerabiles:  si  suffragationes  fuerint  omnes  posi- 
tivae, hora  circiter  undecima  cum  dodrante,  nempe  cum  tribus  quadran- 
tibus, fiet  suffragatio  super  integrum  caput.  Rogamini,  igitur,  ut  illa 
hora  omnes  vestris  locis  sedeatis.  Hora  undecima  cum  tribus  quadrantibus. 

Exc.mus  P.  D.  CASIMIRUS  MORCILLO 
Archiepisco pus  Caesar augustanus 

V enerabiles  Patres,  Observatores  et  Auditores  dilectissimi, 

1.  Vere  gaudentes  hoc  thema  oecumenismi  salutamus  in  Vaticanum 
II  insertum.  Nunc  primo  simile  argumentum  in  Concilio  oecumenico 
disceptatur. 

Non  quia  Ecclesia  praetermiserit  neque  suum  officium  fidelem  sese 
praebendi  unitati  essentiali,  quotidie  in  manibus  Sponsi  confisae  quem 
orat  « coadunare  digneris  »,  vel  sollicitudinem  maternam  neglexerit  qua 
ulnas  suas  aperit  omnibus  e suo  gremio  avulsis.  Sint  huic  testimonio 
preces  liturgicae  feriae  VI  Maioris  Hebdomadae. 

Sed  quia,  cum  in  aevo  maxime  ecclesiologo  nunc  vivamus  et  dili- 
gentem descriptionem  Ecclesiae  Vaticanum  II  sibi  susceperit,  silere  non 
poterat  adspectum  vere  notabilem  proprietatis  naturae  eius,  et  in  dyna- 
mismum  unitatis  ecclesialis  vergentem,  quod  est  proprie  oecumenismus. 

2.  Aliud  vere  mirandum  schema  nobis  servat.  Eius  tenorem  dico 
positivum  unde  multae  cautiones  cunctaeque  damnationes  disparuerunt, 
quibus  adsueti  ob  textus  superiores  huius  quaestionis  eramus.  Quid 
accidit?  Non  ignorabat  Ecclesia  pondera  christiana  in  confessionibus 
disiunctis  latentia.  Ex  suis  visceribus  proveniunt,  « vestigia  Ecclesiae  » 
servant,  sunt  in  illis  veluti  nuclei  aurei  fodinam  referentes.  Sed  pericula 
vitabat  librationis  dogmaticae,  neglegentiae,  pan-christianismi,  qui  ca- 
vendus erat  in  primordiis  motionis  oecumenicae. 

Hodie  imminuta  vel  fere  omnino  superata  haec  pericula  videntur.  Et 
Ecclesia,  quae  divisionem  semper  plorans  ploravit,  nostrorum  fratrum 
disiunctorum  optata  impugnandi  divisionem  laudat  gaudens } 

Optime  ordinationi  Concilii  quadrat  aspectus  positivus  huius  decreti. 
Sunt  in  hodierno  conatu  oecumenico  quam  plurimae  virtutes  aptae  ad 
commune  propositum  « unum  sint  » perficiendum.  Nonne  ineptum  esset 
in  solutione  huius  maximae  quaestionis,  cooperationem  a nostris  fratri- 
bus disiunctis  oblatam  renuere? 

3.  Magnum  est  thematis  propositio  eiusque  tenor  positivus  in  aula 
conciliari.  Est  autem  quo  ultra  in  ordine  methodologico  progrediamur? 

Novimus  fratres  disiunctos  invitationem  « reditus  » plane  reiicere. 
Nullius  culpae  divisionis  sontes  se  vident,  credunt  se  Ecclesiae  Christi 
adhaereri  et  nucleum  christianum  servare  perfectissime.  « Reditus  » 
propositio  illis  intractabilis  est,  et  arescit  ipsas  collaborationis  radices. 

Verum  est  aliunde  quod,  suae  unitatis  et  veritatis  conscia,  nequit 

Ecclesia  proprio  muneri  repugnare,  quo  est  « columna  et  fundamentum 
veritatis  ».  Prudentiores  fratres  disiuncti  conscii  sunt  dogmatis  catholici. 
Quamvis  durum  sibi  videatur,  sunt  certe  persuasi,  se  in  motu  oecumenico 
hoc  factum  inventuros.  Neque  eis  displicet  ut  memoremus;  potius  exi- 
gunt ut  non  celemus,  tum  ob  dignitatem,  tum  ut  non  vitetur  aspera 
problematis  divisionum  propositio. 

Sed  haec  est  ulterior  quaestio  in  hac  hora  Concilii  quod  vias  sternit 
unitati:  Estne  possibile  sermonem  verum  conferre  qui,  colloquentibus 
fideliter  sua  conservantibus,  progressum  ad  veritatem  ducat,  quin  sit 
« non  » quiddam  aprioristicum  ex  quo  cuncta  inefficientia  iaceant? 

Ego  quidem  ita  censeo.  Possibilis  est  verus  sermo  ...2,  quin  dogma 
prodatur,  neque  omnis  doctrina  ad  amussim  protendatur.  Tmmo  censeo 
Concilium  Vaticanum  II,  si  possibile  est,  suis  statutis  constans,  hoc 
munus  suscipere  debere.  Non  hic  quaeritur  ut  principia  fundamentalia 
cuiusdam  methodologiae  proficiantur,  sed  hoc  suspicor  constitus  du- 
plici obsequio:  a)  in  primis  veritati,  quae  nostra  non  est  sed  Christi, 
Evangelii,  Ecclesiae;  b)  dein  imae  observantiae  erga  colloquentem  qui 
nos  adesse  sinit  nostro  dogmati  integro,  sine  censuris;  ex  quo  tenemur 
vicissim  conscientiam  sinceram  ecclesialem  nostri  fratris  agnoscere. 

His  fraternis  relationibus  cognitis,  quae  dogmata  non  aequiparant, 
cognitio  perfectior,  praeiudiciorum  suppressio  atque  collaboratio  arctior, 
in  dies  evenire  potest. 

Denuo:  singula  non  quaerimus,  sed  tantum  possibilem  esse  metho- 
dum statuere:  hoc  non  improbat  S.  Thomas  propugnator  progressionis 
a situ  communi  ad  alium  perfectiorem;  hoc  probant  RR.  Pontifices,  tum 
hodierni  suo  exemplo,  cum  maiores  doctrina  earum  rerum  quae  « vesti- 
gia Ecclesiae  » dicuntur. 

Ab  hac  actitudine  ad  methodum,  ulterius  iudicium  schematis  pendet. 
Unde  maximum  momentum  huius  quaestionis  procedit:  Estne  possibile, 
qua  mensura,  quove  modo  dialogum  sincerum  cum  fratribus  disiunctis 
conserere  qui  conatus  oecumenicos  christianitatis  contineat? 

Forsitan  Concilium  malit  conatum  inchoare  et  patienter  occasionem 
propitiam  expectare.  Sed  interea,  atque  en  meum  votum,  propono: 

1.  Ut  prooemium  quoddam  intentionem  praemonstret  decretum 
constituendi  intra  limites  prudentiae,  adiunctis  hodiernis  penitus  perspec- 
tis, atque  apertis  viis  ad  tempus  futurum. 

2.  Ut  fulciatur  praeoccupatio  methodologica,  principiis  ordinatio- 
nis practicae  communicata. 

3.  Ut  innovetur  titulus  cap.  I schematis  et  loco  « principia  oecu- 
menismi  catholici  »,  « principia  catholica  oecumenismi  » inscribatur.  Et 
rationes  meae  propositionis  sunt  hae: 

a)  commodius  est  ex  nostris  principiis  catholicis  elementa  vera 
motionis  oecumenicae  ut  nunc  est  probare,  quam  innovare  oecumeni- 
smum  quemdam  catholicum  ab  integro; 

b)  obsequentius  est  vocabulario  servare  oecumenismo  notionem 
habitualem  quae  in  documentis  magisterii  exponitur; 

c)  vicinius  est  indoli  conciliari  quae  adsentit  et  roborat  in  quan- 
tum fieri  potest  ea  quae  idonea  nunc  sunt.  Nunc  vero:  Oecumenismum 
catholicum  proponere,  hoc  significare  videretur  « motionem  oecumeni- 
cam  » plane  dissuadere;  facultates  oecumenismi  nondum  sufficienter  ex- 
ploratas et  evolutas  praetermittere;  simultatem  duplicis  oecumenismi 
suscitare,  loco  vires  augendi  cooperatione  quadam  concorde. 

4.  Et  ultimum  verbum  rationibus  methodologicis  fulcitum:  De 
Iudaeis,  fratribus  Christi  secundum  carnem,  fratribus  nostris,  hic  agere 
inopportunum  censeo.  De  illis  ac  de  ceteris  qui  verum  Deum  colunt 
agatur  in  schemate  de  missionibus  aut  de  praesentia  Ecclesiae  in  mundo. 
Illis  ex  hoc  schemate  de  Oecumenismo  loqui,  nec  fratribus  christianis 
seiunctis  nec  musulmanis,  diversa  quidem  ratione,  arridere  potest.  Me- 
thodus oecumenica  diversimode  procedere  debet  pro  christianis  et  pro 
non  christianis,  etiamsi  filii  sint  Abrahae.  Dixi. 

In  textu  scripto  tradito : 1 laudat  nostrorum  fratrum  disiunctorum  optata  eam 
impugnandi.  2 («  dialogus  »). 

6 

Exc.mus  P.  D.  MAURITIUS  BAUDOUX 
Archiepiscopus  S.  Bonifacii 

Venerabiles  Fratres , 

Schema  hoc  de  Oecumenismo  non  parvam  exspectationem  universis 
christianis  attulit,  et  nunc  ab  omnibus  felicis  exitus  maximam  spem  con- 
fert, quia  Oecumenismo  praestabit  evolutionem  propitiam  (elimat  fa- 
vorable),  ideoque  in  Ecclesiae  ulteriorem  missionem  adimplendam  influ- 
xum permagnum  praebebit.  Quare  non  mirandum  est  quod  Summus 
Pontifex  Paulus  VI,  voluntatem  premens  praedecessoris  sui,  qui  unita- 
tem fovendam  inter  proposita  Concilii  maiora  unam  assignavit,  coniunc- 
tionem  inter  Concilium  et  oecumenicitatem  his  verbis  plane  assevera- 
vit: « Tertia  est  causa  Oecumenico  huic  Concilio...  quae  in  spiritualium 
rerum  ordine  gravissima  sane  est  existimanda:  causam  dicimus,  quae  “ ad 
alios  christianos  spectat  ”...  ». 

Has  ob  causas  liceat  mihi  aliqua  dicere:  1.  De  votis  oecumenicis  in 

mundo  christiano  hodie  praestantibus.  2.  De  progressu  in  Oecumenismo 
ex  hoc  schemate  fauste  oriundo. 

1.  Votum  oecumenicum  nota  peculiaris  est  nostrorum  temporum, 
et  quidem  sub  specie  quadam  nova.  Iam  aetas  polemica  temporis  an- 
teacti  expleta  est,  cum  christiani  sese  ad  invicem  cognoscere  et  amare 
cupiunt,  et  eis  praeprimis  importat  fidelitatem  relate  ad  fidei  mysterium 
una  simul  servare. 

Christiani  a nobis  seiuncti  in  hac  re  magna  a nobis  expectant,  et 
recte  quidem,  ac  precibus  suis  nos  adiuvare  toto  corde  volunt.  Liceat 
mihi  haec  verba  referre  ex  epistola  a Synodo  Anglicano  Canadensi  missa 
ad  Conferentiam  Catholicam:  “ ...  the  Executive  Council  of  the  Anglican 
Church  of  Canada  send  a word  of  greeting  and  good  wishes  to  the 
Canadian  Roman  Catholic  Bishops  at  the  Vatican  Council  now  in  session, 
together  with  the  assurance  of  our  prayers  that  God  will  use  this  Council 
for  the  increase  of  brotherhood  and  unity  within  Christendom  ”. 

Colloquium  nostrum  cum  fratribus  seiunctis  non  sistit  in  rationibus 
ordinis  mere  humanitatis,  sed  est  conversatio  vere  supernaturalis  sub 
ductu  Spiritus  Sancti,  quem  nos  omnes  audire  debemus.  Agitur  de  con- 
sensione in  fide,  nec  ullum  aspectum  relativismi  prae  se  fert  dialogus 
oecumenicus.  Audiatur  iterum  Paulus  VI,  feliciter  regnans,  in  oratione 
sua  inaugurali:  « Nos,  ut  oportet,  fidei  nostrae,  quem  divinam  esse  plane 
credimus,  apertissime  ac  firmissime  adhaeremus.  Attamen  pro  certo  ha- 
bemus eam  minime  impedimento  esse,  quominus  ad  exoptatam  consen- 
sionem inter  nos  et  Fratres  a Nobis  seiunctos  deveniatur...  ». 

Media  principalia  huius  occursus  oecumenici,  a mundo  universo 
exoptati,  resident  penes  mutuam  veniam,  amicitiam,  fiduciam,  orationem 
ad  invicem,  dialogum  sincerum  et  authenticum  cum  communitatibus 
christianis.  Ad  rem  sunt  verba  haec  Summi  Pontificis  ad  Observatores, 
die  17  octobris  prolata:  « L’esperance  est  notre  guide,  la  priere  notre 
force,  la  charite  notre  methode,  au  service  de  la  verite  divine,  qui  est 
notre  foi  et  notre  salut  ». 

2.  Iam  in  Concilio,  voti  oecumenici  adimpletio  inchoatur,  et  eius 
faustae  evolutionis  pignus  datur.  Etenim: 

a ) In  Concilio  Ecclesia  catholica  publice  agnoscit  communionem, 
non  equidem  perfectam,  sed  realem  tamen,  inter  nos  et  alios  nostros 
fratres  existere.  Schematibus  de  Ecclesia  et  de  Oecumenismo  confitemur 
eodem  baptismo  nos  omnes  in  Christum  inserere,  ideoque  ad  Dei  fami- 
liam pertinere.  Item  nostram  communem  professionem  in  nomine  Christi 
Iesu  et  adspirationem  ad  unitatem  agnoscimus.  Urget  nos  omnes  adim- 
pletio missionis  Evangelii  praedicandi. 

Loquendo  de  nexibus  quibus  Ecclesia  catholica  et  aliae  christianae 

communitates  in  quadam  sphera  uniuntur,  haud  theologiae  catholicae 
tradi tionalis  principiis  infideles  sumus.  Nam  communiter  et  semper  do- 
cuit Ecclesia  homines  baptismo  valide  collato  in  Christo  regenerari  et  a 
Deo  per  fidem  caritate  formatam  in  suo  Filio  iustificari.  Haec  omnia  de 
omnibus  christianis  vera  sunt,  et  dicenda  sunt. 

b)  Fructus  e Concilio  et  schemate  oriturus  profundior  nostra 
communio  erit,  in  quantum  Concilium  ambos  in  viam  ad  perfectam  re- 
conciliationem simul  ambulare  docebit.  Dixerat  Ss.mus  Pater  Ioannes 
Fratribus  de  Taize:  « Le  chemin  de  Punite,  nous  ne  le  voyons  plus  comme 
auparavant:  nous  devons  marcher  ensemble  ». 

c ) Quomodo,  quaeritur,  simul  ambulabimus,  et  in  viam  unitatis 
incedemus?  Per  maiorem  fidelitatem  Christo  et  Spiritui  eius  eveniet.  In 
Ecclesia  catholica,  Spiritus  Sanctus  sine  dubio  iugiter  operatur.  Nihilomi- 
nus, factis  certis  docemur  eundem  Spiritum  etiam  aliis  Ecclesiis  uti  tam- 
quam instrumentis  quibus  earum  fideles  ad  Christum  attrahuntur  et  ei 
uniuntur.  Communis  ergo  via  nostra  Christus  est.  Quam  optime  ait 
Pastor  supremus  Paulus  VI:  « Christum  dicimus,  principium  nostrum 
esse,  Christum  ducem  et  viam  esse  nostram,  Christum  esse  spem  nostram 
nostrumque  finem  ».  Hac  fidelitate  erga  Christum  impulsi,  ad  cordis 
necessariam  conversionem  et  ad  Ecclesiae  Christi  corporatam  renovatio- 
nem ducemur. 

Conclusio.  Quia  ista  oecumenica  orientatio  in  schemate  de  quo  nunc 
disceptatur  sat  exprimitur,  pluribus  Patribus  Conciliaribus  Canadensibus 
et  mihi  valde  placet.  Dixi. 

7 - 

Exc.mus  P.  D.  IOANNES  HEENAN 
Archiepiscopus  V estmonasteriensis 

Venerabiles  Fratres, 

Nomine  loquor  totius  hierarchiae  Angliae  et  Cambriae. 

Hierarchia  Angliae  et  Cambriae  schema  de  Oecumenismo  libenter 
approbat  et  gaudens  recipit.  Gaudens  dico  quia  schema  nobis  mentem 
Ecclesiae  aperit,  et  directionem  pro  futuro  offert.  Illam  directionem  a 
suprema  auctoritate  Ecclesiae  omnes  nos  expectavimus:  qua  deficiente 
actio  oecumenica  apud  nos  vix  florescere  potuit. 

Sunt  qui  censebant  catholicos  Angliae  indifferentes  esse  ad  motum 
oecumenicum.  Immo  aliqui  ex  fratribus  nostris  seiunctis  ../  ad  catholicos 
extra  Angliam  ad  dialogum  oecumenicum  instituendum  se  verterunt. 
Nunc  quidem  patet  nos  nullo  modo  velle  coarctare  eorum  libertatem 

conventus  ...2  oecumenicos  in  quavis  regione  mundi  adeundi.  Attamen 
summi  momenti  censemus  ut  Concilium  hoc  commendet  ut  plerumque, 
quasi  ad  normam,  dialogus  inter  catholicos  et  alios  christianos  intra 
fines  patriae  vel  regionis  ubi  degunt  fiat.  Commendet  insuper  ut  dialo- 
gus, quod  ad  catholicos  attinet,  sub  auctoritate  episcoporum  illius  na- 
tionis vel  regionis  fiat.  Et  ratio  est  duplex: 

1.  quia  convenit  ut  dialogus  fiat  in  contextu  conditionum  loca- 
lium in  quibus  ...3  catholici  et  alii  christiani  ...4  degunt; 

2.  quia  tandem  aliquando,  si  unitas  christiana  attingatur,  illos 
omnes  simul  vivere  oportebit. 

Ceteroquin  5 quod  ad  Angliam  et  Cambriam  attinet  promissum  fra- 
tribus seiunctis  facimus  nos  humaniter  huiusmodi  dialogum  promoturos 
esse. 

Libenter  affirmamus  fidem  nostram  in  Spiritum  Sanctum  omnes  chri- 
stianos bonae  voluntatis  ad  unionem  visibilem  inspirantem  et  adiuvan- 
tem.  Spiritus  Dei  opere  deficiente  actio  oecumenica  nec  incipi  potuisset, 
nec  continuari  poterit.  Suadet  Spiritus  Dei,  et  suadet  bonus  sensus 
christianus  ut  omnes  qui  Christi  gloriantur  nomine  (ut  verbis  Papae 
Ioannis  utar)  inter  se  uniantur,  considerantes  magnitudinem  hereditatis 
nostrae  communis,  et  obliviscentes  iniurias  in  praeterito  collatas,  ita 
ut  in  omnibus  caritas  regnet,  et  expellatur  spiritus  dissensionis.  Haec 
unio  est  praesertim  hodie  necessaria  cum  tam  multi  sint  inimici  Christi 
Regnum  eius  destruere  conantes. 

Omnes  ergo,  tum  catholici  tum  fratres  seiuncti,  ut  Papa  Paulus  VI 
in  initio  sessionis  II  innuit,  sincere  unitatem  quaerere  debent  corde 
humili  et  contrito.  Recte  schema  dicit  primum  gressum  versus  unionem 
esse  in  renovatione  vitae  spiritualis  propriae.  Unio  non  obtinebitur 
per  argumenta,  sed  merebitur  per  bonam  vitam. 

In  hoc  spiritu  caritatis  et  humilitatis,  et  nullo  modo  crisim  instituere 
volentes,  aliquam  difficultatem  nostram  Concilii  Patribus  aperire  volu- 
mus. Lacuna  enim  in  schemate  nobis  6 videtur  existere.  Natura  actionis 
oecumenicae  nondum  est  omnino  clara,  et  finis  eius  parum  est 7 determi- 
natus. Necesse  est  ergo  8 ut  omnibus  clare  luceat  motivum  vel  intentio 
nostra  in  dialogo  oecumenico;  necesse  est  ut  clarus  sit  et  finis  proximus 
et  finis  ultimus  dialogi. 

Dialogus  oecumenicus  (si  finem  proximum  consideramus)  non  diri- 
gitur ad  animas  individuas.9  Dialogus  quidem  10  debet  esse  conatus  sin- 
cerus intelligendi  fidem  fratrum,  et  fidem  nostram  illis  patefaciendi.  Est 
communicatio  fraterna,  non  dimicatio  hostilis.  Locum  habet  principa- 
liter inter  communitates,  i.  e.  inter  Ecclesiam  catholicam  et  ecclesias 
vel  communitates  christianas  non  catholicas.  Fundatur  in  fiducia  mutua, 

in  caritate  plena  et  non  in  desiderio  victoriam  in  aliqua  argumentatione 
obtinendi. 

Finis  ultimus  actionis  oecumenicae  ut  patet  est  unio  visibilis  omnium 
christianorum  in  una  Ecclesia  Christi  In  praesenti  autem  12  ad  finem 
proximum  adlaborare  debemus,  assecutio  enim  finis  ultimi  non  est  in 
potestate  nostra,  sed  in  manibus  Dei.13 

Recte  schema  commendat  dialogum  oecumenicum.  Nobis  tamen  vi- 
detur necessarium  ,..14  ut  affirmet  etiam  obligationem  praedicandi  totam 
veritatem  omnibus  hominibus  qui  illam  non  cognoscunt.  Obligatio  illa 
exsurgit  ex  praecepto  Christi  apostolis  dato,  et  debet  impleri  firmiter, 
suaviter  et  magna  cum  humilitate  ab  illis  qui  gratiam  plenitudinis  doc- 
trinae Christi  perceperunt .15 

Optamus  ergo  ut  schema  clare  dicat  et  necessitatem  dialogi  oecume- 
nici,  et  obligationem  totam  veritatem  ex  voluntate  Christi  praedicandi. 
Illam  praedicationem  nec  fratres  nostri  seiuncti  aegre  ferent,  quia  pro- 
cedit ex  bona  et  honesta,  dico  honesta,1*3  conscientia;  fidelitatem  nostram 
ad  Christi  praeceptum  demonstrat.  Tali  modo  satisfit  tum  17  caritati  tum  18 
veritati  christianae. 

Tali  declaratione  schemati  addita  adiuvabitur  etiam  ipsa 19  causa 
oecumenismi.  Sunt  enim  catholici  qui  de  actione  oecumenica  ancipites 
haerent,  de  felici  eius  exitu  dubitant  et  de  ...20  periculo  quod  ex  oecume- 
nismo  derivare  posset  saepius  21  cogitant.  Illi  volunt  simul  cum  fratribus 
in  campo  sociali  adlaborare  et  ,..22  opera  caritatis  simul  exercere,  sed 
praeterea  nihild3  Haec  omnia  tamen  non  sufficiunt.  Renovatio  Ecclesiae 
requirit  verum  dialogum  religiosum:  haec  postulat  Summus  Pastor,  haec 
optat  ipsa  Mater 24  Ecclesia. 

Conclusio.  Christiani  qui  in  Anglia  vivunt  dies  in  memoriam  revo- 
care possunt  in  quibus  amara  dissensio  illos  dividebat,  vita  eorum  erat 
dimicatione  plena,  catholici  et  protestantes  putaverunt  officium  proprium 
fuisse  alteram  partem  in  pugna  quadam  superare.  Gratias  Deo  ex  corde 
agimus  propter  amicitiam  et  bonam  voluntatem  quae  nunc  inter  christia- 
nos  regnat.  Libenter  declaramus  in  nomine  totius  hierarchiae  Angliae  et 
Cambriae  nos  ad  omnia  paratos  esse,  praeter  negationem  fidei,  ad  finem 
unionis  christianorum  obtinendum.  In  specie,  nos  velle  dialogum  ple- 
niorem et  frequentiorem  cum  omnibus  christianis  cuiuscumque  denomi- 
nationis instituere. 

Christus  in  hora  sua  suprema  in  ultima  Coena  Patrem  rogavit  ut 
omnes  discipuli  unum  sint.  Oratio  Christi  vana  esse  non  potest.  Labore- 
mus ergo  omnes,  catholici  et  fratres  seiuncti  dilectissimi,  ut  regnum 
Christi  in  unitate  Ecclesiae  sub  protectione  Mariae  Matris  Dei  quam- 
primum adveniat.  Dixi. 

In  textu  scripto  tradito-.  1 in  Anglia.  2 internationales.  3 in  com- 
muni. 4 illius  regionis.  5 deest.  6 deest.  7 deest.  8 deest. 
9 instituitur  ad  animas  singulas,  nec  ad  meliorem  partem  in  aliqua  argumentatione 
obtinendam.  10  deest.  11  Finis  tamen  proximus  est  cognitio  et  amor  mu- 
tuus inter  illos  qui  baptismate  uniuntur,  professione  tamen  doctrinae  dividuntur. 
12  deest.  13  deest.  14  esse.  15  receperunt.  16  deest.  17  et. 

18  et.  19  deest.  20  quodam.  21  deest.  22  forsitan.  23  deest. 
24  deest. 

8 

Exc.mus  P.  D.  IOANNES  IULIANUS  WEBER 
Archiepiscopus-episcopus  Argentinensis 

Ut  bene  nostis,  em.mi  Patres  et  carissimi  Fratres,  schema  praesens 
de  Oecumenismo  velut  synthesis  est  trium  documentorum,  scii,  schematis 
de  Ecclesiae  unitate  quod  continebatur  in  primo  volumine  schematum, 
schematis  de  Oecumenismo  catholico  confecti  a Secretariatu  pro  Chri- 
stianorum unione,  et  cap.  XI  primitivi  schematis  « De  Ecclesia  »,  sub 
titulo  « de  Oecumenismo  ». 

Atqui,  in  hoc  cap.  XI,  par.  54,  « de  Oecumenismo  in  sacris  Litur- 
giis  »,  legebantur  verba  a commissionibus  praeparatoriis  approbata,  cum 
omni  sapientia  ponderata  et  prudenter  enuntiata,  de  possibilitate  ali- 
cuius communicationis  in  sacris,  aut  saltem  humanioris  interpretationis 
principii  de  communicatione  in  sacris  non  ineunda,  praesertim  erga  or- 
thodoxos. Haec  verba  in  praesenti  schemate  de  Oecumenismo  non  inve- 
niuntur et  de  hoc  vehementer  doleo. 

Tempus  non  permittit  singula  legere.  Audiamus  tamen  initium  pa- 
ragraphi  de  sollicitudine  Matris  Ecclesiae  erga  omnes  suos  filios. 

« Quia  in  communitatibus  ab  Ecclesia  separatis,  praeter  baptismum 
nonnunquam  valide  conferuntur  sacramenta,  et  fieri  potest  ut  filii  Eccle- 
siae iure  rogare  possint  ac  debeant  a ministris  separatis  eorumdem  di- 
spensationem; quia  ex  altera  parte  pia  Mater  Ecclesia  maxime  desiderat 
fratres  separatos,  quantum  potest  et  ipsi  indigent,  participes  facere  mul- 
torum bonorum,  quae  Christus  Sponsae  suae  unice  concredit  ...1;  quia 
tandem  Ecclesia  licet  invito  animo,  tolerat  matrimonia  mixta,  in  quibus 
ineundis  pars  catholica  et  pars  baptizata  acatholica  sunt  ministri  sacra- 
menti: hac  de  causa  non  omnis  assistentia  activa,  ea  videlicet  qua  chri- 
stiani  dissidentes  in  liturgia  catholica  concursum  quemdam  effectivum 
praestant,  vel  catholici  modo  simili  activo  in  fratrum  seiunctorum  litur- 
gia assistunt,  de  se  intrinsece  mala  dicatur  oportet,  etsi  plerumque  huius- 
modi  participatio  graves  ob  rationes  prohibenda  sit  ». 

Principium  sic  clare  exponitur.  Quod  vero  ad  applicationes  principii, 
liceat  mihi  tria  excerpta  referre: 

1.  In  pag.  83  s.,  redactor,  postquam  incommoda  et  etiam  pericula 
intercommunionis  exposuit,  addit:  « Unde  tantum  graves  ob  causas  et 
remotis  periculis  assistentia  activa  Christianorum  separatorum  in  ipso 
cultu  Ecclesiae  admitti  potest;  dum  imprimis  pro  gravitate  necessitatis 
vel  magnae  utilitatis  spiritualis  eorumdem  diiudicandum  est,  an  et  sub 
quibusnam  conditionibus  Ecclesia  eos  qui  non  actu  proprio  ab  ea  desci- 
verunt, sacramentis  succurrere  possit  »...2 

2.  In  pag.  84  s.,  post  similem  exhortationem  de  non-participatione 
catholicorum  cultui  non  catholico,  textus  addit:  « Ubi  autem  extrema 
necessitas  spiritualis  vel  magna  saltem  utilitas  urget,  susceptio  et  peti- 
tio sacramentorum  a ministro  talis  communitatis  separatae  admitti  potest, 
conditionibus  modo  enumeratis  impletis.  Agitur  enim  de  sacramentis 
Ecclesiae  propriis  quae  in  cultu  obiective  vero  exhibentur;  quare  non 
necessario  cum  hac  receptione  adhaesio  errori,  huius  communitatis  pro- 
prio, coniungitur  »...3 

3.  Tandem  pag.  85  ...4  legimus:  « Quod  vero  ad  sacramentalia,  pre- 
ces, loca  sacra,  funera  et  alia  huiusmodi  attinet,  in  quibus  ipsa  doctrina 
unitatis  Ecclesiae  prohibitionem  communicationis  de  se  non  exigit,  Ec- 
clesia ea  praescribit  quae  pro  animarum  utilitate,  tum  catholicorum,  tum 
christianorum  dissidentium,  secundum  circumstantias  loci  et  temporis 
rogantur  ». 

Haec  principia,  pastorali  sapientia  et  vero  oecumenico  spiritu  re- 
ferta, resumenda  essent,  forsitan  sub  forma  additionis  ad  schema  prae- 
sens,5  sub  titulo:  « De  communicatione  in  sacris,  saltem  in  quibusdam 
casibus  permittenda  ».  Do  rationem  meae  postulationis. 

a)  Ultimus  textus  quem  legi  viam  parat  solutioni,  per  episcopum, 
multorum  problematum  quae  interveniunt,  e.  c.,  in  dioecesibus,  ut  no- 
stra, ubi  mille  millia  catholicorum  cum  ducentis  et  quinquaginta  milli- 
bus protestandum  commixti  sunt,  cum  quibus  in  caritate  et  concordia 
vivere  debemus  et  volumus. 

b)  Priores  textus  quos  vobis  legi,  respondent  religiosis  necessita- 
tibus tam  catholicorum  qui,  v.  g.,  in  medio  orthodoxorum  vivunt,  ubi 
nulla  assistentia  catholici  presbyteri  inveniri  potest,  exceptis  fortasse 
magnis  urbibus,  ut  in  Russia;  tam  fidelium  ad  Ecclesiam  orthodoxam 
pertinentibus  qui  inter  nos  degunt,  in  numero  satis  magno,  et  saepe 
sine  praesentia  sacerdotis  suae  confessionis.  Non  esset  caritati  conforme, 
immo  saluti  animarum  nocivum,  hos  pauperes  christianos,  qui  omnes 
aeque  valorem  sacramentorum  agnoscunt,  relinquere  sine  receptione 
poenitentiae  et  Eucharistiae,  quae  necessariae  sunt  ad  vitam  christianam 

ducendam  ,..6  et  speciatim  in  hora  exitus  de  hoc  mundo  maxime  opta- 
biles. 

c)  Haec  tolerantia,  quae  non  est  restringenda  et  a multis  epi- 
scopis, specialiter  orientalibus,  desideratur,  nihil  novi  affert,  cum  in 
praeteritis  saeculis  communicatio  in  sacris  inter  orientales  catholicos  et 
dissidentes,  v.  g.,  in  Libano,  non  stricte  vetabatur,  et  sine  periculo  con- 
fusionis (cf.  Rivista  « Istina  » huius  anni?  p.  13.  Cf.  etiam  notam  12 
in  primitivo  schemate  de  Ecclesia  Etiam  nostris  temporibus  pericu- 
lum confusionis  vitari  potest. 

Concludo  cum  verbis  primi  schematis  de  Ecclesia , quae  significatio- 
nem oecumenicam  huius  disciplinae  bene  notant:  « Minime...  veram 
communicationem  in  sacris  considerare  licet  velut  medium  universaliter 
adhibendum  quod  ad  unitatem  omnium  christianorum  in  unica  Ecclesia 
Christi  restituendam  conducere  valeat.  Non  autem  excluditur  aliqua  ma- 
nifestatio religiosa  conscientiae  multiplicis  coniunctionis  nostrae  cum 
christianis  separatis , salvis  principiis  datis,  et  approbatione  praesulum 
pro  loci  atque  temporis  adiunctis  »...9  Dixi. 


In  textu  scripto  tradito-.  1 etenim  utpote  rite  baptizati  iidem,  si  bona  fide 
sunt,  per  se  capaces  sunt  fructuose  accipiendi  alia  sacramenta.  2 (pag.  84, 
linn.  4-11).  3 pag.  84,  lin.  39  ad  pag.  85,  lin.  4.  4 linn.  15-20.  5 forsan 

amplius  explicanda,  et  addenda  ad  pag.  16  praesentis  schematis  de  Oecumenismo, 
post  n.  7 aut  ad  calcem  schematis.  6 (cf.  Io.  6,  53).  7 1963.  8 pag.  89. 

9 (pag.  85,  linn.  21-27). 

Secretarius  generalis-.  Rogantur  Patres  qui  extra  sua  loca  versantur, 
ut  ad  sedes  redeant  quisque  suas.  Suffragatio  circa  modos  fuit  positiva, 
et  propemodum  legetur.  Interim,  redeant  ad  suas  sedes  Patres. 


9 

Exc.mus  P.  D.  SERGIUS  MENDEZ  ARCEO 
Episcopus  Cuernavacensis 

Venerabiles  Patres, 

« Benedictus  Deus  et  Pater  Domini  Nostri  Iesu  Christi,  qui  bene- 
dixit nos  in  omni  benedictione  spirituali  in  caelestibus  in  Christo  » ...x 
Inter  bona  enim  quae  nos  episcopi  in  Concilio  adunati  experimur,  excel- 
lentissimum locum  occupat  sic  dictus  oecumenismus,  fructus  uberrimus 
fidei,  spei,  caritatis,  humilitatis,  compunctionis,  sinceritatis,  et  via  ad 

plenitudinem  unitatis  in  veritate,  ad  quam  ducet 2 nos  omnes  Spiritus 
veritatis...3 

Decretum  ...4  valde  placet.  Attamen,  quia  prima  vice  Ecclesia  catho- 
lica oecumenismum  suum  systematice  ...5  solemniter  fratribus  christianis 
non  catholicis  et  universo  mundo  avide  exspectantibus  definit,  ...6  quae- 
dam liceat  mihi  humiliter  notare...7 

1.  Schema  prae  oculis  habet  communitates  — dicendum  esset  Ec- 
clesias, vel  communitates  ecclesiales  — fratrum  non  catholicorum  orga- 
nizatas;  non  vero  attingit  alias,  qui  potius  motus  considerari  possunt, 
e.  g.  Pentecostales,  qui  maxima  vitalitate  sunt  praediti,  caritate  activa 
imbuti,  liturgiam  apprime  adaptatam  habentes,  sociologice  quasi  per- 
fecti, qui  generatim  aggressivi  sunt  et  magis  sentimentalismo  quam 
fide  ...8  aluntur;  sed  ignorari  nequeunt  et  ceteri  fratres  non  catholici  per 
totam  Americam  tam  Septemtrionalem  quam  Centralem,  Meridionalem 
et  Insularem,  attentione  magna  eos  considerant.  Solutionem  non  habeo, 
sed  propono  quaestionem. 

2.  Non  dicam  bonum  esset,  sed,  ut  puto,  prorsus  necessarium  est 
ut  in  schemate  ...9  in  lucem  ponatur  specialissimus  locus  quem  pro  fo- 
venda unitate  cum  fratribus  non  catholicis  tenent  motus  liturgicus  et 
motus  biblicus,  ambo  tamen  pastoraliter  in  actum  reducti. 

Quid  significent  christologicus  cultus  et  Scriptura  luce  clarius  om- 
nibus patet:  ...10  ambo  ad  essentiam  cuiuscumque  veri  nominis  christia- 
nismi pertinent. 

In  schemate  tamen  quasi  per  transennam  citantur.  E contra,  aesti- 
matio ...n  Scripturarum,  et  fructus  spirituales  inde  exorti  inter  fratres 
non  catholicos  laudibus  cumulantur,  etsi  omittatur  quidem  12  mentio 
renovationis  liturgicae  eorum  13  quae  a renovatione  liturgica  Ecclesiae  ...14 
procedit,  et  nos  christianos  omnes  ...15  intime  coniungit. 

Quia  in  pastoralibus  rebus  valde  conferunt  experientiae,  ...16  duo 
vobis  propono: 

a)  Oecumenismus  radices  habet  in...17  Newman  et  Tractarianis1* 
qui,  inter  alia,  valde  liturgiam  colebant.  Aliunde,  Dominus  19  Lamber- 
tus  Beauduin,  emeritissimus  pater  liturgiae  pastoralis,  in  urbe  Sophia 
suggestor  fuit  in  animo  Angeli  Roncalli  momenti  motus  oecumenici. 

b)  Liceat  mihi  hic  in  aula  meminisse,  me  in  mea  dioecesi  litur- 
gicam  et  biblicam  renovationem  aedium  ecclesiae  cathedralis  et  sacrarum 
actionum  funditus 20  aggressum  esse.  Tunc,  quin  speciali  modo  adhuc 
oecumenismum  colerem,  ad  me  venerunt  fratres  nostri  non  catholici, 
cum  quibus  amicaliter  et  peramanter  colloquimur. 

3.  Cum  anno  elapso  quasi  timide  et  quasi  furtim  de  antisemitismo 
damnando  in  hac  aula  locutus  fuissem,  spem  certam  nutriebam  quod 

aliquando  haec  materia  tractaretur,  sicut  nunc  videmus  fieri  in  cap.  IV. 
Optandum  tamen  esset  ut  haec  materia  omnino  scinderetur  a quaestione 
de  hominibus  non  christianis,  propter  specialem  et  arctam  coniunctio- 
nem  qua  cum  Iudaeis  vinculamur,  sicuti  ibi  agnoscitur.  Dolendum  est 
aliud  vinculum  omitti,  quod  nos  cum  eis  coniungit 21 : electio  nempe  adhuc 
vigens  huius  populi  quam  S.  Paulus  maxime  extollit  et  ego  optarem 
exprimi  in  fine  penultimae  paragraphi,  his  vel  similibus  verbis:  « et  (Ec- 
clesia) non  obliviscitur  “ mysterium  ” conversionis  futurae  ...22  quod 
magna  spe  exspectat,  “ nam  plenitudo  eorum  divitiae  nobis  erunt  ” »...23 

Nullo  modo  excludendi  igitur  sunt  Iudaei  de  hoc  schemate,  quo 
oecumenismus  catholicus  locupletatur,  nec  ceteris  fratribus  ingratum 
erit,  cum  fundamentum  commune,  Scripturam  et  historiam  salutis  an- 
teactam,  praesentem  et  eschatologicam,  prae  se  ferat. 

4.  Hoc  confirmatur  aliunde  sequenti  consideratione.  Integratio  sche- 
matis capitibus  de  Iudaeis  et  illo  de  libertate  religiosa,  necnon  additione 
aliorum  capitum  valde  congruentium,  suggerit  mutationem  ordinis  in- 
terni huius  decreti,  ita  scii,  ut  a libertate  religiosa  initium  sumatur  ut 
perspectiva  vera  huius  decreti  habeatur;  nam  libertas  religiosa  non  est 
corollarium,  vel  appendix,  vel  concessio  mentalitati  hodiernae,  sed  prin- 
cipium fundamentale  eminenter  catholicum. 

Visio  progressiva  exsurgeret  logica:  Ecclesia  Christi  et  mundus  athei- 
sticus,  Ecclesia  et  homines  religiosi  extra  religionem,  Ecclesia  et  religio- 
nes non  christianae,  Ecclesia  et  Islamismum,  Ecclesia  et  Iudaei,  Eccle- 
sia et  omnes  christiani. 

Progressus  igitur  versus  unitatem,  nam  si  ab  unitate  proficiscitur 
difficile  esset  vitare  intolerantiam.  Aliunde  unitas  sine  libertate  non  est 
religiosa. 

Ecclesia  praesentaretur  perspicue  ut  sacramentum  unitatis  in  mundo, 
sicut  Eucharistia  est  sacramentum  unitatis  in  Ecclesia. 

Vera  Christi  Ecclesia  est  enim  fermentum  unitatis  in  mundo, 
etiamsi  non  omnes  in  ipsam  congregentur,  etiamsi  propter  explosionem 
sic  dictam  demographicam  appareat  et  remaneat  pusillus  grex.  Ecclesia, 
ut  sacramentum  unitatis,  medium  est  ad  consequendam  unitatem...24 

5.  Haec  alia  capita  quae  proposuimus  omittenda  non  esse  videntur. 
Et  in  his  capitibus  quaestio  illa,  prout  anno  elapso  dicebam,  maxime 
convenit  quae  agit  de  hominibus  plurimarum  religionum  congregatis  in 
societatem,  cuius  initia  christiana  prorsus  fuisse  historia  nos  docet  et  ex 
parte  adhuc  permanet  et  renovatur  christiana,  contra  quam  poenas  Eccle- 
siae non  semel  decretas,  ad  trutinam  revocare  deberemus,  ne  ab  Eccle- 
sia seiungamus  malum  et  bonum  contra  doctrinam  Domini  qui  zizaniam 
docuit  conservandam  esse  ne  triticum  simul  evellatur.  Societas  inquam 

Francomuratorum  inter  quos  numerantur  quidem  antichristiani  non 
pauci,  sed  quam  plurimi  adhaerent  Deo  revelanti  et  christiano  nomine 
decorantur  vel  saltem  nec  contra  Ecclesiam  nec  contra  auctoritatem  ci- 
vilem conspirant.  Inter  quos  sunt  qui  verba  Ecclesiae  desiderant. 

Venerabiles  Patres:  oecumenismus  est  motus  vere  novus,  eminet 
tamquam  praecipuum  elementum  in  « aggiornamento  » a sanctissimo 
viro,  Spiritu  Dei  tam  intime  tamque  evidenter  ducto,  Ioanne  XXIII, 
cuius  hereditatem  efficacissime  et  structurate  Paulus  VI,  caput  collegii 
episcopalis,  petra  super  quam  fundatur  Ecclesia,  indesinenter  promovet. 

Non  satis  umquam  dolenda  carentia  spiritus  oecumenici  in  anteactis 
temporibus,  nunc  sananda  nobis  proponitur;  nos  omnes  corde  carneo  ,..25, 
mente  renovata  ...26,  omnibus  viribus  conemur  ut  quamprimum  hoc  de- 
cretum tamquam  pignus  pacis  in  unitate  hominibus  proponamus.  Dixi. 


In  textu  scripto  tradito-.  1 (Eph.  1,  3).  2 ducit.  3 (Io.  16,  13). 

4 quod  nostrae  pastorali  considerationi  submittitur,  quam  longe  perfectius  sit 
decreto  anno  elapso  nobis  sublato,  nemo  est  qui  primo  intuitu  non  videat,  et. 

5 et.  6 pro  gaudio  quo  afficior,  postquam  Oecumenismi  bonos  fructus  multi- 

formiter iam  diu  gustavi  et  in  aula  conciliari  anno  elapso  auspicatus  sum.  7 ut 
decretum  sollerter  a secretariatu  unitatis  apparatum,  ad  salutem  animarum  adhuc 
perficiatur.  8 generatim.  9 melius.  10  nam.  11  et  usus.  12  deest. 
13  ipsorum.  14  catholicae.  15  feliciter  et.  16  haec.  17  actione. 

18  Tractarianorum.  19  deest.  20  deest.  21  deest.  22  ( Rom . 11,  25). 
23  ( ibid . 12  et  14).  24  Nec  dicatur  hoc  iam  non  esse  Oecumenismum  christia- 

nnm.  Oecumenismi  finis  est  per  testimonium  propriae  fidei  quaerere  unitatem  cum 
iis  qui  testimonium  nobis  dant  suiipsorum  religionis.  Unitas  cordium,  quae  ducat 
ad  unitatem  mentium  totius  mundi.  Praeterea  methodus  semper  est  idem:  denu- 
datio structurarum  humanarum  ut  Evangelium  Christi  quam  maxime  et  nos  in 
praxim  reducamus  et  aliis  praebeamus.  25  ( Ez . 36,  26).  26  (Eph.  4,  23). 


10 

Rev.mus  P.  D.  ROBERTUS  CHOPARD-LALLIER 
Praefectus  Apostolicus  Parakuensis 

Patres  venerabiles , Fratres  et  venerabilium  Ecclesiarum  Obser- 
vatores, 

Pacem  oecumenicam  affluentem  et  uberos  fructus  in  hoc  schemate 
non  velim  tangere,  nisi  cum  prudenti  et  ardenti  studio  missionarii  et 
dulci  desiderio,  ut  ait  Papa  Ioannes,  ad  talia  incepta,  si  possibile  est, 
complenda. 

Cum  nonnullis  episcopis  conferentiae  in  Africa  Occidentali,  duo  no- 
tanda sequuntur  l: 

1.  Ad  principia .2  Ecclesiae  doctrina  fulget  in  prooemio,  quae  priora 
melius  audiretur  in  capite  principali  « de  mysterio  Ecclesiae  »,  ut  loco 
proprio,  in  constitutione  dogmatica  potiusquam  in  decreto.  Ad  illa  fun- 
damenta rursus  devenire  coacti,  redactores  remittunt  quod  attinet  ad 
actuosam  operationem  Spiritus  Sancti.  Definitio  oecumenismi  non  est 
nisi  per  gradus:  aut  Ecclesia  ipsa  sine  ruga  renovanda ,3  aut  ordinata 
actio  ad  unitatem  fovendam,  aut  sollicitudo  unionis  instaurandae;  ubi 
est  plena  motio  quae  non  satis  intenditur ,4 

2.  Principaliter  venio  5 ad  partes  quae  defuerunt  in  schemate.  Velint 
Patres  notare  quod  semper  loquimur  de  illis  tantum  communitatibus  et 
ecclesiis  quae  christianam  traditionem  servant  post  eorum  aliquo  modo 
dignam  reformationem  et  non  de  sectis  quae  ceciderunt... 

Non  agitur  in  cap.  II  de  unitate  fovenda  in  circumstantiis  familiae: 
nativitates,  matrimonia  et  caeremoniae  mortuorum. 

...6  Licet  nobis  addenda  proponere  quorum  rationes  sunt  de  hodier- 
nis rebus,  tum  in  genere,  tum  in  ecclesia  particulari. 

E rimae  rationes. 

a)  Facile  est  scribere:  « in  re  sociali  cooperatio  latissime  instau- 
ratur »,  sed  videtur  difficillime,  quando  deest  coniunctio  7 coram  Deo. 

b)  Item  concedo  affirmationem  sequentem  non  ad  affectum  de- 
ductum: « nonnullae  actiones  sacrae  apud  fratres  separatos  peraguntur... 
qui  procul  dubio  vitam  gratiae  reapse  generare  possunt  ».  Cur  nihil 
aliud  dicere  quam  E at  er  Noster  et  nostras  proprias  preces  approbatas? 

c)  Tandem  non  est  spernendum  quaesitum  a fratribus  separatis 
et  quidem  cum  aliqua  veneratione  eucharistica  quando  proponunt  signum 
eucharisticum  introducendum  non  tamen  in  initio,  sed  non  sine  nimia 
expectatione.  Quomodo  delenda  est  ruga,  seu  « macula  quem  non  refe- 
cerunt pura  et  sancta  sacramenta  »? 

Sic  in  paragrapho,  pag.  16,  unica  considerationis  digna  est  ea  oratio 
quae  fit  ad  unitatem  et  modo  stricto  « in  oecumenicis  conventibus  »,  i.  e. 
non  ultra  permissionem  acceptam  a Sancto  Officio  in  decisione  relata  ad 
notam  pag.  18,  vigente  iure  contra  « communicationem  in  sacris  ». 

Secundae  rationes  (in  statu  missionis). 

a)  Interest  sensus  fidei  in  populo  christiano.  Non  comprehende- 
runt, fideles  in  Africa,  cur  missionarii  occidentales,  seu  Ecclesiae  latinae, 
attulerint  tantam  curam  ad  impediendam  quamvis  communicationem  in 
cultu.  Sic  ii 8 missionarii  laborant  nescientia  gravi  de  propriis  consuetu- 
dinibus apud  alios  christianos. 

b)  Si  facultas  orandi  restringenda  est  ad  oecumenicos  conventus, 

non  difficile  est  praevidere  quod  populus  religiosus  manebit  extra  mo- 
tum oecumenicum.  Nostri  christifideles  habent  debita  inter  se  occasione 
nativitatis  et  baptismi,  matrimonii  et  praesertim  caeremoniarum  mortuo- 
rum. Ibi  est  vera  occasio  pacis,  concordiae  et  paedagogiae  oecumenicae. 

c)  Interest  respondere  obiectioni  valde  communi  de  periculo  in- 
differentiae in  novellis  ecclesiis,  quasi  oecumenismum  non  esset  articu- 
lum importationis. 

Sed  nonne  rationes  multae  sunt  religiosae  indifferentiae,  quae  ho- 
diernis diebus  ad  altiorem  gradum  societatis  defluent?  Et  non  attinent 
ad  hoc  periculum,  sed  ad  periculum  dissidentiae  propter  scandalum  no- 
strae divisionis  importatae. 

Ergo  non  solum  in  oecumenicis  conventibus,  sed  nonnullis  occasio- 
nibus unitas  populi  christiani  fovenda  est  coram  non  christianis,  favente 
hier  archia  locali ,9  secundum  votum  em. mi  card.  Leger:  « Aperire  omnes 
vias  possibiles  ». 

De  altera  parte  quae  defuit  in  schemate  quantum  ad  operarios  mis- 
sionum breviter  loquar. 

Hoc  schema  hortationem  impertit  ad  totam  Ecclesiam,  non  omissis 
episcopis,  et  sane  fit.  Nonne  vobis  videtur,  Patres  conciliarii,  aeque  ne- 
cessaria hortatio  specifica  ad  missionarios,  seu  ad  omnes  qui  incremen- 
tum regni  evangelii  in  terris  serviunt,  ut  non  obscuretur  vultus  Christi 
divisionibus  augendis. 

Non  vana  hortatio,  quia  iamvero  testimonium  huiusmodi  inchoatum 
est  tum  ex  parte  monasteriorum  recenter  in  Africa  tum  10  ex  parte  nova- 
rum congregationum  et  saecularium  institutum,  e.  g.,  quorum  signum  est: 
Fraternitas  - Iesu  - Caritas  « Petit  s Freres  et  petit  es  Sceurs  de 

Jesus  ».12  Testimonia  huius  generis  sunt  inter  fratres  nostros  cuius  invi- 
tati sunt  inter 13  observatores.  Visitavi  enim  fratres  « de  Taize  » in 
Abidjan. 

Viam  aperiunt  ii  missionarii,  salvo  14  tradi tionali  instituto  missiona- 
rio  in  paroeciis  et  dioecesibus  condendis,  et  Sacra  Synodus  oculos  no- 
stros debet  intendere  ad  illum  campum  ubi  fit  simplex  et  mirabilis  con- 
cordia in  evangelio. 

Conclusio.  ...15  Responsio  urget  nostris  temporibus,  non  remota  tamen 
sine  die  responsione  facienda  de  aliis  a longe  Christi,  e.  g.,  mahometa- 
nis...  sed  materia  quadam  16  debet  relinqui  ad  ulteriora  Concilia  Oepu- 
menica  in  saecula. 


In  textu  scripto  tradito\  1 deest.  2 Ad  prooemium.  3 deest.  4 Lau- 
dando tamen  ex  nostra  parte  conatu  in  ipsa  Ecclesia  catholica  renovanda.  5 deest. 
6 Sub  eodem  titulo  « de  oratione  communi  ».  7 coniunctionis.  8 iidem. 

9 deest.  10  deest.  11  seu  caritas  Christi.  12  deest.  13  deest. 

14  salva.  15  Ecclesia  interrogata  de  seipsa,  fit  altera  interrogatio:  « Ecclesia, 
quid  dicis  de  tuo  proximo  seu  de  fratre  sic  dicto  separato,  sed  quodammodo  con- 
iuncto  ».  16  aliqua. 

Animadversiones  additae : 

Ad  cap.  II.  De  oratione  communi:  « non  solum  in  conventibus  oecumenicis, 
sed  nonnullis  occasionibus,  praesertim  vitae  familiae  ». 

Ad  cap.  I.  Hortatio  addatur  ad  omnes  qui  incrementum  regni  Dei  serviunt 
(sive  catholicos  sive  non  catholicos,  sed  non  nominentur). 

Moderator : Exc.mus  secretarius  generalis  nunc  leget  quaesitum 
circa  integrum  cap.  II  de  sacra  Liturgia. 

Secretarius  generalis : Antequam  legam  quaesitum,  ex  mandato 
em. morum  moderatorum  rogo  Patres,  si  aliquid  habeant  dicendum  circa 
cap.  I de  Oecumenismo,  nempe  de  principiis  generalibus  oecumenismi 
catholici,  iam  hoc  ipso  die  significent  nostrae  secretariae. 

Lego  exitus  suffragationum  peractarum. 


Modus 

I - Praesentes  votantes  . 

. . . 2.182 

Dixerunt  placet  .... 

. . . 2.057 

non  placet  . 

...  123 

Vota  nulla 

...  2 

Modus 

II  - Praesentes  votantes  . 

. . . 2.182 

Dixerunt  placet  .... 

. . . 2.047 

non  placet  . 

...  131 

Suffragia  nulla  .... 

...  4 

Modus 

III  - Praesentes  votantes  . 

. . . 2.143 

Dixerunt  placet  .... 

. . . 2.014 

non  placet  . 

...  128 

Suffragium  nullum  . 

...  1 

Responsum  ad  quaesitum  generale  circa  modos  expensos : 

Praesentes  votantes 2.091 

Dixerunt  placet  2.056 

non  placet 31 


placet  iuxta  modum  (nullum)  1 

Suffragia  nulla 3 


Nunc  proponitur  quaesitum:  « An  placeat  Patribus  cap.  II  integrum 
de  sacra  Liturgia?  ».  Responsio  erit  tantum  placet,  non  placet. 

Moderator-.  Velint  attendere  Patres!  Ut  Patres  sciant  de  quanam  re 
locutus  sit  hodierna  die  em.mus  card.  Antonius  Bacci,  moderatores  hanc 
elucidationem  dari  censent: 

In  congregatione  generali,  die  30  octobris,  em.mus  card.  Bacci  statim 
antequam  votatio  de  quinque  notis  propositionibus  haberetur,  venit  in 
aulam  conciliarem  ad  tabulam  moderatorum  ut  indigitaret  defectum  quem- 
dam latinitatis.  In  textu  a nobis  proposito,  ius  Romani  Pontificis  per 
adiectivum  « primatiale  » enunciabatur.  Em.mus  card.  Bacci  suggerebat 
ut  clarius  enunciaretur  per  genitivum  « Primatus  ».  Moderatores  una- 
nimi consensu  existimaverunt  textum  iam  esse  clarum  et  evidenter  « ius 
primatiale  » — uti  dicebatur  — in  pastores  et  fideles,  in  illo  contextu 
significare  « ius  Primatus  »;  quod  ceteroquin  constare  clarum  erat  adhuc 
ex  explicita  mentione  in  alia  propositione  de  Primatu  prout  in  Vaticano  I 
definito.  Non  videbatur  igitur  cur  amplius  in  hac  re  mere  linguistica  esset 
immorandum.* 

11 

Exc.mus  P.  D.  ANDREAS  JACQ 
Episcopus  tit.  Cerasenus 

Venerabiles  Patres , carissimi  Observatores  et  Auditores, 

Dictum  est,  nec  immerito,  vocem  « Oecumenismus  » novam  esse, 
et  insuper  a Protestantibus  prima  vice  in  usum  introductam  fuisse.  Sed 
debemus  considerare  semper  voces  novas  introducere  nos  debere  ad  si- 
gnificandum res  novas.  Atqui  Oecumenismus  revera  aliquid  novum  est, 
non  in  sensu  alicuius  pravae  novitatis,  sicut  sunt  haereses,  sed  sicut  sunt 
res  noviter  a Deo  inceptae  in  historia  salutis.  Etenim,  nemo  dubitare 
potest  quin  Deus,  nostrarum  divisionum  miserans,  novam  et  usque  adhuc 
inauditam  unionis  gratiam  miserit.  In  corda  innumerorum  hominum 
omnibus  regionibus  mundi  et  omnibus  communionibus  cbristianis  perti- 
nentium, immisit  Deus  voluntatem  restaurandi  unitatem,  « ut  credat 
mundus  »,  et  eos  vocabit  ad  strenue  laborandum  ut  tandem  unum  fiant 
omnes  discipuli  Christi.  Oecumenismus  ex  hoc  facto  divino  procedit, 
quod  nostris  temporibus  proprium  est,  ita  ut,  quando  historici  historiam 
saec.  xx  scribebunt,  certo  certius  dicent  hoc  nostrum  saeculum,  sub 
aspectu  religioso,  per  Oecumenismum  specialiter  signatum  fuisse.  Fa- 
ciat Deus  ut  tantae  vocationi  nos  impares  non  inveniamur. 


* Cf.  pag.  599. 

Ideo  schema  de  Oecumenismo  nobis  propositum,  sicut 1 se  habet  ...2, 
absque  dubio  maximi  momenti  est,  tum  quoad  instaurationem  vitae 
interioris  Ecclesiae  catholicae  in  eius  plena  varietate,  tum  quoad  habitu- 
dines cum  christianis  a nobis  seiunctis.  Quamvis  adhuc  accipere  potest 
aliquas  emendationes,  iam  praestat  optimum  terminum  a quo  pro  di- 
scussione. En  rationes  huius  approbationis: 

1.  Schema  respondet  fini  ultimo  Concilii.  Summus  Pontifex  Ioan- 
nes  XXIII  ...3  ab  initio  assignavit  tamquam  finem  huius  Concilii  non 
tantum  instaurationem  interioris  vitae  Ecclesiae  catholicae,  sed  insuper 
restaurationem  unitatis  christianae  iam  a multis  saeculis  confractae  ...4. 
Etiamsi  « aggiornamento  » Ecclesiae  semper  consideratur  tamquam  finis 
maxime  immediatus,  mens  Ioannis  XXIII  eiusque  successoris  Pauli  VI 
minime  intendit  hunc  finem  immediatum  separari  ab  illo  magis  remoto, 
nempe  a reconciliatione  omnium  christianorum  ...5.  Ergo,  inter  opera 
conciliaria  schema  de  Oecumenismo  est  omnino  necessarium  ...6. 

2.  Schema  fores  restaurationis  interioris  Ecclesiae  catholicae  aperit. 
Si  verum  est  quod  adunatio  christianorum  seiunctorum  inter  se  est 
fructus  renovationis  interioris  uniuscuiusque  communitatis  christianae, 
item,  sicut  schema  sublineat,  quamvis  nimis  caute,  aeque  valet  sensus  in- 
versus. 

a)  Quoad  theologiam,  dialogus  cum  orthodoxis  dat  occasionem 
theologiae  catholicae  melius  percipiendi  momentum  traditionis  orienta- 
lis ...7.  Dialogus  cum  illis  communitatibus  e reformatione  ortis  similem 
utilitatem  habet,  praecipue  in  quantum  theologia  catholica  classica  ulti- 
morum saeculorum  erat  nimis  unilateralis  ...8.  Citari  potest  per  modum 
exempli  momentum  theologiae  biblicae  et  Sacrae  Scripturae  in  tota  re- 
flexione theologica,  vel  affirmatio  sacerdotii  universalis  populi  Dei,  vel 
etiam,  sicut  animadvertit  Summus  Pontifex  Paulus  VI  in  allocutione 
sua  ad  observatores,  theologia  historiae  salutis. 

b)  Quoad  vitam  spiritualem,  haud  dubitandum  est  quin  testimo- 
nium intensae  vitae  spiritualis  orientalis,  praecipue  monasticae,  sicut 
vita  interior  multorum  protestantium  vel  anglicanorum,  sit  pro  omni- 
bus catholicis  invitatio  urgens  ad  renovationem  interiorem,  per  modum 
sic  dictae  « aemulationis  spiritualis  » ...9. 

3.  Schema  respondet  expectationi  christianorum  a nobis  seiuncto- 
rum. Praesentia  observatorum  delegatorum  ex  diversis  ecclesiis  et  com- 
munitatibus christianis  ...10  et  ex  Concilio  Oecumenico  probat  quantum 
pondus  suscitatum  est  apud  mundum  christianum  non-catholicum  co- 
natu renovationis  de  qua  nunc  in  Concilio  tractamus.  Sed  hoc  pondus 
suscitatum  magnas  comportat  exigentias.  Christiani  a nobis  seiuncti  spe- 
rant ut  nunc  ingrediamur  in  statum  dialogi;  schema  conditiones  et  nor- 


624 


ACTA  CONC.  VATICANI  II  - PERIODUS  II 


mas  praestat.  Modo  particulari  voces  tam  numerosae  audiebantur  in 
mundo  christiano  non-catholico  11  ut  specificaremus  ...12  quales  sint  oculis 
nostris  ecclesiae  et  communitates  christianae  seiunctae  necnon  ut  pro- 
clamaremus solemniter  iura  fundamentalia  conscientiae  religiosae  om- 
nium hominum  in  quam  nulla  coactio  inferri  deberet  ...13  Maxima  ergo 
deceptio  esset,  et  regressus  magnus,  si  non  consideraremus  nunc  quae- 
stiones istas,  et  in  ipso  spiritu  in  quo  schema  nobis  propositum  eas 
considerat. 

4.  Schema  dat  fundamenta  spiritualia  atque  theologica  activitatis 
oecumenicae. 

a)  Quia  christiani  a nobis  seiuncti,  etiam  ipsi  vivunt  de  Christo, 
cum  eis  possumus  orare  ita  ut  restauratio  unitatis  perfectae  nobis  data 
sit  « sicut  Christus  vult,  quando  Christus  vellet 14  ».  Unitas  inter  Chri- 
stianos esse  non  potest  nisi  donum  Dei  quod  nos  omnes  oratione  una- 
nimi quaerimus.  Ergo,  fundamentum  spirituale  oecumenismi  est  com- 
munis oratio  fraterna. 

h)  Fundamentum  theologicum  est  fides  in  Christum  Iesum,  Deum 
et  Salvatorem,  secundum  Scripturas  professa  ...1S.  In  illa  fide  in  Iesum 
Christum,  Deum  et  Salvatorem,  totum  « Credo  » christianum  implicite 
et  dynamice  continetur.  Ipsa  realitas  baptismi  incorporationem  efficit 
in  corpus  Christi,  et  in  christianum  ponit  germen  plenitudinis  vitae 
Christi.  Quoad  « Ecclesias  orientales  » nobis  non  coniunctas,  adhuc  ad- 
iungere  oportet  structuram  episcopalem  et  omnia  sacramenta. 

c ) Deinde,  schema  fundamentum  dat  collaborationis  practicae. 
Unitas  inter  christianos  separatos  talis  est  ut  debeat  hinc  sese  manifestare 
mundo  per  communem  actionem  caritatis  et  testimonii  « ut  credat  mun- 
dus ».  Schema  magna  cum  felicitate  varia  principia  collaborationis  af- 
firmat ...16.  Hoc  est  magni  momenti,  praecipue  in  territoriis  missionali- 
bus  ubi,  sicut  iam  dictum  est,  factum  divisionis  et  aemulationis  Christia- 
norum est  hominibus  non  christianis  magnum  scandalum. 

5.  Denique,  schema  praebet  spem  et  optimismum. 

Iam  a multis  saeculis  consueti  sumus  desperare  de  unitate  christia- 
na  ...17.  Gaudendum  est  ut  ...18  iterum  et  nobis  et  omnibus  christianis 
spes  detur.  Certe  manent  « difficultates  praegraves  »,  sicut  recenter  no- 
tavit ipse  Summus  Pontifex  Paulus  VI,  difficultates  praesertim  dogma- 
ticae adhuc  insuperabiles,  quae  certe  minui  vel  ignorari  non  debent. 
Sed  nos  iam  viam  ingredimur  et  paulatim  ad  optatum  finem  progredimur. 
Nulla  porta  claudatur.  Oecumenismus  non  est  munus  facile;  proinde, 
immo  dicam  a fortiori,  Ecclesia,  fiduciam  ponens  in  illo  Domino  cui 
« omnia  possibilia  sunt  »,  debet  annuntiare  mundo  suam  spem. 

Conclusio.  Schema  de  Oecumenismo  approbare  debemus.  Caveamus, 
venerabiles  Patres,  ne  spem  et  expectationem  tot  Christianorum  fru- 
stremus. 


In  textu  scripto  tradito-.  1 prout  sic.  2 in  quinque  suis  capitibus.  3 Con- 
cilii convocandi  ideam  proposuit  in  fine  hebdomadae  orationis  pro  unitate  chri- 
stiana,  die  25  ianuarii  a.  D.  1959.  4 In  praeparatione  Concilii  eiusque  stati- 

bus primitivis  hic  finis  semper  prae  oculis  habebatur.  5 Ipse  Summus  Ponti- 
fex Paulus  VI  hoc  commonefecit,  modo  ab  omnibus  cognito,  in  sua  allocutione  in 
initio  huius  sessionis  alterae.  6 Hoc  modo  integrum  Concilium  omnibus,  im- 
primis christianis  acatholicis,  manifestare  potest  intentionem  profundam  huius 
convocationis.  7 atque  detegendi  magis  exacte  eius  originalitatem.  8 ob  me- 
tum penetrationum  protestanticarum.  9 Amplius,  studium  unitatis  christianae 
potest  esse  pro  multis  catholicis  motivum  auxiliare  ad  vitam  spiritualem  profun- 
diorem reddendam,  uti  accidit  apud  religiosas  Ordinis  Cisterciensis  strictioris  ob- 
servantiae Grottaef erratae.  10  ex  organisationibus  confessionalibus.  11  non- 

Romano.  12  vel  saltem  inciperemus  specificare.  13  speciatim  in  ordine 
politico.  14  vult.  15  ad  gloriam  Patris,  Filii  et  Spiritus  Sancti.  16  licet 
omnes  consequentias  doctrinales  atque  practicas  pro  attitudine  catholico-romana 
erga  christianos  acatholicos  non  elucidavit.  17  Pro  magna  parte  fuimus  consen- 
tientes, saltem  aequivalenter,  huic  conditioni  divisionis.  18  proposita  mundi 
e vangelis  atione . 

12 

Exc.mus  P.  D.  ANTONIUS  FERREIRA  GOMES 
Episcopus  Portugallensis 

Em. mi  Praesides  ac  Moderatores,  venerabiles  Patres  ac  Fratres, 

Laudes  plurimas  huius  schematis  dignum  et  iustum  esset  praedicare, 
sed  forsan  non  admodum  iuvaret. 

Ideo  tantum  duo  merita  bona  dicam,  quae,  ni  fallor,  exemplar  et 
stimulum  esse  possint  ad  alia  plura  documenta  huius  Concilii. 

Praeprimis  schema  innititur  fundamentis  atque  elucet  sensu  biblico, 
re  certe  magis  quam  verbis,  ut  par  est  causae  atque  inceptis  oecumenicis 
promovendis;  scopus  utique  suus  peculiaris,  sed  numquam  obliviscen- 
dus in  Concilio  quod  ad  viam  sternendam  unionis  Christianorum  indic- 
tum est.  Invenire  christiani  nos  invicem  tantum  poterimus,  Spiritu  Dei 
afflante,  in  Evangelio  Ecclesiae  tradito  et  in  frugi  naturali  ratione. 

Et  haec  est  praecise  altera  laus  qua  hoc  schema  praecellit  et  in  qua 
videtur  omne  tulisse  punctum,  nempe  in  servanda  semper  et  adamus- 
sim  utenda  recta  theoria  cognitionis,  cum  consequenti,  ut  ita  dicam, 
orthodoxa  notione  orthodoxiae  fidei.  Omnibus  considerandis  rebus  atque 
rationibus  concinnandis  semper  subest  vera  gnoseologia,  quae  universam 

cogitationem  discursumque  informat,  quin  immodice  aut  impudenter 
se  prodat. 

Si  hoc  criterium  totius  doctrinae,  maxime  theologicae,  enucleandae 
atque  norma  omnis  discursus  rationaliter  eliciendi  semper  indesinenter- 
que  in  usum  venirent  multa  atque  multa  discrimina  vitarentur;  et  plu- 
rima, si  non  omnia,  conamina  disceptationum  nostrarum  in  pacem  et 
bonam  frugem  nos  concorditer  duxissent  ac  ducerent. 

In  prima  sessione  nostri  Concilii  fuse  atque  vivaciter  quamplurima 
prolata  sunt  de  scholasticismo  schematum,  quum  in  vituperium  tum 
postea  in  laudem.  Salva  reverentia  et  pace  omnium  qui  verbum  protu- 
lerunt, mihi  videbatur  et  videtur  in  illis  non  peccari  per  excessum, 
immo  vero  per  defectum  disciplinae  scholasticae:  nempe,  sub  fuco  ver- 
borum immodice  scholasticorum,  deficere  rectam  cognitionis  theoriam 
sive  gnoseologiam  illam  scholasticam  quae  a S.  Thoma  ad  expolitiorem 
formam  ducta  est,  sine  qua,  motu  quidem  proclivi  — - scii,  illa  quae,  non 
iure  quidem,  dicebatur  et  dicitur  « via  modernorum  » — ad  methodum 
cogitandi  devenimus  rationalisticam,  etiam  si  et  cum  rationalismum  im- 
pugnare et  fidem  orthodoxam  tueri  intendimus.  Sed  in  hac  etiam  ses- 
sione, cum  controversia  facta  est,  quae  rursus  atque  rursus  oboritur,  de 
collegialitate  episcopali,  quae  certe  est  in  ipso  nucleo  problematis  oecu- 
menismi,  tota  res  expediri  et  enucleari  posse  videbatur  si  accurate 
distingueretur  inter  modos  loquendi,  scii,  inter  gradus  abstractionis,  tum 
formalis  tum  metaphysicae,  v.  g.  inter  essentiam  Ecclesiae  — utique  ab 
actu  Dei  libero  in  Christo  promanantis,  sed  ex  hoc  vera  essentia  prae- 
ditae — et  eius  exsistentiam  in  tempore  historico  sub  diversis  cultu- 
ralibus  et  sociologicis  incarnationibus,  ac  tandem  actus  determinatio- 
nesque concretas  hic  et  nunc:  quod,  ni  fallor,  Summus  Pontifex  noster, 
tunc  card.  arch.  Mediolanensis,  significare  intendit  cum  distinguit  re- 
sponsabilitatem  totius  episcopatus  in  universa  Ecclesia  — quod  est  uti- 
que de  essentia  ipsius  — et  exercitium..} 

Moderator : Exc.me  Pater,  velis  redire  ad  argumentum...  Velis  loqui 
de  argumento,  de  Oecumenismo , de  schemate  in  genere. 

Orator-.  Nunc  unam  tantum  observationem  afferam:  nonne  bonum 
esset,  cum  loquitur  de  separatione  orientales  inter  et  Ecclesiam  nostram 
atque  de  communitatibus  inde  a saec.  xvi  exortis,  verbum  apponere  de 
conditionibus  politico-socialibus  tunc  vigentibus,  nempe  de  caesaro-pa- 
pismo,  ab  imperio  pagano  hereditato,  ac  de  « republica  christiana  »,  con- 
ceptione utique  miranda  et,  quoad  bona  pacis  atque  humanitatis  unae, 
adhuc  nunc  desideranda,  sed  tunc  temporis  super  vires  humanas  et  quae 
corrumperet  veram  notionem  societatis  tum  ecclesialis  tum  civilis  et 

opprimeret,  sicut  oppressit,  conscientiam  personalem,  libertatem  huma- 
nam atque  ipsum  voluntarium  religiosum?  Hoc  evidenter  non  ad  vul- 
nus exacerbandum,  sed  ad  afferendam  potissimam  causam,  et  utique 
exteriorem,  separationis,  quin  maxime  ut  spes  eluceat  et  lux  prima 
affulget  fore  ut,  obsoletis  ac  demptis  causis,  effectus  lugendus  tolla- 
tur ...2.  Dixi. 


In  textu  scripto  tradito-.  1 quod  erit  unitarium  et  personale  — scii,  modus 
concretus  hic  et  nunc  in  actum  singularem  deducendi  illam  essentiam  collegialem, 
quae,  qualiter  omnis  essentia  absoluta,  non  potest  esse  ut  sic  in  concreto  (sed  tan- 
dem aliquando,  quid  est  collegialitas  quaecumque  si  non  ad  unitatem  plurimorum 
tendit  ut  per  unum  exprimatur?!...);  quod,  ni  rursus  fallor,  idem  est  ac  illud  quod 
in  Vaticano  I,  expresse  ac  laute,  dicebat  Deputatio  Fidei  de  episcopis  congregatis 
« cum  capite  in  concilio  oecumenico,  quo  in  casu  ecclesiam  repraesentant,  aut 
dispersi , sed  cum  suo  capite,  quo  casu  sunt  ipsa  ecclesia  ».  Hic  evidenter  forma 
loquendi  a claro  episcopo  Zinelli  usurpata  est  metaphysica,  ontologica  seu  essen- 
tiam Ecclesiae  respiciens,  quo  sensu  esset  omnino  absonum,  immo  contra  fidem, 
loqui  de  Papa  solo  aut  de  episcopatu  separato,  quod  quidem  esset  ipsa  defectio 
Ecclesiae;  sensu  autem  practico  et  positive  iuridico  nihil  prohibet  quominus  con- 
sideretur, ut  ipse  Kleutgen,  Papam  solum  aut  episcopatum  a suo  capite  contradi- 
stinctum. 

Haec  autem  obiter  dicta  sunt,  et  ita  intelligantur  oportet,  in  laudem  huius 
praesentis  schematis.  Ut.  2 Nunc  autem  ad  aliud  punctum  quam  breviter  in- 
dicandum transeam.  Sub  lumine  nostri  schematis  et  consideratione  habita  prima- 
rii finis  Concilii,  omnia  ad  trutinam  erunt  pensanda  ne  scandalum  aut  scrupulum 
immittamus  in  viam  unionis  christianorum;  quin  potius  omnia  removenda  remo- 
veamus. 

Nunc,  vero,  ut  ad  unum  tantum  sermonem  perstringam,  multa  dicta  sunt  de 
cessatione  a munere  episcopo  et  quidem  sui  compoti  imponenda,  ob  aetatem  aut 
infirmam  valetudinem.  Plures  hic  locuti  de  Summo  Pontifice,  in  diversum  quidem 
sensum;  sed  ne  verbum  quidem  de  imponenda  nec  immo  de  commendanda  renun- 
tiatione. Et  optime  quidem.  Nunc  vero  res  ipsa  et  comparatio  mihi  videntur  ad 
trutinam  pensandae,  rursus  atque  rursus,  sub  respectu  oecumenico. 

Omnes  scimus  maiores  difficultates  contra  Ecclesiam  a separatis  et  ab  aliis 
motas  attingere  structuram  gubernativam  et  exercitium  auctoritatis  in  Ecclesia. 
Hae  autem  difficultates  agitantur  a pluribus  non  contra  personam  et  munus  Papae 
sed  contra  organa  eum  adiuvantia.  Non  est  offensivum,  ut  reor,  commemorare  hic 
in  aula  quod  praedicatur  super  tecta:  fas,  nefas?  parum  refert.  Nec  sensus  quo- 
rundam  in  hoc  amplissimo  consessu  aperti,  et  non  retractati,  erunt  obliviscendi... 

Suspicio  a multis,  extra  Ecclesiam  et  in  Ecclesia,  est  utrum  auctoritas  a Christo 
collata  ad  unitatem  in  caritate  et  fraternitate  tuendam  sit  in  Petro  confirmante 
Fratres  suos,  sc.  in  illo  qui  seniores,  presbyteros  aut  episcopos,  suaviter  verbo  et 
opere  suadet  ipse  « cumpresbyter  et  testis  Christi  passionum  qui  et  eius  quae  in 
futuro  revelanda  est  gloriae  communicator:  pascite  qui  in  vobis  est  gregem  Dei, 
providentes  non  coacte  sed  spontanee  secundum  Deum...  voluntarie,  neque  ut 
dominantes  in  cleris  sed  forma  facti  gregis  ex  animo  » (1  Pt.  5,  1-3)  suspicio  dico 

— fas,  nefas...  non  dico  — utrum  auctoritas  sit  in  successore  Petri  mansuetudine 
et  amore  vultum  Christi  praeseferenti  aut  in  aliqua  organizatione  impersonali,  ir- 
responsabili,  burocratica  (sub  nota  lege  burocratiae  de  potestate,  complicatione 
et  numero  officialium  semper  augendis).  Immo  nonnulli,  dicaces  utique  et  gene- 
ratim  malevoli,  non  verentur  innuere  et  suggerere  verba  Domini  ad  Petrum  (Io. 
21,  18)  adhuc  manere,  « cum  autem  senueris,  extendes  manus  tuas,  et  alius  te 
cinget  et  ducet  quo  tu  non  vis  »;  quin  immo,  postquam  natura  iura  sua  super 
omnem  carnem,  etiam  Pontificum,  exegit,  ille  idem  alius  curare  ut  non  mutentur 
quae  defunctus  nolens  fecerat. 

Si  vero  nunc  hanc  tam  evidentem  comparationem  atque  conflictum,  in  re 
et  sub  ratione  quae  est  utique  communis,  inter  Papam,  episcopum  Romae,  et 
alios  omnes  episcopos  proponimus,  nonne  quasi  pugnum  in  os  publicae  opinionis 
impingimus  rem  ita  se  habere,  non  sicut  in  Evangelio  et  in  Actibus  Apostolorum, 
sed  sicut  in  ephemeridibus  et  libris,  in  sussurrationibus  piorum  et  in  praedicatio- 
nibus et  conviciis  aliorum?!... 

Caveamus  in  omnibus  et  singulis  et  circumspiciamus  ad  respectus  oecumenicos: 
ad  oecumenismum  scii,  interiorem  ipsius  catholicitatis,  oecumenismum  inter  omnes 
Fratres  christianitatis,  oecumenismum  denique  ad  extra  ad  universam  huma- 
nitatem! 

Sensus  quidam  communis,  tum  apud  catholicos  tum  acatholicos,  autumat 

— credant  ipsi  necne  — nos  aliquid  sacrum  in  episcopatu  agnoscere,  quod  sit  ratio 
ordinationis  et  missionis  in  dies  vitae:  et  revera  talis  sensus  non  videtur  alienus  a 
sententia,  apud  theologos  et  canonistas  iamdudum  accepta  et  nescio  utrum  a suf- 
fragio huius  Concilii  apodictice  confirmata,  nempe  officium  episcopale  regendi 

— scii,  docendi,  sanctificandi  et  pascendi  — in  Ecclesia  subiecto  concreto  conferri 

per  consecrationem  episcopalem,  ex  quo  oritur  potestas  exercendi  idem  officium, 
concrete  determinanda  a Summa  Auctoritate.  >■ 

Si  vero  nunc  illud  quid  sacrum,  quod  ad  usum  theologorum  declaramus,  insimul 
explodimus  apud  publicam  opinionem  per  impositam  abdicationem,  quid  speramus 
in  mente  communi  quoad  structuram  gubernativam  Ecclesiae  — Papa  an  Curia?  — 
cum  pro  Papa  vitalitio,  praeter  episcopatum  Romanum  et  ius  itidem  episcopale 
in  universam  Ecclesiam,  nullae  sint  rationes  nisi  illae  quae  apud  mentem  hodier- 
nam, quoad  gubernationem  effectivam,  iam  obsoletae  et  non  amplius  comprehensi- 
biles sint,  cum  tamen  admittant  Ecclesiam  quid  aliud  esse,  sub  ratione  sacri  et  sa- 
crorum?! Et  non  tantum  apud  opinionem  indoctorum  aut  inimicorum  Ecclesiae; 
quia  iam  inde  ab  a.  1954  in  lucem  exiit  atque  in  linguis  frequentioribus  legitur  liber 
de  exercitio  auctoritatis,  ab  exc.mo  archiepiscopo  in  aula  sedente  edito,  in  quo 
permagna  movetur  admiratio  de  uno  tantum  Pontifice  muneri  sponte  renuntiante, 
et  ille  ipse  nullam  aliam  rationem  aliquomodo  validam  invenit  praeter  charac- 
terem episcopalem.  Caveamus  igitur  ne,  ob  rationes  practicas,  in  se  ipsis  contro- 
versiae obnoxias,  officiamus  tum  theologiae  tum  praxi  interni  atque  externi  Oecu- 
menismi!... 

Exc.mus  P.  D.  BONAVENTURA  LEO  DE  URIARTE  BENGOA 
Episcopus  tit.  Madaurensis,  vic.  ap.  S.  Raymundi 

Venerabiles  Patres , dilecti  Fratres, 

Parcite  mihi  si  quid  insipienter  vel  indocte  audeam  verbum  facere 
coram  tantorum  virorum  coetu,  quia  quinquaginta  et  octo  anni  sunt  ex 
quo  missus  sum  a benignitate  Dei,  ex  Hispania  in  Collegium  Missiona- 
riorum  de  Propaganda  Fide  S.  Mariae  Angelorum  Limae  in  Peruvia 
apud  Sudamericam,  et  a pluribus  annis  longe  sunt  a me  scholae  theolo- 
gicae et  earumdam  disceptationes.  Meus  enim  liber  est  equidem  essen- 
tialis, infallibilis,  insubstituibilis  atque  ineffabilis:  Verbum  Dei,  « Sub- 
stantia Sacerdotii  nostri  »,  ait  Hieronymus. 

Ideoque,  innixus  in  hoc  Verbo  Dei  loquar  de  Oecumenismo:  ver- 
bum valde  significativum  sed  cuius  definitionem  non  inveni  in  schemate 
de  Oecumenismo,  saltem  praecisis  verbis  et  aliunde  video  illud  accipi 
non  raro  in  diversis  sensibus.  Ac  cum  saepe  saepius  videtur  quaestiones 
inter  studiosos  agitari  ex  non  praecisione  verborum  atque  conceptuum, 
interrogare  mihi  liceat:  quid  sit  Oecumenismus?  Videtur  hoc  verbum 
venire  a verbo  « oecumene  »,  quod  ni  fallor,  significat:  « omnis  terra 
habitata  »,  i.  e.  omnes  homines.  Nos  hic  sumus  in  Concilio  oecumenico 
quod  vult  dicere:  in  concilio  universae  terrae,  seu  omnium  ecclesiarum 
mundi  nomine. 

Itaque  enucleare  mihi  liceat  verbum  hoc  oecumenismus  vel  oecu- 
menicum,  loquens  quam  brevissima  potero  (3  minuta *)  de  Oecume- 
nismo Dei,  de  Oecumenismo  Christi,  de  Oecumenismo  Mariae,  de  Oecu- 
menismo apostolorum,  de  Oecumenismo  episcoporum,  de  Oecumenismo 
sacerdotum  et  omnium  nostrum,  ut  ita  in  luce  appareat  universa  huius 
schematis  de  Oecumenismo  Ecclesiae  doctrina. 

Ac  1.  De  Oecumenismo  Dei,  qui  creavit  omnes  homines,  ideoque 
est  Pater  omnium  hominum  absque  ulla  exceptione  et  possumus  et  de- 
bemus omnes  homines  invocare  eum  atque  honorare  cum  omni  iure 
atque  obligatione  ...2. 

Moderator : Exc.me  Pater,  velis  loqui  de  Oecumenismo  prout  est 
in  schemate. 

Orator : Loquor  de  nomine  oecumenismi,  ut  ita  intelligatur  quid 
dicendum  sit  de  oecumenismo! 

Est  ergo  Deus  Pater  oecumenicus  i.  e.  pater  et  quidem  maiori  iure 
quam  patres  qui  nos  genuerunt  quia  a Deo  accepimus  non  solum  corpus 

sed  etiam  animam,  non  tantum  instrumentaliter  sed  essentialiter.  Se- 
quitur quod  si  filius  habet  mandatum  honorandi  patrem,  omnes  homi- 
nes habent  maiorem  obligationem  honorandi  Deum  Patrem  nostrum 
oecumenicum  ...3.  In  ipso  schemate  videtur  aliqua  confusio,  saltem  pro 
me,  quia  in  pag.  7,  par.  1 dicitur:  « quod  Filius  Dei  unigenitus  a Patre 
in  mundum  missus  est,  ut  homo  factus,  totum  genus  humanum  redimen- 
do regeneraret  atque  in  unum  congregaret  »,  i.  e.,  Missio  oecumenica 
Christi  totum  genus  humanum  redimendo.  Sed  in  eadem  pagina  atque  pa- 
ragrapho  subditur:  quod  Iesus  oravit  Patrem  pro  fidelibus  tantum,  dicens: 
« Ut  omnes  unum  sint,  sicut  tu  Pater  in  me,  et  ego  in  te  »,  immediate  sub- 
iungens:  « ut  credat  mundus  quia  tu  me  misisti  ».  Nunc  quaero:  quare 
affirmatur  quod  Christus  oravit  pro  fidelibus  tantum  quando  dicit: 
« omnes  »,  et  « ut  credat  mundus  »,  quando  Iesus  orasse  videtur  pro 
omnibus  hominibus  et  pro  universo  mundo,  i.  e.,  vere  oecumenice? 

2.  De  Iesu  oecumenico.  « Sic  Deus  dilexit  mundum  ut  Filium 
suum  unigenitum  daret  ».  En  Deus  oecumenice  dans  universo  mundo 
Filium  suum  unigenitum.  Vere  etenim  Iesus  venit  in  mundum  ut  omnes 
homines  faceret  salvos,  i.  e.  cum  missione  oecumenica,  quia  cum  dile- 
xisset  suos  qui  erant  in  mundo,  i.  e.  omnes  homines,  ideoque  oecumenice, 
in  finem  dilexit  eos,  hoc  est  absque  ulla  limitatione. 

3.  De  Maria  oecumenica.  Quia  Maria  cum  libero  consensu  suo 
protulit  verbum  « fiat  » facta  est  Mater  Iesu  et  Mater  omnium  ho- 
minum, h.  e.  Mater  oecumenica,  ideoque  longe  amplissime  patet  Maria 
quam  Ecclesia  quae  est  Mater  fidelium  tantum,  sed  Maria  Mater  etiam 
infidelium  immo  omnium  hominum. 

4.  De  apostolis  oecumenicis : quia  quando  Iesus  ascendit  in  caelum 
dedit  illis  hoc  mandatum:  Euntes  docete  omnes  gentes.  Ergo  apostoli 
sunt  apostoli  oecumenici,  i.  e.,  ad  salvandas  omnes  gentes  absque  distinc- 
tione nationum  vel  temporum. 

5.  De  episcopis  oecumenicis : episcopi  cum  sint  successores  aposto- 
lorum habent  idem  mandatum  quam  apostoli  Christi  docendi  omnes 
gentes  ergo  sunt  etiam  oecumenici  omnes.  Quia  omnis  Pontifex  ex  ho- 
minibus assumptus  pro  hominibus  constituitur  in  his  quae  sunt  ad 
Deum,  ut  offerat  dona  et  sacrificia  pro  peccatis.  Ergo  omnis  pontifex 
oecumenicus,  omnis  sacerdos  oecumenicus,  sacrificia  oecumenica,  Missa 
oecumenica,  sicut  mors  Christi  in  Cruce  oecumenica  pro  omnibus  homi- 
nibus. Quid  dicemus  de  parochis  qui  praeter  Missam  oecumenicam 
quam  dicunt,  sunt  brachia  episcoporum  et  dispensatores  mysteriorum 
Dei,  non  tantum  pro  fidelibus  sed  etiam  pro  adducendis  ovibus  quae 
non  sunt  ex  hoc  ovili f nisi  quod  sunt  etiam  oecumenici  in  Ecclesia  Dei? 
Idem  dicendum  de  religiosis  et  de  sororibus  praesertim  missionariis  qui 

sub  dependentia  Summi  Pontificis  evangelizant  universum  mundum,  ideo 
iure  meritoque  oecumenici. 

6.  Christifideles  maiorem  curam  habere  debent  de  ceteris  homi- 
nibus, quia  maiora  dona  accipiunt  a Patre  nostro,  ideoque  obligatione 
tenentur  distribuendi  dona  Dei  inter  fratres  suos,  quia  fratres  divites 
qui  non  distribuunt  inter  fratres  suos  pauperes  dona  non  sua  sed  Dei, 
iniusti  sunt  et  caritas  Dei  quae  est  lex  suprema  in  eis  non  est,  et  absque 
caritate  neque  ipsi  sunt  cum  Deo  neque  Deus  cum  eis. 

7.  Denique  omnes  homines  quicumque  illi  sint  ex  eo  quod  sunt  filii 
Dei  et  fratres  ceterorum  hominum,  habent  obligationem  curandi  de 
ceteris  hominibus  absque  ulla  exceptione  neque  discriminatione  quin 
possit  dicere  quisquam,  velut  infelix  Cain:  Numquid  custos  fratris  mei 
sum  ego?  Ideoque  iure  meritoque  dicit  Scriptura:  Unicuique  dedit  Deus 
curam  de  proximo  suo.  Et  quid  proximius  quam  frater?  Ergo  omnes 
homines  sumus  oecumenici  a natura  et  curam  habere  debemus  de  fratri- 
bus nostris,  cura  vere  oecumenica. 

Conclusio.  De  Oecumenismo  Ecclesiae  videtur  ex  dictis  vocari  posse 
hoc  schema,  quia  Oecumenismus  vult  dicere  universalismus  sed  non  vi- 
detur dici  posse:  Oecumenismus  catholicus,  quia  idem  esset  ac  dicere: 
Universalismus  universalis,  quod  quidem  videtur  esse  quid  reduplicati- 
vum.  Ideoque  dicendum  etiam  videtur  in  cap.  I schematis:  De  principiis 
Oecumenismi  Ecclesiae,  quae  fundata  est  ad  salvandas  omnes  gentes, 
hoc  est  vere  oecumenica;  sufficit  enim  quod  agatur  de  filiis  Dei  seu  de 
hominibus  universis  redemptis  a Domino  Nostro  Iesu  Christo,  sive  fide- 
les sint  sive  infideles,  sive  iudaei  sint  sive  graeci.  Dixi  et  gratias. 

In  textu  scripto  tradito-.  1 deest.  2 cum  verbis  doctis  atque  dictis  a 
Iesu  Christo:  Pater  noster  qui  es  in  caelis.  3 immo  unicum  qui  est  in  caelis. 
4 ovili  Christi. 

Moderator-.  Exc.mus  secretarius  generalis  nunc  communicabit  exi- 
tum suffragationis  ultimae  peractae. 

Secretarius  generalis : Super  integrum  cap.  II  schematis  de  sacra 


Liturgia : 

Praesentes  votantes 2.152 

Dixerunt  placet 2.112 

non  placet  40 


Ergo  cap.  II  a Patribus  probatum  est.  [Plausus]. 

Moderator-.  Proxima  congregatio  generalis:  crastina  die,  hora  nona. 
Em.mus  P.  D.  Eugenius  card.  Tis  serant:  Reponatur  Sacrosanc- 
tum Evangelium. 

Exc.mus  P.  D.  Pericles  Felici,  arch,  tit.  Samosatensis,  secreta- 
rius  generalis  Ss.  Concilii : 

Moderabitur  disceptationem  de  principiis  generalibus  schematis 
de  Oecumenismo,  in  hac  72  congregatione  generali,  em.mus  ac  rev.mus 
D.  card.  Iacobus  Lercaro,  arch.  Bononiensis. 

Nunc  audiant  attentissime  Patres.  Haec  notificatio,  quae  legitur  ho- 
die, crastina  distribuetur  omnibus  Patribus  typis  impressa.1 

In  hunc  finem  ut  commissionum  conciliarium  labores  expeditius  et 
alacrius  procedant,  Summus  Pontifex,  accipiens  etiam  multorum  Patrum 
postulata,  dignatus  est  concedere  ut  numerus  membrorum  uniuscuiusque 
commissionis  ad  triginta  adducatur.  Quinque  igitur  membra  in  commis- 
sionibus omnibus  addenda  sunt,  exceptis  commissione  pro  Ecclesiis  orien- 
talibus, quae  iam  numerat  viginti  septem  sodales,  et  secretariatu  ad  Chri- 
stianorum unitatem  fovendam,  qui  tantummodo  duodeviginti  membra  ex 
Patribus  conciliaribus  habet:  pro  illa  itaque  tria  tantum  membra  eli- 
genda sunt,  pro  hoc,  scii,  secretariatu,  duodecim. 

Statuit  Summus  Pontifex  ut  ex  quinque  membris  eligendis  in  com- 
missionibus, unus  Ipsi  reservetur,  quatuor  a Patribus  eligantur.  In  com- 
missione pro  Ecclesiis  orientalibus,  cum  duo  iam  nominati  sint  a Summo 
Pontifice  durante  intersessione,  electio  aliorum  trium  committitur  Pa- 
tribus. In  secretariatu  ad  Christianorum  unitatem  fovendam,  octo  a Pa- 
tribus, quattuor  a Summo  Pontifice  eligentur.  Pro  commissione  de  sacra 
Liturgia,  cum  haec  iam  expletura  sit  feliciter,  ut  speramus,  suum  munus, 
nullus  alius  sodalis  eligendus  est. 

Novi  sodales  eligendi  sunt  inter  Patres,  qui  vere  competentes  sint 
in  materiis,  quae  commissionum  studio  sunt  subiectae,  et  possint  Ro- 
mam, durante  intersessione,  facile  convenire,  et  sedulo  etiam. 

Ut  electio  expeditissime,  quantum  potis  est,  fiat  a Patribus,  rogantur 
vehementer  praesides  conferendarum  episcopalium  — rogantur  praesides 
conferentiarum  episcopalium  — ut  suam  quisque  conferentiam  congre- 
get et  nomina  indicet,  non  plus  quam  tria  (et  pro  secretariatu  non  plus 
quam  sex)  Patrum  — tria  pro  qualibet  commissione,  ut  patet,  et  pro 
secretariatu  non  plus  quam  sex  — qui  proponi  possint  eligendi  in  con- 
gregatione generali. 


1 Cf.  vol.  II,  pars  I,  pp.  78-79. 

Valde  optandum  est,  ut  plures  conferendae  in  unum  coalescant,  ita 
ut  elenchum  unicum  exhibeant. 

Manet  tamen  Patribus  libertas  alios  quoque  Patres  eligendi. 

Terminus  ultimus  pro  exhibendis  secretariae  generali  elenchis  statui- 
tur feria  II  proxima,  dies  scii.  26  novembris. 

Omnes  elenchi  distribuentur  Patribus  feria  IV  sequenti  (tempus 
requiritur  ut  typis  imprimantur  elenchi),  ita  ut  electio  fiat  feria  V suc- 
cessiva. 

Velint  igitur  praesides  conferendarum  episcopalium,  inde  ab  hoc 
vespere,  congregare  suas  conferentias,  quamvis  exemplar  typis  impres- 
sum huius  notificationis  detur  crastina. 

Ut  patet,  eligi  non  possunt  qui  iam  sunt  sodales  in  alia  commissione 
(ut  videre  est  in  libello  cui  titulus  « Commissioni  Conciliari  »)  vel  munus 
obeunt  in  coetibus  directi  vis  Concilii. 

Postquam  novi  sodales  omnes  electi  fuerint,  sive  a Patribus,  sive  a 
Summo  Pontifice,  Summus  Pontifex  concedit  pariter  ut  novum  Vice- 
Praesidem  et  novum  Secretarium  additum  praeter  iam  exsistentes,  com- 
missiones sibi  eligant. 

Aliae  instructiones  vel  explicationes  pro  electionibus  agendis  dabun- 
tur tempore  suo. 

Uti  dixi,  huius  notificationis  exemplar  crastina  typis  impressum  om- 
nibus Patribus  dabitur:  crastina. 

In  hac  congregatione  generali,  distribuetur  libellus  continens  modos 
circa  capita  V,  VI,  VII  schematis  de  sacra  Liturgia,  nempe  « De  anno 
liturgico  »,  « De  musica  sacra  »,  « De  arte  sacra  deque  sacra  supel- 
lectile ».  Etiam  circa  haec  capita  unicum  quaesitum  propositum  est.  Hoc 
quaesitum,  una  cum  quaesito  circa  cap.  IV,  suffragationi  dabitur  cra- 
stina die.  Hodie  fient  suffragationes,  prout  heri  dictum  est,  circa  cap.  III, 
in  quo  modi  singuli  expressi  sunt,  ut  studere  potuistis,  venerabiles 
Patres. 

Lego  nunc  nomina  omnium  eorum  qui  verba  facere  postulaverunt 
circa  schema  Oecumenismi  in  genere:  exc.mi  DD.  Iacobus  Flores,  ep. 
Barbastrensis  in  Hispania;  Hermenegildus  Florit,  arch.  Florentinus  in 
Italia;  Ioannes  Carolus  Aramburu,  arch.  Tucumanensis  in  Argentina; 
Ioseph  Hoffner,  ep.  Monasteriensis  in  Germania;  Ioannes  Hervas,  ep. 
Cluniensis  in  Hispania;  Ignatius  Ziade,  arch.  Berytensis  Maronitarum; 
Andreas  Hamvas,  ep.  Csanadiensis  in  Hungaria;  Fortunatus  Da  Veiga, 
ep.  eoad.  Belgaumensis  in  India;  Emmanuel  Pius  Lopez,  arch.  Jalapensis- 
Veracrucensis  in  Mexico;  Ioseph  Attipetty,  arch.  Verapolitanus  in  India; 
Ceslaus  Sipovic,  ep.  visitator  Bielorussorum  in  Anglia;  Ioseph  Pont, 
ep.  Segobricensis  in  Hispania;  Hyacinthus  Gad,  ep.  exarcha  ap.  pro 


CONGREGATIO  GENERALIS  LXXII 


637 


Byzantinis  in  Graecia;  Ambrosius  Senyshyn,  arch.  Philadelphiensis 
Ucrainorum  in  Statibus  Foederatis  Americae  Septemtrionalis;  Aloisius 
Lorscheider,  ep.  Angelopolitanus  in  Brasilia;  Paulus  Yii-Pin,  arch.  Nan- 
chimensis  in  Sinis;  Nicolaus  Verhoeven,  ep.  Manadoensis  in  Indonesia; 
Ioseph  Souto,  ep.  Palentinus  in  Hispania;  Ioseph  Melas,  ep.  Nuorensis 
in  Italia;  Stepbanus  Leven,  ep.  aux.  S.  Antonii  in  Statibus  Foederatis 
Americae  Septemtrionalis;  Samuel  Ruiz,  ep.  Chiapasensis  in  Mexico; 
Ioseph  Bascunana,  ep.  Civitatensis  in  Hispania;  Maximus  Hermaniuk, 
arch.  Vinnipegensis  pro  Ucrainis  in  Canada;  Ioseph  Ruotolo,  ep.  Uxenti- 
nus  in  Italia;  Aemilius  Blanchet,  rector  Instituti  Parisiensis  in  Gallia; 
Vincendus  Brizgys,  ep.  eoad.  Kaunensis  in  Lituania;  rev.mus  P.  Aegidius 
Gavazzi,  Abbas  eoad.  Sublacensis  in  Italia;  exc.mi  DD.  Irenaeus  Che- 
lucci,  ep.  Ilcinensis  in  Italia;  Andreas  Makarakiza,  ep.  Ngoziensis  in 
Burundi;  rev.mi  PP.  Christophorus  Butler,  Superior  Generalis  Congre- 
gationis Anglicae  Ordinis  S.  Benedicti;  Ioannes  Hoeck,  praeses  Congr. 
Bavaricae  O.  S.  B.;  exc.mi  DD.  Aurelius  Del  Pino,  ep.  Illerdensis  in 
Hispania;  Paulus  Butorac,  ep.  Ragusinus  in  Iugoslavia.  Et  satis! 

Moderator : Nunc  exc.mus  D.  Otto  Spiilbeck,  episcopus  Misnensis, 
velit  legere  vel  illustrare  relationem  circa  modos  in  cap.  III  schematis 
sanctae  Liturgiae  quod  est  « De  ceteris  sacramentis  et  de  sacramenta- 
libus  ». 


SCHEMA  CONSTITUTIONIS  DE  SACRA  LITURGIA  . 

1 - MODI 

a Patribus  Conciliaribus  propositi 
A Commissione  Conciliari  de  sacra  Liturgia 

EXAMINATI 

Hic  fasciculus  Patribus  distributus  est  die  20  novembris  1963,  in  congrega- 
tione generali  septuagesima  prima. 

Caput  III 

DE  CETERIS  SACRAMENTIS  ET  SACRAMENTALIBUS 

Commissio,  cunctis  Modis  propositis  mature  perpensis,  unanimi  sen- 
tentia in  consilium  venit  textus  mutationes  non  esse  proponendas. 
Attamen,  attento  numero  quandoque  ingenti  votorum  iuxta  modum 
circa  articulum  63  (de  lingua  vernacula  in  administratione  Sacramento- 

[3]  rum  et  Sacramentalium)  et  circa  articulum  79  (de  reservatione  Benedic- 
tionum et  de  nonnullorum  Sacramentalium  administratione  laicis  con- 
cedenda), praeter  Quaesitum  generale  an  placeat  expensio  Modorum, 
tria  peculiaria  Quaesita  Patribus  proponenda  esse  censuit  circa  supra  me- 
moratos articulos  63  et  79. 

Sequentia  proinde  Quaesita  Patribus  proponuntur: 

QUAESITA  PARTICULARIA 

1.  An  placeat  ut  textus  art.  63  a)  (in  hoc  fasciculo,  pag.  23,  linea  31, 
et  pag.  24,  lineis  1-3)  ita  immutetur  ut 

loco  legatur 

In  administratione  Sacramen- 
torum et  Sacramentalium  lingua 
vernacula  adhiberi  potest,  sed 
quoad  formam  Sacramentorum, 
exceptis  Matrimonio  et  aliis  ca- 
sibus expresse  probatis,  lingua  la- 
tina gener atim  servetur. 

Conferatur  « Relatio  »,  pp.  6-7 . 

[4]  2.  An  placeat  expensio  facta  a Commissione  circa  art.  79,  comma  2 
(cf.  « Relatio  »,  p.  7). 

3.  An  placeat  expensio  facta  a Commissione  circa  art.  79,  comma  3 
(cf.  « Relatio  »,  pp.  7-8). 

QUAESITUM  GENERALE 

An  placeat  expensio  facta  a Commissione  circa  modos  reliquos  articu- 
los Caput  III  respicientes. 


In  administratione  Sacramen- 
torum et  Sacramentalium  lingua 
vernacula  adhiberi  potest  ad  nor- 
mam art.  36. 

2 - TEXTUS  SCHEMATIS  [23] 

Caput  III 

DE  CETERIS  SACRAMENTIS  ET  DE  SACRAMENTALIBUS 

59.  Sacramenta  ordinantur  ad  sanctificationem  hominum,  ad  aedifi- 
cationem Corporis  Christi,  ad  cultum  denique  Deo  reddendum;  ut  signa 
vero  etiam  ad  instructionem  pertinent.  Fidem  non  solum  supponunt, 
sed  verbis  et  rebus  etiam  alunt,  roborant,  exprimunt;  quare  fidei  sacra- 
menta dicuntur.  Gratiam  quidem  conferunt,  sed  eorum  celebratio  fideles  5 
optime  etiam  disponit  ad  eandem  gratiam  fructuose  recipiendam,  ad 
Deum  rite  colendum  et  ad  caritatem  exercendam. 

Maxime  proinde  interest  ut  fideles  signa  Sacramentorum  facile  intel- 
legant et  ea  Sacramenta  impensissime  frequentent,  quae  ad  vitam  Chri- 
stianam alendam  sunt  instituta.  10 

60.  Sacramentalia  praeterea  sancta  Mater  Ecclesia  instituit.  Quae 

sacra  sunt  signa  quibus,  in  aliquam  Sacramentorum  imitationem,  effec- 
tus praesertim  spirituales  significantur  et  ex  Ecclesiae  impetratione  obti- 
nentur. Per  ea  homines  ad  praecipuum  Sacramentorum  effectum  susci- 
piendum disponuntur  et  varia  vitae  adiuncta  sanctificantur.  15 

61.  Itaque  liturgia  Sacramentorum  et  Sacramentalium  id  efficit  ut 
fidelibus  bene  dispositis  omnis  fere  eventus  vitae  sanctificetur  gratia 
divina  manante  ex  mysterio  paschali  Passionis,  Mortis  et  Resurrectionis 
Christi,  a quo  omnia  Sacramenta  et  Sacramentalia  suam  virtutem  deri- 
vant; nullusque  paene  rerum  materialium  usus  honestus  ad  finem  bo-  20 
minem  sanctificandi  Deumque  laudandi  dirigi  non  possit. 

62.  Cum  autem,  successu  temporum,  quaedam  in  Sacramentorum 
et  Sacramentalium  ritus  irrepserint,  quibus  eorum  natura  et  finis  nostris 
temporibus  minus  eluceant,  atque  adeo  opus  sit  quaedam  in  eis  ad  no- 
strae aetatis  necessitates  accommodare,  Sacrosanctum  Concilium  ea  quae  25 
sequuntur  de  eorum  recognitione  decernit. 

63.  Cum  haud  raro  in  administratione  Sacramentorum  et  Sacramen- 
talium valde  utilis  esse  possit  apud  populum  linguae  vernaculae  usur- 
patio, amplior  locus  huic  tribuatur,  iuxta  normas  quae  sequuntur: 

a)  In  administratione  Sacramentorum  et  Sacramentalium  lingua  30 

[24]  vernacula  adhiberi  potest,  sed  quoad  formam  Sacramentorum,  exceptis 
Matrimonio  et  aliis  casibus  expresse  probatis,  lingua  latina  generatim 
servetur; 

b)  Iuxta  novam  Ritualis  romani  editionem,  Ritualia  particularia, 
5 singularum  regionum  necessitatibus,  etiam  quoad  linguam,  accommo- 
data, a competenti  ecclesiastica  auctoritate  territoriali  de  qua  in  art.  22 
§ 2 huius  Constitutionis  quam  primum  parentur,  et,  actis  ab  Apostolica 
Sede  recognitis,  in  regionibus  ad  quas  pertinet  adhibeantur.  In  iis  autem 
Ritualibus  vel  peculiaribus  Collectionibus  rituum  conficiendis,  ne  omit- 
10  tantur  instructiones,  in  Rituali  romano  singulis  ritibus  praepositae,  sive 
pastorales  et  rubricales,  sive  quae  peculiare  momentum  sociale  habent. 

64.  Instauretur  catechumenatus  adultorum  pluribus  gradibus  di- 
stinctus, de  iudicio  Ordinarii  loci  in  usum  deducendus;  quo  fiat  ut  tem- 
pus catechumenatus,  aptae  institutioni  destinatum,  sacris  ritibus  suc- 
is cessivis  temporibus  celebrandis,  sanctificari  possit. 

65.  In  terris  Missionum,  praeter  ea  quae  in  traditione  christiana 
habentur,  illa  etiam  elementa  initiationis  admitti  liceat,  quae  apud  unum- 
quemque populum  in  usu  esse  reperiuntur,  quatenus  ritui  christiano  ac- 
commodari possunt,  ad  normam  art.  37-40  huius  Constitutionis. 

20  66.  Uterque  ritus  baptizandi  adultos,  tum  simplicior,  tum,  ratione 

habita  catechumenatus  instaurati,  solemnior,  recognoscatur;  et  Missali 
romano  Missa  propria  « In  collatione  Baptismi  » inseratur. 

67.  Ritus  baptizandi  parvulos  recognoscatur  et  verae  infantium  con- 
dicioni accommodetur;  partes  etiam  parentum  et  patrinorum  eorumque 

25  officia,  in  ipso  ritu,  magis  pateant. 

68.  In  ritu  Baptismi  ne  desint  accommodationes,  de  iudicio  Ordinarii 
loci  adhibendae,  pro  magno  baptizandorum  concursu.  Conficiatur  item 
Ordo  brevior  quo,  praesertim  in  terris  Missionum,  catechistae,  et  genera- 
tim, in  periculo  mortis,  fideles,  absente  sacerdote  vel  diacono,  uti  possint. 

30  69.  Loco  ritus  qui  « Ordo  supplendi  omissa  super  infantem  bapti- 

zatum  » appellatur,  novus  conficiatur  quo  apertius  et  congruentius  indi- 
cetur infantem,  qui  ritu  brevi  baptizatus  fuerit,  iam  receptum  esse  in 
Ecclesiam. 

Item  novus  ritus  conficiatur  pro  valide  iam  baptizatis,  ad  sacra  ca- 
35  tholica  conversis,  quo  significetur  eos  in  Ecclesiae  communionem  admitti. 

70.  Aqua  baptismalis,  extra  tempus  paschale,  in  ipso  ritu  Baptismi  [24] 
probata  formula  breviore  benedici  potest. 

71.  Ritus  Confirmationis  recognoscatur  etiam  ut  huius  Sacramenti  [25] 
intima  connexio  cum  tota  initiatione  christiana  clarius  eluceat;  qua- 
propter renovatio  promissionum  Baptismi  convenienter  ipsam  Sacra- 
menti susceptionem  praecedet. 

Confirmatio,  pro  opportunitate,  intra  Missam  conferri  potest;  ad  5 
ritum  autem  extra  Missam  quod  attinet,  paretur  formula  ad  modum 
introductionis  adhibenda. 

72.  Ritus  et  formulae  Poenitentiae  ita  recognoscantur,  ut  naturam 
et  effectum  Sacramenti  clarius  exprimant. 

73.  « Extrema  Unctio  »,  quae  etiam  et  melius  « Unctio  infirmorum  » 10 

vocari  potest,  non  est  Sacramentum  eorum  tantum  qui  in  extremo  vitae 
discrimine  versantur.  Proinde  tempus  opportunum  eam  recipiendi  iam 
certe  habetur  cum  fidelis  incipit  esse  in  periculo  mortis  propter  infirmi- 
tatem vel  senium. 

74.  Praeter  ritus  seiunctos  Unctionis  infirmorum  et  Viatici,  confi-  15 
ciatur  Ordo  continuus  secundum  quem  Unctio  aegroto  conferatur  post 
confessionem  et  ante  receptionem  Viatici. 

15.  Unctionum  numerus  pro  opportunitate  accommodetur,  et  ora- 
tiones ad  ritum  Unctionis  infirmorum  pertinentes  ita  recognoscantur,  ut 
respondeant  variis  condicionibus  infirmorum,  qui  Sacramentum  susci-  20 
piunt. 

76.  Ritus  Ordinationum,  sive  quoad  caeremonias  sive  quoad  textus, 
recognoscantur.  Allocutiones  Episcopi,  initio  cuiusque  Ordinationis  aut 
Consecrationis,  fieri  possunt  lingua  vernacula. 

In  Consecratione  Episcopali  impositionem  manuum  fieri  licet  ab  25 
omnibus  Episcopis  praesentibus. 

77.  Ritus  celebrandi  Matrimonium,  qui  exstat  in  Rituali  romano, 
recognoscatur  et  ditior  fiat,  quo  clarius  gratia  Sacramenti  significetur  et 
munera  coniugum  inculcentur. 

« Si  quae  provinciae  aliis  laudabilibus  consuetudinibus  et  caeremo-  3° 
niis  in  celebrando  Matrimonii  Sacramento  utuntur,  eas  omnino  retineri 
Sancta  Synodus  vehementer  optat  ».41 

Insuper  competenti  auctoritati  ecclesiasticae  territoriali,  de  qua  in 

[25]  art.  22  § 2 huius  Constitutionis,  relinquitur  facultas,  ad  normam  art.  63, 

35  exarandi  ritum  proprium  usibus  locorum  et  populorum  congruentem, 

firma  tamen  lege  ut  sacerdos  assistens  requirat  excipiatque  contrahentium 
consensum. 

[26]  78.  Matrimonium  ex  more  intra  Missam  celebretur,  post  lectionem 
Evangelii  et  homiliam,  ante  « orationem  fidelium  ».  Oratio  super  spon- 
sam, ita  opportune  emendata  ut  aequalia  officia  mutuae  fidelitatis  utrius- 
que  sponsi  inculcet,  dici  potest  lingua  vernacula. 

5 Si  vero  Sacramentum  Matrimonii  sine  Missa  celebratur,  Epistola  et 

Evangelium  Missae  pro  sponsis  legantur  in  initio  ritus  et  benedictio 
sponsis  semper  impertiatur. 

79.  Sacramentalia  recognoscantur,  ratione  habita  normae  primariae 
de  conscia,  actuosa  et  facili  participatione  fidelium,  et  attentis  nostro- 

10  rum  temporum  necessitatibus.  In  Ritualibus  recognoscendis  ad  normam 
art.  63,  etiam  nova  Sacramentalia,  prout  necessitas  expostulat,  addi 
possunt. 

Benedictiones  reservatae  perpaucae  sint,  et  in  favorem  tantum  Epi- 
scoporum vel  Ordinariorum. 

15  Provideatur  ut  quaedam  Sacramentalia,  saltem  in  specialibus  rerum 
adiunctis  et  de  iudicio  Ordinarii,  a laicis  congruis  qualitatibus  praeditis, 
administrari  possint. 

80.  Ritus  Consecrationis  Virginum,  qui  in  Pontificali  romano  habe- 
tur, recognitioni  subiciatur. 

20  Conficiatur  praeterea  ritus  professionis  religiosae  et  renovationis 
votorum,  qui  ad  maiorem  unitatem,  sobrietatem  et  dignitatem  conferat, 
ab  iis  qui  professionem  vel  votorum  renovationem  intra  Missam  pera- 
gunt, salvo  iure  particulari,  assumendus. 

Professio  religiosa  laudabiliter  intra  Missam  fiet. 

25  81.  Ritus  exsequiarum  paschalem  mortis  christianae  indolem  mani- 

festius exprimat,  atque  condicionibus  et  traditionibus  singularum  regio- 
num, etiam  quoad  colorem  liturgicum,  melius  respondeat. 

82.  Recognoscatur  ritus  sepeliendi  parvulos,  ac  propria  Missa  do- 
netur. 


NOTAE 

41  Concilium  Tridentinum,  Sessio  XXIV,  11  nov.  1563,  De  reformatione,  cap.  1. 
Cf.  Rituale  Romanum,  tit.  VIII,  c.  II,  n.  6. 

3 - RELATIO 

Exc.mi  D.ni  Ottonis  Spulbeck,  Episcopi  Misnensis, 
Commissionis  Conciliaris  de  sacra  Liturgia  Sodalis 

Venerabiles  Patres , 

Die  18  octobris  1963,  in  Aula  Conciliari  facta  est  suffragatio  de  inte- 
gro capite  III  schematis  de  sacra  Liturgia  per  vota  Placet,  Non  placet 
et  Placet  iuxta  modum.  Exitus  suffragationis  fuit  sequens: 


Praesentes  votantes 2.217 

Maior  itas  requisita 1.578 

Placet 1.130 

Placet  iuxta  modum 1.054 

Non  placet 30 

Vota  nulla 3 


Commissio  de  sacra  Liturgia  magna  cum  sollicitudine  modos  consi- 
deravit, ut  de  eis  Vobis  rationem  redderet,  ad  normam  art.  65  § 5 Ordi- 
nis Concilii  celebrandi. 

Haec  Relatio  duabus  partibus  constat,  quarum  prior  modos  respicit 
qui  de  rebus  maioris  momenti  tractant,  quique  proinde  fusiorem  explica- 
tionem postulare  videntur.  In  altera  vero  parte  ceteri  Modi  singillatim 
recensentur,  servato  ordine  articulorum,  et  addita  Commissionis  respon- 
sione...1 


Pars  prior 

MODI  QUI  PECULIARI  CONSIDERATIONE 
DIGNI  VISI  SUNT 

AD  ARTICULUM  63 

Modi  pro  ampliore  usu  linguae  vernaculae  ( 640  Patres ) 

1 — Usus  linguae  vernaculae  fiat  etiam  in  administratione  Sacramenti 

Poenitentiae  (1  Pater). 

2 — Adhibeatur  etiam  in  Confirmatione  (2  Patres ). 

3 — Adhibeatur  etiam  in  Unctione  infirmorum  (5  Patres ). 

1 In  oratione-.  Ne  taedeat  vos  perlongae  lectionis  huius  relationis,  liceat  mihi 
tantum  istam  partem  maioris  momenti,  quae  suffragationes  respicit,  vobis  pro- 
ponere. 

[6]  4 — Admittatur  usus  de  iudicio  Conferentiarum  Episcopalium,  ap- 

probante S.  Sede  ( 1 Pater). 

5 — Simpliciter  dicatur:  « etiam  in  administratione  Sacramentorum  » 

(28  Patres). 

6 — Pag.  23,  linea  31  et  pag.  24,  lineis  1-3,  paragraphus  a)  sic  mute- 

tur: « in  administratione  Sacramentorum  et  Sacramentalium  lin- 
gua vernacula  adhiberi  potest  ad  normam  art.  36  ».  Cetera  verba 
eiusdem  paragraphi  supprimantur  ( 601  Patres). 

7 — Idem,  sed  cum  additione:  « sed  servetur  lingua  latina  in  forma 

Eucharistiae,  Poenitentiae,  et  Ordinis  » (2  Patres). 

R.  — Quoad  hos  modos  unanimis  sententia  Commissionis  sequens  fuit: 

a)  Textus  schematis  data  opera  suffragatus  fuit  die  17  octo- 
bris  1963  in  emendatione  secunda,  et  obtinuit  duas  ex  tribus 
partibus  votorum  validorum. 

b)  Attamen: 

1)  attento  magno  numero  Patrum  (640)  qui  his  non  ob- 
stantibus petunt  ut  usus  linguae  vernaculae  in  administratione 
Sacramentorum  et  Sacramentalium  amplificetur; 

2)  attento  insuper  quod  601  ex  istis  Patribus  proponunt 
formulam:  « In  administratione  Sacramentorum  et  Sacramenta- 
lium lingua  vernacula  adhiberi  potest  ad  normam  art.  36  »; 

3 ) Commissio,  eo  fine  ut  omnis  incertitudo  quoad  textum 
huius  articuli  tollatur  et,  in  quantum  fieri  potest,  omnes  Patres 
concurrant  ad  optatissimam  unanimitatem  moralem  efformandam 
in  approbatione  solemni  huius  Constitutionis,  exoptat  ut  adhuc 
sequens  quaesitum  suffragationi  Concilii  proponatur.  Nempe: 

An  placeat  ut  textus  art.  63  a)  ita  immutetur  ut  loco:  « In  ad- 
ministratione Sacramentorum  et  Sacramentalium  lingua  vernacu- 
la adhiberi  potest,  sed  quoad  formam  Sacramentorum,  exceptis 
Matrimonio  et  aliis  casibus  expresse  probatis,  lingua  latina  gene- 
ra tim  servetur  »,  legatur:  «In  administratione  Sacramentorum 
et  Sacramentalium  lingua  vernacula  adhiberi  potest  ad  normam 
art.  36  » ...2 

N.  B.  a)  Vota  fiant  per  placet  et  non  placet. 

b)  Qui  dicit  placet  vult  ut  novus  textus  propositus  recipiatur 


2 In  oratione-.  Pro  commoditate  Patrum,  liceat  mihi  in  memoriam  revocare 
art.  36  (cf.  p.  506). 

loco  hodierni  textus  schematis;  qui  vero  dicit  non  placet  vult  ut  [6] 
textus  schematis  maneat  sicuti  nunc  est} 

c)  Si  illi  qui  volunt  ut  novus  textus  recipiatur  non  obtine-  171 
bunt  duas  ex  tribus  partibus  votorum  validorum,  textus  schema- 
tis remanebit  sicuti  nunc  est. 

AD  ARTICULUM  79,  COMMA  2 

(De  reservatione  Benedictionum) 

Pag.  26,  linea  4,  omittantur  verba  « vel  Ordinariorum  »;  vel 
dicatur  « Episcoporum  vel  Ordinariorum  loci  »;  vel  dicatur  tan- 
tum « Ordinariorum  locorum  » ( 121  Patres). 

In  fine  dicatur  « Ordinariorum  et  Episcoporum  »,  ne  videantur 
omnia  Sacramentalia  quae  Episcopis  reservantur  pariter  Ordi- 
nariis religiosorum  reservari  ( 1 Pater). 

In  fine  dicatur  « Ordinariorum  pro  subditis  suis  » ( 1 Pater), 
a)  Sensus  huius  commatis  per  verba  « vel  Ordinariorum  » non 
est  ut  Superioribus  maioribus  religiosis  reserventur  quaedam 
benedictiones  quae  nunc  in  usu  communi  Christifidelium  sunt, 
uti  Viae  Crucis,  scapulariorum  B.  Mariae  Virginis  de  Monte  Car- 
melo et  huiusmodi.  Sed  solum  ut  ipsi  Ordinarii  religiosorum 
retineant  facultates  quas  habent  ex  iure  vigenti  pro  subditis  suis 
et  pro  locis  suae  religionis  tantum,  v.  g.,  benedicendi  loca  sacra 
ad  religionem  clericalem  exemptam  pertinentia. 

b)  Quia  tamen  Patres  qui  hunc  modum  petierunt  sunt  nu- 
mero notabili  121,  Commissio  opportunum  existimat  de  sua  hac 
interpretatione  suffragium  petere. 

Quare  ponit  sequens  quaesitum: 

An  placeat  expensio  facta  a Commissione  circa  art.  79, 
comma  secundum. 

AD  ARTICULUM  79,  COMMA  3 

(De  parte  Ordinarii  in  concedendis  quibusdam 
Sacramentalibus  laicis) 

Pag.  26,  linea  16,  ad  verba  schematis  « de  iudicio  Ordinarii  » 
multi  Patres  sequentia  adnotaverunt: 

Reservetur  uni  Sanctae  Sedi  ( 1 Pater). 


In  oratione-,  iacet. 

[7]  12  — Ponatur  « de  iudicio  Conferentiae  Episcopalis  » (11  Patres). 

[8]  13  — Ponatur  « de  iudicio  Ordinarii  loci  vel  Conferentiae  Episcopalis  » 

(1  Pater). 

Ponatur  « de  iudicio  Ordinarii  loci  » ( 162  Patres). 

Quoad  vocem  Ordinarii  sensus  textus  semper  fuit  agi  hic  de  Or- 
dinario loci,  cum  sermo  sit  de  illis  laicis  qui  solum  Ordinarium 
loci  habent. 

Quia  tamen  Patres  qui  modum  huiusmodi  petierunt  sunt  nu- 
mero notabili  175,  Commissio  opportunum  existimat  de  sua  hac 
interpretatione  suffragium  petere. 

Quare  ponit  sequens  quaesitum: 

An  placeat  expensio  facta  a Commissione  circa  art.  79, 
comma  tertium. 

Pars  altera  * 

MODI  IUXTA  ORDINEM  ARTICULORUM  DISPOSITI 

Caput  III  constat  23  articulis.  Ex  his  4 tantum  absque  ulla  observa- 
tione approbati  sunt,  reliqui  19  cum  variis  modis.  Modi  autem  fuerunt 
totidem  108;  cum  vero  nonnulli,  ob  materiae  affinitatem,  in  unum  coad- 
unati fuerint,  in  praesenti  expensione  reducuntur  ad  numerum  94. 

AD  ARTICULUM  59 
(Prooemium) 

15  — Pag.  23,  lineis  1-2,  mutetur  ordo  rerum  dictarum,  ponendo  primo 
loco  « ad  cultum  Deo  reddendum  »,  quia  videtur  primarius  finis 
Sacramentorum  (12  Patres). 

R.  — Finis  Sacramentorum  immediatus  est  sanctificatio  hominis.  Cul- 
tus vero  Dei  in  eis  est  solus  finis  mediatus  et  ultimus.  E contra  in 
sacrificio  finis  immediatus  est  cultus  Dei,  et  sanctificatio  hominis 
intenditur  solum  mediate  uti  praeparatio  ad  cultum.  Cf.  S.  Tho- 
mas,  Summa  Theol.,  III,  q.  60,  a.  2;  prol.  ad  q.  72. 

* Relator  hunc  textum  usque  ad  conclusionem  pag.  [21]  non  legit. 


14  — 
R.  — 

16  — Pag.  23,  linea  1,  ponatur  primo  loco  « ad  aedificationem  Corporis  [8] 

Christi  » ( 1 Pater). 

R.  — Homo  Corpori  Christi  aggregatur  per  sanctificationem  in  Bap- 
tismo. 

17  — Pag.  23,  linea  2,  addatur  « mystici  » post  verba  « Corporis  Chri-  [9] 

sti  » ( 1 Pater). 

R.  — Inutilis  videtur  additio.  Est  terminologia  S.  Pauli.  Cf.,  v.  g., 

Eph.  4,  12. 

18  — Pag.  23,  lineis  4-3,  expungantur  verba  « Quare  fidei  sacramenta 

dicuntur  » ( 1 Pater). 

R.  — Formula  est  traditionalis.  Cf.,  v.  g.,  S.  Thomas,  Summa  Theol., 

III,  q.  49,  a.  3 ad  1;  q.  62,  a.  6;  q.  72,  a.  5 ad  1. 

19  — Pag.  23,  linea  3,  addantur  verba  « fidei  virtus  infunditur  in  par- 

vulis »,  nedum  ea  supponatur  ( 1 Pater). 

R. — Inutilis  videtur  haec  additio;  immo  Baptismus  parvulorum  sup- 
ponit fidem  Ecclesiae,  quia  parvuli  credunt  per  fidem  Ecclesiae. 

Cf.  S.  Thomas,  Summa  Theol.,  III,  q.  68,  a.  8;  a.  9 ad  2,  ubi 
citantur  textus  S.  Augustini. 

20  — Pag.  23,  linea  4,  dicatur  « fidem  mediantibus  verbis  et  rebus 

alunt  » ( 1 Pater). 

R.  — Ablativus  indicat  instrumentum,  sine  verbo  « mediantibus  ». 

21  — Pag.  23,  linea  5,  proponitur  alia  redactio:  « gratiam  ...  et  eorum 

celebratio  » loco  « gratiam  quidem  conferunt  sed  eorum  cele- 
bratio » ( 1 Pater). 

R.  — Sensus  sententiae  schematis  non  differt  a modo  proposito. 

22  — Pag.  23,  lineis  9-10,  ultima  sententia  («  quae  ad  vitam  Christia- 

nam alendam  sunt  instituta  »)  superius  collocetur,  scilicet  quando 
dicitur  « Sacramenta  ordinantur  ad  ...  »,  ut  superflua  repetitio 
vitetur  ( 1 Pater). 

R.  — Ista  ultima  sententia  addita  vel  mutata  iam  est  ad  evitandam  am- 
biguitatem, quia  tria  sunt  Sacramenta  quae  impensissime  frequen- 
tari non  possunt. 

[10]  AD  ARTICULUM  60 

(Prooemium) 

23  — Proponitur  definitio  Sacramentalium  aliquatenus  differens  ( 1 Pa- 

ter). 

R.  — Textus  iam  suffragatus  est.  Ceteroquin  definitio  proposita  vix 
differt  a textu  schematis. 

24  — Pag.  23,  lineis  14-15,  disiunctive  dicatur,  « vel  ad  Sacramenta 

disponuntur,  vel  in  variis  vitae  statibus  ...  » ( 1 Pater). 

R.  — Non  videtur  conveniens  tanta  distinctio  inter  diversa  Sacramen- 
talia,  quia  omnia  Sacramentalia  plus  minus  ve  directe  ad  utrum- 
que effectum  ordinantur.  Insuper  multa  Sacramentalia  non  ordi- 
nantur directe  ad  sanctificandum  aliquem  « statum  » vitae  uti 
facit  consecratio  virginum  et  huiusmodi,  sed  potius  ad  sanctifi- 
candum « varia  vitae  adiuncta  » uti  melius  dicit  textus  schematis. 

25  — Pag.  23,  lineis  11-12,  non  placet  usus  duorum  verborum  « quae  » 

et  « quibus  » in  eadem  sententia  (1  Pater). 

R.  — Lingua  latina  non  repugnat  huic  repetitioni.  Primum  « quae  » 
habet  sensum  demonstrativum. 

26  — Pag.  23,  linea  11,  in  initio  articuli  proponitur  additio:  « Sed  ut 

consecratio  mundi  a Verbo  incarnato  procedens  et  per  Sacramenta 
in  homines  propagata  latius  in  dies  progrediatur  atque  fidelium 
vitam  tam  socialem  quam  individualem  intimius  penetret,  Sancta 
Mater  Ecclesia  instituit  sacra  signa,  quae  dicuntur  Sacramentalia; 
si  fiunt  modo  solemniori  potissimum  in  connexione  cum  Sacri- 
ficio Eucharistiae  exercentur  » (3  Patres). 

R.  — Textus  iam  suffragatus  est.  Propositio  egregie  explicitat  aspectum 
doctrinae  iam  contentum  in  textu  schematis  et  magni  momenti 
praesertim  pro  terris  Missionum.  De  cetero  iam  provisum  est  in 
art.  79,  commate  primo,  ubi  agitur  de  novis  Sacramentalibus. 

27  — Servetur  ordo  consuetus,  separando  tractationem  de  Sacramentis 

ab  illa  de  Sacramentalibus,  ita  ut  habeantur  duo  capita  distincta 
(1  Pater). 

R.  — Ratione  sui,  Sacramentalia  intime  cum  Sacramentis  coniunguntur 
et  mos  est  ut  de  utrisque  in  eodem  libro  agatur. 

AD  ARTICULUM  61  [11] 

(Prooemium) 

28  — Pag.  23,  linea  18,  non  placet  mentio  Resurrectionis  in  sententia 
« ex  mysterio  paschali  Passionis,  Mortis  et  Resurrectionis  Chri- 
sti »,  quia  Sacramenta  non  derivant  suam  virtutem  ex  Resurrec- 
tione, sed  ex  Passione  et  Morte  Christi  (3  Patres). 

R.  — Verum  est  Christi  Passionem  et  Mortem  solam  esse  meritoriam, 
quod  non  convenit  Resurrectioni  ipsius.  Attamen  sive  in  ordine 
causae  exemplaris,  sive  in  ordine  causae  efficientis  virtus  Resur- 
rectionis Christi  operatur  in  Sacramentis,  ad  mentem  S.  Thomae, 
Summa  Theol.,  III,  q.  56,  a.  2 ad  4:  « In  iustificatione  animarum 
duo  concurrunt,  scilicet  remissio  culpae  et  novitas  vitae  per  gra- 
tiam. Quantum  ergo  ad  *>r  \entiam  quae  est  per  virtutem  divinam 
tam  passio  quam  ree  directio  est  causa  iustificationis  quoad  utrum- 
que. Sed  quantum  ad  exemplaritatem,  proprie  passio  et  mors  est 
causa  remissionis  culpae  per  quam  morimur  peccato:  resurrectio 
autem  Christi  est  causa  novitatis  vitae,  quae  est  per  gratiam  sive 
iustitiam.  Et  ideo  Apostolus  dicit,  Rom.  4,  25,  quod  “ traditus 
est  ” scilicet  in  mortem  “ propter  delicta  nostra  tollenda  ” et 
resurrexit  propter  iustificationem  nostram  ». 

Sed  Passio  Christi  est  etiam  causa  meritoria  ut  dictum  est 
q.  57,  a.  1 ad  4,  et  q.  48,  a.  1.  Cf.  etiam  pro  Sacramentis  q.  62, 
a.  4 ad  3. 


AD  ARTICULUM  63 
(De  lingua) 

A)  Modi  minoris  momenti 

29  — Pag.  23,  linea  29,  loco  verborum  « utilis  usurpatio  »,  ponatur: 

« fructuosus  usus  » (1  Pater). 

R.  — Verba  « utilis  usurpatio  » desumpta  sunt  a Litt.  Encycl.  Mediator 
Dei  ( A.A.S. , 39,  1947,  p.  545). 

30  — Pag.  24,  linea  2,  loco  « lingua  latina  » ponatur:  « lingua  litur- 

gica  » (4  Patres). 

R.  — Quaelibet  lingua,  etiam  vernacula,  quae  legitime  in  Liturgia  ad- 
hibetur, est  liturgica. 

[12]  B)  Modi  contra  usum  linguae  vernaculae  (23  Patres) 

31  — Supprimatur  tota  paragraphus  a)  in  art.  63  ( 1 Pater). 

32  — Usus  linguae  vernaculae  restringatur  (1  Pater). 

33  — Lingua  vernacula  adhibeatur  tantum  in  lectionibus  et  admoni- 

tionibus (1  Pater). 

34  — Servetur  lingua  latina  in  exorcismis  et  in  orationibus  in  quibus 

mentio  fit  de  actione  daemonum  ( 1 Pater). 

35  — In  forma  Sacramentorum  lingua  latina  semper  adhibeatur,  prae- 

terquam in  Matrimonio  (18  Patres). 

R.  — Hae  propositiones  admitti  non  possunt,  quia  opponuntur  gene- 
rali approbationi  articuli  emendati,  qui  a Patribus  expresse  suf- 
fragatus est  per  2103  vota  « placet  » ex  2152  votis  validis. 

C)  Modi  pro  ampliore  usu  linguae  vernaculae  (640  Patres) 

Modi  ad  hanc  sectionem  spectantes,  una  cum  responsione  Commis- 
sionis inveniuntur  in  priore  parte  Relationis  pag.  5-6  sub  nn.  1-7. 


AD  ARTICULUM  64 
(De  Baptismo) 

36  — Initio  paragraphi  sic  dicatur:  « Baptismus  omnibus  gratis  omni- 

no conferatur.  In  ritu  administrationis  nihil  inseratur  quo  dif- 
ferentia inter  divites  et  pauperes  appareat  » ( 1 Pater). 

R.  — Iam  provisum  est  in  Capite  I huius  Constitutionis,  art.  32. 

AD  ARTICULUM  68 
(De  Ordine  breviore  Baptismi) 

37  — Accommodationes  de  iudicio  Ordinarii  solummodo  in  regionibus 

Missionum  fiant  (4  Patres). 

R.  — Textus  emendatus  iuxta  petitiones  quorundam  Episcoporum  ex 
America  Latina,  iam  suffragatus  est.  Similes  necessitates  possunt 
passim  occurrere. 

38  — Non  placet  ut  accommodationes  in  ritu  de  iudicio  Ordinarii  fiant:  t1^] 

« Tollatur  simpliciter  additio  » ( 1 Pater);  «Non  placet  quia  dici- 
tur “ de  iudicio  Ordinarii  ” » (1  Pater). 

R.  — Eadem  responsio  ut  supra. 

39  — Accommodationes  fiant  a S.  Rituum  Congregatione  ( 1 Pater); 

vel  a Sancta  Sede  ( 1 Pater). 

R.  — Ad  mentem  art.  63  b),  accommodationes  conficiuntur  a compe- 
tenti auctoritate  territoriali,  actis  ab  Apostolica  Sede  recognitis, 
at  adhibentur  de  iudicio  Ordinarii. 

40  — Accommodationes  specificandae  atque  determinandae  sunt  (1  Pa- 

ter). 

R.  — Iam  provisum  est  in  textu  schematis,  secuu  m art.  63  b). 

41  — Pag.  24,  linea  28,  tollatur  verbum  « catechistae  » (1  Pater).  . 

R.  — Textus  agit  de  terris  Missionum. 

42  — Videtur  sufficere  iudicium  ministri  Baptismi  et  non  requiri  iudi- 

cium  Ordinarii  loci,  si  accommodationes  adsunt  in  ritu  ( 1 Pater). 

R.  — Cultus  est  semper  sub  iudicio  et  moderamine  Episcopi. 

43  — Pag.  24  deleantur  lineae  26-27  et  addatur  in  fine  articuli:  « Item 

ordo  brevior  pro  magno  baptizatorum  concursu  » ( 1 Pater). 

R.  — Agitur  de  emendatione  tertia  iam  suffragata. 

AD  ARTICULUM  69 

(De  Ordine  supplendi  omissa  in  Baptismo) 

44  — Redeatur  ad  textum  priorem  schematis  non  emendati  (2  Pater). 

R.  — Mutationes  factae  sunt  tantum  ad  textum  clariorem  reddendum 
et  ambiguitatem  tollendam,  non  mutato  sensu  totius  articuli. 

AD  ARTICULUM  70 
(De.  Benedictione  aquae  baptismalis) 

45  — Pag.  24,  linea  36,  substituantur  verba  « extra  tempus  paschale  » 

per  verba  « extra  Sabbatum  Sanctum  » (2  Patres). 

R.  — Non  convenit,  quia  tunc  tantum  in  nocte  paschali  aqua  solemni- 
ter  consecrata  adhiberi  posset. 

AD  ARTICULUM  71 
(De  ritu  Confirmationis) 

Non  placet  ut  nihil  in  hoc  articulo  dicatur  de  aetate  requisita  ad 
Confirmationem  suscipiendam.  Sacramentum  Confirmationis  non 
impertiendum  esset  ante  decimum  saltem  aetatis  annum  ac  sem- 
per  seiunctum  a Prima  Communione  ( 1 Pater). 

Pertinet  ad  disciplinam  Sacramentorum,  non  ad  Constitutionem 
de  sacra  Liturgia. 

Sermo  fiat  in  hoc  articulo  de  ministro  extraordinario  Sacramenti 
Confirmationis  ( 1 Pater). 

Eadem  responsio  ut  supra,  et  necessitatibus  propriis  quarundam 
regionum  per  indulta  Apostolicae  Sedis  iam  provisum  est. 

Omnes  orationes  in  ritu  Confirmationis  ante  unctionem  dicantur, 
ut,  in  adiunctis  extraordinariis  quarundam  regionum  cum  per- 
multi simul  confirmantur,  confirmati  relinquere  ecclesiam  possint 
iam  ante  finem  totius  ritus  (1  Pater). 

Remittatur  ad  Commissionem  Postconciliarem. 

Confirmatio  intra  Missam  non  placet,  quia  practice  impossibilis 
fere  evadit  ( 1 Pater). 

Dicitur  in  schemate  « pro  opportunitate  ». 

Confirmatio  intra  Missam  tunc  tantum  detur  quando  agitur  de 
pueris  post  septem  annos  vel  de  adultis  (1  Pater). 

Eadem  responsio  ut  supra. 

Pro  collatione  Confirmationis  intra  Missam  conficiatur  Missa 
propria  ( 1 Pater). 

Optandum  est,  et  remittatur  ad  Commissionem  Postconciliarem. 

Renovatio  promissionum  Baptismi  ante  Confirmationem  non  fa- 
cultati va  sed  obligatoria  evadat  ( 1 Pater). 

Provideatur  per  legem  dioecesanam. 

53  — Non  placet  formulam  introductionis,  quando  Confirmatio  extra  [14] 

Missam  administratur,  esse  obligatoriam.  Loco  « adhibenda  » 
dicatur:  « adhiberi  possit  » (1  Pater). 

R.  — Introductio  in  casu  indicato  necessaria  videtur.  De  forma  vero 
Commissio  Postconciliaris  providebit. 

AD  ARTICULUM  72  [15] 

(De  Poenitentia) 

54  — Simpliciter  deleatur  hic  articulus,  propter  diversas  rationes  (3  Pa- 

tres). 

R.  — Articulus  suppriud  non  potest  quia  in  suffragatione  ad  totum 
Caput  III  placuit  fere  omnibus  Patribus. 

55  — Pag.  25,  linea  9,  post  verba  « effectum  Sacramenti  clarius  ex- 

primant » addantur  verba:  « Ita  tamen  ut  difficilior  non  fiat  ac- 
cessio ad  Sacramentum  » ( 1 Pater);  vel  verba  « secundum  pro- 
batam doctrinam  » (1  Pater);  vel  verba  « ut  naturam  et  effectum 
Sacramenti  ...»  substituantur  per  verba:  « simpliciores  reddan- 
tur, demptis  iis  quae  superflua  sunt  vel  ad  poenitentiam  praesen- 
tem non  pertinent,  et  ea  sola  quae  theologice  certa  sint  » ( 1 Pater). 

R.  — Omnia  haec  patent,  Commissio  autem  Postconciliaris  providebit. 

56  — Attendatur  ut  in  recognitione  ritus  Poenitentiae  nihil  de  natura 

Sacramenti  obnubiletur  (I  Pater). 

R.  — Res  evidens  videtur,  et  ideo  nullam  mutationem  in  textu  requirit. 


AD  ARTICULUM  73 

(De  nomine  et  de  tempore  recipiendi  Unctionem  infirmorum) 

57  — Redeatur  ad  textum  prioris  schematis,  reiecta  emendatione  (6  Pa- 
tres). 

R.  — Emendatio  iam  placuit  Patribus  suffragatione  peracta. 


58 


Redeatur  ad  textum  prioris  schematis,  attamen  addatur:  « aut 
propter  senium  infirmatur  » (2  Patres). 

[15]  R.  — Eadem  responsio  ut  supra.  Additioni  propositae  iam  provisum 

est  in  dicta  emendatione  suflragata. 

59  — Proponitur  textus  omnino  emendatus,  scilicet:  « Extrema  Unctio 
quae  melius  Unctio  infirmorum  vocari  potest  ...  Proinde  tempus 
opportunum  id  recipiendi  iam  certe  habetur  cum  prudens  seu 
probabile  adsit  periculi  mortis  iudicium  propter  infirmitatem  vel 
senium  » ( 1 Pater). 

R.  — Textus  emendatus  iam  suffragatus  est. 

[16]  60  — Proponitur  alius  textus  emendatus,  scilicet:  « Unctio  infirmo- 

rum, quae  apud  latinos  inde  a quibusdam  saeculis  etiam  Extre- 
ma Unctio  nuncupatur,  est  Sacramentum  infirmorum,  illorum 
vero  praesertim  qui  ita  graviter  decumbunt  ut  in  periculo  vel 
exitu  vitae  constitui  videantur  (cf.  Cone.  Trid.:  Denzinger, 
n.  910).  Opportune  ergo  iam  conferri  debet  cum  de  aegroti  vitae 
discrimine  timetur  » (1  Pater). 

R.  — Textus  schematis  ita  exaratus  est  ut,  stante  disciplina  actuali, 
latior  interpretatio  possibilis  fiat. 

61  — Saltem  supprimatur  nomen  « Extrema  Unctio  »,  retento  unice 

nomine  « Unctionis  infirmorum  »,  propter  rationes  pastorales 
(9  Patres). 

r — Dicendo  « et  melius  » suaviter  omnes  alliciuntur  ad  nomen  mu- 
tandum quin  obligatio  fiat.  Immo  textus  emendatus  iam  placuit 
Patribus. 

62  — Emendetur  pars  articuli  in  qua  describuntur  conditiones  admi- 

nistrationis  Sacramenti  Unctionis:  « Sacramentum  graviter  aegro- 
tantium et  non  morientium  » (2  Patres );  « in  gravi  infirmitate  » 
(1  Pater);  « statim  ac  fidelis  in  gravem  morbum  inciderit  vel 
senuerit  »,  cum  additione,  « damnato  capitis  » (2  Patres);  adda- 
tur casus  morbi  gravis,  v.  g.,  operatio  chirurgica  ( 1 Pater). 

R.  — Textus  emendatus  iam  suffragatus  est.  Insuper  necessarium  est 
ut  servetur  formula  quae  adhuc  a magisterio  consuevit  adhi- 
beri usque  dum  quaestio  theologica  definiatur.  Schema  non  debet 
casuisticam  proferre  circa  casus  particulares  adductos. 

63  — Pag.  25,  linea  10,  expungantur  verba  « et  melius  » (2  Patres). 
R.  — Emendatio  iam  placuit  Concilio. 

AD  ARTICULUM  74  P«] 

(De  ritu  Unctionis  infirmorum) 

64  — Pag.  25,  linea  17,  loco  « ante  receptionem  Viatici  » legatur  « ante 
receptionem  Eucharistiae  » ( 1 Pater). 

R.  — In  textu  non  agitur  de  Communione  infirmorum  in  genere,  sed 
de  Viatico  in  relatione  ad  Unctionem  infirmorum. 

POST  ARTICULUM  75 
(De  iteratione  Unctionis  infirmorum) 

Reintroducatur  articulus  olim  60  de  iteratione  Unctionis  infir- 
morum (18  Patres ). 

Suppressio  istius  articuli  explicite  suffragata  est. 

AD  ARTICULUM  76  [17] 

(De  ritu  Ordinationis) 

66  — Non  placet  impositio  manuum  omnium  Episcoporum  praesen- 

tium (4  Patres). 

R.  — Textus  suffragatus  est  in  emendatione  septima. 

67  — Pag.  25,  linea  25,  post  verba  « impositionem  manuum  » addatur 

« necnon  prolationem  verborum  formae  » ( 1 Pater). 

R.  — Providebit  Commissio  Postconciliaris. 

68  — Si  Episcopi  Conconsecrantes  sunt  vere  ministri  Sacramenti 

— quod  clare  indicare  oporteret  — tunc  etiam  formam  sacra- 
mentalem  pronuntiare  deberent  » ( 1 Pater). 

R.  — Eadem  responsio  ut  supra. 

69  — Pag.  25,  linea  25,  loco  « licet  » dicatur:  « convenit  » ( 1 Pater). 

R.  — Textus  iam  suffragatus  est  in  emendatione  septima. 


65  — 
R.— 

[17]  ad  ARTICULUM  77 

(De  ritu  Matrimonii) 

70  — Laudabiles  consuetudines  et  caeremoniae  in  celebrando  Matri- 

monio, retineantur  in  regionibus  quae  iisdem  utuntur.  Ideo 
necessarium  non  videtur  ut  auctoritati  ecclesiasticae  territoriali 
facultas  relinquatur  exarandi  ritum  proprium.  In  terris  tantum 
Missionum,  ubi  ritus  proprius  non  habetur,  haec  potest  facul- 
tas dari  (6  Patres). 

R.  — Iam  provisum  est  in  articulo  per  citationem  textus  Tridentini, 
qui  allegatur  etiam  in  Rituali  romano  tit.  VIII,  cap.  II,  n.  6. 

71  — Facultas  auctoritati  territoriali  data  videtur  nimis  ampla.  Ver- 

bum « vehementer  » in  paragrapho  superiore  videtur  super- 
fluum ( 1 Pater). 

R.  — Est  allegatio  ad  litteram  textus  Tridentini  qui  immutari  nequit. 

72  — Unica  classis  pro  omnibus  promulgetur,  ut  omnino  nulla  appa- 

reat diversitas  inter  divites  et  pauperes.  Pro  omnibus  debet 
esse  gratuita  ( 1 Pater). 

R.  — Iam  provisum  in  Capite  I huius  Constitutionis,  art.  32. 

[18]  73  — Benedictio  anuli  nuptialis  ad  sponsum  et  sponsam  referatur. 

Item  formula  hoc  modo  mutetur:  « Ego  declaro  vos  coniunctos 
in  Matrimonium.  In  nomine  Patris  ...  » (1  Pater). 

R.  — Hae  mutationes  pertinent  ad  Commissionem  Postconciliarem. 


AD  ARTICULUM  78 
(De  celebratione  Matrimonii) 

74  — Pag.  26,  linea  1,  post  verbum  « Matrimonium  » addatur  « in- 
ter catholicos  »;  et  linea  7,  post  verbum  « sponsis  » addatur 
« catholicis  » (3  Patres). 

R.  — Rem  intactam  relinquamus  cum  sit  in  promptu  schema  de  Ma- 
trimonio, in  quo  expresse  agitur  de  Matrimoniis  mixtis. 

75  — Non  placet  benedictio  sponsis  impertienda  extra  Missam  (1  Pa-  [181 

ter). 

R.  — Iam  suffragatum  est  in  emendatione  octava. 

76  — Pag.  26,  lineis  6-7,  verbum  « semper  » in  sententia,  « benedictio 

sponsis  semper  impertiatur  »,  tollatur  (2  Patres). 

R.  — Iam  suffragatum  est  in  emendatione  octava. 

77  — Oratio  super  sponsam  non  indiget  emendatione,  quia  pulcher- 

rima est,  immo  perfecta  est,  sed  potest  utilius  inculcare,  bre- 
viter et  fervide,  « aequalia  officia  mutuae  fidelitatis  utriusque 
sponsi  » ( 1 Pater). 

R.  — Iste  est  etiam  sensus  ipsius  articuli. 

78  — Articulus  sic  mutetur:  « Matrimonium  ex  more  ante  Missam 

celebratur  ».  Deleantur  omnia  alia  verba  huius  sententiae  (9  Pa- 
tres). 

R.  — Verba  « ex  more  » eundem  sensum  habent  ac  « ordinarie  »,  et 
ideo  nullam  obligationem  inducitur.  Inde  provisum  est  difficul- 
tati ab  his  Patribus  motae. 

AD  ARTICULUM  79 

A)  AD  COMMA  2 (De  re  servatione  benedictionum) 

Modi  ad  hoc  comma  spectantes  inveniuntur,  una  cum  responsione 
Commissionis,  in  priore  parte  Relationis  (p.  7)  sub  nn.  8-10. 

B)  AD  COMMA  3 (Sacramentalia  a laicis  administranda)  [19] 

79  — Totum  comma  supprimatur  (153  Patres). 

R.  — Emendatio  iam  suffragata  est  et  a Concilio  accepta. 

80  — Ad  verba  « quaedam  Sacramentalia  »: 

a)  Specificentur  Sacramentalia  {14  Patres). 

b)  Taxative  enumerentur  in  recognitione  (1  Pater). 

c)  Addatur:  « Exceptis  semper  illis  in  quibus  benedictio 
adest  » (1  Pater). 

d)  Ponatur  tantum  « distributio  rerum  a sacerdote  iam  be- 
nedictarum » (1  Pater). 


42 

[19]  81  — Ad  verba  « in  specialibus  rerum  adiunctis  »: 

a)  Dicatur  « in  specialissimis  rerum  adiunctis  » (1  Pater). 

b)  Specificentur  circumstantiae  ( 6 Patres). 

N.  B.  Modi  ad  verba  « de  iudicio  Ordinarii  » inveniuntur , una  cum 
responsione  Commissionis,  in  priore  parte  Relationis  (p.  8), 
sub  nn.  11-14. 

82  — Ad  verba  « a laicis  congruis  qualitatibus  praeditis  »: 

a)  Specificentur  laici  (1  Pater). 

b)  Dicatur  « a fratribus  laicis  religiosis  » {1  Pater). 

c ) Dicatur  « a laicis  et  religiosis  non  clericis  » (1  Pater). 

d)  Dicatur  « a Superioribus  Religionum  et  Institutorum 
laicalium,  a parentibus  pro  respectivis  domibus  subditis  fami- 
liis » (1  Pater). 

e)  Dicatur  « deficiente  aliquo  in  Ordinibus  constituto  » 
(1  Pater). 

f)  Dicatur  « a diaconibus  et  (quaedam)  a clericis  » (1  Pa- 
ter). 

83  — Addatur  « amoto  periculo  admirationis  » (1  Pater). 

84  — Addatur  « specialis  libellus  ritualis  pro  laicis  conficiatur  » (1  Pa- 

ter). 

R.  — Ad  haec  omnia  sic  respondendum  Commissioni  videtur: 

а)  In  textu  admittitur  principium  quod  Sacramentalia  non 
ex  natura  sua  clericis  reservantur,  sed  quod  Ecclesia  potest  de- 
putare laicum  ad  dandam  benedictionem  nomine  Ecclesiae. 

Ex  eo  quod  lectores  panem  et  fructus  iam  benedicere  pos- 
sunt, patet  potestatem  sacerdotalem  non  exigi  ad  omnem  bene- 
dictionem perficiendam. 

[20]  b)  Quoad  cautelas  necessarias  de  quibus  plures  Patres  locuti 
sunt,  Commissio  censet  sufficere  illas  iam  plures  cautelas  in  textu 
praevisas,  nempe: 

1 ) « provideatur  » 

2)  « quaedam  Sacramentalia  » 

3)  « saltem  in  specialibus  rerum  adiunctis  » 

4)  «de  iudicio  Ordinarii  » 

5)  « a laicis  congruis  qualitatibus  praeditis  » 

б)  « possint  ». 

Cum  in  Constitutione  de  sacra  Liturgia  agi  oporteat  de  al-  [20] 
tioribus  principiis,  specificatio  tum  Sacramentalium  tum  circum- 
stantiarum vel  adiunctorum  relinquitur  Commissioni  Postcon- 
ciliari. 

AD  ARTICULUM  80 
(De  ritu  professionis  religiosae) 

85  — Pag.  26,  linea  23,  verba  « salvo  iure  particulari  » ita  explicentur 

ut  quidam  ritus  particulares  non  excludantur,  non  eo  sensu  ut  in- 
dultum aliquod  vel  ius  particulare  acquirendum  sit  ut  illo  ritu 
professionis  religiosae  sodales  possint  uti  {12  Patres). 

R.  — Textus  iam  suffragatus  est.  Explicatio  pertinet  ad  Commissio- 
nem Postconciliarem. 

86  — Non  placent  verba  « salvo  iure  particulari  » ( 8 Patres). 

R.  — Eadem  responsio  ut  supra. 

87  — Non  placet  additio  (2  Patres). 

R.  — Textus  iam  suffragatus  est. 

88  — Non  placet  professionem  religiosam  haberi  in  Missa  ( 4 Patres). 

R.  — Dicitur  « laudabiliter  »;  ergo  provisum  est. 

89  — Professio  religiosa  tum  intra  tum  extra  Missam  peragi  possit 

(2  Patres). 

R.  — Provisum  est  per  verbum  « laudabiliter  ». 

90  — Schema  ritus  conficiatur  ut  unitas  servetur,  sed  libertas  conce- 

datur in  applicatione  particulari  ( 1 Pater). 

R.  — Iam  provisum  est  in  textu  articuli. 

91  — - Ad  approbandum  ritum  peculiarem  requiratur  auctoritas  Ordi-  [21] 

narii  loci  (1  Pater)-,  et  non  remittatur  arbitrio  uniuscuiusque 
eorum  qui  professionem  et  votorum  renovationem  emittunt  (2  Pa- 
tres). 

R.  — Ritus  conficiatur,  ex  sensu  articuli,  auctoritate  Apostolica  a Com- 
missione Postconciliari. 

[21]  92  — Circa  Consecrationem  Virginum  addantur  verba:  « ad  formam 
breviorem  simplicioremque  reducatur  » (1  Pater). 

R.  — Principium  iam  affirmatum  est  in  Capite  I huius  Constitutionis, 
art.  34.  De  cetero  recognitio  pertinet  ad  Commissionem  Post- 
conciliarem. 

AD  ARTICULUM  81 
(De  Ordine  exsequiarum) 

Unica  sit  classis  pro  omnibus  absque  ulla  differentia  inter  divites 
et  pauperes,  quibus  omnia  debent  esse  gratuita  (1  Pater). 

Iam  provisum  est  in  Capite  I huius  Constitutionis,  art.  32. 

Pag.  26,  linea  25,  verba  « paschalem  mortis  christianae  indolem  » 
requirunt  clariorem  modum  dicendi  (1  Pater). 

Sensus  articuli  explicatur  in  Appendice  fasciculi  Emendatio- 
num, p.  29. 

k k k 

Haec  sunt,  venerabiles  Patres,  praecipua  quae  notanda  erant.  Plu- 
rimas gratias  agimus  pro  benevolentia  et  patientia  Vestra  optantes  ut 
opus  nostrae  Commissionis  a Vobis  ratum  habeatur. 

Moderator:  Nunc  exc.mus  secretarius  generalis  legat  quaesitum  pri- 
mum in  cap.  III  de  sacra  Liturgia. 

Secretarius  generalis : Videatis,  Patres  venerabiles,  pag.  3.  Primum 
quaesitum:  « An  placeat  ut  textus  art.  63  a)  (in  hoc  fasciculo,  pag.  23, 
lin.  31,  et  pag.  24,  linn.  1-3)  ita  immutetur  ut  legatur:  « In  admini- 
stratione  sacramentorum  et  sacramentalium  lingua  vernacula  adhiberi 
potest  ad  normam  art.  36  ». 

Non  inutile  erit  iterum  legere  art.  36,  quamvis  iam  lectum  sit 
a relatore  [cf.  p.  J06]. 

Moderator:  Resumitur  disceptatio  circa  schema  de  Oecumenismo  ge- 
nerarim sumptum. 


93  — 

R.— 

94  — 

R.— 

PATRUM  ORATIONES 

(De  Oecumenismo  in  genere) 


1 

Exc.mus  P.  D.  IACOBUS  FLORES  MARTIN 
Episcopus  Barbastrensis 

V enerabiles  Patres  conciliares,  Observatores  dilectissimi,  Audi- 
tores humanissimi, 

Viam  ingredimur  Oecumenismi  amplam  et  spatiosam,  in  quam  nos 
introducere  voluit,  felicis  recordationis  amantissimus  Pater  Ioannes  XXIII. 

Iam  a pluribus  annis  Ecclesia  Sancta  contactus  inivit  et  tractatio- 
nes et  dialogos,  Romae  et  alibi,1  sed  quasi  tentamina  incerta  sentiens 
spinas  et  tribulos  in  via.  Ideo  cum  hodie  magno  corde  et  animo  oecume- 
nicum  ingrediamur  iter,  a Spiritu  Sancto  flagitamus 2 ut  non  patiatur 
nos  perturbatores  esse  iustitiae,  qui  summam  diligit  aequitatem...3 

Gaudio  permagno  afficimur  quod  prima  vice  de  Oecumenismo  in 
Concilio  sermo  sit.  Nec  mirum  cum  in  hoc  Concilio  non  agatur  de  dam- 
nandis erroribus,  sed  de  positiva  doctrina  exponenda,  non  de  seiungen- 
dis  sed  de  uniendis...4 

Optime  igitur  5 videtur  hoc  schema  post  schema  de  Ecclesia  trac- 
tari!" Postquam  enim  de  illa  ut  mysterio,  de  eius  imaginibus  a Christo 
pro  illa  adhibitis,  de  membris  diversis,  hierarchia,  fidelibus,  sanctitate, 
hodie  de  nostra  connexione  cum  separatis  fratribus  loquamur  et  quidem 
spiritu  unitatis  et  caritatis. 

Sunt  enim  omnes  christiani  nobiscum  in  Christo  per  characterem 
baptismalem  qui  est  indelebilis  coniuncti,  sunt  hac  ratione  etiam  partici- 
pantes Christi  sacerdotium  regale,  quod  pariter  eadem  ratione  indele- 
bile est.  Habemus  ergo  cum  illis 7 coniunctionem,  laborem,  vitalitatem 
aliquam  communem  quae  clamat  ut  hoc  apud  omnes  in  lucem  ponatur  et 
omnes  alliciat  ad  opus  commune  efficiendum.  Quidni  si  alia  sacramenta, 
Eucharistiam  e.  g.,  etiam  admittunt  et  exercent  et  vera  consecratione 
Christi  Corpus  realiter  praesens  habent 8? 

Cum  igitur  in  schemate  de  Ecclesia  ...9  iam  declaraverimus 10  Ec- 
clesiam missam  ad  omnes  homines,  pro  quibus  Dominus  sanguinem  suum 
fudit  ut  eos  ad  Regnum  suum  vocet  et  dirigat,  opportunum  est  ut  opti- 
mismo  christiano  ducti  illum  undequaque  seminemus,  hac  spe  freti  quod 

sanguis  Christi  non  est  frustra  versatus ,n  nec  labor  noster  inanis  12  est 
in  Domino  ...13.  Ideo  Oecumenismus  venit  ut  sincere  et  dilatato  corde 
vias  aperiamus  exercitui  filiorum  Dei,  omnium  scii.  Christianorum  14  bo- 
nae voluntatis,  sine  ulla  invidia,  sine  ullo  timore. 

Hac  via  nos  etiam  agit  Romanus  Pontifex  Paulus  VI  in  sermone 
habito  die  29  mensis  septembris  iam  toties  citato}5  Probe  noverit  mun- 
dus se  peramanter  ab  Ecclesia  aspici,  quae  in  ipsum  sincera  fertur  admi- 
ratione sinceroque  proposito  movetur,  non  eum  dominandi,  sed  ser- 
viendi, non  eum  contemnendi,  sed  dignitatem  ipsius  augendi  et  salutem 
deferendi ,16 

Haec  est  ad  oecumenismum  vocatio  quae  omnes  nos  urget,  quo  fiat 
alacrior  et  fiduciosior  optimisticus  noster  labor,  ad  « oecumenicitatem 
plenam  et  universalem  »,  ut  ait  ipse  Summus  Pontifex.11 

Dialogum  ergo  possumus  et  debemus  admittere  sine  ullo  timore,  cum 
in  ipso  dialogo  possimus  nostram  doctrinam  plene  sustinere,  nec  quod- 
piam dogma  tacere  nos  debeamus.18  Nam  ex  una  parte  et  ipse  Pontifex 
asseveravit:  « Nos,  ut  oportet,  fidei  nostrae,  quam  divinam  esse  plane 
credimus,  apertissime  ac  firmiter  adhaeremus.  Attamen  pro  certo  habe- 
mus eam  minime  impedimento  esse,  quominus  ad  exoptatam  consensio- 
nem inter  nos  et  Fratres  a nobis  seiunctos  deveniatur  ». 

Ex  sua  parte  fratres  qui  oecumenismum  propugnant  omnino  admit- 
tunt illas  omnes  confessiones  quae  oecumenismo  adhaerent  et  in  illo 
labore  uniuntur  « plene  manent  seipsis  fideles,  quin  renuntiare  debeant 
cuicumque  doctrinae  ipsis  propriae  »,  attamen  in  dialogo  sincero  uniun- 
tur, collaboratione  sincera  doctrinam  pervestigantes  et  collaborationem 
in  apostolatu  aedificantes }9  Agitur  enim  in  hoc  dialogo  20  de  vera  pene- 
tratione doctrinae  in  Christo,  in  evangelio,  de  sincero  communi  studio 
ad  perveniendum  ad  radices  veritatis  et  caritatis,  Christum  in  omnibus 
per  multas  realitates  sentientes,  ea  quae  nos  uniunt  exaltantes  et  vivifi- 
cantes, ea  quae  nos  separant  quaerentes  solvere  donec  occurramus  in  uni- 
tatem fidei  perfectam. 

Hoc  ab  omnibus  exigit 21  ut  omnes  laboremus  amore  fraternitatis, 
non  luctantes  alii  contra  alios,  sed  vires  omnes  unanimiter  conferentes 
in  bonum  fidei  et  caritatis.  Sic  vitabimus  pacifico  et  fraterno  spiritu  in- 
vidiosum proselytismum  et  nos  convertemus  ad  laborem  missionarium. 
Ita  incepimus  facere  cum  nostris  sacerdotibus  pro  dilectissima  nobis 
America , pro  iuvandis  fratribus  ubique  gentium}1 

... 23  Optime  etiam  24  in  cap.  II  {de  exercitio  oecumenismi 25)  procla- 
matur primatus  interioris  Ecclesiae  renovationis  et  conversionis 26  cor- 
dis; primatus  orationis  et  sacrificii,  orationis  unanimis,  et  mutuae  com- 
prehensionis A Quo  etiam  fiet  ut  vitetur  indifferentismus,  insistendo  in 


CONGREGATIO  GENERALIS  LXXII 


663 


spiritu  caritatis  et  sanctitatis,  et  ut  collatis  viribus,  vitato  luctae  et  invi- 
diae spiritu  ,..28,  vitato  scandalo  divisionis  inter  christianos,  simus  vera 
lux  mundi  et  sal  terrae. 

Necessarium  tamen  est  omnino  praeparare  Directorium,  quod  iam 
nobis  nuntiatum  est;  non  esset  enim  prudens  quoscumque  etiam  im- 
praeparatos  dialogos  oecumenicos  statuere  per  vicos  et  plateas,  confu- 
sionem generantes.  Agitur  enim  de  stabiliendo  climate  unionis,  non 
discussionis;  studii  communis,  non  sermonis  solemnis ,29  sed  verae  et 
profundae  pervestigationis  communis  veritatis,  quaerentes  ad  radicem, 
qui  est  Christus,  pervenire,  ubi  nos  inveniemus  paulatim  omnes  unum 
esse. 

Hoc  etiam  modo  fiet  ut  mutua  observantia  nos  prosequentes  et  re- 
spectum maximum  ad  invicem  servantes  nos  convertamur  ad  commune 
opus 30  renovationis  mundi.  Sincera  bona  voluntate,  fideli  nobilitate 
cooperantes,  ad  veram  pietatem  fovendam,  ad  veritatem  et  sinceritatem 
christianam  seminandas,  ad  bonos  mores  elevandos,  ad  iustitiam,  spe- 
cialiter socialem,  instaurandam  et  perficiendam,  de  qua  tot,  tantaque, 
tamque  perbelle  Ioannes  XXIII  tam  in  Mater  et  Magistra  quam  in  Vacem 
in  terris.  Quanta  bona  viribus  collatis  in  unum  facere  poterimus  pro 
Regno  Christi  et  Dei,  omnes  christifideles,  si  intelligentias,  voluntates, 
vires,  pecunias,  ...31  ad  missiones,  ad  caritatem  — ad  sublevandos  egenos 
faceremus,  et  Christum  ostenderemus  ut  fontem  supremum  omnium  bo- 
norum cogitationum  et  operum...32  Dixi. 


In  textu  scripto  tradito-.  1 et  Romae  et  alibi  fovit.  2 aggredimur  iter 
Spiritum  Sanctum  adivimus  et  ab  eo  petimus  ut  « Sit  solus  suggestor  et  effector 
iudiciorum  nostrorum.  3 ut  non  in  sinistrum  nos  ignorantia  trahat,  ut  a Deo 
in  nullo  dissentiat  sententia  nostra  ».  4 de  his  scii,  quae  possint  facere  ut  omnes 

unum  sint,  ut  omnes  christiani  in  unum  congregati  possimus  efficere  ut  omnes 
homines  in  unum  se  sentiant  a Deo  congregati  ut  in  Christo  et  per  Christum  sit 
Deus  omnia  in  omnibus.  5 deest.  6 deest.  7 hac  de  re.  8 Immo 
non  possumus  oblivisci  illa  admirabili  hortatione  Papae  Ioannis  XXIII  ad  omnes 
homines  bonae  voluntatis,  quippe  qui  omnes  creati  a Deo  sunt  entia  per  partici- 
pationem, et  generati  a Deo  ei  iusta  et  debita  obsequia  praebere  debent,  iuxta 
illam  quam  omnes  habemus  inclinationem,  quia  « fecisti  nos  Domine  ad  Te,  et 
inquietum  est  cor  nostrum  donec  requiescat  in  te  ».  9 cap.  I,  n.  10.  10  de- 

claravimus. 11  esse  frustra  versatum.  12  inutilis.  13  ( 1 Cor.  15,  58). 
14  hominum.  15  « Nunc  caritate  flagrat  animus  noster,  sicut  flagrat  Ecclesia 
in  Concilium  coacta.  Aetatem  hanc  nostram  eiusque  varias  et  pugnantes  signifi- 
cationes summa  benevolentia  prosequimur,  simulque  summo  afficimur  studio, 
ut  amoris  et  salutis  et  spei  nuntium,  quod  Christus  attulit  mundo,  nostrorum 
temporum  hominibus  deferamus:  Non  enim  misit  Deus  filium  suum  in  mundum 
ut  iudicet  mundum  sed  ut  salvetur  mundus  per  ipsum  (Io.  3).  16  afferendi. 

Omnes  certiores  facere  vult,  catholicam  religionem  debita  aestimatione  iudicare 
quidquid  veri,  boni  et  humani  apud  ipsos  reperitur,  itemque  ut  moneat,  ad  tuen- 
dum in  hominibus  huius  temporis  religionis  sensum  et  Dei  cultum  — quod  civilis 
cultus  necessitas  et  officium  postulant  — se  in  prima  acie  stare  utpote  quae  Dei 
iura  in  homines  validissime  defendat,  17  deest.  18  deest.  19  tam  in 
doctrina  quam  in  communi  apostolatu.  20  deest,  21  Tunc  vero  facie- 
mus. 22  convertemur  ad  non  christianos  in  labore  missionario.  23  Prop- 
terea,  24  deest.  25  deest.  26  interior  Ecclesiae  renovatio  et  conver- 
sio. 27  communis,  et  mutua  comprehensio.  28  aucto  inter  omnes  spiritu 
apostolico.  29  solemni  et  triumphali  stylo  declamati.  30  opera.  31  loco 
divisiones  fovendi.  32  Immo  si  sequentes  exhortationem  Ioannis  XXIII  ad  om- 
nes homines  bonae  voluntatis  ascenderemus  quo  appareat  visio  sublimis  unionis 
omnium  hominum  in  Christo:  catholicorum  inter  se  per  augmentum  caritatis; 
catholicorum  et  fratrum  separatorum  per  perfectiorem  cognitionem  Christi  et  Evan- 
gelii  praesentis  in  Ecclesia;  catholicorum  et  hebraeorum  ex  individuatione  Christi 
quem  hebraei  futurum  credunt  nos  vero  praesentem;  catholicorum  et  omnium  reli- 
giosorum hominum  qui  salutem  quaerunt,  qui  solus  est  Christus. 

Ad  hoc  tamen  necessaria  est  pastoralis  praeparatio,  tam  pro  sacerdotibus 
quam  pro  laicis,  tam  in  nobis  quam  etiam  in  fratribus,  per  laborem  humanissi- 
mum et  divinissimum  caritatis  flagrantis. 

Praeparatio  autem  debet  esse  praecipue  de  his  tribus:  primo  de  fundamentis 
realibus  oecumenismi;  de  methodo  dialogandi;  de  modo  procurandi  collaborationem 
in  caritate. 

Hoc  modo  instaurabimus  « pacem  in  terris,  quam  homines  universi  cupidis- 
sime quovis  tempore  appetiverunt,  quaeque  condi  confirmarique  non  posse  con- 
stat, nisi  ordine  quem  Deus  constituit  sancte  servato  ».  Scii,  nisi  Christus  sit  in 
omnibus  nobis  et  nos  simus  unum:  ergo  Domine  Iesu  ut  sint  unum  omnes  fide- 
les tui. 

Moderator : Nunc  exc.mus  secretarius  generalis  legit  secundum  mo- 
dum constitutionis  de  sacra  Liturgia,  ad  cap.  III. 

Secretarius  generalis : Videatis,  Patres  venerabiles,  pag.  4.  Secun- 
dus modus  sic  sonat:  « An  placeat  expensio  facta  a commissione  circa 
art.  79,  comma  2 ».  Expensio  facta  circa  hunc  articulum  potest  videri 
in  pag.  18  fasciculi.  Lego  tantummodo  responsionem  quam  commissio 
dedit  ad  omnes  indicationes  Patrum.  Non  est  necesse  legere  omnes  indi- 
cationes. Responsio  haec  est:  « Modi  ad  hoc  comma  spectantes  inveniun- 
tur, una  cum  responsione  commissionis,  in  priore  parte  relationis  ».  Cum 
relatio  iam  facta  sit,  non  est  necesse  legere,  sed  videatis  ad  claritatem 
nn.  8 et  10  in  pag.  7. 

Igitur  respondendum  est  placet  vel  non  placet  ad  quaesitum:  « An 
placeat  expensio  facta  a commissione  circa  art.  79,  comma  2 ». 

Exc.mus  P.  D.  HERMENEGILDUS  FLORIT 
Archiepiscopus  Florentinus 

V enerabiles  Patres, 

Admisso  schemate  veluti  basi  pro  disceptationibus / audeo  quae- 
dam adnotare  quae  ad  idem  schema  adhuc  perficiendum  aliquatenus  con- 
ferre possent. 

...2  1)  Affirmatio,  in  pag.  7 ...3,  qua  dicitur  Christum  Dominum  Ec- 
clesiam aedificasse  super  fundamentum  apostolorum  et  prophetarum, 
non  statim  acceptabilis  apparet,  si  praesertim  in  suo  contextu  consi- 
deretur. 

Nam  citatio  in  nota : Epist.  ad 4 Eph.  2,  20,  in  illas  sat  dispares  in- 
terpretationes denuo  incidere  videtur,  quas  iam  occasione  discussionis 
schematis  de  Ecclesia  experti  sumus. 

Cavendum  est,  praesertim  hic  ne  ulla  Concilio  accusatio  moveatur 
de  quadam  exegesi  sic  dicta  « situationis  »,  inspirata  scii,  a doctrina 
vel  placitis  quae  probare  intendimus.  Si  enim  adhibentur  textus  biblici, 
qui  omnino  perspicui  non  sint,  certo  causae  oecumenicae  parum  iu- 
vabitur. 

2)  ...5  Affirmatio,  in  pag.  8 ...6,  qua  dicitur  quod  nonnulla  elementa 
extra  Ecclesiam,  apud  fratres  separatos  exstantia,  Ecclesiae  unitatem  ma- 
nifestant, videtur 7 nimis  optimistica.  Si  autem  magis  theologice  rem 
consideremus ,8  dicendum  est  quod  illa  elementa,  eo  ipso  quod  etiam 
extra  unicam  Ecclesiam  exstant,  divisionem  christianorum  manifestant 
potius  quam  unitatem. 

...9  In  pag.  16,  ...10  asseritur  quod  communes  precationes  haben- 
dae sunt  perefficax  medium  supplicationis  pro  unitate.  Id  quidem  pulchre 
dicitur  sed  veritati  non  omnino  respondet. 

Considerare  enim  debemus  quod  precationes  illae  communes  sunt 
exterius  tantum;  interius  autem,  scii,  in  intentione  orantium,  sunt  om- 
nino personales.  Etenim  unusquisque  petere  debet  unitatem  secundum 
lucem  qua  gaudet.  In  concreto,  catholicus  petere  debet  ingressum  vel 
reditum  omnium  christianorum  in  unam  Ecclesiam  catholicam.  Quod 
si  hanc  suam  intentionem  manifestaret,  forsan  et  vinculum  externum 
communis  precationis  quam  cum  acatholicis  ad  Deum  fundit,  facile 
dirumperetur. 

...“  1)  Rationes  historicae  separationis  orientalium  ab  Ecclesia,  quae 

proponuntur  pag.  20,  ...12  certo  completae  non  videntur.  Separatio  enim, 
factum  adeo  complexum  constituit  ut  periculosum  sit  paucis  lineis  illud 
describere.  De  cetero,  opportunum  videtur  ne  Concilium  de  factis  histo- 
ricis iudicium  pronuntiet,  ad  periculum  vitandum  displicendi  sive  catho- 
licis sive  separatis. 

2)  Quae  dicuntur  de  fundamentalibus  dogmatibus  definitis  in  Con- 
ciliis in  oriente  celebratis,  in  pag.  20  in  fine,  et  initio  sub  sequentis  pagi- 
nae,13  videntur  unice  spectare  adiunctum  geographicum.  Quare  nihil 
dicitur  de  elemento  theologico  ex  quo  omnis  honor  et  vis,  illis  Con- 
ciliis orientalibus  obvenit?  Quod  elementum  theologicum  nonnisi  in 
eo  est  quod  in  eisdem  Conciliis  partes  decisivas  habuerunt  Romani  Pon- 
tifices. 

3)  In  pag.  23  et  sequentibus  14  fit  altum  elogium  Protestantium.  Hac 
in  re  saltem  facienda  esset  debita  distinctio.  Elogia  enim  non  omni- 
bus ...15  pari  modo  conveniunt,  salva  caritate}6  Insuper  aliquid  etiam  di- 
cendum esset  de  iis  quae  protestantibus  desunt  vel  in  quibus  certe  de- 
ficiunt. 

Melius  forsan  via  ad  unitatem  sternitur  si  sancta  inquietudo  apud 
ipsos  promoveatur  ostendendo  quae  non  habent  potiusquam  ...17  tran- 
quillitatem conscientiae  fovere  18  insistendo  quasi  in  eis  tantum  quae 
possident.19 

Quoad  cap.  IV.  Quae  de  Iudaeis  dicuntur,  fortasse  in  schemate 
de  Ecclesia  aptiorem  locum  obtinerent,  ubi  de  « non  christianis  ». 

Rationes  prorsus  singulares  inter  Ecclesiam  et  filios  Israel  legitimam 
reddunt  tractationem  etsi  breviorem  huius  quaestionis. 

Oriuntur  imprimis  ex  praeparatione  historico-prophetica  operis  Red- 
emptoris ipsiusque  Ecclesiae  in  Vetere  et  per  Vetus  Testamentum;  ex 
fundatione  et  prima  propagatione  Ecclesiae  in  mundo  facta  per  membra 
populi  Israel,  profecto  instrumentaliter;  ex  pergrandi  perspectiva  pau- 
lina  in  longa  sectione  Epistolae  ad  Romanos  (cap.  9-11)  circa  futuras 
sortes  Israel  et  quidem  iterum  in  relatione  ad  Ecclesiam. 

Et  ultimum.  Caput  V « De  libertate  religiosa  » assignandum  esse 
schemati  ultimo  seu  XVII,  cum  aliis  Patribus  opinor,  quia  thema 20  re- 
spectum dicit  essentialem  ad  argumentum  de  iuribus  personae  humanae 
potiusquam  ad  illud  de  Oecumenismo. 

Utcumque  quaestio  fere  centralis  manet  haec  (et  fortasse  melius  est 
iam  nunc  anticipare  propter  characterem  delicatum  quaestionis 21):  Exi- 
stitne  ius  naturale  diffundendi  religionem  falsam  quam  quis  sincere  esse 
veram  putat? 

...22  Si  hoc  ius  naturale  fundatur  in  sola  dignitate  personae,  negatur, 
quia:  a)  ex  una  parte  diffundere  errorem  est  in  se  malum  et  haberi 

nequit  ius  naturale  ad  faciendum  malum;  et  b)  ex  altera  parte  pertinet 
ad  dignitatem  hominis  diffundere  verum,  non  falsum. 

Si  autem  in  determinatis  adiunctis  ista  diffusio  bono  communi  non 
nocet,  vel  nocet  bono  communi  minus  quam  publica  prohibitio  huius 
diffusionis,  conceditur ; nam  iure  naturae  servanda  est  libertas  ubi  non 
obstat  bonum  commune. 

Notandum  est  tamen  quod  per  se  error  est  contra  bonum  commune. 
Sic  videtur  intelligenda  Encyclica  Vacem  in  terris  in  locis  ad  hoc...23 

Denique  cum  bonum  commune  variari  possit  secundum  contingentes 
loci  et  temporis  circumstantias,  intelligi  potest  mutatio  quaedam  in 
modo  iudicandi  Ecclesiae  circa  libertatem  religiosam. 

Relatio  exc.mi  De  Smedt  conferre  poterit  ad  uberem  disceptatio- 
nem circa  hanc  salebrosam  quaestionem. 

Venerabiles  Patres,  reverenter  unus  e nostris  laicis  auditoribus  hic 
praesentibus  scripsit : «In  Concilio  neque  victores  neque  victi  habentur, 
quia  si  quis  devincitur  ab  aliqua  veritate  aut  ab  aliquo  aspectu  veritatis 
nondum  antea  perspecto  victor  appellandus  erit  ».  Ergo  fidenti  animo 
procedamus  usque  ad  finem  sessionis ,24  Dixi.  Gratias. 


In  textu  scripto  tradito-.  1 Schema  decreti  examini  conciliari  propositum, 
certe  ab  omnibus  iamdiu  exspectabatur,  cum  de  argumento  agat  quod  cuivis  pa- 
stori summo  cordi  est.  Logicum  ergo  omnino  est,  si  cum  illa  exspectatione  desi- 
derium perfectionis  plenae  dicimus  necessario  esse  coniunctum.  Huiusmodi  deside- 
rio motus.  2 Quod  attinet  cap.  I.  3 linn.  22-24.  4 deest.  5 Quae 

de  Petro,  pag.  7,  linn.  27  ss.,  dicuntur,  pauca  sunt  et  insufficientia.  Verba  enim 
Mt.  16,  18  multo  plus  inferunt  quam  ut  Petrus  « Fratrum  suorum  collegio  prae- 
esset  ».  Immo  veram  exprimunt  rationem  fundamenti  quae  uni  Petro  competit 
respectu  ad  totam  Ecclesiam,  apostolis  inclusis.  Etiam  munus  supremum  magiste- 
riale  Petri  debilitatur  cum  dicitur  « singulos  etiam  in  fide  confirmando  ».  Nam  ut  do- 
cuit Vaticanum  I,  Petro  eiusque  successori  Romano  Pontifici  competit  non  solum  sin- 
gulos pastores,  sed  etiam  omnes  simul  sumptos  in  fide  confirmare  (Denz.  1827).  3) 
6 lin.  25.  7 est.  8 consideramus.  9 Quoad  cap.  II.  10  linn.  25-28. 

11  Quoad  cap.  III.  12  n.  12.  13  lin.  30,  pag.  21  lin.  2.  14  -25.  15  pro- 

testantibus.  16  deest.  17  si.  18  foveatur.  19  ab  ipsis  possidentur. 
20  deest.  21  deest.  22  Respondeo.  23  (pag.  6 et  19  ed.  Polyglottis 
Vaticanis).  24  ex  hucusque  dictis,  liceat  nunc  inferre  conclusionem.  Si  nomine 
« pastoralitatis  » transcendere  possumus  categorias  iuridicas,  si  nomine  « spiritus 
oecumenici  » habitudinibus  psychologicis  fratrum  separatorum  attendere  debemus, 
nomine  tamen  veritatis  categorias  dogmaticas  praeterire  prohibemur. 

Exc.mus  P.  D.  IOANNES  CAROLUS  ARAMBURU 
Archiepiscopus  T ucumanensis 

Venerabiles  Patres  et  dilecti  Fratres, 

Pergratum  est  hic  manifestare  progressum  factum  in  expositione 
materiae  oecumenismi  inter  schema  oblatum  in  prima  sessione  Conci- 
lii, vocatum  « De  unitate  Ecclesiae  » et  hoc  actuale  « De  Oecume- 
nismo  ». 

In  hoc  schemate  actuali  Ecclesia  in  stylo  magis  synthetico  offert 
maiorem  copiam  punctorum  circa  oecumenismum,  quia  includit  non 
solum  fratres  orientales,  sed  etiam  alios  fratres  in  Christo  credentes, 
agnoscendo  simul  ipsorum  valores  christianos,  et  etiam  alios,  quamvis 
non  in  Christum  credentes,  tamen  bona  voluntate  animatos  Deum  co- 
lentes. 

Attamen  agendo  de  oecumenismo  videretur  desiderari  in  schemate 
quaedam  praevia  introductio,  seu  prooemium  in  quo  convocentur,  modo 
generali,  homines  bonae  voluntatis,  et  ut  sit  sicut  quaedam  resonantia 
seu  continuatio  illius  primae  declarationis  a Patribus  Concilii,  anno 
transacto,  prolatae  mundo  in  initio  primae  sessionis  Concilii. 

Cum  enim  hic  sermo  sit  de  fovenda  unione  diversorum  coetuum 
hominum  ideologice  diversorum,1  videretur  valde  conveniens  ut  in  hac 
introductione  seu  prooemio  schematis  de  Oecumenismo,  antequam  lo- 
quatur directe,  sicut  n.  1 « de  Ecclesiae  unitate  et  unicitate  »,  inscriban- 
tur alia  puncta  praevia  themati  sub  titulo  « de  unitate  propria  Ecclesiae 
catholicae  ». 

Agitur  enim  hic  de  quaerenda  via  proximioris  relationis  et  unionis 
cum  fratribus  separatis,  et  proinde,  antequam  exhibeatur  Ecclesia  ca- 
tholica tamquam  « mirabile  unitatis  sacramentum  » (ut  sunt  verba  n.  1), 
necesse  est  praevio  innuere  et  statuere  concrete  principium  aequo  di- 
stans pro  ambabus  partibus,  seu  basis  acceptabilis  vel  coincidentiae  inter 
nos  catholicos  et  illos,  quae  sit  etiam  via  seu  fundamentum  ad  quae- 
rendam et  obtinendam  optatam  et  possibilem  unionem. 

Hoc  schema  in  suo  initio,  videretur 2 esse  non  tam  3 pastorale.  Nam 
quasi  ex  abrupto  incipit  tractare  materiam  pro  unione  offerendo  statim 
ab  initio  solutionem  quaestionis,  sed  solutionem  nostram  et  non  ipso- 
rum, nempe  praesentando  Ecclesiam  catholicam  tamquam  « mirabile 
unitatis  sacramentum  » institutum  a Iesu  Christo. 

Attamen  pastoraliter  consideratum  videretur  magis  opportunum  lo- 

qui  in  primis  de  notione  oecumenismi  in  se.  Praeterea  facere  convocatio- 
nem hominibus  bonae  voluntatis,  christianis  et  non  christianis  sed  Deum 
colentibus,  ad  studium  et  praxim  veritatis  et  amoris. 

Deinde  exhibere  Iesum  Christum,  qui  testimonium  efficax  dedit  se 
esse  veritatem  et  amorem,  tamquam  instrumentum  et  basim  unionis 
omnium  hominum  cum  Deo  et  mutuo  inter  seipsos. 

Et  denique  sub  luce  et  directione  huius  fundamenti  accepti  ab  am- 
babus partibus,  intra  et  extra  Ecclesiam  degentibus,  i.  e.  sub  ductu  Do- 
mini Nostri  Iesu  Christi,  facere  invitationem  ad  dialogum. 

In  hoc  puncto  maxime  convenit  praecisare  quod  dixit  quidam  auctor, 
nempe  quod  quaestio  debet  statui  « non  in  situ  simplicis  problematis, 
sed  elevari  debet  usque  ad  dignam  altitudinem  mysterii  ».  Quia  in  bac 
materia  non  simpliciter  agitur  de  solutione  ad  stylum  officii  burocratici, 
vel  de  mero  superando  problemate  alicuius  externae  organizationis,  sed 
de  obtinenda  unione  fundata  in  Christo  orante,  qui  rogavit  unitatem  fun- 
datam in  amore  « ut  sint  consummati  in  unitate  et  ut  cognoscat  mun- 
dus quia  Tu  me  misisti;  et  illos  dilexisti  sicut  et  Tu  dilexisti  me  ». 

Haec  principia  exposita  in  introductione  seu  prooemio  valde  iuva- 
bunt  ad  permanentem  dialogum  cum  fratribus  separatis  et  praesertim  ad 
elaborandam  theologiam  sic  dictam  « oecumenicam  »,  i.  e.  ad  elaboran- 
dam theologiam  biblicam  non  polemicam,  plene  fundatam  in  puritate 
revelationis;  theologiam  faciendam  per  duplicem  seu  analogam  viam 
tam  ex  parte  fratrum  separatorum,  quam  ex  parte  catholicorum.  Illi, 
ut  ipsi  aiunt,  ex  sola  Biblia,  et  nos  ex  Biblia  et  sub  luce  traditionis.  Et, 
ut  innuitur  in  schemate,  quin  « faciamus  falsum  irenismum  quo  pu- 
ritas doctrinae  catholicae  detrimentum  patiatur,  vel  eius  sensus  genui- 
nus et  certus  obscuratur  ». 

Et  haec  « oecumenica  theologia  » debet  esse  non  cum  actuali  signo 
polemico,  sed  tantum  cum  signo  magnae  fidelitatis  Christo  et  eius  Evan- 
gelio.  S.  Pontifex,  f.  r.,  Paulus  VI,  die  29  septembris  dixit  fratribus 
separatis:  « nolumus  fidem  nostram  esse  causam  ob  quam  cum  illis  con- 
certemus ». 

Et  hic  stylus  nostrae  theologiae  non  erit  occasio  confusionis  vel 
amissionis  verae  fidei,  sed  erit  naturalis  via  ad  dialogum  cum  fratribus 
separatis,  et  via  ad  mutuam  et  meliorem  comprehensionem,  aestimatio- 
nem et  ad  optatam  unionem,  fundatam  in  Christo  orante. 

S.  Pontifex  Paulus  VI  in  allocutione  inaugurationis  secundae  ses- 
sionis Concilii,  cum  sapientissimis  verbis  oecumenicis,  facit  convoca- 
tionem plenam  fiduciae,  ad  dialogum  theologicum.  Ait  enim:  « Liben- 
ter sane  eorum  (i.  e.  fratrum  separatorum)  studia  probamus,  qui  ho- 
neste in  sua  luce  et  honore  ponere  nituntur  germanos  veritatis  vitaeque 

spiritualis  thesauros  eorundem  fratrum  seiunctorum,  ea  mente,  ut  ra- 
tiones, quae  inter  nos  et  illos  intercedunt,  in  melius  mutentur.  Fore 
autem  confidimus,  ut  et  ipsi,  pari  voluntate  permoti,  nostram  doctrinam 
altius  cognoscere  velint,  et  perspicere  quam  rationabiliter  e divinae  reve- 
lationis deposito  ea  proficiscatur;  atque  etiam  nostrae  historiae  nostrae- 
que  vitae  religiosae  uberiorem  notitiam  sibi  comparare  conentur  ». 

Concludendo  dicam  ut  antequam  in  hoc  schemate  exhibeatur  Eccle- 
sia catholica  sicut  in  n.  1 ut  « mirabile  unitatis  sacramentum  a Christo 
institutum  »,  et  ad  fovendum  mutuum  dialogum  tamquam  viam  ad 
meliorem  contactum  et  comprehensionem  cum  fratribus  separatis,  in 
initio  huius  schematis  praeponatur  introductio  ad  modum  pontis  exstruc- 
tum ad  unionem,  in  qua  exponantur:  a)  notio  oecumenismi;  b)  necessi- 
tas unionis  mutuae  hominum,  et  horum  omnium  cum  Deo;  c)  invitatio 
ad  omnes  homines  bonae  voluntatis  ad  investigationem  et  praxim  veri- 
tatis et  amoris;  d)  exhibitio  Iesu  Christi  praebendo  efficax  testimonium 
se  esse  veritatem  et  amorem;  e)  sub  hoc  fundamento  Iesu  Christo,  com- 
muniter acceptato,  invitatio  ad  dialogum  prosequendo  doctrinam  Ipsius 
Salvatoris.  Dixi. 


In  textu  scripto  tradito-.  1 dispersorum.  2 videtur.  3 magis  doctri- 
nale quam. 

Moderator-.  Exc.mus  D.  secretarius  velit  legere  tertium  modum  de 
cap.  III  schematis  S.  Liturgiae. 

Secretarius  generalis-.  Tertius  Modus:  « An  placeat  expensio  facta 
a Commissione  circa  art.  79,  comma  3 ». 

Hunc  articulum  et  hoc  comma  potestis  videre  in  pag.  19,  ubi  refe- 
runtur desideria  et  expressiones  Patrum  et  refertur  etiam  responsio  data 
a commissione.  Quae  responsio  sic  sonat  ...  [ cf . p.  658]. 

4 

Exc.mus  P.  D.  IOSEPH  HOEFFNER 
Episcopus  Monasteriensis 

V enerabiles  Patres , 

Ad  mentem  schematis  propositi  Oecumenismus  motus  quidam  et 
ordinata  actio  est  ad  unitatem  fovendam  cum  illis  fratribus  separatis, 
qui  per  dissensiones  saeculis  elapsis  exortas  a communione  Ecclesiae 
catholicae  seiuncti  sunt. 

Attamen  etiam  hodie  seiunctionem  multorum  christianorum  a com- 
munione • Ecclesiae  deplorare  debemus,  ita  ut  duplex  genus  omnino 
diversum  fratrum  separatorum  distinguendum  sit.  Nam: 

Saeculis  elapsis  separatio  ab  Ecclesia  coincidebat  cum  transitu  ad 
aliam  communitatem  christianam  in  Christum  credentem  et  eum  amantem. 

Hodie  autem  separatio  ab  Ecclesia  transitus  est  ad  indifEerentismum 
et  infidelitatem.  Inde  sequitur  quod  fratres  nostri  separati  hodie  non 
tantum  illi  sunt,  qui  in  Christum  credunt  et  baptismum  rite  receperunt, 
sed  etiam  illi,  qui  — quamvis  baptizati  sint  — non  iam  in  Christum 
credunt  et  Ecclesiae  tergum  obvertunt,  quorum  numerus  de  die  in  diem 
miserandum  in  modum  accrescit,  praesertim  inter  operarios,  sed  etiam 
inter  sic  dictos  intellectuales. 

Gravissima  crux  et  summa  cura  episcoporum  in  nostris  dioecesibus 
neque  reformatio  Curiae  Romanae  est,  neque  nova  circumscriptio  dioe- 
cesium ...1,  sed  deplorandus  ille  motus  multorum  christianorum  ad  infi- 
delitatem, qui  motus  cum  progressu  civilizationis  sic  dictae  industria- 
lizatae  cohaerere  videtur  et  in  quibusdam  regionibus  violenta  vexatione 
atheismi  militantis  insuper  augetur  et  acceleratur. 

Etiam  cum  his  fratribus  separatis  indifferentismo  adhaerentibus  ...2, 
quorum  numerus  multis  in  regionibus  maior  est  quam  numerus  fra- 
trum separatorum  in  Christum  credentium,  etiam  cum  his  dialogum  in- 
cipere oportet:  Kairos  Ecclesiae  in  saec.  xx  alius  est  quam  in  saec.  xvi. 
Non  ita  se  gerere  licet  proinde  ac  si  usque  adhuc  in  saec.  xvi  viveremus. 
Typus  fratris  separati  mutatus  est. 

Quapropter  propono  quod  in  schemate  de  Oecumenismo  peculiare 
caput  de  catholicorum  habitudine  ad  fratres  separatos  saecularizatos 
- — sit  venia  verbo  — inseratur.  Dixi. 


In  textu  scripto  tradito-.  1 neque  status  episcoporum  auxiliarium.  2 et  sae- 
cularizatis  — sit  venia  verbo  — . 


5 

Exc.mus  P.  D.  IOANNES  HERVAS  Y BENET 
Episcopus  tit.  Doritanus , praelatus  nullius  Cluniensis 

V enerabiles  Patres  et  Fratres  omnes, 

In  Concilio  loquimur,  non  ad  contradicendum,  sed  ad  investigandum, 
id  est  ut  eluceat  veritas,  et  speciatim,  ut  modus  — modus  inveniatur 
quo  haec  veritas  exponenda  est  hominibus  nostrae  aetatis. 

Non  sumus  contradictores,  sed  collabor at or es / collaboratores  fra- 

terni,  ut  fructum  afferamus  in  patientia  — sicuti  in  schemate  de  sacra 
Liturgia  feliciter  evenit  — et,  nostro  sudore,  assistendam  Spiritus  Sancti 
mereamur  obtinere. 

Hoc  animo  collabor ationis  motus,  mihi  placet  affirmare  schema  de 
Oecumenismo  magni  momenti  esse,  et  nos  debere  — quia  maxime 
exspectatum  est  — illud  non  praecipitanter,  sed  lente  — lenta  festi- 
natione — conficere. 

Aliqui  Patres  dixerunt  optimum  esse  schema  Oecumenismi,  sed 
cap.  IV  et  V ad  illud  proprie  non  pertinere. 

His  humiliter  adhaereo,  et  quasdam  ideas  complementarias  de  loco 
et  distributione  materiae  Vobis  proponere  audeo,  si  forte  alicuius  uti- 
litatis sint. 

Et  hoc  votum  ita  posset  esse  2:  Thema  concrete  3 de  libertate  reli- 
giosa pertractari  debet,  partim  et  fundamentaliter,  in  schemate  « De  prae- 
sentia Ecclesiae  in  mundo  hodierno  »;  partim  et  per  modum  applica- 
tionis tantum,  in  cap.  II  schematis  de  Oecumenismo,  quando  agitur  de 
oecumenismi  exercitio. 

Non  proprium  videtur  quod  thema  de  libertate  religiosa  tractetur 
ut  caput  separatum  in  schemate  de  Oecumenismo. 

Rationes : 

1.  In  omni  processu  methodologico,  quaestio  de  loco  insertionis 
alicuius  materiae  momentum  habet.  Locus  enim  iam  indicat  aliquid  quod 
rei  naturae  conveniens  vel  non  conveniens  est;  aliquo  modo  rem  confi- 
gurat et  definit...4 

a)  Libertas  religiosa  proprie  et  essentialiter  refertur  ad  iura  per- 
sonae humanae,  sed  non  ita  essentialiter  ad  Oecumenismum. 

h)  Libertas  religiosa  multum  confert  ad  Oecumenismum,  sed 
non  ita  principaliter.  Est  enim  unum  tantum  ex  elementis  necessariis  ad 
exercitium  oecumenismi,  de  quibus  in  cap.  II  schematis  agitur. 

c ) Si  doctrina  de  libertate  religiosa  in  unum  congeritur,  et  inse- 
ritur schemati  de  Oecumenismo  tamquam  capiti  separato,  confusio  me- 
thodologica,  ut  modeste  opinor,  inducetur.  Tunc  enim  haec  doctrina 
deerit,  i.  e.  non  erit 5 (nisi  iterum  repetatur,  quod  absurdum  est),  ubi 
proprie  pertractanda  esset,  scii.,  in  constitutione  « De  iuribus  personae 
humanae  ». 

Satis  ergo  est  ut  libertas  religiosa  inseratur  nunc,  per  modum  appli- 
cationis et  sua  propria  mensura,  cap.  II  schematis  de  Oecumenismo, 
in  quo  exponitur  Oecumenismi  exercitium. 

2.  Commoda  quae  sequuntur,  si  quaestio  de  libertate  religiosa  trac- 
tetur in  schemate  « De  Ecclesiae  praesentia  in  mundo  hodierno  » et  in- 
time connectatur  cum  doctrina  de  iuribus  et  officiis  personae  humanae: 

a)  tunc  sensus  positivus  rectae  notionis  de  libertate  religiosa  in 
propria  luce  poneretur .6 

b)  Etiam 7 perspicue  appareret  respectus  necessarius  libertatis 
religiosae  ad  ordinem  obiectivum  Dei,  ad  societatem,  et  ad  responsabi- 
litatem,  ut  ita  dicam,  uniuscuiusque  in  libertate  exercenda. 

3.  Incommoda  quae  sequerentur,  si  libertas  religiosa  exponitur  in 
capite  separato  schematis  de  Oecumenismo. 

a)  Si  quaestio  exponitur  separatim  ut  nunc,  Concilium  videre- 
tur, saltem  aliquo  modo,  in  genere,  videretur  deviari  a traditione  Eccle- 
siae et  etiam,  certo  quodam  modo,s  favere  « effectismo  propagandi- 
stico  » ut  ita  dicam. 

b)  Videretur  etiam  approbare  lineam  illam  negativam,  a Rousseau 
receptam,  quae  placuit  liberalismo,  et  hodie  ab  existentialismo  extol- 
litur. Ab  his  enim  libertas  consideratur  tamquam  bonum  absolutum  in 
homine,  consistens  in  liberatione  mere  negativa  a quocumque  vinculo 
extra-  subiectivo . 

Sunt  etiam  rationes  congruentiae : 

1.  Encyclica  « Pacem  in  terris  »,  iuxta  nostrum  clarissimum  rela- 
torem,9 considerari  potest  et  debet  tamquam  exemplar  iuxta  quod  doc- 
trina de  libertate  religiosa  exponenda  est. 

Iam  vero  Encyclica  ...10,  quae  libertatem  religiosam  praeclare  vin- 
dicat, agit  de  hac  re  in  prima  parte,  quando  iura  et  officia  personae  hu- 
manae exponit.  Tunc  loquitur  de  iure  honorandi  Deum  iuxta  testimo- 
nium propriae  conscientiae. 

2.  Ex  alia  parte  11  schema  « De  praesentia  Ecclesiae  in  mundo  ho- 
dierno » certe  doctrinam  de  libertate  religiosa  explanare  debet. 

Quando  enim  agat  « de  persona  humana  in  societate  » et  recenseat 
iura  fundamentalia  hominis,  oportet  ut  hanc  libertatem  exponat  et  vin- 
dicet. 

Item  in  capite  « De  communitate  gentium  et  pace  » expedit  liber- 
tatem religiosam  pro  gentium  communitatibus  vindicare...12 

Conclusio  et  votum.  Doctrina  catholica  de  libertate  religiosa  non 
exponatur  in  capite  separato,  schemati  de  Oecumenismo  inserto. 

Locus  proprius  in  quo  haec  doctrina  exponenda  est,  videtur  esse 
schema  « De  Ecclesiae  praesentia  in  mundo  hodierno  »,  ubi  agitur  de 
fundamentalibus  personae  humanae  iuribus,  et  de  his  quae  requiruntur 
ad  pacem  inter  communitates  gentium.  Hic  est  enim  locus  in  quo  oppor- 
tune asserere  et  firmare  oportet  principia  doctrinalia  quae  ad  libertatem 
religiosam  spectant. 

Per  modum  autem  applicationis,  et  sua  propria  mensura ,13  libertas 

religiosa  recenseatur  inter  ea  quae  requiruntur  ad  oecumenismi  exerci- 
tium, in  cap.  II  schematis  de  Oecumenismo..  ^ 

Emendationes  modo  concreto  introducendas , si  placet , trado  secre- 
tariatui  pro  commissione  conciliari ,15  Dixi. 


In  textu  scripto  tradito-.  1 deest.  2 deest.  3 deest.  4 Quaerendum 
ergo  nobis  est  ubi  sit  locus  in  quo,  proprie  et  logice,  exponenda  sit  doctrina  de 
libertate  religiosa.  5 deest.  6 ponitur:  est  enim  facultas  operandi  verum 
et  bonum  obiective  propositum  in  lege  aeterna,  in  conscientia  recte  efformata  ma- 
nifestatum, atque  ab  Ecclesia  catholica  authentice  declaratum.  Sic  semper  a tradi- 
tione catholica  haec  libertas  intelligitur.  7 deest.  8 et  sub  titulo  « de  liber- 
tate religiosa  »,  et  non  modo  positivo  tanquam  ius  quod  ad  dignitatem  personae 
humanae  spectat,  a)  Concilium  deviaretur  a traditione  catholica,  ut  antea  diximus, 
et  videretur.  9 deest.  10  illa.  11  deest.  12  3.  Liceat  etiam  mihi 
modeste  opinando,  notare  saporem  quemdam  liberalismi)  quo  expositio  in  Capite 
separato  et  quidem  Oecumenismo  connexa  signari  videretur.  Contradictio  adesset 
pro  Ecclesia  catholica,  si  dum  mundus  hodiernus  paulatim  incipit  sese  eximere  ab 
ideis  proprie  liberalibus  (non  a vera  libertate),  nunc  Ecclesia  catholica  talem  modum 
procedendi  et  exponendi  doctrinam  amplecteretur?  4.  Nimia  videretur  imitatio 
alienorum.  Bonum  est  quod  Ecclesia  aptetur  necessitatibus  uniuscuiusque  aetatis: 
unde  nunc  postulatur  renovatio  quae  nominibus  « aggiornamento  »,  « mise  au 
point  »,  « puesta  al  dia  » significatur.  Haec,  ubique  laudata,  Ecclesia,  semper  pro 
munere  habuit. 

Sed  legitima  aptatio  nullo  modo  debet  esse  servilis  imitatio  institutionum  lai- 
calium  et  politicarum,  quae  decurrente  tempore  senescunt  et  transeunt.  Sic  monar- 
chiae illae,  quae  despotismum  « illustratum  » professae  sunt;  sic  totalitarismus,  anar- 
chismus  revolutionarius  et  exaggeratus  democratismus,  qui  propriis  coloribus  histo- 
riae paginas  tingunt. 

Quae  eo  minus  imitari  licet,  si  talis  imitatio  supponat  deviationem  a traditione 
catholica,  quam  magisterium  pontificium  et  episcopale  semper  tenuit;  et  ita  gen- 
tibus videatur  Ecclesia  nunc  invenisse  notionem  libertatis  religiosae  et  ab  hodiernis 
hanc  doctrinam  mutuasse,  quod  non  est  verum.  13  deest.  14  Id  postulat 
ordo  logicus,  qui  in  omni  processu  methodologico  servari  oportet. 

Notio  positiva  et  recta  libertatis,  quae  non  est  solutio  a quocumque  vinculo 
extra-obiectivo  hominis,  sed  facultas,  quae  essentialiter  competit  operandi  rectum 
et  bonum  intra  limites  legis  aeternae,  iuxta  testimonium  conscientiae  recte  effor- 
matae,  qualiter  ab  Ecclesia  catholica  authentice  proponitur. 

Haec  est  via  quam  secutus  est  Summus  Pontifex  Ioannes  XXIII  in  Encyclica 
Vacem  in  terris , quae  tanquam  exemplar  et  norma  habenda  est,  quando  hae  quae- 
stiones tractantur. 

Vitandus  est  sapor  liberalismi  et  omnis  nimia  imitatio  alienorum,  cum  in 
traditione  catholica  vera  et  authentica  libertas  semper  vindicata  sit,  et  in  magisterio 
pontificio  et  episcopali  feliciter  exponatur.  15  Emendationes  introducendae. 
In  textu,  quem  prae  manibus  habuimus,  ex  quo  cap.  V schematis  de  Oecumenismo 
efformandum  videbatur,  duo  sunt  distinguenda: 

A)  Quae  spectant  ad  rectum  exercitium  libertatis  religiosae  inter  christianos; 
et  haec  sunt: 

1.  in  prologo,  paragraphus  « Mater  Ecclesia...  libere  accedant  »;  quae  rec- 
tius et  aptius  collocabuntur  in  cap.  II  « De  Oecumenismi  exercitio  »,  prooemio, 
pag.  15,  lin.  5. 

2.  n.  1:  «Hac  de  causa  adiurat...  eEusionem  »;  quae  aptius  dicentur  in 
eodem  cap.  II,  n.  1,  pag.  17,  lin.  33. 

3.  n.  2:  « Quamdiu  tamen  sunt...  tribuuntur  »,  dicenda  videntur  in  cap.  II 
«De  Oecumenismi  exercitio»,  n.  11,  pag.  18,  lin.  13. 

B)  Quae  in  supradicto  textu  manuscripto  « De  libertate  religiosa  »,  ad  ipsam 
doctrinam  libertatis  spectant,  haec  sunt: 

1.  De  libertate  interiori  seu  « conscientiae  »,  in  nn.  2 et  3. 

2.  De  libertate  exteriori  seu  « sociali  »,  in  nn.  4 et  5. 

3.  De  libertate  sive  interiori  sive  exteriori  relate  ad  Statum,  in  altera 
parte  n.  5. 

Haec  autem  omnia,  ex  rationibus  supra  allatis,  melius  et  aptius  dicentur  in 
schemate  de  Ecclesiae  praesentia  in  mundo  hodierno. 


Moderator : Exc.mus  D.  secretarius  generalis  velit  legere  quaesitum 
generale  circa  expensionem  modorum  respicientium  cap.  III  schematis 
Sanctae  Liturgiae. 

Secretarius  generalis : « An  placet  expensio  facta  a commissione  circa 
modos  reliquos  articulos  cap.  III  respicientes  ».  Placet  vel  non  placet. 

6 

Exc.mus  P.  D.  IGNATIUS  ZIADE 
Archiepiscopus  Berytensis  Maronitarum 

Venerabiles  Patres,  carissimi  Observatores  et  Auditores, 

Super  schema  de  Oecumenismo  in  genere,  duo  dicere  mihi  liceat, 
nempe  de  maximis  meritis  huius  schematis,  quae  approbationem  no- 
stram omnino  vocant  ac  de  quibusdam  punctis  perficiendis. 

A)  Schema  mihi  valde  placet  et  laudandum  est,  quia  reapse  servat 
tria  principia,  in  Oecumenismo  fundamentalia: 

Primum  principium:  Inter  christianos  amplianda  sunt  communia 
magis  quam  contraria.  Haec  est  veritas  in  caritate,  sine  periculo  « falsi 
irenismi  ».  Unitas  divisionem  ita  praecedit  ut  a divisione  perfectius  oria- 
tur. Sub  luce  enim  unitatis  iam  habitae,  in  meliorem  lucem  ponere  pos- 
sumus rationes  hodiernas  divisionum.  Agitur  de  unitate  hodie,  non 
iam  in  praeterito. 

Secundum  principium:  Ab  omnibus  accipienda  sunt  incrementa  tra- 
ditionis Ecclesiarum  particularium.  Haec  integratio  feliciter  incepta  est 
non  solum  in  schemate  sed  etiam  in  tota  activitate  nostri  Concilii, 

quando  Ecclesia  exprimitur  ut  Communio,  quod  est  fundamentale  in 
oriente,  aut  quando  de  facto  respondetur  maximis  quaestionibus  saec.  xvi, 
de  quibus,  v.  g.,  fides  salutaris,  Sacra  Scriptura  in  Ecclesia,  conversio 
cordis,  laici  in  Ecclesia,  linguae  vernaculae  ad  enarranda  magnalia  Dei. 

Tertium  principium:  Unitas  servanda  est  in  diversitate  legitima. 
Quotiescumque  enim  legitima  diversitas  reiecta  est,  statim  divisio  orta 
est.  Sic  evenit  in  saec.  v,  quando  diversitas  in  formulatione  eiusdem 
fidei  in  Christum,  verum  Deum  et  verum  hominem,  non  agnita  fuit.  Sic 
in  saec.  xi,  quando  modus  particularis  disciplinae  occidentalis  in  oriente 
imponi  conatus  est.  Sic  tandem  in  saec.  xvi,  quando  particularitates  re- 
gionum non  latinarum  ignotae  manserunt.  Certo  certius  non  forte  ortae 
sunt  divisiones  quotiescumque  evenit  in  Ecclesia  nova  expansio  maioris 
momenti.  Ideo  Concilium  primum,  in  Hierusalem  celebratum,  manere 
deberet  exemplar  nostrum  usque  ad  consummationem  saeculi. 

B ) Consequenter  cum  illis  tribus  principiis,  schema  adhuc  perfici 
potest: 

1.  De  elementis  communibus  ampliandis,  dicendum  esset  quod  sco- 
pus oecumenicus  hodie  imprimis  pastoralis  est,  tum  in  explanatione 
fidei,  magis  ac  magis  a fontibus  purificata,  tum  in  praxi  fidei  in  Ecclesia 
semper  reformanda.  Quamobrem  hoc  Concilium  potius  renovationem 
quaerit  quam  unionem. 

2.  De  tota  traditione  integranda  in  vita  nostra,  dicendum  esset  quod 
nos  omnes,  ex  quacumque  traditione  christiana  orti  sumus,  indigemus 
accipere  divitias  ceterarum  traditionum.  Omnes  illae  divitiae  omnium 
sunt!  Tempus  est  de  plenitudine  catholica  vivere,  et  non  tantum  de 
quadam  traditione...2  recentiore.  Hic  labor  non  est  materia  optionis 
pro  doctis  sed  necessitas  vitalis  pro  omnibus  christianis. 

3.  De  unitate  in  diversitate,  dicendum  esset  quod  mysterium  unitatis 
et  mysterium  missionis  in  Ecclesia  idem  est.  Unitas  tantum  in  esse  defi- 
niri nequit  quia  in  fieri  exercetur.  Ecclesia  enim  missio  est  Verbi  incar- 
nati et  Spiritus  Sancti  ad  adunandas  omnes  gentes  in  communionem  Pa- 
tris. Ubi  vera  missio,  ibi  vera  unitas.  Gratias.  Dixi. 


In  textu  scripto  tradito : 1 gratuitas  salutis.  2 latina. 

Moderator-.  Velint  Patres  in  locis  suis  manere,  vel  ad  illa  redire.  Item 
assignatores. 

Exc.mus  P.  D.  ANDREAS  HAMVAS 
Episcopus  Csanadiensis 

Venerabiles  Fratres  conciliares,  Observatores  venerabiles, 

1.  Quid  sit  oecumenismus?  Ad  hanc  quaestionem  schema  optime 
respondet. 

Patria  nostra  Hungaria  oecumenismo  valde  favet.  Sita  enim  in  con- 
finibus occidentis  et  orientis,  inde  a S.  Stephano  influxum  utriusque 
partis  subiit.  Ipse  S.  Stephanus  videtur  oecumenismum  in  sensu  mo- 
derno haud  promovisse. 

Quando  enim  princeps  quidam,  in  australi  parte  regni  dominans, 
ritum  orientalem  introducere  tentavit,  misit  ducem  Csanad  ad  unitatem 
regni  et  religionis,  respecti  ve  ritus,  vindicandam.  Dux  Csanad  expulit 
recalcitrantes  et  S.  Gerardum  episcopum,  episcopum  latinum,  post  ali- 
quot annos  martyrem,  in  sede  sua  consolidavit.  Nomen  ducis  Csanad 
remansit  in  nomine  regionis  et  dioecesis  Csanadiensis. 

S.  Stephanus,  a Spiritu  Sancto  inspiratus  egisse  iure  supponitur.  Ser- 
vans enim  unitatem  ritus  latini  in  toto  suo  regno,  praedestinavit  na- 
tionem ad  vocationem  suam  adimplendam,  nempe,  ut  una  cum  Croatis 
et  Polonis  antemurale  christianitatis  evadat. 

Observandum  est,  reapse,  S.  Stephanum,  dum  ritum  latinum  uni- 
cum in  confinibus  regni  sui  et  imperii  Constantinopolitani  ex  ratione 
politica  urgeret,  in  medio  Regno,  in  civitate  scii.  Vezprimiensi,  clau- 
strum religiosarum  orientalium  sustentasse. 

Successores  quoque  S.  Stephani,  reges  nempe  ex  stirpe  Arpad,  fre- 
quenter uxorem  ex  familiis  imperatorum  orientalium  ducebant. 

Nec  reformatores,  quod  per  se  intelligitur,  oecumenismo  locum  da- 
bant. Tempore  recenti  autem  asseclae  eorum,  animo  catholicis  appropin- 
quant. Communis  adversarius  enim,  omnes  qui  in  Deum  credunt,  ad 
communem  defensionem  coadunat. 

2.  Si  pro  oecumenismo  laborare  intendimus,  bene  novisse  debe- 
mus mentalitatem  fratrum  separatorum,  cum  quibus  unionem  inten- 
dimus ...\  Et  bi  sunt,  apud  nos,  prima  in  linea,  Calvinistae.  Mentalitas 
Calvinistarum  in  Hungaria  catholicis  bene  innotuit.  Adhaerent  reli- 
gioni suae  pertinaciter  — ipsi  gloriantur  se  esse  durae  et  pertinacis 
cervicis. 

Nutritur  fides  eorum  memoria  persecutionum,  quas  tempore  impe- 
rii Habsburgensis  2 in  saec.  xvn  subierunt.  Post  insurrectionem  Rakoczia- 

nam  tales  persecutiones  quidem  cessarunt,  immo  Calvinistae  ante  bel- 
lum, non  obstante  sua  minoritate,  officia  principalia  sibi  quasi  expropria- 
bant  et  propriam  ecclesiam  iuvare  3 et  promovere  non  cessabant. 

Si  iter  facimus  a sede  residentiali  mea,  Szeged,  ad  sic  dictam  « Ro- 
mam Calvinistam  »,  i.  e.  Debrecen,  admirari  possumus  templa  superba 
calvinistarum,  dum  catholici  sanctuariis  modestis  contenti  esse  debent. 
Verum  quidem  est  ista  templa  diebus  dominicis  haud  frequentata  esse. 

Imbuti  erant  insuper  praeiudiciis  adversus  catholicos,  quos  idola- 
tras  reputabant,  propter  adorationem  Eucharistiae,  ob  venerationem  ima- 
ginum et  cultum  sanctorum  imprimis  Beatissimae  4 Virginis  Mariae. 

Quomodo  in  talibus  circumstantiis  in  nostra  patria  collaboratio  oecu- 
menica  cum  fratribus  separatis  imaginari  potest?  Valde  difficulter. 

Et  tamen,  non  est  desperandum  de  progressu  unionis  saltem  ini- 
tialis. Signa  prospera  se  manifestant,  imprimis  pastoribus  protestantibus 
praeeuntibus.  Inter  tales  pastores  et  inter  sacerdotes  catholicos  relatio 
amicalis  fere  ubique  praevalet.  Accidit  ut  catholici,  in  dispersione  viven- 
tes, templum  Calvinistarum  requisierunt,  ut  ibidem  diebus  dominicis 
Missam  celebrare  eis  liceret  — annuente  naturaliter  vel  saltem  tolerante 
expresse  Sancta  Sede.  Pastor  Calvinista  perlibenter  huic  petitioni  annuit. 
Urgenda  tamen  est  in  casibus  similibus  catholicorum  instructio  firma 
de  divina  origine  et  veritate  religionis  nostrae,  alioquin  indifferentismo 
via  sternitur.  Conscius  enim  sum,  et  sacerdotes  nostri  etiam  conscii  sunt, 
periculi,  quod  fideles  incurrere  possunt  locum  cultus  communem  ha- 
bendo, nec  statum  hunc  definitivum  sed  tantum  transitorium  inten- 
dimus. 

3.  Alia  norma  in  promovendo  oecumenismo  est  bonum  exemplum 
catholicorum.  Sectarii,  praecipue  anabaptistae,  fideles  sibi  attrahunt  eo 
quod  non  blasphemant,  bibulos  excludunt,  tributum  ecclesiasticum  gran- 
de quoque  solvunt,  etc.  Et  gloriantur  his  suis  virtutibus,  immo  admira- 
tionem catholicorum  quoque  sibi  acquirunt,  qui  nonnumquam  coram 
me  quoque  eos  exaltare  ausi  sunt.  « Num  tu,  catholice,  tales  virtutes 
exercere  et  te  a vitiis  abstinere  non  obligatum  sentis?  »,  respondi: 
« Num  exemplo  haereticorum  tibi  opus  est  ut  bonus  evadas?  Nonne 
religio  nostra  sancta  et  vera  urget  honestam  et  sanctam  vitam,  et  nonne 
sancti  nostri  tibi  optimum  exemplum  praebent  vitae  probae  et  vere 
christianae?  ». 

Conscios  facere  debemus  fideles  nostros  obligationis  severae  ut  vita 
sua  exemplari  apostolatum  inter  fratres  separatos  exerceant.  Exemplum 
christianorum  antiquitatis  eis  prae  oculis  ponendum  est,  qui  non  tam 
verbo,  quam  potius  vitae  puritate  et  honestate  ethnicos  ad  conversionem 
movebant. 

Praeter  Calvinistas  habemus  multos  inter  nos  schismaticos  et  qui- 
dem Rumenos  et  Servianos.  De  his  scire  debemus  religionem  eorum  cum 
nationalitate  confundi,  ita  ut  pro  Rumeno  vel  Serviano  conversio  ad 
Romanam  Catholicam  Ecclesiam  fere  idem  est,  ac  renegare  nationem 
suam,  quod  eos  certe  deterret.  Verum  quidem  est  inter  Rumenos  multos 
unitos  exstitisse,  quae  unio  autem  proh  dolor  recentissimo  tempore 
in  discrimen  vocata  est. 

Inter  orientales  habemus  ecclesiam  orientalem  hungaricam  unitam, 
cum  dioecesi  propria  a S.  Pio  X anno  1912  erecta,  et  episcopo  proprio. 
Ritus  unitorum  horum  celebratur  in  lingua  vernacula,  i.  e.  Hungarica, 
tota  missa / exceptis  verbis  consecrationis,  quae  lingua  graeca  pronun- 
tiantur. Sacerdotes  horum  unitorum  matrimonium  inire  possunt  ante 
ordinationem  et  fraterna  in  communione  cum  latinis  vivunt. 

4.  Problema  speciale  est  et  manet  apud  nos  quaestio  iudaica.  Antise- 
mitismus  virulens  erat  in  Hungaria,  praecipue...6 

Moderator.  Pater,  tempus  tuum  elapsum  est. 

Orator-.  Iam  finis  appropinquat. 

Moderator-.  Gratias. 

Orator:  Sed  iam  antea  aversionem  fortem  in  gente  iudaei  excitabant 
potentia  sua  oeconomica  et  intellectuali...7 

Pro  8 feminis  iudaeis  conversis  sorores  Congregationis  « Notre  Dame 
de  Sion  » magna  cum  caritate  auxilium  spirituale  praestabant.  Funda- 
tores huius  Congregationis,  ut  notum  est,  ipsi  quoque  Iudaei  erant,  fra- 
tres scii.  Theodorus  et  Alphonsus  Ratisbonne,  ambo  sacerdotes. 

Iudaei  in  Europa  centrali  et  orientali  fere  extincti  sunt.  Pro  eorum 
persecutoribus  quoque  valeat  precatio  sororum  « Notre  Dame  de  Sion  », 
quae  in  omni  Missa  communitatis  ter  post  elevationem,  voce  semper 
elatiore,  cantant:  « Pater,  dimitte  illis,  non  enim  sciunt  quid  faciunt  ». 

Moderator : Velis,  Pater,  concludere...  Gratias! 


In  textu  scripto  tradito:  1 (Schema  cap.  I,  2).  2 Habsburgiani.  3 adiu- 

vare.  4 Sanctissimae.  5 deest.  6 sub  influxu  nazismi.  7 Antisemi- 
tismum  autem  Ecclesia  catholica  in  Hungaria  semper  repugnabat,  et  antistites  ca- 
tholici, sic  v.  g.  card.  Seredi,  primas  Regni,  et  praedecessor  meus  episcopus  Csana- 
diensis  Glattfelder,  necnon  nuntius  apostolicus  Angelus  Rotta,  Iudaeos  contra  per- 
secutores vehementer  protegebant,  et  multos  eorum  ab  interitu  salvabant.  Soda- 
litas specialis  quoque  organizata  est  pro  Iudaeis  baptizatis  in  fide  confirmandis, 
cuius  fundatores  et  moderatores,  assistentibus  sacerdotibus,  ex  ipsis  conversis  eli- 
gebantur, qui  munus  suum  ferventi  cum  zelo  adimplebant.  8 deest. 

Animadversiones  additae: 

In  hoc  sacro  Concilio  nobis  praecipitur  instantissime:  — onerata  nostra  con- 
scientia — « successores  apostolorum  praeparate  viam  unionis  desideratissimae  ». 

Nostra  Patria  dilecta,  Hungaria,  antiquam  suam  culturam,  immo  in  fluctibus 
temporum  in  Europa  Centrali  etiam  suam  existentiam,  Sacrae  debet  Romanae  Ec- 
clesiae; primus  rex  noster  apostolicus  coronam  a Silvestro  Papa  II  expostulavit, 
et  per  saecula  adagium  quoddam  in  usum  veniebat:  « gladius  acquisivit  regnum 
nostrum  sed  Crux  Christi  id  sustentavit  ».  Sed  in  nostra  quoque  patria  inde  a 
saec.  xvi  catholici  fideles  ad  novatores  transibant.  Et  etiam  nunc  in  nostra  repu- 
blica  praeter  catholicos  in  notabili  numero  inveniuntur  calvinistae  et  evangeli- 
stae  (protestantes).  In  eadem  civitate,  in  eadem  via,  in  eadem  domo  immo  per- 
saepe in  eadem  familia  permixti  catholici  vivunt  cum  fratribus  separatis. 

Desiderio  desideramus  ut  aliquando  unitas  sanctae  religionis  nostrae  resti- 
tuatur et  fratres  cum  nobis  uniti,  laeti  dicere  valeant:  « Ecce  quam  bonum  et 
quam  iucundum  habitare  fratres  in  unum  ». 

Beatissimus  Pater  — quem  Deus  diu  vivificet  — in  oratione  introductoria  sa- 
pientissime dixit:  ex  utraque  parte,  ergo  ex  nostra  quoque,  adesse  defectus  et  re- 
sponsabilitatem. 

In  nostra  regione  — si  ad  particularia  transire  licet  — adest  murus  quasi 
ferreus:  sic  dictum  « matrimonium  mixtum  »,  quod  tristissime  dividit  multas 
familias  (hoc  institutum  ii,  qui  Dei  speciali  gratia  illud  propria  experientia  igno- 
rant, haud  intelligere  valent). 

Omnibus  notum  est  iure  vigenti  (can.  160  s.)  matrimonium  mixtum  tantum 
praeviis  cautionibus  praestitis  valide  coram  facie  Ecclesiae  contrahi  posse.  Universa 
ergo  proles  nascitura  in  religione  catholica  baptizanda  et  educanda  est.  Utinam 
haec  norma  Sanctae  Ecclesiae  realizari  in  vita  posset.  Sed,  proh  dolor,  permagna 
est  hominum  fragilitas  et  debilitas,  ideo  multis  in  casibus,  sic  dictae  cautiones  de 
universa  prole  in  catholica  religione  educanda  denegantur,  et  his  deficientibus  va- 
lidum matrimonium  iniri  nequit. 

Videte,  Patres  venerabiles,  huius  facti  consequentias  tristissimas!  Homo  hy- 
permodernus  et  technocratiae  indulgens,  sibique  sufficiens,  qui  semetipsum  sui 
ipsius  deum  esse  putat,  paulatim  taedio  affectus  religionis  supernaturalis,  conten- 
tus erit  matrimonio  mere  civili,  immo  non  semel  simplici  concubinatu!  Exinde 
sequitur  ut  hoc  tristi,  immo  tristissimo  statu  animarum  partes  catholicae  — dene- 
gatis Ecclesiae  sacramentis  — imprimis  poenitentiae,  sacrae  communionis,  in  ex- 
tremis conscientiae  angustiis  crucientur.  Et  qualis  erit  conditio  et  religio  libero- 
rum, qui  ex  his  contuberniis  nascuntur! 

Qui  ex  fratrum  separatorum  adhuc  religiosum  se  esse  credit,  quando  ab  ipso 
cautiones  requiruntur,  instantissime  provocat  ad  religionem  vel  confessionem  pa- 
trum, quam  inde  ab  400  annis  sequuntur,  bona  fide,  antenati  et  ipse.  Sunt  nonnulli, 
qui  in  conditionibus  requisitis  libertatem  conscientiae  aliquo  modo  laesum  iri 
contendunt. 

Aegre  ferunt  etiam,  nos  eosdem  « haereticos  » in  sensu  peiorativo  nominare. 
Patet  ad  quodlibet  delictum  committendum,  etiam  ergo  ad  delictum  haeresis,  con- 
tumaciam requiri.  Ergo  ii  tantum  haeretici  essent  vocandi,  qui  formali  aversione 
a vera  religione  separantur.  Non  vero  ii,  qui  bona  fide  per  saecula  antecessorum 
confessionem  sequuntur. 

Venerabiles  Patres!  Videamus  quid  nobis  faciendum  sit!  Nos  pontifices  im- 

primis  in  supremo  hoc  corpore  legislativo  coadunati,  pontem  praeparare  debemus 
inter  Ecclesiam  catholicam  interque  fratres  separatos.  Sed  quomodo,  quaeritur? 
Iuxta  nostram  humilem  opinionem:  rigor  disciplinae  hodiernae  circa  matrimonia 
mixta  mitiganda  esset. 

Hac  in  re  adsunt  quoque  exempla  historica.  Praedecessor  meus,  Iosephus  Lo- 
novics,  quondam  episcopus  Csanadiensis,  hic  Romae  per  tractatus  sex  mensium 
a Sancta  Sede  obtinuit  facultatem,  iuxta  quam  in  Hungaria  matrimonia  mixta 
absque  cautionibus  sine  forma  Tridentina  valida , etsi  illicita,  habebantur.  Hoc  in- 
dultu quod  die  30  mensis  aprilis  1840  editum  est  a Secretario  Status  Lambru- 
schini,  in  historia  « Instructio  lambruschiana  » nuncupatur. 

In  nostra  patria  iuxta  legem  antiquam  absentibus  cautionibus  praeviis  proles 
ex  matrimoniis  mixtis  natae  parentum  religionem  sequebantur  iuxta  illud  princi- 
pium: « Sexus  sexum  sequitur  ».  Haec  disciplina  apud  nos  usque  ad  novum 
Codicem  editum  (1918)  immutata  fere  remansit. 

In  disciplina  hodierna  mitiganda  duplex  via  adhiberi  potest:  vel 

1.  Obligatio  formae  canonicae  quoad  matrimonia  mixta  tollitur  seu  aufer- 
tur (canon  1099),  vel 

2.  Episcopis  seu  Ordinariis  a Sacro  Concilio  facultas  daretur  ut  in  singulis 
casibus,  quando  cautiones  nullo  modo  praestari  possunt,  a forma  canonica  in 
matrimonio  mixto  partibus  dispensationem  concedere  valeant. 

Nos,  episcopi  Hungarici,  in  Concilio  praesentes  hanc  alteram  solutionem  prae- 
ferimus. 

Venerabiles  Patres  Conciliares!  In  via  difficili  oecumenismi  veritatem  in  cari- 
tate et  caritatem  in  veritate  quaerere  oportet  iuxta  mentem  Ioannis  Papae  XXIII 
immemorabilis  memoriae!  Et  sic  aliquando  Deo  adiuvante  gratia  verificabitur  illud 
Domini  desiderium  sanctissimum:  « Ut  omnes  unum  sint  ». 

Cetera  vero,  satis  importantia,  secretariatui  S.  Concilii  tradere  non  omittam. 

Moderator.  Velint  Patres  audire!  Ad  normam  art.  57  § 6 Ordinis 
Concilii  Oecumenici  Vaticani  II,  moderatores  censent  iam  posse  inter- 
rogari Patres  de  conclusione  disceptationis  circa  schema  de  Oecume- 
nismo  in  genere. 

Ideo,  Patribus  hanc  quaestionem  subiciunt:  An  placeat  Patribus 
concludi  disceptationem  circa  schema  de  Oecumenismo  in  genere,  ita  ut 
fiat  transitus  ad  disceptationem  circa  singula  capita. 

Patres  quibus  placet  concludi,  velint  surgere.  Assignatores  velint 
videre. 

[ Intervallum . Fere  omnes  surgunt ]. 

Velint  Patres  audire!  Conclusa  disceptatione  circa  schema  de  Oecu- 
menismo in  genere,  manet  facultas  loquendi  de  eodem  iis  de  quibus 
in  praedicto  art.  57  § 6. 

Iidem  Patres  rogantur  ut  nomina  sua  hodie  secretariatui  tradant,  ut 
si  casus  ferat,  moderatores  examen  possint  instituere  ut  celerior  evadat 
eventualis  ulterior  disceptatio. 

Nunc  autem,  attentis  interventionibus  plurium  Patrum  eorumque 
animadversionibus,  audito  etiam  praeside  secretariatus  ad  fovendam 
christianorum  unionem,  moderatores  quaestionem  de  merito  schematis, 
nempe  ut  assumi  valeat  pro  utili  fundamento  ulterioris  examinis,  pro- 
ponunt Patribus  seorsim  pro  tribus  prioribus  capitibus  quae  de  Oecu- 
menismo  proprie  agunt,  scii,  de  habitudine  Ecclesiae  ad  christianos  non- 
catholicos.  Postea  eadem  quaestio  seorsim  proponetur  de  cap.  IV,  quod 
est  de  Iudaeis;  et  postea,  ulterius,  item  seorsim,  quaestio  proponetur  de 
cap.  V,  quod  est  de  libertate  religiosa. 

Igitur,  nunc  haec  quaestio  ponitur  Patribus:  An  placeat  Patribus 
tria  priora  capita  schematis  de  Oecumenismo  globatim  sumpta,  ita 
probari  ut  assumantur  quasi  utile  fundamentum  ulterioris  discepta- 
tionis. 

Suffragatio  fiet  per  placet  vel  non  placet  in  schedulis. 

Secretarius  generalis-.  Quaesitum  modo  propositum  ab  em.mo  mo- 
deratore respicit  tantummodo  tria  priora  capita  schematis  de  Oecumeni- 
smo, nempe  utrum  possint  esse  utile  fundamentum  ad  ulteriores  di- 
scussiones. 

Idem  quaesitum  postea  ponetur,  sed  non  hodie,  proximis  diebus, 
circa  IV  et  deinde  circa  V caput.  Hodie,  tantummodo  pro  tribus  prio- 
ribus capitibus  schematis  de  Oecumenismo,  cum  formula  sueta  placet 
vel  non  placet. 

Moderator-.  Velit  loqui  exc.mus  D.  Ioseph  M.  Martin,  arch.  Rotho- 
magensis,  relator. 


Exc.mus  P.  D.  IOSEPH  M.  MARTIN 
Archiepiscopus  Rothomagensis 

Venerabiles  Patres, 

Ut  relator  Secretariatus  ad  Christianorum  unitatem  fovendam  loquor. 

Secretariatus  iam  attentissime  examinavit  emendationes  omnes  antea 
propositas  in  scripto.  Si  vestra  votatione  statuitur  tria  priora  capita  no- 
stri schematis  considerari  posse  ut  basis  ulterioris  disquisitionis,  summa 
cura  satagemus  ut  schema  ad  perfectiorem  adhuc  formam  redigatur. 

Gratias  agimus  pro  vestris  propositionibus  et  suggestionibus.  Multae 
earum  nobis  apparent  ut  valde  utiles  ad  textum  magis  clarificandum  aut 
perfectiorem  reddendum.  Volumus  esse  vestri  auditores  attentissimi. 

Auditis  vestris  verbis  sapientia  ductis  et  experientia  vestra  pastorali 
inspiratis,  lumen  S.  Spiritus  implorabimus  eo  fine  ut  Concilium  sta- 
tuere possit  qua  via  in  motione  oecumenica  in  posterum  incedendum  est. 

Scopus  noster  manet  ut,  una  cum  fratribus  nostris  seiunctis,  attin- 
gamus illam  unitatem  in  fide,  in  vita  sacramentali  et  in  regimine  quam 
Iesus  Christus  pro  una  sua  Ecclesia  a Patre  imploravit.  Dixi. 

Secretarius  generalis : Rogantur  imprimis  Patres  ut  suis  sedibus  stent 
— melius:  sedeant,  hora  11,45,  ut  suffragatio  fiat  circa  integrum 
cap.  III  de  sacra  Liturgia,  ut  heri  factum  est. 

Nunc  lego  nomina  eorum  qui  loqui  postulaverunt  circa  cap.  1 sche- 
matis de  Oecumenismo-.  exc.mi  ac  rev.mi  DD.  Henricus  Nicodemo,  arch. 
Barensis  in  Italia;  Hermannus  Volk,  ep.  Moguntinus  in  Germania;  Em- 
manuel  Talamas,  ep.  Civitatis  Juarezensis  in  Mexico;  Aloisius  Maria 
Carli,  ep.  Signinus  in  Italia;  Antonius  Abed,  arch.  Tripolitanus  Maro- 
nitarum  in  Libano;  Ioannes  Mazur,  ep.  aux.  Lublinensis  in  Polonia; 
Gerardus  Huyghe,  ep.  Atrebatensis  in  Gallia;  Felix  Romero,  ep.  Gien- 
nensis  in  Hispania;  Laurentius  Jager,  arch.  Paderbornensis  in  Ger- 
mania; Claudius  Flusin,  ep.  S.  Claudii  in  Gallia;  Vitus  Chang,  ep.  tit. 
Cyanitanus  in  Germania;  Thomas  Holland,  ep.  eoad.  Portus  Magni  in 
Anglia;  Gordonius  Gray,  arch.  S.  Andreae  in  Scotia;  Aemilius  Guano, 
ep.  Liburnensis  in  Italia;  Ioseph  Tawil,  arch.  vic.  patr.  Melchitarum  in 
Syria;  Anicetus  Fernandez,  mag.  gen.  O.P.;  Ioannes  Gahamanyi,  ep. 
Butarensis  in  Ruanda;  Andreas  Pangrazio,  arch.  Goritiensis  in  Italia. 

8 

Exc.mus  P.  D.  HENRICUS  NICODEMO 
Archiepiscopus  barensis 

Venerabiles  Patres, 

Nemo  est  qui  non  perpendat,  ut  ex  disceptatione  generali  hucusque 
habita  patet,  summum  momentum  decreti  de  Oecumenismo,  potissi- 
mum huius  cap.  I.  Agitur  enim  de  statuendis  principiis  atque  de  exqui- 
rendis, parandis  ac  ponendis  diversi  ordinis  condicionibus  ut  via  ex- 
planetur ad  optatissimam  unitatem  omnium  qui  christiano  nomine  de- 
corantur et  gloriantur  ad  effectum,  sub  Spiritus  S.  influxu,  adducendam 
secundum  supremam  Divini  Redemptoris  orationem  ad  Patrem:  « Ut 
sint  unum  ».  In  mea  potissimum  civitate  permultae  sunt  voces  quae, 
ex  historia,  ex  traditione,  ex  ipsis  vitae  praesentis  adiunctis,  ad  unionem 

cum  fratribus  nostris  seiunctis  orientis  invitant.  Sufficiat  Concilium  illud 
unionis ticum  commemorare,  quod  a.  1098  in  Crypta  Basilicae  S.  Nicolai 
habitum  est,  praeside  B.  Urbano  Papa  II,  180  Patribus  adstantibus, 
inter  quos  S.  Anselmus,  Cantuariensis  archiepiscopus,  qui  enixe  de 
Spiritus  Sancti  a Filio  processione  disseruit.  Nos  omnes  ergo  nobis  per- 
suasum habemus  munus  oecumenicum,  cum  munere  pastorali  et  munere 
missionario,  unum  esse  ex  maximis  Concilii  Oecumenici  Vaticani  II 
muneribus,  cum  quibus  arcte  connectitur  intima  Ecclesiae  renovatio. 

At,  cum  de  re  tanti  momenti  loquimur,  illud  — puto  — S.  Pauli 
prae  oculis  est  a nobis  religiose  habendum:  « Veritatem  facientes  in 
caritate  ». 

In  caritate  in  primis  dico,  quemadmodum  praeclarissimum  nobis 
dedit  exemplum  B.mus  Pater  noster  Paulus  VI  in  oratione  inaugurali 
huius  Concilii  Sessionis.  In  caritate  semper,  cum  omnibus,  praesertim 
cum  nostris  fratribus  seiunctis,  sed  veritatem  in  caritate  facientes. 

Si  enim  ad  unionem  cum  fratribus  seiunctis  assequendam  parum 
clare  aliquando  loquimur  vel  aliqua  tacemus,  nec  veritatem  facimus  nec 
in  caritate  agimus. 

Haec  ideo  considerans,  humiliter  quae  sequuntur  vestro  iudicio 
submitto: 

a)  Optime  quidem  in  n.  1 huius  cap.  I nostri  schematis  agitur 
de  Ecclesiae  unitate  et  unicitate,  cum  haec  sit  basis  oecumenismi  catholici. 
Tamen  non  videtur  sat  clare  hic  de  unitate  loqui  nec  videtur  integra  pro- 
ferri doctrina  cum  affirmatur:  « Hanc  sanctam  suam  Ecclesiam  aedifi- 
cavit (Christus)  super  fundamentum  apostolorum  et  prophetarum  atque 
collegio  Duodecim  universale  mandatum  docendi,  regendi  et  sanctificandi 
concredidit  ».  Iamvero,  quin  hic  adhuc  de  interpretatione  textus  S.  Pauli 
in  Epistula  ad  Ephesios  (2,  20)  loquar,  de  quo  iteratas  disputationes 
audivimus  in  hac  aula,  et  quidquid  sit  de  mandato  collegio  concredito / 
certum  omnino  est  — et  idcirco  hoc  loco  explicite  quam  maxime  asse- 
rendum — Christum  Dominum  Ecclesiam  suam  aedificasse  supra  pe- 
tram, quae  est  Petrus.  Additur  utique  in  textu:  « inter  quos  (scii.  Duo- 
decim) B.  Petrum,  post  eius  fidei  confessionem  et  maioris  dilectionis 
professionem,  elegit,  ut  fratrum  suorum  collegio  praeesset,  singulos 
etiam  in  fide  confirmando  et  universum  gregem  in  perfecta  unitate  pa- 
scendo »,  sed  hoc  — ut  omittam  quae  animadverti  possent  de  locutio- 
nibus singulis  2 hic  adhibitis  — nullo  modo  sufficit,  cum,  ex  alia  parte, 
explicite  affirmatum  sit  Ecclesiam  a Christo  aedificatam  esse  super  fun- 
damentum apostolorum  et  prophetarum.  Nec  praetermittendum  Con- 
cilium Vaticanum  I,  in  Constitutione  dogmatica  Pastor  aeternus  perlu- 
cidum esse  in  recognoscendo  in  Petro  dumtaxat  Ecclesiae  fundamentum: 

« B.  Petrum  ceteris  apostolis  praeponens,  in  ipso  instituit  perpetuum 
utriusque  unitatis  principium  et  visibile  fundamentum,  super  cuius  for- 
titudinem aeternum  exstrueretur  templum  ».  « Et  quoniam  portae  in- 
feri ad  evertendam,  si  fieri  posset,  Ecclesiam,  contra  eius  fundamentum 
divinitus  positum  etc.  ».  Videtur  igitur,  quod,  ad  integram  doctrinam  de 
unitate  et  unicitate  Ecclesiae  uti  oecumenismi  catholici  basilare  princi- 
pium hic  proponendam,  haec  nullatenus  relinquenda  sint:  quod,  cete- 
rum, munus  oecumenicum  omnino  expostulat. 

b ) Item  in  n.  2 (linn.  15-16)  dicitur:  « communitates  haud 
exiguae  a communione  Ecclesiae  catholicae  seiunctae  ».  Et  optime  qui- 
dem. Haeretici  enim  et  schismatici  sunt  simpliciter  extra  Ecclesiae  com- 
munionem. Cur  ergo  post  duas  lineas  subiungitur:  « perfecta  Ecclesiae 
communione  non  fruuntur  » et  « quadam  tamen  communione  nobiscum 
coniuncti  sunt  »?  Si  extra  communionem  Ecclesiae  sunt,  uti  verum  est,  et 
uti  semper  habitum  est,  confusionem  gignit  loqui  hic  de  non  perfecta 
communione  et  de  quadam  communione.  Etiamsi  schema,  ut  affirma- 
tum est  in  relatione,  manuale  theologiae  vel  titulus  luris  Canonici  non 
sit,  verba  tamen,  non  possunt  et  non  debent  adhiberi  extra  universe 
notam  theologicam  et  iuridicam  significationem.  Dicatur  potius:  « quo- 
dammodo coniuncti  sunt  »,  quod  certo  verum  est,  cum  baptismum  rece- 
perint et  in  Christum  Redemptorem  credant,  quin  de  aliis  dicam  quae 
orientales  spectant  (sacerdotium,  Eucharistia,  omnia  sacramenta,  cultus 
erga  Deiparam),  sed  non  adhibeatur  verbum  « communio  ». 

c)  Desideratur  denique  aliqua  descriptio  — non  dico  definitio, 
sed  descriptio,  et  quidem  aliqua,  aliqua  descriptio  saltem  3 — oecume- 
nismi catholici.  Cum  prima  vice  de  hoc  in  decreto  conciliari  agatur,  non 
sat  est  quod  ex  multis,  quae  non  perfecto  ordine  dicuntur,  erui  debeat 
quid  oecumenismus  sit.  Dicitur  enim  in  lin.  32  ss.  n.  3:  « Quae  omnia 
— quae  omnia 4 — sub  voce  oecumenismi  veniunt,  quippe  qui  motus 
sit  et  ordinata  actio  ad  illam  unitatem  fovendam  etc.  ».  E contra  vide- 
tur paucis  verbis  indicandum  esse  quid  sub  voce  oecumenismi  veniat 
(et  hoc  ante  omnia),  quibus  fundamentis  theologicis  oecumenismus  ful- 
ciatur, quinam  sit  finis  concretus  specificus  oecumenismi.  Ita  genuina 
oecumenismi  notio,  de  qua  in  relatione  dicitur,  haberi  poterit.  Consi- 
derare insuper  oportet  neque  clerum  neque  populum,  saltem  in  nostris  5 
regionibus  catholicis,  assuetos  esse  ad  loquendum  vel  tractandum  de 
oecumenismo.  Unde  ad  omnes  difficultates  obeundas  necessarium  est 
maxima  claritate  sive  principia  statuere  sive  consectaria  trahere  sive 
lineas  actionis  absque  ulla  ambiguitate  signare.  Quod  utique  in  Directo- 
riis fiet,  uti  dixit  relator, 6 sed  iam  in  decreto,  quod  est  documentum 
conciliare,  haec  clare  videntur  indicanda... 

Moderator : Velis,  Pater,  concludere. 

Orator : Ita  causae  oecumenicae  revera  favebimus,  « veritatem  fa- 
cientes in  caritate  ».  Dixi.  Gratias. 


In  textu  scripto  tradito-.  1 collato.  2 deest,  3 deest.  4 deest. 
5 deest.  6 deest. 

Moderator : Nunc  exc.mus  D.  secretarius  velit  legere  exitum  suffra- 
gationum circa  modos  in  cap.  III  schematis  sacrae  Liturgiae. 

Secretarius  generalis : 

Modus  primus : 

Praesentes  votantes  . . 2.185 

Dixerunt  placet 1.848 

non  placet 335 

placet  iuxta  modum  (nullum  votum, 

igitur) 2 

Modus  secundus-. 

Praesentes  votantes 2.182 

Dixerunt  placet 2.084 

non  placet 96 

placet  iuxta  modum  (nullum)  . . . 1 

Suffragium  nullum 1 

Modus  tertius-. 

Praesentes  votantes 2.106 

Dixerunt  placet 1.972 

non  placet 132 

Suffragia  nulla 2 

Quaesitum  generale-. 

Praesentes  votantes  . . 2.031 

Dixerunt  placet 1.999 

non  placet 29 

Suffragia  nulla 3 

Cum  ergo  suffragationes  omnes  positivae  fuerint,  post  decem  mo- 
menta fiet  suffragatio  circa  integrum  cap.  III. 

Patres  venerabiles,  velitis  ad  vestra  loca  redire. 

Exc.mus  P.  D.  HERMANNUS  VOLK 
Episcopus  Moguntinus 

Em.mi  et  rev.mi  Patres,  dilectissimi  Observatores,  Periti  et  Au- 
ditores, 

Conceptus  « oecumenicus  » duplicem  habere  sensum  ../  notum  est. 
Primo  idem  dicit  ac  « universalis  »,  quo  sensu  hanc  vocem  adhibemus  e.  g. 
distinguendo  concilia  oecumenica  a particularibus.  Alio  sensu  hac  voce 
utimur  pro  intentione  et  activitate  unitatem  christianorum  spectante. 
Huius  activitatis  initium  et  ratio  in  eo  est,  quod  cognoscitur  separatio 
christianorum  obstare  voluntati  Christi  neque  absque  peccatis  christia- 
norum orta  atque  vulnus  esse  Ecclesiae  eamque  efficacitatem  minuere 
secundum  verbum  Domini:  « Omnes  unum  sint,  ...  ut  credat  mundus, 
quia  tu  me  misisti  » ...2.  Oecumenismus  sensu  catholico  intellectus  per- 
suasione niti  debet,  unice  in  Ecclesia  catholica  essentialiter  omnia  ea 
impleri,  quae  Christus  suae  Ecclesiae  promisit.  Oecumenismus  suam 
actionem  non  tantum  erga  christianos  seiunctos  dirigere  debet,  sed  at- 
tendere debet  etiam  ad  ipsam  Ecclesiam  catholicam.  Unicitas  Ecclesiae 
enim  includit  catholicitatem  seu  universalitatem  eo  sensu,  quod  omnia, 
quae  sunt  vere  christiana,  in  Ecclesia  catholica  suum  habeant  legitimum 
locum.  Etsi  haec  universalitas  est  donum  Ecclesiae  a Christo  capite  da- 
tum, tamen  obligat  Ecclesiam,  ut  servare  intendat  et  in  doctrina  et  in 
praxi  semper  et  in  omnibus  veram  universalitatem.  Ecclesia  Christi  capax 
est  et  parata  esse  debet  ad  agnoscendum  et  recipiendum  omnia,  quae- 
cumque vere  sunt  christiana. 

Haec  actualis  Ecclesiae  catholicitas  difficiles  in  se  continet  quaestio- 
nes. In  Ecclesia  enim,  cum  sit  historica,  non  omnia,  quae  sunt  possi- 
bilia, aeque  immediate  etiam  sunt  realia.  Ipse  Christus,  Verbum  Dei 
incarnatum,  historico  decursu  opus  suum  peregit;  quid  mirandum,  quod 
a fortiori  Ecclesia  historico  decursu  vivit.  In  hoc  decursu  historiae 
magis  magisque  potentiae  Ecclesiae  a Christo  inditae  in  actum  deduci 
debent,  ita  ut  e.  g.  vera  habeatur  evolutio  dogmatum. 

Iamvero  multi,  qui  christiano  nomine  gloriantur,  non  sunt  neque 
esse  volunt  catholici,  quia  Ecclesiam  romano-catholicam,  aut  omnino 
non,  aut  saltem  non  unicam  esse  Ecclesiam  Christi  dicunt  eamque  uni- 
versalem esse  negant.  Inde  maximi  est  momenti  oecumenici,  quod  Ec- 
clesia veram  et  concretam  exhibet  catholicitatem  omnia  elementa  chri- 

stiana  comprehendentem.  Secus  impossibile  est  christianos  seiunctos 
nostram  Ecclesiam  ut  unicam  Christi  Ecclesiam  agnoscere.  Partem  esse 
partem  solummodo  cognosci  potest  eo,  quod  pars  cum  toto  comparatur 
et  revera  tamquam  pars  alicuius  totius  apparet.  Uni  parti  veritatis  chri- 
stianae  alteram  partem  opponere  neque  iuvat  ad  cognoscendum  totum 
neque,  experientia  teste,  ducit  ad  unitatem  christianorum.  Nisi  Ecclesia 
universalitatem  suam,  omnis  veritatis  et  bonitatis  capacem  manifestat,  ti- 
mendum est,  ne  appareat  ut  una  ex  variis  possibilibus  Ecclesiae  formis. 
Elementum  essentiale  partis  est  relatio  et  recta  proportio  ad  totum 
depositum  fidei? 

Contra  falsas  ...4  opiniones  Ecclesia  catholica  suam  universalitatem 
ita  ostendere  debet,  ut  fratres  seiuncti  nihil  suorum  bonorum  vere  chri- 
stianorum propter  veritatem  catholicam  amittere  debeant.  Apud  chri- 
stianos enim  ex  reformatione  provenientes,  multo  magis  apud  ortho- 
doxos orientales  inveniuntur  non  solum  rudimenta  quaedam  fidei  Chri- 
stianae, sed  tanta  fides  in  Sacra  Scriptura  et  primis  quattuor  conciliis 
fundata,  ut  e.  g.  baptisma,  quod  est  secundum  Concilium  Tridentinum 
sacramentum  fidei,  valide  conferatur  et  fructuose  recipiatur,  ideoque 
in  virtute  Spiritus  Sancti  iustificatio  et  promissio  vitae  aeternae  reci- 
piatur. Utique  ex  altera  parte  eorum  bona  christiana  non  sunt  tam 
completa,  ut  apud  eos  habeatur  Ecclesia  pleno  sensu  huius  verbi.  Si 
ostendere  volumus,  tam  multa  vere  christiana  esse  partem  tantum  to- 
tius Ecclesiae  a Christo  institutae,  debemus  concretam  manifestare  ve- 
ram catholicitatem  Ecclesiae  romano-catholicae,  et  quidem  semper  et 
ubique.  Haec  universalitas  cogitandi,  docendi  et  agendi  officium  est  gra- 
vissimum et  nobilissimum  Ecclesiae,  quod  non  ad  istos  paucos  tantum 
spectat,  qui  dialogum  scientificum  cum  seiunctis  colunt,  sed  ad  omnia 
Ecclesiae  membra,  praesertim  officialia.  Seiuncti  enim  intendunt  in  to- 
tam Ecclesiam  omnesque  suae  vitae  manifestationes. 

Sequentibus  punctis  fortasse  comprehendere  possumus  istud  munus 
nostrum  oecumenicum: 

1.  Semper  et  expressis  verbis  intendere  debemus  totalitatem  doctri- 
nae et  praxis  Ecclesiae,  etiamsi  hic  et  nunc  loquimur  de  quibusdam 
partibus.  Et  hoc  non  tantum  propter  fratres  separatos,  sed  propter  ipsos 
nostros  fideles.  Qui  enim  partem  tantum  praedicat,  minuit  opus  sal- 
vificum  Christi  et  nimis  difficilem  reddit  fidem  christianam. 

2.  Catholicitas  manifestatur  virtute  servandi  unitatem  in  multipli- 
citate. Non  uniformitas  Ecclesiam  reddit  catholicam,  sed  eius  virtus  ad 
continendum  in  unitate  Ecclesiae  Christi  diversas  formas  vitae  Chri- 
stianae, quatenus  in  eis  apparet  una  et  tota  Christi  doctrina  et  gratia. 

Modicae  fidei  esse  videmur,  quando  principia  spiritualia  unitatis  in  uni- 
formitate fundamus.  Ipse  ...5  unus  Christus  praedicatur  quattuor  va- 
riis 6 evangeliis.  Ecclesiae  unitas  non  opponitur  diversis  formis  vitae 
christianae  Ecclesiae,  sed  eas  possibiles  reddit.  Ecclesia  ex  una  parte 
non  omnia  sibi  insita  eodem  tempore  efformare  potest;  ex  altera  parte 
autem  non  debet,  ut  uniformitatem  servet,  ulli  formae  vitae  christia- 
nae verae  1 locum  negare,  dummodo  illa  forma  manet  vere  christiana. 

3.  Quaecumque  historice  exsistunt,  ideoque  etiam  Ecclesia,  suam 
exsistentiam  fluctuantibus  et  variantibus  formis  prae  se  ferunt.  Prop- 
terea  neque  Ecclesia  ea,  quae  mutabilia  sunt,  debet  considerare  ut  es- 
sentialia. Quo  magis  Ecclesia  ostendit  se  paratam  esse  ad  seipsam 
reformandam  suamque  essentiam  clarius  manifestandam,  eo  credibilius 
fit  eius  testimonium.  Omnia  autem  facienda  sunt,  ut  fiat  Ecclesia  cre- 
dibilior. Verus  oecumenismus  intendit  etiam 8 quam  clare  adimplere 
quae  sint  Ecclesiae  Iesu  Christi  ...9. 

4.  Oecumenicam  se  exhibet  Ecclesia  iam  in  hoc  Concilio  praebendo 
locum  in  celebranda  Missa  linguae  vernaculae.  Ne  enim  essentialia  vi- 
deantur, quae  de  facto  intacta  essentia  mutari  possunt.  Oecumenicam 
se  exhibet  Ecclesia  describendo  munus  suum  pastorale  etiam  collegio 
episcoporum  cum  suo  capite  Summo  Pontifice  unito. 

Oecumenici  esset  momenti,  quod  Concilium  laicos  esse  potentias 
spirituales  Ecclesiae  non  tantum  obiecta  ministerii  ecclesiastici.  Oecu- 
menicum  desiderium  demum  esset  Concilio  proponi  ab  eoque  decerni... 

Moderator : Velis,  Pater,  concludere;  tempus  tuum  exactum  est. 

Orator-.  ...  schema  quoddam  de  verbo  Dei  eiusque  momento  pro 
vita  Ecclesiae.  Tale  schema  pro  ipsa  Ecclesiae  vita  interna  non  minoris 
esse  videtur  momenti  quam  pro  catholicitate  coram  fratribus  seiunctis 
exhibenda.  Dixi.  Gratias. 


In  textu  scripto  tradito:  1 omnibus.  2 (Io.  17,  21).  3 deest.  4 ta- 

les. 5 etiam.  6 deest.  7 deest.  8 deest.  9 Ecclesiae  non  minui- 
tur eo  quod  interdum  abstinet  a quibusdam  possibilitatibus,  ne  offensionem  prae- 
beat. Sic  ipsum  Christum  imitatur,  qui  secundum  apostolum  « non  rapinam  arbi- 
tratus est  esse  se  aequalem  Deo,  sed  semetipsum  exinanivit  » ( Phil . 2,  6),  prop- 
terea  Pater  caelestis  « exaltavit  illum  ».  Huius  Christi  exinanitionis  participem  esse 
signum  Christi  esse  potest  etiam  pro  Ecclesia  Christi.  Propter  rationes  expositas 
peto,  ut  in  perficiendo  schemate  clare  enuntietur,  Ecclesiam  catholicam  in  doctrina 
et  praxi  sua  ad  id  attendere  debere  ut  etiam  veritates  partiales  et  formae  singulares 
vitae  ecclesiasticae  semper  appareant  in  nexu  cum  toto  mysterio  Christi  et  Eccle- 
siae eius. 

Secretarius  generalis : Lego  Patribus  venerabilibus  exitum  suffraga- 
tionis circa  schema  de  Oecumenismo,  nempe  an  tria  priora  capita  pos- 
sint esse  utile  fundamentum  ad  ulteriorem  disceptationem. 


Praesentes  votantes 2.052 

Dixerunt  placet 1.966 

non  placet 86 


Et  nunc  velint  Patres  respondere:  Utrum  placeat  integrum  cap.  III 
de  sacra  Liturgia.  Responsio  dabitur  per  placet  et  non  placet. 

10 

Exc.mus  P.  D.  EMMANUEL  TALAMAS  CAMANDARI 
Episcopus  Civitatis  Juarezensis 

Venerabiles  Patres,  carissimi  Observatores, 

Reverenter,  et,  qua  par  est  modestia,  propono  ut  textus  huius  cap.  I 
decreti  de  Oecumenismo  sic  immutetur  in  pag.  10,  lin.  29:  «Deinde 
iidemque  catholici,  quando  plene  conscii  sibi  sint  doctrina  a Deo  reve- 
lata, quae  integra  tamquam  depositum  fideliter  custodiendum  unicae 
Ecclesiae  Christi  tradita  fuit,  se  sufficienter  instructos  esse  ita  ut  de  ea 
cuicumque  rationem  reddere  possint,  una  cum  fratribus  separatis  effi- 
caciter inquirant  quomodo  se  melius  mutuo  cognoscere  valeant,  etc.  ». 
Rationes: 

1.  Agentes  de  sano  rectoque  oecumenismo  quo  ad  optatam  a Chri- 
sto unitatem  pro  suis  ovibus  aestu  cordis  incredibili  pervenire  omnes 
volumus,  accurate  vitare  debemus  confusiones  omnes  quae  praefatae 
unitati  omnino  obstant.  Iamvero,  si  catholici  invitantur  ab  hac  Sacro- 
sancta Synodo  ad  fovendam  cum  fratribus  seiunctis  mutuam  cognitionem 
necnon  aestimationem,  omnino  non  decet  ut  hoc  fiat  sine  illa  sufficienti 
instructione  in  doctrina  revelata  quae  requiritur  ut  rationem  de  ea  red- 
dere possint,  ad  hoc  ut  fratres  seiuncti,  in  quantum  fieri  possit,  perspi- 
cuam notitiam  et  motivationem  accipiant  eorum  quae  revera  catholicus 
credere  debet  et  credit,  sine  ullo  admixto  ex  ignorantia  personali  quo- 
rundam  catholicorum  errore,  vel  sine  ulla  falsa  veritatis  cuiusdam  reve- 
latae interpretatione. 

2.  Adnectendo  textui  verba  a nobis  proposita  de  sufficienti  instruc- 
tione religiosa  in  catholicis  requisita  ad  mutuam  cum  fratribus  seiunctis 
fovendam  cognitionem,  remedium  affertur  periculo  ne  quidam  catholici 
notabilem  partem  verae  fidei  christianae  ex  propria  negligentia  aliave 


CONGREGATIO  GENERALIS  LXXII 


691 


causa  ignorantes,  occasione  oecumenismum  promovendi,  damnum  pa- 
tiantur adhaerentes  erroribus  qui,  proh  dolor!  ubique  serpent,  quique 
possunt  eos  a via  salutis  avertere. 

3.  ..-1  Si  verba  a nobis  proposita,  vel  alia  similia,  in  textu  non  in- 
cluduntur, putamus  ea  quae  dicuntur  in  pag.  10  linn.  29-31  a quibus- 
dam fautoribus  motuum  religiosorum  nuper  in  America  Septemtrionali 
exortorum,  et  quidem  sub  quadam  specie  novissimi  christianismi,  adhi- 
beri posse  — sensum,  ut  patet,  extorquendo,  sicut  accidit  cum  nonnullis 
textibus  Sacrae  Scripturae  — ad  catholicos  avertendos  a via  veritatis, 
ad  eosque  novis  erroribus  imbuendos.  Quod  omnino  nefas  esset. 

Immo,  omnia  in  caritate  Christi  tentanda  sunt  a nobis,  una  cum 
fratribus  seiunctis  hoc  perpulchro  spiritu  oecumenico  spe  pleno  imbu- 
tis, ut  etiam  illae  communitates  religiosae  de  quibus  hic  agimus  se  sub- 
mittere velint  huic  fere  universali  christianorum  conspirationi  versus 
unitatem,  mediante  dialogo  inter  communitates,  qui  primum  ducat  ad 
mutuum  respectum,  ut  vitetur  verum  chaos  et  obscuratio  mentium  et 
animorum  acrimonia  quae  iam  multis  in  locis,  proh  dolor,  verificatur, 
et  quae  non  raro  spiritum  inimicitiae  promovent  necnon  rixas  et  con- 
tentiones. Dixi. 


In  textu  scripto  tradito-.  1 Immo. 

..  ■'  - .-i-  11 

Exc.mus  P.  D.  ALOISIUS  M.  CARLI 
Episcopus  Signinus 

Venerabiles  Patres , 

Schema  de  Oecumenismo,  quod  mihi  in  genere  et  iuxta  modum  pla- 
cet, tamquam  basis  discussionis,  nullo  tamen  prolato  iudicio  de  cap.  IV 
et  V quae  extra  suum  naturalem  locum  mihi  videntur,  ad  perfectiorem 
formam  in  cap.  I et  ad  accuratiorem  substantiam,  mea  opinione / reduci 
posset  si,  inter  alias,  hae  quas  suggero  emendationes  acciperentur; 

I emendatio.  Titulus  totius  schematis  aptior  esse  deberet:  « De  Oecu- 
menismo catholico  »,  ut  recte  in  cap.  I scribitur,  nam  non  eodem  modo 
hodie  oecumenismus  intelligitur  ab  Ecclesia  catholica  et  ab  acatholicis,  et 
schema  solos  catholicos  directe  alloqui  intendit. 

II  emendatio.  Habeat  insuper,  sicut  cetera  schemata,  prooemium 
quoddam  seu  introductionem  generalem  ad  quam  quaedam  quae  in 
art.  1 et  plura  quae  in  art.  3 continentur  transferantur,  ceteris  de  art.  3 

amandatis,  quatenus  superflua  non  sint,  ad  cap.  II  et  III.  Ceterum,  non 
satis  logicum  videtur  dare  notionem  descriptivam  oecumenismi,  et  qui- 
dem ultimo  loco,  in  capite  quod  eiusdem  oecumenismi  principia  con- 
siderat. In  hoc  prooemio  2 sequentia  evolvi  deberent: 

a)  Breviter  commemorandus  esset  lugendus,  isque  voluntati  Chri- 
sti Domini  contrarius,  status  divisionis  nunc  vigens  inter  christianos, 
eiusdemque  infausta  consectaria; 

h)  fortiter  ac  suaviter  affirmanda  esset  materna  caritas  Ecclesiae 
catholicae  erga  filios  separatos,  eiusque  vehemens  ac  sincerum  deside- 
rium unionis  omnium  Christianorum  componendae,  necnon  omnia  media 
ad  unionem  capessendi  quae  non  sint  contra  ius  divinum; 

c ) clara  et  completa  danda  esset  notio  oecumenismi,  prout  illum 
intelligit  atque  ad  actum  deducere  intendit  Ecclesia  catholica,  bene  defi- 
niendo conceptus,  hodie  saepe  saepius  confusos,  « unicitatis  » Eccle- 
siae, «unitatis  » Ecclesiae,  et  « unionis  » christianorum. 

III  emendatio.  Cap.  I deberet  continere,  breviter  quidem  at  maxima 
cum  claritate  et  ordine  logico  rite  servato,  omnia,  et  non  quaedam  tan- 
tum, principia  doctrinalia  quae  praesunt  recti  oecumenismi  exercitio. 
Principia  autem  quae  in  cap.  I aut  desunt  ...3,  ni  fallor,  aut  non  plene 
ac  clare  statuuntur,  haec  quae  sequuntur,  mihi  esse  videntur: 

a ) Unicitas  verae  Ecclesiae  Christi,  eiusque  a ceteris  distinguibi- 
litas  ope  criteriorum  obiective  validorum.  Quae  Ecclesia,  seu  Corpus 
Christi  mysticum,  in  concreto  unum  idemque  est  ac  catholica  romana 
(cf.  ...4  Myst.  Corp.  et  Human.  gen.  ...5),  « in  qua  una  Christus  integra 
perfectaque  fide  creditur  ».  Ita  Pius  XI.6 

h)  Voluntas  absoluta  Christi  ut  omnes  homines  unicam  hanc  suam 
Ecclesiam  ingrediantur,  quippe  cui  plenitudinem  gratiae  ac  veritatis 
ipse  custodiendam  omnibusque  impertiendam  concrediderit.  Hic  for- 
tasse locus  aptus  explicandi  genuinum  sensum  antiquissimi  axiomatis: 
« Extra  Ecclesiam  nulla  salus  ». 

c)  Est  de  necessitate  salutis  pro  omnibus  ingredi  in  hanc  Christi 
Ecclesiam,  statim  ac  quis  eam,  uti  talem,  cognoverit.  Unde  gravis  pro 
omnibus  obligatio  moralis  deponendi  dubium  positivum  vertens  circa 
legitimitatem  communitatis  religiosae  in  qua  vivit  et  cui  adhaeret. 

d)  In  communitatibus  christianis  separatis,  ex  miserentissimi  Dei 
permissione,  inveniuntur  quaedam  media  sanctificationis  (non  eadem 
mensura  apud  omnes),  quae  sunt  veluti  spolia  ac  reliquiae  pristinae  com- 
munis Matris  Ecclesiae.  His  mediis  — non  autem  communitatibus  se- 
paratis, reduplicative  qua  talibus  — uti  non  renuit  Spiritus  Sanctus  ad 
sanctificandos  eos  dumtaxat  qui  bona  fide  extra  visibilem  Ecclesiae  com- 
paginem versantur.  Dixi:  « non  autem  communitatibus  separatis  qua  ta- 

libus  » — et  sic  omnino  corrigendus  mihi  videtur  textus  in  pag.  8, 
linn.  33-35  — ; secus  Spiritus  Sanctus  videretur  recognoscere  ac  legiti- 
mare  ipsam  separationem,  Suam  unicam  Sponsam  legitimam  ...7  pro- 
dendo! 

e)  Ecclesia  catholica  numquam  poterit  renuntiare  aut  substan- 
tialiter mutare  ea  quae  de  fide  vel  moribus,  per  magisterium  ordina- 
rium aut  extraordinarium,  iam  proposuit  credenda  tamquam  divinitus 
revelata;  potest  tamen  admittere,  salva  semper  dogmatum  substantia, 
clarificationem  quoad  formulationem  eorum. 

His  principiis  doctrinalibus  suffultus,  oecumenismus,  adhibita  qui- 
dem diversa  psychologica  methodo  iuxta  diversas  fratrum  separatorum 
categorias  et  opiniones,  recte  et  fructuose  et  sine  periculo  confusionis 
poterit  exerceri. 

IV  emendatio.  Funditus  recognoscenda  mihi  videtur  propositio  in 
pag.  7,  linn.  22-30,  quia  quaedam  adstruit  minime  probata  et  probanda, 
quaedam  vero  silet  omnino  hic  non  silenda.  Etenim: 

a)  Legitur:  «...  aedificavit  ( Ecclesiam  suam  8)  super  fundamen- 
tum apostolorum  et  prophetarum...  ».  Mire  hic  siletur  aedificatio  super 
unum  Petrum,  ex  qua  derivat  quod  portae  inferi  non  sint  contra  Eccle- 
siam praevaliturae  ...9.  Affirmatur,  e contra,  tamquam  res  pacifica,  aedi- 
ficatio super  apostolos  et  prophetas,  citando  in  notula  ad  Eph.  ...10:  qui 
textus,  ut  alias  dictum  est,  rem  non  evincit. 

b)  Prosequitur  schema:  «...  atque  collegio  Duodecim  universale 
mandatum  docendi,  regendi  et  sanctificandi  concredidit  ».  Supprimatur 
litigiosa  vox  « collegii  »,  cum  adhuc  inter  nos  non  constet...  Supprimatur 
litigiosa  vox  « collegii  » cum  adhuc  inter  nos  non  constet 11  ex  actis  hucus- 
que et  probatis,  quae  sit  istius  collegialitatis  notio,  cumque  adhuc  ab 
affirmantibus  expectemus  validam  probationem  ex  Scriptura  aut  tradi- 
tione de  existentia,  et  quidem  iuris  divini,  ipsiusmet  collegialitatis.  Ce- 
terum potestas  sanctificandi  absurde  diceretur  data  collegio  collegialiter 
exercenda.  Insuper  hic  siletur  de  singulari  atque  prorsus  amplissimo 
mandato  uni  Petro  collato,  in  clavigerum  regni  caelorum  constituto...12 

c)  Pergit  schema:  «...  inter  quos  B.  Petrum,  post  eius  fidei  con- 
fessionem et  maioris  dilectionis  professionem  elegit...  ».  ...13  Supprima- 
tur illud  « maioris  »,  quia  non  congruit  cum  Io.  21,  15.  Insuper  ne  obli- 
vioni mandetur  electionem  singularem  Petri  iam  esse  manifestatam  a 
Christo  initio  sui  ministerii  publici  ...14,  quando  nempe  Duodecim  non- 
dum erant  in  apostolos  electi  per  propheticam  mutationem  nominis  Si- 
monis in  Cepham;  proinde  primus  « protos  » vocari  Petrus  in  ipso  actu 
electionis  formalis  duodecim  apostolorum...15 

d)  ...16  « ...  elegit  ut  fratrum  suorum  collegio  praeesset,  singulos 

etiam  in  fide  confirmando  et  universum  gregem  in  perfecta  unitate  pa- 
scendo » ...17.  Pro  prima  parte  huius  affirmationis  citatur  in  notula  5 
« Mt.  16,  18  collato  Mt.  18,  18  ».  At  ex  citato  Mt.  16  clarissime  sta- 
tuitur Petrus  electus  ut  esset  caput  et  fundamentum  totius  Ecclesiae 
— uti  Vaticanum  I definivit  — et  solummodo  indirecte  et  implicite 
ut  esset  caput  et  fundamentum  etiam  apostolorum.  Insuper  ea  quae  exhi- 
bentur sub  forma  gerundivi  («  Confirmando...  pascendo  »)  viderentur 
esse  quasi  modalia  relate  ad  praesidendam  sic  dicti  collegii:  quod  admitti 
quidem  posset  de  apostolis  in  fide  confirmandis,  minime  vero  de  universo 
Christi  grege  pascendo.  Nam  pascere  universum  gregem  est  causa  ob  quam 
Petrus  praesidet  apostolis,  non  autem  effectus  aut  modus  istius  praesi- 
dendae. 

Concludo.  Igitur  ita  recognoscendus  est  textus  ut  collatio  muneris 
capitis  apostolorum  non  videatur  esse  causa  collationis  primatus  iuris- 
dictionalis  in  universam  Ecclesiam;  sed,  e contra™  ceteri  apostoli  indi- 
centur dati  Petro  tamquam  ...19  auxiliatores  « non  ad  imponendum  limi- 
tem, sed  ad  cooperandum  supremae  ac  plenae  potestati  Petri  » ut  dicebat 
relator  deputationis  in  Vaticano  I.20  Dixi. 


In  textu  scripto  tradito : 1 meo  iudicio.  2 hac  introductione.  3 om- 
nino. 4 Pius  XII.  5 DB  2319.  6 (Pius  XI,  A.A.S.,  1931,  p.  316). 

7 ( Apoc . 22,  17).  8 deest.  9 {Mt.  16,  18).  10  2,  20.  11  deest. 

12  {Mt.  16,  19).  13  Atqui.  14  {Io.  1,  42).  15  {Mt.  10,  2).  16  Prose- 

quitur schema.  17  Sed  contra:  de  « collegio  » repeto  quae  supra.  18  vicissim. 
19  subordinati  (cf.  can.  108,  § 3,  C.I.C.).  20  (Ita  relator  deputationis  pro  rebus 

fidei  in  Vaticano  I,  Mansi,  32,  713). 

12 

Exc.mus  P.  D.  ANTONIUS  ABED 
Archiepiscopus  Tripolitanus  Maronitarum 

Venerabiles  Patres  et  carissimi  Observatores  et  Auditores, 

Principia  Oecumenismi  catholici,  iuxta  longaevam  experientiam  quam 
habui  in  dioecesi  mea  Tripolitana  in  Libano,  ubi  fere  omnes  communi- 
tates christianae  inveniuntur,  videntur  mihi  ita  apparari  debere,  ut  per 
iisdem,  potius  patefiant  quae  vera  sunt  apud  fratres  Ecclesiarum  sepa- 
ratarum, quam  quae  apud  Ecclesiam  nostram  catholicam. 

Nam,  quae  vera  sunt  apud  nos,  haec  nobis  bene  nota  sunt  et  satis; 
fratribus  vero  non  catholicis  per  ipsorum  personale  conamen,  sibimetipsis 
patefacienda  sunt. 

Etenim,  si  nos,  qui  catholici  sumus  et  veram  Ecclesiam  Christi  con- 
stituimus de  convictione,  orbati  aliquando  1 inveniemur  illa  magnani- 
mitate qua,  honeste  recognoscenda  sunt  ut  vera,  quae  de  facto  vera 
sunt  apud  ceteros  fratres,  quomodo  exigere  aut  praetendere  possumus 
quod  ipsi,  qui  certe  non  eadem  quam  habemus  petrina  confirmatione 
usufruuntur,  hac  ipsa  magnanimitate  se  moveant  ad  catholicam  do- 
mum ingrediendam,  quasi  ipsi  hucusque  nullam  domum  salutiferam 
habuerint? 

Certe,  nobis  catholicis,  magni  momenti  sunt  praesertim  primatus 
iurisdictionis  et  infallibilitas  in  Petri  successore. 

Sed  forsan  adsunt  plurima  alia  quae,  sub  angulo  vitae  practicae, 
momentosiora  sunt  et  fratribus  separatis  utiliora,  sed  et  urgentiora  ad 
audiendum  ex  ore  nostro,  ac  praesertim  ex  ore  sacrosancto  huius  Con- 
cilii Oecumenici! 

Unde,  praeprimis,  valeant  tamquam  essentialia  elementa  Oecume- 
nismi  catholici,  praesertim  duo  sequentia:  1.  conscientia  christiana  ...2 
2.  et  spes  christiana  in  Christo  Resurgente...3  Haec  duo,  si  diu  adsunt 
inter  quosdam  baptizatos,  sufficiant  ad  illos  nobiscum  foederandos 
vinculo  substantiali,  ita  ut  ius  habeant  ad  obsequium  et  caritatem  fra- 
ternam ex  parte  omnium  catholicorum. 

Recognoscamus  igitur,  venerabiles  Patres,  quaeso,  praesentiam  con- 
scientiae christianae  apud  fratres  separatos,  et  illam  firmiter  tamquam 
regulam  teneamus,  donec  contrarium  apud  singulos  singillatim  pro- 
betur. 

Et  ita,  iisdemque  conditionibus,  recognoscamus  exsistentiam  foe- 
deris spei  per  Christum  resurgentem,  apud  praefatos  fratres. 

Tunc,  facilius  ad  nos  accedant,  qui  de  nostra  aequali  conscientia  et 
spe,  una  cum  sinceritate  sensus  nostri  erga  illos,  certiorati  sunt.  Tunc, 
bene  dialogari  possumus  super  cetera.  Tunc,  at  non  prius,  procedere  pos- 
sumus ad  unitatem  fovendam  in  ipsa  disciplina  exteriori  et  intellectuali. 

Quam  multae  sunt  veritates  catholicae,  modis  dicendi  sive  formulis 
verbalibus  obscuratae,  quae  per  alia  verba,  aliasve  actiones  externas,  iti- 
dem a fratribus  nostris  retinentur  de  facto. 

Nemini  nostratum  licet  oblivisci,  quod  fratres  separati  non  sunt 
pagani,  ut  locum  sit  eorum  conversioni  fovendae,  per  iteratam  prae- 
dicationem veritatum  christianae  religionis,  sed  christiani  sunt,  qui, 
proh  dolor!,  in  nos  non  satis  fidunt,  et  forsan  neque  in  seipsos. 

Sunt  ergo  iterum  amplectendi  fratres,  sed  non  iterum  convertendi. 
Hinc  est  tota  ratio  theologica  Oecumenismi  realistici  — qui  solus  di- 
gnus est  catholica  Ecclesia  — ; et  haec  est  ratio  sine  qua  non  datur 
nisi  merum  larvatum  proselytismum. 

Ideoque,  sequentes  emendationes  liceat  mihi  proponere: 

1.  Extollenda  esset  pars  illa  in  par.  1 quae  incipit,  lin.  11  pag.  7, 
verbis:  « Exaltatus  autem  in  Cruce...  etc.  » et  desinit  in  pag.  8,  lin.  11 
inclusive. 

2.  Cetera  vero  eadem  mente  emendentur.  Et  ita  loco  verborum: 
« eosque  Ecclesia  ut  filios  agnoscit  »,  in  pag.  8,  lin.  21,  rectius  cum 
Ioanne  XXIII  felicis  memoriae  dicatur:  « eosque  omnes  catholici  ut 
fratres  agnoscunt  ». 

3.  Periodus  vero  in  linn.  22-26  inclusive  in  eadem  pagina  delea- 
tur; quia  magis  offensam  suggerit  quam  veritatis  cuiusdam  recognitio- 
nem. Et  redigatur  nova  periodus  qua  declaremus  nos  recognoscere  bo- 
nam conscientiam  et  spem  foederantem  apud  fratres  separatos. 

Et  ita,  recognita  per  prius  quae  « subiectiva  » sunt,  quaeque  non 
licet  ignorare  neque  minus  denegare,  iure  meritoque  procedatur  postea 
ad  recognitionem  valoris  actionum  sacrarum  apud  eosdem  fratres. 

4 et  ultimo,  periodus  illa  in  pag.  8,  a lin.  37  ad  3 inclusive  in 
pag.  9,  ita  expungetur  ut  fratres  ipsi,  iuxta  modo  dicta,  per  seipsos  Spi- 
ritu Sancto  movente,  nobis  vero  orantibus  et  poenitentibus  adiuvando, 
recognoscant,  vice  sua,  apud  nos  esse  illos  « unum  ovile  et  unum  pa- 
storem » quos  voluit  ipse  moriens  ac  resurgens  Christus  Jesus!  ...4  Dixi. 


In  textu  scripto  tradito-.  1 deest.  2 (scii,  in  moribus  subiectivis).  3 (scii, 
in  fide).  4 (Io.  10,  16). 

Moderator : Nunc  exc.mus  D.  secretarius  generalis  communicat  exi- 
tum suffragationis  circa  integrum  textum  cap.  III  schematis  sacrae  Li- 


turgiae. 

Secretarius  generalis: 

Praesentes  votantes 2.143 

Dixerunt  placet 2.107 

non  placet 35 

Suffragium  nullum  1 


Ergo  cap.  III  Patribus  placuit.  Crastina  die,  fient  suffragationes 
circa  cap.  IV  et  cetera  capita  schematis  de  sacra  Liturgia,  deinde,  si 
suffragationes  fuerint  positivae,  procedetur  ad  suffragationem  de  integro 
schemate  de  sacra  Liturgia. 

Moderator:  Proxima  congregatio  generalis  erit  crastina,  hora  nona. 

Em.mus  P.  D.  Eugenius  card.  Tis serant:  Reponatur  Sacrosanc- 
tum Evangelium. 

[ Facta  inthronizatione  S.  Evangelii  et  oratione  Adsumus...  recitata, 
dum  chorus  Cappellae  Sixtinae  processionaliter  discedit,  magnus  plau- 
sus fit  in  Aula,  in  honorem  eiusdem  chori]. 

Exc.mus  P.  D.  Pericles  Felici,  arch.  tit.  Samosatensis,  secreta- 
rius  generalis  Ss.  Concilii-. 

Attendatis,  Patres.  Moderabitur  disceptationem  de  cap.  I schema- 
tis de  Oecumenismo,  in  hac  73  congregatione  generali,  em.mus  ac 
rev.mus  D.  card.  Iacobus  Lercaro,  arch.  Bononiensis. 

Hodie,  in  hac  congregatione  generali  — quae  inter  maiores  reputari 
debet,  quia  fiet  suffragatio,  prima  vice  in  hoc  Concilio,  circa  schema  in- 
tegrum de  sacra  Liturgia  — , in  hac  congregatione  generali,  distribuentur 
haec  documenta:  .. 

Imprimis,  Notificatio  quam  heri  legi  vobis,  venerabiles  Patres,  circa 
novos  sodales  eligendos  in  commissionibus.  Et  rogo  praesides  conferen- 
darum episcopalium,  ut  tempore  statuto  elenchos  exhibeant,  si  possint 
etiam  ante;  et  elenchos  deferant  ad  secretariam  generalem,  non  per 
tabelliones  (posta)  sed  personaliter  (non  ipsi  praesides,  uti  patet,  sed 
per  aliquem  qui  hoc  munus  habebit). 

Deinde  distribuetur  relatio,  quam  fecit  em.mus  card.  Iacobus  Ler- 
caro, de  schemate  constitutionis  de  sacra  Liturgia.  Iam  promissum 
est  Patribus,  et  hodie  haec  relatio  generalis  distribuitur  antequam  suf- 
fragatio finalis  fiat. 

Distribuetur,  pariter,  conspectus  redactus  a commissione  de  doc- 
trina fidei  et  morum,  de  labore  ab  eadem  commissione  hucusque  peracto. 
Hoc  valde  utile  erit  Patribus,  ut  conspiciant  quantae  molis  sit,  doctri- 
nam de  hoc  puncto,  gravissimo  quidem,  adparare. 

Denique,  distribuetur  fasciculus  qui  continet  Modos  super  schemate 
decreti  De  instrumentis  communicationis  socialis ; circa  quod  fiet,  ut 
iam  nuntiatum  est,  suffragatio  feria  II  proxima. 

Pariter  feria  II  proxima,  distribuetur  Patribus  libellus  ille  qui  con- 
tinet Memoriam  S.  Petri,  de  qua  dixi  feria  II  elapsa.  Cum  libellus  sit 

variis  linguis  exaratus,  distributio  non  fiet  in  aula,  sed  ante  portas  Basi- 
licae, nempe  in  ingressibus  Basilicae,  ita  ut  unusquisque  Pater  possit  ha- 
bere exemplar  lingua  quam  cupit. 

In  hac  congregatione  generali,  postquam  legero  nomina  Patrum  qui 
verba  facere  desiderant,  fient  suffragationes,  post  debitas  relationes  uti 
patet,  de  cap.  IV  schematis  sacrae  Liturgiae,  « De  Officio  divino  » 
nempe,  et  deinde  simul  de  ceteris  capitibus,  post  debitas  relationes. 

Denique,  hora  fere  decima  cum  dodrante  — cum  tribus  quadran- 
tibus — fiet  suffragatio  super  totum  schema  de  sacra  Liturgia,  cum  for- 
mulis suetis  placet,  non  placet.  Cum  praesertim  haec  suffragatio  maximi 
sit  ponderis,  omnes  omnino  Patres  rogantur  ut  suis  locis  sedeant.  Hora 
igitur  decima  cum  tribus  quadrantibus.  Memineritis,  Patres  venerabiles! 

Nunc  lego  nomina,  imprimis  eorum  qui  adhuc  loqui  petierunt  de 
Oecumenismo  in  genere,  ad  normam  art.  57  § 6 Ordinis  nostri.  Hi  sunt 
exc.mi  DD.  Fortunatus  Da  Veiga  Coutinho,  ep.  eoad.  Belgaumensis  in 
India;  Ioseph  Pont,  ep.  Segobricensis  in  Hispania;  Andreas  Makara- 
kiza,  ep.  Ngoziensis  in  Burundi. 

Postea  loquentur  Patres,  qui  verba  facere  postulaverunt  circa  cap.  I 
eiusdem  schematis  (priores,  de  Oecumenismo  in  genere;  nunc,  de  Oecu- 
menismo, cap.  I):  exc.mi  DD.  Ioannes  Mazur,  ep  aux.  Lublinensis  in 
Polonia;  Gerardus  Huyghe,  ep.  Atrebatensis  in  Gallia;  Felix  Romero, 
ep.  Giennensis  in  Hispania;  Laurentius  Jager,  Arch.  Paderbornensis  in 
Germania;  Claudius  Flusin,  ep.  S.  Claudii  in  Gallia;  Vitus  Chang,  ep. 
tit.  Cyanitanus  in  Germania;  Thomas  Holland,  ep.  eoad.  Portus  Magni 
in  Anglia;  Aemilius  Guano,  ep.  Liburnensis  in  Italia;  Ioseph  Tawil, 
arch.  vic.  patr.  Melchitarum  in  Syria;  rev.mus  P.  Anicetus  Fernandez, 
mag.  gen.  O.P.;  Ioannes  Gahamanyi,  ep.  Butarensis  in  Ruanda;  Andreas 
Pangrazio,  arch.  Goritiensis  in  Italia;  Ioannes  Canestri,  ep.  aux.  em.mi 
card.  Vicarii  de  Urbe;  Anastasius  Granados,  ep.  aux.  Toletanus  in  Hi- 
spania; Alexander  Scandar,  ep.  Lycopolitanus  in  Aegypto;  Ioannes  Van 
Cauwelaert,  ep.  Inongoensis  in  Congo;  Stephanus  Leven,  ep.  aux.  S.  An- 
tonii in  Statibus  Foederatis  Americae  Septemtrionalis;  Ioseph  Cornelis, 
arch.  Elisabethapolitanus  in  Congo;  Ioannes  Baptista  Zoa,  arch.  Yaun- 
densis  in  Camerun;  Gabriel  Manek,  arch.  Endehenus  in  Indonesia. 

Moderator:  Ne  disceptatio  circa  schema  de  Oecumenismo  ulterius 
interrumpatur,  relationes  circa  capp.  IV,  V,  VI  et  VII  sacrae  Liturgiae 
legentur  initio  huius  sessionis. 

Velit  ergo  exc.mus  D.  Albertus  Martin,  ep.  Nicoletanus,  illustrare 
relationem  suam  circa  Modos  in  cap.  IV,  scii.  « De  Officio  divino  », 
schematis  de  sacra  Liturgia. 

SCHEMA  CONSTITUTIONIS  DE  SACRA  LITURGIA 

1 - MODI 

a Patribus  Conciliaribus  propositi 
a Commissione  Conciliari  de  sacra  Liturgia 

EXAMINATI 


Hic  fasciculus  Patribus  distributus  est  die  20  novembris  1963,  in  congrega- 
tione generali  septuagesima  prima. 


Caput  IV 

DE  OFFICIO  DIVINO 

I 

Commissio  Conciliaris  de  sacra  Liturgia,  copiosis  Modis  a Patribus 
circa  caput  IV  propositis  diligenter  perlectis  et  expensis,  tres  tantum 
mutationes  mere  formales  introducendas  esse  censuit,  quae  sunt: 

1.  Pag.  25  huius  fasciculi,  linea  22 

loco  legatur 

operi  etiam  in  quo  laborant ...  operi  enim  in  quo  laborant  ... 

2.  Pag.  25  huius  fasciculi,  linea  24 

loco  legatur 

propterea  Apostoli  diaconos  insti-  propterea  Apostoli  diaconos  insti- 
tuere decreverunt  dicentes  tuentes  dixerunt 

3.  Pag.  27  huius  fasciculi,  linea  33 

legatur 

Suadetur  ut  clerici ... 


loco 

Curandum  est  ut  clerici ... 

II 

[6]  Commissio  igitur  substantiales  textus  mutationes  proponendas  non 
esse  censuit.  Cum  vero  singulis  Modis  explicativam  responsionem  Com- 
missio dare  studuerit,  generatim  brevi,  quandoque  fusiore  sermone,  se- 
quens Patribus  proponitur 

QUAESITUM  GENERALE 

An  placeat  expensio  facta  a Commissione  de  sacra  Liturgia  circa 
Modos  Caput  IV  respicientes. 

2 - TEXTUS  SCHEMATIS 
Caput  IV 

[25]  DE  OFFICIO  DIVINO 

83.  Summus  Novi  atque  aeterni  Testamenti  Sacerdos,  Christus  Iesus, 
humanam  naturam  assumens,  terrestri  huic  exsilio  hymnum  illum  inve- 
xit, qui  in  supernis  sedibus  per  omne  aevum  canitur.  Universam  homi- 
num communitatem  ipse  sibi  coagmentat,  eandemque  in  divino  hoc  con- 
5 cinendo  laudis  carmine  secum  consociat. 

Illud  enim  sacerdotale  munus  per  ipsam  suam  Ecclesiam  pergit,  quae 
non  tantum  Eucharistia  celebranda,  sed  etiam  aliis  modis,  praesertim 
Officio  divino  persolvendo,  Dominum  sine  intermissione  laudat  et  pro 
totius  mundi  salute  interpellat. 

io  84.  Divinum  Officium  ex  antiqua  traditione  christiana  ita  est  con- 
stitutum ut  totus  cursus  diei  ac  noctis  per  laudem  Dei  consecretur.  Cum 
vero  mirabile  illud  laudis  canticum  rite  peragunt  sacerdotes  aliique  ad 
hanc  rem  Ecclesiae  instituto  deputati  vel  christifideles  una  cum  sacerdote 
forma  probata  orantes,  tunc  vere  vox  est  ipsius  Sponsae,  quae  Sponsum 
15  alloquitur,  immo  etiam  oratio  Christi  cum  ipsius  Corpore  ad  Patrem. 

85.  Omnes  proinde  qui  haec  praestant,  tum  Ecclesiae  officium  ex- 
plent, tum  summum  Sponsae  Christi  honorem  participant,  quia  laudes 
Deo  persolventes  stant  ante  thronum  Dei  nomine  Matris  Ecclesiae. 

86.  Sacerdotes  sacro  pastorali  ministerio  addicti  eo  maiore  fervore 
20  Horarum  laudes  persolvent,  quo  vividius  conscii  erunt  sibi  observandum 

esse  monitum  Pauli:  « Sine  intermissione  orate  » ( 1 Thess.  5,  17);  operi  [25] 
enim  in  quo  laborant  Dominus  solus  efficacitatem  et  incrementum  dare 
potest,  qui  dixit:  « Sine  me  nihil  potestis  facere  » (Io.  15,  5);  propterea 
Apostoli,  diaconos  instituentes,  dixerunt:  « Nos  vero  orationi  et  mini- 
sterio verbi  instantes  erimus  » ( Act . 6,  4).  25 

87.  Ut  autem  divinum  Officium,  sive  a sacerdotibus  sive  ab  aliis 

Ecclesiae  membris  melius  et  perfectius  in  rerum  adiunctis  peragatur, 
Sacrosancto  Concilio,  instaurationem  ab  Apostolica  Sede  feliciter  in- 
ceptam persequenti,  de  Officio  iuxta  ritum  romanum  ea  quae  sequuntur 
placuit  decernere.  30 

88.  Cum  sanctificatio  diei  sit  finis  Officii,  cursus  Horarum  traditus  [26] 
ita  instauretur  ut  Horis  veritas  temporis,  quantum  fieri  potest,  reddatur, 
simulque  ratio  habeatur  vitae  hodiernae  condicionum  in  quibus  versan- 
tur praesertim  ii  qui  operibus  apostolicis  incumbunt. 

89.  Itaque,  in  instauratione  Officii,  hae  normae  serventur:  5 

a)  Laudes,  ut  preces  matutinae,  et  Vesperae,  ut  preces  vesperti- 
nae, ex  venerabili  universae  Ecclesiae  traditione  duplex  cardo  Officii 
cotidiani,  Horae  praecipuae  habendae  sunt  et  ita  celebrandae; 

b ) Completorium  ita  instruatur,  ut  fini  diei  apte  conveniat; 

c ) Hora  quae  Matutinum  vocatur,  quamvis  in  choro  indolem  noc-  io 
turnae  laudis  retineat,  ita  accommodetur  ut  qualibet  diei  hora  recitari 
possit,  et  e psalmis  paucioribus  lectionibusque  longioribus  constet; 

d)  Hora  Prima  supprimatur; 

e)  In  choro,  Horae  minores  Tertia,  Sexta,  Nona  serventur.  Extra 
chorum  e tribus  unam  seligere  licet,  diei  tempori  magis  congruentem.  15 

90.  Cum  praeterea  Officium  divinum,  utpote  oratio  publica  Eccle- 
siae, sit  fons  pietatis  et  orationis  personalis  nutrimentum,  obsecrantur 
in  Domino  sacerdotes  aliique  omnes  divinum  Officium  participantes,  ut 
in  eo  persolvendo  mens  concordet  voci;  ad  quod  melius  assequendum, 
liturgicam  et  biblicam,  praecipue  psalmorum,  institutionem  sibi  uberio-  20 
rem  comparent. 

In  instauratione  vero  peragenda,  venerabilis  ille  romani  Officii  sae- 
cularis thesaurus  ita  aptetur,  ut  latius  et  facilius  eo  frui  possint  omnes 
quibus  traditur. 

91.  Ut  cursus  Horarum,  in  art.  89  propositus,  reapse  observari  25 
possit,  psalmi  non  amplius  per  unam  hebdomadam,  sed  per  longius 
temporis  spatium  distribuantur. 


704 


ACTA  CONC.  VATICANI  II  - PERIODUS  II 


[26]  Opus  recognitionis  Psalterii,  feliciter  inchoatum,  quamprimum  per- 
ducatur ad  finem,  respectu  habito  latinitatis  christianae,  usus  liturgici 

30  etiam  in  cantu,  necnon  totius  traditionis  latinae  Ecclesiae. 

92.  Ad  lectiones  quod  attinet,  haec  serventur: 

a)  lectio  sacrae  Scripturae  ita  ordinetur,  ut  thesauri  verbi  divini 
in  pleniore  amplitudine  expedite  adiri  possint; 

b)  lectiones  de  operibus  Patrum,  Doctorum  et  Scriptorum  eccle- 
35  siasticorum  depromendae  melius  seligantur; 

c ) Passiones  seu  vitae  Sanctorum  fidei  historicae  reddantur. 

93.  Hymni,  quantum  expedire  videtur,  ad  pristinam  formam  resti- 
tuantur, iis  demptis  vel  mutatis  quae  mythologiam  sapiunt  aut  chri- 

[27]  stianae  pietati  minus  congruunt.  Recipiantur  quoque,  pro  opportunitate, 
alii  qui  in  hymnorum  thesauro  inveniuntur. 

94.  Praestat,  sive  ad  diem  revera  sanctificandum,  sive  ad  ipsas  Horas 
cum  fructu  spirituale  recitandas,  ut  in  Horarum  absolutione  tempus  ser- 

5 vetur,  quod  proxime  accedat  ad  tempus  verum  uniuscuiusque  Horae 
canonicae. 

95.  Communitates  choro  obligatae,  praeter  Missam  conventualem, 
tenentur  Officium  divinum  cotidie  in  choro  celebrare,  et  quidem: 

a)  totum  Officium,  Ordines  Canonicorum,  Monachorum  et  Mo- 
io  nialium,  aliorumque  Regularium  ex  iure  vel  constitutionibus  choro  ad- 

strictorum; 

b)  Capitula  cathedralia  vel  collegialia,  eas  partes  Officii,  quae  sibi 
a iure  communi  vel  particulari  imponuntur; 

c ) Omnes  autem  illarum  Communitatum  sodales,  qui  sunt  aut 
15  in  Ordinibus  maioribus  constituti  aut  solemniter  professi,  conversis  ex- 
ceptis, debent  eas  Horas  canonicas  soli  recitare,  quas  in  choro  non  per- 
solvunt. 

96.  Clerici  choro  non  obligati,  si  sunt  in  Ordinibus  maioribus  con- 
stituti, cotidie,  sive  in  communi,  sive  soli,  obligatione  tenentur  totum 

20  Officium  persolvere,  ad  normam  art.  89. 

97.  Opportunae  commutationes  divini  Officii  cum  actione  liturgica  a 
rubricis  definiantur. 

In  casibus  singularibus  iustaque  de  causa,  Ordinarii  possunt  subdi- 
tos suos  ab  obligatione  Officium  recitandi  ex  toto  vel  ex  parte  dispen- 
25  sare  vel  id  commutare. 

98.  Sociales  cuiusvis  Instituti  status  perfectionis,  qui,  vi  Constitu-  [27] 
tionum,  partes  aliquas  divini  Officii  absolvunt,  orationem  publicam  Ec- 
clesiae agunt. 

Item,  publicam  Ecclesiae  orationem  agunt,  si  quod  parvum  Offi- 
cium, vi  Constitutionum,  recitant,  dummodo  in  modum  Officii  divini  30 
confectum  ac  rite  approbatum  sit. 

99.  Cum  Officium  divinum  sit  vox  Ecclesiae  seu  totius  Corporis 

mystici  Deum  publice  laudantis,  suadetur  ut  clerici  choro  haud  obligati 
ac  praesertim  sacerdotes  conviventes  vel  in  unum  convenientes,  aliquam 
saltem  divini  Officii  partem  in  communi  persolvant.  35 

Omnes  autem  sive  in  choro  sive  in  communi  Officium  persolventes 
munus  sibi  concreditum  quam  perfectissime,  tam  interna  animi  devo- 
tione quam  externa  agendi  ratione,  peragant. 

Praestat  insuper  ut  Officium  in  choro  et  in  communi,  pro  opportu-  [28] 
nitate,  cantetur. 

100.  Curent  animarum  pastores  ut  Horae  praecipuae,  praesertim 
Vesperae,  diebus  dominicis  et  festis  sollemnioribus,  in  ecclesia  com- 
muniter celebrentur.  Commendatur  ut  et  ipsi  laici  recitent  Officium  divi-  5 
num,  vel  cum  sacerdotibus,  vel  inter  se  congregati,  quin  immo  unusquis- 
que solus. 

101.  § 1)  Iuxta  saecularem  traditionem  ritus  latini,  in  Officio  divi- 
no lingua  latina  clericis  servanda  est,  facta  tamen  Ordinario  potestate 
usum  versionis  vernaculae  ad  normam  art.  36  confectae  concedendi,  sin-  io 
gulis  pro  casibus,  iis  clericis,  quibus  usus  linguae  latinae  grave  impedi- 
mentum est  quominus  Officium  debite  persolvant. 

§ 2)  Monialibus,  necnon  sodalibus,  sive  viris  non  clericis  sive  mu- 
lieribus, Institutorum  statuum  perfectionis,  in  Officio  divino,  etiam  in 
choro  celebrando,  concedi  potest  a Superiore  competente  ut  lingua  ver-  15 
nacula  utantur,  dummodo  versio  approbata  sit. 

§ 3)  Quivis  clericus  Officio  divino  adstrictus,  si  Officium  divinum 
una  cum  coetu  fidelium,  vel  cum  iis  qui  sub  § 2 recensentur,  lingua  ver- 
nacula celebrat,  suae  obligationi  satisfacit,  dummodo  textus  versionis 
sit  approbatus.  20 


45 


706 


ACTA  CONC.  VATICANI  II  - PERIODUS  II 


3 - RELATIO 

Exc.mi  D.ni  Alberti  Martin,  Episcopi  Nicoletani, 
Commissionis  Conciliaris  de  sacra  Liturgia  Sodalis 

Venerabiles  Patres , 

Caput  IV  De  Officio  divino  suffragatione  generali  a Vobis  approba- 
tum fuit  die  24  octobris  1963  sequenti  suffragiorum  exitu: 

Praesentes  votantes  . ...  . . 2.236 

Maior  pars  requisita  . . . ...  . . 1.491 

Placet  . . . . . . . . . . . 1.638 

Placet  iuxta  modum  . . . ...  . . . . 55 2 

Non  placet  . . . . . . . . . . . . 43 

Vota  nulla 3 

Ordo  tamen  Concilii  modos  expendere  iubet  etiam  quando  pars 
schematis  Concilio  placuerit,  et  quidem  merito:  uni  enim  vel  paucis 
Patribus  patere  potuit  incongruentia  vel  difficultas  quae  plerosque  la- 
tuit. Commissio  ergo  nostra  modos  de  Officio  divino  a Patribus  propo- 
sitos cum  diligentia  expendit  et  de  eis  Vobis  suam  sententiam  humiliter 
submittit  ...\ 

AD  ARTICULUM  83  *' 

(Prooemium) 

1 — Pag.  25,  linea  1,  dicatur:  « Summus  atque  aeternus  Sacerdos  », 

loco  « Novi  atque  aeterni  Testamenti  Sacerdos  » ( 1 Pater). 

R.  — Formula  probata  est  a subcommissione  theologica  ad  inculcan- 
dam aeternitatem  Sacerdotii  Christi  et  simul  eius  novitatem  re- 
spectu sacerdotii  Antiqui  Testamenti  quod  est  figurativum  Novi. 

2 — Pag.  25,  linea  6,  vocabulum  « pergit  » male  sonat  ( 1 Pater). 

R.  — Hoc  vocabulum  invenitur  apud  auctores  latinos  et  in  documen- 
tis magisterii. 


1 In  oratione-.  Mihi  liceat,  venerabiles  Patres,  legere  solummodo  quae  sunt 
maioris  momenti.  Ad  pag.  13,  sub  n.  31.  Hic  agitur  de  Hora  Matutina.  Proponitur 
ut  textui  suffragato  addatur  haec  formula:  « Extra  chorum  ...  ». 

* Relator  hunc  textum  usque  ad  n.  31,  p.  [13],  non  legit. 

3 — Pag.  25,  linea  7,  loco  « Eucharistia  celebranda  »,  dicatur:  « in  [8] 
Eucharistiae  sacrificio  celebrando  » ( 1 Pater). 

R.  - — Formula  proposita  est  a Commissione  de  latinitate  ut  melior 
quam  illa  contenta  in  modo. 

4 — Pag.  25,  linea  8,  loco  « Dominum  sine  intermissione  laudat ...  » 
dicatur:  « Deum...  »,  quia  cultus  ad  Patrem  dirigitur  (2  Patres). 

R.  — Cultus  non  solum  ad  Patrem  dirigitur,  sed  etiam  ad  Christum,  ut 
iam  in  Litteris  Encyclicis  Mediator  Dei  et  Mystici  Corporis  fuse 
animadversum  est;  immo  Deus,  in  Liturgia,  saepissime  ex  tradi- 
tione perantiqua,  vocatur  Dominus. 

5 — Pag.  25,  linea  9,  « pro  totius  mundi  salute  »,  dicatur:  « pro  om- 

nibus » (1  Pater). 

R.  — Formula  schematis  in  liturgia  Missae  quotidie  recitatur. 

6 — Pag.  25,  linea  9,  addatur  in  fine  « nomine  totius  creaturae  » 

( 1 Pater). 

R.  — Quod  nobis  videtur  non  convenire  sensui  generali  totius  sen- 
tentiae. Ecclesia  enim  orare  nequit  nisi  pro  hominibus. 

AD  ARTICULUM  84 
(Prooemium) 

7 — Pag.  25,  linea  11,  in  formula  « totus  cursus  » deleatur  vocabu- 

lum « totus  »,  quia  inutile  est  ( 1 Pater). 

R.  — « Totus  » nobis  videtur  utilis  ad  inculcandam  necessitatem  con- 
secrandi per  laudem  Dei,  sine  intermissione,  cursum  diei  et  noctis. 

8 — Pag.  25,  linea  12,  loco  « illud  »,  dicatur:  « hoc  » ( 1 Pater). 

R.  — Demonstrativum  « illud  » in  casu  videtur  magis  conveniens. 

9 — Pag.  25,  lineis  11  et  12,  ne  repetatur  vox  « laus  » (1  Pater). 

R.  — Haec  repetitio  nedum  sermonis  incongruentiam  afferat,  iuvat  po- 
tius ad  naturam  Officii  inculcandam. 

[8]  io  — Pag.  25,  linea  13,  loco  « ad  hanc  rem  »,  dicatur:  « ad  hoc  » vel 

« ad  hoc  sacrum  munus  » (2  Patres). 

R.  — Latinistae  iam  textum  sedulo  reviserunt  et  formula  desumitur  ex 
Litt.  Encycl.  Mediator  Dei  ( A.A.S. , 39,  1947,  p.  573). 

[9]  11  — Pag.  25,  lineis  13-14,  deleatur  « una  cum  sacerdote  forma  probata 

orantes  ...»  ( 1 Pater). 

R.  — Officium  divinum  est  oratio  Ecclesiae  ad  quam  omnibus  christi- 
fidelibus  aditus  patere  debet,  praesertim  ad  Vesperas  dominica- 
les  et  Officia  Hebdomadae  sanctae.  Et  fideles  nequeunt  orationem 
publicam  et  liturgicam  agere  quin  praeeat  sacerdos  vel  diaconus, 
nisi  expresse  eis  aliqua  concessio  ab  Ecclesia  facta  sit. 

12  — Pag.  25,  lineis  14-15,  loco  « Sponsae  quae  Sponsum  alloquitur  », 
dicatur:  « Sponsae  quae  una  cum  Sponso  Patrem  alloquitur  » 
( 1 Pater). 

R.  — Iam  superius  diximus  Liturgiam  non  tantum  Patrem  sed  etiam 
quandoque  Christum  alloqui. 

Pag.  25,  linea  15,  locutio  « oratio  Christi  cum  ipsius  Corpore  ad 
Patrem  »: 

a)  Non  placet  (2  Patres). 

b)  Addatur  « mystico  » (2  Patres). 

c)  Dicatur:  « oratio  Christi  simul  et  Corporis  eius  ad  Pa- 
trem » ( 1 Pater). 

d)  Dicatur:  « Vox  est  ipsius  Corporis  mystici  quod  laudes  ad 
Patrem  sine  fine  persolvit  » ( 1 Pater). 

Haec  formula  iam  a Patribus  et  a magisterio  consecrata  est. 
Additio  autem  verbi  « mystico  » post  verbum  « Corpore  », 
non  videtur  utilis,  quia  sensus  clarus  est. 

14  — Haec  paragraphus  non  potest  satisfacere  Orientalibus,  nonob- 
stante  additione  formulae  « vel  Christifideles  una  cum  sacerdote 
forma  probata  orantes  ».  Concilium  non  potest  tantum  de  ritu  la- 
tino tractare.  Normae  generales  orandi  sunt  statuendae  pro  tota 
Ecclesia. 

Omnia  quae  dantur  sub  numeris  89-95  et  100-101  sunt  nor- 
mae particulares  pro  ritu  latino.  Habeantur  ut  normae  obligato- 


13  — 


R.— 

riae  a Concilio  statutae  pro  Commissione  postconciliari  et  non  [9] 
introducantur  in  Constitutionem  ( 1 Pater). 

R.  — Verum  est  Concilium  pro  Universali  Ecclesia  et  non  tantum  pro 
Latina  legem  ferre  oportere.  Attamen  de  Officio  divino  ritus 
romani  necesse  fuit  dicere,  quia  mandatum  de  hac  re  dedit  Con- 
cilio Papa  Ioannes  XXIII  sanctae  memoriae,  in  Motu  proprio 
Rubricarum  instructum,  diei  25  iulii  1960. 

AD  ARTICULUM  85  [10] 

(Prooemium) 

Deleatur  hic  articulus  quia  nihil  novi  dicit  (1  Pater). 

Articulus  explicat  tum  Ecclesiae  obligationem,  tum  munus  pu- 
blicum quo  fungitur  is  qui  Horas  ex  officio  persolvit. 

AD  ARTICULUM  86 
(Prooemium) 

16  — Deleatur  articulus,  quia  nimis  prolixus  (1  Pater). 

R.  — Articulus  expresse  suffragatus  est  a Concilio  (Emendatio  3). 

17  — Pag.  25,  linea  22,  loco  « etiam  »,  dicatur  « etenim  » ( 1 Pater). 

R.  — Recte  proponitur.  Mendum  est,  ex  inadvertentia  inductum,  et 
corrigendum. 

18  — Ultimus  textus  ad  Episcopos  pertinet  et  improprie  diaconos  ab 

intentu  articuli  excludere  videtur  (1  Pater). 

R.  — Allegatio  Actuum  Apostolorum  eo  tendit  ut  orationis  necessitas 
Apostolis  asseratur,  neque  timendae  sunt  variae  interpretationes. 
Quidquid  sit,  ad  evitandam  omnem  ambiguitatem,  proponimus 
parvam  sermonis  mutationem,  quae  non  mutat  sensum  locutio- 
nis, scilicet,  ut  loco  « Apostoli  diaconos  instituere  decreverunt 
dicentes:  “ Nos  vero  orationi  et  ministerio  verbi  instantes  eri- 
mus ” » dicatur : « Apostoli,  diaconos  instituentes,  dixerunt: 

“ Nos  vero  orationi  et  ministerio  verbi  instantes  erimus  ” ». 


15  — 
R.— 

Pag.  25,  linea  22,  labor  sacerdotalis  est  plus  quam  oratio  propria 
et  ministerium  verbi  ( 1 Pater). 

Textus  nihil  excludit,  sed  vult  tantum  inculcare  necessitatem 
orationis. 

AD  ARTICULUM  87 
(Prooemium) 

20  — Pag.  25,  linea  27,  loco  « in  rerum  adiunctis  »,  dicatur:  « in  ho- 
diernis adiunctis  » ( 1 Pater). 

R.  — Formula  « in  rerum  adiunctis  » est  formula  latinis  consueta  et 
a latinistis  Commissionis  probata. 

[11]  21  — Pag.  25,  linea  27,  loco  « peragatur  »,  dicatur:  « recitetur  » (1  Pa- 
ter). 

R.  — Est  vocabulum  probatum  a latinistis. 

AD  ARTICULUM  88 
(De  cursu  Horarum) 

22  — Pag.  26,  lineis  3-4,  deleantur  verba  « simulque  ratio  habeatur 
vitae  hodiernae  condicionum  in  quibus  versantur  praesertim  ii 
qui  operibus  apostolicis  incumbunt  » (1  Pater). 

R.  — Ex  disceptatione  anno  praeterito  habita  in  Aula  Conciliari,  appa- 
ret Concilio  placituram  fore  instaurationem  OfEciii  quae  ratio- 
nem habeat  condicionum  vitae  hodiernae. 


[10]  19  — 
R.— 


AD  ARTICULUM  89 
(De  cursu  Horarum  instaurando) 

Ad  Articulum  in  genere 

23  — Mutentur  tituli  qui  in  Breviario  et  in  Missali  Sanctis  honoris  cau- 
sa dantur,  quando  isti  tituli  sunt  negativi  et  dedecent,  scilicet 
« Confessor  non  Pontifex  »,  « Sancta  nec  Virgo  nec  Martyr  », 
« Virgo  non  Martyr  ».  Loco  « Non  Virginum  »,  dicatur,  e.  g., 
«Sanctarum  Mulierum»,  «Sanctarum  Uxorum»,  «Sanctarum 
Viduarum  » ( 1 Pater). 

R. — Commissio  exoptat  hanc  mutationem,  sed  ad  Commissionem  [1 1 ] 
postconciliarem,  non  ad  schema,  pertinet. 

24  — Tota  reformatio  Breviarii  relinquatur  Sanctae  Sedi  ( 1 Pater). 

R.  — Normae  datae  in  Constitutione  pertinent  ad  instaurationis  altiora 
principia,  quae  Concilio  definienda  concredidit  Ioannes  XXIII. 

Laudes  et  Vesperae 

25  — Pag.  26,  lineis  6-7,  deleantur  verba  «ut  preces  matutinae»  et 

« ut  preces  vespertinae  »,  quia  hoc  evidens  est  (1  Pater). 

R.  — Duo  Patres  e contra  illa  verba  addenda  esse  censuerunt,  et  Com- 
missio eis  obsequens  textum  emendavit.  Ideoque  non  dicitur  so- 
lum quod  Laudes  sunt  preces  matutinae  et  Vesperae  preces  vesper- 
tinae, quod  evidens  est  ex  Traditione  et  ex  indole  harum  Hora- 
rum, sed  quod  sacerdotes  illas  debent  considerare  ut  preces  ma- 
tutinas vel  preces  vespertinas. 

Completorium  [12] 

26  - — Pag.  26,  linea  9,  loco  « ut  fini  diei  apte  conveniat  »,  dicatur:  « ut 

conclusioni  diei  » (1  Pater). 

R.  — De  sententia  Peritorum  latini  sermonis,  hic  non  convenit  con- 
clusio cum  isto  sensu:  conclusio  enim  ex  rebus  vel  rationibus 
oritur,  non  autem  finem  cursus  vel  temporis  indicat. 

Matutinum 

21  — - Non  placet  hoc  comma  ( 4 Patres). 

R.  — Iam  suffragatum  est. 

28  — Modi  qui  proponunt  res  non  ad  altiora  principia  sed  ad  Commis- 
sionem postconciliarem  pertinentes: 

a)  loco  « Hora  quae  Matutinum  vocatur  »,  dicatur:  « Hora 
lectionum  quae  Matutinum  usque  modo  vocatur  » (1  Pater)’,  vel: 

« nocturnum  vel  lectio  divina  vocatur  » ( 1 Pater). 

b)  Addatur:  « Hora  quae  Matutinum  vocatur  constabit  Invi- 
tatorio, Hymno,  5 psalmis,  lectione  per  decem  momenta  Novi 
Testamenti,  latine,  sine  aliquo  responsorio,  et  Te  Deum  lauda- 
mus » (1  Pater). 

[12]  c)  Addatur:  « In  Triduo  Sacro  psalmi  et  lectiones  pauciores 

et  breviores  fiant  » ( 1 Pater). 

d)  Dicatur:  « et  tantum  tribus  psalmis  tribusque  lectionibus 
constet  » (1  Pater). 

e)  Addatur:  « ad  lectiones  autem  quod  attinet,  qui  soli  per- 
solvunt Officium  obligantur  ad  eas  legendas,  minime  vero  reci- 
tandas » ( 1 Pater). 

R.  — Hae  determinationes  non  pertinent  ad  Commissionem  Concilia- 
rem, sed  Postconciliarem. 


29  — Pag.  26,  linea  11,  proponuntur  mutationes  in  sermone: 

a)  loco  « recitari  »,  dicatur:  « legi  » ( 1 Pater). 

b)  loco  « dicendae  »,  dicatur:  « legendae  » (1  Pater). 

R.  — Quaestio  de  recitatione  vocali  vel  solum  mentali  pertinet  ad  ru- 
bricas. 


30  — Nonnulla  proponuntur,  quae  sunt  contra  Emendationes  expresse 
suffragatas: 

a)  Supprimatur  « et  lectionibus  longioribus  » (2  Patres). 

[13]  b)  Deleantur  verba  « et  psalmis  paucioribus  lectionibusque 

longioribus  constet  » ( 4 Patres). 

c)  Loco  « longioribus  »,  dicatur:  « brevioribus  » (2  Patres). 

d)  Dicatur:  « et  unica  lectione  constet  » ( 1 Pater). 

e)  Omittatur  « psalmis  paucioribus  » (2  Patres). 

R.  — Totum  comma  expresse  suffragatum  est  et  magna  suffragiorum 
maioritate  approbatum. 


31  — « Extra  chorum,  exceptis  festis  solemnioribus  huic  Horae  liceat 
cum  eadem  obligatione  substituere  lectionem  spiritualem  ex  Sa- 
cra Scriptura  »: 

a)  per  viginti  saltem  momenta  {51  Patres); 

b)  per  triginta  momenta  ( 1 Pater); 

c)  per  quindecim  momenta  (1  Pater). 

Ratio  ab  uno  Patre  adducta  sic  sonat : 

« Haec  lectio  simul  includeret  minimum  quoddam  meditatio- 
nis seu  orationis  mentalis  sacerdoti  in  cura  animarum  occupato 
necessariae,  ne  oratio  obruatur  mechanismo  spirituali.  Plurimi 
sacerdotes  nostris  temporibus  non  incumbunt  meditationi  seu 

orationi  mentali.  Hoc  est  factum.  Sed  sacerdos  qui  non  medita-  [13] 
tur  modo  sibi  accommodato,  etiam  Breviarium  solummodo  per- 
solvit et,  etiamsi  recitat,  non  orat.  Sed  sine  vita  vera  spirituali 
non  potest  fieri  labor  apostolicus  vere  vivens.  Digna  recitatio  to- 
tius Officii  et  meditatio  in  hodiernis  adiunctis  non  semper  simul 
possibiles  sunt.  Hac  de  causa  modus  propositus  est  ». 

R.  — Circa  hunc  modum,  plura  consideranda  sunt: 

a)  Oratio  mentalis  pernecessaria  est  sacerdoti  operibus  apo- 
stolicis  dedito,  ad  nutrimentum  animae  et  progressum  in  vita  spi- 
rituali. Ita  totum  schema  ordinatum  est  ut  sacerdos,  Officium  di- 
vinum celebrans  et  attente  psallens  (art.  90),  nutrimentum  vitae 
suae  spiritualis  inveniat  et  frequentatione  Verbi  divini  melius 
mentaliter  oret,  « non  iam  Breviarium  currendo  legens  » ( Rela- 
tio, p.  14).  Haec  est  ratio  cur  nihil  dicitur  in  schemate  de  obliga- 
tione recitationis  oralis,  cum  sacerdos  privatim  psallit,  et  ob- 
secratur sacerdos  ut  in  eo  persolvendo,  mens  concordet  voci 
(cf.  art.  90). 

b)  Ea  mens  Commissionis  fuit  ut  Officium  divinum  melius 
disponatur,  servata  tamen  eius  forma  orationis  publicae  cum  psal- 
mis. « Si  quid  ex  cursu  traditionali  supprimere  oportet,  hoc  caute 
faciendum  est,  veritate  Horarum  ad  hoc  impellente  » ( Relatio , 
p.  17). 

c)  Obligationi  orationis  mentalis  et  spiritualis  lectionis,  tum  p4j 
quoad  obiectum  et  methodum,  tum  quoad  necessitatem,  provide- 
bitur certe  in  schemate  de  disciplina  cleri. 

d)  In  casibus  peculiaribus  et  extra  communem  rerum  ordi- 
nem, certe  provideri  potest  per  commutationem,  de  quo  in  ar- 
ticulo 97. 

e)  Quoad  libertatem  seligendi  vel  commutandi  pericopas 
Scripturarum  a se  legendas  ab  eo  qui  Officium  privatim  dicit 
( Relatio , p.  21),  nobis  videtur  quaestionem  relinquendam  esse 
Commissioni  Postconciliari. 


Prima 

32  — Non  placet  suppressio  Horae  Primae: 

a)  Non  placet  simpliciter  (91  Patres). 

b)  Servetur,  sed  brevior  reddatur  ( 1 Pater). 

c)  Modificetur  et  restructuretur  (1  Pater). 

R.  — Suppressio  Horae  Primae  iam  suffragata  est. 


714 


ACTA  CONC.  VATICANI  II  - PERIODUS  II 


[14]  33  _ Orationes  quae  nunc  ad  Primam  recitantur,  transferantur  ad  aliam 

Horam: 

a)  Orationes  et  preces  ad  Laudes  transferantur  (22  Patres). 

b)  Hora  Prima  melius  componatur  cum  Laudibus  (2  Patres). 

c)  Divinum  Officium  constet  Nocturnis,  Laudibus  cum  Pri- 
ma una  factis,  etc.  ( 1 Pater), 

d)  Si  supprimitur  Hora  Prima,  breviores  sint  psalmi  Lau- 
dum et  preces  matutinae,  quae  nunc  in  Hora  Prima  sunt,  transfe- 
rantur ad  Laudes  (1  Pater). 

e)  Quaedam  preces  transferantur  ad  Tertiam  ( 1 Pater). 

R.  — Optatur  a Commissione,  ut  dictum  est  in  Relatione,  ut  quaedam 
preces  e Prima  transferantur  ad  aliam  Horam,  fortasse  ad  Lau- 
des. Sed  boc  pertinet  potius  ad  peritos  qui  post  Concilium  adla- 
borabunt  ad  exsecutionem  Constitutionis,  quia  quaestiones  tech- 
nicae  tanguntur,  quae  respiciunt  Commissionem  postconciliarem...2 

* 34  — Hora  Prima  supprimatur  cum  approbatione  Ordinarii  Loci,  ad 
normam  art.  97,  § 1 (1  Pater). 

R.  — Suffragata  est  suppressio  Horae  Primae  sine  ulla  restrictione. 

Tertia,  Sexta,  Nona 

35  — Modi  qui  textui  emendato  specialiter  approbato  repugnant: 

a)  Non  placet  simpliciter  articulus  (105  Patres). 

b)  Remaneat  textus  antiqui  schematis  (3  Patres). 

[15]  36  — Modi  qui,  firmis  tribus  Horis  ut  nunc  sunt,  in  eis  parvam  tamen 

precum  abbreviationem  proponunt: 

a)  « Horae  minores  breviores  reddantur  » (1  Pater). 

b)  « Remaneant  Horae  minores,  sed  breviores  fiant  cum  an- 
tiphona,  psalmis  et  oratione  dominica  vel  diei  » (3  Patres). 

c)  « Horae  minores  serventur,  sed  supprimantur  parva  ca- 
pitula finalia  cum  responsoriis  » (1  Pater). 

37  — Modi  qui  firmas  quidem  retinent  tres  Horas  minores,  et  liberta- 
tem a schemate  allatam  restringere  intendunt: 


2 In  oratione-.  Et  nunc  ad  pag.  20,  sub  n.  68.  Hic  agitur  de  recitatione  Officii 
in  communi  pro  sacerdotibus  conviventibus  vel  in  unum  convenientibus. 

* Relator  hunc  textum  usque  ad  n.  68  p.  [20]  exclusive,  non  legit. 

a)  addendo  in  fine  « in  dominica  et  festis  de  praecepto  » [15] 
(2  Patres). 

b)  « Horae  minores  serventur,  exceptis  diebus  de  praecepto 
et  festorum  pervigiliis  » (5  Patres ). 

c)  Addatur  in  fine  « quoties  mane  nequeant  omnes  recitari  » 

( 1 Pater);  vel  « quando  mane  dici  nequeunt  » ( 1 Pater). 

R.  — Quibus  omnibus  insimul  respondendum  est,  Concilium,  per  suf- 
fragationem, iam  clarius  decrevisse  ut  hae  sententiae  contrariae 
non  accipiantur. 


38  — Modi  qui  parva  textus  discrimina  praebent: 

a)  Addatur:  « extra  chorum,  pro  illis  qui  Officio  chorali  non 
astringuntur  »,  quia  secus  fovetur  negligentia  choro  assistendi 
(1  Pater). 

R.  — Quae  observatio  a nobis  consideranda  erit  infra,  cum  modos  ad 
articulum  95  appositos  expendemus. 

b)  In  fine  addatur:  « Valde  commendatur  ut  omnes  tres  Ho- 
rae minores  etiam  extra  chorum  recitentur  nullo  incommodo  in- 
terveniente » (1  Pater). 

R.  — Egregie  dictum.  Attamen  in  textu  legis  sufficit  quod  scriptum 
est  « seligere  licet  »,  ne  ansam  praebeamus  scrupulis. 

c)  Deleatur:  « diei  tempori  magis  congruentem  » (I  Pater). 

R. — Quod  adversatur  menti  schematis  et  praecipue  art.  84  et  88. 

39  — Modi  qui  aliam  ac  schematis  reformationem  proponunt: 

a)  « Extra  chorum  Horae  minores  supprimantur  » (2  Patres). 

b)  « Sola  Hora  Sexta  servetur  » (1  Pater). 

c)  « Habeatur  una  Hora  pro  omnibus  determinata  » ( 1 Pater). 

d)  « Horae  minores  mutari  debent  in  oratione  memoriter  co- 
gnita, ut  tempestive  per  diem  dici  possint  sine  libro  » (I  Pater). 

R.  — Quae  quidem  omnia  suas  certo  habent  rationes,  et  a Commissione 

Conciliari  sedulo  et  mature  perpensa  sunt,  dum  emendationes  [16] 
disceptabantur,  at,  post  longam  deliberationem,  Commissio  reti- 
nuit illam  viam  mediam  quae  simul  traditioni  et  aptationi  faveat, 
quaeque  Patribus  in  suffragatione  emendationis  6 placuit. 

[16] 


40  — 
R.— 


41  — 

R.— 

42  — 
R.— 


43  — 

R.— 

44  — 

R.  — 


45  — 

[17]  R-  — 


AD  ARTICULUM  90 

(De  Officio  fonte  orationis  personalis) 

Articulus  90  coniungatur  cum  articulo  88  ( 1 Pater). 

Ista  mutatio  seiungeret  art.  89  ab  articulo  88,  cum  quo  arcte 
connectitur;  art.  enim  89  est  concreta  applicatio  principiorum 
in  art.  88  expressorum.  Articulus  vero  90  ultra  progrediens,  de 
attentione  et  suavi  fructu  Officii  tractat,  deque  conditionibus  ad 
id  assequendum,  quod  in  art.  91-93  continuatur. 

« Materia  placet,  sed  dicendi  forma  non  placet:  termini  frequen- 
ter repetuntur,  subiecti  frequentissime  mutantur  et  oratio  non 
est  perspicua  » ( 1 Pater). 

Subcommissio  de  latinitate  attente  revisit  omnes  articulos  sche- 
matis. 

Pag.  26,  linea  19,  post  verba  « melius  assequendum  »,  inserantur 
verba  « item  obsecrantur  ut  » (1  Pater). 

Observare  liceat  coniunctivum  « comparent  » sufficere  ad  optan- 
dum vel  obsecrandum,  eo  magis  quod  eadem  verba  iam  superius 
dicta  sunt. 

Pag.  26,  lineis  16-17,  dicatur  « utpote  oratio  Ecclesiae  simulque 
orationis  personalis  nutrimentum  est  fons  pietatis  » ( 1 Pater). 

Quod  minus  rei  ipsi  fortasse  conveniret. 

Pag.  26,  linea  16,  deleatur  « utpote  oratio  publica  Ecclesiae  »,  quia 
Officium  est  fons  pietatis  et  orationis  personalis  in  quantum  est 
excellens,  non  in  quantum  est  oratio  publica  ( 1 Pater). 

Multi  Romani  Pontifices  et  pii  Auctores  saepe  docuerunt  oratio- 
nem Ecclesiae  esse  excellentem  utpote  vocem  Ecclesiae,  immo  esse 
fontem  spiritus  christiani  genuini. 

Pag.  26,  linea  21,  addatur,  « ob  eandem  rationem,  ut  scilicet  mens 
melius  concordet  voci,  curent  Ordinarii  ut  libentissime  conce- 
dant usum  versionis  vernaculae  ad  normam  art.  101  » (2  Patres). 

Haec  verba  nobis  videntur  minus  necessaria,  quia  iam  rei  pro- 
videtur in  art.  101  et  in  Relatione. 

AD  ARTICULUM  91  [17] 

(De  psalmis) 

46  — « Supprimantur  psalmi  imprecatorii  » (2  Patres). 

R. — Responsum  est  iam  in  Relatione  de  Emendationibus,  p.  21. 

AD  ARTICULUM  92 
(De  Lectionibus) 

47  — Pag.  26,  linea  34,  tollantur  verba  « et  scriptorum  ecclesiastico- 

rum » ( 1 Pater). 

R.  — Mens  Commissionis  non  est,  ut  passim  quicumque  scriptores  ec- 
clesiastici in  Officio  legantur,  sed  iis  tantum  qui  speciali  commen- 
datione gaudent,  etsi  forte  nec  Patres  nec  Doctores  sint. 

POST  ARTICULUM  93 

48  — « Non  omittatur  articulus  olim  72  » (2  Patres). 

R.  — Omissio  iam  suffragata  est  a Concilio  ob  rationes  in  Relatione 
allatas,  pag.  20. 

AD  ARTICULUM  94 
(De  tempore  Officium  persolvendi) 

49  — « Habetur  repetitio  materiae  saltem  secundum  quid,  et  abusus 

formae  » (1  Pater). 

R.  — Certe  leges  brevissimae  sunto;  at  brevius  dicere  nescivimus. 


AD  ARTICULUM  95 
(De  obligatione  chorali) 

Ad  totum  articulum 

50  — Reinseratur  textus  primitivus  (1  Pater). 

R.  — Emendationes  factae  eo  tantum  tendunt  ut  melius  res  dicantur 
et  aptius  cum  iure  vigente  congruant. 

[18]  51  — Pag,  27,  lineis  12-13,  mutetur  textus  hoc  modo:  « Capitula  Ca- 
thedralia  saltem  laudes  aut  vesperas  in  choro  recitent  » (1  Pa- 
ter). 

R.  — Revera  iste  textus  erat  olim  in  schemate,  at  post  disceptationem 
mense  novembri  1962  peractam,  ita  emendatus  est  ut  praescin- 
datur omnino  ab  hac  quaestione,  sive  per  ius  futurum  commune 
sive  per  ius  particulare  solvenda. 

52  — Deleatur  articulus  ( 1 Pater). 

R.  — Si  deleretur,  supprimeretur  obligatio  choralis  et  personalis  nunc 
vigens,  quod  certe  Concilium  non  intendit. 

53  — Pag.  27,  linea  14,  addatur:  « e choro  legitime  absentes  » (1  Pater). 

R.  — Quod  esset  aggravatio  iuris  communis  vigentis. 

54  — Pag.  27,  linea  16,  addatur:  «etsi  absque  gravi  obligatione» 

( 1 Pater). 

R.  — De  gravitate  obligationis  quoad  solemniter  professos  ad  nos  non 
pertinet. 

55  — Pag.  27,  linea  17,  addatur:  « ad  normam  articuli  89  c)  » (2  Pa- 

tres); vel\  « salvo  tamen  art.  89,  si  iisdem  propter  ministerium 
pastorale  legitime  illis  Horis  non  intersint  » (13  Patres). 

R.  — Hanc  fatemur  esse  observationem  magni  momenti,  attamen,  cum 
rationes  diversae  pensandae  sint,  cumque  diversae  sint  vocationes 
Ordinum  regularium,  non  intendimus  rem  decidere,  sed  relin- 
quimus ad  ius  particulare  et  Constitutiones  Regularium. 

AD  ARTICULUM  96 

(De  obligatione  eorum  qui  choro  non  tenentur) 

56  — Ad  obligationem  Officium  recitandi  quod  attinet: 

a)  Gravis  obligatio  clare  indicetur  (5  Patres). 

b)  Dicatur:  « etsi  absque  gravi  obligatione  » ( 1 Pater). 

c)  Nulla  obHgatio  imponatur,  ne  ex  hac  impositione  Orien- 
tales mirentur  ( 1 Pater). 

R.  — De  istis  omnibus  in  nostra  Commissione  disceptatum  est,  ut  re- 
fertur in  Nostra  Relatione  pp.  24-25,  unde  melius  erit  si  in- 
tactus, ut  iacet,  remaneat  articulus. 

AD  ARTICULUM  97  t19] 

(De  commutationibus  et  dispensationibus) 

57  — a)  Deleatur  articulus  ( 1 Pater). 

b)  Potestas  dispensandi  vel  commutandi  reservetur  Apostolicae 
Sedi  (3  Patres ). 

R.  — Isti  duo  modi  opponuntur  suffragationi  iam  a Concilio  peractae, 
cui  placuerunt  emendationes  10  et  11. 

58  — « Nimis  lata:  vel  enucleetur  vel  clarior  dicatur  » (2  Patres). 

R.  — Textus,  ut  iacet,  placuit  Concilio. 

59  — In  prima  sententia,  exempla  dentur  commutationum  ( 1 Pater). 

R.  — In  Relatione,  p.  25,  mens  Commissionis  patet,  et  ad  Commissio- 
nem postconciliarem  tota  res  remittenda  est. 

60  — In  secunda  sententia,  addatur:  « sine  licentia  Sanctae  Sedis  » 

(1  Pater). 

R.  — Quod  est  evidens  et  non  est  necessarium  expresse  addere. 

61  — Pag.  27,  linea  23,  loco  « iusta  de  causa»,  dicatur:  «gravi  de 

causa  » ( 1 Pater)-,  vel  addatur:  « nisi  gravi  de  causa  et  onerata 
conscientia  » {1  Pater). 

R.  — Hi  duo  modi  formulas  edicunt  quae  in  nostra  Commissione  iam 
antea  mature  examinatae  sunt,  consultoque  derelictae  ne  Ordi- 
nariis diffidere  videamur,  qui  scient  suum  ius  cum  officio  com- 
ponere. 

62  — Pag.  27,  linea  23,  vocabulo  « Ordinarii  » addatur:  « et  omnes 

Superiores  maiores  » (3  Patres). 

R.  — Quod  ad  ius  Religiosorum  recognoscendum  relinquimus,  rem  in- 
terim  intactam  servantes,  ne  praeiudicemus  illi  recognitioni. 

63  — Pag.  27,  linea  23,  vocabulo  « Ordinarii  » addatur:  « Parochus 

et  Superior  Religiosus  » ( 1 Pater). 

R.  — Quod  nimis  latum  nobis  videretur,  at  facultas  fortasse  sit  Ordi- 
nario, si  ei  placuerit  et  si  casus  ferat,  delegationem  dare  iuxta 
normas  generales  iuris. 


ACTA  CONC.  VATICANI  II 


PERIODUS  II 


AD  ARTICULUM  99 
(De  Officio  in  choro  et  in  communi) 

Deleatur  totus  articulus  ( 1 Pater). 

Iam  suffragatus  est  per  2.111  Placet. 

« Nimis  affirmatur  in  schemate  quod  Officium  est  oratio  publica 
Ecclesiae  » (1  Pater). 

Numquam  satis  erit  inculcatum,  sed  hoc  in  articulo  eo  fine  dici- 
tur ut  ratio  detur  de  fovenda  celebratione  communi. 

Pag.  27,  linea  34,  loco  « praesertim  »,  dicatur  « exclusive  » ( 1 Pa- 
ter). 

Haec  mutatio  non  videtur  utilis,  cum  recitatio  communis  lau- 
datur. 

« Quid  de  casu  quando  plures  sacerdotes  in  eadem  domo  convi- 
vunt et  in  communi  recitantes  Officium  unus  vult  dicere  Tertiam 
et  alius  vult  dicere  Sextam  vel  Nonam?  » ( 1 Pater). 

Hora  dicenda  est  tempori  congruens,  iuxta  art.  89  e)  et  94. 

Pag.  27,  linea  33,  displicet  verbum  « curandum  »,  eo  quod  obli- 
gationem aliquomodo  sapiat  et  proponitur  ut  dicatur:  « optan- 
dum »,  « approbandum  »,  « laudandum  »,  « exhortandum  », 

« valde  consulendum  »,  « suadendum  » {194  Patres). 

Qui  omnes  Patres  eandem  mentem  habent  ac  Commissio  nostra, 
quae  nunquam  intendit  ullam  obligationem  edicere  sed  tantum 
exhortationem  facere;  lingua  latina  haud  facile  utitur  verbis  ex- 
hortatoriis, ideoque  « curandum  » selegeramus  quod  recte  conve- 
nit ex  usu  auctorum.  Cum  tamen  pateat  multos  male  intellexisse 
vocabulum  « curandum  »,  libenter  id  mutamus  in  « suadetur  ». 

AD  ARTICULUM  100  * [20] 

(De  Officio  a fidelibus  participando) 

69  — Pag.  28,  linea  3,  post  verba  « curent  animarum  pastores  ut  Horae 

praecipuae  » etc.,  addatur:  « iudicio  Episcopi  vel  Episcoporum 
regionis  » ( 1 Pater). 

R.  — Respondendum  est  ut  supra,  scilicet  verbum  « curent  » nullam 
obligationem  inducere,  sed  tantum  exhortationem  dicere. 

70  — Pag.  28,  linea  7,  addatur:  « Laicis  divinum  Officium  recitantibus  [21] 

indulgentiae  extendantur  quae  clericis  conceduntur  » ( 1 Pater). 

R.  — Quod  ad  altiora  principia  non  pertinet,  sed  in  recognitione  In- 
dulgentiarum a competente  auctoritate  forte  decernendum. 


AD  ARTICULUM  101  § 1 

(De  USU  LINGUAE  VERNACULAE  IN  OFFICIO  PRO  CLERICIS) 

A)  Modi  qui  opponuntur  emendationi  suffragatae. 

71  — a)  Pag.  29,  lineis  9-12,  non  placet  clausula  « facta  tamen  Ordina- 
rio potestate  » etc.  (41  Patres). 

b)  « Potestas  concedendi  licentiam  utendi  lingua  vernacula 
reservetur  Apostolicae  Sedi  » (3  Patres). 

c)  Clausulae  iam  suffragatae  haec  substituatur:  «relicta  ta- 
men libertate  ut  bis  in  hebdomada  clerici  possint  Officium  per- 
solvere in  aliqua  lingua  vernacula,  quia  quotidiana  vilescunt  » 
( 1 Pater). 

R.  — De  quibus  omnibus  nihil  est  dicendum,  cum  Concilium  iam  suf- 
fragio adprobaverit  textum. 

B)  Modi  qui  latius  extendere  volunt  concessionem  linguae  vernaculae. 

12  — Pag.  29,  lineis  9-12,  dicatur:  « Extra  chorum  Officium  persolven- 
tibus liceat  uti  lingua  latina  aut  versione  vernacula  »,  id  est 


* Relator  hunc  textum  usque  ad  Art.  101  § 1 p.  [21]  non  legit. 

[21]  concedatur  universim  omnibus  sine  recursu  ad  Ordinarium 
( 4 Patres );  vel : « Clericis  in  recitatione  privata  Officii  divini 
liceat  uti  versione  vernacula;  recitatio  autem  in  choro  lingua  la- 
tina fieri  debet  » ( 1 Pater). 

R.  — Omnia  eo  tendunt  ut  concedatur  universim  omnibus  sacerdo- 
tibus sine  recursu  ad  Ordinarium  lingua  vernacula  in  Breviario. 
Nobis  visa  sunt  latius  aequo  patere  et  adversari,  ni  fallimur, 
principiis  generalibus  de  lingua  in  Concilio  iam  approbatis. 

73  — Ius  concedendi  clericis  linguam  vernaculam  detur  quidem  Ordi- 
nario, at  generaliore  modo  et  sine  restrictione: 

a)  « facta  tamen  Ordinario  potestate  concedendi  usum  versio- 
nis  vernaculae  ad  normam  art.  36  » ( 1 Pater). 

b)  « concedendi  si  extra  chorum  persolvant  » (4  Patres). 

R.  — Hoc  etiam  latius  patere  nobis  visum  est  quam  textus  suffra- 
gatus. 

[22]  74  — a)  Pag.  28,  linea  11,  deleantur  verba  « singulis  pro  casibus  » et 

mitigetur  ratio  necessaria  ad  concessionem:  « concedendi  iis 
clericis  quibus  in  suo  prudenti  iudicio  profuturum  esse  cen- 
suerit  » ( 158  Patres). 

b)  deleatur  «singulis  pro  casibus»  ( 105  Patres). 

R.  — De  clausula  « profuturum  esse  censuerit  » dicendum  erit  infra. 
Utrum  vero  supprimenda  sit  an  non  clausula  « singulis  pro  ca- 
sibus » multum  disceptavimus  et  rationes  sive  pro  sive  contra 
perpendimus. 

Ex  una  parte,  lex  generalis  remanere  debet,  ideoque  selege- 
ramus formulam  in  iure  de  dispensatione  iam  assuetam.  Praeterea 
firma  stent  oportet  principia  in  Capite  primo  enunciata  et  suf- 
fragata de  lingua  liturgica. 

Ex  altera  parte,  dari  possunt  talia  adiuncta  ut  plures  clerici 
alicuius  dioecesis  idem  impedimentum  habeant.  Hisce  in  adiunctis 
nihil  prohibet  quominus  Episcopus  pluribus  singillatim  dispensa- 
tionem elargire  possit.  At  mens  textus  est  tantum  ne  passim 
neve  pro  arbitrio,  vel  inconsiderate,  Ordinarii  subditos  di- 
spensent. 

Hac  interpretatione  nostra  allata,  censemus  textum  uti  pro- 
stat remanere  posse  quin  emendetur. 

— Causae  dispensandi  ab  usu  linguae  latinae  mitiores  proponuntur:  [22] 

a)  « ex  rationabili  causa  » ( 1 Pater). 

b)  « iusta  de  causa  » (2  Patres). 

c)  « iustis  de  causis»  (5  Patres). 

d)  « dummodo  adsit  causa  rationabilis  » (1  Pater). 

e)  deleatur  verbum  « grave  » (14  Patres). 

f)  addatur:  « aut  quominus  maiorem  fructum  percipiant  spi- 
ritualem » (1  Pater). 

— Perpensis  rationibus  allatis,  Commissio  censuit  textum  immu- 

tandum non  esse;  verba  autem  « grave  impedimentum  » esse 
intellegenda  iuxta  ea  quae  in  Relatione  de  capite  quarto  dicta 
sunt,  nempe  ut  « iudicium  Ordinarii  cum  magnanimitate  fera- 
tur sive  de  condicione  physica  sive  morali,  intellectuali  vel  spiri- 
tuali eius  qui  talem  petit  licentiam  » (p.  29).  Sic  omnis  occasio 
anxietatis  a conscientia  Ordinarii  removetur.  u 

Ex  altera  parte,  nimiam  subiectivitatem  non  decet  in  lege 
inscribi;  ideoque  accipiendam  non  esse  censuimus  formulam 
« quominus  maiorem  fructum  percipiant  » vel  « quibus  profutu- 
rum esse  censuerit  ». 

— Facultas  utendi  lingua  vernacula  concedatur  non  ab  Ordinario  in  [23] 
genere,  sed  ab  « Episcopo  » (1  Pater)  « Ordinario  loci  » (3  Pa- 
tres) vel  « Ordinariis  totius  nationis  » ( 1 Pater). 

— Ista  omnia  iam  a nostra  Commissione  mature  perpensa  sunt 
quando  de  emendationibus  disceptavimus;  consulto  « Ordina- 
rium » diximus,  quia  agitur  de  bono  spirituali  et  de  difficultate 
personali  alicuius  subiecti  in  recitatione  privata,  minime  vero 
de  cultu  publico. 

AD  ARTICULUM  101  § 2 
(De  lingua  vernacula  in  Officio  pro  monialibus) 

— Pag.  28,  linea  15,  loco  « a Superiore  competente  »,  dicatur:  « ab 
Ordinario  loci  » (1  Pater). 

— - Nobis  videtur  hanc  quaestionem  esse  regiminis  vitae  religiosae, 
etiam  si  ecclesia  fidelibus  pateat. 

[23]  AD  ARTICULUM  101  S 3 * 

(De  lingua  vernacula  in  Officio  pro  fidelibus) 

78  — Pag.  28,  linea  18,  Officium  « recitari  » et  non  « celebrari  » dici 
debet  ( 1 Pater). 

R.  — E contra  Officium,  praecipue  si  populo  participante  psallitur, 
celebratio  dici  debet,  non  mera  recitatio,  quia  est  oratio  publica 
Ecclesiae,  et  aliunde  non  cursim  nec  festinanter  sed  quasi  cho- 
raliter  dicenda,  sive  canatur,  sive  minus. 


* * * 

Venerabiles  Patres , 

In  Commissione  de  sacra  Liturgia  multum  adlaboravimus  ad  modos 
a Vobis  propositos  expendendos,  et  rationes  conati  sumus  adducere  ad 
explicandum  cur,  quamvis  eosdem  modos  saepissime  attentione  dignos 
existimaremus,  in  textum  vero  schematis  introducendos  esse  non  cen- 
suimus,  in  id  praesertim  attendentes,  quod  totum  Caput  magna  maiori- 
tate  iam  fuit  approbatum. 

Speramus  Vos  responsiones  nostras  magna  humanitate  esse  acceptu- 
ros. Gratias  interim  Vobis  reddimus  de  attentione  qua  nostros  labores 
semper  estis  secuti. 


Moderator : Gratias,  exc.me  Pater.  Nunc  exc.mus  D.  secretarius  ge- 
neralis proponit  quaesitum  pro  suffragatione  circa  modos  expensos  in 
cap.  IV  de  sacra  Liturgia. 

Secretarius  generalis : Quaeritur  igitur:  An  placeat  expensio  facta 
a Commissione  de  sacra  Liturgia  circa  modos  cap.  IV  respicientes.  Suf- 
fragatio erit  per  placet  et  non  placet. 


* Relator  hunc  textum  usque  ad  conclusionem  non  legit. 

SCHEMA  CONSTITUTIONIS  DE  SACRA  LITURGIA 

1 - MODI  [5] 

A Patribus  Conciliaribus  propositi 
a Commissione  Conciliari  de  Sacra  Liturgia 

EXAMINATI 

Hic  fasciculus  Patribus  distributus  est  die  21  novembris  1963,  in  congrega- 
tione generali  septuagesima  secunda. 


Capita  V - VI  - VII 

DE  ANNO  LITURGICO 
DE  MUSICA  SACRA 

DE  ARTE  SACRA  DEQUE  SACRA  SUPELLECTILE 

Omnibus  Modis  Capita  V,  VI  et  VII  respicientibus  diligenter  perlectis, 
Commissio  de  sacra  Liturgia  censuit  textus  mutationes  non  esse  propo- 
nendas, sed  sufficere  pro  singulis  brevem  explicationem  praebere. 
Patribus  proinde  sequens  proponitur 

QUAESITUM  GENERALE 

An  placeat  expensio  facta  a Commissione  de  sacra  Liturgia  circa 
Modos  Capita  V,  VI  et  VII  respicientes . 


2 - TEXTUS  SCHEMATIS 

Caput  V [19] 

DE  ANNO  LITURGICO 

102.  Pia  Mater  Ecclesia  suum  esse  ducit  Sponsi  sui  divini  opus 
salutiferum,  statis  diebus  per  anni  decursum,  sacra  recordatione  cele- 
brare. In  unaquaque  hebdomada,  die  quam  Dominicam  vocavit,  memo- 
riam habet  Resurrectionis  Domini,  quam  semel  etiam  in  anno,  solem- 
nitate  maxima  Paschatis,  una  cum  beata  ipsius  Passione,  frequentat. 


5 


726 


ACTA  CONC.  VATICANI  II  - PERIODUS  II 

[1^]  Totum  vero  Christi  mysterium  per  anni  circulum  explicat,  ab  In- 
carnatione et  Nativitate  usque  ad  Ascensionem,  ad  diem ; Pentecostes 
et  ad  exspectationem  beatae  spei  et  adventus  Domini. 

Mysteria  Redemptionis  ita  recolens,  divitias  virtutum  atque  meri- 
10  torum  Domini  sui,  adeo  ut  omni  tempore  quodammodo  praesentia  red- 
dantur, fidelibus  aperit,  qui  ea  attingant  et  gratia  salutis  repleantur. 

103.  In  hoc  annuo  mysteriorum  Christi  circulo  celebrando,  Sancta 
Ecclesia  Beatam  Mariam  Dei  Genitricem  cum  peculiari  amore  veneratur, 
quae  indissolubili  nexu  cum  Filii  sui  opere  salutari  coniungitur;  in  qua 

15  praecellentem  Redemptionis  fructum  miratur  et  exaltat,  ac  veluti  in 
purissima  imagine,  id  quod  ipsa  tota  esse  cupit  et  sperat  cum  gaudio 
contemplatur. 

104.  Memorias  insuper  Martyrum  aliorumque  Sanctorum,  qui  per 
multiformem  Dei  gratiam  ad  perfectionem  provecti,  atque  aeternam  iam 

20  adepti  salutem,  Deo  in  caelis  laudem  perfectam  decantant  ac  pro  nobis 
intercedunt,  circulo  anni  inseruit  Ecclesia.  In  Sanctorum  enim  nataliciis 
praedicat  paschale  mysterium  in  Sanctis  cum  Christo  compassis  et  con- 
glorificatis, et  fidelibus  exempla  eorum  proponit,  omnes  per  Christum 
ad  Patrem  trahentia,  eorumque  meritis  Dei  beneficia  impetrat. 

25  105.  Variis  denique  anni  temporibus  iuxta  traditas  disciplinas,  Ec- 

clesia fidelium  eruditionem  perficit,  per  pias  animi  et  corporis  exerci- 
tationes, instructionem,  precationem,  poenitentiae  et  misericordiae  opera. 

Quapropter  placuit  Sacrosancto  Concilio  ea  quae  sequuntur  de- 
cernere. "■< 

30  106.  Mysterium  paschale  Ecclesia,  ex  traditione  apostolica  quae 

[20]  originem  ducit  ab  ipsa  die  Resurrectionis  Christi,  octava  quaque  die 
celebrat,  quae  dies  Domini  seu  dies  dominica  merito  nuncupatur.  Hac 
...  , enim  die  christifideles  in  unum  convenire  debent  ut,  verbum  Dei  audien- 
tes et  Eucharistiam  participantes,  memores  sint  Passionis,  Resurrectionis 
5 et  gloriae  Domini  Iesu,  et  gratias  agant  Deo  qui  eos  « regeneravit  in  spem 
vivam  per  Resurrectionem  Iesu  Christi  ex  mortuis  » ( 1 Petr.  1,  3).  Ita- 
que dies  dominica  est  primordialis  dies  festus,  qui  pietati  fidelium  pro- 
ponatur et  inculcetur,  ita  ut  etiam  fiat  dies  laetitiae  et  vacationis  ab 
opere.  Aliae  celebrationes,  nisi  revera  sint  maximi  momenti,  ipsi  ne 
io  praeponantur,  quippe  quae  sit  fundamentum  et  nucleus  totius  anni  li- 
turgici. 

107.  Annus  liturgicus  ita  recognoscatur  ut,  servatis  aut  restitutis  [20] 
sacrorum  temporum  traditis  consuetudinibus  et  disciplinis  iuxta  nostrae 
aetatis  condiciones,  ipsorum  indoles  nativa  retineatur  ad  fidelium  pie- 
tatem debite  alendam  in  celebrandis  mysteriis  Redemptionis  christianae,  is 
maxime  vero  mysterio  paschali.  Accommodationes  vero,  secundum  lo- 
corum condiciones,  si  quae  forte  necessariae  sint,  fiant  ad  normam 

art.  39  et  40. 

108.  Fidelium  animi  dirigantur  imprimis  ad  dies  festos  Domini, 
quibus  mysteria  salutis  per  annum  celebrantur.  Proinde  Proprium  de  20 
Tempore  aptum  suum  locum  obtineat  super  festa  Sanctorum,  ut  integer 
mysteriorum  salutis  cyclus  debito  modo  recolatur. 

109.  Duplex  indoles  temporis  quadragesimalis,  quod  praesertim 
per  memoriam  vel  praeparationem  Baptismi  et  per  poenitentiam  fide- 
les, instantius  verbum  Dei  audientes  et  orationi  vacantes,  componit  ad  25 
celebrandum  paschale  mysterium,  tam  in  liturgia  quam  in  catechesi 
liturgica  pleniore  in  luce  ponatur.  Proinde: 

a)  elementa  baptismalia  liturgiae  quadragesimalis  propria  abun- 

dantius adhibeantur;  quaedam  vero  ex  anteriore  traditione,  pro  oppor- 
tunitate restituantur;  30 

b)  idem  dicatur  de  elementis  poenitentialibus.  Quoad  catechesim 

autem  animis  fidelium  inculcetur,  una  cum  consectariis  socialibus  pec- 
cati, illa  propria  poenitentiae  natura  quae  peccatum,  prout  est  offensa 
Dei,  detestatur;  nec  praetermittantur  partes  Ecclesiae  in  actione  poeni- 
tentiali  atque  oratio  pro  peccatoribus  urgeatur.  35 

110.  Poenitentia  temporis  quadragesimalis  non  tantum  sit  interna 

et  individualis,  sed  quoque  externa  et  socialis.  Pr axis  vero  poenitentialis, 
iuxta  nostrae  aetatis  et  diversarum  regionum  possibilitates  necnon  fide- 
lium condiciones,  foveatur,  et  ab  auctoritatibus,  de  quibus  in  art.  22, 
commendetur.  40 

Sacrum  tamen  esto  ieiunium  paschale,  feria  VI  in  Passione  et  Morte  [21] 
Domini  ubique  celebrandum  et,  iuxta  opportunitatem,  etiam  Sabbato 
sancto  producendum,  ut  ita,  elato  et  aperto  animo,  ad  gaudia  dominicae 
Resurrectionis  perveniatur. 

111.  Sancti  iuxta  traditionem  in  Ecclesia  coluntur,  eorumque  reli-  5 

quiae  authenticae  atque  imagines  in  veneratione  habentur.  Festa  Sancto- 
rum mirabilia  quidem  Christi  in  servis  eius  praedicant  et  fidelibus  op- 
portuna praebent  exempla  imitanda. 

[21]  Ne  festa  Sanctorum  festis  ipsa  mysteria  salutis  recolentibus  praeva- 
10  leant,  plura  ex  his  particulari  cuique  Ecclesiae  vel  Nationi  vel  Religiosae 

Familiae  relinquantur  celebranda,  iis  tantum  ad  Ecclesiam  universam 
extensis,  quae  Sanctos  memorant  momentum  universale  revera  prae  se 
ferentes. 

[22]  Caput  VI 

DE  MUSICA  SACRA 

112.  Musica  traditio  Ecclesiae  universae  thesaurum  constituit  pretii 
inaestimabilis,  inter  ceteras  artis  expressiones  excellentem,  eo  praesertim 
quod  ut  cantus  sacer  qui  verbis  inhaeret  necessariam  vel  integralem  li- 
turgiae  sollemnis  partem  efficit. 

5 Profecto  sacros  concentus  laudibus  extulerunt  cum  Sacra  Scriptu- 

ra,42 tum  sancti  Patres  atque  Romani  Pontifices,  qui  recentiore  aetate, 
praeeunte  sancto  Pio  X,  munus  Musicae  sacrae  ministeriale  in  dominico 
servitio  pressius  illustrarunt. 

Ideo  Musica  sacra  tanto  sanctior  erit  quanto  arctius  cum  actione 
io  liturgica  connectetur,  sive  orationem  suavius  exprimens  vel  unanimita- 
tem fovens,  sive  ritus  sacros  maiore  locupletans  sollemnitate.  Ecclesia 
autem  omnes  verae  artis  formas,  debitis  praeditas  dotibus,  probat  eas- 
que  in  cultum  divinum  admittit. 

Sacrosanctum  igitur  Concilium  normas  ac  praecepta  ecclesiasticae 
15  traditionis  et  disciplinae  servans  finemque  Musicae  sacrae  respiciens,  qui 
gloria  Dei  est  atque  sanctificatio  fidelium,  ea  quae  sequuntur  statuit. 

113.  Formam  nobiliorem  actio  liturgica  accipit,  cum  divina  Officia 
sollemniter  in  cantu  celebrantur,  quibus  ministri  sacri  intersint  quaeque 
populus  actuose  participet. 

20  Quoad  linguam  adhibendam,  serventur  praecepta  art.  36;  quoad 
Missam  art.  54;  quoad  Sacramenta,  art.  63;  quoad  Officium  divinum, 
art.  101. 

114.  Thesaurus  Musicae  sacrae  summa  cura  servetur  et  foveatur. 
Scholae  cantorum  assidue  provehantur,  praesertim  apud  ecclesias  cathe- 

25  drales;  Episcopi  vero  ceterique  animarum  pastores  sedulo  curent  ut  in 
qualibet  actione  sacra  in  cantu  peragenda  universus  fidelium  coetus 
actuosam  participationem  sibi  propriam  praestare  valeat,  ad  normam 
art.  28  et  30. 

115.  Magni  habeatur  institutio  et  praxis  musica  in  Seminariis,  in 
30  Religiosorum  utriusque  sexus  novitiatibus  et  studiorum  domibus,  nec- 

non  in  ceteris  institutis  et  scholis  catholicis;  ad  quam  quidem  institu-  [22] 
tionem  assequendam,  magistri,  qui  Musicae  sacrae  docendae  praeficiun- 
tur, sedulo  conformentur. 

Commendantur  insuper  Instituta  Superiora  de  Musica  sacra  pro  [23] 
opportunitate  erigenda. 

Musicae  vero  artifices,  cantores,  imprimis  pueri,  etiam  germana  in- 
stitutione liturgica  donentur. 

116.  Ecclesia  cantum  gregorianum  agnoscit  ut  liturgiae  romanae  5 
proprium:  qui  ideo  in  actionibus  liturgicis,  ceteris  paribus,  principem 
locum  obtineat. 

Alia  genera  Musicae  sacrae,  praesertim  vero  polyphonia,  in  celebran- 
dis divinis  Officiis  minime  excluduntur,  dummodo  spiritui  actionis  litur- 
gicae  respondeant,  ad  normam  art.  30.  10 

117.  Compleatur  editio  typica  librorum  cantus  gregoriani;  immo 
paretur  editio  magis  critica  librorum  iam  editorum  post  instaurationem 
s.  Pii  X. 

Expedit  quoque  ut  paretur  editio  simpliciores  modos  continens,  in 
usum  minorum  ecclesiarum.  15 

118.  Cantus  popularis  religiosus  sollerter  foveatur,  ita  ut  in  piis 
sacrisque  exercitiis  et  in  ipsis  liturgicis  actionibus,  iuxta  normas  et 
praecepta  rubricarum,  fidelium  voces  resonare  possint. 

119.  Cum  in  regionibus  quibusdam,  praesertim  Missionum,  gentes 
inveniantur  quibus  propria  est  traditio  musica,  magnum  momentum  20 
in  earum  vita  religiosa  ac  sociali  habens,  huic  musicae  aestimatio  debita 
necnon  locus  congruus  praebeatur,  tam  in  fingendo  earum  sensu  reli- 
gioso, quam  in  cultu  ad  earum  indolem  accommodando,  ad  mentem 
art.  39  et  40. 

Quapropter  in  institutione  musica  missionariorum,  diligenter  cure-  25 
tur,  ut,  quantum  fieri  potest,  traditionalem  earum  gentium  musicam 
tam  in  scholis  quam  in  actionibus  sacris  promovere  valeant. 

120.  Organum  tubulatum  in  Ecclesia  latina  magno  in  honore  habea- 
tur, tamquam  instrumentum  musicum  traditionale  cuius  sonus  Eccle- 
siae caeremoniis  mirum  addere  valet  splendorem,  atque  mentes  ad  Deum  30 
ac  superna  vehementer  extollere. 

Alia  vero  instrumenta,  de  iudicio  et  consensu  auctoritatis  territoria- 
lis competentis,  ad  normam  art.  22  § 2,  37  et  40,  in  cultum  divinum 

[23]  admittere  licet,  quatenus  usui  sacro  apta  sint  aut  aptari  possint,  templi 
35  dignitati  congruant,  atque  revera  aedificationi  fidelium  faveant. 

121.  Sentiant  musicae  artifices,  spiritu  christiano  imbuti,  se  ad 
Musicam  sacram  colendam  et  ad  thesaurum  eius  augendum  esse  vocatos. 
Modos  autem  componant,  qui  notas  verae  Musicae  sacrae  prae  se 

[24]  ferant  atque  non  solum  a maioribus  scholis  cantorum  cani  possint,  sed 
minoribus  quoque  scholis  conveniant  et  actuosam  participationem  totius 
coetus  fidelium  foveant. 

Textus  cantui  sacro  destinati  catholicae  doctrinae  sint  conformes, 
5 immo  ex  Sacris  Scripturis  et  fontibus  liturgicis  potissimum  hauriantur. 


NOTA 

42  Cf.  Eph.  5,  19;  Coi.  3,  16. 


[25]  Caput  VII 

DE  ARTE  SACRA  DEQUE  SACRA  SUPELLECTILE 

122.  Inter  nobilissimas  ingenii  humani  exercitationes  artes  inge- 
nuae optimo  iure  adnumerantur,  praesertim  autem  ars  religiosa  eius- 
demque  culmen,  ars  nempe  sacra.  Quae  natura  sua  ad  infinitam  pul- 
chritudinem divinam  spectant,  humanis  operibus  aliquomodo  expri- 
5 mendam,  et  Deo  eiusdemque  laudi  et  gloriae  provehendae  eo  magis  addi- 
cuntur, quo  nihil  aliud  eis  propositum  est,  quam  ut  operibus  suis  ad 
hominum  mentes  pie  in  Deum  convertendas  maxime  conferant. 

Alma  Mater  Ecclesia  proinde  semper  fuit  ingenuarum  artium  amica, 
earumque  nobile  ministerium,  praecipue  ut  res  ad  sacrum  cultum  perti- 
10  nentes  vere  essent  dignae,  decorae  ac  pulchrae,  rerum  supernarum  si- 
gna et  symbola,  continenter  quaesivit,  artificesque  instruxit.  Immo  ea- 
rum veluti  arbitram  Ecclesia  iure  semper  se  habuit,  diiudicans  inter 
artificum  opera  quae  fidei,  pietati  legibusque  religiose  traditis  con- 
gruerent, atque  ad  usum  sacrum  idonea  haberentur. 

15  Peculiari  sedulitate  Ecclesia  curavit  ut  sacra  supellex  digne  et  pul- 
chre cultus  decori  inserviret,  eas  mutationes  sive  in  materia,  sive  in 
forma,  sive  in  ornatu  admittens,  quas  artis  technicae  progressus  per 
temporis  decursum  invexit. 

Placuit  proinde  Patribus  hisce  de  rebus  ea  quae  sequuntur  decer- 
nere; 

123.  Ecclesia  nullum  artis  stilum  veluti  proprium  habuit,  sed  se-  .[25] 
eundum  gentium  indoles  ac  condiciones  atque  variorum  Rituum  neces- 
sitates modos  cuiusvis  aetatis  admisit,  efficiens  per  decursum  saeculo- 
rum artis  thesaurum  omni  cura  servandum.  Nostrorum  etiam  temporum 
atque  omnium  gentium  et  regionum  ars  liberum  in  Ecclesia  exercitium  25 
habeat,  dummodo  sacris  aedibus  sacrisque  ritibus  debita  reverentia  de- 
bitoque honore  inserviat;  ita  ut  eadem  ad  mirabilem  illum  gloriae  con- 
centum, quem  summi  viri  per  praeterita  saecula  catholicae  fidei  cecinere, 
suam  queat  adiungere  vocem. 

124.  Curent  Ordinarii  ut  artem  vere  sacram  promoventes  eique  30 
faventes,  potius  nobilem  intendant  pulchritudinem  quam  meram  sump- 
tuositatem. Quod  etiam  intellegatur  de  sacris  vestibus  et  ornamentis. 

Curent  Episcopi  ut  artificum  opera,  quae  fidei  et  moribus,  ac  chri- 
stianae  pietati  repugnent,  offendantque  sensum  vere  religiosum  vel  ob 
formarum  depravationem,  vel  ob  artis  insufficientiam,  mediocritatem  35 
ac  simulationem,  ab  aedibus  Dei  aliisque  locis  sacris  sedulo  arceantur.  [26] 

In  aedificandis  vero  sacris  aedibus,  diligenter  curetur  ut  ad  litur- 
gicas  actiones  exsequendas  et  ad  fidelium  actuosam  participationem 
obtinendam  idoneae  sint. 

125.  Firma  maneat  praxis,  in  ecclesiis  sacras  imagines  fidelium  ve-  5 
nerationi  proponendi;  attamen  moderato  numero  et  congruo  ordine 
exponantur,  ne  populo  christiano  admirationem  inficiant,  neve  indul- 
geant  devotioni  minus  rectae. 

126.  In  diiudicandis  artis  operibus  Ordinarii  locorum  audiant  Com- 
missionem dioecesanam  de  Arte  sacra,  et,  si  casus  ferat,  alios  viros  valde  io 
peritos,  necnon  Commissiones  de  quibus  in  articulis  44,  45,  46. 

Sedulo  advigilent  Ordinarii  ne  sacra  supellex  vel  opera  pretiosa, 
utpote  ornamenta  domus  Dei,  alienentur  vel  disperdantur. 

127.  Episcopi  vel  per  se  ipsos  vel  per  sacerdotes  idoneos  qui  peri- 
tia et  artis  amore  praediti  sunt,  artificum  curam  habeant,  ut  eos  spiritu  15 
Artis  sacrae  et  sacrae  Liturgiae  imbuant. 

Insuper  commendatur  ut  scholae  vel  Academiae  de  Arte  Sacra  ad 
artifices  formandos  instituantur  in  illis  regionibus  in  quibus  id  visum 
fuerit. 

Artifices  autem  omnes,  qui  ingenio  suo  ducti,  gloriae  Dei  in  Eccle-  20 
sia  sancta  servire  intendunt,  semper  meminerint  agi  de  sacra  quadam 
Dei  Creatoris  imitatione  et  de  operibus  cultui  catholico,  fidelium  aedi- 
ficationi necnon  pietati  eorumque  instructioni  religiosae  destinatis. 

[26]  128.  Canones  et  statuta  ecclesiastica,  quae  rerum  externarum  ad 
25  sacrum  cultum  pertinentium  apparatum  spectant,  praesertim  quoad 

aedium  sacrarum  dignam  et  aptam  constructionem,  altarium  formam  et 
aedificationem,  tabernaculi  eucharistici  nobilitatem,  dispositionem  et 
securitatem,  baptisterii  convenientiam  et  honorem,  necnon  congruentem 
sacrarum  imaginum,  decorationis  et  ornatus  rationem,  una  cum  libris 
30  liturgicis  ad  normam  art.  25  quam  primum  recognoscantur:  quae  litur- 
giae  instauratae  minus  congruere  videntur,  emendentur  aut  aboleantur; 
quae  vero  ipsi  favent,  retineantur  vel  introducantur. 

Qua  in  re,  praesertim  quoad  materiam  et  formam  sacrae  supellecti- 
lis et  indumentorum,  territorialibus  Episcoporum  Coetibus  facultas  tri- 
35  buitur  res  aptandi  necessitatibus  et  moribus  locorum,  ad  normam 
art.  22  huius  Constitutionis. 

129.  Clerici,  dum  philosophicis  et  theologicis  studiis  incumbunt, 
etiam  de  Artis  sacrae  historia  eiusque  evolutione  instituantur,  necnon 
de  sanis  principiis  quibus  opera  Artis  sacrae  inniti  debent,  ita  ut  Eccle- 

[27]  siae  venerabilia  monumenta  aestiment  atque  servent,  et  artificibus  in 
operibus  efficiendis  congrua  consilia  queant  praebere. 

130.  Convenit  ut  usus  pontificalium  reservetur  illis  ecclesiasticis 
personis,  quae  aut  charactere  episcopali,  aut  peculiari  aliqua  iurisdictione 

5 gaudent. 

[28]  APPENDIX 

Sacrosancti  Oecumenici  Concilii  Vaticani  secundi 

DE  CALENDARIO  RECOGNOSCENDO  DECLARATIO 

Sacrosanctum  Oecumenicum  Concilium  Vaticanum  secundum,  haud 
parvi  momenti  aestimans  multorum  desideria  de  festo  Paschatis  certae 
dominicae  assignando  et  de  calendario  stabiliendo,  omnibus  sedulo  per- 
pensis, quae  ex  inductione  novi  calendarii  manare  possint,  haec  quae 
sequuntur  declarat: 

1.  Sacrosanctum  Concilium  non  obnititur  quin  festum  Paschatis 
certae  dominicae  in  Calendario  Gregoriano  assignetur,  assentientibus  iis 
quorum  intersit,  praesertim  fratribus  ab  Apostolicae  Sedis  communione 
seiunctis. 

2.  Item  Sacrosanctum  Concilium  declarat  se  non  obsistere  inceptis 
quae  conferant  ad  calendarium  perpetuum  in  societatem  civilem  indu- 
cendum. 

Variorum  autem  systematum,  quae  ad  calendarium  perpetuum  sta-  [28] 
biliendum  et  in  societatem  civilem  inducendum  excogitantur,  iis  tantum 
Ecclesia  non  obsistit,  quae  hebdomadam  septem  dierum  cum  dominica 
servant  et  tutantur,  nullis  diebus  extra  hebdomadam  interiectis,  ita  ut 
hebdomadarum  successio  intacta,  nisi  accedant  gravissimae  rationes  de 
quibus  Apostolica  Sedes  iudicium  ferat,  relinquatur. 


3 - RELATIO 


[7] 


I 

Exc.mi  D.ni  Francisci  Zauner,  Episcopi  Linciensis,  Commissio- 
nis Conciliaris  de  sacra  Liturgia  Sodalis,  circa  Modos 

CAPUT  V SCHEMATIS  DE  SACRA  LlTURGIA  RESPICIENTES. 


V enerabiles  Patres , 

In  suffragatione  ad  universum  caput  V schematis  de  sacra  Liturgia 
die  29  octobris  1963,  hoc  modo  mentem  Vestram  pandistis: 


Praesentes  votantes  . 

Placet  

Non  placet  . . . . 
Placet  iuxta  modum  . 
Vota  nulla  . . . . 


2.194 

2.154 

21 

17 

2 


Patres  qui  suffragium  suum  iuxta  modum  dederunt,  fuerunt  tan- 
tum 17,  attamen  cum  nonnulli  ex  eis  plures  modos  proposuerint,  modi 
de  facto  perpendendi  fuerunt  28,  quos  iuxta  ordinem  articulorum  huius 
Capitis  in  sequenti  Relatione,  una  cum  Commissionis  responsione,  sin- 
gillatim  exponimus. 


AD  ARTICULUM  102 
(Prooemium) 

1 — « Mihi  displicet  suppressio  verborum  prima  hebdomadae  die 
qua...,  quia  non  intellego  causam  ab  Exc.mo  Relatore  adduc- 
tam: “ Ne  quaestiones  excitentur  de  initio  et  fine  hebdomadae  ”. 
Cumam?  Si  dominica  est  dies  sequens  sabbatum  (cf.  Mt.  28,  1: 
Vespere  autem  sabbati  quae  lucescit  in  prima  sabbati)  videtur  cer- 

[7]  tum  quod  dominica,  quae  venit  post  septimum  diem  in  qua  Crea- 
tor Dominus  requiei  se  dedit,  est  prima  hebdomadae  dies.  Recte 
vere  christiani  voluerunt  diem  post  sabbatum  Domino  dedicare, 
et  quia  in  die  illa  Iesus  a mortuis  surrexit  et  quia  dies  illa  prima 
erat  hebdomadae  dies  » ( 1 Pater).1 

R.  — In  Relatione,  pag.  10,  iam  illustrata  est  ratio  huius  suppressionis. 
Multum  disputatum  est  in  Ecclesia  antiqua  utrum  dominica  sit 
prima  an  ultima  hebdomadae  dies,  et  conveniens  non  videtur  ut 
Concilium  rem  definiat.-...2. 

[8]  AD  ARTICULUM  103  * 

(Prooemium) 

2 — Supprimantur  verba  « quae  indissolubili  nexu  cum  Filii  sui  opere 

salutari  coniungitur  » (1  Pater). 

R.  — At  ratio  non  affertur.  Ceterum  agitur  de  emendatione  iam  suf- 
fragata. 

3 — Pag.  19,  linea  14,  loco  « cum  Filii  sui  opere  salutari  coniungitur  », 

dicatur:  «cum  Filio  suo  eiusque  opere  salutari  coniugitur  ». 
Ratio-.  « vinculum  ontologicum,  quod  aliud  praesupponit,  clare 
ponendum  est  » (1  Pater). 

R.  — Totus  sermo,  in  art.  102-103,  versatur  circa  opus  salutare,  quod 
anni  decursu  Ecclesia  sacra  recordatione  celebrat. 

4 — Pag.  19,  linea  16,  videtur  sensu  analogico  dictum  « id  quod  ipsa 

tota  esse  cupit  et  sperat  »;  ideoque  supprimendum  (1  Pater). 

R.  — At  resurrectio  corporum,  quam  speramus  et  cupimus,  num  sensu 
analogico  dicenda  est?  ^ '■ 

AD  ARTICULUM  104 
(Prooemium) 

5 — Addatur  mentio  de  Apostolis  ( 1 Pater). 

R.  — Apostoli  ut  Martyres  initio  memorati  sunt,  quod  clare  apparet  e 
Cathalogo  romano  anni  336,  a Chronographo  conservato. 


1 In  oratione : deest. 

2 In  oratione-.  Ad  pag.  9,  modus  13. 

* Relator  hunc  textum  usque  ad  n.  13  p.  [9]  exclusive,  non  legit. 

AD  ARTICULUM  105  t8l 

(Prooemium) 

6 — Pag,  19,  linea  26,  supprimantur  verba  « per  pias  animi  et  corporis 
exercitationes  » (1  Pater). 

1 - — Tollatur  verbum  « exercitationes  » quod  suggerit  aliquid  gymni- 
cae artis,  et  dicatur:  « per  pios  animi  et  corporis  actus  » (2  Pa- 
tres). 

R.  — Verburp  exercitatio  legitur  in  liturgia  Vigiliae  paschalis,  et  iam 
dicebatur  a S.  Augustino. 

8 — Pag.  19,  linea  27,  loco  « poenitentiae  et  misericordiae  opera  » [9] 

dicatur:  « ieiunii,  orationis  et  eleemosynae  opera  » ( 1 Pater). 

R.  — Melior  videtur  textus  schematis. 

9 « Instructio,  precatio,  poenitentiae  et  misericordiae  opera  » pri- 
mum locum  habere  oportet  ante  « pias  animi  et  corporis  exerci- 
tationes » (1  Pater). 

R.  — At  « pias  animi  et  corporis  exercitationes  » dicit  primum  in  ge- 
nere id  quod  sequentia  verba  specificant. 


AD  ARTICULUM  106 

10  — Pag.  20,  linea  3,  loco  « convenire  debent  »,  dicatur:  « conve- 

niant » (T  Pater). 

R.  — Nulla  videtur  differentia  vera  inter  duas  formulas. 

11  — Pag.  20,  linea  4,  loco  « et  Eucharistiam  participantes  »,  dicatur: 

« et  Eucharistiae  mysterium  participantes  »,  ne  intellegatur  so- 
lummodo de  Eucharistiae  sacramento,  et  non  de  Missae  partici- 
patione (1  Pater)., 

12  — Loco  « et  Eucharistiam  participantes  >>,  dicatur:  « et  Sacrificium 

eucharisticum  participantes  » {1  Pater). 


i 3 — Verba  « et  Eucharistiam  participantes  » possunt  intendi  de  Com- 
munione eucharistica,  de  qua  non  est  praeceptum  ( 1 Pater). 

[9]  R.  — 

14  — 
R.— 

* 15  — 
R.  — 

[10]  16  — 
R.— 

17  — 
R.— 

18  — 
R.— 


Participatio  ad  Eucharistiam  diversos  gradus  complectitur,  quo- 
rum perfectior  est  participatio  per  Communionem,  et  clare  patet 
ex  contextu  articuli  hic  participationem  non  pressius  specificari. 

Dies  dominica  est  dies  laetitiae,  sed  praecipue  est  dies  Dei  ado- 
rationi dicata.  Vacatio  ab  opere  huic  adorationi  pertinet,  nec  est 
res  secundaria,  uti  e textu  apparet  ( 1 Pater). 

At  sive  ex  historia  sive  ex  unanimi  consensu  theologorum,  prae- 
sertim S.  Thomae  ( Summa  Theol.  II-II,  q.  122  a.  4 ad  4)  constat 
legem  vacationis  ab  opere,  die  dominica  observandam,  esse  qui- 
dem magni  momenti,  sed  secundariam  relate  ad  potiorem  finem. 

Pag.  20,  lineis  9-11,  omittantur  verba  « aliae  celebrationes...  » 
usque  ad  finem  ( 1 Pater). 

At  ratio  non  affertur. 

Circa  alias  celebrationes,  quae  nisi  sint  maximi  momenti  diei 
dominicae  ne  praeponantur,  pro  aliquibus  festis  causa  dicitur 
( 1 Pater). 

Cum  tamen  istud  non  pertineat  ad  altiora  principia,  remittatur 
ad  Commissionem  postconciliarem. 

AD  ARTICULUM  107 
(De  anno  liturgico  in  genere) 

Pag.  20,  linea  16,  verbum  « accommodationes  » non  placet,  et 
eius  loco  proponitur:  « translationes  festorum  » (I  Pater). 

At  accommodatio  latior  est;  et  textus  iam  suffragatus  est  per 
emendationem  acceptam. 

Pag.  20,  lineis  16-17,  addatur:  « secundum  locorum  aut  Ordinum 
et  Congregationum  religiosarum  conditiones  » ( 1 Pater). 

At  non  convenit,  quia  hic  agitur  tantum  de  ea  aptatione  quae  ad 
normam  art.  39  et  40,  praesertim  in  terris  Missionum  permitti- 
tur. Immo  annus  liturgicus  non  tantum  a fidelibus,  sed  etiam  a 
Religiosis  sedulo  observari  solet  et  debet. 


* Relator  hunc  textum  n.  15  non  legit. 

AD  ARTICULUM  109  * [10] 

(De  tempore  quadragesimali) 

19  — « Corrigatur  dictio  art.  109,  quae  videtur  inintelligibilis  » (1  Pa- 

ter). 

R.  — At  Pater  nullam  indicationem  affert. 

20  — « Poenitentiae  natura  non  solum  peccatum  detestatur,  sed  etiam 

per  mortificationem,  Christi  Passioni  unitam,  violatam  iustitiam 
reparat  » ( 1 Pater). 

R.  — At  hic  non  fit  tractatus  ex  professo  de  Poenitentia,  sed  definitur 
tantum  indoles  Quadragesimae. 

AD  ARTICULUM  110 
(De  praxi  poenitentiali  Quadragesimae) 

21  — « Ieiunium,  quod  non  multos  ante  annos  totam  Quadragesimam, 

Quatuor  Tempora,  et  plures  Vigilias  respiciebat,  nunc  ad  solam 
feriam  VI  in  Passione  Domini  reducitur.  Propono  ut  etiam  ad 
diem  Cinerum  et  ad  omnes  ferias  VI  Quadragesimae  extendatur  » [11] 
( 1 Pater). 

R.  — Schema  de  Liturgia  loquitur  de  solo  ieiunio  paschali,  quia  est 
magni  momenti  liturgici,  non  vero  de  aliis,  quae  ad  nos  non 
pertinent,  sed  ad  disciplinam. 

AD  ARTICULUM  111 
(De  festis  Sanctorum) 

22  — Pag.  21,  linea  6,  verbum  « authenticae  » ambiguum  videtur  (1  Pa- 

ter). 

R.  — At  omnibus  notum  est  quasdam  fuisse  et  adhuc  esse  reliquias, 
quae,  proh  dolor,  authenticae  non  sunt,  de  quo  vide  Codicem 
luris  Canonici,  can.  1283-1284. 


* Relator  hunc  textum  ad  art.  109  non  legit. 

[11] 


23  — 

R.— 

24  — 

R,— 

25  — 

R.— 

26  — 

R.— 
27  — 


[12]  28  — 


R.— 


AD  APPENDICEM  SCHEMATIS 
(Declaratio  de  Calendario  recognoscendo) 

Non  placet  additionem  ponere  quae  « Appendix  de  calendario 
recognoscendo  » intituletur  ( 1 Pater). 

Sed  id  expresse  suffragatum  est,  scilicet  ut  Appendix  conficiatur. 

Non  placent  ambo  articuli;  idem  autem  Pater  queritur  quod  nulla 
suffragatione  speciali  de  hac  re  mens  Concilii  interrogata  fuerit 
( 1 Pater). 

Suffragatio  facta  est  iuxta  Ordinem  Concilii  celebrandi. 

Non  placet  art.  1 de  Paschate  certae  dominicae  assignando,  ex 
quo  « consequeretur  monotonia  » ( 1 Pater). 

At  suffragatus  est...3 

Emendatio  finalis  additionem  finalem  nunc  continet,  quae  tamen 
suffragationi  haud  subiecta  fuit.  Etsi  de  re  concors,  Pater  queri- 
tur de  modo  procedendi  (I  Pater). 

Commissio  censuit  hanc  emendationem  nullam  rei  mutationem  in- 
ducere, sed  tantum  rem  fusius  et  clarius  exprimere. 

« Saltem  nunc  a Concilio  instituenda  est  Commissio  peculiaris  de 
Calendario  recognoscendo,  et  res  non  est  remittenda  ad  quandam 
Commissionem  postconciliarem  » ( 1 Pater). 

« Urgens  nunc  efficitur  ut  festum  Paschatis  certae  dominicae  assi- 
gnetur... Ergo  non  sufficit  quod  Concilium  fateatur  se  non  obniti 
quin...  Oportet  ut  Concilium  decernat  hanc  inquisitionem  facien- 
dam esse  et  exitum  huius  quaestionis  cito  citius  quaerendum  » 
( 1 Pater). 

Agitur  quidem  de  materia  connexa  cum  Anno  liturgico,  de  qua 
tamen  Concilium  nullam  decisionem  profert,  ac  reducitur  ad  mani- 


3 In  oratione-.  Etiam  dicendum:  Ecclesia  non  intendit,  sed  permittit,  propter 
alias  rationes  boni  communis  et  maioris  momenti,  talem  fixationem. 

festandam  mentem  Ecclesiae  Catholicae  non  obstandi  fixationi  ca-  [12] 
lendatii  perpetui,  quia  ad  Ecclesiam  non  pertinet,  sed  ad  socie- 
tatem civilem;  Ecclesia  enunciat  tantum  condiciones  sine  quibus 
Ipsa  novo  calendario  nequit  favere.  Etiam  pro  fixatione  Paschae, 
Ecclesia  Romana  caute  debet  agere  ne  fratres  separati  offendantur, 
quorum  pariter  interest  celebratio  Paschae;  ideoque  Ecclesia  Ca- 
tholica tantum  manifestat  ex  sua  parte  nihil  obstare  quominus  fiat. 

V ener  abites  Patres , 

Modis  a nonnullis  ex  Vobis  circa  hoc  Caput  propositis,  Commissio  de 
sacra  Liturgia  respondere  conata  est,  difficultates  et  dubia  clariore  quo 
potuit  modo  solvendo.  Confidit  ergo  has  responsiones  Vobis  esse  placi- 
turas. 

II 

Exc.mi  D.ni  Caesarii  D’Amato,  O.  S.  B.,  Abbatis  Ordinarii  [13] 
S.  Pauli  extra  moenia,  Commissionis  Conciliaris  de  sacra 
Liturgia  Sodalis,  circa  Modos  caput  VI  schematis  de  sacra 
Liturgia  respicientes. 

Venerabiles  Patres , 

Suffragatio  generalis  in  Aula  Conciliari  circa  caput  VI  schematis 
constitutionis  de  sacra  Liturgia,  die  30  octobris  1963  peracta,  hunc  exi- 


tum habuit: 

Praesentes  votantes 2.096 

Placet 2.080 

Non  placet  6 

Placet  iuxta  modum 9 

Vota  nulla 1 


En  ergo  Modi  a Patribus  propositi  una  cum  responsione  a Commis- 
sione de  sacra  Liturgia  ipsis  tributa. 

AD  ARTICULUM  119 
(De  Musica  sacra  in  Missionibus) 

1 — Pag.  23,  linea  26,  post  verba  « traditionalem  earum  gentium  mu- 
sicam »,  addatur:  « sensu  religioso  imbutam,  approbante  loci  Or- 
dinario » (1  Pater). 

[13]  2 — Pag.  23,  linea  27,  omittantur  verba  « quam  in  actionibus  sacris  ». 

Ratio:  « Videtur  introductio  saltationum  quae  saltem  indecorae 
sunt  et  possunt  degenerare  in  aliquam  voluptatem  » (2  Patres). 

3 — Non  placet  articulus,  quia  plerumque  et  in  multis  locis  musica 

indigena  parum  convenit  cum  sacra  Liturgia,  testante  quoque 
populo  indigena  ( 1 Pater). 

4 — « Textus  prior  erat,  humili  meo  iudicio,  prudentior  » ( 1 Pater). 

R.  — Norma  quae  legitur  in  hoc  art.  119  nihil  aliud  est  quam  practica 
applicatio  eorum  quae  approbata  sunt  in  cap.  I,  art.  37-40,  de 
Liturgiae  aptatione  ingenio  et  traditioni  populorum.  Item  prae- 
cautiones quae  a Patribus  postulantur,  in  iisdem  articulis  capitis  I 
fusius  et  sufficienter  continentur. 


[14]  AD  ARTICULUM  120 

5 — Pag.  23,  linea  28,  loco  « Organum  tubulatum  in  Ecclesia  latina 

magno  in  honore  habeatur  »,  dicatur:  « Organum  tubulatum  in 
Ecclesia  latina  magna  in  aestimatione  habeatur  » (1  Pater). 

R.  — Quod  idem  dicit  ac  textus  schematis. 

6 — « Quaestio  de  organo  tubulato  et  de  ceteris  instrumentis  non 

videtur  argumentum  pro  Concilio  Oecumenico.  Nimis  arcta  et 
particularis  habetur.  Propono  ergo  ut  articulus  omittatur  » (1  Pa- 
ter). 

7 — Pag.  23,  lineis  32-35,  omittatur  tota  paragraphus  « Alia  vero  in- 

strumenta... ».  Aliter  mox  erimus  in  statu  quo  ante  reformatio- 
nem S.  Pii  X (1  Pater). 

R.  — Omissio  non  videtur  opportuna.  Ceterum  articulus  concordat 
cum  doctrina  Litt.  Encycl.  Musicae  sacrae  disciplina  Pii  Papa  XII. 


AD  ARTICULUM  121 
(De  musicae  artificibus) 

8  — Supprimatur  articulus.  Insuper  verba  « esse  vocatos  » aut  nimis 
aut  parum  dicunt  in  textu  conciliari.  Valde  autem  placent  verba 
quibus  concluditur  articulus:  « Textus  cantui  sacro  destinati...  » 
( 1 Pater). 

R.  — Articulus  ideo  compositus  est  ut  sortes  Musicae  sacrae  eleventur,  [14] 
quod  nostro  tempore  valde  necessarium  est.  Insuper  textus  ar- 
ticuli suffragatione  explicita  approbatus  est;  et  ideo  deleri  nequit. 

V enerabiles  Patres , 

Difficultatibus  omnibus  diligenter  collectis  et  perpensis,  Commissio 
de  sacra  Liturgia,  singulis  responsionem  ac  solutionem  opportunam  pro- 
ponere curavit.  Liceat  ergo  humanissimam  Vestram  approbationem,  etiam 
in  hac  parte,  sperare...1 

III 

Exc.mi  D.ni  Caroli  Ros  si,  Episcopi  Bugellensis,  Commissionis 
de  sacra  Liturgia  Sodalis,  circa  Modos  caput  VII  schematis 
de  sacra  Liturgia  respicientes. 

V enerabiles  Patres , [15] 

Exitus  suffragationis  generalis  circa  caput  VII  schematis  constitutio- 
nis de  sacra  Liturgia,  die  31  octobris  1963  peractae,  fuit  sequens: 


Praesentes  votantes 1.941 

Placet 1.838 

Non  placet 9 


Placet  iuxta  modum  ....  ....  94 

Ex  94  autem  Patribus  qui  Modos  proposuerunt,  93  animadversiones 
suas  protulerunt  unice  circa  art.  130,  de  usu  pontificalium,  et  de  his  ergo 
Modis  prius  agendum  videtur. 

AD  ARTICULUM  130 
(De  usu  pontificalium) 

1 — Pag.  27,  linea  4,  post  verba  « charactere  episcopali  »,  haec 
addantur:  « aut  Benedictione  Abbatiali  » (90  Patres). 

R.  — Ex  textu  patet  ius  pontificalium  competere  Abbatibus  de  regi- 
mine. Mens  autem  Commissionis  est  ut  ius  legitime  acquisitum 
non  auferatur  Abbati,  qui  muneri  suo  renuntiat. 


1 In  oratione-,  in  hodierna  solemnitate  S.  Caeciliae. 

Usus  pontificalium  reservetur  tantum  Episcopis.  Ratio:  « ne  oria- 
tur confusio  in  mente  fidelium  » ( 1 Pater). 

Modus  non  videtur  accipiendus.  Convenit  enim  ut  Abbates  et  ii 
qui  peculiari  iurisdictione  gaudent,  quodam  dignitatis  signo  uti 
possint  in  caeremoniis  exsequendis. 

« Non  videtur  congruens  ut  illi  qui  non  receperunt  pontificalia 
in  aliqua  caeremonia  (sacro  vel  benedictione)  utantur  illis  in  cae- 
remoniis solemnibus  ( 1 Pater). 

Hic  modus,  uti  apparet,  est  pro  suppressione  verborum  « aut 
peculiari  aliqua  iurisdictione  gaudent  ».  Modus  tamen  non  vide- 
tur accipiendus  ob  rationem  supra  allatam. 

Supprimantur  verba  « Convenit  ut  »,  et  simpliciter  dicatur: 
« Usus  pontificalium  reservetur  illis  personis...  ».  Ratio:  ne  in 
vacuum  cadat  optatum  Concilii  ( 1 Pater). 

Modus  videtur  non  esse  accipiendus;  cum  in  hoc  casu  mens  Con- 
cilii sit  potius  votum  exprimere  quam  legem  statuere. 

II 

5 — Praeterea  unus  Pater  voto  suo  proponit  30  Modos:  quorum  fere 

omnes  minoris  momenti  videntur.*  Agitur  enim  de  minimis  emen- 
dationibus, quae  postulari  dicuntur  ob  elegantiam  sermonis. 

R.  — His  animadversionibus  respondendum  videtur  textum  iam  op- 
portune revisum  esse  a competenti  Commissione  « pro  latino 
sermone  perpoliendo  ». 

6 — Pag.  25,  linea  13,  verba  « legibus  religiose  traditis  » contradicere 

videntur  art.  123  (de  artis  libertate). 

R.  — Verum  est  Ecclesiam  artibus  latam  pandere  viam,  servatis  tamen 
legibus  religiose  traditis,  quibus  artis  opera  subici  debent. 

7 — Pag.  25,  linea  24,  loco  « omni  cura  servandum  »,  dicatur:  « admi- 

ratione dignum  »,  sed  nihil  de  conservatione,  ne  offendantur  qui 
volunt  pulchrum  semper  cedere  utilitati 

[15]  2 — 

R.— 


[16] 


R.— 


4 — 


R. 


* Relator  reliqua  usque  ad  conclusionem  non  legit. 

R.  — Quidquid  est  de  novis  operibus,  absque  dubio  thesaurus,  per  de-  [16] 
cursum  saeculorum  efiormatus,  est  omni  cura  servandus. 

8 — In  art.  123  exprimatur  finis  artis  in  Ecclesia,  quae  non  muros 

et  ritus  respicit,  sed  fideles. 

R.  — Iam  satis  provisum  est  in  art.  122,  ubi  dicitur  propositum  artis 
sacrae  esse  « ut  operibus  suis  mentes  hominum  pie  in  Deum 
convertat  ». 

9 — In  art.  124,  paragraphi  secunda  et  tertia  uniantur  hoc  modo: 

« Curent  Episcopi  ut  artificum  opera,  quae  ob  formarum  deprava- 
tionem vel  ob  artis  insufficientiam,  mediocritatem  vel  simulatio- 
nem sive  fidei  et  moribus  ac  christianae  pietati  repugnant,  sive 
sensum  religiosum  offendunt,  a sacris  locis  sedulo  arceantur;  in 
aedificandis  vero  sacris  aedibus  diligenter  curent  ut  ad  litur- 
gicas...  ». 

R.  — E contra,  logica  est  distinctio  duarum  partium;  altera  enim  de  t1?] 
iis  agit  quae  vitanda  sunt  et  arcenda;  altera  vero  exponit  criterium 
positivum,  iuxta  quod  aedificationi  sacrarum  aedium  providen- 
dum est. 

10  — Pag.  26,  linea  14,  supprimatur  verbum  « peritia  »;  sufficit  enim 
sacerdotes  illos  esse  « idoneos  ». 

R.  — Certe  necesse  non  est  ut  sacerdotes,  qui  artificum  curam  habent, 
artifices  et  ipsi  sint;  attamen  non  parvi  momenti  est  ut  sint  etiam 
periti , ut  nempe  noverint  historiam  et  principia  artium. 

,■ Venerabiles  Patres, 

Eadem  cura  ac  pro  ceteris  Capitibus,  Commissio  de  sacra  Liturgia 
desideria  Vestra  colligere  sategit,  etiam  pro  capite  VII  schematis,  eo 
tendens  ut  suffragium  Vestrum  ipsius  laborem  simul  ac  universum  sche- 
ma benigne  confirmet...1 

Moderator : Gratias,  exc.me  Pater.  Nunc  exc.mus  D.  secretarius  ge- 
neralis velit  legere  quaesitum  generale,  quod  proponitur  pro  suffraga- 
tione expensionis  modorum  trium  capitum,  V nempe,  VI  et  VII  simul. 


1 In  oratione-.  Et  sic,  iuxta  votum  em.mi  D.  card.  Lercaro,  tandem  ad  opta- 
tissimum portum  perveniamus,  hodie  in  festo  S.  Ceciliae,  sexagesimo  recurrente 
anno  Motus  Proprii  Tra  le  sollecitudini,  quo  S.  Papa  Pius  X,  auctoritate  sua  su- 
prema, liturgiae  pastorali  in  nostra  aetate  feliciter  aperuit  viam. 

Secretarius  generalis : Quaeritur  itaque:  An  placeat  expensio  facta  a 
commissione  de  sacra  Liturgia  circa  modos  capita  V,  VI  et  VII  respi- 
cientes. Suffragatio  est  per  placet,  non  placet. 

Venerabiles  Patres,  cum  exspectandus  sit  exitus  suffragationum,  suf- 
fragatio super  integro  schemate  fiet  hora  undecima  cum  uno  quadrante. 

Moderator.  Nunc  loquentur  Patres  qui  petierunt  loqui  de  Oecume- 
nismo  in  genere,  iuxta  art.  57  Ordinis,  par.  6. 

PATRUM  ORATIONES 

(De  Oecumenismo,  in  genere) 

1 

Exc.mus  P.  D.  FORTUNATUS  DA  VEIGA  COUTINHO 
Episcopus  tit.  Sagalassensis,  eoad,  c.i.s.  Belgaumensis 

Venerabiles  Patres, 

Parcite  mihi  si  iure  in  art.  57  § 6 concesso  utar.  Sed  patientia  ve- 
stra certe  non  abutar. 

Finis  oecumenismi  est  reducere  ad  unitatem  omnes  qui  se  christianos 
esse  profitentur  ita  ut  magis  completa  et  proinde  genuina  sit  incarnatio 
Christi  in  mundo  et  ut  omnia  elementa  depositi  fidei  apta  in  luce  po- 
nantur. 

Sed  notandum  est  in  oecumenismo  non  agi  tantum  de  doctrina,1  sed 
praesertim  de  personis  et  communitatibus.  Iudaei  vero  non  ad  religionem 
christianam  pertinent.  Ergo  eorum  mentio  primo  fronte 2 facienda  non 
esset  in  schemate  nostro. 

Attamen  oecumenismus  sensu  latiore  concipere  fas  est  tamquam  re- 
latio Ecclesiae  ad  omnes  alias  religiones  in  mundo  exsistentes.  Si  Iudaei 
in  nostro  schemate  includuntur,  mihi  videtur,  necesse  est  eodem  tempore 
et  in  eodem  documento  3 statuere  quae  sit  relatio  Revelationis  christianae 
ad  alias  religiones  in  theologica  consideratione,  et  quae  sit  habitudo  prac- 
tica  tolerantiae  et  cooperationis  activae.  Responsum  ad  hanc  quaestio- 
nem maximi  momenti 4 in  regionibus  missionum  exspectatur.  Necesse 
est  textum  aliquod  redigere  5 ubi  agatur  simul  de  religionibus  antiquis- 
simae culturae,  sicut  Hinduismus  in  cuius  libris  sacris  veritates  pretiosis- 
simae continentur  quas  Ecclesiae  ut  Mater  et  Magistra  incumbit  praeser- 
vare et 6 apta  in  luce  ponere. 

In  hoc  textu  redigendo,  statui  deberent  haec  tria:  1)  unicam  esse 
oeconomiam  salutis  pro  toto  genere  humano;  2)  omnes  religiones  gene- 
ris humani  includi  in  hac  unica  oeconomia  salutis;  3)  has  religiones, 
praesertim  perantiquissimae  culturae / tamquam  praeparationem  esse 
evangelicam  ad  perfectam  Dei  revelationem  in  Christo. 

Rationes  cur  talis  textus  universalior  proponendus  sit  sunt  tres: 

a)  Eodem  modo  ac  de  Iudaeis,  in  nostro  schemate  agitur  de  omni- 
bus religionibus,  praesertim  antiquissimis  et  divitis  simis  ;8  religioso  mo- 
do tractari  potest. 

b)  Secunda  ratio 9:  sunt  rationes  tractandi  de  omnibus.  Si  ca- 
vendum est  ne  loquamur  de  « Iudaica  perfidia  »,  in  praedicatione,  in 
precibus  10  et  in  catechesi,  vitanda  sunt  ...n  omnino  verba  ut  « tenebrae 
ignorantiae  »,  « paganismus  »,  « idolatria  »,  et  alia  similia  quae  nostris 
diebus  magnam  offensionem  afferunt  iis  qui  alias  religiones  bona  fide 
colunt. 

c)  Tertia  ratio  12:  verum  est  scelera  gravissima  contra  Iudaeos  his 
ultimis  annis  fuisse  patrata.  Sed  haec  non  est  sufficiens  ratio  cur  Conci- 
lium de  Iudaeis  speciali  textu  agat.  Nonne  melius  esset,  etiam  pro  Iudaeis, 
si  de  eis  non  separ atim  tractetur,  tamquam  essent  problema  sui  generis, 
sed  in  contextu  universaliore  habitudinis  ad  alias  religiones?  Dico  talem 
solutionem  etiam  pro  Iudaeis  esse  meliorem,  quia  cap.  IV  schematis  no- 
stri'1 prout  scriptum  est,  quaecumque  sint  nostrae  praecautiones,  ad 
fines  politicos  adhibitum  iri,  quod  sane  nulli  prodesse  potest. 

Unde  concludo.  Necesse  est  omnino  14  ut  una  simul  cum  Iudaeis,  etsi 
non  necessario  in  eodem  capite,  declaratio  aliqua  fiat  de  magnis  religio- 
nibus Asiae  et  Africae  ubi  maior  quam  dimidia  pars  generis  humani  vivit. 

Opportunum  fortasse  esset,  appropinquante  fine  huius  alterius  ses- 
sionis Concilii,  voto  plurium  Patrum  obsecundando,  Secretariatum  pro 
religionibus  non  christianis  instituere  qui  hunc  textum  novum  redigeret 
cum  collaboratione  Secretariatus  ad  Unitatem  christianam  fovendam. 
Dixi. 


In  textu  scripto  tradito-.  1 doctrinis.  2 stricte  loquendo.  3 deest. 

4 maxime.  5 aliquem  inserere  schemati  nostro.  6 deest.  7 deest. 
8 deest.  9 deest.  10  supplicationibus.  11  aequo  iure.  12  deest. 

13  hoc.  14  deest. 

Exc.mus  P.  D.  IOSEPH  PONT  Y GOL 
Episcopus  Segobricensis-Castellionensis 

Venerabiles  Patres,  Observatores  dignissimi, 

Concilium  nostrum  signa  temporum  attendens,  motus  Sancti  Spiri- 
tus premens  atque  vestigia  Papae  Ioannis  dulcissimae  memoriae  prose- 
quens,  viam  sternere  intendit  ad  auspicatissimam  unionem  totius  fami- 
liae christianae.  Proinde  schema  de  Oecumenismo  ut  basis  disceptatio- 
nis valde  placet. 

Aliquas  tamen  animadversiones  notare  censuimus,  definitivae  sche- 
matis redactioni  cooperans,  nempe  de  titulo  schematis,  de  ipsius  desi- 
derata introductione,  de  capitibus  quibus  constat,  de  subiecto  ad  quod 
dirigitur,  de  consociando  diversarum  commissionum  opere.  Brevitatis 
vero  causa,  ex  his  duo  tantum  legam,  cetera  praetermittam. 

1.  De  capitibus  quibus  schema  constat.  Ex  quinque  capitibus  sche- 
matis, quartum  habetur,  nempe  « De  catholicorum  habitudine  ad  non 
christianos  et  maxime  ad  Iudaeos  ».  Etiam  haec  praetermitto  et  tantum 
addo: 

De  facto,  cum  hucusque  nulla  Concilii  commissio  vel  nullus  secreta- 
riatus  ageret  de  non  christianis,  illa  quae  offerebantur  circa  non  catholi- 
cos omnes  curare  debebat  secretariatus  pro  unione  christianorum.  Nunc 
autem,  post  constitutum  secretariatum  specialem  quo  quaestionibus  non 
christianos  spectantibus,  etiam  ad  ipsum  videtur  remittendum  cap.  IV 
nostri  schematis  et  tota  quaestio  de  non  christianis. 

Cap.  V « De  libertate  religiosa  » ultimus  locus  in  schemate  assigna- 
tur, quod  nobis  perperam  fieri  videtur,  cum  solutio  quaestionis  de  liber- 
tate religiosa  sit  inter  conditiones  dialogi  oecumenici  adnumeranda.  Sed 
quoad  disceptationem  de  hoc  capite  proximis  diebus  est  inter  Patres 
dissensio.  Quaedam  quidem  pars  exposcit  ut  de  ipso  tractetur  quam  pri- 
mum; quibusdam  non  paucis  vero  videtur  disputatio  proxima  vitanda 
esse,  eo  quod  tantum  tribus  abhinc  diebus  redactionem  definitivam  prae 
manibus  habeamus,  nec  suppetat  tempus  ut  parentur  studia  tantae  et  ita 
difficili  quaestioni  condigna. 

Patet  quaestionem  hanc  nullo  modo  esse  praetermittendam,  eo  quod 
in  mundo  hodierno  libertatem,  propter  maiorem  et  extensiorem  gradum 
culturae  et  responsabilitatis  personalis,  videmus  fieri  in  dies  individuis 
et  populis  bonum  pretiosius  ac  veluti  fundamentum  vitae  communis 
hominis  dignae.  Ecclesia,  proinde,  non  potest  de  hac  re  tacere.  Sed  pro 

bono  pacis,  ne  post  Concilium  murmurationes  et  questus  oriri  possint 
contra  modum  quo  de  doctrina  huius  capitis  disceptatum  fuerit,  censeo 
optandum  forsitan  esse  ut  detur  sufficiens  tempus  ad  studium  quaestionis 
iis  quibus  videtur  necessarium  esse  ut  ita  omnia,  bona  omnium  pace,  rite 
procedant. 

2.  De  sublecto  ad  quod  schema  dirigitur.  Absque  dubio  et  ex  toto 
contextu  apparet  schema  catholicos  tantum  respicere,  quamvis  aliquae 
locutiones,  quae  corrigendae  essent,  ambigui  sensus  se  praebeant,  v.  g. 
« omnes  christifideles  » (pag.  16),  locutio  quae,  sensu  obvio,  etiam  se- 
iunctos  fratres  includeret  et  tamen  de  facto  non  includit.  Attamen  liceat 
mihi  innuere  convenientiam  alloquendi  quandoque  in  nostro  schemate 
omnibus  christianis,  etiam  non  catholicis,  in  iis  praesertim  quae  possi- 
bilem actuositatem  omnibus  communem  respiciunt,  uti  v.  g.  orationem, 
mutuam  cognitionem,  conversionem  cordis,  aptationem  vitae  ad  Evan- 
gelii  exigentias,  etc.  Principem  forsitan  locum  obtinere  posset,  humilis, 
mutua  et  sincera  oblatio  simul  ac  petitio  veniae  propter  culpas  in  se- 
paratione christianorum  commissas,  prout  Summus  Pontifex  Paulus  VI, 
trementi  verbo  et  indefessa  caritate  expressit  in  ipsius  oratione  initiali 
huius  sessionis  Concilii.  Si  enim  omnes  in  multis  peccavimus,  omnes  mu- 
tua venia  indigemus.  Dixi. 


Textus  scripto  traditus-. 

Nostrum  Concilium,  cuius  finis  est  Ecclesiam  iuvenili  ac  pristino  vigore  donare, 
non  poterat  non  attendere  quaestionibus  unionem  christianorum  spectantibus,  eo 
quod  efficacia  actuositatis  ipsius  in  mundo  hodierno  maximam  partem  pendet  ex 
unitate  christianorum.  Tandem  omnes  Ecclesiae  episcopi,  signa  temporum  et  mo- 
derationem Spiritus  Sancti  attendentes  ac  vestigia  dulcissimae  memoriae  Papae  Ioan- 
nis  prosequentes,  incumbunt  studio  principiorum  et  normarum  quibus  intra  mo- 
tum oecumenicum  ducemur  ad  mutuam  cognitionem,  maiorem  in  dies  propinqui- 
tatem et,  cum  Dominus  gratiam  contulerit,  ad  plenam  « unitatem  fidei  et  agni- 
tionis Filii  Dei,  in  virum  perfectum,  in  mensuram  aetatis  plenitudinis  Christi  » 
(Eph.  4,  13). 

Schema  quidem  iudicatur  indicare  viam  ad  hoc  tantum  bonum  Ecclesiae  con- 
sequendum, ac  proinde,  ut  basis  disceptationis,  valde  placet.  Cum  vero  tentamen 
primae  syntheseos  doctrinae  catholicae  de  Oecumenismo  non  pervenerit  uno  tractu 
ad  perfectionem,  ea  quae  sequuntur  notare  volui,  definitivae  schematis  redactioni 
cooperans. 

1.  Decretum  an  constitutio.  Titulos  schematum  conciliarium  prae  oculis  ha- 
bens, animadverto  tres  esse  denominationes:  constitutionem  dogmaticam,  consti- 
tutionem simpliciter  et  decretum.  Quaenam  est  differentia?  Prout  videre  potui, 
constitutiones  dogmaticae  sunt  omnes  a commissione  theologica  confectae.  Schemata 
autem  nomine  decreti  insignita,  potius  continent  practicas  actuositatis  normas: 

talium  exempla  sunto,  schema  decreti  de  Ecclesiis  orientalibus  et  schema  decreti 
de  apostolatu  laicorum.  Sunt  denique  schemata  quae  principia  doctrinalia  propo- 
nunt et  practicas  normas  statuunt,  e.  g.,  schema  de  sacra  Liturgia  (cf.  n.  3 ipsius). 
Schema  nostrum  utrumque  etiam  continet  (cf.  Relatio  super  schema  decreti  de 
Oecumenismo , p.  5,  linn.  2-3):  totum  cap.  I est  expositio  doctrinalis,  nec  deest  doc- 
trina in  aliis  capitibus.  Caput  alterum  potius  intendit  praxim.  Unde,  sicut  docu- 
mentum conciliare  de  sacra  Liturgia  vocatur  constitutio,  etiam  praesens  videtur 
constitutio,  potius  quam  decretum,  appellandum. 

2.  De  divisione  capitum.  Ex  quinque  capitibus  quibus  hodie  constat  schema, 
unum  videtur  demendum,  quartum  nempe:  De  catholicorum  habitudine  ad  non 
christianos  et  maxime  ad  iudaeos.  Prima  ratio:  Cum  oecumenismus  definiatur 
« motus  et  ordinata  actio  ad  unitatem  christianorum  fovendam » (pag.  10, 
linn.  32-34)  exulant  a nostro  schemate  ii  omnes  qui  christiani  non  sunt  eo  quod 
praesentiam  oeconomiae  salutis  definitivam  in  glorificatione  Christi  resurgentis 
non  agnoscunt,  nec  de  Spiritu,  qui  Christum  resuscitavit,  per  validum  baptismum 
participant.  Altera  ratio:  De  facto,  cum  hucusque,  nulla  Concilii  commissio  vel 
secretariatus  ageret  de  non  christianis,  illa  quae  offerebantur  circa  non  catholicos 
omnes,  curare  debebat  secretariatus  unioni  christianorum  fovendae.  Nunc  autem, 
post  constitutum  secretariatum  specialem  pro  quaestionibus  non-christianos  spec- 
tantibus, etiam  ad  ipsum  videtur  remittendum  cap.  IV  nostri  schematis. 

Cap.  V « de  libertate  religiosa  » ultimus  locus  in  schemate  assignatur  quod 
nobis  perperam  fieri  videtur,  cum  solutio  quaestionis  de  libertate  religiosa  sit  inter 
conditiones  dialogi  oecumenicae  adnumeranda.  Sed  quoad  disceptationem  de  hoc 
capite  proximis  diebus  est  inter  nos,  Patres,  dissensio.  Quaedam  quidem  pars  ex- 
poscit ut  de  ipso  tractetur  quam  primum;  quibusdam  vero  videtur  disputatio  pro- 
xima vitanda  esse  eo  quod  tantum  duobus  abhinc  diebus  redactionem  definitivam 
prae  manibus  habeamus,  nec  suppetat  tempus  ut  parentur  studia  tantae  quaestioni 
condigna.  Ipse  quidem  quaestionem  hanc  tractandam  esse  opinor  eo  quod  in 
mundo  hodierno  libertas,  propter  maiorem  et  extensiorem  gradum  culturae  et 
responsabilitatis  personalis,  fiat  in  dies  individuis  et  populis  bonum  pretiosius  ac 
veluti  fundamentum  vitae  communis  hominis  dignae.  Ecclesia,  proinde,  non  potest 
de  hac  re  tacere.  Sed  pro  bono  pacis,  ne  post  Concilium  murmurationes  et  questus 
oriri  possint  contra  modum  quo  de  doctrina  huius  capitis  disceptatum  fuerit,  censeo 
optandum  esse  ut  detur  sufficiens  tempus  ad  studium  quaestionis  iis  quibus  videtur 
necessarium  esse  ut  ita  omnia,  bona  omnium  pace,  procedant.  Remittatur,  itaque, 
si  vobis  placet,  disceptatio  de  libertate  religiosa  ad  initium  sessionis  proximae. 

3.  De  introductione . Praeceptum  Horatii  sequens,  schema  nostrum  prorumpit 
« in  medias  res  ».  Desideratur  aliqua,  etsi  parvae  longitudinis,  introductio  in  qua, 
meo  sensu,  indicaretur  nexus  doctrinae  nostrae  cum  doctrina  exposita  in  consti- 
tutione dogmatica  de  Ecclesia  ac  simul  statueretur  locus  finalitatis  unionisticae 
intra  fines  Concilii.  Postremum  censeo  magni  momenti  esse,  quatenus  praeberet 
occasionem  statuendi  modo  definitivo  quo  sensu  Vaticanum  II  tendat  ad  unionem. 
Non  enim  oblivioni  dandum  est  communissimam  fuisse,  tam  inter  catholicos  quam 
inter  alios  fratres  a nobis  disiunctos,  opinionem  de  Vaticano  II  ut  Concilio  unionis. 
Indicandus  quoque  esset  finis  intentus  praesenti  documento;  propter  defectum 
huius  indicationis  difficilius  iudicatur  de  valore  schematis  cum  nobis  non  constet 
qualis  praecise  fuerit  mens  secretariatus  in  elaboratione  ipsius.  Nec  desit  iustifi- 

catio  pastoralis  qua  asseratur  unitatem  christianorum  necessariam  esse  ad  missio- 
nem Ecclesiae  in  mundo  hodierno  adimplendam,  secundum  connexionem  iam  in 
Evangelio  statutam:  « Unum  sint,  ut  mundus  credat  » (Io.  17,  21). 

4.  De  subiecto  ad  quod  schema  dirigitur.  Absque  dubio  et  ex  toto  contextu 
apparet  schema  catholicos  tantum  respicere,  quamvis  aliquae  locutiones,  quae 
corrigendae  essent,  ambigui  sensus  se  praebeant,  v.  g.,  « omnes  christifideles  » 
(pag.  16,  lin.  5),  locutio  quae,  sensu  obvio,  etiam  seiunctos  fratres  includeret  et 
tamen  non  includit.  Attamen  liceat  mihi  patribus  innuere  convenientiam  alloquendi 
in  nostro  schemate  omnibus  christianis,  etiam  non  catholicis,  in  iis  praesertim 
quae  possibilem  actuositatem  omnibus  communem  respiciunt,  uti,  v.  g.,  oratio- 
nem, mutuam  cognitionem,  conversionem  cordis,  aptationem  vitae  ad  Evangelii 
exigentias,  etc.  Principem  forsitan  locum  obtinere  posset  humilis  nostra  et  sincera 
oblatio  simul  ac  petitio  veniae  propter  culpas  in  separatione  christianorum  com- 
missas, prout  Summus  Pontifex  Paulus  VI,  trementi  verbo  et  indefessa  caritate 
expressit  in  ipsius  oratione  initiali  huius  sessionis  Concilii.  Si  enim  omnes  in  multis 
peccavimus,  omnes  mutua  venia  indigemus. 

5.  De  consociando  diversarum  commissionum  opere.  Quaedam  inveniuntur 
in  capitibus  nostri  schematis,  e.  g.,  de  valore  ecclesiologico  communitatum  a nobis 
disiunctarum  (pag.  8,  lin.  37),  de  possibilitate  diversarum  traditionum  spiritua- 
lium et  ordinis  iuridici  intra  unitatem  Ecclesiae  (pag.  20,  linn.  27-29),  etc.,  quorum 
fundamenta  doctrinalia  in  schemate  de  Ecclesia  invenienda  essent,  quod  tamen, 
proh  dolor,  de  iis,  saltem  in  redactione  nobis  nota,  tacet. 

Factum  istud  denuo  ob  oculos  ponit  quaestionem  de  coordinatione  inter  di- 
versas Concilii  Commissiones.  Nam  prout  nobis,  qui  ab  extra  rem  conspicimus, 
videtur,  cooperatio  inter  commissiones  diversas  contulit  ad  elaborationem  unius 
schematis,  quin  tamen  obtineretur  coordinatio  inter  schemata  diversa.  Optandum 
in  posterum  videtur  ut  quoties  duae  vel  plures  commissiones  communem  operam 
consociant,  curent  etiam  de  mutua  coordinatione  propriorum  schematum,  secun- 
dum exigentias  unitatis  doctrinae  unius  eiusdemque  Concilii. 

Moderator-.  Loquatur  nunc  exc.mus  D.  Andreas  Makarakiza,  et 
accedat  ad  microphonium  exc.mus  D.  Ioannes  Mazur,  ep.  aux.  Lubli- 
nensis  in  Polonia,  per  quem  resumetur  disceptatio  de  cap.  I schematis 
de  Oecumenismo. 


3 

Exc.mus  P.  D.  ANDREAS  MAKARAKIZA 
Episcopus  Ngoziensis 

Venerabiles  Patres  conciliares,  carissimi  Observatores,  Audito- 
res et  Periti, 

In  hoc  oecumenismi  schemate,  vere  laude  dignum,  saepe  quaestio 
est  de  membrorum  Ecclesiae  vitae  renovatione  ad  oecumenismo  faven- 
dum (pag.  9,  15,  16).  Sed  nobis  humillime  videtur  Ecclesiae  membro- 

rum  vitae  renovationem  eorum  fidei  renovatione,  praesertim,  in  Christo 
ea  inhabitante  indigere.  Utinam  vita  christiana  secundum  Patres  Eccle- 
siae ...1  concipiatur  et  ducatur! 

Liceat  nobis,  venerabiles  Patres  conciliares,  duos  prospectus  expo- 
nere, nempe  Ecclesiae  membrorum  fidei  renovationem  in  Christo  ea 
inhabitante  cum  Patre  et  Spiritu  Sancto,  ad  oecumenismum  properan- 
dum/ et  secundo,  duplex  adiumentum  ad  hanc  fidei  renovationem. 

1.  Fidei  renovatio  in  Christo  nos  inhabitante  ad  oecumenismum 
properandum .3  Oecumenismi  successus  Ecclesiae  membrorum  vitae  reno- 
vationem requirit.  Et  vitae  renovatio  fidei  renovatione  indiget,  ut  dixi- 
mus. Pro  Patribus  Ecclesiae  gratia  est  vita  Christi,  ipse  Christus  in  no- 
bis. Pro  pluribus  scholasticis , qui  maximis  4 fideles  non  semper  fuerunt, 
gratia  est  ante  omnia  qualitas  accidentalis,  cuius,  in  logicae  aut  onto- 
logiae  terminis,  adhaesionem  animae  substantiae,  incrementum  et  perdi- 
tionem tractant. 

Et  haec  veritas  sine  anima,  sine  calore,  in  devotionis  et  catechismi 
formulis  abstractis  transiit.  Sed  christifidelis,  baptizatus,  ut  ipsius  caere- 
moniae baptismatis  patefaciunt,  est  homo  a Christo  possessus:  « Exor- 
cizo te,  immunde  spiritus...,  ut  discedas  ab  hoc  plasmate  Dei,  quod  Do- 
minus noster  ad  templum  sanctum  suum  vocare  dignatus  est,  ut  fiat  tem- 
plum Dei  vivi,  et  Spiritus  Sanctus  habitet  in  eo  ».  Et  ipsum  Evangelium 
nos  docet  Christum  cum  Patre  et  Spiritu  Sancto  5 baptizatum  habitare: 
« Si  quis  diligit  me,  etc.  ».  Item  S.  Paulus  loquitur:  « Christus  vita 
vestra...  Mihi  vivere  Christus  est...  Vivo  iam  non  ego,  vivit  vero  in  me 
Christus  ». 

Huius  6 fidei  renovatio  magis  sanctificat,  caritatem  fraternam  iuvat, 
et  ita  oecumenismo  favet. 

2.  Duplex  adiumentum  ad  fidei  renovationem. 

a)  Exemplum  Ioannis  XXIII.  Notum  est  vobis  omnibus,  venera- 
biles Patres,  Ioannem  XXIII,  veneratae  et  sanctae  memoriae,  in  ordine 
oecumenismi,  totum  orbem  terrarum  vehementer  commovisse.  Iam  ali- 
qui scriptores  secretum  Ioannis  XXIII  animadverterunt.  Altas  realitates 
supernaturales  baptismi  et  sacerdotii,  i.  e.  suam  a Christo  possessionem, 
in  simplicitate  fidei  vivebat.  Tunc  Christus  in  Ioanne  XXIII,  per  Ioan- 
nem XXIII  suo  amore  mundum  calefecit,  delectavit  et  attraxit. 

b)  Doctrina  Summi  Pontificis  Pauli  VI  ad  oecumenismi  exerci- 
tium. In  sua  vere  venerabili 7 oratione,  in  initio  huius  secundae  sessio- 
nis habita,  Summus  Pontifex  Paulus  VI,  feliciter  regnans,  vitae  renova- 
tionem ut  medium  ad  oecumenismum  nobis  monstravit.  Cito  8:  « Uni- 
versalis haec  synodus  eo  contendit,  ut  Ecclesiae  augeat  venustam  illam 
perfectionem  et  sanctimoniam,  quae  nonnisi  Iesu  Christi  imitatio  atque 

mystica  cum  eo  per  Spiritum  Sanctum  coniunctio  eidem  tribuere  pos- 
sunt ».  Et  hoc  emisit  votum  ut  hanc  unionem  nobiscum  Christi  et  viva- 
mus et  praedicemus  ...9:  « Utinam  — optat  Summus  Pontifex  — hoc 
Concilium  Oecumenicum  vinculum  illud  perspectum...10  habeat...,  quo 
nos  cum  Christo  coniungimur,  quo  haec  vivens  ac  sancta  Ecclesia,  hoc 
est  nos,  copulatur  cum  Christo,  a quo  procedimus,  per  quem  vivimus,  ad 
quem  tendimus  » ...n. 

Concludimus,  optantes  ut  pag.  15,  his  verbis  aut  similibus,  dicatur: 
« Ad  vitae  renovationem  obtinendam,  et  sic  oecumenismo  favendum, 
pastores  animarum  et  concionatores  Christi  praesentiae  cum  Patre  et 
Spiritu  Sancto  in  Ecclesiae  membris  praedicent.  Et  christifideles  hanc 
praesentiam  in  se  et  in  aliis  vivant.  Ita  caritatem  fraternam,  quae  forma 
pro  Christo  amoris  est,  melius  colent.  Et  vivendo  in  unione  cum  Christo 
gratias  et  benedictiones  caelestes  super  oecumenismum  attrahent  ef- 
fuse ».  Dixi. 


In  textu  scripto  tradito-.  1 et.  2 promovendum.  3 promovendum. 
4 scholasticis  qui  S.  Thomae  Aquinatis.  5 Spiritum  Sanctum.  6 Huius- 
modi.  7 memorabili.  8 « Concilium  ad  florentiorem  spectat  Ecclesiae  re- 

novationem ».  Et  fidei  renovationem  in  unione  nobiscum  Christi  ut  medium  ad 
vitae  renovationem,  et  ita  ad  oecumenismum,  his  verbis  indicavit:  «Nostra  qui- 

dem sententia,  huiusmodi  renovatio  profici  debet  e conscientia  nostra  necessitu- 
dinis, qua  Ecclesia  cum  Christo  coniungitur  ».  Et  alibi:  9 ad  vitae  renova- 

tionem et  ita  ad  oecumenismum.  10  plane.  11  Quae  cum  ita  sunt,  chri- 
stifidelis  non  potest  vivere  ut  solummodo  gratia  sanctificante,  virtutibus  superna- 
turalibus  necnon  donis  Spiritus  Sancti  praeditus.  Cum  Christo,  qui  ei  inest,  et  per 
Christum  vivere  debet. 

4 

Exc.mus  P.  D.  IOANNES  MAZUR 
Episcopus  tit.  Bladiensis,  aux.  Lublinensis 


Em.mi  ac  rev.mi  Patres  conciliares,  carissimi  Observatores  et 
Auditores, 

Loquor  nomine  episcoporum  Poloniae.1  Liceat  mihi  pauca  verba  di- 
cere super  cap.  I schematis  de  Oecumenismo.  Caput  istud  « De  Oecu- 
menismi  catholici  principiis  » in  genere  quoad  res  in  eo  contentas  pla- 
cet, nam  problemata  capitis  titulo  correspondent;  sed  quoad  modum 
expressionis  et  dispositionis  non  placet. 

Principia  enim  et  motiva,  descriptiones  et  exhortationes  inter  se 

permiscentur.  Attamen  claritas  tractandi  hoc  problema  expostulare  or- 
dinem, in  quo  principia  ab  aliis  « pro  posse  » discernantur  et  in  primo 
loco  ponantur,  videtur.  Postea  motiva  et  alia  argumenta  tradantur. 

Meo  humili  iudicio  praemissae  oecumenismi  catholici  expressiori  et 
clariori  modo  praesentari  debere. 

In  principio  capitis  ponenda  sunt  verba  de  voluntate  salvifica  Dei, 
adhibito  textu  S.  Pauli  ad  Timotheum  (Ep.  I,  cap.  2,  v.  4):  « (Deus) 
qui  omnes  homines  vult  salvos  fieri,  et  ad  agnitionem  veritatis  venire  », 
et  textu  prout  nunc  iacet  ( 1 Io.,  4,  9;  Coi.  1,  18-20;  Io.,  11,  52). 

Deinde  dicendum  est  de  Bonitate  et  Sapientia  Creatoris  qui  hominem 
lapsum  non  contempsit,  eo  magis  disiunctos,  ut  ad  unitatem  redeant, 
adiuvabit.  Et  praesertim  de  principio,  fundamento  et  lapide  angulari 
unitatis,  qui  est  ipse  Dominus  Iesus,  qui  etiam  istam  unitatem  quam 
ardentissime  in  oratione  ad  Patrem  postulavit.  Scimus  haec  verba  Suae 
Sanctitatis  Pauli  Papae  VI,  feliciter  regnantis  2:  « Repetendum  esse  No- 
bismetipsis  putamus  et  universo  mundo  nuntiandum,  scii.  Christum, 
Christum  dicimus,  principium  nostrum  esse,  Christum  ducem  et  viam 
nostram  esse,  Christum  spem  nostram  nostrumque  finem  » ...3. 

Etenim  — mea  humili  sententia  — in  principio  ponenda  esse  omnia 
quae  nobis  et  Fratribus  seiunctis  communia  sunt,  ut  ab  eis  incipiendo, 
ad  unum  finem  communem  qui  est  unitas,  in  uno  Christi  ovili  omnes  per- 
veniamus. 

Tunc  sequatur  in  n.  1 huius  capitis  sermo  de  Ecclesia  Corpore  My- 
stico Christi,  manifestans  eam  non  solum  Populum  Dei,  signum  leva- 
tum in  nationes,  continuatorem  Christi  missionis  esse,  sed  etiam  unum 
ovile,  quae  omnes  congreget  sub  unico  Pastore  Christo  et  eius  Vicario. 

Postea  audeo  proponere,  ut  in  n.  3 huius  capitis  a Sacrosancto 
Concilio  expresse  declaretur  oecumenismum,  ex  parte  filiorum  Ecclesiae 
non  esse  extenuatio  revelatae  veritatis,  neque  indifferentismum  catho- 
licorum, sed  vitam  religiosam  fidelium  omnium  ita  ardentem  et  profun- 
dam, ut  admirationi  simul  viventibus  sit,  secundum  Domini  verba:  « Sic 
luceat  lux  vestra  coram  hominibus,  ut  videant  opera  vestra  bona,  et 
glorificent  Patrem  vestrum  qui  in  caelis  est  » ...4;  esse  zelum  gloriae  Dei 
et  salutis  animarum  apostolicum;  esse  denique  exercitio  veritatis  in  cari- 
tate non  ficta,  tam  inter  se  quam  in  relationibus  cum  fratribus  seiunctis 
atque  talem  praedicationem  Evangelii  verbo  et  opere,  ut  omnes  ad  Ec- 
clesiam annuntiantem  Christum  attrahat.  Est  nihil  aliud  quam  quae- 
dam collaboratio  cum  universali  voluntate  Dei  salvifica,  est  etiam  reali- 
zatio  desiderii  Salvatoris. 

Non  est  timendum,  puto,  laesionem  Fratrum  separatorum,  nam 
« clara  pacta  faciunt  amicos  »,  et  ea  quae  nos  ad  unitatem  perducere 

debeant,  sunt  veritas  et  caritas  ab  utraque  parte  non  autem  quaedam 
reticentia. 

Ad  rem  Sua  Sanctitas  Paulus  Papa  VI,  ut  liceat  mihi  verba  non 
semel  in  hac  aula  audita  proferre  5:  « Nos,  ut  oportet,  fidei  nostrae,  quam 
divinam  credimus,  apertissime  ac  firmissime  adhaeremus.  Attamen  pro 
certo  habemus  eam  minime  impedimento  esse,  quominus  ad  exoptatam 
consensionem  inter  nos  et  Fratres  a Nobis  seiunctos  deveniatur;  agitur 
enim  de  divina  veritate,  quae  est  principium  unitatis,  non  discriminis 
et  separationis  » ...6.  Et  hoc  in  principio  n.  3 dicendum,  nam  mihi 
videtur,  locus  iste  magis  idoneus  esse  in  quo  de  praxi  oecumenismi 
ex  parte  catholicorum  praecipue  dicitur.  Nonne  oporteat  in  memoriam 
omnium  revocare,  Ecclesiam  manus  ad  omnes  et  praesertim  ad  creden- 
tes in  Christum  extendere,  non  imperandi  causa  sed  serviendi  ad  maio- 
rem Dei  gloriam  et  salutem  animarum? 

Postea  statim  motiva  actionis  operisque  oecumenismi,  quae  sunt 
remotio  scandali  infidelium  scissuram  christianorum  observantium  nec- 
non  acceleratio  evangelizationis  mundi,  ponenda  sunt.  Propterea  pro- 
pono ista,  quae  in  pag.  10,  linn.  9-18,  inveniuntur,  post  assertionem 
de  oecumenismo  catholico  in  n.  3,  pag.  9,  collocare. 

Praeterea  perutile  videtur,  ut  a Sacrosancto  Concilio  valor  et  neces- 
sitas bonae  permanentisque  voluntatis  cum  patientia  et  mutua  magnani- 
mitate utriusque  partis,  catholicorum  nempe  et  Fratrum  separatorum, 
hinc  declaretur.  Dixi.  Gratias. 


In  textu  scripto  tradito : 1 deest.  2 De  hoc  ultimo  perpulchre  dictum  est 
a Sua  Sanctitate  Paulo  Papa  VI  feliciter  regnante,  die  29  septembris  a.  c.: 

3 (Pauli  VI  Pont.  Max.  Allocutio  ad  Patres  Cone.  Oecum.  Vat.  II,  pag.  15). 

4 ( Mt . 5,  6).  5 commemorata  superius  die  concinne  dixit.  6 (Pauli  VI 

Pont.  Max.  Allocutio  ad  Patres  Cone.  Oec.  Vat.  II,  pag.  32). 

Secretarius  generalis-.  Venerabiles  Patres,  proxima  iam  est  suffra- 
gatio circa  integrum  schema  de  sacra  Liturgia.  Velint  omnes  omnino 
Patres  ad  sua  loca  redire. 

5 

Exc.mus  P.  D.  GERARDUS  HUYGHE 
Episcopus  Atrehatensis 

V enerabiles  Patres, 

Optimum  illud  schema  de  Oecumenismo  enuntiat  (in  cap.  I,  par.  3, 
linn.  36-37)  quod  si  catholici  propriam  fidem  plenius  vivunt,  tunc  « ad 
hanc  Ecclesiae  catholicam  domum  omnibus  aditus  latius  patefiet  ». 

Valde  gaudendum  est,  quod  auctores  schematis  nostri  vocabulo  « adi- 
tus » usi  sunt,  illud  praeferentes  1 vocabulo  « reditus  ».  Fatendum  est 
etenim,  quod  ante  aliquot  annos,  multi  ex  nobis,  dum  de  unitate  Chri- 
stianorum loquebantur,  ad  praeteritum  tempus  adspiciebant,  et  sic 
aiebant:  « Unitas  fieri  non  potest  nisi  per  reditum  ad  Ecclesiam  omnium 
illorum,  qui  in  schisma  vel  in  haeresim  lapsi  sunt,  et  sic  ab  Ecclesia 
in  hoc  vel  in  alio  momento  historiae  discesserunt.  Erroribus  suis  re- 
nuntiare debebunt  et  dogmatibus  adhaerere  quae  vel  reiecerunt  vel  nun- 
quam acceperunt.  Ad  nos  revertentur,  pedibus  et  manibus  vinctis  cate- 
nis, et  nos,  qui  catholico  nomine  gloriamur,  talem  reditum  seiunctorum 
animo  tranquillo  spectabimus,  et  nihil  mutabimus  in  Ecclesia  nostra  ca- 
tholica et  in  conscientiis  nostris  ».2  Talis  reditus  revera  non  aliud  erat 
quam  redditio. 

Hodie  autem  omnia  consideramus  modo  plane  diverso,  et  in  hoc  no- 
bis auxilium  praebuerunt  verba  humilitatis  plena  tum  Ioannis  XXIII, 
tum  Pauli  VI.  Hodie  etenim  sic  loquimur:  « Utique,  fratres  nostri  a 
nobis  discesserunt,  sed  etiam  nosmetipsi  peccavimus  »,  et,  ut  ait  Papa 
Paulus  VI,  « veniam  humili  rogatu  a Deo  petimus,  ab  ipsisque  fratribus 
veniam  petimus  ». 

Quales  sunt  conditiones,  in  quibus  tam  exoptata  unitas  fieri  possit? 
Iam  pluries  et  optime  indicatae  sunt  in  hac  aula.  Mihi  tamen  liceat 
duas  tantum  ex  illis  in  claram  lucem  fortiter  ponere,  dum  significationem 
vocabuli  « aditus  » altiori  examini  subicio. 

Hae  duae  sunt  illae  conditiones: 

prima  conditio:  conversio  omnium  christianorum; 
secunda  conditio:  actio  coniuncta  omnium  christianorum. 

Prima  conditio  est  conversio.  Habitare  in  hanc  Ecclesiae  catholicam 
domum  nullam  conscientiae  tranquillitatem  nohis  catholicis  dare  debet, 
quia  « potens  est  Deus  de  lapidibus  istis  suscitare  filios  Abrahae  ».  Sed 
hoc  ligamen  inter  unitatem  quam  speramus  et  humilitatem  cordis  optime 
fuit  pluries  elucidatum  in  hac  aula,  et  nolo  attentionem  vestram  fa- 
tigare. 

Veniam  ergo  ad  secundam  conditionem  aditus,  quae  est  actio  con- 
iuncta omnium  christianorum .3  Actio  enim  4 semper  praecedit  et  prae- 
cellit verbum.  Hoc  in  Christo  plene  verificatur,  quia  coepit  facere  et 
docere.  Verificatur  etiam  in  nobis,  quia  viam  quae  ducit  ad  unitatem 
eo  facilius  inveniemus  quanto  intimius  in  actione  coniungemur.  Ubinam 
ergo  possibile  apparet,  actionem  communem  rite  perficere? 

1.  In  oratione  oecumenica.  Iam  multos  abhinc  annos  christifideles 
ab  invicem  seiuncti  simul  orationes  fundunt  « pro  Unitate  quam  Deus 

vult,  et  quam  ipse  perficiet  tempore  et  mediis  a semetipso  praedisposi- 
tis » (sic  orabat  sacerdos  Couturier).  Quis  negare  posset  quod  talis  an- 
xietas de  unitate  perficienda,  quae  hodie  in  corde  fidelium  uniuscuiusque 
communitatis  invenitur,  et  talis  progressus,  qui  in  schemate  nostro  de 
Oecumenismo  clare  apparet,  non  fructus  esset  huiusmodi  orationis? 
Quando  christiani  seiuncti  in  communi  orant,  eo  ipso  corda  eorum  in 
melius  transmutantur  et  ad  fratres  late  aperiuntur.  Oratio  communis 
artifex  dicenda  est  unitatis. 

2 . In  collecta  oecumenica.  Eam  stipem  intendimus  quae  apud  omnes 
christianos  fit  ad  adiuvandos  pauperes  in  universo  mundo.  Sunt  enim  in 
mundo  satis  pauperum,  ut  cor  nostrum  sit  apertum  et  dies  nostros  sint 
repletos.  Collecta  5 illa  fundamentum  habet  biblicum,  est  revera  quasi 
prorogatio  communitatis  bonorum,  prout  vigebat  antiquitus  in  Ecclesia 
et  iam  per  se  signum  visibile  constituit  unitatis  christianae. 

3.  In  reflexione  theologica  de  vita  vere  evangelica  instauranda.  V.  g., 
quaestio  de  paupertate  hodie  urgentissimo  modo  ab  omhibus  Ecclesiis 
perpendenda  est.  In  hoc  campo  quasi  nihil  usque  nunc  peractum  est,  et 
reflexio  theologica 6 in  hac  materia  a theologis  diversarum  communitatum 
in  communi  perducta,  eos  vicissim  adiuvabit  in  eo,  ut  servi  pauperum 
efficiantur. 

4 et  ultimo.  In  actione  pastorali  communitaria.  Etiam  si  vires  nostras 
in  communi  ponimus,  tamquam  minoritas  considerandi  sumus  in  ho- 
dierno mundo  pagano,  et  hoc  in  dies  gravius  erit,  propter  numerum 
hominum  7 semper  citius  crescentem  in  regionibus  ubi  Evangelium  non 
diffunditur.  Loco  insipientis  aemulationis  adesse  deberet,  in  fidelitate 
perfecta  nostrae  propriae  fidei  ...8,  labor  communis  ad  Christum  annun- 
tiandum,9 

Conclusio.  Si  tales  conditiones  verificantur,  sane  possibilis  erit  adi- 
tus fratrum  ad  hanc  Ecclesiae  domum;  et  eorum  aditus  dependet  ab  iti- 
nere nostro  proprio.10  Hoc  fiet  non  quidem  in  forma  alicuius  mutationis 
subitaneae  et  mirandae,  sed  per  progressivam  admotionem  quasi  invisi- 
bilem. Forsan  tandem  aliquando  id  videre  poterimus,  quod  nil  obstaculi 
amplius  adest  inter  nos  et  fratres  nostros  olim  separatos. 

Concludendo  hoc  exoptarem:  ut  secretariatus  ad  unitatem  inter  chri- 
stianos fovendam,  qui  schema  nostrum  exaravit,  etiam  nobis  Directo- 
rium in  manus  tradat,  ut  facilior  reddatur  actio  nostra  pastoralis  11  ad 
unitatem  obtinendam.  Dixi. 


In  textu  scripto  tradito-.  1 anteponentes.  2 quippe  quae  unica  est  vera  et 
perfecta  Ecclesia  ».  3 I.  Omnes  insimul  ad  Christum  converti  dehemus.  Uni- 

tas  quam  speramus,  simul  donum  est  ac  promissio.  Si  nos  catholici  arroganter  puta- 
remus, unitatem  esse  quoddam  dominium  nostrum  cuius  custodia  diligens  et  im- 
pavida nobis  concrederetur,  hoc  esset  mere  superbia,  et  nos  tamquam  traditores 
unitatis  considerandi  essemus.  Huiusmodi  unitas  nobis  concreditur  unice,  ut 
eam  cum  omnibus  fratribus  nostris  baptizatis  custodiamus,  et  ad  futurum  semper 
intenti,  omnes  simul  progrediamur.  Hoc  est  praecise  quod  Summus  Pontifex  Ob- 
servatoribus declarabat:  « Ipsa  optima  methodus  pro  nobis  est:  non  ad  praeteri- 
tum conspicere,  sed  ad  praesens  et  imprimis  ad  futurum.  Libentius  id  intendimus, 
non  quod  factum  est,  sed  quod  faciendum  erit.  Ad  aliquid  novi  convertimus  oculos 
nostros,  ad  aliquid  nobis  peragendum,  ad  quoddam  somnium  in  effectum  dedu- 
cendum ».  Et  Pontifex  ipsis  verbis  Sancti  Pauli  utebatur:  « quae  quidem  retro  sunt 
obliviscens,  ad  ea  vero  quae  sunt  priora  extendens  meipsum,  ad  destinatum  per- 
sequor, ad  bravium  supernae  vocationis  Dei  in  Christo  Iesu  » ( Ph . 3,  13-14). 

Ut  in  hac  via  progrediamur,  necesse  est  ut  continuo  in  melius  convertamur. 
Sine  humilitate,  in  cordibus  christianorum  profunde  radicata,  nunquam  exsistere 
poterit  vera  unitas.  Hoc  autem  supponit  quod  unusquisque  christifidelis,  una- 
quaque communitas  christiana,  propriam  conscientiam  excutiant,  dum  ab  omni 
comparatione  acerba,  vel  ab  omni  iudicio  maligno  sese  abstinent,  aliis  reproban- 
tes quia  nobis  non  plene  assimilantur. 

Hoc  supponit  quod  totaliter  deponatur  spiritus  ille  iuridicus,  quod  nobis  per 
nimis  longum  spatium  temporis  quasi  velamen  erat  bonae  conscientiae.  Hoc  sup- 
ponit quod  ab  aliis  non  plus  exigatur,  quam  id  quod  in  nostro  Credo  communi 
continetur.  In  primo  Concilio  bierosolymitano  audimus  apostolum  Iacobum,  sepo- 
sita sua  notissima  severitate,  christianos  sic  alloquentem,  ad  pacem  inter  eos 
restituendam:  « Ego  iudico  non  inquietari  eos  qui...  convertuntur  ad  Deum  » 
( Act . 15,  19);  et  deinde  Apostoli  unanimiter  sic  decreverunt:  « Visum  est  Spi- 
ritui sancto  et  nobis  nihil  ultra  imponere  vobis  oneris  quam  haec  necessaria  » 
{Act.  15,  28).  Hoc  supponit  denique,  quod  fratres  nostros  maxime  aestimemus, 
et  quod,  iuxta  verba  Pontificis  Pauli  VI : « Debita  reverentia  prosequamur  religio- 
sam haereditatem  antiquitus  acceptam  omnibusque  communem,  quam  fratres  se- 
iuncti  servaverunt  et  ex  parte  etiam  bene  excoluerunt  » (Oratio  die  29  septembris 
habita).  4 deest.  5 Stips.  6 deest.  7 deest.  8 professioni. 
9 evangelizandum.  10  deest.  11  deest. 

Secretarius  generalis ; Antequam  legam  exitus  suffragationum  facta- 
rum, aliquas  do  communicationes  Patribus. 

Crastina  in  hac  Basilica,  coram  Summo  Pontifice,  celebrabitur  Missa 
de  Requie  pro  Cardinalibus  et  ceteris  Patribus  conciliaribus  elapso  anno 
defunctis.  Ritus  inchoabitur  hora  10. 

Episcopi  Ucraini  invitant  venerabiles  Patres  Concilii  ad  functionem 
in  honorem  S.  Martyris  unitatis,  Iosaphat  Kuncewycz,  occasione  depo- 
sitionis eius  reliquiarum  sub  altari  S.  Basilii  Magni  in  hac  sacrosancta 
Basilica,  die  25  novembris,  hora  quinta  post  meridiem.  Sermonem  pro- 
nuntiabit em.mus  ac  rev.mus  D.  card.  Gustavus  Testa,  a Secretis  S.  Con- 
gregationis pro  Ecclesia  Orientali. 

Nunc  ecce  exitus  suffragationum  factarum: 

Imprimis  circa  cap.  IV: 

Praesentes  votantes 2.183 

Dixerunt  placet 2.131 

non  placet 30 

placet  iuxta  modum  (ergo  nullum)  . . 1 

Suffragium  nullum 1 

Suffragatio  circa  reliqua  capita: 

Praesentes  votantes  . . 2.156 

Dixerunt  placet 2.149 

non  placet 5 

Suffragia  nulla  2 


Ergo  ex  mandato  em. morum  moderatorum  procedi  potest  ad  suffra- 
gationem faciendam  circa  integrum  schema  de  sacra  Liturgia.  Parcite 
mihi,  venerabiles  Patres,  si  legam  tantummodo  priora  et  ultima  verba 
uniuscuiusque  capitis  (nam  per  se  legendus  esset  totus  textus),  ut  cete- 
rum fiet,  si  habebitur,  in  sessione  publica. 

[...]_ 

Quaeritur  igitur,  venerabiles  Patres:  An  hoc  schema  constitutionis 
de  sacra  Liturgia  (adhuc  agitur  de  schema,  nam  approbatio  definitiva  et 
valida  habetur  tantum  in  sessione  publica),  an  schema  propositum  consti- 
tutionis de  sacra  Liturgia,  uti  lectum  est,  placeat  an  non  placeat.  Respon- 
sio erit:  placet  vel  non  placet.  Gratias. 

Moderator : Resumitur  disceptatio  de  cap.  I schematis  de  Oecume- 
nismo. 

6 

Exc.mus  P.  D.  FELIX  ROMERO  MENJIBAR 

Episcopus  Giennensis 

Venerabiles  Patres,  Observatores  et  Auditores  dilectissimi, 

Reverenter  et  humiliter  loquar  de  n.  2 cap.  I,  pag.  8,  linn.  12  ss.: 
De  habitudine  fr atrum  separatorum  ad  Ecclesiam  Catholicam. 

Relate  ad  hunc  numerum,  me  quidem  non  latet  tensio,  ut  ita  dicam, 
quae  necessario  oritur  inter  catholica  de  unitate  principia  et  oecume- 
nismi  practicas  exigentias.  Duo  pericula  sunt  cavenda:  periculum  con- 

fusionis  in  animis  fidelium  ex  una  parte,  et  detrimentum  sani  oecume- 
nismi  ex  altera.  Utrumque  indubie  est  vitandum  1 ob  finem  pastoralem 
et  oecumenicum  Concilii.  Unde  aliqua  credo 2 notatu  digna  ut  haec 
aequa  positio,  quae  in  schemate  diligenti  cura  est  quaesita,  pleniori 
modo  ab  utroque  periculo  arceatur. 

Postulatur  igitur  concordia  eorum  quae  dicuntur  in  praedicto  nu- 
mero 3 cum  iis  quae  habentur  ...4  in  schemate  de  Ecclesia  circa  necessi- 
tatem pertinendi  ad  Ecclesiam  catholicam,  videlicet: 

a)  In  pag.  8,  lin.  24  ...5,  inter  bona  seu  elementa  quae  extra  visi- 
bilia saepta  Ecclesiae  connumerantur,  apparet  vita  gratiae,  sine  addito. 
Iam  vero  vita  gratiae  idem  est  ac  vita  salutis  seu  salvatio.  At  quomodo 
hoc  componi  potest  cum  his  verbis  schematis  de  Ecclesia  ...6:  « Ideo- 
que  illos  homines  salvari  non  posse,  qui  Ecclesiam  catholicam  a Deo  per 
Iesum  Christum  ut  necessariam  esse  conditam  non  ignorantes,  eam  ta- 
men renuant  intrare  vel  in  eadem  perseverare  »?  Agitur  ergo  de  since- 
ritate qua  quis  Ecclesiam  ut  necessariam  perspicit  vel  non.  Dici  posset 
quod  in  tota  hac  paragrapho  haec  sinceritas  supponitur,  attamen  non 
tantum  supponenda  sed  etiam  aliquo  modo  exprimenda  videtur.  Nam  si 
vita  gratiae,  sine  addito,  in  Ecclesiis  separatis  dari  posse  affirmatur,  obli- 
gatorietas  pertinendi  ad  Ecclesiam  catholicam  non  apparet  plene  illaesa. 
Quinimmo  ipsum  fundamentum  oecumenismi,  ut  a catholicis  concipitur, 
ruit. 

b)  Similiter1  est  asserendum  circa  ea  quae  ...8  pag.  8,  lin.  30,  di- 
cuntur ...9 

c ) Idem  10  notandum  est  respectu  eorum  quae  ...“  pag.  8,  lin.  32 
inveniuntur:  « Ipsae  Ecclesiae  et  communitates  separatae  nequaquam 
in  mysterio  salutis  significatione  et  pondere  exutae  sunt  ».  Profecto  non 
omnino  clarum  est  in  quo  consistat  haec  significatio  et  pondus.  Non 
certe  ponendum  erit  in  eo  quod  ipsae  communitates  separatae  peculia- 
rem quamdam  significationem  habeant,  sed  in  hoc  quod,  iisdem  Eccle- 
siis, etsi  separatis,  Spiritus  Christi  uti  non  renuit  tamquam  salutis  me- 
diis. In  hoc  sentio  cum  exc.mo  Carli.12 

d)  Tandem  ...13  pag.  9,  linn.  1-3,  Ecclesia  catholica  praesentatur 
ut  « generale  auxilium  salutis  » et  plenitudo  salutarium  mediorum.  Quae 
verba,  nisi  bene  intelligantur,  valde  attenuant  necessitatem  pertinendi 
ad  Ecclesiam.  Videretur  enim  affirmari  in  qualibet  professione  christiana 
— - etiam  sine  respectu  ad  sinceritatem  animi  qua  quis  in  ea  vivit  — 
dari  auxilium  sufficiens  et  essentiale  ad  salutem  atque  in  Ecclesia  catho- 
lica solummodo  14  quamdam  plenitudinem  mediorum  haberi. 

Concludo.15  Unde  tum  ob  oecumenismi  bonum  tum  ob  rationes  doc- 
trinales et  pastorales  in  Ecclesia  catholica,  opportunum  credo,16  vel  ini- 

tio  huius  numeri  vel  in  locis  citatis  17  mentionem  fieri  de  bona  fide  vel 
sinceritate  (aut  alia  simili  expressione).  Haec  enim  est  conditio  ut  omnia 
elementa  seu  bona  harum  Ecclesiarum  vere  salutaria  pro  singulis  sint. 
In  hac  animi  dispositione  fratres  separatos  versari  arbitror.  Quodsi 
textus,  prout  iacet,  maneret,  ex  eius  impraecisione  praedictae  orirentur 
difficultates.  Dixi. 


In  textu  scripto  tradito-.  1 Libenter  adnumeramur,  venerabiles  Patres,  nu- 
mero eorum  qui  hoc  schema  laudant  ob  eximiam  prudentiam,  caritatem,  unionis 
procurandae  sollicitudinem  et  ob  spiritum  quo  sollerter  attenditur  ad  ea  quae 
sunt  communia,  iuxta  mentem  Ioannis  XXIII  et  Pauli  VI.  Nos  certe  non  latet 
necessario  in  huius  schematis  praeparatione  tensionem  quandam  exurgere  debere 
inter  catholica  de  unitate  principia  et  oecumenismi  practicas  exigentias.  Si  enim 
catholica  principia  sublineantur,  ansa  dari  potest  reactioni  eorum  qui  unionem 
non  in  principiis  quaerendam  censent,  sed  providendum  alia  via,  praesertim  ca- 
ritate. Ex  alia  parte,  si  propter  exigentias  practicas  oecumenismi,  principia  catho- 
lica attenuantur,  magna  timenda  est  confusio  in  animis  fidelium,  cum  periculo  in- 
cidendi in  quendam  relativismum,  necnon  indifferentismum  christianum,  aut  certe 
perveniendi  ad  minorem  aestimationem  fidei  catholicae.  Quod  utrumque  indubie 
cavendum  est.  2 credimus.  3 n.  2 cap.  I,  linn.  12  ss.  « De  habitudine  fratrum 
separatorum  ad  Ecclesiam  catholicam  ».  4 n.  8 cap.  I.  5 (schematis  de  Oecu- 

menismo).  6 pag.  11  linn.  3 ss.  (Pars  I).  7 Item.  8 in  eodem  numero 

schematis  de  Oecumenismo.  9 scii.:  « Actiones  sacrae...  quae,  variis  modis  secun- 
dum diversam  conditionem  uniuscuiusque  Ecclesiae  vel  communitatis,  procul  dubio 
vitam  gratiae  reapse  generare  possunt  ».  Hic  etiam  est  supponenda  bona  fides  eorum 
qui  harum  actionum  fructum  recipiunt.  Alioquin  difficulter  concordari  possunt  cum 
assertis  in  numero  supra  memorati  schematis  de  Ecclesia , pag.  12,  lin.  18:  « Suo 
modo  idem  valet  de  illis  qui  nescientes  Ecclesiam  catholicam  esse  veram  et  uni- 
cam Christi  Ecclesiam,  sincere,  adiuvante  gratia,  voluntatem  Christi...  adimplere 
satagunt  ».  10  Similiter.  11  in  eodem  numero  schematis  de  Oecumenismo. 

12  deest.  13  in  fine  eiusdem  numeri.  14  solum.  15  deest.  16  cre- 
dimus. 17  quae  citavimus*  , 


7 

Exc.mus  P.  D.  LAURENTIUS  J AEGER 
Archiepiscopus  Paderbornensis 


Em. mi  et  rev.mi  Patres  conciliares, 

Oecumenismi  quaestio  de  hoc  capite  quasi  pendet  et  ab  eo  declara- 
tur. Etenim  omnis  oecumenismus  e suis  principiis  indolem  propriam 
accipit.  Et  bis  principiis  motio  et  actio  oecumenica  diversificatur.  Quare 
v.  g.  oecumenismus  catholicorum  suis  principiis  distinguitur  ab  oecu- 

menismo  reformatorum,  quamvis  omnes  in  eo  conveniunt,  ut  sincero 
corde  parati  sint  oboedire  verbo  Dei  revelato,  ut  illam  unitatem  foveant, 
quam  Iesus  Christus  a Patre  suo  erogavit.  Consensus  noster  in  re  oecu- 
menica  ex  hoc  provenit,  ut  omnes  in  unum  Dominum  Iesum  Christum 
Filium  Dei  et  Salvatorem  credimus,  diversitas  autem  ex  differente  eccle- 
siologia,  ex  qua  etiam  diversus  conceptus  unitatis  deducitur. 

Schema  de  Oecumenismo  omnia  praesupponit,  quae  iam  in  schemate 
de  Ecclesia  dicta  sunt  et  praesertim  illa,  quae  a Vaticano  I de  Romani 
Pontificis  primatu  et  infallibilitate  sunt  definita. 

Secundum  has  doctrinas  ab  omnibus  catholicis  firmiter  creditas  ea 
sunt  interpretanda,  quae  in  schemate  nostro  generaliter  significantur  vel 
sub  uno  tantum  aspectu  indicantur.  Quae  non  explicite 1 asseruntur, 
omnino  non  celantur,  sed  potius  praesupponuntur.  Si  tamen  quasdam 
anxietates  non  possumus  superare  alia  via,  tunc  expressis  verbis  in  brevi 
prooemio  dicendum  propono:  « Quae  in  hoc  schemate  sub  aspectu 
oecumenico  solummodo  tanguntur  vel  breviter  significantur,  ex  prio- 
rum Conciliorum  definitionibus  et  ex  huius  Concilii  constitutione  de  Ec- 
clesia in  suo  contextu  dogmatico  sunt  interpretanda  ».  De  cetero  exc.mus 
arch.  Martin  iam  promisit,  ut  terminologia  schematis  recognoscatur  per- 
pensis Patrum  votis  hac  in  aula  prolatis. 

Exc.mus  relator  etiam  declaravit,  nos  hic  non  tractatum  dogmati- 
cum vel  canonicum  praeparare.  Munus  nostrum  insuper  non  est  apologia 
structurae  hierarchicae  Ecclesiae  nec  controversiarum  nova  expositio, 
ut  conficiatur,  sed  agimus  praecise  « de  Oecumenismo  ».  Unde  conve- 
nit, ut  non  illa,  quae  nos  separant,  iterum  ac  iterum  repetamus,  sed  exea- 
mus ab  illis,  quae  nos  coniungunt.  Haec  est  methodus,  qua  iam  S.  Tho- 
mas  Aquinas  utebatur. 

Quantum  ad  terminologiam,  schema  non  definitionibus  scholasticis, 
sed  aptis  descriptionibus  rem  oecumenicam  exponit.  In  hoc  sequi  intendit 
normam,  quam  Ioannes  Papa  XXIII  f.  r.  appellavit  punctum  saliens 
totius  Concilii:  ut  nempe  retenta  substantia  tradi tionalis  doctrinae  in- 
veniamus modum  enuntiandi  consentaneum  rationi  pastorali  nostrae 
aetatis.  Quomodo  haec  regula  ad  res  oecumenicas  applicanda  est,  exc.mus 
De  Smedt  in  prima  Concilii  periodo  iam  declaravit. 

His  dictis,  propono: 

1.  N.  1 initium  sumat  a verbis,  quae  Paulus  Papa  VI  f.  r.  hanc  Ses- 
sionem Concilii  inaugurans  praeclare  dixit  de  coniunctione  inter  Chri- 
stum et  Ecclesiam  semper  attendenda.  In  hoc  enim  invenitur  quoddam 
exordium  vere  oecumenicum...2 

2.  Praeter  externa  et  visibilia  vincula  unitatis  sub  n.  1,  clarius  de- 
clarentur sacra  Eucharistia  tamquam  unitatis  sacramentum  et  Spiritus 

Sanctus  tamquam  Ecclesiae  unitatis  increatum  principium.  Hoc  etiam 
ideo  necessarium  videtur,  ut  protestantibus  plena  nostrae  unitatis  notio 
patefieret.  Etenim  iam  Apologia  Confessionis  Augustanae  in  art.  7 ti- 
met, ne  infinita  pericula  Ecclesiae  imminerent  ex  oblivione  Spiritus 
Sancti  eiusque  donorum,  quo  fieri  possit,  ut  Ecclesia  aestimari  possit 
tamquam  externa  quaedam  politia.  Hoc  periculum  etiam  Ioseph  Kleut- 
gen  in  primo  Concilio  Vaticano,  de  mandato  Deputationis  de  fide  refe- 
rens, Patribus  conciliaribus  designavit  ...3.  Qui  etiam  hac  de  causa,  prae- 
ter externa  et  visibilia  munera  interna  atque  imprimis  Spiritus  Sancti 
dona  in  lucem  ponenda  censebat.  Nostris  diebus  Encyclica  Mystici  Cor- 
poris clare  affirmavit,  Spiritum  Sanctum  ultimum  et  increatum  princi- 
pium esse  unitatis  Ecclesiae...4 

3.  In  pag.  9,  sub  n.  3,  de  maiori  manifestatione  catholicitatis  lo- 
quentes,  verba  valde  convenientia  S.  Pauli  ad  Ephesios  ...5  vocemus: 
« donec  occurramus  omnes  in  unitatem  fidei  et  agnitionis  Filii  Dei,  in 
virum  perfectum,  in  mensuram  aetatis  plenitudinis  Christi  » (inserenda 
in  pag.  9,  lin.  9,  post  verbum  « redderetur  »). 

4.  Quantum  ad  meliorem  mutuam  cognitionem,  de  qua  pag.  10, 
lin.  30  agitur,  liceat  mihi  modeste  in  memoriam  vocare  meam  propriam 
experientiam  in  his  conventibus  per  17  annos  iam  cum  uberrimis  fruc- 
tibus peractis.  Hac  in  re  non  sufficit  mera  bona  voluntas 6;  ex  nostra 
parte  requiritur,  ut  theologi  ad  haec  colloquia  eligantur,  qui  plenam 
habeant  ex  Scriptura  et  traditione  cognitionem  doctrinae  catholicae,  et 
insuper  doctrinas  aliorum  ex  fontibus  e principiis  profunde  noverint. 
Unaquaeque  pars  « par  cum  pari  » agat  suamque  doctrinam  tamquam 
propriam  exponens,  sicut  Instructio  S.  Officii  de  motione  oecumenica 
iam  declaravit...7 

Sed  de  his  magis  in  Directorio  oecumenico  praeparando  agendum 
est,  ut  iam  exc.mus  relator  dixit. 

Cetera  in  scriptis  tradam  Secretariatui...8  Dixi. 


In  textu  scripto  tradito-.  1 deest.  2 (cf.  editionem  vaticanam  huius  allo- 
cutionis, pp.  15-16).  3 (Mansi,  tom.  53,  coi.  319).  4 (vide  emendationem 

propositam  in  appendice!).  5 (4,  12-13).  6 deest.  7 {A.  AS.,  42,  1950, 

p.  145).  8 Pag.  7,  linn.  8-25,  post  locum  scripturae  {Io.  17,  21)  in  hanc  for- 

mam mutentur  et  amplificentur:  « ...  in  Ecclesia  sua  Eucharistiam  instituit,  quo 
mirabili  sacramento  unitas  Ecclesiae  et  significatur  et  efficitur.  Discipulis  suis  Pa- 
raclitum  Spiritum  promisit,  qui  cum  eis  maneret  in  aeternum.  Exaltatus  autem 
in  cruce  et  glorificatus  Dominus  Iesus  Christus  Spiritum  promissum  effudit,  quo 
populum  Dei  Novi  Foederis,  qui  est  Ecclesia,  in  unitatem  fidei,  spei  et  caritatis 
vocavit  et  congregavit,  sicut  docet  apostolus:  « Unum  corpus  et  unus  Spiritus  sicut 
vocati  estis  in  una  spe  vocationis  vestrae.  Unus  Dominus,  una  fides,  unum  bapti- 

sma  » ( Eph . 4,  4-5).  Etenim  « quicumque  in  Christo  baptizati  estis,  Christum  in- 
duistis... Omnes  enim  vos  unum  estis  in  Christo  Iesu  >>  ( Gal . 3,  27-28).  Spiritus 
Sanctus,  qui  viva  fide  credentibus  inhabitat  totamque  replet  regitque  Ecclesiam 
miram  illam  communionem  fidelium  efficit  et  tam  .intimis  vinculis  omnes  in 
Christo  coniungit,  ut  Ecclesiae  unitatis  sit  ultimum  et  increatum  principium 
(cf.  Enc.  Mystici  Corporis-.  A.A.S.,  35,  p.  222).  Hanc  Ecclesiam  Iesus  Christus 
variis  muneribus  ditavit,  « ad  consummationem  sanctorum  in  opus  ministerii,  in 
aedificationem  corporis  Christi  » {Eph.  4,  12).  Sanctam  suam  Ecclesiam  aedificavit 
super  Apostolos  atque  collegio  Duodecim  universale  matidatum  docendi,  regendi,  et 
sanctificandi  concredidit,  inter  quos  B.  Petrum...  » (cetera  omnia  ut  in  schemate 
sub  n.  1).  ; ■ 1 ; 

V \ 8,  V.  d "'e:  : ' ,V- 

Exc.mus  P.  D.  CLAUDIUS  CONSTANTIUS  M.  FLUSIN 
Episcopus  S . Claudii  ' ' r.  ! ' 

Venerabiles  Patres  et  Fratres , 1 ! 1 

Qualitatem...1  schematis  de  Oecumenismo  mea  vice,  grato  animo 
profitens,  aliquas  correctiones  vel  additiones  tamen  in  cap.  J faciendas 
aestimo  ad  maiorem  eiusdem  ecclesiologicam  et  praesertim  oecumeni- 
cam  perfectionem  d , , 

Correctio  prima.  Pag.  7,  lin.  26.  Hic  loquitur  textus  de  electione 
Petri  a Domino  ut  fratrum  suorum,  scii,  apostolorum,  collegio  praeesset. 
Electio  haec  affirmatur  in  connexione  non  tantum  cum  Petri  fidei  con- 
fessione in  Matthaei  Evangelio,  cap.  16,  attestata / quod  est  certissimum, 
sed  etiam,  ut  dicit  textus  schematis / « cum  maioris  dilectionis  profes- 
sione » Petri,  quod  mihi  videtur  delendum,  sicut  heri  petiit  exc.mus 
D.  Carli 5 Etenim:  . ,; 

1.  Electio  Petri  ut  petra  super  quam  aedificanda  erat  Ecclesia  con- 
necti tur  cum  confessione  fidei  suae,  de  qua  agitur  in  Matthaei  cap.  16, 

2.  Triplex  autem  6 maioris  dilectionis  professio  Petri,  sicut  triplex 
abnegatio  eius  in  passione  Domini,  pertinet  ad  vitam  personalem  eius, 
non  ad  missionem  suam  in  Ecclesia  successoribus  suis  transmittendam. 
Hoc  clare  patet  in  Evangelio  Ioannis,  cap.  21,  v.  19,  ubi,  post  respon- 
sionem Domini  confirmantem  missionem  et  primatum  pastoralem  Petri 
et  ei  praenuntiantem  mortem  eius,  declarat  Evangelista  quod  hoc  dixit 
Iesus  « significans  qua  morte  esset  clarificaturus  Deum  »,  martyrio  scii, 
personali  Petri  in  Vaticano.  Hoc  certe  non  pertinebat  ad  missionem  ...7 
successoribus  eius  8 in  Ecclesia  transmittendam.  Quae  distinctio  a Sanctis 
Ecclesiae  Patribus  persaepe  proponitur  et  enucleatur...9 

Correctio  altera .10  Pag.  8,  linn.  15-16,  Post  mentionem  historicarum 
fracturarum  unitatis  Ecclesiae,  ultima  propositio  illius  paragraphi  haec 

est:  « communitates  haud  eximiae  a communione  Ecclesiae  catholicae  se- 
iunctae  (sunt)  ».  Hoc  certe  de  facto  verum  est.  Sed  hoc  dici  potest  et 
debet  in  verbis  quae  odiosa  apparere  non  possunt  fratribus  disiunctis, 
praesertim  fratribus  orientalium  Ecclesiarum  qui  in  suis  Ecclesiis  uni- 
tati Ecclesiae  tam  profunde  credunt  et  ipsi. 

Corrigendum  ergo  videtur  hic  textus  sic:  «...  et  unitas  Ecclesiae 
catholicae  plures  inter  communitates,  quarum  aliquae  certe  exiguae  non 
sunt,  fracta  est  ». 

Insuper  emendatio  haec  apparentem  contradictionem  vitabit , quam 
aliquis  Pater  heri  denuntiabat , in  sequentibus  lineis , ubi  textus  loqui- 
tur de  non  perfecta  Ecclesiae  communione  fratrum  disiunctorumb 

Additio  facienda  pag.  8,  post  lineam  16. 12  Additio  haec  vertitur  circa 
distinctionem  faciendam,  mea  mente  maximi  momenti,  inter  initiatores 
et  fautores  alicuius  schismatis  in  Ecclesia,  quacumque  ex  parte  sint,  in 
istis  historicis  unitatis  fractionibus,  et  christifideles  qui  postea  nascuntur 
in  Ecclesiis  vel  communitatibus  13  sic  separatis. 

Inter  alios  et  alios  diversa  est  ratio,  tum  circa  responsabilitatem 
sive  culpabilitatem,  quam  circa  habitudinem  ad  Ecclesiam  et  praeser- 
tim ad  unitatem  eius  restaurandam.  Iustum  ergo  videtur,  et  ad  causam 
oecumenismi  valde  opportunum,  ut  alii  et  alii  in  disciplina  pastorali 
diversa  ratione  considerantur ,14 

Iam  textus  noster  in  sequentibus  paragraphis  disciplinam  minoris 
rigoris  pro  christianibus 15  a nobis  separatis  proponit.  Bonum  est  ergo 
et  etiam  necesse  ..,16,  primum  enunciare,  in  hoc  capite  de  oecumenismi 
catholici  principiis,  theologicas  rationes  quibus  17  innititur  nova  haec  18 
pastoralis  habitudo. 

His  consideratis ,19  textum  novum  sic  20  proponerem : « In  Ecclesiae 
vita,  unitas  maximum  est  bonum,  ut  ex  theologicis  iam  expositis  argu- 
mentis apparet;  maxima  igitur  est  responsabilitas  et  culpa  eius  qui  alicui 
schismati  aut  initium  vel  consensum  dat,  sicut  leroboam,  aut  tantum 
eidem  ansam  praebet,  etiamsi  ipse  in  vera  traditione  permanet,  ut  Salo- 
mon et  Roboam  (in  Primo  Libro  Regum). 

« Erga  factores  divisionis  inter  discipulos  Christi,  ecclesiastica  disci- 
plina firmissima  esse  debet,  sicut  firmissima  fuit  doctrina  Homini  ( apiid 
Matthaeum,  18)  et  sicut  firmissimus  fuit  Apostolus  inter  Corinthios 
vel  inter  Antiochenos. 

« Qui  vero,  post  absolutas  in  Ecclesiae  communione  divisiones,  in 
aliqua  confessione  separata  nascuntur,  et  in  Christo  baptizantur,  et  forte 
Spiritu  Sancto  chrismantur  vel  etiam  Sacra  Eucharistia  vere  nutriuntur, 
aequo  iure  inculpari  non  valent  anteactae  divisionis.  Ignorantia  enim  eo- 
rum haud  raro  invincibilis  atque  multis  in  casibus  ecclesiastica  eorum  con- 

ditio  personalis,  familiaris  vel  socialis,  immo  et  ipsum  oecumenicum  vo- 
tum fovendi  reunifcationem  Christianarum  Ecclesiarum  seu  confessio- 
num, non  tantum  singularum  personarum,  non  quidem  de  iure  sed  de 
facto  animum  eorum  merito  movere  possunt  ut  non  statim  ad  visibilem 
unitatem  redeant. 

« Erga  fratres  hos  disiunctos,  qui  insuper  votum  habent  sicut  et  nos 
ut  restauretur  unitas  a Christo  Domino  pro  sua  Ecclesia  impetrata,  om- 
nes christifideles  in  Ecclesia  Catholica  fraternam  reverentiam  et  carita- 
tem habere  debent.  Auctoritati  competenti  autem  incumbit  oecumeni- 
cam  disciplinam  ordinare,  qua  foveatur  progressus  communionis  fidei  et 
caritatis  usque  in  diem  soli  Deo  notum,  in  quo  omnes  christiani  ad  per- 
fectam etiam  in  sacris  communionem  perveniant  ».21 

...22  Correctio  ultima.™  Pag.  10,  linea  17.  Nullo  modo  sufficit  hic 
dicere  quod  divisiones  Ecclesiarum  inter  christianos  « admirationem  » 
apud  non  credentes  afferunt.  Sunt  etiam  scandalum  in  mente  eorum. 
Ergo,  sic  corrigere:  «...admiratio  immo  et 24  scandalum,  eorum 

qui...  » etc. 

Dubium  enim  non  est,  quod  hodie  multi  sunt  in  mundo  non  creden- 
tes, quos  istae  christianorum  divisionem  scandali  petrae  ita  offendunt, 
ut  a fide  in  Christum  lesum  arceantur™  Dixi. 


In  textu  scripto  tradito-.  1 tam  theologicam  quam  pastoralem  et  oecumeni- 
cam.  2 cum  gratiarum  actione  professus,  in  cap.  I aliquas  correctiones  vel 
additiones  ad  maiorem  perfectionem  ecclesiologicam  et  speciatim  oecumenicam 
proponam.  3 v.  16.  4 noster.  5 deest.  6 deest.  7 suam. 

8 suis.  9 3.  De  facto,  iam  a viginti  saeculis,  professio  Petri  circa  messianita- 
tem  et  divinam  filiationem  Iesu,  et  circa  omnes  alias  veritates  fidei  cum  ista 
confessione  connexas,  a successoribus  Petri  infallibiliter  de  generatione  in  genera- 
tionem iterata  est.  Dilectionis  autem  ipsius  professio,  teste  historia  ecclesiastica, 
omnibus  successoribus  suis  non  transmissa  est,  sicut  nec  etiam  martyrium  eius. 
Haec  distinctio  valde  importat  in  ecclesiologia  et,  speciali  modo,  in  oecumenismo. 

4.  Textus  ipse  schematis  argumentum  praebet  huic  correctioni,  id  est  sup- 
pressioni verborum  « et  maioris  dilectionis  professionem  ».  Etenim  nota  5 lin.  27 
mentionem  non  facit  Ioannis  21,  15-23.  E contra,  hic  textus  evangelii  Ioannis  af- 
fertur in  nota  7,  lin.  29,  et  tunc  iusta  ex  ratione,  quia  in  textu  agitur  hic  non  de 
personali  caritate  Petri,  sed  de  suo  ministerio  quod  erat  successoribus  suis  trans- 
mittendum. 

Verba  haec  « cum  maioris  dilectionis  professione  » sunt  ergo  delenda. 

Correctio  secunda.  Pag.  8,  linn.  4-6:  Ordo  inter  tria  munera  seu  servitia  apo- 
stolica  non  est  indifferens.  Pag.  7,  linn.  24-25,  bene  scriptum  est  quod  apostolis 
mandatum  dedit  Dominus  « docendi,  regendi  et  sanctificandi  ».  Hic  ordo  verus  est. 

Communio  enim  fidei,  in  doctrina  apostolorum,  et  communio  caritatis,  in 
eorum  disciplina,  praesupponuntur  communioni  sacramentorum  sanctitatis,  et  prae- 
sertim fractionis  panis  ab  apostolis  celebratae,  sicut  apparet  in  Actibus  Aposto- 

lorum,  cap.  II,  v.  42.  Ordo  hic  valde  importat  in  omni  pastorali  doctrina  et  prae- 
sertim in  disciplina  oecumenica,  sicut  omnes  nos  scimus.  Pluribus  in  casibus,  de- 
fectus communionis  in  ecclesiastica  disciplina  causa  est  impossibilis  communionis 
in  Eucharistia  vel,  sicut  dicitur,  « in  sacris  ». 

Necesse  est  ergo,  in  pagina  nostra  8,  linn.  4 ss.,  sic  corrigere  textum:  « ...  in 
confessione  unius  fidei,  in  regiminis  fraterna  concordia,  nec  non  in  divini  cultus 
communi  participatione  et  celebratione  ».  10  tertia.  11  deest.  12  in  n.  2 

inter  linn.  16  et  17.  13  deest.  14  differenter  accipiantur.  15  christifide- 

libus.  16  ut  mihi  videtur.  17  super  quas.  18  illa  nova.  19  Propter 
has  rationes.  20  hunc.  21  « In  vita  Sanctae  Ecclesiae,  bonum  unitatis  ma- 
ximum est,  ut  apparet  ex  theologicis  nuper  expositis  rationibus.  Maxima  est  ergo 
responsabilitas  et  peccatum  si  quis  alicui  schismati  aut  initium  vel  consensum  dat, 
sicut  Ieroboam,  aut  tantum  occasionem  praebet,  etiamsi  ipse  in  vera  traditione 
permanet,  sicut  Salomon  et  Roboam  (cf.  1 Reg.,  11,  26-40;  12,  2-33). 

Erga  fautores  divisionis  inter  discipulos  Christi  et  filios  Dei,  ecclesiastica  di- 
sciplina firmissima  esse  debet,  sicut  firmissima  fuit  doctrina  Domini  (cf.  Mt.  18, 
15-18)  et  sicut  firmissimus  fuit  Apostolus  inter  Corinthios  ( 1 Cor.  1,  11  ss.)  vel 
inter  Antiochenos  {Act.  15,  1 ss.;  Gal.  2,  4 ss.). 

Sed  quando  in  decursu  temporis  facta  fuit  aliqua  talis  fractura  unitatis,  qui 
in  Ecclesia  christiana  separata  nascuntur,  et  in  Christo  baptizantur,  et  forte  Spi- 
ritu Sancto  chrismantur,  vel  etiam  sacra  Eucharistia  vere  nutriuntur,  iuste  incul- 
pari non  possunt  de  ista  praeterita  ruptura  unitatis.  Ignorantia  enim  persaepe 
invincibilis,  vel  etiam  pluribus  in  casibus  ecclesiastica  conditio  personalis,  familia- 
lis seu  socialis,  adhuc  autem  et  oecumenicum  votum  reunificationis  Ecclesiarum  et 
non  tantum  singularum  personarum,  honesto,  non  de  iure  sed  de  facto,  pondere, 
conscientiam  premere  possunt  ut  ad  visibilem  unitatem  immediate  non  redeant. 

Cum  fratribus  his  separatis,  qui  insuper  votum  habent  sicut  et  nos  unitatis 
a Domino  Iesu  pro  sua  Ecclesia  impetratae,  omnes  christifideles  in  Ecclesia  catho- 
lica fraternam  reverentiam  et  caritatem  habere  debent.  Pro  illis  etiam  competenti 
auctoritati  incumbit  oecumenicam  disciplinam  invenire  et  disponere  quae  foveat 
progressum  communionis  fidei  et  caritatis,  usque  ad  tempus,  a solo  Deo  cognitum, 
quo  omnes  ad  perfectam  etiam  in  sacris  communionem  perveniamus  ».  22  Cor- 

rectio quarta,  pag.  8,  lin.  37.  In  connexione  cum  additione  praecedenter  proposita 
circa  distinctionem  inter  eos  qui  initium  dant  schismati  alicui  et  eos  qui  postea 
nascuntur  in  Ecclesiis  separatis,  et  ad  vigorem  maiorem  textui  praesenti  dandam, 
addere  verba  haec:  « Attamen,  his  omnibus  perpensis,  Fratres  separati...  etc.  ». 
23  Correctio  quinta.  24  et  etiam.  25  deest. 

9 

Exc.mus  P.  D.  VITUS  CHANG  TSO-HUAN 
Episcopus  tit.  Cyanitanus 

Venerabiles  Patres, 

Quamvis  schema  praesens  praeprimis  nonnisi  de  Oecumenismo  par- 
ticulari christianorum  tractare  intenderit,  pluries  tamen,  ecquidem  iure 
merito,  auditum  est  iam  in  hac  aula  votum  prolatum,  ut  oecumenismus 

simpliciter  dictus  tractetur.  Si  liceat,  unum  tantum  ut  exemplum  em.mum 
D.  card.  Doi  nominare  velim,  qui  nomine  exc. morum  episcoporum  Iapo- 
nensium  postulavit  schema  ampliari  quodam  capitulo  novo  addendo,  ut 
ipsi  Buddhistae  et  Confuciani  etiam  oecumenismo  a nobis  tractato  com- 
prehendantur. Re  quidem  vera,  si  opportunum  fore  iudicaremus,  nobis 
oecumenismum  christiana  fide  conceptum  absoluta  necessitate  propa- 
gandi obligatis  zelum  aemulandi  provocando  historicum  quoddam  factum 
culturae  Sinensis  adducere  possemus.  Oecumenismus  enim  a Maioribus 
Sinensium  iam  saeculis  pluribus  ante  Confucium  praedicatus  est  ita,  ut 
traditione  doctrinali  instructus  « omnes  homines  huius  mundi  fratres 
esse  » profiteri  non  dubitaverit  Confucius.  Oecumenismus  quippe  1 sic 
conceptus  non  differt  ab  oecumenismo  nobis  colendo,  qui  fide  nostra 
instructi  audeamus  dicere  « Pater  noster,  qui  es  in  caelis  ».  Nemo  igitur 
a nobis  hoc  in  Concilio  Oecumenico  quaestionem  talem  omnes  revera 
tangentem  tractantibus  sese  negligi  credat. 

De  oecumenismo  tractare  volentes  sese  prius  disponere  oportet,  ut 
ipsi  oecumenice  cogitare  possint.  Si  enim  pro  universitate  sum,  necesse 
est,  ut  evitem  omnem  eliminationem  vel  separationem  sapiens  vel  cau- 
sans.  Sic  v.  g.  hac  in  aula  audita  est  accusatio  contra  schema  praesens, 
quod  non  indicaverit  Ecclesiam  fundatam  esse  supra  Petrum  sed  tantum 
dictum  sit:  supra  fundamentum  apostolorum.  Velim  scire:  non  erat  Pe- 
trus apostolus?  Aut  nescitur  id  sic  propositum  est,  ut  evitetur  impe- 
dimentum oecumenismo  promovendo  provisum?  — Habeatis,  Patres, 
me  excusatum  si  repetere  videar  quod  mox  iam  auditum  est .2  — . Nobis 
notum  est,  fuisse  hominem  missum  a Deo  cui  nomen  esse  Ioannem,  qui 
testimonium  perhiberet  de  lumine,  dicam,  oecumenico.  Hic  Ioannes 
oecumenice  cogitare  sciebat,  ideo  et  audebat  affirmare,  Deum  posse  de 
lapidibus  excitare  filios  Abrahae!  — Nobis  veritatem  iam  3 possidentibus 
officium  est,  ut  indicemus  omnes  omnino  teneri  hac  nostra  veritate  illu- 
minari ad  salutem,  nemini  vero  ansam  praestare  sese  a nobis  avertendi 
iam  modo  veritatis  a nobis  proponendi. 

Sic  ad  rem  veniam .4  Si  quis  textum  schematis  in  pag.  9,  sub  n.  3, 
de  oecumenismo  5 legat:  « Deus,  qui  omnes  homines  vult  salvos  fieri 
et  ad  agnitionem  veritatis  venire,  etc.  ...  »,  statim  certe  de  oecumenismo 
simpliciter  dicto  sermonem  esse  credit.  Dei  enim  voluntas  est  funda- 
mentum, dicam,  oecumenismi  a nobis  laudati.  Nos  igitur  de  oecume- 
nismo tractantes  fundamentum  istud,  semper  prae  oculis  tenere  debe- 
mus. Unde,  humili  meo  iudicio,  in  pag.  9,  sub  n.  3,  lin.  5,  immediate 
post  citationem,  addenda  esset 6 sententia  verbis  sequentibus,  vel  simi- 
libus expressa,  i.  e.7:  « etsi  omni  iam  tempore  unicuique  nationum  om- 

nium,  modo  ipsi  idoneo,  suam  hanc  salvandi  voluntatem  efficacem  osten- 
derit, Ecclesia  tamen  condita  per  eius  Ecclesiae  ministerium...  etc.  ». 

Quo  enim  addito,  clara  fit  sententia  Ecclesiae  Oecumenismo  iam  a 
Deo  semper  intento  ac  suo  modo  procurato  ministerio  suo  fovendi. 
Immo,  cum  « omni  tempore  » et  « unicuique  » nationi  « modo  ipsi  ido- 
neo »,  ab  ipso  Deo  provisa  sit  salvatio,  quam  nunc  Ecclesia  suo  ministe- 
rio praestat,  tunc  nulli  nationi  Ecclesia  sit  habenda  « aliena  » nec  « alie- 
nae religionis  » dicenda  sit  professio. 

Hoc  est  forte  etiam  cur  em.mus  card.  Doi  optaverit  ut  ratione  mis- 
sionali,  oecumenismus  tractetur  sensu  latiori,  vel  etiam  latissimo.  Dixi. 


In  textu  scripto  tradito-.  1 ecquidem.  2 deest.  3 iamiam.  4 deest. 
5 deest.  6 est.  7 deest. 

Moderator : Rogantur  Patres,  qui  de  cap.  II  schematis  de  Oecume- 
nismo locuturi  sunt,  ut  iam  tradant  et  nomen  et  summam  sermonis 
secretariatui  generali. 

Nunc  exc.mus  D.  secretarius  generalis  communicabit  exitum  suf- 
fragationis modo  peractae  circa  integrum  schema  de  sacra  Liturgia. 


Secretarius  generalis-. 

Praesentes  votantes 2.178 

Dixerunt  placet 2.158 

non  placet 19 

placet  iuxta  modum 1 


Ergo  schema  de  sacra  Liturgia  in  congregatione  generali  probatum 
est.  [Plausus]. 

Em.mus  P.  D.  Eugenius  card.  Tis serant:  Occasione  suffragatio- 
nis ultimae  in  congregatione  generali  circa  schema  constitutionis  de  sa- 
cra Liturgia,  verba  gratitudinis  erga  commissionem  conciliarem  « de  sa- 
cra Liturgia  » manifestare  placet.  [Plausus]. 

Sodales  et  periti,  maxime  vero  praeses  commissionis,  em.mus  card. 
Arcadius  Larraona,  publice  laudandi  sunt,  propter  feliciter  ...  [plausus] 
...  absolutum  opus  quod  unanimi  plausu  a Patribus  acceptum  est. 

Nostros  grati  animi  sensus  pandimus  etiam  complorato  em.mo 
card.  Caietano  Cicognani,  qui  multa  prudentia  et  sagacitate  commissioni 
praeparatoriae  praefuit.  [Plausus]. 

Omnes  sodales  commissionis  strenue  laboraverunt  ut  emendationes, 

relationes,  expensiones  modorum  quam  citius  ad  aulam  proponerentur, 
sive  ad  Ordinem  Concilii,  sive  iuxta  disceptationes,  emendationes  scrip- 
tas, mentem  et  suffragia  Patrum  conciliarium.  Ex  labore  hucusque 
exantlato  omen  accipere  licet  ceteras  quoque  commissiones  pari  dili- 
gentia et  sedulitate  munus  sibi  a Concilio  demandatum  esse  expleturas. 
[Plausus]. 

Moderator : Proxima  congregatio  generalis  erit  feria  secunda,  die 
25  mensis,  hora  nona. 

Em.mus  P.  D.  Eugenius  card.  Tis  serant:  Reponatur  Sacrosanc- 
tum Evangelium. 


ANIMADVERSIONES  SCRIPTO  EXHIBITAE 

CIRCA  SCHEMA  DE  OECUMENISMO  IN  GENERE 


ANIMADVERSIONES  SCRIPTO  EXHIBITAE 

CIRCA  SCHEMA  DE  OECUMENISMO  IN  GENERE  * 

1 

Exc.mus  P.  D.  ANTONIUS  ANOVEROS  ATAUN 
Episcopus  tit.  Tabudensis,  eoad,  c.i.s.  Gadensis  et  Septensis 

Duo  praecipui  fines  Concilii:  nostrae  vitae  christianae  recognitio  et  uni- 
tas christiana  inter  se  non  differunt.  Verum  enimvero  id  omnibus  optandum 
est  ut  Concilium  sit  aperta  expressio  vitalitatis  Ecclesiae,  eiusque  aeternae 
iuventutis,  eius  unitatis  interioris,  eius  veritatis  et  caritatis  ita  ut  fratres 
disiuncti  non  possint  non  commoveri. 

Quod  ipse  Ioannes  XXIII,  felicis  recordationis  in  ipsa  sua  priore  Ency- 
clica  Ad  Petri  Cathedram  scripsit,  idemque  iteravit  die  festo  Pentecostes  cum 
tempus  Concilii  praeparandi  aperuit:  « Eius  finis  praecipuus  est  promovere 
incrementum  fidei  catholicae  et  salubrem  morum  renovationem  populi  chri- 
stiani  et  disciplinae  ecclesiasticae  hodiernis  requisitis  accommodationem. 

Hoc  quidem  tale  exemplum  mirificum  veritatis  et  unitatis  et  caritatis 
praebebit,  ut  eius  simplex  conspectus,  etiam  ante  oculos  eorum  qui  a Sede 
Apostolica  defecerunt,  humana  erit,  ut  speramus,  invitatio  ut  quaeratur  et 
inveniatur  unitas  pro  qua  illam  vividam  petitionem  ad  Patrem  fecit  Iesus 
Christus  » (Oratio  Pentecostes  anni  1960). 

Quapropter  humiliter  propono  ut  inter  exercitii  oecumenici  media  illa 
a Ioanne  XXIII  signata  praeemineant:  « ut  unitas  familiae  catholicae  ful- 
geat ». 

Unitatem  dico,  non  tantum  quae  e professione  unius  fidei  et  ipsorum 
sacramentorum  participatione,  sed  etiam  unitatem  quam  socialem  dicere 
possumus. 

1.  Unitas  in  sensu  Ecclesiae  rei  propriae  socialis.  Acceptatio  et  usus  re- 
gularum iustitiae  et  caritatis  quae  ex  Encyclicis  socialibus  aliisque  documentis 
pontificiis  emanant. 

Qualis  et  quanta  est  inopia  unionis  catholicorum  cum  magisterio  eccle- 
siastico hac  in  re!  . ' 

Narratiunculam  audite  brevem  et  simplicem  verbis,  re  tamen  multa 
significantem.  Anno  1960  in  quadam  Europae  regione,  ubi  maior  hominum 
pars  a fratribus  disiunctis  constituitur,  episcopo  catholico,  praeses  Ecclesiae 
illius  confessionis  dicebat:  « Nos  accusant  Romano  Pontifici  non  adsentire. 
Num  ipsi  catholici  adsentiunt?  A Leonis  XIII  diebus  multa  Romani  Ponti- 
fices de  doctrina  sociali  locuti  sunt.  Cur  ergo  tantum  viget  capitalismus  in 
regionibus  catholicis?  ». 


* Huiusmodi  textus  lecti  non  sunt  quia  Patres  vel,  scripto  exhibito,  loqui  non 
petierunt,  vel  iuri  loquendi  renuntiaverunt,  vel  disceptatio  interrupta  est. 

Iterum  Concilium  sese  aperiat  ad  novam  invitationem  populi  catholici  ut 
vere  sese  adhaereat  Romano  Pontifici,  episcopis,  immo  ipsi  Iesu  Christo 
effectibus  socialibus,  quibus  omnes  et  iustitia  et  amore  tenemur. 

2.  Nonne  haec  erit  etiam  hora  Dei,  ut  retractetur  exquisita  prudentia, 
et  attento  bono  communi,  opportunitas  unificandi  quosdam  ritus,  quorum 
diversitas  vel  in  regione,  nedum  in  ipsa  urbe  disiunctos  et  non  christianos 
turbare  potest  quoad  approximationem  ad  Ecclesiam  catholicam? 

3.  Omnibus  hominibus  bonae  voluntatis,  maxime  fratribus  disiunctis, 
spectaculum  mirificum  praebeamus  nostrae  unitatis  regiminis  et  actionis  ad 
quaestiones  generales,  interdum  anxias,  quibus  omnis  familia  humana,  noster 
populus  christianus,  implicatur:  cognitionem  et  ostensionem  veritatis  dico, 
generosum  boni  exercitium,  amorem  fraternum,  practicum,  realisticum. 

Spectaculum  unitatis  in  amore  sincero,  in  directione  concordi  obiectorum 
et  rationum  apostolatus  inter  Ecclesiae  hierarchiam  et  eius  omnes  coopera- 
tores, sacerdotes,  religiosos  et  laicos. 

Spectaculum  caritatis  et  unitatis  inter  sacerdotes  saeculares  et  religiosas 
familias. 

Haec  sunt,  mea  humili  sententia,  argumenta  firmissima  quibus  inniti 
debet  sanus  et  sanctus  oecumenismus  catholicus. 

Initio  huius  secundae  sessionis  Concilii  ita  Paulus  VI  dicebat:  « Vult 
uti  diximus,  Ecclesia  in  Christo  imaginem  suam  inquirere.  Si  quid  umbrae, 
si  quid  vitii  post  hanc  contemplationem  in  vultu  suo,  in  sua  veste  nuptiali 
animadverterit,  quid  sponte  et  strenue  ei  est  agendum?  Uti  liquet,  nihil 
aliud  spectet  opus  est,  nisi  ut  se  renovet,  se  corrigat,  se  ad  eam  congruen- 
tiam referat  cum  divino  archetypo  suo,  quam  sequi  et  praecipuo  officio  suo 
tenetur  ». 

2 

Exc.mus  P.  D.  IOSEPH  BASCUNANA  LLCPEZ 
Episcopus  Civitatensis 

Gaudium  nobis  adfert  Concilium  thema  Oecumenismo  adgredi,  cum  mo- 
dus sit  certus  et  definitus  sollicitudinem  maternam  Ecclesiae  significandi  in 
puncto  quodam  ex  gravioribus  nostri  temporis;  cum  ita  praesignet  in  hac 
sollicitudine  filios  cariores  et  gremio  materno  propinquiores;  cum  audiat 
invitationem,  quam  ipsi  insistenter  iterant,  ut  sincere  in  avulsione  divisio- 
num christianorum  cooperet. 

Placeret  tamen  nitidum  propositum  videre,  ancipitis  sensus  expers,  quo 
intricatur  problema  ex  se  satis  implicatum.  Optaremus  etiam  ut  eius  orien- 
tatio et  eius  elocutio  plane  duplici  optatui  dialogi  responderet:  ut  eius  tenor 
pastoralis  congruus  esset,  et  eius  visio  oecumenica  genuina. 

I.  Schematis  structura.  Schema  exigit  amotionem  cuiusdam  defectus  aequi- 
librii, quo  multiplici  causa  totius  harmonia  et  convenientia  disturbatur: 

1.  In  primis,  non  satis  conveniunt  « Constitutio  » dogmatica  de  Eccle- 
sia et  decretum  de  Oecumenismo-.  d)  ibi  enim  ex  una  parte,  de  christianis 

acatholicis  loquitur  (cap.  I,  n.  9),  et  ex  alia,  de  his  qui  Christi  fidem  non  re- 
ceperunt (cap.  I,  n.  10).  Expectandae  essent  igitur  normae  disciplinares  respi- 
cientes primum  ad  Oecumenismum,  deinde  ad  Missiones,  b)  Sed  cum  decre- 
tum Oecumenismum  adgreditur,  fere  tantum  Hebraeos  respicit  ex  eis  qui 
christiani  non  sunt.  Quapropter  decretum  primam  sectionem  exsuperat  (lo- 
quitur etiam  de  non  christianis)  et  secundam  non  perficit  (quia  videtur  re- 
stringi ad  Hebraeos). 

2.  Cohibet,  praeterea,  indolem  documenti:  a)  Titulus  generalis  de- 
creti de  Oecumenismo  in  mentem  revocat  conceptum  communem,  quem  ma- 
gisterium ecclesiasticum  in  hac  re  servat;  quod  quidem  et  vividius  exprimit 
descriptio  quae  in  paragrapho  tertia  invenitur,  ubi  de  motu  seu  ordinata 
actione  loquitur  ad  unitatem  christianorum  praecise  fovendam  (cap.  I,  n.  3). 
b)  Aliunde  tamen,  titulus  cap.  I hunc  motum  refert  non  ad  « motionem  oecu- 
menicam  » de  quo  Pontifices  locuti  sunt,  sed  ad  « Oecumenismum  catholi- 
cum ».  Intentio  novatrix  hoc  roboratur,  quia  inter  protagonistas,  non  tantum 
christiani  verum  etiam  Iudaei  numerantur. 

II.  Pastoralis  dimensio.  Hoc  in  prospectu  quaedam  suggerimus: 

1.  Notare  oporteret  actionem  oecumenicam  nihil  esse  praeter  quam 
aspectus  functionis  salutiferae,  qua  Mater  Ecclesia  per  saeculorum  decursum 
fungitur  erga  omnes  homines,  singularia  eorum  adiuncta  respiciendo. 

2.  Iustificanda  esset  sensibilis  inflexio  disciplinae  ecclesiasticae  in  hac 
re,  rationes  detegendo  quibus  Ecclesia  nunc  comiter  et  fidenter  admittit  quae 
antea  maxima  cum  cautela  et  timore  respexit. 

3.  Perfici  elocutio  ita  deberet  ut  eius  proprietas  theologica  et  perfectio 
catechetica  ancipites  dictiones  secludat,  ne  aliqui  fideles  falso  intelligant 
Oecumenismum  innovationem  in  fide  comportare. 

III.  Respectus  oecumenicus.  De  hoc  aspectu: 

1.  In  documento  adhiberi  putamus  categorias  accessibiles  et  proba- 
biles fratribus  disiunctis,  necnon  benevolentiam  erga  eos  significari.  Sed  exclu- 
denda essent:  a)  omissiones  patentes  in  enumeratione  colloquentium  (ut 
Valdensium,  ante  saec.  xvi  disiunctorum),  ne  suspicatiae  suscitentur,  neve 
inimicitiae  ingrassentur;  b)  nimium  schematismum  in  propositione  eorum  dog- 
maticae, ne  ridiculam  effigiem  eorum  doctrinarum  fingamus. 

2.  Sunt  qui  timeant,  ne,  si  Ecclesia  ad  dialogum  aperte  veniat,  si- 
multas vel  competentia  oriatur  inter  labori  oecumenico  deditos.  Nonne  quie- 
scerent: a)  in  quantum  fieri  possit  motum  oecumenicum  iam  progredientem 
confirmando;  b)  expresse  desiderium  significando  cooperationis  Ecclesiae  ca- 
tholicae quatenus  fidelitas  nostrae  doctrinae  seu  « Credo  » patiatur? 

Non  erat  in  votis  declarationes  concretas  prodere,  sed  potius  notare 
principia  informantia  indolis  propriae  nostri  documenti  sive  schematis  de- 
creti. Vota  igitur  exprimimus  ut: 

1.  Constitutio  de  Ecclesia  colligat  et  accurate  conficiat  elementa  dog- 
matica ad  unitatem  pertinentia  summa  sive  synthesi  quadam  ut  fit  in  cap.  IV 
sanctitati  dicatum; 

2.  Elocutionem  ita  curet  ut  fideles  catholici  cognoscant  in  Decreto 
traditionalem  doctrinam  de  unitate  Ecclesiae;  et 

3.  Decretum  de  Oecumenismo  quaestioni  specifice  a fratribus  disgre- 
gatis  propositae  circumscribatur,  ab  aspectu  mere  disciplinari  perspectum. 


3 

Exc.mus  P.  D.  RAIMUNDUS  CAESAR  BERGAMIN 
Episcopus  Padangensis 

Non  essendoci  piu  tempo  d’intervenire  in  aula,  e sentendo  di  dover  pur 
compiere  il  mio  dovere,  eccomi  a presentare  per  iscritto  cio  che  in  questi 
giorni  vado  ripensando  nella  mia  mente.  Sono  due  questioni  che  mi  pare  si 
possano  risolvere  in  una. 

E ben  noto  oramai  quanto  grande  sia  Paspettazione  dei  mondo  nei  ri- 
guardi  di  questo  Concilio,  il  popolo  cristiano  ed  i popoli  non  cristiani.  Forse 
non  e altrettanto  manifesta  quanto  grande  sia  Paspettazione  di  noi  missio- 
nari.  « Questo  sara  un  Concilio  Missionario!  » si  pronosticava  con  la  viva 
speranza  che  lo  fosse. 

£ la  gran  parte  dei  mondo  — fuori  delPOvile  — che  deve  maggiormente 
preoccupare  la  Chiesa,  suo  primo  impegno  e dovere,  sopra  ogni  altra  que- 
stione e problema. 

Se  questo  Concilio  non  trovera  la  strada  per  impostare  un  organico  piano 
alia  evangelizzazione  dei  mondo,  questa  rimarra  ancora,  e chissa  per  quanto 
tempo,  solo  un  aff annoso  travaglio  di  pochi  uomini  volontari  con  mezzi  pre- 
cari ed  insufficienti  per  questa  impresa  mastodontica  di  trasformare  il  mondo 
intero. 

Grave  delusione  per  tutti  i missionari,  se  dopo  questo  Concilio,  le  no- 
stre  opere  dovessero  riprendere  il  solito  passo  di  sempre,  con  la  triste  pre- 
visione  che  i nostri  cattolici  ed  il  ritmo  delle  conversioni  saranno  sempre 
piu  inferiori  nella  percentualita  alio  sviluppo  demografico. 

Lo  schema  « De  Missionibus  » non  e ancora  stato  affrontato,  ma  dai 
primi  tentativi  sembra  non  venga  dato  ad  esso  quella  decisiva  importanza, 
quale  invece  deve  avere  nelPanima  della  Chiesa  di  Cristo.  Chiesa  che  Gesii 
ha  fondato  per  es  sere  missionaria.  Vedo  quanto  mai  logico  quindi  che  il 
problema  missionario  entri  nello  stesso  schema  della  Chiesa. 

« Chiesa  in  stato  di  missione  »,  si  dice  spesso.  Ma  sembra  invece  che 
questo  sia  uno  slogan  di  moda  che  serva  a chiudersi  dentro  le  proprie  fron- 
dere, anziche  lanciarsi  alia  conquista.  Il  grido  angoscioso  di  Gesii  delle  altre 
pecorelle  da  portare  alPovile  quanto  poco  interessa  il  mondo  cattolico!  anche 
il  clero  e 1’Episcopato  stesso.  Non  e una  esagerazione  dire  che  il  90%  dello 
sforzo  della  Chiesa  oggi  si  trova  impegnato  a conservare,  anziche  a con- 
quistare. 

Il  Concilio  ha  affrontato  lo  schema  de  Ecclesia , de  regimine  Ecclesiae.  Mi 

pare  quindi  sia  giunto  il  momento  di  studiare  il  problema  « de  missione  Ec- 
clesiae ».  E mi  pare  si  potrebbe  sotto  questo  titolo  concertare  uno  schema 
con  cui  il  Concilio  puo  dare  la  sua  risposta  al  mondo  intero;  per  essere  vera- 
mente  « pastorale  » quale  lo  volle  Papa  Giovanni  di  v.  m.;  una  voce  chiara 
e solenne  a tutti  i popoli  della  terra. 

Ed  ecco  come  lo  vorrei  impostato: 

Schema  de  Missione  Ecclesiae  Christi : 

a)  de  eius  Missione  ad  unitatem  fidei  in  veritate  et  libertate  religiosa; 

b ) de  eius  Missione  ad  confirmationem  fidei  in  filiis  Ecclesiae  catholicae; 

c ) de  eius  Missione  ad  unificationem  christifidelium  (ortodossi  e protestanti); 

d)  de  eius  Missione  ad  iudaeos; 

e)  de  eius  Missione  ad  mahumetanos; 

/)  de  eius  Missione  ad  omnes  cuiuscumque  religionis  (pagani  e infedeli); 
g)  de  eius  Missione  ad  atheos. 

Questo  e il  vero  « Ecumenismo  »,  che  abbraccia  tutti  gli  uomini  della 
terra.  E cosl  mi  pare  pensasse  Cristo  quando  guardava  al  mondo  da  conqui- 
stare  a Lui. 


Note : Da  questo  schema  dovrebbe  scaturire  piu  chiaro  ed  impegnativo  il  do- 
vere  di  cooperazione  di  tutti  alia  evangelizzazione  dei  mondo:  dei  Vescovi,  in  primo 
luogo,  che  se  si  sono  circoscritti  in  una  diocesi,  non  fu  per  volere  di  Cristo,  ma  per 
una  impostazione  d’ordine  successivo.  Che  se  non  li  fa  « euntes  in  mundum  uni- 
versum »,  non  li  esime  pero  affatto  di  lavorare  in  solido  alia  conversione  dei 
mondo. 

Ho  detto  che  tutto  il  lavoro  di  espansione  della  Chiesa  al  giorno  d’oggi  poggia 
unicamente  su  ben  magre  forze:  pochi  uomini  volontari  e scarsissimi  mezzi,  non- 
ostante  le  forti  e storiche  Encicliche  dei  Pontefici!  I sussidi  di  Propaganda  ci  per- 
mettono  di  vivere  (e  semplicemente  vivere)  per  qualche  mese  aH’anno.  E il 
resto?  Ecco  che  i missionari  per  provvedere  alia  vita,  per  concretare  le  esigenze 
dei  loro  zelo  sono  costretti  a mendicare,  mendicare  sempre,  fino  ad  essere  impor- 
tuni molto  spesso.  Ma  non  e per  se  stessi:  e perche  sanno  che  la  Chiesa  deve  com- 
piere  la  sua  missione  ed  avanzare  sempre. 

C’e  un  precetto,  che  e quello  di  « sovvenire  ai  bisogni  della  Chiesa  » che  vale 
per  tutti  i cristiani.  Ma  molto  spesso  non  e adempiuto  perche  non  e capito.  E 
entrato  oramai  nel  concetto  comune  che  esso  non  va  oltre  all’ombra  dei  proprio 
campanile.  Mentre  invece  i « bisogni  della  Chiesa  »,  i primi  e piu  urgenti,  sono 
appunto  le  Missioni. 

Il  decoro,  1’arte,  lo  splendore  dei  culto  di  certe  chiese,  canoniche,  episcopi, 
sono  cose  belle;  ma  con  un  po’  di  misura,  di  modestia,  di  risparmio  (vide  Ecclesia 
pauperum!),  quanto  piu  ci  sarebbe  da  erogare  alie  Missioni  per  potenziare  come  si 
dovrebbe  l’opera  della  evangelizzazione  dei  mondo! 

Che  il  Concilio  serva  a formare  in  tutti  i Padri  conciliari  una  vera  e fattiva 
« coscienza  missionaria  ». 

L’esempio  viene  dalPalto.  Lo  si  vede  in  pratica:  se  il  Vescovo  e missionario 
anche  il  clero  ed  il  popolo  sara  missionario. 

(Se  mai  avessi  espresso  meno  giustamente  la  mia  idea  ne  chiedo  venia  perche 
mi  si  voglia  perdonare). 

4 

Exc.mus  P.  D.  CAROLUS  A.  BUSWELL 
Episcopus  Vueblensis 

Inter  huius  aetatis  mirabilia,  haud  minimum  est  vitalis  ista  tendentia 
quae  motus  nuncupatur  oecumenicus.  Merito  proponitur  hoc  thema  pro 
consideratione  huius  Concilii,  et  schema  praeparatum  a secretariatu  ad  fo- 
vendam unionem  christianorum  succincte  adumbrat  doctrinam  catholicam. 
Sane,  offertur  documentum  pro  orientatione  discussionis  conciliaris,  et  ani- 
madversiones emendationesque  expectat. 

Stricta  definitio  oecumenici  huius  phaenomenis,  quod  S.  Officium  in  In- 
structione sua  a.  1949  recte  flatui  Spiritus  Sancti  attribuit,  non  dari  potest. 
Est  enim  sicut  ventus  ubique  spirans,  ex  tota  sua  essentia  mobilis,  ita  ut 
facies  eius  alia  et  alia  est  in  decursu  dierum.  Aliqualis  descriptio  non  prorsus 
inadaequata  sine  temeritate  dari  licet.  Est  motus  oecumenicus  multiplex  actio 
ad  trahendas  ad  invicem  separatas  ecclesias  quae  nomine  Christi  gloriantur, 
per  legatos  qui,  testando  fidem  qua  vivificantur  in  caritate  non  ficta,  aliis 
tradent  suam  intelligentiam  Evangelii,  necnon  dociliter  recipiunt  testimonia 
aliorum  christianorum,  sperantes  Spiritum  Sanctum  in  suo  tempore  et  suo 
ineffabili  modo  usurpaturum  fore  hoc  medium  dialogi  ad  reducendas  disunitas 
ecclesias  ad  unitatem  quam  Christus  praecepit. 

Per  categorias  abstractas  et  staticas,  hoc  phaenomenon  intelligi  nequit,  et 
enixe  rogo  ne  conatus  fiat  ut  tali  modo  comprehendatur.  Suo  proprio  pon- 
dere movet,  et  quo  vadat  nobis  est  hucusque  ignotum.  In  spe  peregrinamur, 
et  visio  ultimi  termini  non  nobis  conceditur.  Christiana  spe  hic  motus  pro- 
cedit, et  christiana  caritate  animatur.  Solis  his  virtutibus  hanc  gratam  reali- 
tatem  experiri  possumus.  Attamen,  motivum  forte  ad  talem  laborem  prae- 
statur ex  eo  quod  unio  vera  omnium  discipulorum  desiderium  anhelans 
est  D.  N.  Iesu  Christi. 

Schema  nobis  oblatum  haud  indigne  elementa  principaliora  oecumenismi 
praesentat.  Recte  insistit  oecumenismum  efficacem  requirere  ex  parte  nostra 
paenitentiam  pro  nostris  peccatis  contra  fratres  nostros  qui  hoc  propter  ad 
separationem  tentati  sunt.  Neque  sufficit  contritio  propter  peccatum  prae- 
teritum, sed  etiam  propter  praesentem  nostram  tepidam  caritatem  hic  et 
nunc  separationem  tolerantem  aequo  animo,  et  sine  conatibus  efficacibus  qui- 
bus per  amorem  corda  fratrum  allidantur. 

Forsan  obiici  potest  schema  hic  et  illic  usurpare  locutiones  quas  fratres 
nostri  lamentare  queunt.  Uti  fas  est,  in  schemate  ecclesiae  orientalium  ut 
tales  explicite  vocantur.  Quare  non  similiter  nominantur  greges  christianorum 
separatorum  in  Occidente.  Ecclesiasticae  communiones  esse  volunt,  et  per  ta- 

les  fraternitates  Deum  verum  et  Iesum  Christum  filium  eius  colunt  et  ado- 
rant. Nonne  gratius  esset  de  ecclesiis  ipsorum  loqui?  In  alio  schemate  de  ec- 
clesiologia  catholica  tractavimus.  Hoc  in  schemate,  in  rigore  ecclesiologiae 
catholicae  non  versamur.  Supprimatur  vox  ista  oflensiva  « communitates  » 
ad  designanda  ecclesiastica  protestantica  corpora. 

In  praesenti  momento  dialogi,  christianis  extra  communionem  romanam 
versantibus  vix  clarum  est  se  ad  Ecclesiam  romanam  vocari.  Credunt  omnino 
in  unam,  sanctam,  catholicam  et  apostolicam  Ecclesiam,  et  huius  Ecclesiae 
Christi  membra  esse  volunt  iuxta  mentem  Christi,  in  quantum  haec  mens 
illis  innotescit.  Haec  voluntas  eorum  sincera  est  et  genuina.  Sed  hodiernis 
in  adiunctis,  illis  impossibile  est  identificare  Ecclesiam  symboli  nicaeni  cum 
Ecclesia  catholica  romana.  Proinde  evitandae  sunt  locutiones  et  insinuationes 
quarum  sensus  est  ut  christiani  a nobis  separati  regressum  dirigant  ad  com- 
munionem nostram.  Non  obstante  eorum  bona  voluntate,  hoc  est  pro  illis 
verbum  durum  quod  supportare  nequeunt.  Ne  utamur  tali  verbo.  Hoc  non 
est  quia  evangelium  erubescimus,  neque  quia  non  credimus  Ecclesiam  catho- 
licam romanam  esse  ipsissimam  Christi  Ecclesiam,  et  multo  minus  quia  de- 
negamus extra  Ecclesiam  non  esse  salutem.  Ratio  unica  silentii  est  ut  col- 
loquia fraterna  cum  fratribus  continuare  valeamus.  Permulta  sunt  nobis  per- 
tractanda in  nostro  dialogo  neque  omnia  simul  exponi  possunt.  Ne  insistamus 
igitur  in  consideratione  alicuius  quaestionis  quapropter  colloquium  dolorose 
rumpatur.  Tempus  nobis  restat,  et  motus  oecumenicus  constanter  novas 
evolutiones  patitur.  Sub  ductu  Spiritus  in  quo  est  spes  nostra,  oecumenica 
actio  in  futuro  proponet  momentum  opportunum  discussionis  quaestionis 
de  identificatione  Ecclesiae  Christi  cum  Ecclesia  catholica  romana. 

Ne  obliviscamur  unionem  christianorum  hodie  non  fieri  posse  nisi  per 
unionem  dialogi,  arctioremque  unionem  tantum  in  futuro  quaerendam  esse. 
Pro  momento  igitur  id  quod  exigitur  a nobis  est  generosa  acceptatio  colloquii, 
quod  prosequi  debemus  sinceritate,  amore,  et  simplicitate  cordis.  Motus  oecu- 
menicus non  vult  polemicas  instituere;  e contrario,  polemica  discussio  est 
omnino  evitanda. 

Haec  praeoccupatio  pro  dialogo  sistit  solide  in  principiis  catholicis.  Dia- 
logus fraternalis  est  exercitium  maximarum  virtutum  a D.  N.  Iesu  Christo 
petitarum.  In  dialogo  datur  opportunitas  ad  dandum  testimonium  evangelio 
in  adiunctis  veritati  propitiis.  En  impletio  mandati  Domini  ut  eamus  docendo. 
Similiter  ipsa  participatio  cordata  in  fraterno  colloquio  est  exercitium  cari- 
tatis, quae  est  virtus  Christo  principaliter  carissima. 

Proinde  in  confectione  nostri  decreti  de  oecumenismo  sedulo  a nobis  est 
laborandum.  Caveamus  ne  obstacula  ponamus  ad  efficaciam  actionis  quam 
Spiritus  Sanctus  benigne  et  amanter  introduxit  in  mundum  ad  uniendos 
separatos  christianos.  Ne  quid  nimis  a motu  oecumenico  petamus  et  simus 
memores  patientiam  pertinere  ad  hoc  opus  praeclarum.  Simus  prompti  ad 
amplectendam  voluntatem  Spiritus  paratique  ad  expectanda  illa  quae  nobis 
in  suo  tempore  dabit. 

[Sub scripserunt  etiam\  Leo  A.  Pursley,  Fort  Wayne  - South  Bend;  Ca- 
rolus  Helmsing,  ep.  Kansas  City  - St.  Ioseph;  Stephan  A.  Leven,  ep.  aux. 
S.  Antonii;  Victor  J.  Reed,  ep.  Oklahomapolitanus  et  Tulsensis;  Floyd  L. 
Begin,  ep.  Quercopolitanus. 

5 

Exc.mus  P.  D.  PAULUS  BUTORAC 
Episcopus  Ragusinus 

De  methodo  oecumenica.  Sic  dicta  oecumenica  methodus  significare  po- 
test, ut  aliqua  christiana  confessio  validum  quod  elementum,  in  alia  confes- 
sione repertum,  imitari  exoptet  atque  exinde  acceptet  et  in  praxim  deducere 
conetur.  Sed  non  significat,  ut  omnia,  licet  valida,  unius  confessionis  elementa 
ab  alia  accipi  oporteat.  Penes  communitates  quasdam,  quae  recentiore  aetate 
in  reformatorum  occidentalium  ambitu  institutae  reperiuntur,  non  statim  di- 
cendum vitae  communis  formas  ad  catholicarum  instar  erectas  esse,  licet 
magnam  praeseferant  similitudinem,  sed  conatu  quodam  proprio,  perscru- 
tando evangelicam  mentem,  electos  viros  mulieresque  viam  invenisse,  quae 
ipsos  ad  sueta  tria  regularium  vota  amplectenda  conduceret.  Et  quis  nostrum 
neget  etiam  extra  nostrae  catholicae  Ecclesiae  ambitum  Dei  Spiritu  animas 
moveri  posse?  Nonne  spirat,  ubi  vult,  et  nescitur,  quo  vadat  {Io.  3,  8)? 
Oecumenicus  sensus  vere  persuadet  hominibus,  ut  quod  penes  alios  imi- 
tandum reperitur,  imitari  non  pigeat,  sed  exinde  deducendum  non  est  indi- 
vidui libertatem  auferri.  Immo  vero  praeteriri  non  licet  certamen  quoddam 
nobile  inter  varias  confessiones  auspicari,  quod  tamen  difficultatibus  non  sit 
expers.  Si  enim  elementum  quod  unius  confessionis  in  aliam  introducendum 
videatur,  nonne  occasio  detur,  ut  extraneum  quoddam  corpus  in  alienum 
intromittatur  ens  sicque  forsan  posteriora  peiora  fieri  prioribus?  Res  haec 
dum  consideratur,  ne  oblivioni  detur  traditionis  radices  vi  evelli  non  opor- 
tere, immo  nec  sapienter  quidem,  saltem  suete,  agi,  si  traditionis  radix  expun- 
gatur. Nos  catholici,  qui  in  nostra  Ecclesia  authenticae  Christi  Ecclesiae  notas 
indistructibiles  conspicimus,  attendere  debemus,  praesertim  in  rebus,  quae 
nunc  in  orbe  sunt,  non  modo  theologica  ponderari  unionis  faciendae  motiva, 
sed  neque  alia  quoque  (socialis  politicaeque  vitae)  momenta  negligenda  pror- 
sus, proindeque  omnia  haec  commensurari  oportere,  ut  recte  iusteque  sic 
magni  ponderis  res  intelligatur  admoveatur  promoveatur.  Si  omnes  reforma- 
torii  motus  associationes,  quocumque  ferantur  titulo,  in  unum  coaluerint, 
ut  Christi  Domini  divinitatem  sincere  firmeque  agnoscant,  iam  ob  hanc  com- 
munem Christi  Dei  confessionem  nos,  qui  romanae  adhaeremus  Ecclesiae, 
manus  corda  ad  Christi  eiusque  benignissimae  Matris  Corda  erigi  oporteret 
pro  hac  summa  acquisitione  humillimas  agentes  gratias.  Et  hoc  exordium  es- 
set felicissimum,  quod  primo  instanti  nos  laetitia  communi  afficeret.  Postea 
Spiritus  unitatis,  qui  in  Sanctissima  Triade  Patrem  Verbo  inseparabiliter  unit, 
nosterque  ad  invicem  amor,  quod  reliquum  est  conaminis,  efficere  valebunt. 
Mens  oecumenica  vim  suam  efficaciamque  ex  Evangelii  limpido  fonte  hauriet 

absque  dubio.  Sed  speramus  fore  ut  traditiones  ecclesiarum  non  negligan- 
tur.  Absque  traditione  enim  vix  una  ex  maioris  ponderis  quaestionibus  feli- 
cem nancisci  exitum  valebit.  Addendum  quoque  quid  maioris  adhuc  ponde- 
ris: Spiritus  ne  exstinguatur  quidem,  spiritus  enim  vivificat.  Secus  omnes  inter 
variarum  confessionum  adhaerentes  occursus,  licet  amicissime  quidem  pera- 
gantur, conventionum  politicarum  similitudinem  gerere  videbuntur  religio- 
sique  motus  notas  faciliter  perdere  pergunt.  Et  quid  nos  catholicos  prohibet, 
quominus  summam  attentionem  summumque  adhibeamus  studium  motui  fra- 
trum reformatorum  tezeanorum  (Taize  in  Burgundia),  qui  ipsorum  studia 
oecumenica  spiritu  imbui  satagunt?  Ergo  spiritus  ne  exstinguatur!  Immo 
vero,  ubi  spiritus  persentitur,  res  Deo  placitura  Deo  auxiliante  augeatur 
prorsus! 

6 

Exc.mus  P.  D.  IRENAEUS  CHELUCCI 
Episcopus  Ticinensis 

Exsultantibus  animis  accipiendum  quidem  est  schema  quod  de  Oecume- 
nismo  inscribitur. 

Si  aliae  quaestiones  in  utramque  partem  disputatae  sunt  et  nonnullae  ve- 
hementius forsan  quam  par  erat,  nulla  quantum  scio  opinionum  diversitas 
hactenus  in  hac  quaestione  fuit,  quin  etiam  unum  studium,  una  voluntas, 
unum  desiderium  in  omnibus  unitatis  restaurandae  cum  fratribus  separatis. 
Hic  sane  optimus  est  fructus  huius  Concilii  Oecumenici,  qui  antiquum  mae- 
rorem delet,  ineffabili  gaudio  animos  nostros  replet,  laetitia  Ecclesiam  Dei 
sanctam  afficit,  cui  nullum  aliud  nomen  magis  aptatur  quam  illud  tes  agapes 
procatemene. 

Divinus  Spiritus  opera  visibili  apparuit  vere  pacis  advocatus,  consola- 
tionis auctor.  Etiamsi  nihil  aliud  referre  possimus  de  Concilio,  hoc  satis 
erit  ut  cum  inspirato  Psalte  dicatur:  « Venite,  exsultemus  Domino,  acclame- 
mus Petrae  salutis  nostrae  ». 

Qui  bene  incipit,  ut  est  in  vetere  proverbio,  iam  operis  medietatem  asse- 
cutus est;  sed  non  est  tacendum  magis  quam  medietatem  aestimandam  esse 
integritatem.  Si  ea  deficiat,  totum  opus  deficit  adeo  ut  Evangelium  iure 
meritoque  moneat  irrisui  esse  omnibus  qui  opus  inceptum  consummare  non 
potuerit.  Quod  ne  eveniat  necesse  est: 

1.  Propositum  schema  approbare  cum  opportunioribus  quidem  emen- 
dationibus praesertim  circa  communionem  cum  acatholicis  ne  imprudens  zelus 
convertatur  in  periculum. 

2.  Praebere  universo  mundo  exemplum  praeclarum  perfectissimae  unio- 
nis cum  Christo  et  inter  nos  ut  omnes  aedificentur  et  ad  imitationem  suaviter 
inducantur. 

3.  Fiduciam  magnam  habere,  non  in  nobis,  non  in  nostris  laboribus,  sed 
in  Deo.  Nam  neque  qui  rigat,  neque  qui  plantat  est  aliquid;  qui  incrementum 
dat  Deus  est. 

4.  Omnis  collis  humilietur,  omnis  vallis  adimpleatur  viaeque  asperae  ex- 
planentur, ita  tamen  ut  veritas  non  extenuetur  neque  taceatur.  Debemus 
enim  ubique  esse  testes  Christo  Domino  nostro  usque  ad  extremam  terram, 
usque  ad  effusionem  sanguinis,  quemadmodum  fecerunt  et  facere  pergunt 
haud  pauci  ex  fratribus  in  episcopatu.  Omni,  inquam,  veritati  quae  in  verbo 
Dei  vel  scripto  vel  relato  continetur,  et  tamquam  a Deo  revelata  sive  sol- 
lemni sive  ordinario  universali  Ecclesiae  magisterio  credenda  proponitur. 

Dixi  « ut  veritas  non  taceatur  » quam  tacere  omnino  non  licet  quando 
illam  praedicare  iubeat  Dei  honor,  animarum  salus;  vel  silentium  pro  nega- 
tione valeat  omnibus  circumstantiis  consideratis. 

5.  Magna  fiat  diffusio  publicationum  in  quibus  recte,  clare  divinae  vir- 
tutes exponantur,  quas  Ecclesia  docet,  et  exponantur  modo  congruo  hodiernae 
formae  mentis  et  arte  scribendi  propria  nostrae  aetatis. 

6.  Ad  publicationes  addantur  lectiones  per  viros  cum  ecclesiasticos  tum 
laicos  vere  peritos  in  quaestionibus  quae  maxime  disputantur  inter  catholi- 
cos et  acatholicos. 

7.  Omnia  fiant  quae  in  schemate  sapienter  suggeruntur  in  patientia,  doc- 
trina, caritate,  viva  expectatione  operis  Dei  gratiae,  quae  sola  convertit 
animas. 

8.  In  Christo  Iesu  petra  angularis  ostendatur  cuius  visibilis  forma  manet 
et  manebit  Petrus  usque  ad  consummationem  saeculi,  Petrus  vivens  in  suis 
successoribus. 

Optatissimis  fratribus  dissidentibus  qui  primatum  formidant  et  tam- 
quam unicum  considerant  impedimentum  restaurandae  unionis  testis  unus- 
quisque catholicorum  sit  verbis  et  factis  primatum  iurisdictionis,  in  actu  exer- 
cito, oneris  potius  quam  honoris,  servitii  potius  quam  dominationis,  ut 
Summus  Pontifex,  quocumque  nomine  appellatur,  vere  sua  possit  facere  verba 
Christi:  « Veni  ministrare  non  ministrari  ». 


7 

Exc.mus  P.  D.  FRANCISCUS  COSTA 
Episcopus  Cr emensis 

1.  Problema  oecumenicum  tale  est  ut  etiam  cuiuscumque  Italiae  Episcopi 
interesse  valeat,  duabus  praesertim  de  causis:  nempe  eo  quod  una  cum  quae- 
stione missionaria  sit  unum  ex  primariis  Ecclesiae  propositis,  ideoque  — pari 
iure  ac  munus  missionarium  — omnes  episcopos  Ecclesiae  concernat;  item  eo 
quod  hodie  necessitudines  inter  populos  adeo  stricte  evaserint,  ut  etiam  Ita- 
liae cives,  operis  vel  officii  causa,  seu  etiam  mentis  culturae  vel  delectatio- 
nis (vulgo:  turismo)  huc  illuc  peregrinantes,  occasiones  habeant  in  regionibus 
exteris  commorandi,  ubi  fratres  separati  plurimi  sint,  et  cum  iisdem  necessi- 
tudines et  amicitias  ineundi.  Caput  igitur  de  oecumenismi  exercitio  in  sua 
substantia  probo  atque  laudo. 

2.  Attamen  optarem  ut  clare  affirmetur,  et  in  conscientiam  omnium  incul- 
cetur, ultimam  rationem  divisionis  inter  christianos  ex  mysterio  peccati  potis- 
simum esse  repetendam.  Hoc  debet  apparere  in  nostro  capite  de  oecume- 
nismi  exercitio. 

Hac  etiam  de  causa  approbo  quod  in  schemate  aperte  docetur,  esse  scii, 
fidandum  in  primis  orationi  et  spirituali  renovationi,  i.  e.  iugi  conatui  sancti- 
ficationis, ut  iustus  oecumenismus,  qui  dicitur,  ad  exitum  deducatur. 

3.  Quoad  normas  ad  exercitium  oecumenismi,  oportet,  ut  patet,  ut  cum 
veritate  et  caritate  proponatur. 

Veritas  exigit  praeprimis  ut  in  schemate  principia  doctrinalia  recte  defi- 
niantur, in  quibus  catholicorum  opera  seu  activitas  oecumenica  fundetur,  et 
a quibus  activitas  ipsa  dirigatur. 

Oecumenismus  enim  non  debet  esse  tantum  motus  animi  sensibilis  nec 
cordis  — licet  pulcherrimum  — auspicium,  sed,  omni  qua  par  est  claritate, 
conceptibus  definiri  debet,  ita  ut  vere  unitati  iuvamen  afferat  neque  ullo 
religiosi  relati vismi  periculo  indulgeat. 

Cantas  autem  iubet  ut  in  lucem  proferantur  omnia  quae  cum  fratribus 
separatis  nos  coniungunt,  maxime  cum  iis  qui  nobis  propriores  sunt  situ, 
stirpe  et  consuetudinibus  vitae,  scilicet  protestantes,  qui  dicuntur. 

Ex  hoc  capite  oportet  declarare  quomodo  communis  amor  et  veneratio 
erga  verbum  Dei  in  Sacra  Scriptura  contentum,  elementum  sit  quod  nos  con- 
iungit,  magisque  in  dies  coniungere  debet,  cum  fratribus  propter  reforma- 
tionem saec.  xvi  separatis.  Licet  enim  in  comperto  sint  diversa  esse  inter- 
pretationis criteria,  certo  certius  communis  huiusmodi  amor  in  Sacram  Scrip- 
turam est  nobis  et  illis  pariter  vitae  christianae  alimentum,  veraeque  interio- 
ris renovationis  necnon  sinceri  et  efficacis  testimonii  vitae  propter  Iesum 
Christum. 

Opto  enim  ut  in  lucem  proferatur  communis  voluntas,  qua  imbuimur,  ut 
testes  sinceri  efficiamur  doctrinae  et  spiritus  Iesu  Christi.  Placet  ad  hoc  in 
memoriam  revocare  quomodo  catholici  cum  fratribus  separatis  sese  con- 
iunctos  senserint,  et  reapse  fuerint,  ex  eo  quod  socii  in  eadem  persecutione 
evaserint,  in  gravissimis  illis  tempestatibus,  non  adeo  longe  elapsis. 

Carum  est  nobis  debitum  honorem  illis  catholicis  et  protestantibus  tri- 
buere, qui  commune  heroicum  testimonium  perhibuerunt  in  publicis  custo- 
diis seu  — uti  dicunt  — « campi  di  concentramento  ». 

4.  Valde  opportune  propositum  schema  in  capite  secundo  ad  nume- 
rum 11,  loquens  de  cooperatione  cum  fratribus  separatis,  magnum  momen- 
tum tribuit  communi  labori  in  re  sociali.  Pondus  problematum  quae  in  hoc 
ambitu  agitantur  et  gravis  actio  quam  in  eo  materialismi  vires  exercent,  re- 
quirunt in  hac  re  sociali  mutuam  conspirationem  et  operam  eorum  omnium 
qui  Christi  doctrinae  adhaerent,  dum  omnes  a communi  consideratione  ordinis 
naturae  procedunt  et  a socialibus  principiis  in  Revelatione  christiana  con- 
tentis. 

Utile  erit  opus,  si  schema  aperte  declaraverit  proposita  seu  fines  asse- 

quendos  huiusmodi  cooperationis:  ea  scilicet  ad  hoc  intendit  ut  ad  rem 
deducantur  consilia  Dei  providentis,  etiam  in  ordine  boni  temporalis;  sed 
praesertim  intendit  ad  firmanda  etiam  in  re  sociali  bona  spiritualia,  inter 
quae  eminent  libertas  personae,  tutela  iurium  familiae  et  conatus  ad  veram 
pacem  stabiliendam,  quod  est  fundamentalis  hominis  christiani  in  rebus 
temporalibus  hodiernis  vocatio. 

5.  Hoc  autem  videtur  quam  maxime  necessarium  ut  in  singulis  quibus- 
que regionibus  aliqui  sacerdotes  specialiter  praeparentur  («  sacerdoti  specia- 
lizzati  »),  qui  non  modo  catholicam  doctrinam  bene  cognoscant,  sed  etiam 
optima  cognitione  polleant  tum  doctrinae  tum  mentis  et  animae  culturae 
fratrum  separatorum.  Hi  sacerdotes,  enim,  necessarii  sunt  ut  conventus  vel 
cooperatio  inter  catholicos  et  fratres  separatos  prudenter  et  fructuose  proce- 
dant. Hinc  optandum  videtur  etiam  ut  aliquot  institutiones,  ut  ita  dicam,  in 
unaquaque  natione  ad  tales  sacerdotes  praeparandos  exurgant. 

6.  Cultus  eucharisticus  feliciter  nos  coniungit  cum  fratribus  carissimis 
Ecclesiae  orthodoxae,  mirabile  scilicet  unitatis  christianorum  principium  seu 
sacramentum;  etenim  Iesus  Christus  Eucharistiam  instituit  ut  « sacramen- 
tum unitatis  ». 

Quamvis  doctrina  de  Eucharistia  nos  seiungat  in  genere  a fratribus  pro- 
testantismum  profitentibus,  attamen  nobis  placet  in  mentem  revocare  saltem 
commemorationem  Coenae  Domini  apud  plerosque  ex  illis  in  honore  per- 
mansisse; porro  vestigia  quaedam  apparere  apud  quosdam  maioris  considera- 
tionis Eucharistici  mysterii  quod  attinet  ad  Christi  realem  praesentiam.  Quare 
non  inutile  putamus  votum  exprimere  ut  fratres  separati  pergant  in  profun- 
diorem intelligentiam  mysterii  Coenae  Domini;  item  oratio  ardens  et  iugis 
ad  Deum  est  elevanda  ut  Corpus  et  Sanguis  Christi  fiant  quam  citius  signum 
et  causa  unitatis,  et  ut  fratres  illi  saltem  qui  illius  Mensae  iam  participes 
sunt,  sanctitate  eucharistica  viventes  huius  unitatis  operarii  ferventes  effi- 
ciantur. r .... 

7.  Demum,  ut  exercitium  oecumenici  laboris  catholicorum  recte  intelli- 
gatur  et  peragatur,  auspicamur  redactionem  cuiusdam  Directorii  officialis, 
quod  — respectum  habens  etiam  ad  diversas  cuiusque  regionis  condiciones  — • 
opportunas  praebeat  oecumenicae  actionis  dirigendae  normas. 

8 

Exc.mus  P.  D.  PAULUS  DALMAIS 
Archiepiscopus  Arcis  Lamy 

Hoc  schema  in  genere  mihi  valde  placet  quia,  in  re  tam  maximi  momenti, 
veritati  et  caritati  satisfacere  laudabiliter  conatus  est.  Gratias  agere  debemus 
secretariatui  pro  unitate  christianorum  quod  tali  documento,  et  quidem  so- 
lemni  modo,  spiritum  Oecumenismi  in  Ecclesia  catholica  instauraverit.  Si, 
ut  speramus,  substantia  huius  tam  ponderosi  schematis  a Patribus  concilia- 

ribus  approbatur,  via  late  aperietur  ad  dialogum  prosequendum  cum  fra- 
tribus christianis  a nobis  separatis.  Aliquas  animadversiones  proponere  velim. 

a)  De  titulo  « de  Oecumenismo  ». 

Nonnulli  patres  impugnaverunt  vocabulum  « Oecumenismum  » hic  usur- 
patum arguendo  de  eius  ambiguitate,  cum  involvere  possit  varios  sensus, 
i.  e.  catholicum  sensum  in  expressione  « Concilium  Oecumenicum  » et  non 
catholicum  in  expressione  « Motus  Oecumenicus  ».  Censeo,  e contra,  hoc  vo- 
cabulum usurpatum  esse  legitime  a catholicis  in  expressione  « Dialogus  Oecu- 
menicus » et  aliis.  Si  repudiare  deberemus  tale  vocabulum  quia  intelligi  pos- 
set in  sensibus  diversis,  simili  modo  repudiare  deberemus  et  vocabulum  « Ec- 
clesia » qui  non  in  eodem  contextu  intelligitur  a catholicis  et  non  catholicis, 
et  multa  alia  vocabula,  unde  nullus  dialogus  iam  fieri  posset  cum  fratribus 
nostris  separatis. 

b)  De  sic  dicto  « Motu  Oecumenico  ». 

Schema  bene  illustrat  elementa  christiana  positiva  quae  cum  gaudio  nos 
catholici  agnoscere  possumus  apud  fratres  nostros  separatos.  Inter  haec  ele- 
menta, mentio  fit  per  allusionem  sic  dicti  « motus  Oecumenici  » et  piae 
aemulationis  ad  unionem  fovendam,  quae,  Dei  gratia,  tanta  sumpsit  incrementa 
his  temporibus  inter  fratres  nostros  separatos.  Doleo  tamen  quod  in  schemate 
nostro  non  clarior  mentio  facta  sit  huius  « motus  Oecumenici  » et  nihil 
dicatur  de  doctrina  et  positione  Ecclesiae  catholicae  relate  ad  « Consilium 
mundiale  Ecclesiarum  >>.  Optarem  ut  explicite  laudetur  in  textu  Conciliari 
labor  iam  a multis  annis  effectus  in  sic  dicto  «consilio  »,  sub  impulsu  certo 
Spiritus  Sancti  etiamsi  Ecclesia  catholica  qua  talis  huic  « consilio  » aggregari 
non  possit.  Talis  declaratio  esset  ex  nostra  parte  actus  sincerus  iustitiae  et 
caritatis.  : 

c)  De  opportunitate  rerum  tractatarum  in  schemate. 

Ad  mentem  multorum  episcoporum,  insertio  in  schemate  cap.  IV  « de  ca- 
tholicorum habitudine  ad  non  christianos  et  praesertim  ad  iudaeos  » mihi 
non  placet,  utpote  inopportuna.  Talis  declaratio  « de  Iudaeis  » quamvis  in- 
trinsece legitima  et  iusta,  hic  locum  non  habet,  cum  agatur  «de  Oecume- 
nismo», scii,  de  unione  fovenda  inter  christianos.  Locum  melius  invenire 
posset  in  schemate  de  Ecclesia  quando  tractatur  de  historia  salutis  et  de  rela- 
tionibus inter  Vetus  et  Novum  Testamentum.  De  non  christianis  tractare  de- 
beremus in  alio  loco,  verbi  gratia  in  schemate  de  praesentia  Ecclesiae  in 
mundo  hodierno.  Et  insuper,  liceat  mihi  enixe  rogare  ut  non  pari  passu  lo- 
quatur de  Iudaeis,  de  Mohametanis  et  de  sic  dictis  simpliciter  paganis.  Reli- 
giones quae  multa  profitentur  a revelatione  Mosaica  derivata  non  sunt  ibidem 
collocanda  ac  paganismus.  Ut  dicitur  gallice:  « 11  ne  faut  pas  mettre  tout  le 
monde  dans  le  meme  sac  ». 

\_Subscripserunt  etiam\  Louis  Gaumain,  ev.  de  Moundou;  M.  Bernard, 
arch.  Brazzaville;  I.  B.  Fauret,  ev.  de  Pointe-Noire;  I.  I.  Adam,  ep.  Libe- 
ropol.;  I.  Wolff,  arch.  Diego-Suarez;  Henri  Veniat. 

Exc.mus  P.  D.  ANTONIUS  DE  CASTRO  MAYER 
Episcopus  Campo  sinus 

1.  Deus  vult  omnes  homines  salvos  fieri  et  ad  agnitionem  veritatis  ve- 
nire. In  hunc  finem  Ecclesiam  suam,  catholicam  nempe,  sub  ductu  sui  vi- 
carii, Romani  Pontificis,  in  mundo  condidit  usque  ad  finem  saeculorum  dura- 
turam. Eadem  salvifica  universali  voluntate,  omnibus  hominibus  gratiam  suf- 
ficientem dat  Deus  ut  veritatem  agnoscant  et  veram  Ecclesiam  ingrediantur, 
ita  ut  Ecclesia  catholica  unica  sit  via  ordinaria  ut  homines  salventur.  Prop- 
terea  Dominus  Iesus  Christus,  pridie  quam  pateretur,  Patrem  suppliciter  ro- 
gavit ut  omnes  unum  essent,  non  aliam  unitatem  prae  oculis  habens  quam 
unitatem  Ecclesiae  suae. 

Haec  omnia  essentialia  sunt  ut  fundamentum  cuiuscumque  formae  oecu- 
menismi  veri  nominis.  Iamvero,  in  schemate  nobis  proposito,  mea  humili 
sententia,  haec  non  exponuntur  dilucide,  et  interdum  subobscure  ita  ut  in 
erroneum  conceptum  inducere  possit  et  periculum  creare  pro  praxi  veri  oecu- 
menismi. 

a)  Primatus  Romani  Pontificis  in  universam  Ecclesiam,  in  pastores 
et  fideles  — quae  doctrina  essentialis  est  pro  vero  Oecumenismo,  cum  Ro- 
manus Pontifex  sit  principium  unitatis  super  quod  exstruitur  templum,  sci- 
licet, Ecclesia,  in  cuius  sinu  unitas  a Christo  exoptata  verificari  debet  (cf.  Vat.  I, 
const.  Pastor  Aeternus ) — diluitur  in  expositione  de  fundamento  apostolo- 
rum et  prophetarum.  Tamen  nota  verae  Ecclesiae,  omnium  notarum  notis- 
sima, est  eius  character,  ut  ita  dicam,  Petrinus,  seu  Romanus.  Immo,  si  haec 
doctrina  a nobis  non  proponitur  clare,  facile  fallaciosi  videremur,  ita  ab  om- 
nibus huiusmodi  nota  ut  propria  Ecclesiae  catholicae  consideratur. 

b)  Schema  tot  et  tanta  commemorat  media  salutis  extra  Ecclesiam 
catholicam,  ut  suspicari  liceat  quaestionem  de  ingressu  in  Ecclesiam  catho- 
licam esse  de  « magis  et  minus  »,  non  de  vera  necessitate.  Immo,  actio  Spi- 
ritus Sancti  recognoscitur  etiam  in  ecclesiis  non  catholicis,  quasi  Paraclitus 
pariter  ageret  in  Ecclesia  catholica  et  in  aliis  ecclesiis  eodemque  modo  hinc 
inde  fructus  sanctificationis  pareret.  Etiam  haec  non  videntur  recte  dicta. 
Spiritus  Sanctus  agit  per  se  in  Ecclesia  catholica  cuius  anima  est;  per  acci- 
dens, in  cordibus  non  catholicorum  qui  bona  sunt  fide,  non  autem  proprie 
in  ecclesiis  non  catholicis.  Quae  omnia,  mea  humili  sententia,  clare  exponenda 
sunt  ne  quis  credat  plures  esse  ordinarias  vias  salutis,  inter  se  distinctas, 
non  ex  nota  aliqua  specifica,  sed  tantum  ex  maiori  minorive  plenitudine  me- 
diorum salutarium  qua  unaquaeque  gaudeat. 

c)  Etiam  explicite  de  auxilio  gratiae  quod  omnibus  hominibus  in  finem 
vitae  aeternae  adipiscendae  dat  Dominus  sermo  fiat  necesse  est  in  schemate: 
ne  credatur  vel  quod  Deus  hominibus  aliquid  impossibile  proposuit,  vel 
quod  possint  ordinarie  homines  extra  viam  salutis  inveniri  sine  ulla  culpa; 

ne  consideretur  quaestio  de  oecumenismo  ut  quaestio  de  praeiudiciis,  quae 
colloquiis  et  mutua  utriusque  partis  cognitione  solvantur;  ne  negligantur 
cautiones  adhibendae  a catholicis,  ad  fidem  tuendam,  in  colloquiis  et  colla- 
bor ationibus  cum  acatholicis. 

2.  Praeterea,  schema  nimium  videtur.  Plura  amplectitur  quae  melius  alibi 
tractarentur.  Praeter  principia  generalia  oecumenismi  catholici  et  normas 
practicas  eum  prosequendi  (cap.  1 et  2)  habet  etiam  quaedam  de  Ecclesia 
Orientali,  de  communitatibus  inde  a saec.  xvi  ortis  (cap.  3),  ac  de  Iudaismo 
(cap.  4). 

Non  videtur  autem  conveniens  ut  decretum  conciliare  de  oecumenismo 
ad  has  particulares  quaestiones  descendat. 

Ceteroquin,  si  de  singulis  religionibus  agere  cuperet  schema,  non  vide- 
retur cur  non  de  mahumetanismo,  de  buddhismo,  de  confucianismo  et  de 
ceteris,  etiam  sermonem  faceret.  Et  in  adhaerentibus  his  religionibus  plures 
inveniuntur  bonae  voluntatis  qui  ultra  superstitiosos  cultus  ad  verum  Deum 
accedere  optant.  Mea  humili  sententia,  decretum  conciliare  de  oecumenismo 
nonnisi  principia  generalia  quibus  motus  oecumenicus  innitatur  et  normae 
practicae  quibus  secure  et  fructuose  pergat,  exponere  debet.  Huiusmodi  prin- 
cipia et  normae  viam  rectam  ostendent  christianis  qui  vero  oecumenismo  in- 
servire desiderant. 

3.  Ultima  animadversio.  Schema  loquitur  de  afflatu  Spiritus  Sancti  in 
omni  mundi  parte  (pag.  9,  lin.  11;  pag.  16,  lin.  3)  ad  unitatem  religiosam 
obtinendam.  Verum  est  in  mundo  plures  conatus  fieri  ad  huiusmodi  unitatem. 
At  quaestio  poni  potest  utrum  sint  ad  illam  unitatem  quam  Christus  postula- 
bat a Divino  Patre,  an  ad  quandam  unitatem  religiosam,  abstractione  tamen 
facta  de  diversitate  doctrinali  quae  inter  varias  religiones  viget,  ita  ut  in 
illis  conatibus  desiderium  inveniatur  alicuius  religionis  plusminusve  sine 
dogmatibus,  modernistica  ergo  labe  vitiatae.  Pragmatismus  quem  materiali- 
smus  peperit  hanc  religionem  sentimentalem  prosequitur,  potius  quam  veram 
illam  unitatem  in  veritate  suppliciter  a Christo  exoratam.  Prius  ergo,  mihi 
videtur,  deberet  schema  ostendere  exsistentiam  afflatus  Spiritus  Sancti,  ut 
postea  illo  fulcitus  audacter  ad  unitatem  procederet. 

Conclusio.  Schema  videtur  retractandum  plusminusve  hoc  modo: 

1.  Principia  generalia  tantum  exponat,  omissis  capitibus  de  singulis 
coetibus  hominum  sub  aspectu  religioso; 

2.  Clare  loquatur  de  primatu  Romani  Pontificis,  Christi  vicarii,  sub 
quo  unitas  christianorum  in  vera  Christi  Ecclesia  obtinenda  est.  Inde  nota  9 
cap.  I ad  textum  transferatur; 

3.  In  cap.  II  notae  4,  5 et  6 ad  textum  transferantur,  et  in  genere  in 
actionibus  cum  acatholicis  communibus  valde  commendentur  cautiones  pro 
tuenda  fide  catholicorum,  etiam  cum  de  collaboratione  in  campo  mere  oeco- 
nomico agatur,  ut  monebat  S.  Pius  X scribens  ad  episcopos  Germaniae. 

Exc.mus  P.  D.  IOSEPH  FENOCCHIO 
Episcopus  Apuanus 

1.  Finis  huius  schematis  est  viam  ostendere  quae  aptior  sit  ad  unitatem 
inter  varias  confessiones  quae  nomine  Christi  appellantur,  seu  ad  obtinen- 
dum reditum  fratrum  separatorum  ad  veram  Ecclesiam  Christi. 

Ad  unitatem  laborare  intendimus:  ad  quam  unitatem?  Ad  illam,  pro- 
fecto, quam  Christus  voluit,  ad  unitatem  qua  Ecclesiam  suam  instructam  esse 
voluit,  ad  unitatem  quam,  pro  omnibus  qui  in  Eum  credituri  essent,  a Patre 
postulavit. 

Rursus  autem  quaerimus:  quae  est  ista  unitas?  seu,  quae  est  notio  uni- 
tatis iuxta  doctrinam  catholicam?  Eam  clare  explicavit  Ioannes  XXIII,  vene- 
ratae memoriae,  in  Encyclica  Ad  Petri  Cathedram.  In  hoc  magisteriali  docu- 
mento Romanus  Pontifex  peropportune  monet  hanc  unitatem  « non  aliquid 
evanidum,  incertum  et  labens,  sed  aliquid  solidum,  firmum  et  tutum  esse 
debere  »;  scilicet  magni  interest  ut  in  claro  ponatur  conceptus  unitatis.  Quae 
unitas  Ecclesiae  Christi  « talis  est  quae  tribus  hisce  notis  distinguatur  atque 
exornetur:  unitate  nempe  doctrinae,  regiminis  et  cultus  ».  Haec  unitas  quam 
Christus  voluit  — pergit  Ioannes  XXIII  — pertinet  ad  catholicam  Ecclesiam: 

a)  unitas  doctrinae-.  « Etenim  catholica  Ecclesia  ea  omnia  firmiter 
fideliterque  credenda  esse  decernit  quae  divinitus  revelata  sunt  »; 

b)  unitas  regiminis-.  « Etenim  ut  christifideles  sacerdotibus,  sacerdotes 
autem  episcopis  subduntur...  ita  singuli  universi  sacrorum  antistites  Romano 
subiciuntur  Pontifici,  utpote  qui  Petri  successor  sit  habendus,  quem  Christus 
Dominus  petram  et  Ecclesiae  suae  fundamentum  posuit  »; 

c)  unitas  cultus-,  quae  apparet  praesertim  ex  septenario  numero  sacra- 
mentorum et  ex  unicitate  eucharistici  sacrificii. 

Concludit  igitur  laudata  Encyclica:  « Hoc  igitur  mirandum  unitatis  spec- 
taculum, quo  catholica  Ecclesia  una  praestat  atque  refulget,  vota  precesque, 
quibus  eandem  unitatem  omnibus  a Deo  implorat,  vestrum  animum  permo- 
veat ac  salutariter  excitet,  vestrum,  dicimus,  qui  ab  hac  Sede  seiuncti  estis  ». 

Eandem  doctrinam  exposuit  Paulus  VI  in  allocutione  habita  die  29  Sep- 
tembris: « Ea  quae  — ait  Summus  Pontifex  — recens  in  sinum  Christiana- 
rum communitatum  a Nobis  seiunctarum  contingunt...  duo  perspicue  demon- 
strant: Ecclesiam  Christi  unam  esse  et  unam  esse  debere;  et  arcanam  hanc 
et  adspectabilem  unitatem  in  rem  deduci  non  posse  nisi  una  fide,  nisi  parti- 
cipatione eorundem  sacramentorum,  nisi  apta  cohaerentia  unici  ecclesiastici 
regiminis;  ...  Quocirca  hoc  est  huius  Concilii  proprium,  ut  vocet,  ut  expectet, 
ut  confidat  fore  ut  in  posterum  plures  fratres  fraterno  animo  veram  oecume- 
nicitatem  suam  participent  ». 

Haec  doctrina  in  nostro  schemate  desideratur;  e contra  interest  ut  clare 
et  explicite  exponatur,  secus  enim  in  quo  consistat  nota  unitatis  Ecclesiae, 

et  quid  sit  oecumenismus  ad  mentem  catholicae  Ecclesiae  frustra  quaeretur. 
Id  eo  magis  urget,  ad  incertitudines,  periculosas  ambiguitates  et  falsum  ire- 
nismum  praecavendum,  quo  notio  unitatis  et  oecumenismi  omnino  diversa 
est  apud  fratres  nostros  ac  apud  nos.  Cessaret  enim  divisio,  si  unitas  eo- 
dem modo  acciperetur.  Nunc  vero  maximi  interest  ut  unitas  et  unicitas 
Ecclesiae  Christi  recta  doctrina  et  firmiter  enuntietur,  et  censeo  explicitam 
hanc  expositionem  magis  gratam  fratribus  fore  quam  quaedam  eius  reticens 
enuntiatio  ad  displicentiam  eis  vitandam;  scire  certo  ipsi  desiderant  quid 
Ecclesia  catholica  in  hac  quaestione  sentiat. 

Quibus  positis,  censeo  quaedam  puncta  doctrinae  quae  in  schemate  le- 
gitur, corrigenda  vel  melius  exponenda  esse.  Ita  v.  g.: 

a)  perfecte  non  placent  ea  quae  leguntur  in  cap.  I,  pag.  7,  linn.  24  ss. 
ubi  dicitur:  « Hanc  sanctam  suam  Ecclesiam  aedificavit  super  fundamentum 
apostolorum  et  prophetarum,  atque  collegio  Duodecim  universale  manda- 
tum docendi,  regendi  et  sanctificandi  concredidit,  inter  quos  B.  Petrum... 
elegit  ut  fratrum  suorum  collegio  praeesset  ».  Haec  verba  quandam  ambigui- 
tatem resonare  videntur,  quasi  mandatum  docendi  etc.  prius  collegio  apo- 
stolorum quam  Petro  singulatim  collatum  sit,  et  cum  non  sufficienter  appa- 
reat Petrum  caput  Ecclesiae  esse  essentialiter  qua  Christi  vicarius. 

b)  Pari  modo,  phrasis  quae  habetur  in  pag.  23,  linn.  1-2:  «officium 
Romanae  Sedis,  cuius  est  in  caritate  praesidere  »,  quamvis  vera,  tamen  hoc  in 
loco  minus  apta  apparet,  quia  naturam  primatus  Romanae  Sedis  attenuare 
videtur. 

c ) Denique,  Litterae  Apostolicae  Orientalium  Dignitas  quae  citantur 
pag.  25,  nota  tertia,  satis  amplius  affirmant  quam  simplices  fraternas  necessi- 
tudines inter  locales  Ecclesias,  de  quibus  in  pag.  20,  linn.  22  ss.  Legitur  enim 
in  citatis  Litteris:  « Inde  enimvero,  dum  sua  praecipuis  orientis  Ecclesiis 
apostolica  origo  testatior  constat,  apparet  simul  et  enitet  earundem  cum 
romana  usque  ab  exordiis  summa  coniunctio  ». 

2.  Firmiter  dicendum  est  catholicam  Ecclesiam  iam  possidere  perfectam 
unitatem:  fidei,  regiminis  et  cultus;  et  hanc  notam  qua  Christus  eam  instruc- 
tam voluit,  ab  aliis  confessionibus  romanam  Ecclesiam  nullo  modo  mutuare; 
sed  e contra  eius  officium  esse  ut  ad  suam  unitatem  ceteras  confessiones 
trahat.  Utique  colloquia,  mutuae  relationes  foveantur  cum  fratribus  separa- 
tis, semper  humilitate,  caritate,  temperantia  nitentia;  sciendum  tamen  ab  ipsis 
est  ultimum  finem  esse  ut  illa  unitas  consequatur  quam  Christus  voluit,  i.  e. 
unitas  in  Ecclesia  romana  et  in  primatu  Petri. 

3.  Recte  commendatur  in  schemate  conversio  cordium  et  sanctitas,  sive 
eorum  qui  in  sacris  ordinibus  sunt  constituti,  sive  fidelium;  haec  commen- 
datio pluries  resonavit  in  Aula.  Absque  dubio  attestatio  (vulgo:  testimo- 
nianza)  erga  Christum  vitae  et  relationum  socialium  ex  parte  eorum  qui  fidem 
catholicam  profitentur,  summi  momenti  est  nostris  diebus  in  quibus  homines 
expectant  « videre  opera  nostra  bona  ut  glorificent  Patrem  qui  in  caelis  est  »; 
tamen  oblivisci  non  debemus  maiorem  cohaerentiam  catholicorum  cum  pro- 

pria  fide  non  esse  quasi  « conditionem  sine  qua  non  » ut  vera  Ecclesia  Christi 
agnoscatur.  Ecclesia  enim  catholica  semper  et  quovis  tempore  sufficienter 
ostendit  sanctitatem  ceterasque  notas  credibilitatis,  ita  ut  sit,  ex  sese,  testi- 
monium irrefragabile  suae  divinae  originis. 

Hoc  opportune  in  schemate  poterit  proprium  locum  habere. 

4.  Relate  ad  ,bona  quae  in  Ecclesiis  separatis  inveniuntur,  haec  in  luce 
mihi  ponenda  videntur: 

a)  haec  bona,  sive  Sacra  Scriptura,  sive  sacramenta  etc.,  eis  proprie 
non  pertinent,  sed  Ecclesiae  catholicae,  cui  solae  a Christo  concredita  sunt; 

b)  multis  et  quidem  essentialibus  bonis  fratres  separati  carent.  Ideo- 
que  relinqui  non  debent  in  sua  tranquillitate,  quasi  in  veritate  sint,  sed  ad 
unitatem  quae  in  sola  catholica  Ecclesia  invenitur,  semper  sollicitandi  sunt. 

11 

Exc.mus  P.  D.  HYACINTUS  GAD 
Episcopus  tit.  Gratianop  olit  anus,  exarch.  ap.  Ritus  byzantini  in  Graecia 

Schema  de  Oecumenismo  quod  nobis  proponitur  placet  et  valde  quidem, 
idque  inter  meliora  est  quae  in  Concilio  praesentata  sunt. 

Immo,  secundum  affirmationes  explicitas  Ioannis  XXIII  immortalis  me- 
moriae ac  feliciter  regnantis  Papae  Pauli  VI,  secundum  etiam  desiderium 
valde  maioris  partis  Patrum  Concilii,  expectationem  quoque  christianorum 
occidentalium  orientaliumque  — quos  decipere  grave  esset  — , ut  Concilium 
Oecumenicum  possit  efficaciter  favere  unioni  christianorum,  existimo  quod 
hoc  schema  nos  bene  instruit  quomodo  et  alia  componenda  sunt  cum  in  eis 
de  fratribus  separatis  sermo  est.  Quapropter,  ea  mente  refero  quae  positiva 
in  schemate  inveniuntur,  ut  exemplum  sint  in  aliis. 

Laudo  imprimis  mentem  et  modum  loquendi  quibus  de  acatholicis  sermo 
fit.  Optimas  et  unioni  maxime  faventes  has  considero  affirmationes: 

a)  quod  omnes  « baptizati  in  Christo  Iesu,  christiano  nomine  iure 
decorantur,  eosque  Ecclesia  ut  filios  agnoscit  » (pag.  8,  linn.  20-21). 

b)  Quod  apud  fratres  a nobis  separatos  sunt  christianae  religionis  actio- 
nes sacrae  quae,  quamquam  diverso  gradu  secundum  diversam  conditionem 
uniuscuiusque  ecclesiae  vel  communitatis,  « procul  dubio  vitam  gratiae  reapse 
generare  possunt  atque  aptae  dicendae  sunt  ut  ingressum  in  salutis  commu- 
nionem pandant  » (pag.  8,  linn.  30-31).  Immo  velim  ut  textus  explicite  dicat 
quod  hae  actiones  sacrae  vitam  gratiae  reapse  generant  atque  aptae  sunt... 

c ) Quod  hae  ecclesiae  et  communitates  sunt  « salutis  media  » (pag.  8, 
lin.  34). 

d)  Recte  quoque  orientalium  communitatibus  nomen  « Ecclesiae  » at- 
tribuitur (pag.  8,  lin.  32;  pag.  21,  lin.  8;  pag.  12  nota  16).  Nam  orientales, 
quamvis  imperfecte,  fidem  in  Christo,  sacramenta  ut  media  gratiae  et  hie- 
rarchiam  ecclesiasticam  tenent;  quae  tria,  secundum  doctrinam  catholicam, 
essentialia  sunt  ad  Ecclesiam  constituendam. 

Patres,  nemo  nostrum  timeat  ne  veritates  istae  possint  iniuria  esse  Eccle- 
siae nostrae  catholicae.  Optime  sane  in  hoc  schemate  declaratur,  quod  « in 
sola  enim  catholica  Christi  Ecclesia,  quae  generale  auxilium  salutis  est,  omnis 
salutarium  mediorum  plenitudo  attingi  potest  » (pag.  9,  linn.  1-3).  Sed, 
quis  audebit  in  dubio  ponere  quod  misericordiosissimus  et  amator  hominum 
Deus,  qui  omnes  homines  vult  salvos  fieri,  gratiam  suam  et  salutis  media 
christifidelibus  omnibus  largitur? 

e)  Praeterea,  maximi  momenti  puto  esse  illud  « de  diversa  theologica 
doctrinarum  expressione  » (pag.  22,  lin.  15)  occidentis  vel  orientis.  Vide- 
licet, quod,  « veritate  sacrae  revelationis  unica  et  integra  manente  » (pag.  22, 
linn.  15-16),  « quosdam  aspectus  mysterii  revelati  quandoque  magis  con- 
grue percipi  et  in  meliorem  lucem  poni  » (pag.  22,  linn.  18-19)  a theologia 
orientalis  traditionis.  Maximi  momenti  puto  hanc  affirmationem,  quia  ple- 
rumque de  Orientis  tantum  ritibus  et  liturgiis  sermo  fit,  sed  quod  melius 
et  plus  est,  eius  videlicet  altissima  et  copiosissima  doctrina  spiritualis  et 
theologica,  ignoratur.  Ergo,  si  debita  habetur  consideratio  doctrinae  catho- 
licae orientalis,  sive  ab  eis  qui  peculiariter  ad  unionem  fovendam  operam 
navant,  sive  quoque  ab  eis  qui  schemata  conciliaria  redigunt,  sine  ullo  dubio 
magnum  veniet  emolumentum  unioni  omnium  christianorum. 

His  dictis,  velim  tamen  facere  alteram  animadversionem,  quae  attinet  ad 
mentem  oecumenicam  schematis.  Pluries  in  hoc  schemate  sermo  est  de  the- 
sauris, liturgicis,  spiritualibus  vel  theologicis  orientis,  et  recte  sane,  sed  neque 
una  tantum  vice  dicitur  hos  thesauros  pertinere  ad  Ecclesiam  catholicam 
quoque,  et  peculiariter  possideri  ab  Ecclesiis  catholicis  orientalibus.  Oportet 
tamen  explicite  hoc  dicere. 

a ) Primum,  quia  « fides  nostra  integre  et  lucide  exponatur  oportet 
omnino  »,  ut  verba  ipsius  schematis  referam  (pag.  17,  lin.  21).  Deinde,  quia 
silentes  de  re  non  monstrabimus  erga  ipsos  catholicos  illam  « veri  nominis 
catholicitatem  » (pag.  9,  lin.  35)  et  caritatem  quas  erga  fratres  separatos  ha- 
bere conamur,  neque  fraternam  in  alios  propensionem  (pag.  15,  lin.  23)  nec 
studium  « secundum  veritatem  et  animo  benevolo » peractum  (pag.  16, 
lin.  37),  quae  in  schemate  commendantur. 

b)  Insuper,  et  praecipue,  valde  mirum  esset  si  Synodus  omnino  sileret 
de  existentia  Ecclesiarum  catholicarum  orientalium,  quarum  specificum  opus 
in  Ecclesia  catholica  est  fovere  unionem  cum  fratribus  separatis.  Patres,  nemo 
dubitet  quod  silentium  istud  velut  reprobatio  existimabitur.  Sed,  quid  tunc 
adveniet?  Animum  frangemus  fratrum  vel  filiorum  nostrorum  qui  multas 
passi  sunt  angustias  vel  difficultates,  aut  adhuc  patiuntur,  ea  tantum  ra- 
tione ut  fideles  sint  duplici  eorum  missioni,  catholicorum  scii,  et  orientalium. 

c)  Sed  et  aliud  gravius  quid  adveniet,  pro  detrimento  unionis  cum 
fratribus  separatis  intentae.  Sine  dubio  certior  sum  de  eorum  oppositione 
erga  Ecclesias  catholicas  orientales,  et  bene  quidem  cum  ego  plus  quam 
ceteri  oppugnationes  patior,  sed  bene  scio  quoque,  et  plus  quam  ceteri,  quod 
oppugnatores  isti  dispositiones  non  habent  meliores  erga  totam  Ecclesiam 

catholicam  latinam.  Scitis  de  hoc  exempla  recentiora,  omnibus  nota,  de  qui- 
bus sileo.  E contrario  vero,  recentioribus  annis  pluries  dictum  est  ab  illustri- 
bus theologis  Ecclesiae  orientalis  separatae  quod  unica  spes  unionis  nunc  in 
Ecclesiis  catholicis  orientalibus  est,  si  tamen  hae  Ecclesiae  meliorem  partem 
sortiuntur  in  Ecclesia  catholica.  Videtis  ergo  quae  sit  necessitas  momenti 
huius. 

Sed,  quidquid  unusquisque  de  hac  re  censeat,  unum  pro  certum  haben- 
dum est,  et  huic  vos  rogo  attentionem  praebere:  Post  solemnes,  et  abhinc 
a centum  annis  pluries  repetitas  affirmationes  Ecclesiae  catholicae,  Romano- 
rum Pontificum  praesertim,  de  Ecclesiis  catholicis  orientalibus  custodiendis 
ac  tuendis,  si  forte  nunc  Synodus  aliter  putari  sineret,  fratres  nostri  ortho- 
doxi testimonium  et  argumentum  invenient  ne  credant  « romanae  fidei  ». 
Sane,  « romanam  fidem  » minus  facient  quam  « graecam  fidem  »!  Sed  hodie, 
quod  praecipue  existimatur  et  requiritur  in  dialogo  oecumenico,  fides  est,  vel 
fiducia  reciproca. 

Ergo,  ut  ad  conclusionem  veniam,  et  ad  mala  vitanda,  duas  vobis  propono 
additiones  in  schemate: 

a)  In  pag.  21,  in  fine  n.  13,  addatur:  « In  catholica  vero  Ecclesia, 
orientales  catholicae  Ecclesiae  testes  istius  thesauri  sunt,  quem  ut  heredes 
possident  et  colent  ». 

b)  In  pag.  21,  in  fine  n.  14,  addatur:  « Iuventur  ergo  omnes,  iique 
praesertim  qui  ad  restaurandam  unionem  inter  Ecclesias  orientis  separatas  et 
catholicam  Ecclesiam  operam  navant,  consiliis  et  experientia  Ecclesiarum  ca- 
tholicarum orientalium  ex  intima  rerum  cognitione  deductis  ». 

Hanc  ultimam  animadversionem  necessariam  existimo  etiam  quia  theo- 
logi quidam,  in  oriente  aliquo  temporis  spatio  degentes  et  cum  fratribus 
separatis  tractare  cupientes,  sincero  caritatis  spiritu  moti  sed  rerum  orientis 
peculiarium  et  mentalitatis  loci  ignari,  iudicia  et  opiniones  cum  fratribus 
separatis  de  utraque  Ecclesia  proferunt  quae  detrimentum  et  iacturam  potius 
ferunt  quam  emolumentum,  et  maioris  sunt  damni  quam  utilitatis  ad  unionem 
fovendam. 

Qua  de  re,  oportet  ut  in  oriente  degentes,  quando  cum  fratribus  sepa- 
ratis tractare  cupiunt,  id  inconsultis  hierarchis  catholicis  orientalibus  ne 
faciant.  Hanc,  mihi  videtur,  deberet  etiam  esse  mentem  ultimae  paragraphi 
partis  primae  schematis  (pag.  10,  linn.  36-39),  ubi  necessitas  affirmatur  ut 
oecumenismus  ab  episcopis  promoveatur  simul  ac  dirigatur. 

12 

Rev.mus  P.  D.  IUCUNDUS  M.  GROTTI 
Praelatus  nullius  Acrensis  et  Puruensis 

Nostro  in  schemate  decreti  de  Oecumenismo,  haec  verba  inveniuntur: 
a)  Quoad  Ecclesias  orientales  separatas : «...  Praetermittendum  prae- 
terea non  est,  Ecclesias  orientales  proprium  ab  origine  habere  thesaurum, 

ex  quo  plura  in  rebus  liturgicis,  in  traditione  spirituali  et  in  iuridico  ordine, 
Ecclesia  Occidentalis  deprompsit  » (pag.  20,  linn.  27-30).  « ...  Haec  consi- 
deratio (peculiaris  condicionis)  imprimis  spectat  ad  fraternam  communio- 
nem quam  inter  se  profitentur  in  vita  ecclesiastica,  itemque  ad  antiquitatem 
et  apostolicam  originem  quibus  iure  gloriantur  » (pag.  21,  linn.  11-14). 

b)  Quoad  communitates  dissidentes  inde  a saec.  XVI  exortas’.  «...  pe- 
culiari affinitate  ac  necessitudine  iunguntur  » (pag.  23,  linn.  9-10).  « ...  illi 
namque  veri  fratres  nostri  cum  caritate  Christi  vivere  valent  et  supernatu- 
ralibus  donis  elevari  possunt»  (pag.  23,  linn.  22-23);  «...Ex  hac  fidei 
professione  vires  sibi  hauriunt,  opitulante  Dei  gratia,  ad  vitam  christianam 
haud  sine  magnanimitate  et  fortitudine  probe  agendam  » (pag.  23,  linn.  33-35). 

c)  Quoad  non  christianos : «...  eadem  (principia  oecumenismi),  ha- 
bita ratione  diversae  condicionis,  applicari  debent...  hominibus  non  christia- 
nis  » (pag.  3,  linn.  3-4). 

d)  Quoad  Iudaeos  vero:  « ...  maxime  autem  hoc  valet  cum  de  Iu- 
daeis  agitur,  quippe  qui  cum  Ecclesia  Christi  speciali  ratione  coniungantur  » 
(pag.  3,  linn.  7-8). 

Quibus  omnibus  perpensis,  concludo:  nonne  de  oecumenismo  agendum 
esset  in  schemate  decreti  de  Ecclesia?... 

Ratio  patet  ex  textibus  allatis.  Insuper  notandum  est:  Quidquid  est, 
bonum  est  (bonum  et  ens  convertuntur)  et  Ecclesia  in  se  recipit  quidquid 
bonum  est;  ergo  omnia  praeter  peccatum!  Quapropter  omne  bonum  quod  in 
qualibet  persona,  actione  aut  religione  invenitur,  elementum  commune  est 
inter  easdem  et  religionem  christianam  catholicam  cui  ipse  Deus,  suprema 
Bonitas  et  omnium  bonorum  fons,  in  tota  plenitudine  se  communicavit  per 
Verbum  Incarnatum  et  Spiritum  Sanctum.  Ergo  oecumenismus  tendere  de- 
beret ad  omnes  plene  adducendos  ad  Ecclesiae  universae  apicem  qui  catho- 
lica Ecclesia  constituitur. 


13 

Exc.mus  P.  D.  PAULUS  GURPIDE  BEOPE 
Episcopus  Elaviobrigensis 

In  genere  schema  placet  propter  ordinem,  claritatem,  amplitudinem  et 
caritatem,  quibus  tota  materia  proponitur.  Schema  de  hac  re  in  prima  ses- 
sione pertractatum,  in  hoc  modo  strictiori  evolutum  et  magis  perpolitum 
invenitur.  Nostram  adhaesionem  et  plenam  acceptationem  sincere  meretur. 
Tamen 

1.  Optaremus  ut  in  ipso  praeambulo  nitide  et  sine  ambagibus  diceretur 
quid  sit  et  quid  non  sit  Oecumenismus;  quid  intendat  et  quid  non  intendat 
Oecumenismus.  Breviter  sed  clare  propter  bonum  animarum,  quamvis  in  de- 
cursu schematis  ampliori  modo,  exponatur. 

2.  Opportunum  esset  affirmare  Ecclesiam  nihil  de  suis  veritatibus  amit- 
tere in  hoc  incepto  apostolico  ad  unionem  cum  fratribus  separatis  obtinen- 

dam.  Certe  quod  petimus  iam  incidentaliter  in  n.  10  indicatur.  Sed  pro  no- 
strorum fidelium  meliori  intellectione  in  loco  visibiliori  et  primario,  non 
tamquam  per  transennam,  reponendum  esse  putamus. 

3.  Res  tractanda  est  multo  delicata,  quodam  sensu  nova  et  maxime  com- 
plexa. Inter  fideles,  qui  non  ut  nos  in  theologicis  studiis  et  disquisitionibus 
periti  versantur,  facile  obscuritates  et  falsae  interpretationes  oriri  possunt. 
Errores  vitare  et  animi  anxietates  non  gignere  nostra  quamplurimum  interest. 

4.  Multo  magis  necessarium  erit  haec  omnia  lucide  et  omnimoda  fideli- 
tate declarare  et  corroborare,  si  de  libertate  religiosa  agendum  erit,  quia 
quaestio  haec  pro  nostris  fidelibus  obscurior  et  incomprehensibilior  apparet 
propter  unitatem  religiosam  hispanici  populi,  abhinc  a tredecim  saeculis  cre- 
ditam, professam  et  proclamatam  legibus  et  vita  civium  totius  Hispaniae. 

Sed  de  hac  re  nostram  sententiam  manifestabimus,  si  casus  sese  offerat. 

Insuper  ad  faciliorem  reddendam  unionis  viam  cum  separatis  haec  parti- 
cularia humillime  proponere  auderem: 

a)  Notari  normas  practicas  circa  thema  « Communicatio  in  Sacris  » 
deesse. 

b)  Posse  audire,  sine  ullis  impedimentis,  orthodoxos  in  confessione. 

c ) Missa  audita  in  suis  ecclesiis  impleri  praeceptum  dominicale  au- 
diendi sacrum. 

d ) Posse  concelebrari  liturgiam  cum  ipsis  et  vicissim. 

e)  Statuendos  esse  ritus  proprios  in  Africa,  coptum  vel  maronitam 
in  Africa  nordensi. 

Missiones  in  Africa  iuxta  ritum  orientalem,  proprium  illarum  regionum 
debere  dari. 

/)  Denique  creandos  esse  novos  ritus  in  Oriente,  China,  Indonesia 
et  Iapone. 


Animadversiones  additae-. 

Die  18  mensis  novembris  ad  secretariatum  generalem  Concilii  meum  votum 
de  Oecumenismo  misi,  in  quo  meam  sententiam,  Placet  in  genere , exprimebam, 
additis  aliquibus  annotationibus. 

Sed  post  mei  voti  missionem  ad  nos  duo  capita,  scii.  IV  et  V pervenerunt, 
quibus  ut  apparet,  integrum  schema  compleretur. 

His  positis,  schema  quod  hodie  proponitur  non  est  quod  nos  credebamus, 
et  omnibus  perpensis  nec  mea  sententia  eadem  esse  potest. 

Iudicium  quod  in  primo  voto  protuli,  circa  tria  prima  capita  versabatur. 
Nihil  de  IV  et  V capite  votum  comprehendebat. 

Proinde  si  schema  prout  hodie  proponitur  discutiendum  consideramus,  mihi 
non  placet,  habitis  prae  oculis  IV  et  V capite. 

Horum  duorum  capitum  inclusiones  legitimae,  immo  et  variis  motivis  obli- 
gatae esse  poterunt.  Sed  nostro  humili  iudicio  primitivi  schematis  architecturam 
rumpere  videntur. 

Cap.  IV  « de  Iudaeis  » non  connecti tur  cum  themate  de  Oecumenismo  ex- 
presse definito,  ut  motus  et  actio  ad  unitatem  christianorum  fovendam.  Forsan 

aliqua  inclusio  opportuna  videatur,  datis  relationibus  inter  hebraeos  et  christianos, 
tamquam  ex  communi  arbore  vel  trunco  provenientes.  Sed  tunc,  quare  non  Isla- 
mismum  includimus?  Ratio  enim  similis  apparet. 

Cap.  V « de  libertate  religiosa  » et  minus  homogeneum,  minus  harmonicum 
et  minus  concorde  cum  exigentiis  tituli  Patrum  conciliarium  exhibiti. 

Et  re  quidem,  vera;  si  ut  conditio  oecumenici  dialogi  consideratur,  in  capite 
de  methodologia  oecumenica  collocari  deberet.  Eius  extensio  simplex  paragraphus 
esse  deberet,  ut  non  rumpat  quantitativum  equilibrium  quod  cum  ceteris  oecu- 
menici dialogi  factoribus  servare  debet. 

Forma  expositionis  disciplinaris  desideratur,  quamvis  certe  aliquam  basim 
doctrinalem  contineat.  Cur  non  remittitur  ad  cap.  de  libertate  fidei,  vel  de  homi- 
num iuribus,  cum  Christi  praesentia  in  mundo  exhibeatur? 

Quaenam  est  ratio  hanc  quaestionem  complicatam,  nimis  delicatam,  quae  tot 
ac  tantas  personas  offendere  potest,  in  hoc  praecise  loco  tractandi,  quando  nec 
commissionis  mens,  ut  apparet,  haec  erat? 

Velit  Deus  ne  loco  Ecclesiae  maiora  bona  afferendi,  mala  plurima  et  fidelium 
animis  quamplurima  mala  obvenire  possint. 

Aliis  votis  diversas  annotationes  proponemus. 


14 

Exc.mus  P.  D.  MAXIMUS  HERMANIUK 
Archiepiscopus  Vinnipegensis  Ucrainorum 

Schema  hoc,  quod  revera  aperit  novam  paginam  in  historia  relationum 
Ecclesiae  catholicae  cum  christianis  non-catholicis,  cum  Iudaeis  et  cum 
aliis  religionibus,  placet  mihi  secundum  modum.  Et  quidem  schema  hoc 
placet  mihi: 

1.  Propter  tria  principia  fundamentalia,  quae,  etsi  nullibi  in  schemate 
expresse  citentur,  clare  tamen  ei  ubique  subiacent,  scilicet:  Trimum  prin- 
cipium: Nullus  adultus  non-catholicus  potest  fieri  catholicus,  nisi  absolute 
certus  sit  Ecclesiam  catholicam  solam  esse  veram  Ecclesiam  Dei;  secundum 
principium : Omnis  adultus,  tam  catholicus  ac  non-catholicus  debet  sequi 
conscientiam  suam,  etiam  invincibiliter  erroneam;  principium  tertium,  pul- 
cherrime expressum  in  sancta  Liturgia  S.  Ioannis  Chrysostomi,  nempe  quod: 
« Omne  opus  bonum  et  donum  perfectum  provenit  desuper  » a Deo,  Patre 
luminis. 

Principia  illa,  etsi  semper  clare  admissa  et  practice  applicata  in  Ecclesia 
catholica  pro  ipsis  catholicis,  nunquam  hucusque  fuerunt  formaliter,  etsi 
implicite,  proclamata  ab  illa  Ecclesia  ut  norma  generalis  actionis,  seu  funda- 
mentum doctrinale  relationum,  istius  Ecclesiae  etiam  relate  ad  alias  commu- 
nitates christianas  non-catholicas,  relate  ad  Iudaeos  et  alias  religiones. 

Principia  illa  sunt  tamen  firmissime  accepta  ab  omnibus  in  Ecclesia  ca- 
tholica, plena  spiritus  Evangelici  et  firmissime  in  psychologia  naturali  ho- 
minis fundata.  Si  in  praeterito  usus  eorum  in  relatione  cum  non-catholicis, 
christianis  et  non-christianis,  non  fuit  proclamatus  officialiter  ab  Ecclesia  ut 

norma  quaedam  in  illa  relatione  sequenda,  hoc  accidit  non  ex  ignorantia 
vel  dubio  de  eorum  valore,  sed  potius  ex  variis  circumstantiis  historicis,  po- 
liticis et  socialibus. 

Hodie,  econtra,  circumstantiae  politicae,  sociales  et  oeconomicae  nostrae 
aetatis  sunt  tales,  ut  principia  illa  maximo  cum  fructu  applicari  possint  et 
debeant  tum  pro  evangelisatione  universi,  tum  pro  unione  omnium  Chri- 
stianorum. Principia  illa  moralia,  fecundata  vero  et  fervido  amore  Dei  et 
proximi,  traducta  in  vita  universali  Ecclesiae,  possunt  feliciter  instaurare 
illam  novam  eram  oecumenicam  Ecclesiae,  quae  nihil  aliud  revera  esse  potest 
quam  Evangelium  Christi  accommodatum  necessitudinibus  hominum  nostrae 
aetatis. 

2.  Schema  hoc  placet  quia  applicat  principia  illa  generalia,  servatis  ser- 
vandis, ad  omnes  non-catholicos,  christianos,  Iudaeos  et  alias  religiones.  Hoc 
modo  magnum  principium  recognitionis  Dei  et  eius  legis  moralis  in  universo 
recipit  novam,  ampliorem  significationem  in  relationibus  humanis  et  verba 
Iudaeorum  in  condemnatione  Christi:  « Sanguis  eius  super  nos  et  super  li- 
beros nostros  » (Mt.  21 , 25),  intellecta  hucusque  valde  saepe  in  sensu  Veteris 
Testamenti,  culpabilitatis  nempe  cuiusdam  liberorum  pro  culpis  parentum 
suorum,  recipiunt  veriorem,  seu  Neotestamentariam,  interpretationem,  se- 
cundum quam  liberi  non  sint  iudicandi  secundum  actiones  patrum  suorum. 
Hoc  modo  populus  Iudaeus  diiudicandus  est  hodie,  omnino  sicut  alii  populi 
terrae,  secundum  actiones  suas  proprias,  et  non  ex  praeconceptis  quibusdam 
ideis,  quae  antisemitismi  aliquando  nomen  induunt. 

3.  Schema  hoc  placet  et  eo,  quod  clare  indicat  veras  rationes  relationum 
oecumenicarum  inter  christianos,  quae  sunt:  baptismus,  vita  gratiae,  inte- 
riora dona  Spiritus  Sancti,  fides,  spes,  caritas  etc.;  simul  systematice  enu- 
merat varia  media,  quibus  oecumenismus  ille  practice  exerceri  potest,  ut: 
renovatio  interior  Ecclesiae,  conversio  cordis,  sanctitas  vitae,  oratio  commu- 
nis cum  non-catholicis,  mutua  cognitio,  et  alia  huiusmodi;  peculiari  modo  con- 
siderat indolem  propriam  Ecclesiarum  orientalium,  ut  e.  g.:  propria  eorum 
mentalitas,  historia,  liturgia,  spiritualitas,  disciplina... 

Attamen,  schema  hoc  laborat  quibusdam  defectibus  qui  corrigi  deberent. 
Et  ita: 

1.  Primus  et  maximus  defectus  huius  schematis  est  absentia  veri  et  con- 
creti universalismi  in  eius  oecumenismo,  qui,  etsi  theoretice  quodammodo 
affirmetur  in  cap.  IV  universalis,  practice  limitat  suam  actionem  ad  recon- 
ciliationem christianorum,  pacem  componendam  cum  Iudaeis,  sed  nihil  in 
concreto  dicit  de  colloquio  evangelico  cum  aliis  magnis  religionibus  mundi, 
uti:  religio  Islamica,  Buddhistica,  Hinduismus,  Confucianismus  et  aliae,  quo- 
rum spiritualitate,  doctrina  et  principiis  nutritur  hodie  ingens  pars  huma- 
nitatis. Similiter  nihil  practice  dicitur  de  illa  collocutione  Ecclesiae  cum  ho- 
minibus nostrae  aetatis,  ad  mentem  admirabilis  allocutionis  Summi  Ponti- 
ficis, Pauli  VI  feliciter  regnantis,  in  Basilica  Vaticana  habita,  die  29  Septem- 
bris huius  anni,  initio  secundae  huius  sessionis  Concilii. 

2.  Alius  defectus,  non  parvus,  istius  schematis  est  in  eo,  quod  schema  hoc 
in  consideratione,  in  cap.  III,  problematis  particularis  reunionis  Christiano- 
rum orientalium  cum  Ecclesia  catholica,  absolute  obliviscitur  iam  existere, 
a saeculis,  plures  Ecclesias  orientales  catholicas,  quae  per  identicam  cum  suis 
fratribus  separatis  mentalitatem,  liturgiam,  spiritualitatem,  disciplinam  et  alia 
huiusmodi  possint,  et  deberent,  primam  partem  agere  in  opere  illo  arduo 
christianae  unitatis.  Silentium  schematis  de  missione  earum  in  hoc  proprio 
apostolatu  orientali  videtur  mirum  et  inexplicabile. 

Quae  cum  ita  sint,  audeo  proponere  duo  sequentia: 

a)  Addere  novum  caput,  vel  saltem  specialem  paragraphum,  de  collo- 
cutione Ecclesiae  cum  aliis  magnis  religionibus  mundi,  uti:  Islamismus,  Bud- 
dhismus,  Hinduismus,  Confucianismus,  etc. 

b)  Introducere  aliquam  particularem  paragraphum  in  cap.  III  de  mis- 
sione Ecclesiarum  orientalium  catholicarum  in  arduo  opere  oecumenico  recon- 
ciliationis christianorum  orientalium  cum  Ecclesia  catholica.  In  paragrapho 
hac  clare  indicari  oporteret  Ecclesias  orientales  catholicas  esse  argumentum 
irrefutabile  nullam  revera  existere  oppositionem  inter  veram  catholicitatem 
et  genuinam,  si  ita  dici  possit,  orientalitatem.  Quia,  si  de  facto  in  Ecclesiis 
orientalibus  hodiernis  dantur  quaedam  non-orientalia,  illae  defigurationes 
proveniunt  non  ex  eorum  catholicitate,  sed  ex  catholicae  Ecclesiae  aliquando 
nimia  latinitate. 

3.  Cum  nunc  additum  sit  huic  schemati  cap.  V De  libertate  religiosa, 
quod  amplector  maximo  cum  gaudio,  necessarium  meo  humili  iudicio  esset 
ad  manifestandam  firmam  et  sinceram  voluntatem  Ecclesiae  applicandi  sine 
mora  principia  haec  de  libertate  religiosa  in  vita  hodierna  omnium  hominum, 
mittere  votum  solemne  huius  Sacrae  Synodus  ad  gubernia  omnium  nationum 
per  intermedium  Secretarii  Generalis  Nationum  Unitarum  in  New  York,  in 
Statibus  Unitis  Americae  Septemtrionalis,  urgendo: 

a)  Ut  gubernia  omnium  nationum  immediate  faciant  quod  oportet  ut 
cessent  omnes  persecutiones  quibus  hodie  tam  multi  homines  innocenter 
propter  suas  convictiones  religiosas  in  multis  regionibus  afficiuntur,  praesertim 
ab  atheismo  materialistico  militante; 

b)  Ut  omnes  nationes  introducant,  si  hoc  adhuc  non  fecerint,  specia- 
les leges  ad  libertatem  illam  religiosam  fideliter  in  futurum  custodiendam. 
Tale  votum  huius  Concilii  esset  acceptum  maxima  cum  gratitudine  ab  om- 
nibus hominibus  bonae  voluntatis  ubique  terrarum.  Non  decipiamus  illam 
magnam,  ardentem  expectationem  omnium,  praesertim  horum,  qui  hodie  in- 
nocenter horribilia  tormenta  patiuntur... 

[ Subscripserunt  etiam\  Ivan  Prasko,  ep.  tit.  Zygritanus,  exarcha  ap.  pro 
Ucrainis  Ritus  Byzanth.  in  Australia;  Plato  Kornyljak,  exarcha  ap.  pro  Ucrai- 
nis  in  Germania;  Nilus  N.  Savaryn,  ep.  Edmontonensis  Ucrainorum;  V.  Ma- 
lanczuk,  vis.  ap.  pro  Ucrainis  in  Gallia. 

Exc.mus  P.  D.  THOMAS  HOLLAND 
Episcopus  tit.  Etennensis,  eoad.  s.  d.  Portus  Magni 

Sunt  qui  credant  omittendum  esse  totum  n.  1 huius  cap.  I,  vel  quia 
hic  agitur  de  decreto  pastorali,  non  de  const.  dogmatica,  vel  quia  materia 
iam  tacta  est  in  alio  loco,  scii,  in  const.  de  Ecclesia. 

Humili  meo  iudicio,  non  est  assentiendum  huic  opinioni.  Utique  praesens 
materia  est  valde  pastoralis;  at  insuper  est  summe  delicata.  Et  sine  principiis 
theologicis,  explicite  expressis,  superficialis  esset  tractatio,  et  in  applicatione 
aliquatenus  periculosa. 

Quapropter  potius  crediderim  adhaerendum  esse  iis  qui  nolunt  principia 
theologica  silentio  praetermitti,  sed  e contra  desiderant  pro  ipsis  locum  fir- 
miorem. 

Etenim,  si  n.  1 de  unitate  et  unicitate  Ecclesiae  omitteretur,  quaedam 
incommoda  praevideri  possent.  Immo,  forsan  non  deerunt  inter  fideles  qui 
crederent  Ecclesiam  aliquo  modo  abdicavisse  suam  specialem  positionem! 

(Ut  in  parenthesi  loquar,  V.  F.,  ne  dicatis  hoc  esse  exaggeratum  timorem. 
Nam  rumores  vere  insoliti  et  immanes  circumferuntur  de  influxu  Oecumeni- 
smi.  V.  g.  ante  aliquot  hebdomadas  episcopi  Angliae  et  Cambriae  [quorum 
nomine  hodie  non  loquor]  attoniti  sunt  legentes  in  foliis  diariis,  hic  Romae 
publicatis,  quod  ipsi  praeparaverant  textum  de  B.  M.  V.,  in  quo  recentiora 
dogmata  de  eius  Immaculata  Conceptione  et  Assumptione  parvipendeban- 
tur et  porta  clausa  est  omni  ulteriori  evolutioni  doctrinae  marianae.  Et  hoc 
totum  factum  est,  assertum  est  in  his  foliis,  propter  fines  oecumenicos.  Non 
inimicus,  sed  valde  inscius  homo  hoc  fecit,  nam  maxima  gloria  nostrae  terrae 
est  quod  sit  vocata  « Dos  Mariae  » et  quod  in  ipsa,  prius  quam  in  ceteris 
nationibus  occidentis,  celebrata  sunt  festa  Immaculati  Conceptus  et  Assump- 
tionis B.  M.  V.). 

Intimius  nos  tangit  hic  in  aula  quod  nonnulli  conquesti  sunt,  scii,  nos 
tradituros  imaginem  quodammodo  defectuosam  Ecclesiae  in  hoc  schemate, 
sine  n.  1 cap.  I. 

Qui  ita  sentiunt,  indicant  modum  quo  nostra  communio  cum  fratribus 
separatis  praesentatur  in  n.  2.  Incauto  lectori,  dicunt,  potest  apparere  quod 
tota  differentia  inter  Ecclesiam  et  communitates  ecclesiales,  ab  ipsa  separatas, 
quasi  sita  est  in  aliquo  gradu  accidentali. 

Si  infelix  haec  impressio  vere  daretur  in  schemate  nostro,  ut  alia  incom- 
moda omittam,  nemo  non  videt  quam  grave  vulnus  infligeretur  in  toto  negotio 
oecumenismi.  Quod  maxime  dolendum  esset. 

Nam  quis  se  accingeret  ad  hoc  opus,  si  fine  finaliter  unicus  eius  scopus 
esset  remedia  quaedam  accidentalia  praebere?  Omnis  urgentia,  ut  ita  dicam, 
et  angor  spiritus  evanesceret,  nullum  haberet  locum.  Quod  certe  contradi- 
ceret et  traditioni  saeculorum  et  sensui  omnium  in  hoc  praesenti  momento, 

tam  nostrum  quam  fratrum  separatorum  qui  tam  heroice  incumbunt  labori 
oecumenico. 

Propono  igitur  ut  firma  maneant  principia  theologica  in  n.  1;  at  insuper 
ante  ultimam  eius  paragraphum,  scii.  pag.  8,  lin.  10  addatur  enucleatio  uni- 
citatis  Ecclesiae  his  vel  similibus  verbis  expressa:  « Bona  Ecclesiae,  ut 
sunt  veritates  revelatae,  media  gratiae,  etc.,  quando  possidentur  extra  visibilia 
saepta  Ecclesiae,  non  desunt  pertinere  ad  Ecclesiam;  eorum  effectus  ergo  in 
fratribus  separatis  non  exercetur  ab  ipsis  quasi  per  se  stantibus  sed  prout 
Ecclesiae  coniunguntur.  Ideoque  non  datur  verus  locus  multiplicationis  Chri- 
sti Corporis  seu  Ecclesiarum  inter  se  solum  gradu  accidentali  plenitudinis 
differentium. 

Per  visibilem  tamen  separationem  praedictorum  bonorum,  traditio  catho- 
lica semper  vidit  violentiam  inferri  in  corpus  Christi;  quasi  Christus  ipse 
pateretur  donec  in  unum  redintegrentur  ». 

Ita  quodammodo  vivide  commendatur  Ecclesiae  unicitas,  et  insimul  fir- 
matur urgentia  et  communis  angor  huius  benedicti  et  benefici  operis  quod  est 
Oecumenismus. 

16 

Exc.mus  P.  D.  MARCELLUS  LEFEBVRE 
Archiepiscopus  tit.  Synnadensis  in  Phrygia 

Placet  nobis,  aliquibus  Patribus,  intentio  schematis  et  omnia  quae  dicun- 
tur de  dispositionibus  internis  relate  ad  fratres  seiunctos.  Utinam  ex  parte 
nostra  omnia  legitima  conamina  fiant  ut  ad  unitatem  Ecclesiae  redeant! 

Sed  propter  non  paucas  rationes  nobis  videtur  hoc  schema  non  favere 
reditum  ad  hanc  veram  unitatem,  ideoque  in  genere  nobis  non  placet.  Et 
explico: 

1.  Quoad  titulum  assentimus  cum  iis  quae  dixerunt  em.mi  cardd.  Ruf- 
fini  et  Bacci. 

2.  In  cap.  1,  2,  3 expositio  principiorum  nobis  videtur  favere  falsum 
irenismum  sive  obscurando  veritatem,  sive  attribuendo  nimia  dona  spiri- 
tualia fratribus  separatis. 

1.  Primo  ostenditur  quomodo  veritates  imminutae  sunt:  Quamvis  enim 
dicitur  in  pag.  17,  linn.  20-24:  « Nil  ab  oecumenismo  tam  alienum  est  quam 
ille  falsus  irenismus,  quo  puritas  doctrinae  catholicae  detrimentum  patitur 
vel  eius  sensus  genuinus  et  certus  obscuratur  ».  Tamen  de  facto  veritates  equi- 
dem fundamentales  in  hac  materia  imminutae  sunt:  e.  g.: 

In  pag.  7,  linn.  25  ss.,  veritas  essentialis  ad  unitatem  fovendam  modo 
tantum  indirecto  et  incompleto  affirmatur:  i.  e.  de  unica  et  necessaria  fonte 
unitatis  scii,  de  Summo  Pontifice  ut  successore  Petri  et  vicario  Christi.  Ubi 
vicarius  Christi,  ibi  Ecclesia  Christi.  Ubi  vicarius  Christi,  ibi  Ecclesia  catho- 
lica. Ubi  vicarius  Christi,  ibi  Ecclesia  apostolica.  Unus  Deus,  unus  Christus, 
unus  vicarius  Christi,  una  Ecclesia.  Et  vicarius  Christi  non  est  hic  in  terris 
nisi  Romanus  Pontifex. 


798 


ACTA  CONC.  VATICANI  II 


PERIODUS  II 


Haec  veritas  de  se  fortiter  et  suaviter  attrahit  animas  ad  Ecclesiam, 
Sponsam  Christi  et  Matrem  nostram. 

In  pag.  9,  lin.  2,  Ecclesia  dicitur  « generale  auxilium  salutis  ».  Quod  si 
ad  epistolam  S.  Officii  recurritur,  hoc  etiam  invenimus:  «Quare  nemo  sal- 

vabitur qui  sciens  Ecclesiam  a Christo  divinitus  fuisse  institutam,  tamen 
Ecclesiae  sese  subiicere  renuit,  vel  Romano  Pontifici,  Christi  in  terris  vicario, 
denegat  oboedientiam.  Neque  enim  praeceptum  tantummodo  dedit  Salvator  ut 
omnes  intrarent  Ecclesiam,  sed  statuit  quoque  Ecclesiam  medium  esse  salu- 
tis, sine  quo  nemo  intrare  valeat  regnum  gloriae  caelestis  ». 

Videtur  tunc  quod  in  documento  citato  Ecclesia  non  est  tantum  « generale 
auxilium  salutis  ». 

Unde  clare  apparet  ex  istis  exemplis  quod  veritas  imminuta  est. 

2.  Secundo  non  recte  loquitur  de  influxu  Spiritus  Sancti  et  de  bonis 
spiritualibus  quibus  fruuntur  fratres  separati. 

In  pag.  8,  lin.  33  dicitur  « Spiritus  Sanctus  uti  non  renuit  iis  Ecclesiis  et 
communitatibus  ».  Sed  hoc  recte  dici  non  potest,  quia  communitas,  qua 
communitas  separata,  non  potest  uti  a Spiritu  Sancto,  etenim  quia  separata 
resistit  Spiritui  S.  Spiritus  Sanctus  potest  directe  agere  in  animabus  vel  uti 
mediis  qui  de  se  nullam  notam  separationis  habent. 

Non  pauca  alia  exempla  possent  afferri  scii,  de  validitate  baptismi,  de 
eorum  fide,  de  quibus  textus  non  recte  loquitur;  sed  deest  tempus. 

De  cap.  V scii.  « de  libertate  religiosa  » tota  argumentatio  falso  principio 
innititur. 

Etenim  aequiparatur  norma  moralitatis  subiectiva  cum  norma  moralitatis 
obiectiva. 

Consectaria  huius  aequiparationis  talia  sunt  in  omnibus  societatibus,  fa- 
miliari, religiosa,  civili  quod  evidenter  principium  falsum  est. 

Et  tunc  quomodo  definiatur  bonum  commune?  cum  debet  omnino  fundari 
in  norma  obiectiva  moralitatis. 

Concludo.  Cum  tria  prima  capita  « de  oecumenismo  » favent  falsum 
irenismum,  cum  cap.  V in  subiectivismo  fundatum  favet  indifferentismum, 
hoc  schema  nobis  non  placet. 

[, Subscripserunt  etiam\  Sigaud,  arch.  Diamantinensis;  Pinho,  arch.  Luanda; 
Junqueira,  ep.  Nova  Lisboa;  Seabra,  ep.  Malanje;  Prou,  abbas  Solesmensis. 

17 

Exc.mus  P.  D.  STANISLAUS  LOKUANG 
Episcopus  Tainanensis 

Schema  de  Oecumenismo,  in  quo  caritas  Christi  elucescit,  dignum  est  huic 
Concilio  Oecumenico  cuius  nota  est  caritas  pro  vita  pastorali. 

Ad  complementum  huius  caritatis  erga  fratres  christianos  separatos  et  erga 
populum  iudaicum,  opportunum,  immo  necessarium  mihi  videtur  addere  id 


ANIMADVERSIONES  SCRIPTAE  - DE  OECUMENISMO  IN  GENERE 


799 


quod  non  invenitur  in  hoc  schemate  et  quod  caritatem  erga  populos  non 
christianos  demonstrat. 

Transivit  iam  tempus  in  quo  omnes  qui  de  missionibus  agebantur,  omnes 
populos  non  christianos,  etiam  longissima  traditione  civiles,  barbaros  voca- 
bant et  omnes  religiones  non  christianas  condemnabant  totas  erroribus  et  su- 
perstitionibus idolatriae  imbutas.  Et  missionarii  ipsi  ad  quaerendas  eleemo- 
sinas  pro  operibus  suis  de  industria  defectus  et  miserias  populorum  terrae 
missionum  scriptis,  verbis  et  picturis  manifestabant  atque  exaggerabant. 

Nunc  vero  ob  mutationes  conditionum  politicarum  et  socialium  obque 
exempla  ac  exhortationes  Summorum  Pontificum  maior  respectus  ab  omnibus 
missionariis  iam  adhibetur  versus  populos  non  christianos.  Sed  bonum  est 
quod  in  hoc  schemate  de  Oecumenismo  exhortatio  habeatur  de  sensu  respectus 
et  caritatis  erga  omnes  populos  et  religiones  non  christianas.  Haec  exhortatio 
inseri  potest  vel  in  cap.  IV  vel  in  cap.  V quod  dicitur  et  aget  de  libertate 
religiosa. 

Oecumenismus  versus  populos  et  religiones  non  christianas  manifestatur: 

1.  Per  bona  exempla  vitae  religiosae  et  moralis  apud  catholicos.  Bona 
exempla  catholicorum  constituere  debent  testimonium  maximum  fidei,  in  quo 
veritas  et  puritas  Evangelii  Christi  vivide  elucescit  ante  oculos  non  Christia- 
norum, eosque  ad  reflexionem  et  comparationem  excitat. 

2.  Per  orationes  pro  paganis,  sicut  fiebat  antiquo  tempore  in  celebra- 
tione Missae. 

3.  Per  respectus  versus  religiones  et  populos  non  christianos.  In  omnibus 
religionibus  non  christianis  inveniuntur  veritates  quae  descendere  debent  de 
Deo  et  in  doctrinis  moralibus  non  christianis  adsunt  plura  praecepta  bona 
(ac  in  nostram  confusionem  plures  populi  non  christiani  moraliter  melius 
vivunt  quam  multi  catholici).  Recognoscere  debemus  valorem  positivum 
istorum  elementorum  etiam  relate  ad  aedificationem  Corporis  mystici  Christi. 

4.  Per  meliorem  cognitionem  doctrinae  et  indolis  populorum  non  Chri- 
stianorum, quorum  plures  psychologice  propinquiores  nobis  inveniuntur  quam 
christiani  separati. 

Peto  igitur  humiliter  ut  hoc  votum  meum  in  schema  nostrum  recipiatur. 


18 

Exc.mus  P.  D.  EMMANUEL  PIUS  LCPEZ  ESTRADA 
Archiepiscopus  Jalap ensis 

Schema  decreti  de  Oecumenismo  tam  ratione  materiae  quam  formae  seu 
expositionis,  videtur  omnino  laudandum. 

In  trina  sua  divisione  apprime  complectitur  integram,  etsi  in  nonnullis 
modo  nimis  generali,  materiam.  (Observationes  paratae  fuerunt  ante  fa- 
sciculi de  Iudaeis  traditionem). 

Pastorale  desiderium  abbreviandi  dies  Oecumenismi,  necnon  et  faciliorem 

reddendi  viam  ad  unitatem,  salvam  integramque  relinquit  doctrinam  de  unico 
Dei  grege:  unius  fidei  confessio,  cultus  divini  communis  participatio  et  cele- 
bratio, necnon  in  regimine  fraterna  concordia. 

Si  attente  perpenduntur  mala  quae  ex  hostili  habitudine  erga  alias  com- 
munitates non  catholicas,  propter  instructionis,  prudentiae  et  caritatis  de- 
fectum provenerunt,  proh  dolor  adhuc  proveniunt,  nihil  opportunius  quam 
oecumenicam  commendare  instructionem.  Hinc  prudenter  insistitur  in  modo 
exprimendi  exponendique  fidei  doctrinam. 

Credimus  non  satis  laudari  quae  in  cap.  III  in  subtitulo:  « De  Ecclesiarum 
orientalium  peculiari  consideratione  » exponuntur. 

Defectus  vitae  christianae,  mores  in  quibus  saepissime,  nostris  praeser- 
tim temporibus,  catholici  cum  non  credentibus  convenire  omnino  videntur, 
quam  maxime  oecumenismo  obstant.  Minus  recte  tamen  hac  de  re  fit  sermo 
in  cap.  I in  quo  oecumenismi  principia  exponuntur;  ideoque  argumentum 
videtur  potius  ad  cap.  II,  ubi  de  exercitio,  remittendum  (cap.  I,  pag.  9, 
n.  3,  lin.  25). 

In  n.  6 cap.  II  dirigitur  adhortatio  ad  omnes  christifideles  ut  curent 
propriae  vitae  sanctitatem  (cap.  II,  pag.  16,  n.  6,  lin.  25). 

Nonne  videretur  necessarium  ut  explicite  et  vehementius  Christi  mini- 
stris, gratiarum  Dei  dispensatoribus  urgeretur  munus  propriae  sanctifica- 
tionis? 

Verbo  et  opere  fideles  manuducuntur  per  viam  configurationis  imagini 
Filii  Dei. 

Non  semel  communitates  olim  sub  verae  Christi  Ecclesiae  regimine  vitam 
degentes,  proxime  ob  defectum  sanctitatis  nonnullorum  ministrorum  ab  ea 
discesserunt. 

Quae  ad  modum  argumenti  passim  contra  Ecclesiam  exhibentur,  non  alia 
ex  fonte  quam  e vita  ministrorum,  parum  vel  multum  a Dei  filio  difformi, 
discesserunt. 

Paulus  VI  Pontifex  noster  amantissimus  in  sua  allocutione  aiebat:  « Con- 
scii difficultatum  in  Deo  nostram  reponimus  fiduciam.  Prosequemur  in  ora- 
tione nostra.  Quod  impossibile  est  hominibus  Deo  possibile  est.  Oecume- 
nismi successus  procul  dubio  opus  est  Dei  » (die  29  sept.,  Lc.  18,  27). 

Quis  dubitare  potest  de  orationis  efficacia  si  in  liturgica  celebratione, 
e.  g.,  in  Missae  Canone,  post  verba:  « in  primis  quae  Tibi  offerimus...  una 
cum...  et  omnibus  orthodoxis  atque  catholicae  et  apostolicae  fidei  cultori- 
bus » adderetur:  necnon  et  pro  fratribus  extra  unicum  gregem  degentibus, 
vel  aliter,  alibi  etiam,  secundum  prudens  iudicium  commissionis.  Haec  est 
ratio:  quia  si  tantum  bonum  seu  unio  cum  fratribus  separatis,  obtinere  cu- 
pimus, mediis,  seu  modis  magnificis  uti  debemus  ad  hanc  unionem  obtinen- 
dam. Et  quid  melius  et  magnificentius  quam  in  sacrosancto  Missae  sacrificio 
de  his  fratribus  nostris  ad  Iesum  Christum  aliquam  memoriam  facere? 

Cum  vix  inter  fratres  separatos,  minus  diligentem  biblicum  sermonem 
inveniri  possit,  aptissime  in  quaestionibus  theologicis,  ex  utraque  parte  dilu- 

ci dandis,  praedictum  biblicum  sermonem  adhibendum  putamus,  salvis  sem- 
per  cautionibus  de  quibus  in  capite  secundo  (cap.  II,  pag.  16,  n.  8,  lin.  35). 
Certe  periculosum  est  pro  catholicis,  saltem  non  praeparatis,  dialogum  insti- 
tuere cum  acatholicis,  quia  hi  occasionem  habent  ad  suos  errores  propagan- 
dos. Prae  oculis  habeat  schema  nostrum  hanc  terribilem  veritatem. 

Nostris  praesertim  in  regionibus  Americae  Latinae  dialogus  cum  com- 
munitatibus christianis  non  catholicis  specialem  secumfert  difficultatem  eo 
quod  calumnia,  diffamatione,  similibusque  utantur  mediis  ad  catholicos  a 
vera  fide  seiungendos. 

Agnita  non  modo  utilitate  verum  et  necessitate  cooperationis  cum  fra- 
tribus separatis,  et  attenta  quae  circa  hanc  quaestionem  schema  proponit,  ex- 
postulandum videtur  ut  canonica  disciplina  convenienti  modificationi  subiicia- 
tur,  in  omnibus  quae  ad  hoc  argumentum  spectant  (cap.  II,  pag.  17,  n.  11, 
lin.  35). 

19 

Exc.mus  P.  D.  ALOISIUS  LORSCHEIDER 
Episcopus  Angelopolitanus 

Decretum  nobis  valde  placet  ob  eius  expositionem  planam,  sine  ira  et 
studio,  firma  principia  et  doctrinam  valde  rectam. 

Laudamus  praeterea  assertionem  de  munere  et  officio  omnium  christifi- 
delium  ut  solliciti  sint  de  unione  instauranda.  Attamen: 

1.  Prooemium  quoddam,  in  quo  saltem  scopus  decreti  indicaretur,  bene 
a nobis  acciperetur. 

2.  Existimamus  nos  oblivisci  non  posse  alias  religiones  quae,  licet  non 
sint  christianae,  tamen  tot  positiva  in  se  continent  elementa  quae  vere  ut 
paedagogi  in  Christum  habenda  sunt.  Quamobrem  quaedam  magis  in  specie 
de  illis  religionibus  essent  dicenda,  nomina  eorum  quoque  in  textu  referendo, 
uti  v.  g.  buddhismus,  shintoismus,  etc. 

3.  Quod  substantiam  huius  decreti  attinet,  nobis  videtur  non  sufficienter 
prae  oculis  haberi  intimam  naturam  Ecclesiae,  quatenus  Ecclesia  non  est 
solummodo  divina,  sed  et  humana,  et  saepius  valde  humana.  Conceptus  sanc- 
titatis Ecclesiae,  uti  in  decreto  supponitur,  non  est  completus.  Imperfectio- 
nes etenim  quae  in  Ecclesia  notantur  solis  membris  minus  recte  ambulan- 
tibus tribuuntur.  Hoc  non  sufficit,  nam  ipsa  Ecclesia  Christi  qua  communitas, 
ex  ipsa  natura  sua,  subiecta  manet  imperfectionibus.  Summus  Pontifex  hoc  cla- 
rissime edixit  in  allocutione  habita  initio  huius  alterius  sessionis  Concilii 
Oecumenici:  « Nostra  quidem  sententia,  ait  Summus  Pontifex,  huiusmodi 
renovatio  (Ecclesiae  nempe)  proficisci  debet  pariter  e conscientia  necessitu- 
dinis, qua  Ecclesia  cum  Christo  coniungitur.  Vult,  uti  diximus,  Ecclesia  in 
Christo  imaginem  suam  inquirere.  Si  quid  umbrae,  si  quid  vitii  post  hanc 
contemplationem  in  vultu  suo,  in  sua  veste  nuptiali  animadverterit,  quid 
sponte  et  strenue  ei  est  agendum?  Uti  liquet,  nihil  aliud  spectet  opus  est, 
nisi  ut  se  renovet,  se  corrigat,  se  ad  eam  congruentiam  referat  cum  divino 

archetypo  suo,  quam  sequi  ex  praecipuo  officio  suo  tenetur  ».  Hoc  non  si- 
gnificat, uti  animadvertit  idem  Summus  Pontifex,  Ecclesiam  catholicam  men- 
tem Conditoris  sui  in  re  magni  momenti  violasse,  attamen  in  ea  labes  haben- 
tur, formae  caducae  et  mendosae,  praecise  ex  eius  « humanitate  »,  ut  ita 
dicam,  provenientes.  Ecclesia  Christi,  quae  est  catholica,  in  hoc  mundo  non- 
dum est  sine  macula  et  sine  ruga,  nondum  totaliter  possidet  salutem  per 
beatificam  visionem,  sed  videns  in  speculo  et  aenigmate,  in  fide  et  in  spe 
ambulans,  de  die  in  diem  sese  in  caritate  perficiens,  in  Domini  occursum 
progreditur.  Sic  dicta  incarnatio  Ecclesiae  Christi  in  culturis,  structuris  socia- 
libus etc.  populorum  secum  fert  periculum  verae  imperfectionis,  a qua  Ec- 
clesia Christi  revera,  historia  teste,  non  semper  immunis  fuit.  Hoc  namque 
nobis  videtur  melius  in  decreto  in  lucem  ponendum  ut  sanus  et  sincerus 
oecumenismus  catholicus  institui  posset. 

\_Sub scripserunt  etiam\  Carlos  card.  Carmelo  de  Vasconcellos  Motta, 
Fernando  Gomes  dos  Santos,  Jaime  Luiz  Coelho,  Jose  Medeiros  Delgado, 
Vicente  Scherer,  Jose  Vicente  Tavora,  Luiz  Gonzaga  da  Cunha  Marelin,  Jose 
Bezerra  Coutinho,  Vicente  Paulo  de  Araujo  Matos,  Jose  Gongalves  Costa, 
Bernardo  Jose  Bueno  Mielle,  Augusto  Carvalho,  Jose  Adelino  Dantas,  Wal- 
mor  Batu  Wichrowski,  David  Picao,  Ruy  Serra,  Manuel  Tavares  de  Araujo, 
Edmundo  Luiz  Kunz,  Afonso  Niehues,  Gregorio  Wamerling,  Gentil  Diniz 
Barreto,  Alonso  Silveira  de  Mello,  Jose  Medeiros  Leite,  Claudio  Colling, 
Jose  Gomes,  Jose  Lamartine  Soares,  Belchior  Joaquim  da  Silva  Neto,  An- 
tonio Fragoso,  Hugo  Bressane  de  Araujo,  Herminio  Malzone  Hugo,  Jose 
de  Almeida  Batista  Pereira,  Tomas  Vaquero,  Serafim  Fernandes  de  Araujo, 
Aniger  Francisco  Maria  Melillo,  Severino  Mariano  de  Aguiar,  Walfrido 
Vieira,  Joao  Jose  da  Mota  e Albuquerque,  Candido  Padim,  Joao  de  Souza 
Lima,  Jose  Maria  Pires,  Wilson  Laus  Schmidt,  Joao  Batista  da  Mota  e Albu- 
querque, Daniel  Tavares  Baeta  Neves,  Joaquim  de  Lange,  Cesario  Alexandre 
Minalle,  Manoel  Pereira  da  Costa,  Augusto  Petro,  Altivo  Pacheco  Ribeiro, 
Helder  Pessoa  Camara,  Jose  Mauro  de  Alarcon  Santiago,  Jose  Eugenio  Correa, 
Benedito  Zorzi,  Carlos  Schmitt,  Joao  Rezende  Costa. 

Exc.mus  P.  D.  ROBERTUS  MASSIMILIANI 
Episcopus  Civitatis  Castellanae,  Hortanus  et  G alie  sinus 

1.  Generatim  placet  schema  in  his  tribus  capitibus  I,  II,  III.  Haec  vi- 
dentur observanda: 

a)  Non  placet  quod  multi  (non  schema)  exigunt  ut  catholici,  coram 
fratribus  seiunctis  exponant  culpas  patrum,  non  solum,  uti  quidam  dixit, 
in  genere,  sed  in  particulari  eas  numerando  per  singulas  partes.  Res  videtur 
damnosa  ipsi  oecumenismo,  quia  fratres  seiuncti  putant  Ecclesiam  defecisse 
a sua  missione  et  hinc  nullam  ex  tunc  auctoritate  vel  dignitate  pollere, 
praecise  ob  has  culpas. 

Vide  e.  g.  theorias  hussitas  vel  wicleffitas  quae  dicunt  ministros  sacros 
iam  non  esse  tales  cum  sunt  indigni. 

b)  Hac  in  re,  sufficiat  quod  iam  magna  humilitate  et  animi  magni- 
tudine fecit  Paulus  VI,  cum  veniam  ab  ipsis  petiit  et  obtulit:  « veniam  peti- 
mus dabimusque  vicissim  » (Horat.). 

Secus  et  ipsi  fratres  deberent  suas  culpas  exponere,  quod  nemo  no- 
strum petit. 

Ioannes  XXIII  ven.  m.  dixit  aliquando:  ne  loquamur  de  historicis  factis: 
sunt  culpae  ex  utraque  parte.  Futurum  tempus  aspiciamus. 

2.  Circa  expositionem  cap.  III  de  orientalibus,  quamvis  res  bene  expo- 
nantur, mihi  videtur  (et  hoc  valet  etiam  pro  sequenti  numero  de  communi- 
tatibus exortis  a saec.  xvi)  non  posse  omnes  Ecclesias  orientales  separatas 
poni  sub  aequali  consideratione.  Nam  adsunt,  uti  notum  est,  variae  Ecclesiae, 
inter  quas  etiam  Nestorianae,  Monophysitae,  et  aliae  quae  in  omnibus  non 
conveniunt  inter  se.  Quod  ergo  dicitur  in  schemate  posset  esse  pro  aliqui- 
bus parum,  pro  aliis  nimium. 

3.  A fortiori  hoc  valet  de  aliis  fratribus  seiunctis.  Non  solum  enim  ali- 
quae communitates  uti  Valdenses,  Hussitae  et  Wicleffitae  sunt  anteriores 
saec.  xvi,  sed  omnes  aliae  communitates  sunt  tam  variae  et  diversae,  praeser- 
tim in  America  Septemtrionali,  ut  omnibus  non  possint  applicari  quae  in 
schemate  dicuntur,  dum  aliquibus  posset  applicari  multo  plus. 

4.  Peto  ergo  quod  non  exponatur  in  schemate  doctrina  eorum;  ipsi 
sciunt  quid  credant,  non  nos  dicere  debemus.  Dicatur  generatim  ipsos  multa 
servare  vel  aliud  simile  et  relinquatur  expositio  doctrinae  colloquiis  quae 
Concilium  exoptat. 

5.  Loco  huius  expositionis  certe  incompletae,  propono  haec  quae  se- 
quuntur: Fiat  a Concilio,  tum  Ecclesiis  tum  communitatibus  seiunctis  salu- 
tatio seu  sic  dictum  messaggio,  et  aptetur  pro  singulis  communitatibus:  se- 
cretariatus  pro  unitate  christianorum  poterit  textus  omnes  conficere,  aptos 
pro  singulis,  et  istis  salutationibus  detur  magna  diffusio,  ut  singuli  eorum 
episcopi  habeant  a nostris  et  pariter  eorum  parochi  vel  pastores  a nostris  et 
ita  porro. 

Secus  decretum  de  Oecumenismo  maneret  pro  multis  non  cognitum. 

Decretum  hoc,  mea  humili  sententia,  non  est  expositio  doctrinae,  nec 
debet  esse,  sed  potius  expositio  alicuius  praxis  pastoralis,  vel  potius  methodi 
quam  recenter  Ecclesia  invexit  ut  hos  fratres  iuvaret  ad  unitatem  redinte- 
grandam. 

Exc.mus  P.  D.  IOSEPH  MELAS 
Episcopus  Nuorensis 

Schemate  de  Oecumenismo  attente  perlecto,  et  primis  tribus  capitibus 
examinatis,  quae  schema  essentialiter  constituunt,  testari  posse  censeo  idem 
generaliter  laudandum  atque  probandum  esse,  praesertim  quia  completum, 
quia  compendiarium,  quia  ordinatum. 

Omnia  enim  generalia  principia,  quasi  certa  fundamenta,  theoretica  et 
practica  continet,  quae  ad  rem  pertinent,  eaque  breviter  expressa  et  logico 
ordine  digesta. 

In  primis  valde  laudandum  est  Concilium  hoc  tetigisse  argumentum  ma- 
ximi momenti  putandum,  hisce  praecipue  temporibus,  cum  Spiritus  Domini 
super  hominum  historiam,  quasi  super  aquas  saepe  agitatas,  ferri  videatur, 
maximasque  excitat  expectationes  sive  pro  humani  generis  pace  et  concordia, 
sive  pro  Ecclesiae  unitate.  • 

Attamen,  etsi  argumentum,  quoad  substantiam,  omnibus  placere,  om- 
niumque  consensionem  obtinere  possit,  quaedam  notanda  sunt  quae  non  so- 
lum obiectivam  materiam  respiciunt,  verum  etiam,  ut  plurimum  evenire  solet, 
subiectivam  quoque  aestimationem  produnt. 

In  principio  schematis,  praeter  argumenta  ex  fide  desumpta,  aliud  etiam 
ex  ratione  et  simul  ex  humanitatis  historia  et  scientia  adiungendum  videtur; 
nempe  totum  hominum  genus  unum  esse  unicitate  originis,  iuxta  veriorem 
eorum  doctrinam  quae  monogenismum  tenet  et  sustinet,  et  argumentis  ex 
scientia  depromptis  probat. 

Quaedam  voces  plenius  explanandae  essent,  quae  saepius,  ut  in  aliis  etiam 
schematibus,  non  semper  et  univoce  ad  idem  subiectum,  nec  sub  eadem  si- 
gnificatione, referuntur,  sed  diversis  tribuuntur,  ut  « Sacramentum  » de  Ec- 
clesia dictum  (pag.  7,  lin.  9),  aut  « mysterium  » de  unitate  Ecclesiae  prola- 
tum (pag.  8,  lin.  10). 

Quaedam  autem  adiicienda  videntur  ad  officia  christifidelium;  et  dum 
maximi  facienda  sunt  quae  proponuntur  media  ad  unionem  instaurandam, 
ut  puta:  interior  Ecclesiae  renovatio,  conversio  cordis,  sanctitas  vitae  et 
unanimis  oratio,  etc.,  addenda  est  necessitas  operum  quae  sacrificia  seu  poeni- 
tentias secumferunt,  quaeque  valorem  maximopere  ipsis  precibus  addunt, 
earumque  efficacitatem  firmiorem  reddunt,  ut  factum  vidimus  in  his  qui  ani- 
mam suam,  victimarum  instar,  posuerunt,  ut  v.  g.  Serva  Dei  Soror  Maria 
Gabriella.  Sed  de  hoc  nihil  in  schemate;  proindeque  propono  ut  in  eodem 
par.  7 (pag.  16)  huiusmodi  exhortatio  addatur,  vel  alius  paragraphus  con- 
sulto adiungatur. 

Quaedam  discrepantia  mihi  notanda  videtur  in  par.  19  (pag.  23, 
linn.  23-28).  Nam  in  prima  parte  huius  periodi  communitates  christianae 

inter  se  differre  dicuntur  « propter  diversitatem  originis,  doctrinae  et  vitae 
spiritualis  » (linn.  24-25),  quod,  ni  fallor,  improbandus  est  defectus;  dum 
e contra  in  eodem  periodo,  illico,  aliquid  laudabile  declaratur  cum  in  occi- 
dentis regionibus  communitates  commemorantur  quae  etiam  salutis  mediis 
gaudent  « e sacerdotio  valido  promanantibus  » (linn.  27-28).  Igitur  eiusdem 
periodi  partes  evidenter  inter  se  dissonant! 

Ad  unionem  denique  perficiendam  non  sufficit,  ut  patet,  ut  una  tantum- 
modo pars  munus  suum  praestet,  sed  et  ceterae  idem  praestare  debent.  Ca- 
tholica Ecclesia,  ut  ex  toto  schemate  abunde  oritur,  omnia  quae  ad  dissiden- 
tes Ecclesias  orientales  ceterasque  communitates  christianas  spectant  pluri- 
mum aestimat,  earumque  reliquias  colligit,  et  vel  fragmenta  reputat,  ne  quid 
pereat,  eaque  admiratur  et  laudat,  nobisque  filiis  suis  commendat,  bona  sem- 
per  et  maxima  voluntate  compulsa,  et  singula  maximi  facit.  Non  tamen  potest 
domus  exstrui  ruderibus  tantum  adhibitis,  nec  machina  iterum  confici  ex  his 
quae  exstant  fragmentis,  nec  sufficit  iter  carpere  nisi  in  finem  usque  peragatur. 
Dialogus  igitur  ut  ineatur  duae  inducendae  sunt  personae,  et  quod  ad  nos 
attinet  commune  votum  ex  imo  corde  promimus  ut  qui  nunc  adsunt  prae- 
clari Observatores,  omni  denique  ambiguitate  depulsa,  maternae  Ecclesiae 
curae  respondeant!  Quae  propono  in  schemate  explicitis  verbis  dicenda. 

Admiranda  insuper  Ecclesiae  sapientia  quae  morum  aut  consuetudinum 
diversitatem  nedum  in  Ecclesiis  orientalibus  improbet,  tuendam  potius  et 
protegendam  curat,  solemniter  enuntiato  principio  de  diversitate  in  unitate 
(pag.  22,  n.  16). 

Optandum  ut  Patres  schema  hoc  animo  simpliciori,  i.  e.  sincerius  aper- 
tiusque  respiciant,  idemque  discutiant  prout  exstat,  curantes  ne  quae  facilia 
sunt  difficilia  quandoque  reddantur. 

Post  iam  typis  editum  schema  duo  adhuc  adiecta  sunt  capita  (IV  et  V), 
quae  et  Patribus  subinde  tradita  sunt,  quaeque  nos  proinde  seorsum  examini 
nunc  subiicimus. 

Schema  quasi  duplicatum  evasit, 

Cap.  IV,  quod  Iudaicam  gentem  praesertim  respicit,  re  ipsa  probandum, 
sed  incompletum  videtur,  nec  omnia  refert  quae  in  Novo  Testamento  de 
populo  iudaico  narrantur,  ut  plena  rei  habeatur  ratio. 

Sed  cap.  V potissime  nostrum  postulat  studium.  Quin  ad  singula  di- 
stincte veniamus,  quaedam  tamen  necessario  dicenda. 

Nemo  est  qui  huius  capitis  momentum  et  necessitatem  deneget.  Sed  agi- 
tur de  problemate  in  quo  omnia  fere  verba  perpendenda  et  discutienda  sunt, 
quod  paucis  diebus  festinanter  absolvere  nequimus;  tempus  enim  deest,  nec 
Patres  parati  sunt  ut  inopinatum  argumentum  aggrediantur.  Maximi  ponde- 
ris res  est,  summaeque  gravitatis,  quae  conscientiam  nimis  obligat,  animum- 
que angit,  magna  in  se  habens  consectaria  sive  temporum  sive  orbis  spa- 
tium respicias.  « Fa  tremar  le  vene  e i polsi  » ut  cum  Alighierio  dicamus. 

De  aliis  argumentis  diu  hucusque  disceptavimus,  nec  aliter  in  hoc  tam 
praecipuo  themate  faciendum. 

Connectitur  insuper  cum  aliis  multisque  argumentis,  quae  ideo  pariter 
tangenda  erunt. 

Quae  tandem  sollemniter  affirmantur  principia,  et  iura  et  officia  vindican- 
tur, quaeque  efferuntur  damnationes  id  postulant  ut  seorsim  caput  agitetur 
et  in  speciali  tractatione,  ut  maiorem  simul  sumat  effectum,  maximaque 
vi  polleat! 

Necessario  denique  quaedam  praemissa  ponenda  ut  clare  appareat  intima 
connexio  cum  essentiali  schematis  themate. 

Est  igitur  ad  aliud  tempus  remittendum,  v.  g.  cum  auspicatus  secretaria- 
tus  omnium  aliarum  religionum  in  mundo  exsistentium  constituetur. 


22 

Exc.mus  P.  D.  FREDERICUS  MELENDRO . 

Archiepiscopus  N ganchimensis 

Desideratur  Prooemium,  quo  alia  gaudent  schemata;  in  quo  statuenda  vi- 
dentur Oecumenismi  essentia  et  theologicum  fundamentum,  decreti  finis  etc. 

Deest  etiam  clara  expositio  Oecumenismi  catholici  qua  catholici  et  doc- 
trina catholicae  de  unitate  Ecclesiae,  quae  fundamentum  essentiale  unionis 
Christianorum  est.  Hoc  ideo  magis  addendum  esset,  quod  in  solemnibus  con- 
ventibus oecumenisticis  saepe  de  vera  unitatis  notione  agatur.  Nam  in  con- 
ventu anno  1961  in  Nova  Delhi  celebrato,  proposuerunt  aliquam  satis  am- 
plam unitatis  Ecclesiae  descriptionem  cum  commentario  adiuncto,  in  qua 
feliciter  iam  plura  elementa  de  vera  doctrina  unitatis  Ecclesiae  agnoscuntur, 
et  quae  laudata  sunt  in  UOsservatore  Romano  (29-12-1961).  Expresse  agno- 
scunt, eos  nondum  potuisse  invenire  solutionem  pluribus  quaestionibus,  quae 
de  unitate  Ecclesiae  ponuntur,  propter  defectum  consensus  inter  eos  de  hac 
re;  ideoque  descriptionem  unitatis  in  qua  convenerunt  pronunt  solum  tan- 
quam  viam  quae  valeat  eos  conducere  ad  unitatem  assequendam,  nam  mera 
unio  christianorum  sine  vera  unitate  minime  sufficit. 

Iam  vero  Ecclesia  catholica  habet  suam  doctrinam  de  unitate  Ecclesiae, 
in  qua  alia  sunt  elementa  necessaria,  quae  nondum  a fratribus  ab  Apostolica 
Sede  disiunctis  adinventa  sunt;  quare  necessarium  esset  in  hoc  schemate 
de  Oecumenismo  dialogum  de  ipsa  unitate  cum  eis  habere,  et  hac  ratione 
cooperare  cum  eis  eosque  adiuvare  ad  veram  et  plenam  de  vera  unitate  Ec- 
clesiae doctrinam  adinveniendam.  Hoc  autem  fieret  si  in  nostro  schemate 
plane  et  cum  omnimoda  sinceritate  proponeretur  doctrina  catholica  de  uni- 
tate verae  Ecclesiae,  nihil  prorsus  dissimulando,  sed  totam  mentem  nostram 
ipsis  manifestando,  non  solum  cum  aperta  ardentique  caritate,  sed  etiam 
cum  non  minus  ardenti  et  aperto  amore  veritatis.  Ideo  haec  dico,  quia  quae 
pulchre  dicuntur  n.  1 mihi  non  videntur  sufficere. 

Verbi  « Oecumenismus  » significatio  non  facile  intelligitur,  et  facile  prae- 
bere potest  ansam  falsis  interpretationibus  inter  catholicos. 

Exc.mus  P.  D.  GREGORIUS  MODREGO  Y CASAUS 
Archiepiscopus-episcopus  'Barcinonensis 

Christianorum  unitas  summum  bonum,  arduum  problema,  vehementis- 
simum  desideratum  Ecclesiae  constituit. 

Sicut  in  ordine  temporali,  nostris  temporibus,  omnes  gentes  bonae  vo- 
luntatis ut  maximum  « valorem  » considerant  pacem  et  concordiam,  ita  in 
sphaera  religiosa-christiana  cor  Populi  Dei  pro  unitate  anhelat,  unitatis  amo- 
rem spirat. 

Opportunissimum  igitur  existimo  Sacram  Synodum  de  sic  dicto  « Oecu- 
menismo  » instituere  tractationem. 

Abhinc  viginti  et  septem  annis,  cum  episcopus  essem  consecrandus,  nul- 
lum aliud  « lemma  » pro  stemmate  episcopali  volui,  nisi  illa  verba  Orationis 
Sacerdotalis  Christi:  Ut  sint  unum.  Dilectissimus  card.  Goma,  quocum  ut 
auxiliaris  collaborare  debebam,  alia  et  pulcherrima  suggerebat.  Sed  omnibus 
praetuli  precationem  pro  unitate  Ecclesiae,  nam  summa  mea  laetitia  esset  si 
viderem  christifideles  per  universum  orbem,  sicut  in  primaeva  communitate 
hierosolymitana,  habentes  « cor  unum  et  animam  unam  » (cf.  Act.  4,  32). 
Sciens  quamplurimos  fratres  nostros  nondum  unitos  hoc  ipsum  desiderare, 
Deo  gratias  ago,  et  in  hac  spe  — nempe:  Ut  sint  unum  — perseverans 
confisus  vivam,  pro  unitate  Ecclesiae  preces  iugiter  fundens. 

Paucis  verbis  nunc  dicam  de  schemate  in  genere.  Plures  adnotationes 
concretas  scriptas  tradam  secretariatui.  Ex  ipsis,  si  tempus  suppetat,  non- 
nullas in  fine  legam. 

1.  Lineae  generales  schematis  propositi  placent,  licet  schema  fortasse 
longius  sit  quam  pro  decreto  conciliari  assumatur. 

2.  Speciali  modo  laudanda  videtur  expositio  dogmatica  de  unitate  et 
unicitate  Ecclesiae  in  cap.  I (scii.  « de  principiis  »),  et  ratio  iuxta  quam,  in 
cap.  II  (scii.  « de  exercitio  Oecumenismi  »)  fere  omnia  reducuntur  ad  exer- 
citium illius  sanctitatis,  ad  quam  filii  Ecclesiae  imperative  a Deo  vocantur. 

Nam  hae  sunt  veritates  firmae,  dogmaticae.  Et  verus  Oecumenismus  debet 
aedificari  in  veritate,  non  in  impraeciso  quodam  « sentimentalismo  ». 

Sed  hoc  supposito,  iuxta  meam  modestam  sed  sinceram  opinionem,  ele- 
menta ista  doctrinalia  quibus  innititur  schema,  magis  perspicua  et  in  suo 
contextu  ordinato  et  logico  apparerent  si  proponerentur  in  schemate  de  Ec- 
clesia. Etiam  in  methodologia  scientifica  et  didactica,  unitas  est  qualitas 
maximi  pretii.  Alii  Patres  digniores  iam  prius  dixerunt  in  hac  aula  bonum 
esse  si  Concilium  pauca,  sed  egregia  documenta  proferret.  Experientia  favet 
huic  tendentiae,  sicut  probe  scitis.  Schema  de  Ecclesia,  sine  dubio,  futurum 
est  monumentum  aere  perennius  huius  Concilii.  Intra  hoc  schema,  expositio 
vitalis,  profunda  simul  et  vere  pastoralis,  spiritu  biblico  et  patristico  perfusa, 
de  unitate  et  sanctitate,  de  catholicitate , apostolicitate  et  (sit  venia  verbo) 

de  « evangelicitate » Ecclesiae,  opportunitatem  praeberet,  cum  spontanea 
connaturalitate,  derivandi  doctrinam  dogmaticam  in  adhortationes  — bre- 
viores et  efficaciores  — - quibus  spiritus  oecumenicus  foveretur,  in  suo  vero 
contextu  collocaretur  et  valore  perenni  donaretur. 

Etiam  caput  de  populo  Israelitico  — nempe,  de  antiquo  populo  Dei  ad 
regnum  messianicum  vocato  — suum  aptum  locum  inveniret  in  schemate 
de  Ecclesia in  cap.  scii.  II.  E contra,  prouti  proponitur  vix  non  apparet  ut 
aliquid  quasi  artificialiter  et  extrinsecus  adnexum  schemati  — in  quo  extol- 
litur quidem  unitas  animorum,  sed  unitas  methodologica,  ut  sincere  dicam, 
valde  deficit. 

3.  Supposita  ordinatione  quam  propono,  multa  ad  breviorem  formam 
reducenda  essent,  et  repetitiones  (quibus  schema  de  Oecumenismo  scatet)  vi- 
tandae. Fere  omnia  quae  dicuntur  in  cap.  III  omitti  possunt. 

4.  Schema  praecavet  fideles  contra  « falsum  irenismum  »,  quo  saltem 
obscuratur  sensus  genuinus  et  certus  doctrinae  catholicae.  Nam  (sunt  verba 
schematis)  « fides  nostra  integre  et  lucide  exponatur  oportet  omnino  » (cap.  II, 
n.  10,  pag.  17,  linn.  20  ss.).  Timeo  ne,  variis  in  locis,  ipsum  schema  aliqua- 
tenus laboret  defectu  illius  irenismi  excessivi  quem  reprobat.  Modus,  v.  g., 
quo  vix  innuitur  — si  non  dissimulatur  — successio  auctoritatis  prima- 
tialis  in  Ecclesia  romana  forsitan  non  « integre  et  lucide  » concordat  cum 
doctrina  quam  definivit  Concilium  Vaticanum  I.  Nec  concordat  cum  ratione 
loquendi  qua  utebatur,  saec.  ii,  S.  Irenaeus  in  notissimo  textu. 

5.  In  eodem  spiritu  sinceritatis  et  amore  veritatis  unum  verbum  adiun- 
gam.  Unitas  christianorum  est  summum  bonum;  pro  hac  unitate  Christus 
oravit,  et  pro  ipsa  mortuus  est.  Si  unio  summum  bonum,  ergo  divisio  chri- 
stianorum summum  malum  est.  Si  quis  sciens  et  volens  hanc  divisionem  pro- 
vocaret, absque  dubio  grave  peccatum  committeret.  Sancti  Patres  (sicut,  v.  g. 
S.  Ioannes  Chrysostomus),  et  ipsi  apostoli  in  Novo  Testamento  — immo,  et 
Evangelista  Caritatis  — acerbissimis  verbis  reprobaverunt  fautores  divisio- 
num. Eorum  verba  scripta  sunt,  et  scripta  manent.  Sancta  Synodus,  convo- 
cans omnes  ad  unitatem,  etiam  explicite  declarare  posset  (verbis  utique 
caritate  simul  et  claritate  plenis)  esse  omnino  alienum  a spiritu  Christi  si 
quis  inducere  conaretur,  quolibet  modo,  divisiones  inter  christianos,  iis  in 
locis  ubi  unitas  in  vera  fide  iam  viget.  Et  si  hoc  (quod  Deus  avertat)  accide- 
rit, ius  et  officium  esse  fidelium  firmiter  servandi  suam  fidem;  ius  et  offi- 
cium Pastorum  firmiter  praeservandi  fidem  fidelium  — praesertim  debilium, 
ne  in  illa  « scientia » fortium,  quam  merito  reprehendit  apostolus  Paulus 
(cf.  1 Cor.  8,  7-13),  pereant  fratres  infirmi,  propter  quos  Christus  mortuus  est. 

Finem  facio  iterando  quae  initio  dixi:  utinam,  sicut  Dominus  Iesus,  vi- 
tam et  mortem  impendamus  omnes  pro  populo  Dei  in  terris:  Ut  omnes 
unum  sinti 

Exc.mus  P.  D.  IOANNES  B.  MUSTY 
Episcopus  tit.  Botrianensis , aux.  Namurcensis 

Ne  teramus  tempus  et  discussionem  adhuc  ampliorem  reddam,  votum  in 
scriptis  tradam. 

Cum  paucissimi  sint  Protestantes  in  Belgio,  forte  cum  maiori  obiectivi- 
tate  problema  oecumenismi  considerari  potest,  sub  aspectu  caritatis  univer- 
salis Ecclesiae,  nullis  particularibus  circumstantiis  pulsantibus. 

Sic  quatuor  puncta  proponam: 

1.  Nimia  forte  prudentia  afficitur  textus  praesens.  Certe,  hic  plus  adhuc 
quam  in  aliis  materiis,  prudentia  regula  aurea  est.  Sed,  ex  altera  parte,  motus 
oecumenismi  omni  quasi  anno  crescit  et  amplior  fit.  Cogitemus,  v.  g.,  incer- 
titudinem  longo  tempore  pertractam  de  opportunitate  invitationis  mittendae 
observatoribus  aliarum  communitatum  christianarum.  Nunc  autem  apparet 
praesentia  eorum  occasionem  dare  maioris  sensus  dialogi,  multae  occasiones 
praebentur  contactus  vere  utiles  eis  et  nobis.  Cum  Sanctissimus  Pater  eos 
tam  humanissime  excipit  et  alloquitur,  eos  attrahit  ad  unionem. 

In  hoc  videtur  ergo  quomodo  res  quae  longius  suspecta  apparuit,  de 
facto,  adiuvante  gratia  Domini,  perutilis  hodie  est. 

Aliud  sit  exemplum  mutationis  mentium.  Schema,  pag.  10,  lin.  17,  loqui- 
tur de  « admiratione  » suscitata  a divisione  christianorum.  Relator,  exc.mus 
D.  Martin,  non  dubitavit  loqui  de  « scandalo  » (pag.  12)  emphasim  dando 
huic  voci. 

Periculum  ergo  adest  ut  aliqua  timiditas  hodierna  fiat  impedimentum 
crastinum.  Ne  textus  schematis  sit  limitati vus  vel  restrictivus,  sed  magis 
positivus  et  apertus  ut  sic  antecedat  spei  nostrae  et  aperiat  vias  unitatis  vel 
saltem  incitet  novos  passus  in  istis  viis. 

2.  Iam  hodie  textus  hic  videtur  citra  habitum  Sanctissimi  Patris  et  usus 
ecclesiasticos  valde  spersos. 

Quis  nostrum  non  commovebatur  audiendo  verba  Pauli  VI,  sollicitantis 
veniam  inter  omnes  christianos?  Sic  publice  affirmatur  necessitas  compunc- 
tionis, quae  non  invenitur  in  schemate. 

Haec  pusillanimitas  nostra  apparet,  ut  mihi  videtur,  in  iis  quae  dicuntur 
vel  potius  non  dicuntur  de  oratione  communi  et  de  administratione  sacra- 
mentorum fratribus  separatis.  Si  aliquae  circumstantiae  particulares  ratione 
personae,  v.  g.  in  periculo  mortis  considerari  possent,  nonne  posset  idem 
dici  de  circumstantiis  geographicis,  saltem  pro  fratribus  orientalibus? 

Multa,  de  facto,  instaurata  sunt  sub  hoc  aspectu.  Nonne  posset  Ecclesia 
ea  facta  aperte  accipere  et  ut  regulam  communem  tenere?  Sic  clarificaretur 
positio  nostra,  explicitior  et  magis  logica  appareret,  dum  intentio  oecu- 
menica  magis  claresceret,  in  lumine  exemplorum  Christi  nullum  recusantis. 

3.  Si  textus  non  correspondet  verbis  nuper  prolatis  a Paulo  VI,  eodem 

modo  distat  a laboribus  Concilii  iam  acquisitis.  Non  sufficit  loqui  de  « reno- 
vatione spirituali  »,  ut  fit  n.  4,  pag.  15,  sed  mentio  debet  fieri  doctrinarum 
renovatarum  vel  saltem  implicite,  quae  nos  viciniores  faciunt  fratribus  sepa- 
ratis, ut  responsabilitas  collegii  episcopalis,  praestantia  ecclesiae  localis, 
missio  et  sacerdotium  regale  laicorum. 

4.  Ordo  Concilii  art.  18  § 1,  de  observatoribus  declarat:  « Ius  loquendi 
in  Concilii  disputationibus  non  habent  ».  Tamen  praevidetur  praesentia  eorum 
conventibus  commissionum,  si  « competens  auctoritas  permiserit  ».  Tempus 
esset  hac  facultate  uti,  ut  interrogentur  observatores.  « Num  eos  bene  intelli- 
gimus?  Quid  dicendum  sit  amplius  vel  melius  de  eorum  communitatibus?  ». 
Timeo,  v.  g.,  ne  Protestantes  accipiant  ut  simplificatam  descriptionem  ea 
quae  dicuntur  de  eorum  « amore  et  veneratione  Scripturarum  »,  cum  plene 
adhaerent  eis  quae  dicit  Paulus  ( Rom . 1,  16):  «...  Evangelium.  Virtus  enim 
Dei  est  in  salutem  omni  credenti  ». 

Conclusio.  Motus  Oecumenismi  magnas  spes  suscitavit  in  Ecclesia.  Eius 
progressus  ostendit  eum  fundari  in  Spiritu  Sancto  et  roborari  per  eum.  Ne 
Concilium  decipiat  tot  et  tantos  bonos  christianos  sic  laborantes  in  Spiritu 
Domini,  sed  eos  e contrario  excitet  et  animos  eorum  erigat.  Sic  Concilium 
propinquiorem  faciet  diem  in  qua  ad  effectum  adducetur  precatio  Domini: 
« Ut  omnes  unum  sint  ». 

25 

Exc.mus  P.  D.  RENATUS  PAILLOUX 
Episcopus  Arcis  Rosebery 

Loquentes  in  nomine  Oecumenismi  catholici,  aliqui  Patres,  ex  diversis 
Europae  et  etiam  Africae  regionibus,  aliquem  modum  insinuaverunt  quo, 
scii.,  catholicae  simul  et  non  catholicae  missiones  mutuo  consentirent  « pro- 
selytismum  » non  conducere  in  regionibus  quae  influxui  alterius  « commu- 
nionis » iam  subiectae  sunt. 

Mihi  autem  videtur  quaestionem  sic-dicti  proselytismi  ad  praxim  genuini 
et  rationabilis  Oecumenismi  non  stricte  pertinere,  cum  conversio  cordis  ex 
libertate  individuali  pendeat,  et  nullus  homo  a religione  aliqua  libero  suo 
arbitrio  amplectenda  ullo  tempore  vel  in  ulla  regione  unquam  arceri  possit. 

Insuper  tale  propositum,  saltem  in  Africa  Orientali,  historicis  factis  re- 
pugnat. Etenim,  talis  propositio,  si  ad  actum  duceretur,  situationem  redin- 
tegraret, quae,  nonnullis  abhinc  annis,  in  Africa  Orientali,  iure  abrogata  est. 
Fuit  enim  tempus  cum,  ex  decreto  Gubernii,  regiones  in  partibus  divide- 
bantur: quam  « Zones  of  Influence  » nuncupabant,  eo  proposito  ut  catho- 
licae Missiones  ibi  fidem  catholicam  praedicare  et  ecclesias  vel  domos  eri- 
gere formidabantur  ubi  non-catholicae  missiones  iam  existebant,  et  vice 
versa.  Nemini  dubium  est  talem  regulationem  libertati  religiosae  repugnare, 
et  hoc  est  praecise  cur,  decurrentibus  annis,  lex  abrogata  fuit. 

Sine  dubio,  hic  modus  agendi,  nonnullis  vicibus,  a fratribus  nostris  se- 

iunctis  propositus  fuit,  sed,  meo  saltem  iudicio,  tali  proposito  nos  consentire 
non  possumus,  quia  contra  individualis  conscientiae  dictamen  erigitur,  et  sic 
nec  catholicis  nec  non-catholicis  prodesse  potest. 

Timeo  ne  nimia  sentimentalitatis  affectus,  ex  parte  eorum  qui  facta  hi- 
storica alicuius  regionis  cognoscere  non  possunt,  ultro  potius  quam  citro  in 
via  veri  Oecumenismi  nos  perducat.  Ideoque  illis  Patribus  consentimus,  qui, 
in  aula  conciliari,  modalitates  practicas  Oecumenismi  in  quoquo  loco  iudi- 
cio Ordinarii  loci  subiiciendas  esse  dixerunt. 

Insuper  hic  addere  possumus  quod  propositum  de  quo  supra  principio 
fundamentali  missionis  repugnat,  cum  missionarii,  ad  instar  apostolorum,  ad 
omnes  gentes  convertendas  mittuntur  et  nullus  est  qui  eos  prohibere  possit 
quin  ad  omnes  gentes  eant. 


26 

Exc.mus  P.  D.  LEO  PIETSCH 
Episcopus  tit.  Naronensis,  aux.  Secoviensis 

Ut  tota  materia,  quinque  capitibus  consistens,  quae  nunc  violenter  sub 
titulo  « de  Oecumenismo  » collecta  est,  organice  tractari  possit,  propono 
sequentem  dispositionem: 

Totum  decretum  inscribatur:  « De  concordia  inter  Dei  cultores  fo- 
venda ».  Ipsum  autem  subdividatur  in  capita  sequentia: 

I.  «De  necessaria  religionis  libertate ». 

II.  «De  diversitate  religionum  earumque  mutua  relatione  ».  Hic  de  re- 
ligionibus non  christianis  temporis  nostri,  speciali  tamen  modo  de  Iudaeis 
disseratur,  quorum  religio  libris  Veteris  Testamenti  fundatur,  quique  prae  ce- 
teris tempore  elapso  iniustam  crudelissimamque  persecutionem  passi  sunt. 
Licet  non  reticeatur  istarum  religionum  valorem,  post  revelationem  in  Christo 
factam,  relativum  tantum  esse,  elementa  earum  positiva  extollantur,  eaque 
quae  ipsis  cum  Ecclesia  voto  et  opere  communia  esse  debent,  prompto  animo 
evolvantur. 

III.  « De  christifidelium  in  Ecclesia  instauranda  unitate,  seu  de  Oecume- 
nismo catholico  ». 

27 

Exc.mus  P.  D.  RADULFUS  PRIMATESTA 
Episcopus  Fororaphaeliensis 

Quaestionem  de  Oecumenismo  certe  tractandam  esse  sentio;  attamen 
in  ea  quaedam  prae  oculis  habenda  sunt;  nam  etsi  — uti  in  aula  aliquando 
dictum  est  — Concilium  pro  tota  Ecclesia  agere  et  decernere  debeat,  non 
ideo  praetermittantur  conditiones  peculiares  locorum,  cum  exinde  grave 
damnum  toti  Ecclesiae  exoriri  possit. 

Enimvero,  schema  nostrum  non  absolute  et  concreto  modo  has  conditio- 

nes  locorum  perpendit.  Agit  de  modo  procedendi  cum  fratribus  et  commu- 
nitatibus seiunctis,  sed  videretur  procedere  mente  aliqua  nimis  « europaea  » 
ob  oculos  habens  praesertim  conditiones  communitatum,  quae  inde  a saec.  xvi 
exortae  sunt,  et  quidem  secundum  earum  modum  agendi  in  Europa  centrali 
et  septemtrionali. 

Sed  alibi  aliae  sunt  conditiones,  et  pari  sedulitate  sunt  perpendendae. 
Audivimus  viros  missionarios  loquentes  de  periculis  proselytismi  in  locis  mis- 
sionum et  de  scandalo  paganorum.  In  America  Latina  — ut  de  cognitis  lo- 
quar — episcopi  debent  agere,  non  tam  cum  communitatibus  seiunctis  quae 
spiritu  oecumenico  et  bona  voluntate  procedunt,  sed  cum  « sectis  » quae  Ec- 
clesiam accusantes  (gloriosismus,  intolerantia,  ignorantia  Scripturarum,  cul- 
tus B.  M.  V.  et  Sanctorum,  etc.)  non  irenice  agunt,  sed  volunt  simpliciter  nos 
« convertere  »,  ope  diffusionem  S.  Bibliae.  Comparetur  v.  g.  haec  conditio, 
cum  modo  agendi  fratrum  orientalium  qui  nullo  modo  huic  proselytismo  in- 
dulgent,  immo  suadent  suis  fidelibus  ut  deficiente  sacerdote,  ecclesiam  catho- 
licam frequentent.  Ex  alia  parte,  est  vox  communis  apud  nos,  sectas  non  fa- 
cere adeptos,  sed  incredulos! 

Patet  ideo,  et  hoc  enixe  rogo,  in  schemate  caute  omnino  esse  loquendum 
et  decernendum,  ne  grave  damnum  inferamus  nostris  fidelibus,  et  habendam 
esse  rationem  locorum,  nec  facile  procedendum  secundum  mentem  Patrum 
solius  alicuius  regionis.  Insuper  caute  et  prudenter  agendum  cum  de  « cul- 
pis » Ecclesiae  et  de  eius  « aggiornamento  » loquimur,  ne  contra  iustitiam 
et  historiam,  non  sine  scandalo  fidelium  et  gaudio  incredulorum,  revera 
agamus. 

28 

Exc.mus  P.  D.  SAMUEL  RUIZ  GARCIA 
Episcopus  Chiapasensis 

Schema  de  Oecumenismo  legenti  statim  percellit  aequilibrium  quo  com- 
missio processit  in  eo  apparando. 

Dum  enim  ex  una  parte  theologica  principia  accurate  in  re  oecumenica 
vigentes  optime  describuntur,  non  silentur  ex  altera  parte  quae  essentialia 
sunt  in  dogmate,  quin  tamen  innecessarie  repetantur  iam  alibi  dicta;  si  autem 
ex  una  parte  clare  affirmatur  catholicam  Christi  Ecclesiam  omnium  saluta- 
rium mediorum  plenitudinem  continere,  hoc  quidem  fit  quin  consideratio 
avertatur  ab  illis  vestigiis  Christi  et  donis  Spiritus  Sancti  extra  illam  quoque 
diffusis;  si  ex  una  parte  fideles  ideo  invitantur  ut,  vitam  propriam  in  Christo 
renovando,  nec  verbo,  nec  iudiciis,  nec  operibus  murum  apponant  inter 
ipsos  et  fratres  separatos,  sed  magis  ad  mutuam  properent  et  cognitionem 
et  collaborationem,  hoc  ex  alia  parte  fit  sine  detrimento  fidei,  absque  nega- 
tione veritatis,  et  debitis  — uno  verbo  — illis  cautelis  quas  veritas  simul 
et  caritas  sibi  exigunt. 

Quaedam  vero  ad  perficiendum  schema,  etsi  minimi  fortasse  momenti, 
licitum  sit  exponere: 

a)  Schema  videtur  quodammodo  silere  circa  genericam  causam  frag- 
mentationis  in  Ecclesia.  Dum  enim  Christus  ad  Patrem  suum  — et  quidem 
efficaciter  — oravit  pridie  quam  pateretur  dicens:  « Ut  unum  sint...  »,  quo 
pacto  factum  est  ut  illa  Christi  oratio,  iam  abhinc  a primordiis  dum  schismata 
exoriuntur,  quasi  in  cassum  vergat?  Videtur  quidem  peropportuna  quadam 
saltem  phrasi  mentio  fieri  debere  humanae,  et  quidem  omnium  christianorum 
— sive  olim  sive  hodie  — culpae,  de  qua  cum  Paulo  VI  in  concione  inaugu- 
rali  huius  secundae  sessionis  Concilii  vehementer  ab  omnibus  dolendum. 
Schema  revera  pag.  8,  sub  n.  2 illas  dissensiones  et  divisiones  tali  modo 
meminit  ut  quasi  appareant  naturale  quoddam  phaenomenon,  dum  fuerint 
et  sint  e contra  sequelae  cuiusdam  culpabilitatis  utramque  partem  complec- 
tentis. 

b)  In  valde  laudando  — et  iam  his  quoque  in  diebus  ab  ipsis  iudaeis 
laudato  — cap.  IV  schematis,  magnam  suscitat  mirationem  totalem  absen- 
tiam citationum  magisterii  ecclesiastici  documentorum.  Haec  quippe  plura 
quae  exstant  documenta,  et  nobis  adiumento  in  studio  praebent,  et  aliis  abs- 
que dubio  in  memoriam  revocat  heic  non  agi  de  novitate  quadam  in  Ecclesia. 

c ) Quum  innumerae  paene  exstent  hinc  inde  publicationes  cuiusvis 
generis  qui  tali  modo  loquuntur  quasi  populus  iudaicus,  nescio  cuius  maledic- 
tionis divinae  pondere,  paradisum  terrenum  quaerant  et  ipsis  tribuatur,  et 
ordinis  oeconomici  exclusiva  directio,  et  bella  per  orbem  commissa,  et 
quodammodo  quasi  totius  historiae  modernae  manuductio;  magni  pretii  est 
ut  etiam  in  hoc  capite  — sicut  laudabiliter  factum  est  in  fine  cap.  I — repro- 
betur talis  agendi  modus  et  christifideles  omnes  deterreantur  sive  a talia 
menda  propagandis,  sive  legendis,  vel  quoquo  modo  diffundendis.  Quod 
eo  vel  magis  fortasse  urgeret,  quod  ipsis  conciliaribus  quibusdam  saltem 
Patribus,  in  transactae  sessionis  tempore  liber  fuerit  distributus  in  quo  asse- 
rebatur vel  intra  custodita  moenia  ipsiusmet  Concilii  Vaticani  II  manum  iu- 
daicam  iam  irrepsisse. 

d)  Si  totum  schema  praeclarum  est  in  genere  in  recto  usu  Sacrae  Scrip- 
turae, non  satis  premuntur  usque  ad  ultima  consectaria  pretiosi  citati  textus. 

In  cap.  IV  lin.  27  intra  parenthesim  citantur  textus  quorum  nullus  ex 
tribus  ad  rem  venit.  In  ipsis  siquidem  agitur  de  illa  ignorantia,  culpabili  qui- 
dem, qua  ducti  contemporanei  Christi  mortem  petierunt;  sed  nec  ideo  refe- 
runtur ad  cunctum  populum  electum,  nec  ad  rem  veniunt  intra  contextum 
schematis  loquentis  de  peccatis  omnium  hominum  ut  causa  passionis  et  mor- 
tis Iesu. 

Longe  ceteroquin  laudanda  commissio  quae  schema  praeparavit,  valde- 
que  expectandum  ut  cum  hoc  novo  spiritu,  gressus  fiant  in  itinere  unionis, 
quibus  citius  desiderata  perfecta  christianorum  unio  verificetur. 

Exc.mus  P.  D.  IOSEPH  RUOTOLO 
Episcopus  Uxentinus  - S.  Mariae  Leucadensis 

Schema  de  Oecumenismo  placet  propter  afflatum  pastoralem  et  propter 
finem  supernaturalem.  Quoad  ordinem  puto  tractationem  posse  meliore 
ratione  disponi  ita  ut  cap.  III  antecedat  cap.  II,  quod  respicit  technicam 
— ut  ita  dicam  — reconciliationis  fratrum  separatorum  cum  Ecclesia  catho- 
lica. Cap.  IV  et  V possent  separatim  tractari. 

Velim  tamen,  secundum  meam  humilem  opinionem,  de  Oecumenismo  ser- 
mo fiat  modo  efficaciore,  sequentia  considerando,  scii,  unionis  necessitatem, 
temporis  hodierni  opportunitatem,  obstacula  removenda  et  media  adhibenda. 

1.  De  unionis  necessitate.  Dum  conditiones  historicae  quondam  fove- 
runt divisionem  orientalium  et  occidentalium  ab  unitate  Ecclesiae  Christi, 
nunc  e converso  urgent  virium  spiritualium  unionem  firmam.  Nam: 

a)  Debent  vitari  alia  bella  orbis  terrarum,  quae  fere  omnem  humani- 
tatem destruerent.  Pax  religiosa  pacem  internationalem  fovet.  Nuntius  Chri- 
sti nativitatis  et  tota  vita  Redemptoris  fuit  excitatio  ad  pacem,  quam  uti 
hereditatem  ipse  donavit,  dicens:  Pacem  relinquo  vobis,  pacem  meam  do 
vobis  (Io.  14,  27). 

Praeterea  sanctus  Paulus  tamquam  operationem  Spiritus  Sancti  indicat 
pacem,  cum  ait  in  epistola  ad  Galatas  (5,  22):  « Fructus  autem  Spiritus  est 
caritas,  gaudium,  pax  etc.  ». 

b)  Paupertas  summa  plurium  nationum  post  obtentam  independen- 
tiam.  Ad  eas  adiuvandas  necessaria  est  caritas,  quae  a Christi  doctrina  et 
exemplis  tamquam  mandatum  novum  et  medium  salutis  validum  promanat 
iuxta  verba  Magistri:  « Mandatum  novum  do  vobis  ut  diligatis  invicem 
sicut  dilexi  vos  » (Io.  13,  34). 

c)  Errores  ubique  diffusi  materialismi  practici  et  marxismi  simul  cum 
pantheismo  cuiuscumque  generis  destruunt  notiones  boni  et  mali,  ipsam  con- 
scientiae vocem  compescunt  et  ad  consectaria  lugenda  impellunt  singulos  ho- 
mines, familias  et  nationes.  Unicum  validum  praesidium  contra  veritatis 
corruptionem  est  unio  virium  omnium  christianorum,  ductu  Christi  vicario, 
ad  veritatem  defendendam  et  ad  moralitatem  tuendam. 

2.  Opportunitas  unionis  in  nostris  temporibus.  Non  tantum  facta  histo- 
rica foverunt  separationem,  sed  etiam  rationes  psychologicae,  ut  gloriae  cu- 
piditas, dependentia  ab  auctoritate  civili  et  alia  huiusmodi.  E contra  hodie 
favorabiles  conditiones  ad  unionem  praestant,  inter  quas  duae  praecipuae 
mihi  videntur,  scilicet  auctoritas  et  insuper  paternitas  Summi  Pontificis. 

a)  Imprimis  auctoritas.  Revera  plures  moderatores  reipublicae,  inter 
quos  nonnulli  non  catholici,  legationes  mittunt  ad  Sedem  Apostolicam,  quam 
reputant  praesidium  libertatis,  pacis  et  moralitatis,  incrementum  sanae  doc- 
trinae et  cuiuscumque  boni  publici. 

b)  Paternitas.  Caritas  Sanctae  Sedis  perdurantibus  bellis  ab  omnibus 

exaltata  est  ita  ut  Summus  Pontifex  appareat  ubique  etiam  tempore  pacis 
verus  pater  humilium,  pauperum,  lux  et  calor  gentium,  spes  humanioris 
vitae. 

Nonne  hoc  est  tempus  opportunius  ad  separationes  auferendas  mente 
serena  et  forti  animo,  fiduciam  nos  omnes  in  Deum  urgentes?  « Si  Deus  pro 
nobis,  quis  contra  nos?  » ait  apostolus  (ad  Rom.  8,  31)  et  Deus  est  ubi 
est  caritas. 

3.  Obstacula  removenda.  Cum  rationes  historicae  et  psychologicae  unio- 
nem favent,  necessarium  est  gradatim  obstacula  removere  bona  voluntate. 

a)  Praecipuum  obstaculum  videtur  interpretatio  factorum,  quae  unio- 
nem fregerunt.  Sed  ad  quid  hoc  inservit,  si  necessitas  urget  unionis  et  pe- 
ricula gravia  incumbunt?  Relinquamus  historiae  Scriptoribus  munus  quae- 
rendi et  interpretandi  facta  praeterita;  nos  autem  nova  facta  audacter  et 
bene  condamus.  Christiani  egent  unitate  et  infallibilitate,  quae  in  Summo 
Pontifice  habentur  iuxta  Christi  voluntatem:  et  hoc  sufficit  ad  unionem  in- 
staurandam. 

b)  Praemissa  positiva  ad  omnia  obstacula  removenda  est  bona  volun- 
tas et  apertum  cor.  Inspiciamus  exemplum  Summi  Pontificis  Ioannis  XXIII 
piae  recordationis,  qui  toto  pontificatus  tempore  — pro  dolor  — brevissimo, 
hanc  unionem  concepit,  fortiter  et  suaviter  voluit  et  tamquam  praecipuum 
finem  huius  Concilii  determinavit. 

4.  Media  adhibenda.  Meam  opinionem  expono  ad  integrandum  id  quod 
in  schemate  expositum  est. 

a)  Aliqua  conventio  facienda  est  ut  bona  voluntas  clare  appareat  om- 
nibus. Talis  conventio  deberet  considerare  inter  alia  actionem  apostolicam  in 
missiones  et  in  omnes  nationes.  Ubi  omnes  sunt  catholici,  propagatio  doctri- 
nae protestantium  discordias  religiosas  gignit  et  aliquando  ad  atheismum 
fideles  impellit.  Et  vicissim.  Veluti  armistitium  — ut  ita  dicam  — ineundum 
est  ut  initium  pacis  etiam  humilibus  fidelibus  appareat  et  concordiam  foveat. 

b)  In  scriptis  prelo  editis  nullum  iurgium  sit  inter  scriptores  diversae 
Ecclesiae,  sed  omnes  auctores  animum  serenum  praebeant  et  studium  con- 
ferant ad  oppositiones  minuendas  et  possibiliter  auferendas. 

c)  Admissio  in  religionem  catholicam  fiat  sine  petentis  humiliatione. 
In  hac  re  experientiam  personalem  habeo.  Anno  1944  multi  exules  fuerunt 
in  mea  dioecesi  apud  pagum  S.  Mariae  Leucadensis,  inter  quos  plures  erant 
orthodoxi  et  nonnulli  religionis  protestanticae.  Ex  orientalibus,  praesertim 
russis,  magna  pars  quaesivit  in  religionem  catholicam  ingressum.  Sed  diffi- 
cultatem psychologicam  nonnulli  ostendebant  ad  abiuram  faciendam.  « Nos 
amamus  Papam,  ipsi  dicebant,  libenter  doctrinae  ipsius  fidimus  et  eius  vocem 
audimus;  cur  debemus  abiuram  facere?  ».  Secundum  meam  opinionem  abiura 
posset  substitui  iuramento  fidelitatis  erga  Summum  Pontificem. 

Praeterea,  si  baptismus  protestantibus  in  sinum  Ecclesiae  catholicae  in- 
gredientibus  conferri  debet  absolute  vel  sub  conditione,  melius  esset,  ut 
opinor,  caeremonias  imminuere  ut  magis  accepta  fiat  sacramenti  collatio. 

d)  Conventus  a schemate  propositi  sint  plures  et  praesertim  dum 
preces  funduntur  tum  in  Ecclesia  catholica,  tum  in  Ecclesiis  Christianorum 
separatorum. 

Conclusio.  Nos  episcopi  una  cum  sacerdotibus  et  fidelibus  frequenter  pre- 
cemur  Iesum  Christum,  Mariam  Virginem  et  sanctos  sive  occidentales  sive 
orientales  ut  hora  unionis  quam  citissime  veniat  et  nova  Pentecostes  in 
Corpore  Christi  mystico  oriatur. 


30 

Exc.mus  P.  D.  AMBROSIUS  SENYSHYN 
Archiepiscopus  Philadelphiensis  Ucrainorum 

Placet  omnino  negotium  hoc  maius  universae  Christi  Ecclesiae  de  unione 
omnium  christianorum  seu  « de  oecumenismo  » in  Concilio  Vaticano  II 
pertractatum  iri,  de  quo  conciliariter  agere  inde  a Concilio  Florentino  non 
fuit  data  occasio.  Laudandum  proinde  propositum  et  labor  secretariatus  pro 
unione  fovenda  et  Patrum  conciliarium  vota  et  propositiones  ad  textum 
decreti  vere  oecumenicum  et  efficacem  reddendum.  Eodem  proposito  et  ob- 
servationes quae  sequuntur  explicantur. 

1.  Omnino  necessarium  est  ut  ex  ipso  textu  pateat  omnibus  clare 
agi  de  summo  universae  Ecclesiae  Christi  in  terris  negotio,  et  non  tantum 
de  quadam  contingenti  nostrorum  temporum  motione.  Titulus  enim  adhi- 
bitus et  modus  dicendi  quamdam  confusionem  creare  posset,  acsi  Ecclesia 
catholica  tantummodo  per  quemdam  influxum  motus  oecumenici  fratrum 
separatorum  constricta,  de  hoc  negotio  ageret,  quod  omnino  admitti  non 
potest.  Ecclesia  enim  catholica  in  tota  sua  historia  unionem  omnium  christia- 
norum procurare  nunquam  cessavit  nec  cessat,  etsi  pro  temporum  et  locorum 
circumstantiis  variis  modis  usa  est,  ac  proinde  mandatum  et  testamentum 
Domini:  « ut  omnes  unum  sint  et  ut  fiat  unum  ovile  et  unus  Pastor  » fide- 
liter adimplere  conata  est.  Proinde  clarius  in  schemate  enuntietur  opus  Ec- 
clesiae in  hac  materia  praestitutum. 

2.  Mea  opinione,  deest  in  schemate  sufficienter  clara  enuntiatio  finis 
ultimi  oecumenismi  catholici,  hoc  est:  unitas  omnium  christifidelium  in 
fide,  in  sacramentis  et  in  regimine  sub  uno  Pastore  Supremo.  Quae  unitas 
non  est  invenienda,  sed  ad  effectum  deducenda,  Dei  gratia  et  conaminibus 
sinceris  hominum.  Necessarium  est  ut  hoc  clare  dicatur  ob  bonum  catholi- 
corum, et  non  catholicorum,  ne  labor  et  conamina  inutilia  maneant  et  aequi- 
vocatione  quadam  laborent,  cum  multis  periculis. 

3.  Schema  quamdam  futuram  unionem  universalem  omnium  prae  oculis 
habens,  silet  omnino  de  unionibus  particularibus  et  etiam  indi  vidualibus, 
quae  hucusque  locum  habuerunt  et  adhuc  habent.  Silentium  hoc  minus  recte 
interpretari  posset,  acsi  Ecclesia  catholica  hoc  quod  hucusque  in  diversis 
orbis  terrarum  partibus  factum  fuit  reprobaret.  Proinde  sollemniter  et  con- 
ciliariter existentia  Ecclesiarum  orientalium  catholicarum  laudetur  earumque 

legitimitas  agnoscatur,  quae  legitimitas  iuri  divino,  unitatem  nempe  ecclesia- 
sticam quaerendi  fundatur,  et  nonnisi  in  universali  unioni  omnium  perfici- 
tur; quod  hucusque  factum  est  in  hoc  campo  per  gradus,  salvo  iure  divino, 
infectum  esse  non  potest.  Idem  dicatur  clare  de  conaminibus  singulorum 
christianorum  separatorum  unitatem  unici  gregis  Christi  in  Ecclesia  ingre- 
diendam. Non  est  enim  quaestio  cuiusdam  indebiti  « proselytismi »,  sed 
quaestio  conscientiae  christianae,  contra  quam  agere  nemo  potest  nec  valet, 
nisi  voluntati  divinae  obstare  vellet.  De  his  Concilium  tacere  non  debet,  si 
de  oecumenismo  loquatur,  neque  etiam  silentium  hoc  fratres  separati,  sin- 
cere veritatem  quaerentes,  desiderare  possunt.  Claritas  in  hoc  est  primum 
officium,  immo  exordium  omnis  actionis  oecumenicae. 

4.  Sine  periculo  cuiusdam  syncretismi  religiosi  in  nostro  schemate  de 
non  christianis  loqui  non  valemus,  alioquin  ipsa  actio  oecumenica  et  finis 
eiusdem  pessumdari  possunt.  Proinde,  propositum  caput  quartum:  « de  ca- 
tholicorum habitudine  ad  non  christianos  et  maxime  ad  iudaeos  »,  nostro 
decreto  non  est  iungendum.  Fiat  de  hoc  declaratio  quaedam  alio  in  loco,  for- 
san aptiori,  ut  exempli  gratia,  in  capite  primo  « de  Ecclesia  »,  post  n.  10,  ubi 
esset  locus  naturalis  de  hac  re  quaedam  dicere. 

5.  Schema  nostrum  evitat  loqui  de  « communicatione  in  sacris  cum  chri- 
stianis non  catholicis »,  praesertim  orientalibus,  quibus  Ecclesia  catholica 
bonam  fidem  ex  una,  et  validitatem  Sacramentorum  ex  altera  parte  agno- 
scit. In  textibus  praecedentibus  de  hac  re  sermo  fuit.  Nunc  vero  siletur,  forsan 
ex  quodam  respectu  earum  communitatum,  in  quibus  validitas  sacramento- 
rum plurium  non  agnoscitur.  Periculum  est  ne  ex  hac  depressione  orientales 
ansam  sumant  de  Ecclesia  catholica  querendi,  ob  paucam  aestimationem  Ec- 
clesiarum orientalium  separatarum,  et  ex  hoc  novum  quoddam  obstaculum 
ponatur. 

6.  Orbis  christianus  et  catholicus  hodie  variis  generibus  motionum  et 
actionum  oecumenicarum,  tum  singulorum,  tum  diversarum  associationum 
abundat,  inter  quas  saepe  substantiales  discrepantiae  adsunt,  cum  confusione 
et  scandalo  plurium.  Ex  nostro  schemate  labor  hic  novum  obtinebit  vigorem. 
Cum  tamen  in  schemate  non  praevideatur  quoddam  centrum  directivum  uni- 
cum, maior  adhuc  confusio  praevideri  possit.  Redeundum  est  proinde  ad 
propositionem  iam  antea  factam  de  instituendo  quodam  Consilio  Supremo  seu 
Congregatione,  sub  immediata  auctoritate  Summi  Pontificis  cuius  erit  mo- 
tionem hanc  moderari  et  coordinare.  In  Consilio  hoc  constituendo  vere  oecu- 
menice  procedatur,  pro  momento  et  necessitate  ipsius  rei,  peritis  tum  ex  oc- 
cidente tum  ex  oriente  adhibitis.  Momentum  negotii  hoc  urget,  alioquin 
pauca  bona  sperari,  si  iam  non  damna  timeri  possunt. 

His  praemissis,  schema  ut  basim  disceptationis  conciliaris  admittendum 
esse  puto,  salvo  meliori  iudicio  Patrum  venerabilium. 

Exc.mus  P.  D.  IESUS  SERRANO  PASTOR 
Episcopus  tit.  Hypselitanus,  vic.  ap.  Darienensis 

Regula  quaedam  magni  momenti  in  oecumenismo  est  ea  omnia  incul- 
care quae  christiani  communiter  habemus,  differentias  quae  nos  separant  in 
intellectione  verbi  Dei  non  obliviscendo.  Hoc  generaliter  in  schemate  obser- 
vatur et  inde  laudandum.  Adest  tamen  aliqua  exceptio,  scii,  cum  condicio- 
nem Ecclesiae  orthodoxae  describit.  Sperandum  enim  erat,  ut  et  de  orien- 
talibus loquendo,  schema  eis  tribueret  omnia  quae  hucusque  Ecclesia  catho- 
lica eis  recognovit.  Quod,  mea  quidem  sententia,  sufficienter  non  fit,  vel  sal- 
tem modo  qui  confusionem  gignit. 

Primo  enim,  una  cum  Patribus  qui  iam  hoc  dixerunt,  miror  eo  quod 
in  schemate  non  enumerentur  omnia  illa  elementa  Ecclesiae  quae  orienta- 
les separati  fideliter  conservant  et  eos  nobiscum  intime  uniunt:  fidem  ortho- 
doxam Patrum,  exceptis  quibusdam  explicationibus  posterioribus  separationi, 
septem  sacramenta  et  praesertim  Eucharistiam,  scii,  omnia  praeter  communio- 
nem cum  Sede  Apostolica  et  ei  debitam  oboedientiam. 

Sed  nec  haec  quidem  enumeratio,  etsi  facienda,  sufficeret.  Nam  praesen- 
tia horum  elementorum  essentialium  Ecclesiae  demonstrat  situationem  theo- 
logicam Ecclesiae  orthodoxae  relate  ad  unicam  Ecclesiam  Christi  specialis- 
simam esse  et  ideo  in  schemate  determinandam.  Iam  vero  de  hac  gravissima 
quaestione  schema  tacet  vel  potius  duas  oppositas  conceptiones  innuit. 

Primo,  cum  nomen  Ecclesiae  orthodoxis  unice  tribuat,  cumque  affertur 
textus  ille  Florentini  de  pariete  medio  auferendo  quae  occidentalem  orienta- 
lemque  dividit  Ecclesiam,  schema  insinuat  orthodoxam  vere  et  proprie  Ec- 
clesiam esse,  seu  partem  Ecclesiae  Christi,  etsi  contra  Christi  voluntatem  com- 
munione visibili  cum  sede  Petri,  capitis  episcopatus,  orbatam. 

Secundo  vero,  cum  in  par.  12,  versus  finem,  asseritur  id  quod  in  cap.  I 
dictum  est  de  elementis  communionis  in  communitatibus  separatis  subsi- 
stentibus maxime  orientalibus  separatis  convenire,  cumque  de  orientalibus 
una  cum  protestantibus  agitur  in  uno  capite  sub  titulo  « de  christianis  ab 
Ecclesia  catholica  seiunctis  »,  insinuatur  Ecclesiam  orthodoxam  esse,  sicut 
et  ceterae  communitates,  communitatem  quandam  christianorum  in  quae 
plura  elementa  Ecclesiae  conservantur. 

Quaenam  conceptio  verior  est  et  ideo  in  schemate  adhibenda?  Conceptio 
illa  tantummodo  iuxta  quam  Ecclesia  orthodoxa  est  vere  et  proprie  partem 
unius  Ecclesiae  Christi  in  statu  separationis  contra  Christi  voluntatem,  a 
Sede  Petri,  est  conceptio  traditionalis  in  Ecclesia  et  theologice  fundata. 

Ecclesia  enim  catholica  naturam  ecclesialem  Ecclesiae  orientalis  sepa- 
ratae semper  recognovit.  Recognovit  cum  eam  semper  Ecclesiam  vocavit,  quod 
aliis  non  fecit.  Recognovit  cum  patriarchas  et  episcopos  orientales  separatos 
comparticipes  in  unico  sacerdotio  hierarchico  consideravit  (cf.  recentem  epi- 

stulam  Pauli  VI  ad  patriarcham  Constantinopolitanum).  Recognovit,  cum  eo- 
rum episcopi  una  cum  nostris  etiam  ante  unionem  in  Concilio  Florentino 
sederunt  (consedimus,  dicunt  Acta : Mansi  31,  703  ss.).  Recognovit,  cum 
consideravit  cessationem  separationis  non  ut  creationem  Ecclesiae  in  oriente, 
cum  sciamus  ibi  iam  ab  apostolis  fundatam,  sed  ut  consummationem  in  uni- 
tate, certe  Ecclesiae  orientali  ultimam  perfectionem  dando  quam  tantummodo 
communio  cum  Sede  Petri,  apostolorum  choriphaei,  tribuere  potest. 

Hoc  quoad  traditionem.  Sed  hic  modus  agendi  traditionalis  Ecclesiae 
optime  a theologia  explicatur.  Nam  de  Ecclesia  loquendo  mentem  theologicam, 
non  imprimis  iuridicam  adhibere  oportet.  Iam  vero  theologice  Ecclesia  con- 
struitur, et  ideo  consideranda  est,  ab  intus.  Ecclesia  enim  est  imprimis  et 
fundamentaliter  communio  supernaturalis  in  gratia  trinitaria  quae  a Christo 
capite  in  membra  derivatur  per  professionem  fidei  orthodoxae  et  per  sacra- 
menta. Ecclesia,  id  est,  fides  et  fidei  sacramenta,  aiebant  Patres.  Quae  com- 
munio per  fidei  orthodoxae  professionem  et  per  baptisma  confertur,  per  alia 
sacramenta  accrescitur  et  per  Eucharistiam  perficitur.  Eucharistia  est  enim 
sacramentum  unitatis  et  perfectionis  Ecclesiae  Christi,  cum  Christo  et  inter 
se  homines  perfecte  coniungat.  Ubi  enim  adest  fides  orthodoxa  et  valida  Eucha- 
ristiae celebratio,  ibi  est  proprie  Ecclesia,  et  quidem  in  linea  communionis 
supranaturalis,  perfecte.  Haec  tamen  supranaturalis  communio  necessario, 
voluntate  Christi,  in  communionem  externam,  etiam  iuridicam,  visibiliter 
traduci  debet.  Traducitur  iam  quodammodo  necessario  cum  valida  Eucha- 
ristiae celebratio  et  aliorum  sacramentorum  collatio  supponat  communionem 
in  sacerdotio  et  debitam  hierarchiae  submissionem.  Quae  omnia  in  commu- 
nionem cum  Sede  Petri  consummantur  et  ultimam  perfectionem  recipiunt. 
Scimus  ergo  solam  Ecclesiam  catholicam  quae  praeter  alia  omnia  elementa 
essentiale  communionem  episcoporum  cum  successore  Petri  habet,  esse  plene 
et  perfecte  unicam  illam  Ecclesiam  Christi.  Sed  Ecclesiam  orthodoxam  quae 
omnia  alia  elementa  possidet,  cuius  ultima  perfectio  (in  linea  communionis 
supranaturalis)  ab  Eucharistia  confertur,  esse  vere  et  proprie  partem  unius 
Ecclesiae  Christi,  etsi  ob  causas  historicas  notas,  debita  communione  cum 
Sede  Petri  orbatam,  quae  communio  ei  ultimam  perfectionem  in  linea  institu- 
tionis visibilis  et  plenam  in  Ecclesiam  insertionem  conferre  debet. 

Hoc  vellem  etiam  dicere  de  aliis  fratribus  separatis,  sed  non  licet.  Quia 
ubi  fides  orthodoxa  et  sacramenta  desunt,  Ecclesia  proprie  non  adest.  Adest 
tantummodo  inchoative  in  illis  primis  et  fundamentalibus  elementis  qyae  sunt 
baptisma  et  fides  trinitaria.  Vellem  dicere  praesertim  de  fratribus  Commu- 
nionis Anglicanae,  qui  nobis  propinquiores  sunt.  Sed  quaestiones  gravissimae 
hic  subsunt  de  professione  fidei  in  illa  Communione  et  de  successione  apo- 
stolica.  Opportunius  tacere  videtur,  cum  nec  positive  loqui  possimus,  et 
negatio  posset  praeiudicium  inferre  posteriori  possibili  evolutioni  rerum.  Quae 
cum  ita  sint  sequentes  correctiones  propono: 

1.  In  toto  schemate  servetur  distinctio  in  denominatione:  nomen  Eccle- 
siae orientalibus  solis  tribuendo.  Alias  vero  communitates  communitates  ec- 

clesiales  vocare  possumus,  cum  ad  Ecclesiam  inchoative  pertineant.  In  do- 
cumento enim  conciliari  modus  theologicus  loquendi  adhibendus  est.  In 
vita  ordinaria  omnes  communitates  Ecclesias  vocare  possumus,  iuxta  usum 
communem. 

2.  In  cap.  I,  elementa  quae  uniunt  christianos  reducantur  ad  baptisma, 
quae  aliae  duae  paragraphi  ita  redactae  sunt  ut  orientalibus  separatis  conve- 
nire nequeant.  Hae  duae  paragraphi  (linn.  22-36  in  pag.  8)  aptius  in  capite 
de  Reformatis  inserentur. 

3.  Opportunius  videtur  singula  capita  orientalibus  separatis  et  protestan- 
tibus  dicare.  Capiti  vero  de  orientalibus  titulus  praeponatur:  De  Ecclesiis 
orientalibus  a Sede  Apostolica  separatis. 

4.  In  cap.  III,  par.  12  quae  agit  de  peculiari  condicione  historica  orien- 
talium separatorum  praeponatur  paragraphus  quae  eorum  condicionem  theo- 
logicam relate  ad  Ecclesiam  Christi  recte  describat  iuxta  sensum  traditiona- 
lem.  Supprimantur  igitur  tres  ultimae  linn.  par.  12,  deinde  enumerentur 
omnia  elementa  Ecclesiae  in  orientalibus  subsistentia  et  consequenter  deter- 
minetur natura  ecclesialis  harum  communitatum  orientalium,  positive  et  ne- 
gative, scilicet  explicando  quousque  in  eis  Ecclesia  verificatur. 

5.  Quia  magna  ex  parte  separatio  distantiae  geographicae  et  psycholo- 
gicae debetur,  contactus  etiam  ufficiales  cum  Ecclesia  orientali  separata  fo- 
vendi sunt.  Patriarchae  catholici  in  oriente  et  episcopi  in  occidente  gaudere 
possent  facultate  permittendi  communionem  in  sacris  cum  orthodoxis  in  ali- 
quibus casibus  determinatis. 

Cum  iam  tot  Patres  de  hoc  capite  locuti  sint,  renuntio  publice  loqui, 
sed  volo  ut  hic  meus  interventus  in  Actibus  Concilii  et  secretariatus  pro 
unione  christianorum  constet. 

32 

Exc.mus  P.  D.  CESLAUS  SIPOVIC 
Episcopus  tit.  Mariammitanus 

Schema  de  Oecumenismo  nobis  propositum  in  genere  placet,  etsi  in 
particularibus  quin  dubio  perfici  possit. 

Oecumenista  catholicus  hodie  instanter  petit,  ut  edoceatur  quo  processu, 
quibus  principiis  innixus,  quibus  conditionibus  statutis  opus  desideratissimum 
reconciliationis  aggredi  debeat.  Ad  haec  responsa  clara  et  sobria  in  sche- 
mate habentur. 

Puto  hoc  schema,  si  a nostro  Concilio  Oecumenico  approbetur,  perutile 
esse  possit  qua  fundamentum,  ut  in  scholis  nostris  theologia  oecumenismi 
catholici  securius  evolvetur  atque  ut  opus  unionisticum  recto  semite  procedat. 

Iuxta  meum  humile  iudicium  valorem  ac  pondus  schematis  haec  inter 
alia  interiecta  patefaciunt: 

1.  In  schemate  clare  asseritur  fratres  a nobis  seiunctos  sive  singulos 
sive  eorum  communitates  illa  unitate  non  frui  quam  Iesus  Christus  iis  om- 
nibus dilargiri  voluit  (schema,  pag.  8,  n.  2).  Haec  veritas  dura  non  minus 

nobis  quam  nostris  carissimis  fratribus  seiunctis,  attamen  opportunum  esse 
videtur,  ut  clare  manifestetur. 

2.  Ex  altera  parte  plura  agnoscuntur  apud  non-catholicos  quae  vere  chri- 
stiana  sunt  atque  Deo  adiuvante  post  unionem  plenam  etiam  servari  debent, 
nunc  autem  omnis  aestimationis  digna  in  opera  oecumenica  navanda  qua  ele- 
menta nobis  et  fratribus  seiunctis  communia  utilitatis  maximae  esse  possunt. 

3.  In  activitate  s.  d.  oecumenica  fratrum  seiunctorum  influxus  Spiritus 
Sancti  supernaturalis  agnoscitur  et  hoc  verum  est,  praesertim  dum  nostra 
aetate  motus  eorum  solidioribus  sacrarum  litterarum  investigationibus  in- 
nititur ac  ad  unitatem  a Christo  intentam  recuperandam  tendit. 

Ad  laudem  schematis  nobis  propositi  haud  pauca  alia  addi  possint,  sit 
tamen  nobis  licitum  notare  quoque  ea  quae  in  eo  desiderantur. 

1.  Deest  in  schemate  mentio  de  damnis  pro  Ecclesia  Christi  ex  divisione 
christianorum  inter  se  provenientibus.  Ob  divisionem  enim  vel  separationem 
multae  animae  mediis  salutis  privantur,  quae  a sola  Ecclesia  catholica  dispo- 
nuntur. Praesertim  in  damnum  omnium  communitatum  seiunctarum  Chri- 
stianarum vertitur  defectus  apud  eas  magisterii  vivi,  sine  quo  neque  mores 
christiani  perfecte  praeservantur.  Ob  divisionem  christiani  debiliores  fiunt 
in  expansione  externa  Ecclesiae  et  in  certamine  contra  atheismum  materiali- 
sticum,  qui  orbem  totum  a Deo  avellere  intendit. 

2.  Grato  animo  ad  schema  de  Oecumenismo  addi  debet  noviter  proposi- 
tum cap.  IV : « De  catholicorum  habitudine  ad  non  christianos  et  maxime  ad 
Iudaeos  ».  Notamus  rem  prima  vice  in  schematibus  hoc  in  Sacrosancto  Con- 
cilio nobis  propositis  scii.:  «...  odia  et  persecutiones  contra  Iudaeos...  ma- 
terno animo  deplorat  et  damnat  » (pag.  4 ad  finem).  Esset  tamen  nostrum 
schema  non  completum  opusque  nostri  Concilii  infelix,  si  solummodo  iniu- 
riam  erga  unum  populum  Iudaeum  condemnasset,  dum  alios  persecutores 
populorum  tacuisset.  Fortasse  haec  condemnatio  alio  in  schemate  haberi  de- 
beat, hoc  minoris  momenti  est,  attamen  humili  nostro  iudicio  de  opportu- 
nitate ipsius  rei  cogitandum  sit. 

3.  Difficile  mihi  intellectu,  salva  reverentia  eorum  qui  hoc  modo  sta- 
tuerunt — nempe  cur  schema  de  Oecumenismo  non  sit  pars  integrans  sche- 
matis de  Ecclesia?  Omnia  enim  in  schemate  nunc  sub  discussione  stricte 
ad  Ecclesiam  referuntur  eiusque  unitatem  unicitatemque  spectant. 

33 

Exc.mus  P.  D.  IOSEPH  SOUTO  VIZOSO 
Episcopus  Palentinus 

Placet  in  genere  schema  de  Oecumenismo,  quod  apparet  tamquam  dicu- 
lum  novae  aetatis  in  Ecclesia,  signum  et  fructus  supernae  navitatis  Spiritus 
Sancti,  qui,  ut  aiebat  Ioannes  XXIII,  die  6 ianuarii  labentis  anni,  « replevit 
orbem  terrarum  »,  suscitans  commune  desiderium  restaurandi  unitatem  chri- 
stianorum. 

Quoad  aliqua  themata,  fas  sit  mihi  quasdam  animadversiones  proferre. 

Et  imprimis  videtur  expedire  ut  aliqua  introductio  praeponatur,  in  qua 
declaretur  relatio  huius  schematis  ad  schema  de  Ecclesia  simulque  exponatur 
vehemens  angustia  in  diversis  communitatibus  exorta  ob  apprehensam  con- 
scientiam vulneris  divisionis  simulque,  incensum  desiderium  unionis  perfi- 
ciendae cum  fervidis  supplicationibus  pro  motus  oecumenici  felici  exitu 
ubique  terrarum  prolatis. 

In  cap.  I recte  attinguntur  vincula  diversique  gradus  quibus  baptizati 
omnes  Christo,  tamquam  membra,  inseruntur  eiusque  mystico  Corpori  aggre- 
gantur, sacro  charactere  signantur,  christiano  nomine  et  fidei  professione  glo- 
riantur et  quibusdam  mediis  salutis,  licet  non  plene  seu  perfecte  coniungantur, 
vere  fruuntur,  praesertim  vi  actionum  cultus  divini  ex  quibus  vita  gratiae  cum 
virtutibus  et  donis  Spiritus  Sancti  derivantur,  dummodo  homo  in  bona  fide 
versetur  et  quodam,  etiam  inscio,  voto  seu  desiderio  sit  praeditus  plenae 
adhaesionis  integro  hierarchiae  regimini  secundum  voluntatem  Christi,  qui 
Ecclesiam  suam  « generale  salutis  remedium  » constituit. 

Clara  denuo  traditur  notio  oecumenismi,  dum  describitur  ut  « motus  et 
ordinata  actio  ad  illam  unitatem  fovendam,  quam  Iesus  Christus  a caelesti 
Patre  flagrantibus  postulavit  precibus  ». 

In  cap.  II  apte  proponuntur  normae  et  media  ad  hoc  ut  fideles  omnes, 
sive  orationibus  et  bonis  operibus  sive  intensiori  vitae  sanctitate  et  pleniori 
virtutum  exercitio,  efficaciter  conferant  ad  auspicatam  Ecclesiae  renovatio- 
nem, ut  scii,  catholica  Ecclesia  reapse  oculis  aliarum  confessionum  appareat 
vera  Christi  Sponsa,  praeseferens  faciem  Salvatoris  ut  tesseram  suae  genuini- 
tatis  et  signum  levatum  universos  christianos  alliciens  ad  unicum  gregem 
constituendum  sub  unico  pastore  supremo,  ipsius  Christi  vicario. 

Attamen  cavendum  est  ne,  huic  motui  inconsiderate  indulgentes,  in- 
currant aliqui  in  dictum  irenismum,  a Pio  XII  reprobatum  in  Litteris  Humani 
Generis,  a.  1950,  quo  aliquae  veritates  fidei  negligantur,  obscurentur  aut 
deformentur  per  immutationem  sensus  ab  Ecclesia  declarati;  vel  formulae 
dogmaticae  verbis  minus  aptis  substituantur;  vel  vis  magisterii  ecclesiastici 
temere  deprimatur.  Iuxta  Instructionem  S.  Officii,  praedicti  anni,  de  Mo- 
tione Oecumenica  prae  oculis  habeatur  semper  oportet  sententia  Lerinensis 
a Concilio  Vaticano  I sancita,  nempe:  « sacrorum  dogmatum  is  sensus  per- 
petuo est  retinendus,  quem  semel  declaravit  sancta  Mater  Ecclesia  nec  um- 
quam  ab  eo  sensu,  altioris  intelligentiae  specie  et  nomine  recedendum  », 
semper  ideo  manere  tenemur  « in  eodem  dogmate,  eodem  sensu  eademque 
sententia  ». 

In  cap.  III  merito  extolluntur  orientales  Ecclesiae,  quae  per  tot  saecula 
feliciter  retinent  fere  integrum  depositum  fidei,  fideliter  servant  vetustissi- 
mam Liturgiam  plene  communitariam,  ascetismum  primigenum,  specialiter 
in  monachismo,  viridario  unde  hierarchae  seliguntur,  ardenti  devotione  co- 
litur Virgo  Deipara  et  organizatio  patriarchalis  conservatur.  Dolendum  enim- 
vero  est  quod  illa  hierarchia  in  praecipuis  Ecclesiis  avulsa  sit  a Sede  Romana 

per  illum  a Concilio  Florentino  appellatum  parietem,  ex  quo  successor  Petri 
impeditur  ne  orientalibus  communitatibus  in  caritate  praesideat,  iuxta  prae- 
ceptum Domini. 

In  luce  vera  ponuntur  etiam  confessiones  quae  protestantes  vocantur,  ma- 
gis quidem  ab  unitate  fidei,  liturgiae  et  regiminis  deficientes,  quaeque  tamen 
in  multis  Christo  devinciuntur  et  nobiscum  communicant  in  veneratione  et 
usu  sacrarum  Scripturarum,  in  laudibus  cum  gratiarum  actione  Deo  tribuen- 
dis, in  opere  missionario  apud  infideles  et  in  operosa  caritate  erga  proximos. 
Porro  eorum  in  dies  appropinquatio  ad  Sanctam  Sedem;  renovatio  cultus 
eucharistici,  immo  et  Missae,  in  coetibus  anglicanis;  restauratio  venerationis 
erga  Virginem  Mariam  eiusque  imagines  et  sanctuaria;  revisio  doctrinae 
Lutheri  aliorumque  protestantismi  parentum,  motus  qui  « Foedus  Win- 
fridi  » appellatur  in  Germania;  conventus  oecumenici  recenter  habiti  in 
Europa  et  in  Canada  et  instauratio  communitatum  religiosarum,  tum  virorum 
cum  mulierum,  pro  unione  fovenda...  omnia  ista  et  alia  similia  signa  sunt 
quod  Spiritus  Sanctus  « ubi  vult  spirat  » etiam  in  fratribus  seiunctis,  et 
spem  certam  praebent  sincerae  voluntatis  prosequendi  dialogum  cum  catho- 
licis, sicut  videmus  facientes  carissimos  Observatores , adiuvantibus  dilectis 
Auditoribus  nostris. 

Ad  cap.  IV  notare  volo  quod  sequitur.  Revera  motus  oecumenicus  inter 
christianos  iudaeos  non  comprehendit.  Tamen,  si  etiam  de  non  christianis  ali- 
quid dicendum  est,  rectissime  a ceteris  secernuntur  hebraei,  qui  « populum 
Dei  » in  veteri  Testamento  constituerunt,  ab  apostolo  « Deo  carissimi  secun- 
dum electionem  propter  patres  » dicuntur,  a quibus  libros  sacros  veteris  Te- 
stamenti, diligentissime  custoditos,  recepit  Ecclesia,  ex  quibus  Christus  Do- 
minus cum  Maria  et  apostolis  ac  magna  multitudine  virorum  ac  mulierum, 
« turba  sacerdotum  » non  excepta,  prodierunt. 

Immo,  ut  inquit  Paulus  ad  Romanos  (11,  25)  « caecitas  ex  parte  con- 
tigit in  Israel  donec  plenitudo  gentis  intraret,  et  sic  omnis  Israel  salvus 
fieret».  Ipse  apostolus  affirmat  (in  cap.  11  ad  Rom .)  Deum  non  repulisse 
plebem  suam,  quam  praescivit,  quia  sine  poenitentia  sunt  dona  Dei  et  voca- 
tio. Rectissime  igitur  alliciuntur  iudaei  ut  et  ipsi  Christum  Redemptorem 
agnoscant  et  Ecclesiam  suam  ingrediantur. 

Denique,  aliqua  oporteret  dicere  de  aliis  coetibus  qui  in  Deum  credunt 
eumque  colunt  iuxta  dictamen  conscientiae  suae  et  secundum  educationem 
traditionesque  populorum,  in  quibus  quaedam  principia  a primaeva  revela- 
tione derivata  permiscentur,  legemque  moralem  naturae  insitam  magis  mi- 
nus ve  servant  et  aliquam  voluntatem  Deo  in  omnibus  parendi  habere  solent. 

Omnes  profecto  imaginem  Dei  referunt,  Christi  redemptionem  obiectivam 
participant  et  in  sincera  voluntate  salvifica  Dei  includuntur,  ut  expressit  apo- 
stolus et  profitetur  Ecclesia. 

Ideo  aliquid  amplius  de  illis  dicendum  videtur  post  ea  quae  de  iudaeis  in 
schemate  descripta  habentur. 

Exc.mus  P.  D.  MESROB  TERZIAN 
Episcopus  tit.  Comanensis  in  Armenia 

Iudicio  secretariatus  ad  unitatem  Christianorum  fovendam  quaedam  sub- 
icere  velim  de  tribus  prioribus  capitibus  schematis  decreti  de  Oecumenismo : 

1.  In  pag.  8,  lin.  6 scribere  velim  « In  regiminis  fraterna  concordia  » sub 
auctoritate  Petri.  Ita  tuto  ponuntur  iurisdictio  hierarchica  et  Primatus  Ro- 
mani Pontificis. 

2.  Eadem  pag.,  lin.  21  potest  retineri  assertum:  « Eosque  Ecclesia  ut 
filios  agnoscit  ».  Etenim  Mater  Ecclesia  nequit  repellere  filios  etiam  er- 
rantes. 

3.  Pag.  9,  lin.  39,  potuisset  addi  « Bona  christiana  communia  ».  Etenim 
haec  bona  sunt  praeprimis  Ecclesiae  catholicae. 

4.  Pag.  10,  lin.  29  ubi  dicitur:  « Deinde  una  cum  illis  efficaciter  inqui- 
rant »,  addatur:  « Sub  ductu  auctoritatis  ecclesiasticae  ». 

5.  Pag.  15,  lin.  15,  addatur:  « Spiritus  orationis  ». 

6.  Eadem  pag.,  lin.  22,  addatur:  « Prudentiae  ». 

7.  Pag.  16,  lin.  1,  addatur:  « Ex  amore  veritatis  ». 

8.  Eadem  pag.,  lin.  25  dicatur  ita:  « In  oratione  consociari  vicissim 
recta  intentione  ».  Proh  dolor!  Unusquisque  vult  et  petit  unionem  quam 
intendit.  Implorare  debemus  pro  unione  quam  Christus  vult. 

9.  Pag.  17,  lin.  30.  Modus  eloquendi  valde  attendendus  est  in  dialogo 
cum  fratribus  seiunctis,  propter  permulta  praeiudicia  et  suspiciones  eorum. 

10.  Pag.  20,  lin.  18,  potiusquam  « Arbitra  Sede  Romana  »,  dicatur  rec- 
tius et  melius:  « Sub  auctoritate  agnita  Sedis  Romanae  ». 

11.  Pag.  21,  lin.  32,  ubi  dicitur:  «Quapropter...  evehunt»,  addatur: 
« Ubi  casus  fert,  catholici  orientales  repristinent  legitimas  suas  traditiones 
disciplinares,  liturgicas,  culturales-ecclesiasticas,  immo  etiam  vestes  ecclesia- 
sticas rituales  vel  nationales  ». 

Hic  dandum  est  breve  directorium  de  habitu  inter  catholicos  et  fratres 
seiunctos  eiusdem  ritus,  et  quidem  prae  oculis  habito  etiam  zelo  prosely- 
tismi  fratrum  seiunctorum,  praeprimis  protestantium,  erga  catholicos. 

12.  Pag.  23,  linn.  24-25.  Hic,  assertum  valet  quodam  modo  etiam  de 
orientalibus  seiunctis. 

In  fine  velim  adiungere  tria: 

1.  Ad  motum  oecumenicum  fovendum  optimum  quoque  medium  est 
mitigatio  legis  prohibentis  communicationem  in  sacris,  sicuti  olim  habita 
est  in  oriente  ante  saec.  xvn.  Mitigatio  fiat  debitis  cautelis,  semper  prae  oculis 
habendo  supremam  legem  salutis  animarum  etiam  fratrum  seiunctorum,  quos 
Ecclesia  catholica  iure  habet  ut  filios. 

2.  Ad  motum  oecumenicum  roborandum  et  ad  opus  pastorale  secundum 
quid  facile  reddendum,  maximi  momenti  est  quoque  mutatio  legis  actualis 

de  forma  matrimonii  orientalium,  et  repristinatio  legis  vigentis  de  hac  re  ante 
annum  1949.  Etenim  tempore  legis  pristinae  catholici  crebre  augebantur: 
puellae  catholicae  matrimonio  iunctae  cum  acatholicis  coram  sacerdote  aca- 
tholico  in  fine  convertebant  maritos  suos  ad  religionem  catholicam.  Nunc 
vero  scandalizatae  sunt  quod  Ecclesia  catholica  invalida  declaret  illa  matri- 
monia, ad  apostasiam  ducuntur  neque  cogitant  de  sanatione  in  radice  pe- 
tenda. Consequenter  saluti  animarum  non  consulitur;  lex  fit  noxia. 

Quod  vero  pertinet  ad  querimonias  latas  contra  Ecclesiam  occidentalem, 
saepe  saepius  hae  non  respondent  realitati  nunc  vigenti.  Missionarii  latini 
ritus  generatim  optimo  spiritu  imbuti  sunt  erga  Ecclesias  orientales,  quae 
opus  habent  eorum  auxilio. 

3.  Ad  motum  oecumenicum  augendum  proponere  liceat  ut  missionarii 
occidentales  adlaborare  cupientes  inter  christianitates  orientis,  praeparentur 
ad  has  missiones  sui  generis,  in  institutis  orientalibus  et  ritus  orientales 
sequantur. 

Conclusio  sit  votum  Papae  Ioannis  XXIII  sanctae  memoriae  « Che  un 
giorno  i popoli  d’ogni  latitudine  siano  stretti  con  i dolcissimi  vincoli  del- 
Punico  Credo  della  Chiesa  Santa  di  Dio  ». 

Exc.mus  P.  D.  IOANNES  VAN  CAUWELAERT 
Episcopus  Inongoensis 

1.  Sur  la  composition  generale  du  schema.  Dans  sa  forme  actuelle  le 
schema  de  Oecumenismo  se  compose  de  cinq  chapitres.  II  me  semble  que  les 
chapitres  IV  et  V n’y  sont  pas  a leur  place. 

Pour  le  chapitre  IV: 

a)  II  ne  convient  pas  — si  Pcecumenisme  est  presente  comme  un 
mouvement  pour  Punite  de  tous  les  chretiens  (n.  3,  p.  10,  linn.  32-35)  — , 
qu’on  y introduise  un  chapitre  sur  des  non-chretiens.  Cette  promiscuite  est 
offensante  pour  les  freres  chretiens,  qui  doivent  avoir  Pimpression  d’etre 
mis  sur  pied  d’egalite  avec  des  non-chretiens,  ainsi  qu’il  arrive  d’ailleurs  quel- 
quefois  dans  des  documents  officiels  concernant  des  mariages  mixtes  entre 
catholiques  et  chretiens  non  catholiques,  ou  des  ofEcialites  confondent  mixtus 
cultus  et  mixta  religio.  Un  cas  vient  de  m’etre  soumis  1’ete  dernier. 

b)  Le  contenu  du  chapitre  IV  peut  etre  accepte  integralement  a mon 
avis  et  il  est  desirable  qu’il  le  soit  pour  beaucoup  de  raisons,  mais  sa  place 
n’est  pas  ici.  Elie  serait  dans  un  schema  sur  Pattitude  de  1’Eglise  catholique 
envers  les  religions  non-chretiennes,  et  la  dans  un  chapitre  a part,  qui 
devrait  etre  le  premier. 

Dans  ce  nouveau  schema  un  chapitre  special  devrait  en  deuxieme  lieu 
parier  des  religions  monotheistes  non  chretiennes,  qui  font  cependant  une 
certaine  place  au  Christ.  Telles  les  religions  qui  se  disent  chretiennes  mais 

n’acceptent  pas  la  divinite  du  Christ  et  qui  n’ont  pas  le  bapteme,  mais  qui 
aiment  le  Christ,  puisent  dans  1’Ecriture  Sainte  la  nourriture  de  leur  vie 
spirituelle  et  s’adonnent  a des  ceuvres  caritatives  a 1’egard  du  prochain 
(chap.  III,  II,  n.  23,  p.  25,  linn.  6-10).  Telle  aussi  la  religion  musulmane, 
qui  elle  aussi  aime  et  honore  le  Christ  et  Sa  divine  Mere. 

Ensuite  viendraient  les  autres  religions  monotheistes  meme  primitives. 

Et  enfin  les  autres  religions,  sans  oublier  ceux  qui  ont  ete  baptises,  mais 
qui  ont  abandonne  toute  pratique  religieuse  et  toute  foi  active. 

Sur  le  schema  de  Oecumenistno  in  genere: 

1.  Sur  la  composition  generale  du  schema  (suite): 

Pour  le  chapitre  V:  Ce  chapitre  V est  indispensable  et  son  contenu 
devrait  etre  etudie  et  publie  sans  retard,  mais  il  devrait  faire  1’objet  non 
d’un  schema  mais  d’une  declaration  solennelle  du  Concile  et  promulgue 
comme  tel. 

2.  Sur  la  composition  des  chapitres: 

II  ne  me  semble  pas  que  cette  composition  soit  logique  ni  claire. 

Pourquoi  le  n.  2 du  chapitre  I,  intitule  De  habitudine  fratrum  separa- 
torum ad  Ecclesiam  catholicam  ne  prend-il  pas  place  comme  premier  nume- 
ro et  introduction  dans  le  chapitre  III,  avant  le  n.  12  actuel  et  donc  avant  la 
subdivision  I:  De  Ecclesiarum  Orientalium  peculiari  consideratione? 

Pourquoi  a-t-on  ornis  au  chapitre  II  De  Oecumenismi  exercitio,  tout  le 
n.  54  De  communione  in  sacris  liturgicis  du  chapitre  XI  De  Oecumenismo  de 
1’ancien  schema  de  Ecclesia  et  de  Beata  Maria  Virgine? 

II  y a la  beaucoup  de  textes  tres  precieux  qui  devraient  etre  sauvegardes, 
mais  qui  devraient  alors  etre  judicieusement  repartis  entre  la  premiere 
partie  du  chap.  III,  qui,  comme  je  le  demande  ci-dessus,  devrait  reprendre 
deja  le  n.  2 De  habitudine  fratrum  separatorum  ad  Ecclesiam  catholicam, 
et  la  deuxieme  partie  de  ce  chapitre  III:  De  Ecclesiarum  Orientalium  pecu- 
liari consideratione. 

II  en  va  de  meme  de  la  plus  grande  partie  du  n.  3 de  Oecumenismo,  qui 
traite  en  realite  deja  de  1’exercice  de  TCEcumenisme  et  devrait  etre  integre 
dans  le  chapitre  II  De  Oecumenismi  exercitio.  Cela  eviterait  de  nombreuses 
repetitions:  que  l’on  compare  par  exemple: 

n.  3,  p.  9,  1.  4-16  et  chap.  II,  p.  15,  1.  1-5. 

1.  17-21  n.  4,  p.  15,  1.  6-19. 

1.  22-30  n.  6,  p.  16,  1.  5-14. 

p.  9-10,  1.  38-40  et  1-8  n.  8,  p.  16-17,  1.  35-38  et  1-19. 

p.  10,  1.  19-31  n.  7,  p.  16,  1.  15-34  et 

n.  10,  p.  17,  1.  20-33. 

Exc.mus  P.  D.  NICOLAUS  VERHOEVEN 
Episcopus  Manadoensis 

Qui  laudare  incipit,  in  suspicionem  venit  mox  secuturum  esse  vitupe- 
rium.  Si  autem  nunc,  nomine  triginta  episcoporum  Indonesiae  loquens, 
schema  hoc  laudibus  extollo,  velitis  credere  me  omni  sinceritate  loqui. 

In  textu  nostro  manifesti  fiunt  fructus  collaborationis  inter  commissio- 
nem theologicam,  commissionem  de  Ecclesiis  orientalibus,  secretariatum  unio- 
nis. Schema  nostrum  est  magnus  gressus  in  via  oecumenismi  catholici,  in  quo 
acta  et  dicta  Romanorum  Pontificum  fructificaverunt. 

Placet  realismus  christianus,  qui  aspectum  duplicem  habet.  Primum  in- 
nuit textus  multa  adhuc  obstacula  superanda  esse,  quae  etiam  a parte  catho- 
licorum laboriosam  diligentiam  (engagement)  et  multa  sacrificia  postulant.  Se- 
cundo, agnoscit  ecclesias  et  communitates  christianas,  a nobis  separatas,  re- 
vera habere  valorem  positivum  ad  Christum  annuntiandum  et  ad  Regnum 
Dei  provehendum.  Temporibus  praeteritis  illae  communitates  plerumque  non 
considerabantur  nisi  tamquam  sectae,  quae  ab  unione  et  fide  defecerant.  Nunc 
autem  agnoscitur,  quod  experientia  diuturna  commonstrat,  eas  pluribus  or- 
nari qualitatibus  authentice  christianis,  et  fidelibus  suis  gratias  Christi  vere 
ministrare.  Olim  agnoscebatur  quidem,  christianos  acatholicos  individuales 
bonos  esse  posse.  Nunc  autem  aestimatio  positiva  exprimitur,  non  de  solis 
individuis,  sed  de  ipsis  illis  ecclesiis  ut  societatibus. 

Haec  aestimatio  non  solum  est  maximi  momenti  oecumenici,  sed  etiam 
pastoralis.  Non  enim  solis  fratribus  separatis  dicere  debemus,  quanti  facia- 
mus eorum  fidem  ac  caritatem  christianam.  Sed  insuper  fidelibus  nostris, 
qui  sincere  credunt  Ecclesiam  catholicam  esse  unicam  Christi  sponsam,  ex- 
plicare debemus,  quomodo  fieri  possit,  ut  extra  sepes  eius  sincera  saepe  et 
admiranda  floreat  vita  christiana.  Dum  autem  hoc  explicatur,  omnino  non 
tacetur  nos  credere,  Ecclesiam  catholicam  esse  vere  et  plene  Ecclesiam  Chri- 
sti; ideoque  nos  vehementi  urgeri  desiderio  ut  et  illi  plenitudine  illa  f ruantur 
qua  nos  gaudere  credimus. 

Alia  etiam  plura  in  schemate  sunt  quae  nostra  opinione  laudem  merean- 
tur. Sed  nostrum  etiam  est  afferre  quaedam  quae  ad  textum  perficiendum  uti- 
lia videntur,  et  quae  ad  generalem  schematis  indolem  pertinent. 

1.  Expressius  appareat,  nos  non  ex  humana  nostrum  aestimatione,  sed 
ex  fide  affirmare  quod  nostra  Ecclesia  est  vera  ac  plena  Ecclesia  Christi. 
Credimus  in  Ecclesiam  catholicam,  non  ex  humana  certitudine  scimus.  Inde 
sequitur  Ecclesiam  de  seipsa  loquentem,  profundissima  humilitate  loqui  de- 
bere. Haec  humilitas  textum  nostrum  profundius  pervadere  deberet.  Foliis 
ad  secretariatum  transmissis  quasdam  in  hac  re  concretas  correctiones  sug- 
gessimus. 

2.  Clarius  forte  exprimi  posset  Ecclesiae  unitatem  ac  catholicitatem 

— haec  enim  duo  correlativa  sunt  — in  hoc  tempore  esse  imperfectas. 
Ecclesia  una,  sancta,  catholica,  apostolica  non  consummabitur,  nisi  adve- 
niente Domino  quem  expectamus.  Quae  veritas  iuvare  poterit  ad  melius 
adhuc  intelligendum  oecumenismum,  qui  est  continuum  studium  ut  unitas 
catholica  magis  fiat  catholica,  ideoque  et  magis  una.  Fatemur  tamen  hanc 
doctrinam  nondum  esse  ita  maturam,  ut  decreto  conciliari  exprimi  facile 
possit. 

3.  Schema  recte  statuit  quod  ecclesiae  et  communitates  separatae  non 
omni  pondere  in  mysterio  salutis  exutae  sunt  (pag.  8,  linn.  32  s.).  Ipsae  enim 
fidelibus  suis  verae  existunt  ministrae  salutis.  Sed  inde  videtur  sequi  eas 
latiore  sensu  « ecclesias  » dici  posse.  Certe  quoad  indolem  ecclesialem  magna 
est  differentia  inter  ecclesias  orthodoxas  et  eas  quae  ex  Reformatione  ortae 
sunt.  Non  tamen  iustum  videtur,  ut  vox  « ecclesiae  » in  schemate  reservetur 
solis  orientalibus,  quasi  ex  Reformatione  non  haberentur  nisi  « commu- 
nitates ». 

4.  Decretum  ab  una  parte  considerat  orientales,  ab  altera  vero  parte 
Reformatores.  Ita  recte  innuitur  alterutras  diverso  valde  modo  ad  nos  ha- 
bere. Tamen  ne  videamur  cuneum  immittere  velle  inter  utrasque,  quae  in 
Universali  Coetu  Ecclesiarum  (World  Council  of  Churches)  tanto  studio  ad- 
laboraverunt  ad  viam  unitatis  aperiendam. 

5.  Si  positiva  aestimatio  ecclesiarum  separatarum  exprimitur,  consequens 
est  ut  etiam  agnoscatur  illas  habere  ius  existentiae  religiosae.  Quapropter 
optandum  est,  ut  nostro  schemati  adiciatur  capitulum  de  libertate  religiosa. 

6.  Quae  dicuntur  de  religionibus  non-christianis  videntur  delenda.  Ab 
una  enim  parte  non  constituunt  aptam  introductionem  ad  tractatum  de  Iu- 
daeismo.  Ab  altera  parte  religiones  non-christianae  et  non-scripturisticae, 
quae  immensum  hominum  numerum  complectuntur,  ampliorem  merentur 
tractatum.  Constituatur  secretariatus  pro  religionibus  non-christianis,  qui  prae- 
paret schema  non  minus  bonum  quam  hoc  nostrum. 

\_Subscripserunt  etiam\  H.  J.  M.  v.  d.  Burgt,  arch.  Pontianak;  A.  Djaja- 
sepoetra,  arch.  Djakarta;  F.  A.  H.  v.  d.  Hurk,  arch.  Medan;  G.  Manek, 
arch.  Endeh;  N.  Schneiders,  arch.  Makasser;  A.  E.  J.  Albers,  ep.  Malang; 
P.  M.  Arntz,  ep.  Bandung;  W.  v.  Bekkum,  ep.  Ruteng;  R.  Bergamin,  ep. 
Padang;  W.  Demarteau,  ep.  Bandjermasin;  P.  N.  J.  C.  Geise,  ep.  Bogor; 
J.  Grent,  ep.  Amboina;  G.  Grimm,  ep.  Tsinchow  (Siborga);  A.  Hermelink, 
ep.  Tandjung  Karang;  H.  Mekkelholt,  ep.  tit.  Dausara;  L.  v.  Kessel,  ep. 
Sintang;  J.  Klooster,  ep.  Surabaja;  J.  H.  Romeyn,  ep.  Samarinda;  P.  Sani, 
ep.  Denpassar;  W.  Schoemaker,  ep.  Purwokerto;  G.  Sillekens,  ep.  Ketapang; 
J.  H.  Soudant,  ep.  Palembang;  R.  J.  Staverman,  vic.  ap.  Hollandia;  A.  H. 
Thyssen,  ep.  Larantuka;  T.  v.  d.  Tillaart,  ep.  Atambua;  H.  Tillemans,  vic. 
ap.  Merauke;  N.  P.  v.  d.  Westen,  ep.  Pangkalpinang;  T.  v.  Valenberg,  ep. 
tit.  Comba;  P.  v.  Diepen,  praef.  ap.  Manokwari;  G.  Legeland,  praef.  ap. 
Weetebula. 

Exc.mus  P.  D.  VALENTINUS  WOJCIK 
Episcopus  tit.  Barenus  in  Hellesponto,  aux.  Sandomiriensis 

Vellem  novum  titulum  et  novam  dispositionem  schematis  proponere. 

Titulus-.  « De  christianis  seiunctis  nec  non  de  aliis  credentibus  et  non  cre- 
dentibus hominibus  ». 

Dispositio-. 

Caput  I:  «De  libertate  profitendi  et  propagandi  religionem  ».  Asse- 
rendum est,  potestatem  publicam  non  posse  non  solum  determinatae  religionis 
professionem  sed  etiam  doctrinae  philosophicae  susceptionem  imponere,  ho- 
mines credentes  habere  ius  ad  docendum  et  educandum  liberos  in  sua  reli- 
gione, ad  condendas  societates  religiosas  tum  adultorum  tum  iuventutis,  ad 
prelum  religiosum,  cinema,  auditiones  in  radio  et  televisione  etc. 

Caput  II:  « De  christianis  seiunctis  ». 

Punctum  1.  « De  oecumenismi  catholici  principiis  ». 

Punctum  2.  «De  oecumenismi  exercitio  » (introductio  ut  in 
pag.  15-18): 

a)  «De  ecclesiarum  orientalium  peculiari  consideratione » 

b)  «De  ecclesiis  et  communitatibus  in  Occidente  exortis  ». 

Caput  III:  « De  catholicorum  habitudine  ad  Iudaeos  et  non  christia- 

nos  credentes  ».  (Debeat  describi  relatio  nominatim  ad  mahomedanos,  bud- 
dhistas,  confucianistas,  brahmanistas,  etc.). 

Caput  IV:  «De  fratribus  non  credentibus,  baptizatis  et  non  baptiza- 
tis ».  (Hic  debeat  ostendi  caritas  christiana  erga  eos,  qui  fidem  abiecerunt, 
qui  religionem  ope  specialium  societatum  vel  etiam  ope  potestatis  civilis  op- 
primere conantur;  specialis  mentio  debeat  fieri  de  his,  qui  extra  quamcum- 
que  religionem  educati  sunt  et  sine  fide  vivunt). 

38 

Exc.mus  P.  D.  PAULUS  YOSHIGORO  TAGUCHI 
Episcopus  Osakensis 

Salvo  meliore  iudicio,  liceat  mihi  quasdam  facere  animadversiones  hac 
de  re. 

1.  Hoc  schema  plurimum  conferet  ad  unionem  Ecclesiarum,  praecipue 
catholicos  mitiores  et  genuine  amabiliores  reddendo  erga  fratres  separatos. 
Bene  viam  parabit  ad  unionem.  Sed  aliquam  difficultatem  invenio  in  praesup- 
positis  theologicis,  praecipue  circa  naturam  Ecclesiae,  ut  infra  exponam. 

2.  Schema  breviter  sed  perspicue  rationem  dare  deberet  cur  fratres  sepa- 
rati hodie  insistenter  dicantur  fratres  nobiscum  uniti,  etsi  imperfecte,  dum 
eorum  patres  habiti  sunt  insistenter  (constanter)  ut  separati  et  haeretici 

et  haeresiarchae,  seu  excommunicati,  communionem  non  habentes  cum  Ec- 
clesia, ne  Ecclesia  catholica  videatur  doctrinam  universalem  et  constantem 
de  haeresi  et  haereticis  mutavisse.  Innuatur  scii,  ad  bonam  fidem  fratrum  se- 
paratorum, qua  hodie  separatio  non  formalis  est  sed  tantum  materialis  (vel 
alia  forma  quae  magis  placuerit).  Ideo  voto,  seu  voluntate  et  corde  Ecclesiae 
Christi  uniti  — nam  in  Ecclesia  Christi  esse  volunt,  et  in  illa  sunt  quam 
Ecclesiam  Christi  putant  — tamen  corpore  extra  illam  sunt,  ob  errorem  incul- 
pabilem circa  veram  Ecclesiam  Christi. 

Sicut  vaso  crystalli  fracto,  singula  fragmenta  non  cessant  esse  crystallum, 
sed  cessant  esse  vas,  ita  Ecclesia  Christi  fracta  (per  haeresim  et  schisma) 
bona  fide,  singula  fragmenta  Ecclesiae  fractae  non  cessant  esse  habitaculum 
Spiritus  Sancti  et  Mysticus  Christus,  sed  cessant  esse  Templum  et  Corpus, 
nam  hoc  fractum  est,  et  ideo  cessant  esse  Ecclesia  ( = convocatio,  congrega- 
tio), etsi,  habitaculum  Spiritus  Sancti  cum  sint  et  Christus  mysticus  Eccle- 
siae (genitivus)  sint,  ad  unitatem  cum  illa  intrinsece  ordinata. 

3.  Schema  fere  tacet  circa  quaestionem  de  regimine  Ecclesiae,  de  natura 
huius  potestatis,  de  qua  peropportune  dici  poterat  esse  ministerium  et  servi- 
tium et  non  dominationem.  Fortasse  ne,  iuridismum  ecclesiasticum  in  men- 
tem revocando,  susceptibilitatem  feriamus  fratrum  separatorum.  Sed  tamen 
haec  quaestio,  in  decreto  conciliari,  minime  vitari  licet,  cum  constet  sepa- 
rationem factam  fuisse  a regimine  Ecclesiae:  unio  igitur  non  potest  fieri 
nisi  regimini,  scii,  pastoribus,  et  per  pastores  ad  Christum.  Reliquae  unio- 
num formae  sunt  fraterna  concordia,  quod  bonum  est  altissimum,  sed  non 
sunt  unitas  ecclesiastica. 

4.  Difficilem  quaestionem  de  membris  Ecclesiae  vitare  cupientes,  aucto- 
res tamen  eam  vere  non  vitant,  nam  incidunt  in  quaestionem  de  « commu- 
nione ecclesiastica  »:  nec  haec  quaestio  vitari  potest.  Nam  fratres  separati 
dicuntur  « baptismate  (Ecclesiae)  appositi,  sed  ab  ecclesiastica  communione 
seiuncti  » (pag.  10,  lin.  14);  alibi  non  dicuntur  seiuncti,  sed  « perfecta  Ec- 
clesiae communione  non  frui  »,  « quadam  communione  nobiscum  coniuncti » 
(pag.  8,  linn.  18-19)  (cf.  pag.  16,  lin.  32  « ex  parte  et  imperfecte  »;  pag.  20, 
lin.  12  « elementa  communionis  ecclesiasticae  servata...  maxime  ad  orienta- 
les Ecclesias  pertinere  »,  et  cap.  II,  II,  ubi  protestantes  vocantur  « commu- 
nitates »,  dum  orientales  vocantur  « Ecclesiae  »).  Nunc  autem: 

a)  concordari  debet  sententia  « baptismate  appositi,  sed  ab  ecclesiastica 
communione  seiuncti  » (pag.  10,  lin.  14)  cum  reliqua  doctrina,  secundum 
quam  tantum  « perfecta  Ecclesiae  communione  non  fruuntur  » (pag.  8,  lin.  18; 
pag.  16,  lin.  32;  pag.  20,  lin.  12;  cap.  II,  II;  cf.  pag.  9,  lin.  12;  pag.  10, 
lin.  13;  pag.  9,  lin.  7;  pag.  24,  linn.  23-30,  etc.). 

b)  Sed  doctrina  de  « imperfecta  communione  ecclesiastica  » videtur 
sustineri  non  posse,  non  quia  non  detur  ulla  communio,  sed  quia  non  est 
« ecclesiastica  ». 

Quod  « quadam  communione  nobiscum  coniuncti  sint,  sed  non  perfecta  » 
nemo  est  qui  neget.  Nam  etiam  Iudaei  « quadam  communione  nobiscum 

coniuncti  sunt »,  et  Mahometani,  verum  Deum  colentes  nobiscum  et  Chri- 
stum ut  magnum  prophetam  habentes,  et  rationalistae  Christum  ut  maxi- 
mum hominum  nobiscum  honorantes,  et  Nestorius  et  Arius  et  haeretici  for- 
males unum  tantum  dogma  de  Christo  negantes,  reliqua  omnia  nobiscum 
retinentes.  Fratres  separati  multo  profundius  nobiscum  uniti  sunt,  nam 
uniti  sunt  in  religione  (=  fide),  quoad  praecipua,  immo  coniuncti  sunt 
unione  mystica  cum  Christo  (=  gratia),  cui  incorporati  sunt  per  baptismum, 
et  ab  eo  nutriti  in  Eucharistia  (praecipue  orientales),  et  sic  vere  oves  Christi 
sunt,  fratres  nostri,  filii  eiusdem  matris,  Ecclesiae:  ergo  coniuncti  sunt 
nobiscum  in  Religione  Christiana,  sed  num  etiam  in  Ecclesia  Christi?  Num 
illa  unio  — perfecta  an  imperfecta,  de  hoc  non  est  quaestio  — sufficiat 
ad  communionem  ecclesiasticam?  Certe  si  perfecta  esset,  includeret  commu- 
nionem ecclesiasticam,  sed  neque  tunc  esset  communio  ecclesiastica. 

Legendo  schema  iterum  atque  iterum  exsurgit  quaestio:  « si  ita  res  se 
habet,  Ecclesia  quid  est?  »,  velut  si  conceptus  Ecclesiae  magis  magisque 
diluatur  et  fere  coincidat  cum  religione  et  vita  spirituali  christiana.  Videtur 
confusio  fieri  inter  religionem  Christi  et  Ecclesiam  Christi,  ita  ut  quod- 
cumque  christianum  est  eo  ipso  sit  ecclesiasticum  (de  Ecclesia),  saltem  im- 
perfecte (eo  quod  sit  christianum  imperfecte),  et  Ecclesia  non  sit  aliquid 
additum  super  religionem,  ad  eam  custodiendam  et  diffundendam,  sicut 
natio  est  aliquid  plus  quam  populus,  populum  custodiens  et  perficiens  per 
curam  boni  communis.  Religio  christiana  non  est  ut  Islam,  Shintoismus, 
Buddhismus,  etc.,  quae  sunt  religiones,  sed  non  sunt  Ecclesiae  (nisi  in  po- 
tentia). Christianismus,  et  Iudaismus  (sensu  minus  completo)  sunt  et  reli- 
giones et  Ecclesiae.  Ideo  non  omne  quod  est  de  religione  christiana  dici 
potest  eo  ipso  de  Ecclesia  christiana,  sicut  non  omne  quod  est  de  religione 
iudaica  dici  potest  de  populo  iudaico.  Nam  etiam  religio  christiana  est 
fundamentaliter  religio  iudaica  — habet  eundem  Deum  et  eandem  fidem  in 
ipso,  idem  Vetus  Testamentum,  eandem  fidem  in  Messiam,  cultum  quoad 
multa  identicum,  et  regimen  quoad  multa  valde  simile  — , nec  tamen  christiani 
sunt  de  populo  et  natione  iudaica:  non  sunt  Synagoga,  sed  sunt  Christi 
Ecclesia  distincte  seiuncta  ab  ecclesia  iudaica.  Iudaei  quoque  fratres  sunt 
in  Deo,  sed  de  Ecclesia  non  sunt,  nec  nos  de  Synagoga  eorum:  nullam 
communionem  ecclesiasticam  habemus  cum  illis,  neque  imperfectam  qui- 
dem, etsi  in  religione  uniti  (quoad  multa):  communio  est  religionis,  non 
Ecclesiae. 

Simili  modo,  fratres  nostri  separati,  non  sunt  separati  in  religione,  sed 
in  Ecclesia:  eandem  religionem  (eandem  fidem  et  gratiam  et  media  gratiae) 
habentes,  oves  Christi  sunt,  fratres  nostri  sanguine  iuncti  et  Spiritu  in 
eandem  vitam  divinam,  sed  non  in  ovili  et  in  familia:  cum  ovili  et  familia 
non  communicant,  nam  non  subsunt  pastoribus  ovilis  a supremo  Pastore 
Christo  constitutis,  et  cum  aliis  ovibus  quae  his  pastoribus  subsunt  vitam 
non  degunt:  sunt  oves  (et  non  alia  animalia),  sed  extra  gregem,  seu  extra 
ecclesiam  ovium  a Petro  et  compastoribus  pastarum,  alios  greges  facientes. 

Sunt  de  familia  nostra,  fratres  nostri,  et  ecclesiae  sunt  sorores  inter  se,  ut 
orientales  bene  dicunt,  sed  familiam  dereliquerunt  amore  libertatis,  et  extra 
familiam  sunt,  nam  non  subsunt  fratri  maiori  qui  confirmare  debet  fratres 
suos,  ut  unum  sint  et  bene  se  habeant. 

Ideo,  fratres  separati  cum  separati  sint  in  eo  quod  unit  Ecclesiam  et 
eam  colligit,  etsi  uniti  vinculis  sacramentalibus  (uniti  sanguine  et  spiritu), 
separati  manent  in  communione  ecclesiastica  (inde  dicuntur  « separati  »). 
Ideo  distinctio  inter  communionem  perfectam  et  imperfectam  speciosa  est, 
sed  theologice  mihi  videtur  carere  fundamento. 

Ratio  huius  confusionis  inter  Ecclesiam  et  religionem  non  est  ignota: 
provenit  ex  laudabili  sollicitudine  vitandi  illum  aridum  iuridismum  in  con- 
ceptu Ecclesiae  quod  tam  obscurat  factum  mysticum  in  Ecclesia.  Tamen 
falso  timetur  omnis  iuridismus,  nam  ius  divinum  non  est  minus  mysticum 
quam  vita  gratiae,  vel  Verbum  divinum:  et  Ecclesia,  qua  Ecclesia,  est  factum 
essentialiter  iuridicum,  iuris  divini:  nam  est  Institutum  divinum,  sicut  natio, 
regnum,  familia  et  corpus  vivens:  Deus  enim  constituit  nos  in  Populum, 
seu  fecit  illud  institutum  iuridicum  quod  est  populus  Dei,  regnum  suum, 
ubi  « potestates  » ( = vires  iuridicae)  datae  sunt  divinitus  regendi,  docendi 
et  sanctificandi  ( = collatio  potestatum  Instituto  formato),  et  ubi  potestates 
sunt  etiam  vitales,  sicut  potestates  organismi  viventis. 

39 

Exc.mus  P.  D.  PAULUS  YU  PIN 
Archiepiscopus  Nanchimensis 

Studio  et  cura  secretariatus  ad  unitatem  christianorum  fovendam  his  in 
ultimis  annis  certe  egregiam  laudem  consecutus  est,  cuius  fructus  est  praesens 
schema  de  Oecumenismo.  At  praecise  ob  celerrimum  progressum  motus 
oecumenici,  hoc  schema  uti  actualiter  praesentatum  sat  incompletum  appa- 
ret. Id  patet  ex  additione  aliorum  duorum  capitum  « De  habitudine  ad  non 
christianos  et  maxime  ad  Iudaeos  » et  « De  libertate  religiosa  ».  Nihilomi- 
nus adhuc  incompletum  reperitur  sub  respectu  missionario.  Talis  quidem 
defectus  secretariatui  ad  unitatem  christianorum  fovendam  attribui  nequit, 
quippe  cum  exigentia  hodierna  iam  excedit  competentiam  ipsius  secreta- 
riatus. 

Agendo  enim  de  Oecumenismo,  schema  attentionem  vertit  unice  ad  chri- 
stianos ab  Ecclesia  catholica  separatos.  Dum  vero  in  cap.  IV  iam  aperte 
de  non-christianis  agitur.  De  facto  tamen  sub  titulo  « De  non  christianis  » 
praeter  paucas  lineas,  totum  cap.  IV  ad  Iudaeos  dedicatum  est.  Ita  vocabu- 
lum « Oecumenismus  » sensu  pleno  intelligi  non  potest,  quia  ceterae  omnes 
religiones  aut  culturae  ethicae  ac  sociales  in  silentio  omittuntur. 

Nescimus,  utrum  haec  quaestio  locum  suum  invenire  possit  in  aliis  sche- 
matibus, sed  evidenter  hic  sub  titulo  de  Oecumenismo  aptiorem  sedem  obti- 
nere debet. 


ANIMADVERSIONES  SCRIPTAE  - DE  OECUMENISMO  IN  GENERE 


833 


Similis  quaestio  non  per  transennam,  sed  consulto  ac  fuse  tractanda  est, 
cum  actio  Ecclesiae  decise  erumpere  debeat  ex  maribus  mediterraneis  et 
atlanticis,  inde  dialogum  inducere  cum  aliis  religionibus  aut  culturis  Asiae 
et  Africae. 

Ipse  Summus  Pontifex  Paulus  VI  in  litteris  diei  12  septembris  elapsi 
ad  Decanum  Sacri  Collegii  em.mum  card.  Tisserant  primo  annuntiavit  secre- 
tariatum  pro  non-christianis  tempore  opportuno  instituendum,  deinde  in  sua 
allocutione  inaugurali  alterius  sessionis  Concilii,  sic  sollemniter  edixit: 

« Catholica  Ecclesia  etiam  longius  respicit,  ultra  christianae  familiae  fines; 
quomodo  certis  terminis  circumscribat  amorem  suum,  cum  imitari  debeat 
amorem  Dei  Patris,  qui  omnibus  bona  sua  dilargiatur,  et  sic  dilexit  mundum 
ut  pro  eius  salute  unigenitum  Filium  suum  daret?  Ultra  igitur  christiana 
castra  oculos  suos  dirigit,  et  ad  alias  religiones  respicit,  quae  servant  sensum 
et  notionem  Dei,  unius,  creatoris,  providentis,  summi  et  rerum  naturam 
transcendentis;  quae  Dei  cultum  exercent  sincerae  pietatis  actibus;  quaeque 
ex  iis  usibus  et  opinionibus  morum  et  socialis  vitae  praecepta  derivant  ». 

Venerabiles  fratres,  quae  cum  ita  sint,  nos  in  Concilio  coadunati,  ad 
futurum  Ecclesiae  providendum,  post  tractationem  theologicam  de  non-chri- 
stianis ad  Ecclesiam  adducendis  in  schemate  de  Ecclesia  n.  10,  nunc  spiritum 
vere  oecumenicum,  non  limitatum  aperire  debemus  ad  totam  humanitatem. 

Propterea,  ex  principiis  et  exercitiis  Oecumenismi  catholici  efficere  opor- 
tet aliud  novum  caput  de  Oecumenismo  non-christianis  applicando.  Sane 
haec  materia  quae  non-christianos  respicit,  ad  schema  de  Missionibus  deman- 
dare non  licet,  Oecumenismus  enim  catholicus,  unicus  et  indivisus  est,  non 
tantum  in  omnes  catholicos,  immo  et  in  ipsos  fratres  separatos  incumbit,  qui 
fortunatius  veram  fidem  in  Christo  receperunt,  ideo  nobiscum  eisdem  one- 
ribus premuntur  spiritum  oecumenicum  fratribus  non-christianis  pandendi. 

Quodsi  motus  et  spiritus  oecumenicus  renovationem  Ecclesiae  ab  intra 
et  ad  extra  maximum  influxum  iam  incipit  exercere,  nequaquam  hunc  influ- 
xum circumscribere  debemus,  ne  ad  Missiones  extenderetur. 

Proverbium  sinicum  dicit:  « totus  mundus  format  unam  familiam,  intra 
quatuor  maria  omnes  sumus  fratres  ».  Oecumenismus  ergo  catholicus  neque 
geographia  limitandus  est,  non  exclusivus,  nec  partialis,  sed  universalis  esse 
debet. 

I 

Animadversiones  quoad  schema  de  sacra  Liturgia 
post  primam  Concilii  periodum 
a Patribus  scripto  exhibitae 

1 

Em.mus  P.  D.  EMMANUEL  card.  GONCALVES  CEREJEIRA 
Archiepiscopus  Patriarcha  Lisbonensis 

Suffragatio  quamvis  peracta  sit,  meum  est  mentem  petere  ad  n.  7 cap.  I con- 
stitutionis de  sacra  Liturgia  schematis,  in  quo,  prout  praebetur,  periculum  for- 
sitan inest  doctrinae  verae  non  clare  tuendae. 

Attento  ergo  ipsius  doctrinali  valore,  Excellentiam  Vestram  rogo  ut  com- 
petenti Commissioni  casus  submittatur. 

Revera:  In  nova  redactione  paragraphus  septima  sic  incipit:  « Ad  tantum 
opus  perficiendum,  Christus  Ecclesiae  suae  semper  adest,  praesertim  in  actioni- 
bus liturgicis.  Praesens  adest  in  Missae  sacrificio,  cum  in  ministri  persona , tum 
maxime  sub  speciebus  eucharisticis...  ». 

Iamvero,  cum  praesentia  Christi  in  ministri  persona  sit  moralis,  si  ad  super- 
lativum extollitur  (quod  fit,  addendo  maxime)  non,  ut  sit  moralis,  tollitur. 

Superlativum,  enim,  ex  se,  nec  naturam  mutat,  nec  in  alium  ordinem  transfert; 
ideo  textus,  prout  prostat,  omnino  insufficienter  declarat  praesentiam  realem,  phy- 
sicam ac  substantialem  Christi  sub  speciebus  eucharisticis,  immo  videtur  innuere 
praesentiam  eucharisticam  solum  gradu  (haec  est  vis  verbi:  « maxime  »)  ab  aliis 
in  textu  praesentiis  recensitis  distare,  quod  a doctrina  catholica  alienum  esse  nimis 
patet. 

Proponere  liceat  ut  pro  maxime  adimpleatur  vere,  realiter. 

2 

Em.mus  P.  D.  FRANCISCUS  card.  SPELLMAN 
Archiepiscopus  Neo-Eboracensis 

Sine  dubio  maxima  cura  adhiberi  debeat  ad  procurandam  fructuosiorem  et 
robustiorem  vitam  liturgicam  apud  totum  populum  christianum  per  participa- 
tionem praesertim  internam  semper  intensiorem  et  profundiorem  ita  tamen  ut 
fiat  sine  confusione  vel  indebita  admiratione,  magna  cum  circumspectione.  Non 
mera  divulgatio  vel  participatio  tantum  externa  nobis  opus  est  sed  participatio  in- 
terna bene  instituta.  Nonnumquam  participatio  magna  ex  parte  « externa  » inve- 
nitur quae  speciem  praebet  verissimae  vitae  liturgicae  sed  ab  adoratione  in  spiritu 

et  veritate  adhuc  multum  distat.  Desideratur  imprimis  institutio  tum  cleri  tum 
totius  populi  semper  aptior  de  maximo  mysterio  operis  sacerdotalis  Christi  et 
Ecclesiae  quin  tamen  ipsa  liturgia  amittat  characterem  arcanum  et  mysticum. 

Cum  libri  liturgici  recognoscantur,  vera  utilitas  Ecclesiae  sit  unica  norma  in 
innovationibus  faciendis.  In  legitimo  progressu  admittendo  dum  sana  traditio  ser- 
vatur, maximi  momenti  est  accuratam  investigationem  non  solum  theologicam  et 
historicam  sed  etiam  pastoralem  instituere.  Sunt-  aliqui  tum  ex  populo  tum  ex 
clero  qui  magnas  innovationes  desiderant,  imbuti  potius  quodam  « historicismo  » 
quam  veritati  pastorali.  In  his  quaestionibus,  pastor  animarum  non  semper  idem 
sentit  ac  qui  partem  potius  scholasticam  et  theoreticam  cognitam  habet.  Apud 
nostros,  parochus  saepe  tenetur  curam  habere  erga  multa  milia  fidelium  qui  diebus 
dominicis  et  festis  sacris  intersunt.  Caveatur  ne  structura  liturgica  quae  fortasse 
opportuna  videatur  in  monasteriis,  domibus  religionis,  vel  etiam  paroeciis  exi- 
guis, non  sine  detrimento  omnibus  totius  orbis  paroeciis  imponatur.  Quare,  si 
quae  formae  passim  cum  circumspectione  introducantur,  omnino  vigilandum  ut  ex 
formis  iam  in  Ecclesia  exstantibus  organice  quodammodo  crescant  et  finem  vere 
pastoralem  servent. 

Dum  Ecclesia  non  vult  semper  et  ubique  rigiditatem  in  re  liturgica  imponere, 
in  aptatione  liturgiae  ad  ingenium  et  traditiones  populorum  caute  procedendum 
ne  aptationes  fidem  et  bonum  communitatis  tangant  et  laedant.  Aliud  est  locum 
relinquere  varietatibus  et  aptationibus  praesertim  in  locis  Missionum,  aliud  varie- 
tates imponere  in  locis  ubi  formae  liturgicae  usitatae  ad  ingenium  et  traditiones 
populi  iam  inventae  sunt  aptissimae.  Sic  v.  g.,  multis  in  regionibus  apud  nostros 
unio  desideratissima  inter  sacerdotem  et  celebrantem  et  fideles  efficacius  obtinetur 
usu  librorum  « Missalium  » quam  praxi  Missae  sic  dictae  « dialogatae  ».  Maxima 
prudentia  nobis  opus  est  ne  fides  et  devotio  populi  christiani  potius  debilitentur 
quam  foveantur. 

Etsi  unitas  fidei  servanda  non  potest  admitti  tamquam  solum  principium  in 
rebus  liturgicis,  apud  nostros  est  norma  maxima.  Sic,  e.  g.,  experimenta  in  formis 
liturgicis  facile  in  magnam  confusionem,  admirationem  et  damnum  populi  christiani 
inducent.  Fideles  praesertim  simpliciores  facile  scandalizari  possunt  cum  videant 
Ecclesiam  immutabilem  fere  semper  in  ritibus  mutari.  Ex  altera  parte,  non  solum 
milites  sed  et  alii  per  varias  mundi  partes  peregrinantes  semper  admirantur  mirifi- 
cam Ecclesiae  in  lingua  ritibusque  unitatem  ex  qua  multum  lucrantur.  In  omni 
mundi  regione  possunt  partes  quasi  familiares  habere  in  offerendo  admirabili  Eucha- 
ristiae sacrificio  simul  ac  in  paternis  ecclesiis  parochialibus.  Etiam  acatholici  admi- 
rantur praesertim  unitatem  tum  doctrinalem  tum  ritualem  Ecclesiae  catholicae. 
Notandum  etiam  quod  huiusmodi  « experimenta  » et  innovationes  augent  tum  pro 
fidelibus  tum  pro  parochis  et  aliis  clericis  impensa  quae  apud  multos  iam  inve- 
niuntur perdifficilia. 

In  quaestione  de  maiore  parte  tribuenda  linguae  vulgari  in  Liturgia,  debemus 
imprimis  contemplari  partes  linguae  latinae  in  unitate  Ecclesiae  per  plura  saecula 
stabilienda  et  custodienda.  Etiam  nunc,  lingua  latina,  lingua  vere  catholica,  immu- 
tabilis, non  vulgaris,  vinculum  arctissimum  inter  christianos  populos  totius  orbis 
efficere  potest.  Fieri  tamen  potest  ut  in  aliquibus  locis,  praesertim  in  locis  Missio- 
num, utilis  evadat  amplior  locus  linguae  vulgatae  in  nonnullis  ritibus.  Haec  tamen 
ut  dispositio  extraordinaria  et  temporanea  semper  debet  aestimari  ideoque  fortasse 
melius  ordinatur  extra  Synodum.  Debemus  hic  tractare  imprimis  de  dispositionibus 

ordinariis  et  universalibus.  Tribuere  ampliorem  locum  linguae  vulgari  in  ipsa  Litur- 
gia  tamquam  rem  ordinariam  et  universalem  alet  confusionem  et  admirationem 
christifidelium  et  viam  aperiet  etiam  acriori  controversiae.  Non  desunt  « novarum 
rerum  studiosi  » qui  contra  linguam  latinam  in  sacris  ritibus  scribunt  et  sermoci- 
nantur. Huius  ingenii  viri  non  debent  confirmationem  et  hortamentum  invenire 
in  hac  Sacrosancta  Synodo. 

Ad  sacrosanctum  Eucharistiae  mysterium  quod  attinet,  plenissima  pastoralis 
efficacitas  semper  in  illum  finem  tendit  ut  christifideles  Sacrificio  Missae  non  velut 
meri  spectatores  intersint  sed  ut  bene  intelligentes  id  actuose  et  conscie  partici- 
pent. Quaestio  oritur  solummodo  de  mediis  ad  finem  aptissimis,  nullomodo  de 
ipso  fine.  Recolimus  quae  supra  dicta  de  maxima  prudentia  et  circumspectione  in 
innovationibus  faciendis,  de  vera  pastorali  utilitate  tamquam  norma  suprema,  de 
periculis  nimiae  admirationis  et  confusionis  immo  et  dubii  circa  perennem  uni- 
tatem Ecclesiae,  de  quodam  « historicismo  »,  de  spiritu  potius  scholastico  quam 
pastorali,  et  de  studiositate  rerum  novarum. 

Nullomodo  videtur  admittendum  tamquam  solum  principium  innovationis  quod 
aliqui  ritus  primum  apparent  in  Missali  Romano  saec.  xvi.  Tale  principium,  si 
admittitur  et  rigidius  applicatur,  facile  ducit  ad  omnes  et  solos  ritus  iam  obsoletos 
revivificandos.  Saec.  sive  v sive  xvi  sive  xx,  eadem  semper  Ecclesia  Christi  cum 
missione  sanctificandi  vivit  et  crescit.  Structura  liturgica,  saltem  ex  parte,  conficitur 
unoquoque  saeculo  ex  experientia  Ecclesiae  de  necessitatibus  et  maxima  utilitate 
christifidelium. 

Nonnumquam  dicta  et  scripta  de  sacra  liturgia  prae  oculis  habent  distinctio- 
nem inter  liturgiam  verbi  et  liturgiam  eucharisticam  et  locos  pro  unaquaque  sepa- 
ratos ita  ut,  cum  locus  proprius  partis  eucharisticae  sit  altare,  liturgiae  verbi  locus 
aptior  ad  sedes  et  ambones,  saltem  in  Missis  cum  populo,  assignetur.  Sed  quaeritur 
utrum  talis  separatio  bene  servet  finem  pastoralem  vere  utilem.  Quando  fideles  ad 
manus  habent  libros  « Missales  »,  ut  fere  semper  apud  nostros,  separatio  non  iam 
magni  momenti  apparet.  Denuo  si  separatio  fit  solum  in  Missis  cum  populo,  tunc 
habemus  duas  formas  ordinarias  sed  sat  diversas,  quod  inconveniens  videtur. 

Saepissime  eadem  dicta  et  scripta  viam  latam  aperiunt  omni  generi  innovatio- 
num. Sunt  qui  proponant  ut  rariores  fiant  in  Missa  crucesignationes,  altaris  oscula, 
genuflexiones  et  inclinationes.  Sed  iterum  quaeritur  utrum  huiusmodi  innovationes 
sint  pro  vera  utilitate  christifidelium.  Nonnumquam  sermo  fit  de  breviore  formula 
distributionis  sacrae  Communionis  (v.  g.  « Corpus  Christi.  Arnen  »),  sed  caveatur 
ne  dum  trepidatio  augeatur,  reverentia  erga  Sanctissimum  minuatur. 

Principium  de  ditiore  et  ampliore  lectione  sanctarum  Scripturarum  qua  prin- 
cipium non  potest  controverti.  In  praxi  autem,  cura  opus  est  ne  tempus  Missae  nimis 
prolongetur  neve  tempus  pro  homilia  utile  nimis  restringatur.  Cum  fideles  nume- 
rosi Missis  etiam  quotidie  intersunt,  caveatur  ne  Missa  per  nimium  tempus  protra- 
hatur et  ita  fiat  multis  onerosa  vel  etiam  ob  laborem  quotidianum  necessarium  fere 
impossibilis. 

Oratio  communis  fidelium  post  Evangelium  vel  homiliam  apud  nostros  quoad 
substantiam  iam  saepe  adhibetur. 

Communionem  sub  utraque  specie  cum  certo  non  concedatur  passim  et  omnibus 
quia  adsunt  magna  practica  incommoda,  vera  utilitas  Ecclesiae  non  exigit.  Conces- 
sio « pro  certis  et  bene  determinatis  casibus  » magnam  confusionem  et  turbationem 
fidelium  faciat. 

Ad  ampliorem  usum  concelebrationis  sacramentalis  quod  attinet  quaeritur  non 
solum  si  adsit  ratio  sufficiens  abrogandi  praesentem  legem  (in  can.  803  C.I.C.)  sed 
etiam  si  in  hodiernis  adiunctis  sit  vere  possibilis.  De  facto,  cum  participatio  fidelium 
multum  restringatur  si  non  omnino  excludatur,  finis  vere  pastoralis  multum  minui- 
tur. Ex  altera  parte,  cum  numerus  sacerdotum  per  totum  orbem  non  crescit  se- 
cundum spem,  vix  habemus  occasiones  talis  concelebrationis.  Etiam  in  adiunctis 
extraordinariis,  e.  g.  exercitia  spiritualia  annua,  sacerdotes  generatim  malunt  indi- 
vidualiter  celebrare.  Si  facultas  concelebrandi  concedatur  solummodo  ad  Missam 
chrismatis,  feria  quinta  in  Coena  Domini,  ratio  non  apparet  cur  res  adeo  singularis 
in  hac  Sacrosancta  Synodo  debeat  tractari. 

Ex  altera  parte,  apud  nostros  vix  dantur  occasiones  ubi  plures  sacerdotes  adsunt 
quam  utilitas  fidelium  requirit.  Ideoque  multum  desideratur  quod  facultas  Ordinarii 
ad  binationem  vel  trinationem  permittendam  propter  deficientiam  sacerdotum  ex- 
tendatur. Eadem  de  causa,  optatur  ut  propter  copiam  fidelium  potestas  Ordinarii 
ad  loca  apta  pro  Missae  celebratione  designanda  extendatur.  Denique,  quia  multi 
sacerdotes  ferias  faciunt  locis  valde  longinquis  ab  ecclesiis  vel  oratoriis,  rogatur 
extensio  privilegii  Missam  in  altari  portatili  celebrandi. 

Animadversiones  additae-. 

Iam  vidimus,  praesertim  in  periodo  temporis  inter  primam  et  secundam  sessio- 
nem huius  Synodi,  affirmationes  de  usu  linguae  vulgaris  in  sacrificio  Missae  quibus 
nulla  ratio  reddenda  est.  Alii  scribunt  libros  « Missales  »,  quos  fideles  nostri  fere 
semper  ad  manus  habent  quando  Sacrum  fit,  esse  mediocriter  compositos  immo  et 
causas  isolationis  fidelium  ab  actione  liturgica!  Alii  dicunt  linguam  vulgarem  esse 
adeo  indispensabilem  ad  sensum  communitarium  in  sacrificio  Missae  ut  sine  eius 
usu  fideles  semper  et  necessario  « legentes  » potius  quam  « agentes  » remaneant. 
Alii  affirmant  statum  hodiernum  Liturgiae  eucharisticae  sese  omnino  « staticum  », 
nullomodo  « dynamicum  »,  frigidam  rem  mentis  sine  corde  et  affectu.  Secundum 
alios,  fere  omnes  fideles  tum  laici  tum  clerici  vehementer  desiderant  usum  linguae 
vulgaris  in  tota  liturgia  eucharistica  dum  unitas  e lingua  Latina  proveniens  solum- 
modo peregrinantibus  intersit. 

Quae  omnia  sunt  affirmationes  sed  nullo  modo  probationes.  Debemus  etiam 
ante  oculos  habere  axioma:  quod  nimium  probat,  nihil  probat.  Certo  certius  nemo 
vult  graviter  proponere  Ecclesiam  in  sua  vita  liturgica  iam  per  plura  saecula  fuisse 
omnino  « staticam  »,  « frigidam  »,  « sine  corde  et  affectu »,  cum  fidelibus  ab 
actione  liturgica  totaliter  remotis  — eo  magis  quod  habent  libros  « Missales  » cum 
ipsissimis  verbis  Liturgiae!  Ex  altera  parte,  maior  participatio  externa  in  actione 
liturgica  nullo  modo  affirmat  maiorem  intellectum  operis  sacerdotalis  Christi  et 
Ecclesiae  vel  maiorem  affectum  erga  Deum  patrem  omnipotentem.  Non  debemus 
derelinquere  formas  liturgicas  iamdudum  probatas  propter  meras  opiniones  et  spes 
male  fundatas.  Denique,  etiamsi  multi  laici  et  clerici  sententias  dant  pro  lingua 
vulgari,  talis  index  nominum  non  sine  suspicione  iudicari  debet  quia,  ut  omnes 
bene  norunt,  in  his  materiis  novatores  facilius  et  celerius  interrogationi  respondent. 
Quaestio  de  lingua  vulgari  in  Liturgia  a tali  rogatiuncula  minime  ponitur  extra  litem! 

Caput  III:  De  Sacramentis  et  Sacramentalibus . 

Cum  Sacramenta  et  Sacramentalia  nobis  dantur  non  solum  ut  actus  cultus  Dei 

et  causae  sanctificationis  sed  etiam  ut  signa  ad  instructionem  pertinentia,  sine  du- 
bio maxima  cura  opus  est  quoad  eorum  liturgicam  structuram.  Valde  desideratur  ut 
semper  celebrentur  cum  vera  et  fructuosa  participatione  fidelium.  Quem  ad  finem, 
Sacrosanctum  Concilium  decernat  omnia  et  sola  quae  ad  pleniorem  et  intensiorem 
actionem  pastoralem  vere  iuvent. 

De  lingua  vulgari  in  nova  editione  Ritualis  romani,  sat  in  cap.  II  dicta. 

Ad  restaurationem  catechumenatus  quod  attinet,  sine  dubio  congruum  videtur 
saltem  pro  aliquibus  locis,  maxime  in  terris  Missionum.  Spectata  tamen  varietate  de 
loco  in  locum  tum  quoad  numerum  neo-conversorum  tum  quoad  ingenium,  traditio- 
nes et  dispositiones  populorum,  melius  videtur  si  restauratio  catechumenatus  non 
mandetur  sed  conferentiis  episcopalibus  relinquatur  (pag.  180,  n.  48).  Fere  idem 
dicendum  est  de  ritu  ampliori  baptismi  adultorum  qui  intime  connectitur  cum  ca- 
techumenam restaurando  (pag.  180,  n.  50). 

In  ritu  ad  baptizandos  parvulos,  feliciter  proponitur  admonitio  parentum  et 
patrinorum  de  eorum  gravibus  officiis  coram  Deo  et  Ecclesia  contractis  (pag.  180, 
n.  51);  feliciter  etiam  proponuntur  ordo  brevior  baptismi  qui  in  extraordinariis 
adiunctis  adhiberi  possit  (pag.  180,  n.  52)  et  ordo  supplendi  omissa  in  baptismo 
(pag.  180,  n.  53).  Placet  etiam  quod  aqua  baptismalis  in  ipso  ritu  baptismi,  formula 
breviore  et  apta,  benedici  possit  (pag.  181,  n.  54).  Quae  innovationes  verae  pasto- 
rali utilitati  bene  serviunt. 

Ratio  sufficiens  pro  ordine  paenitentiae  recognoscendo  non  apparet. 

Placet  nomen  « Unctio  infirmorum  » loco  nominis  « Extrema  Unctio  » quia  me- 
lius exprimit  naturam  et  usum  huius  sacramenti  ideoque  animarum  pastores  et 
ipsos  fideles  vere  iuvabit  (pag.  181,  n.  57).  Idem  dicendum  de  collatione  huius 
sacramenti  post  confessionem  et  ante  receptionem  Eucharistiae  (pag.  181,  n.  58). 
Iteratio  unctionis  in  diuturna  infirmitate  placet  quia  aegrotus  in  tali  casu  vere  in- 
diget auxilio  spirituali  (pag.  181,  n.  60)  sed  melius  esset  definire  maiori  praecisione 
tempus  iterationis  quia  « aliquando  » nimis  generalis  est. 

Ad  sacramentalia  quod  attinet,  ut  benedictiones  reservatae,  perpaucae,  et  in 
favorem  tantum  episcoporum,  habeantur,  omnino  placet  (pag.  182,  n.  64).  Placet 
etiam  ut  schema  commune  conficiatur  pro  ritu  vestitionis  et  professionis  religiosae 
(pag.  183,  n.  65).  Talis  ritus  dignitatem  et  excellentiam  status  religiosi  melius 
ostendet. 

De  aptatione  exsequiarum  condicionibus  et  traditionibus  singularum  regionum, 
iterum  caveatur  ne  unitas  Ecclesiae  in  mente  fidelium  parvipendatur.  Denuo,  confu- 
sio potest  oriri  praesertim  apud  simpliciores.  Apud  nostros,  praesens  structura 
exsequiarum  ingenio  et  traditionibus  populi  sat  apta  videtur. 

Omnibus  ergo  perpensis,  schema  decreti  de  Sacramentis  et  Sacramentalibus 
placet  iuxta  modum  tantum. 

Cap.  IV:  De  Oficio  Divino. 

Quod  absolutio  Divini  Officii  in  hodiernis  adiunctis  facilius  et  perfectius  fieri 
possit,  est  finis  omnino  desiderandus.  Vitentur  autem  « experimenta  » omnibus  tum 
propter  confusionem  tum  propter  impensa  onerosa.  Innovationes  si  quae  fiant  tales 
sint  ut  Officium  conditioni  hodiernae  vitae  clericalis  praesertim  pastorum  animarum 
melius  accommodetur.  Caveatur  ne  innovationes  potius  « historicismo  » et  rebus 
obsoletis  faveant  quam  veris  necessitatibus  clericorum. 

Ante  omnia,  cum  in  singulis  mundi  partibus  adsint  clerici  Breviarium  latine 
persolventes  qui  vix  intelligant  quod  pronuntient,  haec  Sacrosancta  Synodus  feli- 

citer  decernere  potest  permittere  omnibus  a solo  recitantibus  arbitrium  et  optio- 
nem eligendi  linguam  latinam  vel  linguam  vulgarem.  Verba  praesentis  schematis,  « in 
Officio  divino  lingua  latina  clericis  servanda  est  » (pag.  188,  sub  n.  77,  lin.  6),  non 
sufficienter  respiciunt  necessitates  hodiernas  Ecclesiae.  Interna  animi  devotio,  quae 
aegre  habetur  cum  verba  sine  mente  tantum  recitantur,  clericis  necessaria  est  non 
solum  ut  rite  adimpleant  munus  Deum  publice  laudantis  nomine  totius  Ecclesiae 
in  bonum  totius  Ecclesiae  sed  etiam  ut  sobrie  et  pie  vivant  inter  tot  mundana 
pericula.  Rationes  alibi  allatae  contra  usum  linguae  vulgaris  propter  confusionem 
et  damnum  fidelium  hic  non  pertinent  quia  loquitur  solummodo  de  clericis  a solo 
recitantibus. 

Quibus  perpensis,  schema  constitutionis  quoad  cap.  IV  placet  iuxta  modum 
tantum. 

Capita  V,  VI,  VII  et  VIII:  De  anno  liturgico  - De  sacra  supellectile  - De 
musica  sacra  et  de  arte  sacra. 

Quae  proponuntur  de  anno  liturgico,  de  sacra  supellectile,  de  musica  sacra 
et  de  arte  sacra  veram  utilitatem  christifidelium  et  animarum  pastorum  spectare 
videntur.  Sine  dubio  commissiones  postconciliares  semper  ante  oculos  habebunt 
veram  pastoralem  utilitatem  tamquam  normam  supremam,  maximam  prudentiam 
et  circumspectionem  in  innovationibus  faciendis  adhibebunt  ita  ut  pericula  nimiae 
admirationis  et  confusionis  immo  et  dubii  circa  perennem  unitatem  Ecclesiae  ex 
nimio  « historicismo  » et  rerum  novarum  studiositate  omnino  evitentur. 

Schema  decreti  de  anno  liturgico,  de  sacra  supellectile,  de  musica  sacra  et  de 
arte  sacra  placet. 

3 

Exc.mus  P.  D.  IOSEPH  A IESU  ALBA  PALACIOS 
Episcopus  T ehuantepecensis 

Quando  suffragatio  facta  fuit  de  emendationibus  ad  cap.  I de  sacra  Liturgia, 
ad  art.  3 (emendatio  5),  proposueram  redactionem  fieri  ita  expresse  assereretur 
permanens  praesentia  realis  Domini  Corporis  sub  speciebus  sacramentalibus  in 
Sanctissimo  Sacramento,  non  solum  in  Missae  Sacrificio,  sed  etiam  in  Sanctissimo 
Sacramento,  eo  quod  tantum  dicitur,  in  textu  emendato:  « Praesens  adest  in  Missae 
Sacrificio...  tum  maxime  sub  speciebus  eucharisticis...  ».  Praesens  adest  virtute  sua  in 
sacramentis,  sed  nullatenus  attenditur  ad  specialem  naturam  Eucharistiae,  Sacramenti 
permanentis,  de  qua  Tridentinum  et  Catechismus  Romanus  perspicue  tractant. 

Insisto,  quoniam  Pius  XII,  s.  m.,  nos  monuit,  tum  in  Enc.  Mediator  Dei  et 
hominum , tum  in  Humani  generis , tum  praesertim  in  allocutione  diei  22  septem- 
bris  a.  D.  1956  (A.A.S.,  48,  p.  711  et  s.  [27  oct.  1956])  periculosissimum  et  a 
catholica  doctrina  alienum  esse  obscurare  Christi  D.  realem  permanentem  praesen- 
tiam in  Sanctissimo  Sacramento  et  respondentem  adorationis  cultum,  sicut  ab  ali- 
quibus jieri  coeptum  est,  sub  praetextu  ponendi  in  sua  vera  luce  dignitatem  Sa- 
crificii. 

Propono  ergo  fieri  emendationem  sub  hoc  tenore:  « Praesens  adest  in  Missae 
sacrificio  cum  in  ministri  persona  tum  maxime  sub  speciebus  eucharisticis...  manen- 
tibus sacris  speciebus  praesens  adest  in  Sacramento  Eucharistico,  in  aliis  vero 
sacramentis  virtute  sua,  etc.  ». 

Exc.mus  P.  D.  GARABED  AMADOUNI 
Episcopus  tit.  Amathusius  in  Cypro 

Quoniam  ipse,  in  congregatione  generali  V diei  23  octobris  huius  anni,  Primae 
Sessionis  Concilii  Vat.  II,  proposui  ut  formula  posita  sub  n.  3 prooemii  (linn.  15-21) 
schematis  constitutionis  de  sacra  Liturgia  emendaretur,  ita  ut  ritus  quoque  orienta- 
les frui  possent  beneficio  huius  constitutionis,  nunc  obstrictus  sum  indicandi  modum 
quo  melius  emendatio  corresponderet  veris  necessitatibus  horum  rituum  orientis, 
quin  afferat  incommoda. 

De  facto  emendatio  prooemii  prouti  executa  est,  non  satisfacit  nisi  in  capitibus 
quae  sequuntur  definiantur  normae  quae  applicandae  censentur  ritibus  orientis. 
Hac  ratione  ductus  ego  dedi  suffragium  meum  Iuxta  modum  in  votatione  diei  7 de- 
cembris. 

Mens  mea  fuit  et  est:  Nec  excludere  omnino  ritus  orientales  ab  applicatione 
praefatae  constitutionis,  nec  includere  eos  plene  quoad  omnes  dispositiones  ibi 
contentas.  Applicare  quidem  omnia  quae  certo  certius  spem  dant  indubiam  profu- 
tura catholicis  Ecclesiarum  orientis,  absque  ullo  damno  pro  unione  fratrum  separa- 
torum. Urget  ergo  ut  clare  definiatur  summa  normarum  practicarum  aut  principio- 
rum quae  deberent  extendi  ad  ritus  orientales,  et  quae  nullatenus  eis  applicandae 
sunt.  Oportet  sane  ut  tollatur  pro  futuro  omnis  possibilitas  interpretationis  arbitra- 
riae proveniens  ex  ambiguitate  textus. 

Ratio  huius  necessitatis  est  quod  conditio  orientis  in  re  liturgica  non  est  iden- 
tica  conditioni  occidentis. 

In  occidente,  res  liturgica  non  est  materia  contentionis  protestantes  inter  et 
catholicos.  Illi  non  habent  sacerdotium,  nec  admittunt  omnia  sacramenta  Eccle- 
siae. Sub  hoc  aspectu  Ecclesia  catholica  in  occidente,  liceat  mihi  sic  exprimere,  habet 
manus  suas  liberas  disponendi  de  re  liturgica  sicuti  ipsi  videtur  utile  exigentiis  ani- 
marum. Ergo  ut  foveat  actuosam  participationem  fidelium  licitum  erit,  absque  in- 
commodo, recurrere  ad  aptationes  Liturgiae  exigentiis  temporum  et  locorum.  Non 
ita  in  oriente,  ubi  res  sunt  totaliter  aliter. 

Etiam  oriens  indiget  elevationi  vitae  liturgicae;  nullum  dubium  de  hoc.  Sed 
id  in  quo  differt  ab  occidente  est  quod  talis  elevatio  debet  exequi  absque  iniuria, 
sine  ullo  nocumento  fratribus  separatis  qui  simul  cum  catholicis  participant  unum 
eundem  ritum. 

Quaeritur:  Quodnam  est  hoc  nocumentum?  Animadvertendum  quod  in  oriente 
pro  unoquoque  ritu  duae  communitates  christianae  existunt:  catholica  et  dissidens. 
Haec  ultima  numerice  longe  superior  priori,  sub  proportione  90%  vel  adhuc  maiori, 
quoad  catholicos  eiusdem  ritus. 

Cum  res  ita  sint  catholici  orientales  non  possunt  praescindere  ab  ista  realitate 
generice  in  organizanda  propria  vita  ecclesiali,  et  specifice  in  promovenda  vita  litur- 
gica suorum.  Cum  in  conscientia  graviter  obstricti  sint  se  vovendi  pro  unione  suorum 
fratrum  separatorum,  ille  conatus  elevationis  vitae  liturgicae  ipsis  licitum  erit  qui 
nullam  affert  modificationem  ritus  proprii.  Etenim  saepe  saepius  tales  modificatio- 
nes scandalo  fuerunt  et  ansam  dederunt  fratribus  separatis  ut  confirmarentur  quam 
maxime  in  suo  schismate.  Qualiscumque  innovatio,  etiam  si  facta  sit  cum  meliori 
intentione  aptationum  exigentiis  animarum,  condemnanda  et  reprimenda  est  tam- 

quam  origo  diffidentiae  et  discessus  fratrum  a veritate  catholica.  Nam  abyssus  sepa- 
rationis profundior  evenit. 

Conclusio  practica:  Quousque  orientales  catholici  non  satisfecerint  plene  pro- 
priae obligationi  reducendi  ad  unitatem  Ecclesiae  fratres  suos,  non  licet  eis  uti 
iisdem  mediis  quibus  latini  utuntur  in  promovenda  vita  sua  liturgica.  In  applica- 
tione huius  constitutionis  ritibus  orientis  hoc  criterium  deberet  inservire  tamquam 
mensura  discriminationis  normarum  practicarum  et  principiorum. 

Immo,  quoniam  in  praeterito  plurimae  innovationes  factae  sunt,  ab  imperitis, 
in  grave  damnum  apostolatus  catholici,  munus  praesentis  constitutionis  quoad  orien- 
tem erit  quaerere  remedia  huius  mali.  Remedium  praecipuum  erit:  Urgere  ut  catho- 
lici in  pristinam  genuinam  sui  ritus  formam  revertantur.  Libri  liturgici  in  usu  apud 
eos  recognoscantur  iuxta  sana  criteria  criticae  textualis.  Opus  quod  laudabiliter 
factum  est  ex  parte  pro  quibusdam  ritibus,  a Sacra  Congregatione  pro  Ecclesia 
Orientali,  in  his  ultimis  decenniis.  Hoc  opus  deberet  prosequi  sine  interruptione 
ut  dentur  concrete  argumenta,  fratribus  nostris  separatis,  nostrae  sinceritatis  cum 
declaramus  venerationem  nostram  erga  traditiones  Patrum.  Omnis  macula  Uniatismi, 
qua  affecta  est  quasi  omnis  communitas  catholica  orientis,  auferri  debet  sine  mora, 
sincere,  cum  spiritu  catholico,  ex  parte  nostra.  Tunc  licebit  nobis  invitare  eos  ut 
et  ipsi  faciant  gressus  qui  eos  spectat.  Secus  nullus  dialogus  sperandus  videtur 
inter  nos  et  ipsos. 

Cum  constitutio  de  qua  sermo  est  exarata  fuerit  ab  initio  expresse  pro  ritu  ro- 
mano  exclusive,  et  tantummodo  in  aula  Concilii,  decursu  disceptationum  contemplata 
fuit  inclusio  aliorum  rituum,  et  consequenter  fuit  emendata  formula  prooemii  sub 
n.  3 textus  schematis,  ponitur  quaestio  utrum  sufficiat  illa  sola  emendatio? 

Videtur  non.  Cum  totum  schema  ritum  romanum,  et  pars  tantum  eius  ritus 
orientales  respiciat,  sola  emendatione  prooemii  non  satisfit  exigentiae  claritatis 
textus.  Unusquisque  articulus  totius  textus  de  S.  Liturgia  deberet  subiici  revisioni 
generali  sub  hac  consideratione:  Num  valeat  necne  orienti. 

Venia  mihi  sit  indicare  hic  quantum  ad  hoc  cap.  I,  articulos  applicandos  ritibus 
orientalibus  et  illos  qui  non  sunt  applicabiles. 

Schema  constitutionis  de  sacra  Liturgia. 

Caput  I. 

Nn.  5-13 , textus  emendati.  Utpote  principia  generalia  naturam  et  momentum 
Sacrae  Liturgiae  illustrantia,  puto  posse  tuto  dici  quod  communia  sint  omnibus  ri- 
tibus, non  exclusis  orientalibus. 

Nn.  14-20 , textus  emendati.  Principium  genericum  enuntiatum  sub  n.  14  ap- 
plicari potest  omnibus  ritibus.  Normae  vero  quae  praescribuntur  sub  nn.  15-20, 
nihil  impedit  ut  applicentur.  Immo,  per  se  applicandae  sunt  etiam  orientis  ritibus. 
Attamen  ex  contextu  hoc  cum  omnimoda  claritate  non  apparet  ita  ut  omnis  possi- 
bilitas tergiversationis  pro  futuro  auferatur.  Ideo  necessarium  puto  aliquam  parvam 
emendationem  inducere  in  fine  textus  articuli  n.  14:  « Sed  quia  ...  ideo  pernecesse 
est  ut  institutioni  liturgicae  proprii  ritus  cleri  apprime  consulatur  etc.  ...  ». 

Hoc  solo  adiuncto,  in  se  minusculo,  puto  iam  clarescit  textus  et  articuli  sequen- 
tes usque  ad  n.  20  tanquam  validi  censentur  ritibus  orientis. 

De  facto  per  unam  horam  in  hebdomada,  per  quatuor  annos  theologiae,  institutio 
liturgica  non  censetur  nimis. 

Nn.  21-40,  textus  emendati.  « De  sacrae  Liturgiae  instauratione  ».  Licet  prin- 
cipium enuntiatum  sub  n.  21  aeque  valeat  pro  omnibus  ritibus,  attamen  hic  et  nunc, 

donec  maior  pars  christianorum  Ecclesiarum  Orientis  manet  in  separatione  ab  uni- 
tate catholica,  illud  principium  non  habet  applicationem  suam  pro  ritibus  orientis. 

Et  hoc  deberet  affirmari  clare  ut  ambiguitas  evitetur. 

Nunc  examinemus  normas  generales  sub  litteris  A-D. 

Normae  indicatae  sub  littera  A)  praesertim  illae  quae  sunt  sub  nn.  23-24,  in 
se  optimae,  non  sunt  applicabiles  pro  ritibus  orientalibus,  excepta  norma  quae 
figurat  sub  n.  25,  et  cum  aliqua  emendatione  art.  22.  Emendatio  facienda  est  se- 
quens: «...  quae  quidem  est  apud  Apostolicam  Sedem  et  ad  normam  iuris  apud 
patriarcham  et  episcopum  ».  Pro  occidente  episcopus,  sed  pro  oriente  prius  est 
patriarcha. 

E contra  normae  sub  littera  B)  nn.  26-32,  valent  etiam  ritibus  orientis.  Nul- 
lum incommodum  praevidetur  ex  earum  applicatione.  Immo,  confirmaretur  spiri- 
tus genuinus  actionis  liturgicae  prouti  oriens  concipit. 

Normae  sub  littera  C)  n.  33,  non  convenit;  item  n.  34,  pro  hic  et  nunc,  non 
applicatur.  Idem  dicendum  de  norma  sub  n.  35  et  36.  Quia  inducunt  mutationem 
et  innovationes  in  ritum,  quod  adversatur  causae  unitatis  in  oriente. 

Normae  sub  littera  D)  nn.  37-40,  sunt  potius  pro  ritu  romano  in  missioni- 
bus. Prouti  iacent  puto  quod  non  respiciunt  orientem. 

E contra  nn.  41-42  « De  vita  liturgica  in  dioecesi  et  in  paroecia  » sunt  appli- 
cabiles et  applicandae  sine  ullo  incommodo. 

Nn.  43-46  « De  actione  pastorali  liturgica  promovenda  » non  habet  applica- 
tionem pro  orienti,  in  forma  actuali. 

Facta  hac  distributione,  habemus  hanc  tabellam: 

Pro  ritu  romano  et  orientis  Pro  solo  ritu  romano  et  latinis 

NN.  5-13;  21-24; 

14-20;  33-36; 

22-25;  37-40; 

26-32;  43-46, 

41-42. 

Cum  agatur  de  constitutione  promulganda  a Concilio  Oecumenico,  nonne  melius 
est  disponere  principia  et  normas  ita  ut  prius  ponantur  dispositiones  quae  exten- 
duntur toti  Ecclesiae  catholicae  ut  tali,  et  deinde  dispositiones  quae  afficiunt  Ec- 
clesiam occidentis? 

Momentum  talis  dispositionis  erit  a)  evitare  omnem  ambiguitatem  pro  ritibus 
orientis;  b)  ponere  in  lucem  puncta  ubi  occidens  et  oriens  uniuntur,  etiam  in  re  li- 
turgica; ideo  dare  etiam  mundo  christiano  argumentum  novum  catholicitatis  Ec- 
clesiae Christi;  c ) demonstrare  characterem  oecumenicum  huius  Concilii. 

Puto  quod  hae  sunt  rationes  sat  solidae  ut  talis  emendatio  quoad  dispositionem 
materialem  tantum  conceptuum,  exsequi  possit,  meo  humili  iudicio. 

Exc.mus  P.  D.  LEO  ARKFELD 
Episcopus  tit.  Bucellensis , vic.  ap.  V evakensis 

Sit  mihi  permissum  faciendi  subsequentia  proposita  ad  commissionem  Con- 
cilii Oecumenici: 

I.  Quoad  observantiam  diei  Dominicae-. 

1.  Ut  obligatio  assistendi  Missae  extendatur  ad  libitum  pro  quocumque 
tempore  a feria  VI  media  nocte  usque  ad  Dominicam  media  nocte. 

2.  Transferatur  obligatio  abstinendi  ab  opere  servili  ad  diem  Sabbatum,  si 
haec  obligatio  servari  nequit  die  Dominica. 

II.  Quoad  Sacrificium  Missae: 

1.  Ut  selectentur  formulae  pro  Epistola  et  Evangelio  pro  tribus  annis.  Sint 
breviores  et  semper  eiusdem  longitudinis.  Epistolae  et  Collectae  speciales  pro 
Quattuor  Temporibus  deleantur. 

2.  Offertorio  maior  eminentia  praebeatur. 

3.  Detur  tempus  speciale  et  sat  longum  pro  gratiarum  actione  post  Sacram 
Communionem. 

4.  Sacrificium  Missae  adornetur  cum  novis  et  variis  ritibus.  Deleatur  mul- 
tiformitas rituum  in  Ecclesia.  Incorporentur  ritus  Ecclesiae  orientalis  in  Ecclesiam 
latinam.  Sit  unus  tantum  ritus  habens  in  se  elementa  Ecclesiae  orientalis  et  Eccle- 
siae latinae.  Quare,  e.  g.,  debent  esse  ritus  differentes  in  eodem  oppido  in  Statibus 
Foederatis  Americae  occidentalis?  Sacerdos  ritus  latini  etiam  adhibeat  ritus  qui 
aliis  nationibus  placebunt.  Si,  e.  g.,  observatio  Dominicae  etiam  extendatur  ad  Sab- 
batum, sacerdos  posset  celebrare  Missam  in  diversis  linguis  die  Sabbato  et  die 
Dominica,  et  cum  ritu  qui  eodem  tempore  placeret  diversis  populis.  Sit  una  Eccle- 
sia catholica  et  non  diversae,  sit  unus  episcopus  non  diversi.  Sit  unus  clerus  et  non 
diversi.  « Ut  omnes  unum  sint  ». 

III.  Uniformitas  linguae  ecclesiasticae: 

1.  Praeparentur  translationes  textus  Missae,  ritus  sacramentorum  et  caere- 
moniarum in  diversis  linguis,  et  usus  earum  praecipiatur.  Quare  « Pater  noster  » 
habet  diversos  textus  in  Statibus  Foederatis  Americae  occidentalis  et  in  Australia? 
Quare  «Ave  Maria  » habet  diversos  textus  in  diversis  partibus  Germaniae?  Esset 
necessarium  introducendi  nonnullas  novas  expressiones  quae  non  sunt  communes  in 
aliquo  territorio,  sed  bonum  commune  hoc  postulat. 

IV.  Episcopi: 

1.  Permittatur  episcopus  Missam  celebrare  et  administrare  sacramenta  uti 
simplex  sacerdos,  si  id  desideratur. 

2.  Genuflectiones  publicae  ad  episcopum  abrogentur,  etiam  osculatio  anuli. 
Indulgentiae  pro  osculatione  anuli  praebeantur  pro  salutatione.  Usus  civiles  et  con- 
suetudines sociales  adhibeantur.  Si  genuflectio  et  osculatio  manuum  sunt  consuetu- 
dines in  aliquo  territorio,  tunc  etiam  sint  pro  episcopo.  Christus  conversatus  est 
cum  hominibus  palaestinensibus  sicut  unus  eorum. 

Submitto  haec  proposita  iudicio  auctoritatis  ecclesiasticae. 

Exc.mus  P.  D.  VITALIS  BONIFATIUS  BERTOLI 
Episcopus  tit.  Attacatanus , vic.  ap.  Tripolitanus 

Aliis  altius  et  de  rebus  magnis,  mihi  modeste  et  de  humili  re  est  loqui.  Ali- 
quid de  re  Liturgica  cum  adhuc  facta  non  sit  votatio  de  omnibus  capitibus.  Mea 
animadversio: 

1.  Expungatur  in  Missa  « Ite  Missa  est  ».  Ante  benedictionem  verba  Importuna 
sunt  quia:  a)  imperative  dicitur:  « Ite  » et  postea  b)  benedictio  datur. 

2.  Expungatur  et  « ultimum  Evangelium  » S.  Ioannis.  Ratio:  benedictione 
Sacrificium  Missae  perficitur.  Benedictio,  mihi  videtur,  esse  maximi  Liturgiae  actus, 
corona.  Non  ...? 

3.  Verba  consecrationis  lingua  latina  et  elata  voce  pronuncianda  ut  illud  my- 
sterium mysterii  inutile  amoveatur. 

Ad  c.  III : de  tempore  utili  Baptismi.  Adhortantur  utique  parentes  ut  quam 
primum  neonatos  baptizentur,  sed  non  imponantur  gravia.  C.I.C.  770,  scii.:  « Pa- 
rentes qui  negligunt  hoc  officium  et  ultra  mensem  ab  ortu  puerorum  » etiam  sine 
iusta  causa,  expectant,  ne  peccatum  mortale  graventur  (cf.  Compendio  di  Teologia 
Morale  di  P.  Eriberto  Jone  ofm  capp.  N.  476  in  notula).  Ratio  practica:  iam  multa 
peccata  committuntur  in  mundo,  qua  de  causa,  multiplicanda  non  sunt. 

7 

Exc.mus  P.  D.  FELIX  BONOMINI 
Episcopus  Comensis 

In  prosecutione  laborum  Conciliarium  quae,  uti  iam  enuntiatum  est,  Deo  fa- 
vente, habebitur  die  VIII  proximi  mensis  septembris,  suffragia  exquirentur  circa 
cetera  capitula  schematis  de  sacra  Liturgia. 

Mihi  liceat  aliquas  observationes  per  scriptum  tradere  circa  tempus  Adventus 
et  tempus  Nativitatis  Domini. 

Humiliter  optarem  ut  tempus  Adventus  propriam  Praefationem  haberet  et 
ut,  ad  aliam  diem  translato  festo  S.  Thomae  apostoli,  dies  quae  decurrunt  a die 
17  ad  24  decembris,  propria  Missa  praeditae  essent. 

Ita  pariter  optarem  ut  transferrentur  ad  tempus  post  Epiphaniam  festa  sanc- 
torum quae  usque  adhuc  celebrantur  in  ipsa  octava  Nativitatis  Domini,  ita  ut 
dicta  octava  celebrari  possit  cum  Missa  et  officio  propriis  pro  unaquaque  die,  ad 
instar  Octavarum  Paschatis  et  Pentecostes.  Scripsi. 

8 

Exc.mus  P.  D.  HUGO  BRESSANE  DE  ARAUJO 
Episcopus  Mariliensis 

Duas  summi  momenti  animadversiones  promere  liceat: 

A)  Ubi,  sub  n.  5,  dicitur:  «Hoc  autem  humanae  redemptionis  opus  adim- 
plevit Christus  Dominus  praecipue  per  suae  beatae  Passionis,  ab  inferis  Resur- 
rectionis et  gloriosae  Ascensionis  paschale  mysterium  »,  accuratioris  locutionis 

gratia , tantummodo  dicatur  oportet-.  « Hoc  autem  humanae  redemptionis  opus 
adimplevit  Christus  Dominus  praecipue  per  suam  beatam  Passionem  Mortisque 
demum  holocaustum  ». 

Sane  quidem,  resurrectio  (et  ascensio)  Domini,  respectu  redemptionis  nostrae 
(i.  e.  tum  iustificationis  tum  gloriosae  resurrectionis  nostrae)  causa  exstitit  cum 
exemplaris  tum  etiam  (tametsi  quadamtenus  dumtaxat)  efficiens,  utique  instru- 
mentalis.  Nihilo  vero  minus,  haecce  causalitas  efficiens  instrumentalis  resurrectio- 
nis dominicae  nullo  pacto  haberi  potuit  ceu  satisfactoria  vel  meritoria. 

Ad  horum  unumquodque,  unico  quasi  halitu  prolatorum,  continuo  subsequi- 
tur, quoad  requiri  videatur,  plene  conveniens  ratio. 

Et  re  quidem  vera,  causalitas  resurrectionis  dominicae,  imprimis  ac  germano 
prorsus  sensu,  luculenter  innotescit  ceu  revera  exemplaris , respectu  videlicet  resur- 
rectionis nostrae,  ut  in  terminis  omnino  liquet.  Unde,  signanter  apostolus  ait: 
« Reformabit  corpus  humilitatis  nostrae,  configuratum  corpori  claritatis  suae  ». 

Item,  causalitas  resurrectionis  dominicae,  etiam  respectu  iustificationis  nostrae, 
adhuc  exemplaris  dignoscitur,  sensu  licet  mystico  dumtaxat  (vere  tamen  mystico), 
quatenus  scii,  cum  similitudinem  carnis  peccati  (i.  e.,  corpus  mortale)  deposuit  Chri- 
stus, eamdemque  post  triduum  reassumpsit  immortalem,  tum  potissimum  suggessit 
ipsummet  peccatum  nobis  deponendum  atque  novam,  i.  e.,  sanctam  deinceps  vitam 
inchoandam.  Et  huc  iam  facit  illud  apostoli:  « Si  consurrexistis  (et  non  ait:  Si  con- 
surrecturi estis)  cum  Christo,  quae  sursum  sunt  quaerite,  ubi  Christus  est,  in  dex- 
tera Dei  sedens;  quae  sursum  sunt  sapite,  non  quae  super  terram  ». 

Praeterea,  causalitas  resurrectionis  dominicae  ulterius  agnoscenda  est  ceu  effi- 
ciens, sane  instrumentalis,  et  quidem  non  modo  relate  ad  resurrectionem  nostram, 
sed  etiam  relate  ad  ipsam  nostram  iustifcationem. 

Attamen  (quod  omnino  attendere  est),  tale  quid  affirmatur:  a)  non  quatenus 
in  ipso  actu  transeunte,  immo  revera  iam  transacto,  resurrectionis  dominicae  ad- 
fuisset nescio  quae  virtus  instrumentalis,  effectiva  et  gratiae,  nobis  in  via  inditae, 
et  resurrectionis,  quam  in  consummatione  saeculi  speramus  gloriosam;  b)  sed  eate- 
nus  dumtaxat  quatenus  Christus,  omnium  iam  exsistens,  vi  mortis  suae,  auctor, 
ideoque  etiam,  ut  decebat,  distributor  bonorum,  « convenienter  » demum  inventus 
est  huius  modi  (omnium,  inquimus,  distributor  bonorum)  penes  resurrectionem  {et 
ascensionem ) suam,  quam  ceteroquin  eadem  sua  morte  sibi  promeruit. 

Intelligitur  porro  Christus,  bonorum,  suapte  praecipue  morte  nobis  acquisito- 
rum, distributor,  quatenus  eadem  bona  in  nos  efficienter  influit,  non  modo  virtute 
divinitatis  unitae  sed  etiam  (quod  potissimum  ad  rem  facit)  per  instrumenta,  i.  e. 
sacramenta  a se  instituta  ceu  redemptionis  a se  nobis  acquisitae  applicativa. 

Ceterum  denique,  ad  causalitatem  quod  attinet  resurrectionis  (et  ascensionis) 
dominicae  respectu  redemptionis  nostrae  (i.  e.,  tum  iustificationis,  iuxta  illud  apo- 
stoli: « resurrexit  propter  iustificationem  nostram  »;  tum  etiam  resurrectionis  no- 
strae, iuxta  illud  quod  canit  Ecclesia:  « et  vitam  [nostram]  resurgendo  reparavit 
[Christus]  »),  apud  omnes  constat  nullatenus  seu  satisfactoriam  seu  meritoriam  exsti- 
tisse, quandoquidem  (quod  etiam  atque  etiam  inculcandum  est),  consummato  Cru- 
cis holocausto,  Christus  Dominus  non  amplius  in  statu  seu  satisfaciendi  seu  me- 
rendi inveniebatur . 

Et  sic  satis  videtur  ostensa  sat  magna  opportunitas,  sin  minus  necessitas,  initio 
suggestae  mutationis  seu  potius  omissionis  faciendae. 

B)  Ubi,  sub  n.  7,  dicitur:  « Praesens  adest  (Christus)  in  Missae  Sacrificio  cum 

in  ministri  persona,  tum  maxime  sub  speciebus  eucharisticis...  ».  « Praesens  adest 
virtute  sua  in  sacramentis...  ».  « Praesens  adest  in  verbo  suo  siquidem  ipse  loquitur 
dum  Sacrae  Scripturae  leguntur...  ».  « Praesens  adest  denique  dum  supplicat  et 
psallit  Ecclesia...  » tanta  obtinet  sollicitudo,  valde  ceteroquin  laudanda,  ad  hoc  ut 
Christi  praesentia  in  omni  celebratione  liturgica  iterum  iterumque  inculcetur,  ut 
de  huiusmet  praesentiae  alia  atque  omnino  alia  ratione  nimis  ieiunus  exsistat  lo- 
quendi modus. 

Quo  sane  fiet  ut,  licet  immerito,  supra  citati  textus,  pseudo-mysticorum  som- 
niis, passim  hodieque  pullulantibus,  aliqualem  saltem  videantur  praebere  ansam. 

Eapropter  ex  causa,  quam  maxime  expedire  videtur  ut  in  huiusmet  (licet  non 
dogmaticae)  constitutionis  contextu  (a  venerabili  commissione  sapienter  eligendo) 
semel  pro  semper,  omni  tamen  vi  seu  disertis  verbis,  asseratur  Christum,  qua  ho- 
minem, non  ubique  esse  realiter  (i.  e.,  penes  corpus  et  animam)  praesentem,  sed  in 
caelo  dumtaxat  necnon  sub  qualibet  specie  eucharistica : in  caelo  quidem,  modo  sibi 
connaturali  (locali  scii.),  sub  specie  eucharistica  econtra  modo  supernaturali  (illocali 
videlicet). 


9 

Exc.mus  P.  D.  MICHAEL  ANGELUS  BUILES 
Episcopus  S.  Rosae  de  Osos 

Antequam  votatio  de  sacra  Liturgia  finiatur,  de  duabus  magni  momenti  rebus 
cupio  loqui,  scii,  de  signo  ad  Confirmationis  validitatem,  necnon  de  versionibus  a 
lingua  latina  quoad  Divinum  Officium,  sacramentorum  administrationem,  S.  Sacri- 
ficium et  varia  pietatis  exercitia,  in  quibus  participant  fideles. 

1.  Signum  essentiale  sacramenti  Confirmationis  est  impositio  manuum  super 
confirmandum.  Sunt  vero  duae  manuum  impositiones:  una  generalis  cum  duabus 
manibus,  sacramento  Confirmationis  ineunte,  alia  autem  particularis  super  unum- 
quemque confirmandum,  cum  episcopus  dextra  super  caput  infantis  extensa  simul 
cum  unctione  chrismatis  sacri  tangit  eum. 

Quaenam  vero  ex  duabus  istis  manuum  impositionibus  ad  validitatem  sacra- 
menti Confirmationis  requiritur? 

Sunt  qui  dicunt  ad  validitatem  Confirmationis  non  requiri  nisi  primam  ma- 
nuum impositionem,  dum  alii  affirmant,  non  primam,  sed  secundam. 

Altera  ex  parte,  cum  de  valore  sacramentorum  agitur,  probabilismus  non  ad- 
mittitur, sed  opinio  tutior  sequenda  est.  Sed  quaenam  in  casu,  ut  tutiorem  sententiam 
possumus  habere? 

Mihi  videtur  prima  sententia,  seu  illa  pro  qua  ad  validitatem  confirmationis 
sufficit  prima  manuum  impositio  super  omnes  confirmandos,  magis  fundata  est,  ut 
apparet  ex  sequentibus  rationibus: 

a)  In  ordinatione  presbyteri  dantur  etiam  duae  manuum  impositiones,  una 
generalis,  quando  plures  ordinandi  sunt,  alia  particularis.  Iuxta  S.  Sedis  disposi- 
tionem, tantum  impositio  manuum  generalis  una  cum  praefatio  ad  validitatem  pre- 
sbyteratus requiritur.  Unde  puto  a pari  dici  posset  pro  sacramento  Confirmationis 
primam  et  generalem  manuum  impositionem  sufficere  ad  validitatem. 

b ) In  Actibus  Apostolorum  8,  14-17,  legimus:  « Cum  audissent  apostoli  qui 
erant  Ierosolymis,  quod  recepisset  Samaria  verbum  Dei,  miserunt  ad  eos  Petrum 
et  Ioannem.  Qui  cum  venissent,  oraverunt  pro  ipsis,  ut  acciperent  Spiritum  Sanc- 

tum:  nondum  enim  in  quemquam  illorum  venerat,  sed  baptizati  tantum  erant  in 
nomine  Domini  Iesu.  Tunc  imponebant  manus  super  illos,  et  accipiebant  Spiritum 
Sanctum  ». 

Consequenter,  Sacrosanctum  Concilium  humiliter  rogo  ut  declaret  primam 
impositionem  manuum  ad  validitatem  sacramenti  Confirmationis  sufficere.  Tunc 
post  sancti  Chrismatis  unctionem  omnes  ab  ecclesia  exire  possunt;  et  boc  valeat 
pro  ratione  pastorali  in  favorem  petitionis,  cum  sic  magna  congestio  vitetur  in 
puerorum  tranquillitatem  redundans,  et  praecipue  rurales  gentes  ne  obligentur  in 
Ecclesia  sine  necessitate  diu  permanere. 

2.  Quoad  secundam  quaestionem  supra  enuntiatam,  scii,  de  versionibus  in 
vernaculas  linguas,  considerandum  est  ut  occasione  Sacrosancti  Concilii,  versio  unica 
liturgica  habeatur  quoad  breviarium,  Missae  Sacrificium,  sacramenta  et  orationes 
in  lingua  propria  uniuscuiusque  nationis,  et  ubicumque  loquatur  dicta  lingua.  Al- 
tera ex  parte,  dolendum  est  ut  cum  versiones  unicuique  populo  relinquuntur,  non 
semper  datur  uniformitas,  ut  accidit  v.  g.  cum  precibus  quae  post  Missam  lectam 
recitantur,  quae  etiam  in  eadem  ditione  differentes  apparent,  quod  mirum  fidelibus 
videtur  et  contra  uniformitatem  sacrae  Liturgiae  attentat. 

Hoc  certe  certius  non  accideret,  si  omnes  traductiones  a S.  Sede  procederent, 
ut  ita  dicam,  officiales  versiones  unicuique  populo  tradantur. 

Rogo  humiliter  ergo  Sacrosanctum  Concilium  ut  disponat  quoad  s.  Liturgiam 
et  alias  preces  versiones  autorizatas  non  esse  nisi  a S.  Sede  promanantes. 

10 

Rev.mus  P.  D.  CHRISTOPHORUS  BUTLER 
Praeses  Congr.  Angliae  O.S.B. 

Si  mihi  venia  sit,  velim  unum  proponere  de  prooemio  in  schema  constitutionis 
de  sacra  Liturgia,  sc.: 

Pag.  157,  par.  3,  lin.  25  s.  Placet  iuxta  modum.  Scii.,  ut  pro  verbis  in  praesenti 
constitutione  nihil  substituantur  verba:  neque  in  aliis  suis  actis  neque  iam  in  prae- 
senti constitutione  velle  quicquam  dogmatice  definire. 

Rationes  sequuntur: 

1.  Textus  typis  impressus  per  se  optimus  est.  Sed  posset  suggerere  quod 
aliter  in  suis  actis  Concilium  non  intendit  abstinere  a definitionibus  dogmaticis. 
Iamvero 

2.  S.  S.  Papa  noster  iam  publice  annuit  nova  dogmata  vix  esse  expectanda. 
Praestat  ut  Concilium  iam  ab  initio  se  monstret  consentiens  Suae  Sanctitati  in  hac  re. 

3.  Concilium  oportet  eo  semper  intendat  ut  animos  fratrum  separatorum  in 
concordiam  cum  Ecclesia  adducat.  Nova  vero  dogmata  tot  erunt  obstacula  ad 
hunc  finem  assequendum. 

4.  Patres  Concilii  res  theologicas  vel  aliter  speculativas  maiore  animi  libertate, 
minore  vero  anxietate,  aggredientur  si  prius  manifestum  sibi  et  aliis  fecerint  non  agi 
de  dogmatibus  definiendis  vel  determinandis. 

Exc.mus  P.  D.  NICOLAUS  CAPASSO 
Episcopus  Acerrarum 

Alie  proposte  gia  inviate  aggiungiamo  le  seguenti.  Si  propone  di  rivedere  tutto 
il  rito  dei  b at  te  simo:  in  particolare  di  abolire  gli  esorcismi  dei  bambino  e dei  sale: 
« exi  ab  eo  immunde  spiritus...  ».  Secondo  la  dottrina  dei  migliori  teologi,  il  peccato 
originale  non  consiste  in  una  macchia  positiva  e tanto  meno  nella  ossessione  dei 
demonio,  ma  consiste  nelPassenza  della  grazia  (cf.  Huart,  De  Deo  Creante  et  ele- 
vante). L’unzione  delTolio  nel  petto  « et  inter  scapulas  » e scomoda.  Il  triplice  alito 
in  faccia  al  bambino  non  e rito  igienico.  Potrebbe  sopprimersi  anche  Pimmissione 
dei  sale  nella  bocca  dei  bambino,  come  fu  soppressa  quella  della  saliva. 

Nel  rito  della  cresima  si  propone  di  abolire  il  piccolo  schiafEo  che  il  vescovo 
deve  dare  anche  a donzelle. 

In  tutte  le  messe  dei  dejunti  si  propone  di  abolire  e sostituire  1’attuale  « Offer- 
torium »,  che  pare  sia  stato  preso  da  un’antica  messa  per  gli  agonizzanti.  Invero, 
non  calzano  per  le  anime  purganti  le  frasi:  « Libera  animas  defunctorum  de  ore 
leonis , ne  absorbeat  eas  tartarus  (termine  pagano),  ne  cadant  in  obscurum,  libera 
eas  de  poenis  inferni.  Fac  eas  de  morte  transire  ad  vitam,  etc. 

Exc.mus  P.  D.  ALFREDUS  COUDERC 
Episcopus  Vivariensis 

Episcopus  Vivariensis,  in  Gallia,  a sacerdotibus,  rectoribus  paroeciarum  in  sua 
dioecesi,  sequentem  postulationem  circa  aliqua  mutanda  in  re  sacramentali  et  litur- 
gica  nuper  accepit.  Cum  enim  didicissent  ii  sacerdotes  aliqua  reformanda  fore  in 
hac  materia,  in  quamdam  conferentiam  convenerunt,  et  ad  pastorale  munus  effi- 
caciori  modo  exercendum,  humillime  ac  reverenter  aptationes  proposuerunt,  de 
quibus  infra. 

De  sacramento  Baptismi. 

1.  Caeremoniae  simpliciores  fiant,  v.  g.  unus  exorcismus  dicatur,  et  quidem 
in  lingua  vernacula.  Non  amplius  de  sale,  de  insufflatione  aut  de  saliva  agatur.  Hi 
enim  symbolici  ritus  non  intelliguntur,  et  relate  ad  actum  essentialem  sacramenti, 
non  solum  non  praeparant,  sed  quodammodo  occultant  et  in  oblivionem  ponunt. 

An  non  possent  inveniri  caerimoniae  aut  orationes  quae  mysterium  in  anima 
baptizandi  operandum  clarius  exprimerent  ac  manifestarent? 

2.  Patrini  hodie  mere  passive  se  gerunt,  quin  ullam  conscientiam  habeant 
sui  muneris.  Utrum  non  posset  in  ipsa  baptismi  collatione  introduci  aliquis  ritus 
aut  textus,  aut  uterque,  qui  munera  et  officia  in  memoriam  patrinorum  revocaret? 

3.  Hodie  in  regionibus  christianis  sic  dictis,  saepe  pueri  baptizandi  praesen- 
tantur a parentibus,  baptizatis  quidem,  sed  numquam  aliquem  actum  religiosum 
externum  ponentibus.  Baptismus  videtur  esse  conformitas  mere  passiva  cum  aliqua 
lege  sociologica.  In  tali  casu  quaenam  exigenda  et  optanda  a sacerdote,  vices  Ec- 
clesiae gerente? 

De  Confirmatione.  Ut  patrini  possint  iidem  esse  ac  pro  Baptismo. 

De  Eucharistia.  Distribuatur  S.  Communio  per  breviorem  formulam,  ubi  saltem 
multi  ad  sacram  mensam  accedunt,  et  quidem  in  lingua  vulgari. 

Quoad  Missam,  usus  linguae  vernaculae  optandus,  quotiescumque  ministri  ad 
fideles  loquuntur,  aut  cum  eis  preces  alternant  (v.  g.  initio  Missae),  aut  eorum 
nomine  orant. 

Brevior  fiat  formula  confessionis  initio  Missae. 

Supprimantur  preces  Leoninae,  et  forsan  ipsum  Evangelium  post  Benedictionem. 

In  Missa  cantata,  num  posset  etiam  cantari  finis  Canonis,  ut  responsio  fidelium 
(Amen)  clarior  fieret  ac  magis  participationem  omnium  exprimeret  ad  totam  ac- 
tionem? 

De  Voenitentia.  Optandum  ut  parochi  et  ecclesiarum  rectores  iurisdictionem  de- 
legare possint,  quin  fiat  recursus  ad  Ordinarium,  sacerdotibus  aliunde  bene  notis 
et  approbatis. 

Brevior  formula  absolutionis  semper  adhibeatur,  et  quidem  in  lingua  vulgari. 

De  Extrema  Unctione.  Non  dicatur  amplius  Extrema  Unctio,  sed  Unctio  In- 
firmorum vel  Sacra  Unctio. 

Super  infirmos  iam  in  agonia  positos,  non  dicantur  orationes  post  unctiones 
praescriptae:  videntur  enim  quasi  miraculum  exspectare.  Nonne  suppleri  possent 
per  aliquas  breviores  formulas,  quibus  infirmus  in  tribulatione  adiuvetur,  eius 
fides  illuminetur  erga  mysteria  passionis  et  mortis,  et  fidentius  ad  Deum  se  con- 
vertere possit. 

De  matrimonio.  Supprimantur  bannorum  publicationes  et  dispensationes  a pu- 
blicationibus, aliunde  supplendae  per  affixionem  matrimonii  in  foribus  Ecclesiae. 

Supprimatur  etiam  dispensatio  a tempore  prohibito. 

Instituatur  nova  benedictio  nuptialis,  magis  aptata,  quae  beneficia  et  gratias 
Dei  exoptet  non  uxori  soli,  sed  utrique,  immo  futurae  familiae. 

Mutuus  consensus  intra  Missam  fiat,  cum  magis  explicita  ac  sollemniori  formula 
(cf.  forma  Germaniae  et  Belgii  dioecesibus  concessa). 

Vunebria  obsequia.  In  Missa  pro  Defunctis  supprimatur  « Dies  irae  ».  Orna- 
menta violacei  coloris  adhibeantur.  Removeantur  quidam  apparatus,  magis  pompam 
quam  pietatem  redolentes  (v.  g.  sic  dictum  catafalque).  Alio  modo  magis  congruo 
exprimatur  defuncti  praesentia  in  medio  Congregationis  christianae  orantis. 

Ut  in  cantu  absolutionis  ad  feretrum  (Libera  me)  nullae  fiant  repetitiones. 

Pro  funeribus  puerorum  instituatur  quaedam  specialis  Missa. 

Exc.mus  P.  D.  ABILIUS  DEL  CAMPO  Y DE  LA  BARCENA 
Episcopus  Calaguritanus  et  Calceatensis-Logrognensis 

Cap.  I,  nn.  1-9. 

1.  Textus  emendatus  nimis  longus  apparet  et  diffusus.  Aliqua  facillime  sup- 
primi possunt,  quin  nexus  et  vis  argumentationis  detrimentum  patiatur,  immo 
vero  et  clarior  evadat;  sic  v.  g.  in  n.  6 (pag.  6)  a lin.  16  usque  in  finem:  « Sic 
per  Baptismum...  Spiritus  Sancti  »,  quae  omnia,  illustrationis  gratia,  possent  in  no- 
tulis  conservari.  His  omnibus  suppressis,  textus  curreret  clarior  et  strictior  servare- 
tur nexus  cum  n.  7. 

2.  Non  omnia  apte  posita  videntur;  v.  g.  phrasis  finalis  n.  5 (pag.  6):  « Nam 
de  latere  Christi...  sacramentum  ».  Ut  iacent,  verba  sunt  argumentum  confirmativum 
utque  tale  adducuntur  in  textu.  Cuius  vero  rei  argumentum  sunt?  Idea  centralis 
optime  concluditur  verbis  illis  « mortem  nostram...  reparavit  »,  quae  utique  de  my- 
sterio Passionis,  Resurrectionis  etc.  intelleguntur. 

3.  Nexus  logicus  inter  n.  5 et  6 clarius  servari  debet  et  exponi.  Christus  Domi- 
nus opus  Redemptionis  adimplevit  per  mysterium  Passionis,  Resurrectionis  et  Ascen- 
sionis, at  solum  quoad  pretium,  satisfactionem  et  meritum,  in  actu  primo,  ut  ita 
dicam.  Applicatio  vero  et  distributio  fit  in  Ecclesia  et  per  Ecclesiam.  Haec  autem 
idea  clarius  debet  in  textu  exponi.  En  nova  ratio  pro  translatione  ultimae  sententiae 
n.  5;  verba  enim  illa  de  Ecclesia  e latere  Christi  dormientis  orta  de  periodo  applica- 
tionis intelligi  debent.  Fieri  ergo  debet  connexio  logica  strictior,  qua  posita,  optime 
fluerent  quae  de  munere  apostolorum  dicuntur  in  n.  6. 

4.  In  hoc  ipso  n.  6 linn.  15-16:  Fortasse  nimium  sit  dicere  apostolos  missos 
fuisse  ut  « opus  salutis,  quod  annuntiabant,  per  Sacrificium  et  Sacramenta  exerce- 
rent » ita,  simpliciter  et  sine  addito.  Quaerere  mihi  liceat:  Solum  per  Sacrificium 
et  Sacramenta?...  Nonne  aptius  diceretur:  «praecipue  per  Sacrificium  et  Sacra- 
menta... »? 

5.  In  n.  7 (pag.  7)  linn.  4-5:  verba  illa  « idem  nunc  offerens  sacerdotum  mini- 
sterio, qui  seipsum  tunc  in  cruce  obtulit  » ut  iacent  primo  intuitu  dicta  videntur  de 
inciso  immediate  praecedenti:  « tum  maxime  sub  speciebus  eucharisticis  »,  quod, 
ni  fallor,  asseri  nequit. 

6.  In  n.  10  (pag.  8):  Non  videtur  qua  ratione  et  argumento  theologico  possit 
serio  affirmari  « Liturgiam  esse  culmen  ad  quod  tendit  actio  Ecclesiae  et  simul  fon- 
tem unde  omnis  eius  virtus  emanat  ».  Neque  verba  quae  sequuntur,  quaeque  addu- 
cuntur tanquam  argumentum,  probare  quidquam  videntur.  Notari  enim  debet: 

a)  Culmen  enim  rationem  finis  indigitare  videtur,  Liturgia  autem  potius 
rationem  medii  habet.  Alia  ex  parte,  Liturgia  est  actio  Ecclesiae  et,  si  placet,  nobi- 
lissima. Admissa  igitur  sententia  textus,  haberemus  phrasim  tautologicam  sequen- 
tem: « attamen  actio  nobilissima  Ecclesiae  est  culmen  ad  quod  actio  Ecclesiae 
tendit  ». 

b ) Qua  ratione  dici  potest  « Liturgia  fons  unde  omnis  Ecclesiae  virtus  ema- 
nat »?  Eritne  verum  hoc?  Ni  fallor,  hoc  non  potest  admitti.  Fortasse  sufficeret  di- 
cere: « praecipuus  fons  ».  Verum  neque  hoc  ex  integro  placet. 

c ) Meo  iudicio,  integra  par.  10,  saltem  in  prima  sua  parte,  aliter  redigi  de- 
beret, intime  illam  coniungendo  cum  praecedentibus  et  sequentibus,  hoc  fere  modo: 
« Haec  autem  omnia  uno  vel  alio  modo  Ecclesia  operatur  et  obtinet  in  Actione  li- 
turgica  » vel,  si  vultis,  « Haec  autem  omnia  Ecclesia  praecipue  operatur  et  obtinet 
in  Actione  liturgica  »,  quin  mentio  fiat  nec  de  culmine  nec  de  fonte. 

7.  a)  In  eodem  n.  10,  pag.  9,  linn.  7-8:  « Ex  Liturgia  ergo,  praecipue  ex 
Eucharistia,  ut  e fonte,  gratia  in  nos  derivatur  ».  Verba  haec  possunt  utique  recte 
intelligi  et  explicari.  Attamen,  ut  iacent  et  in  contextu,  videntur  sumenda  sensu 
exclusivo,  ac  si  indicare  velint  omnem  et  quamlibet  gratiam  e Liturgia,  ut  e fonte, 
in  nos  derivare;  quod  quidem,  ni  fallor  dici  nequit. 

b)  Quae  in  ultimis  paragraphi  lineolis  dicuntur  contradicere  videntur  sen- 
tentiae initiali  huius  n.  10.  Tandem  aliquando,  « opera  Ecclesiae  » quem  in  finem 
tendunt  (vel  contendunt)?...  « ad  hominum  sanctificationem  et  Dei  glorificationem  » 
an  « ad  Liturgiam  tamquam  culmen  »? 

c)  Si  omnis  et  quaevis  gratia  e Liturgia,  ut  e fonte,  derivatur,  quid  dicen- 
dum de  his,  quae  in  n.  12  indicantur:  « Vita  tamen  spiritualis  non  unius  sacrae 
Liturgiae  participatione  continetur  »? 

14 

Exc.mus  P.  D.  IOSEPH  DESCUFFI 
Archiepiscopus  Smyrnensis 

Archiepiscopus  Smyrnensis  commissioni  particulari  instanter  proponit  ut  in 
pag.  24  a)  novi  schematis  recogniti  sacrae  Liturgiae,  IV,  cap.  I,  num.  36,  par.  2 et  3, 
declaretur  pro  bono  animarum,  ut  in  Rituale  Romano  tantum,  liceat,  in  totis  partibus, 
uti  lingua  vernacula  sola,  cum  licentia  Ordinarii. 

Haec  licentia  sit  data  omnibus,  sine  restrictionibus,  exceptionibus  aut  effugiis, 
contentis  in  par.  2 et  3,  litteris  maiusculis  expressis,  quas  expungendas  esse  mihi 
videtur.  Nihil  timendum  est  pro  integritate  fidei  nec  pro  bono  communi,  cum  sacra- 
menta, sacramentalia,  exorcismi,  benedictiones,  etc.,  sint  ad  usum  personalem  et 
non  sunt  caeremoniae  publicae. 

' 15 

Exc.mus  P.  D.  MARCELLUS  M.  DUBOIS 
Archiepiscopus  Bisuntinus 

Pag.  6,  linn.  8 ss.:  lego:  « Christus...  apostolos,  repletos  Spiritu  Sancto,  mi- 
sit ».  Sensus  obvius  est:  1)  Apostoli  repleti  sunt  Spiritu  Sancto;  2)  Tunc,  Christus 
eos  misit.  Qui  ordo  est  historice  falsus. 

Linn.  15-16:  lego:  « Sacrificium  et  Sacramenta,  circa  quae  tota  vita  liturgica 
vertit  ».  Additio  verbi  « tota  » non  erat  parvi  momenti.  Itaque  exigebat  votum. 
Etenim:  tota  vita  liturgica  vertit,  non  solum  circa  Sacrificium  et  sacramenta,  sed, 
multo  profundius,  vel  altius,  circa  Christum  ipsum.  Igitur  textus  non  pertinet  ad 
verae  et  profundae  liturgiae  realitatem. 

Exc.mus  P.  D.  VINCENTIUS  ENRIQUE  Y TARANCON 
Episcopus  Celsonensis 

N.  10,  paragraphus  prima.  Mihi  non  placent  verba:  « Attamen  Liturgia  est 
culmen  ad  quod  actio  Ecclesiae  tendit  et  simul  fons  unde  omnis  eius  virtus  ema- 
nat »,  nam  vox  Liturgia  in  hac  paragrapho  est  ambigua.  Certo  certius  haec  affir- 
mari possunt  de  Eucharistia  in  qua  Christus  sacrificium  crucis  permanenter  offert. 
Ita  a Pio  XII  in  litteris  Encyclicis  Mediator  Dei:  « Christianae  religionis  caput  ac 
veluti  centrum  Sanctissimae  Eucharistiae  Mysterium  est  » {A.A.S.,  1947,  pag.  547). 
Attamen  non  licet,  meo  saltem  iudicio,  has  affirmationes  ad  Liturgiam  in  genere 
transferre;  ideoque  haec  verba  sunt  omittenda. 

N.  10,  paragraphus  secunda.  Non  placent  verba  quae  linn.  7-8  inveniuntur, 
nempe:  « Ex  Liturgia  ergo,  praecipue  ex  Eucharistia,  ut  e fonte  gratia  in  nos  deri- 
vatur »;  nam  fons  gratiae  Christus  est,  qui  realiter  praesens  in  Eucharistia  homines 
sanctificat.  Sed  neque  Liturgia  est  unicus  fons  gratiae,  nec  fons  proprie  dictus,  sed 
rivulus  fortasse,  et  non  unicus,  per  quem  Christi  gratia  ad  nos  pervenit. 

Ergo  ita  textus  modificari  debet  in  lin.  7 : « Ex  Liturgia  ergo  maxima  cum 
efficacia  obtinetur  illa  in  Christo  hominum  sanctificatio,  etc.  ...  ». 

N.  14,  paragraphus  secunda.  Non  placent  verba  quae  in  linn.  11-13  inveniuntur, 
nempe:  « ut  enim  primus  isque  necessarius  fons,  e quo  spiritum  vere  christianum 
fideles  hauriant  »,  propter  rationes  allatas.  Sunt  igitur  omittenda. 

N.  35,  4).  Haec  « sacra  verbi  celebratio  » de  qua  agitur  mihi  placet  quoad  rem, 
minime  vero  quoad  nomen,  quia  apud  fideles  significatio  huius  vocis  « celebratio  » 
quamdam  confusionem  gignere  possunt.  Melius  fortasse  diceretur:  « Actio  parali- 
turgica  » vel  « Ritus  Verbi  ». 


17 

Exc.mus  P.  D.  ANTONIUS  FUSTELLA 
Episcopus  Tudertinus 

Siccome  il  testo  dei  capitolo  I nn.  1-9,  datoci  in  visione,  non  sembra  ancora  il 
definitivo,  mi  sembra  utile  suggerire  tre  piccole  correzioni: 

Pag.  6,  n.  6,  lin.  9:  « circa  quae  tota  vita  liturgica  vertit  »,  toglierei  il  tota, 
perche  esiste  anche  della  vita  liturgica,  es.  il  Breviario,  che  per  se  non  tocca,  almeno 
directe,  il  Sacrificio  e i Sacramenti. 

Pag.  6,  n.  6,  lin.  17:  iniziare  a capo  il  periodo  « Idcirco  »,  perche  e chiara- 
mente  un  altro  pensiero. 

Pag.  9,  n.  8,  lin.  4:  propongo  di  togliere  il  « nihilominus  » perche  la  frase  e 
assai  pesante , essendoci  gia  altri  due  av verbi;  il  senso  sembrerebbe  chiaro  lo  stesso. 


18 

Exc.mus  P.  D.  FIDELIS  GARCIA  MARTINEZ 
Episcopus  tit.  Sululitanus 

Iuxta  ea  quae  paragrapho  2 art.  37  fasciculi:  « Ordo  Concilii  Oecumenici  Va- 
ticani II  celebrandi  » praescribuntur,  infrascriptus  Pater  Conciliaris  suum  explicat 
suffragium  « placet  iuxta  modum  »,  in  congregatione  generali  diei  7 huiusce  mensis 
decembris  prolatum,  circa  prooemium  et  cap.  I schematis  de  sacra  Liturgia. 

En  rationes  illius  suffragii:  « placet  iuxta  modum  »: 

a)  Non  impleta  apparet  voluntas  PP.  Conciliarium,  semel  ac  iterum  inter 
disceptandum  de  schemate  manifestata,  et  pag.  3 fasciculi:  « Schemata  constitutio- 
num et  decretorum  ex  quibus  argumenta  in  Concilio  disceptanda  seligentur  » repe- 
tita ut,  scii.,  ipsa  schemata  ad  principia  generalia  reducantur,  utque  repetitiones  vi- 
tarentur rerum  in  aliis  schematibus  tractandarum. 

Iam  vero;  neque  maiori  brevitati  in  redactione  schematis  consultum  est,  neque 
idearum  quaedam  profusior  repetitio  vitata  — cf.  v.  g.,  nn.  5 ad  8 cap.  I — 
quae,  aliunde,  directe  tractandae  erunt,  ut  in  propriis  locis,  in  aliis  schematibus, 
puta:  de  Ecclesia,  de  Sacramentis... 

b)  Gravior  autem  est,  siquidem  ipsam  doctrinae  veritatem  tangit,  quidam 
loquendi  modus  nimis  ponderativus,  ne  dicamus  exaggeratum,  qui  et  Concilium 
Oecumenicum  dedecet,  et  nocere  posset  fini  ipsi  quem  persequimur,  promovendi 
inter  christifideles  S.  Liturgiae  debitam  — at  aequam  — aestimationem.  Sic,  in 

n.  10  cap.  I,  Liturgia  esse  dicitur:  « culmen,  ad  quod  actio  Ecclesiae  tendit,  et  simul 
fons  unde  omnis  eius  virtus  emanat  ».  Culmen  vero,  seu  finis  ultimus,  ad  quod  actio 
omnis  Ecclesiae  tendit,  sanctificatio  est  et  salus  animarum  ac,  eo  ipso,  maior  Dei 
gloria.  Ad  hoc  omnis  Ecclesiae  actio  ordinatur,  et  potissimum  ipsius  Liturgia; 
quinimmo  et  ipsa  sacramenta.  « Sacramenta  propter  homines  ». 

Adhuc  minus  exacte  dicitur  Liturgia:  « fons  unde  omnis  eius  — actionis  Ec- 
clesiae — virtus  emanat  ».  In  praecedente  n.  9 explicite  iam  agnoscebatur:  « Sacram 
Liturgiam  non  explere  totam  actionem  Ecclesiae  »;  et  n.  12  additur:  « Vita  tamen 
spiritualis  non  omnis  sacrae  Liturgiae  participatione  continetur  ». 

Notum  sane  est,  summam  ac  meritissimam  omnium  virtutum  non  esse  virtutem 
religionis,  sed  caritatem  theologicam;  nec  virtutem  religionis  reduci  ad  cultum  li- 
turgicum.  Sic  Pater  ille  Damianus,  sese  pro  leprosis  devovens,  vel  pia  vetula  quae 
privatim,  in  solitudine  pauperrimae  capellulae  vel  intra  domesticos  parietes,  ad  Do- 
minum preces  continuo  effundit,  orans  « sine  intermissione  »,  iuxta  apostoli  moni- 
tum, efficacius  forsitan  sanctificantur  et  maiorem  Deo  gloriam  reddunt,  quam  non- 
nulli canonici  vel  monachi  in  choro  psalmodiam  decantantes. 

Pius  XII,  in  Litteris  Encyclicis  Mediator  Dei,  sese  referens  ad  quosdam  qui 
« cetera  religionis  opera  neglegenda  reputant,  quae  cum  sacra  Liturgia  arcte  non 
devinciantur  et  extra  cultum  publicum  absolvantur  »,  asserit  {A.A.S.,  1947,  p.  533): 
has  « circa  duplicis  pietatis  genera  — publicum  seu  liturgicum  et  privatum  — con- 
clusiones... fallaces  omnino  esse,  insidiosas  ac  perniciosissimas  ». 

Et  infra,  loquens  de  his  ipsis  pietatis  exercitiis,  « quae  cum  sacra  Liturgia  arcte 
non  coniunguntur  »,  docet  (A.A.S.,  1947,  p.  534)  ea  esse:  « non  modo  summis  lau- 
dibus digna,  sed  prorsus  necessaria  »,  ad  ipsam,  scilicet,  authenticitatem  et  valorem 
sanctificatricem  omnis  pietatis  religiosae  et  divini  cultus,  id  est,  omnis  Liturgiae, 
ut  fusius  exponit  ipse  Summus  Pontifex.  Notum  praeterea  est  posse  christifideles, 
absque  ulla  praxi  stricte  liturgica,  ob  ipsius  practicam  impossibilitatem,  ut  evenit 
plerisque  in  Ecclesia  silentii,  et  tot  fidei  confessoribus  in  vinculis  vel  in  campis 
dictis  concentrationis  degentibus,  posse,  inquam,  sese  sanctificare  Deoque  gloriam 
reddere,  usque  ad  supremum  martyrii  gradum  His  apparet,  quam  longe  iam  simus 
ab  illa  affirmatione  universali,  qua  Liturgia  dicebatur:  « fons  unde  omnis  eius 
— actionis  Ecclesiae  — virtus  emanat  ». 

Neque  veritati  consonat  quod  n.  7 eiusdem  cap.  I docetur,  quod:  « omnis  litur- 
gica celebratio...  est  actio  sacra  praecellenter,  cuius  efficacitatem  eodem  titulo  eodem- 
que  gradu  nulla  alia  actio  Ecclesiae  adaequat  »;  nisi  id  ita  intellegatur  ut  possint 
dari  actus  non  liturgici  qui,  si  non  eodem  titulo,  utique  gradu  efficacitatis  sanctifi- 
catricis  et  meritoriae,  aliis  pluribus  liturgicis  celebrationibus  coaequari  possint,  vel 
ipsas  etiam  superare. 

Consideretur  alius  textus  ipsarum  Litt.  Encycl.  Mediator  Dei : cum  sermo  ibi- 
dem fit  « de  aliis  pietatis  exercitiis...  quae  ad  sacram  Liturgiam  districto  iure  non 
pertinent  »,  additur  {A.A.S.,  1947,  pp.  586-587);  « perniciosam  rem  egerit  ac  fal- 
lacia plenam,  qui  temerario  ausu  assumpserit  haec  omnia  pietatis  exercitia  refor- 
mare, eaque  ad  liturgicorum  rituum  rationem  ac  modos  solummodo  reducere  ». 

In  his  omnibus,  nisi  fallimur,  deprehendere  est,  ex  parte  aliquorum  liturgistarum, 
quamdam  aequivocam  positionem,  qua  aliud  pro  alio  sumant,  seu  identitatem  sta- 
tuant inter,  ex  una  parte,  opus  ipsum  Redemptionis  Christi,  gratiam  et  gloriam  ab 
ipso  nobis  promeritas,  eius  Sacrificium  Crucis  et  proinde  Eucharisticum,  sacramenta 
ab  ipso  instituta  — omnia  haec  certe  divina  et,  in  seipsis,  valoris  et  efficacitatis 

infinitae  — et,  ex  alia  parte,  totius  huius  realitatis  supernaturalis  applicationem 
et  participationem  effectivam  in  homine  et  per  hominem,  in  Corpore  Christi  my- 
stico et  per  Corpus  Christi  mysticum,  Ecclesiam;  quae  quidem  participatio  et  appli- 
catio, nedum  semper  limitatae,  frequenter  imperfectae  sunt,  vel  etiam  negativae  et 
peccaminosae,  uti  communio  Corporis  Christi  in  statu  peccati,  vel  in  indigno  sacer- 
dote Missa  celebrata.  Tota  illa  realitas  supernaturalis  et  divina  obiectum  sacrae 
Liturgiae  est,  circa  quod  haec  versatur;  sed  etiam  obiectum  est  pietatis,  virtutis 
religionis  et  cultus  privati.  Nec  licet  disparia  aequari  vel  confundere,  nec  actum 
christifidelis  vel  Ecclesiae  cum  eiusdem  obiecto,  nec  cultum  Dei  cum  ipso  Deo. 

Totum  Opus  Redemptionis  Christi,  nominatim  eius  Sacrificium  Crucis,  fons 
est  omnis  virtutis  supernaturalis  vitalis  quae  datur  in  Ecclesia  et,  proinde,  efficaci- 
tatis sanctificatricis  ipsius  Liturgiae;  sed  est  pariter  fons  vitae  supernaturalis  priva- 
tae singulorum  christifidelium,  non  raro  cum  maiore  sanctificatione  animarum  et 
gloria  Dei,  quam  secum  ferunt  plures  alii  actus  stricte  liturgici.  Nequit  ergo  dici 
Liturgia:  « fons  unde  omnis  eius  — actionis  Ecclesiae  — virtus  emanat  ». 

Certe,  si  nomine  et  conceptu  Liturgiae  omne  illud  intellegatur,  seu  omnis  illa 
actio  vitalis  supernaturalis,  quae  in  Ecclesia  procedit,  tamquam  ex  fonte,  a dicto 
Opere  Redemptionis  Christi,  tunc  quidem  Liturgia  dici  posset,  non  proprie  fons, 
sed  ipsa  actio  seu  vita  supernaturalis  in  Ecclesia  Christi.  At  talis  amplitudo  nominis 
et  conceptus  Liturgiae  aliquid  incongruum  videretur;  cum,  ex  una  parte,  tota  res 
ad  quaestionem  de  nomine  redigeretur  et,  ex  alia  parte,  negatio  esset  ipsius  Litur- 
giae, prout  hae  nobis  proponitur  ut  aliquid  distinctum  ab  aliis  actibus,  et  modis, 
et  exercitiis  vitae  christianae,  asceticae  et  mysticae,  quae  ut  privata  et  non  litur- 
gica  traduntur. 

Paucis  verbis:  aut  actio  liturgica,  quae  totam  suam  virtutem  ab  Opere  Red- 
emptionis Christi  sumit,  specifice  distinguitur  ab  illis  omnibus  actionibus  et  exerci- 
tiis, quae  in  Litt.  Encycl.  Mediator  Dei  tam  instanter  et  gravissimis  verbis  lau- 
danda, immo  necessaria,  et  ut  a liturgicis  distincta  nobis  proponuntur,  quaeque 
etiam  totam  suam  virtutem  supernaturalem  ab  ipso  Opere  Redemptionis  sine  dubio 
accipiunt;  aut  non. 

Si  nulla  est  specifica  distinctio,  nulla  erit  specifica  praecellentia  unius  prae  aliis; 
nec  est  cur  immoremur  in  quaestione  de  nomine.  Si  vero  est  specifica  distinctio, 
cum  ambae  duae  species  actionis  et  supernaturales  sint  et  ab  eodem  fonte  Red- 
emptionis Christi  virtutem  recipiant,  non  potest  dici  de  una  qualibet  earum,  quod 
fons  sit:  « unde  omnis  eius  — actionis  seu  vitae  supernaturalis  Ecclesiae  — virtus 
emanat  ». 

Ex  his  omnibus,  quae  ampliari  adhuc  possent  multiplici  auctoritate  et  ratione, 
censemus  verba  allata  ex  n.  10  cap.  I esse  tollenda;  ac,  simul,  nonnullae  aliae  locu- 
tiones, quae  ipsam  exaggerationem  sapiunt,  et  veritate  seu  praecisione  theologica 
minime  splendent. 

19 

Rev.mus  P.  D.  ALOISIUS  AEGIDIUS  GAVAZZI 

Abbas  ord.  coadiutor  Sublacensis 

Benignitas  Summi  Pontificis  Pauli  VI  feliciter  regnantis  dignata  est  attente 
considerare  positionem  meam,  i.  e.  abbatis  coadiutoris  c.i.f.s.  exc.mi  abbatis  Ordi- 
narii Sublacensis  («  cum  omnibus  — tamen  — facultatibus  et  officiis  quibus  Ordi- 

narii  in  sua  quique  ditione  f ruuntur  »),  et  adnumerare  me,  etsi  personaliter  indi- 
gnum, inter  Patres  Concilii  Oecumenici  Vaticani  II. 

Puto  igitur  officium  meum  esse,  si  adhuc  tempus  erit,  ex  experientia  I sessionis 
Concilii,  cui  interfui  benignitate  Summi  Pontificis  f.  r.  loannis  XXIII  (qui  me 
inter  peritos  computavit),  propositiones  aliquas  facere  etiam  super  schema  de  Li- 
turgia,  quod  mihi  videtur  adhuc  modificari  posse,  si  non  ex  discussione,  saltem  ex 
propositione  subiicienda  voto  Patrum  Concilii. 

In  I sessione,  tristis  factus  sum  ex  consideratione  extremae  difficultatis  conci- 
liandi thesim  de  introducendo  vulgato  sermone  in  sacram  Liturgiam  cum  thesi 
contraria. 

Sed  puto  quod,  si  (intactam  servando  Missam  sollemnem  cum  suis  ingentibus 
divitiis  versiculorum  praecipue  gradualium  necnon  Alleluja  cantus  gregoriani)  decla- 
raretur Missa  contineri  inter  antiphonam  Offertorii  (quae  tamen  recitabitur  cum 
psalmo  vel  psalmis  selectis  comitantibus  fideles  accedentes  ad  altare  cum  muneri- 
bus) et  antiphonam  Communionis  (quae  similiter  recitabitur  cum  psalmo  vel  psalmis 
bene  inspirantibus  fideles  communicantes),  idest  reduci  ad  orationes  fere  omnes 
secretas,  nemo  velit  sustinere  thesim  de  introducendo  vulgari  sermone  in  Missam. 

Tota  Missa  sic  dicta  cathecumenorum  convenienter  declararetur  Synaxis  Di- 
dactica  et  esset  tota  vel  fere  tota  vulgari  sermone  expressa;  absolute  separata  a 
Missa,  constaret  ex  lectionibus,  cantibus,  sermone  et  etiam  collectis;  et  esset  de 
praecepto  semel  in  hebdomada. 

Sic  provideretur  duplici  obligationi  fidelium:  idest  obligationi  cultus  et  obli- 
gationi se  instituendi  in  doctrina  catholica;  et  sic  evitaretur  defatigatio  fidelium, 
qui  hodie  aegre  ferunt  manere  in  ecclesia  plus  quam  semihoram;  et  melius  consu- 
leretur institutioni  fidelium,  quia  ad  hanc  provideretur,  unice  vel  fere  unice,  vul- 
gato sermone.  Et  sic  centrum  Liturgiae,  nimirum  Sacrosanctum  Sacrificium  Missae 
manebit  semper  intactum  materialiter  et  formaliter,  expressum  sermone  latino,  i.  e. 
sermone  ut  aiunt  « mortuo  » et  ideo  invariato  semper  manente. 

Necessitas  erudiendi  fideles  evidenter  est  extremi  momenti:  in  conferentia 
episcopali,  cuius  indigne  membrum  sum,  Latii  Inferioris,  quidam  ex  nostris  quae- 
stionem agitabant,  ante  celebrationem  I sessionis  Concilii,  de  opportunitate  urgendi 
de  obligatione  adsistendi  Missae  diei  festi,  cum  fere  nonaginta  fideles  pro  centum 
nihil  intelligunt  de  actione  cui  adsistunt;  et  cogitabant  nisi  potius  necesse  esset  obli- 
gandi fideles  ad  institutionem  dominicalem  quamdam  in  doctrina  catholica.  Censeo 
meam  propositionem  esse  responsum  validum  ad  hanc  quaestionem. 

Si  Synaxis  Didactica  bene  elaborabitur,  puto  meam  propositionem  perlibenter 
receptum  iri  inter  fideles,  qui  hodie  abhorrent  a traditionalismo  (quod  interpretan- 
tur pharis aeismum)  et  cupiunt  rationabilitatem  eorum  actuum. 

Praeterea  puto  hanc  propositionem  animo  prompto  paratoque  receptum  iri  inter 
Fratres  separatos  etiam;  si  bene  legi  opusculum  ab  Abbatia  Benedictina  Anglicana 
editum  Nashdom,  Missa  lecta  (low  Mass)  ibi  non  amplius  protrahitur  ad  quadran- 
tem, et  ideo  necesse  est  ut  contineatur  inter  Offertorium  et  Communionem,  sublata 
omnino  Missa  catechumenorum.  Et  Synaxis  fere  omnium  religionum  separatarum 
occidentalium  est  quaedam  synaxis  didactica  potius  quam  sacrificalis.  Existimo 
quoque  hanc  considerationem  in  athmosphaera  oecumenistica  Concilii  futuram  esse 
magni  momenti. 

Ultima  consideratio  forsan  non  despicienda:  puto  brevitatem  Missae  sic  dictae 
privatae  persuasuram  esse  sacerdotibus  celebrantibus  ad  maiorem  devotionem. 

Confiteor,  em.mi  ac  exc.mi  Patres,  meum  ruborem  ob  audaciam  propositio- 
nis meae,  sed  peto  veniam:  unice  proposui  ad  bonum,  ut  mihi  videtur,  Eccle- 
siae; et  libenter  accepto  humiliationem  meam,  si  propositio  mea  despecta  foret,  ad 
propitiandam  effusionem  Sancti  Spiritus  super  venerabili  sessione  Concilii. 

20 

Exc.mus  P.  D.  IOSEPH  MARCUS  GOPU 
Archiepiscopus  Hyderabadensis 

Quaesito  generali  circa  modos  prooemium  et  cap.  I respicientes  suffragium 
tuli  « placet  ».  Sed  benigne  concedas  mihi  licentiam  aperiendi  mentem  meam  quoad 
art.  18  cap.  I,  de  sacra  Liturgia. 

Usus  verbi  « saeculares  » in  lin.  6,  pag.  33,  fasc.  « Modi  » I mihi  nullatenus 
placet.  In  textu  originali  schematis  (art.  13)  invenitur  verbum  « dioecesani  ».  Hoc 
verbum  mutatum  esse  videtur,  quia  unus  solus  Pater  proposuit  hanc  mutationem: 
quod  non  demonstrat  mentem  Patrum  conciliarium  in  genere.  Insuper,  tempore 
suffragationis  hoc  verbum  erat  impressum  litteris  inclinatis  et  non  in  maiusculis 
in  textu  emendato.  Sola  verba  maiuscula  suffragationi  subiiciebantur.  Atqui  ex 
undique  auditis  Patrum  commentariis  mihi  persuasum  est  perpluribus  non  placere 
expressio  « sacerdotes  saeculares  »,  sed  e contra  valde  placere  expressio  « sacerdo- 
tes dioecesani  ».  Ego  ipse,  iuxta  consilium  permultorum  Patrum,  et  in  nomine  plu- 
rium quam  40  Patrum  ex  utroque  clero  (qui  interventui  meo  subscripserunt)  verba 
feci  in  aula  conciliari  die  31  novembris  1963,  quando  agebatur  de  cap.  IV  sche- 
matis de  Ecclesia , optimas  afferens  rationes  pro  abolenda  expressione  « sacerdotes 
saeculares  » et  pro  adoptanda  expressione  « sacerdotes  dioecesani  ».  Multi,  per- 
multi Patres  gratum  animum  manifestaverunt  in  favorem  huius  propositi  oppor- 
tuni. Immo,  ipse  Summus  Pontifex  usus  est  verbis  « sacerdotes  dioecesani  » in 
sua  Allocutione  die  4 nov.  1963  habita  in  Basilica  S.  Petri  et  iterum  die  10  nov. 
in  Basilica  Lateranensi. 

Rationes  iustificantes  expressionem  « sacerdotes  dioecesani  » valde  praevalent 
rationi  allatae  a commissione  pro  expressione  « sacerdotes  saeculares  » in  fasc. 
« Modi  » I nobis  benigne  distributo.  Usu  expressionis  « sacerdotes  dioecesani  » 
nullo  modo  implicatur  derogatio  statui  sacerdotum  religiosorum,  sed  aptius  con- 
notatur  vera  natura  status  sacerdotum  non-religiosorum. 

Quae  cum  ita  sint,  enixe  rogo  ut  commissio  conciliaris  de  sacra  Liturgia,  quae 
tam  bene  hoc  schema  exaravit,  benigne  annuat  supradicto  voto  meo,  quod  con- 
cordat cum  mente  perplurimorum  Patrum  Conciliarium  atque  cum  desiderio  innu- 
merabilium sacerdotum  ubique  terrarum.  Maximas  gratias. 

Exc.mus  P.  D.  MICHAEL  IOSEPH  GREEN 
Episcopus  tit.  Trisipensis,  aux.  Lansingensis 

At  the  recent  Bishops  Meeting  in  Chicago  it  was  suggested  that  we  com- 
municate directly  with  you  regarding  the  feelings  of  the  clergy  throughout  the 
Diocese  about  the  possibility  of  having  the  Breviary  recited  in  the  vernacular. 

Since  returning  from  the  Council  I have  had  occasion  to  travel  to  all  parts 
of  the  Diocese  for  Confirmations  and  other  episcopal  functions.  During  these 
months  I have  spoken  with  all  of  the  priests.  While  all  of  them  were  intensely 
interested  in  all  of  the  phases  of  the  work  of  the  Council  it  was  extremely  interesting 
to  discover  their  feelings  regar ding  the  possibility  of  reciting  the  Breviary  in  the 
vernacular.  I dare  say  that  the  one  question  asked  most  frequently  was  “ Will  we 
be  able  to  recite  the  Breviary  in  the  vernacular?” 

I do  not  wish  to  impose  upon  Your  Eminence  by  reciting  the  various  reasons 
for  this  concern  on  the  part  of  our  clergy.  You  are  well  aware  of  them  I know. 
The  purpose  of  this  letter  is  to  inform  you  as  to  the  thinking  and  desires  of  the 
priests  of  this  Diocese.  I might  add,  too,  that  in  my  travels  around  the  Country 
I found  a similar  anxiety  on  the  part  of  almost  every  priest  with  whom  I came  in 
contact. 


22 

Exc.mus  p.  d.  henricus  ioseph  grimmelsman 

Episcopus  Evansvicensis 

The  “ Liturgical  Movement  ” has  been  suggesting  changes  in  the  rite  of 
celebrating  Holy  Mass  that  appear  to  be  too  drastic.  It  is  easy  to  change  without 
improving,  to  reject  ceremonies  long  honored  and  loved  by  our  people  for  the 
sake  of  other s that  have  little  merit  beyond  their  newness.  We  question  the 
over-emphasis  on  the  “ lay  priesthood  ” and  on  forms  of  togetherness  of  priest  and 
people  that  tend  to  lessen  the  sacrificial  character  of  the  Mass  in  favor  of  a sacrificial 
meal.  In  the  United  States  Protestant  sects  have  found  this  form  of  church 
Services  fails  to  increase  attendance  by  their  adherents,  while  Catholic  churches 
that  stress  the  sacrificial  character  of  the  Mass  are  always  crowded  on  Sundays. 

Rites  and  ceremonies  are  externals  and  religious  are  now  tending  to  over- 
rate  their  pastoral  effectiveness.  Nor  are  ceremonies  patterned  by  religious  for 
their  chapels  always  the  best  suited  for  Christians  living  in  the  world  and 
attending  Mass  in  large  and  crowded  churches. 

Exc.mus  P.  D.  AEMILIUS  GUANO 
Episcopus  Liburnensis 

Opportunum  videtur  magis  explicite,  et  quidem  ab  initio,  in  lucem  ponere 
aspectum  latreuticum  liturgiae.  Qui  aspectus  semper  attendendus  est,  sed  nostris 
praesertim  temporibus,  cum  facile  homines  attentionem  ad  res  externas  et  mun- 
danas nimium  ponant,  et,  quin  Deum  totaliter  recusent,  ipsum  tamen  suum  ulti- 
mum finem  esse  obliviscantur. 

Emendationes  proponuntur  sequentes. 

Ad  prooemium  n.  1 ad  lin.  2;  post  verbum  « proponat  » et  ante  verbum  « vi- 
tam » inseratur:  « gloriam  Dei  magis  magisque  promovere  per  amorem  et  laudem 
totius  familiae  christianae , immo  totius  generis  humani  ». 

N.  2 ad  lin.  2;  post  verbum  « Sacrificio  »,  et  ante  verbum  « opus  » inseratur 
« debitum  amoris  et  laudis  digne  Deo  exhibetur  et  ». 

Ad  cap.  I n.  5 lin.  6;  post  verbum  « unctum  » et  ante  verbum  « ad  evange- 
lizandum  »,  inseratur:  « ad  Patrem  clarificandum  ». 

N.  9 lin.  23;  post  verbum  « cognoscant  » et  ante  verba  « et  a viis  suis  »,  in- 
seratur: « adorent , diligant , ». 

Post  n.  25  vel  post  n.  40  addendae  putantur:  « Normae  ex  aspectu  latreutico 
et  sacrali  liturgiae  ». 

a)  In  instauranda  sacra  liturgia  et  in  formatione  liturgica  cleri  et  populi 
christiani  ratio  semper  habeatur  non  solum  de  indole  didactica  et  pastorali  liturgiae, 
sed  praesertim  de  ipsius  ordinatione  in  laudem  Dei  et  de  Dei  praesentia  in  ipsa 
liturgia  operantis  et  viventis. 

b)  Foveatur  igitur  inter  fideles,  quantum  fieri  potest,  intelligentia  sacrorum 
rituum  et  ad  eos  attentio,  necnon  sensus  mysterii  et  praesentiae  Dei,  ex  quo 
sensu  scatere  debet  summe  devota  et  filialis  Deo  reverentia  cordis  et  corporis. 

Exc.mus  P.  D.  PAULUS  J.  HALLINAN 
Archiepiscopus  Atlantensis 

As  you  will  recall,  many  bishops  requested  that  Chapter  IV  of  the  schema, 
de  sacra  Liturgia , include  the  provision  that  priests  bound  to  the  obligation  of  the 
Divine  Office  be  allowed  the  option  of  using  either  the  latin  language  or  the 
vernacular  language.  The  reasons  given  were:  a)  the  spiritual  profit  to  the  priest; 
b ) a more  thorough  understanding  of  the  Church’s  public  prayer;  and  c)  the  pastoral 
utility  resulting  from  greater  familiarity  with  scriptural  and  patristic  passages  for 
use  in  sermons,  catechetics,  and  other  instruction  of  the  faithful. 

Among  the  prelates  expressing  the  almost  unanimous  desire  of  the  Bishops 
of  the  United  States  was  His  Eminence,  Francis  Cardinal  Spellman,  who  stated 
on  November  9th,  1962:  « Interna  animi  devotio,  quae  aegre  habetur  cum  verba 
sine  mente  tantum  recitantur,  clericis  necessaria  est,  non  solum  ut  rite  adimpleant 
munus  Deum  publice  laudandi  nomine  totius  Ecclesiae,  in  bonum  totius  Ecclesiae, 
sed  etiam  ut  sobrie  et  pie  vivant  inter  tot  mundana  pericula  ». 

Again,  this  desire  was  expressed  by  His  Excellency,  Bishop  William  Connare 
of  Greensburg,  Pennsylvania.  He  favored  the  option  of  the  vernacular  language 
because:  1.  « Tale  privilegium  magno  emolumento  esset  vitae  spirituali  horum 

sacerdotum,  quibus  sacrae  divitiae  Breviarii  nunc  latent  sub  velo  linguae  latinae... 
Hoc  in  Concilio  audiatur  vox  piorum  sacerdotum  per  vocem  episcoporum  eorum. 
Haec  vox  clare  petit  ut  “ Divinum  Officium  ” facilius  et  perfectius  peragatur...  ». 
2.  «...  esset  vitae  pastorali  horum  sacerdotum...  multum  iuvat  si  sacerdos  sacras 
divitias  e Breviario  exhaurit  in  eadem  lingua  qua  eas  populo  tradit  ». 

This  text  is  completely  unsatisfactory  to  the  majority  of  the  Bishops  of  the 
United  States  because  it  in  no  way  corresponds  to  the  problem  described  by  the 
Fathers  of  the  Council  in  the  debate  on  the  subiect.  The  concession  was  sought 
for  the  clergy  of  large  areas — not  individual  cases — and  for  spiritual  and  pastoral 
reasons,  not  for  the  reason  of  ignorance.  Furthermore,  the  negative  and  con- 
descending  tone  of  the  article  is  offensive  to  many  bishops,  and  out  of  touch  with 
the  whole  stress  of  the  Liturgical  Schema  on  the  value  of  the  Church’s  public 
prayer,  and  not  the  value  of  a particular  language. 

I urgently  request,  on  behalf  of  the  majority  o£  the  Bishops  of  the  United 
States,  and  I am  certain,  of  many  bishops  of  other  lands,  that  this  matter  be 
re-examined  at  the  preliminary  meeting  of  the  Commission  on  the  Sacred  Liturgy 
to  be  held  September  27-28,  1963.  I further  propose  that  instead  of  the  paragraph 
just  referred  to,  the  emendation  made  in  the  aula,  on  November  9,  1962,  by  His 
Eminence,  Albert  Cardinal  Meyer,  be  submitted  to  the  members  of  the  Com- 
mission for  discussion  and  vote:  « Iuxta  saecularem  traditionem  occidentalis  Ec- 

clesiae, Officio  Divino  lingua  latina  clericis  servanda  est.  Attamen,  maioris  pietatis 
causa,  in  privata  recitatione  liceat  adhibere  versionem  probatam  in  lingua  ver- 
nacula ». 

When  Cardinal  Meyer  proposed  this,  he  called  particular  attention  to  the  phrase 
« maioris  pietatis  causa  » and  he  rejected  the  phrase  « ex  defectu  cognitionis  lin- 
guae latinae  »,  adding  that  in  his  opinion,  many  who  excel  in  the  Latin  language 
would  receive  such  a permission  with  joy. 

It  will  be  a pleasure  to  join  again  with  the  members  of  the  Commission,  under 
your  presidency,  on  September  27th  at  the  Hospice  of  Saint  Marta.  I earnestly 
request  that  this  matter,  described  above,  be  given  full  consideration.  It  is  of  the 
utmost  concern  to  the  majority  of  the  Bishops  of  the  United  States,  as  evidenced 
in  the  excerpts  of  letters  which  I have  received  from  them,  and  which  I forward 
to  you. 

Exc.mus  P.  D.  FRANCISCUS  JOP 
Episcopus  tit.  Dauliensis 

Quidam  sacerdotes  Poloniae  deposuerunt  mihi  votum,  Concilio  Oecumenico 
in  scriptis  tradendum,  humiliter  rogantes,  prout  in  adnexo  folio  expositum  est,  ut 
in  Sacrificio  Missae  Sacra  Species  Panis  ab  Offertorio  usque  ad  Communionem 
non  super  corporale,  sed  super  patena  asservari  posset  ad  vitandam  involuntariam 
quidem,  sed  valde  probabilem  fragmentorum  Hostiae  profanationem. 

Votum  hisce  litteris  adiunctum  et  ad  Commissionem  Postconciliarem  diri- 
gendum honori  mihi  duco  Excellentiae  Vestrae  rev.mae  tradere. 

Insimul  humiliter  proprio  iam  nomine  rogo,  ut  in  novo  Ordine  Missae  post 
Concilium  parando,  quantum  possibile  sit,  sequentes  innovationes  fiant: 

1.  Ut  omittatur  infusio  ante  Offertorium  aquae,  vino  miscendae.  In  nostris 
regionibus,  ubi  difficilis  sit  acquisitio  vini,  minima  adhibetur  in  Missa  copia  huius 
speciei;  tempore  vero  belli  vel  aliarum  difficultatum,  quae  occurrunt,  parum  possi- 
bilis evadit  emptio  vini  de  vite;  ea  vero  vina  de  vite,  quae  apud  nos  venduntur, 
aliquando  iam  a venditoribus  additam  aquam  continent.  Si  adhuc  in  ritu  Missae 
celebrandae  sacerdos,  Sacrificium  offerens,  aliquam  copiam  aquae  infundit,  dubium 
obvenire  potest,  num  vinum,  debita  proportione  cum  aqua  mixtum,  in  Missa  adhi- 
beatur. Scio  hunc  ritum  antiquum  esse,  sed  forsan  in  rubricis  Missae  saltem  licen- 
tia dari  possit,  ut  in  regionibus  septemtrionalibus  aqua  non  adhibeatur  in  casibus, 
cum  parva  vel  minima  copia  vini  ex  necessitate  et  deficientia  huius  materiae  in  ca- 
licem infunditur. 

2.  Secunda  humilis  mea  propositio  est,  ut  omittatur  fractio  Hostiae  consecratae 
in  Sacrificio  Missae  post  verba  Canonis  « Libera  nos...  » hucusque  facienda.  In 
nostris  regionibus  non  tam  humidis,  quam  Italia,  Anglia  vel  Gallia,  cum  hostia 
praesertim  recenter  confecta  tempore  hiemali  vel  aestivo,  quando  minima  humiditas 

aeris  habetur,  in  Sacrificio  Missae  frangitur,  multae  particulae  parum  visibiles  spar- 
guntur super  mensam  et  etiam  super  altare,  ut  nullimodo  colligi  possint;  hoc  quidem 
fit  etsi  maximae  et  opportunae  cautelae  ex  parte  celebrantis  adhibeantur. 

Certe,  Iesus  Christus  panem  Eucharisticum  « fregit  deditque  discipulis  suis  », 
sed  hoc  ex  necessitate  fiebat,  nempe  panem  consecratum  inter  apostolos  dividendi, 
quae  necessitas  hodie  non  occurrit,  nam  suscipientibus  S.  Communionem  distinctae 
parvae  hostiae  consecratae  distribuuntur,  maxima  vero  reverentia  Eucharistiae  debet 
suadere,  ut  haec  fractio  Corporis  Christi  in  Sacrificio  Missae  omittatur. 

3.  Deinde  humiliter  rogo,  ut  sacerdotibus  die  Nativitatis  Domini,  aut  Comme- 
morationis Omnium  Fidelium  Defunctorum,  vel  ex  speciali  licentia  aliqua  alia 
die  bis  vel  ter  Missam  celebrantibus,  liceat  duas  ablutiones  in  purificatione  calicis 
post  primam  vel  secundam  Missam  etiam  adhibito  vino  factas  sumere,  etiamsi  sine 
intermissione  celebrent. 

4.  Tandem,  ut  in  Breviario  Romano  Commune  plurium  Confessorum  Pontifi- 
cum, plurium  Confessorum  non  Pontificum,  plurium  Virginum  et  plurium  non 
Virginum  deleatur,  relictis  solis  mutationibus  in  oratione  pro  his  festis  designata 
in  Communi  pro  uno  ex  super  enumeratis  sanctis  et  in  suo  tenore  distincta  ab  ora- 
tione pro  sanctis  numeri  singularis. 

5.  In  fine  rogo,  ut  restituatur  in  Breviario  invocatio  « Dominus  vobiscum  » 
omnibus  orationibus  praemittenda  et  ita  quidem,  ut  non  amplius  respondeat  sibi 
sacerdos  verbis  « Et  cum  spiritu  tuo  ».  Breviarium  est  oratio  publica  et  etsi  fideles 
non  sunt  praesentes,  sacerdos  orat  nomine  Ecclesiae,  orat  pro  populo  fideli  et  pro 
membris  Ecclesiae  quamvis  non  praesentibus:  debet  ergo  dicere  hanc  salutationem 
Ecclesiae  orantis:  « Dominus  vobiscum  ».  At  non  respondet  sibi,  quia  responsum 
dare  spectat  ad  populum,  vel  ad  ministros,  aut  ad  ministrantes  prout  in  Missa  fit. 

6.  In  lectionibus  historicis  Matutini,  ubi  describitur  vita  alicuius  sancti,  ut  sem- 
per  indicetur  tempus,  quo  sanctus  vixit,  saltem  saeculum,  et  melius  — annus  a 
quo  vivebat  et  annus  quo  obiit. 

* * * 

In  ritu  celebrationis  Missae  ab  Offertorio  usque  ad  Communionem  proponitur 
asservatio  Hostiae  in  patena  non  autem  in  corporali.  Rationes : 

1.  Licet  magna  cum  diligentia  et  cautela  Sacrificium  Missae  peragatur,  quaedam 
seiuncta  fragmenta  Hostiae,  propter  nimiam  panis  fragilitatem,  in  corporali  con- 
suete inveniuntur. 

2.  Post  « Pater  noster  » sacerdos  patenam  Hostiae  submittit  et  ponit  eam  in 
loco  Hostiae  atque  seiunctorum  fragmentorum,  et  tunc  parva  fragmenta  in  corporali 
derelicta  attinguntur  inversa  et  quidem  impurificata  parte  patenae. 

3.  Post  Communionem  sacerdos  tenetur  diligenter  advertere,  ne  aliquod  frag- 
mentum quantumcumque  minimum  remaneat  super  corporale:  et  si  quod  fuerit, 
tenetur  in  calicem  reponere.  (Ritus  servandus  in  celebratione  Missae  X nn.  5 et  6). 
Sed  alba  fragmenta  Sacratae  Speciei,  praesertim  haec  minora,  super  album  corpo- 
rale minime  sunt  sensibus  obvia,  et  propter  notabilem  crassitudinem  laminae  pa- 
tenae et  propter  asperitatem  texturae  corporalis  haud  cum  patena  colliguntur. 

4.  Fragmenta  intra  texturam  corporalis  remanentia  tempore  complicandi  cor- 
porale transferuntur  ex  anteriore  parte  corporalis  in  eius  partem  mediam  ubi  solito 
calix  collocatur  aut  pyxis  ante  et  post  sacram  fidelium  Communionem  ponitur  et  hac 
occasione  sacrata  fragmenta  pede  calicis  seu  pyxidis  calcantur. 

5.  Maxima  erga  sacratas  Species  reverentia  postulat  etiam  minimam  particulam 
cautissime  asservare.  Facilius  et  efficaciter  sacrata  fragmenta  tutabuntur  in  aurata 
superficie  patenae  quam  in  aspera  textura  corporalis. 

6.  Olim  sacratae  Species  consuete  in  plicato  corporali  asservabantur,  hodie 
autem  in  pyxide,  quia  aurata  eius  superficies  diligentem  purificationem  fovet.  Simili 
modo  reservatio  Hostiae  supra  patenam  et  quidem  ab  Offertorio  usque  ad  Commu- 
nionem integrae  purificationi  favet  et  tutum  praestat  sacrata  fragmenta  ab  periculo 
dispersionis. 

7.  Olim  tempore  Communionis  fidelium  ad  praestandam  securitatem  solum- 
modo linteo  utebatur,  hodie  praeterquam  velo  etiam  speciali  patena  utitur  et  expe- 
rientia docet  plura  fragmenta  potius  ope  patenae  quam  ope  lintei  asservare  et  col- 
ligere. 

8.  Valde  convenit  ut  caro  sindone  involvitur  aut  supra  linteum  deponatur,  sed 
alia  est  species  camis  et  alia  species  fragilis  panis  in  Corpus  Christi  immutati,  inde 
in  decursu  temporum  saepius  pyxide  utebatur  loco  corporalis  atque  patenae  loco 
lintei  et  omnia  haec  ad  maximam  reverentiam  erga  Sanctissimum  asservandam. 

Exc.mus  P.  D.  IACOBUS  KOMBA 
Episcopus  tit.  T hignicensis,  aux.  abb.  null.  Peramihoensis 

Votum  « placet  iuxta  modum  ».  Desideratur  ut  « Textus  in  schemate  propo- 
situs » quoad  cap.  I,  n.  18:  de  vita  liturgica  sacerdotum,  remaneat  uti  in  textu 
originali,  scii,  distinctio  inter  sacerdotes  dioecesanos  et  religiosos,  ratio  est  vocabu- 
lum « saecularis  (sacerdos)  » male  sonat  hisce  temporibus  et  fit  incitamentum  psy- 
chologicum pro  sacerdotibus  dioecesanis  ut  se  in  negotiis  saecularibus  implicent, 
cum  cogitent  se  non  oportere  esse  « religiosos  » sed  homines  huius  saeculi.  Oportet 
etiam  sacerdotes  sic  dictos  « saeculares  » religiosos  esse  eo  sensu  quo  homo  « reli- 
giosus » vocatur  cum  vitam  suam  Deo  serviendo  dedicet,  secus  vocatur  homo  votis 
adstrictus.  Ni  fallor  distinctionem  inter  sacerdotem  dioecesanum  et  religiosum  opta- 
tam esse  a saeculo  elapso  ad  praesens  saeculum  ex  experientia  pastorali.  Porro  in 
novo  Codice  luris  canonici  recognoscendo  permulti  expectant  vocem  « sacerdos 
saecularis  » mutaturam  esse  in  vocem  « sacerdos  dioecesanus  ». 

Exc.mus  P.  D.  CYRILLUS  KURTEFF 
Episcopus  tit.  Briulitanus 

Doleo  me  non  adfuisse  primae  sessioni  Concilii  Vaticani  II  nec  recepisse 
« Schemata  Constitutionum  et  Decretorum  de  quibus  disceptatur  in  Concilii  ses- 
sionibus » — series  prima  — et  praesertim  cap.  III  « De  Sacramentis  et  Sacra- 
mentalibus  » ut  meas  animadversiones  circa  haec  themata  conficere  possim,  et 
maxime  circa  ministrum  extraordinarium  sacramenti  Confirmationis  de  quo  in  sche- 
mate initiali  art.  55  n.  71  circa  « Emendationes  a commissione  conciliari  de  sacra 
Liturgia  examinatas  et  propositas  » nihil  dicitur. 

In  omnibus  Ecclesiis  orientalibus  generatim  sacerdotes  parvulos  baptizantes 

simul  conferunt  sacramentum  Confirmationis  seu  unctionem  sancti  Chrismatis.  Hoc 
etiam  accidit  in  Bulgaria  apud  sacerdotes  dissidentes  et  apud  catholicos  ad  ritum 
Byzantinum-Slavum  pertinentes.  De  valore  ac  de  liceitate  huius  praxis  iam  a primis 
saeculis  in  Ecclesiis  orientalibus  instauratam,  nemo  dubitat. 

Concilium  Tridentimim  definivit:  Solum  episcopum  esse  ministrum  Confirma- 
tionis. Tamen  in  Ecclesia  latina  S.  Sedes  simplicibus  sacerdotibus  habentibus  aut 
non  curam  animarum,  facultatem  administrandi  sacramentum  Confirmationis  ma- 
gis magisque  in  certis  circumstantiis  concedit,  iuxta  C.I.C.;  et  theologi  affirmant 
hanc  potestatem  non  concedi  nisi  delegatione  Summi  Pontificis,  qui  sibi  reser- 
vavit hoc  ius. 

Nihilominus  est  exceptio  in  Ecclesiis  orientalibus  apud  simplices  sacerdotes 
Bulgaros,  insulae  Cypri  apud  Italos- Albanenses  et  insularum  adiacentium.  Etenim, 
quod  ad  Bulgaros  attinet,  S.  Pontifex  Nicolaus  I hanc  potestatem  ob  causas  histo- 
ricas — quod  hic  longum  esset  exponere  — simplicibus  Sacerdotibus  abduxisset 
in  territoriis  tunc  componentibus  nationem  Bulgaram  et  comprehendentibus  Bul- 
gariam  septemtrionalem  seu  Mesiam  et  partem  Macedoniae  illo  tempore  Bulga- 
riam  dictam. 

A,  1204,  sub  Innocentio  III  tempore  promulgationis  Unionis  Ecclesiae  Bul- 
gariae  cum  Ecclesia  catholica,  haec  potestas  episcopis  solummodo  reservabatur. 

Summus  Pontifex  Benedictus  XIV  sese  referens  ad  Nicolaum  I,  hanc  prohi- 
bitionem quoad  Bulgaros  renovavit  (cf.  Etsi  Pastoralis  a.  1742).  Sanctum  Officium 
die  5 iulii  1853  (cf.  Fonti  C.I.C.,  II,  169)  decrevit  conversos  ad  Ecclesiam  catho- 
licam, provenientes  a Bulgaria,  ab  insula  Cypri  ac  Italos-Albanenses  iterum  et 
absque  conditione  confirmari.  Hoc  decretum  igitur  tenet  confirmationem,  saltem  a 
sacerdotibus  non  catholicis  administratam,  in  illis  regionibus  validam  non  esse. 
Ergo,  vi  huius  decreti  Sancti  Officii,  in  Bulgaria,  episcopi  latini  confirmant  absque 
conditione  omnes  conversos  ad  Ecclesiam  catholicam. 

Sed  ab  a.  1860,  prorsus  alia  fuit  praxis  apud  Bulgaros-Unitos  Ecclesiae  catho- 
licae, et  hoc  speciatim  in  duobus  vicariatibus  apostolicis  Thraciae  et  Macedoniae, 
qui,  post  bella  balkanica,  congregantur  in  Exarchatu  Apostolico  Bulgariae,  quem 
ego  in  Concilio  Vaticano  II  repraesento.  Etenim,  ab  a.  1860,  hoc  decretum  ut 
sine  valore  consideratur,  et  neque  episcopi,  mei  antecessores,  neque  sacerdotes, 
nunquam  novos  conversos  ad  Ecclesiam  catholicam  reconfirmarunt,  sive  absolute 
sive  sub  conditione.  Omnes  praedecessores  mei,  incipiendo  a primo,  Ioseph  scii. 
Sokolski,  Romae  in  capella  Sixtina  consecrato  a Pio  IX,  non  fuerunt  et  ipsi  recon- 
firmati,  licet  baptizati  fuerint  in  Ecclesia  dissidenti;  hoc  etiam  accidit  episcopis 
Raphaeli  Popov,  Michaeli  Petkov,  Lazaro  Mladenov,  Epiphanio  Schanov,  Ioanni 
Garoufalov  et  mihimetipso. 

Cum  haec  res  sat  complexa  esset,  rogavi  Congregationem  pro  Ecclesia  Orien- 
tali, ut  nobis  praeberet  normam  procedendi  in  futurum,  et  num  adhuc  tenebamur 
observare  decretum  S.  Officii,  a.  1853,  sed  quod  iam  ab  anno  1860  non  observa- 
tum erat. 

Post  decem  annos  circiter,  S.  Congregatio,  consulto  S.  Officio,  responsum  dedit: 

« Potestis  non  reconfirmare  novos  conversos  ».  Consequenter,  quaestio  de  validitate 
sacramenti  Confirmationis  a simplicibus  sacerdotibus  Ecclesiae  Bulgarae  dissidentis 
administrati,  saltem  dubia  adhuc  remanet. 

Ergo,  si  sacramentum  Confirmationis,  non  solum  a simplicibus  sacerdotibus 
dissidentibus,  sed  etiam  a catholicis  dispensatum,  tanquam  invalidum  ab  Ecclesia 

catholica  putaretur  vi  decreti  S.  Officii  a.  1853,  sequeretur  ergo  quod  magna  multi- 
tudo fidelium  per  decem  saecula  invalide  recepisset  hoc  sacramentum.  Et  si  notitia 
huius  facti  publica  evaderet,  magna  indignatio  contra  Ecclesiam  catholicam  nasce- 
retur in  Bulgaria  et  tunc  in  hoc  esset  certo  certius  magna  difficultas  pro  unione 
Bulgarum  cum  Ecclesia  catholica. 

Haec  discriminatio  relate  ad  Ecclesias  orientales  catholicas  aut  dissidentes,  scii, 
graecam,  russam,  serbam,  rumenam  etc.,  nequit  dari  in  ditione  in  qua  catholici 
parvum  numerum  constituunt  et  cuius  Ecclesia  pertinet  ad  Ecclesias  orientales  et 
gubernatur  ab  uno  patriarcha.  Hoc  est  anachronismus  vero  sensu. 

In  Bulgaria  modus  agendi  duplex  est  et  dispar.  Ex  una  parte,  episcopi  latini,  vi 
decreti  S.  Officii  a.  1853,  reconfirmant  absolute,  et  sine  conditione,  omnes  con- 
versos ab  Ecclesia  Pravo-Slava  dissidente.  Ex  altera  autem  parte,  episcopi  Bulgari 
ritus  Byzantini-Slavi  et  simplices  sacerdotes  nunquam  reconfirmaverunt  novos  con- 
versos ad  Ecclesiam  catholicam.  Atqui  hic  agitur  de  validitate  Sacramenti,  ergo  de 
quaestione  dogmatica.  Si  haec  disparitas  in  modo  agendi  usurpata  a hierarchia  catho- 
lica, in  hac  materia  validitatis  unius  sacramenti,  iam  evulgata  esset  apud  fratres 
nostros  disiunctos  Bulgaros  Pravoslavos,  tunc  esset  pro  illis  causa  stuporis  immo 
et  scandali. 

A.  1930,  S.  Officium  interrogavit  nos:  « Cur,  aiebat,  vestra  Ecclesia  non  ob- 
servat decretum  S.  Officii,  sicut  episcopi  latini  faciunt?  ».  Ego  respondi  quod  hoc 
decretum  neque  pro  conversionibus  collectivis  neque  pro  singulis  ullo  modo  obser- 
vatum fuit  ab  anno  1860  usque  nunc.  Quod  si  hoc  decretum  ignoraretur,  aut  sal- 
tem si  de  illo  non  loqueretur,  hoc  esset  ad  intentionem  difficultatis  tollendae  pro 
convertendis  ...  eo  magis  quod  Patriarchatus  Constantinopolitanus  anathematizavit, 
tanquam  schismaticos  Bulgaros  efformantes  Ecclesiam  nationalem  separatam  a Pa- 
triarchatu  Constantinopolitano  et  illos  ut  non  confirmatos  tenebat,  quia  non  habe- 
bant S.  Chrisma  benedictum  a patriarcha,  qua  benedictione  spoliati  erant  usque 
ad  a.  1953.  Etenim  dissidentes  Byzantini  tenent  patriarchas  tantum  posse  benedi- 
cere S.  Chrisma,  et  hoc  ad  validitatem  sacramenti. 

Conclusio.  Ad  tollendam  semel  pro  semper  hanc  anomaliam  cum  omnibus 
gravissimis  sequelis  pro  catholicis  ritus  Byzantini-Slavi  in  Bulgaria  et  pro  septem 
millia  millium  Bulgarorum  dissidentium  et  etiam  pro  catholicis  ritus  latini,  non 
intelligentibus  hanc  diversam  praxim  in  administratione  sacramenti  Confirmationis, 
puto  — salvo  meliori  iudicio  — Concilium  posse,  speciali  decreto  super  art.  71 
schematis  Liturgiae,  determinare  quod: 

Cum,  iuxta  doctrinam  Concilii  Tridentini,  episcopus  solus  sit  minister  ordina- 
rius sacramenti  confirmationis,  et  cum,  ex  alia  parte,  in  legislatione  canonica,  qui 
habet  potestatem  ordinariam  possit  semper  illam  delegare,  et  tandem,  cum  in  Ec- 
clesiis orientalibus,  haec  potestas  delegandi  nunquam,  neque  expresse,  neque  ta- 
cite, coarctata  sit  a Summo  Pontifice;  ergo  sequitur  episcopos  orientales  semper 
habuisse  potestatem,  et  habere  nunc  et  in  futurum,  delegandi  facultatem  confir- 
mandi suis  sacerdotibus. 

Ergo  simplices  sacerdotes  tam  dissidentes  quam  catholici  probabiliter  sacra- 
mentum confirmationis  valide  administraverunt  vi  illius  delegationis  suorum  epi- 
scoporum et  hoc  possunt  valide  facere  in  posterum,  sicut  in  decursu  historiae 
factum  fuit  apud  Ecclesias  orientales  dissidentes  aut  Ecclesiae  catholicae  unitas 
inde  ab  anno  separationis  1054. 

Exc.mus  P.  D.  CORNELIUS  LUCEY 
Episcopus  Corcagiensis  et  Rossensis 

Quaedam  verba  in  textu  emendato  constitutionis  de  sacra  Liturgia  mihi  viden- 
tur falsam  doctrinam  innuere.  Quapropter  votum  « placet  iuxta  modum  » de  capite 
protuli.  Verba  inveniuntur  in  n.  7.  En  verba:  « Praesens  adest  (Christus)  in  Missae 
Sacrificio  cum  in  ministri  persona  tum  maxime  sub  speciebus  eucharisticis,  etc.  » 
(pag.  7,  linn.  1-4). 

Falsa  doctrina  quae  innuuntur  est  quod  praesentia  Christi  sub  sacris  speciebus 
est  eiusdem  generis  ac  eius  praesentia  in  persona  ministri  offerentis. 

Panis  et  vinum  in  Missa  transubstantiationem  patiuntur  ita  ut  amplius  non 
existunt  sed  in  eorum  loco  Christus  est  vere,  realiter  et  substantialiter  praesens;  mi- 
nister non  est  transsubstantiatus.  Ideoque  praesentia  Christi  in  ministro  et  eius 
praesentia  in  Sacris  Speciebus  non  sunt  eiusdem  ordinis  — differunt  essentialiter 
inter  se,  non  mere  « maxime  » quod  est  in  gradu  sed  in  pleno  sensu  verbi  « prae- 
sens ».  Praesentia  est  vera,  realis  et  substantialis  sub  Speciebus,  i.  e.  univoca; 
alio  modo,  analogice  forsitan,  in  ministro. 

Verba,  quum  speciem  falsae  doctrinae  habeant,  periculosissima  pro  doctrina 
realis  praesentiae  esse  mihi  videntur,  quam  speciem  usus  verbi  « maxime  » augere 
potiusquam  minuere  videtur. 

Forsitan  textus  emendari  possit  ut  sequuntur:  « Praesens  adest  in  Missae  Sa- 
crificio cum  vere,  realiter  et  substantialiter  sub  Speciebus  Eucharisticis,  tum  in 
ministri  persona,  idem  nunc  offerens,  etc.  ».  Huiusmodi  emendatio  est  minima  quoad 
turbationem  textus  sed,  ut  opinor,  minima  quoad  doctrinam  veram  a periculo  fal- 
sae interpretationis  custodiendam. 

29 

Exc.mus  P.  D.  CAROLUS  GARRET  MALONEY 
Episcopus  tit.  Capsitanus,  aux.  Ludovicopolitanus 

Propter  rationem,  quae  satis  gravis  mihi  apparet,  notitiam  quaero  de  pro- 
cessu quo  Patribus  Concilii  alia  emendatio  cap.  I de  sacra  Liturgia  proponi  possit. 

Declaratio,  quae  occasionem  huic  petitioni  praebet,  in  novo  num.  10  cap.  I 
invenitur  et  sic  sonat:  « Attamen  Liturgia  est  culmen  ad  quod  actio  Ecclesiae 
tendit  et  simul  fons  unde  omnis  eius  virtus  emanat  ». 

Verba  haec  per  emendationem  in  constitutionem  inducta  sunt.  Schema  origi- 
nale ita  legebatur:  « Liturgia...  est  tamen,  in  suo  centro,  quod  est  divinum  Eucha- 
ristiae Sacrificium,  ...  fons  a quo  omnia  procedunt  ». 

Liturgia,  quae  res  satis  heterogeneas  complectitur,  dici  potest  medium  per  quod 
vita  divina  hominibus  variis  modis  communicatur  (cogita  benedictionem  apparatus 
ad  incendium  exstinguendum),  sed  imprudenter,  sin  minus  erronee,  dicitur  fons  unde 
omnis  virtus  (actionis?)  Ecclesiae  emanat. 

Verum  est  ea,  quae  immediate  praecedunt  et  sequuntur  hanc  declarationem, 
eam  aliquo  modo  temperare,  immo  in  n.  12  dari  modicam  capitis  inclinationem 
aliis  vitae  spiritualis  exercitiis.  Attamen,  perperam  intellegetur  hoc  dictum  univer- 

sale  et  ansam  erroribus  praebebit,  dum  alia  quae  ibi  dicuntur  oblivioni  tradentur. 
« Sensationalismum  » sapere  videtur,  qui  in  Concilio  locum  non  meretur. 

Sacrificium  Missae  est  sacrificium  verum  sed  relativum.  Tota  eius  virtus  ex 
Sacrificio  Crucis  provenit,  quod  merito  fons  dicitur. 

Quae  cum  ita  mihi  videantur,  peto  ut  verba  sequentia  de  constitutione  de- 
leantur: « et  simul  fons  unde  omnis  eius  virtus  emanat  ». 


30 

Rev.mus  P.  D.  CAROLUS  MANSFELD 
Praefectus  generalis  M.I. 

Art.  130  ita  sonat:  « Convenit  ut  usus  pontificalium  reservetur  illis  ecclesia- 
sticis personis,  quae,  aut  charactere  episcopali,  aut  peculiari  aliqua  iurisdictione 
gaudent  ».  Quaeritur-. 

1.  Utrum  in  posterum  usus  pontificalium  fore  ut  negetur  non  solum  prae- 
latis protonotariis  sed  etiam  illis  abbatibus,  qui  nec  charactere  episcopali,  nec  aliqua 
iurisdictione  gaudent  quique  « Ordinarii  » non  sunt? 

2.  Superioribus  generalibus  Ordinum  exemptorum,  qui  pro  suis  subditis  vera 
iurisdictione  fruuntur  ac  ut  Ordinarii  ab  Ecclesia  recognoscuntur,  utrum  in  po- 
sterum concedendus  sit  usus  pontificalium  ad  mentem  articuli  supra  dicti? 

Propositio-.  Cum  haec  posterior  interpretatio,  probabiliter,  non  erat  in  inten- 
tione Commissionis,  proponitur  quod  art.  130  clarius  redigatur. 

Ad  superiores  generales  quod  attinet,  nemo  certe  ad  usum  pontificalium,  ab- 
batibus concessum,  adspirat:  attamen  considerationis  dignum  videtur  si  qua  di- 
stinctio (v.  g.  crucis  pectoralis  non  pretiosae,  formaque  simpliciori)  concedi  possit, 
durante  munere  tantummodo.  Ratio  est  quod  et  forma  exterior,  quamvis  acciden- 
talis, melius  conferire  videtur  ad  maiorem  auctoritatis  aestimationem  atque  ad 
oboedientiae  exercitium,  quod,  nunc  temporis  magni  ponderis  est.  Quae  concessio 
magis  Ordinibus,  numero  religiosorum  maioribus  interesset  e.  g.  Praedicatorum, 
Fratrum  Minorum,  Cappuccinorum  etc. 


31 

Exc.mus  P.  D.  IOANNES  B.  PARDINI 
Episcopus  Aesinus 

Episcopus  subsignatus  factum  significandum  putat  quod  sibi  videtur  exercuisse 
influxum  in  exitum  suffragationis  super  cap.  IV  schematis  de  sacra  Liturgia-.  folium 
ab  eiusdem  commissionis  de  sacra  Liturgia  membris  subsignatum  inter  Patres  con- 
ciliares diffusum  est,  quo  suasum  erat  Patribus  ut  suffragium  ferre  vellent  affir- 
mativum... 

Propter  hoc  Patres  quamplures  anxii  erant  ante  suffragium,  et  anxiores  sunt 
postea,  circa  exitum  illius  suffragationis,  eo  quod  practice  « Horae  minores  » abo- 
litae sunt,  et  sunt  anxii  praesertim  circa  quod  attinet  ad  art.  89  sub  littera  d)  et  e). 

Igitur  subsignatus  pater  conciliaris  submisse  rogat  commissionem  ut  velit  totum 
art.  89  denuo  examinare  et  iterum  Patribus  proponere  ut  in  aula  novae  subiiciatur 
suffragationi,  qua  forsan  obligatio  recitandi  omnes  « Horas  minores  » affirmetur. 

Exc.mus  P.  D.  AUDINUS  RODRIGUEZ  Y OLMOS 
Arcbiepiscopus  S.  Ioannis  de  Cuyo 

Fortasse  propositio  mea  apparebit  aliquantulum  extranea  eo  quod  a tritis 
normis  discedit.  Sed  rationabilis  videtur,  ut  statim  manifestum  fiet. 

Propono  ut  verba  consecrationis  tam  panis  quam  vini  in  Sacrificio  Euchari- 
stico, eadem  lingua  dicantur  qua  usus  est  Christus  Dominus  in  ultima  coena,  et 
ut  haec  lex  extendatur  ad  omnes  catholicos  ritus. 

Ratio  est  obvia.  In  Missae  sacrificio  verba  sacerdotis  sunt  velut  prolongatio  in 
tempore  verborum  Christi;  atque  ratio  instrumenti  nunquam  evidentior  fit  quam 
in  illo  momento  in  quo  Deus  omnipotentia  sua  his  verbis  mediantibus  transformat 
dona  oblata  in  corpus  et  sanguinem  Domini  Nostri  Iesu  Christi. 

Hac  ergo  aetate  nostra  in  qua  communicationes  inter  omnes  homines  cuius- 
cumque populi  maiorem  praebent  possibilitatem  habitus  uniformandi,  opportunum 
videretur  ut  omnes  adhibeamus  illa  ipsa  divina  verba. 

Per  hunc  modum  coniunctius,  ut  puto,  Christo  uniremur  Summo  et  Aeterno 
Sacerdoti,  etiamque  uniremur  devinctius  omnibus  totius  orbis  sacerdotibus,  fra- 
tribus nostris. 

33 

Exc.mus  P.  D.  CAROLUS  EDUARDUS  SABOIA  BANDEIRA  DE  MELLO 

Episcopus  V almensis 

Commissio  iam  adhibet  terminum  « Unctio  Infirmorum  » antequam  a Concilio 
approbetur.  Non  est  rectum.  Sacramentum  hoc  usque  hodie  Extrema  Unctio  nun- 
cupatur, nec  potest  nisi  competenti  auctoritate  aliter  nominari. 

Nec  rectum  est  in  se  mutare  nomen  huius  sacramenti. 

1.  Quia  iam  a millennio  et  amplius  in  Ecclesia  usitatum.  Traditione  et  magi- 
sterio ordinario  consecratum  est. 

2.  Quia  non  est  simpliciter  sacramentum  infirmorum  — (heri  vidimus  Patres 
non  approbavisse  emendationem:  in  eadem  infirmitate  Unctio  repeti  licet)  — sed 
sacramentum  pro  extremo  agone  christiani. 

Probatur  ex  universali  consensu  omnium  christianorum,  necnon  sententiae  fere 
communi  theologorum,  atque  doctrina  et  praxi  magisterii  ordinarii.  Ecquidem : 

1.  Sicut  pro  primo  instante  vitae  supernaturalis  Christus  baptismum  instituit, 
ita  etiam  pro  ultimo  vitae  instanti  militis  sui,  Unctionem  sanctam. 

2.  Extrema  Unctio  effectum  habet  plenum  in  solo  ultimo  instanti  existentiae 
hominis  viatoris.  Ita  ut,  si  quis,  cum  reciperet  sacramentum,  obicem  poneret,  postea 
vero  contritus  esset,  sacramentum  plenum  suum  effectum  haberet  adhuc,  et  quidem 
permaneret  usque  ad  supremum  halitum. 

3.  Unctio  ex  infallibili  ordinario  magisterio  solummodo  in  infirmitate  gravi, 
quae  est  ad  mortem,  conferri  potest.  Quare?  Quia  ad  extremum  agonem  ordinatur. 

4.  Ex  eodem  magisterio  in  novo  mortis  periculo,  sive  eiusdem  sive  alterius 
gravis  infirmitatis,  iterari  potest.  Quare?  Quia  in  primo  articulo  mortis  extrema 
ago  non  supervenit. 

Ergo  ex  quo  capite  consideratur,  semper  ad  extremum  dirigitur.  Propter  hoc 

certissime  « Extrema  Unctio  » a populo  Dei  nuncupata  est.  Et  spero  hoc  verum 
huius  sacramenti  nomen  permansurum. 

Quae  dicuntur  de  metu  fidelium  recipiendi  hoc  sacramentum,  mutatione  no- 
minis non  meliorabitur.  Metus  hic  tantummodo  vincitur  ex  vera  consideratione 
gratiae  maximae  huius  sacramenti  et  ex  bona  et  optima  instructione  inde  a iuven- 
tute  et  infantia  et  ex  iteratis  sermonibus  sacerdotum  ad  populum. 

Inspiciatur  quoque  quae  a Tridentino  de  hoc  sacramento  dicta  sunt  una  cum 
historia  disceptationum,  quae  habebantur  in  congregationibus  illius  Concilii,  usque- 
dum  ea  quae  statuta,  postremo  definiri  quivit. 

Cum  in  suffragatione  votorum  non  nisi  placet  vel  non  placet  dicendum  esset, 
nihil  in  voto  meo  placet  observare  potui.  Scribo  proinde  dicens:  Videtur  omitten- 
dum esse  in  n.  1.  « Schema  quoad  substantiam  placet  ».  Est  enim  locus  communis, 
qui  nihil  ad  rem  fert.  Immo  non  bene  sonat  in  declaratione  solemni,  ut  est  redactio 
decreti  Concilii. 


34 

Exc.mus  P.  D.  IOSEPH  SCHNEIDER 
Archiepiscopus  Bambergensis 

In  art.  51  $ 2 schematis  emendati  de  s.  Liturgia  legitur:  « Salva  tamen  sem- 
per  sit  cuique  sacerdoti  facultas  missam  singularem  celebrandi,  non  tamen  eodem 
tempore  in  eadem  ecclesia...  ».  Ex  contextu  constare  videtur  hanc  paragraphum 
intelligendam  esse  ita,  ut  sacerdos,  qui  nolit  concelebrare,  non  celebret  missam  sin- 
gularem in  eadem  ecclesia,  dum  ibi  concelebratio  fit.  Attamen  ad  praecavendos  er- 
rores et  ad  praecavendam  interpretationem  abusivam  huius  paragraphi,  ac  si  nempe 
celebratio  plurium  missarum  singularium  eodem  tempore  in  eadem  ecclesia  simpli- 
citer et  semper  prohiberetur,  expressius  dicatur  celebrationem  missae  singularis 
eodem  tempore  in  eadem  ecclesia  prohiberi,  dum  ibi  concelebratio  peragitur. 

Propono  igitur,  ut  fortasse  dicatur:  « § 2.  Salva  tamen  semper  ...  facultas 
missam  singularem  celebrandi,  non  tamen  in  eadem  ecclesia  eodem  tempore,  quo 
ibi  concelebratio  peragitur,  nec  in  feria  V in  Coena  Domini  ». 

35 

Exc.mus  P.  D.  IDILIUS  IOSEPH  SOARES 
Episcopus  Santosensis 

Introductio  linguae  vernaculae  in  canone  Missae  non  fiat  nonnisi  quoad  verba 
quae  alta  voce  proferuntur. 


36 

Exc.mus  P.  D.  ARTURUS  VELEZ  MARTfNEZ 
Episcopus  Tolucensis 

Patrocinium  S.  Ioseph,  sponsi  B.  M.  V.  semper  Ecclesiae  profuit,  et  a fideli- 
bus quotidie,  pia  devotione  colitur  ita  ut  in  oratione  « Confiteor » sponte,  in 
nostra  Mexicana  Ditione,  post  invocationem  S.  Ioannis  Baptistae,  addunt,  nomen 
S.  Ioseph.  Ideoque  postulo-.  A Sacrosancta  Synodo  Concilii  Vaticani  II  fiat  ut 
in  oratione  « Confiteor  » nomen  S.  Ioseph  recitetur. 

37 

Exc.mus  P.  D.  CAESAR  GERARDUS  M.  VIELMO 
Episcopus  tit.  Ariassensis,  vic.  ap.  Aysenensis 

Licet  constitutio  de  sacra  Liturgia  mihi  perplaceat,  defectus  tamen  praeser- 
tim formae,  quos  in  schemate  Patrum  disceptationibus  subiecto  adverteram  et  coram 
universo  Concilio  breviter  indicaveram,  in  schemate  emendato  non  sine  stupore 
et  animi  dolore  video  adhuc  exstare. 

Immo  textus  renovatus,  quoad  nonnulla,  sub  respectu  formae  et  aliquando 
etiam  conceptuum,  non  semel  in  peius  versus  est,  ut  ex  nonnullis  tantum  exem- 
plis liquido  patet: 

In  fine  novi  n.  5,  ponitur  particula  « Nam  »:  ac  eadem  particula,  statim 
incipit  n.  6. 

Circa  finem  n.  6 (lin.  33),  illud  « ea  » additum  ad  quid  refertur?  Certe  non  ad 
« paschale  mysterium  »,  nam  plurale  incongrue  referretur  ad  singulare.  Fortasse  ita 
posset  emendari:  legendo  « ea  quae  in  omnibus  scripturis  de  ipso  erant  ». 

In  fine  tandem  eiusdem  numeri,  pulcherrima  illa  additio  « per  virtutem  Spiri- 
tus Sancti  »,  aptius  collocari  deberet,  ita  ut  clarum  sit  omnia  quae  in  sacris  litur- 
giis  peraguntur,  Spiritus  Sancti  operante  virtute  exerceri.  E contra  haec  additio, 
prout  nunc  inserta  est,  posset  etiam  non  ad  omnia,  sed  ad  id  tantum  quod  novissimo 
loco  ponitur,  referri.  Congrue  ergo  collocaretur  statim  post  lin.  33. 

Ad  n.  7,  pag.  7,  linn.  5-15:  textus  emendatus  est  durus  sub  respectu  formae 
et  iterum  emendandus  sub  respectu  materiae.  Congruit  enim  ut  constitutio  e fontibus 
oriatur  sed  eas  dominetur,  et  non  e converso.  Fortasse  textus  iterum  emendari 
posset,  vel  ut  sequitur,  vel  adhuc  aptiori  modo:  « Praesens  adest  in  sacramentis 
ita  ut  Christus  ipse,  sua  virtute,  agat  per  eum  qui  baptizat  aut  alia  sacramenta  mi- 
nistret. Praesens  adest  dum  Sacrae  Scripturae  in  Ecclesia  leguntur,  siquidem  audien- 
tes ipse  per  eas  alloquitur.  Praesens  adest  denique  dum  supplicat  et  psallit  Eccle- 
sia, quia  ipsa  per  eum  adprecatur  Patrem  ».  Verba  autem  biblica  Mt.  18,  20  collo- 
cari deberent  lin.  1,  statim  post:  « liturgicis  »,  ita  ut  dicatur:  «...  Christus... 
adest...  in  actionibus  liturgicis,  ipse  qui  promisit:  Ubi  sunt  duo...  ». 

Ibidem,  linn.  19-20:  non  est  verum  liturgiam  invocare  Christum  dum  ipsa 
oratio  funditur;  sed  in  Christo,  cum  Christo,  et  per  Christum  aeterno  Patri  cultum 
tribuere.  Proinde  deberent  verba  deleri:  « Dominum  suum  invocat  et  ». 

Ad  n.  10,  pag.  8,  lin.  39:  per  additionem  factum  est  ut  ibi  posita  fuerint  duo 
qui  idem  dicunt:  Fortasse  textus  iterum  sic  posset  emendari:  « Sacrificio  actuose 
participent,  laudabiliter  de  altari  sacrum  Christi  corpus  sumentes  ». 

38 

Exc.mus  P.  D.  ANDREAS  WRONKA 
Episcopus  tit.  V atarbensis , aux.  Gnesnensis 

In  schemate  constitutionis  de  sacra  Liturgia,  cap.  V,  de  anno  liturgico, 
pag.  190,  linn.  13-14  legitur:  « etiam  mysterium  beatissimae  Dei  Genitricis  Ma- 
riae cum  amore  frequentat  ».  Propono  emendationem:  « etiam  memoriam  beatis- 
simae Dei  Genitricis  Mariae  cum  amore  frequentat  ».  Ratio-. 

1.  Facta  vitae  B.  Mariae  Virginis  non  habent  rationem  mysterii  cultici. 

2.  Quae  facta  vitae  B.  Mariae  V.  non  possunt  aequari  cum  factis  vitae  Christi, 
quae  constituunt  verum  mysterium  culticum. 

3.  Ipse  textus  schematis  in  lin.  15  talem  propositionem  iustificat  dicendo: 
« in  quo  et  praecellentem  Redemptionis  fructum  merito  exaltat  ». 

39 

Exc.mus  P.  D.  CYRILLUS  IOANNES  ZOHRABIAN 
Episcopus  tit.  Acilisenus 

Animadversiones  peregrinorum,  permultorum  Patrum  conciliarium , necnon  Ob- 
servatorum in  sessionibus  Concilii  Oecumenici  Vaticani  II,  circa  musicam  sa- 
cram scholae  cantorum  Basilicae  S.  Petri  in  Vaticano. 

Quae  in  cap.  VII  schematis  de  musica  sacra,  optime  scripta  sunt,  nihilque 
adiiciendum  esse  autumarunt  omnes  de  quibus  fit  mentio  supra  in  titulo. 

Pag.  17,  n.  116  enim  dicitur;  « Ecclesia  cantum  gregorianum  agnoscit  ut  litur- 
giae  romanae  proprium:  qui  ideo  in  actionibus  liturgicis,  ceteris  paribus,  princi- 
pem locum  obtineat.  Alia  genera  musicae  sacrae,  praesertim  vero  polyphonia,  in 
celebrandis  divinis  Officiis  minime  excluduntur,  dummodo  spiritui  actionis  litur- 
gicae  respondeant  ». 

Praefati  numeri  nihil  nobis  indicant,  aiunt  multi  Patres  conciliares,  Observa- 
tores quoque,  auctorem  enim  habent  sanctum  Summum  Pontificem  Pium  X.  Iam 
ab  illo  tempore  ab  omnibus  per  orbem  terrarum  ecclesiis  plus  minusve  scrupulose  in 
praxim  tradebantur. 

Multi  Patres  conciliares,  Observatores  quoque  et  omnes  quibuscumque,  per 
sermonem,  commutationem  idearum  habui,  uno  verbo,  omnes  illi,  qui  musicae 
scientiam  possident,  et  distinguunt  bonam  a mala,  sacram  a profana,  absonam 
ab  harmoniosa,  praesertim  illi  qui  prima  vice  Romam  venerunt,  et  qualicumque 
occasione  audierunt  cantus  executos  a Schola  cantorum  Basilicae  Vaticanae,  scanda- 
lum passi  sunt,  et  de  visu  et  auditu  didicerunt  verum  esse  quod  in  Gallia  dicitur 
per  iocum:  « C’est  a Rome  qu’on  dicte  les  lois.  - C’est  a Paris  qu’on  les  observe!  ». 
Omnes  autem  unanimiter  dicunt:  Credebamus  audire  in  Basilica  Vaticana  in  caeri- 
moniis extraordinariis,  in  diebus  sollemniis  audire  musicam  sacram,  gregorianam 
perfecte  executam,  ita  ut  exemplo  fieret  nobis.  Apud  nos  multo  melius  honori 
habemus  musicam  gregorianam. 

Revera  quis  ignorat  quod  musica  gregoriana  in  Basilica  Vaticana  non  solum 
principem  locum  non  occupat,  sed  et  non  bene  exequitur.  Misera  quoque  est  execu- 
tio  musicae  polyphonicae  in  qua  dominat  systema  fugae  quod  non  solum  non  gene- 
rat devotionem  sed,  quod  est  maximum  malum,  excitat  nervos  delicatum  auditum 
musicalem  habentium.  Dixi  nomine  praefatorum  in  titulo. 

40 

Exc.mus  P.  D.  BENEDICTUS  ZORZI 
Episcopus  Caxiensis 

Excusationem  peto  si  post  approbationem  textus  art.  7,  olim  3 constitutionis 
de  sacra  Liturgia,  a venerabilibus  Patribus  conciliaribus,  animadversionem,  ad 
tranquillitatem  meae  conscientiae,  circa  praefatum  textum  facere  audeo. 

En  emendatio-,  post  verba  tum  maxime,  ut  clarius  appareat  substantialis  diffe- 
rentia praesentiae  D.  N.  I.  Christi  sub  speciebus  eucharisticis  et  in  persona  mini- 
stri etc.,  addantur  verba  et  quidem  substantialiter. 

Igitur  meo  humili  iudicio,  redactio  finalis  huius  articuli  ita  esse  deberet:  Prae- 
sens adest  in  Missae  Sacrificio  cum  in  ministri  persona,  tum  maxime,  et  quidem 
substantialiter,  sub  speciebus  eucharisticis,  « idem  nunc  offerens  sacerdotum  mini- 
sterio, qui  seipsum  tunc  in  cruce  obtulit  ».  Praesens  adest  virtute  sua  in  sa- 
cramentis, ita  ut  cum  aliquis  baptizat,  Christus  ipse  baptizet.  Praesens  adest  in 
verbo  suo,  siquidem  ipse  loquitur  dum  Sacrae  Scripturae  in  Ecclesia  leguntur.  Prae- 
sens adest  denique  dum  supplicat  et  psallit  Ecclesia,  ipse  qui  promisit:  « Ubi  sunt 
duo  vel  tres  congregati  in  nomine  meo,  ibi  sum  in  medio  eorum  ( Mt . 18,  20)  ». 


II 


Emendationes  quoad  schema  de  Oecumenismo 

INTER  PRIMAM  ET  SECUNDAM  CONCILII  PERIODUM 
A PATRIBUS  SCRIPTO  EXHIBITAE 

1 

Em.mus  P.  D.  PETRUS  TATSUO  card.  DOI 
Archiepiscopus  Tokiensis 

In  pag.  10,  lin.  30,  textus  ita  adaugeatur-.  « mutuo  cognoscere  valeant,  aesti- 
mare, diligere  et  adiuvare...  ».  Ratio.  Decet  ut  saltem  semel  hic  mentio  fiat  explicita 
mandati  dilectionis  (Io.  13,  34),  quod  est  in  re  oecumenica  etiam  maximi  momenti. 

In  pag.  16,  linn.  32-34,  textus  ita  mutetur:  « Attamen  nexus  isti,  proh  dolor, 
solummodo  ex  parte  ac  imperfecte  vigent,  ac  propterea  non  licet  habere  communi- 
cationem in  ritibus  liturgicis,  exceptis  casibus  in  quibus  Ecclesia  eandem  per- 
mittit ». 

Rationes.  Expressio  « Eucharistiae  sacra  mysteria  in  unum  simul  celebrare  » 
non  videtur  apta-,  nam  non  potest  applicari  simul  ad  illos  separatos  qui  veram 
Eucharistiam  habent  (ut  orientales)  et  ad  illos  qui  non  habent  (ut  Protestantes). 
Immo  priores  certo  offenderentur,  si  se  in  hac  re  a nobis  aequiparatos  viderent 
Protestantibus. 

Consequenter  etiam  illud  « non  licet  » habet  alium  sensum  relate  ad  Protestan- 
tes, alium  relate  ad  orientales. 

Relate  ad  hos  ultimos,  qui  veram  Eucharistiam  habent,  Ecclesia  ab  hac  lege 
dispensare  potest,  et  de  facto  dispensat  in  certis  casibus  (ut  in  periculo  mortis, 
in  quo  Eucharistiam  petere  licet  a sacerdote  schismatico,  can.  2261). 

Notum  est  etiam  non  paucos  petivisse  a Concilio  mitigationem  praesentis  le- 
gislationis in  hac  re  ob  rationes  pastorales.  Ideo  non  convenit  ut  Concilium  tam 
strictam  normam  statuat,  qua  quaevis  mitigatio  excludi  videatur. 

Rraeterea  ipse  textus  schematis  sibi  non  constare  videtur:  nam  in  eadem 
pagina,  in  linn.  26-27  excludit  « quamvis  communicationem  in  cultu  officiali  »,  in 
linn.  32-34  vero  dicit  nexum  esse  imperfectum  propter  defectum  communis  cele- 
brationis S.  Eucharistiae. 

In  emendatione  proposita  evitantur  omnia  haec  incommoda  simulque  datur 
norma  clara,  generalis  et  sufficiens. 

In  pag.  18,  lin.  6,  textus  ita  adaugeatur-.  « humani  consortii  fundamentis,  sive 
in  scientiis  et  bonis  artibus  spiritu  christiano  provehendis , sive  in  doctrina  sociali 
Ecclesiae  promovenda...  ».  Ratio.  In  nationibus  certae  culturae  habentur  frequen- 
tes contactus  omnium  Christianorum  in  campo  educationis,  scientiarum,  artium,  mu- 
sicae sacrae  etc. 

Em.mus  P.  D.  CLEMENS  card.  MICARA 
Episcopus  Veliternus 

Placet  iuxta  modum.  Ad  n.  2.  Protestantes  non  amplius  habentur  ut  homines 
in  haeretico  errore  degentes  sed  tamquam  separatae  communitates:  inde  novitatem 
induci  censemus  quam  consectaria  certo  comitabuntur.  Concilium  non  satis  a pe- 
riculis caveret  si  locutiones  huiusmodi  ratas  haberet,  non  perpensis,  uti  rei  gravi- 
tas postulat,  consectariis  exinde  orituris. 

Ad  n.  3.  Opportune  catholici  monentur  ad  sanctiorem  vitam  quo  splendidior 
Ecclesiae  vultus  fratribus  separatis  lucescat.  Attamen,  si  verba  haec  et  similia  cum 
laudibus  conferantur  erga  protestantes  indultas,  in  nn.  20-24,  Concilium  videri 
potest  pluris  protestantes  quam  catholicos  facere:  quod  aestimationem  laedit  Eccle- 
siae debitam  neque  facile  componitur  cum  doctrina  de  sanctitate  tamquam  eiusdem 
Ecclesiae  nota. 

Ad  n.  19.  Quare  Concilium  historicam  protestantium  originem  aperire  con- 
tenderit, non  liquet. 

Cum  vero  animadvertatur  protestantium  communitates  exortas  esse  « in  gra- 
vissimo rerum  discrimine  » insinuari  videtur  haereticos  veluti  coactos  esse  ad  cor- 
ruptam Ecclesiam  derelinquendam  eo  vel  magis  quod  nihil  de  eorum  culpis 
adiiciatur. 

Iuvat  quidem  ab  antiquis  abstineri  controversiis  sed  insimul  expedit  ut  de  ori- 
gine protestantium  sileatur  potius  quam  in  Ecclesiam  catholicam  fere  omnes  refun- 
dantur culpae. 

Ad  nn.  20-23.  Protestantium  res  et  conditiones  nimis  candide  describuntur:  ne 
protestantes  quidem  autumant  omnia  inter  ipsos  bene  esse  disposita. 

Quae  verba,  maxime  si  conferantur  cum  opinionibus  in  Ecclesiam  catholicam 
severioribus,  contra  eamdem  veluti  instrumenta  assumi  possunt,  praesertim  a pro- 
testantibus  concionatoribus,  inter  catholicos  adloquentibus,  ut  in  Italia  et  in  Ame- 
rica meridionali. 

Ad  n.  24.  Concilium  videtur  Id  unum  vel  praecipuum  catholicis  dissuadere  in 
protestantibus  pertractandis,  scii.  « zelo  imprudente  »,  ad  quod,  iuxta  nonnullos 
non  recte  de  oecumenismo  sentientes,  assimilatur  studium  seu  sedulitas  pro  haere- 
ticis ad  veram  fidem  revocandis. 

Etenim,  de  unitate  in  genere  fit  sermo,  sine  additis  verbis  uberius  eamdem 
declarantibus.  Ad  ostendendam  necessitatem  redeundi  ad  veram  Ecclesiam  non  ur- 
gemur. Dialogus  cum  haereticis  laudatur  ideo  initus  ut  colloquentium  alter  ad  al- 
terum propius  accedat.  Iamvero,  huiusmodi  dialogi,  ut  Ecclesiae  historia  testatur, 
nunquam  vel  raro  ad  bona  profecerunt;  immo  Ecclesia  antiqua  contra  fidei  integri- 
tatem latere  pericula  in  ipsis  putavit,  quippe  qui  fere  necessario  animos  eo  adducant 
ut  de  religione  indifferenter  sentiant. 

Em.mus  P.  D.  PAULUS  M.  A.  card.  RICHAUD 
Archiepiscopus  Burdigalensis 

Non  video  bene  quid  novi  et  veri  efficacis  affert  hoc  schema  ad  opportunam 
causam  unionis  inter  christianos,  si  non  refertur  ad  schema  de  Ecclesia  quod,  in  suo 
noviter  exarato  textu,  potest  multos  obices  tollere  pro  hac  optanda  unione. 

Nonne  in  tali  expositione  bene  accurata,  addendum  sit  humile  et  simplex  argu- 
mentum quod  agnosceret  plus  minusve  culpas,  saltem  excessus,  olim  a catholicis 
patratos? 

Per  quamdam  insinuationem,  necesse  ut  notetur  quod  non  absolute  omnes 
baptismi  sunt  validi  apud  quosdam  Protestantes. 

In  hoc  schemate,  quod  sese  praebet  ut  praestantissimus  actus  Concilii,  me 
dolet  nihil  invenire  de  regulis  satis  opportunis,  quae  in  praecedenti  schemate  de 
hac  re  proponebantur  quoad  communicationem  in  Sacris. 


4 

Em.mus  P.  D.  IOSEPH  ELMER  card.  RITTER 
Archiepiscopus  S.  Ludovici 

While  I feel  that  this  text  has  been  carefully  prepared,  I regret  the  omission 
of  a treatment  of  “ Communicatio  in  Sacris  ” in  the  light  of  the  oecumenical 
movement.  This  is  a matter  of  practical  concem  for  Bishops  which  I feel  needs 
some  clarification. 

5 

Exc.mus  P.  D.  GARABED  AMADOUNI 
Episcopus  tit.  Amathusius  in  Cypro 

Animadversio  indolis  generalis.  In  priore  schemate  de  Ecclesia  et  de  B.  Maria 
Virgine,  in  cap.  XI,  de  Oecumenismo,  sub  n.  54,  aderat  decretum  de  Communione 
in  Sacris  Liturgicis.  Iste  articulus  videtur  esse  omnino  suppressus.  Nam  in  neutro 
ex  tribus  schematibus:  de  Ecclesia,  de  Ecclesiis  orientalibus  et  de  Oecumenismo, 
nunc  invenitur.  Tamen,  nostra  aetate  motionis  Oecumenismi,  revisio  huius  capitis 
videtur  esse  maximi  momenti.  Forsitan  alibi  tractabitur. 

Cap.  I,  « De  Oecumenismi  principiis  » optimum  est  in  sua  forma  generica.  Mihi 
liceat  proponere  quasdam  minimas  animadversiones  in  particulari. 

Pag.  8,  n.  2,  linn.  30-31.  Sic  corrigenda:  « ...  procul  dubio  vitam  gratiae  reapse 
generare  possunt  atque  aptae  dicendae  sunt  ut  ingressum  in  salutis  plenam  commu- 
nionem pandant  ». 

Hic  adiectivus  « plena  » omnino  urgere  videtur.  Quoniam  sive  hic  supra,  sive 
alibi  in  schemate  de  Ecclesia,  pars  I,  p.  12,  n.  9,  asserta  fuit  aliqua  coniunctio 
fratrum  separatorum  cum  Ecclesia  catholica;  admissum  fuit  gaudere  ipsos  quibus- 

dam  mediis  salutis  etc.  Item  in  schemate  de  Oecumenismo  cap.  III,  n.  12;  ergo  in 
formula:  « in  salutis  communionem  »,  deficit  illa  consideratio.  Tota  ratiocinatio 
utriusque  schematis  in  hoc  est  quod  fratres  separati  non  gaudent,  licet  baptizati, 
plenitudine  gratiae  et  veritatis.  Ergo  adiectivus  « plena  » omnino  desideratur  ex 
logica  contextus. 

Pag.  8,  n.  2,  lin.  37  ad  pag.  9,  lin.  3.  Hoc  in  loco,  specificanda  videntur  puncta 
in  quibus  Communitates  fratrum  separatorum  privantur  bonis  propriis  Ecclesiae 
catholicae,  saltem  iis  quae  sunt  visibilia  humaniter  et  socialiter,  v.  g.  in  praeterito 
schemate  Ut  unum  sint,  inter  damna  ex  divisione  citata  aderat  privatio  a bonis  di- 
rectionis magisterii,  sine  quibus  fides  et  mores  christiani  non  possunt  perseverare 
perfecte;  potest  addi  etiam  necessitas  cuiusdam  tribunalis  appellationis,  quo  defi- 
ciente in  sinu  Ecclesiae,  inevitabilis  fit  ut  etiam  auctoritas  ecclesiastica  superior  et 
maxima,  uti  patriarchae  in  oriente,  subicientur  auctoritati  civili;  etc. 

Pag.  9,  n.  3,  linn.  9-10.  Melius  erit  dicere  « omnibus  baptizatis  » aut  « Chri- 
stianis ». 

Pag.  16,  n.  7.  Sub  hoc  numero  commendantur  orationes  publicae  « pro  uni- 
tate »,  et  nulla  allusio  fit  de  intercessione  B.  Mariae  Virginis,  de  qua  fuse  dixerat 
schema  Ut  unum  sint  sub  n.  16  et  quod  fuit  admissum  in  sess.  I Concilii. 

Pag.  15,  n.  5.  Hae  exhortationes  de  necessitate  humilitatis  et  de  amore  veritatis 
sunt  nimis  genericae.  In  sess.  I,  clare  et  fortiter,  quidam  Patres  conciliares  insti- 
terunt quoque  de  necessitate  confitendi  errores  commissos  a particularibus  in  praeiu- 
dicium  unitatis. 

Adhuc,  nullibi  reprobatur  uniatismus  tanquam  medium  ineptum  et  forma  falsi- 
ficata apostolatus  catholici;  nec  in  hoc  schemate,  neque  in  aliis.  Et  tamen  iure  merito 
aliquid  deberet  dicere  Concilium  cum  agitur  de  Oecumenismo,  sicuti  propositum  est 
a subscriptore,  die  24  februarii  1963. 

Pag.  16-17,  nn.  8,  9.  Ubi  tractatur  de  fratrum  mutua  cognitione  et  de  Oecume- 
nica  instructione,  nihil  dicitur  de  promotione  studiorum  rerum  orientalium  et  de 
formatione  intellectuali  cleri  orientalis  et  missionariorum  in  oriente  operam  na- 
vantium. Et  tamen  quaedam  bona  proposita  fuerant  in  schemate  Ut  unum  sint. 

Deest  etiam  in  schemate  de  Sacrorum  alumnis  formandis,  ubi  quaesivi  sub 
n.  22.  Hic  agitur  de  omnibus  disciplinis,  exceptis  disciplinis  orientalibus.  Et  tamen 
Oecumenismi  motio  exigit  quidem  solidam  praeparationem  intellectualem  de  rebus 
orientis,  quando  agitur  de  nostris  fratribus  orientalibus. 

Exhortationes  quae  hic  et  alibi  sunt  positae,  manebunt  verba  sine  ulla  effica- 
cia practica,  si  deest  formatio  solida  in  materiis  quae  ei  indispensabiles  sunt.  Haec 
quaestio  fuse  tractata  est  a me  in  relatione  praesentata,  die  2 octobris  1961,  com- 
missioni praeparatoriae  huius  Concilii.  Ibi  dixi  necessitatem  alicuius  instituti  ca- 
tholici pro  formatione  prima  cleri  orientalis.  Homo-missionarius,  apostolus  orientis, 
formandus  est  secundum  principia  oecumenica  Ecclesiae  catholicae,  non  solummodo 
quoad  spiritum  vel  cor,  sed  etiam  quoad  mentem,  quoad  intelligentiam.  Deest 
adhuc  tale  Institutum.  Hucusque  non  existit  Universitas  vel  Facultas  aliqua  pro 
formatione  prima  cleri  orientalis.  Decretum  sub  n.  42  schematis  Ut  unum  sint, 
volebat  satisfacere  huic  necessitati.  Suppressum  est.  Nescio,  cur?  Forsitan  non  erat 
hic  locus.  Quotquot  sit,  Concilium  Oecumenicum  Vaticanum  II  deberet  approbare 
illam  propositionem,  saltem  tanquam  votum  cuius  practica  actuatio  remitteretur 
pro  futuro. 

Exc.mus  P.  D.  CAROLUS  BALDINI 
Episcopus  Clusinus  et  Pientinus 

Quaedam  hic  illuc  repetuntur;  sed  meminisse  iuvat  « et  repetita  iuvare  ». 


7 

Beat.mus  P.  D.  IGNATIUS  PETRUS  XVI  BATANIAN 
Patriarcha  Ciliciae  Armenorum 

Hoc  schema  videtur  nimis  indulgens  esse  erga  Protestantismum. 

Oecumenismus  debet,  utique,  esse  dialogus,  caritate  plenus,  inter  varias  deno- 
minationes christianas. 

Ecclesia  catholica,  conscia  suae  divinae  missionis  procurandi  salutem  omnibus 
hominibus,  adlaborando  ut  fiant  omnes  « unum  ovile  sub  uno  Pastore »,  non 
potest,  in  hoc  dialogo  cum  Protestantibus,  exponere  tantummodo  aliqua  media  et 
valores,  quae  in  Protestantismo  inveniuntur,  sed  debet  clare  ostendere  illis  insti- 
tutionem a Christo  positam  ad  viam  salutis  indicandam,  et  media  quibus  uti  debent 
fideles  ad  salutem  assequendam,  quaeque  ex  Sacra  Scriptura  et  traditione  desu- 
muntur. 

Conatus  vitandi  quidquid  vulnerare  potest  fratres  separatos  non  debet  nos 
adducere  ad  tantas  praecautiones,  quae  veritatem  absconderent,  vel  verum  remedium 
unionis  non  revelarent.  Non  ideo  medicus  se  abstinet  ab  unico  efficaci  remedio 
praescribendo,  quia  hoc  remedium  non  placet  aegroto. 

Fratres  separati  non  exspectant,  in  dialogo  oecumenico,  audire  a nobis  quae 
ipsis  placent,  sed  genuinam  et  veram  expositionem  doctrinae  catholicae. 

Ad  « Ecclesias  » non-catholicas  quod  attinet,  hoc  schema  videtur  considerari 
posse  illarum  apologia. 

Magna  est  utique  orientalium  ecclesiarum  dignitas;  et  haec  dignitas  provenit 
ex  illarum  origine,  quae  est  revera  catholica;  illarumque  continuatio  non  invenitur 
nisi  in  actuali  ter  existentibus  Ecclesiis  catholicis  orientalibus,  quae  B.  Petrum 
eiusque  pro  tempore  successorem,  Romanum  Pontificem,  agnoscunt  tamquam  caput 
visibile  Ecclesiae,  a Christo  electum  « ut  fratrum  suorum  collegio  praeesset  sin- 
gulos etiam  in  fide  confirmando  et  universum  gregem  in  perfecta  unitate  pascendo  » 
(cap.  I,  pag.  7,  lin.  25). 

Hoc  sensu  determinato  « Ecclesia  »,  in  hoc  schemate,  non  potest  convenire 
nisi  communitatibus  orientalibus  catholicis  Romanum  Pontificem  agnoscentibus  il- 
lique  submissis. 

Quando  autem,  hoc  in  schemate,  utitur  denominatione  « Ecclesia  » loquendo  de 
coetibus  orientalibus,  a Sede  Romana  separatis,  id  improprie  fit. 

Et  si,  in  documentis  pontificiis,  talis  usus  invenitur,  id  indicare  potest  tantum- 
modo quod  illi  coetus  se  « ecclesiam  » vocant. 

Nec  valores,  qui  in  sic  dictis  « ecclesiis  » inveniuntur  et  de  quibus  magno 
cum  elogio  loquitur  schema,  sunt  proprii  illarum  sed  proveniunt  a primitivis  et 
genuinis  ecclesiis  orientalibus  Sedi  Romanae  unitis,  suntque  istarum  divitiae. 

In  particulari  haec  sunt  notanda: 

I.  De  Ecclesiae  unitate  et  unicitate.  Pag.  8,  lin.  7 ad  1,  dicitur:  « Christus 
Iesus...  familiam  suam  crescere  voluit  eiusque  unitatem  perfecit  et  manifestavit... 
in  regiminis  fraterna  concordia...  ».  Haec  ultima  dictio  « regiminis  fraterna  con- 
cordia » nimis  elastica  videtur,  immo  aliquantulum  captiosa.  Iucunda  est  auribus 
fratrum  separatorum.  Sed  estne  complete  vera?  « Fraterna  concordia  regiminis  » 
supponeret  regimina  aequalia  paria  inter  se,  quae  non  necessario  uniuntur  sub  uno 
capite;  sed  per  benevolentiam,  ex  simplici  amore  concordiae,  uniuntur  inter  se. 
Meo  humili  sensu  clarius,  verius  et  magis  conforme  esset  modo  qui  dicebatur  et 
docebatur  usque  nunc  in  Ecclesia,  dicere:  « in  unitate  magisterii  et  regiminis  ». 

II.  De  habitudine  fratrum  separatorum  ad  Ecclesiam  catholicam  (pag.  8).  Ex 
omnibus,  quae  hic  dicuntur,  et  ex  magnis  laudibus  in  favorem  « ecclesiarum  » sepa- 
ratarum, videtur  fere  nihil  eis  deesse  ut  et  ipsae  sint  verae  ecclesiae  Christi. 

Lin.  37  dicitur:  « Attamen  fratres  separati  sive  singuli  sive  communitates  et 
ecclesiae  eorum  illa  unitate  non  fruuntur,  quam  Iesus  Christus  iis  omnibus  dilar- 
giri voluit...  ».  Locutio  « illa  unitate  » videtur  nimis  generalis,  et  nihil  concrete 
et  determinate  dicens.  Nonne  clarius  esset  dicere:  « Non  fruuntur  illa  unitate  magi- 
sterii et  regiminis,  quam  Christus  dilargiri  voluit  Ecclesiae  suae  »? 

III.  De  Oecumenismo  (pag.  9).  Magna  cum  prodigalitate  laudes  tribuuntur,  in 
praecedenti  paragrapho  huius  schematis,  fratribus  separatis  eorumque  <<  ecclesiis  ». 
Hac  in  paragrapho  vero  vituperantur  catholici,  quia  per  multa  saecula  neglexerunt 
et  oblivioni  dederunt  illas  ecclesias  earumque  divitias  spirituales,  atque,  non  utentes 
omnibus  instrumentis  gratiae  quae  Ecclesia  nostra  possidet,  culpa  nostra  vultus 
Ecclesiae  fratribus  separatis  minus  affulsit.  Post  hanc  vituperationem,  schema  addit 
(lin.  31):  «In  necessariis  unitatem  custodiendo,  fideles,  in  variis  formis  vitae  spi- 
ritualis, in  liturgicis  celebrationibus  et  in  theologicis  veritatis  elucubrationibus  aliis- 
que legitime  diversis  rectam  libertatem  libenter  servent  atque  in  omnibus  caritatem 
colant  ».  Quid  significari  vult  per  hanc  assertionem?  Num  vir  catholicus,  custodiens 
unitatem  fidei  et  regiminis,  potest  in  variis  formis  vitae  spiritualis  et  disciplinae, 
in  liturgicis  celebrationibus,  rectam  libertatem  servare  et  participare  cum  fratribus 
separatis?  Excipitur  tantum  « celebratio  Missae  in  unum  simul  » (pag.  16,  lin.  33), 
et  « remota  quavis  communicatione  in  cultu  officiali  » (lin.  26). 

Hic  clariores  assertiones  requiruntur,  alioquin  graves  consequentiae  haberi  pos- 
sunt: Num  supprimi  debet  prohibitio  communicationis  in  divinis  cum  fratribus 
separatis,  quae  per  tot  saecula  in  vigore  fuit?  Sic  agendo  et  praescribendo,  Ecclesia 
catholica  eratne  in  errore  et  in  errore  tenebat  filios  suos?  Num  illos  tenebat  quoque 
in  magna  ignorantia  magnorum  bonorum  et  divitiarum  quae  in  ecclesiis  separatis 
erant?  Decipiebatne  eos  deflectendo  oculos  eorum  ab  iis  quae  a Spiritu  Sancto  in 
cordibus  fratrum  separatorum  efficiebantur? 

Optime  dicitur  (pag.  9,  lin.  17);  « Filios  Ecclesiae  procul  dubio  de  aliis 
sollicitos  esse  oportet,  sed  in  primis  ipsimet  sincero  attentoque  animo  ea  perpen- 
dere debent  quae  in  ipsa  familia  catholica  renovanda  et  efficienda  sunt  ut  eius  vita 
et  doctrina  efficacius  testimonium  de  veritate  reddant  ».  Hoc  optimo  desiderio 
moti,  nonnulli  doctores  et  scriptores  maxima  cum  libertate  iudicia  defavorabilia 
ferre  coeperunt  de  administratione  Ecclesiae,  de  Curia  Romana  et  aliquando  de 
ipso  Romano  Pontifice,  de  spiritu  regnante  in  Concilio  Oecumenico  Vaticano  II,  etc. 

Hoc  facile  intelligeretur  si  agebatur  de  scriptoribus  et  redactoribus  laicis  ephe- 
meridum, quae  res  sensationales  et  scandala  quaerunt  et  creant,  ut  curiositatem 

moveant.  Sed  in  casu  nostro  scriptores  et  auctores  sunt  ecclesiastici,  religiosi,  docto- 
res  et  professores,  redactores  celebrarum  publicationum  periodicarum  catholicarum. 

Inter  plurima,  liceat  mihi  unum  dare  exemplum.  In  « Les  Etudes  »,  quae  est 
publicatio  Patrum  Societatis  Iesu  in  Gallia,  haec  scribit  (pag.  249,  numeri  maii 
1963)  Pater  Robert  Rouquette,  S.  I.,  sub  titulo:  « De  Rome  a la  Chretiente  »: 
« Une  autre  mesure,  beaucoup  plus  importante,  semble,  au  contraire,  renforcer  la 
centralisation  romaine.  11  s’agit  de  1’institution  d’une  commission  pour  la  reforme 
du  droit  canon  ( O.R . 30-3-1963).  Cette  commission  aura  la  tache  de  faire  passer 
dans  le  droit  de  1’Eglise  les  principes  qui  seront  poses  par  le  Concile  et  approuves 
par  le  Pape.  Le  Concile  ne  peut  pas,  normalement,  descendre  dans  le  detail  des 
applications.  C’est  dire  1’enorme  puissance  qu’aura  la  commission.  En  fait,  elle  pour- 
rait  freiner,  neutraliser  et  meme  tourner  les  decisions  conciliaires,  si  elle  le  vou- 
lait.  De  nombreux  eveques  sont  conscients  du  perii  que  peuvent  courir  les  decisions 
du  Concile,  si  leur  application  est  confiee  aux  seuls  organismes  de  la  Curie,  dont 
de  nombreux  membres  ne  cachent  pas  leur  hostilite  au  Concile.  Or,  il  n’est  pas 
douteux  que  la  composition  actuelle  de  la  commission  de  reforme  du  Code  se 
presente  comme  une  victoire  anticipee  de  la  Curie  sur  le  Concile.  II  n’est  que  de 
citer  les  chiff res : sur  30  membres  (president  y compris),  17  italiens  dont  14  de  curie; 
13  non-italiens  dont  7 de  curie;  21  Cardinaux  de  curie  et  seulement  9 Cardinaux 
eveques  residentiels  dont  3 italiens  (les  cardinaux  Lienart,  Spellman,  Ruffini,  Qui- 
roga,  Leger,  Montini,  Urbani,  Doepfner,  Suenens)  ». 

Lector,  qui  vere  conatur,  in  tota  sua  vita,  « sentire  cum  Ecclesia  »,  ut  pacem 
animi  habeat,  sicuti  commendat  S.  Ignatius,  in  libro  « exercitiorum  »,  nonne,  post 
talem  lectionem,  profunde  se  vulneratum  sentit  in  intimo  animi  sui  catholici? 
Estne  exaggeratum  dicere  quod  reactio  nonnullorum,  post  hanc  lectionem,  debuit 
esse:  « Non  ita  novimus  Societatem  Iesu!  »? 

Confer  etiam,  inter  multa  alia: 

Hans  Kung,  professeur  de  Theologie  a 1’universite  de  Tubingen,  expert  au 
Concile:  « Vatican  II  apres  la  premiere  session  » (traduction  de  la  Documentation 
Catholique  (16  juin  1963),  d’apres  le  texte  allemand  publie  dans  « Civitas  » (Mars- 
Avril  1963),  revue  mensuelle  de  la  Societe  des  etudiants  suisses  - Lucerne). 

Yves  M.  J.  Congar:  « Bloc-notes  du  Pere  Congar  (dans  quelques  numeros 
des  « Informations  Catholiques  Internationales,  depuis  1962  - Novembre  - Paris). 

S.  E.  Mgr.  Elias  Zoghby:  Vicaire  Patriarcal  Grec-Catholique  pour  la  RAU 
et  le  Soudan:  « Uniatisme  et  CEcumenisme  » (Edition  du  Lien  - Le  Caire,  Avril 
1963). 

Robert  Rouquette:  « Bilan  du  Concile  » («  Etudes  » Janvier  1963,  page  105). 

Utinam  hortatio,  quae  invenitur  in  pag.  10,  lin.  25  huius  schematis  extende- 
retur non  solum  erga  fratres  separatos,  sed  etiam  erga  catholicos,  et  praesertim  erga 
illos  quibus  regimen  Ecclesiae  concreditum  est  a Romano  Pontifice  et  sub  aucto- 
ritate eiusdem  Vicarii  Christi. 

IV.  De  oratione  unanimi.  Post  tot  laudes  de  bonis  et  divitiis  ecclesiarum  se- 
paratarum, et  postquam  dixerat  schema:  « non  est  praetereundum  quaecumque  a 
Spiritu  Sancto  in  cordibus  fratrum  separatorum  efficiuntur,  eadem  ad  nostram  quo- 
que aedificationem  conferre  posse  (pag.  10,  lin.  3),  quando  debuit  addere:  « re- 
mota quavis  communicatione  in  cultu  officiali  (pag.  16,  lin.  26),  « Eucharistiae  sacra 
mysteria  in  unum  semel  celebrare  non  licet  » (pag.  16,  lin.  33),  rationem  huius 
exceptionis  volens  indicare,  scribit:  « quia  vincula  quibus  catholici  cum  fratribus 

separatis  adhuc  coniunguntur  (lin.  29) ...  solummodo  ex  parte  et  imperfecte 
vigent  » (lin.  33). 

Porro  quaeri  potest:  cur  non  indicatur  ratio  huius  exceptionis?  Nec  dicitur 
in  quo  consistit  illa  imperfectio  vinculorum?  Estne  perfectio  quae  optatur  de  es- 
sentia Ecclesiae  Christi,  an  non?  Estne  vinculorum  illa  perfectio  unitas  magisterii  et 
regiminis?  Si  haec  est  veritas,  cur  non  declaratur  palam,  nec  proponitur  clare  et 
distincte  in  sua  totalitate,  cum  agatur  de  colloquio  in  quo  debemus  fratribus  dissi- 
dentibus doctrinam  catholicam  notam  facere? 

Hac  ratione  agendi,  periculo  et  quidem  magno  exponitur  vir  catholicus,  etiam 
doctus,  se  in  sinum  tam  laudatarum  ecclesiarum  iniiciendi,  praesertim  quando  agitur 
de  ecclesia  propriae  nationis. 

Non  deest  quoque  periculum  saltem  hanc  persuasionem  creandi,  in  mente  fide- 
lium catholicorum  et  fratrum  separatorum,  quod  omnes  ecclesiae  fere  aeque  verae 
et  bonae  sunt;  quod  differentia  inter  eas  parva  re  est;  quod  agitur  de  diverso  modo 
loquendi  de  veritate;  quod  differentia  inter  nostram  et  eorum  ecclesiam  est  similis 
differentiae  quae  adest  inter  tot  et  tot  opiniones  theologorum. 

Timendum  est  ne  indifferentismus  in  materia  fidei  firmior  evadat  in  animis 
christifidelium,  et  ne  facile  perveniatur  ad  talem  indifferentismum,  post  ea  quae 
dicuntur  in  toto  capite  III  huius  schematis. 

Conclusio.  Ex  dictis  et  propositis  in  hoc  schemate  videtur  sequi  quod  non 
debeamus  amplius  curare  conversionem  individuorum,  sed  adlaborare  pro  unione 
totius  ecclesiae,  et  quidem  mediis  quae  non  semper  conformia  sunt  principiis  theo- 
logiae catholicae  traditionalis. 

Quapropter  hoc  schema  debet  quem  meretur  locum  dare:  a)  apostolatui  con- 
versionis individuorum;  b)  respectui  principiorum  theologiae  catholicae  traditionalis. 


8 

Exc.mus  P.  D.  MAURITIUS  BAUDOUX 
Archiepiscopus  S.  Bonifacii 

In  gener  e : 

1.  Maxime  placet.  Fere  omnia  quae  quis  invenire  cupiat,  ibi  inveniuntur,  idque 
animo  congruo  et  stylo  simplici  ut  decet.  Attamen  mihi,  quaeso,  concedatur  ut 
aliquas  modificationes  generales,  aut  particulares  suggeram  quae,  meo  sensu,  com- 
pletiorem reddant  hanc  admirabilem  beneficentissimamque  expositionem. 

2.  Fratres  separati.  Existimo  haec  duo  verba  saepius  quam  par  est  adhiberi, 
nec  optima  esse,  etiamsi  agnosco  difficillime  esse  meliora  reperire.  Quocirca,  valde 
gauderem  si  passim  his  duobus  verbis,  contextu  sinente,  substituantur  « alii  chri- 
stiani  »,  v.  g.  pag.  9,  n.  3,  linn.  39-40. 

3.  Ecclesiae  - Communitates.  Hic  sententiam  potius  Patris  Congar  sequor  qui 
rogat  ut  vocabulum  « Ecclesiae  » reservetur  communitatibus  christianis  separatis 
orientalibus,  et  ut  vocabulum  « Communio  » adhibeatur  ad  communitates  Christia- 
nas ex  Ecclesia  egressas  a saeculo  xvi  designandas. 

4.  Romanus  Pontifex.  Existimo  multo  melius  esse  non  uti  verbis  « Romanus 
Pontifex  » aut  « Sedes  romana  » sed  e contra  uti  potius  verbis  « Summus  Pontifex  » 
aut  « Sedes  Apostolica  ».  Ad  hoc  multae  sunt  rationes  optimae  ex  veritate  historica 
necnon  et  ex  animo  oecumenico  rectius  intellecto. 

5.  De  Baptismate.  Quater  schema  recte  indicat  Baptisma  ut  fundamentum  affi- 
nitatis spiritualis  vigentis  inter  catholicos  et  ceteros  christianos  (pag.  9,  linn.  17-20; 
pag.  23,  lin.  21;  pag.  24,  linn.  16-27;  pag.  24-25,  linn.  33-6).  Bis  implicite  con- 
firmat veritatem  huius  affinitatis  oriri  ex  « collatione  (baptismatis)  rite  facta  », 
semel  specifice  asserens:  « iuxta  Domini  institutionem  » (pag.  8,  lin.  18;  pag.  24, 
lin.  17).  Urget  omnino,  meo  sensu,  ut  Concilium  aperte  expliciteque  promulget 
significationem  definitam  horum  verborum,  relate  praesertim  ad  circumstantias  hodie 
vigentes.  Ex  una  parte,  adest  scandalum  baptismatis  neo-catholicorum  indiscrimi- 
natim  reiterati  (etsi  sub  conditione)  ad  tutiorem  partem  sequendam  eo  praetextu 
quod  semper  dubium  potest  adesse  circa  fidem  aut  intentionem  ministri,  circa  ma- 
teriam proximam  adaequatam,  circa  formam  sacramenti.  Ex  altera  parte,  vere  exstat 
apud  varias  Communiones  separatas  magnus  latusque  fasciculus  actuum  quorum 
alii  vel  alii  sive  a traditione  christiana  sive  a praxi  communiori  discrepant  ita  ut 
dubia  enascantur  vera  aut  saltem  provocantur,  circa  fidelitatem  Domini  institutioni. 
Schema  igitur,  ut  humiliter  opinor,  tractare  oporteret  de  substantia  Baptismatis, 
de  ipsa  ablutione  quattuorque  modis  ablutionis  passim  in  usu,  scii.:  immersionis, 
infusionis,  aspersionis  et  madef actionis. 

6.  Unicum  schema  de  Oecumenismo.  Valde  optandum  est  ut  Concilium  unicum 
schema  elaboret  unicumque  decretum  edicat  de  Oecumenismo.  Consequenter, 
pars  II  schematis  de  Ecclesiis  orientalibus  cui  titulus  est  « De  unione  christianorum 
orientalium  » iungatur  et  integretur  cum  schemate  decreti  de  Oecumenismo.  Ad 
hoc  obtinendum,  sufficeret  ut  primum  decretum  committatur  secretariatui  de  uni- 
tate christianorum.  Quod  si  hoc  non  videatur  admittendum  a Commissione  de 
ecclesiis  orientalibus,  nova  commissio  mixta  efformetur,  ad  rem  componendam, 
composita  aequalibus  partibus  ex  membris  tum  huius  commissionis  tum  huius 
secretariatus. 

In  specie-. 

Cap.  I - De  Oecumenismi  catholici  principiis. 

Pag.  8,  n.  1,  lin.  2.  Substituendum  est  verbum  « celebrationem  » verbo  « ad- 
ministra tionem  ». 

Pag.  9,  n.  3,  lin.  24.  Post  « utuntur  » inserenda  videntur  verba  « Nec  Verbi  Dei 
praedicatio,  nec  sacramentorum  celebrationes  semper  adaequate  perficiuntur  ».  Ra- 
tio-. Non  tantum  usus  fervore  evacuatus  potest  obscurare  splendorem  vultus  Eccle- 
siae, sed  id  evenire  etiam  ex  aliis  causis,  v.  g.  ex  omni  praedicatione  Verbi  Dei  non 
aptata,  ex  omni  Sacramentorum  collatione  cuius  significatio  restricta  vel  vix  intelli- 
gibilis  est. 

Pag.  10,  n.  3,  lin.  10.  Substituere  decet  verba  magis  biblice  sonantia  « Regni 
Dei  » verbis  « Regni  divini  ». 

Cap.  II  - De  Oecumenismi  exercitio. 

Hoc  caput  tractat  modo  vere  mirabili  de  renovatione  interna  Ecclesiae  spe- 
ciatim  in  n.  4.  Nonne  tamen  conveniret,  similiter  statuere,  etsi  breviter  in  para- 
grapho  particulari,  de  necessitate  reiuvenentiae  («  aggiornamento  »)  externae  Ec- 
clesiae, praecipue  quoad  disciplinam  et  liturgiam  quae  sunt  et  manent  media  magni 
momenti  ad  effectionem  progressus  interioris  animarum.  Quae  reiuvenentia  externa, 
inspirationem  ducens  ex  ipso  Evangelio  et  ratione  habita  apertissimarum  aspiratio- 
num catholicorum  et  ceterorum  christianorum,  licet  non  sit  tanti  momenti  quanti 
est  renovatio  ipsa  animarum  interna  neque  tantae  urgentiae,  tamen  de  medio  tol- 

leret  obices  multos  in  via  ad  unitatem  christianorum.  Ad  hunc  finem,  perutile  esset 
uti  textibus  plurimis  Ioannis  XXIII  de  duplici  hac  renovatione  Ecclesiae  cum  re- 
spectu ad  finem  proprie  oecumenicum. 

Cap.  III  - De  christianis  ab  Ecclesia  catholica  seiunctis. 

Pag.  21,  n.  14,  linn.  7-8.  Post  « ad  instaurationem  »,  emendare  oportet  textum 
sic:  « plenae  communionis  spiritualis  et  canonicae  inter  Ecclesias  orientales  seiunctas 
et  Ecclesiam  catholicam  ».  Ratio : Textus  non  debet  praebere  sensum  secundum 
quem  communio  primum  in  unione  canonica  consistit  neque  videri  se  referre  ad 
orientales  catholicos. 

Pag.  21,  n.  15,  lin.  21  s.  Loquendo  de  cultu  liturgico  communi  cum  Ortho- 
doxis, textus  tantum  de  cultu  mariali  mentionem  conspicuam  facit  omittendo  cul- 
tum maxime  fundamentalem  Eucharistiae.  Valde  opportuna  esset  hic  insertio  ali- 
quot sententiarum,  quibus  aperte  confirmaretur  praesertim  Eucharistiam  esse  cul- 
men cultus  ecclesialis  perque  Eucharistiam  Ecclesiam  ipsam  aedificari  prout  fert 
antiquissima  traditio;  unde  clare  apparet  hoc  Sacramentum  unitatis  esse  signum 
communionis  perfectae  et  recte  adhiberi  ut  criterium  ad  iudicandum  de  vera  inser- 
tione in  Ecclesia  (cf.  aliquot  textus  optime  congruentes  in  schemate  de  Ecclesia, 
Pars  I,  pag.  43,  nota  57). 

Pag.  23,  n.  19,  lin.  17.  Substituendum  verbo  « negationem  » aliud  minus  vehe- 
mens sicut  « imminutionem  » aut  « infirmationem  ». 

Pag.  23,  n.  19,  linn.  22-23.  Emendare  oportet  textum  ut  sequitur:  « Illi 
namque  vere  fratres  nostri  spiritum  adoptionis  filiorum  acceperunt  (cf.  Rom. 
8,  15),  templum  Dei  sunt  (cf.  1 Cor.  3,  16),  et  valent  quae  sursum  sunt  ubi 
Christus  est  sapere  (cf.  Coi.  3,  2)  et  cum  caritate  Christi  vivere  ».  Ratio : Locutio 
magis  biblica  hic  proponitur  quae  locum  tenere  potest  verborum  abstrusiorum 
« supernaturalibus  donis  »,  haud  facilium  intellectu,  praesertim  si  quis  acatholicos 
alloquitur. 


9 

Exc.mus  P.  D.  ALOISIUS  CARLI 
Episcopus  Signinus 

A - In  genere-. 

1.  Titulus  generalis  schematis  deberet  esse  « De  Oecumenismo  catholico  », 
ut  bene  habetur  in  titulo  cap.  I.  Etenim  oecumenismus  noster  non  est,  neque  esse 
potest,  idem  ac  oecumenismus  acatholicorum.  Ceterum  ea  omnia  quae  in  schemate 
continentur  ad  solos  catholicos  dicuntur. 

2.  Mihi  videtur  opportunum,  ne  dicam  necessarium,  conficere  prooemium 
quoddam  in  quo: 

a)  status  actualis  divisionis  inter  christianos  indicetur,  eiusque  lugenda 
consectaria  relate  ad  christianos  ipsos,  ad  paganos,  ad  missiones,  ad  mundum  ho- 
diernum, in  lucem  ponantur; 

b)  fortiter  ac  suaviter  manifestetur  materna  caritas  Ecclesiae  erga  filios 
separatos,  eiusque  declaretur  vehemens  et  sincerum  desiderium  componendi  unio- 
nem omnium  christianorum,  quae  priscis  temporibus  vigebat;  necnon  eius  bona 
voluntas  capessendi  omnia  media  ad  unionem,  iis  exceptis  quae  essent  contra  ius 
divinum; 

c)  clara  et  completa  detur  notio  « oecumenismi  »,  prout  illum  intelligit  et 
actuare  intendit  Ecclesia  catholica;  bene  definiendo  conceptus,  hodie  saepe  confu- 
sos, « unitatis  » et  « unionis  » et  « unicitatis  ». 

In  hoc  prooemium,  meo  quidem  iudicio,  transferenda  essent  plura  quae  nunc 
habentur  in  n.  3.  Ceterum,  nonne  illogicum  videtur  in  fine  cap.  I quod  inscribitur 
« De  oecumenismi  catholici  principiis  »,  dicere  quid  tandem  sit  iste  oecumenismus? 

3.  Habentur  in  schemate  repetitiones  inutiles  eorumdem  conceptuum,  v.  g. 
in  cap.  II  et  in  parte  II  cap.  III. 

Desideratur  etiam  concinnitas  et  styli  latini  accuratior  usus. 

B - In  specie-. 

Ad  cap.  I.  Inter  principia  oecumenismi  catholici  haec  quae  sequuntur  mihi 
videntur  explicite  statuenda: 

1.  Vera  Christi  Ecclesia  non  potest  esse  nisi  unica,  eademque  potest,  criteriis 
obiectivis  et  validis,  distingui  a ceteris  ecclesiis  quae  christianas  se  dictitant.  In 
concreto:  vera  Ecclesia  Christi  est  sola  catholica  apostolica  Romana , aut  (si  auribus 
modernis  displicet  haec  vox  « romana » — aliquis  cardinalis  publice  dixit  se 
prius  esse  catholicum  quam  romanum,  dum  e contra  est  omnino  eadem  res!  — de 
qua  cf.  DB  423  et  469)  fundata  super  Retrum  eiusque  successores  in  episcopatu 
Romano. 

Ex  hoc  primo  principio  statim  sequitur  non  posse  esse  veras  Christi  Ecclesias 
illas  quae  non  praetendunt  se  esse  unicam  (v.  g.  innumerae  sectae  protestanticae), 
immo  legitimam  autumant  pluralitatem  ecclesiarum.  Sequitur  etiam  veram  Eccle- 
siam Christi  aut  esse  catholicam  romanam,  aut  iam  amplius  non  exsistere  quod 
esset  contra  promissum  Christi  apud  Mt.  16,  18. 

Ergo  principium  de  unicitate  Ecclesiae  est  omnino  praeliminare  et  fundamen- 
tale, saltem  relate  v.  g.  ad  valdenses  et  protestantes. 

2.  Voluntas  Christi  est  ut  omnes  omnino  homines  hanc  unicam  suam  Eccle- 
siam ingrediantur,  quia  ei  soli  plenitudinem  revelationis  commisit,  in  eaque  sola 
homines  possunt  invenire  plenitudinem  gratiae  et  veritatis.  Sequitur  proinde  veram 
fidem  debere  esse  « integram  et  inviolatam  » (cf.  Quicumque ),  secus  non  esset  vera. 

3.  Est  de  necessitate  salutis  (exinde  exstat  pro  omnibus  gravis  obligatio  con- 
scientiae) ingredi  unicam  illam  Ecclesiam  Christi  simulatque  quis  illam  uti  talem 
agnoverit. 

Hic  locus  aptus  declarandi  verus  sensus  illius  axiomatis  « extra  Ecclesiam 
nulla  salus  ». 

Pariter  est  gravis  obligatio  conscientiae  deponendi  dubium  vertens  circa  legi- 
timitatem  ecclesiae  seu  communitatis  in  qua  quis  vivit;  agitur  enim  de  re  tanti 
momenti,  in  qua  tutior  pars  sequenda  est. 

4.  Ecclesia  catholica  nihil  umquam  potest  renuntiare  aut  mutare,  quoad  sub- 
stantiam, circa  eas  veritates  de  fide  et  moribus  quas  ipsa  profitetur,  sive  per  ordi- 
narium sive  per  extraordinarium  magisterium,  tamquam  divinitus  revelatas.  Quoad 
vero  « formulationem  extrinsecam  » illarum  veritatum  potest  quidem  admitti  cla- 
rificatio et  complementum,  salva  semper  substantia  veritatis  iam  definitae. 

5.  Christiani  separati,  cum  caritate  quidem  at  sine  timore,  exhortandi  sunt 
ut  velint  sincero  animo  attendere  ad  Ecclesiam  catholicam,  quippe  quae  unica  sem- 
per sese  professa  sit  tamquam  vera  et  exclusiva  Ecclesia  Christi,  « in  qua  una 

Christus  integra  perfectaque  fide  creditur  » (Pius  XI,  A.A.S.,  1931  p.  510);  velint 
oculis  delinitis  studere  historiae  et  doctrinae  Ecclesiae  catholicae  eique  non  tribuere 
defectus  personarum;  velint  denique  attendere  ad  fructus  sanctitatis  et  ad  chari- 
smata miraculorum  quae  etiam  nunc,  solummodo  in  ea,  inveniuntur  quaeque  proinde 
constituunt  validum  motivum  credibilitatis  (cf.  DB  1794). 

Nisi  haec  principia,  cum  caritate  quidem  at  cum  firmitate,  in  memoriam  re- 
vocentur, oecumenismus  posset  periculis  scatere,  esse  via  ad  relativismum  quem- 
dam religiosum,  ad  indifferentismum  aut  interconfessionalismum.  Quid  insuper 
fieret  de  sano  et  prudenti  proselytismo,  ad  quem  catholici  ipso  iure  vocantur  et 
cui  renuntiare  non  possunt?  In  oecumenismo  agendo  non  debet  dissimulari  aliam 
viam  non  dari  ad  optatissimam  omnium  Christianorum  unionem  nisi  « conversio- 
nem » eorum  ad  fidem  integram  catholicam;  quae  media  autem  ad  id  obtinendum 
sint  in  concreto  magis  idonea,  iuxta  loca  et  tempora  considerandum  est.  Conci- 
lii proinde  non  est  indicare  nisi  summa  lineamenta. 

Cavendum  est  ne  fratres  separati  illudantur,  obdormiscant  in  sua  « suficientia  » 
mediorum  spiritualium,  licet  catholici  dicant  apud  se  inveniri  « plenitudinem  ». 
Oecumenismus  deberet  in  fratribus  separatis  suscitare  sanctam  inquietudinem  circa 
cognitionem  verae  Ecclesiae  Christi. 

N.  1,  lin.  1.  Titulus  inter  uncos  deberet  esse  «De  Ecclesiae  unicitate  » aut 
saltem  de  Ecclesiae  unicitate  et  unitate,  cum  Leone  XIII  aiente  in  Satis  cognitum’. 
« At  vero  qui  unicam  condidit,  is  idem  condidit  unam  ». 

Lin.  9.  Loco  « mirabile  unitatis  sacramentum  instituit »,  clarius  dicatur: 
« mirabile  unitatis  sacramentum,  Eucharistiam  scii.,  instituit  ». 

Lin.  11.  Loco  « ...  in  cruce  ac  glorificatus  »,  clarius  dicatur:  « Exaltatus  autem 
in  cruce  ac  per  resurrectionem  et  ad  Ratrem  ascensionem  glorificatus  ». 

Linn.  16-19.  Videntur  auferenda,  quia  non  apparet  quid  conferat  ad  subiectam 
materiam  citatio  Rom.  6,  4,  multoque  minus  apparet  nexus  («  Etenim  »)  cum 
praecedentibus. 

Lin.  19.  Auferatur  illud  « praeterea  »,  quasi  agatur  de  re  accidentali  aut  su- 
peraddita. 

Lin.  20.  Loco  « ministeriis  » dicerem  potius  « charismatibus  ».  Charismata 
enim  sunt  dona  quae  specialem  aptitudinem  conferunt  ad  rite  adimplenda  « mi- 
nisteria » seu  officia. 

Linn.  22-30.  Minime  placent,  prout  iacent.  Tria  hic  affirmantur:  1.  Ecclesia 
est  fundata  super  fundamentum  Apostolorum,  qui  uti  collegium  sumi  videntur; 

2.  in  mandato  docendi  et  regendi  solummodo  Collegium  Duodecim  nominatur; 

3.  affirmatur  Petrus  electus  fuisse  ut...  etc.,  post  maioris  dilectionis  professionem. 

Circa  haec  tria  dicendum  habeo:  1.  Indubitatum  est  Christum  explicite  aedi- 
ficasse Ecclesiam  suam  supra  Petrum  singulariter  sumptum  ( Mt . 16,  18),  quod 
in  schemate  mire  tacetur!  E contra  non  eadem  certitudine  constat  eum  aedificasse 
super  fundamentum  apostolorum  et  prophetarum.  Textus  enim  citatus  Eph.  2,  20 
non  est  clarae  et  pacificae  exegeseos.  In  mente  Pauli  quinam  sunt  hi  apostoli? 
quinam  hi  prophetae?  Suntne  Duodecim  collegialiter  sumpti?  an  tantum  Petrus, 
cum  illud  plurale  intelligi  possit  tamquam  plurale  « genericum  »?  (cf.  1 Cor.  12,  28). 
Estne  hic  sermo  de  fundatione  primordiali,  seu  constitutionali  Ecclesiae  universae, 
an  tantum  de  origine  apostolica,  seu  de  fundatione  ecclesiae  particularis  (cf.  Rom. 
15,  20  et  1 Cor.  3,  10)? 

In  Eph.  2,  20  sermo  esse  videtur  de  fidelibus  qui  superaedificantur  , et  cre- 


886 


ACTA  CONC.  VATICANI  II  - PERIODUS  II 


scunt,  non  autem  de  Ecclesia , uti  tali,  considerata  in  momento  historico  suae  funda- 
tionis a Christo. 

Etiamsi,  in  extrema  hypothesi,  illi  apostoli  essent  revera  collegium  Duodecim, 
sequeretur  illud  collegium  esse  fundamentum  fidelium , non  autem  Ecclesiae. 

Extranea  intentioni  Pauli  videtur  quaestio  « constitutionalis  » Ecclesiae,  saltem 
hoc  in  loco.  Alibi  (Gal.  2,  9)  apostoli  pro  Paulo  sunt  potius  « columnae  » Ecclesiae 
quam  fundamentum. 

Neque  quidquam  certi  erui  posse  videtur  ex  Apoc.  21,  14,  quia  ibi  sermo 
est  — et  quidem  per  genus  litterarium  apocalypticum  — de  caelesti  Ierusalem, 
non  de  Ecclesia  in  phasi  terrestri. 

Ad  2.  Utique  mandatum  docendi,  regendi  etc.  datum  est  collegio  Duodecim 
(in  nota  4 melius  diceretur:  cf.  Mt.  28,  18-20  collato  cum  Mt.  18,  18  et  Io.  20,  23); 
sed  prius  datum  est  singulariter  Petro  (cf.  Mt.  16,  19):  quod  mire  in  schemate 
tacetur! 

Ad  3.  Utique  Christus  interrogavit  Petrum:  « amas  ne  plus  his  »;  sed  in  pro- 
fessione sui  amoris  Petrus  non  respondit  « plus  his  ».  Ergo  auferatur  vox  « maio- 
ris » in  lin.  26. 

His  praedictis  formulam  novam  proponere  audeo:  « Hanc  sanctam  suam  Ec- 
clesiam, seipso  semper  summo  angulari  lapide  manente,  Christus  Iesus  super 
B.  Petrum  apostolum  aedificavit,  cui  etiam,  post  eius  fidei  confessionem  et  di- 
lectionis professionem,  officium  commisit  ut  fratrum  suorum  collegio  praeesset, 
singulos  etiam  in  fide  confirmando,  et  universum  gregem  in  perfecta  unitate  pa- 
scendo; atque  sive  Petro  separatim  (cf.  Mt.  16,  19)  sive  collegio  simul  Duode- 
cim apostolorum  universale  mandatum  docendi,  regendi  et  sanctificandi  concre- 
didit ». 

Pag.  8,  lin.  1.  Loco  «...per  eorum  eorumque...  » dicatur  clarius  «per  apo- 
stolorum eorumque...  ». 

Pag.  8,  lin.  4.  Loco  « et  manifestavit  » clarius  dicatur  « et  visibilem  effecit  ». 

Pag.  8,  lin.  5.  Loco  « participatione  celebrationeque  » dicatur:  « celebratione 
et  participatione  ».  Prior  videtur  esse  celebratio  quam  participatio. 

Pag.  8,  lin.  6.  Quid  significat  « in  regiminis  fraterna  concordia  »? 

N.  2,  lin.  15.  Loco  « seiunctae  »,  melius  diceretur  « se  seiunxerunt  ».  Histo- 
rice enim  illa  seiunctio  fuit  voluntaria. 

Linn.  17-20.  Propono  novam  formulam:  « Fratres  autem  seiuncti  qui  in  Chri- 
stum quidem  credunt  et  baptismum  rite  receperunt,  licet  perfecta  Ecclesiae  catho- 
licae communione  non  fruantur,  quibusdam  tamen  communibus  vinculis  nobis- 
cum  coniuncti  sunt.  Baptizati...  ». 

Lin.  23.  Loco  « ipsa  Ecclesia  » dicerem:  « ipsa  unica  Christi  Ecclesia  ». 

Lin.  23.  Post  verbum  « vivificatur  » adderem:  « ex  miserentis  Dei  provi- 
dentia qui  neminem  vult,  sine  culpa  personali,  perire  ». 

Lin.  26.  Verba  « quibus  quoque  Ecclesiae  unitas  manifestatur  » indigent,  meo 
quidem  iudicio,  aliqua  clarificatione. 

Lin.  29.  Post  verba  « vel  communitatis  »,  adderem:  « positis  tamen  semper 
conditionibus  debitis  sive  ex  parte  ipsarum  actionum  sive  ex  parte  subiecti, 
procul  dubio  vitam  etc.  ». 

Lin.  33.  Quid  significant  verba  « nequaquam  in  mysterio  salutis  significatione 
et  pondere  exutae  sunt  »? 

Linn.  34-36.  Meo  quidem  iudicio  Spiritus  Sanctus  non  utitur  ecclesiis  aut 

communitatibus  separatis,  ut  talibus  (esset  enim  quasi  recognoscere  earum  legi- 
timitatem!),  sed  utitur  mediis  validis  quae  in  illis,  ex  misericordia  Dei,  inve- 
niuntur quaeque  sunt  veluti  spolia  et  reliquiae  pristinae  communis  Matris  Ecclesiae! 

Propono  igitur  novam  formulam:  « Spiritus  enim  Christi  uti  non  renuit  salutis 
mediis  quae  in  illis , tamquam  divina  unicae  Sponsae  dos,  adhuc  inveniuntur , quo- 
rum virtus  derivatur  etc.  ». 

N.  3,  lin.  4.  Titulus  inter  uncos  sit  « De  catholicorum  oecumenismo  »,  quia 
sermo  est  tantummodo  de  iis  quae  catholici  facere  debent. 

Lin.  14.  Post  verbum  « agnoscentes  » addatur  « ad  hos  conatus  fovendos  », 
ita  ut  melius  clarescat  nexus  inter  meliorem  vitam  catholicorum  et  oecumenismum. 

Lin.  16.  Loco  « uberius  participent  » dicatur  « uberius  ipsi  participent  ». 

Lin.  21.  Loco  « reddant  » dicatur  « ttddat  »,  claritatis  gratia. 

Linn.  23-25.  Nimis  generaliter  asseritur,  nimisque  offensivum  est  pro  catho- 
licis, quasi  ipsi  omnes  ipsique  soli  suam  fidem  digne  non  vivant.  Propono  igitur 
novam  formulam:  «...  tamen  non  omnia  eius  membra  illo  quo  par  est  fervore 
iisdem  utuntur,  ita  ut  genuinus  vultus  Ecclesiae  etc.  ». 

Pag.  10,  lin.  7.  Auferendum  censeo  illud  « semper  » quia  superfluum. 

Pag.  10,  lin.  13.  Loco  « sibi  quidem  » dicerem  « Ecclesiae  quidem  »,  ad  vi- 
tandam aequivocationem. 

Legitime  quaeri  potest:  estne  verum  acatholicos  per  baptismum  « apponi  » 
Ecclesiae,  eo  sensu  quem  habet  citatus  locus  Act.  2,  41?  Ibi  enim  « appositae 
sunt  »,  scii,  sese  adiunxerunt  numero  credentium,  non  solum  per  baptismum,  sed 
prius  per  professionem  eiusdem  fidei  («  receperunt  sermonem  eius,  scii.  Petri  »). 

Ergo  clarius  dicerem,  lin.  13:  « ...qui  Christianorum  quidem  numero  per  bap- 
tismum appositi,  sed  ab  ecclesiastica  etc.  ».  Insuper  notula  28  ponenda  mihi  vi- 
detur non  post  verbum  « appositi  » sed  post  verbum  « seiuncti  sunt  ». 

Linn.  29-31.  Quae  hic  dicuntur  non  possunt  profecto  omnibus  catholicis  com- 
mendari, etiam  illis  qui  ad  id  muneris  parati  non  sunt,  quique  proinde  sese  expo- 
nerent periculo  amittendi  fidem,  et  catholicam  doctrinam  irrisioni  acatholicorum 
exponerent. 

Dicerem  proinde:  « Deinde,  iuxta  prudentes  normas  ab  Ecclesia  statutas,  una 
cum  illis  efficaciter...  ». 

Caput  II.  Titulus  sit:  « De  Oecumenismi  catholici  exercitio  ». 

Lin.  1.  Post  verbum  « pertinet  » adderem:  « iuxta  suam  cuiusque  conditio- 
nem ».  Nam  non  omnes  eodem  modo  hoc  officio  adstringuntur. 

Lin.  3.  Loco  « ...  existentem...  conducit  »,  clarius  dicerem:  « iam  quodam- 
modo existentem  manifestet...  conducat  ».  Coniunctivus  finalis. 

N.  4.  Titulus  inter  uncos  non  placet,  quia  mihi  videtur  aequivocus.  Etenim 
illa  renovatio  « interior  Ecclesiae  » a fratribus  separatis  posset  falso  intellegi  de 
mutatione  substantiali  Ecclesiae.  Ceterum  documenta  allata  in  notula  1 loquuntur 
« de  renovatione  christiani  populi  morum  »,  de  « reformatione  universalis  Eccle- 
siae». Ergo  in  lin.  6 auferat  bina  vox  « interior  ». 

Lin.  14.  Loco  « significationes  » dicatur  « formae  ». 

N.  5,  lin.  21.  Loco  « A Spiritu  divino  » dicatur  « A Spiritu  Sancto  ». 

Linn.  23-27.  Citatio  litteralis  Eph.  4,  1-3  debet  fieri  iuxta  Vulgatam:  ergo 
servanda  eius  interpunctio  et  graphia  (e.  g.  « unitatem  spiritus  »,  non  « unitatem 
Spiritus  »). 

Lin.  31.  Citatio  Mt.  20,  28,  cum  sit  litteralis,  debet  fieri  hoc  modo:  « ...qui 
inter  nos  “ non  venit  ministrari,  sed  ministrare,  et  dare  animam  suam  redemptio- 
nem pro  multis  ” (Mt.  20,  28)  ». 

N.  6,  lin.  12.  Loco  « ...  cum  contra...  asseverant  »,  cum  pendeat  a « Sciant 
insuper  » lin.  10,  sic  dicatur:  « ...  decorantur;  e contra  eorum  sanctitatem  coram 
omnibus  palam  testari  plenitudinem  haereditatis  qua  in  Ecclesia  catholici  ipsi 
f ruuntur  ». 

N.  7,  lin.  16.  Non  placet  titulus  precum  « pro  Ecclesiae  unitate »,  quia 
aequivocus.  Dicatur  ergo  « pro  christianorum  unitate  ». 

N.  9,  lin.  10.  Dicitur  « quae  melius  veritati  respondeat  ».  Cuinam  veritati? 
dogmaticae?  historicae?  Auferenda  est  omnis  aequivocatio. 

Lin.  12.  Post  verbum  « sacerdotes  »,  adderem:  « praesertim  qui  inter  fratres 
separatos  versari  debebunt  ». 

Lin.  16.  Dicitur  « missionales  viri  ».  Quare  non  etiam  feminae?  Dicatur  ergo 
generaliter  « missionales  ». 

Lin.  19.  Loco  « proficiscuntur  » dicamus  « proficisci  possunt  »,  ne  videamur 
credere  oecumenismum  agere  veluti  ex  opere  operato! 

N.  10,  lin.  22.  Loco  « ab  oecumenismo  » dicatur:  « ab  oecumenismo  catho- 
lico ». 

Lin.  25.  Post  verba  « explicanda  est  » adderem:  « quando  cum  eis  agitur  ». 
Ratio  est:  quando  non  agitur  cum  fratribus  separatis,  non  est  necesse  mutare 
nostram  consuetam  formam  exponendi  doctrinam  nostram.  Immo,  etiam  quando 
agitur  cum  fratribus  separatis,  nostra  expositio  debebit  respondere  necessitatibus 
huius  vel  illius  sectae  protestanticae:  nam  apud  illos  discordia  maxima! 

Lin.  33.  Loco  « qui  ab  omnibus  possit  vere  comprehendi  » dicerem  melius: 
« qui  ab  ipsis,  quantum  feri  potest,  recte  comprehendatur  ».  Ratio  est  iam  supe- 
rius allata. 

N.  11,  pag.  18,  lin.  10.  Loco  « bonorum  non  aequa  distributio  » dicerem: 
« bonorum  materialium  non  aequa  distributio  ». 

Pag.  18,  lin.  13.  Loco  « ad  unitatem  christianam  » dicerem  « ad  unitatem 
christianorum  ». 

Caput  III.  In  genere  id  mihi  videtur  animadvertendum.  Totum  hoc  caput  est 
in  describendis  fuse  et  laudandis  cum  vero  affectu  iis  quae  fratres  separati  nobiscum 
communia  habent.  Optime!  At  nihil,  aut  fere  nihil  et  nonnisi  vago  modo,  dicitur 
de  iis  quae  ipsis  desunt! 

Praesertim  relate  ad  protestantes,  clare  dicendum  est  eos  pluribus  mediis 
carere  divinitus  institutis  ad  recipiendam,  recuperandam  et  augendam  vitam  gra- 
tiae; eos  carere  magisterio  authentico  et  infallibili;  eos  generatim  carere  sacerdotio 
sacramentali;  eos  carere  regimine  sacro. 

Oecumenismus  debet  eos  sincere  iuvare  ut  clare  percipiant  et  sentiant  quanta 
eis  desunt,  quaeque  ex  voluntate  Christi  omnes  fideles  habere  deberent. 

Insuper  in  schemate  numquam  clare  et  explicite  affirmatur  fratres  separatos 
posse  quibusdam  donis  Dei  frui  solummodo  si  et  quatenus  sint  in  bona  fde. 

N.  12,  lin.  4.  Loco  « opportunum  » dicerem  « necessarium  ». 

N.  13,  linn.  18-19.  Loco  verborum  « arbitra  Sede...  oreretur » dicerem: 
« arbitro  semper  sedente,  iuxta  communem  ac  pacifcum  consensum,  Pontifice  Ro- 
mano si  circa  fidem  vel  disciplinam  etc.  ». 

Linn.  23-26.  Propono  aliam  formulam:  «...praevaluit  atque  praevalet  cura 
et  studium  servandi,  inter  particulares  Ecclesias , amicales  illas  in  fidei  caritatisque 
communione  necessitudines,  quae  inter  sorores  vigere  debent  ». 

Lin.  29.  Loco  « et  in  iuridico  ordine  » dicerem  « et  in  iuridicis  institutis  ». 

Pag.  21,  lin.  2.  Loco  « definita  sunt  » legendum  « definita  esse  ». 

N.  14,  lin.  7.  Loco  « ad  instaurationem  plenae  canonicae  et  spiritualis  com- 
munionis »,  dicerem:  « ad  instaurationem  plenae  sive  doctrinalis  sive  canonicae 
et  spiritualis  communionis  ».  Non  possumus  enim  ignorare  fratres  orthodoxos 
quasdam  doctrinas  non  rectas  habere. 

N.  15,  lin.  15  s.  Sic  amplificarem:  « Omnibus  quoque  notum  est  qua  fide 
christiani  orientales  septem  a Christo  Domino  instituta  Sacramenta  teneant  Usque 
tamquam  gratiae  divinae  instrumentis  utantur,  quanto  cum  amore  liturgica  Sa- 
cra etc.  ...  ». 

N.  16,  lin.  9.  Loco  « nimis  » ponendum  videtur  « satis  ». 

N.  17,  lin.  15.  Dicatur  « de  diversa  interdum  theologica  etc  ». 

Lin.  18.  Loco  « protenduntur  » dicerem  « legitime  sese  protendere  possunt  ». 
Ratio:  non  videtur  statuendum  « factum  » sed  sola  possibilitas  facti. 

Lin.  21.  Loco  « quam  discrepare  » dicerem:  « quam  substantialiter  discre- 
pare >>. 

Lin.  28,  Loco  « ad  viam  unitatis  » dicerem  « ad  viam  unionis  ». 

N.  19.  Sub  hoc  titulo  Valdenses  et  Hussitae  non  comprehenderentur. 

Linn.  14-18.  Hoc  comma  penitus  auferendum  censeo  quia,  cum  ingrediatur 
in  meritum  quaestionis,  saltem  insufficiens  dicendus  est,  et  historiae  non  plene 
congruens.  Non  pertinet  ad  Concilium  instituere  processum  historicum. 

Lin.  23.  Loco  « et  supernaturalibus  donis  elevari  possunt » dicerem:  « et 
superna turalibus  quibusdam  donis  ditari  possunt  ». 

N.  20,  lin,  34.  Loco  « vires  sibi  hauriunt  » dicerem  « vires  sibi  haurire  pos- 
sunt ».  Statuatur  possibilitas,  non  factum! 

N.  21,  lin.  5.  Loco  « sibi  loquentem  inveniunt  » dicatur  « sibi  loquentem 
invenire  possunt  ».  Eadem  ratio  ac  supra. 

N.  22,  lin.  26.  Loco  « in  Christo  ulterius  » dicerem  « in  Christo  per  Eccle- 
siam ulterius  ». 

Lin.  29.  Post  « illud  voluit  » addatur  « , Ecclesiam  scii.  ». 

Exc.mus  P.  D.  VILLELMUS  CONWAY 
Episcopus  tit.  Nevensis,  vic.  cap.  Armachanus 

Cap.  I:  par.  2,  pag.  8,  lin.  19.  Loco  « quadam  tamen  communione  nobiscum 
coniuncti  sunt  »,  forsitan  melius  esset  dicere  « quodam  tamen  modo  nobiscum 
coniuncti  sunt  ». 

Cap.  II:  pag.  15,  lin.  1.  Post  verbum  « pertinet  » velim  ut  inserantur  verba 
« sub  ductu  et  auctoritate  Pastorum  in  Ecclesia  ». 

Par.  7,  pag.  16,  lin.  22.  Post  verba  « In  quibusdam  peculiaribus  rerum 
adiunctis  »,  velim  ut  inserantur  verba  « de  quibus  iudicare  valet  Ordinarius  loci  ». 

Exc.mus  P.  D.  IOSEPH  ANTONIUS  DAMMERT  BELLIDO 

Episcopus  Cajamarcensis 

Cap.  III , pars  I:  «De  Ecclesiarum  orientalium  peculiari  consideratione  ». 
Considero  que  debe  ser  unido  con  la  « Pars  II,  De  unione  christianorum  orienta- 
lium » dei  esquema  « De  Ecclesiis  orientalibus  »,  porque  tienen  muchos  puntos 
en  comun  que  se  repiten.  De  la  fusion  de  ambas  partes  resultara  una  mejor  pre- 
sentacion. 

EI  lugar  definitivo  de  esta  materia  debe  ser  en  este  esquema  de  Oecumenismo, 
suprimiendo  la  « pars  II  » dei  esquema  de  Ecclesiis  orientalibus. 

12 

Exc.mus  P.  D.  SALOMON  FERRAZ 
Episcopus  tit.  Eleuthernensis 

In  quaestione  de  protestantibus  ad  Ecclesiam  Matrem  revocandis,  nihil  dic- 
tum est  de  methodo  seu  de  praxi  tenenda;  de  qua  re  iudico  opportunum  ea  quae 
sequuntur  declarare,  quae  ex  experientia  mea  deprompsi,  cum  et  ego  e Prote- 
stantismo  ad  Ecclesiam  Romanam  veni. 

1.  Necesse  est  in  illis  recognoscere  elementa  positiva , quae  ex  religione  ca- 
tholica traditionali  retinent.  Etenim,  separationes  ab  Ecclesia  Matre,  praescindendo 
a causis  ordinis  temporalis,  ex  eo  ortae  sunt,  quod  aliquae  veritates,  vel  neglectae 
tunc  temporis,  vel  minus  bene  explicatae,  a dissidentibus  nimis  exclusive  elabo- 
ratae sunt.  Aliarum  vero  veritatum,  tantum  quosdam  adspectus  consideraverunt, 
aliis  plene  neglectis.  At  vero,  nunc,  ex  contactu  cum  catholicis,  in  non  paucis, 
quandam  concordiam  obtinuerunt,  saltem  in  quibusdam  doctrinis  summi  momenti 
uti  sunt:  iustificatio  ex  fide  simul  et  operibus;  notio  peccati  etiam  originalis; 
conversio  et  sanctificatio,  valor  scripturarum,  sacramentorum  et  Traditionis  etc. 

2.  Protestantes  laudandi  sunt  quoad  eorum  activitatem  missionariam,  per 
quam  innumeros  paganos  ad  familiam  fidei  christianae  per  Baptismum  adduxe- 
runt, et  etiam  quoad  eorum  zelum,  in  studiis  biblicis  et  apud  vulgus  bibliarum 
et  speciatim  evangeliorum  latam  diffusionem. 

3.  Anglicani  vero,  in  specie,  considerandi  sunt  omnino  benemerentes,  ob 
novam  positionem  quam  audacter,  coram  eorum  natione  et  mundo  universo,  as- 
sumpserunt, in  relatione  cum  S.  Sede  Romana  et  cum  ipso  Summo  Pontifice. 
Sententia  autem  Leonis  XIII  circa  ordines  anglicanos,  non  videtur  esse  infallibilis, 
neque  desunt  theologi  et  canonistae  catholici  qui  eos  ut  validos  propugnant. 

4.  Tandem  methodus  adhibenda  in  unione  cum  Protestantibus  procuranda, 
haec  mihi  videtur: 

a)  Tamquam  conditio  praevia  sine  qua  non  adhibenda  est  assidua  oratio 
sive  indi  vidualis  sive  collectiva. 

b)  Servandus  omnino  est  ordo  hierarchicus  valorum  christianorum  fere 
hoc  modo: 

Primo  loco  procuranda  est  unitas  in  fide  Christi  Salvatoris  Nostri  Filii  Dei 
Vivi,  qui  est  Secunda  Persona  Sanctissimae  Trinitatis,  ex  cuius  pretiosissimo  San- 
guine, redempti,  iustificati  et  salvati  sumus. 

Ex  hoc  dogmate  fundamentali,  faciliter,  alia  dogmata  erui  possunt,  et  sic 
acceptari  a fratribus  separatis,  dummodo  distinguamus  simplicem  quandam  fidem 
vere  sufficientem  ab  eiusdem  fidei  ampliori  et  intensiori  comprehensione  in  po- 
sterum progressive  adquirenda,  ut  etiam  fit  cum  catholicis  ipsis. 

Secundo  loco , procuranda  est  unio  sacramentalis , agnoscens  sacramenta,  ubi- 
cumque illa  vere  existant,  tamquam  fontes  gratiae  Christi,  per  Ecclesiam  hominibus 
communicatae. 

Tertio  loco , veniet  unitas  iuridico-disciplinaris , in  ipso  episcopatu  hierarchico 
et  magisterio  ecclesiastico,  sub  unico  capite  visibili,  S.  Petri  successore,  et  Com- 
munio cum  eiusdem  Apostolica  Sede. 

Quaevis  inversio  istius  ordinis  valorum  difficultates  maximas  inveniet  in 
revocandis  fratribus  in  occidente  separatis,  quibuscum  tractus  noster  debet  esse  or- 
natus tribus  illis  qualitatibus,  quibus  Summus  Pontifex  sanctae  memoriae  Ioan- 
nes  XXIII,  in  hoc  munere  mihi  designando,  adhibendas  hortatus  est:  scii. 

comprehensione,  respectu  et  amore. 

Sic  praeter  contactus  illos  a schemate  praevisos,  inter  theologos  utriusque 
partis,  optimum  omnino  esset  resumere  Conferentias  sic  dictas  Malines:  denique 
universam  legislationem  canonicam  has  relationes  nimis  rigide  statuentes,  mox 
attenuare  seu  modificare. 


13 

Exc.mus  P.  D.  ALBERTUS  ALOISIUS  FLETCHER 
Episcopus  Petriculanus 

In  schemate  de  Oecumenismo  in  finem  post  n.  11,  ego  infrascriptus  Ordina- 
rius episcopus  emendationem  sequentem  propono: 

Normae  pro  Oecumenismo  a commissione  pro  unione  christianorum  edentur, 
quibus  limites  actionis  a clericis  necnon  laicis  observandi,  in  Oecumenismo  fo- 
vendo, praescripti  erunt.  Apud  omnem  vero  conferentiam  nationalem  episcopo- 
rum constitui  debet  commissio  pro  unione  christianorum,  cuius  sub  vigilantia, 
secundum  normas  a commissione  Pontificia  latas,  conventus  oecumenici  cum  fra- 
tribus separatis  ordinari  possunt  et  debent.  Officium  huius  commissionis  episco- 
porum erit  Oecumenismi  veri  nominis  promovendi  et  praecavendi  ne  per  falsam 
speciem  Oecumenismi  periculum  indifferenti smi  apud  catholicos  necnon  apud 
fratres  separatos  orietur. 

Ratio : Pericula  indifferentismi  in  variis  propositis  aut  etiam  factis.  Sequen- 
tia uti  licita  et  opportuna  a quibusdam  proposita  sunt: 

1.  Ministros  fratrum  separatorum,  utique  bene  erga  Ecclesiam  dispositos, 
invitatu  sacerdotum,  in  sanctuariis  ecclesiarum  nostrarum  coram  catholicis  fide- 
libus theologiam  sectae  propriae  illustrare. 

2.  Occasione  exercitiorum  spiritualium,  pro  catholicis  simul  ac  acatholicis, 
apud  aedificia  autem  catholica,  ministros  adesse  ut  in  rebus  spiritualibus  suis  fra- 
tribus separatis  consulant. 

3.  Catholicum  saepius  frequentare  (etsi  modo  passivo)  ecclesiam  acatholi- 
cam,  tempore  cultus  officialis,  cum  consors  huius  fidelis  acatholica  sit. 

4.  Pueros  catholicos  frequentare  scholas  neutras,  etsi  sine  difficultate  scho- 
lam catholicam  frequentare  possint. 

5.  In  matrimoniis  « mixtis  »,  filios  educare  in  religione  genitoris  eiusdem 
sexus. 

6.  Ecclesiam  agnoscere  validitatem  nuptiarum  coram  ministro  civili  vel  mi- 
nistro acatholico  contractarum,  etiamsi  una  saltem  pars  catholica  sit. 

7.  Ecclesiam  dispensare  supra  impedimento  mixtae  religionis,  cautionibus 
praetermissis. 

Ratio-.  Ulterius  quaeritur: 

1.  Si  sacerdotes  per  modum  habitus  in  ecclesiis  fratrum  separatorum  de  vera 
fide  loquentur,  nonne  desiderabunt  ministri  pro  fratribus  separatis  item  de  eorum 
doctrina  in  ecclesiis  nostris  loqui?  Nonne  fratres  offensam  praestabimus  si  id  non 
conceditur?  Et  si  doctrinam  eorum  praedicabunt  in  nostris  aedificiis,  nonne  pe- 
riculum indifferentismi  inveniatur? 

2.  Praebaturne  ministris  acatholicis  locum  in  sanctuario  nostro  tempore  ritus 
liturgici?  An  permittitur  sacerdotibus  locus  in  sanctuario  aliove  simili  situ  dum 
ritus  acatholici  in  ecclesiis  eorum  peragantur? 

3.  Etiam  in  precibus  in  conventibus  oecumenicis,  nonne  aptae  cautelae  adhi- 
beri debent  ne  quidam  « cultus  officialis  oecumenicus  » tamquam  « ritus  indiffe- 
rentismi » oriatur? 

Schema  tamen  mihi  permultum  placet  et  em.mo  card.  Praesidi  et  rev.mis  Pa- 
tribus conciliaribus  huius  commissionis  gratulor  et  me  gratissimum  profiteor. 

Speramus  fore  ut  haec  et  permulta  similia  pericula  evitari  possint  per  normas 
a S.  Sede  latas  et  per  vigilantiam  episcoporum. 

14 

Exc.mus  p.  d.  dominicus  senyemon  fukahori 

Episcopus  Fukuokaensis 

Hoc  schema  mihi  videtur  perfecte  elaboratum,  quapropter  nihil  est  mutan- 
dum, addendum  vel  delendum.  Mihi  placet. 

15 

Exc.mus  P.  D.  IOSEPH  GAWLINA 
Archiepiscopus  tit.  Mady tensis 

Cap.  I:  aequilibratum,  elegans,  optimum  videtur. 

Cap.  II.  A Spiritu  divino  inspirata  videtur  iam  selectio  verborum  « gratia 
sincerae  abnegationis,  humilitatis  et  mansuetudinis  in  serviendo,  fraternae  in  alios 
propensionis  ».  Acatholici  enim  maxime  queruntur  de  sic  dicto  « imperialismo  » 
romano,  qui  eos  aliquo  modo  quasi  « hamo  capere  » vellet.  Caput  istud  talem 
suspicionem  omnino  removet. 

Pag.  18,  lin.  7 addatur:  « sive  in  defendenda  Eide  contra  colligatos  hodie 
Dei  inimicos  » (uti  scriptum  est  in  laudata  S.  C.  S.  Officii  Instr.:  De  motione 
oecumenica).  Ratio-,  omissio  huius  argumenti  coniectare  sinit  decretum  rem  maximi 
momenti  tamquam  incommodam  silentio  praetermittere  voluisse;  attamen  fratres 
separati  hoc  adiumentum  a nobis  qua  validissima  parte  christianitatis  exspectant, 
licet  illis  saepe,  praesertim  ab  atheis  guberniis  oppressis,  non  apte  conveniat  aper- 
tis verbis  loqui. 

Cap.  III.  Caput  hoc,  oculis  acatholicis  lectum,  videtur  esse  adhortatio  ad 
clerum  latinum,  eo  quidem  modo,  ut  acatholicis  demonstretur:  « quantum  mutati 
simus  ab  illo  »,  ideoque  timendum  est,  ut  a fratribus  seiunctis  uti  vox  plenae 
sinceritatis  censeatur. 

a)  Pag.  20,  linn.  8-9:  « haereditas  ab  apostolis  accepta  » ambiguum  esse 
videtur.  Quis  accepit?  Apostoli  aut  eorum  successores?  Melior  igitur  videtur 
suppressio  vocabulorum  « est , quique  inde  »,  aut  loco  « accepta  » dicendum  for- 
san: « tradita,  participata,  acquisita  ». 

b)  Pag.  20,  lin.  18.  Nomen  « arbitra  » Sede  romana,  quamvis  verissimum, 
nimis  arbitraliter  sonat,  quod  in  circumstantiis  oecumenicis  evitandum  putatur. 
Proponitur  sequens  formula:  « Sede  romana  dirimente  ex  communi  consensu  dis- 
sensiones et  dissidia,  si  quae  circa  fidem  vel  disciplinam  inter  eas  orirentur  ». 

c ) Pag.  22,  lin.  36:  « nihil  ultra  imponere  oneris  quam  necessaria  » {Act. 
15,  28)  hic  non  convenienter  posita  videntur,  cum  Actus  Apostolorum  de  re 
omnino  differente  loquuntur.  Insuper  ipsa  mentio  impositionis  oneris  minus  ad 
relationes  oecumenicas  accommodata  videtur. 

d)  Pag.  23,  lin.  2:  addatur  in  parenthesi:  (S.  Ignatii  Antiocheni:  r\  7cpoxa- 
07)fAev/)  -c%  dyaTCT]?).  Ratio : a Patre  graeco  desumptum  argumentum  sensum  no- 
strum iuvare  potest. 

e)  Pag.  23,  lin.  15:  melior  videtur  transmutatio:  « homo  ex  gratia  Dei 
tantum  » loco  « homo  tantum  ex  gratia  Dei  ». 

/)  Pag.  23,  lin.  20  loco:  « deviciantur  » ponatur  « devinciantur  ». 

16 

Exc.mus  P.  D.  CAROLUS  P.  GRECO 
Episcopus  Alexandrinus 

Placet. 


17  , 

Exc.mus  P.  D.  CAROLUS  HERMAN  HELMSING 
Episcopus  Kansanopolitanus  - S.  Ioseph 

This  Schema  is  to  be  commended  most  highly.  It  is  especially  gratifying  to 
note  the  spirit  of  charity  and  respect  displayed  towards  our  separated  brethern. 

Directives  and  suggestions  from  the  Secretariate  for  the  Unity  of  Christians 
concerning  the  dialogue  with  non-Catholics  and  concerning  prayer  in  common 
with  our  separated  brethern  would  be  very  welcome. 

There  is  stili  need,  however,  either  in  this  Schema  or  in  some  other,  for  a 
conciliar  statement  regarding  religious  liberty. 

Although  this  Schema  De  Oecumenismo  is  rightly  concerned  with  Christians 
who  are  separated  from  the  Catholic  Church,  it  would,  nonetheless,  be  desirable 
to  have  a conciliar  statement  concerning  the  Jews  and  our  relationship  with  them. 

Following  the  lead  of  the  Encyclical  « Pacem  in  Terris  »,  in  this  or  in  some 
other  Schema,  a message  of  love  and  respect  should  be  addressed  to  all  men  of 
good-will,  even  to  non-believers,  e.  g.  Moslems  and  even  to  pagans,  e.  g. 
Buddhists. 

18 

Exc.mus  P.  D.  ANDREAS  R.  JACQ 
Episcopus  tit.  Cerasenus 

Hoc  schema  mihi  valde  placet.  Attamen,  ad  cap.  I,  n.  3,  pag.  10,  lin.  30  et 
ad  cap.  II,  n.  10,  pag.  17,  lin.  20:  Notio  oecumenismi  quam  fratres  separati 
fovent,  intelligitur  potius  notio  « indigentiae  » in  eo  sensu:  quaerunt  veritatem 
« minimam  » quae  possit  ab  omnibus  suis  ecclesiis  admitti,  in  qua  fundatur  « uni- 
tas » (cf.  Congressum  in  New  Delhi,  dec.  1961). 

Notio  veri  oecumenismi  est  in  plenitudine  revelationis  ad  quam  assequendam 
omnes  invitantur  in  unitate  Christi. 

Optandum  est  ut  clarius  appareat  haec  plenitudo  quae  omne  syncretismum 
religiosum  penitus  reiicit. 

19 

Exc.mus  P.  D.  LAURENTIUS  J AEGER 
Archiepiscopus  Paderbornensis 

Schema  generaliter  placet,  quia  exhibet  solida  fundamenta  doctrinalia  oecu- 
menismi catholici  et  hisce  in  rebus  validas  normas  fidei  consentaneas  activitati 
catholicorum  praebet  et  etiam  de  acatholicorum  christiani  nominis  haereditate  eo 
modo  tractat,  ut  unitati  christianorum  fovendae  provideat. 

Schemate  mature  deliberato  propono  sequentes  emendationes: 

Pag.  7,  n.  1,  lin.  10:  post  verba  « in  aeternum  » addatur:  et  Ecclesiae  est 
unitatis  increatum  principium.  Ratio : Hoc  additamentum  ex  Encyclica  Mystici 
Corporis  desumptum  indicat  internum  Ecclesiae  unitatis  principium.  Haec  genuina 
catholica  doctrina  etiam  sub  aspectu  oecumenico  plurimum  valet  (cf.  Mystici  Cor- 
poris, ed.  Herder,  Friburgi  Brisgoviae,  pag.  58  et  64). 

Pag.  8,  n.  2,  lin.  24:  post  verbum  « saepta  » addatur:  quae  Christus  per  Spi- 
ritum Sanctum  operatur.  Ratio-,  ut  iterum  Spiritus  Sancti  operatio  vocetur,  qui 
etiam  extra  Ecclesiae  visibilia  saepta  gratiam  operatur  (cf.  Decreta  S.  Off.  de 
7 dec.  1960,  Denz.  1295,  et  Const.  dogm.  Unigenitum  de  8 sept.  1713,  Denz. 
1379). 

Pag.  9,  n.  3,  lin.  40:  loco  verbi  «Vestigia  » potius  ponatur:  Beneficia.  Ratio : 
« Vestigia  » Christi  minus  dicit.  Terminologia  « vestigia  » in  contextu  ecclesiolo- 
gico  saec.  xvi  introducta  est  a Calvino,  qui  loquebatur  de  « vestigiis  Ecclesiae  » 
in  Ecclesia  catholica-romana. 

Pag.  17,  n.  11,  lin.  34:  haec  paragraphus  initium  sumat  hoc  additamento 
apposito:  In  conspectu  mundi  omnes  christiani  nominis  confessores  fidem  in 
Deum  unum  et  trinum  in  Filium  Dei  incarnatum,  Dominum  et  Redemptorem  no- 
strum, profiteantur  et  communi  conatu  testimonium  reddant  spei  nostrae,  quae 
non  confundit.  Ratio-,  in  n.  11  huius  schematis  solummodo  de  cooperatione  in 
rebus  socialibus  agitur.  Sed  in  conspectu  mundi  saecularizati  et  a materialismo 
infecti  commune  quoddam  testimonium  christianum  exhiberi  oportet,  quod  v.  g. 
in  quibusdam  regionibus  missionalibus  coram  guberniis  civilibus  saepius  neces- 
sarium videtur. 

Pag.  23,  n.  19,  linn.  14-18:  loco  huius  textus  potius  dicatur:  Exstant  adhuc 

rationes  imprimis  theologicae,  quae  diremptionis  vel  seiunctionis  statum  susti- 
nent, quas  Reformatores  saec.  xvi  sic  dictis  « sola-formulis  » exprimere  inten- 
debant et  quae  praesertim  in  ecclesiologia  manifestatur.  Ratio : 

1.  Formula  in  schemate  adhibita  quamvis  unum  aspectum  controversiae 
recte  indicat,  tamen  non  est  conveniens,  nam  a)  adhibet  terminologiam  fratri- 
bus separatis  difficilem  intellectu,  cum  discernat  mediationem  essentialem  ab  alia 
quadam  mediatione,  b)  Nec  anglocatholici  anglicani  nec  lutherani  confessionales 
(confessionibus  reformatoriis  adhaerentes)  simpliciter  concederent,  se  omnem  me- 
diationem essentialem  reiicere.  E contra  dicerent,  verbum  Dei  praedicatum  et 
sacramenta  rite  administrata  media  esse  aliquo  modo  « essentialia ».  c)  Adest 
motio  in  communitatibus  reformatoriis  praesertim  lutheranis  et  anglocatholicis, 
quae  insistit  in  mediatione  Ecclesiae  et  sacramentorum. 

2.  Formula  nova  proposita  valde  caute  incedit:  a)  Non  conatur  omnes  contro- 
versias reducere  ad  unum  principium,  qua  in  re  nemo  hucusque  perfecto  modo 
successit,  b)  Declarat  Reformatores  ipsos  rationes  separationis  sic  dictis  « sola- 
particulis  » exprimere  voluisse,  v.  g.  « sola  scriptura  »,  « sola  fide  »,  « sola  gratia  », 
« solus  Christus  »,  « solus  Deus  ».  Attamen  formula  nostra  non  asserit,  hisce 
formulis  revera  ultimum  separationis  principium  declaratum  esse.  Hoc  nec  asse- 
ritur, nec  negatur,  c)  Omnes  tam  catholici  quam  protestantes  hodie  concedunt, 
separationis  causas  aperte  manifestari  in  ecclesiologia.  Constat  quaestionem  de 
successione  apostolica  divino  iure  instituta  maxime  dividere  christianos  et  hanc 
successionem  in  magisterio  auctoritativo  et  infallibili  viventem  esse  cardinem 
totius  controversiae. 

Pag.  24,  n.  21,  lin.  6:  post  verbum  «factum»  addatur:  Evangelium  «virtus 
enim  Dei  est  in  salutem  omni  credenti,  Iudaeo  primum  et  Graeco  » ( Rom . 3,  16). 
Ratio-,  ut  indicatur  efficacia  verbi  Dei,  quod  bona  fide  errantes  habitu  fidei  in 
baptismate  accepto  suscipiunt. 

Pag.  24,  n.  22,  linn.  16-17:  dicatur:  Baptismi  sacramenti,  ubicumque 
iuxta  Domini  institutum  rite  confertur...  Ratio : verbum  « rite  » ideo  alio  loco 
inseritur,  ut  etiam  illud  « debita  animi  dispositione  » aliquomodo  iungatur  cum 
effato  « iuxta  Domini  institutionem  ». 

Pag.  24,  n.  23,  lin.  32:  post  verbum  « atque  » addatur:  ex  auditu  verbi 
Dei  est...  Ratio-,  ut  dicatur,  fidem  in  Christum  ex  auditu  verbi  Dei  provenire 
(Rom.  10,  17). 

Pag.  24,  n.  23,  lin.  33:  loco  verbi  « autem  » ponatur  verbum:  quidem. 
Ratio-,  autem  indicare  potest  quoddam  contrarium,  quod  hic  non  intenditur. 


20 

Rev.mus  P.  D.  IOANNES  B.  JANSSENS 
Praepositus  generalis  S.  I. 

Hoc  schema  bene  placet.  Bonum  tamen  erit  ut  totum,  qua  totum,  revideatur, 
ut  vitetur  ne  pluries  eadem  repetantur.  Quale  iacet,  videtur  ex  variis  partibus 
contextum  quae  non  plene  ad  unitatem  redactae  sint.  In  specie  paucissima  noto: 
N.  2,  lin.  15:  « ampliores  natae  sunt  dissensiones  »;  dicatur  simpliciter  « gra- 
ves quoque  » vel  « amplae  quoque...  ».  Quaeret  enim  quis  num  dissensiones  ho- 
diernae ampliores  sint  quam  v.  g.  Arianismus,  immo  nonnullae  dissensiones  an- 

tiquiores,  si  eorum  momentum  relativum  ponderes,  spectata  diffusione  Ecclesiae 
illa  aetate. 

N.  7,  linn.  26-27:  difficultatem  mihi  facit  illud  «remota  quavis  communica- 
tione in  cultu  officiali  ».  In  regionibus  mixtis,  quales  Proximus  Oriens,  praxes 
vigent  quae  Romae  non  tolerandae  viderentur,  et  in  quibus  tamen  omnes  norunt 
nullam  ne  minimam  quidem  adesse  agnitionem  cultus  dissidentis  tamquam  legi- 
timi, nec  ullus  « indifferentismus  ».  Si  v.  g.  ut  contingit,  Copti  dissidentes  atque 
Copti  uniti  simul  partem  divini  officii  cantant  ad  intentionem  unionis;  num  of- 
fendunt contra  aliquod  principium  dogmaticum?  Ne  plus  imponamus  quam  quae 
necessaria  sunt,  ut  recte  alibi  dicitur  in  eodem  schemate.  Multa  eiusmodi  exempla 
afferri  possint.  Caveamus  ne  conceptum  quandoque  nimis  angustum  theologorum 
occidentalium  de  « communicatione  in  sacris  »,  urgeamus  in  Concilio. 


21 

Exc.mus  P.  D.  IOANNES  IOSEPH  KROL 
Archiepiscopus  Philadelphiensis  Latinorum 

In  genere : 

Schema  brevissimum  succinctissimumque  est.  Paucae  tantum  animadversiones 
fieri  possunt. 

In  specie-. 

1.  Oecumenismus  secundum  conceptum  modernum  clare  definitur  (pag.  10, 
lin.  32)  et  approbatur  uti  res  summi  momenti  pro  Ecclesia  et  omnibus  fidelibus; 
Oecumenismus  nam  exstat  in  mundo  « Spiritu  Sancto  afflante  ».  Finis  et  obstacula 
inaequivoce  enuntiantur,  sed  aspectus  diversi  ad  impletionem  motus  necessarii  dan- 
tur nonnisi  modo  schematico  et  non  in  modo  concreto.  Exemplum  praeclarum 
huiusmodi  habetur,  in  discussione  « De  modo  exprimendi  et  exponendi  doctrinam 
fidei  » (pag.  17,  n.  10),  ubi  enuntiatio  principii  poterit  efficere  ut  difficultates  sen- 
tiantur et  disputationes  habeantur:  « Simul  autem  fides  nostra  eo  modo  eaque  ra- 
tione explicanda  est,  qua  intelligi  possit  etiam  a fratribus  separatis,  qui  persaepe 
theologica  institutione,  cultura,  historia  et  psychologia,  a nostra  admodum  diversa, 
pollent  ».  Haec  enuntiatio  continet  expressionem  desiderii  sat  diffusi  per  mun- 
dum ut  doctrinae  fidei  praesententur  modo  magis  biblico  et  patristico,  sed  admit- 
titurne  possibilitas  proclamandi  veritates  catholicas  terminis  sumptis  e philosophia 
existentialistica  et  kantiana  qui  praedominant  in  scriptis  theologicis  Protestantium, 
et  si  talis  est,  quomodo  et  quousque  traditionalis  praesentatio  theologiae  catho- 
licae thomisticae  hoc  principio  afficietur? 

2.  Summum  pondus  huius  schematis  non  dogmaticum  est  quia  curat  de  me- 
diis adimplendi  orationem  Domini  Nostri  pro  unitate.  Unum  punctum  dogmati- 
cum, tamen,  centrale  est  hac  in  discussione:  quaenam  est  praecise  relatio  rite  bap- 
tizati  acatholici  erga  Ecclesiam?  «...  quadam  tamen  communione  nobiscum  con- 
iuncti  sunt  » (pag.  8,  lin.  19).  «...  qui  sibi  quidem  baptismate  appositi,  sed  ab 
ecclesiastica  communione  seiuncti  sunt  » (pag.  10,  linn.  13-14).  Quomodo  haec 
dicta  conciliantur  paragraphis  pertinentibus  Encyclicae  Mystici  Corporis  de  mem- 
bris Corporis  mystici?  Notari  liceat  card.  Bea  dixisse,  “ All  who  have  been 
baptized  validly  in  Christ,  even  outside  the  Catholic  Church,  have  been  by  the 
fact  of  their  baptism  organically  bound  to  Christ  and  so  to  His  Mystical  Body  ” 

(The  Council  and  a Sense  of  Renewal,  Duff,  Guide,  pag.  12).  Explanatio  sacra- 
menti baptismatis  data  (pag.  24,  lin.  23)  scii.,  ut  « dumtaxat  initium  et  exordium  » 
non  videtur  plene  et  complete  resolvere  quaestionem  hanc  delicatissimam. 

3.  Pag.  10,  lin.  9:  «...  divisionibus  Christianorum  splendor  vultus  Christi  in 
Ecclesia  aliquantum  obscuratur...  ».  Liceat  notare  verbum  aliquantum  non  satis 
forte  videri  et  non  videri  exprimere  sensum  impellentis  necessitatis  praesertim 
cum  comparetur  declarationi  World  Council  of  Churches  datae  Novi  Delhi,  anno 
1961,  in  qua  disunitas  Christianorum  declaratur  verum  scandalum. 

4.  Pag.  9,  lin.  39:  «Vestigia  enim  Christi  et  dona  Spiritus  Sancti  in  vita 
aliorum  agnoscere  aequum  et  salutare  est  ».  Vox  vestigia,  saltem  secundum  con- 
notationem  in  multis  linguis  modernis  habitam,  significat  parvum  indicium  vel 
signum  (anglice  trace)  alicuius  rei  iam  perditae.  Itaque  non  videtur  terminus 
consonans  ad  designandas  illas  res  nunc  ab  acatholicis  possessas  et  ad  describenda 
elementa  vitalia  Protestantismi  quae  postea  in  schemate  enumerantur  (pag.  24), 
scii.,  fides  in  Christum,  acceptatio  atque  veneratio  Scripturarum,  sacramentum 
baptismatis,  oratio  privata  et  publica,  et  cultus  communitatis  ad  laudem  Dei  adu- 
natae. Suggeritur  itaque  vocem  « vestigia  » fieri  « bona  ». 

5.  De  Ecclesiis  orientalibus  schema  pulcherrime  ostendit  nostram  haeredita- 
tem  communem  et  illud  principium  quod  unitas  in  varietate  etiam  in  Ecclesia 
Dei  valet.  Fortasse,  tamen,  maior  emphasis,  sine  ulla  haesitatione,  dari  posset 
veritati  quod  paries  infiduciae  et  disaffectationis  non  habet  locum  inter  illos 
qui  credunt  in  Christum  Dominum  et  itaque  illa  paries  in  spiritu  amoris  sacri- 
ficialis erui  debet. 

22 

Exc.mus  P.  D.  NICOLAUS  MARGIOTTA 
Archiepiscopus  Brundusinus 

Cap.  II:  (De  oecumenismi  exercitio).  In  relazione  al  n.  8,  si  ritiene  oppor- 
tuno che,  pur  rimanendo  1’indice  dei  libri  eterodossi  (eliminare  la  parola  « proi- 
biti  »)  quale  utile  indicazione,  sia  tolta  la  scomunica  per  chi  legga  o detenga 
libri  dei  quali  sia  vietata  la  lettura.  Se  infatti  si  auspica  che,  « catholici  acquirant 
oportet  omnino  meliorem  fratrum  separatorum  doctrinae  et  historiae,  vitae  cul- 
tualis  et  asceticae  cognitionem,  psychologiae  religiosae  nec  non  culturae  quae 
fratrum  separatorum  propria  est  etc.  » e conveniente  che  in  modo  concreto  si 
favorisca  tale  conoscenza,  eliminando  le  remore.  Si  aggiunga  che  oggi  1’efficacia 
della  pena  e irrilevante  perche  moltissimi  fedeli  leggono  ogni  cosa  di  cui  abbiano 
desiderio  senza  preoccuparsi  dei  divieto.  Una  buona  parte  lo  fa  in  buona  fede, 
altri  sono  gia  fuori  della  Chiesa,  altri  infine  sono  dei  buoni  fedeli  ai  quali  si  po- 
trebbe  concedere  fiducia. 


23 

Exc.mus  P.  D.  IOANNES  CAROLUS  McQUAID 
Archiepiscopus  Duhlinensis 

Cap.  II,  par.  7.  Constat  apud  simplices  fideles  qui,  veteri  catechesi  instituti, 
ab  infantia  haeresim  toto  corde  oderunt,  perdifficile,  sin  impossibile,  esse  intellectu 

quomodo  hodie  licita  fit  oratio  cum  haereticis  communis,  quin  et  licita  matrimo- 
nii et  funeris  ritibus  adsistentia. 

Valde  diuturna  opus  erit  animarum  praeparatione  ne  scandalum,  immo  et 
fidei  detrimentum,  sit  oritura. 

24 

Beat.mus  P.  D.  PAULUS  PETRUS  MEOUCHI 
Patriarcha  Antiochenus  Maronitarum 

Je  ferai,  a propos  de  chaque  chapitre  de  ce  Schema,  les  remarques  suivantes: 

Cap.  I:  De  Oecumenismi  catholici  principiis. 

a)  Ce  chapitre  presente  1’CEcumenisme,  avec  raison,  comme  un  Mouvement. 
11  s’agit  donc  d’actions,  d’attitudes  concretes  et  d’intentions  droites  qui  orien- 
tent  ce  Mouvement  et  1’ameneront  petit  a petit  a son  but. 

L’on  s’appuie  ici  sur  ce  que  l’on  a affirme,  dans  le  Schema  dogmatique 
«de  Ecclesia»:  unite  de  1’Eglise  et  les  relations  ou  se  trouvent  nos  Freres  non- 
catholiques  par  rapport  a elle,  comme  etant  la  Catholica,  la  plenitude  du  Christ 
Seigneur. 

h ) On  insiste,  dans  ce  chapitre,  sur  le  caractere  dynamique  du  Mouvement 
oecumenique.  Cest  certainement  une  de  ses  caracteristiques,  si  on  1’envisage  a 
1’interieur  de  la  Catholica. 

Mais  cette  caracteristique  semble  ici  superflue,  etant  donne  que  dynamique 
est  un  autre  nom  de  catholique. 

A-t-on  voulu  signifier  par  dynamique  le  caractere  de  la  Mission?  Mais  cela 
est  aussi  compris  dans  la  denomination  de  catholique. 

c ) Ne  serait-il  pas  regrettable  que  ce  chapitre  ait  l’air  de  canoniser  les 
appellations  « Eglises  » et  « Communautes  »,  pour  parier  des  dissidents  Orientaux 
et  des  Protestants? 

Pourquoi  veut-on  que  « Eglises  Orientales  »,  comme  est  souvent  note  dans 
les  remarques  des  pages  12  et  13  ne  designent  que  les  dissidents  et  que  les 
Communautes  unies  a Rome  soient  privees  de  cette  appellation? 

11  semblerait,  a lire  les  textes,  que  la  denomination  « Eglises  Orientales  » de- 
signerait  les  Communautes  dissidentes  orientales.  Ne  vaudrait-il  pas  mieux  les 
appeler  « Eglises  non-catholiques  »?  Les  Catholiques  Orientaux  unis  a Rome  me- 
riteraient  tout  autant,  je  pense,  que  leurs  Freres  non-catholiques,  la  meme  deno- 
mination d’Eglises  Orientales. 

Cela  detruirait  toute  equivoque.  Les  Orientaux  dissidents  ne  veulent  pas  con- 
siderer comme  Orientales  les  Communautes  unies  a Rome.  A leur  avis  ces  der- 
nieres  seraient  a considerer  comme  occidentales,  ayant  deserte  leurs  Communautes 
proprement  Orientales:  et  donc  elles  ne  meriteraient  pas  la  denomination  d’«  Egli- 
ses Orientales  ». 

Cap.  II:  De  Oecumenismi  exercitio. 

Nous  avons  ici  un  chapitre  excellent.  Les  auteurs  de  ce  texte  insistent,  avec 
raison,  sur  les  moyens  de  developper  ce  Mouvement  oecumenique.  Iis  donnent  la 
primaute  a la  priere,  a la  vie  interieure,  aux  activites  spirituelles. 

Cap.  III:  De  christianis  ab  Ecclesia  Catholica  seiunctis. 

a)  L’on  est  etonne  de  voir  ce  texte  unijormement  elogieux  des  Dissidents. 

b)  Certes,  de  temps  a autre,  le  negatif  est  signale,  mais  tres  discretement.  II 

faudrait,  me  semble-t-il,  noter  qu’a  cote  de  la  charite,  qui  doit  etre  absolue,  de  part 
et  d’autre,  entre  catholiques  et  non-catholiques,  il  y a necessairement  un  point 
de  vue  doctrinal,  qui  ne  se  resoudra  que  dogmatiquement. 

c)  Par  ailleurs,  le  chapitre  parle  du  bapteme  des  Protestants,  comme  s’il 
etait  toujours  valide  et  authentique.  Ne  faudrait-il  pas  exprimer  le  desir  qu’il  le 
soit  toujours,  et  dans  toutes  les  Communautes  protestantes? 

Il  y a bien,  certes,  une  sourdine  a 1’optimisme  du  Schema  au  par.  22  et  a 
la  fin  du  par.  23,  mais  tres  rapide,  a mon  gre. 

d)  N’aurait-on  pas  pu,  dans  ce  chapitre,  faire  allusion  delicate  a tous  les 
particularismes  qui  entretiennent  les  separations  a Pinterieur  meme  des  « Eglises 
non-catholiques  »? 

e)  Malgre  ces  quelques  remarques,  il  me  semble  toutefois  que  1’esprit  de  ce 
chapitre  est  en  conformite  avec  la  tendance  generale  aujourd’hui,  de  passer  sous 
silence  le  negatif  qui  separe,  et  d’insister  sur  le  positif  qui  rapproche,  sans  aucune 
compromission  d’ailleurs.  On  est  attire  par  les  grands  Mouvements,  par  les 
bonnes  intentions  qui  ont  ete  au  point  de  depart  de  ces  Mouvements.  Dans  ces 
intentions,  il  y a,  certes,  des  valeurs  positives.  Et  ces  valeurs,  TCEcumenisme 
Catholique  cherche  a leur  donner  place  dans  notre  dogmatique,  suivant  les  paroles 
de  S.  Paul:  « si  quae  vera,  si  quae  iusta...  etc.  » surtout  si  ces  valeurs  font  partie 
de  la  Tradition  vraie  et  authentique  que  PEglise  catholique  reconnait  comme 
sienne,  par  dela  certaines  formes  de  pensee  ou  de  vie  qu’elle  a adoptees  au  cours 
des  siecles  et  qui  l’ont  un  peu  sclerosee. 

Notre  texte  semble  authentifier  le  Mouvement  de  prieres  qui,  depuis  des 
annees,  amene  Catholiques  et  non-Catholiques,  a desirer  Punite. 

Ce  texte  dit  du  nouveau.  Rendons  grace  a Dieu.  Et  souhaitons  que  tous  ceux 
qui  s’honorent  du  nom  de  chretien  travaillent  a une  conversion  de  pensee  et  de 
coeur,  fondement  d’une  veritable  rencontre,  dans  PEvangile  et  la  Tradition,  sous 
1’action  du  Saint  Esprit,  du  Pere  et  du  Fils. 

25 

Exc.mus  P.  D.  THOMAS  ALBERTUS  NEWMAN 
Episcopus  Promensis 

Hoc  schema  de  Oecumenistno  tam  pulchre  et  fortiter  ea  omnia  enumerat  quae 
tenentur  in  communi  apud  christianos,  ut  faciliter  obliviscantur  fundamentalia 
in  quibus  non  convenimus.  In  eius  amore  haereticorum  (materialium,  si  vultis), 
odium  doctrinis  haereticis  debitum  nimis  minuitur.  In  hac  re  in  quantum  nec 
episcopi  nec  sacerdotes  omnes  sunt  periti,  nonne  esset  aliquid  maximae  utilitatis, 
immo  et  necessitatis  Directorium  publicare,  ad  eorum  usum  privatum,  principia 
veri  oecumenismi  necnon  viam  rectam  procedendi  in  unitate  promovenda  clare  et 
aperte  proponens? 

26 

Exc.mus  P.  D.  SIMON  HOA  NGUYEN-VAN  HIEN 
Episcopus  Dalatensis 

a)  In  hoc  schemate,  demonstratur  vera  sollicitudo  de  positivo,  comprehen- 
sivo ac  fraterno  sensu  erga  fratres  separatos:  « Quaecumque  sancta...  iusta...  vera...  ». 

probe  agnoscuntur.  Insimul  sincere  cum  caritate  notatur  apud  eos  haud  pauca  desi- 
derari ad  hoc,  ut  divina  oeconomia  apud  eos  plenos  fructus  obtineat. 

b)  Perplacet  notatum  esse  prospectum  de  Ecclesia,  toti  schemati  subiacen- 
tem,  illum  esse  de  Ecclesia  « divina  hominum  in  Christo  familia  »,  in  qua,  « fra- 
tres » inveniuntur  dolenter  «separati».  Immo  Ecclesia  diserte  declaratur:  «fa- 
milia Christi  » (cap.  I,  n.  1,  pag.  8,  lin.  3),  « familia  catholica  » (pag.  9,  lin.  19). 

c ) Stylus  generatim  clarus  et  facilis  est.  In  n.  1 de  Ecclesiae  unitate  et  uni- 
citate  pag.  7,  lin.  9,  cum  subiectum  verbi  « instituit  » sit  nimis  distans,  ad  maiorem 
claritatem,  ante  verba  « in  Ecclesia  sua  » (lin.  8),  addatur  « ipse  ». 

d)  In  n.  2,  pag.  8,  lin.  19,  addendum  crederem  verbum  « vera  »,  ante  « qua- 
dam tamen  ».  Ratio  est  quia  vox  « quadam  » seiunctim  adhibita,  aliquem  sensum 
minimizantem  facile  ingerit;  temperata  a voce  « vera  »,  talem  impressionem  aufert 
et  melius  respondet  expositioni  et  schematis  intentioni. 

e)  N.  3,  pag.  9,  lin.  7,  loco  « ius  et  officium  »,  melius  diceretur:  « officium 
et  ius  »,  quia  officium  fundat  ius  et  non  e converso. 

27 

Exc.mus  P.  D.  HENRICUS  NICODEMO 
Archiepiscopus  Barensis 

I.  Animadversio  generalis.  Etsi  schema  perlaudabile  videatur,  aliquae  tamen 
affirmationes  fortasse  temperandae  vel  minuendae  sunt.  Ratio  non  est  quod  affir- 
mationes illae  verae  non  sint.  Verae  utique  obiective  sunt,  sed  in  aequivocationem 
inducere  possunt.  E.  g.  indico  nn.  2 et  3 cap.  I.  Item  determinandum  est  sub 
cuius  moderamine  incepta,  de  quibus  agitur,  implenda  sunt.  Insuper  distin- 
guendum est,  meo  iudicio,  inter  regiones  catholicas  et  regiones  mixtae  religionis 
Videtur  quod  in  praxi  diversimode  pro  diversis  locis  agendum  sit  ne  oecume- 
nismus  in  detrimentum  religionis  catholicae  vertatur. 

II.  Cap.  III,  I,  12.  Quod  in  fine  huius  numeri  affirmatur,  quod  nempe  quae 
de  elementis  etc.  maxime  ad  orientales  Ecclesias  pertinent,  et  suo  loco  opportune 
dicendum  venit. 

28 

Exc.mus  P.  D.  ALFREDUS  OBVIAR  Y ARANDA 
Episcopus  tit.  Einoensis,  adm.  ap.  Lucenensis 

Cap.  I,  n.  3.  Praeter  orationes  in  lin.  22  dicatas  ad  unionem  christianam  obti- 
nendam, optandum  est  etiam  ut  filii  S.  Matris  Ecclesiae  vitam  moderatam  et  sim- 
plicem secundum  Evangelium  peragant. 

29 

Exc.mus  P.  D.  RENATUS  PAILLOUX 
Episcopus  Arcis  Rosebery 

1,  Ad  n.  7,  linn.  22-35.  In  hoc  numero  dicitur  quod  «licitum,  immo  oppor- 
tunum est  catholicos  viros  cum  fratribus  separatis  in  oratione  consociari...  remota 
quavis  communicatione  in  cultu  officiali  ». 

In  hoc  respectu,  clarae  regulationes  desiderari  videntur  ut  unusquisque  certo 
sciat  quid  legitime  fieri  possint  annon. 

In  particulari,  accuratior  definitio  requiri  videtur  de  iis  quae  « cultum  offi- 
cialem » constituunt.  Censetur  quod  S.  C.  S.  Officii  Instructio  de  Motione  oecu- 
menica  aliquo  modo  ad  mentem  numeri  7 huius  schematis  extendi  indigeat,  ita 
ut  mixtae  congregationes,  quae  occasione  Octavae  pro  Unitate  fiunt  cum  lectio- 
nibus et  precibus  a catholicorum  et  protestandum  virorum  commissione  praeparatis 
— seclusis  functionibus  liturgicis  proprie  dictis  — tuta  conscientia  haberi  possint. 

2.  Ad  n.  22:  De  sacramento  'Baptismi.  Quod  ad  pastoralem  praxim  attinet, 
valde  utile  foret  si  Protestantes  communiones,  aliquo  modo,  forsitan  mediante 
secretariatu  pro  unitate,  adduci  possent  ad  Baptismum  conferendum  in  forma 
cum  catholica  praxi  consentanea,  ita  ut  dubia  de  validitate  Baptismi  in  Protestan- 
tibus  communionibus  confecti  ad  minimum  reducerentur. 

Nobis  videtur  quod  talis  consensus,  si  forte  obtineri  posset,  aliquod  initium 
fraternae  cooperationis  institueret  et  mutuam  aestimationem  sacramenti  Baptismi 
fovere  posset. 

30 

Exc.mus  P.  D.  THOMAS  LEO  PARKER 
Episcopus  Northantoniensis 

Page  8,  line  2.  Suggest  the  word  “ schismata  ” be  in  inverted  commas  as 
the  word  is  not  being  used  in  the  present  teehnical  sense. 

Page  16,  line  25.  Joint  public  prayers  may  have  unhappy  repercussions  in 
England  today,  especially  in  regard  to  children  attending  State  schools. 

31 

Exc.mus  P.  D.  THOMAS  BERNARDUS  PEARSON 
Episcopus  tit.  Sindensis 

Dolendum  videtur  cum  schema  de  Ecclesia  tum  schema  de  Oecumenismo  va- 
rias locutiones  usurpare  quae  implicant  christianos  dissidentes  exclusos  esse  extra 
confines  Ecclesiae  Christi.  Tridentina  e contra  Synodus,  etiam  cum  novatorum  hae- 
reses  damnaret,  noluit  dicere  haereticos  extra  ecclesiam  esse,  sed  alio  modo  locuta 
est,  dolens  ecclesiam  Dei  haeresibus  in  multas  ac  varias  partes  scindi  (Denz.  873). 
Recenter  inter  theologos  Romano-catholicos  controvertebatur  utrum  fratres  dissi- 
dentes membra  sint  unius  Ecclesiae  Christi  necne;  quae  controversia  adhuc  ab 
Apostolica  Sede  decisa  esse  non  videtur,  cum  etiam  litterae  encyclicae  Mystici 
Corporis  non  eodem  modo  ab  omnibus  peritis  intelliguntur.  Si  nunc  haec  Synodus 
Vaticana  II  vult  definire  christianos  non-catholicos  non  esse  membra  Ecclesiae, 
doctrinam  tam  magni  momenti  debet  clare  et  sollemniter  declarare  potius  quam 
insinuare  per  verba  obiter  in  decreto  posita. 

Revera  tamen  multis  non  apparet  quomodo  doctrina  in  schemate  insinuata 
componi  possit  cum  fontibus  revelationis,  et  definitio  talis  sententiae  ad  mini- 
mum esset  valde  inopportuna.  Per  Baptismum  enim  membra  Christi  ac  de  cor- 
pore e ff icimur  Ecclesiae  (Denz.  696).  Christi  autem  non-catholici  omnes  regene- 
rationis lavacrum  receperunt,  et  quatenus  doctrinam  Christi  sequi  desiderant,  ve- 

ram  fidem  saltem  ex  parte  profitentur  (Denz.  2286).  Multi  eorum  theologicas 
virtutes  possident  et  dono  Spiritus  Sancti  ornantur.  Connumerandi  sunt  igitur 
inter  membra  unius  Ecclesiae  Christi  extra  quam  nulla  est  salus.  Membra  sunt 
quidem  haeretica  et  schismatica;  sed  plurimi  eorum  peccatum  haereseos  vel  schi- 
smatis non  admiserunt,  cum  non  ii  sed  avi  eorum  semetipsos  a communione  Summi 
Pontificis  se  separarunt. 

Haec  tandem  schemata,  quamvis  ea  mente  composita  sint  ut  fratres  dissi- 
dentes ad  unionem  cum  successore  Petri  allicient,  verendum  est  ne  plurimis  eo- 
rum superbiae  et  arrogantiae  speciem  praesef erant.  Melius  videretur  si  schema 
de  Oecumenismo  in  duas  partes  dividi  possit,  ita  ut  in  prima  parte  nihil  dicere- 
tur nisi  ea  quibus  omnes  christiani  iam  consentire  possint,  et  in  secunda  parte 
ea  quae  de  hac  re  Sedes  Apostolica  omnibus  fidelibus  credenda  proposuit  et  pro- 
ponit. In  prima  igitur  parte  possit  Synodus  enuntiare  quod  existit  in  mundo 
hodierno  coetus  baptizatorum  qui  omnes  christianum  nomen  retinent  et  Christi 
voluntatem  implere  cupiunt;  lamentari  quod  hic  coetus  ea  unitate  non  gaudet  quam 
Christus  in  ultima  coena  pro  suis  discipulis  rogavit,  sed  fide  et  regimine  misere 
in  multas  partes  divisum  esse;  confiteri  quod  hoc  lacrimabile  schisma  ortum 
habuit  ex  peccatis  christianorum  etiam  Romano-catholicorum;  et  orare  Deum  et 
Dominum  totius  gregis  ut  eo  modo  et  iis  mediis  quae  sibi  placent  populum  suum 
divisum  in  unitatem  perfectam  reducat. 

Deinde  in  secunda  parte  possit  Synodus  declarare  unitatem  a Christo  opta- 
tam nullo  alio  modo  posse  restaurari  nisi  omnes  christiani  successori  Petri  se 
uniant  et  omnes  doctrinas  a Sede  Apostolica  sollemniter  definitas  amplectentur; 
et  Deum  precari  ut  totus  populus  christianus,  divisione  reiecta,  se  vero  pastori 
Ecclesiae  in  pace  et  communione  apostolica  adiungat. 

32 

Exc.mus  P.  D.  PAULUS  PHILIPPE 
Archiepiscopus  tit.  Heracleopolitanus 

Cap.  I.  2.  (De  habitudine  Fratrum  separatorum  ad  Ecclesiam  catholicam). 

Animadversio . Pag.  8,  linn.  32-33:  « Item  ipsae  Ecclesiae  et  communitates 
separatae  nequaquam  in  mysterio  salutis  significatione  et  pondere  exutae  sunt  ». 
Haec  propositio  ambiguitatem  quamdam  continere  videtur.  Etenim  potest  signifi- 
care communitates  separatas  providentialia  quaedam  organa  esse  in  ipso  mysterio 
salutis  — quod  quidem  asseri  nequit  — , aut  quod  de  facto  media  sunt,  quibus 
post  funesta  dissidia,  Dei  misericordia  utitur  ad  salvandas  animas,  prout  illae 
communitates  elementa  et  vestigia  retinent  christiani  patrimonii,  — quod  utique 
verum  est.1 


1 Cf.  C.  Journet,  UEglise  du  Verbe  Incarne,  T.  II,  p.  723:  « La  forme  d’une 
Eglise  dissidente  est  habitee  par  le  conflit  de  deux  tendances,  de  deux  logiques:  la 
tendance  et  la  logique  du  principe  chretien  et  la  tendance  et  la  logique  d’un  principe 
d’erreur.  Tantot  c’est  l’une  qui  avance  et  tantot  Tautre  ...  II  apparait  des  lors  clairement 
que  vouloir  rapporter  a 1’Esprit  Saint  la  forme  d’une  Eglise  dissidente  et  le  conflit 
interieur  qui  la  ronge,  serait  commettre  un  blaspheme.  Ce  qui  revient  a VEsprit  Saint, 
c’est,  a Vinterieur  de  cette  forme,  le  maintien  de  1’element  chretien,  les  recrudescences 

Propositio.  Quapropter,  pag.  8,  linn.  32-36,  sequentia  verba  propono:  « Item 
in  ipsis  ecclesiis  et  communitatibus  separatis,  vestigiis  elementisque  patrimonii 
christiani,  quae  conservant,  Spiritus  Sanctus  virtutem  confert  salutiferam,  quae  a 
plenitudine  gratiae  et  veritatis  Ecclesiae  concreditae  derivatur  et  ad  ipsam  tendit  ». 


33 

Exc.mus  P.  D.  IOANNES  PRZYKLENK 
Episcopus  Ianuariensis 

Cui  christianorum  unitas  cordi  est,  is  alacri  et  laetabundo  animo  schema  legit. 

Procul  dubio  verbum  « Ecclesiae  »,  quoties  nostram  designat  Ecclesiam,  ini- 
tiali maiuscula  scriptum  est,  praesertim  pag.  8 seu  in  n.  2;  e contra,  consulto,  puto, 
ceterae  ecclesiae  si  quae  sint  (pag.  8,  v.  32  cum  nota  16),  immo  et  communitates 
littera  initiali  minuscula  scriptae  inveniuntur  (cf.  pag.  8,  v.  29;  v.  32;  v.  37-38). 

Mirum  est,  quod  hic  modus  scribendi  in  pag.  20  ss.  non  servatur.  Quippe, 
res  facilis  exsecutu  non  est;  eo  vel  magis  cum  in  pag.  20  ss,  partim  de  Ecclesia 
Orientali  ante  schisma,  partim  de  eadem  post  schisma,  fiat  sermo.  Haec  quidem 
difficultas  quoad  communitates  inde  a saec.  xvi  ortas  non  apparet,  nihilominus 
verbum  communitatis  in  textu  officiali  pag.  23,  n.  19  (abstractione  facta  a titulo 
qui  e decreto  definitivo  disparebit)  littera  maiuscula  incipit. 

Maior  hac  in  re  unitas  et  constantia  (praesertim  cum  idea  theologica  modum 
scribendi,  ut  cum  agatur  de  verbo  « Ecclesiae  »,  determinet),  etiam  quoad  alios 
terminos  technicos,  ut  in  aliis  schematibus  adnotavi,  haud  absque  ratione  deside- 
randa est  (v.  g.  cf.  pag.  23,  v.  21  Sacramento  Baptismatis;  et  pag.  24,  v.  16;  v.  20; 
v.  25;  v.  27;  pag.  25,  v.  6 baptismus;  et  pag.  24,  v.  32-33  sacramento  baptismatis; 
item  pag.  24,  v.  4 Libri  Sacri;  v.  9 Sacra  eloquia;  v.  15  sacrae  paginae;  v.  32 
Scripturae). 


34 

Exc.mus  P.  D.  INNOCENTIUS  ALFREDUS  RUSSO 
Episcopus  tit.  Pegaeus 

In  questi  tre  capitoli,  lo  schema  dei  Decreto  sulFEcumenismo,  sctive,  con 
la  solenne  autorita  dei  Concilio,  il  documento  che  vorrebbe  essere  il  fiore  piu  esem- 
plare  della  storica  assise. 

In  queste  pagine,  c’e  riassunta  1’ansia  secolare  della  Chiesa,  come  testimo- 
niano  i documenti  che  appoggiano  il  testo. 

Lo  zelo  e guidato  dalla  considerazione  degli  elementi  positivi  che  favoriscono 
il  movimento  di  unita,  e degli  elementi  negativi.  Fra  questi  ultimi,  e ricordata, 
da  parte  dei  cattolici,  di  certi  cattolici,  1’assenza  di  pratica  cristiana  e di  fervore: 
« ita  ut  vultus  Ecclesiae  Fratribus  separatis  minus  e fulgeat  »;  da  parte  di  altri 


de  son  dynamisme,  le  succe s de  ses  avances ...  Il  est  clair  aussi  que  les  Eglises  dissi- 
dentes ne  sauraient  etre  considerees  comme  les  organes  providentiels,  les  parties  norma- 
les, integrantes,  les  branches  authentiques  de  TEglise  une,  universelle,  cecumenique 
du  Christ ». 

responsabili,  le  divisioni  dei  mondo  cristiano,  per  la  qual  cosa,  « vultus  Christi 
in  Ecclesia  aliquantum  obscuratur  et  regni  divini  incrementum  funeste  retar- 
datur ». 

II  cap.  II,  con  le  indicazioni  dei  mezzi,  con  i quali  1’Ecumenismo  puo  farsi: 
De  interiore  Ecclesiae  renovatione;  De  conversione  cordis ; De  sanctitate  vitae; 
De  oratione  unanimi;  De  Fratrum  mutua  cognitione ; De  oecumenica  instructione; 
De  modo  exprimendi  et  exponendi  doctrinam  fidei;  De  cooperatione  cum  fratri- 
bus separatis »;  e davvero  il  codice  efficace  di  questo  particolare  apostolato. 
Sagge,  e tutte  degne  della  Santa  Chiesa,  le  materne  riserve:  sulla  partecipazione  alie 
preghiere  comuni  con  i fratelli  separati  « remota  quavis  communicatione  in  cultu 
officiali  »;  e sui  modo  « exprimendi  et  exponendi  doctrinam  fidei  »,  per  evitare 
il  falso  irenismo  « quo  puritas  doctrinae  catholicae  detrimentum  patitur  vel  eius 
sensus  genuinus  et  certus  obscuratur  ». 

Nel  cap.  III  e chiara,  insistente  la  generosa  carita  della  Chiesa,  nel  mettere 
in  luce  le  benemerenze  delle  Chiese  Orientali,  verso  le  quali  esprime  (v.  n.  14) 
sollecitudini  pastorali,  che  commuovono! 

Credo  che  non  si  possa  dire  di  piu  e di  meglio,  a questo  proposito,  di  quanto 
e aggiunto  nel  n.  16  (De  Orientalium  propria  disciplina)  e nel  n.  17  (De  indole 
propria  Orientalium  in  divinis  tractandis ). 

Ottimo  il  n.  18  (dello  stesso  cap.  III)  che  tratta  (De  necessariis  condicionibus 
ad  unionem  feliciter  restaurandam ).  Qui  si  ricorda  che  bisogna  di  nuovo  togliere 
il  muro  che,  rimosso  al  Concilio  di  Firenze,  « denuo  interponitur  »;  e si  stabilisce 
di  dover  tornare  a quelle  relazioni  che,  prima  della  separazione,  vigevano  « ex 
quibus  officium  Romanae  Sedis , cuius  est  praesidere  in  caritate , insigniter  elu- 
cebat ». 

Nel  cap.  III,  art.  II,  si  paria  de  Communitatibus  inde  a saeculo  XVI  exortis. 
Senza  tacere  gli  elementi  che  separano,  si  elencano  e si  dilucidano  quelli  che  sono 
positivi:  (De  Sacrorum  librorum  studio );  (De  Sacramento  baptismi)-,  (De  vita 
cum  Christo),  oltre  il  « sensus  iustitiae  admodum  vivus,  et  operosa  caritas  in  pro- 
ximos »;  e questa  ultima  va  riconosciuta  anche  per  coloro  che  non  osservano  il 
Battesimo,  ma  « se  Christo  addictos  profitentur  etc.  ». 

Ed  ecco  Tardore  dello  zelo,  regolato  dalla  prudenza.  Si  Ioda  il  dialogo  tra  i 
cristiani  (n.  24)  che  poi  ci  sono  tanto  vicini,  ma  si  mettono  in  guardia  i fedeli 
« ut  a quovis  levitate  vel  imprudenti  zelo  se  abstineant  ». 


35 

Exc.mus  P.  D.  ANTONIUS  SANTIN 
Episcopus  Tergestinus  et  lustinopolitanus 

Ad  n.  12,  lin.  7.  Verba  « separationum  ansam  praebuerunt  formae  modique 
diversi  quibus  haereditas  ab  apostolis  accepta  est  » haud  sunt  veritati  conformia, 
dum  multiformis  est  summa  causarum,  quae  dolorosam  separationem  lente  ge- 
nuerunt. 

Exc.mus  P.  D.  PAULUS  LEO  SEITZ 
Episcopus  Kontumensis 

Le  schema  est  bon  dans  son  ensemble,  il  constitue  un  apport  neuf  et  positif. 
Mais,  dans  1’esprit  du  Concile,  comme  pour  repondre  aux  vceux  des  pasteurs,  des 
fideles  et  du  monde,  on  souhaite  que  ce  chapitre  de  1’cecumenisme  soit  nettement 
rattache  au  schema  de  1’Eglise  et  bien  articule  sur  celui-ci  (cf.  de  Ecclesiae  rela- 
tionibus). 

P.  7,  § 1:  le  paragraphe  est  bon,  c’est  a dire  que,  pour  ce  schema  sur 
1’oecumenisme,  Orthodoxes  et  reformes  pourraient  y souscrire.  Relevons  cepen- 
dant  que,  dans  1’effort  de  chercher  d’abord  ce  que  nous  avons  en  commun,  il 
convient  plutot  de  citer  1’Ecriture  que  d’interpreter  — ainsi  1.  27  sqq.,  « prae- 
esset  » demanderait  a etre  nuance,  tandis  que  « confirmando  » et  « pascendo  » (qui 
sont  scripturaires)  suffisent. 

P.  8,  1.  19:  « quadam  communione  nobiscum  coniuncti  sunt  »:  c’est  vrai, 
mais  il  serait  plus  adroit  de  presenter  Romains  et  non-romains  marchant  ensemble 
vers  Punite  qui  se  trouve  en  avant  d’eux,  plutot  que  de  situer  les  non-romains 
par  r apport  a Petat  actuel  des  Romains  (nous  oublions  si  vite  que  nos  torts  sont 
reciproques).  Ainsi  on  pourrait  dire  « quadam  communione  coniuncti  sumus  ». 

L.  24,  25:  semblent  minimiser  les  liens  visibles,  les  elements  visibles  d’unite, 
au  premier  rang  desquels  est  le  bapteme. 

L.  27 : « fratres  separatos  » — c’est  vrai,  iis  sont  separes,  mais,  a leurs 
yeux,  nous  aussi  sommes  separes;  cette  expression  non  seulement  cree  une  difficulte 
psychologique,  mais  semble  refleter,  de  notre  cote,  un  esprit  d’exclusion  a Pegard 
des  non-romains  comme  situes  en  dehors. 

L.  38:  « unitate  non  fruuntur  » — - il  ne  faudrait  pas  que  cette  expression 
nous  fasse  oublier  que,  nous  non  plus,  nous  ne  jouissons  pas  de  Punite  voulue  par 
le  Christ;  les  divisions  des  chretiens  nous  mutilent  aussi. 

P.  15,  § 4:  ce  paragraphe  est  a mettre  en  valeur,  notamment  en  soulignant 
Pimportance  de  1’effort  de  chacun  pour  approfondir  son  dogme. 

P.  16,  1.  27  sqq.:  «in  cultu  officiali  » quant  au  culte  liturgique  proprement 
dit  certes,  mais  on  pourrait  envisager  sur  un  plan  paraliturgique  des  rencontres 
qui  ne  seraient  pas  seulement  intellectuelles,  mais  seraient  revetues  d’un  carac- 
tere  sacre;  et  il  conviendrait  de  plus,  sur  ce  chapitre,  de  distinguer  Orthodoxes 
et  Reformes. 

P.  17,  § 11:  la  cooperation  entre  tous  ceux  qui  portent  le  nom  de  chretiens 
est  plus  que  souhaitable,  elle  est  un  devoir  striet  et  reciproque,  bien  que  dans 
Pimmediat  la  realisation  s’avere  fort  delicate  surtout  en  pays  « de  mission  »;  il 
faudrait  un  conseil  cecumenique  par  region  et  des  directives  bilaterales.  Mais 
cette  cooperation  ne  peut  se  limiter  — comme  le  schema  semble  1’indiquer  — 
a des  realisations  sociales  (ce  genre  de  collaboration  convient  meme  avec  ceux 
qui  ne  sont  pas  chretiens);  il  faut  aller  plus  loin  sur  le  domaine  qui  nous  est 
commun:  v.  g.  publication  d’une  Bible  unique,  ceuvres  de  diffusion  de  la  Parole 
de  Dieu,  ceuvres  caritatives... 

P.  20,  1.  18:  « arbitra  » — en  aimerait  voir  ce  mot  plus  souvent  employe, 
plutot  que  « ductu  »,  « auctoritate  ». 

P.  22:  bon  paragraphe  17. 

P.  23,  1.  2:  « praesidere  » — on  prefererait:  « arbitrare  ». 

11  ne  faut  pas  cacber  non  plus  ce  qui  nous  divise;  cela  aussi  est  a approfondir, 
pour  comprendre  et  rectijier,  chacun  de  son  cote.  L’orient  attend  autre  chose  que 
des  louanges  — qui  ne  sont,  au  fond,  que  des  rappels  d’evidences.  Les  Orientaux 
nous  ont  reproche  de  ne  leur  donner,  depuis  des  siecles,  que  des  paroles;  iis 
n’ont  plus  confiance  si  on  n’entre  pas  dans  le  detail  des  realisations,  moyennant 
certaines  rectifications  dans  1’Eglise  romaine.  Pour  qu’ils  aient  cette  confiance, 
les  affirmations  de  ce  schema  de  Oecumenismo  ne  suffisent  pas;  il  faut  qu’on 
retrouve  ce  souci  dans  les  schemata  particuliers,  notamment  le  De  Ecclesia  (pre- 
ciser  et  nuancer  le  caractere  de  la  primaute  pontificale,  probleme  de  la  decentrali- 
sation,  caractere  apostolique  des  patriarches,  delatinisation  de  1’Eglise  Romaine, 
egalite  reelle  des  langues  et  rites...). 

P.  23,  1.  9:  « in  Occidente  » 1’opposition  « orient-occident  » n’a  plus  de  sens 
aujourd’hui:  la  diaspora  des  orthodoxes  a gagne  1’occident,  les  Reformes  se  sont 
repandus  en  Orient.  Le  Concile  est  1’occasion  providentielle  de  revenir  sur  de 
pretendues  evidences  et  de  rectifier  un  vocabulaire  qui  n’est  plus  a jour. 

P.  24,  25:  on  s’etonne  de  ne  pas  trouver  ici  la  moindre  allusion  au  mouve- 
ment  oecumenique  interieur  aux  eglises  reformees;  on  devrait  pourtant  s’en  rejouir 
et  le  signaler,  le  suivre  de  pres  et  y maintenir  des  observateurs. 

Ce  chapitre  est  un  peut  court.  Ce  n’est  guere  qu’une  ligne  dfintentions  qui 
est  dessinee;  on  attend  des  directives  plus  precises:  v.  g.  corriger  en  nous  ce  qui 
choque  le  plus  nos  freres  chretiens,  regler  la  question  des  mariages  mixtes  dans 
un  sens  plus  large  (qui  est  attendu  des  deux  cotes),  definir  des  positions  mission- 
naires,  envisager  des  congres  oecumeniques... 


37 

Exc.mus  P.  D.  LAURENTIUS  IOSEPH  SHEHAN 
Archiepiscopus  Baltimorensis 

Hoc  schema  mihi  omnino  placet.  Nullas  emendationes  propono. 


38 

Beat.mus  P.  D.  STEPHANUS  I SIDAROUSS 
Patriarcha  Alexandrinus  Coptorum 

Page  9,  ligne  1:  «In  sola  enim  catholica...  omnis  salutarium  mediorum  ple- 
nitudo attingi  potest  ».  C’est  vrai,  mais  peut-etre  le  mot  « sola  » semblera  diffi- 
cile a admettre  des  non-catholiques. 

Page  22,  ligne  32  a page  23  ligne  7:  La  pensee  est  excellente,  mais  peut-etre 
faudrait-il  plus  de  comprehension  et  de  charite  dans  les  rapports  entre  les  Eglises... 
Les  Eglises  orientales  sont,  en  general,  jalouses  de  leur  patrimoine  et  parfois 
susceptibles. 

39 

Exc.mus  P.  D.  IOANNES  SMIT 
Episcopus  tit.  Paraliensis 

Pag.  7,  linn.  11-30  possunt  omitti. 

Pag.  8,  lin.  1 legatur:  Christus  Iesus,  per  apostolorum  eorumque. 
Pag.  23,  lin.  23:  deleatur  possunt. 


40 

Exc.mus  P.  D.  BERNARDUS  STEWART 
Episcopus  Sandhurstensis 

Quod  ad  par.  10,  pag.  17,  attinet:  Quo  melius  servetur  illa  doctrinae 
puritas  atque  a falso  irenismo  magis  declinetur,  de  quibus  in  textu,  videtur  per- 
opportunum ut  heic  inseratur  aliquod  symbolum  vel  professio  fidei  quippe  quae 
contineat  illa  capita  Fidei  omnibus  proponenda  atque  tenenda  qui  veram  unita- 
tem in  una  Christi  ecclesia  cordate  cupiunt. 

Quae  vero  professio  vel  symbolum  vocari  potest  Symbolum  Vaticanum. 

41 

Exc.mus  P.  D.  DOMINICUS  VALERII 
Episcopus  Marsorum 

Salvo  semper  spiritu  christianae  caritatis,  quod  est  solidum  fundamentum 
Oecumenismi,  maxima  prudentia  adhibenda  est  in  huiusmodi  argumento  trac- 
tando, quia  adest  revera  periculum  ne  inter  nostros  fideles,  praesertim  simpliciores 
et  rudiores,  nascatur  opinio  omnes  Religiones  tandem  esse  bonas 

42 

Exc.mus  P.  D.  IOANNES  IULIANUS  WEBER 
Archiepiscopus-episcopus  Argentoratensis 

Hoc  schema  multum  interest  ad  unionem  christianorum  fovendam.  Paucas 
animadversiones  afferam. 

Cap.  I:  pag.  8,  ad  finem  lin.  16  addatur:  seiunctae,  pro  diversis  causis  et 
saepe  cum  reciprocis  culpis,  aut  saltem  ignorantiis  et  diffidentiis. 

Pag.  10,  ad  finem  lin.  31  forsan  addatur:  recognoscant  etiam  quas  partes 
divini  depositi  forsan  apud  fratres  separatos  melius  inveniantur,  ita  ut  nos  ipsi 
aliquid  ab  illis  discere  possimus,  sicut  ipsi  a nobis. 

Cap.  II:  pag.  16,  adnoto  ad  linn.  25-34  sequentia:  quamquam  intercommunio 
absoluta  in  sacris  catholicorum  et  aliorum  christianorum  qui  successionem  apo- 
stolicam,  sacerdotium  et  sacrificium  eucharisticum  servaverunt,  certe  per  se  pericu- 
losa est,  optandum  est  tamen  ad  unionem  Ecclesiarum  praeparandam,  ut  in  ali- 
quibus casibus  bene  determinatis,  participatio  in  sacris  admittatur.  Secus  numquam 

adhaesio  Ecclesiarum  orientalium  ad  romanam  Ecclesiam  fiet.  Quapropter  do- 
lendum  est  exceptiones,  in  primo  schemate  « de  Ecclesia  »,  pag.  84-85  admissas, 
in  praesenti  redactione  servatas,  immo  extensas  non  esse.  In  praeteritis  saeculis 
communio  in  sacris  inter  orientales  catholicos  et  dissidentes,  v.  g.  in  Libano,  stricte 
non  vetabantur,  et  quidem  sine  periculo  confusionis  (cf.  Istina,  1963,  p.  13). 

Cap.  III:  pag.  20,  addatur  forsan  ad  finem  lin.  14:  quamquam  secundum 
diversas  nationes  ab  invicem  disiungantur. 

Pag.  23,  in  lin.  21  legatur  ad  finem:  baptismatis,  in  quantum  valide  confer- 
tur quoad  intentionem  ministri  et  ritum  adhibitum. 

43 

Rev.mus  P.  D.  ATHANASIUS  G.  WELYKYJ 
Superior  generalis  Ord.  Basii.  S.  losaphat 

In  genere-. 

1.  Schema  aptum  videtur  ut  proponatur  disceptationi  PP.  Concilii. 

2.  Omnino  necessarium  videtur  ut  schema  suum  characterem  descriptivum 
et  instrumentalem  in  omnibus  partibus  conservet:  oecumenismus  enim  methodus 
est  quaedam  laboris  ad  unionem  omnium  christianorum  procurandam;  hoc  modo 
cum  aliis  schematibus  recte  et  clare  componetur. 

In  particulari: 

N.  2,  pag.  8,  lin.  14:  loco  dictionis  « schismata  »,  dicatur  aptius  « dissen- 
siones ». 

Ibid.,  lin.  15:  loco  « dissensiones  » aptius  dicerem  hoc  loco  « scissiones  ». 

Ibid.,  lin.  23:  forsan  aptius  dicerem:  «...Ecclesia  aedijicatur  et  vivificatur, 
quaedam  etiam  exstare  possunt...  ». 

Ibid.,  linn.  33-36:  in  hac  sententia  aliquod  elementum  deficere  videtur.  For- 
san res  clara  fiet  si  dicatur  loco  « tamquam  »:  « quibusdam  »;  item  minus  felix 
videtur  dictio  « Spiritus  Christi »;  de  quonam  Spiritu  agitur?  Estne  Spiritus 
Sanctus? 

N.  3,  pag.  10,  linn.  25-31:  melius  videtur  ut  hic  textus  ponatur  in  secundo 
capite,  de  oecumenismi  exercitio;  hoc  loco  haec  exhortatio  interrumpit  textum. 

N.  3:  in  genere:  clarius  enuntietur  finis  ultimus  motus  oecumenici,  et  quidem 
ob  bonum  catholicorum  et  fratrum  separatorum;  ut  id  clare  sciant  catholici,  exigit 
ratio  pastoralis;  ut  nullum  de  hoc  fine  habeatur  dubium  apud  fratres  separatos, 
exigit  christiana  et  illa  de  qua  in  decreto  agitur,  oecumenica  sinceritas;  in  collo- 
quiis privatis  de  hoc  tacere  saepe  iuvare  potest,  sed  Concilium  Oecumenicum,  si 
de  hac  re  sermonem  facit,  in  aequivocis  haerere  non  potest. 

N.  7,  pag.  16,  linn.  18-21:  distinctio  hic  introducta  inter  « oecumenismum 
spiritualem  » et  « motum  oecumenicum  » non  satis  clara  videtur;  est  quaedam 
explicatio  quae  non  explicat.  Forsan  dicatur  simpliciter:  «Omnes  libenter  ad 
eiusmodi  publicas  supplicationes  accurrant,  quae  tamquam  anima  totius  motus 
oecumenici  revera  existimandae  sunt  ». 

N.  9,  pag.  17,  lin.  15:  iuxtapositio  fidelium  et  religiosorum  in  oppositione 
ad  sacerdotes,  mihi  videtur  non  clara  vel  saltem  realitati  hodiernae  non  respon- 
dens; sub  nomine  « religiosi  » comprehenduntur  omnes  religiosi,  etiam  clerici, 
quibus  hodie  forsan  potior  pars  in  motu  oecumenico  debetur;  momentum  Ordi- 

num  religiosorum  in  motu  oecumenico  hodie  est  praeponderans  et  similis  dictio 
veritati  non  responderet;  dicerem  propterea  simpliciter:  «...  formatio  spiritualis 
fidelium  a formatione  sacerdotum  et  religiosorum  quam  maxime  pendet...  ».  Sub 
hoc  aspectu  examinetur  hic  numerus. 

N.  10,  pag.  17,  linn.  20-33:  in  hoc  numero  sine  evidenti  ratione  stylus 
decreti  mutatus  fuit,  introducta  dictione  personali:  « nos,  nostra,  exponamus,  lo- 
quamur »,  dum  in  aliis  partibus  locutio  est  impersonalis.  Opportunius  videtur  et 
redeatur  ad  stylum  suetum  decreti,  et  proinde  dicatur:  lin.  21  « fides  catholica  »; 
lin.  25  « fides  catholica  »;  linn.  27-28  omittantur  verba:  « a nostra  »;  lin.  29 
« fidem  catholicam  »;  linn.  30-31  dicatur  « in  id  intendatur  oportet  » vel  « in  id 
intend endum  est  »;  lin.  31  « fides  catholica  »,  « expona tur  »;  lin.  33  « loquatar  ». 

Ad  cap.  III,  in  genere:  servato  charactere  descriptivo  et  methodologico  huius 
capitis,  prout  convenit  ipsi  naturae  quaestionis,  textus  potest  proponi  discepta- 
tioni Patrum,  ut  completivum  et  non  substitutivum  secundae  partis  decreti  « de 
Ecclesiis  Orientalibus  ». 

Salvo  meliori  iudicio... 

44 

Exc.mus  P.  D.  IOANNES  F.  WHEALON 
Episcopus  tit.  Andrapensis , aux.  Clevelandensis 

Cap.  III,  n.  13,  pag.  20,  lin.  18:  verba  « arbitra  Sede  romana  ex  communi 
consensu  » possunt  male  intelligi  ad  significandum  dependentiam  auctoritatis  Sedis 
romanae  de  communi  consensu.  Melius  exprimatur  conceptus. 

Cap.  III,  pag.  25,  nota  4:  hae  notiones  de  primatu  aetatis  honorisque  tanti 
momenti  sunt  ut  locum  in  textu  ipso  habere  possint. 

Exc.mus  P.  D.  PAULUS  YOSHIGORO  TAGUCHI 
Episcopus  Osakensis 

1.  In  tribus  capitibus  agitur  de  oecumenismo,  cuius  principia  theoretica 
primo  exponuntur  in  capite  dum  principia  practica,  quae  secundo  in  capite  elabo- 
rantur in  genere,  tertio  autem  in  capite  explicantur  in  specie,  i.  e.  ratione  habita 
differentium  Communitatum  seiunctarum. 

2.  Schema  plene  consonare  videtur  et  cum  intentionibus  Ioannis  XXIII  et 
cum  votis  illorum  qui  oecumenismo  operam  dant.  Expositionis  simplicitas  et 
perspicuitas  multum  laudandae  sunt. 

Adnotationes  diversae. 

3.  Ad  pag.  9,  lin.  20,  feliciter  schema  non  agit  directe  de  difficillima  quae- 
stione num  schismatici  et  haeretici  ad  Ecclesiam  pertineant  ut  membra  mystici 
Corporis.  Pius  XII,  in  Enc.  Mystici  Corporis  {A.A.S.,  35,  1943,  p.  202  ss.,  Denz. 
2287),  affirmat:  « In  Ecclesiae  autem  membris  reapse  illi  soli...,  neque  a Corporis 
compage  semetipsos  misere  separarunt  ».  Una  cum  Pio  XII  schema  affirmat  illos 
« perfecte  Ecclesiae  communione  non  frui  » (cf.  pag.  8,  lin.  18).  Alibi  perperam 
illi  dicuntur  « mediationem  essentialem  Ecclesiae  » atque  « integram  et  completam 
in  communionem  eucharisticam  insertionem  » negare  (pag.  24,  lin.  29).  Attamen 

schema  censet  obliviscendum  non  esse  eos  qui  baptizati  sunt  in  Christo  Iesu 
ab  Ecclesia  « ut  filios  » agnosci  (pag.  8,  lin.  20).  Quod  pulchre  intelligitur  in 
textu  Ioannis  XXIII,  quod  citatur  in  pag.  11,  ad  notam  14am. 

4.  Ad  pag.  17,  lin.  12,  loco  verborum  « non  mere  polemica  » melius  reso- 
nant verba  « non  vero  polemica  » vel  « non  mere  apologetica  »:  « polemica  » 
enim  est  verbum  moleste  resonans  temporibus  nostris. 

5.  Ad  pag.  23,  lin.  26  dicitur:  « ...  E sacerdotio  valido  promanantibus  ».  Si 
recte  intelligo,  hic  agitur  de  Anglicanis  et  de  eorum  ordinationis  validitate.  Totus 
clerus  anglicanus,  nonnullis  exceptis  qui  nostris  tantum  temporibus  sacerdotium 
receperunt  a quodam  orthodoxo  episcopo  secundum  traditionem  apostolicam, 
originem  trahit  a quodam  Parker  qui  episcopus  factus  est  anno  1559  (XV  kal.  ian.) 
secundum  ritum  praescriptum  in  eo  qui  anglice  dicitur  “ Book  of  Common 
Prayer  ”.  Eiusmodi  ritus  « ob  defectum  intentionis  et  insufficientiam  verborum 
quae  haeretici  anglicani  pronuntiant  legitimus  esse  non  potest  »,  ex  responso  quod 
Curia  Romana  reddidit  episcopo  anglicano  Ioanni  Clementi  Gordon  anno  1704. 
Leo  XIII  in  bulla  « Apostolicae  Curae  » (A.S.S.,  29,  1896-97,  p.  198  ss.,  Denz. 
1963)  certe  affirmat  anno  1896  (XVI  kal.  oct.):  « motu  proprio  pronuntiamus  et 
declaramus  ordinationes  ritu  anglicano  actas  irritas  prorsus  fuisse  et  esse  omnino 
nullas  ». 

Fortasse  schema  directe  non  agit  de  ordinationum  validitate,  sed  de  quadam 
speciali  continuitate,  quae  solet  in  sacerdotio  Ecclesiae  anglicanae  vigere.  Ad  vi- 
tandam tamen  erroneam  interpretationem  nonne  oportet  textum  Leonis  XIII 
in  notam  afferri  cum  recta  explicatione? 

Exc.mus  P.  D.  RADULFUS  ZAMBRANO  CAMADER 
Episcopus  Facatativensis 

Me  parece  mas  conveniente  suprimir  el  paragrafo  de  las  Hnn.  32,  33,  34, 
fol.  16  en  el  esquema  De  Oecumenismo-,  y explicar  o hacer  mas  claro  en  el  fol.  23 
el  paragrapho  de  las  lfnn.  14,  15,  16,  17,  que  es  demasiado  obscuro. 

Ademas,  dada  la  importanda  de  las  sedes  apostolicas  que  ostentan  el  titulo 
patriarcal,  y lo  que  significa  para  los  orientales  el  patriarca,  cuyos  derechos  ha 
reconocido  la  Iglesia,  y el  Concilio  de  nuevo  confirma,  juzgo  que  a los  patriarcas 
de  esas  sedes  se  ha  de  dar,  ratione  muneris,  un  rango  honorifico  igual  o superior 
al  de  los  cardenales.  Siendo  asi  que  el  colegio  cardenalicio  tuvo  su  origen  como 
un  consejo  dei  Romano  Pontifice,  no  se  ve  porque  hayan  de  ocupar  los  em.mos 
cardenales  una  posicion  mas  destacada  y honorifica.  En  cambio,  los  orientales 
recibirian  con  satisfaccion  que  se  exaltara  a sus  patriarcas. 

Exc.mus  P.  D.  PETRUS  ZUCCARINO 
Episcopus  Bobiensis 

Laudemus  Spiritum  Sanctum  qui  verba  Domini  Nostri  Iesu  Christi  « ut 
omnes  unum  sint  » in  rerum  novarum  discrimine  mutet  ne  quis  ab  ecclesiastica 
communione  seiunctus  sit. 

Exc.mi  PP.  DD.  QUIDAM  AFRICAE  CENTRO-ORIENTALIS 

1.  Notae  generales.  Schema  magnopere  commendatur  propter  moderatam  et 
apertam  et  positivam  expositionem  huius  perdifficilis  problematis:  Hoc  docu- 
mento certo  nova  panditur  via  ad  unitatem  christianorum  promovendam. 

II.  Notae  speciales.  1.  Pag.  7-8,  n.  1.  Cum  hoc  incisum  — forma  abbre- 
viata  — nil  aliud  contineat  nisi  quae  iam  in  schemate  de  Ecclesia , Parte  I-II,  dicta 
sunt,  forte  breviore  modo  proponi  potest,  revocando  schema  de  Ecclesia. 

2.  Pag.  8,  n.  2,  linn.  22-36.  Cum  mysterium  Ecclesiae  secundum  schema 
de  Ecclesia  (n.  3)  in  mundo  existat  tamquam  signum  visibile  seu  sacramentum 
universale  salutis,  ad  describenda  elementa  inter  catholicos  et  acatholicos  chri- 
stianos  communia  aptius  procederetur  ab  elementis  his  externis,  nempe  profes- 
sione fidei,  baptismate  cum  aliis  sacramentis,  regimine  unius  Pastoris,  in  quantum 
revera  communia  sunt.  Secundo  loco  tunc  sermo  sit  de  bonis  internis  supernatu- 
ralibus  communibus. 

Incisum  ergo  illud  hoc  fere  modo  concipi  posset:  « Etenim  cum  Ecclesia  ut  si- 
gnum tripliciter  componatur,  scii,  professione  fidei,  sacramentis  et  uno  regimine, 
quaedam  ex  eius  elementis  visibilibus  etiam  disiuncto  modo  verificari  possunt,  e.  g. 
vel  professio  fidei  plus  minusve  integrae,  vel  sive  singula  sive  omnia  sacramenta ; 
quae  elementa  visibilia,  sincero  corde  et  cum  voto  verae  Ecclesiae  agnita  et  su- 
scepta, vitam  gratiae  aliaque  interiora  Spiritus  dona , imprimis  caritatem,  confe- 
runt et  internae  unionis  pignus  constituunt.  Ita  ipsae  ecclesiae  et  communitates 
separatae  nequaquam  in  mysterio  salutis  significatione  externa  eiusque  fructu 
interno  exutae  sunt.  Iis  enim  Spiritus  Christi  uti  non  renuit  tamquam  salutis 
mediis,  quorum  virtus  derivatur  ab  ipso  signo  pleno  gratiae  et  veritatis  a Christo 
instituto,  scii,  ab  una  Ecclesia  catholica  ». 

Incisum  pag.  8,  lin.  37  usque  ad  pag.  9,  lin.  3 omitti  potest. 

3.  Pag.  21,  n.  15,  lin.  38.  Error  typographicus;  loco  « maximae  »:  « maxime  ». 

4.  Pagg.  20-23,  nn.  12-18.  Suggeritur  in  notis  ad  schema  de  Ecclesiis  orien- 
talibus datis  partem  secundam  schematis  de  Ecclesiis  orientalibus  transferendam 
esse  ad  praesens  schema  de  Oecumenismo. 

[ Subscripserunt ] Adam  Kozlowiecki,  arch.  de  Lusaka;  Francis  Mazzieri, 
ep.  de  Ndola;  Marcel  Daubechies,  ep.  de  Kasama;  F.  Courtemanche,  ep.  de  Fort 
Jameson;  C.  Chitsulo,  ep.  de  Dedza;  Ad.  Fiirstenberg,  ep.  de  Abercorn;  R.  Pail- 
loux,  ep.  de  Fort  Rosebery;  J.  L.  Jobedin,  ep.  de  Mzuzu;  James  Corboy,  ep.  de 
Monze;  N.  Agnozzi,  ep.  tit.  Adramittio;  Rupert  Hillerich,  praef.  ap.  de  Solwezi. 

CONFERENTIA  EPISCOPORUM  AFRICAE  MERIDIONALIS 

In  genere.  Schema,  utpote  eximia  positiva  rei  praesentatio,  Conferendae  valde 
placet. 

In  particulari.  1.  In  n.  2,  lin.  30,  quaedam  confusio  praevidetur  oritura  ex 
usu  termini  « generare  »,  qui  sensum  quadamtenus  ambiguum  habere  potest. 

2.  In  pag.  10,  linn.  25  s.,  haec  sectio  videtur  modo  nimis  negativo  elaborata. 

Primo  loco  melius  poneretur  secunda  periodi  pars,  quippe  quae  de  iis  tractat 
quae  positive  agenda  sunt;  deinde,  hoc  facto,  veniret  admonitio  de  abstinendo 
« a verbis,  iudiciis  et  operibus  quae  fratrum  separatorum  condicioni  secundum 
aequitatem  et  veritatem  non  respondent  ». 

50 

CONFERENTIA  EPISCOPORUM  ARGENTINAE 

EI  presente  terna  « Ecumenismo  »,  entre  los  diversos  esquemas  dei  Concilio 
no  deja  de  ser  quizas,  para  Obispos  argentinos  el  terna  con  el  cual  se  esta  posible- 
mente  menos  connaturalizado,  a pesar  de  contar,  la  consideracion  dei  mismo  con 
una  prolongada  existencia  que  se  remonta  originariamente  al  siglo  xvi,  y mas 
formalmente  fines  dei  siglo  pasado. 

« A decir  verdad,  dice  M.  Villain  en  su  libro  « Introduccion  al  Ecume- 
nismo »,  seria  preciso  remontarnos  al  siglo  xvi  para  descubrir  los  origenes  dei 
movimiento  ecumenico.  Por  muy  extrano  que  pudiera  esto  parecer  a una  menta- 
lidad  catolica,  desde  la  epoca  de  las  grandes  escisiones  dei  Occidente  cristiano, 
fuerzas  diferentes  consagraronse  a erigir  diques  de  contencion  que  impidieran 
la  fragmentacion  de  las  confesiones  cristianas,  que  de  dia  en  dia  se  iban  acentuando. 
Los  historiadores  no  se  apercibieron  dei  hecho  hasta  fecha  reciente  ». 

Y hay  en  la  actualidad  una  frondosa  bibliografia  al  respecto,  y que  sigue  cre- 
dendo, en  particular  con  motivo  de  este  Concilio  Vaticano  II. 

Aqui  en  la  Argentina  debido  a que  la  casi  totalidad  de  los  habitantes  son  de 
nuestra  religion  catolica,  y a que  en  estos  ultimos  tiempos  el  protestantismo  ha 
intensificado  su  proselitismo  con  un  estilo  no  favorecedor,  ni  concorde  con  la 
busqueda  de  la  unidad,  no  se  ha  creado  en  la  practica  un  movimiento  general 
de  tipo  ecumenista,  sino  que  mas  bien,  al  contrario,  en  no  pocos  lugares,  se  ha 
ido  formando  una  atmosfera  real  de  mutuo  recelo,  de  desagrado  y,  no  pocas 
veces,  de  f ranca  lucha,  que  en  casos  particulares  ha  adquirido  formas  hasta 
renidas  con  las  normas  de  convivenda. 

En  la  Argentina  se  aplican  las  palabras  dei  Padre  Artola  Antonio  Mari  que 
de  Espana  dice:  « Al  no  darse  en  Espana  la  convivenda  masiva  de  las  diversas 
confesiones  cristianas,  al  estilo  de  Alemania,  Suiza,  Francia,  etc.  nuestro  cato- 
licismo  carece  de  este  sentido  tragico  de  la  unidad  cristiana  desgarrada.  Al  menos 
no  presenta  la  viveza  y la  angustia  con  que  la  siente  el  catolicismo  de  esas 
naciones  ». 

Ahora,  felizmente,  gracias  a los  esfuerzos  de  los  Sumos  Pontifices  de  los 
ultimos  tiempos  y en  especial  de  S.  S.  Juan  XXIII,  de  santa  memoria,  se  esta 
generalizando  la  preocupacion  ecumenista  y avanzando  hasta  tal  grado  que  desde 
este  Concilio  Vaticano  II  en  adelante  sera  una  norma  impuesta  por  la  Santa  Iglesia 
utilizar  en  todo  el  orbe  los  medios  naturales  y sobrenaturales  posibles  para  poder, 
como  indica  el  n.  3 de  Esquema:  « ...  incepta  iniri  ut  obstacula  unitatem  Christia- 
norum impedientia,  et  ut  mutua  aestimatio  et  comprehensio  magis  magisque 
foveatur  ». 

Gracias  a Dios  esta  etapa  general  ya  se  ha  iniciado  y vivido  en  la  primera 
parte  dei  Concilio  Vaticano  II. 

No  sin  razon  el  antiguo  Presidente  dei  Consejo  Mundial  de  las  Iglesias 
(Pastor  Boehgner)  se  ha  expresado  de  la  siguiente  manera:  « Tengo  el  sentimiento 

profundo  de  que  esta  primera  etapa  dei  Concilio  ha  marcado,  por  su  desarrollo  y 
por  el  estilo  generale  de  los  debates,  un  cambio  de  clima  y una  apertura  de  pano- 
ramas  admirables  gracias  a la  preocupacion  ecumenica  que  ha  aparecido  mas  y mas 
viva  en  el  corazon  de  los  Padre  Conciliares  ». 

Sin  embargo,  son  no  pocos  los  pasos  que  hay  que  dar  al  respecto. 

El  terna  es  de  una  frondosidad  tal  que  es  inabarcable  en  una  exposicion  como 
la  presente,  pero  sinteticamente  diremos  que  la  base  de  la  marcha  dei  movimiento 
ecumenista  es  la  necesidad  de  una  serena  ubicacion  mental  y afectiva  personal  y 
colectiva,  de  caracter  evangelico,  dentro  dei  ambiente  de  este  movimiento,  por 
parte  de  la  Iglesia  Catolica  y en  especial  de  su  Jerarquia  eclesiastica.  « Oecume- 
nismus  veri  nominis  absque  interiore  conversione  non  datur  » dice  este  esquema 
dei  Concilio. 

A causa  de  la  formacion  teologica  polemista  que  se  imparta  al  Clero  Catolico, 
y a la  que  se  hace  referenda  en  el  n.  9 dei  esquema,  el  dialogo  con  los  hermanos 
separados  facilmente  produce  tension  e incomprension;  y,  como  dice  el  P.  Villain: 
« Lo  que  falta  a este  dialogo  es  primero  y antes  que  nada  la  angustia  profunda  y 
verdaderamente  cristiana  engendrada  por  el  ansia  de  una  solucion;  es  la  expresion 
descarnada  de  la  postura  espantosa  en  que  los  cristianos  separados  se  han  situado 
por  falta  de  amor.  Pero,  competente  o no,  este  genero  de  dialogo  es  claro  expo- 
nente de  una  concepcion  equivocada:  se  lo  situa  a nivei  de  un  problema , mientras 
que  deberia  elevarse  a la  altura  de  un  misterio  ». 

Y mas  adelante  anade:  « Este  misterio  es  Cristo.  Mas  precisamente,  la 
voluntad  de  Cristo  en  la  historia  de  la  salvacion  que  se  realiza  a traves  dei 
tiempo  de  la  Iglesia.  La  voluntad  de  Cristo  es  la  unidad  de  todos  los  cristianos, 
aquella  unidad  por  la  qual  rogo  — y sigue  rogando — y por  la  que  murio.  Es  la 
unidad  que  ha  de  rehacerse,  quebrada  como  se  halla  al  presente  en  el  momento 
y de  la  maner  a que  El  querra  ». 

« Para  el  catolico,  la  Unidad  esta  ya  lograda  en  la  Iglesia  Romana,  cuya 
arquitectura  es  con  vistas  a una  reintegracion  de  los  hermanos  separados,  a 
quienes,  por  lo  demas,  se  les  reserva  su  lugar  vacante;  y es  por  eso  que  los 
documentos  romanos  hablan  de  un  « retorno  ».  Pero,  atencion:  La  postura  de  la 
ortodoxia  es  exactamente  la  misma  respecto  a su  Iglesia  y no  hace  falta  procla- 
marlo.  En  la  conferenda  de  Lunde  (1952)  el  metropolitano  Atenagoras,  uno  de 
los  Presidentes  dei  Consejo  Ecumenico,  declaro  que  la  Unidad  no  podrla  reali- 
zarse  sino  en  la  Santa  Iglesia  Orthodoxa  irreformada  e irreformable.  En  la  Asam- 
blea  de  Evanston  (1954)  el  Arzobispo  Michael,  su  sucesor,  articulo  reivendica- 
ciones  de  fe  a las  que  el  Papa  hubiera  plenamente  suscrito,  con  la  diferencia  de  que 
se  proclamaban  en  beneficio  de  la  Iglesia  Orthodoxa.  La  vision  de  Unidad  dei 
Anglicano,  a nuestro  entender,  pudiera  describirse  asi:  En  un  concepto,  las 
Iglesias  romanas,  orthodoxa  y anglicana,  las  tres  de  tipo  catolico,  pueden  incluirse 
a la  reciproca  y sus  influendas  no  rasgan  la  unidad  fundamental  que  garantizada 
por  sus  confesiones  de  fe  y por  la  sucesion  apostolica.  Seria  cuestion,  pues,  de 
promover  un  acuerdo  sobre  este  punto  capital  y de  obtener  que  accedieran  a 
juntarse  en  este  mismo  nivei  de  Freechurches  (Iglesias  libres)  asi  como  la  Iglesia 
Presbiteriana.  En  fin,  a los  ojos  de  los  protestantes,  la  Iglesia  Universal  esta  toda- 
via  por  llegar:  Elia  sera,  con  el  divino  beneplacito,  la  emergencia  de  la  una,  santa 
invisible,  que  incluye  todas  las  denominaciones  perteneciendo  al  Consejo  Ecume- 
nico el  preparar  su  aparicion  ». 

No  es  el  caso  de  « relativizarse  » cuando  se  establece  el  dialogo  entre  quie- 
nes  participan  de  un  movimiento  ecumenico,  sino  al  contrario,  la  consigna  debe  ser 
la  fidelidad  a Cristo  y al  Evangelio,  conforme  a su  propia  confesion  de  cada  uno. 
Se  trata  ahi  de  una  fidelidad  abierta,  no  cerrada,  una  fidelidad  fraternal  y no  de 
oposicion. 

Expuestas  sinteticamente  estas  consideraciones  en  orden  a un  enfoque  dei 
Ecumenismo,  pareciera  conveniente  ahora  mencionar  ciertos  pasos  a dar  en  la 
realizacion  de  este  movimiento.  Hay  primero  uno  muy  importante,  a la  vez  que 
posiblemente  muy  lento,  en  orden  a facilitar  la  union.  Este  paso  seria  lo  que  se 
llama  la  elabor acion  de  la  « teologia  ecumenica  ». 

Esta  terminologia  se  usa  desde  hace  unos  veinte  anos,  y segun  el  Canonigo 
G.  Thils  « la  teologia  ecumenica  designa  la  ciencia  teologica  elaborada  y pre- 
sentada  con  arreglo  a los  fines  e intenciones  dei  movimiento  ecumenico  » y enrai- 
zada  plenamente  en  la  Sagrada  Escritura. 

Es  de  advertir  que  esta  Teologia  no  es  solo  para  uso  de  los  no  romanos.  De 
esta  manera  solo  se  confeccionara  una  exposicion  catedratica  para  la  exportacion 
y no  se  llegaria  a entablar  el  dialogo.  Y esta  es  la  causa  por  la  que  han  fracasado 
en  este  intento  muchos  ecumenistas. 

El  Padre  Congar  dice  al  respecto:  « Se  trata  de  la  Teologia  toda  entera,  de  la 
Teologia  de  siempre;  pero  elaborada  en  forma  que  se  impone  un  doble  esfuerzo  de 
pureza  y plenitud;  son  estos  efectivamente  los  dos  ejes  de  la  labor  unionista  ». 
Esta  Teologia  Ecumenista  no  significa  retirar  u oscurecer  verdades  fundamen- 
tales en  un  plan  minimista,  como  tampoco  hacer  uso  de  un  falso  irenismo.  Acerca 
de  esto,  el  n.  10  dei  Esquema  dice:  « Nihil  ab  oecumenismo  tam  alienum  est  quam 
ille  falsus  irenismus,  quo  puritas  doctrinae  catholicae  detrimentum  patitur  vel  eius 
sensus  genuinus  et  certus  obscuratur  ». 

En  esta  elaboracion  habria  que  tener  en  cuenta  algunos  objetivos  basicos; 
a saber: 

A)  Salvar  cuanto  hay  de  valor  en  la  posicion  de  los  Reformadores.  Nuestra 
ensenanza  teologica  catolica  actual  se  estructura  con  los  anatemas  dei  Concilio 
de  Trento,  sin  tener  en  cuenta  las  condiciones  historicas  y psicologicas  de  aquel 
momento,  como  asi  mismo  prescindio  el  Concilio  de  Trento. 

La  mala  reputacion  intelectual  y motal  que  recayo  sobre  los  Reformadores 
fue  gravemente  injusta,  sin  tener  para  nada  en  cuenta  « los  verdaderos  valores 
cristianos  en  que  los  Reformadores  y sus  discipulos  han  fundado  sus  vidas  »,  y 
que  ahora  el  Concilio  Vaticano  II  reconoce  cuando  habla  de  « habitudine  fratrum 
separatorum  ad  Ecclesiam  catholicam  ».  Tampoco  se  atendieron  las  circunstancias 
de  entonces,  que  en  sintesis  fueron  las  siguientes:  1)  el  rostro  desfigurado  de 
la  Iglesia  Catolica  a comienzos  dei  siglo  xvi;  2)  el  hecho  de  que  los  Reformadores, 
segun  declararon,  no  tenian  la  intencion  de  hacer  cisma.  Y de  facto  la  separacion 
no  se  hizo  evidente  sino  despues  de  la  sesion  respectiva  dei  Concilio  de  Trento. 
3)  El  juicio  dei  Papa  Adriano  VI  en  1522  de  que  la  Iglesia  Romana  necesitaba 
un  castigo  principalmente  por  el  mal  comportamiento  dei  Clero. 

B)  Otro  objetivo  seria  elabor ar  una  teologia  constructiva  y no  de  oposicion. 
Los  manuales  de  teologia  responden  a los  anatemas  dei  Concilio  de  Trento,  y 
especialmente  algunos  de  los  tratados  van  dirigidos  contra  el  eje  Lutero-Calvino- 
Zwinglio.  Pero  como  en  su  mayoria  los  anatemas  no  son  de  puntos  centrales,  sino 
perifericos,  se  ha  elaborado  una  teologia  frondosa  en  lo  periferico.  Y por  ello 

algo  descentrada.  Y los  hermanos  separ ados  al  leerlos  adquieren  la  impresion  de 
que  constituyen  una  trampa.  En  lugar  de  acercarlos  se  los  aleja. 

C)  Otro  objetivo : elaborar  un  trabajo  de  sintesis.  Consiste  esto  en  que  tanto 
los  separados  como  los  romanos  hagan  un  trabajo  teologico  bfblico  simetrico 
de  « purificaciones  » y de  « complementaciones » destacando  cada  uno  de  los 
valores  cristianos,  sin  renegar  de  los  propios,  dentro  de  un  trabajo  en  comun 
« a base  de  la  oracion  en  comun  y en  el  Cristo  orante  ».  Al  respecto  el  esquema 
de  estudio  dice:  « Sacra  eloquia  etenim,  quae  universi  cbristiani  in  communi  ha- 
bent, veluti  medium  pretiosissimum  inserviunt  ad  dialogum  instaurandum,  immo 
eadem  instrumenta  prostant  in  potenti  manu  Dei  ad  illam  unitatem  adipiscendam 
quam  Salvator  omnibus  hominibus  offert  ». 

El  trabajo  de  catolicos  y separados,  basado  en  el  Verbum  Dei  con  gran 
espfritu  de  caridad,  podra  luego,  por  osmosis  teologica,  llegar  a acortar  distancias 
y a provocar  una  final  deseada  union. 

Como  se  ha  dicho,  no  es  una  cuestion  mas,  « es  la  cuestion  que  desde  hace 
cuatro  siglos  bloquea  todas  las  avenidas  dei  encuentro  e impide  el  avance  ».  Su 
consideracion  puede  ubicarnos  en  un  punto  que  no  cierre  el  encuentro  con  los 
separados. 

Nuestra  base  es  la  declaracion  dei  Concilio  Tridentino  que  dice:  «...  Puri- 
tas evangelii...  tamquam  fontem  omnis  et  salutaris  veritatis...  contineri  in  Libris  et 
sine  scripto  traditionibus  » (Cone.  Trident.  ses.  IV.  Abril  8/1546;  Denz.  783). 

La  dificultad  esta  en  la  traduccion  y explicacion  de  este  texto.  Significa  acaso 
esto  que  la  Revelacion  esta  « partim  in  Scriptura,  partim  in  traditione  » o que  la 
Iglesia  es  Maestra  de  la  Escritura  y le  anade  lo  que  le  falta?  Este  es  el  nudo 
gordiano  de  la  cuestion. 

Se  han  hecho  trabajos  de  estudio  muy  serios  al  respecto,  y tres  teologos,  ilus- 
trando  el  texto  con  el  pensamiento  de  los  Santos  Padres  a partir  de  San  Ireneo, 
con  la  teologfa  postridentina  y el  detalle  de  los  debates  ecumenicos,  llegan  a la 
siguiente  identica  conclusion,  a saber:  « La  Escritura  y la  Tradicion  no  son 
dos  fuentes  cada  una  objetivamente  incompleta  de  la  Revelacion,  sino  dos  modos 
complementarios  al  servicio  de  la  pura  e integral  trasmision  dei  mensaje  divino  ». 
Ambas  se  incluyen  mutuamente,  y tienen  necesidad  la  una  de  la  otra. 

Los  protestantes,  en  cambio,  hablan  de  « Scriptura  sola  ».  Aunque  ya  no  todos. 
El  Pastor  P.  Fagei,  de  la  Iglesia  Reformadora  Holandesa,  de  origen  calvinista, 
acaba  de  declarar,  en  un  encuentro  entre  protestantes  y catolicos,  en  Bruselas, 
que:  « Podemos  observar  el  hecho  notable  que,  mientras  la  teologfa  romana  quiere 
volver  a la  Escritura,  la  teologfa  reformada  torna  conocimiento  de  la  importancia 
de  la  Iglesia  en  cuanto  « expositora  » de  la  Escritura.  Vernos  mejor  que  en  el 
siglo  xix  la  importancia  de  la  Iglesia  y de  su  dogma  ». 

Segun  Villain,  la  posicion  « partim-partim  » fue  ciertamente  abandonada  por 
los  Padres  dei  Concilio  Tridentino  en  la  redaccion  dei  texto  definitivo.  La  Escri- 
tura contiene  todas  las  verdades  necesarias  a la  salvacion.  (Tai  el  pensamiento  de 
la  Iglesia  a partir  de  San  Ireneo  hasta  el  Concilio  de  Trento). 

Ninguna  verdad  nos  ha  llegado  por  tradicion  oral  separada.  La  tradicion 
trasmite  el  mismo  deposito  de  la  Escritura,  pero  de  otra  manera,  explicativa  y 
complementaria;  y se  puede  decir  con  Moehler:  « Totum  in  Scriptura,  et  iterum 
totum  in  viva  traditione  ». 

De  esta  manera,  sin  el  « partim-partim  » se  hace  posible  el  dialogo  con  los 
separados,  teniendo  los  catolicos  la  mayor  luz  que  ellos  en  el  dogma.  El  asunto  es 
no  dejar  de  sacar  la  luz  de  la  Biblia;  y usar  de  esta,  ambas  partes,  romanos  y 
separados,  no  puede  significar  aceptar  el  principio  de  la  sola  Biblia. 

Dialogo.  Con  estas  premisas  se  llega  el  dialogo  que  deberia  tener  algunas 
condiciones  para  que  sea  facili tado  y que  en  smtesis  serian  las  siguientes: 

1.  Es  conveniente,  antes  que  nada,  no  dejar  de  considerar  previamente  lo  que 
se  ha  llamado  por  los  protestantes  « forgotten  factors  »,  — factores  olvidados — , 
que  no  son  teologicos  y que  han  causado  o perpetuado  las  divisiones. 

Estos  son:  a)  Factores  causantes.  b)  Factores  que  perpetuan  las  divisiones. 

a)  Factores  causantes  de  las  divisiones.  I)  El  desarrollo  de  las  iglesias 
aisladas;  II)  la  presion  o persecucion  por  parte  de  la  Iglesia  dei  Estado  (falta 
de  libertad);  III)  la  discriminacion  — ciertos  grupos  en  el  interior  de  una  Iglesia 
son  mirados  como  inferiores  o excluidos  por  razones  sociales,  economicas,  poli- 
ticas, raciales — ; IV)  la  seccion  o expulsion  de  « reformadores  » o « revitalistas  »; 
V)  las  relaciones  suscitadas  por  los  proyectos  de  reunion;  VI)  los  antagonismos 
nacionales,  las  guerras...;  VII)  los  antagonismos  y rivalidades  de  las  personas. 

b)  Factores  que  perpetuan  las  divisiones.  I)  La  existencia  en  la  actualidad 
de  los  factores  enumerados  en  la  letra  a);  II)  el  recuerdo  de  estos  factores,  que 
permanecen  como  autojustificacion  de  las  divisiones  existentes;  III)  la  tendencia 
psicologica  a aceptar  el  statu  quo  en  vez  de  someterlo  a estudio;  IV)  las  descrip- 
ciones  inexactas  de  otras  iglesias  por  la  prensa,  la  radio,  etc.;  V)  la  ensenanza 
de  la  historia  en  la  escuela;  VI)  nuevos  factores  en  el  seno  de  las  iglesias,  v.  g.  im- 
portanda simbolica  dei  nombre  confesional  y cuanto  a el  va  asociado;  peso  ...; 
VII)  ciertos  aspectos  de  la  organizacion  confesional  internacional,  v.  g.  las  jovenes 
iglesias  extrarias  al  occidentali smo  ecumenico. 

2.  Examinar  el  contenido  de  la  fe,  y sin  negar  a la  misma,  evitar  en  ese 
contenido  todo  lo  que  pueda  parecer  valoracion  excesiva.  No  presentando  como 
verdades  de  fe  las  conclusiones  de  razon  que  no  son  materia  directa  de  fe 
divina  por  la  Revelacion. 

3.  Utilizar  al  maximum  el  principio  de  las  equivalencias  en  la  terminologia 
nuestra  y la  de  los  hermanos  separados,  en  la  explicacion  de  un  mismo  credo,  sin 
favorecer  por  ello  el  relativismo  dogmatico. 

4.  El  paso  de  la  exegesis  a la  teologia  no  es  parejo  en  romanos  y protes- 
tantes. Es  mas  complejo  entre  nosotros  y a ellos  los  desorienta.  Llegan  a pensar 
que  se  hace  teologia  de  la  razon,  y con  poca  Biblia. 

La  fe  dei  separado  no  es  una  serie  de  enunciaciones;  sino  mas  bien,  una  mayor 
adhesion  a la  persona  de  Cristo;  y esto  es  valioso  y bueno  reconocerlo. 

5.  Luego  vendrian  consideraciones  particulares  para  el  dialogo  con  cada  con- 
fesion:  luteranos,  anglicanos,  ortodoxos,  etc.  Pero  esto  es  de  una  variacion  in- 
mensa;  imposible  de  expresar  ni  siquiera  en  un  volumen.  Lo  que  quiere  decir 
que  si  se  abre  un  camino,  este,  de  no  ser  por  un  milagro,  seria  de  un  recorrido 
bastante  largo. 

El  Concilio  Vaticano  II  en  este  esquema  precisamente  abre  el  horizonte  hacia 
una  ambientacion  para  el  movimiento  ecumenista,  dando  en  el  cap.  I principios 
teoricos  de  ecumenismo;  en  el  Cap.  II,  normas  practicas  para  crear  y acrecentar 
dentro  dei  seno  de  la  Iglesia  una  mentalidad  y ambiente  ecumenista  y en  el 

Cap.  II,  a fin  de  facilitar  el  dialogo  con  los  separados,  con  autentico  amor  evange- 
lico,  destaca  los  valores  contenidos  en  las  diversas  confesiones. 

Entre  este  esquema  y el  presentado  y estudiado  en  la  primera  etapa  dei  Con- 
cilio, llamado  Ecclesiae  Unitate,  segun  mi  modesta  opinion  y salvo  mejor  parecer, 
hay  una  notable  diferencia  y un  avance  considerable  en  el  terreno  ecumenista. 

En  este  ultimo  esquema,  la  Iglesia  Catolica,  abarcando  mas  materia  en  menos 
espacio  y en  estilo  mas  sintetico,  se  refiere  no  solo  a los  orientales  separados,  como 
en  el  primero,  sino  a todos  los  hermanos  disidentes.  Y destaca  positivamente  los 
diversos  valores  cristianos  que  esas  confesiones  tienen.  Y su  presentacion  ante  las 
demas  confesiones  no  se  hace  con  un  caracter  tan  ex  cathedra,  dando  la  impresion 
de  « irreformada  e irreformable  » convocando  al  necesario  « retorno  » como  en 
el  anterior  esquema;  sino  buscando  mas  bien  los  puntos  de  posible  acuerdo  con 
las  demas  confesiones  y pidiendo  una  expresion  doctrinaria  catolica  que,  « de 
ninguna  manera  sea  abstaculo  al  dialogo  con  los  hermanos  ». 

Considerando  el  texto  concreto,  ademas  de  las  sugerencias  que  presenten  los 
demas  seno  res  Obispos,  yo  presentarla  la  siguiente: 

1.  En  la  pag.  8,  renglon  2,  despues  de  las  palabras:  « per  evangelii  praedica- 
tionem et  sacramentorum  administrationem  »,  yo  anadiria  « et  temperantiam  disci- 
plinae »,  para  que  este  triple  poder  de  ensenar,  santificar  y gobernar,  insinuado 
en  esas  tres  frases,  se  adecue  su  resultado  que  es  la  triple  unidad  de  la  Iglesia  y 
que,  a manera  de  resultado  esta  manifestado  luego  en  el  cuarto  renglon  donde  dice: 
« ...  unitatem  perfecit  et  manifestavit  (1)  in  confessione  unius  fidei  (2)  in  divini 
cultus  participatione  celebrationeque  (3)  necnon  in  regiminis  fraterna  concordia  ». 

2.  En  la  pag.  16,  renglon  26,  se  dice:  « Communes  precationes  in  eiusmodi 
adiunctis,  remota  quavis  communicatione  in  cultu  officiali...  etc.  ». 

Dado  que  en  la  pag.  8,  renglon  27,  se  dice:  « Nonnullae  etiam  christianae 
religionis  actiones  sacrae  apud  fratres  separatos  peraguntur,  quae,  variis  modis 
secundum  diversam  conditionem  uniuscuiusque  Ecclesiae  vel  communitatis,  procul 
dubio  dictam  gratias  reapse  generare  possunt  atque  aptae  dicendae  sunt  ut  in- 
gressum in  salutis  communionem  pandat  ». 

Y dado  que  tambien  en  la  pag.  21,  renglon  38,  dice:  « Maxime  interest  exi- 
mium hoc  patrimonium  spirituale  et  liturgicum  cognoscere,  venerari,  conservare, 
fovere »;  pareciera  que  ya  no  se  puede  mantener  en  su  tradicional  rigor  el 
« remota  quavis  communicatione  in  cultu  officiali  » y deben  darse  en  el  Can.  1258 
dei  C.I.C.  nuevas  normas  adecuadas  al  espfritu  ecumenista.  Por  ello  propongo 
que  la  frase:  « remota  quavis  communicatione  etc.  » sea  quitada  dei  esquema,  y 
que  en  la  reforma  dei  Codigo  se  den  nuevas  normas  al  respecto. 

3.  En  la  pag.  17,  numero  11,  propongo  que  se  inserte  el  texto  dei  esquema 
anterior  que  decfa:  « Ipsi  sacri  locorum  Praesules  et  Antistites  quibus  portio  gre- 
gis Christi  commissa  est  colloquia  et  conversationes  cum  fratribus  dissidentis 
opportune  foveant  et  promoveant  »,  a lo  que  propongo  anadir  ademas:  « per 
commissiones  dioecesanas  et  nationales  ad  haec  studia  communiter  in  caritate  fa- 
cienda et  tractanda.  Quae  Commissiones  sint  connexae  et  coordinatae  inter  se  et 
cum  Pontificia  Commissione  « pro  unitate  christianorum  »,  a fin  de  que  todo  este 
movimiento  ecumenista  tenga  un  desarrollo  encauzado  y proporcionado  en  toda 
la  Iglesia  Catolica. 

En  la  pag.  17,  renglon  12,  donde  dice:  « Non  mere  polemica  »,  que  se  quite 
el  adverbio  « mere  » para  que  no  se  entienda  que  tambien  entre  otros,  hay  que 

cultivar  el  esplritu  polemista,  y que  en  su  lugar  se  diga:  « stylo  non  polemico  sed 
expositivo  ».  Porque  en  este  sentido  debe  cambiarse  fundamentalmente  la  ense- 
nanza  de  la  teologia  en  los  Seminarios. 

Exc.mi  PP.  DD.  EPISCOPI 
PROVINCIARUM  AQUENSIS  ET  AVENIONENSIS 
ET  DIOECESIUM  MASSILIENSIS  ET  MONOECENSIS 

I.  Animadversiones  generales : 

1.  In  suo  generali  complexu,  hoc  schema  placet.  Cap.  I et  II  praecipua  aesti- 
matione digna  habentur. 

2.  Optamus  ut  in  discussione  schematis  de  Ecclesia,  consideratio  teneatur 
mentis  praesentis  schematis. 

3.  Licet  partes  episcoporum  relate  ad  oecumenismum  asserantur  quidem  et 
definiantur  pag.  10,  linn.  36-39.  Optabile  tamen  nobis  videtur  ut  magis  explicite 
(quam  in  sola  pag.  17,  lin.  5)  asseratur,  episcopos  scii,  primos  esse,  a quibus  ratio 
oecumenismi  iure  repeti  possit.  Opportunum  etiam  putamus,  propter  periculum 
confusionismi  apud  catholicos  rudes  et  ignaros,  et  possibilis  cuiusdam  « debilium 
scandali  »,  ut  a coetibus  episcopalibus  unum  vel  plura  directoria  circa  pastoralem 
curam  de  Oecumenismo. 

II.  Animadversiones  quoad  particularia-. 

Cap.  I,  pag.  8,  lin.  16  et  passim.  Loco  Ecclesia  catholica,  nobis  magis  placeret, 
si  diceretur  simpliciter  Ecclesia. 

Pag.  8,  lin.  19.  Loco  nobiscum,  melius  nobis  videtur  dici  cum  Ecclesia. 

Pag.  8,  lin.  37  ad  pag.  9,  lin.  3.  Phrasis  ista  non  videtur  nobis  satis  lucida. 
Disseritur  siquidem  primo  de  ipsa  plenitudine  et  postea  de  mediis  qui  normaliter 
ad  hanc  ducunt  plenitudinem. 

Pag.  9,  lin.  1.  Veneranda  Ecclesiae  traditio-,  magis  nobis  placeret:  Ecclesiae 
venerandae  traditiones. 

Pag.  9,  lin.  23.  Loco  possideat,  melius  dicendum  nobis  videtur  acceperit. 

Pag.  9,  linn.  31-35.  Pluralismus  theologicus  de  quo  sermo  est  n.  17  (pag.  22) 
cum  non  sit  eiusdem  ordinis  cum  pluralismo  disciplinario  vel  liturgico,  phrasis 
haec  consequenter  esset  mutanda,  ut  quae  cuique  pertinent,  distinguantur. 

Pag.  9,  lin.  36.  Loco  catholicitatem...  possidebunt  et  manifestabunt,  melius 
forte  dici  posset:  catholicitatem  in  dies  plenius  manifestabunt. 

Pag.  10,  lin.  14.  Loco  ab  ecclesiastica  communione  nobis  magis  arrideret 
ab  ecclesiastica  communione  visibili.  Vita  siquidem  theologalis  causa  iam  est  veri 
nominis  communionis. 

Pag.  10,  lin.  17.  Scandalum  melius  nobis  sonaret  quam  admiratio.  Forsan 
etiam  explicite  esset  dicendum  causam  divisionis  quaerendam  esse  in  peccato,  quin 
tamen  requiratur,  quibus  istae  divisiones  sint  imputandae. 

Pag.  10,  lin.  34-35.  Verbo  postulavit,  adiungatur  et  obtinuit  vel  alius  modus 
loquendi  adhibeatur,  quo  firmissime  asseratur  unitatem  Ecclesiae  esse  prae  primis 
donum  Dei,  quod,  prout  a Christo  Capite  in  suum  Corpus  mysticum  manat,  iam 
est  datum. 

Cap.  II,  pag.  15,  lin.  1.  Loco  phraseos  Ad  omnium,  christifdelium  munus  of- 
ficiumque pertinet,  melius  nobis  placeret:  Ad  omnes  christifideles  pertinet.  Munus 
enim  ad  episcopos  specialiter  pertinet. 

Pag.  16,  lin.  16.  Loco  pro  Ecclesiae  unitate,  melius  nobis  dici  videtur  pro 
christianorum  unitate. 

Pag.  16,  lin.  34.  Quaeritur  an  sub  eodem  vocabulo  non  licet  quaecumque 
comprehendatur  eucharisticorum  mysteriorum  celebratio,  non  excluso  in  certis 
casibus  cultu  orthodoxo. 

Pag.  18,  lin.  2.  Christianismi  notam.  Nonne  melius  diceretur  Patrimonii  chri- 
stiani  notam ? 

Cap.  III,  pag.  20-23.  Vocabulum  vel  appellatio  Ecclesiae  orientales  ad  signi- 
ficandas ecclesias  separatas,  non  concordat  cum  modo  loquendi  decreti  de  Ecclesiis 
orientalibus.  Par.  12-18  non  inopportune  coniungerentur  cum  parte  secunda  de  Ec- 
clesiis orientalibus  quae  res  magis  concinniter  tractat.  Quidquid  demum  de  hoc 
sit,  memoriae  hic  esset  revocandum  hoc  schema,  praecipue  vero  memorandus 
par.  51,  pag.  18. 

Pag.  23-25.  Paginae  istae  maxime  positivae  (de  quo  et  ipsi  gaudemus)  causae 
tamen  esse  possunt  confusionis  et  ambiguitatis.  Optamus  ut  de  novo  redigantur 
et  modo  quidem  breviore.  Sufficeret: 

a)  ut  omnes  catholici  invitarentur  ad  renuntiandum  suis  ideis  nimis  saepe 
compendiosis  de  fratribus  nostris  separatis,  et  ad  agnoscendum  quidquid  positivi 
valoris  in  eis  habetur; 

b)  ut  in  memoriam  revocarentur  et  dolor  e divisionibus  proveniens  et 
principia  pag.  9-10; 

c ) ut  evocarentur  partes  episcoporum,  fidei  doctorum,  et  a quibus  ratio 
huius  rei  iure  repeti  potest. 

Remarques  generales. 

La  Reunion  des  Eveques  se  felicite  de  ce  que  ce  schema  temoigne  d’une  large 
ouverture  et  d’une  grande  delicatesse  dans  1’expression,  sans  que  soit  attiree  la 
doctrine  surement  etablie. 

Cependant,  le  synchronisme  de  ce  schema  avec  celui  du  « De  Ecclesia  » ne 
parait  pas  absolument  parfait.  A premiere  lecture  le  « De  Ecclesia  » apparait 
legerement  en  de?a. 

II  faut  en  tout  cas  signaler  comme  qualites  maitresses  de  ce  document,  sa 
conception  remarquablement  positive  de  VCEcumenisme  dans  1’Eglise  Catholique, 
et  de  1’appreciation  des  valeurs  dont  les  autres  Confessions  sont  porteuses. 

Remarques  particulieres. 

Chapitre  I,  p.  7,  n.  1.  Nous  souhaitons  que  le  texte  de  St  Paul  dans  1’Epitre 
aux  Ephesiens  (3,  5)  soit  place  au  debut  de  ce  paragraphe  pour  introduire  ce 
chapitre  par  1’evocation  du  « mystere  cache  en  Dieu  »,  et  lui  donner  d’autant  plus 
de  vigueur. 

P.  8,  n.  2.  Nous  desirons  que  soit  signale  a cet  endroit  la  cause  profonde  des 
separations:  le  peche  des  chretiens.  11  y aurait  la  1’occasion  d’une  confession 

(cTordre  gener al)  des  peches  historiques  auxquels  chacun  reconnaitrait  avoir  part, 
qui  donnerait  a ce  paragraphe  un  accent  d’humilite  fort  opportun:  affaiblissement 
de  la  vie  chretienne,  incomprehension,  manque  de  charite.  D’ou,  des  separations 
trop  nombreuses  devant  lesquelles  1’Eglise  d’aujourd’hui  exprimerait  sa  douleur. 

Mais  aussitot  apres,  elle  se  rejouirait  que,  meme  apres  ces  separations,  des 
elements  positifs  soient  demeures  dans  les  communautes  detaches  (bon  inventaire 
de  ces  elements  en  page  8). 

P.  8,  n.  2,  1.  30.  L’expression  « ...  actiones  sacrae...  quae...  vitam  gratiae 
reapse  generare  possunt.  » est  impropre.  Dieu  seul  engendre  a la  vie  de  la  grace. 
Nous  proposons  qu’on  insere  v.  g.  « divina  quidem  operante  virtute  ». 

P.  9,  n.  3.  11  nous  semblerait  opportun  de  signaler  ici  a 1’usage  des  chretiens 
le  role  de  1’humilite  et  de  la  priere. 

P.  9,  n.  3,  11.  35-36.  « ...possidebunt  » parait  impropre,  puisqu’il  s’applique 
a des  personnes  et  non  a 1’ensemble  de  PEglise.  Le  mieux  semble  de  le  supprimer. 

P.  10,  1.  17.  Le  mot  « admiratis  » parait  insuffisant  et  impropre;  « scanda- 
lum » conviendrait  mieux,  car  il  y a reellement  entrainement  au  mal  du  fait  de  la 
division. 

Chapitre  II,  p.  16,  n.  7.  L’expression  « cultu  officiali  » ne  nous  semble  pas 
du  tout  bonne.  Des  reunions  organisees  par  1’eveque  ne  sont-elles  pas  officielles? 
On  a voulu  eviter  la  « communicatio  in  sacris  »,  qui  est  trop  vague  et  compre- 
hensible  aux  seuls  theologiens.  II  faudrait  trouver  une  autre  expression,  qui  ne 
soit  pas  liee  a des  circonstances  historiques  depassees,  mais  corresponde  au  temps 
de  1’oecumenisme  positif  et  des  relations  davantage  remplies  de  civilite. 

II  semble  — et  1’exemple  des  difficultes  theoriques  et  pratiques  des  Confes- 
sions  Protestantes  serait  la  pour  le  confirmer  — que  toute  la  question  tourne 
autour  de  la  Communion  Eucharistique. 

P.  17,  n.  10.  La  premiere  phrase  merite  plus  de  developpement.  Il  faudrait 
souligner  1’importance  d’un  expose  complet  et  authentique  du  mystere  chretien, 
qui  ne  laisse  de  cote  aucun  des  dogmes  definis,  de  fagon  que  1’essentiel  ne  soit  pas 
obscurci  par  ce  qui  n’est  que  second.  On  pourrait  signaler  que  1’etude  de  la  doc- 
trine  des  freres  separes  peut  etre  benefique  pour  mieux  decouvrir  et  approfondir 
des  richesses  que  nous  possedons  nous-memes. 

P.  18,  1.  6.  « in  doctrina  sociali  Ecclesiae  promovenda  »,  il  nous  semble  qu’il 
vaudrait  mieux,  par  courtoisie  a 1’egard  des  Freres  separes,  mettre:  « in  doctrina 
sociali  promovenda  ». 

P.  20,  1.  18.  « ex  communi  consensu  »,  formule  qui  nous  parait  ambigue. 
Faut-il  entendre  que  le  Pape  n’intervenait  pas  de  plein  droit,  mais  seulement 
comme  arbitre  appele  par  libre  consentement  des  parties?  Ce  serait  contraire  a 
1’histoire  et  a la  bonne  doctrine.  Il  suffirait  d’y  ajouter  Texpression  « acceptata  » 
ce  qui  donnerait  « ex  communi  sensu  acceptata  ». 

APOSTOLICAE  REGIONIS  GALLIAE  OCCIDENTALIS 

Pag.  8,  lin.  32  et  pag.  23,  lin.  11,  14,  19,  24.  Ad  denominandum  christianas 
confessiones  a Reformatione  saec.  xvi  ortas,  loco  « communitates  » (locutio  nimis 

generalis  et  non  specifice  christiana),  scribatur:  « communiones  » (locutio  a catho- 
lica Ecclesia  recepta).  Cf.  Y.  Congar,  Note  sur  les  mots  « Confession  »,  « Eglise  », 
« Communion  »,  in  Irenikon)  23  (1950),  p.  3-36. 

Magnam  nobis  videtur  hoc  schema  laudem  mereri,  quod  doctrinam  rei  diffi- 
cilis ac  novae  modo  praeciso  et  intelligibili  exponit,  praecipuas  vias  practicas  oecu- 
menismi  exercendi  brevibus  verbis  indicat,  verbis  utitur  qui  a fratribus  seiunctis 
intelligi  valent  et  benevolenti  animo  audiri  nata  sunt. 

Unum  tamen  esse  videtur,  quo  decretum  substantialiter  meliorari  posset. 
Dum  enim  Ecclesia  recte  omnino  statuit,  se  esse  veram  Ecclesiam  Christi,  se  in- 
tegra Christi  veritate  ac  pleno  sacramentali  ordine  frui,  iuvaret  simul  addere  hoc 
esse  mysterium  gratiae,  ita  ut  plena  et  incorrupta  haec  ordinis  christiani  in  Ec- 
clesia conservatio  non  debeatur  meritis  nostris,  sed  Christi  salvatoris  amori,  et  ut 
nobis  ipsis  catholicis  sit  veritas  credenda,  non  per  evidentiam  humanam  nota. 
Correctio  haec  fieri  posset,  vel  addita  sententia  ad  n.  1,  vel  forte  commodius  eo 
quod  data  occasione  verbulum  quoddam  addatur.  Videantur  e.  g.  observationes 
infra  factas  ad  pag.  9,  lin.  23. 

In  sequentibus  quaedam  observamus,  quae  vel  ad  rem  aliquantulum  perficien- 
dam, vel  ad  sententias  nonnullas  clariores  reddendas  conferre  posse  videntur. 

N.  1,  pag.  7,  lin.  8.  «In  Ecclesia  sua  mirabile  unitatis  sacramentum  insti- 
tuit ».  Sententia  aliquantulum  aequi  voca,  cum  possit  significare  aut  quod  Eccle- 
sia ipsa  est  sacramentum  unitatis,  secundum  rectissime  dictum  in  schemate  de  Ec- 
clesia n.  1,  pag.  7,  lin.  6;  aut  quod  in  Ecclesia  instituit  sacramentum  Eucharistiae. 
Scribatur  potius:  « Ecclesiam  mirabile  unitatis  sacramentum  instituit  ». 

N.  2,  pag.  8,  lin.  17  ss.  Doctrina  hic  expressa  placet.  Attamen  modus  dicendi 
perfici  potest.  Habetur  enim  in  hac  sententia  quadruplex  oppositio  latens  (autem  - 
quidem  - sed  - tamen),  et  lector  potest  opinari  quod  consulto  distinguitur  Ecclesiae 
communio  a communione  nobiscum.  Quare  optamus  ut  sententia  corrigatur  hoc 
fere  modo:  «Fratres  seiuncti  qui  in  Christum  credunt  et  baptismum  rite  rece- 
perunt, etsi  perfecta  Ecclesiae  communione  non  fruantur,  quadam  tamen  cum  ea 
communione  coniuncti  sunt  ». 

N.  2,  pag.  8,  lin.  26.  « quibus  quoque  Ecclesiae  unitas  manifestatur  ».  Vide- 
tur clarius  scribendum:  « quibus  Ecclesiae  quoque  unitas  manifestatur  ». 

Pag.  8,  lin.  27.  Potius  quam  « etiam  » videtur  scribendum  « etenim  ».  Sacra- 
menta enim  sunt  inter  praecipua  visibilia  Ecclesiae  elementa. 

Pag.  8,  lin.  32:  Potius  quam  « item  » scribatur:  « deinde  » vel  « quaprop- 
ter » aliudve. 

N.  3,  pag.  9,  lin.  9.  « plenitudo...  qua  Ecclesia  gaudet  ».  Dicatur  potius: 
« Plenitudo  qua  Ecclesia  per  gratiam  Dei  gaudet  vel  gaudere  se  credit  ».  Ratio 
supra  indicata  est,  ne  scilicet  Ecclesia  videatur  humano  iure  seipsam  extollere. 

N.  3,  pag.  9,  lin.  23.  « omnem  veritatem  et  omnia  instrumenta  gratiae  possi- 
deat ».  Loco  verbi  « possideat  » scribatur  « ditata  sit  »,  vel  « donata  sit  » aliudve. 
Ratio  est  eadem,  et  hic  magis  urget,  cum  vox  possidere  apud  alienos  opinionem  fo- 
veat, quasi  Ecclesia  de  his  gratiae  bonis  domini  modo  disponere  praetendat. 

N.  3,  pag.  10,  lin.  14.  «ab  ecclesiastica  communione  seiuncti  ».  Dicatur 
potius:  « a perfecta  communione  ecclesiastica  seiuncti  ».  Ut  scilicet  adhibeatur 
eadem  terminologia  ac  in  n.  2,  pag.  8,  lin.  18. 

N.  4,  pag.  15,  lin.  11.  «conditio  in  qua  communio  nostra  de  facto  ver- 
satur ».  Formula  videtur  ambigua,  cum  possit  significare  aut  communionem  catho- 
licorum inter  se,  aut  communio  catholicorum  cum  fratribus  separatis. 

N.  4,  pag.  14,  lin.  14.  « significationes  ».  Haec  vox  non  est  intelligibilis.  In 
priori  textu  huius  schematis  dicebatur:  sectiones;  quae  vox  clara  est,  sed  non 
latina.  Dicatur  « campos  » vel  aliud  simile. 

N.  7,  pag.  16,  lin.  27.  « in  cultu  officiali  ».  Vox  officialis  minus  placet.  Nam 
etsi  satis  clarum  sit,  quid  intendatur,  haec  vox  non  habet  sensum  bene  determi- 
natum in  vocabulo  iuridico  cultuali. 

N.  9,  pag.  17j  linn.  16-19.  Oecumenismus  in  missionibus  hic  modo  simpli- 
stico  tangitur,  cum  oecumenismus  non  solum  utilitates  afferat,  sed  oecumenismus 
incipiens  praesertim  in  missionibus  graves  difficultates  etiam  causare  possit. 
Quare  hic  breviter  tantum  indicetur  momentum  oecumenismi  in  missionibus,  et 
remittatur  ad  Decretum  de  Missionibus,  ubi  res  est  latius  tractanda.  Hic  ergo 
scribi  posset:  « Sed  etiam  missionales  viri  instructi  esse  debent  de  momento  quod 
oecumenismus  in  apostolatu  eorum  habet,  sicut  in  decreto  de  Missionibus  ex- 
ponitur ». 

Explicite  exponatur  punctum  quod  in  tota  quaestione  oecumenica  videtur 
magni  momenti,  seu  « Ecclesiae  suntne  Ecclesia?  ».  Nam: 

1.  Ecclesiae  sunt  Ecclesia.  Documenta  ecclesiastica  saepe  et  constanter  huius- 
modi  nomen  communitatibus  orientalibus  separatis  tribuerunt  (cf.  pag.  12-13 
nota  16). 

2.  Ecclesiae  non  sunt  vero  Ecclesia.  Non  sunt  Ecclesia  uti  institutio  a Christo 
condita  cum  veritatis  integritate  omnibusque  mediis  gratiae  et  salutis  quibus  simul 
sumpta  ipsa  Ecclesia  constituitur  et  vivificatur  (cf.  pag.  8,  linn.  22-23). 

3.  Ecclesiae  sunt  Ecclesia.  Sunt  enim  vocatae  ad  Ecclesiam  catholicam  roma- 
nam,  quae  complete  et  obiective  complet  quod  divinus  Fundator  Ecclesiae  insti- 
tuit ac  voluit  et  in  qua  datur  possibilitas  ac  realitas  inveniendi  illarum  integra- 
tionem et  perfectionem  (cf.  pag.  20,  lin.  12  « elementa  communionis  ecclesia- 
sticae »). 

4.  Ultima  ratio  huiusmodi  propositionis  haec  est,  seu,  baptismus,  qui  rite 
et  valide  collatus  realiter  in  unica  vera  Ecclesia  Christi  persona  inserit,  quamvis 
haec  insertio  sit  solummodo  initium  et  exordium  integrae  et  completae  incorpo- 
rationis. 

Notandum  insuper  est  quod  non  pauci  inter  separatos  ab  Ecclesia  res  quae 
nos  uniunt  volenti  animo  iam  considerant.  Nonne  utilitate  quadam  oecumenica 
gauderet  propositum  praesentandi  ex  parte  Concilii  quaedam  quae  verisimiliter 
tantum  nos  dividunt,  quatenus  sunt  motiva  historica  et  non  doctrinalia? 

Tandem  necessarium  non  videtur  nec  utile  cap.  tertium:  « de  christianis  ab 
Ecclesia  catholica  seiunctis  ».  Utiliter  omitti  potest. 

Quaedam  animadversiones. 

Pag.  8,  linn.  32-33:  «nequaquam...  exutae  sunt».  Melius  dicatur,  positive: 
ornatae  sunt. 

Pag.  8,  lin.  34:  « Spiritus  Christi  uti  non  renuit  ».  Melius  dicatur,  positive: 
« utitur  ». 

Pag.  24,  lin.  18:  cur  non  clare  dicatur  Baptismum  quoque  esse  medium  incor- 
porationis Ecclesiae?  Adhibetur  enim  (linn.  23-24)  locutio  quae  veritate  theologica 
gaudet  (Baptismus  igitur  vinculum  sacramentale  constituit  vigens  inter  omnes  qui 
hoc  regenerationis  sacramentum  acceperunt)  sed  non  est  explicita. 

Tandem  aliquando  laudentur  orationis  coetus  inter  laicos  diversarum  com- 
munitatum praesertim  cum  lecturis  biblicis. 

